
EPITOMA! CĂRŢII XI 


După ce consulul Fabius Gurges s-a războit fără succes cu 
samniţii ? şi în vreme ce senatul ţinea sfat pentru a-i lua comanda, 
Fabius Maximus tatăl a rugat senatul să-l ierte pe fiul ? său pentru 
ruşinea. înfrîngerii suferite, izbutind să înduioşeze senatorii în cel 
mai înalt grad, deoarece făgăduise că el va pleca în chip de legat 
al fiului său pentru a obţine victoria. Într-adevăr, Fabius Maximus 
şi-a ţinut cuvîntul: consulul, ajutat și cu sfatul şi cu vorba, [de 
tatăl său], 2Pi* i-a nimicit pe samniţi, fiind sărbătorit cu purtarea 
în triumf. C. Pontius, comandantul suprem al samniţilor, i-a urmat 
carul de triumf [ca prizonier] ; [după triumf] i s-a tăiat capul cu 
securea, 

Deoarece cetatea romană era bîntuită de ciumă, solii trimiși 
la Epidaurus, ca să aducă la Roma statuia lui Aesculapiosî, au 
adus pe vas, o dată cu statuia, şi un şarpe care se urcase în vasul 
lor şi despre care se credea că e tot o divinitate; acest şarpe a 
ieşit de pe vas pe insula Tibrului; templul zeului  Aesculapios 
chiar acolo s-a înălțat. 

Fostul consul L. Postumius € a fost osîndit, deoarece pe vremea 
cînd era comandant de oaste şi-a pus ostașii să-i lucreze ogoarele. 

S-a reînnoit pentru a patra oară 7 tratatul de alianţă cu samni- 
ţii, în urma cererii acestora de a încheia pace cu romanii. 

Consulul Curius Dentatus 5, după ce-i nimicește pe samniţi şi îi 
învinge pe sabini care se răzvrătiseră împotriva romanilor, a primit 
supunerea acestora, fiindu-i acordat în două rînduri triumful. S-au 
întemeiat coloniile Castrum, Sena, Hadria. În acea vreme au fost 
numiţi pentru prima oară triumviri capitales ?. Cu prilejul recensă- 
mîntului, care s-a încheiat cu o ceremonie religioasă, s-au numărat 
272 000 cetăţeni. 

Din pricina poverilor datoriilor, după conflicte grele şi de 
lungă durată, plebeii au fost nevoiţi, în cele din urmă, să se re- 
tragă pe Janiculum !* ; de acolo au fost readuși în Roma de dicta- 
torul Q. MHortensius ; acesta s-a stins din viaţă chiar în vremea 
dregătoriei sale. Această carte cuprinde şi războiul dus de romani 
împotriva volsiniilor !!, ca şi de cel împotriva lucanilor, cînd ro- 
manii găsiseră cu cale să sprijine cetatea  Thurii împotriva 
acestora 12. 


EPITOMA CĂRŢII XII 


În urma uciderii solilor romani de către gallii senoni, romanii 
le-au declarat război. În acest război, praetorul L. Caecilius îm- 
preună cu legiunile sale au fost nimiciţi de galli. 

După ce flota romană a fost atacată de tarentini şi prădată, 
duumvirul care comanda flota căzînd în luptă, împuterniciţii se- 
natului roman trimişi la Tarentum ca să se plingă împotriva 
acestor acţiuni tilhăreşti au fost [bruscaţi şi] alungaţi!?. Din 
această pricină, romanii au declarat război tarentinilor. Samniţii 
s-au rupt de romani. În operaţiile desfăşurate împotriva samni- 
ţilor, şi lucanilor, şi bruttiilor şi etruscilor, comandanții romani 
au izbîndit în cîteva lupte date. 

Pyrrhus '4, regele epiroţilor, a debarcat în Italia pentru a veni 
în sprijinul tarentinilor. O legiune campană trimisă în garnizoană 
la Rhegium, sub comanda lui Decius Vibellius, ocupă Rhegium, 
după care îi suprimă pe locuitori. 


EPITOMA CĂRŢII XIII 


Consulul Valerius Laevinus a avut o ciocnire cu Pyrrhus, în 
care acesta i-a biruit pe romani!5, deoarece trupele romane s-au 
înspăimîntat de elefanții folosiţi în luptă [de regele Epirului], 
romanii nefiind de fel obişnuiţi cu acest soi de animale. După 
această bătălie, Pyrrhus luînd aminte la leşurile romanilor căzuţi 
pe cîmpul de bătaie, constată că toţi au murit cu faţa către 
duşman. El porni apoi către Roma ca s-o cucerească, pustiind 
[totul în cale]. C. Fabricius, trimisul senatului însărcinat să trateze 
cu Pyrrhus răscumpărarea prizonierilor, a fost ispitit în zadar cu 
bani de regele Pyrrhus pentru a-şi trăda patria. Prizonierii romani 
fură lăsaţi slobozi de Pyrrhus şi trimişi la vatră fără nici un preţ 
de răscumpărare. 

Cineas, împuternicitul lui Pyrrhus, trimis la senatul roman, a 
cerut romanilor ca regele Epirului să fie primit în Roma pentru 
a încheia pace. După ce s-a hotărît să se ia în dezbatere această 
chestiune şi să se decidă într-o şedinţă la care senatorii să fie 
prezenţi într-un număr mai mare, Appius Claudius, care din pri- 
cina unei boli de ochi nu mai luase de multă vreme parte la 
consfătuirile senatului, a venit în curie şi în cuvintarea rostită 
declară că trebuie să se refuze condiţiile lui Pyrrhus. 

Cn. Domitius e cel dintîi censor din rîndurile plebeilor care a 
făcut recensămîntul. S-au numărat cu acest prilej 287 222 de ce- 
tăţeni 10, 

Războiul cu Pyrrhus începînd din nou; bătălia s-a sfîrşit fără 
sorţi de izbîndă pentru vreuna din tabere 17. 

S-a reînnoit pentru a patra oară tratatul de alianţă cu Cartha- 
gina 18. În vremea aceasta, un dezertor din armata lui Pyrrhus, 
fugind în tabăra consulului Fabricius, îi făgădui acestuia că-l va 
otrăvi pe Pyrrhus ; dezertorul a fost trimis înapoi, la Pyrrhus, adu- 
cîndu-i-se totodată la cunoştinţă acestuia toată uneltirea. În afară 
de aceste evenimente, sfirşitul cărţii cuprinde izbînzile romane 
cîştigate în luptele cu etruscii, lucanii, bruttii şi samniţii 19, 


EPITOMA CĂRŢII XIV 


Pyrrhus a debarcat în Sicilia 20. Între semnele şi arătările apă- 
rute la Roma, era şi acesta: statuia lui Jupiter Capitolinul a fost 
lovită de trăsnet, căzîndu-i capul, care a fost găsit de haruspici. 

Cu prilejul înrolării sub drapel a trupelor, Curius Dentatus e 
cel dintii care le-a confiscat averea celor care nu au răspuns la 
chemarea sub arme. Curius Dentatus l-a biruit pe Pyrrhus în 
bătălia 2! care a avut loc după înapoierea acestuia din Sicilia şi 
l-a alungat din Italia 22. Fabricius elimină din senat pe fostul 
consul P. Comelius Rufinus, pentru că avea zece libre de argint 
lucrat. Cu prilejul recensămîntului făcut de censori, s-au numărat 
2711 234 de cetăţeni23. Roma a încheiat un tratat de alianţă cu 
Ptolemaeus 24, regele Egiptului. Vestala Sextilia, condamnată pen- 
tru desfriu, a fost îngropată de vie. S-au înființat coloniile Posi- 
donia şi Cosa. 

Flota carthaginezilor vine în ajutorul Tarentului. Prin aceasta, 
Carthagina încalcă tratatul cu Roma. În afară de acest eveniment, 
cartea istoriseşte izbînzile romanilor dobîndite asupra lucanilor, 
samniţilor şi bruttiilor 25, precum şi moartea regelui Pyrrhus. 

EPITOMA CĂRŢII XV 


După biruinţa asupra tarentinilor 26, romanii le-au acordat aces- 
tora pacea şi libertatea. Ostaşii legiunii campane care ocupaseră 
[samavolnic] Rhegium, fiind siliţi să se predea trupelor romane 
care i-au împresurat, au fost [judecaţi şi condamnaţi la moarte], 
tăindu-li-se capul cu securea. 

După ce o ceată de tineri i-au lovit pe solii locuitorilor din 
Apollonia trimişi la senatul roman, făptașii fură predaţi acestei 
cetăţi. 

După înfrîngerea în bătălie a picentinilor, romanii au încheiat 
pace cu ei. 

Fură înfiinţate noi colonii romane: Ariminum în Picenum şi 
Beneventum în Samnium. Atunci s-au bătut pentru întîia oară 
monede romane de argint 7%. 

În războiul împotriva umbrilor şi sallentinilor, după înfrînge- 
rea lor, aceştia au fost primiţi sub ascultarea romană. Numărul 
quaestorilor romani este mărit la 8. 


EPITOMA CĂRŢII XVI 


Se arată [în această carte] istoricul Carthaginei, originea şi în- 
ceputurile acestui oraş. După aprinse discuţii în curia romană în- 
tre senatorii care susțineau o asemenea părere și cei care erau 
împotriva ei, senatul roman, a hotărît să dea ajutor mamertinilor 28 
împotriva Carthaginei şi a lui Hiero, tiranul Syracusei. Atunci 
armatele romane au trecut pentru întîia oară marea în Sicilia şi 
au obţinut o sumă de izbînzi asupra syracusanilor. 

Hiero cerînd pacea, romanii i-au acordat-o. Cu prilejul recen- 
sămîntului populaţiei romane făcut de către censori, s-au numărat 
282 284 de cetăţeni. În această vreme s-au desfăşurat cele dintii 
lupte de gladiatori [în circ], fiind date de către Decimus Junius 
Brutus în amintirea tatălui său răposat., 

S-a întemeiat colonia romană Aesernia. [Tot în această carte] 
se mai vorbeşte şi despre biruinţele obținute de romani împotriva 
carthaginezilor şi volsiniilor. 


EPITOMA CĂRŢII XVII 


Consulul roman Cnaeus Cornelius a fost înconjurat de flota. 
carthaginezilor 22 şi, după ce acesta a fost chemat la întîlnire în 
vederea tratativelor, prin vicleşug a fost capturat de puni. Consu- 

lul Caius Duilius a reuşit să obţină o strălucită victorie asupra 
[lotei carthagineze, el fiind cel dintîi comandant al armatei ro- 
mane care a fost sărbătorit cu purtarea în triumf pentru o biruinţă 
obţinută într-o bătălie navală %. Datorită acestui fapt, i s-a acordat 
cinstea de a fi însoţit întotdeauna de un slujitor al statului, pur- 
tînd înainte-i o torţă, ori de cîte ori se întorcea de la cină, pre- 
cum şi un trîmbiţaş care să-i cînte. 

Consulul Lucius Cornelius a repurtat o serie de izbînzi asupra 
sarzilor şi corsilor răsculați în Sardinia şi Corsica şi împotriva lui 
Hanno, comandantul carthaginezilor. Consulul Atilius Calatinus 31, 
conducînd armata romană fără prevedere, deşi fusese înconjurat 
de carthaginezi, totuşi a izbutit să se salveze datorită acțiunii 
îndrăzneţe a tribunului militar Marcus Calpurnius, care, pornind 
în iureş cu 9300 de ostaşi asupra armatei carthagineze, a atras asu- 
pra pilcului său [tot grosul] oastei punice. 

Hannibal, un comandant al flotei carthagineze, a fost răstignit 
de soldaţii săi deoarece fusese învins într-o bătălie navală. 

Consulul Atilius Regulus a obţinut biruinţa asupra flotei car- 
thaginezilor într-o bătălie navală, după care a trecut cu armata 
Mediterana, debarcînd în Africa 2. 


EPITOMA CĂRȚII XVIII 


Consulul Atilius Regulus, ajuns în Africa, a doborît un şarpe 
de o mărime nemaiîntilnită, care răpusese numeroşi ostaşi romani, 
În cîteva ciocniri cu carthaginezii, Regulus a izbîndit asupra 
lor. Deoarece senatul roman nu i-a trimis un succesor, cu toate 
“că el desfăşurase pînă acum atît de bine operaţiile militare încît 
a fost mereu încununat de izbînzi, a trimis o dare de seamă senatu- 
lui în care se plîngea că una din cauzele pentru care cerea să i se 
trimită cît mai neîntîrziat succesorul la comandă, era faptul că 
mica lui țarină a fost părăsită de arendaşi [şi nu are cine să-i lu- 
creze pămîntul]. Regulus a fost însă pilduitor pedepsit de ursită, 
pentru că, fiind biruit în bătălie cu carthaginezii, a căzut prizo- 
nier în mîinile lui Xantippos, un comandant lacedemonian pe care 
l-au angajat carthaginezii [ca să lupte pentru ei]. 

Şi flota romană a suferit un greu naufragiu, încît romanii au 
pierdut tot ce au cîştigat pînă acum în bătăliile navale și pe 
uscat 33, 

Tiberius Coruncanius e cel dintîi dintre plebei care a fost 
numit pontifex maximus 34. 

Censorii Publius Sempronius Sophus şi Marcus Valerius Ma- 
ximus alcătuind lista senatorilor, au eliminat din rîndurile [mem- 
brilor] senatului 16 persoane ; tot ei au făcut şi recensămîntul, nu- 
mărîndu-se cu acest prilej 297 797 de cetăţeni. 

Carthagina îl trimite pe Regulus la Roma, la senat, ca să pro- 
pună condiţiile de pace, iar în cazul că nu o va putea obţine, să 
trateze răscumpărarea prizonierilor romani. Regulus însă fusese 
obligat de carthaginezi să jure că dacă nu va obţine răscumpă- 
rarea ostașilor romani căzuţi prizonieri, se va întoarce la Cartha- 
gina. Ajuns la Roma, Regulus [nu numai că nu susţine cererile 
Carthaginei], dar îi convinge pe romani să nu primească nici un 
fel de condiţie de pace şi să declare din nou război punilor. După 
aceasta, ca să-şi respecte angajamentul, se înapoie la Carthagina. 
Ca urmare, carthaginezii l-au ucis în chinuri 5%. 


EPITOMA CĂRŢII XIX 


Caecilius Metellus, pentru biruinţele dobiîndite asupra cartha- 
ginezilor, a fost sărbătorit cu purtarea într-un măreț triumf. Cu 
acest prilej, în alaiul triumfal au urmat [după carul de triumf 
al învingătorului] 13 comandanţi  carthaginezi şi 120 elefanţi. 
Consulul Claudius Pulcher pleacă la război împotriva carthagi- 
nezilor în pofida auspiciilor neprielnice, dînd poruncă să fie îne- 
caţi puii sacri pentru că n-au vrut să mănînce. 

Consulul a pierdut bătălia navală dată cu flota carthagineză. 
Chemat la Roma de către senat în vederea desemnării unui dic- 
tator, consulul Claudius îl numi [în această funcţie] pe Claudius 
Glicia, din rîndurile celor mai de jos cetăţeni. Acesta însă fu silit 
de patricieni să demisioneze din magistratură ; după aceea însă 
el asistă la spectacolele de circ îmbrăcat în toga praetexta. 

Aulus Atilius Calatinus e cel dintîi dictator roman care, în 
calitate de comandant suprem, a scos armata romană dincolo de 
[hotarele] Italiei. Roma şi Carthagina fac schimb de prizonieri. 
Se întemeiază colonia Fregenae, precum şi Brundisium în ţinutul 
sallentin. " 

Censorii fac recensămîntul cetăţenilor romani ; cu acest prilej 
se găsesc 241 212 de cetăţeni. 

Claudia — sora lui Publius Claudius, cel care fusese biruit 
în bătălie de carthaginezi din cauză că nu voise să ţină seamă de 
opreliştea religioasă cînd auspiciile i-au fost neprielnice — pe cînd 
se întorcea de la jocurile de circ, pentru că a fost înghesuită de 
lume, a strigat: „Păcat că nu mai trăieşte fratele meu ca să co- 
mande iarăşi o flotă !“ Din această pricină a fost osîndită să plă- 
tească amendă. 

Atunci fură aleşi pentru întîia oară doi praetori %. Marele pon- 
tifice Caecilius Metellus îl opri pe consulul Aulus Postumius să 
plece la război pentru că era şi flamin al lui Marte, neîncuviin- 
țîndu-i să lipsească de la îndatoririle sale preoțești. 

Mai mulţi comandanţi romani cîştigară o sumă de izbînzi îm- 
potriva Carthaginei. Consulul Caius Lutatius a dobîndit cea mai 
strălucită biruinţă asupra punilor cu prilejul bătăliei navale de la 
Insulele Aegates 57, unde a zdrobit flota carthagineză. Carthagi- 
nezii cerînd pace, li se acordă. Marele pontifice Caecilius Metel- 
lus salvează de la foc obiectele sacre de cult. Se înființează două 
noi triburi : Velina şi Quirina. 


EPITOMA CĂRŢII XX 


Faliscii ridică armele împotriva romanilor, dar răzvrătirea lor 
e înăbuşită după șase zile şi se supun din nou Romei. 

Se întemeiază colonia romană Spoletium. Romanii se războiesc 
pentru întîiaşi dată cu ligurii. 

Sarzii şi corsii ridicînd armele împotriva romanilor sînt supuși. 

Vestala 'Tuccia a fost osîndită din pricina desfriului. 

Se declară război illyrilor pentru că au răpus pe unul dintre 
solii romanilor trimişi la ei%. După ce au fost biruiţi în luptă, 
s-au supus Romei. 


Numărul praetorilor romani s-a ridicat la patru %, 

Gallii transalpini care năvăliseră în Italia au fost nimiciţi în 
luptă. Umbla vorba atunci că poporul roman a înrolat sub drapel 
pentru acel război 300000 de ostaşi romani şi cu nume latin. 
Atunci, pentru întîia oară, oştile romane au trecut fluviul Padus 
şi după cîteva bătălii trupele gallilor insubri sînt biruite, aceşti 
galli supunîndu-se apoi puterii romane 4. Cu acest prilej consulul 
Marcus Claudius Marcellus îl doboară în luptă pe Viridomarus, 
căpetenia gallilor insubri, şi depune în templul lui Jupiter opima 
spolia. Sînt aduşi sub ascultare şi histrii. De asemenea illyrii, după 

ce s-au răsculat împotriva romanilor, au fost biruiţi, recunoscînd 
stăpînirea romanilor. 

Cu prilejul recensămîntului făcut de censori în două rînduri, 
s-a numărat întîia oară 270713 de cetăţeni, iar la a doua 
numărătoare s-au găsit... î!. Liberţii sînt repartizaţi în patru tri- 
buri : Esquilina, Palatina, Suburana şi Collina, pe cînd înainte 
erau împărţiţi în toate triburile romane %2. Censorul Caius Flami- 
nius pavează Via Flaminia şi ridică clădirea Circului Flaminius 4. 
S-au întemeiat coloniile romane Placentia şi Cremona pe pămiîntu- 
rile cucerite de la galli. 

I Fie-mi îngăduit ca să-mi întocmesc în această parte a operei 
mele prefața, pe care cei mai mulţi istorici o rînduiesc la înce- 
putul întregii lor opere! ; am să istorisesc războiul? pe care l-au 
purtat carthaginezii 3, avînd în fruntea lor pe Hannibal, împo- 
triva romanilor, care război a fost cel mai memorabil din toate 
cîte s-au desfăşurat vreodată 5. Căci, pe de o parte, n-au existat 
vreodată cetăţi sau popoare mai puternice ca acestea în mijloace 
de luptă, iar pe de altă parte, aceste state n-au avut niciodată 
atitea forţe sau atîta tărie ca acum. De astă dată, ele s-au mă- 
surat în luptă întrebuințînd mijloace nu numai cunoscute de 
amîndouă taberele, dar chiar încercate de ele în cel dintii 
război punic, iar sorții izbîndei au fost atît de schimbători şi sfîr- 
şitul 'războiului a fost atît de nehotărit, încît mai aproape de pri- 
mejdie au fost biruitorii decît învinşii 7. Chiar ura dintre cele două 
popoare a fost aproape mai mare decit forţele cu care s-au măsurat 
în luptă, romanii fiind îndîrjiţi împotriva carthaginezilor, deoarece 
aceştia, cu toate că fuseseră înfrînţi, totuşi îndrăzniseră să ridice 
din nou armele împotriva romanilor biruitori ; la rîndu-le, cartha- 
ginezii erau înverșunaţi împotriva romanilor, fiindcă erau încre- 
dinţaţi că, după ce ei au fost înfrînţi, romanii s-au purtat cu tira- 
nie și lăcomie faţă de ei8, 

A umblat chiar vorba că Hannibal, fiind în virstă cam de 
nouă ani și alintîndu-se ca orice copil pe lîngă tatăl său Hamilcar ? 
ca, după încheierea războiului din Africa 19, să-l ia și pe el în 
Hispania, pe cînd acesta, pentru a-şi trece armata peste mare 
acolo, aducea cuvenitele jertfe, fu adus în faţa altarelor şi punînd 
mîna pe jertfe, se legă prin jurămînt că va porni îndată ce va pu- 
tea războiul împotriva poporului roman. Hamilcar, un om cu un 
curaj neobişnuit, era zbuciumat de pierderea Siciliei şi Sardiniei, 
„căci şi Sicilia fusese dată romanilor, punii pierzîndu-şi prea re- 
pede nădejdea că vor mai cîştiga vreo biruinţă, şi Sardinia le fu- 

sese luată prin vicleşug, în timpul răscoalei din Africa, de romani, 
impunîndu-li-se pe deasupra şi plata unui tribut“ 11. 


II Hamilcar, frămîntat de asemenea griji îndată după pacea 
proaspătă a punilor cu romanii, așa fel s-a purtat în războiul din 
Africa, vreme de cinci ani, şi apoi şi în Hispania, vreme de 9 ani, 
mărind puterea Carthaginei, încît se învedera că în mintea lui 
urzea dezlănţuirea unui război mult mai grozav decît cel pe care 
îl purta şi că dacă ar fi avut zile mai multe, Carthagina ar fi ridi- 
cat chiar sub conducerea lui armele împotriva Romei, pe care 
le-a ridicat totuşi, pornind războiul cînd l-a avut în frunte pe 
Hannibal. 

Şi moartea lui Hamilcar, la vreme foarte potrivită [pentru ro- 
mani], şi faptul că Hannibal era copil au amînat dezlănţuirea 
războiului. Vreme cam de opt ani, adică răstimpul dintre cîrmui- 
rea Carthaginei de către tatăl său şi pînă cînd aceasta a ajuns în 
mîna fiului acestuia, comanda supremă a statului carthaginez a 
avut-o Hasdrubal 12 ; pe acesta Hamilcar şi l-a făcut ginere pentru 
însușirile lui deosebite sufleteşti, iar datorită acestui fapt el pusese 
mîna pe putere în Carthagina, de bună seamă în pofida voinţei 
aristocraților, fiind sprijinit de facțiunea barcinilor !%, a cărei în- 
rîurire asupra poporului şi armatei era destul de însemnată. Has- 
drubal, întrebuinţînd mai degrabă iscusința sa politică decît forţa, 
a mărit statul carthaginez prin legături de ospeţie cu regişorii 11 
şi a atras de partea Carthaginei numeroase noroade mai mult 
prin prietenia cu conducătorii lor 15 decît prin puterea armelor şi 
prin război. Cu toate acestea, el n-a ajuns să se bucure de pace 
şi tihnă: un barbar 1€ oarecare, înverşunat împotriva lui Hasdru- 
bal pentru că îi ucisese stăpînul, l-a răpus în văzul lumii. Prins 
de cei dimprejur, barbarul avea o înfăţişare de parcă ar fi izbutit 
să scape cu viaţa ; chiar în toiul cumplitelor cazne, ucigaşul şi-a 
păstrat acelaşi chip, încît a arătat o faţă de om care ride, deoarece 
bucuria [uciderii lui Hasdrubal] îi înăbuşea durerile. 

Cu acest Hasdrubal, care fusese mare meşter în a aţiţa, a 
atrage populaţiile şi a le supune puterii sale, poporul roman reîn- 
noise tratatul de alianță, hotărînd ca hotarul celor două state să 
fie fluviul Hiberus 17 şi să se respecte libertatea saguntinilor 16 
care se găseau la mijlocul lor. 


III Numaidecit tînărul Hannibal a fost adus în praetorium !? 
şi proclamat comandant suprem în locul lui Hasdrubal; toţi în- 

tr-un glas au încuviinţat aceasta prin uriaşe strigăte. E un fapt 
neîndoielnic că şi dragostea de care se bucura în ochii norodului 
de jos l-a ridicat pînă la comanda supremă a armatei carthagineze, 
[dar şi senatul l-a sprijinit] 2. Hasdrubal îl chemase la sine prin- 
tr-o scrisoare pe Hannibal cînd era abia un flăcăiandru, şi faptul 
acesta fusese dezbătut şi în senat?!. Fiindcă barcinii se străduiau 
să-l deprindă pe Hannibal cu rostul războiului şi să-l lase să conti- 
nue opera tatălui său, Hanno 2%, căpetenia celeilalte facţiuni, le 
spuse : „Deşi mi se pare că Hasdrubal cere un lucru drept, totuşi 
sînt de părere că nu trebuie să i se încuviințeze ceea ce cere“. 
Fiindcă atrăsese atenţia tuturor, uimindu-i printr-o părere atît de 
echivocă, Hanno continuă : „Oare ne temem noi că fiul lui Hamil- 
car va avea prea tîrziu sub ochi o putere nemăsurată şi imaginea 
tronului tatălui său, cîtă vreme armatele noastre au fost lăsate sub 
ascultarea ginerelui său, întocmai ca o moştenire, şi că noi vom fi 
prea devreme sclavii lui Hannibal, fiul lui Hamilcar ? Eu sînt de 
părere să-l ţinem mai departe acasă pe acest tînăr, sub ascultarea 
legilor şi sub îndrumarea demnitarilor cetăţii, pentru a învăţa să 
trăiască deopotrivă cu ceilalţi, ca nu cumva acest slab foc să în- 
cingă cîndva un pîrjol uriaş!“ 


IV Puţini carthaginezi, însă aproape cei mai de vază, erau de 
părerea lui Hanno. Dar aşa cum se întîmplă întotdeauna, majo- 
ritatea i-a înfrînt pe cei mai buni2?: Hannibal a fost trimis în 
Spania. Îndată ce a ajuns acolo, el a izbutit să atragă de partea 
sa întreaga armată. Vechilor ostași li se părea că în rîndurile lor 
s-a întors un Hamilcar întinerit, găsind în fiinţa lui aceeaşi străş- 
nicie şi acelaşi foc în priviri, aceleaşi trăsături ale feţei, aceeași 
înfăţişare. Dar în scurtă vreme Hannibal a făcut ca faima tatălui 
său să însemne foarte puţin faţă de a sa pentru ciîștigarea dragos- 
tei trupelor. Nicicînd n-a fost pe lume o fiinţă mai bine înzes- 
trată cu însuşiri atît de felurite — şi de a asculta, şi de a porunci. 
De aceea, cu anevoinţă ţi-ai putea da seama cui era el mai drag : 
comandantului sau ostaşilor ? De altfel nici Hasdrubal nu avea 
preferinţe pentru vreun altul căruia să-i dea vreo însărcinare de 
căpetenie, mai ales atunci cînd era nevoie să se întreprindă vreo 
acţiune cu strășnicie şi iscusinţă, şi nici ostaşii nu se încredeau sau 
se încumetau la vreo faptă sub vreun alt comandant, Cînd în- 
frunta primejdiile, Hannibal era cel mai cutezător dintre toţi, iar 
în toiul pericolelor dovedea cea mai mare chibzuinţă. Nu-i isto- 
vea nici un fel de trudă trupul şi, de asemenea, nimic nu putea 

să-i încovoaie nici sufletul. Hannibal era deopotrivă de răbdător 
şi la frig şi la arşiţă, cumpătat la mîncare şi băutură, după care 
nu jinduia niciodată, ci numai atît cît îi cereau nevoile fireşti, şi 
nu plăcerile. Pentru veghe şi somn nu mai ţinea seamă că e zi 
sau noapte ; numai după ce-şi termina treburile Hannibal hărăzea 
odihnei ceea ce îi mai rămînea din timp: însă nici aceea, în aş- 
ternut moale şi în tăcere [desăvirşită]. Mulţi l-au văzut pe Hanni- 
bal odihnindu-se adesea pe pămîntul gol, acoperit numai cu o 
manta ostăşească, în mijlocul străjilor, la posturile de veghe. În ce 
priveşte veşmintele, Hannibal nu se deosebea prin nimic de cei 
deopotrivă cu el în rang. El era îndeobşte cunoscut după armele 
şi caii săi. Era de departe cel mai bun şi dintre călăreţi, şi dintre 
pedestrași. La luptă pornea întotdeauna cel dintii şi ieşea din în- 
căierare cel din urmă 24. 

Aceste însuşiri atît de deosebite ale lui Hannibal erau precum- 
pănite de cusururi la fel de mari: era neomenos de crud, în 
fiinţa lui sălăşluind o perfidie mai mult decît punică %; pentru 
el nu exista nici un adevăr, nimic sfînt. El n-avea teamă nici de 
zei, nu respecta nici un jurămînt, nici o oprelişte din partea 
credinţei. 

Înzestrat cu aceste însuşiri şi bune şi rele, Hannibal a slujit 
timp de trei ani sub comanda lui Hasdrubal, nelăsînd deoparte 
nici o faptă care trebuia prevăzută sau săvîrşită de un viitor mare 
comandant. 


V Dar din ziua în care Hannibal a fost numit comandant, ca 
şi cum i s-ar fi încredinţat Italia ca provincie a sa, precum şi 
războiul cu romanii [ca o sarcină deosebită], a socotit că nu tre- 
buie să mai piardă o clipă cu amînarea lui. De aceea, ca nu cumva 
întîrziind să fie surprins de vreo lovitură, aşa cum i s-a întîmplat 
tatălui său, Hamilcar, şi mai apoi lui Hasdrubal, Hannibal a hotărît 
să pornească războiul împotriva saguntinilor. Pentru a împresura 
cetatea Saguntum, şi-a condus oastea, mai întîi, în ţinutul olcazi- 
lor 20 (acest neam de dincolo de Hiberus era în bună parte sub 
înrîurirea carthaginezilor, însă nu li se supusese acestora în între- 
gime), fiindcă, neîndoios, dacă el ar fi atacat direct Saguntum s-ar 
fi pus în mişcare şi armatele romane 27. De aceea el a lăsat să se 
creadă că nu s-a îndreptat către Saguntum, ci că a fost împins la 
acest război, prin firea lucrurilor, în urma supunerii populațiilor 
învecinate şi alipirii ținuturilor lor la Carthagina %. Astfel Hanni- 
bal cucereşte, distruge și jefuieşte Cartala, un oraş bogat, capitala 

acelui norod ; stăpînite de frică, s-au supus şi cetăţile mai puţin 
însemnate ale olcazilor, plătind tribut 2? Carthaginei. Oastea pu- 
nică biruitoare, încărcată de prăzi, a fost dusă în tabăra de iarnă 
din Carthagina Nouă. Acolo Hannibal şi-a petrecut vremea împăr- 
țind cu dărnicie prăzile de război ostaşilor săi şi plătind pînă la 
“ ultimul ban solda ostaşilor şi pentru trecut ; în felul acesta, el i-a 
atras sufleteşte de partea sa pe toţi concetăţenii şi pe toţi aliaţii. 

La începutul primăverii 3, Hannibal a pornit războiul împotriva 
vaccaeilor 31. E] a cucerit prin asalt orașele acestora, Hermandica 
şi Arbocala. Arbocala a fost apărată multă vreme datorită şi vitejiei, 
dar şi mulţimii locuitorilor. Fugarii din Hermandica, uniţi cu locui- 
torii surghiuniţi din ţinutul olcazilor — norodul înfrînt în vara tre- 
cută de puni —, îi răzvrătesc şi pe carpetani *? şi atacă nu departe 
de fluviul Tagus 3, stîmind mare învălmăşeală, oastea lui Hanni- 
bal, încărcată de prăzi, cînd se întorcea din regiunile vaccaeilor. 
Hannibal s-a stăpînit să se năpustească la luptă asupra lor. După 
ce şi-a aşezat tabăra pe malul fluviului, atunci cînd a băgat de 
seamă că în partea vrăjmaşului s-a aşternut linişte şi tăcere a trecut 
fluviul prin vad. Apoi, după ce şi-a întărit poziţiile sale, le-a lăsat 
într-adins un loc slobod de trecere, hotărînd să-i atace pe duşmani 
în momentul cînd vor întreprinde trecerea. A dat instrucţiuni că- 
lăreţilor 34 săi ca să pornească în iureş asupra coloanelor vrăjmașe 
după ce le vor vedea intrate în apă şi ocupate cu trecerea, iar pe 
mal îşi așeză elefanții (Hannibal avea cu el şi 40 de elefanţi). Au 
fost acolo ca la 100 000 de carpetani, laolaltă cu rămășițele olca- 
zilor şi vaccaeilor ; de bună seamă, această oaste ar fi fost nebiru- 
ită dacă bătălia s-ar fi desfăşurat în cîmp deschis. De aceea, aceş- 
tia, şi plini de semeţie prin firea lor, şi bizuindu-se pe puhoiul lor 
mare, fiindcă erau încredinţaţi că punii de teamă s-au retras şi că 
le întîrzie izbinda numai fluviul care îi desparte de duşmani, scot 
strigăte de luptă ici şi colo, fără porunca cuiva, şi dau năvală în 
apele fluviului, pe unde îi venea fiecăruia mai la îndemînă. Dar 
şi de pe celălalt mal al fluviului Hannibal a trimis împotriva aces- 
tora numeroase pilcuri de călăreţi. Ciocnirea a avut loc în mijlocul 
albiei Tagului, unde lupta n-a mai fost deopotrivă, deoarece pe- 
destrașii, şovăielnici şi puţin încrezători în vad, puteau fi răsturnaţi 
de un călăreț, chiar neînarmat, care și-ar fi mînat orbeşte calul, pe 
cînd călăreţii puni, înțepeniţi bine pe cal şi nestînjeniţi în mînuirea 
armelor de viltoare, erau în măsură să lupte şi de aproape şi de 
departe. O mare parte dintre carpetani au fost înghiţiţi de adîncuri ; 
alții, tîrîţi de virtejul repede al fluviului pînă unde se găseau pu- 

nii, au fost stilciţi de elefanţi, iar asupra celor din urmă şiruri care 
putuseră să se retragă mai ferite pe malul lor, pe cînd se strîn- 
geau la un loc, căutînd să se reculeagă după această felurită bui- 
măceală, Hannibal, trecînd fluviul, a tăbărit asupra lor cu oastea 
rînduită în formaţie pătrată, înainte ca ei să-şi fi revenit în fire 
după o atît de mare spaimă. El a izbutit să-i pună pe fugă de pe 
malul lor, iar după ce le-a trecut satele şi ogoarele prin foc şi sabie, 
la cîteva zile a primit supunerea carpetanilor. Acum întregul ţinut 
de dincolo de Hiberus aparţinea carthaginezilor, în afară de ceta- 
tea Saguntum. 

VI Cu saguntinii Hannibal încă nu începuse războiul, însă pri- 
cini de război existau: saguntinii aveau nenumărate ciocniri cu 
vecinii lor, mai ales cu turdetanii %. Dar, de vreme ce era la faţa 
locului însuşi acela care urzea aceste vrajbe şi ieşea limpede în 
vileag că nu se caută să se recurgă la calea dreptăţii, ci la vio- 
lenţă, saguntinii şi-au trimis solii lor la Roma, ca să ceară sprijin 
pentru un război care, fără doar şi poate, ameninţa să izbucnească. 

La Roma erau atunci consuli P. Cornelius Scipio şi Ti. Sempro- 
nius Longus %. După ce au fost introduşi în senat solii saguntini- 
lor şi consulii romani au făcut o dare de seamă asupra situaţiei 
din republică, s-a găsit de cuviinţă că trebuie să se trimită împu- 
terniciţi în Spania, pentru a cerceta la faţa locului situaţia aliaţilor ; 
dacă împuterniciţii Romei vor găsi cu cale, ei să-i aducă la cunoş- 
tinţă lui Hannibal că trebuie să se ferească de a-i ataca pe sagun- 
fini, aliaţii poporului roman, şi apoi să treacă în Africa, la Cartha- 
gina, unde să aducă la cunoştinţă plîngerile aliaţilor poporului 
roman. 

Abia se hotărise alcătuirea acestei solii, dar care încă nu ajun- 
sese să plece, cînd, în pofida oricărei aşteptări, a şi venit la Roma 
ştire că Saguntum a început să fie asediat. Atunci s-a făcut în 
senat o dare de seamă privitoare la întreaga stare de lucruri. Unii 
senatori erau de părere să li se încredinţeze consulilor Spania şi 
Africa, ca să se ducă războiul şi pe mare şi pe uscat, alți senatori 
însă stăruiau pentru dezlănţuirea unui război numai în Spania şi 
numai împotriva lui Hannibal. Mai erau şi unii care susțineau să 
nu se meargă la voia întîmplării cu o campanie atît de uriaşă, ci 
să se aştepte întoarcerea împutermiciţilor romani din Spania. S-a 
ajuns la această părere, fiindcă dintre toate părea cea mai sigură ; 
şi atunci au fost trimişi fără zăbavă, ca împuterniciţi romani, 
P. Valerius Flaecus şi Q. Baebius Tamphilus, la Hannibal la Sa- 
guntum, iar de acolo la Carthagina, şi în cazul că Hannibal nu 

curmă războiul să ceară pedepsirea comandantului însuşi pentru 
călcarea tratatului. 


VII În timp ce la Roma se fac asemenea pregătiri şi se ţin 
consfătuiri, cetatea Saguntum era asediată de Hannibal cu cea 
mai mare străşnicie. Această cetate era de departe cea mai bogată 
şi înfloritoare [dintre toate oraşele] de dincolo de Hiberus, fiind 
aşezată cam la o mie de paşi departe de mare. Se spune că sagun- 
tinii ar fi de obiîrşie din, insula Zacynthos 3%, şi că s-au amestecat 
cu ei chiar unii din neamul rutulilor din Ardea %. În scurtă vreme 
îi sporise foarte mult puterea prin bogăţiile fără număr, dobîndite 
fie prin comerțul pe mare, fie prin roadele pămîntului, fie prin 
creşterea populaţiei, fie prin respectarea cu sfințenie a legăturilor 
de prietenie şi de alianță cu romanii, pe care le-au păstrat neştir- 
bite pînă la pieirea lor. 

Hannibal, trecînd hotarele [saguntinilor] cu oastea sa vrăjmaşă, 
după ce le-a pustiit în lung şi în lat holdele şi satele pe unde a 
trecut, le atacă oraşul din trei părţi deodată. Un colţ al zidurilor 
cetăţii dădea către o vale mai largă şi mai deschisă faţă de cele- 
lalte din jur. Spre această vale a hotărît Hannibal să-şi împingă 
vineiele %, cu ajutorul cărora să-şi poată alătura berbecele de zi- 
duri. Însă, după cum locul ales fusese cît se poate de potrivit 
pentru împingerea vineielor cînd acestea erau departe de zidu- 
rile cetăţii, în aceeaşi măsură însă acţiunea începută n-a fost de 
nici un folos atunci cînd s-a ajuns la sfîrşitul acestei întreprinderi : 
pe de o parte, un turn uriaş domina întreaga împrejurime, iar 
acolo, fiindcă locul era foarte primejduit, zidul cetăţii fusese întărit 
şi ridicat peste măsură mai mult ca în orice altă parte, iar pe de 
altă parte, tineretul saguntin, ales numai unul şi unul, unde se 
ivea primejdia şi temerea mai mare, acolo se împotrivea cu un și 
mai straşnic avînt. Chiar de la început saguntinii i-au dat peste 
cap pe puni numai cu arme de aruncat. Ei nu-i slăbeau o clipă pe 
puni, neîngăduindu-le să-şi întărească poziţiile. Apoi saguntinii îi 
înfruntau pe duşmani nu numai încăierîndu-se cu ei în faţa zidu- 
rilor şi turnului, ci porneau cu un nestăvilit avînt şi asupra postu- 
rilor şi lucrărilor vrăjmaşe. Negreşit, însă că, în asemenea ciocniri 
şi învălmăşeli, nu cădeau mai mulţi saguntini decît puni. Odată, 
cînd însuşi Hannibal s-a apropiat cu prea mare nesocotinţă de zi- 
duri, o lance saguntină i-a străpuns coapsa, rănindu-l grav. În ju- 
rul lui s-a iscat atita fugă şi buimăceală, încît punii erau cît pe-aci 
să părăsească lucrările de întărire şi vineiele. 

VIII Apoi, vreme de cîteva zile pînă cînd s-a vindecat rana 
lui Hannibal, a fost mai mult o împresurare decît un asalt. În 
acest răstimp, cu toate că n-au mai fost ciocniri, punii totuşi nu 
au încetat nici o clipă pregătirea lucrărilor şi întăriturilor. De 
aceea, bătălia a izbucnit din nou cu o înverşunare mai mare pe 
întreg frontul, din mai multe părți deodată; cu toate că unele 
locuri nu erau prielnice lucrărilor de împresurare, vineiele şi ber- 
becii au început să fie puse în mişcare şi alăturate de ziduri. 
Punii erau mult mai presus de saguntini numericeşte (pe bună 
dreptate se crede că Hannibal a avut acolo 150 000 de ostaşi sub 
arme). Împresuraţii erau nevoiţi să-şi împartă forțele în mai multe 
părţi, pentru a-şi apăra toate poziţiile şi a respinge asalturile dez- 
lănţuite deodată în mai multe locuri ; de aceea ei nu le puteau face 
faţă, nefiind destui. Acum zidurile Saguntului începură să fie iz- 
bite cu berbecii şi fuseseră năruite în mai multe părţi. Printr-o 
largă spărtură în zid, oraşul rămăsese fără apărare. Apoi încă tei 
turnuri şi cu întregul zid dintre ele s-au prăvălit deodată cu un 
groaznic huiet. Punii fuseseră încredinţaţi că o dată cu prăbuşi- 
rea acestui zid au şi pus mîna pe cetate; acolo, ostaşii s-au în- 
cleştat în luptă pe viaţă şi pe moarte, ca şi cum zidul ar fi ocrotit 
deopotrivă amîndouă taberele. În acest loc, bătălia nu se desfăşura 
de-a valma, aşa cum se obişnuieşte cu prilejul asedierii cetăților, 
dacă una din tabere oferă cumva acest prilej, ci se orînduiseră 
adevărate linii de bătaie, ca pe un şes larg deschis, între casele 
orașului şi zidul năruit, fiind despărțite între ele doar printr-un mic 
gol. Pe unii nădejdea biruinţei îi însufleţeşte, celorlalți deznădejdea 
le copleşeşte sufletele. În vreme ce punii aproape sînt convinşi că 
dacă mai fac o mică sforţare au şi pus stăpînire pe cetate, sagun- 
tinii îşi aşază trupurile pavăză în faţa patriei lor cu zidurile năruite 
şi nici unul nu dă un pas înapoi, pentru ca vrăjmaşii să nu le 
ocupe locurile părăsite de ei. De aceea, cu cît lupta era mai crîn- 
cenă şi învălmăşeala între cei doi potrivnici mai aprigă, cu atît şi 
numărul răniților creştea, fiindcă lăncile aruncate loveau în plin 
scuturile şi trupurile luptătorilor. Saguntinii aveau o lance de arun- 
cat numită phalarica, din lemn de brad, cu tot corpul şi mînerul 
rotunjit, în afară de vîrful ei unde era fierul; aici ea era pătrată 
întocraai ca la sulița romană, fiind învelită de jur-împrejur cu câlți 
şi unsă cu smoală. Fierul acestei arme avea o lungime de trei 
picioare, astfel încît putea străpunge trupul cu arme cu tot, 
Dar mai ales, chiar dacă această armă ar fi rămas înfiptă şi n-ar 
fi străpuns trupul, vîra spaima în cel lovit, deoarece fiind aruncată 

[el] 


cu şomoiogul de cîlți aprinşi la mijloc, care se înteţeau şi mai 
tare datorită mişcării, ostaşul era nevoit să arunce jos scutul, ca 
să nu ardă şi el, şi, fiind lipsit de pavăză, era expus loviturilor 
următoare. i : 


IĂ Fiindcă multă vreme lupta a fost fără sorţi de izbîndă pen- 
tru vreuna din tabere şi deoarece saguntinilor le crescuse avintul 
datorită faptului că, mai presus de orice nădejde, ei izbutiseră să 
se împotrivească vrăjmaşului, iar Hannibal se socotea ca un învins 
de vreme ce nu izbutise să-i răzbească pe duşmani, deodată locui- 
torii oraşului scot năpraznice strigăte şi-i izgonesc pe puni tot prin 
deschizătura zidului spart ; apoi ei stîrnesc zăpăceala şi pun în ne- 
orînduială şirurile armatei carthagineze ce începe să şovăie, împie- 
dicîndu-se unele de altele ; în cele din urmă, saguntinii îi fugăresc 
pe vrăjmaşi şi îi risipesc, alungîndu-i pînă în tabăra lor. 

n vremea aceasta s-a dat de ştire că au sosit la Saguntum îm- 
puterniciții Romei. În calea acestora, la ţărmul mării, au ieșit tri- 
mișii lui Hannibal care le-au spus romanilor să nu se încumete să 
vină pînă la el, străbătînd prin mijlocul atitor noroade înarmate şi 
atît de înverşunate şi de sălbatice, şi că el, din pricina situaţiei 
deosebit de primejdioase, n-are vreme să stea de vorbă cu împu- 
terniciţii Romei. leşea limpede în vileag că dacă împuterniciţii 
romani nu vor fi primiţi de el, vor fi nevoiţi să se ducă numai- 
decit la Carthagina. De aceea, Hannibal trimite înainte o dare de 
seamă și ștafete la fruntaşii facțiunii barcine, pentru ca partizanii 
săi să pregătească terenul ca nu cumva cealaltă tabără să fie în 
măsură a-i da satisfacţie poporului roman. 


X De aceea, solia romană, cu toate că a fost primită în senat 
şi ascultată, a fost în zadar şi fără rost trimisă la Carthagina. 
Singur Hanno a susţinut, împotriva întregului senat punic, păs- 
trarea tratatului cu romanii, fiind ascultat într-o deplină tăcere, 
datorită autorităţii sale, deşi senatorii nu îi împărtăşeau de fel 
vederile 4!. În cuvintarea rostită, Hanno luînd pe zei ca martori 
şi ocrotitori ai tratatelor, rugă senatul să bage de seamă ca o dată 
cu războiul cu Saguntum să nu se încingă războiul şi cu romanii : 
„el i-a povăţuit, şi le spusese şi mai înainte, să nu-l trimită pe 
vlăstarul lui Hamilcar. la armata din Spania ; nici sufletul, nici 
neamul lui Hamilcar nu-și găsesc alinare, şi cîtă vreme va curge 
sînge în vinele barcinilor sau va dăinui numele acestora, tratatul 
cu romanii nu va rămîne în picioare neştirbit. 

«Voi aţi trimis la armată pe acest tînăr care arde de pofta ne- 
săţioasă a domniei şi care, urmărind numai această ţintă, sprijinit 
pe puterea armelor şi a oștilor carthagineze, o să poarte războaie 
după războaie, dindu-i chiar voi înşivă prilejul de a aţiţa focul. 
Aşadar, voi înşivă aţi fost aceia care aţi întreţinut acest foc în 
care vă mistuiţi acum ! Oştile voastre au înconjurat Saguntum de 
unde, potrivit condiţiilor tratatului, sînt îndepărtate. Pentru aceasta, 
în curînd legiunile romane vor înconjura Carthagina, avînd călă- 
uze pe aceiaşi zei cu ajutorul cărora romanii s-au răzbunat asupra 
noastră, cu prilejul războiului trecut, pentru încălcarea tratatelor. 
Oare nu vă daţi seama cine e duşmanul vostru, cine sînteţi voi şi 
ce situaţie are fiecare din cele două popoare? Hannibal, prea 
cumsecadele vostru comandant, n-a îngăduit să intre pe poarta 
taberei lui militare nişte soli veniţi din partea aliaţilor şi în nu- 
mele aliaţilor, încălcînd dreptul ginţilor? ; totuşi, împutemiciţii 
romani, izgoniți de Hannibal de acolo unde nici măcar trimişii 
vrăjmaşilor nu sînt opriţi a-şi spune cuvântul, vi s-au înfăţişat acum 
vouă ! Potrivit tratatului, ei cer respectarea condiţiilor încheiate. 
Şi pentru ca să nu apese asupra statului carthaginez povara în- 
şelării buneicredinţe, romanii cer să le fie predat făptaşul greşelii 
şi vinovatul nelegiuirii săviîrşite. Se ştie că romanii cu cît acţio- 
nează mai calm cu atît încep mai domol, dar după ce vor începe, 
tare mă tem că se vor înverşuna mergînd pînă la capăt! Perin- 
de-vi-se prin faţa ochilor înfrîngerile voastre de la Insulele Ae- 
gates 43 şi de la Eryx “4 pe care le-aţi suferit și pe mare şi pe uscat 
vreme de 24 de ani. Însă atunci nu era în fruntea voastră copilan- 
drul ăsta, ci tatăl său, Hamilcar însuşi, un al doilea Marte, cum 
vor să-i spună aceştia 41 bis. Dar şi atunci tot noi am fost aceia 
care nu ne ferisem să ne atingem de Tarentum, adică de Italia, 
potrivit condiţiilor tratatului, întocmai cum acum nu ne ferim să 
ne atingem de Saguntum. De aceea zeii au fost aceia care i-au 
biruit pe oameni, pentru că, în ciuda vorbăriei asupra temeiului 
care din cele două popoare a călcat îndatoririle învoielii, sfârşitul 
războiului, întocmai ca un judecător nepărtinitor, a dat biruinţa 
acelui popor care avea şi dreptatea de partea lui! Acum Hannibal 
alătură de Carthagina însăşi turnurile şi vineiele, şi zdruncină cu 
izbituri de berbeci zidurile Carthaginei ! Pe capetele voastre vor 
cădea dărîmăturile Saguntului (o, de-aş fi prooroc mincinos |) şi 
războiul început cu saguntinii vom fi nevoiţi să-l purtăm cu ro- 
manii ! — Va să zică, atunci să-l predăm pe Hannibal romanilor ?, 
va spune cineva. Eu îmi dau prea bine seama că din pricina vrăj- 

măşiei dintre părinţii noştri, autoritatea mea atîrnă puţin în cum- 
pănă faţă de a lui ; însă tare m-am bucurat cînd am aflat că Hamil- 
car s-a stins din viaţă, fiindcă, dacă ar mai fi vieţuit, şi acum am 
-avea război cu romanii ; dar și pe acest tînăr îl urăsc şi-l dispre- 
ţuiesc întocmai ca pe furia şi pe făclia cu care se dă foc acestui 
război | Sînt de părere că Hannibal trebuie să fie nu numai pre- 
dat romanilor spre a ispăşi pentru încălcarea tratatului, dar chiar 
dacă nimeni nu-l cere, trebuie izgonit pe cele mai îndepărtate 
meleaguri ale pămîntului şi țărmuri ale mărilor ; el trebuie surghiu- 
nit acolo de unde să nu mai poată ajunge pînă la noi numele şi 
faima lui, şi pentru ca el să nu mai poată surpa temelia cetăţii 
noastre şi zdruncina şi pacea statului nostru! Aceasta e părerea 
mea : să fie trimişi fără zăbavă soli puni la Roma, care să dea 
satisfacţie senatului roman | Să fie trimişi şi alţi împuterniciţi la 
Hannibal ca să-i dea de veste să-şi îndepărteze armata de zidurile 
Saguntului şi pe Hannibal însuși să-l predea romanilor, potrivit 
tratatului. Mai propun apoi trimiterea unei a treia solii pentru a 
da înapoi saguntinilor bunurile răpite»“ 4%, 


XI După ce Hanno a isprăvit de vorbit, n-a fost nevoie să se 
ia nimeni cu el la harță prin cuvînt: într-o asemenea măsură 
aproape întreg senatul carthaginez era de partea lui Hannibal, 
aducîndu-i lui Hanno învinuirea că a grăit cu mai multă vrăjmă- 
şie chiar decît Flaccus Valerius, împuternicitul Romei! Apoi s-a 
dat solilor romani acest răspuns : „saguntinii au, fost aceia care au 
pornit războiul, şi nu Hannibal, iar poporul roman .săvîrşeşte o ne- 
dreptate dacă socotește alianţa cu saguntinii mai presus decit stră- 
vechile legături de prietenie ale Carthaginei cu Roma“. 

În timp,ce romanii îşi pierd vremea cu trimiterea a tot felul 
de solii, Hannibal dădu un răgaz de cîteva zile ostaşilor săi isto- 
viţi de atîtea lupte şi lucrări neîntrerupte, după ce rînduise însă 
pilcuri de soldaţi pentru paza vineielor şi a celorlalte lucrări. În 
vremea asta îşi îmbărbătează oamenii, cînd aţiţindu-le ura împo- 
triva duşmanilor, cînd înflăcărîndu-i cu nădejdea răsplăţii. După 
ce a declarat în faţa adunării ostaşilor că întregul Saguntum le 
va fi dat ca pradă de război îndată ce va cădea în miinile lor, 
toți ostaşii puni s-au înflăcărat atît de tare, încît, dacă de îndată 
le-ar fi dat semnalul de luptă, s-ar fi crezut că nici o putere din 
lume nu li s-ar fi putut împotrivi. 

Și saguntinii s-au bucurat de răguzul acesta în care n-au mai 
fost lupte, nemaiîncăierîndu-se cu punii şi nemaifiind nici ei, la 

rîndu-le, hărţuiţi de aceştia cîteva zile de-a rîndul; ei n-au mai 
prididit o clipă, nici zi nici noapte, cu lucrările de întărire a ce- 
tăţii, refăcînd zidul în întregime în acea parte a fortăreței în care 
fusese spart şi deschis în urma dărîmării lui de puni. De aceea şi 
mai înverşunate ca înainte au fost asalturile punilor împotriva sa- 
guntinilor, care acum nu mai erau în măsură să ştie unde e nevoie 
să intervină mai întâi şi unde e mai trebuincios sprijinul lor, de- 
oarece pretutindeni vuiau tot felul de strigăte. Însuşi Hannibal 
îşi îmbărbăta fără încetare ostaşii în locurile unde era împins către 
ziduri un tum pe roate, care întrecea prin înălțimea lui toate în- 
tăriturile şi meterezele oraşului. După ce s-a izbutit să se alăture 
de ziduri acest turn, în care erau rînduite, la toate caturile lui, tot 
soiul de catapulte 4 şi de baliste 47 şi, după ce a nimicit pe toţi 
apărătorii de pe ziduri, Hannibal a chibzuit că e nimerit prilejul 
să trimită vreo 500 de africani cu topoare ca să dărîme zidul de 
la temelie ; treaba asta nu era de loc grea, pentru că zidăria nu 
era întărită cu var şi nisip, ci lipită doar cu lut, aşa cum se obişnuia 
în vechime să se construiască cetăţile. În felul acesta zidul începu 
să se prăbușească pe o porțiune mai mare decît se dărîma cu to- 
poarele, iar prin deschizăturile zidului năruit purceseră să pătrundă 
în oraș cetele de luptători. Carthaginezii pun în felul acesta stăpi- 
nire pe o movilă înaltă din cetate şi grămădind acolo catapultele 
şi balistele, izbutesc să aibă la îndemiînă în mijlocul oraşului o re- 
dută, întocmai ca o cetăţuie amenințătoare, în jurul căreia con- 
struiesc un zid. La rîndu-le, şi saguntinii ridică un alt zid interior 
în jurul părţii încă necucerite a Saguntului. Amîndouă taberele se 
întăresc din răsputeri, făcînd sforţări tot mai mari în această luptă. 
Însă saguntinii apărîndu-se în interiorul oraşului, şi-l micşorează 
din zi în zi ; în acelaşi timp, din pricina îndelungatei împresurări, 
cresc tot mai mult lipsurile de toate cele trebuincioase vieţii și 
încep să li se spulbere nădejdile într-un ajutor din afară, deoarece 
romanii, singurul lor sprijin, erau prea departe, iar în jurul cetăţii 
saguntine toate împrejurimile erau în mîna duşmanului. Totuşi, 
plecarea neaşteptată a lui Hannibal împotriva oretanilor 18 şi car- 
petanilor le-a dat putinţă saguntinilor să mai răsufle puţin. Cele 
două noroade răzvrătite din pricina înrolării lor silnice în rîndurile 
armatei punice au înşfăcat pe recrutorii lor şi era cît pe-aci să se 
rupă de puni; uluiți însă de repeziciunea sosirii lui Hannibal, 
aruncară îngroziți armele pe care le yidicaseră. 

XII Totuşi, împresurarea Saguntului nu era încetinită, de- 
oarece Mabharbal, fiul lui Himilco, (pe acesta îl însărcinase Hanni- 
bal cu conducerea operaţiilor militare), desfăşura bătălia cu atîta 
iscusinţă, încît nici ai săi şi nici potrivnicii n-au băgat de seamă 
că Hannibal lipseşte de acolo. Maharbal a izbîndit chiar şi în 
cîteva lupte. Cu trei berbeci el a năruit o bună bucată din zidul 
Saguntului, iar cînd Hannibal s-a reîntors, i-a arătat isprava : toate 
locurile din jur erau acoperite de dărîmături proaspete. De aceea 
Hannibal şi-a îndrumat fără zăbavă oastea sa către însăşi cetă- 
ţuia 19 saguntină ; şi acolo, încingîndu-se o cruntă luptă, după 
mari pierderi suferite de amîndouă taberele, el a reuşit să cuce- 
rească o parte din cetăţuie. 

Atunci saguntinii au încercat să vadă dacă nu cumva e vreo 
nădejde de a dobîndi pacea prin doi mijlocitori: Alco saguntinul 
şi Alorcus hispanul50. Alco, fără să împărtăşească planul său sa- 
guntinilor, trecu în timpul nopţii în tabăra lui Hannibal, fiind în- 
credinţat că-i va putea cumva mişca pe puni prin rugăminţi. Însă 
după ce şi-a dat seama că lacrimile sale n-au avut nici un fel de 
înrîurire asupra lui Hannibal şi deoarece i-au fost aduse la cu- 
noştinţă jalnicele condiţii impuse ca din partea unui învingător 
înverșunat împotriva lor, s-a transformat din sol în trădător, rămî- 
nînd în tabăra dușmanului. Acolo, Alco a declarat că el îşi dă bine 
seama că cine va îndrăzni să mai rostească vreo vorbă despre pace 
în cadrul unor asemenea condiţii impuse de Hannibal, va fi sortit 
morţii. Într-adevăr, Hannibal ceruse saguntinilor să-i despăgu- 
bească pe turdetani, iar după ce îi vor preda lui tot aurul şi ar- 
gintul, să-şi părăsească cetatea numai cu un rînd de straie şi să-şi 
întemeieze o nouă aşezare acolo unde va porunci el. În timp ce 
Alco îi răspunse lui Hannibal că saguntinii nu vor primi asemenea 
condiţii de pace, Alorcus declară, dimpotrivă, că sufletele sagun- 
tinilor vor fi înfrînte cînd vor vedea totul năruit în jurul lor5t, 
de aceea îi făgădui lui Hannibal să mijlocească pacea între Sa- 
guntum şi Carthagina. Într-adevăr, el era în slujba lui Hannibal, 
însă se bucura şi de legături de ospeţie*? cu toţi cetăţenii din 
Saguntum. După ce şi-a predat făţiş armele însoţitorilor duşmani, 
a fost trecut dincolo de întărituri ; Alorcus a fost îndrumat către 
cîrmuitorul Saguntului (aşa ceruse chiar el). Deoarece numaidecit 
s-a strîns în jurul lui o mare gloată de saguntini de toată mîna 
şi virstele, senatul acestei cetăţi, după ce a îndepărtat mulţimea, 
i-a dat cuvîntul lui Alorcus. Acesta a rostit următoarea cuvîntare : 

XIII „Dacă concetăţeanul vostru Alco v-ar fi adus vouă la cu- 
noştință condiţiile păcii hotărîte de Hannibal, în chipul în care 
s-a înlăţişat el lui Hannibal ca să-i ceară pacea, de bună seamă 
că drumul meu la voi ar fi fost în zadar, fiindcă eu n-am venit 
în faţa voastră nici ca împuternicit al lui Hannibal, nici ca tră- 
dător. Dar de vreme ce Alco a rămas în tabăra vrăjmaşului, fie 
din vina voastră, fie dintr-a sa (a sa, dacă s-a prefăcut că îi e 
teamă, a voastră, dacă cumva e în primejdie viaţa celui care 
rosteşte adevărul în faţa voastră !), pentru ca să vă daţi seama că 
au mai rămas oarecare nădejdi şi de salvare şi de pace pentru voi, 
am venit în faţa voastră în numele străvechilor legături de ospeţie 
pe care le am cu voi! Cele ce glăsuiesc eu acum în faţa voastră, 
le glăsuiesc numai în sprijinul cauzei şi intereselor voastre şi ale 
nimănui altcuiva, rostindu-le cu deplină încredere, deoarece eu 
n-am pomenit o vorbă de pace cîtă vreme voi aţi izbutit să vă îm- 
potriviţi temeinic carthaginezilor prin puterile voastre şi cîtă 
vreme aţi avut oarecare nădejdi că veţi primi ajutoare din partea 
romanilor ; însă, fiindcă acum nu mai aveţi de nicăieri nici o nă- 
dejde de sprijin şi deoarece pe voi nu vă mai apără acum îndeajuns 
nici braţele voastre înarmate, nici zidurile voastre, vă aduc o pace 
mai degrabă trebuincioasă, decît dreaptă | Într-adevăr, mai poate 
fi vorba de un licăr de nădejde că veţi putea dobîndi pacea dacă 
veţi înţelege să vă socotiți învinşi şi să ascultați ca atare condiţiile, 
aşa cum vi le impune biruitorul Hannibal, şi dacă acum, cînd 
totul în jurul vostru se găsește în mîna învingătorului, veţi fi în- 
credinţaţi că ceea ce pierdeţi voi nu e o pagubă chiar atît de 
grea, de vreme ce vi se lasă la îndemîna voastră răgaz să cumpăniţi 
şi să vă daţi seama că sînteţi chiar în cîştig ! Hannibal vă ia oraşul 
vostru, pe care însă tot el l-a distrus, şi care aproape în întregime se 
găseşte în mîinile lui ; în schimb, vă lasă ogoarele voastre, avînd 
de gînd să vă desemneze alte meleaguri unde să vă întemeiaţi o 
nouă cetate. Apoi a dat poruncă să-i fie predat tot aurul şi argintul, 
şi al cetăţii, şi al cetăţenilor. Vă va lăsa neprihănite fiinţele voas- 
tre şi ale soțiilor şi copiilor voştri dacă veţi primi să părăsiţi Sa- 
guntum fără nici o armă asupra voastră, numai cu două rînduri 
de straie! & bis Acestea vă poruncește  vrăjmaşul biruitor! Cu 
toate că asemenea condiţii sînt grele şi aspre, totuşi, însăşi soarta 
voastră vă povăţuieşte să le primiţi! Din parte-mi, eu nădăjdu- 
iesc că duşmanul, ajuns stăpîn pe toate bunurile voastre, se va 
milostivi să vă lase cîte ceva din lucrurile voastre ; însă părerea 
mea e că mai degrabă să înduraţi cu resemnare numai atit, decit 

să fiți măcelăriți toţi şi să îngăduiţi a fi răpite și tîrîte în faţa 
ochilor voştri soțiile şi copiii voştri, potrivit dreptului războiului“ 53, 


XIV Treptat-treptat însă, după ce mulţimea s-a amestecat cu 
senatorii, întrunindu-se la adunare 51 întregul popor spre a auzi 
cele rostite de Alorcus, deodată fruntaşii senatului, mai înainte 
de a fi dat răspuns trimisului lui Hannibal, părăsesc adunarea şi, 
luîndu-și cu ei tot aurul şi argintul, şi al lor, şi al cetăţii, l-au 
grămădit în forum, şi, făcînd la repezeală un foc anume, şi-au 
aruncat acolo tot avutul lor preţios, dar totodată şi cei mai mulţi 
dintre ei s-au prăvălit în flăcări. După ce groaza şi buimăceala a 
pus stăpînire pe toţi locuitorii cetăţii, se aude pe lingă asta şi un 
mare vuiet venit din cetăţuie : un turn al cetăţii, izbit mereu cu 
berbecii multă vreme, s-a năruit, iar prin dărîmăturile lui s-a nă- 
pustit în iureş o cohortă de puni, după ce i-au dat lui Hannibal 
de ştire că locul a fost golit de străjile şi apărătorii obişnuiţi. De 
aceea Hannibal a chibzuit că nu mai trebuie să zăbovească şi să 
piardă un prilej atît de prielnic şi atacînd cu tot grosul forţelor 
sale cetatea, a cucerit-o numaidecît. Dădu apoi poruncă să fie 
ucişi toţi tinerii. Porunca lui fu neomenos de sîngeroasă, însă, mai 
în urmă, toţi şi-au dat seama că nu se putea altfel. Mai putea fi 
oare cruțat vreunul dintre acei saguntini care, închizîndu-se în 
locuințele lor cu soțiile şi copiii, s-au mistuit în para focului sau, 
încleştaţi cu arma în mînă, n-au curmat lupta pînă la ultima lor 
suflare ? 55 


AV Saguntum a fost cucerit de puni, care au pus mîna pe o 
uriaşă pradă. Cu toate că cele mai multe avuţii fuseseră într-adins 
distruse de stăpiînii lor, cu toate că ura asediatorilor cu anevoință 
făcuse, în timpul măcelului, deosebire de vîrstă, şi cu toate că şi 
prizonierii ajunseseră pradă soldaţilor, totuşi se ştie sigur că au re- 
zultat destul de mari sume de bani şi de pe urma bunurilor sagun- 
tinilor vîndute şi că s-au trimis la Carthagina multe veşminte şi 
mobilă de preţ. 

Unii analişti 5 au scris că după opt luni de cînd începuse îm- 
presurarea Saguntului, Hannibal şi-a dus armata pentru a ierna 
în Carthagina Nouă şi apoi, după alte cinci luni de la plecarea 
lui din Carthagina Nouă, a ajuns în Italia. Dacă lucrurile ar sta 
astfel, nu ar fi fost cu putinţă ca aceiaşi consuli, Publius Cornelius 
şi Tiberius Sempronius, să fi primit solia pe care saguntinii o 
trimiseseră la începutul împresurării cetăţii lor, şi în vremea dre- 
gătoriei lor consulare tot ei să se fi luptat cu Hannibal, unul la rîul 

a 


Ticinus, şi amîndoi apoi, puţin mai tîrziu, la Trebia. Sau eveni- 
mentele acestea s-au petrecut ceva mai repede, sau Saguntum fu- 
sese deja cucerit şi nu început să fie împresurat la începutul acelui 
an în care au fost în funcţie consulii P. Cornelius şi Tiberius 
Sempronius. Căci nu e cu putinţă ca bătălia de la Trebia să se fi 
desfăşurat în anul consulatului lui Cn. Servilius şi al lui C. Fla- 
minius, deoarece C. Flaminius a intrat în dregătorie la Ariminum, 
alegerile fiind prezidate de consulul Tiberius Sempronius, care a 
venit la Roma, în urma bătăliei de la Trebia, într-adins în vederea 
alegerilor consulare, iar după încheierea lor, el s-a întors la armata 
lui în tabăra de iarnă. 


XVI Cam în aceeaşi vreme şi solii romani care se întorseseră 
de la Carthagina la Roma au adus la cunoştinţă că toate ţinutu- 
rile din jurul Saguntului se găsesc în mîinile punilor şi, în acelaşi 
timp, s-a anunţat şi nimicirea Saguntului. Nespusă jale şi milă îi 
cuprinse deodată pe toţi senatorii pentru aliaţii lor nimiciţi atît de 
crunt, copleşindu-i totodată şi ruşinea că n-au trimis la vreme aju- 
tor saguntinilor, încît fură cuprinși şi de ură împotriva carthagi- 
nezilor, dar şi de teamă pentru soarta republicii, de parcă duşma- 
nul s-ar fi aflat chiar la porţile Romei, aşa fel încît, în aceeaşi 
vreme, sufletele tuturora adînc zdruncinate şi cutremurate în loc 
să chibzuiască ce e de făcut, erau tulburate. Toţi spuneau : „Nici- 
odată pînă acum romanii nu s-au mai luat la piept cu un duşman 
mai înverşunat şi mai războinic ca acesta şi nicicînd Roma n-a 
fost atît de delăsătoare şi de lipsită de aviînt războinic ca acum |! 
Cu sarzii * şi cu corsii 5%, şi cu histrii5, şi cu illyrii%, armatele 
romane au purtat mai degrabă lupte de hărţuială decît războaie 
în toată legea, iar cu gallii *!, de asemenea, romanii mai degrabă 
s-au învălmăşit decît s-au războit; pe cînd punii, vechi duşmani * 
care au ajuns să treacă şi fluviul Hiberus, sînt nişte potrivnici 
„deosebit de căliţi în războaie, pentru că vreme de 23 de ani“? au 
biruit mereu toate noroadele din Spania. Apoi au în fruntea lor 
pe un comandant cît se poate de destoinic şi de iscusit, care 
căpătat un aviînt şi mai mare în urma proaspetei nimiciri a unei 
cetăţi atît de puternice şi de bogate ca Saguntum; Hannibal 
atrage în jurul său toate seminţiile gallice setoase întotdeauna de 
luptă ; negreşit, războiul va fi strămutat în Italia, romanii fiind ne- 
voiţi să lupte cu toate noroadele pămîntului chiar în faţa ziduri- 
lor Romei“. 


https://biblioteca-digitala.ro 


DE LA FUNDAREA ROMEI. CARTEA XXI 33 


XVII Mai înainte, senatul era acela care desemna provinciile 
pentru fiecare consul ; de astă dată, consulilor li s-a dat poruncă 
să tragă la sorţi. Lui Cornelius i-a căzut Hispania, lui Sempronius 
— Africa şi Sicilia. În cursul acelui an s-a decretat înrolarea sub 
drapel a şase legiuni romane ; în ce priveşte efectivele aliaţilor, 
consulii puteau să recruteze forţe cît găseau ei de cuviinţă, iar ca 
flotă, atît cât se putea pregăti. S-au recrutat 24 000 de pedestrași 
romani, 1 800 de călăreţi şi, pe deasupra, încă 40000 de pedes- 
traşi şi 4 400 călăreţi din partea aliaţilor ; au.fost lansate pe apă 
220 de vase cu cinci rînduri de visle şi alte 20 nave uşoare. 
Apoi s-a adus la cunoştinţă şi s-a întrebat adunarea poporului: 
„Vrea şi porunceşte poporul roman să se declare război poporului 
carthaginez ?“ S-au făcut slujbe publice în tot oraşul pentru du- 
cerea la bun sfîrşit a acestui război şi s-au rostit rugăciuni în 
cinstea tuturor zeilor „pentru ca să aducă noroc şi izbîndă po- 
porului roman, care a poruncit acest război“. 

Cei doi consuli şi-au împărțit între ei trupele astfel: două le- 
giuni i-au revenit lui Sempronius (fiecare din ele însumînd cîte 
4000 de pedestraşi şi 300 de călăreţi), precum și 16 000 de pe- 
destraşi şi 1 800 de călăreţi aliaţi; pe deasupra a mai primit şi 
160 de nave lungi şi 12 nave uşoare. 

Tiberius Sempronius a fost trimis în fruntea acestor forţe te- 
restre şi navale în Sicilia, cu planul de a trece în Africa, dacă ce- 
lălalt consul va fi în stare să-l îndepărteze pe Hannibal de Italia. 
Lui Cornelius i s-au dat unităţi mai puţine, deoarece o dată cu el 
a fost trimis în Gallia și praetorul L. Manlius, cu o puternică ar- 
mată. S-a micşorat simţitor numărul de vase cuvenite lui Cornelius, 
punîndu-i-se la îndemînă numai 60 dintre cele cu cîte cinci rîn- 
duri de visle (fiindcă toată lumea era încredințată că Hannibal 
nu va veni pe calea mării şi că duşmanul nu va recurge la acest 
mijloc de război) şi două legiuni romane, cu unităţile de cavalerie 
envenite, precum și 14 000 de pedestrași şi 1 600 de călăreţi din 
partea aliaţilor. 

--Provincia Gallia, şi ea primejduită de războiul punic, a avut 

"dispoziţie două legiuni romane, 10000 de pedestraşi aliaţi, 
1 000 de călăreţi aliaţi şi 600 de călăreţi romani. 


XVIII După ce s-au făcut toate aceste pregătiri pentru ca toate 
să -fie îndeplinite la vreme, înainte de izbucnirea războiului punic, 
Roma trimite în Africa o solie alcătuită din senatori bătrîni, şi 
anume : Q. Fabius, M. Livius, L. Aemilius, C. Licinius, Q. Bae- 


3 — De la lundarea Romei vol. III 

bius, ca să-i întrebe pe carthaginezi dacă Hannibal a atacat Sa- 
guntum cu încuviințarea conducerii statului pun, iar dacă mărtu- 
risesc făţiş şi îndreptăţesc că această măsură s-a luat în urma 
hotărîrii conducerii, atunci solia romană să declare război poporu- 
lui carthaginez. După ce solii romani au ajuns la Carthagina şi 
după ce senatul punic le-a dat încuviințarea să dea în vileag în- 
sărcinarea primită, fiindcă Q. Fabius n-a pus alte întrebări decit 
cele cuprinse în însărcinare, atunci unul din senatorii carthaginezi 
a rostit următoarele : „Romani! Tot din îndemnul şi din partea 
voastră ni s-a înfăţişat şi cea dintii solie, atunci cînd aţi cerut să 
vă fie predat Hannibal ca vinovat, ca şi cum din propriul său im- 
bold a pormit atacarea Saguntului. Însă noua voastră solie venită 
aici, deşi ni se înfăţişează cu cuvinte mai îmbietoare, în fapt este 
mult mai neînduplecată. Căci în cea dintii solie Hannibal era şi 
învinuit, şi era şi cerut să fie predat Romei. De astă dată ni se 
pretinde ca şi noi înşine să mărturisim deschis că vina este şi a 
noastră şi, ca atare, sîntem obligaţi să dăm numaideciît satisfacția 
şi despăgubirile cuvenite, ca unii care ne-am mărturisit vina ! 
Eu aş fi de părere că nu se cade cîtuşi de puţin ca Roma să 
întrebe dacă Saguntum a fost împresurat din propriul imbold al 
lui Hannibal sau din hotărîrea conducerii statului carthaginez, ci 
dacă a fost atacat pe drept sau pe nedrept. Priveşte însă pe con- 
cetățeanul nostru Hannibal această întrebare — şi totodată acest 
punct de vedere — ce anume a făcut din propriu îndemn şi ce 
în urma hotărîrilor luate de noi. Cu voi, romanii, nu putem avea 
o altă discuţie decât dacă ceea ce s-a făcut a fost îngăduit să se 
facă potrivit tratatului. De aceea, senatori, dacă voi găsiţi de cuviinţă 
să chibzuiţi ca să vă daţi seama ce anume întreprind comandanții 
noştri de oaste din ordinul statului şi ce anume cu de la sine 
putere, ei bine, vă amintim următoarele: noi avem un tratat 94 
încheiat cu consulul C. Lutatius, în care sînt cuprinse prevederi 
în legătură cu aliaţii ambelor puteri, însă despre saguntini nu s-a 
pomenit nimic (de altfel aceştia nici nu erau aliaţii voştri) ! 
«Într-adevăr, în prevederile tratatului încheiat cu Hasdrubal % 
sînt exceptaţi saguntinii» — spuneţi voi. Împotriva acestui fapt 
eu nu am nimic de adăugat decît ceea ce am învăţat de la voi, 
şi anume : voi aţi afirmat că nu sînteţi obligaţi să respectaţi tra- 
tatul pe care consulul C. Lutatius l-a încheiat pentru întîiaşi dată 
cu noi, deoarece voi spuneţi că acest tratat s-a încheiat fără în- 
cuviințarea senatului şi fără porunca poporului roman. "Tocmai 
din această pricină s-a încheiat între statele noastre un alt tratat 

vlicial %, cuprinzînd toate clauzele. Atunci dacă voi nu vreţi să 
respectaţi decit numai acele tratate încheiate cu încuviințarea şi 
din porunca voastră, de bună seamă nici noi nu sîntem legaţi să 
respectăm tratatul pe care l-a încheiat Hasdrubal cu voi, fără 
ştiinţa noastră. Deci mai bine nu mai pomeniţi nimic despre 
Saguntum şi Hiberus, ci daţi o dată în vileag ceea ce minţile 
voastre născocesc de atita vreme!“ 

Atunci solul roman, îndoindu-şi marginea togii, a rostit: 

„Vă aducem aici pacea sau războiul! Alegeţi ce vă place!“ 
În clipa rostirii acestor cuvinte, s-a auzit strigîndu-se cu tărie 
aceste vorbe pline de trufie: „N-au decît să aleagă romanii ce 
vor |“ Şi după ce Q. Fabius a spus din nou, dînd drumul îndoi- 
turii togii: „„Romanii aleg războiul !“, toți senatorii carthaginezi 
au răspuns: „îl primesc şi-l vor purta 'cu aceleaşi simţăminte cu 
care au aflat azi despre el“. 


XIX Întrebarea pusă făţiş, ca şi aducerea la cunoştinţa oficială 
a declarării războiului au părut romanilor şi mai înainte, dar cu 
atît mai vîrtos acum, după distrugerea Saguntului, mult mai potri- 
vite cu demnitatea poporului roman decît înşiruirea de cuvinte în 
legătură cu dreptul şi prevederile tratatelor. “Căci dacă faptele şi 
evenimentele ar atîrna în cumpănă de greutatea înţelesului cuvin- 
telor, în ce măsură trebuie să punem faţă în faţă tratatul încheiat 
cu Hasdrubal cu acela al lui Lutatius de mai înainte, dar care a 
fost modificat ? Pe cînd în tratatul lui Lutatius s-a stăruit în chip 
lămurit asupra faptului că acesta va avea tărie numai dacă va fi 
încuviințat de adunarea poporului roman, în schimb, în tratatul 
încheiat cu Hasdrubal nu se vorbea de loc de o asemenea condiţie. 
Apoi, dacă tratatul a fost respectat cît timp a trăit Hasdrubal, 
nevorbindu-se nimic despre vreo modificare a lui vreme de atiţia 
ani, oare s-ar fi putut cineva gîndi că s-ar putea schimba într-ade- 
văr ceva din cuprinsul lui după moartea autorului tratatului ? 
Afară de aceasta, chiar dacă romanii ar voi să ţină seama numai 
de vechiul tratat, s-au făcut în cuprinsul lui destule prevederi în 
privinţa saguntinilor şi aliaţilor ambelor popoare. Căci nu se adău- 
gase în acest tratat alineatul : „aliaţii care existau atunci“, şi nici 
clauza : „în urmă să nu mai fie primiţi şi alţii în alianță“. Şi de 
vreme ce era îngăduit să se încheie noi alianţe, cine ar putea pre- 
tinde că nu e drept să fie primită vreo cetate în alianţa romană 
pentru că n-are nici un merit în această privință, sau că un popor 
o dată socotit aliat, nu trebuie să fie apărat ? Şi că totuşi se pre- 

văzuse o condiţie, şi anume ca aliaţii carthaginezilor să nu fie 
îndemnați de romani la trădare sau în cazul trădării din propriul 
lor îndemn, aceştia să nu fie primiţi de romani să treacă de 
partea lor ? 

Solii romani plecînd din Carthagina s-au dus în Hispania, po- 
trivit îndrumărilor primite de la Roma, cu scopul de a interveni 
pe lîngă fiecare cetate în parte şi de a le atrage în sînul confede- 
raţiei romane sau de a le rupe de puni. Mai întîi s-au dus la ba- 
gusii %, Romanii au fost primiţi cu toată prețuirea cuvenită, de- 
oarece bargusiii erau sătui pînă în gît de stăpînirea Carthaginei. 
Solii romani au izbutit să trezească la mai multe noroade de din- 
colo de Hiberus dorinţa de a se scutura de carthaginezi și de a-şi 
încredința viaţa unei noi sorţi. Apoi solii romani au purces către 
volciani 5, însă răspunsul dat romanilor de către volciani, ajuns 
celebru în întreaga Hispanie, a îndepărtat şi celelalte populaţii din 
Hispania de alianţa cu romanii. Cel mai viîrstnic dintre volciani 
a rostit în sfatul lor următorul răspuns : „Cum de nu vă e ruşine, 
romani, să cereţi ca noi să socotim prietenia cu voi mai presus 
decît cea cu carthaginezii, cîtă vreme cei care au pornit la acest 
pas au fost părăsiţi de voi, aliaţii lor, într-un chip mai neomenos 
decît au fost daţi pierzării de către puni ? Părerea mea e să vă 
căutaţi aliaţi acolo unde 'lumea nu ştie de urgia abătută asupra 
saguntinilor | Pieirea Saguntului va fi o jalnică învăţătură pentru 
toate noroadele Hispaniei, dar totodată şi de o covirșitoare însem- 
nătate : să nu se mai încreadă nici unul dintre ele în respectarea 
angajamentelor sau în alianța romanilor“ %. Apoi solii romani au 
fost poftiţi să părăsească fără întîrziere hotarele volcianilor şi din 
ziua aceea n-au mai fost primiţi cu nici un dram de bunăvoință 
sau de atenţie, în nici o adunare a vreunei alte cetăţi din Hispania. 
După ce solii Romei au cutreierat zadarnic în lung şi-n lat His- 
pania, trec în Gallia. 


XX...10. Aici noi şi înfiorătoare privelişti li s-au înfățișat ochilor 
lor, deoarece neamurile gallice au venit la adunare cu armele 
asupra lor (aşa era datina acestora). Acolo, solii romani, ridicînd în 
slăvi vitejia şi fala poporului roman şi măreţia puterii lor, au cerut 
gallilor să nu-i lase pe carthaginezi, care poartă război cu Italia, 
să treacă peste ogoarele şi oraşele lor. Se istoriseşte că, cu acest 
prilej, s-au stirnit hohote de rîs aşa de mari şi o zarvă aşa de gro- 
zavă, încît tineretul gallic cu mare greutate a putut fi potolit de 
mai marii lor şi de cei mai vârstnici: atît de nesăbuită şi de lip- 

sită de rușine le-a părut gallilor pretenţia romanilor să nu strămute 
gallii războiul în Italia, pentru ca, în schimb, să-l abată asupra 
lor înşişi şi să le pună carthaginezilor în față ogoarele lor, în 
scopul ca, în locul celor ale altora, să fie ale lor pustiite| 

În sfîrşit, după potolirea zarvei, gallii au dat acest răspuns 
solilor : „Nici din partea romanilor ei n-au vreun folos, dar nici 
din partea punilor n-au pătimit vreo nedreptate, ca să fie îmbiaţi 
la ridicarea armelor fie în sprijinul romanilor, fie împotriva cartha- 
ginezilor 71. Dimpotrivă, pînă la dînşii au ajuns ştirile că oamenii 
din neamul lor sînt izgoniți de către poporul roman din ţinuturile 
de la hotarele Italiei şi că sînt siliți să plătească tribut şi să îndure 
neajunsuri de tot felul“. Cam acest soi de cuvinte le-a fost dat 
urechilor solilor romani să audă şi în celelalte adunări ale noroa- 
delor gallice 72. Abia după ce au ajuns la Massilia 7%, solii romani 
au fost primiţi cu ospeţie şi întîmpinaţi cu vorbe de pace. Acolo, 
romanii au putut afla întreaga situaţie de la acești aliaţi, care cer- 
cetaseră cu grija cuvenită şi bună credinţă, că „gallii fuseseră 
atraşi şi cîştigaţi de către Hannibal încă mai înainte de sosirea 
solilor romani la ei; dar cu toate acestea, noroadele gallice nu se 
vor arăta nici față de Hannibal blînde şi binevoitoare (atît de săl- 
batică le este firea şi atît de neînfrînate le sînt pornirile !), dacă 
sufletele căpeteniilor lor nu vor fi din cînd în cînd cumpărate cu 
aur, pentru că se ştie doar cît de mult jinduiesc gallii după acest 
meta] prețios“. 

Astfel, după ce cutreieraseră în lung şi în lat pe la toate no- 
roadele Hispaniei şi Galliei, împuterniciţii romani se reîntorc la 
Roma, nu multă vreme după ce consulii plecaseră în provinciile 
lor. Ei găsiră întreaga cetate în zbucium şi freamăt, în aşteptarea 
acestui război, fiindcă se răspîndise zvonul destul de întemeiat că 
punii au şi trecut Hiberus. 

XXI După cucerirea Saguntului, Hannibal a purces către Car- 
thagina Nouă spre a ierna acolo. La Carthagina Nouă i s-au adus 
la cunoştinţă toate cele dezbătute şi hotărite la Roma şi Cartha- 
gina, şi că el e socotit nu numai conducătorul războiului, ci şi cauza 
lui ; după ce a împărţit şi vîndut şi restul de prăzi, a chibzuit că 
nu trebuie să-l mai amîne o clipă şi, de aceea, chemă la adunare 
toţi ostaşii de neam hispan, cărora le cuvîntează astfel : 

„Aliați | Eu sînt încredinţat că şi voi vă daţi bine seama că 
după ce s-a aşternut pacea în sînul tuturor noroadelor din Hispania, 
s-ar cuveni sau să punem capăt serviciului nostru militar, trimiţînd 

la vatră ostașii, sau să strămutăm războiul pe alte tărimuri. În 
telul acesta, dacă într-adevăr vom căuta prăzi şi vom dobîndi slavă 
biruind alte noroade, aceste neamuri hispane nu numai că se vor 
bucura de roadele păcii, ci chiar vor propăşi datorită binefacerilor 
biruinţei. De aceea, de vreme ce sîntem în pragul unui război 
purtat departe de vatră şi nu se ştie cînd o să vă mai vedeţi ca- 
sele voastre şi tot ce aveţi fiecare drag acolo, dacă vreunul dintre 
voi vrea să şi-i vadă pe ai săi, îl învoiesc să plece acasă! Însă vă 
poruncesc să fiţi negreşit prezenţi, la primăvară, pentru ca, cu aju- 
torul zeilor, să începem acest război care va fi încununat de o 
uriaşă slavă şi încărcat de nemaipomenite prăzi“ 74. 

Aproape toţi cei de faţă se bucurau că i s-a dat putinţa să-şi 
mai vadă casele lor, fără însă să fi cerut ei aceasta, şi fiindcă le 
erau dor de ai lor, şi fiindcă presimţeau că. în viitor au să le ducă 
şi mai tare dorul. În toată vremea iernii, odihna aceasta dintre 
truda din trecut şi cea care avea să vină a făcut ca trupele lui 
Hannibal să se întremeze trupeşte şi sufleteşte, pentru a putea 
îndura totul de la capăt. La venirea primăverii, ostaşii hispani 
s-au adunat la oaste, potrivit poruncii lui Hannibal. 

După ce a făcut numărătoarea trupelor auxiliare, Hannibal 
trimise din partea țuturor noroadelor, purcese spre Gades 75, unde 
îşi îndeplini prin sacrificii făgăduinţa făcută lui Hercules, şi se 
îndatoră cu noi făgăduinţe în faţa zeului, dacă va avea noroc şi 
va izbîndi în toate. Apoi Hannibal — chibzuind cu de-amănuntul 
şi pe toate feţele asupra războiului, și de atac, şi de apărare, ca 
nu cumva, în vreme ce el se îndreaptă pe calea uscatului prin 
Hispania şi Gallia către Italia, să lase Africa deschisă romanilor şi 
totodată să fie lipsită de apărare dinspre Sicilia — hotărăşte să 
întărească apărarea Africii, prin trupe puternice de pază. În 
schimbul acestor trupe, el ceru la Carthagina completări cu uni- 
tăți uşor înarmate, mai cu seamă de arcași şi sulițaşi, alcătuite 
din africani, ca să slujească sub drapel în Hispania, iar cele his- 
pane în Africa, deoarece şi unii şi alţii îşi făceau mai bine datoria 
cînd erau departe de ţara lor de baştină, cîtă vreme erau obligaţi, 
ca zălog, să lupte unii pentru alţii. Hannibal trimise în Africa 
13 850 pedestraşi, înarmaţi cu caetre 76, 870 prăştiaşi baleari 7? şi 
1200 călăreţi amestecați, proveniţi din multe neamuri. Dete po- 
runcă ca o parte din aceste forțe să asigure paza Carthaginei, iar 
altă parte să fie distribuită în diferite puncte de sprijin din Africa. 
În acelaşi timp trimite la cetăţile din Hispania o sumă de oameni 
de-ai săi însărcinaţi cu recrutarea şi porunceşte să fie aduşi la 

Carthagina 4 000 de ostaşi tineri, aleşi unul şi unul, pentru a al- 
cătui garnizoana .de acolo, şi totodată şi ca zălog pentru cetă- 
ile lor. 


XXII Hannibal chibzuind că nu trebuie trecută cu vederea nici 
Hispania, cu atît mai vîrtos cu cît ştia că fusese cutreierată în 
lung, și-n lat de solii romani care căutaseră să atragă pe fruntașii 
cetăților hispane, dădu Hispania în sarcina fratelui său Hasdrubal, 
un om destoinic. Apoi întări Hispania mai ales cu trupe africane, 
dîndu-i lui Hasdrubal 11 850 de pedestraşi africani, 300 liguri 78 
şi [500] baleari. La aceste unități de pedestrași mai adaugă că- 
lăreţi libyphoenicieni (un neam rezultat din amestecul de puni şi 
africani) în număr de 4[50],? apoi trupe de numizi şi de mauii % 
de lîngă Ocean % bis, aproape 1 800 oameni, şi un mic pile de 
300 călăreţi de ilergeţi*! din Hispania, iar ca să nu ducă lipsă 
de mijloace noi în sprijinul luptei terestre, a mai adăugat 21 ele- 
fanţi. În afară de aceasta, flota punică a primit însărcinarea să 
asigure paza coastelor maritime, deoarece cu acest fel de război 
biruiseră romanii, şi se putea crede că aceştia vor căuta din nou 
să desfăşoare războiul naval, de aceea lui Hasdrubal i s-au pus la 
dispoziţie 50 de vase cu cîte cinci rînduri de visle, alte două cu 
cîte patru rînduri de visle, şi încă cinci trireme; însă gata de 
plutit, de intrat în acţiune şi echipate cu vislaşi au fost numai 
32 de vase cu cîte cinci rînduri de visle, precum şi cinci trireme. 

De la Gades, armata carthaginează s-a întors la Carthagina 
Nouă, în tabăra de iarnă. Pornind de acolo în marş, Hannibal a 
îndrumat-o către ţărmul mării pînă la Hiberus, trecînd pe lîngă 
oraşul Onussa £2. A mers vestea că acolo, în vreme ce se odihnea, 
lui Hannibal i s-a arătat în is un tînăr cu înfăţişare de zeu şi 
care îi spunea lui Hannibal că el i-a fost trimis de Jupiter? în 
chip de călăuză, ca să-l îndrumeze spre Italia: „de aceea să-l 
urmeze fără zăbavă, şi nicăieri să nu-și întoarcă ochii de la el“. 
Se mai spunea că „Hannibal, la început, cuprins de teamă, s-a 
luat pe urmele lui, fără să arunce o privire în jur sau înapoi ; apoi 
însă, cum e firea îngrijorată a omului, fiindcă se zbuciuma tot în- 
trebindu-se de ce a fost oprit să privească îndărăt, nu s-a putut 
stăpîni să nu-şi întoarcă privirile şi atunci se făcea că Hannibal 
a văzut înapoia sa un balaur de o neasemuită mărime, care, 
atunci cînd se tîra, dobora la pămînt tot tufărișul și toţi copacii; 
după asta a urmat o rupere de nori cu vijelie şi tunete“, 

Întrebînd Hannibal ce ar putea să însemne aceste groaznice 
vedenii, i s-a tilcuit că acestea vor fi prăpădul și pustiirea Italiei : 
„De aceea să pu:ceadă mereu tot înainte, să nu-şi mai pună nici 
o întrebare şi să lase ursita să-şi împlinească în taină vrerea“ 8, 


XXIII Bucuros de această vedenie, Hannibal şi-a trecut trupele 
peste Hiberus prin trei vaduri, trimiţind înainte un rînd de şta- 
fete care să-i îmbie cu daruri pe gallii ținutului pe unde avea de 
gînd să-şi treacă oștile, pentru ca să iscodească trecătorile Alpilor. 
Hannibal a trecut peste Hiberus cu 90 000 de pedestrași şi 12 000 
de călăreţi. EL i-a supus pe ilergeţi, apoi pe bargusii şi ausetani 8% 
şi a cucerit laccetania 8, ținutul ce se află la poalele munţilor 
Pirinei ; a dat însărcinarea lui Hanno 9% să supravegheze întregul 
ţinut de acolo, pentru a-şi asigura stăpînirea trecătorilor care leagă 
Hispaniile de Gallii. Lui Hanno i-a pus la dispoziţie zece mii de 
pedestraşi şi o mie de călăreţi, pentru a menţine stăpînirea deplină 
pe întregul ţinut. Cînd armatele lui Hannibal au purces la trecerea 
prin pasurile Pirineilor şi cînd au început să umble zvonuri în 
rîndurile trupelor lui de barbari că, de bună seamă, e vorba de 
războiul cu romanii, trei mii de carpetani au şi făcut calea întoarsă. 
Negreşit, nu atît războiul îi înspăimîntase, cît drumul nemăsurat 
de lung şi anevoios, precum şi faptul că se. ştia că Alpii sînt de 
netrecut. Fiindcă Hannibal îşi dădea seama că e primejdios să-i 
cheme înapoi şi să-i ţină cu de-a sila, pentru ca să nu întărite 
şi firile încăpăţinate ale celorlalți, a trimis la vetrele lor peste 
7 000 de oameni, pe care îi simţise copleşiţi de povara războiului, 
simulînd că tot din îndemnul său au fost trimişi și carpetanii la 
casele lor. 


XXIV Apoi, pentru ca zăbava şi tihna să nu slăbească avîntul 
ostaşilor săi, Hannibal trece Pirineii cu oştirea rămasă şi tabăra 
şi-o aşază lîngă oraşul întărit Iliberris 8%. Deşi gallii auziseră că 
Hannibal a pomit cu război împotriva Italiei, totuşi, fiindcă ajun- 
seseră zvonurile pînă la ei că hispanii de dincolo de Pirinei au fost 
supuşi prin forţa armelor de Hannibal, iar în ţinuturile hispanice 
au fost rînduite puternice garnizoane, de teama robiei cîteva no- 
roade gallice repede au şi pus mîna pe arme, adunîndu-se la 
Ruscino 8%, Cînd i s-a adus la cunoştinţă lui Hannibal această 
stare de lucruri, el, care se temea mai mult de zăbavă decît de 
război, a trimis crainici de pace la regişorii lor, ca să le dea de 
ştire că. „el vrea să aibă o întrevedere cu dînşii ; de aceea, ori ei 

să vină pînă aproape de Iliberris, ori el va înainta pînă la Ruscino, 
pentru ca apropiindu-se de ei să se întilnească mai lesne ; el îi va 
primi bucuros în tabăra sa, dar nu va pregeta să meargă şi el în- 
suşi la ei. 

[Chiar dacă ei nu vor să vină, totuşi dînsul nu se va codi să 
mai zăbovească, ci va căuta să ajungă cît mai degrabă la ei] 8 bis, 
Căci el a păşit hotarele Galliei nu ca vrăjmaş, ci ca oaspete, şi nu 
va scoate sabia din teacă înainte de a ajunge în Italia, dacă, bine- 
înțeles, gallii îi vor îngădui să treacă prin ţara lor“. 

Cu asemenea însărcinări s-au dus într-adevăr crainicii lui Hanni- 
bal [la căpeteniile gallilor]. După ce Hannibal şi-a pus în mişcare 
oştile sale, înaintînd pînă la Iliberris, regişorii gallilor s-au înfă- 
țişat fără greutate lui Hannibal şi, după ce au fost copleşiţi de 
daruri, au îngăduit armatelor carthagineze să treacă nesupărate 
prin ţinuturile lor, pe lîngă fortăreața Ruscino. 


XXV Între timp, în Italia nu ajunsese altă ştire decît că Hanni- 
bal a trecut Hiberus şi această ştire fusese adusă la Roma de solii 
massilienilor, cînd boiii %, şi după ei au fost aţiţaţi insubrii”!, au 
rupt legăturile de alianţă cu Roma, ca și cum Hannibal ar fi şi 
trecut Alpii. Boiii au făcut aceasta nu atit din pricina străvechei 
lor uri împotriva poporului roman, cît datorită faptului că nu ve- 
deau cu ochi buni întemeierea de curînd a coloniilor romane Pla- 
centia % şi Cremona *, lîngă fluviul Padus, în ţinutul gallic. De 
aceea, punînd repede mîna pe arme, au năvălit pe neaşteptate 
asupra ținutului acestor colonii, stîrnind atîta spaimă, încît nu 
numai gloata țăranilor, ci și însăși comisia triumvirilor 9, care ve- 
niseră să împartă loturile de pămînt, şi-au căutat adăpostul la 
Mutina %, neavînd încredere în tăria zidurilor Placentiei. Aceşti 
triumviri se numeau C. Lutatius, C. Servilius și M. Annius. iNu 
domneşte nici o îndoială asupra numelui lui Lutatius. Unii ana- 
lişti pomenesc însă în locul lui Annius şi Servilius, pe M. Acilius 
şi C. Herennius, iar alţii, pe P. Cornelius Asina şi pe C. Papirius 
Maso. E îndoielnice şi dacă boiii au pricinuit jigniri solilor romani 
trimişi acolo să ceară socoteală boiilor, sau dacă cei trei bărbaţi 
din comisie au fost atacați atunci cînd făceau măsurătoarea loturi- 
lor de pămînt. 

Boiii au purces la împresurarea Mutinei, Însă neamul acesta 
nu avea cunoştinţă de fel în ce priveşte meşteşugul asedierii ora- 
şelor şi, pe deasupra, era cît se poate de nevolnic şi la celelalte 
lucrări militare. De aceea, văzînd că stau degeaba în jurul zidu- 

rilor neclintite ale Mutinei, boiii au început să simuleze că vor să 
încheie pace. Solii romani chemaţi la întrevedere de către căpe- 
teniile gallilor, în disprețul nu numai al dreptului ginţilor, dar 
călcînd şi fireasca bună-credinţă pe care o juraseră pînă în acea 
clipă, sînt înşfăcaţi de galli, care au declarat că le vor da drumul 
numai dacă le vor fi înapoiaţi ostaticii lor. 

Dindu-se la Roma de ştire despre soarta solilor romani şi de- 
oarece şi Mutina şi garnizoana romană se găseau în primejdie, 
praetorul L. Manlius, aprins de mînie, își îndrumează oastea în 
şiruri răsfirate către Mutina. Pe atunci, de o parte şi de alta a 
drumului se întindeau păduri din cele mai neumblate şi sălbatice. 
Praetorul Manlius, pornind într-acolo fără să cerceteze mai înainte 
ţinutul prin iscoade, cade cu oastea sa în capcanele întinse de 
galli şi, după ce i-au fost pricinuite multe pierderi în rîndurile 
armatei sale, cu mare trudă a izbutit să iasă la luminiş în şes 
deschis. Acolo şi-a întărit tabăra. Fiindcă gallii nu se simțeau de 
loc ispitiţi să încerce atacul taberei romane, oastea lui Manlius a 
început să se refacă, deşi se știa bine că în aceste hărţuieli au 
pierit ca la [500] % de romani. Apoi Manlius a purces din nou la 
drum. Dar cîtă vreme oastea sa a mărșăluit prin locuri deschise 
nu era nici ţipenie de vrăjmaş. Cînd romanii au intrat iarăşi în 
codri, gallii au atacat din nou ariergarda oștirii romane, pricinuind 
mare dezordine şi spaimă în rîndurile tuturor romanilor. Cu acest 
prilej au mai căzut alţi 700 de ostași romani, pierzîndu-se și şase 
steaguri. S-a pus capăt zăpăcelii romanilor și spaimei pricinuite de 
galli numai atunci cînd romanii au izbutit din nou să iasă din 
codrul nestrăbătut şi plin de primejdii. De acolo şirurile oastei 
romane s-au putut apăra lesne în locuri deschise pînă au ajuns la 
Tannetum *7, un sat apropiat de Padus. Acolo romanii, avînd spri- 
jinal gallilor brixiani %, proviziile venindu-le pe albia fluviului 
Padus, au izbutit să se apere prin întărituri făcute la vreme împo- 
triva puhoaielor dușmane care creşteau din zi în zi. 


XXVI După ce s-a dat de ştire la Roma asupra acestei neaştep- 
tate răscoale a gallilor, senatul roman a mai aflat acum că la 
războiul cu carthaginezii s-a adăugat şi cel cu gallii; de aceea, el 
porunceşte praetorului C. Atilius ca, în fruntea unei oştiri alcă- 
tuite dintr-o legiune romană şi 5 000 de aliaţi, toate aceste trupe 
fiind recrutate de noul consul roman intrat în funcţie, să pornească 
în ajutorul lui Manlius. Atilius ajunge la Tannetum fără să aibă 

vreo ciocnire cu vrăjmaşii (căci gallii, de frică, se depărtaseră de 
acele meleaguri). 

Şi P. Cornelius, recrutînd o nouă legiune în locul celeia câre 
fusese trimisă sub comanda praetorului roman, a plecat de la 
Roma cu trupele sale, îmbarcate pe 60 de nave lungi; navigînd 
de-a lungul țărmului Etruriei, Liguriei şi al muntelui Salluviilor ?, 
el a ajuns la Massilia şi şi-a întocmit castrul chiar la gura cea mai 
apropiată de mare a Rhodanului 1% (căci acest fluviu se varsă în 
mare pe mai multe guri), aproape nevenindu-i să creadă că Hanni- 
bal a trecut munţii Pirinei. Cînd consulul roman şi-a putut da 
seama că acum Hannibal se gîndeşte şi la trecerea Rhodanului, 
pentru că nu ştia pe unde să-i iasă în întîmpinare şi pentru că 
ostaşii săi nu erau îndeajuns de refăcuţi după oboseala şi vînzo- 
leala călătoriei pe mare, trimite în vremea aceasta 3 000 de călăreţi 
aleşi unul şi unul, împreună cu călăuze dintre locuitorii Massiliei, 
şi cu trupe auxiliare gallice pentru a iscodi totul în jur şi pentru 
a lua seama, din loc sigur, la orice mişcare a duşmanului. 

După ce Hannibal a izbutit să-i împace pe locuitorii acestui 
ţinut, fie insuflîndu-le frică, fie momindu-i cu daruri, a ajuns în 
ţara volcilor 1%, o seminţie puternică în aceste locuri. Volcii locu- 
iesc pe amîndouă malurile Rhodanului. Ei însă, încredinţaţi că nu 
sînt în stare să-i ţină piept lui Hannibal şi să-l îndepărteze de 
ţinuturile de dincoace de Rhodanus şi că nu se vor putea bizui pe 
apărarea oferită de fluviu, trecînd cu toate ale lor peste această 
apă, au pus stăpînire cu arma în mînă pe malul de dincolo al 
Rhodanului. Hannibal însă i-a ademenit cu daruri pe ceilalți lo- 
cuitori ai malurilor fluviului şi chiar pe volcii rămaşi la sălaşurile 
lor, ca să stringă din toate părţile vasele şi să-i lucreze şi altele. 
Totodată şi aceste noroade erau dornice de a-i trece oștile lui 
Hannibal pe malul celălalt şi de a scăpa cît mai curînd cu putinţă 
de uriaşele puhoaie de oști străine, care le năpădiseră ţinuturile. 
Astfel s-a putut aduna un număr uriaș de vase şi bărci lucrate în 
pripă, folosite în mod obișnuit pentru a trece fluviul; mai întîi 
au început gallii să facă altele noi, scobind o luntre din cîte un 
trunchi de copac, apoi şi ostaşii lui Hannibal, atît datorită bel- 
şugului de lemn de construcţie, cît şi atraşi de uşurinţa cu care 
gătau bărcile, îşi făceau la repezeală nişte albii grosolane, neţintind 
altceva decît să aibă la îndemînă un mijloc cu care să poată trece 
apele fluviului şi în care să le încapă poverile şi să se transporte 
pe ei şi toate ale lor cît mai repede cu putinţă. 

XXVII În timp ce în tabăra carthagineză toate erau îndeajuns 
pregătite în vederea forţării trecerii fluviului, de pe malul din faţă 
duşmanii le insuflau spaimă punilor, fiindcă ei stăpîneau în între- 
gime malul cu pedestrimea şi cavaleria lor. Pentru a-i îndepărta, 
Hannibal porunceşte lui Hanno, fiul lui Bomilcar, să pornească pe 
la straja întîia din noapte cu o parte din trupe, alcătuite mai mult 
din hispani, şi să meargă în susul apei cale de o zi şi, după ce va 
trece fluviul cît mai într-ascuns cu putință, să facă un ocol cu 
aceste trupe, aşa fel încît, căzînd în spatele vrăjmaşului, să-l atace 
la momentul potrivit. Călăuzele luate din rîndurile gallilor în acest 
scop îl îndrumează pe Hanno către un vad la aproape 25 000 de 
paşi mai sus de acel loc, unde albia fluviului e împărţită în două 
de o mică insulă, şi-i arată că trecerea e lesnicioasă prin acel vad 
prea puţin adînc. Acolo, la repezeală, punii s-au pus pe tăiat copaci 
din care şi-au construit plute cu ajutorul cărora să fie trecuţi oa- 
menii, caii şi celelalte poveri. Hispanii, fără să se mai trudească 
atîta, şi-au aruncat veşmintele pe nişte burdufuri, iar ei au trecut 
înot, culcaţi pe scuturile lor de piele puse unele peste altele. Restul 
de trupe carthagineze au trecut fluviul alăturînd plută lîngă plută. 
După ce au aşezat tabăra aproape de malul apei, ostaşii, osteniţi 
de marşul de noapte şi de trudă, s-au refăcut în urma odihnei de 
o zi. Acum Hanno se străduieşte să-şi ducă la bun sfârşit însărci- 
narea încredinţată. În ziua următoare, punii au pornit de acolo şi, 
prin semnalizări cu fum, lansat de pe o măgură, dau de veste lui 
Hannibal că ei au trecut Rhodanul şi nu se găsesc departe de acest 
loc. Cînd Hannibal a aflat toate acestea, ca să nu mai piardă pri- 
lejul, dă semnalul de trecere a fluviului. Pedestrimea avea de cu 
vreme la îndemină bărci pregătite, iar cavaleria vase mari pentru 
transportul cailor. Pentru a slăbi vîrtejul fluviului, el trecu mai în 
sus de acolo convoiul vaselor [mari], asigurînd în felul acesta tre- 
cerea nestînjenită a bărcilor mai la vale. O mare parte din cai tre- 
cură fluviul înot, fiind legaţi cu friiele de pupele vaselor, iar alţii 
fuseseră urcați pe vase gata înşeuaţi şi cu frîul [şi zăbala- în gură], 
pentru a fi numaidecit folosiți de călăreți, după ce vor fi debar- 
cați pe mal. 


XXVIII Gallii se năpustesc în întîmpinarea punilor pe mal, 
scoțînd felurite urlete şi intonînd cîntece, după cum le era obi- 
ceiul, şi zăngănindu-şi scuturile deasupra capului şi învîrtindu-și 
sulițele cu dreapta. Într-adevăr, și pe ei începuseră să-i înspăi- 
mînte atît puhoiul uriaş de vase care veneau dinspre malul ce- 

lălalt, cît şi vuietul neobişnuit al fluviului şi strigătele felurite ale 
plutașilor şi ostaşilor puni, şi cei care se străduiau să înfrunte furia 
valurilor, şi cei care îşi îmbărbătau de pe malul celălalt tovarăşii 
ce treceau. lată însă că deodată gallii, care erau destul de în- 
spăimîntaţi de zarva din faţa lor, aud răcnete şi mai înfiorătoare, 
scoase de astă dată în spatele lor de trupele lui Hanno care le 
şi cuceriseră tabăra. În curînd şi Hannibal însuşi ajunse pe mal 
şi atunci o spaimă îndoită puse stăpînire pe galli, văzînd pe de o 
parte revărsîndu-se pe mal un puhoi nesfârșit de ostaşi înarmaţi, 
iar pe de altă parte fiind şi din spate strîmtoraţi de o armată ivită 
pe neaşteptate. După ce gallii au încercat să-i atace pe puni din 
ambele părţi, văzînd că sînt respinşi, se năpustesc pe unde li se 
pare că mai e vreun drum deschis pentru a scăpa cu viaţă şi în- 
groziţi se împrăștie pretutindeni în goană prin satele lor. După ce 
şi celelalte trupe carthagineze au trecut fluviul, nestingherite de 
nimeni, Hannibal îşi aşază tabăra, nemaitemîndu-se de nici o nă- 
vală din partea gallilor. 

Eu sînt încredinţat că s-au întocmit mai multe planuri şi felu- 
rite mijloace pentru trecerea elefanților peste fluviu. Negreşit, şi 
analiştii au povestit această trecere în diferite chipuri. Astfel, unii 
din ei au scris că după ce elefanții au fost grămădiţi pe malul apei, 
cel mai neîmblînzit şi mai sălbatic din aceste animale a fost în- 
tr-atît întărîțat de gormacul său, încît, urmărindu-l pe acesta pe 
cînd îşi căuta refugiul în apă, a pornit înot de acolo; în felul 
acesta el a atras după el tot cîrdul, astfel înciît, pe fiecare elefant 
speriat de marea adîncime a apei şi care simţea că îi fuge apa de 
sub picioare, curentul fluviului îl împingea pe malul celălalt. Das 
mai degrabă se crede că elefanții au fost trecuţi dincolo cu aju- 
torul plutelor. De aceea, aşa cum acest mijloc părea mai sigur 
înainte de punerea lui în practică, la fel, după întrebuinţarea lui, 
pare cel mai demn de crezare. Astfel, punii au construit şi au îm- 
pins de pe uscat în apă o plută lungă de 200 picioare și lată de 50, 
pe care, ca să nu fie împinsă la vale de curentul fluviului, au pri- 
ponit-o cu frînghii zdravene în partea de sus a malului; punii au 
aruncat pe plută pămînt, făcînd un fel de pod, pentru ca jivinele 
să păşească cu îndrăzneală pe podeaua plutei întocmai ca pe 
uscat. Lîngă această plută au alăturat o alta la fel de lată, însă 
lungă de 100 de picioare, într-adins făcută în vederea trecerii. 
Apoi şase elefanţi, avind înaintea lor femelele, fură mînaţi pe 
pluta cea mare, stătătoare, întocmai ca pe un drum ; îndată ce trec 
pe pluta cea mică alăturată, odgoanele, cu care aceasta era uşor 


https://biblioteca-digitala.ro 


46 TITUS LIVIUS 


legată, sînt dezlegate repede, apoi pluta este trasă de citeva vase 
iuți pînă la malul celălalt. După debarcarea celui dintii cîrd de 
elefanţi se repetă operaţia şi cu ceilalţi şi, în felul acesta, sînt 
trecuţi dincolo toţi elefanții. De bună seamă, elefanții nu erau de 
loc speriaţi cîtă vreme simțeau că merg ca pe un pod statornic. 
Ei dădeau primele semne de nelinişte numai după ce pluta pentru 
transportul lor era dezlegată de cea dintîi şi se vedeau traşi spre 
largul fluviului. Într-adevăr, atunci se isca o oarecare învălmăşeală, 
deoarece elefanții de la marginea plutei, dîndu-se înapoi ca să nu 
cadă în apă, se îngrămădeau unii în alţii, dar, în cele din urmă, 
văzînd în jurul lor numai apă şi apă, însăşi frica îi făcea să se po- 
tolească. Unii mai sălbatici, neastîmpărîndu-se, căzură în apă, dar 
prin greutatea lor, fiind statornici în apă, [după ce se scuturau,] 
aruncîndu-şi jos gornacii lor şi căutînd să atingă vadul cu picioa- 
rele, izbutiră să iasă la mal. 


XXIX În răstimpul trecerii elefanților peste fluviu, Hannibal 
trimisese 500 de călăreţi numizi către tabăra duşmană, ca să isco- 
dească unde se află oastea romană, ce tărie are şi ce pune la cale. 
Trei sute călăreţi romani, aşa cum s-a spus mai sus, trimişi de la 
gurile Rhodanului în calea acestor pilcuri de călăreţi puni, le 
ieşiră în întîmpinare. În ciuda numărului mic al acestor unităţi, 
lupta a fost cît se poate de crîncenă. Căci pe lîngă pricinuirea 
a numeroase răni, şi în afară de faptul că pierderile au fost aproape 
deopotrivă pentru amîndouă taberele, şi spaima virită în numizi, 
şi fuga 1%2 lor, au adus izbînda romanilor, deşi ei erau cît se poate 
de istoviţi. Din rîndurile învingătorilor au căzut ca la 160 de os- 
taşi, însă nu toţi din rîndurile romanilor, ci o parte erau galli, iar 
din tabăra celor învinşi, mai mult de 200 puni. Acest început, care 
poate fi privit totodată ca o bună prevestire a unei biruinţe finale 
a întregului război, a adus romanilor victoria, câştigată însă cu 
pierderi destul de sîngeroase şi după o luptă cu sorţi egali pentru 
amîndouă taberele. 

După o asemenea ciocnire, pilcurile de călăreţi au revenit fie- 
care la comandanții lor. Pe de o parte, Scipio 1% nu putea re- 
curge la o altă hotărîre decît la aceea dictată de acţiunile planului 
început de duşman, pentru a lua măsurile cuvenite ; pe de altă 
parte, şi Hannibal sta la îndoială dacă trebuie să-şi continue dru- 
mul început către Italia sau să dea bătălia cu cea dintii armată 
romană ieşită în calea lui. Însă l-a abătut de la acest gînd sosirea 
solilor boiilor, împreună cu regişorul lor, Magalus, care i-au de- 

clarat că ei îi vor călăuzi pe carthaginezi pe toată întinderea dru- 
mului şi vor împărţi tovărăşeşte toate primejdiile ; „ei sînt de pă- 
rere că Hannibal nu trebuie să-şi irosească înainte ostaşii nicăieri 
prin lupte izolate, ci să atace Italia cu toate forţele şi într-un sin- 
gur război“. 

Puhoiul punilor se temea într-adevăr de romani, fiindcă era 
încă neştearsă amintirea războiului trecut; dar mai mult ca de 
orice, punii se înspăimîntau de drumul nemăsurat de mare şi de 
trecerea peste Alpi, precum şi de lucrurile care le zbirleau părul 
pe cap de groază numai din auzite, datorită faptului că erau lipsiţi 
de experienţă. 


XXX De aceea, Hannibal rămase la planul de a-şi continua 
marşul și de a se îndrepta spre Italia. În acest scop el convoacă 
adunarea ostașilor, unde le grăieşte în toate chipurile, şi dojenin- 
du-i, şi îmbărbătîndu-i : „El se miră cum a fost cu putinţă să intre 
deodată spaima în nişte inimi care n-au ştiut niciodată ce-i teama. 
Ostaşii săi slujesc sub drapel biruind vreme de atîţia ani şi nu au 
părăsit hotarele Hispaniei înainte de a aduce în stăpînirea puterii 
carthagineze toate noroadele şi ţările cuprinse între două mări 
deosebite“. Apoi Hannibal şi-a îndîrjit ostaşii, spunîndu-le că „po- 
porul roman a cerut ca ostaşii care împresuraseră Saguntum să-i 
fie predaţi, ca şi cum ar fi fost vinovaţi de vreo nelegiuire, şi că 
punii au trecut Hiberus pentru a distruge numele romanilor şi a 
dezrobi întreg pămîntul 1%. Atunci cînd punii mergeau la drum 
de la apusul spre răsăritul soarelui, nimeni n-a găsit cu cale că e 
lung drumul ; şi acum, după ce au străbătut cea mai mare parte 
din acest drum, după ce au trecut peste Pirinei, biruind cele mai 
sălbatice noroade, după ce au trecut şi Rhodanus, un fluviu atît 
de mare, deşi le stăteau stavilă în cale atîtea mii de palli, după 
ce a fost înfrînt însuşi vîrtejul acestui fluviu atît de vijelios, acum 
cînd au sub ochii lor Alpii, care au unul din povirnișuri spre 
Italia, au să se oprească în loc în faţa porţilor duşmanului, ca 
nişte oameni istoviţi ? Ce cred ei că sînt Alpii altceva decit nişte 
culmi muntoase ?P Să-şi închipuie doar că sînt nişte culmi ceva 
mai înalte ca ale Pirineilor | De bună seamă, nu e pe lume vreun 
țărm care să se împreune cu cerul, şi nici creste care să nu poată 
fi trecute de piciorul omului ! Şi Alpii sînt locuiţi, şi ei sînt ogo- 
Tîţi, şi acolo se nasc şi se hrănesc ființel Apoi şi prin trecătorile 
Alpilor pot trece armate | Înşişi solii aceştia] pe care îi au în faţa 
ochilor lor, doar n-au trecut peste Alpi zburînd prin văzduh cu 

ajutorul aripilor ! Nici strămoşii acestora n-au fost locuitori băşti- 
naşi ai Alpilor, ci au venit în Italia trecînd fără nici un fel de 
primejdie, şi de multe ori, peste aceste culmi ale Alpilor, în con- 
voiuri cît se poate de uriaşe, împreună cu soțiile şi copiii lor, în- 
tocmai ca nişte emigranţi. Oare poate fi vreun drum stăvilit şi 
de netrecut pentru un ostaş înarmat, care în afara sculelor de răz- 
boi nu poartă nimic asupra sa ?P Cite primejdii au înfruntat ostaşii 
puni şi câtă trudă şi sforțări au depus vreme de opt luni, pînă au 
cucerit Saguntum ? Oare găsesc ei cu cale că poate fi o stavilă 
atît de grea încît să-i oprească din drum pe aceia care ţintesc să 
ajungă la Roma, capitala întregii lumi ? Cum adică : gallii au fost 
în stare să cucerească cîndva acele tărîmuri la care carthaginezii, 
în schimb, să nu nădăjduiască măcar că vor putea ajunge P Aceasta 
înseamnă sau a recunoaşte că sînt mai prejos prin aviînt şi vitejie 
decît acel popor pe care l-au înfrînt de atitea ori în cursul acelor 
zile, sau să spere că sfîrşitul drumului lor nu e altul decît cîmpia 
care se întinde între Tibru şi zidurile Romei“ 195, 


XXĂI După ce i-a îmbărbătat cu asemenea îndemnuri, Hanni- 
bal dă poruncă ostaşilor săi să se îngrijească de cele trebuincioase 
trupului şi să se pregătească de drum. A doua zi, pornind de-a 
lungul Rhodanului, în susul lui, se îndreaptă către interiorul 
Galliei 1%, nu pentru că drumul către Alpi ar fi fost mai drept pe 
acolo, ci fiind încredinţat că cu cît se va depărta de mare, cu 
atît nu va întîlni în cale pe romani, cu care avea de gînd să ne 
se încaiere înainte de a sosi în Italia. 

„După un marş de patru zile, Hannibal ajunge la Insula 1%; 
acolo se unesc fluviul Rhodanus şi rîul Isara 108 care, coborînd din 
Alpi pe mătci diferite, cuprind între ele o întindere de pămînt, din 
care pricină aceste locuri şese de la mijloc au căpătat numele de 
Insula. În apropierea acestui ţinut locuiesc allobrogii 1%, o popu- 
laţie care nu era cu nimic mai prejos prin bogății şi faimă decît 
celelalte neamuri gallice. Pe vremea aceea, allobrogii erau dez- 
binaţi : doi fraţi se luptau între ei pentru tron. Fratele cel mai 
vîrstnic, care domnise mai înainte, cu numele Braneus 110, fusese 
detronat de fratele său mai tînăr, sprijinit de tabăra tineretului ; 
acesta, deşi avea drepturi mai puţine la domnie, totuşi se bizuia 
pe o putere mai mare: aceea a braţului. Sosirea tocmai la vreme 
a lui Hannibal pe acele meleaguri a pus capăt neînţelegerii din- 
tre cele două tabere, care l-au propus pe el mijlocitor, ca să hotă- 
rască cine să domnească. Hannibal a repus pe tron pe fratele mai 

vârstnic, fiindcă la fel hotăriseră şi senatul şi fruntașii allobrogilor. 
Ca răsplată pentru această mijlocire, Hannibal s-a bucurat de spri- 
jinul lor în ce priveşte proviziile şi tot felul de lucruri trebuin- 
cioase şi, în primul rînd, veșmintele, pe care frigul îngrozitor din 
regiunea Alpilor îl silea să şi le procure dinainte. După potolirea 
dezbinărilor din sînul allobrogilor, Hannibal se îndreptă spre 
Alpi; nu o luă însă de-a dreptul spre aceşti munţi, ci coti mai! 
întîi spre stînga, către tricastini 111. De acolo, pornind pe la ţărmul 
ținutului vocontiilor 112, se îndreptă spre ţinutul tricorilor 113, ne- 
fiind de nimeni împiedicat în cale, pînă a ajuns la riul Druentja 14, 
Acest rîu, tot alpin, este de departe cel mai greu de trecut dintre 
toate apele curgătoare ale Galliei, pentru că, deşi mînă la vale 
un uriaş puhoi de ape, nu e de loc navigabil, deoarece curgînd 
pe mai multe albii, nu e strîns între maluri şi de aceea îşi caută 
mereu vaduri noi şi noi mătci (din care pricină potecile nu sînt 
sigure nici măcar pentru a fi bătute cu piciorul). Afară de aceasta, 
rostogolind la vale bolovani şi grohotiş, face cu neputinţă. pentru 
cel ce intră în apa lui să se ţină zdravăn pe picioare. Şi în vremea 
aceea, întîmplător, rîul Druentia umflîndu-se din pricina ploilor, 
a stîrnit o mare învălmăşeală cu prilejul trecerii, deoarece punii, 
în afară de celelalte neajunsuri, se pierdeau cu firea din pricina 
propriei lor învălmăşeli şi strigătelor lor nedeslușite. 


XXXII Cam la trei zile după ce Hannibal plecase în marş de 
pe malul Rhodanului, consulul P. Cornelius s-a apropiat de tabăra 
punilor cu oastea rînduită în formaţie patrată 115, neavînd de gînd 
să mai zăbovească o clipă pentru a dezlănţui bătălia. Dar cînd a 
văzut că întăriturile taberei carthagineze au fost părăsite de duș- 
mani şi că nu va mai avea putinţa să ajungă oastea pună care 
pornise de acolo cu atîta vreme mai înainte, s-a întors la mare, la 
corăbii, ca să-l întimpine pe Hannibal cu mai multă siguranţă şi 
mai lesne atunci cînd va cobori Alpii. Dar pentru ca să nu lase 
totuşi Hispania lipsită de ajutorul romanilor, deoarece lui fi fusese 
hărăzită comanda acestei provincii prin tragere la sorţi, l-a trimis 
pe fratele său Cn. Scipio cu cea mai mare parte din trupe împo- 
triva lui Hasdrubal nu numai pentru a protegui pe vechii aliaţi 
ai poporului roman şi pentru a atrage şi alte noroade în confe- 
deraţia romană, ci şi pentru a-l izgoni pe Hasdrubal din Hispania. 
Consulul Cornelius s-a îndreptat apoi în fruntea unor unități foarte 
puţine la număr către Genua 116, cu intenţia de a apăra Italia cu 
oastea romană care se găsea în jurul fluviului Padus. 

De la Druentia, Hannibal a purces spre Alpi pe drumuri mai 
mult de şes, fiind lăsat în pace de gallii care locuiesc acele ţinu- 
turi 117, Acolo, din zvonuri — cu toate că zvonurile de obicei 
umflă de cele mai multe ori realitatea 118 —, punii avuseseră 
dinainte oarecare cunoştinţe despre Alpi, totuşi înălțimea neobiş- 
nuită a Alpilor văzuţi acum din apropiere şi zăpezile care păreau 
că se unesc cu cerul, locuinţele prăpădite ale gallilor cocoţate pe 
deasupra stîncilor, vitele şi caii de ham jigăriţi din pricina gerului, 
oamenii bărboşi, lăţoşi şi sălbatici, toate vieţuitoarele ca şi toate 
cele neînsufleţite încremenite de ger, precum şi celelalte privelişti 
mai cumplite de văzut decît de istorisit au stîmit din nou groaza 
în rîndurile oștirii carthagineze. Călăuzele care îndrumau şirurile 
carthagineze pe cele dintii povirnişuri văzură ivindu-se amenin- 
țători, deasupra, de pe nişte măguri, nişte munteni galli care, dacă 
ar fi ocupat văile mai ascunse vederii şi ar fi năvălit pe neaştep- 
tate asupra punilor, ar fi pricinuit o groaznică fugă şi un nemai- 
pomenit prăpăd. Hannibal dă poruncă oastei să se oprească din 
mers. După ce trimite înainte nişte iscoade gallice, descoperind că 
nu e cu putinţă să se treacă pe acolo, îşi aşază tabăra în valea 
cea mai largă cu putinţă, cuprinsă între poviîrnişuri prăpăstioase 
şi stîncoase. Apoi, prin mijlocirea aceloraşi galli, care nu se deose- 
beau așa de mult de aceştia prin obiceiuri şi grai, după ce aceştia 
s-au amestecat cu muntenii legînd convorbiri cu ei, Hannibal află 
în acest chip că trecătoarea 11? de aici a Alpilor este păzită numai 
în timpul zilei, iar în timpul nopţii fiecare se retrage pe furiş în 
coliba sa ; în zori de zi, Hannibal se apropie pe nesimţite de aceste 
măguri, ca şi cum ar urmări să forţeze trecerea făţiş şi la lumina 
zilei. În felul acesta s-a mai scurs încă o zi, Hannibal prefăcîn- 
du-se că pe el îl frămîntă alte planuri decit cele pe care le pre- 
gătea ; după ce carthaginezii şi-au întărit tabăra acolo unde se 
opriseră, Hannibal, îndată ce a simţit că muntenii!% au părăsit 
măgurile şi că paza de acolo a fost mult slăbită, făcînd mult mai 
multe focuri decît numărul celor ce rămăseseră pe loc, ca şi cum 
ar fi plănuit să rămînă acolo, lasă poverile şi cavaleria şi cea mai 
mare parte din pedestrime, iar el, în fruntea unor pîlcuri de os- 
taşi tot unul şi unul şi uşor înarmaţi, se năpusteşte cu mare repe- 
ziciune asupra trecătorii şi ocupă chiar acele măguri care fuseseră 
în stăpînirea vrăjmaşului. 


XXĂIII Apoi, în zorii zilei, Hannibal a ridicat tabăra şi a pus 
în mişcare şi restul armatei. Atunci muntenii, la un semnal dat, 

ieşind din întărituri, începură să se adune în punctul lor de spri- 
jin obişnuit, cînd deodată băgară de seamă că cetăţuia le-a fost 
cucerită de duşmani şi că unii dintre aceştia îi ameninţă acum 
stîind deasupra capului lor, iar alţi vrăjmaşi străbat trecătoarea. 
Amîndouă priveliştile înfăţişate ochilor i-au încremenit locului o 
bună bucată de vreme. Apoi cînd au văzut că armata punică a 
pornit prin trecătoare — în neorînduială şi cu mare zarvă, cei mai 
speriaţi fiind caii — încredinţaţi că oricîtă spaimă ar adăuga ei 
ar fi destulă pentru nimicirea vrăjmaşilor, după ce s-au cățărat pe 
stîncile din faţă, fiindcă ei erau deopotrivă deprinşi şi cu potecile 
şi cu hăţișurile povîrnișurilor, se năpustesc de sus asupra punilor. 
Aceştia într-adevăr erau strîmtoraţi şi de muntenii galli şi totodată 
şi de coclaurile prăpăstioase, deoarece fiecare carthaginez se stră- 
duia să scape mai degrabă de primejdie decît să lupte cu vrăj- 
maşul. Mai ales caii carthaginezilor împiedicau înaintarea, făcînd 
cu neputinţă marșul, fiindcă, speriaţi de strigătele asurzitoare pe 
care le sporeau ecourile codrilor şi ale văilor, stîrneau o învălmă- 
şeală şi mai grozavă, iar dacă erau cumva caii loviți ori răniţi, se 
înspăimîntau atît de rău, încît pricinuiau un prăpăd şi mai cum- 
plit, dînd peste cap şi oamenii, şi poverile de tot felul. Învălmă- 
şeala aceasta făcu să se prăvălească în adîncuri multe fiinţe, ba 
Chiar şi vreo cîţiva ostaşi înarmaţi, deoarece trecătoarea era po- 
vîrnită şi prăpăstioasă şi într-o parte şi-n alta; mai ales vitele în- 
cărcate cu poveri se rostogoleau ca nişte bolovani în hău. Cu toate 
că această privelişte era cutremurătoare văzînd-o, totuşi Hanni- 
bal se opri o bucată de vreme şi-şi ţinu în loc ostaşii săi, ca să nu 
se mărească zarva şi învălmăşeala. Apoi, dîndu-şi seama că armata 
lui a fost ruptă în două şi că îl ameninţă primejdia de a trece 
Alpii fără poveri şi cu armata în zadar rămasă teafără, porni de 
pe poziţii mai înalte în iureş asupra muntenilor, însă, cu toate că-l 
dădu peste cap pe duşman împrăştiindu-l, totuşi pricinui o şi mai 
mare învălmășeală în rîndurile alor săi. O dată cu fuga muntenilor 
şi cu eliberarea trecătorii, se potoli în cîteva clipe şi zarva şi 
spaima. Acum, în sfârşit, toţi punii putură trece urcuşul, nu numai 
nestingheriţi de nimeni, dar aproape şi în linişte. Cetăţuia care 
era reduta principală a acestui ţinut [de unde muntenii diriguiau 
paza şi siguranţa acelei regiuni] 2! precum şi cătunele din jur, 
căzură în mîinile lui Hannibal. Din proviziile 12 şi vitele acestor 
galli căzute pradă, oştirea punică a putut să se hrănească vreme 
de trei. zile. 

Fiindcă acum carthaginezii n-au mai fost împiedicaţi nici de 
munteni, în care de la început vîriseră frica, şi nici prea mult de 
greutatea urcușului, în următoarele trei zile Hannibal a reuşit să 
înainteze o cale bunicică. 


XXXIV După această întîmplare, oastea punică a nimerit peste 
o altă populaţie, destul de deasă pentru o regiune muntoasă. 
Acolo însă Hannibal cu armata lui era cît pe-aci să fie de tot în- 
cercuit de aceşti: locuitori, şi nu prin război făţiş, ci prin vicle- 
şuguri şi întinderea de curse, adică prin aceleaşi mijloace folosite 
de puni. 

Fruntaşii acelor aşezări întărite, toţi bătrîni, se înfăţişează în 
chip de crainici ai păcii lui Hannibal şi-l asigură că urgia căzută 
pe capul altora le-a fost lor temeinică învățătură 12 şi, ca urmare, 
vrerea lor e să caute mai degrabă prietenia carthaginezilor decît 
să le încerce tăria braţului. „De aceea ei îi vor îndeplini cu supu- 
nere poruncile ; ca atare să le primească proviziile şi călăuzele lor 
pentru drumuri, precum şi ostaticii daţi zălog în semn de încre- 
dere în cele făgăduite“. Hannibal, socotind că nu trebuie nici să 
se bizuie orbeşte în ei, dar nici să-i alunge, ca nu cumva să şi-i 
facă vrăjmaşi dacă îi respinge pe faţă, după ce le-a dat un răspuns 
îmbietor, le-a luat în primire ostaticii daţi zălog, precum şi pro- 
viziile pe care le aduseseră ei înşişi în calea lui, după care îşi ur- 
mează mai departe drumul, înapoia acestor călăuze, însă nu cu 
oastea rînduită ca de obicei într-un ţinut paşnic. Avangarda o al- 
cătuiau elefanții și cavaleria. Hannibal venea la urmă împreună 
cu grosul pedestrimii, mereu rotindu-şi ochii de jur împrejur cu 
atenţie şi neîncredere la orice. Cind oastea carthagineză a ajuns 
pe un drum şi mai îngust, străjuit de o parte şi de alta de o culme 
care se înălța amenințătoare, pe neaşteptate au răsărit din toate 
părţile, din ascunzători, cete de barbari care îi atacă pe puni şi 
din faţă şi din spate, şi de aproape şi de departe, rostogolind 
asupra şirurilor lor stînci uriaşe ; cel mai mare prăpăd a fost pri- 
cinuit în spate, unde asupra punilor se năpustise un puhoi şi mai 
mare de munteni. Hannibal şi-a îndreptat într-acolo pedestrimea 
sa. Dacă n-ar fi recurs la această măsură şi dacă nu şi-ar fi întărit 
ariergarda, Hannibal ar fi suferit în această trecătoare o cumplită 
înfrîngere. Într-adevăr, şi atunci punii au ajuns la cea mai mare 
primejdie şi aproape de pieire, căci în timp ce Hannibal sta în 
cumpănă dacă e bine să intre cu trupele prin această trecătoare 
— fiindcă pedestrimea sa, care făcea protecţia cavaleriei, la rîndul 

ei nu avea nici un fel de sprijin în spate — muntenii galli, izbin- 
d-o dintr-o latură, tăiară oastea carthagineză în două, punînd 
stăpînire pe acest drum. O noapte întreagă Hannibal a petrecut-o 
fără cavalerie şi căruțele cu poveri. 


XXXV A doua zi, deoarece barbarii au slăbit atacurile asupra 
mijlocului oştirii punice, Hannibal a izbutit să-şi reunească trupele 
şi să parcurgă drumul prin trecătoare, suferind pierderi mai mult 
în vite de povară decît în oameni. Muntenii de acolo însă, fiind 
mai puţini la număr, se năpusteau asupra punilor dînd mai mult 
lupte de hărţuială decît bătălii în toată regula, năvălind cînd 
asupra avangărzii, cînd asupra ariergărzii, ori de cîte ori li se ofe- 
rea prilejul nimerit, fie datorită locului, fie că unele unităţi cartha- 
gineze înaintaseră prea: mult, fie că altele rămîneau prea mult în 
urmă. Cu toate că elefanții pricinuiau mare întîrziere, deoarece 
erau mînaţi să meargă pe drumuri înguste şi prăpăstioase, în 
schimb tot ei asigurau 'ocrotirea armatei carthagineze împotriva 
vrăjmaşilor pe unde înaintau, pentru că acestora le era frică să 
se apropie de asemenea jivine nemaivăzute de ei pînă atunci. 

După nouă zile de mers, Hannibal cu oastea lui a ajuns la 
crestele Alpilor, urcînd pe căi, cele mai multe neumblate, şi după 
ce a greşit în nenumărate rînduri drumul, fie înşelat de călăuze, 
fie că pomise la voia întîmplării, atunci cînd nu se încrezuse 
într-însele, pe potecile unor văi presupunîndu-le bune [dar care 
se înfundau apoi]. Vreme de două zile a făcut popas pe culmile 
Alpilor, pentru ca ostaşii istoviţi de atita trudă şi de lupte să se 
poată reface. Citeva din vitele care alunecaseră pe rîpi, luîndu-se 
pe urmele armatei, ajunseră în tabără. În afară de sleirea de vlagă 
şi sila pricinuite punilor de atîtea necazuri, le-a mai adăugat o 
cumplită spaimă şi omătul căzut şi faptul că şi constelația Pleia- 
dei 124 apusese. Cînd totul în jurul lor era acoperit de nămeţi, 
Hannibal purcese în revărsatul zorilor din nou la drum, însă oastea 
abia putea să se urnească din loc. Se putea citi pe faţa fiecăruia 
dintre ei sila şi deznădejdea. Hannibal pășea în fruntea steagurilor. 
Ajungînd pe o creastă oarecare, de unde se putea vedea în lung 
şi-n lat pînă în depărtări, după ce dădu armatei poruncă de oprire, 
le arătă ostaşilor săi Italia, precum şi şesurile din jurul Padului 
întinzîndu-se la poalele Alpilor, şi le spuse: „În aceste clipe 
cartbaginezii trec nu numai peste zidurile Italiei, ci şi peste ale 
cetăţii Roma ; de aici înainte tot ceea ce a rămas de străbătut 
va fi un scoboriș ușor şi lin. Într-o singură sau cel mult două bă- 

tălii, punii vor cuceri cea mai însemnată fortăreață şi capitală a 
Italiei“. 

Apoi oastea carthagineză a început să-şi urmeze drumul înainte, 
duşmanii nemaisupărînd-o într-adevăr decît rareori, prin neîn- 
semnate prădăciuni, ori de cîte ori li se ivea vreun prilej nimerit. 
Numai că scoborişul a fost mult mai greu decît urcuşul, deoarece 
munţii Alpi dinspre Italia sînt — aşa cum sînt în cea mai mare 
parte — mai prăpăstioşi, dar în aceeaşi măsură povîrnișurile sînt 
mai scurte, căci aproape tot drumul în jos a fost mai povîrnit, mai 
strîmt şi mai lunecos, încît cei care alunecau nu mai erau în stare 
să-şi pună stavilă prăvălirii şi nici măcar cei care se clătinau nu- 
mai puţin nu puteau găsi vreun sprijin pentru a rămîne țepeni în 
loc, ci cădeau rostogolindu-se unii peste alţii, iar peste oameni, 
vitele. 


XXĂVI Punii au ajuns apoi la o rîpă cu mult mai povîrnită şi 
atît de îngustă, încît ostaşii puteau scoboriî numai unul cîte unul 
cu mare anevoinţă, însă fără nici o armă asupra lor, şi numai pe 
dibuite şi încleştîndu-se cu mîinile de mărăcinii şi de rădăcinile 
ierburilor care erau răsărite ici şi colo în jurul lor. În această re- 
giune, pămîntul suferise de curînd o prăbuşire, căscîndu-se o ge- 
nune de peste 1 000 de picioare adîncime. Călăreţii puni s-au oprit 
în acel loc, ca şi cum ar fi ajuns la capătul drumului, şi-i dau de 
ştire lui Hannibal, care, mirîndu-se, îi întrebase ce anume le în- 
tîrzie marşul mai departe : „că s-a ivit o prăpastie de netrecut“, 
Pornind de acolo, ca să-şi dea el însuşi seama de situaţia locului, 
Hannibal a găsit de cuviință că singura soluţie e să-şi îndrumeze 
oastea pe niște hăţașuri povîrnite din vecinătate, dar care nu mai 
fuseseră bătătorite mai înainte, deși făcea un mare ocol. Însă şi 
aceste hăţaşuri s-au dovedit a fi de nestrăbătut, deoarece peste 
omătul vechi necălcat de picior căzuse de curînd un alt strat nu 
atît de gros de nea, 'care fiind moale şi nu prea înaltă nu îm- 
piedica mersul celor care înaintau; în urmă însă, după ce fu 
bătătorită de aşa puhoi de oameni şi animale, zăpada se topi, 
astfel încît toţi fură nevoiţi acum să păşească pe gheaţa goală şi 
pe zăpada care se înmuiase ca o lapoviţă, pîrtia devenind şi mai 
alunecoasă. Cumplit s-au mai trudit ostaşii puni acolo, fiindcă 
piciorul neavînd de ce să se proptească din cauza gheții lucioase 
aluneca la vale pe povîmişul prăpăstios, astfel încât, fie că se 
ajutau de mîini cînd se ridicau, fie că se ajutau de genunchi, 
neavînd pe ce să se sprijine, din nou alunecau şi se prăvăleau ; 

în jur nu aveau la îndemîna lor nici rădăcini, nici ierburi de 
care să se agaţe cu mîna sau să se sprijine cu piciorul; în felul 
acesta se rostogoleau pe gheaţa lucie şi pe zăpada cu lapoviţă. 
Uneori picioarele vitelor de povară spărgeau creasta zăpezii în- 
gheţate şi, dînd de gheaţă, alunecau din pricina sforțărilor de a 
se ridica cu ajutorul copitelor şi se împotmoleau mai rău, ră- 
mînînd înţepenite în zăpada înaltă şi întărită în urma înghe- 
țului, de parcă erau prinse în capcane. 


XXXVII În sfirşit,. după zadarnica osteneală şi a vitelor de 
povară şi a oamenilor, tabăra a fost instalată pe creastă, locul 
fiind pregătit şi curăţit cu cea mai mare anevoinţă în acest scop, 
deoarece trebuia să se rînească zăpada şi să se care nămeţii. Apoi 
au fost duse pilcuri de ostaşi pentru a pregăti singura cale cu 
putință prin acest loc, croită prin rîpa aceea. Acolo punii fură 
nevoiţi să scobească stînca : după ce au aruncat acolo grămezi 
uriaşe de copaci tăiaţi, fac un rug uriaş din această lemnărie şi, 
cum un vînt puternic a început să bată tocmai la vremea potri- 
vită pentru întreţinerea focului, îi dau foc şi aruncînd oţet peste 
stînca încinsă, o crapă şi o macină. În felul acesta punii sfărimă 
stînca răscoaptă datorită focului, şi povîrnişul e îndulcit prin coti- 
turi mici, astfel încît să poată scobori nu numai vitele de povară, 
ci şi elefanții. Patru zile s-au pierdut în jurul acestei stînci; în 
vremea asta vitele erau aproape moarte de foame, căci crestele 
munţilor sînt aproape golaşe, iar dacă cumva e ceva pășune, o 
acoperă nămeţii. Abia mai jos, munţii de poale au cîteva spinări 
cu padine însorite şi văi cu rîuri şi păduri prin apropiere, precum 
şi locuri mai prielnice așezărilor omeneşti. Tocmai acolo au fost 
trimise vitele la păscut, iar oamenilor li s-a dat răgaz de între- 
mare, după istovitoarea trudă. După alte trei zile de scoborire, 
punii au ajuns la loc şes, unde şi ţinutul era mai îmbietor şi firea 
oamenilor mai blîndă. 


XXĂVIII Cam în chipul acesta izbuti Hannibal să ajungă în 
Italia 125, după cinci luni de la plecarea lui din Carthagina Nouă, 
după cum scriu unii istorici, Alpii fiind trecuţi în 14 zile. Istoricii 
însă nu se potrivesc de loc în păreri în privința numărului tru- 
pelor cu care a trecut Hannibal în Italia. Astfel, cei care dau 
cifra cea mai mare scriu că Hannibal a avut cu el 100000 de 
pedestraşi şi o cavalerie alcătuită din 20000 de oameni; în 
schimb, cei care dau cifra cea mai mică, au menţionat 20 000 de 

pedestrași şi 6 000 de călăreţi. L.. Cincius Alimentus 120, care spune 
că a fost luat prizonier de Hannibal şi despre care eu! aș fi 
fost înclinat să cred că e cel mai apropiat de adevăr dacă n-ar fi 
încurcat cifrele prin adăugarea în rîndurile oastei punice şi a gal- 
lilor, şi a ligurilor, scrie: „împreună cu aceştia, Hannibal a adus 
80 000 de pedestrași şi 10 000 de călăreţi“ (dar e mai aproape de 
adevăr ceea ce scriu unii istorici, că Hannibal şi-a întregit acest 
număr mai degrabă în Italia); însă Cincius mai scrie că „el a 
auzit chiar din gura lui Hannibal că după ce a trecut Rhodanus, 
a pierdut 36 000 de oameni şi un uriaş număr de cai şi tot felul 
de vite de povară“. De bună seamă, cea mai apropiată populaţie 
de locurile unde Hannibal scoborise Alpii în Italia era a gallilor 
taurini 128, Deoarece toţi istoricii sînt de acord asupra acestui 
fapt, cu atît mai mult mă minunez cum mai domneşte îndoiala 
pe unde a trecut Hannibal Alpii, şi că îndeobşte se crede că el 
a trecut Alpii pe la muntele Poeninus 12 (și că din care pricină, 
această creastă a Alpilor ar fi căpătat de atunci acest nume). Cae- 
lius Antipater 1% susţine că Hannibal a trecut în Italia pe la 
muntele Cremona 13! ; numai că prin aceste două defileuri, Han- 
nibal ar fi ajuns nu la gallii taurini, ci la gallii libui 1%, prin ţinu- 
tul salassilor montani 1%, Şi nu e vrednic de crezare nici faptul 
că pe acele drumuri Hannibal ar fi avut cale slobodă spre Gallia 
Cisalpină, deoarece: drumurile care duc către muntele Poeninus 
ar fi fost închise de către seminţiile semigermanice. Într-adevăr 
— dacă cumva faptul acesta stîrneşte atenţia cuiva — locuitorii 
de pe culmea acestui munte, sedunii şi veragrii!%4, n-au dat 
acestei creste numele de Poeninus de la trecerea punilor pe acolo, 
ci de la zeul adorat pe cel mai înalt dintre viîrfuri şi pe care îl 
numeau Poeninus. 


XXXIX Un prilej cît se poate de nimerit pentru începerea 
operaţiilor lui Hannibal a fost faptul că taurinii, populaţie cea 
mai apropiată de Alpi, erau în război cu insubrii. Hannibal nu-și 
putea pregăti armata sa ca să sară în ajutorul uneia din aceste 
tabere, deoarece, mai ales în vremea refacerii, ostaşii săi simțeau 
neajunsurile îndurate mai înainte. De bună seamă, odihna după 
atîta trudă, belșugul după tot felul de lipsuri, şi curăţenia după 
murdăria şi împuţiciunea trupelor pricinuiau tot felul de păti- 
miri, şi mai greu de îndurat, acestor oameni ajunşi într-un hal 
făr-de hal şi aproape sălbăticiți. Tocmai aceasta a fost pricina 
pentru care consulul Publius Cornelius după ce a venit la Pisae 195 

pe vase, s-a grăbit să dea piept cu vrăjmaşul, încă nerefăcut, la 
Padus unde a luat în primire oastea înrolată sub drapel de la 
Manlius"şi de la Atilius, care era încă buimăcită în urma proaspe- 
tei înfrîngeri suferite de la galli 1%. Dar cînd consulul roman a 
ajuns la Placentia, Hannibal îşi şi ridicase tabăra pornind către 
capitala taurinilor,. singurul oraş de acolo; fiindcă aceştia n-au 
vrut să intre în legătură de prietenie cu punii, Hannibal le-a 
cucerit cetatea prin forţa armelor. În acelaşi timp, Hannibal ar 
fi izbutit să-şi atragă de partea sa, nu numai de frică dar și din 
propria lor vrere, şi pe gallii care locuiau în împrejurimile Padu- 
lui dacă sosirea pe neaşteptate a consulului roman nu i-ar fi îm- 
piedicat să treacă de partea carthaginezilor, tocmai cînd ei pîn- 
deau momentul ruperii legăturilor cu romanii. Atunci Hannibal 
şi-a pus oastea în mişcare, plecînd din ţinutul taurinilor, încre- 
dinţat că gallii care încă mai şovăiau de partea cărei tabere să 
treacă i se vor alătura lui îndată ce el va fi în mijlocul lor. În 
acest fel, cele două oştiri ajunseră aproape faţă în faţă. Acolo 
se întîlniseră doi mari comandanţi, care, deşi nu se cunoşteau 
încă îndeajuns unul pe altul, totuşi fiecare din ei se minuna de 
isprăvile celuilalt. Căci, pe de o parte, şi la romani numele lui 
Hannibal ajunsese cît se poate de vestit încă înainte de căderea 
Saguntului, iar pe de altă parte, Hannibal era încredinţat că în- 
tr-adins a fost ales Scipio de romani împotriva sa, ca să fie co- 
mandant suprem al armatei romane, tocmai pentru că era un băr- 
bat cu strălucite însușiri ; de altfel, faima fiecăruia crescuse în 
ochii celuilalt şi datorită faptului că Scipio, care fusese lăsat de 
Hannibal în Gallia, a izbutit să iasă în întîmpinarea lui Hannibal 
în Italia, după ce trecuse Alpii, iar vaza lui [Hannibal] 137 cres- 
cuse în ochii aceluia, atît prin încercarea lui aşa de îndrăzneață 
de a trece Alpii, cit şi prin reuşita ei. 

Totuşi Scipio s-a străduit să treacă Padus şi aşezîndu-și tabăra 
lîngă riul Ticinus 1%, înainte de a-şi rîndui oastea în linie de 
" bătaie şi pentru a-şi îmbărbăta ostaşii, a rostit următoarea cuvîn- 
tare : 


AL „Ostaşi| Dacă aș rîndui în linie de bătaie acea armată 
pe care am avut-o sub comanda mea în Gallia, n-ar fi fost nevoie 
să rostesc nici un cuvînt în faţa voastră... 13. Căci ce tost ar avea 
să îmbărbătez fie pe acei călăreţi care au biruit într-un chip atât 
de strălucit cavaleria vrăjmaşilor la fluviul Rhodanus, fie pe osta- 
şii acelor legiuni cu care l-am urmărit pe acest duşman în fuga 

lui, câtă vreme pot socoti drept izbîndă retragerea şi refuzul lui 
de a se lua făţiş la piept cu mine? Acum însă — de vreme ce 
ostaşii acelei armate înrolate sub drapel pentru provincia Hispa- 
nia, avînd în frunte pe fratele meu Cn. Scipio, însă sub auspiciile 
mele, îşi face datoria acolo unde senatul şi poporul roman a 
hotărît să lupte, la rîndul meu, m-am înfăţişat din propriu imbold 
ca să conduc această bătălie, pentru ca să aveţi în fruntea voastră 
pe însuşi consulul roman împotriva lui Hannibal şi carthagine- 
zilor — se cuvine ca noul comandant să rostească puţine cuvinte 
în faţa noilor ostaşi. 

Ostaşi! Ca să vă daţi seama de tactica acestui război şi să 
vă cunoaşteţi şi vrăjmaşul, [ei bine,] voi trebuie să-l înfruntaţi pe 
acel duşman pe care l-aţi mai înfrînt pe mare şi pe uscat în răz- 
boiul dinainte, căruia i-aţi impus tribut pe timp de 20 de ani 140, 
şi căruia i-aţi luat Sicilia şi Sardinia !! ca despăgubire de război. 
Prin urmare, în această bătălie, şi voi şi duşmanii vă veţi arăta 
acele simţăminte pe care le au de obicei biruitorii şi învinşii. Car- 
thaginezii vor pomi la luptă acum nu fiindcă au curaj, ci fiindcă 
sînt nevoiţi să se bată (afară numai dacă nu cumva sînteţi încre- 
dinţaţi că aceia care au dat bir cu fugiţii cînd oastea lor era 
teafără, au căpătat mai mari nădejdi de biruinţă acum, după ce 
aproape două părţi din pedestrime şi din cavalerie au căzut cu 
prilejul trecerii Alpilor, pentru că mai mulţi au pierit decît au 
supravieţuit). «Da — veţi răspunde — într-adevăr, punii sînt 
puţini la număr, însă au suflet tare şi trup zdravăn, iar virtoşia 
şi forţa lor cu greu vreo putere le-ar putea înfrunta». Dar eu vă 
replic : numai la chip mai sînt oameni, în schimb, au rămas ca 
nişte umbre, sleiţi de foame, de frig, de murdărie şi ajunşi într-un 
hal făr-de hal, slăbiţi şi striviţi de bolovani şi stînci. Pe lîngă 
toate acestea, cu încheieturile degerate, cu nervii încremeniţi de 
frigul zăpezii, cu mădularele înţepenite de ger, cu armele sparte 
şi frânte, cu caii şchiopi şi prăpădiţi. O asemenea cavalerie, o ast- 
fel de pedestrime aveţi voi acum de înfruntat! În faţa voastră 
aveţi cele din urmă rămăşiţe ale vrăjmașului, şi nu pe potrivnicul 
adevărat. Tare imă tem să nu se spună că Alpii l-au biruit pe 
Hannibal, deşi voi veţi lupta cu carthaginezii ! Dar poate că aşa 
a hotărît ursita, ca zeii înşişi să dezlănţuie şi să poarte acest răz- 
boi, fără sprijinul vreunui braţ omenesc, împotriva acestei căpe- 
tenii şi acestui popor care au călcat condiţiile alianţei, şi ca noi, 
care la rîndu-ne, după zei, am fost jigniţi şi batjocoriţi, să sfîrşim 
acest război început şi hotărît de ei! 

XLI Nu-mi e teamă că ar putea spune cineva despre mine că 
rostesc în faţa voastră acest limbaj semeţ, numai pentru a vă 
îmbărbăta pe voi, dar că simţămintele mele sînt cu totul altele. 
Mie mi s-a dat încuviințarea să mă duc cu armata mea în Hispania, 
provincia mea 142, unde pe de o parte îl am pe fratele meu ca 
tovarăş la alcătuirea planului războiului, şi în acelaşi timp împart 
cu el şi primejdiile, şi pe de altă parte să-l am potrivnic mai 
degrabă pe Hasdrubal decît pe Hannibal şi, fără îndoială, să-mi 
fie mai mică sarcina războiului ; totuşi eu, pe cînd navigam cu 
flota de-a lungul țărmului Galliei, cum am auzit de faima acestui 
vrăjmaş, după ce am debarcat pe uscat şi am trimis înainte cava- 
leria, am înaintat pînă la Rhodanus. Într-o luptă de cavalerie, 
l-am biruit cu acea parte a trupelor mele cu care am avut noroc 
să mă bat cu duşmanul. Dar cum oastea de pedestraşi duşmani 
se pornise pe-o fugă turbată, pentru că 113... nu o mai puteam 
ajunge din urmă pe uscat, m-am întors la flotă şi cu cea mai mare 
iuţeală cu putinţă, făcînd un uriaş ocol pe mare şi pe uscat, am 
ieşit în întîmpinarea acestui temut vrăjmaş aproape de poalele 
Alpilor. Arăt eu oare în faţa voastră ca un om care, ferindu-se 
să dea piept cu Hannibal, a dat peste el din nimereală, sau ca 
omul care s-a luat pe urmele lui, l-a hărțuit mereu, silindu-l să 
dea odată bătălia hotăritoare ? Vreau să văd dacă pămîntul a 
zămislit deodată alţi carthaginezi în acest răstimp de 20 de ani 
sau sînt tot aceia care s-au bătut cu voi la insulele Aegates şi 
cărora le-aţi dat drumul slobozi la Eryx, după ce şi-au răscum- 
părat viaţa 141 cu cîte 18 denari 145 fiecare, şi dacă acest Hannibal 
s-a luat la întrecere cu Hercules, parcurgînd aceleaşi drumuri, aşa 
cum se făleşte el, sau a rămas acelaşi datornic, tributar şi rob al 
poporului roman, aşa cum ni l-a lăsat tatăl său. Dacă pe Hannibal 
nu l-ar chinui fărădelegea săvîrşită de el împotriva Saguntului, 
şi-ar putea arunca înapoi privirile spre a-şi vedea, dacă nu patria 
lui biruită de noi, de bună seamă casa, tatăl şi învoiala scrisă de 
însăşi mîna lui Hamilcar, care, în urma poruncii primite de la 
consulul nostru, a scos garnizoana punică din Eryx şi a primit, - 
cu zbucium şi jale, asprele condiţii impuse de Roma Carthaginei 
învinse, şi care, părăsind Sicilia, s-a învoit să plătească tribut po- 
porului roman. 

De aceea, ostaşi, eu aş voi să vă bateţi cu acest vrăjmaş nu 
numai cu acel avînt şi cu acea bărbăţie cu care obişnuiţi să-i în- 
fruntaţi pe alţi duşmani, ci cu înverșunare şi ură, ca şi cum aţi 
vedea pe robii voştri ridicînd deodată armele împotriva voastră. 


https://biblioteca-digitala.ro 


60 TITUS LIVIUS 


Ne-a stat în putere să-i nimicim pe carthaginezi la Eryx, unde 
fuseseră încercuiți, supunîndu-i celui mai fioros chin pentru 
oameni : moartea prin foame ; ne-a stat în putere să trecem cu 
flota noastră biruitoare în Africa şi în răstimp de numai cîteva 
zile să distrugem fără nici o luptă Carthagina. Însă i-am iertat, 
în urma rugăminţilor lor, şi le-am încetat împresurarea, lăsîndu-i 
să plece ; am făcut pace cu punii învinşi, i-am socotit supuşi nouă 
şi sub ocrotirea noastră, atunci cînd carthaginezii erau strîmtoraţi 
de războiul cu africanii. Pentru aceste binefaceri primite de la 
noi, punii, urmîndu-l pe acest flăcăiandru scos din minţi, vin 
acum să ne atace însăşi patria noastră! O, de-ar fi această luptă 
numai pentru slava şi mărirea voastră, şi nu pentru izbăvirea 
voastră ! Trebuie să luptaţi acum nu pentru stăpînirea Siciliei şi 
“Sardiniei, aşa cum am făcut altă dată, ci pentru Italia! Şi nici 
nu se mai găseşte în spatele nostru o altă oaste care să-l înfrunte 
pe duşman, în caz că nu învingem acum, şi nici nu mai sînt alţi 
Alpi unde, în timp ce sînt trecuţi de Hannibal, noi să fim în 
măsură a pregăti alte oştiri; aici trebuie, ostaşi, să-l stăvilim pe 
Hannibal, ca şi cum am lupta în faţa zidurilor Romei! Fiecare 
să se gîndească că-şi ocroteşte, cu puterea armelor, nu trupul său, 
ci soţia şi micii săi copii. Să nu-l frămînte numai grijile sale cas- 
nice, ci să-şi aibă mereu săpată în suflet această convingere că 
senatul şi poporul roman îşi au acum ochii aţintiţi către braţele 
„noastre înarmate ! Cum va fi avîntul şi vitejia voastră, la fel va 
fi de aci înainte şi soarta acestei vestite cetăţi şi a puterii 
romane !“ 146, 


XLII Astfel de vorbe a rostit consulul roman în faţa ostașilor 
săi. Hannibal, socotind că trebuie să-şi îmbărbăteze ostaşii mai. 
degrabă prin fapte decît prin vorbe, după ce şi-a rînduit armata 
în cerc, ca la teatru, i-a aşezat la mijloc pe muntenii legaţi pe 
care îi luase prizonieri şi, aruncîndu-le în faţă, la picioarele lor, 
arme gallice, a. dat poruncă să-i întrebe prin tălmaci: „oare e 
„vreunul între ei care vrea să lupte cu arma ? Dacă e, atunci să 
i se ia lanţurile şi, de va fi învingător, va primi arme şi un cal“. 
Deoarece toţi pînă la unul cereau arme pentru a lupta 117, după 
ce s-a recurs, în acest scop, la tragerea la sorţi, fiecare din ei 
dorea să-l aleagă ursita pentru această luptă ; ori de cite ori ieşea 
unul la sorţi, acesta își arăta bucuria prin ţopăieli în mijlocul 
tovarășilor săi care îi făceau urări de bine şi apoi apuca repede 
arma în mînă, începînd să joace după datina lor. Într-adevăr, în 

timpul desfăşurării luptei dintre aceştia, de asemenea simțăminte 
erau însufleţiți nu numai prizonierii care avuseseră parte de 
aceeaşi soartă, ci şi privitorii înşişi, astfel încît erau lăudaţi în- 
deobşte nu numai cei care izbîndeau, ci şi cei care ştiau să moară 
frumos. 


XLIII După ce au fost privite luptele cîtorva perechi, Han- 
nibal şi-a trimis ostaşii săi, stăpîniţi de atari stări sufleteşti, la 
corturi. Apoi, convocîndu-i la adunare, se spune că le-a grăit 
următoarele : 

„Ostaşi |! Dacă veţi fi însufleţiţi de aceleaşi simţăminte pe 
care le-aţi avut cu puţin mai înainte privind la pilda soartei altora, 
în curînd, cînd va fi în cumpănă însăşi soarta voastră, atunci 
de bună seamă noi am biruit! Căci ceea ce aţi văzut n-a fost 
numai un spectacol ci, într-o oarecare măsură, imaginea însăşi 
a sorții voastre. Eu nu ştiu dacă ursita nu v-a hărăzit vouă lan- 
ţuri mai grele şi necazuri mai apăsătoare ca acelea de care au 
avut parte prinşii voştri | În stinga şi în dreapta voastră vă închid 
ieşirea două mări, voi neavînd la îndemînă nici măcar un vas, 
pentru a putea scăpa cu viaţă. În jurul vostru se află fluviul 
Padus. Dar Padus e mai mare şi mai năvalnic decît Rhodanus. 
În spate se înalță ameninţători Alpii, pe care atît de greu i-aţi 
trecut atunci cînd aveaţi toată vînjoşia şi eraţi neştirbiţi ca număr. 
Ostaşi | Aici, unde aţi ieşit mai întîi în întîmpinarea vrăjmaşului, 
trebuie sau să învingeţi sau să muriţi! Tot aceeaşi ursită care 
v-a silit pe voi să intraţi în luptă, vă oferă vouă, dacă veţi fi în- 
vingători, daruri atît de mari cum oamenii îndeobşte nu obişnu- 
iesc să dorească nici măcar din partea zeilor nemuritori ! -Dacă 
am fi în stare să recucerim prin vitejia noastră numai Sicilia și 
Sardinia, smulse părinţilor noştri, şi acestea ar fi o răsplată destul 
de mare! Însă acum, tot ce se află în stăpînirea romanilor, toate 
cîte au dobîndit şi au grămădit ei în urma atâtor triumfuri, ale 
voastre vor fi, împreună cu cei care le stăpînesc acum | Haideţi, 
deci, către această răsplată atît de grasă şi luaţi armele, fiindcă 
zeii înşişi sînt cu voi! Destul că alergînd pînă acum după tur- 
mele de vite pe plaiurile întinse şi pustii ale munţilor Lusitaniei 
şi Celtiberiei, nu aţi văzut nici un cîştig după atita trudă şi atîtea 
primejdii ! A sosit vremea să faceţi un război de pe urma căruia 
să vă înfruptaţi din bogății şi să puneţi mîna pe prăzi grase, bine- 
meritînd răsplata vrednică de truda voastră, pentru că aţi stră- 
bătut 148 atîta drum, cutreierînd peste atîţia munți şi trecînd peste 

atitea fluvii și peste atitea noroade înarmate ! Aici soarta va pune 
capăt trudei şi ostenelii voastre şi vă va oferi o bogată răsplată, 
după ce vă veţi face cu prisosință datoria. Să fiţi încredințaţi că 
biruinţa voastră nu va fi atît de grea, pe cît de mare e faima 
acestui război |! De multe ori un duşman privit cu cel mai mare 
dispreţ a izbutit să dea cea mai crîncenă luptă! Şi popoare ves- 
tite şi regi cu faimă au fost înfrînţi, cît se poate de uşor 1% şi cînd 
nimeni nu se aştepta! Căci dînd la o parte poleiala aceasta care 
dă luciu numelui de roman, ce le mai rămîne pentru a fi vrednici 
să stea faţă în față cu voi? Ca să trec sub tăcere150 isprăvile 
voastre ostăşeşti săvirşite vreme de 20 de ani, cu o asemenea 
vitejie şi încununate de acel noroc, ei bine, voi aţi ajuns pînă aici 
pornind de la Coloanele lui Hercules, de la Ocean şi de pe cele 
mai îndepărtate tărîmuri de la marginea pămîntului 551, străbă- 
tînd printre atîtea noroade, cele mai sălbatice din Hispania şi 
Gallia, şi biruind neîncetat ! În schimb, aici veţi avea de luptat 
cu o oaste de recruți, decimată o dată chiar în cursul acestei veri, 
înfrîntă, înconjurată de galli, ai cărei ostaşi nu-și cunosc coman- 
dantul şi nici acesta la rîndu-i nu-şi cunoaşte ostaşii. Oare mă 
voi compara pe mine, născut aş putea spune, în tot cazul crescut, 
în cortul de comandant al tatălui meu, unul din cei mai strălu- 
ciți comandanţi, pe mine, cuceritorul Hispaniei şi Galliei, acelaşi 
biruitor nu numai al noroadelor din Alpi, ci şi al Alpilor înşişi, 
ceea ce este mult mai mult, cu acest cap de oşti [numit] de şase 
luni 152, care a fugit părăsindu-şi armata ? Dacă, după ce se vor 
lua din faţa trupelor flamurile, cineva îi va arăta acestuia pe 
ostaşii puni şi pe cei romani, sînt pe deplin încredinţat că con- 
sulul nu va şti peste care dintre cele două armate este el co- 
mandant | 

Ostaşi | Eu nu socotesc lipsit de însemnătate faptul că nu 
există nimeni în rîndurile voastre care să nu fi văzut cu ochii săi 
proprii nici una din faptele mele de arme, săvirşite în atitea rîn- 
duri, şi căruia eu să nu-i pot aminti, ca martor ocular al vitejiei 
fiecăruia, isprăvile sale consemnate de mine, potrivit împrejură: 
rilor. Eu, ca ucenic al vostru înainte de a fi cap de oştire, voi 
păși în lupta împotriva unor duşmani necunoscuţi şi care habar 
n-au unul de altul, împreună cu ostaşii mei lăudaţi şi răsplătiți 
de mine de mii de ori. 


ALIV Ori unde îmi rotesc ochii, citesc numai avînt şi bărbă- 
ție : îi văd ici pe bătrînii mei ostaşi, colo pe călăreţii cu friie şi 

fără friie la cai, cutezători şi înverşunaţi, ai celor mai vestite 
noroade | Mă uit la voi, aliaţii cei mai credincioşi şi cei mai viteji 
ai noştri| Vă privesc pe voi, carthaginezi, care aveţi să luptaţi 
atît pentru patria voastră, cît şi pentru ura voastră atît de îndrep- 
tățită | Ducem război împotriva Romei şi coborîm cu flamurile 
războiului în Italia, avînd de gînd să luptăm cu o îndrăzneală 
şi o vitejie cu atît mai presus, cu cît şi nădejdea de biruinţă asu- 
pra vrăjmaşului e mai mare şi cu cît avîntul celui care a ridicat 
braţul e mai năprasnic decît al aceluia care caută să se ferească | 
În afară de acestea, sufletele noastre le înflăcărează şi le înver- 
şunează durerea, nedreptatea şi faptul că am fost socotiți oameni 
nevrednici ! M-au cerut ca să fiu dat caznelor întîi eu, coman- 
dantul vostru, şi apoi voi toţi, sub motiv că aţi atacat Saguntum. 
Au avut de gînd să vă supună celor mai din urmă chinuri ale 
morţii. Acest neam atît de crud şi de trufaş vrea să-şi impună 
tuturor bunul său plac în toate privinţele şi să fie stăpîn pretu- 
tindeni | Vrea să ne impună o limită precisă cu ce popoare să 
avem război, cu care să avem pace! Ei sînt aceia care ne închid 
şi ne hotărăsc hotarele între munţi, din care să nu ieşim; în 
schimb, ei nu respectă acele graniţe pe care ei înşişi şi le-au 
statornicit | — «Să nu treci Hiberus | Să nu ai de-a face cu Sa- 
guntum». — «Dar Saguntum este oare Hiberus ?» — «Să nu te 
mişti din locul tău». «— E puţin lucru că [mi-ai răpit] 15% mie 
cele mai vechi provincii ale mele, Sicilia şi Sardinia ? Îmi smulgi. 
şi Hispaniile ? Şi dacă eu voi pleca din Hispanii, vei debarca 154 
oare şi în Africa P Vei îndrăzni să vii şi acolo ?» Eu vă.afirm Fă 
romanii au şi trecut în Africa: cei doi consuli ai acestui an 156 
au fost trimişi de romani, unul în Africa, celălalt în Hispania. Nu 
ne-a mai rămas pe nicăieri nimic altceva decît ceea ce vom cuceri 
cu armele. Romanii pot fi fricoşi şi netrebnici, fiindcă au încotro 
să privească înapoia lor ; pe ei îi vor primi şi îi vor apăra pămîn- 
tul lor şi ogoarele lor, pentru că vor fugi pe drumuri sigure şi 
paşnice. În schimb, pentru voi e neapărat nevoie să fiţi bărbaţi 
viteji | Dacă vă pierdeţi nădejdea biruinţei, toţi veţi pieri! De 
aceea, trebuie sau să biruiţi sau, dacă ursita voastră va fi vitregă 
cu voi, să căutaţi să muriţi mai degrabă luptind decît fugind. 
Dacă cele rostite de mine vă sînt bine întipărite în suflet, din 
nou vă spun: aţi învins| Pentru a învinge, zeii nemuritori n-au 
dăruit fiinţei omeneşti o mai puternică armă ca disprețul de 
moarte“ 158, 

XLV După ce inimile tuturor ostașilor din cele două tabere 
potrivnice fură înflăcărate pentru luptă cu asemenea vorbe de 
îmbărbătare, romanii construiesc un pod peste rîul Ticinus, iar 
mai sus de el ridică o redută pentru a asigura paza podului. În 
timp ce romanii erau ocupați cu asemenea lucrare, Hannibal tri- 
mite pe Maharbal cu un piîlc de numizi, alcătuit din 500 de că- 
lăreţi, ca să pustiască holdele aliaţilor poporului roman. El le 
porunci ca, pe cît le stă în putinţă, gallii să fie cruţaţi, în schimb 
să le ademenească căpeteniile ca să-i trădeze pe romani, trecînd 
de partea lui. 

După terminarea podului, oastea romană, trecînd în ţinutul 
insubrilor, s-a oprit la 5 000 de paşi de Victumulae 1%. Acolo își 
avea Hannibal tabăra ; şi după ce l-a chemat pe Maharbal să 
vină repede înapoi împreună cu călăreţii lui, deoarece își dădea 
seama că bătălia e cît pe-aci să izbucnească, socoti că nu le-a 
vorbit ostaşilor săi îndeajuns şi că mai e nevoie să le mai dea 
poveţe pentru a-i îmbărbăta ; de aceea, chemîndu-şi ostașii la 
adunare, le făgăduieşte răsplată sigură, în nădejdea căreia să 
lupte : „el le va da ostașilor săi pămînt în Italia, în Africa, în 
Hispania, unde va voi fiecare, şi vor fi scutiţi de dajdie şi ei şi 
copiii lor ; cei care vor voi bani în loc de pămînt, îi va satisface 
dîndu-le în argint. Acei dintre aliaţi care vor dori să devină cetă- 
țeni carthaginezi, vor primi din partea lui încuviințarea ; cei care 
vor voi să se întoarcă la vetrele lor, dînsul se va strădui să-i 
copleşească cu binefaceri şi le va da putinţa ca nici unul dintre 
ei să nu mai dorească vreodată să-şi schimbe soarta cu a vreu- 
nuia dintre concetăţenii lor“. Apoi şi robilor care şi-au urmat în 
război stăpînii Hannibal le făgăduieşte libertatea, „iar stăpînii 
lor vor fi despăgubiţi primind în schimb cîte doi sclavi în locul 
unuia“. Şi pentru a-i asigura că se va ţine de cuvînt, ţinînd în 
mîna stîngă un miel şi în dreapta o piatră de cremene ascuţită, 
Hannibal luînd martori pe Jupiter şi pe ceilalţi zei, rosti urmă- 
toarele cuvinte : „Dacă îşi va înşela ostaşii săi, aşa să-l jertfească 
pe el zeii cum jertfeşte el acest miel!“, şi după rostirea rugăciu- 
nii a zdrobit capul mielului cu cremenea. Atunci, într-adevăr, ca 
şi cum înşişi zeii ar fi fost chezaşii împlinirii nădejdilor fiecăruia, 
toţi ostaşii de faţă, încredinţaţi că singura întîrziere în împlinirea 
nădejdilor este faptul că mu au început pînă acum lupta, într-un 
singur cuget şi într-un singur glas cer să se dea semnalul bătăliei. 


XLVI În schimb, în tabăra romanilor nu domnea aceeași în- 
suflețire ca la puni, deoarece -ei, pe lîngă celelalte neajunsuri, 

fuseseră îngroziţi şi de nişte minuni 1% proaspăt întîmplate : căci 
în tabăra romană mai intrase şi un lup care, după ce sfişiase pe 
cei întilniţi în calea lui, izbutise să scape teafăr şi nevătămat, iar 
apoi şi un roi de albine se aşezase într-un copac care-şi întindea 
ramurile deasupra cortului praetorian. 

După ce Scipio aduse cuvenitele jertfe de ispășire, purcese 
în fruntea cavaleriei şi unităţilor de sulițaşi uşor înarmaţi către 
tabăra vrăjmaşului, pentru a iscodi îndeaproape ce forţe are la 
îndemînă şi ce fel de trupe sînt; el îl întîlni pe Hannibal, care, 
la rîndu-i, înaintase cu cavaleria pentru a face recunoaşterea 
locurilor dimprejur. La început, nici unul dintre cei doi nu şi-a 
putut da seama bine de celălalt; apoi, norul prea des de praf 
ridicat de copitele cailor şi de puhoiul atîtor oameni a fost sem- 
nul că potrivnicii s-au apropiat unii de alţii. Atunci şirurile de 
războinici se opriră şi începură să se pregătească de luptă. Scipio 
îşi rînduieşte sulițaşii şi călăreţii galli în frunte, iar pe romani şi 
toată floarea aliaţilor îi lasă în rezervă. Hannibal aşază în mij- 
locul frontului călăreţii care călăreau cu  friiele la cai, iar aripile 
le întăreşte cu cavaleria numidă 15. Abia se auziră strigătele de 
luptă, că suliţaşii au şi dat bir cu fugiţii, căutîndu-şi adăpost 
în linia a doua, între șirurile rezervei romane. Atunci a început 
să se desfăşoare lupta între cele două cavalerii; o bună bucată 
de vreme, lupta fu nehotărită pentru vreuna din cele două ta- 
bere,; apoi, fiindcă pedestrimea se amestecase cu călăreţii şi spe- 
riase caii, mulţi din rîndurile cavaleriei romane sînt trîntiţi la 
pămînt, iar alţii, atunci cînd i-au văzut pe-ai lor strimtoraţi de 
duşmani, sar şi ei repede de pe cai. Bătălia se transformase, în 
bună măsură, într-o luptă de pedestraşi, pînă în clipa în care 
numizii, care se găseau la aripi, făcînd un mic ocol cu caii, cad 
în spatele romanilor. Pe romani îi cuprinse spaima ; rănirea con- 
sulului mări şi mai mult panica ; primejdia însă fu înlăturată prin 
intervenţia năprasnică a fiului său, care atunci era un flăcăian- 
dru. Acesta era tînărul care va dobindi [nimbii] slavei pentru 
terminarea acestui război și va primi supranumele de Africanus 
pentru strălucita biruinţă câştigată asupra lui Hannibal și a cartha- 
ginezilor 100. 

Cu toate acestea, mai cu seamă sulițaşii au rupt-o la fugă, 
răzlețindu-se în toate părţile, asupra lor desfășurindu-se mai întîi 
atacul numizilor. Restul cavaleriei romane, strîngîndu-şi rîndu- 
rile, l-a luat în mijlocul lor pe consul, pe care l-au proteguit nu 
numai cu armele, ci şi cu trupurile lor, izbutind să se retragă pînă 

în tabăra romană fără să dea nicăieri semne că sînt înspăimîntaţi 
sau să se împrăştie în neorînduială. Coelius 1! pune pe seama 
unui sclav, din Liguria de baştină, cinstea salvării consulului 
roman. Cît despre mine, aş dori fără doar şi poate să fie adevărat 
faptul că Scipio a fost salvat de fiul său ; de altfel, cei mai mulți 
analişti au scris în acelaşi sens şi aşa a rămas de atunci întipă- 
rită în amintirea oamenilor această ispravă. 


XLVII Aceasta a fost cea dintîi bătălie dintre romani şi Han- 
nibal. Din această ciocnire s-a învederat limpede că punii erau 
mai tari ca romanii în ce priveşte cavaleria şi că din această pri- 
cină şesurile prea largi, cum sînt acelea dintre Padus şi Alpi, nu 
erau potrivite pentru tactica de luptă a romanilor. 

De aceea, în noaptea următoare, oastea romană a primit ordin 
să-şi strîngă fără zgomot poverile. Tabăra romană s-a strămutat 
grabnic de la Ticinus către Padus, pentru ca trupele să treacă 
dincolo, fără zarvă şi fără să fie urmărite de vrăjmaşi, 'folosind 
podul de peste fluviu, construit pe plute, care nu fuseseră încă 
desfăcute. Romanii au ajuns la Placentia înainte ca Hannibal să 
prindă de veste că plecaseră de la Ticinus. Totuşi, Hannibal a 
reuşit să ia prizonieri vreo 600 de ostaşi romani care întîrziaseră 
pe malul de dincoace al Padului, dezlegînd mai anevoie plutele. 
Dar Hannibal n-a putut trece pe acest pod, deoarece, tăindu-i-se 
capetele, toate plutele au fost împinse la vale de vîrtejul apei. 

Coelius Antipater susţine că Mago a trecut numaidecît flu- 
viul înot în fruntea cavaleriei şi pedestrimei hispane şi că Hanni- 
bal însuşi și-a trecut oastea prin vadurile din susul Padului, după 
ce şi-a aşezat elefanții în şir unul lîngă altul, pentru a micşora 
puterea viîrtejului acestui fluviu. Cei care cunosc acest fluviu, cu 
greu pot da crezare unor astfel de afirmaţii, : căci nici nu-i de 
crezut că nişte călăreţi cu caii şi armele lor au izbutit să biruie 
puterea atît de mare a curentului fluviului, rămînînd teferi şi 
nevătămaţi şi călăreţii şi caii lor, chiar în cazul că toţi hispanii 
ar fi trecut Padul, folosindu-se de burduturi umflate. Apoi ei ar 
fi trebuit să facă un mare înconjur, vreme de mai multe zile, 
pînă să ajungă la vadurile Padului, pe unde să treacă armata 
încărcată cu atitea poveri. 

Pentru mine sînt mai vrednici de crezare analiştii şi istoricii 
care au scris că abia după scurgerea a două zile a găsit Hannibal 
un vad pe unde să ridice un pod plutitor peste acest fluviu, şi 

„pe acolo au fost trimiși să treacă mai întîi cavaleria şi trupele 
. uşor înarmate de sub comanda lui Mago“. 

În timp ce Hannibal mai zăboveşte lîngă Padus ca să asculte 
soliile gallilor, trece fluviul şi pedestrimea lui greu înarmată ; în 
acelaşi răstimp, Mago cu cavaleria lui, după un marş de o zi de 
la trecerea Padului, se îndreaptă spre Placentia unde erau roma- 
nii. După cîteva zile, şi Hannibal îşi întări tabăra la 6000 de 
paşi de Placentia, iar a doua zi, după ce rîndui în văzul duşma- 
nilor oastea în linie de bătaie, oferi putinţa de a se dezlănţui 
atacul. 


XLVIII În noaptea următoare, trupele auxiliare ale gallilor 
au pornit un măcel în castrul roman ; totuşi a fost mai mare în- 
vălmășeala decit faptul în sine : ca la două mii de pedestrași, pre- 
cum şi două sute de călăreţi galli, după ce au răpus străjile 
romane de la porţile castrului, au dezertat la Hannibal. Punul 
li s-a adresat acestora cu bunăvoință şi după ce i-a înflăcărat 
dîndu-le nădejdea unor nemaipomenite daruri, i-a lăsat pe toți 
să plece la cetăţile lor, pentru a-i răzvrăti pe compatrioţii lor 
împotriva romanilor. Scipio, încredinţat că această nelegiuire e 
semnalul trădării tuturor gallilor şi că aceştia, molipsiţi de această 
fărădelege, vor apuca armele întocmai ca nişte loviți de turbare 
şi, cu toate că pînă acum fusese greu chinuit de rana sa, totuşi 
pe la veghea -a patra a nopţii următoare pori fără zgomot de 
acolo şi-şi întocmi castrul lîngă rîul 'Trebia 1%, găsind niște poziţii 
mai înalte şi costişe mai greu accesibile cavaleriei dușmane. Însă 
pe Pun a izbutit să-l înşele şi mai puţin ca la Ticinus, căci Han- 
nibal, după ce a trimis înainte pe numizi şi apoi întreaga cava- 
lerie, ar fi stîmit învălmăşeala în rîndurile ariergărzii romane 
dacă numizii nu s-ar fi abătut, în lăcomia lor după prăzi, asupra 
castrului roman golit de trupe. În timp ce numizii, scotocind 
prin toate ungherele castrului, îşi pierd vremea fără nici un rost 
şi fără vreun temei demn de întîrziere, duşmanii le scăpă din 
mîini ; abia după ce au băgat de seamă că romanii au şi trecut 
rîul Trebia şi își măsoară locul pentru așezarea castrului, au do- 
borit numai vreo cîţiva romani dintre cei întîrziaţi, pe care i-au 
prins dincoace de rîu. Scipio, nemaiputînd îndura chinurile rănii 
din pricina zdruncinăturilor drumului şi socotind că trebuie să-şi 
aștepte colegul de consulat (căci auzise că acesta fusese chemat 
înapoi din Sicilia), după ce îşi alese cel mai sigur loc pentru un 
castru permanent aproape de.rîu, îi făcu întărituri. Hannibal se 

aşezase nu departe de acolo, însă pe cît era de fălos de biruinţa 
cîştigată de cavaleria sa, pe atit era de îngrijorat de lipsurile 
hranei, deoarece, străbătînd ţinutul duşmanilor şi neavînd nică- 
ieri pregătite din vreme depozite de provizii, lipsa celor trebuin- 
cioase bunului trai se făcea din zi în zi mai simțită ;, de aceea îşi 
trimise oamenii către satul Clastidium 1%, unde romanii îşi depo- 
zitaseră mari cantități de grîu. În vreme ce punii se pregăteau 
să atace acest sat, le-a mijit nădejdea cuceririi satului prin tră- 
dare : într-adevăr, Dasius Brundisinus, comandantul gamizoanei, 
cumpărat de bunăseamă cu o sumă nu prea mare de bani, ci nu- 
mai cu 400 de monede de aur:%4, îi predă lui Hannibal Clasti- 
dium. Cerealele din depozitul de acolo i-au aprovizionat îndea- 
juns pe carthaginezi cît timp au stat lîngă Trebia. Ostaşii din gar- 
nizoana predată căzuţi prizonieri n-au avut nimic de pătimit din 
partea lui Hannibal, care s-a purtat într-adins frumos, pentru ca 
de la început să i se ducă faima firii sale iertătoare. 


XLIX În vreme ce la Trebia războiul pe uscat sta pe loc, în 
jurul Siciliei şi a insulelor din vecinătatea Italiei se întîmplaseră 
multe, şi pe mare, şi pe uscat, datorită şi consulului Sempronius, 
dar chiar și înainte de sosirea lui. Din cele 20 de nave cu cinci 
rînduri de visle, avînd pe bordul lor 1 000 de ostaşi, trimise de 
carthaginezi să pustiiască coasta Italiei, nouă vase au ancorat la 
Lipare 16%, opt la insula lui Vulcan 1%, iar trei, prinse de furtună, 
au fost împinse de curent în strîmtoare 1%, Hiero, regele Syracusei, 
a trimis în întîmpinarea acestor nave văzute de la Messana, 
12 corăbii de ale sale. Hiero se găsea atunci din întîmplare la 
Messana, unde aştepta pe consulul roman. Vasele carthagineze 
s-au predat fără nici un fel de împotrivire şi au fost aduse sub 
escortă pînă în portul Messana. Din mărturisirile prizonierilor s-a 
aflat „că în afară de cele 20 de corăbii din care făceau ei parte, 
trimise spre Italia, alte 35 de corăbii punice cu cinci rînduri de 
visle se îndreaptă spre Sicilia, pentru a răzvrăti pe vechii lor aliaţi 
împotriva romanilor. Cea dintîi ţintă a acestei flote carthagineze 
e de a pune stăpînire pe orașul Lilybaeum 168. Ei sînt încredinţaţi 
că aceeaşi furtună care i-a risipit pe ei, a împins şi această flotă 
spre Insulele Aegates“, 

Regele Hiero îi aduce la cunoştinţă în scris toate de-a fir a 
păr, aşa cum aflase, praetorului roman M. Aemilius, care era în 
fruntea provinciei Sicilia, povăţuindu-l să apere Lilybaeum cu o 
garnizoană puternică. Fără întirziere au fost trimişi de praetor 

legaţi şi tribuni militari la cetăţile din jurul acestui oraş, ca să 
se îngrijească de punerea la punct a pazei şi, înainte de orice, 
să asigure 1% apărarea orașului Lilybaeum prin tot felul de pre- 
gătiri de război. Tot praetorul aduse la cunoştinţă printr-un edict 
că „aliaţii înrolați în marină să se aprovizioneze cu hrană pentru 
zece zile“, pentru ca atunci cînd va da el semnalul, să nu se 
ivească nici un fel de întîrziere la îmbarcarea pe vase; apoi să 
fie trimise iscoade de-a lungul întregii coaste, care să observe 
din posturi de pîndă sosirea flotei carthagineze. În felul acesta, 
deşi carthaginezii micşoraseră într-adins viteza vaselor, urmînd 
să ajungă la Lilybaeum înainte de a se ivi zorile, totuşi s-a prins 
de veste această mişcare de cu vreme şi pentru că era noapte 
cu lună, şi pentru că vasele veneau cu pînzele desfăşurate. În- 
dată s-a dat semnalul 17 de către iscoadele din posturile de pîndă 
şi în cetate s-a strigat de toată lumea: „La arme!“ şi toţi ostaşii 
s-au îmbarcat pe vase; o parte din ostaşi erau rînduiţi în posturi 
pe ziduri şi la porţi, iar alţii se aflau pe vase. La rîndul lor car- 
thaginezii, dîndu-şi seama că n-au izbutit să vină prin surprindere, 
au rămas în larg, departe de port, pînă la răsăritul soarelui. În 
vremea aceasta, ei strinseră pînzele şi îşi pregătiră flota de luptă. 
În zorii zilei, punii îşi retraseră flota spre largul mării, ca să aibă 
spaţiu de manevră pentru luptă şi pentru ca navelor dușmane să 
nu le fie stingherită ieşirea din port. Nici romanii nu s-au codit să 
dezlănţuie bătălia pe mare, fiind încrezători în izbîndă şi datorită 
faptului că-şi aduceau aminte de isprăvile săvirşite altă dată, chiar 
pe acele meleaguri, dar şi pentru că se bizuiau atît pe numărul 
mare al ostaşilor lor, cât şi pe vitejia lor. 


L După ce a ajuns în largul mării, flota romană caută să dea 
bătălia cu punii, măsurîndu-şi din apropiere puterile ; punii, dim- 
potrivă, nu vor să se ciocnească cu romanii, ci să-i înşele, şi în- 
trebuinţind viclenii, vor ca lupta să se desfăşoare mai degrabă în- 
tre vase decit între ostaşi cu arma în mînă. Pricina era că deşi 
flota punică era bine pregătită, fiind înzestrată cu destui marinari 
din rîndurile aliaţilor lor, în schimb era lipsită de trupe de luptă, 
căci ori unde s-ar fi încăierat navă cu navă, punii n-ar fi fost în 
stare să-și apere navele, numărul ostaşilor lor nefiind deopotrivă 
cu al romanilor. Cînd toţi şi-au dat seama de acest fapt, romanilor 
le-a sporit avîntul, datorită mulţimii lor, în schimb al punilor s-a 
micşorat, datorită faptului că erau puţini la număr. De îndată 
şapte corăbii punice au şi fost înconjurate de flota romană, pe cînd 

celelalte au scăpat cu fuga. O dată cu capturarea vaselor au căzut 
prizonieri în mîinile romanilor 1700 de ostaşi şi marinari, în rîndu- 
rile cărora erau şi trei nobili carthaginezi. Flota romană s-a întors 
întreagă în port, o singură corabie fiind avariată ; totuşi, chiar şi 
aceasta a fost în stare să revină în port. 

După această luptă, a sosit la Messana şi consulul Ti. Sempronius, 
tocmai în vremea cînd cei din Messana încă nu luaseră cunoş- 
tință de sfîrşitul luptei. Cînd consulul îşi făcu apariţia în strîm- 
toare, regele Hiero îi ieşi în întimpinare cu flota frumos împodo- 
bită şi [echipată] 171, trecînd din corabia regală în cea praetoriană 
a comandantului roman. Rostindu-i cuvenitele urări de bun sosit 
împreună cu armata şi flota, şi urîndu-i să-i fie încununată cu 
noroc trecerea în Sicilia, Hiero făcu numaidecît o dare de seamă 
asupra situaţiei din insulă şi asupra încercărilor de atac ale car- 
thaginezilor. Apoi îi făgădui că, cu însuflețirea şi zelul cu care a 
sprijinit poporul roman în războiul de dinainte, cînd era tînăr, îl 
va ajuta şi acum cînd e bătrîn: „el va oferi gratuit şi provizii 
şi veşminte pentru legiunile consulului şi pentru aliaţii care slu- 
jesc în flota de război; portul Lilybaeum şi cetăţile de pe coasta 
mării sînt pîndite de o mare primejdie şi din pricină că unele din 
ele urmăresc să rupă alianţa cu romanii“. Pentru aceste temeiuri, 
consulul a găsit de cuviință că nu mai e vreme de pierdut, deci 
nu trebuie să mai întîrzie de a porni cu flota către Lilybaeum. O 
dată cu consulul au plecat şi flota regală, şi Hiero. În timpul 
navigaţiei spre Lilybaeum ei au aflat cum s-a desfăşurat lupta în 
apele portului şi că vasele vrăjmaşilor au fost parte împrăştiate, 
parte capturate. 


LI De la Lilybaeum, după ce Hiero împreună cu flota regală 
fură lăsaţi să plece, iar praetorul roman fu lăsat acolo pentru a 
asigura paza coastei siciliene, consulul debarcă în insula Melita 17%, 
Care se găsea în stăpînirea carthaginezilor. 

Hamilcar, fiul lui Gisgo, comandantul garnizoanei punice, îm- 
preună cu ceva mai puţin de 2 000 de ostaşi, precum şi fortăreaţa 
laolaltă cu insula, s-a predat consulului îndată ce acesta a sosit 
acolo. 

De acolo, după cîteva zile, consulul s-a întors la Lilybaeum, 
unde prizonierii, în afară de nobilii cu mare vază, au fost vînduţi 
la mezat ca sclavi şi de consul, şi de praetor. 

După ce consulul s-a încredinţat că Sicilia va fi în destulă 
siguranță în acea parte, a trecut cu flota către insulele lui Vulcanus, 

fiindcă umblaseră zvonuri că flota carthagineză staționează acolo. 
Numai că în apele acelor insule consulul nu dădu de nici o urmă 
de duşman, fiindcă punii, din întîmplare, porniseră să pustiiască 
coastele Italiei şi, după ce jefuiseră ţinutul viboniensilor 175, ame- 
ninţau acum Chiar oraşul acestora. Făcînd calea întoarsă către 
Sicilia, în drum, consulului i se aduce la cunoştinţă debarcarea 
făcută de duşmani în ţinutul viboniensilor şi i se înmînează şi o 
scrisoare trimisă din partea senatului roman care-i dă de ştire că 
Hannibal a trecut în Italia „şi că să caute să vină cu armata în cel 
mai scurt timp în sprijinul colegului său“. Neliniştit de nenumă- 
ratele griji ce-l copleşiseră deodată, numaidecît consulul îşi îmbarcă 
oastea pe vase, trimițind-o pe marea Adriatică la Ariminum !74, 
Legatului Sex. Pomponius i-a dat însărcinarea să asigure, cu 25 
de nave lungi, apărarea ținutului viboniensilor și a coastei maritime 
a Italiei, iar praetorului M. Aemilius i-a completat flota pînă la 50 
de nave. Iar consulul, după ce puse rînduială în toate treburile 
Siciliei, plecînd cu 10 corăbii de-a lungul țărmului Italiei, ajunse 
la Ariminum. Pornind de acolo cu oastea sa către rîul Trebia, se 
uneşte cu trupele colegului său de consulat. 


LII Acum amîndoi consulii şi toate forţele romane se aflau în 
faţa lui Hannibal, ieşind în vileag îndeajuns ori că statul roman 
poate fi apărat de aceste trupe, ori că nu mai este o altă nădejde. 
Totuşi, unul dintre cei doi consuli, căruia din pricina unei singure 
lupte de cavalerie şi a rănii sale i se cam spulberase nădejdea 175 
de izbindă, voia să se tărăgăneașcă războiul. În schimb celălalt, 
care izbîndise de curînd, şi din această pricină era cu atît mai se- 
meţ, nu îngăduia nici un fel de amînare a bătăliei. 

Întregul ţinut dintre Trebia şi Padus era locuit pe atunci de 
către galli care, ținînd ochii aţintiţi la ciocnirea acelor popoare 
atît de puternice, de bună seamă, se fereau să-şi dea în vileag sim- 
țămintele, pîndind momentul prielnic pentru a trece de partea celui 
mai tare. Romanii erau mulţumiţi că gallii măcar la atît se mărgi- 
heau : să nu facă vreo mişcare. În schimb, Hannibal tare greu 
răbda o asemenea stare de lucruri, fiindcă el spunea pretutindeni 
că a venit în Italia chemat de galli pentru a le reda libertatea. În- 
verşunîndu-se din această pricină împotriva acestor galli şi, toto- 
dată, pentru a-şi mulţumi ostaşii, dîndu-le prilej de a prăda, Han- 
nibal a poruncit ca două mii de pedestraşi, o mie de călăreţi, cei 
mai mulţi numizi, amestecați şi cu o parte dintre galli, să pustiiască 
întregul ţinut pînă la malurile Padului. Gallii, văzîndu-se lipsiţi de 

sprijin, cu toate că pînă atunci căutaseră să nu treacă de partea 
niciuneia dintre cele două tabere, totuşi acuma, din pricina ata- 
curilor nedrepte ale punilor, se văd nevoiţi să-şi îndrepte privirile 
către aceia pe care-i cred în stare să le răzbune suferinţele şi, ca 
atare, trimit împuterniciţi la consuli ca să le ceară ajutor pentru 
țara care îndură silnicii din partea punilor, datorită nestrămutatei 
credinţe a locuitorilor ei față de romani. Cornelius găsi de cuviinţă 
că nici temeiul şi nici împrejurările nu erau prielnice pentru a 
porni la luptă împotriva lui Hannibal, deoarece nici nu avea încre- 
dere în aceste neamuri 17: gallice, pe de o parte, din cauza atitor 
trădări, dovezi ale necredinţei față de Roma, pe de alta, şi din 
pricina proaspetei ticăloşii a boiilor, ca să nu-şi mai amintească şi 
de altele mai vechi îngropate în uitare. 

Sempronius, dimpotrivă, era de părere că cel mai puternic mij- 
loc de a ţine mai departe credincioşi pe aliaţi este de a-i apăra pe 
cei dintîi care vor avea nevoie de ajutorul Romei. În timp ce co- 
legul său se arăta şovăielnic, Sempronius trimite cavaleria sa, la 
care alăturase o mie de pedestraşi sulițași de toate naţiile, pentru 
a asigura apărarea ținutului gallic de dincolo de Trebia. Fiindcă 
aceste trupe romane au tăbărit pe neaşteptate asupra piîlcurilor de 
puni răzleţiţi şi în neorînduială şi, pe deasupra, cei mai mulţi fiind 
încărcaţi de prăzi, au stîrnit o cumplită spaimă în rîndurile vrăjma- 
şilor, hăcuindu-i şi fugărindu-i pînă la tabăra şi posturile lor; de 
acolo romanii au fost daţi însă înapoi de puhoiul punilor ieşiţi din 
tabără în sprijinul alor lor şi au restabilit lupta. Acum bătălia a 
început să fie schimbătoare : se retrăgeau 177 cînd unii, cînd ceilalți. 
Deşi pînă la urmă ambele tabere au rămas neclintite faţă în faţă 
şi n-au mai dat înapoi nici unii nici alţii, totuşi, fiind mai mulţi 
puni doborîţi 78, s-a dus vestea că cei care au izbîndit au fost ro- 
manii. 


LIII Mai mult ca oricine, consulul Sempronius era încredinţat 
că această biruință, pe cît era de însemnată, pe atît era de îndrep- 
tăţită ; de aceea, el se fălea şi-şi arăta pretutindeni bucuria, spunînd 
că el a biruit cu același fel de trupe cu care celălalt consul a fost 
înfrînt ; mai spunea că „ostaşii romani s-au refăcut sufleteşte și 
şi-au recăpătat avîntul şi că în rîndurile lor nu mai e nimeni, afară 
de colegul său, care să vrea să se amine dezlănţuirea bătăliei; 
mai zicea că Cornelius, bolnav mai mult sufletește decît trupeşte, 
amintindu-și de rană, se îngrozeşte să dea piept cu vrăjmaşul, 
precum şi de armele lui. Dar nu trebuie să se îmbătrînească alături 

de un bolnav. Într-adevăr, de ce se tot amînă bătălia!7? şi se 
pierde zadarnic timpul ? Oare se aşteaptă sosirea unui al treilea 
consul şi a unei alte armate romane ? Carthaginezii şi-au aşezat 
tabăra pe pămîntul Italiei și aproape în văzul Romei ! Sînt atacate 
acum de puni nu Sicilia şi Sardinia, provinciile smulse celor învinşi, 
şi nici Hispania de dincoace de Hiberus, ci înşişi romanii sînt alun- 
gaţi de pe pămîntul patriei şi de pe glia pe care s-au născut. 

«O | cîte gemete — spuse el mai departe — ar scoate părinţii 
noştri, care au fost obişnuiţi să lupte în jurul zidurilor Carthaginei, 
dacă ne-ar vedea pe noi, vlăstarii lor, pe cei doi consuli şi cele două 
armate consulare dîrdîind de frică pe pămîntul Italiei la adăpostul 
castrului, iar pe Hannibal că a pus stăpînire pe întregul ţinut din- 
tre Alpi şi Apenini |»“ 

Asemenea vorbe grăia consulul Sempronius stînd în preajma 
colegului său bolnav, asemenea vorbe şi în faţa cortului său de 
comandant, avînd aerul că aproape rosteşte o cuvîntare în faţa 
ostaşilor romani. Pe Sempronius îl îmboldea să pornească cît mai 
degrabă bătălia şi apropierea alegerilor consulare, temîndu-se ca 
războiul să nu fie încredințat noilor consuli şi să nu piardă pri- 
lejul de a se înfrupta singur din slavă, cîtă vreme colegul său era 
şubrezit de boală. De aceea, el dă poruncă ostașilor să fie gata de 
apropiata luptă, în pofida faptului că Cornelius nu o încuviinţa 
de fel. , 

Fiindcă Hannibal îşi dădea seama că romanii aveau să recurgă 
la cel mai potrivit mijloc de luptă, abia trăgea vreo nădejde că 
consulii au să întreprindă ceva la voia întîmplării şi fără prevedere. 
Insă cînd a aflat de firea lui Sempronius, mai întîi din zvonuri, 
apoi din fapte, şi s-a încredinţat cît e de pripit şi de semeţ, şi că a 
devenit şi mai semeţ datorită izbîndirii în ciocnirea cu cetele de 
puni prădalnici, Hannibal era convins că se apropie prilejul norocos 
al bătăliei hotăritoare. De aceea Punul se străduia din răsputeri 
să nu piardă acest prilej cîtă vreme oastea romană era alcătuită 
din recruți, cîtă vreme rana primită îl făcea nefolositor pe cel mai 
bun din capii oștirii romane şi cîtă vreme gallii aveau avîntul ne- 
stăvilit., Hannibal era încredinţat însă că puhoiul uriaş al acestora 
îl va urma cu atît mai mare silă şi anevoinţă, cu cît îi tîra tot 
mai departe de vetrele lor. Pentru aceasta şi asemenea temeiuri, 
Hannibal nădăjduia că se apropie ceasul bătăliei şi dorea s-o dez- 
lănţuie chiar în cazul cînd din partea romanilor s-ar întîrzia să se 
dea. De aceea, cînd iscoadele gallice — pe care se bizuia mai mult 
că vor cerceta cu de-amănuntul tot ceea ce îl interesează, deoarece 

slujeau ambelor tabere — i-au dat de ştire lui Hannibal că romanii 
sînt gata de luptă, el a început să caute prin împrejurimi un loc 
potrivit pentru capcane. 


LIV Între cele două tabere potrivnice se găsea valea unui rîu 
strîns între maluri foarte înalte şi acoperite de jur-împrejur cu un 
crîng de stufişuri da baltă şi cu mărăcini şi brusturi de soiul celor 
care cresc de obicei în asemenea locuri înţelenite. Cînd i s-a perin- 
dat prin faţa ochilor acest loc cutreierat de el călare şi a descoperit 
că e destul de nimerit pentru a acoperi de vederea vrăjmaşilor 
chiar călăreţii, i-a spus fratelui său Mago : „Acesta va fi locul pe 
care îl vei ocupa tu. Alege-ţi o sută de oameni din toată pedestri- 
mea şi cavaleria, cu care să vii la mine la prima strajă din noapte. 
Acum e vremea să ne îngrijim de cele trupeşti!“. Apoi sfatul s-a 
ridicat. În curînd Mago a fost de faţă împreună cu oamenii săi 
aleşi. „Văd aici toată floarea cea mai aleasă a vitejilor — le spuse 
Hannibal ; dar pentru ca voi să fiţi tari nu numai prin bărbăţie, ci 
şi prin număr, alegeţi-vă din rîndurile escadroanelor de cavalerie 
şi unităţilor de pedestraşi, fiecare cîte nouă oameni, după chipul şi 
asemănarea voastră ! Mago vă va arăta locul unde să vă aşezaţi. 
Aveţi în faţa voastră un potrivnic nedibaci în asemenea vicleşu- 
guri de război“. 

Astfel, după ce Mago fu trimis cu o mie de călăreţi şi o mie 
de pedestraşi, Hannibal, cum se lumină de ziuă, porunci cavaleriei 
numide să treacă rîul Trebia şi să galopeze în sus şi în jos pe 
lîngă porţile taberei vrăjmaşe și, aruncînd cu suliţele asupra postu- 
rilor romane, să-i ademenească a ieşi la luptă. Apoi, după ce vor 
izbuti să se încleşteze bine cu romanii, retrăgîndu-se puţin cite 
puţin, să-i atragă pe romani dincoace de rîu. Acestea au fost po- 
runcile date de Hannibal numizilor. Celorlalte căpetenii ale pedes- 
trimii şi cavaleriei el le spune să dea ordin tuturor ostaşilor lor 
să prînzească şi apoi, pregătiţi cu arma în mînă şi cu caii înşeu- 
aţi, să aștepte semnalul său. 

La cea dintîi larmă pricinuită de cavaleria numidă, Sempronius 
şi-a scos în linie da bătaie toată cavaleria sa, deoarece era mîndru 
de acest corp de trupe, apoi 6 000 de pedestrași şi în cele din urmă 
toată oștirea sa, fiind plin de nerăbdare să dea bătălia potrivit 
planului său alcătuit dinainte. 

Din întîmplare, era chiar vremea solstițiului de iarnă, cînd pe 
aceste meleaguri, cuprinse între Alpi şi Apenini, cădeau fulgi de 
zăpadă şi cînd aceste locuri erau mai friguroase şi din pricina ve- 

cinătăţii rîurilor şi bălților. În afară de toate aceste neajunsuri, 
atit ostaşii romani cît şi caii lor fuseseră scoşi repede din castru, 
fără să fi luat mai înainte masa şi fără să fi fost de fel pregătiţi 
cu ce trebuie, pentru a se apăra împotriva frigului. De aceea, ro- 
manii erau rebegiţi de frig, nemaisimţind căldura în trup şi cu cât 
se apropiau mai tare de aburii albiei rîului, cu atît și vîntul rece 
sufla mai tăios. Urmărindu-i fără întrerupere pe numizii care mereu 
fugeau înapoi, romanii intrară în apa rîului Trebia (care le ajungea 
pînă la piept, fiindcă rîul crescuse și din pricina ploii căzute în 
timpul nopţii). Îndată ce ieşiră din apă, toți își simţiră mădularele 
atît de amorţite, încît de-abia îşi mai puteau ţine arma în mînă; 
în acelaşi timp, pe măsură ce ziua înainta, erau sleiți de vlagă și 
din pricina foamei. 


LV Între timp, după ce ostaşii lui Hannibal îşi aprinseră 
focuri în faţa corturilor lor, se unseră pe la încheieturile mădulare- 
lor cu ulei, care fusese împărţit tuturor unităților, şi se înfruptaseră 
în tihnă din hrana lor primită la vreme; cînd li s-a adus la 
cunoştinţă că romanii au trecut rîul, punii plini de avînt sufletește 
şi sprinteni trupeşte pun mîna pe arme şi pornesc la luptă. Hanni- 
bal aşază în faţa steagurilor pedestrașii din Baleare şi trupele uşor 
înarmate, însumînd ca la 8000 de oameni, iar pedestrimea greu 
înarmată 1% şi toate forţele, ca şi toată floarea oastei sale, o aşază 
în linia a doua de atac. La aripi rînduieşte în desfăşurare zece mii 
de călăreţi şi tot acolo aşază şi elefanții împărţiţi deopotrivă la 
amîndouă flancurile. Consulul roman, cînd băgă de seamă că nu- 
mizii s-au oprit deodată şi încep să se împotrivească acum temeinic 
cavaleriei romane care îi urmărise răsfirată pe tot cîmpul, dădu 
semnalul de retragere, rînduind călăreții chemaţi îndărăt în jurul 
pedestrimii sale. Oştirea romană număra 18 000 de oameni, la care 
se adăugau 20 000 de latini, și, în afară de aceştia, şi trupe auxi- 
liare de galli cenomani !€! : numai acest neam gallic mai rămăsese 
credincios Romei. 

Cu aceste trupe s-a dezlănţuit bătălia. Lupta a fost începută 
de baleari. Văzînd că legiunile se împotrivesc acestora cu prea 
multă străşnicie, Hannibal şi-a strămutat cu repeziciune pedestri- 
mea uşoară la aripi. Prin această acţiune, Hannibal a izbutit să 
pună de îndată în grea primejdie cavaleria romană, căci în afară 
de faptul că cei 4 000 de oameni, sleiți de vlagă, cu anevoinţă re- 
zistau prin forţele lor proprii celor 10 000 de călăreţi carthaginezi 
în cea mai mare parte nevătămaţi, pe deasupra şi grindina de 

bolovani aruncaţi de prăştiaşii baleari i-a covârşit de tot. Pe lîngă 
toate acestea, elefanții carthaginezilor, apărînd deodată la margi- 
nea aripilor, stîrniră pînă departe buimăceala şi fuga pe o mare 
întindere, mai cu seamă că romanilor li se înspăimîntaseră caii nu 
numai la vederea elefanților, ci şi din pricină că nu erau deprinşi 
cu duhoarea răspîndită de asemenea jivine. În schimb, lupta din- 
tre pedestrimi era deopotrivă numai în ce priveşte avîntul, dar nu 
şi forţele. Căci Hannibal făcuse să intre în luptă trupe proaspete, 
de care avusese grijă puţin mai înainte să fie bine hrănite şi odih- 
nite ; dimpotrivă, pe romani îi toropeau şi flămînzeala, şi oboseala, 
şi mădularele înțepenite de ger. Cu toate acestea, romanii tot ar 
fi rezistat prin curaj, dacă ar fi avut de luptat numai cu pedestri- 
mea dușmanilor ; însă pe de o parte şi balearii, după punerea pe 
fugă a cavaleriei romane, începură să-i împroaşte din coastă pe 
romani cu bolovani, pe de altă parte, şi elefanții înaintaseră pînă 
în mijlocul liniei pedestrimii romane ; apoi şi Mago împreună cu 
numizii lui, dindu-şi seama că romanii trecuseră dincolo de as- 
cunzători fără să-i observe, răsăriră deodată în spatele armatei 
romane, stirnind o învălmăşeală şi o groază nemaipomenită. Totuşi, 
cu toate aceste neajunsuri care îi amenințau din toate părţile pe 
romani, frontul de luptă roman a rămas o bucată de vreme neclin- 
tit, mai cu seamă că, întrecînd aşteptările tuturor, romanii au re- 
zistat şi împotriva elefanților. Velitii, însărcinaţi anume în acest 
scop, aruncînd în ei cu ţepi, îi siliră să se întoarcă, şi luîndu-se 
pe urmele lor, îi înţepau sub coadă pricinuindu-le răni acolo unde 
pielea elefantului e mai subțire. Hannibal porunci ca elefanții, care, 
se năpusteau speriaţi, asupra alor săi, să fie strămutați din centrul 
frontului la aripa stîngă, împotriva trupelor de auxiliari galli. 


LVI Acolo s-a pornit numaidecit o fugă în toate legea. Atunci 
a intrat o nouă frică în romani cînd i-au văzut pe aliaţii lor îm- 
prăştiaţi. De aceea, în timp ce ei luptau în formaţie de ghem 182, 
cam zece mii de oameni, după ce alte mii nu putuseră să scape, 
au izbutit să străpungă mijlocul liniilor de africani întărite cu tru- 
_pele auxiliare ale gallilor, pricinuind pierderi deosebit de grele vrăj- 
maşilor, în timp ce restul oastei romane n-a putut să scape. Deoa- 
rece cei zece mii n-au mai avut putinţa să se întoarcă în tabără, 
fiind împiedicaţi de rîu, şi nici nu erau în măsură să-şi dea bine 
seama din pricina ploii pe unde să sară în ajutorul alor lor, s-au 
îndreptat pe drumul cel mai scurt către Placentia. 

După aceea, romanii înconjurați au făcut în toate părţile mai 
multe încercări de a sparge încercuirea ; cei care s-au îndreptat 
spre rîu au fost fie înghiţiți de valuri, fie nimiciţi de vrăjmaşi, pe 
cînd şovăiau să intre în apă; cei răzleţiţi în fuga lor pe ici pe 
colo pe cîmpuri au izbutit să se ia pe urmele unităţilor romane 
care se retrăgeau şi s-au îndreptat şi ei către Placentia. Pe alţii, 
teama de puni i-a făcut să se avînte în apa rîului, pe care, după ce 
l-au trecut, au ajuns în tabără. 

Ploaia amestecată cu zăpadă şi gerul aspru greu de îndurat au 
doborât mulţi oameni şi multe vite de povară, şi aproape toţi ele- 
fanţii. Punii au pus capăt urmăririi romanilor cînd au ajuns la rîul 
Trebia ; fiindcă şi ei erau istoviţi şi rebegiţi de frig, s-au întors 
în tabăra lor, astfel încît abia au simţit bucuria că i-au biruit pe 
romani. Şi astfel, în noaptea următoare, în timp ce corpul de strajă 
al taberei romane şi cîți mai rămăseseră din numeroşii soldaţi 
răniţi 183 treceau rîul Trebia pe plute, punii fie că n-au simţit nimic 
din pricina răpăitului ploii, fie că n-au mai putut să se mişte din 
pricina amorţelii și rănilor primite, s-au prefăcut că nu bagă 
nimic de seamă. În timp ce punii şedeau liniştiţi, consulul Cornelius 
şi-a condus armata fără zgomot prin Placentia şi de acolo, după tre- 
cerea Padului, la Cremona, pentru ca iernatul a două armate romane 
să nu împovăreze prea mult o singură colonie. 


LVII. La Roma, vestea acestei înfrîngeri 18 a stîrnit o groază 
atît de cumplită, încît cetăţenilor li se părea că armata carthagi- 
neză va veni cu gînd de război împotriva cetăţii, că nu mai pot 
primi de nicăieri nici un sprijin şi că s-a spulberat orice nădejde 
de a mai putea îndepărta armata carthaginezilor de la porţile şi 
zidurile Romei. „Un consul a fost bătut la Ticinus, celălalt a fost 
chemat să vină din Sicilia — spunea lumea. Cînd doi consuli şi 
două armate consulare au fost înfrînte, de unde să mai răsară alţi 
comandanţi, de unde și alte legiuni care să fie chemate în ajutor ?“ 
Cînd toată lumea tremura de groază, sosi la Roma şi consulul 
Sempronius. El izbutise să străbată, cu mare primejdie, printre 
călăreţii duşmani care umblau răzleţiți pretutindeni după prăzi, 
consulul bizuindu-se mai mult pe îndrăzneală decît pe iscusinţă 
sau pe nădejdea fie de a-i înşela pe puni, fie de a li se împotrivi, 
în caz că n-ar fi reuşit să-i înșele. R 

După ţinerea alegerilor de consuli — aceasta fiind pentru 
Sempronius singura grijă care îl frămînta cel mai mult în clipele 

de faţă — dînsul s-a reîntors în tabăra de iarnă. Noii consuli aleşi 
au fost Cn. Servilius şi C. Flaminius, pentru [a doua oară] :%. 
Însă nici măcar în tabăra de iarnă romanilor nu le-a tihnit 
răgazul, din pricina cavaleriei numide care cutreiera toate un- 
gherele, dar şi din pricina lusitanilor şi a celtiberilor care băteau 
coclaurii pe unde nu puteau pătrunde numizii. De aceea, avînd 
acolo toate legăturile tăiate, romanilor li s-ar fi zădărnicit aprovi- 
zionarea dacă nu le-ar fi transportat-o corăbiile pe fluviul Padus. 
Aproape de Placentia se găsea un tîrg care fusese în chip 
deosebit întărit cu lucrări şi apărat puternic de o gamizoană rv- 
mană. Nădăjduind să pună stăpînire pe acest tîrg, Hannibal a 
purces într-acolo cu ajutorul cavaleriei și a pedestrimii uşor înar- 
mate. Deşi el avusese cea mai mare nădejde că va fi în stare să-l 
cucerească printr-un atac dat prin surprindere în timpul nopții, 
totuşi n-a izbutit să înşele atenţia străjilor. Deodată au fost scoase 
strigăte atît de puternice, încît s-au auzit pînă la Placentia. De 
aceea, consulul roman a şi ajuns la faţa locului cu cavaleria îna- 
inte de ivirea zorilor, legiunile romane primind ordin să-l urmeze 
mărşăluind în formaţie pătrată. În vremea aceasta s-a dezlănţuit 
lupta între cele două cavalerii, în cursul căreia garnizoana romană 
s-a apărat cu străşnicie, virînd spaima în duşmani, mai ales după 
rănirea lui Hannibal, care a fost nevoit să părăsească cîmpul de 
luptă. După un repaus de cîteva zile, deşi încă nu i se vindecase 
îndeajuns rana, Hannibal porni la atacul localităţii Victumulae ; 
aceasta fusese tîrg pe vremea războiului romanilor cu gallii. Apoi 
se adunaseră acolo locuitori de pe la toate noroadele vecine, ames- 
tecaţi de pretutindeni ; atunci, însă, groaza de pustiiri îi silise 
să se adăpostească acolo şi pe cei mai mulţi dintre cei care lo- 
cuiau la sate. Mulțimea de tot felul de oameni de aici, îmbărbă- 
taţi de faima strălucitei apărări a garnizoanei de la Placentia, 
punînd repede mîna pe arme a ieşit în întîmpinarea lui Hannibal. 
Ei însă au purces la luptă întocmai ca o,coloană în marş şi nu ca 
o oştire rînduită în linie de bătaie. De aceea, deoarece de o parte 
era o gloată învălmăşită, iar de cealaltă o oaste în care şi coman- 
dantul se bizuia pe ostaşii săi, şi aceştia se încredeau în coman- 
dantul lor, puhoiul lor, ca la 35 000 de oameni, a fost înfrînt de o 
neînsemnată oaste carthagineză. A doua zi Victumulae, predîn- 
du-se lui Hannibal, a primit între zidurile ei o garnizoană punică. 
Diîndu-li-se poruncă locuitorilor să predea armele, aceştia s-au supus. 
Atunci: Hannibal dădu soldaţilor săi învingători semnalul ca să 
prade oraşul întocmai ca şi cum ar fi fost cucerit prin asalt. Car- 

thaginezii nelăsînd deoparte nici o fărădelege, au ajuns de pomină, 
încît analiştii au însemnat în scrierile lor astfel de isprăvi: în aşa 
măsură pot sluji drept pildă dezmăţul de tot felul, cruzimea neome- 
noasă şi trufia fără margini ale punilor, ca şi neajunsurile care s-au 
abătut pe capul acestor sărmani locuitori | 

Aşa s-au desfăşurat campaniile de iarnă ale lui Hannibal. 


LVIII În urmă, Hannibal dădu cîteva zile de odihnă ostașilor 
săi, pentru că frigul nu mai era de îndurat. Dar la primele semne, 
deşi îndoielnice, că a sosit primăvara, el a părăsit tabăra de 
iarnă, îndreptîndu-se către Etruria, pentru a atrage de partea sa şi 
populaţia acestui ţinut, fie prin puterea armelor, fie de bunăvoie, 
întocmai ca pe galli şi pe liguri. Pe cînd străbătea Apeninii, l-a 
prins o furtună atît de năpraznică, încît aproape a întrecut groză- 
viile trecerii Alpilor. Pentru că ploaia însoţită de vijelie îi izbea 
pe puni drept în faţă, la început ei se opriră în loc, deoarece sau 
erau nevoiţi să lase deoparte armele sau, căutînd să înfrunte vije- 
lia, erau ameninţaţi să se prăvălească, în hăul prăpăstiilor ; în cele 
din urmă însă, fiindcă vîntul năpraznic le tăia răsuflarea, simțind 
că se înăbuşă, s-au întors cu spatele la vînt, rămînînd o bucată de 
vreme în felul acesta. Apoi au început într-adevăr pe cer să troz- 
nească nemaipomenite bubuituri de tunet, amestecate şi cu fulgere 
orbitoare care le zbîrleau părul pe cap. Asurziţi și orbiţi, toţi în- 
cremenesc de spaimă. În cele din urmă se dezlănţuie şi potopul, 
iar O dată cu el se încinge şi mai năpraznic vijelia. Atunci, de ne- 
voie, li s-a părut potrivit să-şi aşeze tabăra chiar pe locul în care 
fuseseră ţintuiţi. Dar strădaniile şi truda au fost zadarnice, căci 
mereu o luau de la început: punii nu erau în stare nici să-şi des- 
făşoare corturile şi nici să se statornicească locului. Abia înțăruşau 
corturile, că vijelia şi spinteca şi zmulgea tot ce căutau ei să fixeze. 
În curînd, norii de apă ridicaţi de vinturi, ajungînd deasupra 
crestelor geroase ale munţilor, s-au răcit de tot şi au căzut sub 
forma unei grindini atît de dese, amestecate şi cu zăpadă, încît 
oamenii au renunţat la orice strădanie şi s-au aşternut pe jos, mai 
mult îngropaţi sub foile lor de cort decit adăpostiţi sub ele. După 
această urgie abătută pe capul bieţilor oameni şi a vitelor de po- 
vară, a urmat apoi un val de frig atît de ascuţit, încît dacă vreo 
vieţuitoare încerca să se ridice sau să găsească un reazem undeva, 
multă vreme nu putea face o mişcare, deoarece abia putea să-și 
mişte încheieturile, nervii fiindu-i înțepeniţi de ger. Apoi cînd, în 
cele din urmă, după multe sforţări au început să se desmorţească şi 

să-şi vină în fire, şi cînd în rare locuri s-a purces să se facă cîte 
un foc, cel care simţea că nu e în stare să iasă singur din impas 
recurgea la ajutorul semenului său. În acel loc punii făcură popas 
vreme de două zile, stînd acolo întocmai ca o oştire încercuită. 
Îşi pierdură viaţa acolo numeroşi oameni şi animale de povară, şi 
chiar 7 elefanţi dintre cei care izbutiseră să scape cu viaţă din bă- 
tălia de la Trebia. 


LIX Coborînd Apeninii, Hannibal îşi duse înapoi armata către 
Placentia şi, înaintînd, îşi aşeză tabăra cam la zece mii de paşi de 
acest oraş. A doua zi îşi rîndui în linie de bătaie, în faţa taberei 
romane, 12 000 de pedestraşi şi 5 000 de călăreţi. Nici consulul 
Sempronius (căci se întorsese de la Roma) nu s-a codit să dea 
piept cu Hannibal. În acea zi, între cele două tabere potrivnice se 
găsea un gol de 3 000 de paşi. Ciocnirea a avut loc în ziua urmă- 
toare, cînd amîndoi potrivnicii s-au luptat cu un avînt nestăvilit, 
însă cu sorţi schimbători de izbîndă. La cea dintîi încleştare, osta- 
şii romani s-au dovedit a fi mai presus de cei carthaginezi, astfel 
încît nu numai că i-au biruit, ci i-au şi urmărit pînă în tabăra lor 
pe dușmanii puşi pe fugă şi, în curînd, au pornit și la atacul aces- 
teia. Hannibal şi-a aşezat numai o mînă de luptători în faţa întări- 
turilor şi a porţilor taberei, iar pe ceilalţi i-a: retras, concentrîndu-i 
în mijlocul taberei, şi le-a dat poruncă să aştepte, aţintiţi către 
semnalul său, dezlănţuirea atacului. Cam pe la orele 9 din zi 18 
Sempronius a dat armatei romane semnalul de retragere, pentru 
că soldaţii săi în zadar se istoviseră şi nu mai aveau nici o nădejde 
să cucerească tabăra punică. Cînd Hannibal a prins de veste 
aceasta şi şi-a dat seama că lupta a intrat în lincezeală şi că ro- 
manii s-au retras din faţa taberei lui, numaidecit şi-a pornit cava- 
leria în iureş prin dreapta şi prin stînga taberei asupra duşmanu- 
lui, iar el a năvălit cu floarea pedestrimii prin centru. Arareori s-ar 
fi dat o luptă mai crîncenă şi mai faimoasă, prin pierderile suferite 
de ambele părţi, ca aceea de atunci, dacă ar mai fi dăinuit lumina 
zilei, lăsînd să se prelungească mai mult lupta. Numai lăsarea 
amurgului a pus capăt bătăliei dezlănţuite cu atîta avînt. De aceea, 
ciocnirea dintre cele două oştiri a fost mai crîncenă decit măcelul 
şi, aşa cura potrivnicii au fost egali în luptă, tot aşa s-au desprins 
şi din încleştare şi cu pierderi la fel de mari. Fiecare tabără n-a 
pierdut mai mult de 600 de pedestrași şi jumătate din efectivele 
cavaleriei. Însă pierderile romanilor au fost mult mai însemnate 
faţă de numărul celor căzuţi, pentru că au pierit în luptă şi cîţiva 

din rîndurile ordinului equestru 1% şi cinci tribuni militari şi trei 
comandanţi din rîndurile trupelor aliate. 

După acea bătălie, Hannibal s-a dus către Liguria, iar Sem- 
pronius către Luca 15%. Îndată ce Hannibal a intrat în ţinuturile 
lor, ligurii i-au predat doi quaestori romani, şi anume pe C. Fulvius 
şi L. Lucretius, prinşi de ei prin vicleşug, împreună cu doi tribuni 
militari şi cinci membri din ordinul equestru, mai toţi feciori de 
senatori, aceasta pentru a-l încredința pe Hannibal că ligurii sînt 
mai hotăriţi ca oricînd să încheie pace şi alianţă cu el. 


LĂX În timp ce se petrec acestea în Italia, Cn. Cornelius Scipio, 
trimis cu o flotă şi cu o armată în Hispania, porni de la gurile 
Rhodanului şi după ce a făcut un ocol în jurul munţilor Pirinei, a 
acostat cu flota la Emporiae 1%. După ce şi-a debarcat acolo tru- 
pele, pornind de-a lungul țărmului, a adus sub ascultarea Romei 
întregul ţinut de coastă începînd de la lacetani!% şi ajungînd 
pînă la fluviul Hiberus, fie împrospătînd legăturile de alianţă, fie 
încheind altele noi. Răspîndindu-i-se faima bunătăţii şi dreptăţii 121 
sale, Scipio a izbutit să cîştige nu numai noroadele care locuiau 
de-a lungul coastelor mării, ci şi pe cele dinlăuntrul Hispaniei, şi 
chiar pe cele mai războinice din munţi. Scipio a încheiat nu nu- 
mai pace cu ele, ci chiar şi alianţe militare; acolo el a alcătuit 
cîteva cohorte puternice de trupe auxiliare din rîndurile acestor 
populaţii. Provincia lui Hanno se întindea dincoace de Hiberus. 
Pe el îl însărcinase Hannibal să asigure paza acelui ţinut. De aceea 
Hanno, convins că trebuie să-i înfrunte în bătălie pe romani îna- 
inte ca toate noroadele dim Hispania să se înstrăineze de puni, 
după ce-şi aşeză tabăra în faţa duşmanilor, îşi rîndui oastea în linie 
de bătaie. La rîndu-i, şi Scipio socoti că nu mai e vreme de ami- 
nare a bătăliei, ca unul care ştia că are de luptat şi cu Hanno şi 
cu Hasdrubal, fiindcă vroia, să se războiască mai degrabă cu fiecare 
în parte şi nu cu amîndoi deodată. De altfel, acea luptă nu a fost 
de mari proporţii: romanii nimiciră 6 000 de vrăjmaşi, luînd alte 
două mii de prizonieri împreună cu unităţile de pază a taberei pu- 
nice, căci şi tabăra a fost cucerită ; o dată cu ea cad prizonieri în 
mîinile romanilor şi comandantul lor împreună cu cîteva din că- 
petenii ; şi fortăreaţa Cissis, din vecinătatea taberei punice, ajunge 
în stăpînirea romanilor. Numai că prăzile luate în această fortă- 
reaţă au fost de mică însemnătate: unelte barbare şi sclavi fără 
preţ. În schimb, ostaşii romani se înfruptară din belşug nu numai 
din prăzile găsite în tabăra punică, ci şi- din ale armatei de sub 

comanda lui Hannibal care se războia pe pămîntul Italiei, deoa- 
rece în afară de lucrurile de mare trebuinţă pentru bunul trai al 
unei armate, acolo se găsea aproape tot ce era mai de preţ şi pe 
care, ca să nu fie o povară pe umerii celor care le purtau, Hannibal 
le lăsase pe loc, dincolo de Pirinei. 


LĂI Înainte de a se răspîndi vestea sigură în legătură cu 
această înfrîngere, Hasdrubal, trecînd Hiberus cu 8 000 de pedes- 
traşi şi o mie de călăreţi, pomi în aşa fel de parcă ar fi avut 
de gînd să le iasă pe neaşteptate în cale romanilor în momentul 
debarcării lor, însă cînd a aflat despre înfrîngerea suferită la Cis- 
sis şi de pierderea taberei punice îşi întoarse drumul către mare. 
Nu departe de Tarraco!*? el a întîlnit nişte ostaşi din rîndurile 
marinei şi oameni din echipajele date de aliaţi, care umblau în- 
coace şi-n colo răzlețiți prin holde, aşa cum se cam întîmplă de obi- 
cei cu unii care, îmbătaţi de succese, devin nepăsători 1%, Has- 
drubal se năpusteşte asupra acestora cu cavaleria sa şi-i fugăreşte 
pînă la vase, nimicind o mare parte din ei. Însă neîncumetîndu-se 
să zăbovească mai multă vreme pe acele meleaguri, pentru ca să 
nu fie bătut de Scipio, se retrase dincolo de Hiberus ; şi Scipio, 
la auzul sosirii noilor duşmani, punîndu-şi repede armata în marş 
şi după ce luă măsuri împotriva cîtorva căpitani de vase, pedep- 
sindu-i, lăsă o slabă garnizoană pentru paza Tarraconei şi se în- 
toarse cu flota la Emporiae. Abia plecase Scipio de acolo, că 
Hasdrubal veni din nou, după ce ademeni norodul ilergeţilor — 
care îi dăduse ostateci lui Scipio — să se rupă de romani, trecînd 
de partea punilor, şi împreună cu trupe alcătuite din tineretul 
acestui norod pustii ţinuturile aliaţilor credincioşi romanilor. Apoi, 
cînd Scipio îşi părăsi tabăra de iarnă, ducîndu-se către el, Has- 
drubal iar se retrase, de astă dată din întreg ţinutul de dincoace 
de Hiberus. Scipio se năpusti cu armata romană asupra populaţiei 
ilergeţilor, părăsite de cel care îi îndemnase la trădare şi după 
ce-i alungă pe toţi, împresură oraşul Atanagrus 1%, capitala acestui 
norod. În răstimp de cîteva zile, ilergeţii se supuseră fără condiţii ; 
Scipio le porunci acum să dea zălog şi mai mulţi ostateci ca mai 
înainte, şi-i pedepsi impunîndu-i şi la plata unei sume de bani. 
De acolo el purcese către ausetani, aproape de Hiberus, aceştia 
tot aliaţi de ai punilor, şi după ce le asedie oraşul acestora, lace- 
tanii, care sosiseră în ajutorul vecinilor lor în timpul nopţii, fură 
atraşi într-o cursă şi prinşi, nu departe de acest oraş, tocmai cînd 
vroiau. să intre acolo. Au fost nimiciţi ca la 12000 de dușmani. 

Aproape toţi ceilalţi s-au întors la casele lor, aruncîndu-şi armele 
şi refugiindu-se, răzleţi, pretutindeni prin ogoare. În sprijinul celor 
împresuraţi n-a mai venit altcineva decît iarna, destul de vitregă 
pentru asediatori. Asediul a ţinut 30 de zile, în care vreme au 
căzut troieni de omăt atingînd o înălțime arareori mai mică de 
patru picioare. Pluteii 1% şi vineiele fuseseră acoperite de un strat 
atît de gros de zăpadă, încît numai datorită acestei întîmplări 
ele au scăpat de prăpădul focului aruncat de cîteva ori de vrăj- 
maşi. In cele din urmă, după ce căpetenia lor Amusicus a fugit 
la Hasdrubal, ausetanii s-au predat romanilor, învoindu-se să plă- 
tească 20 de talanţi de argint. Scipio s-a retras apoi la Terraco în 
tabăra de iarnă. 


LĂXII La Roma sau în împrejurimile oraşului, pe de o parte, 
s-au întîmplat în iama aceea mai multe minuni, iar pe de altă 
parte, s-au zvonit multe [vrute şi nevrute], dindu-li-se cu nesoco- 
tință crezare, aşa cum se întîmplă de obicei cînd sufletul omului 
e stăpînit de teama religiei 1%. Mersese vestea că „un copilaş de 
şase luni, născut din părinţi liberi, a strigat în piața de legume: 
«triumf !» ; că în oborul de vite, un taur se urcase singur pînă la 
catul al treilea şi, speriat de zarva făcută de cetăţeni, s-a aruncat 
jos de acolo ; că pe cer s-au arătat nişte limbi luminoase de foc 
în chipul unor nave; că templul Speranţei ce seaflă în piața de 
legume a fost lovit de un trăznet; că în Lanuvium, sulița Junonei 
s-a mişcat de la sine; că un corb a zburat în templul Junonei şi 
s-a aşezat chiar deasupra altarului ; că în ţinutul Amiternium s-au 
văzut nişte stafii, cu chipuri de oameni, îmbrăcate în straie albe, 
dar nimeni nu s-a putut apropia de ele; că în Picenum a plouat 
cu pietre ; că, la Caere, tablele cu oracolele destinului s-au mic- 
şorat de la sine, iar în Gallia, un lup i-a smuls unui ostaş din 
strajă sabia din teacă, fugind cu ea“. 

Pentru celelalte minuni, preoţii decemviri au primit poruncă 
să consulte cărţile sibylline ; pentru ploaia cu pietre din Picenum, 
s-a hotărît să se facă slujbe vreme de nouă zile ; mai apoi, întreaga 
cetate a luat parte la săvîrşirea slujbelor de ispăşire. Mai întîi, 
oraşul a fost purificat, aducîndu-se jertfe de vite mari în cinstea 
zeilor, potrivit hotărîrii preoţilor decemviri ; apoi s-a dat ca ofrandă 
în cinstea Junonei, la Lanuvium, o cantitate de aur în greutate de 
40 libre, iar matroanele au înălțat pe Aventin o statuie de bronz 
în cinstea Junonei. S-a rînduit un lectisternium la Caere, unde [ta- 
blele cu]: sorții se micşoraseră, precum şi rugăciuni la Algidus, în 

cinstea zeiţei Fortuna. Şi la Roma s-au  rînduit un lectisternium 
pentru zeiţa Tinereţii, precum şi o slujbă anume lui Hercules în 
templul său, apoi întreg norodul a pornit în alai, făcîndu-se slujbe 
la toate altarele ; pentru Duhul cel Bun! al Romei s-au înjun- 
ghiat cinci vite mari ; şi praetorul Caius Atilius Serranus a primit 
poruncă să rostească făgăduințele cuvenite zeilor dacă vreme de 
zece ani republica romană va rămîne neclintită, în aceeaşi stare. 
Aceste slujbe şi făgăduinţe, potrivit rînduielilor din cărţile sibyl- 
line, alinară într-o bună măsură sufletele oamenilor stăpîniţi de 
teama zeilor. 


LĂXIII Flaminius, unul din consulii desemnaţi, căruia îi căzu- 
seră la sorţi legiunile care iernau la Placentia, a trimis un edict 
şi o scrisoare consulului în funcţie, spunîndu-i: „armata de sub 
comanda lui să se găsească în tabăra de la Ariminum la idele lui 
martie“ 1%5. E] ţintea să intre în funcţie în această provincie, de- 
oarece îi erau încă vii în amintire vechile ciocniri cu patricienii 
din vremea cînd fusese tribun al plebei, şi mai pe urmă în cali- 
tate de consul, mai întîi în legătură cu consulatul său, care i-a 
fost anulat de senat, şi apoi în legătură cu triumful său. Flami- 
nius era privit cu ură de patricieni şi din pricina legii celei noi 
pe care tribunul plebei Quintus Claudius o propusese împotriva 
vrerii senatului şi pe care Flaminius o susţinuse şi în care se pre- 
vedeau următoarele : „Nici un senator sau fiu de senator n-are 
voie să fie proprietar al unei nave maritime cu o capacitate mai 
mare de 300 amfore“ 1%. Se făcea socoteala că vasele sub acest 
tonaj pot satisface cu prisosinţă transportul bucatelor de pe pă- 
miînturile lor şi că orice fel de negustorie trebuie privită ca ne- 
demnă de un senator. Lupta atît de crîncenă dusă de Flaminius 
în legătură cu această lege stîrnise ura nobililor împotriva lui, 
sprijinitorul legii, însă în acelaşi timp îi atrăsese dragostea popo- 
rului şi în acest fel şi-a dobîndit cel de-al doilea consulat. Din 
această pricină, Flaminius era încredinţat că patricienii vor căuta 
să-l împiedice să iasă din Roma prin măsluirea auspiciilor şi prin 
amînarea sărbătorilor latine şi prin tot felul de ticluiri în legătură 
cu consulatul său. Ca să ocolească toate aceste stavile, Flaminius 
plecă în taină în provincia sa ca simplu cetăţean, prefăcîndu-se 
că e nevoit să plece. i 

Cînd s-a prins de veste acest fapt, s-a stimit un nou val de 
ură din partea patricienilor, dinainte înverşunaţi, împotriva lui 
Flaminius. Ei cleveteau împotriva lui, spunînd : „Caius Flaminius 
duce război nu numai împotriva senatului roman, ci chiar şi împo- 

triva zeilor nemuritori. Ales întîiaşi dată consul, în disprețul aus- 
piciilor neprielnice, el n-a vrut să asculte nici de zei, nici de oa- 
meni cînd îl chemau să vină înapoi de la armată. Acum, Flami- 
nius a fugit de Capitolium şi de oficierea sfintelor slujbe, fiindcă 
îl mustră conştiinţa, pentru ca nici măcar în ziua intrării sale în 
funcţie să nu se ducă în templul preamilostivului și atotputernicu- 
lui Jupiter. El nu vrea să vadă la chip nici un senator şi nici să 
se consfătuiască cu vreunul dintre cei de care e urît şi pe care, 
la rîndu-i, 4i priveşte cu aceeaşi ură; Flaminius se poartă aşa 
pentru a nu fi de faţă la hotărîrea zilei serbării sărbătorilor la- 
tine şi pentru a nu face nici slujba cuvenită în cinstea lui Jupiter 
Latiaris pe muntele Alban, pentru a nu merge pe Capitolium, în 
vederea luării auspiciilor pentru rostirea făgăduinţelor solemne, 
şi pentru ca de acolo să nu se ducă la armata sa înveşmântat în 
mantia de comandant suprem 2% însoțit de lictori. Flaminius a 
ieşit din Roma pe furiş, ca un netrebnic, fără insemnele consulare, 
fără lictori, şi nu altfel, de parcă ar fi plecat într-un surghiun. De 
bună seamă, pentru el e mai plin de măreție şi mai potrivit înaltei 
sale însărcinări faptul de a intra în dregătorie la Ariminum şi nu 
la Roma şi de a se îmbrăca cu toga tivită cu purpură într-un han 
oarecare, nu în casa sa proprie“. 

Toţi senatorii au fost de părere ca Flaminius să fie chemat 
înapoi la Roma, sau adus cu de-a sila şi obligat să-şi îndeplinească 
toate îndatoririle faţă de zei şi de oameni, înainte de a pleca la 
armată şi în provincia sa. Quintus Terentius şi Marcus Antistius au 
plecat către Flaminius cu această însărcinare (căci senatul a găsit 
cu cale să-i trimită pe aceştia la el în solie). Dar aşa cum pe Fla- 
minius nu-l zdruncinase nici scrisoarea senatului în timpul con- 
sulatului său dintii, nici cei doi n-au izbutit să-l clintească cîtuşi 
de puţin din atitudinea lui. 

După cîteva zile Flaminius își luă dregătoria în primire. Pe 
cînd el aducea jertfa, viţelul, după ce fusese lovit, a izbutit să 
scape din miinile celor care-l sacrificau, stropind cu sînge pe 
mulţi din cei care şedeau în jur. Cei ce şedeau mai departe de locul 
altarului lui Jupiter, neștiind ce s-a petrecut acolo, au pornit-o 
mai tare la fugă, producîndu-se o mare învălmășală. Această în- 
tîmplare ai fost socotită de cei mai mulţi ca un semn al unei cum- 
plite năpaste. Flaminius, după ce luă în primire două legiuni din 
partea lui Sempronius, consulul anului trecut, şi alte două de la 
praetorul Caius Atilius, a pornit în fruntea armatei sale, trecînd 
pe potecile Apeninilor în Etruria.' 

I Primăvara bătea la uşă!. De aceea Hannibal îşi scoase ar- 
mata din tabăra de iarnă și după ce zadarnic încercase mai înainte 
să treacă Apeninii pe un ger de nesuportat, cuprins de teamă, 
rămase locului pîndit de uriaşe primejdii. Căci gallii, ademeniţi 
de nădejdea unor prăzi grase, atunci cînd au băgat de seamă că 
în loc ca ei să se înfrupte din prădarea ogoarelor satelor altora, 
ţara lor e bîntuită de prăpădul războiuiu. şi că ţinuturile le sînt 
vînturate de taberele de 'iarnă ale celor doi potrivnici, și-au întors 
pornirile de ură de la romani împotriva lui Hannibal. Ameninţat 
de multe ori să cadă în cursele întinse de căpeteniile gallilor, Han- 
nibal a izbutit să scape cu viaţă numai datorită aceleiaşi uşurinţe 
cu care gallii se pîrau unii pe alţii în faţa comandantului pun, căci 
ori de cîte ori unii dintre ei urzeau o uneltire împotriva lui Han- 
nibal, alţii i-o dezvăluiau. Din această pricină, el îşi schimba 
cînd îmbrăcămintea, cînd peruca? de pe cap, şi numai înşelîndu-i 
putuse scăpa de mrejele întinse. De aceea, şi teama de galli a fost 
temeiul pentru care Hannibal s-a grăbit să plece cît mai grabnic 
din tabăra de iarnă. 

Cam în aceeaşi vreme, la Roma, consulul Cn. Servilius a in- 
trat în funcţiune la idele lui martie 3. Acolo, după ce a făcut darea 
de seamă asupra situaţiei republicii, el a stîrnit din nou ura îm- 
potriva lui C. Flaminius, aducîndu-i următoarele învinuiri : „deşi 
romanii au ales doi consuli, totuşi Roma are numai unul singur. 
Căci pe ce temei Flaminius e îndreptăţit să aibă comanda şi după 
care auspicii P 4 Se ştie doar că magistraţii de la cîrma republicii 
iau cu ei din patrie aceste auspicii după ce au fost aduse jertfe 
penaţilor statului şi casei lor particulare, după ce au prăznuit 
sărbătorile latine, după aducerea jertfelor pe muntele Alban şi 
după ce, potrivit rînduielilor religioase, s-au rostit pe Capitolium 
cuvenitele făgăduinţe către zei. Dacă pe un cetăţean simplu nu-l 
însoțesc auspiciile, apoi cu atît mai virtos consulul care a plecat 

din Roma fără a lua auspicii, nu le mai poate consulta din nou 
pe pămînt străin, pentru a fi pe deplin prielnice.“ 

Semnele şi arătările aduse la cunoştinţă din mai multe părţi 
deodată măreau şi mai mult spaima, căci se spunea că „în Sicilia, 
cîtorva soldaţi li s-ar fi aprins virfurile suliţelor ; că în Sardinia, 
aşişderea, unui călăreț care făcea rondul străjilor din posturile 
de pe ziduri i-ar fi ars toiagul pe care-l ţinuse în mînă; apoi că 
în numeroase rînduri ar fi fost trăsnite țărmurile ; că două scuturi 
s-ar fi umplut deodată cu pete de sînge; că vreo cîţiva ostaşi 
ar fi fost loviți de trăsnete; că s-ar fi văzut micşorîndu-se globul 
soarelui ; că la Praeneste ar fi căzut din cer pietre aprinse ; că la 
Arpi s-ar fi văzut arătîndu-se pe cer niște scuturi şi soarele lup- 
tîndu-se cu luna; că la Capena ar fi răsărit deodată două luni 
în timpul zilei ; că la Caere 5, pe albia rîului, ar fi curs apă ames- 
tecată cu sînge şi chiar în fîntîna lui Hercules ar fi gîlgiit în apă 
şuvoaie de sînge ; că la Antium ar fi căzut în coşurile secerătorilor 
spice pline de sînge ; că la Falerii s-ar fi văzut cerul deschizîn- 
du-se întocmai ca o uriaşă genune şi că acolo s-ar fi ivit o orbi- 
toare lumină ; că sorții“ s-ar fi micşorat de la sine, şi într-unul 
s-ar fi găsit scrise următoarele cuvinte : «Marte izbeşte cu lancea 
sa |!»7; că la Roma, cam în aceeaşi vreme, pe statuia lui Marte 
de pe Via Appia ar fi curs şuvoaie de sudoare şi că tot aşa s-ar fi 
întîmplat şi cu statuia lupoaicei; că la Capua s-ar fi arătat cerul 
cuprins de flăcări, iar luna ar fi apus în timpul unei ploi“. 

Ba poporul a dat crezare şi altor arătări şi semne de mai mică 
însemnătate spre a fi pomenite, ca de pildă : „părul de pe o capră 
s-ar fi preschimbat în lînă ; o găină s-ar fi prefăcut în cocoş şi un 
cocoş în găină“ 8. După ce au fost aduse spre ştiinţă senatului, 
şi după ce au fost introduşi în senat cei care aduseseră mărtu- 
riile în ordinea în care aceste arătări i-au fost aduse la cunoştinţă, 
consulul a cerut sfatul senatorilor în privinţa semnelor cereşti. 
Pentru aceste minuni s-a hotărît să se jertfească, spre ispășire, cîte 
trei vite mari, pentru altele, animale mici de lapte, şi să se facă 
rugăciuni publice tuturor zeilor vreme de trei zile de-a rîndul. 
Apoi după ce Îpreoţii] decemviri vor cerceta cărţile sibylline, po- 
trivit îndrumărilor date în stihuri de aceste cărţi, să se îndepli- 
nească tot ce vor prescrie ei că este plăcut zeilor. 

În urma îndrumărilor primite de la colegiul decemvirilor, s-a 
hotărît mai întîi să i se hărăzească lui Jupiter un toiag de aur, 
[simbol] al trăsnetului, în greutate de 50 de libre ; Junonei şi Mi- 
nervei ? să li se dăruiască odoare de argint; să se aducă jertfe 

de vite mari şi Junonei Regina de pe Aventin, şi Junonei Sospita 
din Lanuvium ; şi matroanele, din daniile adunate de ele după 
mijloacele fiecăruia, să strîngă o sumă de bani pe care s-o dăru- 
iască Junonei Regina de pe Aventin şi să se înjghebeze în cinstea 
ei şi un lectisternium. De asemenea şi nevestele liberţilor să adune 
o sumă de bani, după puterile lor, pe care s-o dăruiască zeiţei 
Feronia 10. După ce s-au îndeplinit toate acestea, [preoţii] decem- 
viri au adus cuvenitele jertfe de vite mari în forul din Ardea. În 
sfirşit, la Roma, în cursul lunii decembrie, s-au adus jertfe şi în 
templul lui Saturnus şi s-a poruncit înjghebarea unui lectisternium 
(înşişi senatorii au împodobit aşternutul paturilor, orînduite în 
acest scop) şi s-a dat un ospăț public, iar saturnalele au fost ser- 
bate vreme de o zi şi o noapte, cu strigăte prin tot orașul. S-a dat 
poruncă poporului să prăznuiască această zi de sărbătoare şi s-o 
păstreze de-a pururi. 


II În vreme ce consulul Cn. Servilius se străduia să împace la 
Roma mînia zeilor şi să strîngă oastea, Hannibal a părăsit tabăra 
de iarnă fiindcă i se dase de veste că consulul Flaminius a ajuns 
la Arretium !!. Pentru că îi fusese arătat un drum prea lung, deși 
mai lesne de străbătut, Hannibal şi-a-căutat o cale mai scurtă prin 
smîrcurile rîului Arnus, care în cursul acelor zile se revărsase mai 
mult ca de obicei: El a dat ordin ca cei dintii să plece hispanii 
şi africanii şi toată floarea armatei sale alcătuită din vechile lea- 
turi, alăturîndu-le şi carele.cu poveri, pentru ca acolo unde vor fi 
nevoiţi să facă popasuri să nu ducă nici o lipsă de cele trebuin- 
cioase ; a mai poruncit ca apoi să-i urmeze gallii, ocupînd mijlocul 
coloanelor. În ariergardă să meargă cavaleria; Mago cu un corp 
de numizi uşor înarmaţi să încheie coloanele, ţinînd în frîu mai 
ales pe galli, ori de cite ori aceştia scîrbiți de un drum atît de 
lung şi de atîtea sforțări pe care cu greu le rabdă aceste noroade 
ar căuta să se răzlețească sau să rămînă pe loc. Capul coloanei, 
sub îndrumarea călăuzelor, izbutea totuşi să meargă în urma ste- 
garilor, deşi călca prin băltoacele, coclaurii şi [viroagele] fluviu- 
lui, înnămolindu-se în mocirla care aproape îi copleşea. Însă gallii 
împotmoliți nu erau în stare nici să mai reziste, nici să se mai ri- 
dice din mlaştini, vlăguindu-li-se puterile şi pierzîndu-şi avîntul, 
iar o dată cu ele şi nădejdea în biruinţă. 

Tirîndu-şi cu greu mădularele sleite de vlagă, unii din galli, 
după ce se prăbuşeau răpuşi de deznădejde şi silă, îşi dădeau 
duhul între vitele de povară care zăceau şi ele pretutindeni. Mai 

mult ca orice îi dobora neodihna din pricina veghilor îndurate 
timp de trei nopţi şi patru zile. Deoarece totul în jurul lor era 
acoperit de apă, ei nu puteau găsi un loc uscat unde să-şi întindă 
trupurile istovite, de aceea, după ce-şi grămădeau poverile claie 
peste grămadă în apă, se culcau deasupra lor sau, fiindcă pe tot 
parcursul zăceau mormane atît de mari de vite răpuse, încît în- 
treceau adîncimea apei, li se punea în felul acesta la îndemînă 
un mijloc de popas gallilor care jinduiau după un pic de odihnă. 
Hannibal însuşi, care suferea încă de la începutul primăverii de 
o boală de ochi din pricina climei vitrege, căldura alternînd cu 
frigul, ca să stea cît mai deasupra apei, era purtat pe spatele unui 
elefant, singurul care mai rămăsese în viaţă : totuşi, veghile neîn- 
trerupte, umezeala rece a nopţii şi duhoarea mlaştinilor i-au pri- 
cinuit cumplite dureri de cap; şi pentru că nu a avut nici răgaz 
şi nici împrejurări prielnice ca să se lecuiască, Hannibal şi-a pier- 
dut un ochi. 


III Mulţi ostaşi şi numeroase vite şi-au pierdut viaţa într-un 
chip jalnic; după ce Hannibal izbuti în cele din urmă să scape 
de smiîrcuri, îndată ce putu găsi un loc uscat, îşi întocmi tabăra. 
Prin iscoadele trimise înainte, Hannibal avu ştirea sigură că ar- 
mata romană se găseşte în jurul zidurilor cetăţii Arretium. Atunci 
Hannibal se strădui să cunoască planul şi ţinta urmărită de consul, 
precum şi starea lui de spirit, situaţia terenului, ce drumuri are la 
îndemiînă, ce mijloace de procurare a aprovizionării și, în sfârşit, 
toate 'celelalte amănunte care într-un război trebuie aflate cu cea 
mai mare grijă. Ţinutul acesta făcea parte din cele mai roditoare 
regiuni ale Italiei, fiind alcătuit din cîmpiile etrusce, care se întind 
între Faesulae 12 şi Arretium, avînd mare belşug de grîne, vite, 
precum şi de bucate de tot felul. 

Consulul Flaminius însă, mîndru de consulatul său dinainte, 
nu voia să mai ţină seama nu numai de legi şi de respectul cu- 
venit măreției senatului, dar nu mai era îndeajuns de temător nici 
măcar faţă de zei. Această semeţie sădită în firea lui îi fusese 
nutrită şi de izbînzile dobîndite atît în viaţa cetăţenească, cît şi 
pe fronturile de luptă. De aceea se învedera limpede că un ins 
care nu caută să afle nici vrerea zeilor şi care nu se sfătuieşte 
nici cu oamenii, are să acţioneze în toate privinţele cu semeţie şi 
cît se poate de pripit. De aceea, Punul se căzneşte să-l întărite 
şi să-l aţîțe pe Flaminius pentru ca acesta să-şi dea frîu liber 
năravurilor, 

Lăsîndu-l pe vrăjmaş la stînga poziţiilor sale, Hannibal se 
îndreaptă către Faesulae, ca să prade centrul ținutului etrusc. 
Consulul Flaminius a putut vedea de departe pe ce uriaşă întin- 
dere erau desfăşurate pustiitoarele prădăciuni ale armatei punice, 
precum şi trecerile prin foc şi sabie a satelor. Flaminius, care n-ar 
fi avut astimpăr nici măcar cînd Hannibal ar fi avut de gînd să 
facă vreo mişcare, cu atît mai virtos acum, cînd a văzut că 
aproape sub ochii săi sînt jefuite şi cărate avuturile aliaţilor Ro- 
mei, a socotit că e o ruşine pentru el dacă îi mai îngăduie lui 
Hannibal să cutreiere în lung şi-n lat prin mijlocul Italiei, ajungînd 
pînă acolo încît să atace chiar zidurile Romei, fără să-l înfrunte 
nimeni, în vreme ce, în sfatul!? comandanților, toţi ceilalți îi 
dădeau lui Flaminius poveţe mai degrabă sănătoase decît în apa- 
rență frumoase, spunîndu-i : „trebuie să-şi aştepte colegul de con- 
sulat, pentru ca unindu-şi oştirile, să desfăşoare acest război după 
un plan comun şi cu un avînt sporit; între timp trebuie să i se 
zădămicească dușmanului neînfrînatele-i porniri după jafuri, cu 
ajutorul cavaleriei şi al pedestrimii uşor înarmate a aliaţilor“, — 
Flaminius ieşi repede de la sfat plin de mînie şi, în același timp, 
dădu 14 semnalul de a se porni în marș şi de a se dezlănţui numai- 
decît lupta. „Ce, — spuse el — o să stăm de-a pururi în faţa zi- 
durilor cetăţii Arretium ? Ce, aici sînt patria şi penaţii noştri ? Han- 
nibal, pe care l-am scăpat din mînă, să fie lăsat să pustiiască Italia 
şi să ajungă pînă sub zidurile Romei, trecînd totul prin foc şi 
sabie, şi noi să nu ne clintim din locul acesta pînă cînd senatul 
roman nu va binevoi să-l cheme pe Flaminius de la Arretium aşa 
cum au făcut-o odinioară cîndva cu Camillus la Veii ?“ Pe cînd 
îşi descărca în felul acesta miînia, Flaminius porunci să se smulgă 
steagurile cît mai repede, dar, după ce sări pe cal, deodată acesta 
se poticni şi-l azvirli pe consul peste cap, trîntindu-l la pămînt. 
În vreme ce toți cei din jur încremeniseră de spaimă, de parcă această 
întîmplare ar fi fost o urîtă prevestire la începerea unei întreprin- 
deri, pe deasupra se mai dădu de ştire şi faptul că un steag n-a 
putut fi smuls din pămînt, deşi stegarul se căznise din răsputeri. 
Întorcîndu-se către cel ce aduse această veste, Flaminius îi răcni : 
„Nu care cumva mi-aduci şi un ordin scris din partea senatului 
roman, prin care să fiu împiedicat de a pomi la luptă? Du-te 
şi dă de ştire să se sape în jurul steagului, dacă frica le-a încre- 
menit mîinile stegarilor încât nu-l mai pot smulge din pămînt!“ 

Şi atunci armata romană s-a pornit în marș. Capeteniile oștirii, 
pe lîngă faptul că nu fuseseră de aceeaşi părere cu el la sfat, erau 

înspăimîntaţi şi de aceste îndoite semne rele ; în schimb, însă, osta- 
şii erau îndeobşte voioşi şi mulţumiţi de străşnicia comandantului 
lor, căci ei îşi făuriseră nădejdile unei cît mai grabnice izbînzi, 
fără să-şi dea însă temeinic seama ce anume le-ar  îndreptăţi 
aceste nădejdi. 


IV Hannibal pustieşte în lung şi-n lat întregul ţinut care se 
întinde între oraşul Cortona !5 şi lacul Trasimenus 16, cu tot pră- 
pădul unui război, pentru ca, stîrnindu-i o cît mai înverşunată 
ură, să-l împingă pe Flaminius la răzbunarea pagubelor îndurate 
de aliaţii Romei. Punii ajunseseră cu devastările pînă într-un loc 
menit anume să slujească la întinderea capcanelor, acolo unde 
lacul Trasimenus intră cel mai mult sub poalele munţilor Cortonei. 
Drumul care duce printre munte şi lac este atît de îngust, de 
parcă într-adins ar fi fost croit în acest scop; apoi, puţin mai 
departe, încep să se deschidă niște cîmpii mai largi şi de acolo 
să se înalțe costişele. Hannibal îşi rînduieşte tabăra într-un loc 
deschis, unde-şi așază trupele de africani şi de hispani. Pe baleari 
şi celelalte trupe ușor înarmate le duce în spatele munţilor, făcînd 
un ocol; îşi rînduieşte cavaleria chiar la gura trecătorii, acope- 
rită cu măiestrie de vedere de nişte măguri, pentru ca, după ce 
romanii vor ajunge acolo, cavaleria punică să le stăvilească dru- 
mul, zădărnicindu-le orice ieşire către lacul Trasimenus şi munți. 

Flaminius ajunsese lîngă lac la scăpătatul soarelui ; cu oastea 
lui a trecut prin trecătoare a doua zi, cînd abia mijiseră zorile, 
fără să fi făcut recunoașteri ; de aceea, cînd armata romană a în- 
ceput să se desfăşoare pe şesul mai larg, a zărit numai trupele 
vrăjmaşe din faţa lui, nebăgînd de seamă că mai sînt şi alţi duş- 
mani viîrîţi prin ascunzătorile din spatele şi de deasupra capului 
său. Cînd Punul şi-a văzut atinsă ţinta aşa cum dorise, armata 
romană prinsă între lac şi munţi şi înconjurată de trupele sale, 
a dat tuturor alor săi semnalul de a porni toţi în. acelaşi timp în 
iureş asupra romanilor. În vreme ce carthaginezii se năpusteau în 
goană pe unde fiecăruia îi venea mai la îndemînă, pentru romani 
acest atac fu cu atît mai neaşteptat şi mai neprevăzut cu cit ne- 
gura ridicată din lac se lăsase mai deasă în cîmpie decît pe dea- 
luri şi cu cît trupele punilor, care se puteau zări unele pe altele 
destul de bine, desfăşuraseră de pe diferitele dealuri atacul lor 
deopotrivă într-o rînduială mai mare. Armata romană a prins de 
veste că a fost încercuită înainte de a fi scoase strigătele de atac 
din toate părţile, iar înainte de a-l fi zărit pe vrăjmaş unităţile 

romane au şi început să fie izbite din faţă şi din coaste pînă să 
se orînduiască îndeajuns în linie de bătaie sau să-şi pregătească 
armele pentru atac și să-şi scoată săbiile din teacă. 


V Consulul Flaminius îşi ţinu îndeajuns firea pe cît era cu 
putinţă într-o situaţie ivită pe neaşteptate, cu toate că toţi ostașii 
săi erau cuprinşi de spaimă ; de aceea el îşi rînduieşte din nou, 
în măsura în care îi îngăduie împrejurările şi timpul, şirurile bui- 
măcite ale ostașilor săi, deoarece fiecare roman îşi îndrepta pri- 
virile către locurile de unde auziseră strigăte atît de asurzitoare. 
Oriunde se poate duce şi poate fi auzit, consulul îşi îmbărbătează 
oamenii și le dă poruncă să nu dea înapoi, ci să lupte: „Căci nu 
prin făgăduinţe față de zei şi prin rugăciuni rostite vor fi romanii 
în stare să scape de acolo, ci numai prin tăria braţului şi prin 
vitejie ! Ei trebuie să-şi croiască drum cu sabia în mînă prin mij- 
locul puhoiului dușman ! Cu cît se vor teme mai puţin, cu atit şi 
primejdia ce-i ameninţă va fi mai mică“ !!7. Numai că din pricina 
zarvei şi a învălmăşelii nu putură ajunge pînă la urechile ostaşilor 
romani nici vorbele de îmbărbătare şi nici poruncile sale. Romanii 
care erau prea departe n-avură putinţa să-şi vadă fiecare steagul 
unităţii sale şi să-şi cunoască şirul şi locul său anumit, astfel încît 
de-abia avură timp să pună mîna pe arme şi să se pregătească de 
luptă, iar mulţi dintre ei fură striviți unii de către alţii, armele 
lor fiindu-le în asemenea împrejurări mai degrabă o povară decit 
un sprijin de luptă. Învăluiţi în negura asta atît de deasă, ro- 
manii se călăuzeau mai mult după auz decît după văz. La vaie- 
tele răniților şi izbirile trupurilor şi ciocnirile armelor, se roteau 
în toate părţile şi feţele şi privirile către strigătele scoase fie de 
cei ce căutau într-adins să stîrnească groaza, fie de cei cuprinşi 
de spaimă. Unii care încercau să fugă nimereau peste cite un 
detaşament 15 de luptători încleştaţi în atac şi rămîneau şi ei ţin- 
tuiți în acel loc; pe alţii care voiau să se înapoieze la luptă îi 
scoteau din încăierare cetele de fugari. Apoi, după ce romanii au 
încercat în zadar să dea atacuri în toate părţile, văzînd că sînt 
închişi în faţă şi în spate, avînd în coastă povîrnişurile munţilor 
şi lacul şi linia de bătaie a vrăjmaşilor, şi-au dat atunci seama că 
singura nădejde a salvării stă numai în braţul lor şi-n sabie. Şi 
atunci fiecare roman a devenit pentru sine căpetenie, singur îm- 
bărbătîndu-se să ducă lupta pînă la capăt. În chipul acesta a iz- 
bucnit o nouă luptă ca de la început, fără să se mai înjghebeze 
ordinea obişnuită de bătaie — rînduită pe cele trei linii: 

principes, hastati și triarii !%, în faţa steagurilor nemaifiind ant 
signanii şi nici în spatele lor altă linie de bătaie ; în același tim 
ostașii nu mai erau încadraţi ca de obicei fiecare în legiune 
cohorta sau manipulul său. Întîmplarea îi strîngea laolaltă și 
aşeza fiecare într-un loc, luptînd mai în faţă sau mai înapoi, duj 
cum îi era bărbăţia. Toţi ostaşii romani au luptat cu atîta av? 
şi înverşunare, fiind într-atît de încleştaţi pe viaţă şi pe moart: 
încît nici unul din ei n-a simţit cutremurul care a făcut una ci 
pămîntul părţi mari ale unor oraşe din Italia, a întors matca mul 
tor rîuri repezi, a revărsat marea peste albiile fluviilor și a prăbu- 
şit munţi într-o uriaşă prăvălire. 


VI S-au luptat aproape trei ore în şir şi pretutindeni .. 
aceeaşi încrîncenare. Cu toate acestea, în jurul consulului roman 
lupta a fost mai înverşunată şi mai sîngeroasă ca peste tot. În jurul 
lui lupta floarea ostașilor romani, iar Flaminius, oriunde îi simţea 
pe ai săi strîmtoraţi şi covirşiți de puhoiul vrăjmașilor, nu pra- 
geta o clipă să le sară într-ajutor. Recunoscîndu-l după armele lui 
arătoase, duşmanii se năpustiră asupră-i cu toată înverşunarea, dar 
şi concetăţenii săi îl apărară cu aceeaşi îndîrjire, pînă cînd un că- 
lăreţ insubru (care se chema Ducario), recunoscîndu-l pe consul 
şi după înfăţişare, strigă către tovarăşii săi de luptă : „lată-l pe cel 
care ne-a decimat legiunile 20 noastre, şi care ne-a pustiit ogoa- 
rele și oraşul nostru ! Iată, eu îl voi jertfi pe acest ticălos zeilor 
Mani ai concetăţenilor mei răpuşi mişeleşte de el!“ 21. Dîndu-i 
pinteni calului, năvăleşte şi străbate prin mulţimea atît de deasă 
a romanilor şi doborind mai întîi pe scutierul consulului care-și 
pusese pieptul stavilă în calea loviturii vrăjmaşe, îl străpunge cu 
lancea şi pe consul %?. Triariii însă l-au împiedicat pe insubru să-i 
ia ca trofeu armele și veşmintele, punîndu-i scuturile în faţă. În 
urma acestei întîmplări, cei mai mulţi romani o iau la fugă. Frica 
îi făcea să nu mai ştie nici de lacuri, nici de munţi. Ca nişte 
orbi ei se năpustesc pe orice hăţaş oricît de rîpos şi oricît de în- 
gust. Oameni şi arme se prăvălesc unul peste altul de-a valma în 
prăpăstii. O bună parte dintre romani, văzînd că nu mai au pe 
unde fugi ca să scape, înaintară în apă prin cele dintîi vaduri ale 
smîrcurilor şi se afundară în ele, răminîndu-le afară numai capul 
şi umerii. Au mai fost şi unii pe care groaza nesăbuită i-a silit să 
fugă, voind să treacă lacul înot; deoarece acesta însă era nemă- 
surat de mare şi fără nădejde de a putea fi trecut, părăsindu-i 
puterile, ostaşii romani fie că erau înghiţiţi de adîncuri, fie că 

se străduiau, cu mare anevoinţă, să se întoarcă la mal, după ce 
zadarnic se istoveau înotînd, însă pretutindeni erau măcelăriți 
“le cavaleria duşmană care intrase în apă. Cam 6 000 de ostaşi din 
avangardă, datorită vitejiei lor, au scăpat din strîmtoare, reuşind 
să străpungă liniile vrăjmaşe, fără însă să mai ştie ce s-a petrecut 
in urma lor. După ce s-au oprit pe o măgură oarecare şi au auzit 
strigăte şi zăngănit de arme, din pricina negurii n-au mai putut 
să-şi dea seama care era soarta bătăliei. Către sfîrşitul luptei, cînd 
se iviră razele strălucitoare ale soarelui, s-a risipit ceața şi s-a lu- 
minat bine pretutindeni : abia atunci munţii şi cîmpiile au făcut 
să se perinde prin faţa ochilor lor înfrîngerea şi prăpădul cumplit 
al oştirii romane. De aceea, cei şase mii de romani, temîndu-se să 
nu fie văzuţi de departe de puni, ca nu cumva să li se ia cavaleria 
duşmană pe urme, îşi înhăţară repede steagurile şi porniră cu cea 
mai mare repeziciune în marş. În ziua următoare însă, aceşti 
romani, deoarece erau ameninţaţi, în afară de celelalte primejdii şi 
de cumplita foame, s-au încrezut în cuvîntul lui Maharbal care 
îi urmărise cu cavaleria lui în tot cursul nopţii, şi care le spusese 
că, dacă vor preda armele, el le va încuviinţa să plece numai cu 
veşmintele pe ei, şi atunci s-au predat. Hannibal însă, cu cunoscuta 
bunăcredinţă punică, nu şi-a respectat cuvîntul şi toţi romanii au 
fost puşi în lanţuri. 


VII Aşa s-a desfăşurat vestita bătălie de la lacul Trasimenus 2, 
unde poporul roman a avut parte de o înfrîngere cum rar s-a po- 
menit. 15 000 de romani au fost răpuşi în luptă: alți 10 000, puşi 
pe fugă şi risipiţi prin întreaga Etrurie, s-au îndreptat către Roma. 
Din rîndurile duşmanilor au căzut 2 500 de ostaşi; însă în urmă 
bătăliei, au mai pierit mulţi din amîndouă taberele şi din pricina 
rănilor. Unii analişti au scris că cei doi potrivnici au avut pierderi 
mult mai sîngeroase ; eu însă, pe lîngă faptul că nu-mi e pe plac 
să umflu fără noimă lucrurile, cum îndeobşte mulţi scriitori sînt 
porniţi s-o facă, m-am călăuzit mai mult după Fabius, care a trăii 
în vremea acestui război 24. 

Hannibal i-a slobozit pe prizonierii de obîrşie latină, fără să le 
pretindă vreo sumă de răscumpărare, în schimb romanii au fost 
puşi toți în fiare. Apoi a dat ordin ca leşurile punilor să fie scoase 
din mormanele de morţi şi despărțite de ale duşmanilor şi să fie 
îngropate. Cu toate marile strădanii depuse de a da de trupul lui 
Flaminius pentru a-l înmormînta, n-a putut să-l găsească. 

La Roma, la cea dintii ştire a acestei înfrîngeri, s-a stîmit o 
nemaiîntilnită spaimă şi învălmășeală în rîndurile tuturor cetăţeni- 
lor, care au dat buzna în forum. Soţiile, colindînd ulițele, îi -în- 
treabă pe cei întîlniţi în cale ce urgie neaşteptată s-a întîmplat 
şi care e soarta armatei. Şi deoarece mulţimea norodului, îndrep- 
tîndu-se către Comitium 25 şi către Curie 25, întocmai ca la o adu- 
nare a poporului venit în mare număr, îi chema pe dregători de la 
cîrma statului, în cele din urmă, nu cu mult înainte de asfinţitul 
soarelui, praetorul M. Pomponius rosti cuvintele : „Am fost înfrînţi 
într-o mare bătălie“ ! Şi cu toate că vorbele lui n-au fost auzite 
destul de lămurit, totuşi unul de la altul află din zvonurile răs- 
pîndite în dreapta şi-n stînga şi dau de ştire pe la casele lor că 
consulul împreună cu o mare parte din trupe a fost răpus în luptă, 
că au mai rămas puţini în viaţă şi aceştia ori că au fost pretutindeni 
împrăștiați în timpul fugii prin toată Etruria, ori că au căzut pri- 
zonieri în mîinile duşmanului. De cîte ori se abătuseră nenoroti- 
rile pe capul armatelor romane înfrînte, tot de atîtea ori fuseseră 
copleşiti de griji aceia ale căror rude slujiseră sub comanda con- 
sulului Flaminius : deoarece nu ştiau de ce soartă a ăvut parte 
fiecare din ai lor şi nici acum nu găseau pe cineva să le dea 
vreo lămurire ce anume să nădăjduiască sau de ce să se teamă. 
A doua zi, şi încă un răstimp de cîteva zile, s-a oprit în faţa por- 
ţilor cetăţii o mulţime numeroasă, mai mult de femei decît de 
bărbaţi, aşteptînd fie pe careva dintre ai lor, fie pe unii care să 
le aducă veşti despre ai lor ; pe cei care veneau, îi înconjurau din 
toate părţile şi-i copleşeau cu întrebări, nelăsîndu-i să le fie smulși 
nici cu de-a sila din mijlocul lor, mai ales cînd unul era vreo 
cunoştinţă de-a lor, pînă cînd nu aflau totul de-a fir a păr. Ai fi 
putut vedea atunci la cei ce plecau pe la vetrele lor fel de fel de 
feţe şi chipuri, după cum i se aduceau fiecăruia la. cunoştinţă ştiri 
bune sau triste, fie făcîndu-le urări, fie mîngtindu-i pe cei care se 
întorceau şi pe care îi însoțeau pînă la casele lor. Mai cu seamă 
femeile își dădeau fără sfială în vileag bucuria sau jalea ; se spune 
că una dintre mame, cînd i-a apărut deodată în faţa ochilor feciorul 
s-a stins din' viaţă strîngîndu-şi-l la piept. O altă mamă, căreia i se 
dăduse de veste că fiul său a căzut — însă ştirea nu fusese ade- 
vărată  — stînd doborită de jale în casă, la cea dintîi vedere a 
fiului său înapoiat la vatră, din pricina prea marii bucurii, s-a 
prăbuşit moartă. 

Praetorii rețin vreme de cîteva zile, de la răsăritul pînă la 
apusul soarelui, pe senatori: în Curie, pentru a se consfătui şi ho- 
tări sub ce comandă şi cu ce trupe s-ar putea rezista în faţa pu- 
nilor biruitori. 


VIII Înainte de a lua vreo hotărire anumită, pe neaşteptate 
a venit ştirea unei alte izbelişti : cei patru mii de călăreţi trimiși 
de consulul Servilius în ajutorul colegului său, avînd în frunte pe 
propraetorul C. Centenius 27, au fost înconjurați de Hannibal 28 
în Umbria, unde ei se abătuseră din drum cînd au auzit de sfir- 
şitul bătăliei de la 'Trasimenus. Ştirea acestei nenorociri trezi fe- 
lurite răsunete şi simţăminte în sufletele romanilor ; unii din ei, 
covirşiți de povara unui zbucium sufletesc prea mare, socoteau 
proaspetele pierderi ale acestor călăreţi uşoare faţă de cele dinainte. 
Alţii nu priveau nenorocirea în sine [ci erau de părere că trebuie 
să se chibzuiască cu 'tot dinadinsul la temeiul înfrîngerii; ro- 
manii trebuie să-şi dea seama că] % Pis „întocmai cum un trup 
bolnav şi istovit se va resimţi la o cît de uşoară atingere mai 
mult decît un trup zdravăn, la fel şi năpasta care a căzut pe 
capul Cetăţii bolnave şi istovite în acea vreme trebuie cîntărită 
nu.după mărimea ei, ci după puterile sleite ale republicii, care 
nu va mai fi în stare să îndure o nouă zguduire“. De aceea, ce- 
tăţenii recurseră la un remediu de care nu mai avuseseră nevoie 
şi pe care nu-l mai întrebuinţaseră de multă vreme, şi anume la 
numirea unui dictator ; şi fiindcă nici celălalt consul nu era de 
faţă, singurul în măsură să facă numirea dictatorului, şi deoarece 
nu era uşor să se trimită fie vreo ştafetă, fie vreo scrisoare, pînă 
la dînsul prin Italia căzută sub ocupaţia punilor, s-a întîmplat 
ceea ce niciodată pînă în această zi nu se făcuse: poporul l-a 
desemnat pe Fabius Maximus dictator şi pe Minucius Rufus în 
funcţia de comandant al cavaleriei. 

Senatul roman a dat însărcinarea celor doi ca să întărească 
paza zidurilor şi turnurilor cetăţii, să instaleze posturi şi puncte 
de sprijin unde găsesc ei de cuviinţă şi să rupă podurile de peste 
ape. „Trebuie să se dea lupta pentru Roma şi Penaţii ei, de- 
oarece [armatele romane] n-au putut apăra Italia“. 


IX Hannibal a venit de-a dreptul la Spoletium 2, străbătînd 
Umbria pe drumul cel mai scurt. Acolo, după ce a pustiit în 
lung și-n lat acest ţinut, a căutat să atace oraşul, însă încercarea 
i-a fost zădărnicită cu mari pierderi pentru ai săi. Cu acest pri- 

lej, Hannibal şi-a putut da seama din încercarea neîncununată 
de izbîndă a cuceririi unei singure colonii a romanilor, şi nu din- 
tre cele mai mari [şi mai însemnate] 3, ce forță uriaşă şi ce gro- 
zavă împotrivire va întîlni la Roma. De aceea a făcut calea în- 
toarsă, îndreptîndu-se către Picenum %!, o regiune îmbelşugată nu 
numai cu tot felul de roade, dar şi plină de [bunuri care puteau 
fi] 5 prădate, pe care carthaginezii, ducînd lipsuri şi fiind la- 
comi, le jefuiau după voie. În Picenum, Hannibal şi-a așezat o 
tabără statornică vreme de cîteva zile, unde şi-a întremat ostașii 
săi istoviţi după atîtea marșuri făcute în vreme de iarnă, [orbe- 
căind drumul] % prin toate smîrcurile, precum şi datorită acestei 
bătălii, care, deşi s-a încheiat cu izbînda carthaginezilor, totuşi 
n-a fost de loc uşoară, sau fără [grele] %? pierderi. Îndată ce li 
s-a dat destul răgaz, punii s-au bucurat mai mult de prăzi şi 
jafuri decît de tihnă şi odihnă. Hannibal purcezînd către ţinutu- 
rile Praetutianum 5% şi Hadrianum 54, pustiieşte satele şi ogoarele 
marsilor 3, apoi ale marrucinilor 3% şi paelignilor 3 și împrejurimile 
regiunilor locuite de arpini %, precum şi Luceria % învecinată cu 
Apulia 40. 

Consulul Cn. Servilius, care avusese cîteva ciocniri uşoare cu 
gallii şi le cucerise şi o fortăreață neînsemnată, cînd a aflat de 
nimicirea armatei romane şi de moartea colegului său, îngrijorat de 
soarta zidurilor patriei, a pornit în marş spre Roma, pentru ca 
să n-o lipsească de sprijinul său tocmai acum cînd ea ajunsese 
la cea din urmă răscruce. 

Q. Fabius Maximus (!, ales dictator 12 a doua oară, în ziua 
cînd a intrat în funcţie, după ce a convocat senatul, în cuvînta- 
rea sa a pomenit mai întîi de zei, spunînd că „consulul C. Fla- 
minius a păcătuit mai mult din cauza nepăsării față de rîndu- 
ielile religioase şi faţă de auspicii, decît prin nesocotinţa și ne- 
priceperea sa în meşteşugul armelor; şi el arătă că trebuie în- 
trebaţi înşişi zeii ce anume slujbe de ispășire trebuie săvirşite, 
pentru a se îmblinzi mînia lor“. Fabius şi-a impus părerea sa ca 
senatul să dea poruncă [colegiului preoţilor] decemviri 4% să cer- 
ceteze cărţile sibylline, la care hotărîre îndeobşte nu se recurge 
decît atunci cînd se vestesc semne neprielnice. Aceştia, după ce 
au cercetat cărţile ursitei, au adus la cunoştinţa senatului că fă- 
găduinţa făcută zeului Marte pentru acel război nu fusese îm- 
plinită, potrivit rânduielilor religioase, şi de aceea trebuie făcută 
din nou, însă cu mai multă măreție, că trebuie hărăzite lui Ju- 
piter „jocuri mari“ 44; trebuie înălțate temple zeiţelor Venus 

Erycina 45 şi a Minţii 4%; trebuie să se facă rugăciuni publice şi 
să se prăznuiască un lectisternium, să se închine zeilor o primă- 
vară sacră 47, dacă se va izbîndi în război şi dacă republica ro- 
mană va rămîne nezdruncinată în aceeaşi situaţie în care se gă- 
sea înainte de izbucnirea acestui război. 

Şi fiindcă Fabius avea să poarte pe umerii săi toate grijile 
războiului, senatul dădu poruncă praetorului M. Aemilius, potrivit 
hotăririi rostite de colegiul pontificilor 45, ca toate aceste rîndu- 
ieli să fie îndeplinite cît mai grabnic. 


X După aducerea la îndeplinire a acestor decrete ale sena- 
tului, marele pontifice L. Comelius Lentulus, în urma consul- 
tării colegiului pontificilor de către praetor, îşi dădu părerea că 
în primul rînd poporul trebuie întrebat în privinţa rînduirii pri- 
măverii sacre, spunînd că „fără încuviințarea poporului, aceasta 
nu poate fi hărăzită“. De aceea, adunarea poporului a fost între- 
bată cu această formulă: „,Vreţi şi porunciţi oare să se facă 
acestea ? Dacă republica poporului roman al quiriţilor [va sta în 
picioare] 4? şi va fi mîntuită, aşa cum doresc eu să fie, scăpînd 
din acest război pe care poporul roman îl poartă acum cu po- 
porul carthaginez, şi de aceste războaie cu gallii de dincoace de 
Alpi, în răstimpul următorilor cinci ani, atunci poporul roman va 
da ca prinos zeilor toate vieţuitoarele care se vor naşte în cursul 
acestei primăveri, din porci, oi, capre, boi, şi tot ce nu va fi hă- 
răzit vreunei alte zeități cereşti, să fie închinate lui Jupiter în 
ziua pe care o vor hotărî senatul şi poporul roman. Cel care va 
aduce asemenea jertfe, să le aducă oricînd va voi şi după care 
datină va voi; oricum va face, jertfa lui să fie socotită bine pri- 
mită. Dacă vita menită spre jertfire va fi răpusă de boală, să fie. 
socotită o victimă nehărăzită, şi nu o nelegiuire. Dacă vreunul 
o răneşte sau o ucide, neştiind că e hărăzită acestor jertfe, aşiş- 
derea să nu se socotească fărădelege. Dacă cineva o fură, să nu 
se socotească fărădelege, nici pentru popor, nici pentru cel care 
va fi furat-o. Dacă se va aduce jertfă o vită într-o zi neprielnică, 
această jertfă să fie socotită bine făcută şi primită ; aşişderea, fie 
că această jertfă o va face un sclav, fie un om liber, fie noaptea, 
fie în timpul zilei, jertfa să fie socotită bine făcută. Dacă jert- 
fele lor vor fi aduse înainte de ziua hotărită de senat şi de popor, 
să fie socotit că poporul și-a îndeplinit aceste îndatoriri“. 

În același scop s-a destinat pentru serbările marilor jocuri 
suma de [333 333] 50 de aşi, în afară de 300 de tauri în cinstea 

lui Jupiter, de alţi mulţi tauri albi şi de tot felul de jertfe şi ce- 
lorlalţi zei. După ce s-au făcut toate aceste făgăduinţe după rîn- 
duielile sfinte, s-a dat poruncă să se facă slujbe publice. La 
această procesiune au venit să se roage nu numai întreg norodul 
de orăşeni împreună cu soțiile şi copiii lor, ci şi numeroşi săteni, 
care la rîndul lor erau îngrijoraţi de primejdiile care amenințau 
republica. Atunci s-a prăznuit vreme de trei zile un lectisternium, 
sub privegherea colegiului decemvirilor. Au fost ridicate şase al- 
tare : unul în cinstea lui Jupiter şi Junonei, al doilea pentru 
Neptun şi Minerva, al treilea pentru Marte şi Venus, al patrulea 
a fost consacrat lui Apollo şi Dianei, al cincilea lui Vulcan şi 
Vesta, al şaselea lui Mercur şi Ceres. Tot atunci s-a făgăduit ri- 
dicarea următoarelor temple: unul pentru Venus Erycina, pe 
care l-a făgăduit dictatorul Q. Fabius Maximus, fiindcă aşa se po- 
runcise de cărţile ursitei, că acest templu să fie consacrat de cel 
care deţine cea mai mare putere în cetate. Praetorul T. Otacilius 
a închinat un templu zeiţei Minţii. 


XI După aducerea la îndeplinire a acestor îndatoriri divine în 
felul acesta, dictatorul a făcut o dare de seamă în legătură cu 
războiul şi cu situaţia republicii, întrebînd senatul cu ce legiuni 
şi cu cîte efective hotărăşte să iasă el în întîmpinarea duşmanu- 
lui învingător. S-a decretat ca dictatorul să ia în primire armata 
de sub comanda consulului Cn. Servilius şi, în afară de aceasta, 
să înroleze din rîndurile cetăţenilor romani şi ale aliaţilor lor cîţi 
călăreţi şi cîţi pedestraşi găseşte el de cuviință „și să facă şi să 
ducă la îndeplinire tot ce socoteşte el că e în interesul republicii“. 
Fabius a declarat că el va mai adăuga la armata lui Servilius încă 
două legiuni. EI a fixat la Tibur ziua de adunare a acestor trupe 
înrolate cu ajutorul comandantului cavaleriei. Apoi a dat un de- 
cret prin care se prevedeau următoarele : „cei ce locuiesc în for- 
tărețele şi redutele care nu sînt destul de întărite să se strămute 
în localități [mai ferite] şi mai bine apărate; apoi, locuitorii să 
părăsească satele şi ogoarele întregului ţinut pe unde are de gînd 
Hannibal să meargă, însă mai înainte să se dea foc tuturor ca- 
selor şi recoltelor, pentru ca să nu cadă în mîinile [carthagine- 
zilor] spre a le folosi.“ 

Fabius Maximus a pormit apoi pe Via Flaminia! în întîmpi- 
narea consulului şi armatei lui. Cînd a zărit lîngă Tibru, în jurul 
localităţii Ocriculum 52, oştirea: romană şi pe consul în fruntea ca- 
valeriei sale, a trimis un crainic, care să-i. dea de știre consulului 


https://biblioteca-digitala.ro 


DE LA FUNDAREA ROMEI. CARTEA XXII 103 


să se înfăţişeze dictatorului neînsoţit de lictori. Fiindcă consulul 
s-a supus ordinului dictatorului, întîlnirea celor două. căpetenii 
ale poporului roman a stîrnit o grozavă uimire [şi prețuire] în 
ochii concetățenilor şi aliaţilor faţă de dregătoria dictaturii, mai 
ales că aproape toţi uitaseră de atîta vreme de însemnătatea 
acestei puteri. Cu acest prilej s-a dat citire dărilor de seamă aduse 
din Roma care vesteau că „corăbiile de transport încărcate cu 
provizii în portul Ostia pentru oastea romană din Hispania au 
căzut în mîinile flotei punice în apele din jurul portului Cosa- 
nus“ 53. De aceea, numaidecît consulul a primit poruncă din 
partea lui Fabius Maximus să plece la Ostia împreună cu va- 
sele care se găseau în apele Tibrului în preajma Romei sau la 
Ostia, pe care să îmbarce ostaşii şi trupele navale aliate, să por- 
nească în urmărirea flotei potrivnice şi să asigure paza coastelor 
Italiei. La Roma fuseseră înrolați sub arme un număr de oameni, 
Chiar şi fii de liberţi, care erau liberi şi atinseseră virsta stagiului 
militar şi care au depus jurămîntul de credinţă. Din această ar- 
mată strînsă în Roma, cei mai mici de treizeci şi cinci de ani au 
fost îmbarcaţi pe vase, iar ceilalţi au fost lăsaţi cu paza cetăţii. 


XII După ce a luat în primire armata consulară de la legatul 
Fulvius Flaccus, dictatorul a venit la Tibur 5, prin ţinutul sabin, 
în ziua pe care o hotărise pentru adunarea noilor recruți. De 
acolo a pornit către Praeneste 55 şi luînd-o pe poteci lăturalnice, 
a ieşit pe Via Latina, de unde a pornit în întîmpinarea vrăj- 
maşului, după ce a cercetat cu cea mai mare grijă drumurile, 
fiind hotărît să nu-și încerce norocul prin luptă decît numai cînd 
va fi nevoit s-o facă. Chiar din prima zi şi-a aşezat tabăra în 
văzul vrăjmaşilor, nu departe de Arpi. Hannibal nu zăbovi de loc 
să-şi rînduiască oastea în linie de bătaie şi să-i ofere putinţa de 
a se măsura cu el. Dar cînd a băgat de seamă că în tabăra duş- 
mană domneşte linişte şi nu se iveşte nici un semn de mişcare, 
a strigat în batjocură : „a fost biruită străvechea *? fire războinică 
a romanului și s-a pus capăt războiului; prin aceasta se dove- 
" deşte făţiş că punii sînt mai presus de romani prin vitejia şi slava 
armelor“. Şi apoi s-a întors în tabăra sa. Însă în acelaşi timp i se: 
strecură în suflet o tainică îngrijorare că el avea de-a face cu un 
comandant strălucit, nu aidoma lui Flaminius şi lui Sempronius, 
şi că acum în sfîrşit urgiile căzute pe capul romanilor i-au învăţat 
să-și caute un cap de oaste deopotrivă cu Hannibal. 

Și într-adevăr, acestuia a început să-i fie deodată teamă de 
spiritul de prevedere al noului dictator roman; dar fiindcă nu 
putuse încă să-şi dea seama cît de statornic e Fabius [în atitu- 
dinea lui], a început să-l sîcîie şi să-l ispitească în fel şi chip, 
strămutîndu-şi repede tabăra şi pustiind, în văzul ochilor lui, 
ogoarele aliaţilor. De aceea, Hannibal cînd se îndepărta din faţa 
lui Fabius în marş forţat, cînd deodată, cotind, o lua pe un alt 
drum, şi apoi se oprea într-un loc ascuns de vedere, gata să se 
năpustească asupra lui, dacă nu cumva ar avea putinţa să-l sur- 
prindă ieşit în cîmp deschis. Fabius, în schimb, îşi conducea tru- 
pele numai prin locuri înalte, păstrînd o mică distanţă între el 
şi vrăjmaș, aşa fel încît nici să nu-l piardă din ochi, dar în acelaşi 
timp nici să nu se încaiere cu el. Ostașii săi erau reţinuţi în ta- 
bără numai în măsura în care nu erau siliți de anumite trebuinţe ; 
porneau după fîneţe şi după lemne în piîlcuri mari și numai strînşi 
laolaltă, nu răzleţiţi. Trupe speciale de cavalerie și de pedestrime 
uşoară, alcătuite din oameni toți unul şi unul, şi instruite într-a- 
dins pentru hărțuieli şi ciocniri neaşteptate, făceau siguranţa te- 
renului pentru armata proprie împotriva oricărei surprize şi, în 
acelaşi timp, zădărniceau toate încercările de prădăciune ale duş- 
manilor, mai ales cînd aceştia [umblau] răsfiraţi, cutreierînd ţinu- 
turile după jafuri. În acest fel, oastea lui Fabius, pe de o parte, 
nu era îndeobşte nicăieri pîndită de mari primejdii, iar pe de 
altă parte, aceste ciocniri şi hărțuieli uşoare, însă mereu repetate 
cu atacuri dezlănţuite şi din poziţii bine ferite și prielnice şi cu 
retrageri la timp, i-au călit pe romanii care fuseseră îngroziţi de 
înfrîngerile din trecut, făcîndu-i să nu le mai pară rău de 
vitejia sau de soarta lor. Numai că Fabius îl avea de înfruntat 
ca potrivnic al unor planuri atît de sănătoase nu pe Hannibal, ci 
pe [Minucius Rufus] comandantul cavaleriei romane, acesta, care 
nu era nici pe departe la înălțimea înţelegerii tacticii de întîr- 
ziere şi hărţuială a duşmanului, era în schimb oricînd gata să 
prăvălească în prăpastie republica romană. Înfumurat şi pătimaş, 
pripit în hotăriri şi nestăpînit la vorbă, el îl ponegrea pe Fabius, 
la început în faţa unui număr mic de oameni, apoi chiar fățiș, 
în auzul întregii oştiri, spunînd că Fabius e greoi, în loc de în- 
tîvzietor, fricos în loc de prevăzător. Punîndu-i pe seama lui 
Maximus cusururi opuse frumoaselor lui însușiri, Rufus căuta să-l 
coboare pe mai marele său, dar în acelaşi timp să se înalțe pe 
sine în ochii tuturor — aceasta fiind cea mai urîtă cale de a se 
ridica în viaţă, prin care totuşi mulţi izbutesc 58, 

XIII Hannibal trece din ţinutul hirpinilor 5? în Samnium, pus- 
țiieşte ţinutul beneventanilor 6, cucereşte oraşul Telesia €!, într-a- 
dins caută să-l aţițe pe comandantul roman, doar-doar de l-ar 
putea atrage, din pricina atîtor încălcări şi dezastre pricinuite 
aliaţilor Romei, să dea o bătălie în loc deschis. 

În mulţimea aliaţilor de neam italic, care fuseseră prinşi de 
Hannibal la lacul Trasimenus şi apoi lăsaţi să plece liberi acasă, 
erau şi trei cavaleri campani €, care fuseseră ademeniţi de Hanni- 
bal cu tot soiul de daruri şi făgăduieli, pentru a-i atrage pe con- 
cetăţenii lor de partea [carthaginezilor]. Aceştia i-au dat de ştire 
lui Hannibal că dacă el va înainta cu armata sa prin Campania, 
va avea putinţa să pună stăpînire pe Capua. Cu toate că această 
acţiune îi părea de prea mare însemnătate faţă de cei care îi 
făceau lui o astfel de propunere, totuşi pe Hannibal care şovăia 
în atitudine, cînd arătîndu-le prea mare încredere, cînd nepunînd 
nici un temei pe ei, ei îl înduplecară să plece din Samnium și să 
se îndrepte spre Campania. Hannibal i-a lăsat atunci să plece, 
îndemnîndu-i stăruitor să-i dovedească prin fapte temeiul făgă- 
duielilor lor ; le-a dat poruncă să se întoarcă la el însoţiţi de cîţi 
mai mulţi partizani, şi împreună şi cu cîteva căpetenii de ale lor. 
El însuşi dă ordin unei călăuze să-l îndrumeze către ţinutul Ca- 
sinatum 6% atrăgîndu-i-se atenţia de către cunoscătorii regiunilor 
că dacă el va izbuti să pună mîna pe acea trecătoare, va zădăr- 
nici orice încercare din partea romanilor de a da ajutor aliaţilor 
lor. Însă din pricina rostirii %4 stilcite a cuvintelor latineşti, călă- 
uza a înțeles Casilinum *% în loc de Casinum, şi întorcîndu-l pe 
Hannibal din cale, l-a făcut să coboare prin ţinuturile Callifanum 
şi Allifanum % şi prin ţinutul Calenum €, în Cîmpia Stellata 6, 
Cînd Hannibal şi-a rotit ochii în jur şi şi-a dat seama că această 
regiune e închisă de jur-împrejur de munţi şi rîuri, a chemat că- 
lăuza la el, întrebînd-o unde se află acum. Cum acesta i-a răspuns 
numaidecit că în acea zi vor poposi la Casilinum, atunci în sfîrşit 
Hannibal a descoperit greşeala şi că localitatea Casilinum se gă- 
seşte cu totul într-o altă regiune, mult departe de acolo. Călăuza 
a fost bătută cu vergile şi, ca să vire groaza şi în celelalte călăuze, 
a fost răstignită pe cruce. După aceea, întărindu-şi tabăra, Hanni- 
bal îl trimise pe Maharbal cu cavaleria după prădăciuni în ţinutul 
Falernum. Acele pustiiri ale punilor s-au întins pînă la apele ţinu- 
tului Sinuessan ; cumplit a fost prăpădul pricinuit ; în schimb nu- 
mizii au stîrnit panică şi au pus locuitorii pe fugă pe o întindere 
şi mai mare. Cu toată groaza stirnită, şi deşi toate bunurile lo: 

erau mistuite de prăpădul războiului, totuşi aliaţii nu s-au clintit 
din credinţa lor faţă de romani, de bună seamă pentru că aceste 
noroade erau cîrmuite de Roma cu dreptate şi cumpătare şi pen- 
tru că ele nu pregetau să se supună puterii romane, deoarece as- 
cultarea de cei care sînt mai presus de tine e singura chezăşie a 
păstrării bunei-credinţe %. 


XIV Însă după ce Hannibal şi-a aşezat tabăra lîngă rîul Voltur- 
nus şi în vreme ce cel mai mîndru ţinut din Italia era mistuit de 
foc şi pară şi pretutindeni în cale casele erau prefăcute în scrum 
şi fum, iar Fabius îşi conducea oastea pe crestele muntelui Massi- 
cus 70, Juă naştere o nouă răzvrătire aproape în toate rîndurile osta- 
şilor. Deşi aceştia se potoliseră vreme de câteva zile, deoarece 
trupele mărşăluiau mai repede ca de obicei, fuseseră totuși încre- 
dinţate că sînt pomite în toată graba pentru a zădărnici prădarea 
Campaniei. Dar cînd romanii au ajuns la marginea crestei munte- 
lui Massicus şi au avut sub ochii lor pe vrăjmaşi, precum şi satele 
şi holdele ținutului Falernum şi locuinţele coloniştilor din Sinuessa 
fumegînd, deoarece nu era nici pomeneală de luptă, Minucius a 
spus : „Oare am venit pînă aici pentru această privelişte, ca să 
avem în faţa ochilor noştri prăpădul şi pîrjolul aliaţilor noştri, ca 
pentru o desfătare a ochilor ? Oare, dacă nu ne ruşinăm unul de 
altul, nu simţim ruşine nici măcar pentru cele ce se întimplă aces- 
tor concetăţeni, pe care strămoşii noştri i-au trimis să întemeieze 
colonia Sinuessa tocmai pentru a apăra acest ţinut împotriva vrăj- 
mășiei samnite şi pe care o trece prin foc şi sabie nu vecinul nos- 
tru samnit, ci un venetic venit tocmai din Carthagina şi care a 
înaintat tocmai din capătul pămîntului pînă aici, datorită atitudinii 
noastre şovăilenice şi nechibzuinţei noastre ? Atît de jos — vail 
— am căzut noi faţă de înaintaşii noştri, încît am ajuns să vedem 
înţesate de numizi şi de mauri aceste țărmuri, de-a lungul cărora 
numai dacă s-ar fi încumetat să treacă o flotă carthagineză ar fi 
fost o mare ruşine pentru puterea romană ? Şi noi, care, atunci 
cînd Saguntum era împresurat, eram nu numai indignaţi de 
aceasta, şi apelam nu numai la oameni şi la tratate, ci ne rugam 
şi de zei, acum ne uităm nepăsători la Hannibal cînd trece peste 
zidurile unei colonii romane ? Fumul de la casele şi ogoarele că- 
rora li s-a dat foc ne vine în ochi şi-n gură! Ne ţiuie urechile de 
strigătele şi vaierele aliaților noştri care mai deseori imploră aju- 
torul nostru decît pe al zeilor! În schimb, noi ne conducem ar- 
mata întocmai ca pe nişte vite prin codrii răcoroşi şi prin coclaurii 

şi pe toate hăţaşurile lăturalnice, stînd ascunşi în negură şi-n de- 
sişul pădurilor. Dacă M. Furius Camillus 7! ar fi vrut să recuce- 
rească cetatea romană din mîinile gallilor, cutreierînd toate piscu- 
rile şi străbătînd toţi codrii, aşa cum acest nou Camillus, pe care 
l-am căutat să ne fie un dictator fără seamăn, în împrejurări atît 
de grele, se pregăteşte să smulgă Italia din mîinile lui Hannibal, 
astăzi s-ar găsi mai departe în stăpînirea gallilor, această Romă 
pe care tare mă tem că dacă mereu pregetînd aşa ca acum, 
străbunii noştri să n-o fi izbăvit-o degeaba de atîtea ori de pri- 
mejdii, [pentru a cădea de astă dată în mîinile] lui Hannibal şi 
a carthaginezilor. Pe cînd Camillus, ca bărbat şi ca roman ade- 
vărat, în ziua în care i s-a adus la cunoştinţă la Veii că prin în- 
cuviinţarea senatului şi din porunca-poporului a fost numit dic-, 
tator, deşi era destul de înalt muntele Janiculum, de unde el 
putea privi nestingherit pe vrăjmaşi pînă departe, a coborit to- 
tuşi la şes și chiar în aceeaşi zi a sosit în mijlocul cetăţii romane, 
acolo unde se află acum mormintele gallilor, iar a doua zi, din- 
coace de Gabii, a măcelărit legiunile gallice 72. Ce s-a întîmplat 
mai la urmă după scurgerea multor ani, cînd noi, romanii, am 
fost trecuţi pe sub jug la Furcile Caudine 7? de către duşmanul 
samnit ? Oare, în cele din urmă L. Papirius Cursor 74 a pus jugul 
pe gîtul trufaşului samnit, luîndu-l de pe grumazul romanilor, 
străbătînd doar culmile Samniului, sau împresurînd Luceria şi 
hărţuind pe vrăjmaşul biruitor ? Lui C. Lutatius 7% ce anume i-a 
adus biruinţa decît numai repeziciunea, de vreme ce a doua zi 
după ce l-a văzut pe duşman i-a nimicit flota încărcată cu pro- 
vizii şi împovărată cu tot soiul de armament şi aparate? E o 
nerozie să crezi că poţi sfîrşit un război stînd cu braţele încruci- 
şate sau făcînd rugăciuni! Trebuie să înarmezi trupele, să le 
cobori la şes şi om cu om să dea lupta piept la piept! Statul ro- 
man s-a mărit datorită îndrăznelii şi faptelor, nu unor asemenea 
planuri şi socoteli zăbavnice, pe care fricoşii le denumesc pre- 
vedere !“. 

Mulțimea tribunilor şi călăreţilor romani se înghesuia în jurul 
lui Minucius care rostea asemenea vorbe ca la o întrunire. Astfel 
de cuvinte trufaşe fluturau şi pe la urechile ostașilor, oare decla- 
rau făţiş că dacă comanda va fi sorocită prin vot, atunci, de bună 
seamă, toţi îl vor voi mai degrabă pe Minucius comandant, şi 
nu pe Fabius, 

XV Fabius, cu toată fiinţa încordată asupra alor săi în aceeași 
măsură ca şi asupra vrăjmaşului, dădu celor dintîi dovadă că cer- 
bicia sufletului său nu poate fi înfrîntă. Cu toate că-şi da prea 
bine seama că tactica sa întîrzietoare este privită cu ochi răi nu 
numai în tabăra sa, ci chiar şi la Roma, el totuşi stăruia să folo- 
sească cu aceeaşi dirzenie această tactică tot restul verii, aşa fel 
încît lui Hannibal i s-a spulberat orice nădejde de a se măsura 
în luptă cu Fabius, într-o bătălie dorită cu atîta înflăcărare. De 
aceea el îşi caută poziţii pentru tabăra de iarnă în împrejurimi, 
deoarece regiunea în care se găsea el atunci, nu-i înlesnea apro- 
vizionarea cu cele trebuitoare bunului trai decît numai pe ano- 
timpul verii şi nu pe tot anul, din pricină că acolo îndeobşte creş- 
teau numai arbuşti, viță de vie şi pomi fructiferi, roadele acestora 
fiind pretutindeni mai degrabă plăcute decît folositoare, 

Toate acestea au fost aduse la cunoştinţa lui Fabius prin mij- 
locirea iscoadelor. Dindu-şi seama că Hannibal se va întoarce 
prin aceeaşi trecătoare prin care intrase în ţinutul Falernum, 
ocupă cu neînsemnate pîlcuri de ostaşi muntele Callicula precum 
și Casilinum, un oraș prin mijlocul căruia curge riul Volturnus, 
care desparte Falernum de Campania. Fabius îşi aduce înapoi 
oastea pe aceleaşi creste, trimiţind în recunoaştere pe L. Hosti- 
lius Mancinus cu 400 de călăreţi aliaţi. Acesta făcea parte din 
ceata tinerilor care-şi plecau adesea urechea la vorbele rostite cu 
semeţie de comandantul cavaleriei. El pori cel dintîi în recu- 
noaştere, pentru ca dintr-un loc ferit să observe mişcările vrăj- 
mașului. Cînd [a zărit] 76 mai mulți numizi care cutreierau sa- 
tele răzleţiţi ici şi colo, deoarece datorită acestui prilej a izbutit 
să doboare şi vreo cîţiva, fu cuprins deodată de apriga dorință 
de a se încăiera cu duşmanul într-o bătălie, uitînd de îndrumă- 
rile dictatorului, care îi poruncise că ori de cîte ori va înainta, 
s-o facă în cea mai deplină siguranţă cu putinţă şi să se retragă 
înainte de a fi văzut de vrăjmaş. Însă unii după alţii îi ieşeau în 
cale numizii, care tot mereu galopau prin faţa lui şi apoi se re- 
trăgeau, pînă l-au ademenit la tabăra lor, izbutind să-i istovească 
şi oamenii şi caii. Atunci Carthalo, care era în fruntea cavaleriei 
punice, a pornit cu caii în galop asupra romanilor și, înainte ca 
aceştia să poată recurge la aruncarea sulițelor, îi fugăreşte urmă- 
rindu-i neîntrerupt cale de 5000 de paşi. Mancinus, 'văzînd că 
vrăjmaşul nu contenește cu urmărirea şi că nu mai are nădejde 
de a scăpa cu viaţă, îmbărbătîndu-şi oamenii se întoarse la luptă, 
cu toate că trupele sale erau mult mai prejos în toate privinţele. 

De aceea el şi floarea cavaleriei sale fură înconjurați şi măcelă- 
riţi ; restul, împrăştiindu-se, porni din nou într-o goană turbată, 
mai întîi spre Cales şi de acolo, pe poteci aproape nebătătorite, 
îşi găsi refugiul în tabără la dictator. 

Întimplător în aceeaşi zi, Minucius îşi unise trupele cu ale 
dictatorului care îl trimisese să întărească un punct de sprijin 
aflat într-un loc strimt mai sus de Tarracina 77, unde e o trecă- 
toare foarte îngustă, dar care domină marea, umărind ca Hanni- 
bal să nu poată porni din Sinuessa şi pătrunde în ţinutul roman 
pe Via Appia. Împreunîndu-și trupele, dictatorul şi comandantul 
cavaleriei îşi aşază tabăra pe drumul pe care avea să meargă 
Hannibal ; acesta se afla cam la 2000 de paşi de acolo. 


XVI A doua zi, carthaginezii au ocupat tot golul dintre cele 
două tabere, umplindu-l cu ostaşi. Deşi romanii se aşezaseră în 
faţa parapetelor poziţiilor lor într-un loc fără îndoială mai priel- 
nic pentru ei, totuşi Hannibal a înaintat cu cavaleria lui şi cu 
pedestrimea uşoară pînă acolo, pentru a-i hărțui pe duşmani. 
Punii luptau prin atacuri răzlețe, cînd pornind în iureş, cînd re- 
trăgîndu-se ; romanii, în schimb, au rămas meclintiți pe poziţie. 
Această ciocnire a fost domoală, pentru că aşa a vrut mai de- 
grabă dictatorul decît Hannibal. În schimb, din rîndurile romani- 
lor au căzut 200 de oameni, pe cînd din armata lui Hannibal 800. 
Hannibal credea că a fost şi încercuit acolo, deoarece drumul că- 
tre Casilinum îi fusese tăiat. Pe cînd romanii îşi procurau apro-.. 
vizionarea din spate de la Capua, din Samnium şi din atîtea ţi- 
nuturi bogate ale aliaţilor Romei, Hannibal avea să ierneze între 
stîncile de la Formiae 7 și în nisipurile şi smîrcurile de la Liter- 
num 7? şi prin codrii sălbatici. Abia atunci Hannibal şi-a dat seama 
că romanii îl atacă cu propria-i tactică. De aceea, fiindcă nu era 
cu putinţă să răzbească prin trecătoarea Casilină şi era nevoit să 
se îndrepte către munte și să treacă peste piscul Calliculei, pen- 
tru ca romanii să nu-l atace închizîndu-i armata în văi, a hotărît 
să-l înșele pe duşman, născocind un şiretlic menit să îngrozească 
privirile, pentru ca la lăsarea întunericului să se poată furişa pe 
nesimţite către munţi. Hannibal îşi pregăti şi desfăşură planul său 
şiret în felul acesta : fură legate făclii și mănunchiuri de nuiele 
şi de viţă de vie, strînse de prin toate părţile, de coarnele vitelor, 
şi domesticite, şi nedomesticite, pe care le avea pradă, pe lingă 
celelalte bunuri luate de la săteni. În felul acesta au fost strînși 
la un loc vreo 2000 de boi. Hasdrubal a primit de la Hannibal 

însărcinarea ca să mîne în timpul nopţii toată această cireadă, 
cu fooul în coarne către munţi şi mai cu seamă, dacă va putea, 
să-i năpustească pe deasupra trecătorii ocupate de romani. 


XVII La căderea amurgului, Hannibal şi-a pus armata în miș- 
care fără zgomot. Cireada boilor a fost împinsă ceva mai înainte, 
în faţa steagurilor punice. Cînd oastea a ajuns la poalele munţi- 
lor, și cînd drumul s-a îngustat, se dă deodată semnalul ca vitele 
cu coarnele aprinse să fie mînate către munţii din faţă. Şi spaima 
de pălălaia flăcărilor care străluceau de pe capetele lor, şi arşiţa 
focului care le frigea carnea la încheietura cu grumazul mînau 
vitele ca îmboldite de furie. Datorită fugii lor năpraznice, părea 
că se aprinseseră şi codrii şi munţii şi că toate stufişurile din îm- 
prejurimi luaseră foc ; apoi şi scuturatul zadamic al capetelor lor 
încingea şi mai tare flăcările dintre coarne, astfel încît totul arăta 
ca priveliştea unui puhoi de oameni care alergau nebunește în 
toate părţile. Unităţile romane, care fuseseră aşezate la intrarea 
în trecătoare, cînd au zărit atîtea focuri pe virful culmilor şi 
unele chiar deasupra lor, încredințate că au fost înconjurate din 
toate părţile, şi-au părăsit posturile. Dar cînd aceşti ostaşi o apu- 
cară, pentru ca, chipurile, să fie cît mai siguri că scapă, către 
piscurile munţilor, pe acolo pe unde flăcările răspîndeau cea mai 
mică lumină, nimeriră peste nişte boi rătăciţi de cireadă. La în- 
ceput, cînd priviră totul de departe, rămaseră încremeniţi locului 
la în fața unei minuni care făcea să ţişnească flăcări în sus din 
nişte vieţuitoare. În urmă însă, cînd şi-au dat seama de vicleşugul 
omenesc, romanii au fost încredințaţi că într-adevăr Hannibal 
vrea să-i prindă într-o capcană, şi atunci s-au pomit pe goană 
într-un [învălmăşag] % cu mult mai mare. În goana lor, au ni- 
merit şi peste trupele uşor înarmate ale punilor. Numai căderea 
nopţii a amînat pînă la ivirea zorilor încăierarea între cele două 
armate la fel de stăpînite de spaimă. În vremea asta, Hannibal 
a izbutit să-şi treacă tot grosul armatei sale prin trecătoare, unde 
a nimicit pe puţinii romani găsiți acolo şi şi-a aşezat tabăra în 
ţinutul Allifanum. 


XVIII Fabius Maximus şi-a dat seama de această învălmă- 
şeală. Dar fiind încredinţat, pe de o parte, că e vorba de capcane 
întinse de Hannibal, iar pe de alta, temîndu-se îndeosebi de o 
bătălie dată oricum pe întuneric, şi-a ţinut oastea la adăpostul 
întăriturilor taberei. Cum s-a crăpat de ziuă, s-a dat o luptă pe 

o coastă a muntelui, cu care prilej romanii ar fi izbindit lesne 
asupra trupelor uşoare punice, despărțite de grosul alor lor (căci 
într-adevăr ei îi întreceau întrucitva numericeşte), dacă n-ar fi 
venit în ajutorul carthaginezilor o cohortă de hispani, trimisă 
anume de Hannibal. Aceste trupe, pe de o parte, mai deprinse 
cu munții şi obişnuite să lupte între stînci şi bolovani, mai iscu- 
site şi mai sprintene în mişcări, şi, pe de altă parte, înzestrate şi 
cu un anumit fel de arme, cu acest fel nou de luptă au izbutit 
uşor să-i răzbească pe romanii împrăştiaţi şi împovăraţi cu greu- 
tatea armelor, deprinşi să lupte în cîmp deschis şi stînd pe loc. 
De aceea, potrivnicii s-au desprins din această încăierare, în care 
nu erau deopotrivă; hispanii s-au retras aproape toţi teferi, în 
timp ce romanii, după ce au suferit oarecare pierderi, s-au în- 
dreptat către tabăra lor. 

La rîndu-i, şi Fabius s-a pus în mişcare şi, după ce a străbătut 
şi el trecătoarea, şi-a aşezat tabăra mai sus de localitatea Allifae, 
într-un loc înalt şi întărit. Atunci Hannibal, prefăcîndu-se că se 
îndreaptă prin Samnium către Roma, s-a întors în ţinuturile 
paelignilor, pustiind totul în cale. Fabius Maximus îşi conducea 
trupele sale pe crestele munților, pe la mijloc, între armata pu- 
nică şi Roma, dar fără să se îndepărteze şi nici să se încaiere cu 
Hannibal. De la paeligni, Hannibal a cotit luînd-o înapoi către 
Apulia, şi ajunse la Gereonium 8!, oraş care fusese părăsit de lo- 
cuitorii săi de teamă, deoarece o parte din zidurile lui se năruise. 
Dictatorul şi-a întărit tabăra în ţinutul Larinatum 2. Însă a fost 
chemat să vină de acolo la Roma, în vederea unor ceremonii reli- 
gioase. Cu acest prilej, Fabius dădu nu numai îndrumări coman- 
dantului cavaleriei, dar chiar îi adresă aproape rugăminţi „să se 
bizuie mai mult pe chibzuinţă decît pe noroc şi să se ia mai de- 
grabă după felul său de a conduce războiul, şi nu după al lui 
Sempronius şi al lui Flaminius: să nu creadă că pînă acum nu 
s-a cîștigat nimic în acest război, cîtă vreme s-a scurs aproape 
toată vara aşa fel încît toate planurile vrăjmaşului au fost de- 
jucate [şi zădămnicite]. De multe ori şi medicii reuşesc să-şi 
vindece bolnavii, recomandîndu-le mai degrabă odihnă şi linişte, 
nu mişcare şi zbucium. Oare e fără însemnătate faptul de a fi 
încetat a mai fi biruit de un vrăjmaş învingător în atîtea rînduri 
şi a mai fi răsuflat puţin, după atitea înfrîngeri care s-au ţinut 
lanţ ?“ *, În urma acestor sfaturi, date însă în zadar comandan- 
tului cavaleriei, Fabius a plecat la Roma. 

XIX La începutul acelei veri 85 în care se petreceau eveni- 
mentele pomenite mai sus, şi în Hispania războiul a început să 
se desfăşoare atît pe mare cît şi pe uscat. Hasdrubal a mai adău- 
gat încă un număr de zece corăbii la flota pe care o primise 
înzestrată și pregătită de la fratele său. El i-a predat lui Himilco 
o flotă de 40 de nave şi acesta ridicînd ancora din apele Cartha- 
ginei Noi, navighează de-a lungul coastelor, debarcîndu-şi armata 
pe țărm, gata oricînd să se bată cu orice trupe dușmane ar fi 
întîlnit în cale. Cînd Cn. Scipio a aflat că vrăjmaşul a părăsit 
tabăra de iamă, la început a fost de părere să facă şi el la fel; 
apoi, fiindcă se răspîndeau tot mai multe zvonuri că în sprijinul 
lui Hasdrubal vin repede noi ajutoare punice, nu se mai încumetă 
să dea lupta pe uscat, ci purcede în întîmpinarea duşmanului în 
fruntea unei flote alcătuite din 35 de corăbii, îmbarcîndu-şi pe 
vase numai trupe alese. De la Tarraco, după o cale de două zile, 
ajunse într-un loc de debarcare ce se află la o depărtare de zece 
mii de paşi de gura fluviului Hiberus. Trimiţind de acolo în re- 
cunoaştere două vase massiliene, acestea i-au adus la cunoştinţă 
că flota punică stă ancorată la gurile fluviului şi că şi-a aşezat 
tabăra pe malul Hiberului. De aceea, Scipio, ridicînd ancorele, 
porneşte într-acolo, pentru ca să năvălească asupra potrivnicului, 
atunci cînd el se aşteaptă mai puţin ca oricînd, şi pentru a stîimi 
spaima în acelaşi timp din toate părţile în rîndurile lui. 

În Hispania, pe diferite măguri înalte sînt ridicate numeroase 
foişoare. De acestea se folosesc hispanii şi pentru observaţie, şi 
ca mijloace de apărare împotriva atacurilor piraţilor. De acolo, 
fu zărită în primul rînd flota romană şi prin semnale se dădu 
de ştire lui Hasdrubal. Pe țărm şi în tabără se dădu alarma mai 
înainte ca să se prindă de veste de către cei de pe vase, care nu 
aveau putinţa să audă nimic din pricina lopătatului vislelor şi 
de atîta zgomot făcut de o flotă; de altfel şi promontoriul le 
ascundea vederea vreunei flote. Atunci Hasdrubal trimise repede 
iscoade după iscoade călări, şi porunci ostaşilor săi (unii erau 
răspîndiţi pe țărm, alţii şedeau în corturile lor liniștiți, pentru 
că în acea zi la orice se aşteptau, numai la duşmani și la luptă, 
nu) să ia armele şi să se îmbarce de zor pe corăbii: „flota ro- 
mană nu e departe de port“ — le spuse el. Ştafetele lui călări, 
trimise în toate părţile, aduc la cunoştinţa punilor porunca lui 
Hasdrubal. În curînd şi acesta vine la faţa locului cu toată ostă- 
şimea lui. Pretutindeni numai zarvă şi învălmăşeală în toate pri- 
vințele : vislaşii şi soldaţii se reped la vase, dînd năvală, ca unii 

care mai degrabă caută să fugă şi să scape de pe uscat decît ca 
o armată care porneşte la luptă. Abia se îmbarcaseră toţi punii 
pe nave, cînd unii din ei, voind cît mai grabnic să pornească 
în larg, desfac pripoanele însă uită să ridice ancorele; alţii, 
grăbiţi să plece cît mai neîntirziat, taie funiile ancorelor, ca să 
nu mai fie ţinuţi în loc; şi făcîndu-se toate de-a valma şi cu 
prea mare pripă, pe de o parte manevrele şi treburile marinărești 
sînt împiedicate de pregătirile de luptă ale trupelor de uscat, iar 
pe de altă parte acestea sînt stînjenite de forfota din toate părţile 
a mateloţilor. În acelaşi timp însă flota romană, nu numai că 
se apropia [văzînd cu ochii], ci se şi rînduise în linie de bătaie, 
în vederea atacului. De aceea punii, buimăciţi mai degrabă din 
pricina învălmăşelii pricinuite de ei înşişi decît de duşmani şi 
de luptă, după ce mai curînd au încercat decît au început lupta, 
au şi dat bir cu fugiţii. Însă, deoarece gura fluviului Hiberus nu 
era destul de largă şi nu putea intra acolo deodată un număr 
prea mare de vase, corăbiile au fost împinse pretutindeni la țărm : 
unele din ele s-au împotmolit în vad, altele s-au izbit de țărm, 
iar dintre ostaşii puni aflaţi pe ele, unii au debarcat pe uscat, 
parte din ei cu armele asupra lor, parte fără arme, şi s-au dus 
în goană către linia de bătaie a oastei lui Hasdrubal, rînduită de-a 
lungul țărmului. Totuşi, la cea dintîi ciocnire, două vase punice 
au fost capturate de romani, iar alte patru scufundate, 


XX Romanii, cu toate că vedeau că uscatul se găseşte în 
mîna vrăjmaşului şi că toată armata punică a fost înşiruită de-a 
lungul întregului țărm, fără să mai zăbovească o clipă, porniră 
în urmărirea flotei duşmane intrate în neorînduială ; ei traseră 
în larg, legîndu-le de pupă, toate corăbiile punice care nu-şi 
frînseseră încă prorele cînd se loviseră de țărm sau care se îm- 
potmoliseră cu carîmele în vad. Din flota punică alcătuită din 
40 de nave, romanii au capturat ca la 25. Dar partea cea mai 
frumoasă a izbînzii n-a fost scoaterea din luptă a flotei punice, 
ci faptul că, datorită unei lupte uşoare, romanii au izbutit să 
pună stăpiînire pe întregul litoral de acolo al mării. De aceea, 
romanii au pornit cu flota către portul Onussa 8, unde s-a făcut 
debarcarea oastei romane. După ce cuceriră prin asalt şi prădară 
acest oraş, romanii se îndreptară de acolo spre Carthagina Nouă. 
Ei pustiesc întregul ţinut din jur şi în cele din urmă dau foc 
caselor lipite de ziduri, precum şi porţilor cetăţii. De acolo, 
flota romană încărcată cu capturi. aiunge la Lonsuntica 8. unde 

se găseau mari grămezi de spartum 8%, strînse acolo de Hasdrubal 
pentru trebuinţele marinei. Romanii au luat din aceste materiale 
cît le-a trebuit, apoi la tot ce-a mai rămas s-a dat foc. Romanii 
nu s-au mulțumit să cerceteze numai coastele continentului, ci 
au debarcat şi în insula Ebusus56. Acolo romanii au împresurat 
vreme de două zile capitala [populaţiei] acestei insule, dar deşi 
s-au străduit din răsputeri s-o cucerească, sforţările le-au fost 
zadamice ; cînd au băgat de seamă că îşi pierd vremea degeaba 
fără nădejde de izbîndă, au purces la pustiirea ținutului. După 
ce au jefuit şi trecut prin foc şi sabie cîteva sate, încărcaţi de 
prăzi mult mai mari decît cele luate pe continent, îndată ce 
s-au retras pe vase s-au înfăţişat lui Scipio soli din partea locui- 
torilor insulelor Baleare ca să ceară pace. 

De acolo flota romană o luă înapoi, întorcîndu-se în partea 
de dincoace a provinciei hispane. Acolo s-au perindat prin faţa 
lui Scipio soli de la toate noroadele care locuiesc în regiunea 
Hiberului şi chiar din partea multora dinspre marginile cele 
mai îndepărtate ale Hispaniei. Populaţiile care s-au supus cu 
adevărat, recunoscînd puterea romană, dînd ca atare ostatici, au 
fost în număr de peste 120. De aceea, bizuindu-se îndeajuns şi 
pe tăria armatei sale de uscat, Scipio înaintă pînă la lanţul mun- 
tos de lîngă localitatea Castulo 8, în timp ce Hasdrubal se retrase 
în Lusitania şi cît mai aproape de Ocean. 


XĂI Se părea că în restul verii avea să domnească linişte pe 
frontul din Hispania, mai ales din partea duşmanului punic; 
însă pe lîngă faptul că hispanii sînt din firea lor oameni neastîm- 
păraţi şi dornici de schimbarea situaţiei, Mandonius precum şi 
Indibilis, care fusese mai înainte regişorul ilergeţilor, îndată ce 
flota romană s-a retras din preajma munţilor către coasta mării, 
începură să-şi răzvrătească noroadele lor, venind cu prădăciunile 
pînă în ţinuturile pacificate ale aliaţilor Romei. 

Doi tribuni militari au fost trimişi de Scipio într-acolo în 
fruntea unor trupe uşor înarmate de aliați. Aceştia într-o croc- 
nire îi puseră lesne pe fugă, împrăştiind toate cetele de strînsură 
ale duşmanilor. Unii dintre ei fură nimiciţi şi luaţi prizonieri, iar 
o mare parte, despuiaţi de arme. Această răzmeriţă însă îl sili 
pe Hasdrubal, care era în marş către Oceanul [Atlantic,] să 
se întoarcă, pentru a apăra pe aliaţii Carthaginei. Tabăra punică 
se afla aşezată în ţinutul ilergavonienilor 2, iar cea romană lîngă 
Nova Classis ?!, cînd o oştire venită pe neaşteptate a făcut ca 

războiul să se îndrepte spre alte meleaguri: celtiberii care-şi tri- 
miseseră pe fruntaşii lor ca soli la romani şi le dăduseră şi ostatici 
ca zălog, aţiţaţi de un crainic trimis de Scipio, pun mîna pe arme 
şi năvălesc cu o armată puternică asupra provinciei supuse Cartha- 
ginei. Ei izbutesc să cucerească prin asalt trei fortărețe şi izbîndesc 
după aceea în două lupte date cu însuşi Hasdrubal. Celtiberii au 
nimicit ca la 15 000 de duşmani, luînd 4000 de prizonieri, îm- 
preună cu multe steaguri militare. 


XXII Aceasta era starea de lucruri în Hispania cînd Publius 
Scipio, în urma prelungirii prerogativelor puterii de către senat 
şi după expirarea consulatului, a revenit în provincia sa, fiind 
trimis în fruntea a 30 nave lungi? şi a 8 000 de ostaşi, transpor- 
tîndu-se totodată şi o mare cantitate de provizii. Zărită de de- 
parte, această flotă, impunătoare prin uriaşul număr de nave de 
transport, a pricinuit o mare bucurie şi romanilor şi aliaţilor lor. 
Ea a ancorat în larg în apele portului Tarraco. Scipio, după ce 
şi-a debarcat ostaşii acolo, pleacă şi-şi uneşte trupele cu ale fra- 
telui său. Şi din acea clipă, cei doi fraţi au desfăşurat războiul 
mai departe cu acelaşi avint şi cu aceeaşi unitate de vederi în 
conducere. 

Aşadar, în timp ce carthaginezii erau prinşi în războiul cu 
celtiberii, trupele romane trec fără întîrziere Hiberus. Nevăzînd 
picior de duşman, pormesc în marş către Saguntum, fiindcă se 
svonise că acolo fuseseră trimişi de Hannibal ostaticii întregii 
Hispanii, şi că sînt păziţi în cetăţuie de o garnizoană slabă. Nu- 
mai din pricina acestor ostatici luaţi zălog de Hannibal, toate 
populaţiile din Hispania, -deşi înclinau să încheie alianţe cu roma- 
nii, totuşi pregetau să-şi dea pe faţă această năzuinţă, de teamă 
să nu ispăşească vina trecerii de partea romanilor prin sîngele co- 
piilor lor. 

De această povară i-a scăpat pe hispani un singur om, prin- 
tr-un plan mai mult dibaci decit loial. Era pe atunci la Saguntum 
un nobil hispan, cu numele de Abelux, care mai înainte se arătase 
cu credinţă faţă de carthaginezi ; în urmă însă — aşa cum e de 
cele mai multe ori firea barbarilor —, o dată cu schimbarea îm- 
prejurărilor, îşi schimbase şi el credinţa. Însă fiind convins că un 
trădător care trece de partea vrăjmaşilor, fără un mobil puternic 
al trădării, este socotit o fiinţă cît se poate de josnică şi de tică- 
loasă 83, el se strădui din răsputeri să aducă servicii cît mai mari 
noilor aliaţi. De aceea, tot rotindu-şi ochii în jurul său, pentru a 

vedea ce mijloace i-ar putea aduce lui vază, se gîndi că cea mai 
bună ispravă pentru el ar fi să dea în mîna romanilor pe acei 
ostatici zălogiţi, încredinţat că mai cu seamă prin această faptă 
romanii vor izbuti să cîştige prietenia căpeteniilor hispane. Dar 
cum el ştia prea bine că fără porunca lui Bostar, comandantul 
garnizoanei punice din Saguntum, paznicii ostaticilor nu vor în- 
drăzni să facă nici un pas, îşi luă inima în dinţi [căutînd] să-l 
înşele chiar pe Bostar. Acesta îşi avea instalată tabăra în afara 
Saguntului, chiar pe țărm, pentru a-i împiedica pe romani să intre 
în acea parte. Acolo Abelux, luîndu-l de o parte, fără să fie vă- 
zuţi şi auziţi de nimeni, îi aduce la cunoştinţă care e noua situaţie, 
ca unui om care habar n-are cum merg lucrurile, spunîndu-i: 
„pînă acum hispanii au fost ţinuţi în frîu de teamă, deoarece ro- 
manii se aflau la mare depărtare; acum însă tabăra romană se 
găseşte dincoace de Hiberus şi cetăţuia e un loc sigur spre a fi 
adăpostul tuturor celor care abia aşteaptă o schimbare a situaţiei ; 
de aceea, acei ostatici care nu mai sînt stăpîniţi de frică, trebuie 
îndatoraţi printr-o binefacere, pentru a fi şi mai recunoscători“. 
Uimit, Bostar l-a întrebat pe Abelux prin ce faptă s-ar putea do- 
bîndi un asemenea rezultat neaşteptat, în urma unei binefaceri 
atît de mari. „Trimite ostaticii în cetăţuile lor de baştină! — îi 
spuse el. Această faptă va fi spre placul fiecărui părinte în parte, 
mai ales al acelora care se bucură de cea mai mare vază în ce- 
tăţile lor, şi va fi şi un gest bine prețuit în ochii acestor noroade. 
Fiecare om vrea să i se dea crezămînt, iar încrederea, o dată ade- 
verită, de cele mai multe ori va întări şi mai mult buna lui cre- 
dinţă 1. Cît despre mine, eu cer însărcinarea de a duce la vetrele 
lor aceşti ostatici, ca să sprijin prin strădaniile şi truda mea reuşita 
acestei întreprinderi şi să contribui, pe cît îmi stă în putinţă, la 
creşterea acestei recunoştinţe“. Îndată ce izbuti să convingă pe 
această căpetenie punică de loc neaplecată spre şiretenie, cum 
sînt celelalte firi carthagineze, Abelux pleacă noaptea pe furiş spre 
posturile romane şi, întîlnind cîţiva ostaşi din rîndurile trupelor 
auxiliare hispane, este îndrumat de aceştia şi înfățișat lui Scipio, 
căruia îi destăinuie ce plan îi aduce. După ce-şi dădură asigurări 
unul față de celălalt şi au fost hotărîte data şi locul unde vor fi 
predaţi ostaticii, Abelux se înapoiază la Saguntum. Ziua următoare 
el a petrecut-o cu Bostar, pentru a-i da îndrumări cum să-şi ducă 
la bun sfîrşit acţiunea. Despărţindu-se de Bostar, după ce hotări- 
seră împreună să plece în cursul nopţii cu ostaticii, pentru ca să 
înşele atenţia ostașilor puni, a plecat apoi. La ora convenită cu ei, 

Bostar trezeşte pe paznicii tinerilor ostatici şi-i conduce pe ostatici, 
ca un om de bună-credinţă care habar n-are de aceste urzeli, în 
locurile dinainte hotărite de mintea şireată a lui Abelux. Toţi osta- 
ticii hispani fură conduşi în tabăra romană. Toată treaba şi amă- 
nuntele în legătură cu înapoierea ostaticilor familiilor lor, aşa cum 
fusese stabilită înţelegerea cu Bostar, fură îndeplinite cu aceeaşi 
rînduială, ca şi cum totul ar fi fost făcut în numele şi cu încuviin- 
ţarea Carthaginei. Popularitatea pe care au cîştigat-o romanii cu 
acest prilej a fost cu mult mai mare decît aceea pe care ar fi 
putut-o dobîndi punii în împrejurări asemănătoare. Căci carthagi- 
nezii, pe vremea izbînzilor lor, şi-au arătat semeția şi trufia față 
de toată lumea, de aceea acum putea să se învedereze că numai 
soarta şi frica le-au îmblînzit pornirile. Romanii în schimb, chiar 
din momentul sosirii lor pe aceste meleaguri, deşi nu fuseseră. cu- 
noscuţi mai înainte de localnici, totuşi din capul locului s-au ară- 
tat mărinimoşi şi iertători. De bună seamă nici Abelux, fire pre- 
văzătoare, nu şi-a schimbat, pe degeaba, prietenii. De aceea, toate 
noroadele din Hispania, în desăvîrşită înţelegere, pîndeau momen- 
tul să treacă de partea romanilor ; şi ele ar fi ridicat armele îm- 
potriva carthaginezilor numaidecît dacă nu s-ar fi întîmplat să 
vină iarna ; aceasta i-a silit şi pe romani și pe carthaginezi să se 
retragă la adăpostul caselor. 


XXIII Acestea au fost evenimentele întîmplate în Hispania în 
cursul celei de-a doua veri a războiului punic, în care tărăgănirea 
cu socoteală a războiului din Italia de către Fabius a mai oferit a 
fărîmă de răgaz poporului roman, după înfrîngerile suferite pînă 
atunci de armatele romane ; pe de o parte însă, în măsura în care 
această tactică întîrzietoare îi pricinuia destule griji lui Hannibal, 
pentru că îşi da bine seama că romanii şi-au ales, în sfîrşit, un co- 
mandant care să desfăşoare cu pricepere acest război, fără să se 
lase în voia sorții, pe de altă parte, în aceeaşi măsură însuşirile 
lui Fabius erau rău privite de concetăţenii săi, deopotrivă şi de cei 
sub arme, şi de orăşeni, mai ales după ce, în lipsa dictatorului, co- 
mandantul cavaleriei dăduse cu o îndrăzneală orbească o luptă cu 
punii care se încheiase, aş putea spune, mai degrabă îmbucurător 
decît cu bune rezultate. Se mai adăugaseră două întîmplări care 
făcuseră să crească ura împotriva dictatorului : una datorită unui 
vicleşug şi unei înşelătorii, folosite de Hannibal, care, aflind de la 
nişte dezertori unde se găseşte ogorul lui Fabius, după ce a arun- 
cat pîrjolul şi prăpădul în toate satele şi ogoarele din jurul aces- 


https://biblioteca-digitala.ro 


118 TITUS LIVIUS 


tuia, făcîndu-le una cu pămîntul, dădu poruncă să fie cruțat de 
orice acţiune vrăjmăşească numai pămintul dictatorului, ca să se 
poată crede că această binefacere se datorează unei tainice în- 
voieli între puni şi Fabius ; al doilea fapt a fost pricinuit de o 
măsură luată de dictator, care măsură e cu putinţă să-fi fost la 
început pripită, deoarece el n-a aşteptat să-i dea senatul încuviin- 
țarea în această privință, dar care pînă la urmă, neîndoios, s-a 
întors tot în favoarea lui, spre cea mai mare slavă pentru dînsul, 
deoarece această măsură s-a dovedit că a fost cea mai potrivită 
unor asemenea împrejurări : aşa cum se procedase şi în cel dintii 
război punic, comandantul romanilor şi cel al carthaginezilor au 
făcut o învoială în privinţa schimbului de prizonieri, ca tabăra 
care va primi un număr de prizonieri mai mare decît cel restituit, 
să plătească pentru fiecare ostaş în plus celuilalt cîte două libre 
şi jumătate de argint. Pentru că Fabius primise cu 247 de ostatici 
mai mulţi decît Hannibal, şi pentru că sumele de bani datorate 
pentru aceştia întîrziaseră să fie predate punilor, în pofida cereri- 
lor repetate ale lui Fabius adresate senatului, el a fost învinuit că 
nu a consultat în această privinţă senatul; de aceea, dictatorul 
şi-a trimis la Roma pe fiul său Quintus, care a vîndut ogorul cru- 
țat de pustiirile duşmane, şi a achitat cu banii săi proprii datoria 
statului roman. 

Hannibal îşi aşezase tabăra în faţa zidurilor cetăţii Gereonium, 
căreia punii, după ce a fost cucerită, i-au dat foc; acolo nu mai 
rămăseseră decît cîteva locuinţe, care fură transformate de puni 
în magazii de cereale. De acolo el trimise două părţi din armata 
sa pentru a face rost de provizii ; cu cea de-a treia, uşor înarmată, 
Hannibal însuşi asigură paza taberei şi, în acelaşi timp, era atent 
pretutindeni, ca să nu-i fie atacate trupele trimise după aprovi- 
zionare. 


XĂIV Armata romană se găsea atunci în ţinutul Larinatum. În 
fruntea ei se afla Minucius, comandantul cavaleriei, deoarece, 
aşa cum s-a spus mai sus, dictatorul plecase la Roma. Acum însă 
Minucius coboară în cîmpie tabăra pe care Fabius o aşezase pe 
poziţii înalte şi sigure. Însă mintea lui Minucius, de cînd rămă- 
sese singur comandant, era frămîntată de tot felul de planuri, care 
de care mai aprige, potrivit firii sale bătăioase, fie să-i atace pe 
punii răzleţiţi trimişi după aprovizionare, fie să dea năvală asupra 
taberei lui Hannibal, lăsată cu o pază slabă. La rîndul său, şi 
Hannibal a ştiut că o dată cu comandantul s-a schimbat şi tactica 

războiului şi că potrivnicul său va desfăşura operaţiile mai degrabă 
cu semețţie decît cu chibzuinţă. El însuşi — ar putea fi de necrezut 
ceea ce a făcut el, deşi vrăjmaşul era atît de aproape — și-a trimis 
a treia parte din trupe ca să facă rost de provizii, reţinînd în ta- 
bără celelalte două părţi, şi apoi şi-a strămutat tabăra, apropiind-o 
şi mai mult de cea a romanilor, aşezînd-o pe-o măgură, cam la 
două mii de paşi de Gereonium, în văzul romanilor, într-adins ca 
ei să ştie anume că el e gata să-şi apere trupele trimise după 
hrană, dacă cumva vor fi atacate. Hannibal însă zăreşte o altă înăl- 
țime şi mai aproape de romani, care domina castrul acestora. 
Pentru ca trupele sale să poată pune stăpînire pe această înăl- 
țime şi să nu fie stingherite de lumina zilei, iar această acţiune 
zădărnicită, fiindcă, fără îndoială, romanii aveau să le-o ia înaintea 
punilor, avind de străbătut un drum mai scurt pînă la ei, Hanni- 
bal a trimis într-ascuns în timpul nopţii trupe de numizi, care au 
ocupat înălțimea. Romanii, dispreţuind neînsemnatul număr al 
numizilor care puseseră stăpînire pe această poziţie, îi izgoniră a 
doua zi din acest loc şi-şi strămutară ei tabăra acolo. Cele două 
tabere s-au apropiat cu acel prilej una de alta, astfel încît între 
ele rămăsese un foarte mic gol, pe care îl umpluseră aproape în 
întregime romanii cu unităţile lor, rînduite în linie de bătaie. În 
acelaşi timp, cavaleria romană, însoţită de pedestrimea uşor înar- 
mată, porni prin spatele taberei lui Hannibal şi atacă cetele însăr- 
cinate cu aprovizionarea şi făcu o adevărată baie de sînge în rîn- 
durile acestor carthaginezi răzleţiţi şi-i puse pe fugă pînă departe. 
Hannibal nu s-a încumetat însă să dezlănţuie bătălia, deoarece o 
parte atît de mare a armatei sale lipsea din tabără, iar cu numărul 
mic de trupe pe care-l avea cu greu ar fi fost în stare să-şi apere 
tabăra, în caz că i-ar fi fost atacată. De aceea, folosind şi el tactica 
lui Fabius, desfăşura războiul stînd pe loc şi tărăgănindu-l; în 
urmă își retrase trupele în tabăra sa de dinainte, care se afla în 
faţa zidurilor oraşului Gereonium. Unii analişti au scris că, totuşi, 
"acolo armatele s-au aşezat în linie de bătaie şi au avut loc și lupte, şi 
că „la cea dintii ciocnire, Hannibal a fost bătut şi fugărit pînă la 
tabăra lui ; de acolo, punii au pornit deodată în iureş şi au stîrnit 
spaima în rîndurile romanilor ; apoi că, datorită intervenţiei lui 
Numerius Decimius Samnitul, lupta a fost restabilită. Acest Deci- 
mius, căpetenie vestită prin bogăţiile sale nu numai în cetatea 
Bovianum, de unde se trăgea, ci şi în întregul Samnium, adusese 
în tabăra romană din ordinul dictatorului 8 000 de pedestrași şi 
- 500 de călăreţi samniţi. Cînd trupele samnite şi-au făcut apariţia 

în spatele taberei lui Hannibal, și romanii şi punii au crezut că 
au sosit în ajutor noi forțe din Roma sub comanda lui Quintus 
Fabius ; de aceea Hannibal, temîndu-se să nu i se întindă vreo 
cursă, îşi retrase trupele. Oastea romană, sprijinită de trupele sam- 
nite, pornind în urmărirea lor, a cucerit în cursul acelei zile două 
redute. Au fost nimiciţi 6 000 de dușmani, iar dintre romani cam 
5 000 au căzut în luptă. Însă, deşi pierderile au fost aproape 
deopotrivă de mari pentru amîndoi potrivnicii, totuşi la Roma s-a 
dus vestea, exagerată şi necorespunzătoare adevărului, a unei stră- 
lucite biruinţe cîştigate de comandantul cavaleriei, deoarece şi 


ze 


acesta trimisese o dare de seamă şi mai mincinoasă“. 


XĂV Despre aceste evenimente de foarte multe ori s-a vorbit 
şi în senat şi în adunarea poporului. În vreme ce toţi cetăţenii 
tresăltau de bucurie, singur dictatorul nu punea vreun temei nici 
pe zvonuri, nici pe darea de seamă ; el spunea că chiar dacă aces- 
tea ar fi adevărate, el se teme mai mult de izbîndă decît de 
înfrîngeri. Atunci tribunul plebei M. Metilius îi răspunde : „„Într-a- 
devăr, această stare de lucruri nu mai poate fi îndurată. Dictato- 
rul s-a împotrivit ducerii la bun sfîrşit a acestui război, nu numai 
cînd a fost de faţă, dar şi acum cînd e departe de el. Se opune 
campaniei desfăşurate şi-şi pierde vremea tărăgănind la nesfârşit 
războiul, pentru ca să rămînă mai multă vreme în dregătorie şi 
să deţină singur puterea şi asupra Romei, şi asupra armatei. În- 
tr-adevăr, unul din consuli a căzut pe cîmpul de luptă, iar celălalt 
a fost surghiunit departe de Italia, sub pretext de a urmări flota 
carthagineză ! Apoi doi praetori au primit însărcinări în Sicilia şi 
Sardinia, cu toate că nici una din aceste provincii n-au nevoie de 
vreum praetor în vremea asta ! În schimb, comandantul cavaleriei 
romane, M. Minucius, este ţinut aproape sub pază, ca să nu dea 
ochii cu vreun duşman şi nici să întreprindă vreo acţiune război- 
nică ! De aceea, pe Hercules, au fost pustiite în lung şi-n lat nu 
numai ţinutul samnit, unde carthaginezii au fost lăsaţi să sălăşlu- 
iască întocmai ca într-o provincie de dincolo de Hiberus, ci şi 
Campania şi ținuturile Calenum şi Falernum, în timp ce dictatorul 
şade cu mîinile încrucişate la Casilinum şi-şi păzeşte numai ogorul 
său de dușmani, cu ajutorul legiunilor romane! Armata romană, 
deşi domică de luptă, împreună cu comandantul cavaleriei au fost 
reţinuţi între parapetele taberei, aproape ca nişte prizonieri ! Osta- 
şilor romani li s-au luat armele întocmai ca unor vrăjmaşi învinşi | 
În cele din urmă, cînd dictatorul a plecat din mijlocul lor, ostaşii 

romani, sloboziţi parcă dintr-o împresurare, au ieşit din întăriturile 
taberei şi l-au bătut pe duşman, punîndu-l pe fugă. Pentru aceste 
temeiuri, dacă în plebe ar mai dăinui [străvechea] bărbăţie, dînsul 
s-ar încumeta să facă propunerea anulării puterii dictatoriale acor- 
dată lui Fabius ; acum însă propune un alt proiect, mai puţin în- 
semnat, în legătură cu punerea pe aceeaşi treaptă a drepturilor 
dictatorului cu ale comandantului cavaleriei ; apoi, ca Fabius nici 
"în acest caz să nu se înapoieze la armată, înainte de alegerea unui 
alt consul în locul lui C. Flaminius“. 

Dictatorul s-a ferit să ia parte la adunarea poporului, neavînd 
cîtuşi de puţin talent de a-şi susţine părerea în astfel de adunări. 
Dar nici măcar în senat Fabius nu fu ascultat cu bunăvoință 
atunci cînd el lăuda prin cuvinte tăria duşmanului şi cînd sublinia 
că înfrîngerile suferite de romani timp de doi ani se datorează 
nechibzuinţei şi nepriceperii comandanților romani, şi accentua că 
Minucius, comandantul cavaleriei, trebuie să dea socoteală pentru 
faptul că a dat o luptă încălcînd poruncile sale. „Dacă autoritatea 
şi conducerea supremă a statului vor rămîne mai departe în mii- 
nile sale, în scurtă vreme el va dovedi tuturor că pentru un bun 
comandant norocul nu are mare însemnătate, ci numai o minte 
cumpănită, şi este o mai mare glorie faptul de a fi păstrat onoarea 
oastei decît acela de a fi fost nimicite mai multe mii de dușmani“. 

Totuşi, asemenea cuvinte zadamic au fost rostite de Fabius. 
După ce a fost ales noul consul M. Atilius, pentru a nu fi de faţă 
la ciocnirile în legătură cu drepturile dictatoriale, Fabius s-a dus 
în timpul nopţii la armata sa, în ajunul votării propunerii lui Mi- 
nucius. A doua zi, la revărsatul zorilor, cînd s-a ţinut adunarea 
poporului, s-a învederat cu acest prilej că, deşi dictatorul era pri- 
vit cu foarte mare pizmă, iar comandantul cavaleriei cu cea mai 
mare dragoste, totuşi nu s-au găsit oameni care să susţină pe faţă 
acest proiect. Deşi proiectul era pe placul mulțimii, totuşi lipsea 
o autoritate pentru impunerea lui. S-a găsit unul singur, în per- 
soana lui C. Terentius Varro, care fusese praetor în cursul anului 
trecut. Acesta nu numai că provenea din straturile de jos ale po- 
porului, dar practicase o meserie lipsită de demnitate. Se spune că 
tatăl său fusese măcelar şi că chiar el îşi căsăpea vitele şi că însuşi 
fiul său îl ajuta la aceste îndeletniciri demne de robi. 


XXVI Acestui tînăr, cum s-a văzut stăpîn pe averea adunată, 
i-a trecut prin minte să năzuiască spre alte îndeletniciri mai ono- 
rabile şi, de aceea, i-au plăcut toga şi forul. Începînd să pledeze 

pentru tot soiul de inşi şi pentru tot felul de afaceri necurate, şi 
împotriva oamenilor de ispravă şi a agoniselii lor, şi-a cîştigat mai 
întîi faimă în rîndurile poporului, apoi a izbutit să se urce pe trep- 
tele demnităţilor publice. Astfel a ajuns să îndeplinească dregăto- 
ria quaesturii, să fie ales în cele două funcţii de edil, şi plebeu, şi 
curiil, şi în cele din urmă, după ce i-a expirat praetura, năzuia să 
pună mîna şi pe consulat. Folosindu-se şi de pizma stîrnită împo- 
triva dictatorului, Varro a căutat cu iscusinţa minţii sale să tragă 
foloase, pîndind clipa de unde bate vintul în adunarea poporului, 
şi a fost singurul care, în urma plebiscitului, a cîştigat vază şi în- 
credere. Toată lumea care era de faţă la Roma, ca şi cei care erau 
duşi la oaste, fie prieteni, fie potrivnici ai lui Fabius, în afară de 
el însuşi au tălmăcit acest proiect de lege ca o jignire adusă dic- 
tatorului. Fabius însă, cu seninătatea sufletească cu care răbdase 
învinuirile aduse de duşmanii săi în faţa adunării poporului, îndură 
şi nedreptatea pricinuită lui de poporul pornit împotrivă-i. Înmi- 
nîndu-i-se chiar în timpul drumului către armată hotărîrea senatu- 
lui prin care i se aducea la cunuştinţă punerea sa pe aceeași treaptă 
cu comandantul cavaleriei, Fabius fu pe deplin încredinţat că, în 
pofida acestei egalizări în ierarhie, totuşi o dată cu aceasta lui 
Minucius Rufus nu i s-a hărăzit şi arta de a fi comandant deopo- 
trivă cu el şi, de aceea, se întoarse la oştirea sa fără să-şi simtă 
înfrîntă cerbicia sufletului său nici în faţa concetăţenilor săi, nici 
în a duşmanilor. 


XXVII Într-adevăr, Minucius, care şi înainte de a izbîndi abia 
putuse fi suportat, acum, în urma încrederii arătate lui de popor, 
a început şi mai mult să se îngîmfeze, întrecînd măsura ; se lăuda 
că el l-a biruit nu atît pe Hannibal, ci pe Fabius: „La Quintus 
Fabius s-a recurs ca la ultima nădejde, în starea celei mai grele 
restrişti care a lovit republica, ca să fie comandant unic şi deopo- 
trivă cu Hannibal | Şi iată că acum cel care se afla pe treapta cea 
mai înaltă a ţării, din porunca poporului a fost coborit cu o 
treaptă, ca să fie alături de un altul, mai mic ca el în grad. Iată 
că acum dictatorul e deopotrivă cu comandantul cavaleriei, în 
aceeaşi cetate în care toţi comandanții obișnuiau să tremure şi să 
se îngrozească în faţa vergilor şi a securilor dictatorului, fapt ne- 
maiîntîlnit în analele istoriei romane : de atît noroc a avut parte 
şi atît de strălucite au fost însuşirile sale! De aceea şi el se va 
ţine neclintit pe urma norocului său, în cazul că Fabius stăruie să 


https://biblioteca-digitala.ro 


DE LA FUNDAREA ROMEI. CARTEA XXII 193 


a 


rămînă mai departe pe calea tărăgănirii şi şovăirii, osîndite de 
judecata şi a zeilor şi a oamenilor !“. 

Ca urmare, chiar din prima zi cînd Minucius s-a întîlnit cu 
Fabius, el i-a atras atenţia că cea dintîi treabă este să se hotărască 
în ce chip să se folosească de comanda care-i pune pe amîndoi 
pe aceeaşi treaptă : „el e de părere că cel mai bine e ca să deţină 
comanda şi puterea. fiecarei pe rînd, sau câte o zi sau, dacă îi e pe 
plac, pe o durată mai lungă, pentru a fi deopotrivă cu vrăjmaşul 
nu numai în ce priveşte planurile, ci şi prin efectivele trupelor, în 
cazul că li s-ar ivi vreun prilej de a da piept cu carthaginezii“. 
Lui Q. Fabius nu i-a fost cîtuşi de puţin pe plac o asemenea îm- 
părţeală, [şi de aceea i-a răspuns]: „Toate vor avea parte de 
soarta pe care o va făuri nesăbuita cutezanţă a colegului său! 
Comandamentul suprem i-a fost numai împărţit cu altul, nu luat 
în întregime. De aceea, el niciodată nu va consimţi să renunţe de 
bunăvoie la însărcinările date în vederea conducerii războiului şi 
nici nu va împărţi durata comenzii, nici nu va încuviinţa să se 
comande pe rînd, cîte o zi, şi nici pe o durată mai lungă, ci va 
împărți oştirea în două, fiindcă, dacă nu îi e îngăduit să salveze 
totul, el va salva prin tactica sa numai ceea ce-i va fi cu putinţă“. 

În chipul acesta, Fabius a obţinut împărţirea legiunilor între 
ei amîndoi, aşa cum era obiceiul la consuli. Prima şi a patra le- 
giune i-au căzut la sorţi lui Minucius, a doua şi a treia lui Fabius. 
La fel au fost deopotrivă împărţite unităţile de cavalerie, precum 
şi trupele auxiliare, şi cele ale aliaţilor şi cele ale latinilor. Co- 
mandantul cavaleriei a voit să se despartă chiar şi cu taberele. 


XXVIII Îndoită i-a fost atunci bucuria lui Hannibal (căci de 
altfel el avea cunoştinţă de tot ceea ce se întîmpla în tabăra duş- 
manilor săi, deoarece şi dezertorii îi dezvăluiau multe şi el însuşi 
cerceta situaţia, prin iscoadele sale). Căci el era încredinţat că 
„acum va fi în stare să-l prindă pe Minucius în capcană datorită 
nesocotinţei lui lăsate acum slobode, iar Fabius nu-şi va mai putea 
dovedi iscusinţa de vreme ce şi-a pierdut jumătate din forţele ar- 
matei sale“. 

Între tabăra lui Minucius şi aceea a punilor se înălța o măgură 
pe care cel care ar fi ocupat-o, de bună seamă ar fi avut la înde- 
mînă o poziţie mai prielnică faţă de potrivnicul său. Hannibal era 
domic nu atît să ocupe acea măgură fără luptă, măcar că acest 
fapt răsplătea strădania pe care o depusese, cît mai ales căuta 
prilej ca să dea piept cu Minucius, despre care ştia bine că e gata 

să-i iasă în cale şi să-l înfrunte. Întregul teren dintre cele două 
armate părea, la cea dintii privire, nefolositor celui ce ar fi vrut 
să întindă capcane potrivnicului său, deoarece nu numai că n-avea 
nimic păduros, dar nu avea nici un fel de acoperire şi nici măcar 
tufărişuri. Cu toate acestea parcă era croit pentru capcane, cu 
atît mai vîrtos cu cît nimănui nu i-ar fi fost teamă de vicleşuguri 
într-o asemenea vale golaşă. Pe povîrnişurile măgurii se găseau însă 
nişte stînci atît de scobite, încît într-unele puteau încăpea şi cîte 
două sute de soldaţi. Hannibal vîri 5 000 de pedestraşi şi de călă- 
reţi în aceste ascunzători, după cum îngăduiau capacitatea şi po- 
ziţia fiecăreia. Şi pentru ca totuşi [nimic să nu dea de bănuit şi] 
să se descopere într-o vale atît de deschisă vicleşugul său pus la 
cale, fie prin mişcarea vreunui ostaş care ar fi sosit din întîmplare 
de acolo, fie prin armele lor lucitoare, Hannibal trimise în revăr- 
satul zorilor cîteva pilcuri de ostaşi pentru a pune stăpînire pe 
măgura de care am vorbit mai sus şi în felul acesta el a izbutit să 
atragă privirile romanilor într-altă parte. La cea dintîi aruncătură 
de ochi, romanii au disprețuit numărul atît de neînsemnat al duş- 
manilor şi fiecare cerea, care mai de care, să i se dea voie a porni 
la izgonirea acestor puni şi de a ocupa măgura. Minucius însuşi, 
agitîndu-se în mijlocul celor mai nechibzuiţi şi mai făloşi dintre 
ostașii săi, îi îndeamnă să pună mîna pe arme şi-i împroşcă cu o 
ploaie de deșerte ameninţări pe duşmani. Minucius trimite mai în- 
tii pedestrimea uşoară, apoi porneşte la atac şi cu cavaleria în rîn- 
duri strînse. În cele din urmă, cînd bagă de seamă că şi vrăjmaşi- 
lor le sînt trimise ajutoare, se năpusteşte şi el în bătălie în fruntea 
legiunilor, rînduite în formaţie de luptă. La rîndul lui, şi Hannibal, 
fiindcă vedea că ai săi erau strimtoraţi cînd într-o parte, cînd în 
alta, le trimite ajutoare de pedestrime şi cavalerie, pe măsură ce 
încăierarea sporeşte, încît bătălia ajunsese să se desfăşoare acum 
pe întregul front, deoarece amîndouă taberele şi-au aruncat în 
luptă toate forţele. La cea dintii ciocnire, pedestrimea uşoară ro- 
mană, care urcase .cea dintîi povîrnişul măgurii ocupate de duş- 
mani, fu izbită zdravăn şi dată peste cap, stiind spaima în rîn- 
durile cavaleriei romane care mergea pe urmele ei, şi atunci, 
pedestrimea uşoară romană își caută refugiul sub steagurile legiu- 
nilor. În mijlocul atitor trupe romane înspăimîntate, numai linia 
de bătaie a pedestrimii romane rămăsese neînfricată. Era evident 
că dacă bătălia s-ar fi desfăşurat în chip firesc pe un front adevă- 
rat, pedestrimea romană şi-ar fi putut dovedi vrednicia (izbinda 
dobîndită cu cîteva zile mai înainte trezise doar în sufletul acestor 

ostași atîta bărbăţie şi avînt !), însă deodată au răsărit trupele 
carthagineze virite în ascunzători, pornind în iureş năpraznic, şi 
din amîndouă coastele, şi din spate, şi au pricinuit atîta zăpăceală 
şi spaimă, încît romanilor li s-au spulberat nu numai nădejdile de 
a li se împotrivi piept la piept, ci și de a putea scăpa cu viaţă mă- 
car prin fugă. 


XXIX Atunci Fabius, îndată ce auzi cele dintii strigăte de 
spaimă ale romanilor şi apoi, văzînd de departe linia romană de 
bătaie în neorînduială, spuse : „Într-adevăr, de ceea ce m-am te- 
mut s-a întîmplat mai repede decît m-am aşteptat: soarta i-a pe- 
depsit pe cei nechibzuiţi ! Minucius, ridicat pe aceeaşi treaptă cu 
Fabius, abia acum își dă seama că Hannibal e mai presus de el 
şi prin vitejie, şi prin noroc! Însă, să amînăm pe altădată prilejul 
mustrărilor şi criticii ! Acum porniţi cu steagurile în frunte dincolo 
de parapete | Să-i smulgem vrăjmaşului biruinţa din mînă, şi tot- 
odată şi dovada nesăbuinţei concetăţenilor noştri“. 

Şi în timp ce o bună parte din trupele lui Minucius fuseseră 
măcelărite, iar ceilalţi ostaşi priveau în toate părţile gîndind cum 
să scape cu fuga, deodată, ca pogorită din cer, se arată şi le sare 
în ajutor armata lui Fabius, rînduită pentru luptă. În felul acesta 
Fabius, înainte de a ajunge la o aruncătură de suliță şi de a se 
înfrunta cu duşmanul pieptiş, a izbutit să-i împiedice şi pe romani 
să se împrăştie prin fugă şi să pună capăt şi năpraznicului avînt 
luat de puni. Trupele lui Minucius care se răzleţiseră în lung; şi-n 
lat rupîndu-şi rîndurile, s-au refugiat cu repeziciune, din toate păr- 
ţile, la linia de bătaie intactă a lui Fabius. Grupurile de ostaşi 
romani care dăduseră în acelaşi timp bir cu fugiţii, reîntorcîndu-se, 
se năpustesc grămadă asupra vrăjmaşului. În unele locuri ostaşii 
lui Minucius dau înapoi numai pas cu pas, în altele, strînşi mă- 
nunchi laolaltă, ţin piept carthaginezilor. Şi după ce oastea bă- 
tută a lui Minucius împreună cu aceea teafără a lui Fabius au 
făcut aproape un singur front, au dezlănţuit la rîndu-le contra- 
atacul împotriva vrăjmaşului. Cînd Hannibal dădu semnalul de 
retragere, mărturisi făţiş că el l-a bătut pe Minucius, dar la rîndu-i 
a fost biruit de Fabius. 

În felul acesta s-a scurs cea mai mare parte a zilei cu sorți de 
izbîndă atît de schimbători ; iar după ce trupele romane au revenit 
în tabără, Minucius a chemat ostaşii la adunare, grăindu-le urmă- 
toarele cuvinte : „Ostaşi! De multe ori am auzit eu rostindu-se 
vorba că cel mai vrednic bărbat e acela care ştie să chibzuiască 

ce trebuie să facă şi abia după el urmează acela care ascultă de 
cel care îi dă cel mai bun sfat. În schimb, cel care nu ştie nici să 
chibzuiască şi nici să asculte de un altul mai bun ca el, dă dovada 
celei mai înapoiate minţi. Însă fiindcă ursita n-a fost darnică cu 
noi, ci ne-a refuzat cea dintii însuşire a sufletului şi minţii, în 
vreme ce învăţăm să poruncim, să fim convinşi că trebuie să ne 
supunem celor mai buni ca noi. Să ne contopim cele două tabere, 
unind-o pe a noastră cu cea a lui Fabius! După ce vom aduce 
flamurile şi le vom aşeza în faţa praetoriului, unde eu îl voi numi 
părintele meu, fiindcă Fabius e vrednic de acest titlu, datorită 
binefacerii sale şi datorită măreției sufletului său, dovedite faţă 
de noi, voi, toţi ostaşii, îi veţi saluta întocmai ca pe patronii voş- 
tri ocrotitori pe ostaşii lui Fabius, care v-au apărat şi v-au salvat 
vieţile voastre cu armele şi cu dreapta lor. Şi dacă ziua de azi nu 
ne-a făcut parte de slavă şi mărire, de bună seamă, măcar cu atît 
a contribuit : ne-a dat prilejul de a ne dovedi recunoştinţa sufle- 
telor noastre !“. £ 


XXX La semnalul dat, comandanții unităţilor poruncesc ostaşi- 
lor să-şi stringă bagajele %. Pornind apoi cu toţii şi mărşăluind că- 
tre tabăra dictatorului, stîmiră uimirea şi a lui, şi a celor din ju- 
ru-i. După ce flamurile au fost rînduite în faţa tribunei 
dictatorului, comandantul cavaleriei păşind înaintea celorlalţi os- 
taşi ai săi, după ce s-a adresat lui Fabius, numindu-l părinte, 
toată armata sa, aşezată în juru-i, i-a salutat pe ostaşii lui Fabius, 
numindu-i ocrotitorii lor. „Dictatore! grăi Minucius. Părinților 
mei, cu care te socotesc deopotrivă, dîndu-ţi acest nume de pă- 
rinte, atit cît pot să-ţi spun aceasta prin cuvinte, în timp ce lor le 
datorez numai viaţa, ţie îţi datorez izbăvirea, atît a mea cît şi a 
tuturor ostaşilor mei! De aceea, hotărîrea poporului care a fost 
pentru mine mai degrabă o povară decit o dovadă de cinstire, eu 
cel dintii renunţ la ea şi o anulez | Şi ca să fie cu bine şi cu noroc 
și pentru tine şi pentru mine, şi pentru aceste oştiri ale tale, şi 
cea salvată şi cea salvatoare, mă întorc şi mă supun poruncilor şi 
auspiciilor tale şi-ţi dau înapoi aceste steaguri şi aceste legiuni | 
Pe tine, Fabius, te rog să-mi dai dovada bunătăţii tale și să-mi în- 
gădui să-mi păstrez rangul de comandant al cavaleriei, iar acestor 
ostași să-şi păstreze mai departe locul şi unităţile lor“, 

Atunci îşi strîng dreapta unul altuia, iar ostaşii lui Minucius 
cu cei ai lui Fabius şi, după împrăștierea adunării, cei dintîi sînt 
invitaţi la masă de către cei de pe urmă, şi de cei cunoscuţi şi de 

cei necunoscuți, cu toată dragostea, ca niște adevăraţi oaspeţi. 
Această zi s-a încheiat într-o atmosferă de voioşie şi înălțare su- 
fletească pentru toţi, cu toate că cu puţin timp mai înainte fusese 
atît de jalnică şi aproape aducătoare de pieire. 

După ce s-a răspîndit şi la Roma faima acestei întîmplări, mai 
întîi prin zvonuri din gură în gură, apoi întărite şi prin dările de 
seamă trimise de comandanții înşişi, cît şi prin scrisorile ostaşilor 
din amîndouă oştirile, cetăţenii romani care de care îl ridică în 
slavă pe Fabius. i 

La fel de slăvit era dictatorul roman şi în ochii lui Hannibal 
şi ai duşmanilor carthaginezi; abia atunci, în sfîrşit, duşmanii 
Romei şi-au dat seama că ei luptă cu romanii şi pe pămîntul 
Italiei : căci mai înainte punii îi priviseră vreme de doi ani şi pe 
comandant şi pe ostaşii romani cu atîta dispreţ, încît acum cu 
greu le venea să creadă că ei poartă război cu acelaşi popor de 
a cărei grozavă faimă auziseră de la părinţii lor. Se spune că şi 
Hannibal, pe cînd se înapoia de pe cîmpul de bătaie, a grăit 
că, în sfîrşit, acei nori care în chip obişnuit stau în jurul piscu- 
rilor munţilor, au coborit acum din înălţimea lor şi, o dată cu 
ploaia, au dezlănţuit şi vijelia 0, 


XXXI În timp ce se petrec aceste întîmplări în Italia, con- 
sulul Cn. Servilius Geminus, în fruntea unei flote [de 120]27 
de corăbii, făcînd un ocol în jurul coastelor Sardiniei şi Corsicii, 
de unde a primit în zălog ostatici, a trecut în Africa. Înainte de 
a debarca armata romană pe acest continent, el trecu prin foc 
şi sabie insula Menix0%. Apoi primeşte zece talanţi de argint 
de la locuitorii insulei Cercina %, ca să nu pîrjolească şi jefuiască 
satele şi ogoarele lor; apoi se apropie de ţărmul Africii şi co- 
borî trupele de pe vase. Acolo însă, soldaţii precum şi marinarii 
aliați porniră razna după prădăciuni prin tot ţinutul, de parcă 
ar fi umblat prin nişte insule lipsite de locuitori. De aceea, din 
pricina nechibzuinţei, aceste trupe au căzut în mrejele întinse, 
fiindcă, cum umblau răsfiraţi şi nu cunoşteau nici ţinutul, au fost 
înconjurați de numeroşi locuitori care cunoşteau locul, iar după 
ce au suferit multe pierderi, au fost fugăriţi în chip ruşinos pînă 
la corăbiile lor. Cam o mie de oameni au căzut împreună cu 
quaestorul Ti. Sempronius Blaesus. Flota romană se îndepărtă în 
pripă de țărmurile Africii, înțesate de duşmani, şi porni către 
Sicilia. La Lilybaeum flota fu încredinţată praetorului T. Otaci- 
lius, pentru ca legatul acestuia P. Cincius să o readucă la Roma. 

Consulul plecă pe uscat prin Sicilia şi trecu peste strâmtoarea 
[Messana] în Italia, unde primind un ordin scris din partea lui 
Fabius, era chemat să se înfăţişeze şi el şi colegul său la Roma, 
pentru a-şi lua fiecare în primire armata, deoarece se scursese 
aproape perioada de şase luni a prerogativelor puterii sale. 
Aproape toţi analiştii au scris că Fabius a purtat războiul 
împotriva punilor în calitate de dictator. Coelius [Antipater] chiar 
adaugă că Fabius a fost cel dintîi dictator desemnat de adunarea 
poporului 1%. Dar şi Coelius, şi ceilalți analişti au scăpat din 
vedere că Cn. Servilius, singurul consul în funcţie atunci şi care 
în vremea aceea era departe, în provincia Gallia, era singurul 
îndreptăţit să numească un dictator 101. Cetatea însă, înspăimîn- 
tată de cele trei 1% înfrîngeri suferite, nu mai putu răbda pînă 
la sosirea consulului şi de aceea recurse la mijlocul de a se 
desemna de către adunarea poporului un prodictator. Faptele 
sale de arme din urmă şi slava lui Fabius, ca şi funcţiile înde- 
plinite de el, şi pe care urmaşii săi le-au încrustat pe bustul 
lui, au dat putinţa să se creadă cu toată uşurinţa că Fabius, care 
fusese numit prodictator, a fost chiar în realitate ales dictator 108, 


XXXII După ce consulul Atilius a luat în primire oastea 
romană din partea lui Fabius, iar consulul Geminus Servilius 19: 
de la Minucius, amîndoi au pus de s-au întărit degrabă taberele 
de iarnă. În tot restul timpului cît mai rămăsese din acea toamnă 
ei au dus mai departe războiul, întrebuinţind tactica lui Fabius 
şi domnind cea mai desăvirşită armonie între dînşii. Ori de cîte 
ori Hannibal pornea după aprovizionare, cei doi consuli îl pîn- 
deau şi năvăleau asupra lui la vremea potrivită din diferite părţi, 
hărțuindu-l fără întrerupere şi luîndu-i prizonieri pe cei ce um- 
blau răzleţiţi. Consulii romani se fereau din răsputeri să se cioc- 
nească într-o mare bătălie cu Hannibal, care căuta prin toate 
mijloacele un asemenea prilej. Din pricina lipsurilor de tot felul, 
Hannibal ajunsese atît de strîmtorat, încît ar fi făcut fără doar 
şi poate calea întoarsă în Gallia, dacă n-ar fi trebuit să plece din 
Italia ca unul ce ar fi luat-o la sănătoasa. Hannibal îşi pierduse 
nădejdea că își va mai putea hrăni trupele pe aceste meleaguri 
dacă consulii vor desfăşura războiul cu aceeaşi tactică, ţinîndu-se 
scai pe urmele lui. 

În vreme ce războiul se oprise în loc în faţa cetăţii Gereonium, 
deoarece ivirea iernii era o serioasă stavilă în calea desfăşurării 
lui, s-au înfăţişat la Roma solii cetăţii Neapolis. Aceştia au adus 

o dată cu ei în senatul roman 40 potire mari de aur, foarte grele; 
dîndu-li-se îngăduinţa să-şi spună cuvântul, solii Neapolului au 
grăit următoarele : 

[„„Neapolitanii] îşi dau bine seama cît de mult este secătuită 
vistieria poporului roman de războiul cu Hannibal. Mai ştiu însă 
că cetatea romană înfruntă primejdiile acestui război, în rolul 
său de capitală şi fortăreață a Italiei şi apărînd oraşele, satele și 
ogoarele aliaţilor ei şi pentru menţinerea puterii sale; de aceea 
ei au socotit de cuviinţă să sprijine poporul roman cu aurul care 
le-a fost lăsat de moşii şi strămoşii lor atît ca podoabe pentru 
înfrumusețarea templelor lor, cît şi pentru a preîntîmpina ne- 
voile. Dacă romanii ar crede că se pot bizui şi pe forţa braţului 
lor, le-ar fi pus-o la îndemînă cu acelaşi zel. Pentru ei va fi o 
deosebită plăcere dacă senatul şi poporul roman vor socoti că 
tot ce au neapolitanii le aparţine romanilor şi-i vor judeca vrednici 
de acest prinos din partea lor, dăruit cu toată bunăvoința şi 
din tot sufletul, preţuindu-le mai degrabă sinceritatea decît va- 
loarea în sine a acestor ofrande“. 

Din partea senatului roman s-au adus calde mulţumiri acestor 
soli neapolitani, atît pentru măreţia darului lor, cît şi pentru pur- 
tarea lor de grijă în ce priveşte greutăţile romanilor, şi nu s-a. 
primit decît un singur potir, şi anume cel mai uşor din ele. 


XXĂIII Tot în cursul acelorași zile a fost prinsă la Roma o iscoadă 
carthagineză, care vreme de doi ani îi înşelase pe romani [asupra 
rostului său.] După ce i s-au tăiat mîinile, iscoada a fost lăsată 
liberă. Apoi au mai fost răstigniţi pe cruce 20 de sclavi, care unel- 
tiseră în cîmpul lui Marte 1%. Celui care le-a dezvăluit urzelile 
i s-a dăruit libertatea şi, pe deasupra, şi suma de 20 [de mii]:0 
de aşi de aramă. 

Au fost trimişi soli romani la Filip 1%, regele Macedoniei, ca 
să-l ceară pe Demetrios Pharius 1% care, după ce fusese biruit 
de romani în război, se refugiase acolo. 

Alte solii au fost trimise la liguri, pentru a le cere socoteală, 
deoarece l-au sprijinit pe Hannibal cu [tot felul de] mijloace, 
precum şi cu trupe auxiliare şi, în același timp, să cerceteze 
îndeaproape ce se petrece la boiii şi la gallii insubri. Au mai 
fost trimişi nişte împuterniciţi la  Pineus, regele Illyriei, ca 
să-i ceară plata tributului 1%, a cărui zi expirase, sau dacă el 
vrea să ceară păsuire pentru bani, atunci să dea ostatici ca zălog. 
Romanii, cu toată uriaşa povară a războiului pe care îl susțineau 

pe grumajii lor, nu pierdeau o clipă din ochi pe nimeni, pe orice 
tărîm s-ar fi găsit, chiar la capătul pămîntului! A fost găsit şi 
prilejul de a se respecta îndatoririle luate în ce priveşte ridicarea 
unui templu în cinstea Concordiei, pe care îl făgăduise cu doi 
ani mai înainte praetorul L. Manlius Vulso 119, cu prilejul unei 
răscoale a soldaţilor din Gallia şi care făgăduință nu fusese ţi- 
nută pînă la acea vreme. De aceea au fost numiţi duumviriii! 
C. Pupius şi Caeso Quinctius Flaminius în acest scop, de către 
praetorul M. Aemilius ; cei doi au hotărît să se înalțe acest 
templu în cetăţuie. 

În urma unui senatus-consultum 112, acelaşi praetor a trimis 
un raport consulilor, în care spunea că dacă ei găsesc cu cale să 
vină unul din ei la Roma, în vederea alegerilor consulare, „el, 
praetorul, va fixa alegerile în ziua pe care o vor porunci consulii“. 
Consulii i-au răspuns în scris că nu se pot depărta de cîmpul 
de luptă fără să nu pricinuiască vreun neajuns republicii: „de 
aceea alegerile să fie ţinute de către un interrege 113 mai degrabă, 
decit să se scoată vreunul din consulii de pe teatrul de război“. 
Senatul a găsit atunci că pentru alegeri e mai potrivit să fie 
numit de către consuli un dictator. Noul dictator, L. Veturius 
_Philus, l-a desemnat pe M. Pomponius Matho comandant al 
cavaleriei. Dar fiindcă aceştia fuseseră aleşi prin călcarea rîn- 
duielilor religioase, după 13 zile [de funcţie] au primit poruncă 
să părăsească dregătoriile, şi atunci s-a recurs din nou la 
interregnum. 


XXXIV Consulilor li s-au prelungit prerogativele pentru încă 
un ani!+ [ca proconsuli]. Interregii numiţi de senat au fost 
C. Claudius Cento, fiul lui Appius, şi după el, Publius Cornelius 
Asina. În vremea cînd era interrege acesta din urmă, au avut loc 
alegerile consulare, cu care prilej la Roma au izbucnit mari cioc- 
niri între patricieni şi plebei. C. Terentius Varro, un om ieşit 
din rîndurile plebeilor, dobîndise încrederea şi dragostea plebei 
şi prin atacurile date împotriva celor de la cîrma statului, şi 
prin mijloace menite să-i cîştige popularitatea. El se învederase 
şi prin ura stîmită împotriva altora, pe cînd izbutise să-i zdrun- 
cine puterea și autoritatea de dictator a lui Q. Fabius. De aceea 
gloatele [plebeilor] se străduiau să-l înalțe pe Varro la consulat, 
în schimb patricienii se împotriveau din răsputeri ca să nu se 
obişnuiască plebeii să ajungă deopotrivă cu ei pe scara puterii 
în republică, prin atacuri contra lor. Tribunul plebei Quintus 

Baebius Herennius, rudă cu Caius Terentius Varro, izbuti să cîş- 
tige dragostea şi încrederea poporului pentru candidatul acestuia, 
stîmind ura împotriva patricienilor şi aducînd învinuiri nu numai 
senatului, ci şi augurilor, fiindcă împiedicaseră ţinerea alegerilor 
de către un dictator. „Nobilimea — spunea el — a căutat vreme 
de atîţia ani să dezlănţuie acest război, aducîndu-l pe Hannibal 
în Italia, şi tot ea l-a tărăgănit prin înşelăciune, deşi războiul 
putea fi curmat. Doar s-a văzut destul de bine că prin concentra- 
rea într-o singură bătălie a patru legiuni s-a putut lupta [cu 
succes] 115, atunci cînd Minucius a izbîndit în lipsa lui Fabius; 
apoi însă numai două legiuni romane au fost puse să-l înfrunte 
pe vrăjmaş şi ostaşii lor au fost trimişi ca vitele la tăiere, şi au 
scăpat chiar din toiul măcelului, pentru ca la urmă tot el să 
fie denumit părinte şi patron al armatei romane, adică tocmai 
acela care îi împiedicase pe romani să biruie înainte de a fi bi- 
ruiți! Mai apoi şi consulii următori, însuşindu-și felul de luptă 
al lui Fabius, au tărăgănit mai departe războiul, deşi erau în 
măsură să-l sfirșească odată. Toţi nobilii au încheiat între ei 
această învoială, dar ei nu au să vadă sfirşindu-se o dată acest 
război pînă ce nu va fi ales din rîndurile lor un consul plebeu, 
adică un om cu adevărat nou1!4; căci şi nobilii ieşiţi din rîndu- 
rile plebeilor, după ce au ajuns să se iniţieze în cele sfinte, se 
uită de sus la plebe, întocmai ca şi patricienii, mai ales cînd văd 
că au încetat să mai fie dispreţuiţi de patricieni. Cine nu bagă 
de seamă că prin recurgerea la interegnum s-a urmărit şi înfăp- 
tuit ca alegerile să fie în întregime în mîna nobililor? Aceasta 
au urmărit şi consulii, rămînînd amîndoi pe loc la armată! Apoi, 
pentru că dictatorul numit în vederea alegerilor nu era pe pla- 
cul lor, [patricienii] au izbutit să convingă lumea, cu ajutorul 
augurilor, că dictatorul a fost numit prin călcarea rînduielilor 
religioase. Aşadar, aristocrații au la îndemîna lor interregnum. 
De aceea, negreşit, şi plebeii să aibă măcar un scaun de consul 
şi atunci şi poporul, la rîndu-i, va face tot ce-i va sta în putință 
ca să-şi aleagă din rîndurile sale consul pe acela care va voi 
mai degrabă să izbîndească mai devreme decit să i se tot pre- 
lungească comanda“. 


XXXV Cu asemenea cuvîntări rostite, plebea a fost în aşa fel 
înflăcărată, încît, cu toate că din rîndurile aristocrației candidau 
trei patricieni, Publius Cornelius Merenda, Lucius Manlius Vulso 
şi Marcus Aemilius Lepidus, şi doi din familii plebeie înnobilate, 

C. Atilius Serranus şi Q. Aelius Paetus (cel dintii era pontifice, 
iar cel de-al doilea augur), este ales consul numai C. Terentius 
Varro, astfel încît alegerile în vederea desemnării colegului său 
erau în mîna lui. Atunci nobilimea, dîindu-şi seama că contracandi- 
daţii lui Varro sînt prea puţin influenţi, îl împing la candidatură 
pe L. Aemilius Paullus (care multă vreme refuzase cu încăpăţinare 
să mai candideze). Acesta mai fusese consul în acelaşi timp cu 
M. Livius 1!7 care fusese osîndit, în vreme ce el scăpase ca prin 
urechile acului de pedeapsă, însă era înverşunat împotriva 
plebeilor. 

În ziua noilor alegeri însă, cu încuviințarea tuturor celor care 
erau contracandidaţii lui Varro, L. Aemilius Paullus îi este ală- 
turat mai mult ca să-i stea acestuia în coastă decit să-i fie coleg. 

Apoi s-au ţinut alegeri de praetori: noii aleşi au fost 
M. Pomponius Matho şi P. Furius [Philus)] 1:8. Cel din urmă do- 
bîndi prin tragere la sorţi jurisdicţia urbană, iar Pomponius Matho 
însărcinarea judecării proceselor dintre cetăţenii romani şi străini. 
Mai fură aleşi încă doi praetori, M. Claudius Marcellus pentru 
Sicilia, şi L. Postumius Albinus, pentru Gallia 119. Toţi aceştia au 
fost aleşi în lipsă. În afară de consulul C. Terentius Varro, nici 
unuia dintre aceştia nu i se mai încredințase în trecut cinstea 
vreunei dregătorii. Cu acest prilej au fost înlăturați o sumă de 
oameni de seamă şi destoinici, deoarece în asemenea vremuri 
[vitrege] se găsea de cuviință să nu se încredinţeze o nouă ma- 
gistratură unora care nu se învredniciseră pînă atunci de asemenea 
cinste. 


XXXVI A crescut şi numărul unităţilor armatei romane; dar 
atît de mult se încurcă analiştii în cifre şi socoteli, şi în ce pri- 
veşte efectivele, şi în ce priveşte felul trupelor, încît eu n-aş 
cuteza să afirm, cu toată siguranţa, cîte anume unităţi de pedes- 
trime și cîte de cavalerie s-au mai înființat. Unii susţin că forţele 
armate au fost completate cu încă zece mii de recruți, alţii vor- 
besc de patru legiuni noi, în aşa fel încît consulii să poarte acest 
război cu opt legiuni. 

În schimb după alţi analişti, efectivele legiunilor s-au mărit 
cu cîte 1000 pedestraşi şi cîte 100 călăreţi, în aşa fel încit 
fiecare legiune să aibă cîte 5 000 pedestraşi şi 300 călăreţi ; apoi, 
şi aliaţii [au sporit] efectivele trupelor auxiliare, fumizind un 
număr îndoit de călăreţi şi trupe de pedestrime deopotrivă cu 
cele romane ; s-a mai scris de unii analişti şi că atunci cînd s-a 

desfăşurat bătălia de la Cannae, în tabăra romană [au fost] 12 
87 200 ostaşi. Nimeni nu tăgăduieşte că de data aceasta romanii 
s-au silit să depună sforțări mai mari şi să dovedească un mai 
aprig avint ca în anii dinainte, deoarece dictatorul Fabius fă- 
cuse să se nutrească nădejdi că duşmanul va putea fi înfrînt. 

Însă înainte ca noile legiuni să se pună în marş din Roma, 
[colegiul preoţilor] decemviri a primit porunca să se ducă şi să 
cerceteze cărţile sibylline în legătură cu noile semne şi arătări 
care înspăimîntaseră îndeobşte lumea, căci se dăduse de veste 
că şi la Roma, şi pe Aventin, şi în Aricia!2! a plouat cu pietre, 
şi că în aceeaşi vreme în ţinutul sabinilor, din statuile zeilor 
[a izvorit] !22 mult sînge; la Caedicii a ţîşnit apă [rece] 12 
dintr-un izvor cald (care minune stîrnise într-adevăr o spaimă 
cu atît mai mare, cu cît se întîmplase în mai multe rînduri). Pe 
Via Fomnicata, lingă Cîmpul lui Marte, căzuse trăsnetul pe cîţiva 
oameni şi-i ucisese. Pentru aceste semne şi arătări s-au adus la 
îndeplinire ispăşirile cuvenite, potrivit îndrumărilor din cărţile 
sibylline. Soli veniţi din partea cetăţii Paestum au adus la Roma 
potire de aur. Acestora li s-au adus mulțumiri, întocmai ca şi 
neapolitanilor, însă nu li s-a primit aurul. 


XXXVII În cursul aceloraşi zile intră în portul Ostia o flotă 
încărcată cu mari cantităţi de provizii trimise de Hiero 124, Solii 
acestuia, introduşi în senatul roman, au adus la cunoştinţă că re- 
gele Hiero, cînd a aflat de moartea consulului C. Flaminius și 
de decimarea armatei romane, a simţit o jale atît de adîncă, de 
parcă ar fi fost vorba de propria-i năpastă sau de o înfrîngere 
suferită de regatul său. „De aceea — spuneau ei —, cu toate că 
Hiero ştie bine că poporul roman e în stare să dovedească aproape 
o mai strălucitoare măreție cînd e căzut în restriște, decît atunci 
cînd are parte de noroc, totuşi, e] a trimis romanilor tot ce poate 
fi trimis în chip obişnuit de către un aliat bun şi credincios prie- 
tenului său, pentru a-l sprijini în acest război ; de aceea, din toată 
inima roagă senatul roman să nu refuze ajutorul! Mai întîi de 
toate, pentru ca să poarte noroc, solii au adus cu dînşii o statuie 
de aur a zeiţei Victoria, în greutate de 220 libre, şi-i roagă pe 
romani s-o primească, s-o păstreze şi s-o stăpînească de-a pururi. 
Au mai spus că au adus cu ei şi 300000 baniţe de grîu, 200 000 
banițe de orz, pentru ca romanii să nu ducă lipsă de alimente, 
făgăduind că în afară de acestea vor aduce orice cantităţi de care 


au nevoie, transportindu-le unde vor porunci. Ei ştiu că poporul 

roman nu foloseşte în război decit pedestrași şi călăreţi romani 
sau latini şi că în tabăra romană s-au văzut trupe auxiliare de 
pedestrime uşoară provenite chiar și de peste hotare: de aceea 
au trimis în ajutor!25 1000 de arcaşi şi de prăştiaşi!?€, trupe 
anume pregătite pentru a-i înfrunta pe baleari, pe mauri şi cei- 
lalţi războinici care luptă cu arme de aruncat. În afară de aceste 
daruri au mai adăugat şi sfatul ca praetorul căruia îi căzuse 
provincia Sicilia să treacă cu flota! în Africa, pentru ca şi 
duşmanii Romei să aibă războiul pe pămîntul lor şi să facă orice 
cu putinţă pentru a stingheri cît mai mult acele noroade care 
îi trimit ajutoare lui Hannibal“. 

Senatul roman a dat următorul răspuns regelui Syracusei: 
„Hiero e un om vrednic şi un nepreţuit aliat al romanilor. Dînsul, 
de cînd a legat prietenie cu poporul roman, a cinstit fără între- 
rupere statul roman, dovedindu-i neclintită credinţă, şi în orice 
vreme şi împrejurare a ajutat neprecupeţit republica romană. De 
aceea se cuvine ca şi poporul roman să-i arate din plin recunoş- 
tință aşa cum trebuie. Poporul roman însă n-a primit nici aurul 
pe care i l-au adus ca prinos şi alte cetăţi, în schimb a avut în 
vedere mărinimia gestului ; de la Hiero însă, poporul roman pri- 
meşte statuia Victoriei, precum şi urarea lui de prevestire a bi- 
ruinței, şi-i hărăzeşte un lăcaş de închinăciune în Capitoliu, în 
templul lui Jupiter Optimus Maximus. În această cetăţuie a ora- 
şului Roma va fi statoricită zeița Victoria, care va purta întot- 
deauna noroc şi bunăvoință şi va sprijini şi mai puternic poporul 
roman“. 

Prăştiaşii şi arcaşii, precum şi grînele, au fost predaţi consu- 
lilor. La flota romană alcătuită din 12 ... vase cu cinci rînduri de 
viîsle, care aveau în fruntea lor pe T. Otacilius, propraetorul din 
Sicilia, s-au mai adăugat încă 25 de nave şi i s-a dat încuviințarea 
ca, atunci cînd crede că e în .interesul republicii, să treacă cu 
flota în Africa 128 bis, 


XĂAVIII După înrolarea sub arme a contingentelor romane, 
consulii au mai adăstat cîteva zile pînă au sosit şi ajutoarele tri- 
mise de aliaţii Romei și de cei cu nume latin. Tribunii militari 
au luat jurămîntul ostaşilor, fapt care nu se mai întîmplase în 
trecut, căci pînă în ziua aceea ostaşii făcuseră numai angajamen- 
tul ostăşesc „că se vor aduna, la porunca consulilor, şi nu vor pleca 
de la oaste fără învoirea lor“. După ce toate trupele s-au întrunit, 
călăreţii fiind rînduiți pe decurii 1% şi pedestrașii pe centurii, din 

propriul lor îndemn au jurat asttel: „Nu se vor teme de nimic 
şi nu vor fugi niciodată; nu vor da nici un pas înapoi şi nu-şi 
vor părăsi rîndurile decît numai pentru 'a lua arma altuia sau a-şi 
relua armele lor proprii aruncate sau pentru a lovi în vrăjmaşi 
sau pentru a salva viaţa vreunui concetățean“. Din propriu imbold 
şi prin buna învoială a ostașilor romani s-a încuviinţat schimbarea 
acestui angajament în jurămîntul solemn care trebuia făcut în 
faţa tribunilor militari. 

Înainte de a se pune în marş armata din Roma, consulul Varro 
a rostit mai multe cuvîntări pline de semeţie, în care el aduce la 
cunoştinţa tuturor că nobilimea este aceea care a adus războiul în 
Italia şi că, de bună seamă, acesta va mai rămîne în măruntaiele 
republicii dacă aceasta va mai avea parte de mai multe căpetenii 
ca Fabius, însă el, Varro, va sfîrşi războiul în ziua în care îl va 
vedea pe duşman. 

În schimb colegul său, Paullus, înainte de a ieși din cetate, 
a rostit o singură cuvîntare, mai degrabă plină de adevăr decît 
pe placul poporului, fiindcă n-a găsit alte vorbe împotriva lui 
Varro, decît numai că „dînsul a rămas uimit ce fel poate fi un 
comandant care, deşi e încă îmbrăcat în togă 1% şi se află în cetate, 
poate să ghicească dinainte chiar ziua în care se va bate cu ar- 
mata vrăjmaşă, înainte de a cunoaşte fie oastea sa, fie pe a po- 
trivnicului, poziţiile şi condiţiile bătăliei, precum şi natura ţinu- 
tului 131, În schimb, dînsul nu va lua hotărîri pripite 1%, înainte 
de vreme, căci împrejurările sînt acelea care impun oamenilor 
luarea anumitor hotărîri, şi nu oamenii împrejurărilor. El do- 
reşte ca atacurile care vor fi desfăşurate cu chibzuinţă şi iscu- 
sință să fie încununate de izbînzi destul de frumoase. Oarba 
semeţie, pe lîngă că e dovada nesocotinţei, totdeauna a fost pînă 
acum aducătoare de nenorociri 1%“. Se învedera limpede că 
Paullus va recurge mai degrabă la un plan cumpănit decit la 
măsuri pripite ; şi pentru ca acesta să stăruie pînă la capăt în 
această atitudine, se spune că atunci cînd Paullus a plecat din 
Roma, Fabius Maximus ar fi rostit următoarea cuvîntare: 


XXĂIĂ „L. Aemiliusl Dacă ai avea un tovarăș de consulat 
aidoma ţie (O! cît de mult aş dori aceasta!) sau dacă tu ai fi 
după chipul şi asemănarea colegului tău, de prisos aş mai rosti 
aceste cuvinte! Căci şi fără aceste mărturisiri ale mele, dacă voi 
aţi fi doi consuli vrednici, aţi îfideplini totul potrivit intereselor 
republicii şi conştiinţei voastre ; dar dacă, dimpotrivă, aţi fi nişte 

consuli nevrednici, n-aţi lua de loc aminte nici la vorbele mele şi nu 
mi-aţi primi nici sfaturile mele. Acum însă, cînd eu îl privesc 
atît pe colegul tău, cît şi pe tine, un om atît de vrednic, în- 
treaga mea cuvîntare ţi-o adresez numai ţie, de care îmi dau 
prea bine seama că în zadar eşti şi vei fi un bărbat vrednic şi un 
cetăţean de ispravă, dacă republica va merge şchiopătînd din 
pricina celuilalt, dacă hotăririle nechibzuite vor avea aceeași pu- 
tere şi acelaşi temei legal ca cele izvorite dintr-o minte cumpă- 
nită 134, Căci tu greşeşti, L. Paullus, dacă crezi că vei avea mai 
puţin de furcă cu C. Terentius decît cu Hannibal! Nu ştiu dacă 
potrivnicul tău de pe scaunul consular n-are să te facă să pătimeşti 
mai mult ca duşmanul de peste hotare, căci în vreme ce pe 
Hannibal îl vei înfrunta numai pe cîmpul de bătaie, cu acesta te 
vei ciocni în orice împrejurare şi în orice vreme. În timp ce împo- 
triva armatei lui Hannibal va trebui să lupţi cu legiunile pedestra- 
şilor şi călăreţilor tăi, în schimb — Varro, care şi el e cap de oşti, 
va avea să lupte împotriva ta, sprijinit de proprii tăi ostaşi. Îţi 
amintesc acum de C. Flaminius, însă nu ca să-ţi fie ţie piază rea; 
totuşi acel consul începuse să-şi iasă din sărite numai în cele din 
urmă, şi în provincia sa, şi la oastea sa, pe cînd colegul tău a 
luat-o razna şi înainte de a candida la consulat, şi apoi în vremea 
candidaturii sale, şi acum în calitate de consul, înainte de a 
vedea tabăra şi a da ochi cu duşmanul; şi dacă el stîrneşte 
atîtea furtuni cînd se găseşte în mijlocul cetăţenilor, -fălindu-se 
cu _vitejiile şi bătăliile pe care le va dezlănţui, ce crezi tu că 
va fi în stare să facă cînd se va vedea în mijlocul tineretului 
înarmat şi cînd fapta urmează numaidecît după rostirea vorbei 1% ? 
Într-adevăr, dacă el va dezlănţui numaidecît o bătălie, aşa cum 
declară că are să facă, sau eu nu mai cunosc meşteşugul armelor 
şi nici tactica după care trebuie desfăşurat acest război, şi nici 
pe duşman, sau atunci vom suferi o înfrîngere și mai de pomină 
ca aceea de la lacul Trasimenus!? Nu e acum momentul 
prielnic de a mă proslăvi pe mine faţă de un om, iar dacă eu 
am întrecut măsura, am făcut-o mai degrabă dispreţuind gloria, 
nu rîvnind după eal Dar aşa stau lucrurile: nu se poate duce 
un război împotriva lui Hannibal decît numai așa cum l-am dus 
eu. Nu numai rezultatele obţinute ne îndeamnă să recurgem la 
această cale (pe care şi proştii sînt în stare s-o înveţe) 1%, ci 
aceeași rațiune care a fost şi va fi de-a pururi, va rămîne neclin- 
tită cîtă vreme vor rămîne aceleaşi împrejurări 1%? ; acest război 
noi îl purtăm în Italia, pe vetrele şi pe pămîntul nostru; toate 

în jurul nostru aparţin numai concetăţenilor şi aliaţilor noştri. 
Toţi ne ajută şi ne vor sprijini cu cai, cu hrană totdeauna (căci 
ori de cîte ori am căzut în restriște, toţi aceştia ne-au dat dovezi 
de credinţă). Fiecare clipă, fiecare zi ce se scurge ne face mai 
“vrednici, mai prevăzători, mai statornici. Hannibal, dimpotrivă, 
se află pe un pămînt străin şi vrăjmaş lui, unde totul îi e împo- 
triva şi duşman lui, departe de casă, de patrie 1158 Hannibal nu 
se bucură de pace nici pe mare, nici pe uscat; nici un oraş nu-i 
doreşte prietenia, nici o întăritură nu-i oferă adăpost, nicăieri nu 
vede ceva care îi aparţine El trăieşte de azi pe mîine numai 
din ceea ce jefuieşte. Abia dacă mai are în jurul său o treime 
din oastea.cu care a trecut peste fluviul Hiberus, dintre ostaşii 
săi mai mulţi au fost doboriţi de foame decît de puterea braţului, 
iar pe puţinii cîţi i-au mai rămas de-abia mai are cu ce să-i 
hrănească. Prin urmare, mai stai la îndoială că noi nu-l vom 
birui prin tărăgănirea războiului pe cel care se istoveşte din zi 
în zi, care nu mai are la îndemiînă nici hrană, nici rezerve, nici 
bani P? De cîtă vreme [stă] 1% Hannibal în faţa zidurilor cetăţii 
Gereonium, o biată fortăreață a Apuliei, de parcă s-ar găsi în 
faţa zidurilor Carthaginei însăşi ? Într-adevăr, nu sînt numai eu 
singurul care mă mîndresc în fața ta cu ce-am făcut; uite-i și 
pe Cn. Servilius şi Atilius, ultimii consuli romani, cum şi-au bătut 
joc de Hannibal! L. Paullus Aemilius, aceasta e singura cale 
a izbăvirii, cale pe care ţi-o vor face mai grea şi mai plină de 
primejdii mai degrabă concetăţenii tăi decît duşmanii | Căci ostaşii 
tăi vor voi acelaşi lucru ca şi vrăjmaşul tău ; la fel şi consulul 
roman Varro va dori acelaşi lucru ca şi Hannibal, căpetenia pu- 
nilor| Trebuie deci ca tu singur să înfrunţi, în acelaşi timp, 
doi comandanți | Însă vei izbuti să le ţii piept amîndurora numai 
dacă — în pofida zvonurilor care umblă şi în ciuda bîrfelilor 
omeneşti — vei sta nezdruncinat şi dacă nu te va clinti din loc 
nici goana după gloria deşartă a colegului tău şi nici neînte- 
meiatele învinuiri de nepricepere aduse ţie. E un proverb în- 
deobşte cunoscut că adevărul greu izbutește să-şi facă loc în 
lume, însă niciodată nu va putea fi înăbuşit: cel care nu va 
umbla după mărire va avea parte de adevărata slavă 140. Lasă 
lumea să spună că eşti fricos, cînd tu eşti prevăzător [în acţiunile 
tale], că eşti tîrzielnic, cînd eşti un om chibzuit, că eşti lipsit 
de însuşiri războinice, cînd de fapt dai dovadă de pricepere şi 
eşti călit în războaie '41| Eu sînt mai bucuros să se teamă un 
duşman cuminte de tine, decît să te ridice în slavă nişte cetăţeni 

căzuţi în sminteală ! Hannibal îşi va bate joc de cel ce cutează 
orice şi întotdeauna se va teme de omul care nu va acţiona la 
voia întîmplării. Eu nu te povăţuiesc să stai cu mîinile încruci- 
şate, nefăcînd nimic, ci ca mintea ta să-ţi călăuzească paşii, şi 
nu norocul; să fii mereu stăpin pe tine şi în toate acţiunile 
tale ; să stai mereu de veghe, înarmat, cu ochii aţintiţi în toate 
părţile. Caută să nu scapi nici un prilej cînd ţi se iveşte, dar la 
rîndu-ţi fereşte-te să i-l oferi tu dușmanului tău! Cel care nu 
se pripeşte va vedea pînă departe totul în lumina adevărată, 
pentru că omul grăbit bijbiie în întuneric, întocmai ca un orb“. 142 


XL, Răspunsul consulului L. Paullus Aemilius la cuvîntarea 
lui Fabius 12 n-a fost de bună seamă al unui om bucuros, ci mai 
degrabă al unei fiinţe care e încredințată că cele rostite sînt 
adevărate, dar nu uşor de urmati!41; „Dacă Fabius n-a fost în 
stare ca dictator să-i stea împotrivă comandantului cavaleriei, 
atunci ce putere şi ce autoritate poate avea un consul în faţa 
unui coleg răzvrătit şi semeţ? El a izbutit să scape de pirjolul 
[în care l-a aruncat] poporul cu prilejul consulatului dinainte, 
pe jumătate prăjit 145. El doreşte să se sfirşească totul cu bine: 
însă dacă va fi să se întîmple vreo năpastă, nu va pregeta să 
cadă lovit mai degrabă de sulițele vrăjmaşe decît să-şi piardă 
încrederea concetăţenilor săi, supărindu-i“. 

Analiştii scriu că după rostirea acestor cuvinte, Paullus a plecat, 
fiind însoţit o bucată de vreme de fruntaşii senatului, pe cînd 
pe consulul plebeu l-a petrecut plebea sa, arătoasă mai degrabă 
prin numărul ei mare decît prin demnitatea care îi lipsea. După 
ce consulii au ajuns în tabără, au vărsat trupele noi efectivelor 
celor vechi şi apoi au făcut două tabere, rînduindu-le în aşa fel 
încît a doua tabără, mai mică, să fie mai aproape de Hannibal, 
grosul armatei romane şi toată floarea ostăşimii rămînînd în cea 
veche. Pe Marcus Atilius, consulul anului trecut, care se scuza 
cu vîrsta lui înaintată, l-au trimis la Roma, iar pe Geminus Ser- 
vilius îl pun în fruntea taberei mici, unde comanda o legiune 
romană şi două mii de pedestraşi şi călăreţi aliaţi. 

Hannibal, cu toate că îşi dădea seama că armata potrivnicilor 
săi crescuse cu încă pe jumătate, totuşi nu mai putea de bucurie că, 
în sfîrșit, au venit şi consulii. Într-adevăr, armatei carthagineze 
nu numai că nu-i rămăsese nici un prisos din proviziile strînse 
de pe urma prădăciunilor făcute zilnic, dar nici măcar nu mai 
găsea, într-adevăr, nicăieri ceva de prădat, fiindcă ţăranii, vă- 

zînd că satele şi ogoarele lor nu mai sînt în siguranţă, se stră- 
mutaseră cu toate grînele lor la adăpostul oraşelor întărite, astfel 
încît Hannibal mai dispunea, aşa cum s-a aflat mai pe urmă, de 
provizii abia pentru zece zile; la rîndul lor, şi hispanii nemai- 
putînd să îndure aceste lipsuri ar fi fost gata să treacă de partea 
romanilor dacă s-ar mai fi așteptat ca evenimentele să se coacă 
mai bine. 


XLI Însă chiar norocul a dat prilej consulului Varro, cu firea. 
lui semeaţă şi atît de pripită, să se avînte orbeşte, deoarece, 
căutînd să zădămicească acţiunile cetelor de prădalnici cartha- 
ginezi, s-a încăierat cu ei zdravăn ; trupele romane, năpustindu-se 
asupra acestora fără o temeinică pregătire sau vreun ordin anume 
dat de comandant, încinseră o luptă în care carthaginezii fură 
bătuţi. Ca la 1 700 de oameni din rîndurile punilor au fost nimiciţi, 
pe cînd dintre romani şi tnipele aliate nu mai mult de 100 de 
ostaşi. Totuşi consulul Paullus, de teamă să nu le întindă Hannibal 
vreo cursă, a oprit pe romani să continue urmărirea prea răzleţită 
a dușmanului; el comanda în ziua aceea armata romană (căci 
fiecare consul o comanda pe rînd câte o zi), în timp ce Varro, 
indignat, vocifera că „duşmanul a fost scăpat din mînă şi s-ar fi 
putut pune capăt războiului dacă nu s-ar fi încetat urmărirea lui“. 
Hannibal nu se arătă prea îngrijorat din pricina acestor pierderi, 
fiindcă era încredinţat că acest prilej a fost cît se poate de nimerit 
pentru a se convinge că orbeasca cutezanţă a noului consul, atît 
de fălos, şi mai ales a noilor ostaşi, va fi prinsă în mreajă. Lui 
Hannibal îi erau bine cunoscute pînă în cele mai mici amănunte 
însuşirile armatei romane în aceeaşi măsură ca şi ale celei punice : 
ştia că consulii nu sînt înzestrați cu aceeaşi pricepere în arta condu- 
cerii şi că aproape două treimi din totalul trupelor sînt alcătuite 
din recruți. De aceea, era încredinţat că el a găsit un loc potri- 
vit şi un prilej nimerit ca să le întindă capcane romanilor. În 
acest scop, el porneşte în cursul nopţii următoare în fruntea oastei 
punice, ostaşii săi neavînd asupra lor nici un fel de povară în 
afară de arme şi părăseşte tabăra, lăsînd acolo întreg avutul şi 
bunurile armatei şi ale fiecărui ostaş carthaginez; după ce trece 
dincolo de munţi, își duce pe furiş şi-şi rînduieşte pedestrimea 
în partea stîngă, iar în partea dreaptă cavaleria sa; carele cu 
poveri le aduce prin valea care despărțea aceşti munţi. Hannibal 
urmărea să dea năvală asupra trupelor romane atunci cînd acestea 
erau ocupate și prinse cu prădarea taberei carthaginezilor, care 

părea părăsită de stăpînii ei. Totodată au fost lăsate într-adins 
numeroase focuri, pe toată întinderea taberei, pentru ca, în timp 
ce punii aveau să cîştige cît mai mult răgaz, prin fuga lor de 
acolo, romanii, induşi în eroare prin această tabără ticluită, la 
fel cum îl înşelase şi pe Fabius în cursul anului trecut, să fie 
încredinţaţi că el a vrut să-i ţină pe consuli pe loc. 


XLII În revărsatul zorilor, mai întîi lipsa străjilor din posturi 
şi în urmă şi liniştea neobişnuită a taberei carthagineze au stîrnit 
uimirea romanilor cînd au venit mai aproape. Atunci, după ce 
s-au încredinţat pe deplin că punii şi-au părăsit tabăra, cei ce au 
adus asemenea ştiri s-au năpustit buluc către corturile praetoriene 
ale consulilor, vestind că duşmanii au fugit atît de grăbit, încît 
şi-au lăsat corturile nestrînse „şi, pentru ca această fugă a lor să 
fie cît mai nebăgată în seamă, au lăsat şi numeroase focuri în 
tabără“. Atunci s-a făcut zarvă şi a început să se audă strigătele 
ostașilor : „Comandanții să dea ordin armatei să se pornească în 
urmărirea duşmanului, şi numaidecît să se prade şi tabăral“. 
Şi unul dintre consuli era tot atît de avîntat de parcă era un 
ostaş de rînd. În schimb Paullus stăruia neîncetat ca ostaşii să fie 
cu ochii aţintiţi în toate părţile. În cele din urmă însă, fiindcă 
n-a fost în stare să potolească altfel nici zarva şi pornirile ostaşilor 
şi nici pe căpetenia lor, Paullus îl trimite pe Marius Statilius în 
fruntea unui escadron de călăreţi lucani ca să facă o recunoaştere. 
După ce acesta a dat o raită călare prin faţa porţilor, a poruncit 
călăreţilor săi să descalece în afara întăriturilor taberei cartha- 
gineze, iar el împreună cu doi călăreţi a trecut peste parapete 
şi, iscodind şi cercetînd cu toată grija, la întoarcere a adus la 
cunoştinţă că „negreşit, e vorba de o cursă întinsă: dovadă sîni 
focurile aprinse care au fost lăsate tocmai în partea dinspre ro- 
mani. Apoi corturile au fost lăsate deschise, iar toate obiectele 
şi bunurile de preţ într-adins la vedere ; el mai spunea că a vă- 
zut argint pe jos, zvirlit într-adins la voia întîmplării, spre a fi 
luat ca pradă“. Aceste lucruri aduse la cunoştinţa tuturor ostaşilor 
de către Statilius, pentru a le stăvili pornirile lacome, [în loc să 
aibă acest rezultat] i-au aţiţat şi mai tare pe ostaşi, încît au iz- 
bucnit cu toţii în strigăte: „dacă nu li se va da semnalul, atunci 
se vor duce în tabăra punică singuri, fără comandanții lor“, 
Într-adevăr, comandantul nu le-a lipsit: căci numaidecît Varro 
le-a dat semnalul de plecare. 

Paullus, care din propriul său imbold întîrzia, cînd a aflat 
că nici puii nu dau auspicii prielnice, a poruncit să se aducă 
acest fapt la cunoştinţa colegului său, care tocmai scotea flamurile 
pe poarta taberei. Cu toate că lui Varro i-a venit greu la această 
veste, totuşi cazul proaspăt al lui Flaminius şi înfrîngerea de 
pomină a consulului Claudius 14% în bătălia navală în cel dintii 
război punic i-a zdruncinat sufletul şi l-a cuprins o teamă religioasă. 

Poate zeii au fost aceia care, în cursul acelei zile, au amînat 
mai degrabă pieirea romanilor decît au oprit prăpădul care: îi 
amenința. Căci întîmplarea a făcut ca atunci cînd ostaşii romani: 
refuzau să se supună ordinelor primite, nevroind să se înapoieze 
cu steagurile în tabără, doi sclavi — unul aparținînd unui călăreț 
din Formiae, celălalt, altuia din Sidicinum, şi care fuseseră prinşi 
de călăreţii numizi în vremea consulilor Servilius şi Atilius — cînd 
au fost trimişi după fîneaţă, au izbutit să scape, înapoindu-se la 
stăpînii lor chiar în cursul acestei zile. Aduşi în faţa consulilor, 
aceştia dau de ştire că întreaga armată a lui Hannibal şade tupilată 
prin munţii din apropiere, în scopul întinderii unei capcane. Prin 
sosirea la vreme a acestor sclavi s-a reuşit să se refacă autoritatea 
consulilor tocmai în momentul cînd, din pricina ambiţiei unuia 
dintre ei, printr-o îngăduinţă de neiertat faţă de ostaşi, era cit 
pe-aci să facă să se topească, pentru dînsul mai întîi, toată măreţia 
consulară, 


XLIII Hannibal, cînd a băgat de seamă că romanii au făcut 
o sumă de mişcări mai mult fără vreo chibzuinţă, dar că, cu toate 
acestea, tot nu s-au năpustit orbeşte asupra lui, a revenit în tabără 
fără nici un rezultat, deoarece şiretlicul fusese descoperit. Însă 
acolo nu putea să rămînă prea multe zile, din pricina lipsei de 
hrană. Afară de asta, se născoceau tot felul de noi planuri, nu 
numai de către ostaşii armatei lui, proveniţi din amestecul tuturor 
noroadelor, ci mai ales de către Hannibal însuşi: Mai întîi se iviră 
numai murmure ici şi colo, apoi ostaşii începură să strige în gura 
mare, cerîndu-şi achitarea soldei cuvenite de multă vreme. La în- 
ceput i s-au jeluit că hrana e neîndestulătoare, în cele din urmă 
i-au spus că li-e foame ; umblau zvonurile că mercenarii, mai ales 
cei din neamurile hispane, au plănuit să treacă de partea roma- 
nilor. Se spune că între timp chiar Hannibal s-a gîndit să recurgă 
la fugă în Gallia şi să se retragă în grabă cu cavaleria, lăsîndu-şi 
pe loc toată pedestrimea. Văzînd aceste frământări şi stări sufleteşti 
în tabăra lui, Hannibal a hotărît să se ducă în ţinutul mai cald al 

Apuliei, unde din această pricină secerişul se făcea mai devreme, 
şi în acelaşi timp, să se depărteze cît mai mult de vrăjmaşi, sp:e 
a stăvili dezertările celor mai şovăielnici ostaşi. El a plecat din 
tabără în timpul nopţii, după ce, ca și în trecut, pusese să se facă 
iarăşi focuri, şi într-adins lăsase pe loc şi cîteva corturi, pentru 
ca să-i ţină pe romani cu frica în sîn, că la fel ca mai înainte le 
întinde capcane. Dar acelaşi lucan, Statilius, făcînd recunoaşterea 
tuturor ungherelor şi locurilor din jurul taberei punice, precum şi 
dincolo de munte, dă de veste că a văzut de departe şirurile armatei 
vrăjmașe în marş. Atunci în tabăra romană a început să se agite 
planurile de a porni în urmărirea duşmanului. 

Şi acum, ca și mai înainte, consulii se ciocneau în păreri. 
Numai că de partea lui Varro erau aproape toţi, pe cînd pe Paullus 
nu-l susţinea nimeni, în afară de Servilius, consulul anului trecut. 
Pentru că părerea majorităţii a învins, consulii au pornit cu ar- 
mata în marş către localitatea Cannae, pe care ursita o hărăzise să 
o facă în curînd vestită prin prăpădul romanilor 147. 

Hannibal îşi aşezase tabăra în împrejurimile acestui sat, pentru 
ca să-i sufle din spate vintul Volturnus 148, care în vremea secetei 
stîrneşte nori de praf pe aceste cîmpii piîrjolite de arşiță. În 
vreme ce Hannibal îşi alesese, pe de o parte, aceste poziţii cît se 
poate de prielnice pentru propria sa tabără, pe de altă parte, ele 
aveau să fie cît se poate de nimerite atunci cînd îşi va rîndui 
oastea în linie de bătaie: punii, bătînd vintul din spatele lor, 
aveau să lupte cu un duşman orbit de praful stîrnit. 


XLIV Consulii porniţi în urmărirea lui Hannibal, după ce au 
făcut îndeajuns recunoaşterea drumurilor, după ce au ajuns la 
Cannae, avîndu-i sub ochii lor pe carthaginezi, fac două tabere 
pe care le întăresc, lăsînd între ei cam acelaşi interval ca şi la 
Gereonium, după ce şi-au împărţit trupele între ei, ca şi mai îna- 
inte. Riul Aufidius 119, care curgea pe lingă taberele amîndurora, 
dă prilej să se ciocnească între ei ostaşii celor două armate, veniţi 
să ia apă fiecare de unde îi venea mai la îndemînă. Totuşi trupele 
romane din tabăra cea mică, care fusese aşezată dincolo de Aufi- 
dius, cînd veneau să ia apă erau mai nestînjeniţi, pentru că pe 
malul celălalt al rîului nu străjuia nici un fel de pază duşmană. 
Hannibal, trăgînd nădejdea că consulii vor găsi în aceste locuri 
anume croite prilejul potrivit pentru o luptă de cavalerie, în 
care privinţă el, dispunînd de mari forţe, era de neînfrînt, după 
ce își rînduieşte trupele în linie de bătaie își trimite cavaleria 

numidă să-i hărțuiască pe romani. În tabăra romană din nou s-a 
încins zarva şi vrajba între ostaşi din pricina dezbinării dintre 
consuli, fiindcă Paullus îi aducea lui Varro mustrări pentru nesă- 
buita-i cutezanţă, la fel cu aceea a lui Sempronius şi a lui Fla- 
minius, în timp ce Varro îi arunca ocări [lui Paullus] 15, dîndu-l 
pe Fabius ca pildă pentru comandanții fricoşi şi moi. Luînd mar- 
tori pe zei şi pe oameni, Varro îi mai spuse: „nu e vina sa că 
Hannibal a izbutit să pună stăpînire 151 aproape pe întreaga Ita- 
lie : fiindcă el e reţinut de tovarășul său de consulat. Ostaşilor 
romani aprinşi de ură şi dornici de luptă le sînt smulse armele 
din mîini“. Paullus, dimpotrivă, îi răspunse : „dacă se va întîmpla 
vreun neajuns legiunilor romane aruncate şi silite să se bată într-o 
luptă fără chibzuinţă şi fără să se prevadă urmările, el se spală pe 
miîini de orice vină, cu toate că va împărtăşi orice se va întîmpla. 
Dar să ia aminte Varro : aceia care au limba ascuţită şi nestrunită 
să-şi dovedească la fel şi în luptă aceeaşi vrednicie şi nestăvilit 
avînt !“. 


XLV Pe cînd consulii pierd vremea mai mult ciocnindu-se în 
păreri, în loc să se consfătuiască, Hannibal îşi retrage trupele 
din linia de bătaie, după ce le ţinuse cea mai mare parte a zilei 
gata de luptă. În vreme ce-şi readuce şi restul unităţilor în tabără, 
el trimite dincolo de rîu cavaleria numidă ca să pornească un 
atac asupra ostașilor din tabăra cea mică însărcinaţi cu căratul 
apei. Cînd aceştia nici nu apăruseră bine la mal, numizii au izbu- 
tit să pună pe goană prin strigăte şi zarvă acest pile de romani 
veniţi în neorînduială, ajungînd pînă la un post de pază aşezat 
în faţa parapetelor şi chiar aproape de porți. Această situație 
într-adevăr a părut atît de înjositoare, văzîndu-se că nişte trupe 
auxiliare în neorînduială au stimit spaima chiar asupra taberei 
romane însăşi, încît doar un singur temei i-a împiedicat pe romani 
să nu treacă numaideciît rîul şi să-şi rînduiască armata pentru 
atac : faptul că comanda supremă a armatelor se găsea în cursul 
acelei zile în mîna lui Paullus. De aceea, a 'doua zi, Varro, căruia 
îi venise rîndul să comande, fără să se consfătuiască cu tovarăşul 
său, dădu semnalul de atac şi trecu trupele rînduite în formaţie 
de luptă dincolo de rîu. Paullus îl însoţi pe Varro, căruia, deşi nu-i 
încuviințase hotărîrea, totuşi nu pregeta să-i acorde sprijinul său. 
După trecerea rîului Aufidius, consulii îşi alătură și trupele pe 
care le avuseseră în tabăra cea mică şi-şi rînduiesc linia de bătaie 

în felul acesta : la aripa dreaptă (care era cea mai aproape de rîu) 
ei aşază cavaleria romană, iar în linia a doua pedestrimea ; la 
marginea aripii stîngi, frontul îl ţinea cavaleria aliaţilor, încadrînd 
la mijloc pedestrimea aliată, unită la centru cu legiunile romane. 
Prima linie de atac era alcătuită din celelalte trupe aliate uşor 
înarmate. Consulii comandau aripile, Terentius Varro, pe cea din 
stînga, iar Aemilius Paullus pe cea dreaptă; Geminus Servilius 
a primit însărcinarea să lupte în centrul 1% frontului. 


XLVI Hannibal, cum se crăpă de ziuă, îşi trimise înainte uni- 
tăţile de baleari şi celelalte trupe uşor armate, iar după ce-şi trecu 
dincolo de rîu toate forţele, le rîndui în linie de bătaie în ordinea 
în care trecuse fiecare, anume în felul acesta : cavaleria gallică şi 
hispană o aşeză aproape de mal, la aripa stîngă, avînd în faţă ca- 
valeria romană ; aripa dreaptă a fost dată în seama călăreţilor 
numizi, iar centrul frontului a fost întărit cu pedestrimea, astfel 
încît la mijloc se găseau gallii şi hispanii, iar la flancuri îi încadrau 
trupele de africani. Ai fi putut crede că armata aceasta de africani 
e aidoma unei oştiri romane : era înzestrată cu armele capturate 
de la romani la Trebia şi mai ales la Trasimenus. Scuturile gaili- 
lor şi hispanilor aveau aproape aceeaşi formă, săbiile însă erau 
deosebite şi ca mărime şi ca înfăţişare, ale gallilor fiind mult mai 
lungi, însă neascuţite la virf, pe cînd ale hispanilor, deprinşi mai 
mult să-l împungă pe potrivnic decît să-l taie, erau mai uşor de 
mînuit şi aveau vîrful ascuţit. 

Mai mult ca oricare alte trupe, ostaşii acestor două neamuri 
stîmeau groaza atît prin înfăţişare, cît şi prin trupurile lor uriaşe. 
Gallii umblau goi pînă la brîu, pe cînd hispanii erau îmbrăcaţi cu 
nişte veşminte din in de o albeaţă scînteietoare, tivite cu purpură. 
Cifra tuturor efectivelor armatei carthagineze intrate în această li- 
nie de bătaie s-a ridicat la 40 000 pedestraşi şi 10 000 de călăreţi. 
Hasdrubal comanda aripa stîngă şi Maharbal pe cea dreaptă. Cen- 
trul frontului îl comanda Hannibal, împreună cu fratele său Mago. 

Soarele cădea pieziş pe amîndouă oştirile, fie că acestea în- 
tr-adins au fost aşezate astfel, fie că întîmplarea a făcut să fie aşa, 
fără însă să pricinuiască vreun neajuns nici unuia din cei doi po- 
trivnici, fiindcă romanii priveau către miazăzi, iar punii către 
miazănoapte ; însă vîntul (pe care locuitorii acelui ţinut îl numesc 
Volturnus) suflînd cu tărie, a ridicat nori de praf în faţa romanilor, 
astupîndu-le vederea, 

XLVII Cînd au izbucnit strigătele de luptă, trupele auxiliare 
aliate pornesc în iureş; cea dintii ciocnire are loc între unităţile 
ușor înarmate. Apoi cavaleria gallilor şi hispanilor din aripa stîngă 
dă năvala asupra aripii drepte romane, folosind o tactică neobiş- 
nuită pînă acum : ei erau nevoiţi să atace frontal, deoarece cîmpul 
dintre cele două tabere era prea mic pentru a se desfăşura, fiind 
îngrădit într-o parte de rîu, iar din cealaltă de linia de bătaie a 
pedestrimii. Cele două cavalerii se străduiesc să pornească din 
ambele părţi în linie dreaptă, dar deoarece caii lor rămăseseră în 
loc, în cele din urmă potrivnicii se îngrămădesc unii peste alții, 
încleştîndu-se om cu om, trăgîndu-se unul pe altul de pe cal. Bă- - 
tălia se prefăcuse în mare parte în luptă de pedestraşi; deşi 
lupta a fost cît se poate de îndiîrjită, totuşi n-a fost de lungă du- 
rată. Cavaleria romană fiind dată peste cap, o ia la goană înapoi. 
Cam către sfîrşitul luptei dintre cele două cavalerii s-a dezlănţuit 
şi atacul trupelor pedestre ; la început forţele şi avîntul au fost 
deopotrivă, cîtă vreme s-a păstrat rînduiala în unităţile gallilor şi 
hispanilor [aliate cu Hannibal]. În cele din urmă, frontul roman, 
după multă vreme şi grele sforţări, pornind în formă de unghi în 
rînduri strînse, izbuteşte să străpungă linia vrăjmaşă prea subţire 
şi din această pricină prea puţin rezistentă, şi care se avîntase îna- 
intea liniei lor de bătaie. 

Duşmanii, izbiţi zdravăn, se retrag înspăimîntaţi în neorîn- 
duială. Romanii pornesc în urmărirea lor. Ei se ţin cu şi mai mare 
zel şi bărbăţie pe urmele fugarilor îngroziţi. Romanii ajungînd 
tocmai în centrul liniei de bătaie, în cele din urmă, fiindcă nici 
aici n-au întîlnit nici un fel de împotrivire, au înaintat pînă la 
corpul de rezervă alcătuit din africani, care, fiind aşezat la cele 
două aripi, fusese retras mai înapoi, deoarece linia de bătaie pu- 
nică, alcătuită din trupe gallice și hispane, fusese mai înaintată 
decit restul frontului. După acest intrînd, duşmanul a fost lichi- 
dat, în primul rînd frontul din centru s-a egalat, apoi însă duş- 
manul dînd şi aici înapoi pas cu pas, a făcut o scobitură în cen- 
trul lui de bătaie, în vreme ce trupele de africani de la cele două 
aripi, făcînd o manevră de învăluire, au izbutit să încercuiască 
aripile armatei romane care se avîntaseră cu prea multă nesoco- 
tință către centrul frontului. În urmă, mărind şi mai mult învălu- 
irea, carthaginezii au reuşit să-i încercuiască de tot pe romani, 
închizîndu-i şi în spate. De acolo, după ce romanii în zadar în- 
cheiaseră cu bine o luptă, lăsîndu-i de o parte pe gallii şi pe his- 
panii al căror spate îl nimiciseră, pornesc acum la o nouă luptă, 

împotriva africanilor. Noua luptă era nefavorabilă pentru romani 
nu numai datorită faptului că fiind încercuiți erau nevoiţi să lupte 
împotriva celor care îi înconjuraseră din toate părţile, dar şi pen- 
tru că luptau istoviţi, împotriva unor trupe şi proaspete, şi pu- 
ternice. 


XLVIII Lupta se dezlănţuise şi la aripa stîngă a romanilor, unde 
fuseseră aşezaţi călăreţii aliaților în faţa cavaleriei numide; mai 
întîi lupta a început în ritm domol şi datorită unui vicleşug cartha- 
ginez : vreo 500 de numizi, care, în afară de armele lor obişnuite 
de atac şi apărare, aveau ascunse pe sub zale şi săbii, pornesc în 
galop către rîndurile armatei romane, ţinînd scuturile la spate, în- 
tocmai ca nişte dezertori ; aceştia sar de pe cai şi, după ce aruncă 
scuturile şi suliţele la picioarele vrăjmașilor, sînt primiţi în mijlocul 
frontului şi conduşi de acolo pînă la cele din urmă rînduri din 
spatele armatei romane ; ajunşi acolo primesc poruncă să stea pe 
loc. În vreme ce lupta se înteţeste în toate părţile, aceşti numizi 
rămîn locului liniștiți. Cînd însă prind de veste că privirile şi fiin- 
ţele luptătorilor romani sînt aţintite către toiul bătăliei, atunci, 
după ce pun mîna repede pe scuturile care zăceau răsfirate pe tot 
întinsul câmpului de bătaie între grămezile de leşuri, atacă din 
spate linia de luptă romană. Ei îi lovesc pe romani pe la spate, 
tăindu-le vinele. Astfel, numizii fac acolo un cumplit prăpăd, pri- 
cinuind o buimăceală şi o spaimă cu mult mai mare. În timp ce 
într-o parte 153 intrase groaza în trupele romane care sînt puse pe 
fugă, iar în cealaltă 154 lupta se ducea mai departe cu şi mai mare 
încrîncenare, deşi fără nădejde de biruinţă, Hasdrubal 155 scoate 
din centrul frontului cavaleria numidă, deoarece lupta acestora cu 
romanii lîncezea acum, şi o trimite în urmărirea celor care fugeau 
împrăştiați prin toate părţile. Mai alătură trupe de galli şi de his- 
pani 15 în sprijinul africanilor, obosiţi mai mult de măcel decît 
de luptă. 


XLIX În partea a doua a bătăliei, Paullus 157, cu toate că chiar 
la începutul luptei fusese greu rănit de [o piatră aruncată cu] 
praştia, totuşi, în fruntea unor pîlcuri dese de ostași, a pornit în 
mai multe rînduri în iureş asupra lui Hannibal şi cu sprijinul ca- 
valeriei romane a restabilit frontul în cîteva locuri ; în cele din 
urmă însă, călăreţii renunţară la cai, fiindcă pe consul îl părăsiseră 
puterile şi nu-şi mai putea struni calul. Se spune că Hannibal, 
cînd unul din ai să-i i-a dat de ştire că consulul a poruncit oame- 

nilor săi să descalice, ar fi grăit următoarele cuvinte : „Ce n-aş da 
eu să pun mîna pe toţi aceştia și să mi-i văd legaţi!“ 

Atunci lupta dintre cele două cavalerii s-a transformat în bă- 
tălie între pedestrimi, în care situaţie biruinţa duşmanului a fost 
neîndoielnică, deoarece romanii, văzîndu-se biruiţi, voiau mai de- 
grabă să moară pe locul unde se aflau decît să fugă, iar învingă- 
torii puni, îndirjiţi împotriva romanilor că le întîrzie izbînda, îi 
măcelăreau pe cei pe care nu puteau să-i pună pe fugă. Totuși 
pînă la urmă i-au răzbit şi pe puţinii supraviețuitori, sleiţi din pri- 
cina sforțărilor şi din pricina rănilor primite. Apoi toți romanii 
s-au răzleţit în toate părţile, iar cei care puteau îşi căutau caii 
pentru a scăpa cu fuga. 

Cînd tribunul militar Cn. Lentulus trecu pe acolo în goana ca- 
lului, îl zări stînd pe o stîncă pe consul scăldat în sînge: „L. Ae- 
milius — îi spuse, — tu eşti singurul pe care zeii trebuie să te 
socotească nevinovat de dezastrul de azi | De aceea, ia calul acesta, 
cîtă vreme mai ai o fărîmă de vlagă în tine şi cîtă vreme eu mai 
sînt în stare să te ridic de aici şi să te ocrotesc. Să nu faci ca 
această luptă să fie şi mai funestă prin moartea consulului însuşi. 
Şi fără pierderea ta sînt destule lacrimi şi destulă jale“. La aceste 
cuvinte, consulul i-a răspuns: „Cn. Cornelius, să-ţi ajute cerul să 
fii mereu vrednic şi viteaz ! Totuşi, nu-ţi irosi clipele atît de pre- 
țioase jeluindu-mă pe mine în zadar și riscînd să nu mai poţi scăpa 
din ghearele vrăjmaşului | Du-te şi vesteşte oficial senatul roman 
să fortifice cetatea romană şi s-o întărească cu noi oşti înainte de 
a se apropia de ea dușmanul biruitor ; în particular, dă-i de ştire 
lui Q. Fabius că L. Aemilius a trăit pînă acum şi s-a stins din 
viaţă avînd întipărite în minte sfaturile sale. lar mie îngăduie-mi 
să-mi dau duhul între mormanele de leşuri ale ostaşilor mei, ca să 
nu fiu din nou învinuit, după ce voi ieşi din dregătoria consulară, 
și nici să nu mă mai înfăţişez la judecată ca acuzator al colegului 
meu de consulat, ca să-mi apăr nevinovăția, aruncînd vina în spa- 
tele altuia !“. 

Pe cînd cei doi vorbeau astfel, au dat năvală peste ei mai întii 
un puhoi de ostaşi romani fugăriţi şi apoi şi duşmanii, care i-au 
stilcit în picioare. Pe consul, punii neştiind cine este, l-au copleșit 
cu o grindină de sulițe. Pe Lentulus l-a scăpat în toiul învălmăşelii 
numai goana calului. 

Atunci romanii încep să fugă din toate părţile în neorînduială. 
Şapte mii de oameni şi-au căutat scăparea prin fugă în tabăra cea 
mică, zece mii, în cea mare, iar două mii au fugit chiar în tîrgul 

Cannae, unde de îndată au şi fost înconjurați de Carthalo şi de 
cavaleria lui, deoarece acest tîrg nu era apărat cu nici un fel de 
întăritură. Celălalt consul, fie din întîmplare, fie dintr-adins, ne- 
intrînd în învălmăşeala puhoiului de fugari, a reuşit să scape îm- 
preună cu vreo 50 de călăreţi, ducîndu-se la Venusia 158. Se spune 
că au căzut la Cannae, nimiciţi de puni, 45 500 pedestraşi şi 2 700 
călăreţi, pierderile romanilor fiind deopotrivă de mari cu ale aliaţi- 
lor lor. 

În rîndurile celor căzuţi pe cîmpul de luptă au fost amîndoi 
questorii consulilor. L. Atilius şi L. Furius Bibaculus, şi 29 triburi 
militari, cîţiva foşti consuli, praetori şi edili (dintre aceştia fac 
parte şi Cn. Servilius Geminus 15 şi Marcus Minucius 16% [Rufus] 
care fusese comandantul cavaleriei în anul trecut, precum şi con- 
sul cu cîţiva ani mai înainte) ; în afară de aceştia, şi 80 senatori 
romani, sau care mai îndepliniseră acele dregătorii de pe urma 
cărora aveau dreptul să fie aleşi în rîndurile senatorilor, şi care se 
înrolaseră ca voluntari în legiunile romane. Se mai spune că au 
căzut prizonieri în mîinile punilor în această bătălie 3 000 de pe- 
destraşi şi 1 500 călăreţi. 


L Aşa s-a desfăşurat bătălia de la Cannae 161, deopotrivă în 
faimă cu dezastrul roman de la Allia 1%? ; numai că, după cum ur- 
mările bătăliei de la Allia au fost mai puţin grele, deoarece gallii 
încetaseră urmărirea romanilor, în aceeaşi măsură la Cannae, măce- 
lărirea armatei romane a fost mult mai cumplită şi mai înfiorătoare. 
Într-adevăr, fuga de la Allia, deşi a pricinuit căderea Romei, 
totuşi a salvat armata de la pieire. În schimb la Cannae, abia 
50 de inși l-au întovărăşit pe consul, pe cînd armata romană 
aproape în întregime a împărtăşit soarta consulului căzut în 
luptă. 

În timp ce în amîndouă taberele 1% se retrăsese mulțimea os- 
taşilor aproape lipsiţi de arme și fără comandanți, cei din tabăra 
cea mare le dau de veste celor din cea mică „să treacă la ei cînd 
vrăjmașul ostenit și de luptă şi din pricina ghiftuielii şi veseliei 
va fi scufundat în odihna de peste noapte şi apoi toţi romanii 
vor pleca într-o singură coloană la Canusium“. Unii ostaşi nici 
nu voiau să audă de o asemenea părere, ci spuneau: „De ce nu 
vin la dînşii cei care-i cheamă, cînd la fel de bine se pot aduna 
laolaltă ? De bună seamă, pricina este că spaţiul din mijloc e în- 
țesat de vrăjmași şi pentru că voiesc ca urgia să se abată asupra 
altora şi nu să-şi primejduiască ei înşişi vieţile“. Alţii nu se îm- 

potriveau unei asemenea propuneri, însă nu mai aveau curaj [s-o 
înfăptuiască]. Atunci tribunul militar P. Sempronius Tuditanus 
le spuse : „Aşadar, voiţi mai degrabă să cădeţi prinşi în miinile 
celui mai lacom şi mai sîngeros dintre duşmani, ca să vă pună 
la mezat capul şi să fiţi cumpăraţi de către cei care au să te 
întrebe dacă eşti cetățean roman sau aliat latin, pentru ca prin 
batjocorirea şi nenorocirea ta să i se acorde celuilalt cinstire ? 
Nu! Dacă într-adevăr mai sînteți concetăţenii consulului L. Ae- 
milius, care a voit mai degrabă să moară cum se cuvine decît să 
trăiască în ruşine şi ocară, precum şi ai atîtor bărbaţi, foarte vi- 
teji, care dorm acum somnul veşnic, grămădiţi în jurul lui, îna- 
inte de a ne apuca aici zorile şi înainte ca forțe vrăjmaşe şi mai 
numeroase să ne zădărnicească plecarea, să străbatem printre 
aceia care, stînd la porţi în neorînduială şi de-a valma unii peste 
alţii, fac atita zarvă! Oricît de dese ar fi rîndurile lor, ne vom 
croi drum cu ajutorul armei şi îndrăznelii. Să împrăştiem aceste 
trupe duşmane dezlînate şi neînchegate, străpungîndu-le în for- 
maţie triunghiulară 1%, ca şi cum nimic nu ne-ar sta în cale. De 
aceea, cei care vreţi să vă salvaţi şi vieţile voastre şi să mîntuiţi 
şi republica, veniţi cu mine!“ 

După rostirea acestor cuvinte, Sempronius Tuditanus scoate 
sabia din teacă şi se năpusteşte cu ostașii în formaţie triunghiu- 
lară prin mijlocul vrăjmaşilor. Şi în timp ce numizii aruncau cu 
sulițele în flancul lor drept care era descoperit, deoarece scutu- 
rile erau trecute în mîna dreaptă, ca la 600 de romani au izbutit 
să scape, intrînd în tabăra cea mare, şi de acolo, alăturîndu-li-se 
numaideciît o altă oaste şi mai numeroasă de romani, pornesc la 
drum, ajungînd teferi la Canusium. Însă această ispravă învinşii 
au făcut-o mai degrabă sub imboldul firii fiecăruia sau împinși 
de întîmplare, decît în urma unui plan gîndit sau din porunca 
cuiva | i 


LI În urma acestei biruinţe, pe cînd Hanibal era felicitat de 
toți cei din jurul său şi-l sfătuiau ca acum, după încheicrea aces- 
tui război atît de greu, să dea un răgaz ostaşilor spre a se odihni 
şi ei şi el în vremea cît a mai rămas din acea zi, precum și în 
noaptea următoare, Maharbal, comandantul cavaleriei, a. fost de 
părere că nu e cazul să se mai zăbovească cîtuşi de puţin : „Nu, 
dimpotrivă, ca să-ţi dai seama ce-ai cîştigat în bătălia de azi, 
tu trebuie să ştii că peste cinci zile vei prînzi ca un biruitor pe 
Capitolium ! Vino după minel Eu voi pleca înainte cu cava- 

leria, pentru ca duşmanul nostru să afle că ai ajuns acolo îna- 
inte de a sosi tu“. Deşi Hannibal găsi această propunere a lui 
Maharbal destul de îmbietoare, în acelaşi timp însă prea greu 
de înfăptuit ca să-şi poată da seama numaidecît de însemnăta- 
tea ei, el îi răspunse lui Maharbal că îi laudă zelul [și intenţia], 
însă are nevoie de răgaz, spre a chibzui asupra hotăririi. Atunci 
Maharbal i-a spus : „Nu e de mirare că zeii1% n-au înzestrat pe 
acelaşi om cu toate darurile! Hannibal, tu ştii să învingi, dar 
nu ştii să te foloseşti de victoriel“. Se crede că zăbovirea lui 
Hannibal din acea zi a fost îndeajuns pentru ca Roma şi puterea 
romană să fie salvate. 

A doua zi, cum s-au ivit zorile, carthaginezii ies din tabără 
pentru a culege trofeele şi pentru a privi acest prăpăd îngro- 
zitor la vedere chiar şi pentru ochii vrăjmaşului. Zăceau la pă- 
mînt atîtea mii de romani, pedestraşi, călăreți, ici, colo, pretu- 
tindeni, după cum întîmplarea îi strînsese laolaltă, fie pentru 
luptă, fie pentru fugă. Unii dintre ei, trezindu-se şi ridicîndu-se 
plini de sînge din mijlocul celor măcelăriți, ale căror răni le 
măriseră și mai mult durerile din pricina frigului de dimineaţă, 
au fost nimiciţi de puni. Duşmanul a dat peste nişte romani 
încă în viaţă, avînd însă coapsele şi vinele tăiate; aceştia îşi 
dezgoleau gîtul şi ceafa şi-i chemau pe puni să le soarbă tot 
sîngele care le-a mai rămas în trup. Alţii au fost găsiți cu ca- 
petele îngropate în ţărîna scormonită. Se învedera limpede că 
aceşti romani şi-au făcut ei singuri aceste gropi unde şi-au virît 
feţele şi apoi grămădindu-şi ţărîna deasupra lor în felul acesta 
şi-au dat suflarea. Le-a atras mai cu seamă atenţia tuturor cartha- 
ginezilor un numid care, avînd nasul mușcat şi urechile sfişiate, 
a fost scos încă viu de sub un roman ce zăcea mort deasupra 
lui : romanul, nemaifiind în stare să se folosească de mînă pen- 
tru a ţine vreo armă, în furia lui turbată şi-a sfişiat vrăjmașul, 
şi aşa a murit. 


LII După ce în cea mai mare parte din zi fură culese tro- 
feele, Hannibal îşi conduse oastea spre a ataca tabăra cea mică 
a romanilor. Mai întîi de toate el le tăie legătura cu apa prin- 
tr-o linie de împresurare ; de altfel, predarea tuturor acestor ro- 
mani se făcu mai curînd decît nădăjduise Hannibal, deoarece 
erau sleiți de vlagă din pricina sforţărilor, veghilor şi mai ales 
a rănilor. Aceştia au făcut o învoială cu Hannibal ca să-i predea 
armele şi caii, iar pentru fiecare cetăţean roman să i se dea cite 

900 de monede quadrigate 1%, cîte 200 pentru fiecare aliat şi 
cîte 100 pentru fiecare sclav ; după ce au achitat aceşti bani cu 
condiţia să fie lăsaţi să plece [slobozi, avînd] numai un rînd de 
veşminte [asupra lor], ei i-au primit pe duşmani în tabără. Toţi 
prinşii fură puşi sub pază, cetățenii romani fiind despărțiți de 
aliaţii lor. Pe cînd acolo vremea se scurgea în felul acesta, în- 
tre timp, în tabăra cea mare cei care mai aveau destule forţe 
sau bărbăţie, vreo patru mii de pedestraşi şi 200 de călăreţi, au 
izbutit să scape fugind pînă la Canusium, unii încolonaţi, alţii 
răzleţindu-se pretutindeni peste cîmpuri, deoarece pe acolo erau 
mai feriţi de primejdii; de aceea această tabără a fost predată 
punilor de cei răniţi şi cei înspăimiîntaţi în aceleaşi condiţii în 
care s-a predat duşmanilor şi cealaltă [tabără]. O uriaşă pradă 
a fost găsită acolo, care, în afară de cai, oameni şi ceva argin- 
tărie, toată a fost împărţită ostaşilor puni — prada cea mai mare 
consta din phalere 1% pentru cai, căci la război romanii nu se 
foloseau decît foarte rar de veselă de argint la masă — iar toate 
celelalte lucruri au fost lăsate ca să fie prădate de puni. 

Apoi Hannibal dădu poruncă să se strîngă într-un singur loc 
toate leşurile alor săi, spre a fi îngropate ; se spune că la Cannae 
au căzut aproape 8000 de ostaşi din rîndurile celor mai viteji 
oameni ai săi 1%, Unii analişti au scris că a fost căutat şi îngro- 
pat și consulul roman 1%. 

Pe aceia care se refugiaseră la Canusium, — după ce au fost 
găzduiți de canusini între zidurile oraşului şi în locuinţele lor, 
— o femeie numită Busa, din Apulia [de baştină], dintr-un neam 
vestit şi cu dare de mînă i-a ajutat dîndu-le merinde, straie şi 
chiar bani de drum. Pentru dărnicia ei, mai tîrziu, după înche- 
ierea războiului, senatul roman i-a adus acestei femei o deose- 
bită cinstire. 


LIII Deoarece în rîndurile acestora mai erau şi patru tribuni 
militari 170, Fabius Maximus din prima legiune, al cărui tată fu- 
sese dictator anul trecut, L. Publius Bibulus şi P. Cornelius 
Scipio din legiunea a doua, iar din legiunea a treia Ap. Claudius 
Pulcher, care anul trecut fusese edil, aceştia în unanimitate i-au 
încredințat comanda supremă a acestor trupe lui P. Scipio, deşi 
foarte tînăr 171, şi lui Ap. Claudius Pulcher. În vreme ce aceştia 
se consfătuiau cu încă vreo cîţiva asupra mersului situaţiei ge- 
nerale, P. Furius Philus, feciorul unui fost consul, le dădu de 
ştire că ei degeaba mai nutresc vreo nădejde cînd totul e pier- 

dut, pentru că situaţia republicii e desperată şi fără putință de 
scăpare. „Vreo cîţiva tineri de neam nobil, a căror căpetenie e 
M. Caecilius Metellus, au privirile aţintite către mare şi corăbii, 
pentru ca, părăsind Italia, să-şi caute refugiul la vreunul din 
regi“ 172, Însă în vreme ce toţi cei de faţă erau de părere să se 
convoace sfatul [pentru a se lua o hotărîre în această privinţă], 
deoarece această năpastă, în afară de faptul că era cumplită, 
era şi nouă după atîtea urgii şi-i uimise pe toţi, înmărmurindu-i 
ca în faţa unei minuni, tînărul Scipio, hărăzit de ursită a fi con- 
ducătorul acestui război, le declară că nu e vreme de sfat: „în- 
tr-o năpastă atît de grozavă — a spus el — trebuie doar să 
îndrăznim şi să pornim la faptă, nu să ţinem consfătuiri. Toţi cei 
ce vor să izbăvească republica, să-şi ia asupră-le armele şi să 
meargă împreună cu mine! Mai adevărată tabără a duşmanilor 
e aceea unde se frămîntă asemenea gînduri“. Însoţit numai de 
vreo cîțiva inşi, Scipio se duse să ceară găzduire lui Metellus, 
şi pentru că acolo găsi întruniţi tinerii despre care i se adusese 
la cunoştinţă, scoţîndu-şi sabia din teacă şi ţinînd-o deasupra 
capetelor celor care se consfătuiau, le strigă: „Ascultînd de 
glasul conştiinţei mele, aşa cum eu nu voi părăsi niciodată re- 
publica poporului roman, la fel nu voi îngădui vreunui alt ce- 
tăţean roman s-o părăsească! Dacă cu bună ştiinţă eu vă înşel, 
atunci prea bunul şi prea puternicul Jupiter să-mi facă parte de 
cea mai înfiorătoare moarte, atît în ce priveşte casa mea, cât și 
familia şi averea mea! De aceea, M. Caecilius şi voi toţi cei de 
faţă, vă cer să juraţi repetînd aceste cuvinte; cel care nu va 
jura, să ştie că această sabie pentru el a fost scoasă din teacă!“ 
Înspăimîntaţi de parcă l-ar fi văzut pe însuși biruitorul Hanni- 
bal, toţi jură şi-şi încredințează soarta în mîinile lui Scipio, ca 
să-i apere şi pe ei înşişi. 


LIV În vremea cînd se întîmplau acestea la Canusium, sosiră 
la consul, la Venusia, cam 4500 de pedestraşi şi călăreţi, care 
în fuga lor se răspîndiseră peste cîmpuri. Toţi locuitorii Venu- 
siei, după ce i-au împărţit pe aceştia pe la casele lor spre a fi 
găzduiţi şi a li se purta de grijă cu toată dragostea, au dăruit 
fiecărui călăreț o togă şi o cămaşă şi cîte 25 de monede quadri- 
gate, iar pedestraşilor cîte 10 monede, precum şi arme celor 
care nu mai aveau. Li s-a acordat cuvenita găzduire şi de către 
cîrmuirea cetăţii, şi de către fiecare locuitor în parte şi toți şi-au 
exprimat dorinţa ca nu cumva norodul venusin să fie întrecut 

în dărnicie de femeia din Canusium. Numai că marele număr 
al romanilor era o sarcină destul de împovărătoare pentru Busa : 
căci acum se adunaseră acolo aproape zece mii de ostaşi. Cînd 
Appius şi Scipio aflară că celălalt consul e teafăr [şi nevătămat], 
trimit de îndată o ștafetă la dînsul ca să-i dea de ştire cîte trupe 
de călăreți şi de pedestraşi sînt cu dînşii şi totodată să-l întrebe 
dacă porunceşte ca oastea să fie adusă la Venusia sau să rămînă 
la Canusium. Însă Varro îşi strămută trupele la Canusium. În- 
tr-adevăr, această oaste avea întrucitva înfățișare de armată con- 
sulară şi părea că are de gînd acum să se apere, dacă nu pe cîmpul 
de luptă cu armele, de bună seamă la adăpostul zidurilor. 

La Roma se dusese vestea că, într-adevăr, nu supravieţuise 
nici un fel de ostaşi, nici de ai concetăţenilor, nici de ai aliaţi- 
lor şi că, o dată cu nimicirea armatei şi cu pieirea ambilor con- 
suli, au fost nimicite toate trupele. Niciodată, după ce Roma a 
fost salvată de sub galli, cetatea nu mai fusese cuprinsă de atîta 
groază şi învălmăşeală ! De aceea, ca să nu mă simt covirşit de 
0 asemenea sarcină, nici eu nu mă voi încumeta să istorisesc 
ceeea ce, de bună seamă, voi micşora prin povestire. 

După ce anul trecut pierise la Trasimenus și consulul și ar- 
mata, acum li se aduceau romanilor la cunoştinţă, nu rană după 
rană, ci un noian de nenorociri de tot felul: au pierit amîndoi 
consulii, au fost nimicite ambele armate consulare, nu mai există 
nici o tabără romană, nici un comandant, nici un ostaş. „Apulia, 
Samnium şi aproape întreaga Italie au căzut în mîinile lui Han- 
nibal“. Fără îndoială, un alt neam ar fi fost cu desăvîrşire co- 
pleşit sub povara unui dezastru atît de cumplit. Dacă ai vrea să 
compari înfrîngerea carthaginezilor la Insulele Aegates 17%, su- 
ferită de ei cu prilejul bătăliei navale, cînd fiind biruiţi au fost 
nevoiţi să cedeze Sicilia şi Sardinia, devenind tributari şi supuşi, 
sau bătălia nenorocoasă dată mai tîrziu în Africa 174, cu care pri- 
lej însuşi Hannibal s-a prăbuşit, — în nici o privință nu pot fi 
comparate decît numai că au fost îndurate cu mai puţină tăriel 


LV Praetorii P. Furius Philus şi M. Sempronius au întrunit 
senatul în Curia Hostilia, pentru a ţine sfat în legătură cu apă- 
rarea orașului: căci nu se îndoiau că, după nimicirea oștilor 
romane, vrăjmașul va veni să atace Roma, singura ţintă şi greu- 
tate care îi mai rămînea în acest război. 

În toiul nenorocirilor atît de cumplite, şi în vreme ce de 
unele din ele nu aveau încă cunoștință, nu le era lesne să ia o 

hotărire, deoarece pretutindeni răsunau vaierele femeilor ce se 
tînguiau, jelindu-și, aproape în toate casele de-a valma, şi pe cei 
vii şi pe cei morţi, pentru că nu li se adusese încă oficial la cu- 
noştinţă care e situaţia alor lor. Q. Fabius Maximus fu de pă- 
rere „să se trimită cele mai iuți ştafete călări şi pe Via Appia, 
şi pe Via Latina, care să-i întrebe pe cei întilniți în cale — ne- 
greşit vor fi fiind vreunii răzleţiţi în fuga lor prin tot locul —— 
şi să-i aducă la cunoştinţă care e soarta consulilor şi a armatelor 
şi, dacă cumva zeii nemuritori se vor fi milostivit de puterea 
romană şi vor fi voit să mai dăinuie numele de roman, să afle 
unde sînt acele trupe; apoi unde s-a dus Hannibal în urma bă- 
tăliei, ce pregăteşte, ce face şi ce are de gînd să mai facă. Toate 
acestea trebuie cercetate şi aflate prin mijlocirea unor tineri 
destoinici şi, pentru că republica are la îndemînă prea puţini 
dregători, senatorii înşişi trebuie să se străduiască a înlătura 
panica şi agitația din cetate, a îndepărta matroanele din pieţele 
publice şi a le sili să rămînă fiecare între pereţii locuinţei sale ; 
să oprească jeluirea rudelor lor, să facă să se aștearnă liniştea 
în oraş, să aibă grijă a aduce ştirile în orice privinţă la cunoș- 
tința praetorilor, ca fiecare să aştepte să primească acasă ştafeta. 
cu ştirile asupra situaţiei alor săi; în afară de aceasta, să aşeze 
străji la porţile cetăţii care să oprească pe oricine de a ieşi din 
oraş şi să-i convingă pe locuitori că singura lor nădejde de apă- 
rare nu poate fi decît în salvarea cetăţii şi zidurilor ei. Abia 
după ce se vor potoli zarva şi agitaţiile, să fie convocați sena- 
torii în curie pentru a chibzui în privinţa apărării orașului“. 


LVI După ce toţi senatorii au încuviinţat prin tropote de pi- 
cioare această părere 1%, după ce gloatele au fost îndepărtate 
din forum prin mijlocirea dregătorilor şi după ce senatorii au 
plecat să potolească zarva, atunci, în sfîrşit, a sosit şi darea de 
seamă din partea consulului C! Terentius, în care se spunea: 
„Consulul L. Aemilius şi oastea sa au fost nimiciți; dînsul se 
găseşte la Canusium, unde adună ca de pe urma unui naufragiu 
rămăşiţele unui dezastru atît de cumplit: mai sînt în unităţi ca 
la zece mii de ostaşi în neorînduială şi neorganizaţi. Hannibal 
a făcut popas la Cannae, tîrguindu-se cu romanii asupra preţu- 
lui prizonierilor şi făcîndu-şi socotelile şi în privința celorlalte 
prăzi, însă nu însuflețit de simţămintele unui învingător sau cu 
fireasca comportare a unui mare comandant“. Cu acest prilej 
s-a adus la cunoştinţă în toate locuinţele şi pierderile suferite de 

fiecare familie : jalea a cuprins întreaga cetate într-o aşa măsură, 
încît s-a întrerupt oficierea ceremoniei anuale a zeiţei Ceres 176, 
deoarece nu e îngăduit să se facă slujbe de către cei în doliu, iar 
în acea vreme nici o matroană nu fusese scutită de doliu. De 
aceea, pentru a nu fi părăsite de sfintele îndatoriri şi celelalte 
sanctuare publice sau particulare din aceeaşi pricină, s-a dat un 
decret senatorial prin care după 30 de zile toată lumea să pună 
capăt doliului. 

Apoi, după potolirea zarvei şi agitaţiilor din oraş, senatorii 
fură convocați în curie. S-a adus la cunoştinţă și cuprinsul unei 
alte dări de seamă scrisă de praetorul Siciliei, T. Otacilius, în 
care se spunea: „Flota punică pustieşte regatul lui Hiero; în 
vreme ce dînsul voia să-i dea regelui ajutorul cerut, a venit 
ştirea că o altă flotă stă pregătită şi echipată în apele insulelor 
Aegates, pentru ca, îndată ce carthaginezii vor simţi că el se 
îndreaptă să apere țărmurile Syracusei, punii să atace numaidecît 
Lilybaeum şi o altă provincie romană; de aceea, dacă romanii 
vor să-l apere pe acest rege aliat şi Sicilia, el are nevoie de oa 
doua flotă“. 


LVII După ce s-a dat citire dărilor de seamă ale consulului 
şi praetorului, senatul a hotărît ca praetorul!!? M. Claudius, 
care comanda flota romană ancorată lă Ostia, să fie trimis la 
armata de la Canusium, şi să i se scrie consulului ca, după ce va 
încredința armata sa praetorului să vină la Roma cît mai repede 
cu putință, pentru că aşa cer interesele supreme ale statului. 
Lumea a fost înspăimîntată pe lîngă atîtea dezastre atit de mari, 
pe de o parte, şi de celelalte semne şi arătări, pe de alta, şi de 
faptul că în acel an două vestale, Opimia și Floronia, fiind 
prinse dedîndu-se desfriului, una a fost îngropată de vie, după 
cum era datina, sub pămînt, lîngă poarta Collina, iar cealaltă 
şi-a făcut singură seama. L. Cantilius, secretarul pontificelui din 
colegiul celor care acum poartă numele de „micii pontifici“ 178 
şi care trăise în desfrîu cu Floronia, a fost bătut cu vergile de 
marele pontifice în locul unde se ţinuseră comiţiile, pînă cînd 
din pricina loviturilor şi-a dat sufletul. Deoarece şi această ne- 
legiuire, aşa cum se întîmplă îndeobşte în toiul acestor urgii, era 
privită tot ca un semn, [preoţii] decemviri au primit poruncă 
să cerceteze cărţile sibylline, iar Q. Fabius Pictor a fost trimis 
la Delphi ca să întrebe oracolul prin ce fel de rugăciuni şi is- 
păşiri pot fi împăcaţi zeii şi cînd se vor curma aceste urgii atit 

de cumplite. Între timp s-au adus şi cîteva jertfe, ieşite din 
comun, potrivit îndrumărilor date de cărţile Ursitei ; între aces- 
tea, au fost îngropaţi de vii sub pămînt un gall şi o gallă, un 
grec şi o grecoaică 179, jertfirea acestora. fiind făcută în tîrgul de 
vite, într-un loc împrejmuit cu piatră, loc care fusese însîngerat 
dinainte de jertfe omeneşti, datină foarte puţin practicată de 
romani. După ce zeii au fost împăcaţi îndeajuns, după cum se 
credea, M. Claudius Marcellus trimite din Ostia la Roma 500 de 
ostaşi pe care îi avea înrolați în corpul flotei, pentru a asigura 
paza oraşului, iar el, după ce a trimis legiunea de pe vasele 
flotei (aceasta era legiunea a treia) sub comanda tribunilor mi- 
litari la Teanum Sidicinum şi a predat flota colegului său, P. Fu- 
rius Philus, a pornit după cîteva zile în marş forţat către Ca- 
nusium. 

Atunci, potrivit dispoziţiilor senatului, fu desemnat dictator 
M. Junius, iar Ti. Sempronius, comandant al cavaleriei. După 
ce s-a hotărît recrutarea armatei, cei doi înrolează sub drapel 
tineretul de la 17 ani în sus, ba chiar şi pe unii care mai purtau 
încă toga praetexta. Cu aceste efective s-au constituit patru le- 
giuni de pedestraşi şi 1000 de călăreți. De asemenea, senatul 
trimise şi la aliaţi şi la cei cu nume de latini împuterniciţi pen- 
tru a lua în primire trupele cuvenite, potrivit îndatoririlor. Se- 
natul porunceşte să se pregătească arme de atac şi de apărare 
şi tot felul de mijloace de luptă, scoţindu-se cu acest prilej din 
temple şi portice vechile trofee luate de la duşmani. Lipsa de 
oameni liberi şi nevoia i-au împins pe romani să recurgă şi 13 
un nou mijloc de recrutare : statul a răscumpărat 8 000 de tineri 
zdraveni din rîndurile sclavilor 1% și i-a înarmat, după ce a în- 
trebat mai înainte pe fiecare în parte dacă vrea să meargă la 
război. S-a găsit cu cale să se înroleze astfel de ostaşi mai de- 
grabă pentru a se da putinţa ca răscumpărarea prizonierilor să 
se facă cu o sumă mai mică. 


LVIII Într-adevăr, Hannibal, după izbînda lui atît de stră- 
lucită de la Cannae, preocupat mai degrabă de socotelile învin- 
gătorului decît de grija purtării războiului, scoțind în faţă prizo- 
nierii şi despărțindu-i pe romani de aliaţi, după ce le-a vorbit 
acestora din urmă cu bunăvoință, i-a trimis la vatră fără să le 
ceară bani pentru vreo răscumpărare, așa cum făcuse mai îna- 
inte la Trebia şi la lacul Trasimenus ; după aceasta, chemînduri 
la sine şi pe romani — ceea ce nu făcuse mai înainte —, li se 

adresă cu cuvinte destul de îmbietoare, spunîndu-le: „el cu ro- 
manii nu poartă un război pe viață şi pe moarte, ci se luptă cu 
ei pentru a-i fi respectată Carthaginei demnitatea şi puterea. 
Şi părinţii lor s-au dovedit a fi mai prejos în faţa vitejiei roma- 
nilor, la rîndu-i şi dînsul se străduieşte ca romanii să se plece 
şi în fața norocului său, şi totodată şi în faţa vitejiei sale. De 
aceea, el le oferă prizonierilor romani prilejul de a se răsoum- 
păra. Preţul răscumpărării va fi de 500 monede quadrigate de 
fiecare călăreț, 300 de fiecare pedestraş şi 100 de fiecare sclav“. 
Cu toate că pentru călăreţi el mai adăugase pe deasupra şi o 
oarecare sumă faţă de preţul la care se învoiseră ei cînd se pre- 
dâseră, totuşi aceştia au primit bucuroşi orice condiţie de răs- 
cumpărare. S-a găsit cu cale să se aleagă din sînul lor, prin vot, 
zece oâmeni care să se înfăţişeze senatului la Roma; ca semn 
de încredere, nu le-a primit o altă chezăşie decît jurămîntul că 
se vor întoarce. Împreună cu aceştia fu trimis Carthalo, un nobil 
carthaginez, care să le aducă la cunoştinţă condiţiile, în cazul 
că romanii vor fi sufleteşte înclinați să încheie pace. După ce 
delegaţii ieşiră din lagăr, unul dintre ei, un ins cu foarte puţină 
fire de roman, s-a înapoiat acolo întocmai ca unul care ar fi 
uitat ceva, iar înainte de căderea nopţii îşi ajunse şi el tovarăşii, 
crezînd că prin aceasta s-a dezlegat de jurămînt. Cînd s-a dat 
de veste la Roma că vin aceşti delegaţi, în întîmpinarea lui 
Carthalo s-a trimis un lictor ca să-i aducă la cunoştinţă porunca 
dictatorului de a ieşi dintre hotarele romane înainte de lăsatul 
amurgului. 


LIX Dictatorul a dat delegaților prizonierilor încuviințarea 
de a-şi spune păsul în senat. Căpetenia acestora a rostit urmă- 
toarea cuvîntare : 

»M. Junius, şi voi senatori, oricare dintre noi ştie că în nici o 
cetate n-au existat vreodată prizonieri mai fără. preţ ca ai cetăţii 
noastre | Într-adevăr, dacă nu cumva ne preocupă cauza noas- 
tră mai mult decît se cuvine, niciodată n-au căzut alți prizonieri 
în mîinile duşmanilor care să merite mai multă atenţie ca noi 
din partea voastră. Căci noi nu ne-am predat armele pe cîmpul 
de bătaie din pricina fricii, ci ne-am retras în tabără după ce 
am prelungit lupta pînă aproape de căderea nopţii, stînd de- 
asupra mormanelor de trupuri măcelărite ; în restul zilei şi în 
cursul nopţii următoare, deşi sleiți de sforţări şi de răni, totuşi 
ne-am întărit parapetele taberei. A doua zi, fiind înconjurați de 

armata punică învingătoare, deoarece eram împiedicaţi a mai 
lua apă din rîu şi nu mai aveam vreo nădejde de a putea stră- 
bate printre rîndurile dese ale dușmanilor, şi deoarece socoteam 
că nu e păcat să mai rămînă în viaţă vreun ostaş roman în urma 
bătăliei de la Cannae, după ce au fost măcelăriți 50 000 de oa- 
meni din oastea noastră, atunci, ne-am învoit în cele din urmă 
să dăm o sumă de bani, cu care răscumpărîndu-ne să fim lăsaţi 
slobozi, şi apoi am predat armele, în care nu mai aveam nici un 
sprijin. Ştiam că şi strămoşii noştri s-au răscumpărat cu aur de 
la galli şi că şi părinţii voştri, deși oameni atît de dirji în ce 
priveşte acele condiţii ale păcii, şi-au trimis totuşi la Tarentum 
emisari pentru a-i răscumpăra pe prizonieri. Într-adevăr, atît 
bătălia de la Allia cu gallii, cât şi cea de la Heraclea cu Pyrrhus 18! 
au fost dezastruoase pentru romani, nu din pricina pierderilor su- 
ferite, ci a groazei, panicii şi fugii. În schimb, cîmpiile de la 
Cannae sînt acoperite de leşurile romanilor, şi noi am izbutit să 
scăpăm cu viață în urma bătăliei datorită numai faptului că vrăj- 
maşii s-au simţit obosiţi de atîta măcel şi n-au mai avut arme cu 
care să ne ucidă. Între noi se află totuşi unii despre care se poate 
spune că într-adevăr n-au fugit de pe cîmpul de bătaie, deoarece 
fuseseră lăsaţi cu paza taberelor ; totuşi şi aceştia au căzut în 
mîna potrivnicului, o dată cu predarea taberelor. Eu nu privesc 
cu pizmă norocul sau soarta vreunui concetăţean sau tovarăş de 
arme, dar nici nu vreau să se spună că m-am ridicat pe mine în 
slavă, coborînd pe altul — afară de cazul că se acordă răsplată 
celor mai mulţi dintre ei pentru că sînt iuți de picior şi pentru că 
ştiu să alerge, deoarece aceştia, nemaiavînd asupra lor vreo 
armă, au fugit de pe cîmpul de luptă şi nu s-au mai oprit decit 
la Venusia sau Canusium ; deci, aceştia nu sînt mai îndreptăţiţi 
să fie socotiți mai presus de noi şi să se simtă mîndri de faptul 
că pe diînşii republica se bizuie mai mult ca pe noil De bună 
seamă, vă veţi putea sluji şi de ei ca de nişte ostaşi vrednici şi 
viteji, dar cu atît mai mult şi de noi care vom dovedi un zel cu 
atît mai aprig pentru patrie, cu cît vom fi şi răscumpăraţi şi ne 
vom înapoia şi în patrie datorită mărinimiei voastre! Voi recru- 
taţi ostaşi de orice vîrstă şi din orice stare. Aflu că au fost în- 
rolaţi sub drapel 8 000 de sclavi: numărul nostru nu e mai mic 
ca al lor, şi putem fi răscumpăraţi cu o sumă care nu va fi mai 
mare ca aceea dată de stat pentru cumpărarea sclavilor, dar cu 
toate acestea, dacă ne-am pune pe noi pe aceeaşi treaptă cu ei, 
aş aduce o jignire numelui de roman. Dacă voi, senatori, aţi voi 

să fiţi mai aspri față de noi, ceea ce noi nu merităm, aş socoti 
de cuviinţă că trebuie să ţineţi seama, cînd luaţi o asemenea ho- 
tărire, în mina cărui vrăjmaș aveţi să ne lăsaţi: a lui Pyrrhus, 
care s-a purtat cu prinşii ca faţă de nişte oaspeţi, ori pe seama 
unui carthaginez şi a unui barbar ca Hannibal, despre care greu 
se poate preciza dacă este mai lacom sau este mai crud. Dacă 
ați putea vedea lanţurile, halul îngrozitor al chipurilor concetă- 
ţenilor voştri, la fel v-aţi cutremura de parcă aţi vedea din cea- 
laltă parte înseşi legiunile voastre secerate pe cîmpia de la 
Cannae. Aveţi putinţa să vă daţi seama de zbuciumul şi lacrimile 
rudelor noastre care stau în vestibulul senatului, adăstînd răs- 
punsul vostru. Cînd aceste rude sînt atît de tulburate şi de în- 
grijorate atît pentru soarta noastră, cît şi a acelor care nu sînt 
de faţă, de ce simţăminte credeţi voi că sînt stăpîniţi aceia a 
căror viaţă şi libertate sînt în cumpănă ? Pe Hercules, dacă în- 
suşi Hannibal s-ar strădui să fie milos faţă de noi, în pofida 
firii lui, atunci am crede de cuviință că nu mai avem nevoie de 
viața noastră, de vreme ce n-am fost socotiți de voi vrednici de 
a fi răscumpăraţi. Cîndva, prizonierii luaţi de Pyrrhus au fost 
sloboziți de acesta fără vreo sumă de răscumpărare şi s-au 
înapoiat la Roma, dar s-au înapoiat însoţiţi de delegaţii voştri, frun- 
taşi ai republicii, trimişi la acest om ca să-i răscumpere| Să mă 
mai înapoiez în patrie cîtă vreme nu sînt prețuit mai mult de 
300 de monede quadrigate ? Fiecare om, senatori, își are simţă- 
mintele lui. Îmi dau pe deplin seama că sînt în cumpănă şi viaţa 
şi libertatea mea, însă mai mult ca orice mă apasă desconsidera- 
rea mea ca om, [gîndindu-mă că vom fi nevoiţi] să plecăm de 
aici osîndiţi şi respinşi de voi: căci, într-adevăr, oamenii nu vor 
putea crede că voi v-aţi zgircit în privinţa preţului răscumpărării 
[nevoind să daţi nimic !“] 


LĂ Îndată ce acesta îşi încheie cuvîntarea, numaideciît toată 
gloata strînsă în Comitium scoase strigăte şi vaiere de jale şi, 
întinzind ou toţii mîinile către senatori, îi imploră să le înapo- 
ieze feciorii, fraţii, rudele. Frica şi nevoia amestecase în forum 
şi pe femei de-a valma cu mulțimea bărbaţilor. După ce dele- 
gaţii prizonierilor s-au îndepărtat de acolo, senatorii începură să 
delibereze. S-au dat felurite păreri: unii susțineau că „prizo- 
nierii trebuie răscumpăraţi pe seama statului“ ; alţii, dimpotrivă, 
spuneau că „statul hu trebuie să facă nici un fel de cheltuială 
în această privinţă, însă totodată, nici prizonierii să nu fie opriţi 

a se răscumpăra cu mijloacele lor proprii. Dacă însă în momen- 
tul de faţă unii nu au la îndemînă bani, aceştia să fie împrumu- 
taţi din vistieria statului, dînd în schimb, ca asigurare, proprie- 
tăţile fie ale lor, fie ale chezaşilor“. Atunci Titus Manlius 
Torquatus 15, un bărbat cunoscut prin severitatea lui întocmai ca 
în vremurile străvechi, prea aspră, după părerea celor mai mulţi, 
se spune că a cuvîntat în chipul acesta: 

„Dacă aceşti delegaţi ar fi cerut numai aceasta: să fie răs- 
cumpăraţi aceia care au căzut în miîinile vrăjmaşului, mi-aş fi 
rostit pe scurt părerea, fără să aduc învinuire împotriva vreunuia 
din ei; căci ce altceva s-ar fi cuvenit să vă aduc aminte decît 
că trebuie să păstraţi o datină străbună, dînd totodată o pildă 
de ceea ce înseamnă necesitatea [păstrării] disciplinei ostășeşti ? 
Acum însă, cîtă vreme aceştia se fălesc aproape cu predarea lor 
şi câtă vreme ei sînt încredinţaţi că, pe bună dreptate, trebuie 
socotiți mai presus nu numai de cei care au fost luaţi prizonieri 
de vrăjmaşi pe cîmpul de luptă, dar şi chiar de aceia care au 
izbutit să scape fugind la Venusia şi la Canusium, şi faţă de 
însuşi consulul Caius Terentius, atunci, senatori, nu voi îngădui 
să nu cunoaşteţi tot ce s-a petrecut acolo la ei! Cît de mult aş 
fi dorit ca ceea ce am de gînd să vă spun acum vouă să le pot 
rosti la Canusium în faţa oştii romane însăşi, martorul cel mai 
preţios fie al ticăloşiei, fie al vitejiei fiecăruia, sau măcar de-ar 
fi fost de față Publius Sempronius 1%, pe care, dacă aceştia l-ar 
fi urmat, astăzi ar fi mai departe ostaşi într-un castru roman şi 
nu prizonieri căzuţi în mîna potrivnicului. Însu, cu toate că, pe 
de o parte, vrăjmaşii erau şi sleiţi de luptă, şi pe de altă parte, 
şi în culmea bucuriei pentru biruința obţinută, din care pricini 
cea mai mare parte dintre puni se retrăseseră în tabăra lor, cu 
toate că romanii au avut la îndemînă o noapte întreagă ca să 
scape, şi. cu toate că şapte [mii]!81 de romani înarmaţi ar fi 
fost în stare să străbată chiar printre rîndurile compacte ale vrăj- 
mașilor, totuşi ei n-au încercat să facă acest pas nici din propriu 
imbold, şi nici n-au vrut să-l urmeze pe vreun altul. 

Aproape în tot cursul nopții Publius Sempronius Tuditanus 
n-a încetat o clipă să-i povăţuiască a-l urma pe el drept călăuză, 
cîtă vreme le îngăduia numărul mic al duşmanilor aflați împreju- 
rul taberelor, cîtă vreme era linişte deplină şi cîtă vreme noaptea 
le putea acoperi încercarea de a sparge încercuirea ; pînă la ivirea 
zorilor ei puteau ajunge la adăpost sigur, în vreun oraş al aliaţilor. 
Aşa cum pe vremea străbunilor noştri, tribunul militar Publius 

Decius 1% a vorbit în Samnium, aşa cum, pe vremea tinereţii sale, 
în cel dintîi război punic, Calpurnius Flamma 1% s-a adresat celor 
300 de voluntari pe cînd îi conducea ca să ocupe o măgură situată 
în mijlocul frontului duşman, spunîndu-le : «Să murim, ostaşi, şi 
prin moartea noastră să scoatem din împresurare legiunile romane 
imcercuite I» — dacă într-adevăr Publius Sempronius ar fi rostit 
aceste cuvinte, eu nu v-aş socoti nici romani nici oameni, dacă 
între voi nu s-ar fi găsit nimeni care să se alăture straşnicei lui 
vitejii ! Sempronius vă arată drumul ce nu duce mai degrabă la 
slavă decît la însăşi izbăvirea voastră: vă înapoiază patriei, re- 
aducîndu-vă la părinţii, soțiile şi copiii voştri ! 

„În schimb vouă v-a lipsit curajul ca să vă salvaţi măcar pe 
voi înşivă ! Dar dacă ar fi fost.nevoie să vă daţi viaţa pentru pa- 
trie, atunci ce-aţi fi făcut ? Zac în jurul vostru 50 000 de conce- 
tățeni de-ai voştri şi de aliaţi, toţi măcelăriți în ziua aceea: dacă 
atîtea pilde de vitejie nu vă zdruncină, nu veţi mai fi nicicînd 
zdruncinaţi de ceva! Dacă un prăpăd atît de cumplit nu v-a in- 
suflat disprețul de viaţă, nu vi-l va putea insufla nici un alt pră- 
păd | Să vă pară rău de situaţia [desperată a] patriei atîta vreme 
cît sînteţi slobozi şi nevătămaţi ! Să vă pară şi mai rău cîtă vreme 
e patria voastră, cîtă vreme sînteţi cetăţenii ei! Acum, după ce 
v-aţi pierdut dreptul de cetățeni, după ce aţi ajuns sclavi ai puni- 
lor, pierzîndu-vă drepturile de cetăţeni, căința voastră e tirzie | 
"Oare voi aveţi de gînd să vă întoarceţi răscumpăraţi pe bani acolo 
de unde v-a îndepărtat ticăloşia şi laşitatea ? Nu i-aţi dat ascultare 
concetățeanului vcutru Publius Sempronius cînd v-a îndemnat să 
vă luaţi armele şi să-l urmaţi, în schimb, puţin mai în urmă, i-aţi 
dat ascultare lui Hannibal cînd v-a poruncit să părăsiţi tabăra şi 
să-i predaţi armele ! Cu toate acestea eu vă învinuiesc de ticăloşie 
şi laşitate, deşi pot să vă acuz de fărădelege! Căci nu numai că 
au refuzat să-l asculte pe cel ce le da o bună povaţă, ci au încercat 
chiar să i se împotrivească şi să-l reţină locului, dacă acei ostaşi 
atit de viteji nu i-ar fi îmboldit cu săbiile 'scoase din teacă pe cei 
încremeniți. Mai întîi — şi o repet —, mai întîi Sempronius a fost 
nevoit să străbată printre şirurile oastei concetăţenilor săi şi apoi 
vrintr-ale vrăjmașului ! Şi pe aceşti cetăţeni să-i dorească patria ? 
Dacă şi ceilalţi ar fi fost aidoma vouă, patria noastră nu ar mai 
avea astăzi nici un cetăţean din rîndurile celor care au luptat la 
Cannae. Din 7 000 de ostaşi înarmaţi s-au ridicat 600 care au în- 
drăznit să străpungă încercuirea ; lor nu le-au putut sta în cale 
40 000 de dușmani și datorită acestui fapt s-au întors în patrie 

liberi şi cu armele asupră-le. În schimb, cît de lipsit de primejdii 
socotiți voi că ar fi putut fi drumul unei oştiri în marş [alcătuite] 
din aproape două legiuni ? Aţi avea astăzi, senatori, la Canusium 
20 000 de oameni înarmaţi, viteji, devotați. Dar în ce chip se pot 
numi aceştia cetăţeni vrednici şi devotați ? (căci «viteji» nici măcar 
ei înşiși nu şi-ar putea spune). Afară de cazul că cineva ar putea 
crede că cei care au încercat să li se opună spargerii încercuirii, 
ori i-au sprijinit pe cei care au izbutit, ori dînşii nu-i pizmuiesc pe 
aceştia nici pentru faptul că au rămas teferi, nici pentru slava lor 
dobiîndită prin vitejie, deoarece ştiu că teama şi laşitatea sînt cau- 
zele ruşinoasei lor robii! Însă aceştia au preferat să stea ascunși 
în corturile lor şi să aştepte atît lumina zilei cît şi pe duşmani, deşi 
în tăcerea nopţii avuseseră prilej să. spargă încercuirea. «Dar poate 
că le-a lipsit bărbăţia ca să pornească în iureş din tabăra încer- 
cuită — în schimb ar fi avut curaj să-şi apere cu vitejie tabăra? 
Împresuraţi cîteva zile şi cîteva nopţi, dînşii au apărat parapetele 
castrului cu armele, iar pe ei înşişi s-au apărat la adăpostul para- 
petelor ; în cele din urmă însă, îndrăznind şi îndurînd cele mai de 
pe urmă primejdii, pentru că le lipseau toate cele trebuincioase 
vieţii şi nu mai puteau să-şi ţină nici armele în mînă, puterile fiin- 
du-le sleite de foame, au fost biruiţi datorită mai mult nevoilor, 
decît datorită armelor duşmanului» ! La ivirea zorilor, duşmanul 
s-a apropiat de parapetele castrului ; înainte de ora a doua, fără 
să-şi încerce de fel norocul în luptă, aceşti romani şi-au predat şi 
armele, şi pe ei înşişi. 

Astea v-au fost isprăvile voastre ostăşeşti vreme de două zile : 
cînd s-ar fi cuvenit să rămîneţi pe cîmpul de bătaie şi să luptaţi, 
voi v-aţi refugiat în tabără ; cînd trebuia să luptaţi în faţa para- 
petelor, v-aţi predat şi tabăra: deci n-aţi fost de folos nici pe 
cîmpul de bătaie, nici în tabără ! Și pe voi să vă răscumpăr eu? 
Cînd trebuie să spargeţi încercuirea, voi zăboviţi şi rămîneţi pe 
loc ; cînd-e nevoie să rămîneţi şi să apăraţi tabăra cu armele, voi 
predaţi duşmanului şi tabăra şi armele, şi pe voi înşivă. Eu, sena- 
tori, sînt de părere că aceştia nu trebuie răscumpăraţi aşa cum nu 
trebuie predaţi lui Hannibal acei romani care au ieşit prin iureş 
din tabără, străbătînd prin mijlocul vrăjmaşilor şi s-au înapoiat în 
patrie, datorită unei vitejii fără seamăn“ 1%. 


LXI După ce Manlius a rostit această cuviîntare, cu toate că 


prizonierii erau înrudiţi şi cu mulţi dintre senatori, pe lîngă faptul 
că încă din vremuri străvechi cetăţenii se arătaseră foarte puţin 

binevoitori faţă de ostaşii romani căzuţi prizonieri, acum erau im- 
presionaţi şi de suma mult prea ridicată cerută de carthaginezi, 
deoarece romanii nu voiau să-şi secătuiască nici vistieria, avînd 
nevoie de mari sume de bani pentru procurarea de sclavi, spre a fi 
înrolați sub drapel, şi pentru că nu voiau să-l îmbogăţească nici pe 
Hannibal, care, după cum se zvonea, era în mare lipsă de bani. 

După ce s-a dat delegaților jalnicul răspuns că „Roma nu-i răs- 
cumpără pe prizonieri“, şi pentru că la vechiul doliu s-a mai adău- 
gat și pierderea atîtor cetăţeni, lumea i-a însoţit pe delegaţii pri: 
zonierilor pînă la. porţile cetăţii cu nespuse tînguiri şi plînsete. 
Unul dintre ei, şi anume acela care se credea slobod de jurămînt 
prin ticluita înapoiere în tabără, s-a dus la locuinţa sa. Cînd acest 
fapt a făcut vilvă şi a fost adus la cunoştinţa senatului, toţi sena- 
torii au fost de părere că acesta trebuie prins şi escortat de paznici 
publici şi predat lui Hannibal. 

Mai umbla şi o altă versiune în privinţa acestor prizonieri : „la 
început au venit zece delegaţi ; deoarece senatul şedea în cumpănă 
dacă trebuie să-i primească sau nu în oraş, s-a luat hotărîrea să fie 
admiși în Roma, dar să nu li se încuviinţeze a se înfățișa senatu- 
lui. Pentru că acei delegaţi zăboviră mai mult decît nădăjduiseră 
prizonierii, s-au mai înfăţişat la Roma în afara acelora, încă trei 
delegaţi, și anume: L. Scribonius, C. Calpurnius şi L. Manlius. 
Atunci, în sfîrşit, un tribun al plebei, care era rudă cu Scribonius, 
a făcut darea de seamă referitoare la răscumpărarea prizonierilor, 
însă senatul a fost de părere să nu fie răscumpăraţi ; apoi că cei 
trei delegaţi s-au înapoiat la Hannibal, în schimb, vechea delega- 
ţie a celor zece a rămas la Roma, deoarece întorcîndu-se din drum 
pentru a recunoaște numele prizonierilor, scăpaseră de opreliştea 
jurămîntului ; că s-a stîrit o mare sfadă în senat în legătură cu 
predarea acestora, dar cei care erau de părere să fie predaţi au 
fost înfrînţi cu puţine voturi ; însă censorii următori într-atiît de 
mult i-au copleșit cu tot felul de învinuiri și înfierări, încît unii 
dintre ei şi-au făcut seama pe dată, iar ceilalți s-au ferit în tot 
restul vieţii nu numai de a mai apărea în forum, ci s-au lipsit 
aproape şi de lumina zilei şi de a se mai întîlni cu oamenii“. E de 
mirare cît de mult se deosebesc între ei analiştii şi de aceea nu-ţi 
poţi da seama care-i adevărul în această privinţă. 

Cit de mare va fi fost dezastrul de la Cannae în comparaţie cu 
dezastrele romanilor de mai înainte, aceasta se vede din faptul că 
acei aliaţi 15 a căror credință fusese neclintită alături de romani 
pînă în acea zi, atunci au început să şovăie, negreşit, nu pentru 

alt motiv decît pentru că își pierduseră nădejdea în trăinicia pu- 
terii romane. Într-adevăr, atunci pe romani i-au trădat, trecînd de 
partea punilor, următoarele populaţii : atellanii, calatinii, hirpinii, 
o parte din apuli, apoi samniţii (în afară de pentri), toţi bruttiii şi 
lucanii ; în afară de aceştia, şi uzentinii, şi aproape toate popu- 
laţiile greceşti de pe litoral: tarentinii, metapontinii, crotonienii, 
locrienii, precum şi toţi gallit cisalpini. 

Totuşi, pe romani nici aceste dezastre şi nici trădările aliaţilor 
nu i-au zdruncinat într-atît încît să se pomenească vreodată la ei 
despre pace cu punii, nici înainte de sosirea consulului !% ]a 
Roma şi nici după ce s-a înapoiat el şi a fost reîmprospătată amin- 
tirea dezastrului suferit la Cannae. Chiar în această vreme, cetatea 
Romei a fost însufleţită de atîta bărbăţie, încît, cînd consulul s-a 
înapoiat la Roma după un dezastru atît de cumplit, deşi el [usese 
în primul rînd făptuitorul acestuia, în întimpinarea lui a alergat o 
mare mulţime de oameni din toate stările sociale, care i-a adus 
mulţumiri pentru faptul că nu şi-a pierdut nădejdea [în tăria] 
republicii : în schimb dacă ar fi avut carthaginezii un asemenea 
cap de oaste, fără doar şi poate aceştia nu s-ar fi dat la o parte 
de la nici o osîndă. 


https://biblioteca-digitala.ro 


CARTEA XXIII 


https://biblioteca-digitala.ro 


https://biblioteca-digitala.ro 


1 După bătălia de la Cannae, între timp şi cele două tabere 
romane 1 au fost cucerite şi pustiite de puni. Îndată după aceasta, 
Hannibal a plecat din Apulia, pornind spre Samnium, fiind chemat 
în ţinutul hirpinilor de Statius Trebius, care i-a făgăduit că el îi 
va preda [cetatea] Compsa?. Trebius era compsan şi se bucura 
de. vază în rîndurile locuitorilor de acolo, însă îl prigonea facţiu- 
nea Mopsilor, o familie care ajunsese la cîrma cetăţii datorită spri- 
jinului dat de romani. După ce s-a dus vestea cum s-a sfîrşit bătă- 
lia de la Cannae şi după ce Trebius a împrăştiat pretutindeni 
zvonuri că vine Hannibal, Mopsii au părăsit orașul, care a fost 
predat Punului fără luptă. Acolo Hannibal a aşezat o garnizoană 
carthagineză. În Compsa şi-a depozitat Hannibal toate prăzile şi 
bagajele. Apoi, după ce şi-a împărţit trupele, el dă poruncă lui 
Mago să ia în primire şi să ocupe din acel ţinut fie oraşele care se 
rupseseră ? de romani, fie să le silească pe cele care se împotri- 
veau încă a trece de partea Carthaginei. Hannibal se îndreptă 
apoi către Mare Inferum, străbătînd ţinutul campan, ţintind să 
ocupe Neapolis, ca să aibă şi el un port la mare, După ce a tre- 
cut hotarele neapolitanilor, Hannibal a rînduit cîteva pilcuri de 
numizi în nişte capcane ascunse cît mai bine cu putință (erau 
acolo, scobite în stînci, foarte multe drumuri şi ocolişuri ascunse), 
iar altor pilcuri de ostaşi le-a poruncit să dea o raită în galop prin 
faţa porţilor cetăţii Neapolis, cărînd în văzul locuitorilor ceea ce 
prădaseră de prin ogoare. Cînd un pile de călăreţi neapolitani a 
pornit în iureş asupra acestora, fiindcă li se părea că vrăjmaşii nu 
sînt nici mulţi la număr şi mergeau şi în neorînduială, în urma re- 
tragerii [cetei de prădalnici] făcute într-adins — piîlcul a fost atras 
în cursă de numizi şi înconjurat ; şi n-ar fi scăpat cu viaţă nici un 
călăreț neapolitan dacă nu s-ar fi aflat în apropierea mării și în 
preajma vaselor — cele mai multe pescăreşti — la care cei care 
ştiau să înoate şi-au găsit salvarea. Totuşi în această luptă au fost 

prinşi şi ucişi şi cîţiva tineri nobili din Neapolis, între care şi 
Hegeas, comandantul călăreţilor care pornise prea avîntat asupra 
punilor cînd se retrăgeau. Cînd i-au apărut în faţa ochilor zidurile 
cetăţii Neapolis, atit de greu de trecut pentru cel ce asediază, pe 
Hannibal l-au speriat, aşa că nu s-a mai încumetat s-o atace, 


II De acolo a făcut calea întoarsă către Capua, o cetate care 
huzurea datorită îndelungatei propăşiri şi a sorții binevoitoare 5, 
dar mai ales din pricină că plebea, prinsă în virtejul dezmăţului de 
tot felul, îşi permitea orice, folosindu-se fără măsură de libertate €. 
Senatul ajunsese la cheremul şi al plebei, şi unealta plecată și a lui 
Pacuvius Calavius, un aristocrat de baştină, dar care se bucura de 
trecere în faţa poporului ; totuși el își cîştigase puterea prin mij- 
loace necinstite. Întîmplător, chiar în anul în care romanii au sufe- 
rit înfrîngerea de la Trasumennus, la cîrma cetăţii Capua se găsea 
Pacuvius. El era încredinţat că plebea, care de multă vreme nutrea 
simţăminte vrăjmaşe față de senat, găsind nimerit prilejul de a 
răsturna cîrmuirea, se va încumeta să pornească la o mare fără- 
delege, şi anume ca, dacă Hannibal va trece prin ţinutul lor în 
fruntea armatei biruitoare, după măcelărirea senatorilor campani 
să le predea punilor cetatea. Acest om ticălos însă nu a decăzut 
pînă la ultima treaptă, deoarece voia mai degrabă să domnească 
peste o. republică teafără decît asupra unei cetăţi năruite pînă. în 
temelie şi, fiindcă era încredinţat că un stat nu poate dăinui fără 
un sfat obştesc, a iscodit cu mintea un mijloc prin care să păstreze 
şi instituţia senatului, dar totodată să şi-o subjuge şi vrerilor sale, 
şi ale plebei. Convocînd senatorii la sfat, Pacuvius le declară că 
„el care se căsătorise cu fiica lui Appius Claudius, cu care avea 
copii, şi îşi măritase şi fata la Roma cu Marcus Livius în nici un 
chip n-ar putea încuviinţa să-i trădeze pe romani, trecînd de par- 
tea punilor, decît numai în cazul că ar fi nevoit s-o facă. «Acum 
însă — le spuse el mai departe — senatorii sînt pîndiţi de o pri- 
mejdie cu mult mai mare şi mai de temut: plebea urmăreşte nu 
numai să înlăture prin trădare senatul din cetatea Capua, ci, în 
urma emoririi senatorilor, vrea să predea lui Hannibal şi punilor 
săi şi republica lipsită de cîrmuire. El însă se va face luntre şi 
punte să-i scape de această primejdie dacă se vor încrede în el, 
trecînd cu vederea ciocnirile politice de pînă acum». Deoarece toţi 
senatorii, copleșiți de groază, i-au răspuns că se încred în el, Pa- 
cuvius le-a spus următoarele : «Eu vă voi închide în -lădirea se- 
natului, ca și cum eu însumi aș lua parte la această fărădelege plă- 

nuită, încuviințind planul plebei, împotriva căreia zadarnic m-aş 
împotrivi, şi voi găsi o cale pentru salvarea voastră, În această pri- 
vinţă, primiţi asigurările pe care voi înşivă le vreţi»“. 

După ce el le-a dat aceste asigurări, a ieşit din mijlocul lor, 
poruncind să se zăvorească senatul, lăsînd de pază în vestibulul 
curiei un pîlc de ostași înarmaţi, ca să nu poată nici intra şi nici 
ieşi cineva din clădirea senatului fără ordinul său. 


III Apoi Pacuvius chemă poporul la întrunire şi grăi astfel: 
„Campani ! Dorinţa voastră a fost să aveţi putinţa a da în libertate 
şi la adăpost de orice primejdie cuvenita osîndă unui senat alcă- 
tuit din ticăloşi şi urît de voi ; ei bine, voi aţi izbutit aceasta fără 
să mai fie nevoie să dezlănţuiţi o răscoală, ocupînd locuinţele fie- 
căruia, pe care ei le apără cu ajutorul cetelor de clienţi şi de sclavi, 
punîndu-vă deci în cea mai grea primejdie vieţile voastre. Toţi 
senatorii au fost închişi între zidurile curiei : luaţi-i deci în primire, 
acum cît sînt singuri și fără vreo armă asupra lor. Însă să nu vă 
pripiți năpustindu-vă asupra lor ca să faceţi cumva vreo nesăbu- 
inţă : eu vă voi da dreptul asupra fiecăruia în parte, ca să-și pe 
şească pedeapsa pe care o merită. 

Dar înainte de orice se cade ca voi să vă puneţi stavilă urii 
voastre, pentru a vă putea bucura în tihnă şi de foloasele acestei 
biruinţe şi de salvarea voastră. Într-adevăr, eu sînt pe deplin încre- 
dinţat că îi urîţi pe aceşti, senatori, însă, în același timp, mai ştiu 
că voi nu vreţi să vă lepădaţi de tot de o asemenea cîrmuire, căci 
ar trebui sau să recurgeţi la regalitate, ceea ce ar fi o grozăvie de 
neconceput, sau să aveţi în fruntea voastră un senat, fiindcă această 
instituţie este singura în măsură să cîrmuiască o cetate liberă. De 
aceea, voi aveţi de făcut acum în acelaşi timp două treburi: să 
înlocuiţi şi vechiul senat, dar să vă alegeţi şi un altul nou. Eu voi 
da poruncă să fie chemaţi în faţa voastră, pe rînd, toţi senatorii, 
întrebîndu-vă pe voi asupra vieţii lor. Ce veţi hotărt în privinţa 
sorții fiecăruia, aşa se va face. Însă mai înainte de a purcede la 
osîndirea celor vinovaţi, veţi alege un nou senator în locul fiecă- 
ruia dintre aceştia, din rîndurile cetăţenilor vrednici şi de ispravă“. 
Apoi Calavius s-a aşezat pe scaun şi aruncînd în umă [biletele cu] 
numele tuturor senatorilor campani, dădu ordin ca senatorul al 
cărui nume ieşise cel dintii la sorţi să fie scos din clădirea senatu- 
lui şi adus în faţa adunării. Cînd gloatele au auzit rostindu-se 
numele acestuia, fiecare pentru sine a început să strige în gura 
mare că acest senator e un ticălos fără pereche şi că e vrednic de 

osîndă. Atunci Pacuvius spuse : „Îmi dau prea bine seama ce ho- 
tăriți în privinţa acestuia ! De aceea, daţi-mi un senator vrednic 
şi cinstit în locul celui netrebnic şi ticălos“. La început toată lu- 
mea a amuţit, negăsind pe un altul mai vrednic cu care să-l înlo- 
cuiască pe acesta ; apoi cînd vreun cetățean, lăsînd de o parte 
orice sfială, rosti un nume oarecare, deodată se iscă o hărmălaie 
cu mult mai mare, fiindcă în timp ce unii campani spuneau că 
pe cel pomenit nu-l cunosc, alţii îi aduceau învinuiri, spunînd fie 
că e un nemermic, fie că e de neam prost, fie că are o meserie 
care nu-i face cinste, fie că îşi cîştigă pîinea pe căi josnice. Po- 
vestea aceasta s-a repetat cu mult mai lămurit cu prilejul strigării 
celui de-al doilea şi de-al treilea senator, astfel încît se învedera 
limpede că oamenilor le părea rău că n-au cu cine să-i înlocuiască, 
fiindcă nici pe departe nu putea fi vorba de cei care fuseseră amin- 
tiţi la început, deoarece cînd se rostea numele lor, toată lumea le 
aducea tot soiul de învinuiri ; iar cei al căror nume le venea la în- 
demiînă să-l rostească erau şi mai lipsiți de vază şi mai neînsemnaţi 
decît ceilalţi al căror nume le venise la început în minte. În chipul 
acesta, cetăţenii se risipiră fiecare pe la casele lor, spunîndu-şi că 
poate fi răbdat chiar şi răul cel mai mare cînd a ajuns să fie cu- 
noscut de toată lumea — norodul dînd poruncă apoi ca senatul să 
fie scos de sub pază şi lăsat liber| 


IV În felul acesta Pacuvius, după ce a: izbutit să-şi facă sena- 
tul cu mult mai plecat sieşi decît plebei, toţi senatorii [din Capua] 
recunoscînd că numai datorită lui trăiesc, [ajunse în fruntea 7] 
cetăţii cu încuviințarea tuturor, fără a recurge la arme. Din ziua 
aceea, senatorii lăsînd deoparte orice simţ al demnităţii şi orice 
gînd de a-şi păstra neatîrnarea, au început să se dea bine pe lingă 
plebei : îi linguşeau, îi îmbiau să-i viziteze pe acasă şi-i pofteau 
la ospețe măreţe ; totodată, le apărau pricinile ; întotdeauna ţineau 
partea şi dădeau hotărîri în favoarea acelora care îi ajutau să-și 
capete popularitatea şi simpatia plebei. Într-adevăr, într-atît se 
schimbase senatul capuan, încît părea acum o adunare a plebeilor. 
Capua, cetate întotdeauna aplecată către dezmăţ, nu numai dato- 
rită firii păcătoase a locuitorilor ei, dar şi din pricina belșugului 
prea mare în toate privinţele, a plăcerilor, precum şi a ademeniri- 
lor de tot soiul, pe care le-au adus bogăţiile strînse pe calea ne- 
goţului şi pe mare şi pe uscat, a decăzut în urmă într-o destrăbă- 
lare şi dezmăţ atît de uriîte şi din pricina atitudinii plecate a 
fruntaşilor cetăţii [în faţa plebei], şi a poftelor nesăţioase ale 

plebei, încît nu mai exista vreo măsură nici în patimi, nici în risipă. 
Pe lingă faptul că cetăţenilor capuani nu le mai păsa nici de legi 
şi nu aveau nici un fel de respect nici faţă de mai marii cetăţii, 
s-a mai adăugat, în urma înfrîngerii armatelor romane la Cannae, 
şi disprețul faţă de puterea romanilor, deşi aceştia se bucuraseră 
pînă acum de oarecare respect în ochii lor 8. Ceea ce îi împiedica; 
să purceadă numaidecît la o ruptură? cu Roma era şi faptul că 
numeroase familii vestite şi cu mare trecere încheiaseră din vre- 
muri vechi legături de rudenie prin căsătorii cu cele romane, dar 
şi acela că unii dintre campani fuseseră înrolați în armata romană ; 
însă cea mai putemică legătură erau cei 300 de călăreţi recrutaţi 
din rîndurile celor mai nobile familii din Campania, care fuseseră 
trimişi de romani în garnizoanele oraşelor din Sicilia. 


V Părinţii şi rudele acestora cu greu s-au înduplecat să fie tri- 
misă o delegaţie la consulul roman. Trimişii campani l-au găsit, 
într-adevăr, pe consul la Venusia — fiindcă el nu plecase încă la 
Canusium — împreună cu un pumn de ostaşi, pe jumătate înar- 
maţi, într-o stare atît de jalnică încît, pe de o parte, ar fi trezit cea 
mai puternică milă şi înţelegere din partea unor aliaţi adevăraţi, 
iar pe de alta, ar fi fost privit cu silă şi dispreţ de nişte aliaţi trufaşi 
şi nevrednici, cum erau campanii. Consulul Varro dînd în vileag 
şi zugrăvind în toată grozăvia lui dezastrul suferit de romani, a 
stimit un şi mai mare dezgust şi dispreţ faţă de sine şi ai săi, 
fiindcă, după ce trimişii Capuei i-au adus la cunoştinţă că senatul 
şi norodul campan îi compătimesc din toată inima pe romani pen- 
tru urgia abătută asupra capului lor şi i-au făgăduit că-i vor spri- 
jini pe romani cu ceea ce au nevoie pentru acest război, Varro 
le-a spus: „„Campani|l Voi v-aţi păstrat obiceiul de a vorbi cu 
aliaţii voştri ca şi cum ne-aţi pofti să vă dăm noi poruncă vouă să 
ne puneţi la îndemînă cele trebuincioase războiului şi v-aţi adresat 
nouă ca şi cum n-aţi şti nimic în legătură cu situaţia şi cu soarta 
noastră actuală. Căci ce credeţi voi că ne-a mai rămas nouă după 
bătălia de la Cannae, încît să vrem să ne fie completate lipsurile 
de către aliaţi P Ca şi cum am mai vrea ceva P Adică să vă cerem 
pedestrime, ca şi cum am avea cavalerie P Sau să vă spunem că 
avem nevoie de bani, cai şi cum numai de bani am duce lipsă? Ei 
bine, ursita nu ne-a mai lăsat nimic, nici ce să mai completăm, 
pentru că într-adevăr nimic nu mai avem. Legiunile de pedestraşi 
şi cavaleria, armele, steagurile, caii, ostaşii, banii, proviziile, toate 
au pierit fie la Cannae în bătălie, fie în ziua următoare, după ce 

duşmanul a pus stăpînire şi pe cele două tabere ale noastre. De 
aceea, campani, se cuvine acum nu să ne ajutaţi pe noi în acest 
război, ci aş putea spune să vă luaţi voi asupra voastră povara 
războiului în locul nostru. Să vă reamintiţi cum pe strămoşii voştri 
care fuseseră biruiţi, înspăimîntaţi şi alungaţi pînă înlăuntrul cetă- 
ţii nu numai de samniţi, ci fuseseră îngroziţi chiar de sidicini, cum 
au fost primiţi de noi în alianţa noastră şi cum au fost apăraţi la 
Saticula 10, vreme de aproape o sută de ani! Mai amintiţi-vă apoi 
cum noi am început pentru voi un război cu samniţii, care a dăi- 
nuit aproape o sută de ani, cu sorţi schimbători de izbîndă pentru 
amîndouă taberele. Mai adăugaţi la toate acestea că voi v-aţi bu- 
curat de o alianţă [şi un tratament] din partea noastră în condiţii 
de egalitate cu noi; că v-aţi păstrat legile voastre şi că, în sfîrşit, 
am acordat unei mari părţi din locuitorii voştri dreptul de cetăţe- 
nie, sau mai bine zis, am împărţit cu voi acest drept înainte de 
dezastrul de la Cannae, ceea ce a fost, de bună seamă, o favoare 
foarte mare. Prin urmare, campani, se cuvine să socotiți această 
înfrîngere pe care am suferit-o ca fiind a noastră a tuturora, şi că 
acum voi sînteţi de părere să ne apărăm împreună patria noastră, 
a tuturora. Acest război noi nu-l purtăm acum nici cu samnitul, 
nici cu etruscul, așa fel încît, dacă noi, romanii, vom pierde pu- 
terea [şi conducerea] Italiei, ele să rămînă mai departe în această 
peninsulă, ci vrăjmaşii de acum ne sînt punii, care tîrăsc după ei 
o armată care nici măcar nu s-a născut pe coastele Africii, ci e 
adusă de pe țărmurile cele mai îndepărtate, de la marginile pămîn- 
tului, tocmai de pe țărmurile Oceanului şi de la Coloanele lui 
Hercules, ființe care n-au cunoştinţă de nici un fel de drept, [de 
o viață desfăşurată] în condiţii fireşti şi aproape nici de limbă ome- 
nească. Pe aceşti ostaşi, cruzi şi sîngeroşi din fire, însuşi coman- 
dantul lor i-a făcut şi mai sălbatici, deprinzindu-i să facă din tru- 
puri de oameni poduri şi diguri, ba mai mult, să se hrănească cu 
came de om, ceea ce face să simţi sfială chiar cînd vorbeşti de 
asemenea lucruri ! Pe acest fel de oameni, hrăniţi cu o mîncare 
atît de înfiorătoare, de care e o nelegiuire chiar numai să te atingi, 
pe aceştia să ajungem acum să-i vedem [în fața ochilor noștri] 
şi să-i avem stăpîni P Cum adică: Africa şi Carthagina să ne im- 
pună nouă legi P Oare nu e cea mai cumplită grozăvie pentru ori- 
care om, nu numai pentru cei născuţi pe pămîntul Italiei, ca 
această peninsulă să se prefacă într-o provincie a numizilor şi a 
maurilor ? Ar fi măreț, campani, pentru voi, ca puterea statului 
roman, slăbită în urma dezastrului de la Cannae, să fie refăcută 

şi reîntregită prin credința voastră, prin forţele voastre! Sînt în- 
credințat că în Campania se pot strînge 30 000 pedestrași şi 4 000 
călăreţi. Aşişderea, voi aveţi din belşug și bani, şi cereale. Dacă 
credinţa voastră este deopotrivă cu bogăţiile şi propăşirea voastră, 
nici Hannibal nu va simţi că a biruit, şi nici romanii că au fost 
biruiţi |“ un, 


VI După această cuviîntare rostită de consul, trimişii Capuei 
au fost lăsaţi să plece [la ale lor]. Întorcîndu-se acasă, unul din 
ei, şi anume Vibius Virrius, spuse că „a venit vremea cînd locui- 
torii Capuei să-şi poată redobîndi nu numai ţinuturile smulse lor 
cîndva pe nedrept de romani, dar să pună stăpînire chiar pe în- 
treaga Italie. Cu Hamnibal, campanii vor încheia un tratat în orice 
condiţii vor voi ei. Campanii nu se îndoiesc cîtuşi de puţin că după 
sfîrşitul războiului, după ce Hannibal va pleca biruitor şi-şi va 
lua cu el şi armata, va lăsa campanilor stăpînirea asupra întregii 
Italii“, 

Părerea lui Vibius Virrius e încuviinţată de toţi ceilalți, şi de 
aceea aduc la cunoştinţa campanilor rezultatul soliei lor în aşa fel 
de parcă numele de roman ar fi fost şters de pe faţa pămîntului. 
Numaidecit plebea și o mare parte din rîndurile senatorilor fură 
cîştigaţi pentru ruptura cu romanii. Totuşi, datorită stăruinţelor 
unor senatori mai bătrîni, s-a amînat cu cîteva zile luarea unei 
hotăriri 12. În cele din urmă, părerea majorităţii a fost mai tare, 
hotărînd să se trimită la Hannibal aceiaşi delegaţi care fuseseră la 
consulul roman. 

Am găsit scris în unele anale 13 că, înainte de a pleca aceşti 
delegaţi la Roma şi de a se hotări definitiv ruperea legăturilor cu 
romanii, a fost trimisă de campani o delegaţie care a cerut senatu- 
lui ca unul din consuli să fie ales din rîndurile campanilor, dacă 
romanii vor ca republica romană să fie ajutată '4. Izbucnind stri- 
găte de revoltă, senatorii romani i-au poftit pe delegaţi să pără- 
sească numaidecît curia şi a şi fost trimis la ei un lictor care să-i 
scoată din oraș şi să ajungă în cursul acelei zile în afara hotarelor 
cetăţii. Deoarece această cerere e aidoma celei făcute cîndva de 
latini 15 şi deoarece nici Coelius Antipater, nici ceilalţi analişti n-ar 
fi trecut-o cu vederea fără vreun temei, eu m-am temut s-o men- 
ționez ca sigură. 


VII Delegații campanilor au venit la Hannibal şi au încheiat 
pace cu el în aceste condiţii: „Nici un comandant sau dregător 

carthaginez să nu aibă nici un fel de drept asupra vreunui cetă- 
ţean campan și, la rîndul lui, nici un campan să nu fie luat la 
oaste sau să i se dea vreo însărcinare fără voia lui. Capua să se 
bucure mai departe de legile sale şi de dregătorii săi. Apoi Hanni- 
bal să dea campanilor 300 de prizonieri romani, pe care îi vor 
alege ci înşişi şi pe care ei să-i dea în schimbul călăreţilor cam- 
pani care făceau serviciul militar în Sicilia“. În felul acesta au 
încheiat tratatul 15 carthaginezii cu campanii. În afară de cele cu- 
prinse în condiţiile tratatului, campanii au mai săvârşit şi un şir de 
nelegiuiri : plebea, punînd mîna pe neaşteptate pe nişte coman- 
danţi ai trupelor aliate cu romanii şi pe nişte cetăţeni romani, care 
îndeplineau diferite însărcinări, unii în legătură cu situaţia războ- 
iului, alţii prinşi cu felurite treburi personale, sub ticluirea că tre- 
buie puşi sub pază, porunci să fie puşi la popreală, în clădirea 
băilor !7, unde cei închişi, din pricina căldurii înăbuşitoare de 
acolo, s-au stins din viaţă într-un chip îngrozitor 18, 

Pentru ca norodul campan să nu recurgă la asemenea căi şi 
nici să nu fie trimisă vreo solie la Hannibal, se împotrivise din 
răsputeri Decius Magius, un bărbat căruia, pentru a se impune 
ca supremă autoritate în cetatea campană, nu i-a lipsit altceva 
decît mintea sănătoasă a concetăţenilor săi. Cînd Magius a aflat 
că Hannibal trimite acolo o garnizoană, aducîndu-le aminte con- 
cetăţenilor săi de stăpînirea tiranică a lui Pyrrus şi de subjugarea 
înjositoare în care căzuseră tarentinii 19, a strigat în gura mare, 
mai întîi „să nu se primească garnizoana carthagineză ; apoi, de- 
oarece această garnizoană a fost primită, să fie alungată sau să 
se ispăşească cumplita fărădelege de a fi trădat pe cei mai vechi 
aliaţi şi pe înşişi consîngenii lor, săvirşind o faptă vrednică de 
ţinut minte : să revină la vechile legături cu romanii, măcelărind 
garnizoana punică“. Cînd toate acestea au fost aduse la cunoştinţa 
lui Hannibal (căci doar nu fuseseră rostite pe furiş), la început 
Punul şi-a trimis niște slujitori de-ai săi ca să-l cheme la dînsul 
în tabără pe Magius ; apoi însă, deoarece acesta a declarat cu în- 
verşunare că el nu se va duce la Hannibal, „pentru că acesta nu 
are nici un drept asupra vreunui cetățean campan“, atunci co- 
mandantul punilor, cuprins de miînie, a poruncit ca Magius să fie 
numaidecit prins şi să fie adus legat în faţa sa. Apoi, temîndu-se 
ca nu cumva să se isce vreo încăierare nesăbuită în toiul folosirii 
forţei, datorită răscolirii spiritelor, trimise mai înainte o ştafetă la 
praetorul campan Marius Blossius, prin care îl încunoştinţa că „din- 
sul va veni la Capua în ziua următoare“. Hannibal plecă din ta- 

bără însoţit numai de o neînsemnată gardă. Marius, chemînd 
norodul campan la adunare, porunci cetăţenilor să iasă în întîm- 
pinarea lui Hannibal în număr cît mai mare, împreună cu neves- 
tele şi copiii lor. Porunca lui Marius Blossius fu îndeplinită de 
toată lumea nu numai cu supunere, ci şi cu zel, ba chiar cu bu- 
curie, gloatele campane dorind din toată inima să-l vadă pe Hanni- 
bal, strălucita căpetenie în urma atiîtor biruințe. 

Decius Magius nu ieşi nici în calea lui Hannibal, dar nici nu se 
zăvori în casă, ca să se poată îndreptăţi vreo bănuială că îi e frică 
de el, ci se plimba liniştit prin forul din Capua, întovărăşit de fiul 
său, precum şi de cîţiva clienţi, în timp ce întregul norod campan 
forfotea într-un neîntrerupt du-te-vino, din dorința de a-l primi 
şi vedea pe Hannibal. Acesta, îndată ce a păşit în incinta cetăţii 
Capua, cere să se convoace fără zăbavă senatul. Însă, deoarece 
Fruntaşii cetăţii l-au rugat atunci să nu ia vreo hotărîre gravă în 
cursul acelei zile, ci sosirea lui să fie sărbătorită cu voioşia cuve- 
nită pentru ca să se bucure în tihnă şi ei de această zi de sărbă- 
toare, Hannibal, cu toate că din fire era iute la mînie, totuşi, ca 
să nu-i refuze pe campani [chiar] de la început, şi-a petrecut cea 
mai mare parte a zilei vizitînd oraşul. 


VIII Hannibal s-a îndreptat mai întîi către Ninnii Celeres 2, 
Stenius şi Pacuvius, oameni vestiți şi prin obirşia lor nobilă şi prin 
bogăţiile lor. În casa acestora, Pacuvius Calavius, despre care am 
pomenit mai sus că era căpetenia facțiunii campane care trădase 
pe romani trecînd de partea punilor, l-a adus şi pe fiul său, pe 
care izbutise să-l smulgă din preajma lui Decius Magius, alături 
de care tînărul Pacuvius se împotrivise din răsputeri alianței cu 
Carthagina, susţinînd păstrarea legăturilor cu romanii. Pe tînărul 
Pacuvius însă nu-l zdruncinase din convingeri nici faptul că în- 
treaga Capua era aplecată către cealaltă tabără, și nici trecerea 
şi însemnătatea tatălui său. Bătrînul Calavius a reuşit însă să-l în- 
duplece atunci pe Hannibal să fie îngăduitor cu feciorul său, mai 
mult prin rugăminţi stăruitoare decît prin dezvinovăţiri. Hannibal 
s-a lăsat înduplecat de rugăminţile cu lacrimi ale tatălui şi a dat 
ordin ca o dată cu bătrinul să fie poftit la ospăț și fiul lui. La 
acest ospăț el n-a îngăduit să fie chemat nici un campan, în afară 
de oaspeţi şi de Vibellius Taurea, un luptător cu mare faimă în 
război, Ei au început să se ospăteze încă de cu zi. Acest ospăț 
nu s-a desfăşurat după toate obiceiurile carthagineze şi nici po- 
trivit disciplinei ostășeşti, ci a fost pus la cale ca într-o cetate şi 

o casă luxoasă de oameni bogaţi: un banchet pregătit pentru tot 
felul de gusturi şi plăceri. Dintre toţi mesenii, unul singur n-a 
gustat nimic şi n-a putut fi îmbiat să soarbă măcar o înghiţitură 
de vin, nici în urma invitaţiei de către gazde şi nici în urma stă- 
ruinelor făcute între timp de Hannibal: acesta a fost Pacuvius 
Calavius fiul, care a dat drept pricină faptul că nu se simte bine, 
iar tatăl său, la rindu-i, îi motiva lui Hannibal că fiul său, într-a- 
devăr, are o tulburare sufletească, şi nu e de mirare. 

Cam pe la apusul soarelui, tînărul Pacuvius s-a luat după tatăl 
său care ieşise de la ospăț şi, după ce au ajuns într-un loc ferit 
(în spatele acestei locuinţe se afla o grădină), i s-a adresat tatălui 
său cu următoarele cuvinte: „Tată, îţi destăinuiesc ţie un plan 
prin care să căpătăm din partea romanilor nu numai iertare pentru 
că i-am trădat, trecînd de partea lui Hannibal, ci pentru ca noi 
campanii să dobîndim cu mult mai multă demnitate şi trecere 
decît am avut vreodată“. 

Cînd tatăl [rămînînd] uimit şi-a întrebat feciorul: „Ei, şi care 
e planul acesta ?“, — flăcăul, aruncîndu-și toga de pe umeri, își 
dezgoleşte coapsa încinsă cu sabia: „Prin sîngele lui Hannibal 
— spuse el — voi consfinţi alianţa romană! Am vrut ca tu să 
fii cel dintii care să ştii aceasta, dacă cumva doreşti să fii de- 
parte în timp ce se săvirşeşte fapta !“. 


LX Cînd bătrînul a auzit vorbele fiului şi a văzut sabia, simțind 
că-şi pierde minţile de groază, de parcă chiar el însuşi ar fi luat 
parte la cele ce aveau să se facă şi pe care le auzea, îi grăi: 
„Fiule, te rog din suflet şi te implor, în numele legăturilor şi le- 
gilor care unesc pe părinţi cu fiii lor, să nu săvîrşeşti şi să nu 
pătimeşti toate grozăviile în faţa ochilor tatălui tău. Doar cîteva 
ceasuri sînt de cînd am jurat pe tot ce aparţine zeilor, şi vrei tu 
ca acum, plecînd de la locul întrevederii, să ne înarmăm împo- 
triva lui numaideciît mîinile sfinţite prin acest legămînt de cre- 
dinţă ? Te ridici de la masa oaspeţilor, la care ai fost primit de 
către Hannibal ca al treilea campan, pentru ca să mînjeşti masa 
însăşi prin sîngele oaspetelui ? Eu am putut împăca pe Hannibal 
cu fiul meu, şi pe fiul meu nu pot să-l împac cu Hannibal? Dar 
atunci n-ar mai putea fi nimic sfînt pe lume, nici o teamă de zei, 
nici o credinţă, nici un respect faţă de părinţi ! Să se îndrăznească 
a se săvirși orice nelegiuire, numai să nu ni se aducă o dată cu 
fărădelegea şi pieirea noastră | 

Şi numai tu singur ai de gînd să-l ataci pe Hannibal? La ce 
mai e atunci atîta gloată de oameni liberi şi de sclavi? De ce 
crezi tu că sînt ochii tuturora aţintiţi numai asupra lui Hannibal ? 
De ce sînt atitea mîlini drepte ? Vor încremeni cu toţii în timpul 
riebuniei tale ? Îndrăzni-vei tu oare să-i înfrunţi privirea lui 
Hannibal însuşi, pe care [nu-l pot]?! înfrunta armate întregi, de 
care se îngrozeşte însuşi poporul roman ? Și presupunînd că lui 
i-ar lipsi ajutor din partea altora, atunci mă vei înfrunta lovin- 
du-mă pe mine cînd voi pune trupu-mi pavăză în faţa trupului 
lui Hannibal? Atunci va trebui să-l ataci şi să-l străpungi prin 
pieptul meu! Mai degrabă îngrozeşte-te de faptă aici decit să 
fii înfrînt acolo! O, de te-ar îndupleca rugăminţile mele aşa cum 
l-au înduplecat astăzi pe Hannibal cînd i-am vorbit pentru tine !“ 

Şi văzîndu-şi feciorul înlăcrimat, bătrînul mereu îl îmbrăţişează 
şi-l sărută şi nu-şi curmă rugăminţile pînă nu-l înduplecă să lase 
jos sabia şi să-i jure că nu va săvirşi o asemenea faptă. 

Atunci tînărul îi grăi: „Într-adevăr, dragostea care se cuvine 
s-o am față de patrie eu voi dovedi-o în faţa tatălui meu. Dar 
mă doare sufletul pentru viaţa ta care trebuie să suporţi povara 
acestei fărădelegi : trădarea patriei noastre în trei rînduri — o 
dată atunci cînd din îndemnul tău i-am trădat pe romani, a doua 
oară, cînd din imboldul tău am făcut pace cu Hannibal şi a treia 
oară, în sfîrşit, astăzi, cînd mi te-ai pus stavilă, întîrziind reve- 
nirea Capuei alături de romani. Tu, patrie, primeşte această sabie 
cu care, în numele tău înarmat, am intrat în această cetăţuie a 
vrăjmaşilor, fiindcă tatăl meu mi-o smulge din mînă!“. 

După rostirea acestor cuvinte, tînărul a azvirlit sabia dincolo 
de gardul grădinii şi, ca să nu se dea nimic de bănuit asupra 
acestei întîmplări, s-a înapoiat la ospăț %. 


X.A doua zi, senatul campan în mare număr l-a primit pe 
Hannibal. Cele dintii cuvinte rostite de acesta au fost cît se poate 
de îmbietoare şi de binevoitoare, prin care el a adus mulţumiri 
campanilor pentru că au socotit prietenia cu el mai presus de legă- 
turile de alianţă cu romanii. Şi între tot felul de făgăduieli, care 
de“ care mai măreţe, el le-a promis că în scurtă vreme Capua va 
ajunge capitala întregii Italii şi după aceea campanii, împreună 
cu celelalte populaţii ale Italiei, vor ataca poporul roman. „Nu- 
mai o singură fiinţă se pune stavilă alianţei şi prieteniei încheiate 


între Carthagina şi Capua — care nici nu este şi despre care 
nici nu trebuie să se spună că e campan — şi acesta este Magius 
nb» 

Decius. De aceea cere ca acesta să-i fie predat, pentru ca în 
prezenţa sa să se facă darea de seamă asupra lui Magius şi sena- 
tul campan să dea o hotărire asupra sorții lui.“ y 

Întreg senatul campan a încuviinţat părerea lui Hannibal, cu 
toate că unei bune părţi din rîndurile lui i se părea că nici Ma- 
gius nu merită să pătimească o asemenea năpastă, și că şi dreptul 
la libertate capătă de la început o îngrădire nu mică. Hannibal, 
ieșind din incinta senatului campan, s-a dus la templul 22 magistra- 
ţilor, unde a poruncit ca Decius Magius să fie înşfăcat și să se 
dezvinovăţească stînd în picioare în faţa sa. Deoarece acesta, fără 
să-şi încovoaie cerbicia, a declarat că, potrivit condiţiilor trata- 
tului [încheiat între campani şi puni), el nu poate fi silit de ni- 
meni cu nimic, atunci a fost pus în lanţuri, dîndu-se poruncă să 
fie dus însoţit de un lictor pînă în tabăra lui Hannibal. Cîtă vreme 
a fost condus avînd capul descoperit, Magius păşea şi striga către 
mulţimea de cetăţeni care-l înconjurau din toate părţile, următoa- 
rele : „lată, campani, libertatea după care aţi rîvnit atîta | Sînt 
tirît prin mijlocul forului, pentru a fi ucis la lumina zilei în 
văzul vostru, legat și neînsoţit de nici unul dintre campani ! Oare 
ar fi fost mai mari grozăviile dacă Hannibal ar fi cucerit Capua ? 
Ieşiţi în întîmpinarea lui Hannibal, împodobiţi în cinstea lui oraşul 
şi sărbătoriţi ziua sosirii sale în Capua, ca să-i vedeţi triumful 
asupra concetăţeanului vostru !“. 

În timp ce Magius răcnea din răsputeri spunînd cele de mai 
sus, deoarece se părea că norodul începe să se mişte, i se puse 
un văl pe cap, dîndu-se poruncă să fie scos cît mai repede afară 
pe poarta cetăţii. În felul acesta Magius este condus pînă în tabăra 
lui Hannibal. Fără întîrziere e îmbarcat într-o corabie și trimis 
la Carthagina ca să nu se ivească vreo răscoală în Capua din pri- 
cina acestei înjositoare întîmplări şi pentru ca senatului campan 
să nu-i pară rău că şi-a trădat una din căpeteniile lui, şi pentru 
a evita ca senatul campan să trimită vreo solie pentru a-l cere pe 
Magius îndărăt, sau pentru ca nu cumva să supere pe noii aliaţi 
cînd el va refuza să le facă pe plac, sau, în cazul că i-l va 
înapoia, să aibă în Magius o căpetenie care să pricinuiască tulbu- 
rări şi să aţiţe răzmeriţe împotriva Carthaginei. O furtună însă 
a împins corabia pînă la Cyrenae 24, care pe atunci era stăpînită 
de regii Egiptului. Deoarece acolo Magius şi-a căutat refugiul la 
statuia lui Ptolemaeus 35, fu trimis sub pază în Alexandria la 
Ptolemaeus. În faţa acestuia Magius a arătat că el a fost legat de 
Hannibal în pofida condiţiilor alianţei încheiate. Atunci el este 

descătuşat din lanţuri, dîndu-i-se încuviințarea să se întoarcă fie la 
Roma, fie la Capua, unde doreşte. Magius le-a declarat că viaţa 
sa nu e în siguranţă nici la Capua, nici la Roma în acea vreme în 
care e război între romani şi campani şi că va fi socotit mai de- 
grabă un dezertor decît un oaspete. De aceea „el nu are o altă 
dorință decît să i se dea voie să trăiască în regatul lui Ptolemaeus, 
pe care îl socoteşte răzbunătorul şi pavăza libertăţii sale“ %. 


XI În timp ce se petreceau aceste întîmplări, împuternicitul 
român Q. Fabius Pictor 26 se înapoiază de la Delphi?! la Roma, 
unde a dat citire răspunsului scris [într-un îndrumar]. În el erau 
pomeniţi zeii şi zeițele în cinstea cărora aveau să se rînduiască 
slujbe şi rugăciuni, precum şi cu ce ritualuri să se săvirşească: 
„Romani ! Dacă aşa veţi face, treburile voastre vor merge mai 
bine şi mai prielnic, şi republica voastră propăşi-va şi bucura-se-va 
potrivit năzuinţelor voastre de o şi mai mare fericire, căci a po- 
porului roman va fi biruinţa în acest război. După ce republica 
voastră izbuti-va să scape de urgie, trimiteţi prinosul vostru lui 
Apollo Pythius, hărăzind în cinstea lui o parte şi din prăzi, şi din 
trofee, şi din bani. Feriţi-vă a cădea în patimile desfrinării |“ 

După ce Fabius Pictor a dat citire acestor oracole în stihuri 
tilcuite din limba greacă, a spus că el, după ce a ieşit din templul 
de la Delphi, a adus tuturor zeităților numaidecit cuvenitele pri- 
nosuri de tămiie şi vin şi că, primind poruncă de la mai marele 
preoţilor templului de acolo ca, purtînd pe cap cununa de lauri 
cum se dusese el la templu şi săvîrşise jertfele, la fel să se în- 
veşmînteze şi pe navă şi să nu lase cununa de pe cap pînă nu 
va ajunge la Roma. Dînsul a urmat şi îndeplinit aceste îndrumări 
cu cea mai mare grijă şi sfinţenie, aşa cum le-a primit şi a depus 
cununa pe altarul lui Apollo 22 din Roma. În urma acestor fapte, 
senatul roman a. dat o hotărîre prin care a poruncit să se facă cât 
mai degrabă slujbe şi rugăciuni cu grija cuvenită. 

În timp ce la Roma şi în Italia se petrec acestea, sosise la 
Carthagina, în chip de crainic al biruinţei punice de la Cannae, 
Mago, fiul lui Hamilcar. Acesta însă nu fusese trimis de fratele 
său de-a dreptul de la tabără, ci fusese reţinut vreme de cîteva 
zile, ca să ia în primire cetăţile din Bruttium [şi Lucania 2], care 
începuseră să rupă legăturile cu romanii [trecînd de partea Cartha- 
ginei]. După ce Mago a fost primit în senat, el a făcut acolo o 
dare de seamă asupra izbînzilor dobîndite în Italia de fratele 
său, spuriînd următoarele : „Hannibal s-a bătut cu şase comandanți 
romani, dintre care patru au fost consuli, unul dictator şi altul 

comandant al cavaleriei romane, şi cu şase armate consulare; a 
nimicit peste 100 000 de vrăjmași şi a luat peste 50 000 prizonieri. 
[A cucerit două tabere romane %]. Din cei patru consuli, pe doi 
i-a răpus pe cîmpurile de luptă, iar ceilalţi doi abia au scăpat cu 
fuga, unul greu rănit, iar celălalt, după ce şi-a pierdut toată ar- 
mata, a reuşit să se salveze abia cu 50 de oameni. Comandantul 
cavaleriei, care are putere de consul, a fost bătut şi pus pe fugă; 
dictatorul e socotit singurul cap de oştire cu vază al romanilor, 
deşi nu s-a încumetat niciodată să dea piept cu Hannibal. 
Bruttii 51 şi apulii şi o parte din samniţi şi lucani au rupt legătu- 
rile cu romanii [trecînd de partea punilor] %. Capua, care e nu 
numai capitala Campaniei, ci şi a Italiei, în urma dezastrului ro- 
man de la Cannae s-a predat lui Hannibal. Pentru atîtea biruinţe 
atît de strălucite, se cuvine să se aducă mulţumiri zeilor nemu- 
ritori“. 


XII Pentru întărirea spuselor sale în legătură cu aceste izbînzi 
atît de strălucite, Mago dădu poruncă slujitorilor săi să verse în 
vestibulul senatului grămada de inele de aur, care era atît de 
mare, încît unii analişti % au scris că s-au umplut cu ele, atunci 
cînd s-au măsurat, mai mult de trei baniţe%4, însă în lume s-au 
răspîndit zvonuri că n-a fost mai mult de o baniţă de inele, 
ceea ce e mai aproape de adevăr. Mago, pentru a dovedi cît de 
însemnată a fost înfrîngerea duşmanilor lor, a adăugat prin cuvinte 
că la romani asemenea insemne poartă numai cavalerii %, și dintre 
aceştia mai ales căpeteniile lor. Îndeobşte Mago a accentuat, la 
sfîrşitul cuvîntării sale, asupra acestei situaţii: „Cu cît e mai 
mare nădejdea de a se încheia acest război, cu atît mai mult 
Hannibal trebuie ajutat cu toate mijloacele. Căci trebuie să se 
ţină seama că războiul se desfăşoară departe de vatră, în mijlocul 
ținutului vrăjmaşilor, că se consumă mari cantităţi de provizii şi 
se cheltuiesc mulți bani şi că oştirile vrăjmaşilor deşi au fost dis- 
truse în nenumărate bătălii, totuşi într-o oarecare măsură s-a 
micşorat şi numărul trupelor învingătoare. Ca urmare, trebuie să 
i se trimită lui Hannibal trupe de înlocuire a pierderilor şi, în 
acelaşi timp, să se trimită şi banii pentru solde, precum şi pro- 
viziile trebuincioase acestor ostaşi care şi-au făcut cu prisosinţă 
datoria, meritînd numele de carthaginezi“. 

După ce Mago a rostit aceste cuvinte în toiul bucuriei obşteşti, 
Himilco, care făcea parte din facțiunea 3% barcinilor, încredinţat 
că s-a ivit prilejul de a-i aduce mustrări lui Hanno, îi spune : „Ce, 

Hanno ? Şi acum îţi pare rău că am pornit războiul împotriva 
romanilor ? Mai cere şi acum să fie predat Romei Hannibal şi 
opreşte-ne să aducem mulțumiri zeilor nemuritori pentru aceste 
izbînzi atît de strălucite, şi în schimb să dăm ascultare senato- 
rului roman vorbind în senatul carthaginezilor !“ 

Atunci Hanno a grăit următoarele : „Senatori !% Eu aş fi tăcut 
azi în toiul bucuriei obşteşti [pentru a nu fi nevoit să vă] spun 
nişte lucruri care nu v-ar merge la inimă! Acum însă, dacă se 
trece sub tăcere răspunsul datorat acestui senator, care mă întreabă 
dacă regret că s-a pornit acest război împotriva romanilor, aş 
părea oricui ori trufaş ori un om de nimic, ceea ce în cel dintii 
caz ar însemna că eu nu țin seama de libertatea unei ființe ome- 
neşti, iar în cel de-al doilea caz, de propria mea libertate. Lui 
Himilco îi dau acest răspuns : n-am încetat să regret acest război 
şi nu voi înceta de a-l învinui pe nebiruitul vostru comandant 
înainte de a vedea acest război sfîrşit în condiţii demne de su- 
portat. Şi nici nu-mi voi curma părerea de rău după vechea pace 
înainte de a vedea instaurată alta nouă. Prin urmare, n-au decît 
să-l bucure şi pe acesta şi pe ceilalți partizani ai lui Hannibal 
isprăvile cu care se fălea mai adineauri Mago. În schimb, pe mine 
mă pot bucura izbînzile obţinute în război numai în măsura în 
care ne vor da putinţa dobîndirii şi a unei păci mai drepte, dacă 
vrem să ne folosim de acest noroc. Dar dacă lăsăm să ne scape 
acest prilej, datorită căruia, de bunăseamă, putem părea că im- 
punem noi Romei condiţiile noastre de pace, în loc să le primim 
din partea ei, tare mă tem să nu întrecem măsura şi să nu ni se 
spulbere această bucurie a noastră. [Se pune acum întrebarea în 
chip firesc] : care sînt şi cum sună veştile acestea ? «Am nimicit 
armatele duşmanilor ; trimiteţi-mi ostaşi !». 

— «Dacă ai fi fost învins, ce altceva ai fi cerut P» 

— «Am cucerit două tabere vrăjmaşe, şi acestea, negreşit, în- 
cărcate de prăzi şi de provizii», oa apoi să spui: — «Daţi-mi 
provizii şi bani !» 

— «Dar dacă duşmanul ar pune mîna pe toate bunurile tale 
şi ţi-ai fi pierdut şi tabăra, atunci ce altceva ai cere P» 

Şi pentru a nu mă minuna eu singur în faţa acestei situaţii 
(cîtă vreme şi eu am acelaşi legitim drept de a pune întrebări, 
şi fiindcă i-am dat răspunsul lui Himilco), aş vrea să-mi răspundă 
la următoarele fie Himilco, fie Mago: dacă cu prilejul bătăliei 
de la Cannae s-a izbutit să se nimicească de tot puterea romană, 
şi dacă se ştie cu siguranţă că întreaga Italie s-a răsculat împotriva 

Romei, mai întîi, ce populaţie cu nume latin a trecut de partea 
noastră ? Apoi, din cele 35 triburi romane, ce cetăţean roman a 
fugit, trecînd de partea lui Hannibal ?“. Deoarece Mago a răs- 
puns la amîndouă întrebările : „nici o populaţie -şi nici un cetă- 
țean“, atunci Hanno a replicat: „Prin urmare, pînă în clipa de 
față au mai rămas în viaţă încă destul de mulţi vrăjmaşi ! Însă aş 
mai dori să ştiu: de ce simțăminte şi nădejdi e însufleţită această 
mulțime [a poporului roman! ?“ 


XIII Deoarece Mago îi spuse că „acestea nu le ştie“, Hanno 
îi replică : „Şi totuşi, nimic nu e mai lesne de aflat: pe cine au 
trimis romanii la Hannibal ca soli de pace ? În sfîrşit, aveţi oare 
cunoştinţă dacă la Roma s-a pomenit ceva despre pace ?“. Cum 
Mago a tăgăduit şi de astă dată, atunci Hanno i-a spus: „Prin 
urmare, războiul nostru e la fel ca la început, întocmai ca în ziua 
în care Hannibal a trecut în Italia. Aceia care am izbutit să 
supravieţuim, cei mai mulţi ne aducem aminte cît de schimbătoare 
a fost izbînda în cel dintîi război punic! Niciodată n-au părut 
mai strălucite biruinţele noastre şi pe mare şi pe uscat ca acelea 
dinainte de consulatul lui C. Lutatius şi A. Postumius ; şi cu toate 
acestea, țocmai pe vremea consulilor Lutatius şi Postumius am 
fost noi bătuţi la Insulele Aegates. Şi dacă cumva norocul iar 
se schimbă — ferească-ne zeii de o asemenea prevestire! — mai 
nădăjduiţi voi în pace atunci cînd vom fi înfrînţi, cîtă vreme acum 
cînd sîntem biruitori nimeni nu ne-o cere? Iată care e părerea 
mea, în cazul că cineva îmi cere sfatul în privinţa păcii: sau noi 
trebuie s-o oferim romanilor, sau s-o primim, dacă ei ne-o cer! 
Însă dacă voi luaţi în dezbatere cererile lui Mago, socot că n-are 
nici un rost să-i mai trimitem vreun ajutor lui Hannibal, dacă 
punii sînt biruitori ; dar dacă Hannibal ne amăgeşte cu nădejdi 
deşarte, şi fără nici o fărîmă de adevăr în cele anunţate, apoi cu 
atît mai vîrtos sînt de părere să nu i se trimită nimic“. 

Cuviîntarea lui Hanno nu i-a mișcat pe mulţi senatori, deoa- 
rece, pe de o parte, conflictele dintre el şi familia Barcas făceau 
să i se dea prea puţin crezămînt, iar pe de altă parte, toată 
lumea era prea copleşită de veselia obştească a clipei de faţă ca 
să mai dea ascultare unor vorbe care le-ar fi spulberat această 
bucurie şi, de aceea, toţi erau încredinţaţi că dacă vor voi să se 
străduiască a mai face numai puţine sforțări, războiul se va sfîrşi 
în curînd. De aceea, cu o uriaşă unanimitate, se votează un decret 
senatorial prin care se hotărăşte trimiterea, pentru completarea 

efectivelor, a 4 [mii] 39 de numizi, 40 de elefanţi şi [o mie] cinci 
sute % de talanţi de argint 4%. Împreună cu Mago, fu trimis înainte 
în Hispania Carthalo, ca să înroleze sub arme 20000 pedestraşi 
şi 4 000 călăreţi, cu care trupe să întregească armata carthagineză 
care lupta în Hispania, precum şi pe cea din Italia, 


XIV De altfel, aşa cum se obişnuieşte în toiul izbînzilor, acum 
la puni toate se întocmeau alene şi cu nepăsare!, În schimb, 
romanilor, în afară de zelul sădit în firea lor inimoasă, însăşi ur- 
sita nu le da pas să mai zăbovească. Pe de o parte, consulul ro- 
man era la datorie, îndeplinind tot ce trebuia făcut prin el, iar 
pe de altă parte, şi dictatorul M. lunius, după săvîrşirea cuveni- 
telor slujbe şi jertfe, a propus în adunarea poporului, potrivit 
datinii, legea prin care „i se încuviinţa să încalece pe cal“; în 
afară de cele două legiuni urbane înrolate de consuli la începutul 
anului, în afară de înrolarea sclavilor, precum şi de unele cohorte 
recrutate în ţinuturile Picenum și Gallia, s-a recurs la cel din urmă 
mijloc atunci cînd situaţia republicii era aproape desperată şi cînd 
nevoia te împinge la căi neîngăduite de onoare? [ca să ieși cu 
bine din impas], anume la un edict dat de dictator prin care se 
prevedeau următoarele : „Cei osîndiți pentru neplata datoriilor, 
întemnițați şi ţinuţi în lanţuri, dacă vor să se înroleze sub drapel, 
el, dictatorul, va da poruncă să fie iertaţi de orice vină şi scutiţi 
de plata datoriilor“. Pe cei 6 000 de ostaşi strînşi în felul acesta, 
dictatorul i-a înzestrat cu armamentul luat ca trofeu de la gali și 
care fusese adus la Roma cu prilejul triumfului lui C. Flaminius 42. 
În felul acesta, dictatorul M. lunius porni din Roma în fruntea a 
25 000 de ostaşi. 

Hannibal, după ce a pus stăpînire pe Capua, după zadamice 
încercări din nou făcute de a atrage de partea sa şi pe neapolitani, 
fie prin făgăduinţe, fie prin ameninţări, a trecut cu oastea în ţinu- 
tul Nolei 14, însă la început nu cu gînd de vrăjmăşie, deoarece nă- 
dăjduia că nolanii i se vor supune lui de bună-voie, dar dacă totuşi 
această nădejde i se va spulbera, atunci era hotărît să nu dea îna- 
poi de la nici un mijloc, fie pedepsindu-i, fie virind groaza în ei. 

Senatul din Nola, şi mai cu seamă fruntașii lui, rămăseseră ne- 

. clintiţi în credinţa faţă de alianța cu Roma, în schimb plebea, ca 
de obicei dornică mereu de schimbarea situaţiei, era în întregime 
de partea lui Hannibal, deoarece se temea de pustiirea holdelor 
ei, gîndindu-se că va avea de pătimit necazuri cu mult mai cum- 
plite în urma împresurării cetăţii lor $, 

În vremea asta la Nola nu lipseau nici aţiţătorii la ruperea de 

Roma şi trecerea de partea lui Hannibal. De aceea, deoarece se- 
natorii au început să fie stăpîniţi de teamă că dacă se vor împo- 
trivi făţiş lui Hannibal nu vor fi în stare să reziste norodului în- 
vrăjbit, găsesc un mijloc pentru întîrzierea răului, prefăcîndu-se că 
se bucură de sosirea lui Hannibal ; ei simulează că încuviințează 
trecerea lor de partea lui Hannibal, în schimb nu se învoiesc asu- 
pra condiţiilor trecerii de partea lui Hannibal: încheierea unei 
alianţe şi unei prietenii cu punii. În felul acesta nolanii izbutesc 
să cîştige un răgaz, în care trimit în grabă delegaţi la praetorul 
roman 1% Marcellus Claudius, care se afla cu oastea sa la Casili- 
num ; acolo îi aduc la cunoştinţă în ce situaţie grea se află cetatea 
Nola ; îi spun că „satele şi ogoarele sînt în mîinile lui Hannibal şi 
ale cartaginezilor şi că oraşul va cădea în stăpînirea lor dacă ro- 
manii nu le vor veni numaidecit în ajutor. Senatul nolan a făgă- 
duit plebeilor că el va trece de partea lui Hannibal atunci cînd 
ei vor hotărî, dar i-a convins să nu se pripească cu trădarea şi 
ruperea legăturilor cu romanii“. 
__ Marcellus, după ce le aduse nolanilor laude, le dădu poruncă 
să tărăgănească situaţia, folosind aceeaşi prefăcătorie pînă la so- 
sirea sa la faţa locului. În vremea aceasta însă le cere să tăinu- 
iască toate cele puse la cale: împreună cu el, precum şi orice nă- 
dejde în primirea vreunui sprijin din partea romanilor. El însuşi, 
plecînd din Casilinum, purcede către Calatia, iar după trecerea 
rîului Volturnus, străbătind ţinuturile Saticulan şi Trebian %, 
ajunge la Nola, trecînd peste munţii de lingă Suessula. 


XV Cam aproape către sosirea praetorului roman la Nola, 
Hannibal a ieşit din ţinutul nolanilor și, coborînd către mare, se 
apropie de Neapolis domic să pună mîna pe un oraş maritim, 
pentru a asigura navigația vaselor sale din Africa. Însă, după ce 
a aflat că cetatea Neapolis este în stăpînirea unui comandant ro- 
man (acesta era M. lunius Silanus, pe care înşişi neapolitanii îl 
chemaseră în ajutorul lor), Hannibal lăsă acum deoparte şi Nea- 
polis ca şi Nola şi se îndreptă către Nuceria 1%. După ce împresură 
cîtăva vreme această cetate, încercînd zadarnic să atragă de partea 
lui cînd pe plebei, cînd pe fruntaşii cetăţii, de multe ori prin fă- . 
găduieli, alteori prin ameninţări, în cele din urmă, constrînşi de 
foamete, locuitorii Nuceriei s-au supus lui Hannibal, acesta încu- 
viinţîndu-le să plece fără arme şi numai cu un rînd de veşminte 
asupra lor. Apoi, însă, ca unul care voia să apară în faţa tuturor 

populațiilor italice — în afară de romani — ca un om blind, le 
oleri recompense şi demnități celor care vor să rămînă în cetate şi 
să oştească sub steagurile sale. Cu toate acestea, Hannibal nici cu 
asemenea nădejdi n-a izbutit să momească pe nimeni : toţi nuce- 
rinii s-au împrăștiat prin toate oraşele Campaniei şi mai ales către 
Nola şi Neapolis, pe unde fiecare avusese legături de ospeţie sau 
unde îl mîna la voia întîmplării imboldul inimii. Vreo 30 de sena- 
tori din Nuceria, şi din întîmplare tocmai cei mai de frunte, care 
îşi căutaseră refugiul la Capua, deoarece au fost izgoniți de acolo, 
sub pretext că închiseseră porţile cetăţii în calea lui Hannibal, şi-au 
găsit adăpost la Cumae. Prăzile capturate la Nuceria au fost lăsate 
pe seama soldaţilor puni, iar orașului, după ce l-au jefuit, punii 
i-au dat foc. 

Marcellus izbutise să aibă credincioasă cetatea Nola nu mai 
puţin datorită garnizoanei romane de acolo cît vrerii fruntașilor 
acestui oraş. Plebea, şi mai mult ca oricare L. Bantius, îi insufla 
teamă lui Marcellus, mai ales că Bantius se ştia vinovat că încer- 
case să-i trădeze pe romani ; apoi teama lui de praetorul roman îl 
împingea fie să ducă pînă la capăt această trădare, fie să fugă de 
acolo, în caz că încercarea sa nu-i va izbuti. Bantius era un tînăr 
aprig, fiind aproape cel mai vestit cavaler al aliaţilor. La Cannae, 
Hannibal dăduse peste el aproape fără viaţă, într-un morman de 
leşuri, şi după ce-i purtă cu mărinimie de grijă, îl lăsă să plece 
slobod la vatră, copleşindu-l şi cu daruri. Pentru această purtare, 
Bantius voise să-şi arate recunoştinţa față de Hannibal, căutînd să 
predea cetatea Nola carthaginezilor, intrînd astfel sub legile şi 
stăpînirea lor. De aceea, praetorul roman îl vedea pe acest tînăr 
neliniştit şi frămîntat de gîndurile schimbării situaţiei politice. În 
cele din urmă, încredinţat că trebuie sau să-l constringă printr-o 
pedeapsă sau să şi-l atragă de partea sa printr-o binefacere, Mar- 
cellus a preferat să şi-l cîştige aliat vrednic şi de ispravă şi nu să 
şi-l facă dușman. De aceea, chemiîndu-l la sine, îi grăieşte cu toată 
bunăvoința, spunîndu-i: „Pe Bantius, mulţi concetăţeni de-ai lui 
îl pizmuiesc. Aceasta s-a putut vedea uşor, deoarece nici un cetă- 
țţean din Nola nu i-a adus la cunoștință cît de multe fapte de 
arme a săvirşit Bantius pe cîmpul de luptă. Însă, aceia din rîndu- 
rile armatei romane care au luptat alături de el nu pot trece cu 
vederea vitejia lui. Mulţi tovarăşi de arme de-ai lui i-au istorisit 
ce fel de om e Bantius, cîte primejdii şi de cite ori le-a înfruntat 
pentru salvarea şi demnitatea poporului roman şi cum în bătălia 
de la Cannae n-a încetat de a lupta pînă a rămas aproape fără 

viaţă între mormanele de ostaşi care au căzut peste dînsul, înăbuşit 
sub grămezile de cai şi de arme. 

«De aceea — îi spuse praetorul mai departe — fii mereu plin 
de bărbăţie ! Întotdeauna te vei bucura din parte-mi de toată 
cinstea şi vaza şi cu cît vei sta mai mult în preajma mea, cu atît 
vei simţi preţuire din parte-mi, căci te voi cinsti pentru marile tale 
însuşiri prin orice onoruri şi orice răsplată»“. Marcellus îi dădu în 
dar lui Bantius un cal de toată frumuseţea. Marcellus îi porunci 
quaestorului t? să-i înmîneze 500 de bigaţi lui Bantius care era în- 
cîntat de aceste făgăduieli, precum şi lictorilor săi să-i îngăduie 
să vină la el, ori de cîte ori va voi. 


XVI Ciştigat de această purtare atît de prietenoasă a lui Mar- 
cellus, firea mîndră a tînărului Bantius a fost într-atît de impre- 
sionată, încît nici unul dintre aliaţi n-a sprijinit republica romană 
cu mai multă bărbăţie. şi mai neclintită credință ca Bantius. Pe 
cînd Hannibal se afla în faţa porţilor cetăţii, căci el se îndreptase 
din nou de la Nuceria către Nola, şi în vreme ce plebea nolană era 
în întregime înclinată să-i trădeze pe romani, aproape de sosirea 
duşmanilor, Marcellus s-a retras la adăpostul zidurilor cetăţii, nu 
fiindcă s-ar fi temut ca Hannibal [să nu-i atace] castrul său, ci 
ca să evite cu orice preţ prilejul de a-i trăda nolanii pe romani, 
devreme ce atît de mulţi plebei din Nola nutreau acest gînd. Apoi, 
amîndouă taberele potrivnice au început să-şi orînduiască oștile 
în linie de bătaie, ale romanilor fiind aşezate în faţa zidurilor Nolei, 
ale punilor în faţa taberei lor. Au avut loc între ei cîteva ciocniri 
neînsemnate, între oraş şi castru, dar toate erau cu sorţi schimbă- 
tori de izbîndă, deoarece capii celor două oştiri nu voiau nici să 
întrerupă atacurile date cu pilcuri mici la voia: întîmplării, dar nici 
să dea semnalul pentru dezlănţuirea bătăliei pe întregul front. În 
vreme ce cele două oştiri stau zilnic faţă în faţă, fruntaşii nolanilor 
dau de veste lui Marcellus că au mereu loc întîlniri în timpul nop- 
ţii între puni şi plebei şi că aceştia au hotărît ca, după ce armata . 
romană rînduită pentru luptă va ieşi pe porţile taberei, să le atace 
şi să" le prade carele cu poveri şi bagaje 5, să le închidă apoi por- 
ţile şi să ocupe zidurile Nolei, pentru ca, ajungînd stăpîni pe soarta 
orașului lor, să-i primească pe puni în locul romanilor. După cei 
s-au adus la cunoştinţă lui Marcellus toate aceste urzeli, el le-a 
adus laude senatorilor nolani, hotărînd să-şi. încerce norocul în 
luptă, înainte de a se ivi vreo tulburare în oraș. 


https://biblioteca-digitala.ro 


DE LA FUNDAREA ROMEI. CARTEA XXIII 187 


Marcellus şi-a împărțit trupele în trei corpuri, aşezîndu-le cu 
faţa către duşmani, înspre cele trei porţi ale cetăţii; a dat apoi 
ordin carelor cu poveri să-l urmeze de aproape, iar slujitorii, or- 
donanţele î! şi ostaşii invalizi să ia pe umeri gardurile parapetelor. 
La poarta din mijloc a rînduit floarea legiunilor împreună cu ca- 
valeria romană, iar la celelalte două porţi, trupele de recruți, pe- 
destrimea uşoară şi cavaleria aliată. Locuitorii din Nola fură împie- 
dicaţi să se mai apropie de ziduri şi de porţi, iar poverile au fost 
puse sub paza unităţilor din rezervă, pentru ca duşmanul să nu le 
atace cînd legiunile romane vor fi încleştate în luptă. În felul 
acesta rînduiţi, ostaşii romani așteptau înlăuntru, înapoia porţilor 
cetăţii, , 

La început, Hannibal, care stătuse aproape de steaguri vreme 
de citeva zile şi aşteptase în formaţie de luptă o bună parte din zi, 
se minuna pentru ce armata romană nu mai iese pe porţile cetăţii şi 
de ce pe ziduri nu se mai află nici un luptător înarmat. Încredin- 
at atunci că i-au fost dezvăluite întrevederile [şi planurile sale] 
şi că romanii au rămas pe loc de teamă, şi-a trimis în tabără o 
parte din trupe, poruncindu-le să aducă degrabă în linia întîi tot 
ceea ce se pregătise în vederea împresurării cetăţii, fiind îndeajuns 
de convins că dacă îi presează pe cei ce şovăiesc, plebea din oraş 
se va deda la tulburări. 

În vreme ce fiecare soldat pun porneşte în goană să-şi înde- 
plinească însărcinările, iar armata punică se apropie de oraş către 
cele dintii steaguri romane şi către zidurile cetăţii, deodată Mar- 
cellus dă 'ordin să sune trîmbiţele de atac, să se scoată strigăte şi, 
pe poarta larg deschisă, întîi pedestrimea şi apoi cavaleria să por- 
nească într-un iureş cît mai năprasnic asupra duşmanului. Roma- 
nii stîrniseră destulă spaimă și învălmăşeală în centrul liniei de 
bătaie a vrăjmaşilor, cînd legaţii 52 P. Valerius Flaccus şi C. Aure- 
lius au dezlănţuit la rîndu-le în jurul celor două porţi ale cetăţii 
atacul asupra aripilor carthagineze. Slujitorii, ordonanţele şi pilcu- 
rile de ostaşi însărcinaţi cu paza carelor cu poveri şi a bagajelor 
adăugară şi ei strigătele lor, astfel încît carthaginezii, care la în- 
ceput îi priviseră cu dispreţ pe romani, mai ales din pricina nu- 
mărului lor mic, acum crezură, dimpotrivă, că au de-a face cu o 
uriaşă armată romană. Cu toate acestea, eu n-aş îndrăzni să susţin, 
cum fac unii autori 5, că din rîndurile punilor au fost răpuşi două 
[mii] 5 opt sute de oameni şi dintr-ale romanilor nu mai mult de 
500 de ostaşi ; însă fie că biruinţa romanilor a fost atît de mare, 
fie mai mică, totuşi, în cursul acestei zile, romanii au dobîndit a 

strălucită izbiîndă, nu ştiu dacă nu cea mai mare din cursul războ- 
iului de pînă acum : de bună seamă, a fost mai greu a nu mai fi 
învins atunci de Hannibal, decât a-l bate mai pe urmă. 


XVII Hannibal, pierzînd nădejdea de a pune stăpînire pe Nola, 
s-a vetras la Acerrae 55. Marcellus, după ce a închis numaidecit 
porţile cetăţii şi a rînduit străji ca să nu iasă nici un locuitor din 
oraş, le-a făcut în forum proces celor care avuseseră legături tai- 
nice cu vrăjmașul. Unui număr de peste 70 de vinovaţi, osîndiţi 
la moarte pentru trădare, le-a tăiat capul cu securea, poruncind 
ca averile lor să fie confiscate în folosul statului roman. După ce 
a încredinţat în mîinile senatului conducerea trebilor cetăţii Nola, 
a plecat cu toată armata de acolo şi şi-a instalat castrul [pe un 
podiş] mai sus de Suessula. 

Hannibal a încercat mai întîi să atragă cetatea Acerrae la pre- 
dare de bunăvoie ; cînd însă a băgat de seamă că această cetate 
stăruie în credinţă față de romani, se pregăteşte s-o împresoare 
şi s-o asalteze. Numai că acerranii aveau mai mult curaj decît 
forţe ; de aceea pierzînd nădejdea că vor putea apăra oraşul, 
cînd au văzut că duşmanul înconjoară cu lucrări de asediu zidurile 
cetăţii, înainte de a se încheia aceste lucrări, au izbutit să se stre- 
coare prin golurile dintre ele şi, datorită delăsării străjilor duşmane, 
au pornit în tăcerea nopţii pe drumuri şi locuri neumblate, pe unde 
l-a mînat pe fiecare mintea sau rătăcirea. Astfel acerranii şi-au găsit 
scăparea în acele oraşe ale Campaniei despre care ştiau cu destulă 
siguranţă că nu şi-au schimbat credinţa față de romani. 

După ce cetatea Acerrae a fost jefuită şi arsă, fiindcă lui Han- 
nibal iuţile ştafete numide i-au adus la cunoştinţă că din Casinum 
[vin] 5 dictatorul roman şi legiunile sale, el şi-a condus armata 
către Casilinum, pentru ca nu cumva să se stîrnească panică şi la 
Capua, din pricină că tabăra romanilor era atît de aproape. În 
vremea aceasta apăra cetatea Casilinengg o; cohortă de 500 de ostaşi 
praenestini împreună cu un pumi':de roinaâi şi de ostaşi cu nume 
laţin, care se duseseră acolo cînd au aflat de înfrîngerea romanilor 
la Cannae. Aceşti praenestini pornind prea tîrziu de la vetrele lor, 
deoarece la Praeneste recrutarea nu se încheiase în ziua hotărită, 
se alăturaseră romanilor şi altor aliaţi ; plecînd din Casilinum, în 
vreme ce mărşăluiau într-o coloană destul de mare, ştafeta cu 
vestea bătăliei de la Cannae i-a făcut pe toţi să se înapoieze la 
Casilinum. Acolo, vreme de cîteva zile, campanii îi priviseră bă- 
nuitori, deoarece se temeau ca această cohortă să nu le întindă la 

rîndu-i curse. După ce praenestinii au aflat cu destulă siguranță 
de trădarea romanilor de către Capua şi de faptul că Hannibal e 
primit acolo, au omorît în timpul nopţii pe locuitorii din Casilinum 
şi au pus stăpînire pe acea parte a oraşului care e dincoace de rîul 
Volturnus (căci acest rîu desparte în două oraşul). 

Cu această garnizoană apărau romanii Casilinum. La aceşti 
apărători s-a mai adăugat şi o cohortă din Perusia 57, alcătuită din 
460'de oameni mînaţi spre Casilinum de aceeaşi ştire care îi adu- 
sese pe praenestini acolo cu cîteva zile mai înainte. Într-adevăr, 
aceste trupe erau aproape îndeajuns pentru asigurarea apărării 
unor ziduri atît de neînsemnate, mai ales că erau proteguite de 
cealaltă parte şi de rîu ; însă lipsa de provizii făcea să se creadă 
că acolo nu se află mai mulţi oameni. 


XVIII Deoarece Hannibal nu se găsea departe de acolo, trimise 
pe un oarecare cu numele de Isalca, în fruntea unui pile de gae- 
tuli 5, şi-i porunci că, dacă are putinţa, să stea mai întîi de vorbă 
cu locuitorii oraşului Casilinum, să-i atragă cu vorbe îmbietoare, 
convingîndu-i să deschidă porţile şi să primească o garnizoană car- 
thagineză ; dar dacă stăruie în încăpăţinarea lor, să facă uz de 
forţă şi să încerce, dacă e cu putinţă, să năvălească în oraş prin 
orice parte a lui. Cînd Isalca cu gaetulii lui s-au apropiat de zi- 
duri, li s-a părut totul pustiu, fiindcă n-au auzit nici un zgomot. 
Barbarii, încredinţaţi că locuitorii de sparmă au tugit care încotro, 
fac pregătiri să sfărime porţile şi să distrugă drugii şi zăvoarele, 
cînd deodată, deschizîndu-se porţile, cu o zarvă de nedescris por-. * 
nesc asupra lor două cohorte rînduite înlăuntru în acest scop și 
fac prăpăd în rîndurile duşmanilor. După ce cele dintii şiruri ale 
lor fură date peste cap, fu trimis atunci Maharbal cu trupe mai 
puternice alcătuite din ostaşi aleşi unul și unul, însă nici el nu fu 
în stare să se împotrivească atacului celor două cohorte. În cele 
“din urmă Hannibal, după ce şi-a întocmit tabăra chiar în fața 
zidurilor fortăreței, se pregăteşte să atace cu cea mai mare străş- 
nicie şi cu toate trupele sale micul oraş apărat de mica garnizoană 
romană. Şi în vreme ce-i ameninţă şi-i hărţuie, cu prilejul încer- 
cuirii şi efectuării lucrărilor în jurul zidurilor fortăreței, Hannibal 
şi-a pierdut :o sumă de ostaşi, ba încă pe cei mai îndrăzneţi dintre 
puni, care fuseseră loviți de pe ziduri şi de pe turnuri. Pe de altă 
parte însă, .cu un alt prilej, apărătorii fortăreței, străpungînd în- 
cercuirea, erau cît pe-aci să fie de tot încercuiți de puni cu aju- 
torul turmei de elefanți, trimişi înpotriva lor ; totuşi au izbutit să 

se retragă în neorînduială în orăşel, după ce căzuseră din rîndurile 
lor destul de mulţi, dacă se ţine seama cît erau de puţini la număr : 
de bună seamă, ar fi pierit şi mai mulţi apărători dacă lăsarea 
amurgului n-ar fi pus capăt luptei. 

A doua zi toţi punii se înflăcărează şi mai tare, pornind cu 
un avînt şi mai nestăvilit la asaltul fortăreței, mai ales după ce 
însuşi comandantul lor le-a făgăduit decorarea lor cu coroana mu- 
rală 5% de aur şi a adus şi mustrări ostaşilor săi care împresuraseră 
Saguntum, pentru lincezeala asediului unei redute aşezate în cîmp 
deschis, amintind tuturor şi fiecărui ostaş în parte de bătăliile de 
la Cannae, Trasimenus şi Trebia. Apoi au început să fie împinse 
şi vineie, şi să fie săpate şi galerii %. În faţa tuturor acestor încer- 
cări ale punilor, nici aceşti aliaţi ai romanilor nu şedeau cu braţele 
încrucişate fără să întreprindă nimic, ci în calea vineielor ridicau 
şi ei abatize ; apoi, săpau alte galerii de-a curmezişul, surpîndu-le 
pe cele ale dușmanilor : în felul acesta ei zădărniciră orice încercare 
a potrivnicului de a pătrunde în fortăreață fie făţiş, fie într-ascuns. 
În cele din urmă, de ruşine, chiar Hannibal s-a lăsat păgubaş, re- 
nunţind la această acţiune începută. După ce şi-a întărit tabăra şi 
a lăsat cu paza ei o mică garnizoană, ca să nu pară că şi-a stră- 
mutat planul continuării asediului, s-a dus cu armata să ierneze la 
Capua. 

Cea mai mare parte a iernii S* Hannibal şi-a adăpostit în casele 
locuitorilor din Capua ostașii săi, care înduraseră în repetate rîn- 
duri şi vreme îndelungată toate vitregiile şi neajunsurile omeneşti, 
ei nefiind deprinşi cu traiul bun şi tihnit. De aceea, aceşti cartha- 
ginezi pe care nu-i înfrînsese înainte nici o putere a răului, covir- 
şiţi acum de dulceaţa traiului bun şi a plăcerilor fără friu, se pier- 
dură cu atît mai mult cu cît, nefiind deprinşi cu ele, din pricina 
prea marii lăcomii, se înnămoliseră în dezmăţ. Într-adevăr şi exce- 
sul de somn, şi băutura, şi ospeţele, [şi femeile uşoare,] *? şi îm- 
băierile, şi tihna cu care se dedulcesc tot mai mult unii oameni, 
obişnuindu-se cu ea, moleşiseră atît de mult trupurile şi, în aceeaşi 
măsură, şi sufletele 6, încît, în cele din urmă, pe carthaginezi i-au 
susținut mai degrabă trecutele lor biruinţe, decît forţele lor de 
acum. Această greşeală a unui comandant ca Hannibal este soco- 
tită de către cunoscătorii în meşteşugul armelor mai mare decit 
aceea că, după bătălia de la Cannae, Hannibal nu şi-a pornit nu- 
maidecît armata asupra cetăţii romane. Într-adevăr, acea întîrziere 
a putut, în mod evident, amîna izbîndirea, pe cînd această gre- 
şeală a măcinat puterile armatei punice, nemaifiind în stare să 

biruie. De aceea, nu e de mirare că din străvechea disciplină mi- 
litară carthagineză nu mai rămăsese nici urmă, într-o asemenea 
măsură de parcă Hannibal ar fi ieşit din Capua în fruntea unei 
alte armate. [Apoi, cei mai mulţi ostaşi de ai lui se încurcaseră cu 
tot felul de femei pierdute]. Cînd au început să-şi ducă din nou 
viaţa în corturi, marşurile şi orice alte sforțări ostăşeşti îi istoveau 
[într-un hal fără de hal] şi trupeşte şi sufleteşte, de parcă erau 
niște recruți ; apoi, în tot timpul verii o mare parte din rîndurile 
acestor ostaşi, fără să primească învoiri, plecau pe furiş de la uni- 
tăţi, găsindu-şi refugiul lor la Capua, care ajunsese ascunzătoarea 
[şi cuibul] tuturor dezertorilor din oastea pună. 


XIX Însă, fiindcă iarna începuse să fie mai blîndă, Hannibal, 
după ce şi-a scos trupele din iernat, pomi cu ele înapoi spre Ca- 
silinum %, unde, deşi punii încetaseră operaţiile împresurării, to- 
tuşi sforţările neîntrerupte îi secătuiseră de tot pe locuitorii și 
garnizoana fortăreței, aducîndu-i la capătul răbdărilor. 

Tiberius Sempronius Gracchus comanda castrul roman, în vreme 
ce dictatorul se dusese la Roma, pentru a lua din nou auspiciile. 
Pe Marcellus, cu toate că şi el însuşi era dornic să le vină în ajutor 
celor împresuraţi, îl împiedica să facă aceasta şi rîul Volturnus, ale 
cărui ape se umflaseră din cale afară, dar şi rugăminţile nolanilor 
şi acerranilor de a nu-i părăsi, fiindcă se temeau de campani dacă 
se vor îndepărta trupele romane din garnizoană. În vremea asta 
Gracchus şedea numai la Casilinum, fiindcă primise dinainte po- 
runcă din partea dictatorului să nu facă nici o mişcare în lipsa lui, 
cu toate că ştirile venite de la Casilinum îi aduceau la cunoştinţă 
lucruri care lesne ar fi trecut marginile oricărei răbdări ; într-ade- 
văr, s-a aflat că unii din asediați, nemaiputînd îndura foamea, s-au 
aruncat de pe ziduri şi că alţii îşi ofereau trupurile dezbrăcate lo- 
viturilor suliţelor şi săgeţilor duşmane. i 

Gracchus suporta greu această stare de lucruri, deoarece nu 
cuteza nici să lupte fără ordinul dictatorului (totuşi, el îşi dădea 
seama că trebuie să întreprindă ceva, dacă voia să introducă făţiş 
cantităţi de cereale în fortăreață), şi pentru că nici nu era vreo 
nădejde să le transporte măcar într-ascuns ; după ce a strîns ce- 
reale din holdele de pretutindeni din împrejurimi, şi a umplut cu 
ele mai multe butoaie, a trimis o ştafetă la căpetenia fortăreței 
Casilinum, ca să-i spună „să prindă butoaiele pe care le împinge 
curentul apei la vale“. În cursul nopţii următoare, toţi asediaţii aş- 
teptau cu încordare, aţintiţi cu ochii la rîu, să le sosească butoaiele, 

aşa cum le dăduse nădejde ştafeta romanilor. Şi într-adevăr, bu- 
toaie cu cereale au sosit plutind în jos pe albia rîului. Grînele se 
împărţiră deopotrivă la toată lumea. Aceasta s-a mai petrecut şi a 
doua oară şi a treia oară. În aceeaşi noapte butoaiele cu hrană erau 
şi trimise, ajungeau şi la destinaţie ; datorită acestui fapt înşelară 
mai multe zile atânţia străjilor duşmane. În urmă însă, din pricina 
ploilor neîntrerupte, cursul rîului s-a iuţit mai mult ca de obicei, 
astfel încît vîrtejul a împins butoaiele tocmai spre malul pe care-l 
păzeau vrăjmaşii. Acolo au fost observate cînd s-au împotmolit de 
niște răgălii de răchită crescută pe mal, şi atunci s-a adus la cu- 
noştinţa lui Hannibal. De atunci străjile lui şi-au mărit şi mai mult 
atenţia, avîndu-se grijă să nu se mai strecoare pe rîul Volturnus 
în jos nimic din hrana trimisă de romani împresuraţilor. Cu toate 
acestea, din castrul roman se aruncau pe apă nuci, care venind la 
vale pe albia rîului pînă la Casilinum, erau prinse cu mrejele. În 
cele din urmă, lipsurile au ajuns pînă acolo încît împresuraţii în- 
cercau să se hrănească cu pieile şi curelele scoase de pe scuturi, 
după ce le înmuiau în apă fiartă. Nu cruţau nici şoarecii şi nici 
un fel de jivină şi smulgeau tot felul de rădăcini şi ierburi care creş- 
teau la poalele întăriturilor fortăreței. Însă cum punii au arat tot 
pămîntul din jurul zidurilor care putea fi acoperit cu ierburi, îm- 
presuraţii au aruncat atunci în pămînt sămînţă de napi, ceea ce 
l-a făcut pe Hannibal să rostească aceste cuvinte : „Nu cumva voi 
fi nevoit să stau la Casilinum pînă vor încolţi şi napii?“ Şi deşi 
nu îngăduise să se vorbească mai înainte despre vreo înţelegere 
cu împresuraţii, atunci, în cele din urmă a încuviințat să se discute 
cu dînsul în privinţa răscumpărării bărbaţilor liberi. Astfel au con- 
venit la preţul de 7 uncii de aur pentru fiecare om. Învoindu-se cu 
această condiţie, împresuraţii s-au predat lui Hannibal. Însă pînă 
la achitarea în întregime a acestui aur, fură ţinuţi în lanțrri. Totuşi, 
pînă la urmă li se dădu drumul, respectîndu-se învoiala cu cea mai 
desăvîrşită bună-credinţă. Această relatare este mai vrednică de 
crezămînt decît aceea că asediaţii au fost ucişi de cavaleria vrăj- 
maşă năpustită asupra lor la plecare $%. 

Cea mai mare parte din rîndurile apărătorilor fortăreței Casi- 
linum erau praenestini. Din 570 de ostaşi care fuseseră în garni- 
zoana de acolo, mai puţin de jumătate fuseseră răpuşi în lupte şi 
de foamete. Ceilalţi s-au întors teferi şi nevătămaţi la Praeneste, 
împreună cu praetorul lor M. Anicius (acesta fusese scrib % mai 
înainte). Dovadă e statuia lui ridicată în forul din Praeneste, unde 
Anicius este înfățișat cu platoşă, înveşmîntat cu togă şi cu capul 

acoperit ; pe soclul ei, pe o placă de bronz stă scris: „M. Anicius 
a împlinit cele făgăduite, salvîndu-şi ostașii care au făcut parte 
din garnizoana din Casilinum“. Aceeaşi inscripţie a fost săpată şi 
pe alte trei statui care au fost aşezate în templul Fortunei. 


XX Fortăreaţa Casilinum a fost înapoiată Capuei, după ce a 
fost asigurată paza ei printr-o garnizoană alcătuită din 700 de 
ostaşi din rîndurile armatei lui Hannibal, în scopul de a se împo- 
trivi romanilor în cazul că va fi atacată după plecarea Punului 
de acolo. 

Senatul roman a decretat acordarea unei îndoite solde acestor 
soldaţi praenestini, precum şi scutirea de serviciu ostăşesc vreme 
de cinci ani. Pentru vitejia lor, cu toate că acestor praenestini li 
se oferise şi cetăţenia romană, totuși ei nu şi-au schimbat-o pe 
a lor| Soarta perusinilor ne e şi mai puţin cunoscută, deoarece 
fapta lor n-a fost ilustrată nici pe vreun monument de-al lor, nici 
de vreun decret roman. - 

În aceeaşi vreme pe paetelini 67, singurii care rămăseseră ne- 
clintiţi în credinţă față de poporul roman din toate populaţiile 
din ţinutul Bruttium, i-au atacat nu numai carthaginezii care ocu- 
paseră întregul ţinut, ci şi celelalte neamuri din Bruttium, pentru 
că nu se alăturaseră planului lor. Deoarece nu se simțeau în stare 
să, reziste a atitea primejdii. deodată, paetelinii au trimis crainici 
la. romani, pentru a le cere sprijin şi ocrotire. Cînd orainicii au 
izbucnit în vaiete, vărsînd şirozie de lacrimi în vestibulul curiei, 
au trezit cea.mai adîncă. compătimire în sufletul senatorilor şi po- 
porului. Praetorul M. Aemilius, cerînd a două oară părerea sena- 
tului ce hotărăşte în această privință şi făcîndu-se o socoteală a 
tuturor forţelor de care dispune republica, senatorii s-au văzut 
nevoiţi si declare că nu pot oferi nici un fel de sprijin acestor 
aliaţi atît de îndepărtați ai Romei ; de aceea i-au poftit'să se în- 
toarcă la vetrele lor, însă totodată să-şi păstreze neştirbită''credința 
față de Roma, pînă la cea din urmă picătură de sînge, de aci 
înainte avînd ei înşişi grijă de soarta lor, potrivit împrejurărilor. 
Cind s-a adus la cunoştinţa paetelinilor rezultatul acestei solii, 
senatul lor a fost cuprins de o jale şi o spaimă atît de cumplită, 
încît o parte din ei erau de părere să fugă fiecare încotro va vedea 
cu ochii şi să părăsească cetatea, iar altă parte erau de părere, de- 
oarece fuseseră lăsaţi la voia întîmplării de vechii lor aliaţi, să se 
alăture celorlalte populaţii din Bruttium .și să se predea prin mij- 
Jocirea acestora lui Hannibal. Totuşi a biruit părerea acelora care 

susțineau să nu se ia o hotărîre pripită şi la voia întîmplării, ci că 
trebuie să se chibzuiască din nou. În ziua următoare, iarăşi se 
consfătuiră, de astă dată cuprinși de mai puţină panică, iar că- 
peteniile cetăţii izbutiră să se înţeleagă asupra faptului de a în- 
tări orașul şi zidurile, cărînd în incinta oraşului tot ce se găsea 
pe ogoare. 


XXI Cam în aceeaşi vreme au sosit la Roma dările de seamă 
din Sicilia şi Sardinia. Cea dintii, scrisă de propraetorul T. Ota- 
cilius din Sicilia, căreia i s-a dat citire în senat, cuprindea urmă- 
toarele : „Praetorul P. Furius a sosit cu flota din Africa în portul 
Lilybaeum ; însă el e grav rănit şi e aproape pe moarte; nu s-a 
mai plătit nici solda ostaşilor şi marinarilor din rîndurile trupelor 
aliate ; nici cu tainul nu sînt la zi şi nici n-au de unde să-l dea; 
de aceea îi îndeamnă cu tot dinadinsul să li se trimită cît mai ne- 
întîrziat toate acestea şi, dacă găsesc cu cale, în felul acesta să 
i se trimită din rîndurile noilor praetori înlocuitorul“. 

Cam aceleaşi lucruri erau scrise şi în darea de seamă trimisă 
de propraetorul A. Cornelius Mammula din Sardinia în privinţa 
soldei şi tainului. 

Li s-a dat acelaşi răspuns amîndorura: „că republica nu are 
de unde să le procure şi să le trimită cele cerute; şi li s-a dat 
poruncă să aibă ei singuri grijă de flote şi de armate“. După ce 
Titus Otacilius a trimis soli la Hiero, singurul om care a sprijinit 
poporul roman în aceste vremuri, a primit de la acesta sumele de 
bani de care avea nevoie pentru achitarea soldelor, precum și ce- 
reale pentru şase luni. De asemenea, și cetăţile aliate din Sardi- 
nia îi dovediră propraetorului Cornelius Mammula toată bună- 
voinţa, venindu-i în ajutor. 

În aceeaşi vreme, la Roma, în urma propunerii tribunului ple- 
bei M. Minucius, au fost aleşi trei dregători însărcinaţi cu finan- 
ţele %, pentru rezolvarea lipsei de bani. Aceştia au fost: L. Aemi- 
lius Papus, care fusese consul şi censor, M. Atilius Regulus, care 
fusese de două ori consul, şi I.. Scribonius Libo 65, care atunci 
îndeplinea funcţia de tribun al plebei. Preoţii dumviri aleşi, M. şi 
C. Atilius, au inaugurat templul Concordiei, pe care-l făgăduise 
praetorul L. Manlius. S-au mai ales şi trei pontifici: Q. Caecilius 
Metellus, Q. Fabius Maximus şi Q. Fulvius Flaccus, în locul lui 
P. Scantinius care răposase, al consulului L. Aemilius Paullus şi 
al lui Q. Aelius Paetus, care căzuseră în bătălia de la Cannae. 

XXII După ce senatorii izbutiră, în măsura în care i-a ajutat 
mintea lor omenească, să astupe golurile pricinuite de soartă, cu 
prilejul atitor înfrîngeri neîntrerupte, în cele din urmă îşi întoar= 
seră privirile şi către ei înşişi, dîndu-şi seama de faptul că senatul 
părea acum pustiu, din pricina numărului mic al celor care se 
adunau la sfatul trebilor publice : căci de la censorii L. Aemilius 
şi C. Flaminius 7 nu se mai făcuseră numiri de noi senatori, de- 
oarece, în răstimpul acestor cinci ani, noianul năpăstuirilor şi 
sorocul zilelor fiecăruia smulseseră din viață un număr atît de 
mare de senatori. 

După plecarea dictatorului la armată, praetorul M. Aemilius 
a făcut o dare de seamă în urma pierderii fortăreței Casilinum, 
deoarece toţi senatorii îi cereau lămuriri în legătură cu 4cest caz. 
Cu acest prilej, după ce Sp. Carvilius a arătat într-o lungă cu- 
vîntare această jalnică situaţie, învederînd nu numai lipsa [sena- 
torilor) 71, ci şi puţinătatea acelor cetăţeni romani din sînul cărora 
să se aleagă membrii senatului, declară că el îndeamnă din toată 
inima poporul roman să completeze golurile din rîndurile sena- 
torilor şi, în scopul contopirii şi mai temeinice a acestor populaţii 
cu poporul roman, să se dea dreptul de cetăţenie romană la cite 
doi senatori din sînul fiecărei populaţii de neam latin, anume 
acelora pe care îi va hotărt senatul roman, pentru a-i înlocui pe 
senatorii răposaţi 72, Senatorii nu primiră această propunere cu 
simțăminte mai favorabile ca odinioară cînd dăduseră ascultare 
cererii făcute de latini în acelaşi sens73; în vreme ce acum în- 
treaga Curie clocotea de indignare — şi mai ales T. Manlius de- 
clara că „mai e în viaţă un bărbat din acea spiță ce a dat pe 
consulul roman care a ameninţat cîndva din Capitolium, că dinsul 
cu mîna sa proprie va ucide pe oricare latin pe care îl va vedea 
apărînd în senatul roman“ — Q. Fabius Maximus, luînd cuvîntul 
în senat, a grăit următoarele : „Nicicînd n-a fost adusă în dezba- 
terile senatului o propunere mai puţin potrivită ca aceea de acum, 
tocmai în aceste vremuri atît de vitrege şi în toiul celor mai 
aprinse frămîntări, cînd aliaţii sînt atît de şovăielnici în credinţă 
faţă de romani, deoarece facerea acestei declaraţii are să-i învrăj- 
bească şi mai tare pe aliați; de aceea, această nesăbuită propu- 
nere, rostită de glasul unui singur om, trebuie înăbuşită în faşă, 
prin tăcerea tuturora. Dar dacă cumva a fost vreodată vorba în 
senat să se păstreze cu sfinţenie vreo taină, apoi această propu- 
nere trebuie acoperită, mai mult ca oricare alta, tăinuită şi în- 


13% 


https://biblioteca-digitala.ro 


196 TITUS LIVIUS 


gropată în uitare, ca şi cum nici nu s-ar fi pomenit vreodată 
vreun cuvînt de ea.“ 

În felul acesta a căzut şi propunerea cu pricina. Şi atunci se- 
natorii au găsit cu cale să recurgă la numirea unui dictator, care 
înainte fusese censor şi care făcuse parte din rîndurile celor mai 
vechi censori în viaţă, care să întocmească lista senatului, şi au 
poruncit să fie chemat la Roma consulul Caius Terentius, pentru 
numirea unui dictator. Acesta, după ce a lăsat în Apulia trupe 
de asigurare a apărării, s-a întors în cea mai mare grabă la Roma, 
şi în cursul nopţii următoare, aşa cum era datina, l-a numit pe 
M. Fabius Buteo dictator, pe vreme de şase luni, potrivit unui 
decret senatorial, însă fără comandant al cavaleriei. 


XXIII Cînd noul dictator, însoţit de lictorii săi, a urcat la tri- 
bună, a declarat că aşa cum nu încuviinţează să se recurgă la 
numirea a doi dictatori în acelaşi timp, ceea ce niciodată în trecut 
nu s-a întîmplat, la fel nici acum nu aprobă să fie numit dictator 
fără comandantul cavaleriei, nici să se încredințeze dregătoria 
censurii unei singure persoane, ori să fie ales censor a doua oară 
tot el, şi de asemenea nici nu este de părere să se încredinţeze 
dictatorului puterea pe o durată mai lungă de şase luni, afară de 
cazul că o cer neapărat nevoile în vederea desfăşurării războiului. 
„Dînsul însă va căuta să pună îngrădire acestei stări de lucruri 
pe care le-au impus nestăvilita întîmplare, vremurile şi nevoile, 
pe de o parte, însă el nu va scoate din rîndurile membrilor sena- 
tului pe nici unul dintre aceia pe care censorii C. Flaminius şi 
L. Aemilius i-au desemnat, ci va porunci să se transcrie şi să se 
strige numele lor, ca să nu i se aducă învinuirea că au atîmat de 
el puterea şi hotărîrea în ce priveşte reputaţia şi moravurile unui 
senator, iar pe de altă parte, va căuta să-i înlocuiască pe senatorii 
Stinşi din viaţă, încît să se învedereze că a preferat o treaptă 
celeilalte trepte, şi nu un om unui alt om“. 

Strigînd apoi în ordinea vechimii numele vechilor senatori, a 
purces la alegerea în locul celor răposaţi a celor dintii membri 
din sînul celor care, după censorii L. Aemilius şi C. Flaminius, 
îndeplinească dregătorii curule, dar care pînă atunci nu fuseseră 
aleși în rîndurile senatorilor. Apoi a ales senatori pe cei care fu- 
seseră edili, tribuni ai plebei sau quaestori; după aceasta a nu- 
mit din rîndurile celor care îndepliniseră dregătorii [mai mici] 74, 
însă care aveau atîrnate în casele lor, ca dovezi ale viteiiei per- 

sonale, trofeele luate de la duşman sau care primiseră ca distincţie 
coroana civică 75. În felul acesta, Fabius Buteo a ales 177 membri 
în noul senat, cu încuviințarea într-un glas a tuturor celor de faţă, 
după care a abdicat numaidecît din dictatură. Devenind din nou 
simplu particular, Buteo a coborit de la tribuna vorbitorilor, po- 
runcind lictorilor să plece din preajma sa, după care s-a amestecat 
cu gloria concetăţenilor săi, care-şi vedeau de treburile lor perso- 
nale, ţintind prin aceasta să treacă într-adins vremea, pentru ca 
nu cumva poporul să-l întovărăşească în alai din forum pînă la 
locuinţa sa. Cu toată această zăbavă ticluită, poporul n-a prege- 
tat să-i dovedească dragostea şi l-a însoţit în mare număr pînă 
la casa lui. 

În cursul nopţii următoare, consulul C. Terentius s-a întors la 
armată, fără să dea de ştire senatului hotărîrea sa, pentru a nu 
fi oprit în Roma în vederea alegerilor. 


XXIV A doua zi, senatul, în urma propunerii făcute de praeto- 
rul M. Pomponius, a hotărît să scrie dictatorului că, dacă el soco- 
teşte că e în interesul republicii, să vină la Roma împreună cu 
comandantul cavaleriei şi cu praetorul Marcellus, în vederea noilor 
alegeri consulare, pentru ca senatorii să poată afla de-a dreptul 
din gura lor care e situaţia republicii şi să ia hotăririle potri- 
vite împrejurărilor. Au venit la Roma toţi cei care fuseseră che- 
maţi, după ce şi-au lăsat înlocuitori pe legaţi care să stea la co- 
manda legiunilor. Dictatorul a cuvîntat pe scurt şi cu modestie 
despre meritele sale, ridicîndu-l în slăvi, în schimb, pe coman- 
dantul cavaleriei, Ti. Sempronius Gracchus, după care a hotărît 
convocarea comiţiilor 76. Cu acest prilej au fost aleşi consuli?” 
L. Postumius, pentru a treia oară, deşi în lipsă, şi care deţinea 
atunci comanda asupra provinciei Gallia, şi Ti. Sempronius 
Gracchus, care era atunci comandant al cavaleriei şi edil curul. 
Apoi au fost aleşi noii praetori: M. Valerius Laevinus, pentru 
a doua oară, Ap. Claudius Pulcher, Q. Fulvius Flaccus, Q. Mucius 
Scaevola. i 

După alegerea acestor magistrați, dictatorul 78 s-a dus în ta- 
băra de iarnă a armatei romane de la Teanum ?, lăsîndu-l la 
Roma pe comandantul cavaleriei. Acesta, după ce va intra în 
funcţie peste cîteva zile, avea să se consfătuiască cu senatul în 
legătură cu recrutarea sub arme a noilor legiuni şi cu toate pre- 
gătirile pentru acel an. 

În vreme ce se străduiau din răsputeri pentru desăvirşirea 
acestor pregătiri, a venit ştirea unei alte noi urgii, deoarece ur- 
sita le-a îngrămădit pe toate în acel an: au fost nimiciţi în 
Gallia însuşi consulul desemnat, L. Postumius şi toată armata sa. 
Era acolo un codru întins (gallii îi dăduseră numele de Litana) %, 
pe unde Postumius avea de gind să-și treacă armata lui. Gallii 
tăiaseră însă copacii din această pădure, în stînga şi-n dreapta 
drumului aşa fel, încît să rămînă neclintiţi în picioare și să se 
prăbuşească numai la o uşoară împingere. Postumius comanda 
două legiuni romane şi înrolase sub drapel atîtea trupe aliate 
din ţinuturile de lîngă Marea Adriatică, încît avea la îndemînă, 
cînd a intrat în regiunile duşmanilor, o armată alcătuită din 
25 [de mii] 8! de ostaşi. Gallii, după ce au înconjurat marginile 
pădurii, îndată ce armata lui Postumius a intrat în formaţie rîn- 
duită în pădure, au dat brînci dintr-o parte copacilor tăiaţi de 
la rădăcină: aceştia s-au prăbuşit asupra celorlalţi, care şi aşa 
de-abia se ţineau în picioare, prăvălindu-se de ambele părţi ale 
drumului peste arme, oameni şi cai şi pricinuind în rîndurile lor 
un prăpăd atît de cumplit, încît abia au putut scăpa cu viaţă 
vreo zece romani. Căci în vreme ce cei mai mulţi fuseseră stîl- 
ciţi de trunchiurile copacilor şi de ramurile frînte, restul mulțimii 
care a mai rămas neatinsă, a fost măcelărit de galli, deoarece ro- 
manii cuprinși de spaimă, din pricina acestei neaşteptate nenoro- 
ciri, fuseseră toți încercuiți în pădure de puhoiul gallilor înarmaţi. 
Din toate efectivele atît de mari ale romanilor numai puţini au 
căzut prizonieri, şi anume aceia cărora, îndreptîndu-se către un 
pod peste rîu, li se tăiase orice putinţă de retragere, fiindcă gallii 
puseseră dinainte stăpînire pe acest pod. Acolo a căzut şi Postu- 
mius care s-a luptat cu toată vitejia ca să nu cadă viu în miinile 
vrăjmaşilor. Veşmintele şi podoabele consulului au fost luate de 
galli ca trofeu, iar capul său, despicat de trup, boiii % l-au trans- 
portat în strigăte de biruință către templul care era socotit cel 
mai sfînt la aceşti galli. Curăţind apoi craniul lui Postumius, i-au 
încrustat ţeasta cu aur, aşa cum e la ei obiceiul, şi l-au prefăcut 
în potir sfînt, din care să bea la sărbătorile lor şi care era folosit 
ca pocal în chip obişnuit şi de către preoții şi mai marii temple- 
lor. Prăzile luate de galli de la romani n-au fost nici ele mai 
prejos de această izbindă ; căci, cu toate că o mare parte din 
viețuitoare, oameni, vite de povară şi cai fuseseră răpuşi o dată 

cu prăbuşirea copacilor pădurii, totuşi, celelalte bunuri, deoarece 
nu fuseseră de loc risipite în timpul fugii, au fost găsite pe tot 
parcursul coloanelor de marş, aşternute la pămînt. 


XXV Cînd s-a adus la cunoştinţă acest prăpăd s-a stîrnit o 
groază atît de cumplită în întreaga Romă, încît vreme de mai 
multe zile prăvăliile au stat închise, cetatea avînd înfăţişarea unui 
oraş mort, aşa cum e de obicei noaptea. De aceea, senatul a fost 
nevoit să dea însărcinarea edililor să cutreiere oraşul şi să dea 
poruncă să se deschidă prăvăliile, pentru ca cetatea să n-aibă 
înfăţişarea unui doliu public. Apoi Tiberius Sempronius Gracchus 
chemă senatul la sfat şi spunînd vorbe de mîngiiere senatorilor, 
îi povăţui să nu-şi piardă cumpătul în faţa unei nenorociri mai 
mici, cîtă vreme lor nu le încovoiase cerbicia nici chiar prăpădul 
de la Cannae. „În ce priveşte războiul cu dușmanii carthaginezi şi 
cu Hannibal, totul se desfăşoară bine şi prielnic romanilor şi nă- 
dăjduieşte că şi în viitor va fi la fel. Deci, războiul romanilor cu 
gallii poate fi lăsat la o parte şi amînat fără grijă şi bătaie de cap, 
căci atît poporul roman, cît şi zeii vor avea destulă putere spre 
a se răzbuna pe galli pentru viclenia lor. Prin urmare, trebuie să 
se consfătuiască şi să se ia hotărîri în privința duşmanului pun şi 
a armatelor romane, cu care se va purta acest război“. El însuşi 
a făcut mai întîi o dare de seamă arătînd ce pedestrime şi ce 
cavalerie, cîţi cetăţeni şi cîte trupe aliate se află în armata dic- 
tatorului. După aceasta şi Marcellus a arătat la cît se ridică tota- 
lul forțelor sale. 

Apoi se cerură lămuriri de la cei care cunoşteau situaţia în 
legătură cu armata din Apulia a consulului C. Terentius. Însă nu 
se găsi prin ce anume mijloace să se înjghebeze două armate con- 
sulare destul de tari, pentru a fi în măsură să poarte un război 
atît de greu. De aceea s-a găsit de cuviinţă să se lase la o parte 
pentru acel an războiul cu gallii, cu toate că la acesta îi îmboldea 
o îndreptăţită mînie. S-a dat un decret prin care armata dictato- 
rului a fost încredinţată consulului. În privinţa trupelor lui Mar- 
cellus, s-a hotărît ca rămăşiţele ostaşilor care scăpaseră cu fuga 
de la Cannae să fie trecute în Sicilia şi acolo să-şi îndeplinească 
îndatoririle ostăşeşti cîtă vreme dăinuie războiul în Italia ; au mai 
hotărît ca tot acolo să fie trimişi din rîndurile legiunilor dictato- 
rului ostaşii cei mai nevolnici, neținîndu-se seama de stagiu 8% 
decit numai la aceia a căror militărie, potrivit legilor romane, se 
încheiase. S-a mai decretat înrolarea o două noi legiuni din ce- 

tăţenii Romei; acestea aveau să fie puse sub comanda noului 
consul care-l va înlocui pe L. Postumius, hotărîndu-se ca acesta 
să fie ales atunci cînd auspiciile vor fi prielnice. 

În afară de aceasta s-a mai hotărît „să se cheme cît mai neîn- 
tîrziat două legiuni din Sicilia, şi consulul, căruia îi va reveni 
comanda legiunilor urbane, să-şi ia din ele efectivele de care va 
avea nevoie, apoi să i se prelungească pe încă un an comanda 
consulului C. Terentius Varro, fără să se recurgă de fel la micşo- 
rarea efectivelor oastei de care dispunea el pentru apărarea Apuliei. 


XXVI În timp ce se petrec aceste evenimente în Italia şi se 
fac tot felul de pregătiri, în Hispania nu se tărăgăna de loc răz- 
boiul, ci pînă la acea zi se desfăşura cu izbînzi tot mai mari 
pentru romani. După ce Publius şi Cnaeus Scipio şi-au împărţit 
între ei trupele, astfel încît lui Cnaeus i-a căzut sarcina războiu- 
lui pe uscat, iar fratelui său Publius, a celui naval, Hasdrubal, 
comandantul suprem al oştirii punice din Hispania, neavînd des- 
tulă încredere în forţele sale ca să înfrunte măcar pe unul din 
cei doi fraţi, se ţinea la distanță de romani, căuta numai poziţii 
prielnice şi sigure, pînă în ziua cînd, în urma unor îndelungate 
şi stăruitoare rugăminţi, a primit 4 [mii] 8: de pedestrași şi [cinci 
sute] 85 de călăreţi, care fuseseră trimişi din Africa pentru com- 
pletarea lipsurilor. Atunci recăpătînd, în sfîrşit, curaj, se apropie 
mai mult de castrele romane şi în acelaşi timp dădu poruncă 
flotei să se pregătească şi să se rînduiască pentru a apăra insu- 
lele şi ţărmul mării. Însă avîntul [şi zelul] de a-și înflăcăra 
ostaşii i s-au spulberat cînd a auzit că comandanții vaselor flotei 
carthagineze şi-au părăsit posturile, fiindcă fuseseră aspru mustraţi 
atunci cînd, de frică, dezertaseră de la posturile lor la (gura 
fluviului] Hiberus ; de altfel, în vremea din urmă ei nu mai avu- 
seseră destulă încredere nici în comandantul lor, nici în războiul 
carthaginez. Căci aceşti fugari pricinuiseră o răscoală în sînul 
populaţiei tartesiilor 5 şi, din îndemnul lor, cîteva oraşe de-ale 
acestora rupseseră alianța cu Carthagina ; unul din aceste oraşe 
fusese cucerit chiar prin luptă de tartesii. Carthaginezii, lăsînd de 
o parte războiul împotriva romanilor, s-au îndreptat atunci cu 
oastea asupra tartesiilor. Hasdrubal intrînd ca vrăjmaş cu oastea 
sa în ţinuturile acestui neam, în faţa zidurilor oraşului care fusese 
cucerit de tartesii cu cîteva zile mai înainte a fost întîmpinat de 
Chalbus, o căpetenie vestită a acestei populaţii care-şi aşezase 
tabăra acolo, dispunînd de o armată puternică. Hasdrubal hotărî 

să-l atace. De aceea, trimiţînd înainte trupele de pedestrime uşoară 
pentru a-l ademeni pe duşman la luptă, dădu însărcinare unei 
părţi din cavalerie să prade şi să pustiiască în jur satele şi ogoarele 
şi în acelaşi timp să pună mîna pe cei ce umblau răzleţiți. În 
acelaşi timp, pe de o parte, se iscase o mare învălmăşeală în faţa 
taberei tartesiilor, iar pe de altă parte, unii erau măcelăriți prin 
țarini, iar alţii fugeau. Apoi, după ce s-au retras toţi din toate 
părțile în tabără pe diferite poteci, punii deodată şi-au revenit 
din spaimă, astfel încît au avut destul curaj nu numai să-şi apere 
întăriturile, dar chiar să-l şi hărțuiască pe duşman în luptă. 
Aşa de pildă, într-o zi tartesiii dau năvală asupra punilor, ţopăind 
aşa cum e obiceiul acestor locuitori, şi îndrăzneala lor neașteptată 
vîri spaima în duşmanul care puţin mai înainte îl hărțuise. De 
aceea Hasdrubal căută să-şi îndrumeze armata pe o costişă destul 
de înaltă, proteguită în faţă şi de un rîu, şi tot acolo strînse ostaşii 
din pedestrimea uşoară trimisă înainte, precum şi călăreţii îm- 
prăştiaţi. Pentru că nu se bizuia îndeajuns pe poziţiile costişei şi 
nici pe rîu, şi-a săpat în jurul taberei parapete, înconjurînd-o cu 
întărituri. S-au dat cîteva ciocniri între cele două oşti, pricinuin- 
du-şi unii altora spaimă; nici călăreţul numid nu putu ţine 
piept celui hispan, şi nici sulițaşul maur ostaşului hispan înarmat 
cu caetra şi care era deopotrivă cu el în agerime, însă cu mult 
mai plin de îndrăzneală şi de vînjoşie. 


XXVII Deoarece tartesii văzură că stînd aşa în fața taberei 
lor nici nu pot să-i atragă pe carthaginezi la luptă şi nici atacul 
taberei lor nu e o treabă ușoară, puseră stăpînire prin luptă pe 
oraşul Ascua $, unde Hasdrubal, intrînd în ţinutul vrăjmaşilor, îşi 
strînsese cereale şi tot felul de provizii prădate, în acelaşi timp 
puseseră şi mîna pe toată regiunea din jurul orașului. Începînd 
din ziua aceea, tartesii nu mai putură fi ţinuţi în frîu de nici 
un fel de disciplină, 'nici în timpul marşurilor, nici în tabăra lor. 
Cînd Hasdrubal îşi dădu seama de delăsarea vrăjmaşului — aşa 
cum se întîmplă îndeobşte cu unii care, după ce au izbîndit, se 
lasă pe tînjeală — după ce-şi îmbărbătă trupele, le porunci să-i 
atace pe duşmanii care umblau răzleţiţi, fără steaguri şi, coborînd 
de pe costişă, pomi în iureş în formaţie de luptă către tabăra 
potrivnicului. Îndată ce ştafetele şi străjile acestora, fugite de la 
posturile lor de pîndă, dădură de veste că Hasdrubal cu oastea 
lui 'se apropie, s-a strigat din toate părţile: „la armel“ Şi aşa 
cum fiecare izbutise să pună mîna pe o armă, fără vreun ordin, 

fără vreun steag, în neorînduială şi învălmăşeală, tartesiii se nă- 
pustesc la luptă. În timp ce cei dintii se încăierau, iar alţii alergau 
pîlcuri-pilcuri, cei mai mulţi nici nu ieşiseră încă din tabăra lor. 
Cu toate acestea, la început, tartesiii izbutiră prin îndrăzneala 
lor să vîre spaima în carthaginezi ; în urmă însă, deoarece pilcu- 
rile lor rare porniseră la atac asupra unor trupe dese, cînd şi-au 
dat seama că cu numărul lor mic nu pot ţine piept potrivnicului, 
tartesiii încep să se uite unii la alţii şi văzîndu-se acum respinşi 
din toate părţile, se apără în cerc. În timp ce se dă o luptă [piept 
la piept] %, împiedicîndu-se aproape mînuirea armelor, punii string 
din ce în ce mai tare cercul în jurul vrăjmaşului, nemaidindu-i 
putinţa nici măcar să mişte săbiile ; în timp ce în jurul lor cercul 
se stringea din ce în ce mai mult, tartesiii sînt măcelăriți pînă 
tîrziu după-amiază. Numai o neînsemnată parte dintre ei au izbu- 
tit să scape, străpungînd încercuirea şi îndreptîndu-se către codri 
şi munţi. Cuprinşi de o panică asemănătoare, şi cei din tabără au 
părăsit-o ; în felul acesta, în ziua următoare întregul neam al 
tartesiilor s-a predat carthaginezilor. 

Cu toate acestea, tartesiii n-au respectat multă vreme învoiala 
încheiată, căci îndată ce au venit ştirile din Carthagina că „Has- 
drubal trebuie să-și ducă cît mai degrabă armata în Italia“, 
faptul acesta, răspîndit în întrega Hispanie, a făcut ca privirile 
aproape ale tuturor să se îndrepte către romani. Din această pri- 
cină Hasdrubal trimise numaidecit o dare de seamă la Carthagina, 
arătînd cît de mult dăunează zvonurile în legătură cu plecarea sa 
din Hispania : „dacă, în adevăr, el va pleca din Hispania, această 
provincie va fi a romanilor chiar înainte de a trece el Hiberus ; 
căci în vreme ce el nu are la îndemînă nici alte trupe, nici pe 
vreun alt comandant pe care să-l lase în locul său, în schimb în 
Hispania rămîn pe loc nişte comandanţi romani care nu pot fi 
înfruntaţi nici măcar cu forţe egale. De aceea,. dacă cumva Car- 
thagina vrea să dea dovadă că are grijă de Hispania, să-i trimită 
un înlocuitor împreună cu o armată puternică: însă chiar dacă 
urmașului său îi va merge totul bine, totuşi în această provin- 
cie va avea mult de furcă cu romanii“, 


XXVIII Deşi la început darea de seamă a lui Hasdrubal a 
zdruncinat într-o oarecare măsură senatul carthaginez, totuși, 
pentru că grija de mersul războiului în Italia era mai însemnată 
şi pe întiiul plan, senatul carthaginez nu şi-a strămutat cîtuşi de 

puţin hotărîrea nici în privinţa lui Hasdrubal, nici a trupelor lui. 
În schimb, a fost trimis Himilco cu o întreagă armată şi o flotă 
mărită, pentru a păstra mai departe stăpînirea asupra Hispaniei 
şi a o apăra şi pe mare şi pe uscat. După ce acesta îşi trecu 
trupele, şi terestre şi navale, în Hispania, el îşi întări tabăra, iar 
vasele fură trase pe uscat, făcînd şi un val de parapete în jurul 
lor, el, în fruntea unor pîlcuri de călăreţi aleşi tot unul şi unul, 
izbuti să ajungă de-a dreptul la Hasdrubal, străbătînd cu cea 
mai mare iuţeală cu putinţă prin ţinuturi locuite de unele populaţii 
îndoielnice în ce priveşte simţămintele, iar altele potrivnice. După 
ce i-a adus la cunoştinţă de-a fir-a-păr hotărîrea senatului, precum 
şi însărcinările primite, iar la rîndu-i Hasdrubal i-a arătat lui 
Himilco în ce chip trebuie desfăşurat războiul în Hispania, s-a 
înapoiat în tabăra sa cu aceeași uimitoare repeziciune, mijlocul 
ce] mai sigur într-o asemenea situaţie 8%, deoarece el izbutise să 
meargă în sus şi-n jos înainte ca aceste populaţii să se poată 
întruni şi lua vreo hotărîre. 

Înainte de a ridica tabăra, Hasdrubal dă poruncă tuturor 
noroadelor supuse Carthaginei să facă rost de bani, ştiind prea 
bine că Hannibal şi-a putut asigura trecerea Alpilor numai cu 
ajutorul banilor, şi că n-a fost sprijnit de galli decît cumpărîndu-i, 
şi că, dacă ar fi plecat la drum fără bani, străbătînd o cale atît 
de lungă, cu anevoinţă ar fi putut ajunge pînă la Alpi. De aceea, 
strîngînd în pripă banii, Hasdrubal coboară la Hiberus. 

Şi hotărîrile senatului carthaginez şi drumul lui Hasdrubal au 
fost aduse la cunoştinţa romanilor. Lăsînd la o parte orice alte 
treburi şi griji, amîndoi comandanții romani şi-au unit trupele, 
pregătindu-se să-i iasă în întîmpinarea lui Hasdrubal şi să zădăr- 
nicească planul punilor, fiind convinşi că dacă şi Hasdrubal, în chip 
de căpetenie, împreună cu armata din Hispania, se vor alătura lui 
Hannibal, un duşman căruia și aşa greu i se putea ţine piept în 
Italia, unirea celor doi va însemna sfîrşitul puterii romane. 

Frămîntaţi de aceste griji, cei doi Scipioni șa-au concentrat 
trupele lîngă Hiberus şi, după trecerea fluviului, s-au consfătuit 
vreme îndelungată dacă ar fi mai bine să-şi aşeze castrele lingă 
ale vrăjmaşului sau ar fi destul să atace numai pe aliaţii cartha- 
ginezilor, pentru ca în felul acesta să-i întirzie vrăjmaşului proiec- 
tata plecare spre Italia ; de aceea ei se pregătesc să împresoare 
oraşul care poartă numele de Hibera 0 datorită vecinătăţii fluviu- 
lui, pe acea vreme cea mai bogată cetate din ţinutul acela. Cînd 
Hasdrubal a prins de veste ce ţintă urmăresc romanii, elvîn loc 

să le dea ajutor aliaţilor săi, a plecat să împresoare un alt oraș care 
se supusese de curînd puterii romane. Din această pricină, romanii 
au lăsat la o parte asediul început şi s-au îndreptat cu războiul îm- 
potriva lui Hasdrubal însuşi. 


XĂIĂ. Cîteva zile cele două tabere potrivnice au stat față în 
faţă, la 5 000 de paşi depărtare una de alta, în care vreme au avut 
loc şi uşoare ciocniri, însă fără să se încaiere de-a binelea în linie 
de bătaie ; în sfîrşit, în aceeaşi zi, amîndoi adversarii dau semnalul 
de luptă, de parcă ar fi fost o învoială între ei, coborînd în cîmp 
deschis cu toate trupele. Armata romană era rînduită pe trei linii 
succesive ; o parte din trupele de veliţi erau aşezate între antesig- 
nani, altă parte era înşirată în spatele steagurilor, iar cavaleria făcea 
protecţia aripilor. Hasdrubal întăreşte centrul frontului cu trupe 
hispane. La aripa dreaptă îi aşază pe carthaginezi, la cea stîngă 
pe africani, precum şi trupele auxiliare de mercenari. Numizii sînt 
„rînduiţi la aripi, ca să sprijine pedestrimea carthagineză, iar ceilalţi 
călăreţi, pe africani. Însă nu toate unităţile de numizi sînt așezate 
la aripa dreaptă, ci numai acelea ale căror călăreţi, avînd la în- 
demînă doi cai, erau deprinşi ca, în toiul celei mai crîncene încă- 
ierări, să sară de cele mai multe ori înarmaţi de pe calul obosit pe 
cel odihnit, întocmai ca la săriturile pe cai de la circ; aşa de iuți 
şi de sprinteni sînt aceşti numizi, şi atît de bine struniţi sînt 
caii lor ! 

În vreme ce cele două oştiri şedeau rînduite în felul acesta, 
comandanții armatelor potrivnice nutreau în inimă cam aceleaşi 
nădejdi de izbîndă, deoarece nu se deosebeau între ei nici în pri- 
vinţa tăriei forţelor, nici prin felul ostaşilor, ci numai în privința 
avîntului şi bărbăţiei erau cu totul diferiţi unii de alţii. Căci pe 
ostaşii romani comandanții lor lesne îi convinseseră că, deşi se răz- 
boiesc departe de patrie, totuşi ei luptă pentru Italia și pentru 
cetatea romană ; de aceea, ca şi cum înapoierea în patrie ar atîrna 
de sfirşitul acestei lupte, romanii erau hotărâți pînă în adincul sufle- 
tului sau să biruie, sau să moară! Tabăra potrivnică avea la rîn- 
du-i oameni mai puţin dîrzi, deoarece cea mai mare parte din ei 
erau hispani care voiau mai degrabă să fie învinşi în Hispania, 
decit, chiar biruind, să fie tirîți tocmai pe meleagurile Italiei. De 
aceea, la cea dintii ciocnire, cînd abia fuseseră aruncate suliţele, 
trupele lui Hasdrubal din centrul frontului au şi făcut calea întoarsă 
atunci cînd romanii s-au năpustit în iureş năprasnic asupra puni- 
lor. Nici la aripi lupta n-a fost mai puţin crîncenă: de o parte, 

tarthaginezii presau frontul roman, de cealaltă africanii, iar roma- 
nii, deşi erau aproape învăluiţi, luptau apărîndu-se şi în faţă şi 
în spate. Însă cum în centrul frontului armata romană era toată 
concentrată la un loc, ea dispunea de forțe destul de puternice 
pentru a putea da peste cap aripile vrăjmaşului. În chipul acesta, 
aici se desfăşurau două lupte deosebite. În amîndouă luptele însă, 
romanii care dăduseră peste cap frontul duşman din centru şi îi 
întreceau pe vrăjmaşi şi prin număr, și prin avînt, şi prin bărbăţia 
ostaşilor lor, izbîndesc neîndoielnic. Acolo şi-au pierdut viaţa un 
mare număr de duşmani. Dacă hispanii n-ar fi luat-o la fugă 
înspăimîntîndu-se şi împrăştiindu-se pretutindeni chiar de la înce- 
put, cînd abia se încleştaseră în luptă, foarte puţini din toată 
armata lui Hasdrubal ar fi scăpat. Nici lupta între cele două 
cavalerii potrivnice nu mai avu loc, deoarece maurii şi numizii 
atunci cînd văzură că centrul frontului e răzbit, numaidecît o 
porniră şi ei pe o fugă nebună; în felul acesta se risipiră prin 
toate părţile, lăsînd aripile fără sprijin şi împingînd în faţa lor 
elefanții. Hasdrubal, care a rămas pe loc pînă la cea din urmă 
clipă a luptei, a izbutit să scape din toiul măcelului numai cu 
cîţiva ostaşi. Romanii au cucerit şi tabăra punică pe care au 
jefuit-o. 

Datorită acestei bătălii, situaţia din Hispania s-a limpezit de 
tot, acum sorții cumpănind de partea romanilor, în timp ce lui 
Hasdrubal i s-a spulberat orice nădejde nu numai de a mai trece 
în Italia, dar nici măcar de a mai putea adăsta fără primejdie în 
Hispania. 

Cînd la Roma s-au răspîndit aceste ştiri în urma dărilor de 
seamă trimise de cei doi fraţi Scipioni, bucuria tuturor cetăţeni- 
lor a fost nespusă, nu atit datorită acestei biruinţe, cît faptului 
că a fost zădărnicită trecerea Jui Hasdrubal în Italia. 


XXX În timp ce se întîmplau acestea în Hispania, Himilco, un 
praefect de-al lui Hannibal, a cucerit cetatea Paetelia din Brut- 
tium, la cîteva luni de la începerea împresurării. Totuşi, această 
biruinţă i-a costat pe carthaginezi mult sînge vărsat şi multe răni, 
pentru că cei împresuraţi au fost înfrînți mai degrabă datorită 
înfometării decît prin forța armelor. Căci locuitorii acestei cetăţi, 
după ce au isprăvit toate proviziile, s-au hrănit şi cu carnea a 
tot felul de jivine cu patru picioare, şi curate, şi spurcate, şi în 
cele din urmă au recurs. la curele, ierburi, rădăcini, scoarță fra- 

gedă de copac şi foi tocate. Ei n-au capitulat decît numai atunci 
cînd au ajuns la capătul puterilor, nemaifiind în stare să stea în 
picioare pe ziduri sau să poarte armele. 

După supunerea Paeteliei, Hannibal şi-a trecut trupele la Con- 
sentia, care i s-a predat după o slabă rezistență de numai cîteva 
zile. Cam în răstimpul aceloraşi zile, şi oastea bruttiilor a încon- 
jurat oraşul grec Crotona, cîndva vestit prin puterea armelor şi 
vitejia ostașilor săi, dar care acum decăzuse atît de mult din 
pricina nenorocirilor numeroase şi mari, abătute asupra ei, încît 
mai rămăseseră în viață mai puţin de 2 000 de cetăţeni de toate 
virstele. De aceea atacatorii au pus lesne stăpînire pe un oraş 
pustiu şi lipsit de apărători ; s-a mai împotrivit o bucată de vreme 
numai cetăţuia unde izbutiseră să scape cu viaţă unii dintre cetă- 
ţeni, datorită învălmăşelii din toiul măcelului, după cucerirea ora- 
şului Crotona. 

Şi cetatea Locri?! a trecut de partea bruttiilor şi punilor, în 
urma trădării norodului de către căpeteniile lui.% Din întreg 
ținutul numai cetatea Rhegium 9% a rămas credincioasă pînă la 
sfîrşit față de romani şi totodată şi-a păstrat şi independenţa. 

Chiar şi în Sicilia s-a ajuns la o şovăială din partea locuitori- 
lor, şi însăşi casa domnitoare a lui Hiero n-a dat înapoi din faţa 
trădării. Căci Gelo, vlăstarul cel mai virstnic a lui Hiero, nemai- * 
ţinînd seama, pe de o parte, nici de bătrîneţea tatălui său, iar pe 
de altă parte, îndată după dezastrul romanilor la Cannae, nici de 
alianţa cu romanii, a trecut de partea carthaginezilor ; acţiunea 
lui ar fi avut mare răsunet în Sicilia dacă nu s-ar fi ivit la o 
vreme atît de potrivită moartea lui Gelo, încît tatăl lui n-a fost 
cruțat de bănuiala că într-adins l-ar fi înlăturat tocmai atunci 
cînd Gelo înarma gloatele şi îi răscula pe aliaţi împotriva roma- 
nilor. 

Acestea au fost evenimentele, şi prielnice şi neprielnice, în- 
tîmplate în cursul acestui an în Italia, Sicilia şi Hispania. 

La sfîrşitul anului, Q. Fabius Maximus a cerut senatului roman 
să-i încuviinţeze sfinţirea templului zeiţei Venus Erycina, pe care 
îl făgăduise el pe cînd era dictator. Senatul a hotărît ca Tiberius 
Sempronius Gracchus, consulul designat, îndată ce va intra în 
funcţie, să propună în adunarea poporului ca acesta să dea ordin 
ca preot duumvir însărcinat cu inaugurarea acestui templu să fie 
Q. Fabius. În cinstea răposatului lor tată 91 M. Aemilius Lepidus, 
care fusese în două rînduri și augur, cei trei fii ai lui; şi anume 
Lucius, Marcus şi Quintus, au închinat nişte ludi funebres %, care 

s-au desfăşurat timp de trei zile, iar în forum au organizat lupte 
de gladiatori, la care au luat parte 22 de perechi de luptători. 
Edilii curuli C. Laetorius şi consulul designat Tiberius Sempro- 
nius Gracchus, care în vremea edilităţii sale fusese şi comandant 
al cavaleriei romane, au celebrat din nou 25, vreme de trei zile, 
jocurile romane. La rîndu-le, şi edilii Marcus Aurelius Cotta şi 
Marcus Claudius Marcellus au organizat jocurile plebeiene, care 
din nou au fost desfăşurate vreme de trei zile consecutive. 

După trei ani de la dezlănţuirea războiului punic, consulul 
Tiberius Sempronius Gracchus intră în funcţie la idele lui Marte. 
Praetorul Q. Fulvius Flaccus, care fusese mai înainte de două 
ori consul precum şi censor, a primit jurisdicţia urbană ?7 în ceta- 
tea romană, iar praetorul M. Valerius Laevinus, jurisdicția asupra 
străinilor 9 din Roma. Lui Appius Claudius Pulcher i-a căzut la 
sorţi Sicilia, iar lui Q. Mucius Scaevola — Sardinia. Poporul a 
poruncit ca lui M. Marcellus să i se prelungească puterea procon- 
sulară ?, deoarece, după dezastrul de la Cannae, el fusese sin- 
gurul comandant roman care izbîndise în Italia. 


XXXI Senatul, în ziua în care i s-a cerut în Capitolium păre- 
rea, a hotărît ca în acel an să se îndoiască dările şi să se încaseze 
cît mai neîntirziat jumătate din ele, pentru ca să se poată achita 
solda pe acel an a tuturor ostașilor, în afara celor care luaseră 
parte la bătălia de la Cannae. În privința armatelor, senatul a 
hotărît „să se fixeze de către consulul Tiberius Sempronius Grac- 
chus ziua în care trebuie să se adune la Cales cele două legiuni 
urbane şi ca apoi aceste legiuni să fie duse în castrul Claudian 100, 
mai sus de Suessula ; legiunile care se aflau-acolo (în cea mai 
mare parte ostaşi din armata de la Cannae), praetorul Appius 
Claudius Pulcher a primit însărcinarea să le treacă în Sicilia, în 
timp ce trupele din Sicilia trebuiau aduse la Roma“. 

M. Claudius Marcellus a fost trimis la armata care primise 
ordin să se adune la Cales în ziua hotăriîtă şi tot el a fost însăr- 
cinat să ia în primire şi să conducă în castrul Claudian legiunile 
urbane alcătuite din contingentele romane. Apoi, legatul Tibe- 
rius Maecilius Croto a fost trimis de Appius Claudius ca să ia 
în primire vechea armată și s-o conducă de acolo în Sicilia. 

Cetăţenii aşteptaseră la început, în linişte ca, consulul să hotă- 
rască ziua comiţiilor în vederea alegerii colegului său de consulat ; 
apoi însă, cînd au băgat de seamă că parcă într-adins a fost în- 
depărtat de Roma M. Marcellus, adică tocmaj acela pe care 

poporul voia mai mult ca oricine altul să-l aleagă pentru acel 
an, datorită strălucitelor fapte de arme din vremea praeturii sale, 
s-a iscat freamăt în senat. Cînd consulul a simţit această stare de 
lucruri, a luat cuvîntul, rostind următoarele; „Senatori! Intere- 
sele statului au dictat ca M. Marcellus să plece în vederea stră- 
mutării armatelor din Campania şi să nu se fixeze ziua alegerilor 
consulare înainte de întoarcerea lui, după îndeplinirea însărcină- 
rii încredințate, pentru ca să-l aveţi consul pe acela pe care îl cer 
vremurile republicii şi pe care îl vreţi voi mai mult ca pe oricine 
altul“. Din această pricină nu s-a mai scos o vorbă în legătură 
cu alegerile pînă la întoarcerea lui Marcellus. În răstimpul acesta 
au fost aleşi duumviri Q. Fabius Maximus şi T. Otacilius Crassus, 
cu însărcinarea sfințirii templelor, cel dintii al zeiței Venus Ery- 
cina, cel de-al doilea, al zieţei „„Mintţa“ 1!. Amîndouă aceste 
temple se aflau pe Capitolium, fiind despărțite unul de altul prin- 
tr-un simplu canal. 

S-a mai făcut o propunere în adunarea poporului în legătură 
cu cei 300 de călăreţi campani care veniseră la Roma, după ce-şi 
îndepliniseră cu credinţă îndatoririle ostăşeşti în Sicilia, „să li se 
acorde cetăţenia romană ; la fel să fie socotiți municipes!%? şi 
cetățenii din Cumae, începînd din ziua ruperii legăturilor noro- 
dului campan de poporul roman“. l-a impresionat îndeosebi pe 
toţi faptul care a determinat adunarea poporului să voteze această 
propunere, că aceşti călăreţi spuneau că ei nu mai ştiu din ce 
popor fac parte acum, deoarece ei părăsiseră vechea lor patrie, 
iar în cea nouă în care se întorseseră nu erau încă primiţi. 

După întoarcerea lui Marcellus de la armată se fixează ziua 
alegerilor pentru înlocuirea consulului L. Postumius. Tot poporul 
într-un glas l-a ales consul pe Marcellus, hotărîndu-se intrarea lu: 
numaideciît în funcţie. Pe cînd el îşi lua în primire consulatul, 
fiindcă s-a auzit tunînd, augurii chemaţi au dat lămuriri spunînd 
că alegerea lui Marcellus s-a făcut cu călcarea rînduielilor reli- 
gioase. Patricienii răspîndeau îndeobşte într-adins aceste zvonuri, 
spunînd că zeii nu încuviințează faptul că au fost aleşi acum 
consuli, pentru întiia oară, doi plebei 1%. Fiindcă Marcellus a 
părăsit consulatul, în locul lui a fost ales Q. Fabius Maximus, 
pentru a treia oară 104. 

În acel an s-a văzut marea învolburată de flăcări. La Sinuessa, 
o vacă a fătat un mînz. La Lanuvium, din statuile din templul 
Junonei Sospita 1% au curs picături de sînge, iar în împrejurimile 
templului ei a plouat cu pietre. Din pricina acestei ploi s-au rîn- 

duit după datină slujbe vreme de nouă zile, iar pentru celelalte 
semne şi arătări s-au săvirşit cuvenitele slujbe de ispăşire. 


XXXII Consulii şi-au împărţit armatele între ei. Lui Fabius 
i-a căzut armata de la Teanum, care avusese în fruntea ei pe dic- 
tatorul M. lunius 1%, iar lui Sempronius, unităţile de sclavi volun- 
tari care erau acolo, precum şi 25 000 ostaşi din trupele aliate; 
praetorului” M. Valerius i-au fost decretate legiunile care se întor- 
seseră din Sicilia; M. Claudius Marcellus a fost trimis ca pro- 
consul la armata care asigura apărarea Nolei, mai sus de Suessula ; 
praetorii au plecat în Sicilia şi Sardinia. 

Consulii au dat un edict, potrivit căruia „ori de cîte ori erau 
convocați la sfat senatorii şi cei cărora le era îngăduit să-şi dea 
părerea în senat să se adune la poarta Capena“. Praetorii care 
aveau dreptul să împartă dreptatea şi-au instalat tribunalele lingă 
piscina publică. Acolo hotărîră ei să se desfăşoare procesele şi 
acolo s-a împărţit în cursul acelui an dreptatea. 

În vremea aceasta o ştafetă aduce vestea la Carthagina — de 
unde Mago, fratele lui Hannibal, avea să treacă în Italia cu 
20 000 de pedestraşi, [o mie] 1% şi cinci sute de călăreţi şi 20 de 
elefanți, precum şi cu 1 000 de talanţi de argint, sprijinit de o 
flotă de 60 de nave lungi — că în Hispania situaţia e dezastru- 
oasă şi că aproape toate populaţiile acestei provincii au trecut de 
partea romanilor. Unii din conducerea Carthaginei erau de părere 
să se lase la o parte Italia şi Mago să se îndrepte cu toate tru- 
pele şi cu flota către Hispania, cînd, deodată, le-a licărit nădejdea 
de a pune din nou stăpînire pe Sardinia; „căci armata romană 
de acolo e neînsemnată; în afară de aceasta, vechiul praetor 
A. Cornelius, un bun cunoscător al acestei provincii, a părăsit 
Sardinia şi acum se aşteaptă sosirea celui nou; pe lîngă aceasta, 
locuitorii Sardiniei 1% sînt istoviţi sufleteşte de îndelungata stă- 
pînire a puterii romane şi apoi şi anul trecut au fost stăpîniţi de. 
romani cu tiranie şi lăcomie : au fost împilaţi prin stoarcerea lor 
prin dări grele şi prin strîngerea fără nici o: îndreptăţire a unei 
mari cantităţi de griîne ; nu le lipseşte altceva decît o căpetenie 
pentru a şti de partea cui să treacă“. 

Această solie a fost trimisă la Carthagina pe furiş de către 
fruntaşii sarzilor ; dar cel care urzea mai mult ca toţi era Hamp- 
sicora, care se bucura atunci de cea mai mare trecere în rîndurile 
concetăţenilor săi şi prin autoritatea şi prin bogăţiile sale. Senatul 
carthaginez, tulburat dar şi îmbărbătat de aceste veşti sosite 

aproape în acelaşi timp, trimite pe Mago cu flota și cu trupele 
sale în Hispania. Pentru Sardinia îl desemnează pe Hasdrubal 
comandant al operaţiilor militare şi îi pune la dispoziţie cam tot 
atîtea trupe cît şi lui Mago. 

Și la Roma consulii, după ce au desăvirşit toate pregătirile 
care trebuiau făcute în cetate, au desfăşurat o intensă activitate 
pentru continuarea războiului. Tiberius Sempronius Gracchus a 
fixat ziua de adunare a trupelor sale la Sinuessa, iar Q. Fabius, 
după ce a cerut mai întîi părerea senatului, a poruncit tuturor să- 
tenilor „să transporte cerealele de pe ogoare, înainte de 1 iunie, 
în oraşele întărite : celor care nu le vor aduce, le vor fi prădate 
şi pustiite holdele, apoi li se vor vinde sclavii la licitaţie 19%, şi 
li se va da foc sălașurilor“. Nici chiar praetorii care fuseseră aleşi 
pentru împărţirea dreptăţii n-au fost scutiţi a îndeplini sarcini de 
război. Astfel, s-a hotărît ca Valerius să meargă în Apulia, ca să 
ia în primire trupele lui Terentius Varro. „După sosirea legiunilor 
din Sicilia, acestea să fie mai degrabă folosite pentru asigurarea 
pazei acelui ţinut, iar [trupele] lui Terentius să fie trimise la 
[Tarentum] 1! sub comanda unui legat“. ] s-a pus la dispoziţie 
şi o flotă alcătuită din 25 de vase, cu care să poată apăra coastele 
mării între Brundisium și Tarentum. I s-au dat şi praetorului ur- 
ban Q. Fulvius un număr egal de vase cu însărcinarea asigurării 
pazei ţărmurilor suburbane !!1. Proconsulul C. Terentius a primit 
însărcinarea de a înrola sub arme cetăţenii ținutului Picenum şi 
de a apăra această regiune. T. Otacilius Crassus, după ce a sfinţit 
templul zeiţei Minţii de pe Capitolium, a plecat învestit cu co- 
manda peste flota din apele Siciliei. 


XXĂXIII Toţi regii şi toate noroadele pămîntului erau cu aten- 
ţia aţintită către această încăierare a celor mai puternice popoare 
de pe pămînt. Între aceştia era şi Filip 112, regele Macedoniei, care 
era cu atît mai încordat, cu cît era mai aproape de Italia, fiind 
despărțit de ea numai prin Marea loniană. Îndată ce el a aflat că 
Hannibal a trecut Alpii, aşa cum se bucurase din adîncul inimii 
că s-a dezlănţuit războiul între romani şi carthaginezi, la fel, cîtă 
vreme sorții de izbindă fuseseră deopotrivă pentru amîndouă tabe- 
rele, Filip şovăise de partea cui să treacă. Dar după cele trei bă- 
tălii, toate încheiate cu biruinţele lui Hannibal, a înclinat şi el de 
partea celui norocos şi a trimis solii la Hannibal. Solii regelui ma- 
cedonean, ferindu-se de porturile Brundisium şi Tarentum, care 
erau supravegheate de vasele romane, au debarcat pe uscat la 

templul zeiţei Junona Lacinia !:3. De acolo, străbătînd Apulia, s-au 
îndreptat către Capua, însă nimerind tocmai în mijlocul străjilor 
romane, au fost conduşi la comandantul flotei, praetorul Vale- 
rius Laevinus, care-şi avea castrul în împrejurimile Luceriei. Acolo, 
căpetenia soliei, Xenophanes, un om înzestrat cu o minte iscusită, 
a spus că ei au fost trimiși de regele macedonean pentru a încheia 
un tratat de alianţă şi prietenie cu poporul roman „în această pri- 
vinţă el are anumite însărcinări de la regele Filip, pentru consulii, 
senatul şi poporul roman“. [Praetorul] 114 roman, tare bucuros de 
noua alianţă încheiată cu un rege atît de vestit, tocmai acum în 
toiul atîtor trădări din partea vechilor aliaţi ai romanilor, i-a primit 
pe aceşti vrăjmaşi cu toată curtenia, întocmai ca pe nişte musafiri 
[bineveniţi]. Le pune la îndemînă o sumă de călăuze care să în- 
drumeze cu grijă şi să le arate ce locuri şi trecători sînt suprave- 
gheate de romani, și care de vrăjmași. 

Xenophanes trecu prin mijlocul posturilor romane şi ajunse în 
Campania, şi de acolo pe calea cea mai scurtă sosi în tabăra lui 
Hannibal, cu care încheie un tratat de alianţă şi prietenie cu aceste 
condiţii : „regele Filip să treacă în Italia, în fruntea unei flote cît 
se poate de puternice“ (se credea că el va fi în stare să-i pună lui 
Hannibal la dispoziţie 200 de vase)“, să pustiiască coastele mării şi 
să ducă războiul, şi pe mare şi pe uscat, pe seama sa. După ter- 
minarea războiului, toată Italia împreună cu cetatea Roma însăşi să 
fie ale carthaginezilor, şi să-i cedeze toată prada lui Hannibal. 
După supunerea în întregime a Italiei, Filip să treacă cu flota în 
Grecia şi să poarte război cu oricare rege crede el de cuviinţă. 
Cetățile de pe continent şi insulele care se află în preajma Mace- 
doniei să fie ale lui 'Filip şi ale regatului său“ 115. 


XXXIV Cam cu aceste condiţii s-a încheiat alianța între co- 
mandantul carthaginezilor şi solii macedonenilor. Împreună cu ace- 
iaşi soli, au mai fost trimişi pentru a întări alianţa cu regele Filip, 
Gisgo şi Bostar şi Mago. Aceştia ajung tot la templul Junonei La- 
cinia, unde se afla într-ascuns ancorată o corabie. Plecînd de acolo, 
în timp ce ieşea în larg, această corabie a fost zărită de flota ro- 
mană care supraveghea coastele Calabriei 11%. Cînd Valerius Flac- 
cus a trimis nişte vase repezi pentru a urmări şi a sili corabia pu- 
nică să se întoarcă din drum, la început curtenii regelui au încercat 
să fugă. Apoi cînd aceştia şi-au dat seama că sînt întrecuţi în 
repeziciune de vasele romane, s-au predat romanilor. Fură îndată 
aduși în faţa comandantului flotei romane. Cînd acesta i-a între- 

bat cine sînt, de unde vin şi care le e ţinta, mai întîi Xenophanes 
ticluieşte aceeaşi minciună cu care izbutise atît de bine la început 
„că el fiind trimis de regele Filip la romani, a ajuns la M. Valerius, 
pînă la care era unicul drum sigur, şi că n-au putut trece prin 
Campania, deoarece într-acolo pe toate drumurile mişunau duş- 
manii“. Însă mai apoi, deoarece îmbrăcămintea şi înfăţişarea unora 
era aidoma cu a carthaginezilor, romanilor le-a fost trezită bănuiala 
că aceştia ar putea fi soli de-ai lui Hannibal. Cînd aceştia au fost 
cercetaţi cu de-amănuntul, s-au trădat şi prin grai. Şi atunci, în- 
dată ce punii au fost despărțiți de însoțitorii lor, şi după ce a fost 
virită groaza în ei, s-au găsit la ei şi scrisorile trimise de Hannibal 
lui Filip, precum şi tratatul încheiat între regele macedonenilor şi 
comandantul punilor. După ce s-a aflat totul de-a fir-a-păr, s-a 
găsit cu cale că cea mai bună măsură este ca prinşii împreună cu 
însoțitorii lor să fie transportaţi cît mai grabnic la Roma, sau la 
consuli, oriunde s-ar afla. În acest scop au fost alese 5 vase dintre 
cele mai iuți, în fruntea lor fiind L. Valerius Antias 117, care a 
fost trimis la Roma şi i s-a dat însărcinarea să-i împartă pe soli pe 
toate vasele şi să-i păzească ţinîndu-i despărțiți unul de altul, şi să 
se străduiască din răsputeri ca nu cumva să aibă loc întreve- 
deri între ei sau să-şi comunice păreri. 

Cam în aceeaşi vreme, A. Comelius Mammula, plecînd din 
provincia lui, Sardinia, la Roma a făcut o dare de seamă, arătînd 
care e starea de lucruri în această insulă : „toată populaţia sardă 
aşteaptă izbucnirea războiului şi doreşte 115 ruperea legăturilor cu 
romanii. Apoi a mai arătat că Q. Mucius, urmaşul său, care a fost 
trimis să-l înlocuiască, neputînd rezista climei vitrege şi umezelii, 
chiar din clipa sosirii a fost lovit de o boală nu pe atît de primej- 
dioasă, pe cît de lungă durată, din care pricină multă vreme nu 
va fi în stare să-şi îndeplinească sarcinile de război; apoi, că 
armata romană din Sardinia, deşi destul de puternică pentru a 
asigura paza unei provincii paşnice, totuşi nu e îndeajuns [de pre- 
gătită] 11? pentru a face față războiului, care pare să mocnească“. 

Senatul roman dădu un decret prin care se hotări ca Q. Fulvius 
Flaccus să recruteze 5 000 de pedestraşi şi 400 de călăreți şi să se 
străduiască să trimită cît mai neîntirziat această legiune 12 în Sar- 
dinia, şi să-i dea comanda acestor trupe aceluia pe care îl găsea 
el potrivit ca să desfăşoare aceste operaţii pînă cînd Mucius se va 
reînsănătoşi. În acest scop, a fost trimis în Sardinia T. Manlius 
Torguatus, care fusese consul în două rînduri, precum şi censor şi 
care în vremea consulatului său îi supusese pe sarzi. 

Tot cam în aceeaşi vreme a fost trimisă din Carthagina către 
Sardinia o flotă, avînd în fruntea ei pe Hasdrubal, care avea po- 
recla de „Pleşuvul“ 12!. Flota punică este surprinsă de o furtună 
cumplită şi aruncată către insulele Baleare, unde, pentru că nu 
numai echipamentul corăbiilor, ci şi fundul vaselor suferiseră stri- 
căciuni, navele fură trase pe uscat pentru a fi reparate ; în chipul 
acesta punii au pierdut o bună parte din vreme. 


XXXV După bătălia de la Cannae, războiul din Italia se tără- 
gănea din pricină că unul din potrivnici era secătuit de puteri, iar 
celălalt se moleşise 122. În această situaţie, campanii au încercat să 
pună stăpînire din propriul lor imbold pe cetatea Cumae ; la în- 
ceput, se străduiesc să-i rupă de cumaeni prin urzeli şi uneltiri, 
apoi, văzînd că nu izbutesc de loc, se pregătesc să pună mîna pe 
Cumae, folosind viclenia. 

Toţi campanii săvîrşeau îndeobşte sacrificiile la Hamae !%. Ei 
au adus la cunoştinţă locuitorilor din Cumae că senatul din Capua 
va sosi acolo şi de aceea cer ca şi senatul din Cumae să vină tot 
acolo, pentru a se consfătui laolaltă în scopul ca amîndouă no- 
roadele să aibă aceiaşi aliaţi şi aceiaşi duşmani. „Diînşii vor aduce 
cu ei şi nişte pîlcuri de ostaşi înarmaţi, pentru a preîntîmpina 
orice primejdie din partea romanilor sau carthaginezilor“. Cu 
toate că purtarea campanilor mirosea a înşelăciune, totuşi cumaenii 
nu se codiră să primească invitaţia, fiind încredinţaţi că cu prilejul 
acestei capcane întinsă lor, ei vor fi în stare să le vină de hac 
campanilor. 

În vremea aceasta, consulul roman Tiberius Sempronius Grac- 
chus și-a purificat armata la Sinuessa, la data pe care o hotărise 
pentru adunare, şi, trecînd riul Volturnus, și-a aşezat tabăra în 
împrejurimile localităţii Liternum 124. Deoarece în castru domnea 
liniştea, [iar tabăra nu era pîndită de nici o primejdie], Gracchus 
caută să-și deprindă ostaşii cu mişcări vioaie (deoarece cea mai 
mare parte din ei erau voluntari recrutaţi din rîndurile sclavilor), 
spre a se obişnui să se ţină în marş pe urma steagurilor şi să-și 
recunoască bine locul în formaţia lor de luptă. Cea mai mare 
. grijă a comandantului era ca nu cumva să fie vreunul jignit pentru 
starea lui din trecut şi să se semene în felul acesta dezbinare şi 
vrajbă între ostaşi, de aceea el dăduse anume următoarele îndru- 
mări legaţilor şi tribunilor militari : „Ostaşul vechi să îngăduie cu 
voioşie recrutului să fie deopotrivă cu dinsul şi cetățeanul liber 
cu sclavul voluntar. Deci, toţi cei cărora poporul roman le-a încre- 

dinţat armele şi steagurile sale să se socotească vrednici și de neam 
bun ; măsurile pe care ursita le-a impus să le ia, după ce le-a luat, 
tot ea îi sileşte 'să le şi păstreze“. Aceste îndrumări [şi îndemnuri] 
fură respectate cu aceeaşi grijă şi de comandanţi şi de ostaşi. În 
scurtă vreme se înfăptui între toți o armonie atît de desăvirşită, 
încît aproape se îngropase în [negura] uitării din ce strat pornise 
fiecare ostaş. 

Pe cînd Gracchus desfăşura o asemenea activitate, solii din Cu- 
mae i-au adus la cunoştinţă că cu cîteva zile mai înainte la ei au 
venit nişte împuterniciţi din Capua şi că ei le-au dat acestora ur- 
mătorul răspuns : „mai sînt numai trei zile pînă la sărbătorile po- 
menite ; acolo se va aduna nu numai întregul senat din Capua, ci 
şi tabăra, şi armata campană“. Gracchus, după ce dădu poruncă 
cetăţenilor din Cumae să strîngă şi să ducă la adăpostul zidurilor 
toate bucatele de pe holde, iar ei să rămînă neclintiţi între zidu- 
rile cetăţii, porni în marş cu oastea spre Cumae în ajunul zilei cînd 
fusese rînduită slujba sacrificiului. [Locul] Hamae se află la 3 000 
de paşi de acolo. Campanii se adunaseră în număr mare, potrivit 
înţelegerii. Nu departe de aci, Marius Alfius, care îndeplinea func- 
ţia de medix tuticus (aşa se chema cel mai înalt dregător de la 
cîrma [norodului campan]), îşi întocmise în ascuns tabăra sa, în 
care se găseau 14 000 de oameni înarmaţi, însă el a stat cu mult 
mai aţintit la grija pregătirilor în vederea sacrificiului şi la întin- 
derea curselor decît la întărirea taberei, ori la vreo lucrare în le- 
gătură cu apărarea. 

Slujbele de sacrificiu de la Hamae s-au desfăşurat vreme de 
trei zile. Acestea se săvirşeau noaptea şi se încheiau înainte de 
miezul nopţii. Gracchus, socotind că acesta e momentul cel mai 
potrivit pentru întinderea de capcane, a fixat străji la porţi, ca să 
nu se poată afla nimic din planul urzit ; pe la a zecea oră 1% din 
zi dădu poruncă ostaşilor săi să prinzească şi apoi să se culce, 
pentru ca să se poată aduna la semnal, cum se va lăsa amurgul. 
Cam pe la straja întîia, Gracchus porunci să se ridice steagurile 
şi pornind în marş fără zgomot, ajunse la Hamae la miezul nopţii. 
Acolo dă năvală în acelaşi timp pe toate porţile taberei campane, 
unde domnea o mare delăsare ca de obicei, după o îndelungată 
priveghere în vreme de sărbătoare. Romanii îi hăcuiesc pe unii 
din campani cufundaţi în somn, iar pe alţii îi răpun atunci cînd 
se întorceau de la slujbă fără vreo armă asupra lor, după săvîrşirea 
sacrificiilor. Mai mult de 2 000 de campani au fost măcelăriți în 

învălmăşeala din cursul acelei nopţi, o dată cu aceştia căzînd şi 
căpetenia lor, Marius Alfius. Au fost capturați cu acest prilej 1%... 
prizonieri, precum şi 34 de steaguri ostăşeşti. 


XXAVI Gracchus, după ce a cucerit tabăra dușmanilor cu o 
pierdere de numai 100 de oameni, s-a retras fără întîrziere la Cu- 
mae, fiindcă se temea de Hannibal, care-şi avea tabăra mai sus 
de Capua, pe muntele Tifata 127. 

Într-adevăr, Punul a prevăzut cu mintea lui iscusită ce avea 
să se întîmple : căci îndată ce la Capua se răspîndi vestea acestei 
înfrîngeri, Hannibal, încredinţat că va da la Hamae peste o oaste 
de recruți, alcătuită în mare parte din sclavi, îmbătată în chip 
neobişnuit de izbinda cîştigată şi ocupată cu ridicarea trofee!or 
de la cei biruiţi şi cu strîngerea prăzilor, se zori să treacă dincolo 
de Capua. Întîlnind în drum pe fugarii campani, le dădu trupe 
de pază ca să-i însoţească pînă la Capua şi porunci ca răniții să 
fie transportaţi pe căruţe. El însă nu găsi la Hamae nici picior de 
roman, în schimb însă dădu peste urmele proaspătului măcel: 
pretutindeni în cale se aflau așternute leşuri de-ale aliaţilor săi. 
Unii carthaginezi îl îndemnară pe Hannibal să-i ducă numaidecit 
la Cumae şi să împresoare oraşul. Hannibal, deşi era tare dornic 
să pornească la această acţiune, pentru a dispune şi el măcar de 
Cumae ca port la mare, deoarece nu izbutise să cucerească Nea- 
polis, totuşi, pentru că trupele sale nu aveau asupra lor decît ar- 
mele, datorită faptului că pornise în marş cu armata sa în mare 
grabă, s-a înapoiat în tabăra sa situată mai sus de Tifata. Apoi, 
însă, sicîit de rugăminţile campanilor, s-a întors a doua zi pentru 
asedierea oraşului Cumae. După ce pustii în lung şi-n lat ţinutul 
campan, Hannibal îşi aşeză tabăra la o mie de paşi, în vreme ce 
Gracchus rămăsese pe loc mai mult de ruşinea de a nu părăsi la 
nevoie pe aliaţii romanilor care-l implorau să le dovedească cre- 
dinţa sa şi a poporului roman, decît datorită faptului că se bizuia 
îndeajuns pe oastea sa. Nici Fabius, celălalt consul, care-şi avea 
tabăra la Cales, nu se încumeta să treacă cu oastea sa peste riul 
Volturnus, deoarece el se frămînta mai mult cu cercetarea pentru 
a doua oară a auspiciilor şi apoi cu ispăşirea pentru semnele și ară- 
tările care veneau unele după altele şi mai ales pentru că cu prilejul 
slujbelor [de ispăşire] 12, haruspicii răspunseseră că sacrificiile n-au 
fost prielnice. 

XXXVII În vreme ce pe Fabius îl reţineau pe loc aceste pricini, 
Sempronius avea legăturile tăiate, fiind asediat de Hannibal cu tot 
soiul de lucrări. Dar, la rîndu-i, şi consulul roman a ridicat în faţa 
uriaşului turn de lemn pe care punii îl împingeau către zidurile 
orașului, un alt turn chiar lîngă zid: însă acest turn era cu mult 
mai înalt ; deoarece zidul fiind de la sine destul de ridicat, Sem- 
pronius aşezase la temelia lui nişte grinzi puternice. De pe acest 
turn la început împresuraţii apărau meterezele şi oraşul, împroş- 
cîndu-i pe carthaginezi cu o grindină de bolovani, pari ascuţiţi 1% 
şi tot felul de mijloace de aruncat. În cele din urmă, cînd au văzut 
că duşmanii, tot împingînd tumul lor, l-au alăturat de zid, s-au 
năpustit asupra lui cu un potop de făclii aprinse şi i-au dat foc 
deodată din mai multe părți. 

În vreme ce gloata ostaşilor puni, îngroziţi de foc, se aruncau 
jos de pe turn, cîteva cohorte romane au dat năvală prin două 
părţi ale cetăţii asupra punctelor de sprijin carthagineze şi le-au 
împrăștiat şi fugărit pînă la tabăra lor, de părea acum că s-a 
întors aşa fel roata, încît, după aceea, Hannibal era mai degrabă 
aidoma unui împresurat şi nu unui asediator. Vreo 1 300 de cartha- 
ginezi au fost măcelăriți, iar 59 au căzut prizonieri la romani din 
rîndurile celor care umblau fără grijă şi prea nepăsători în jurul 
zidurilor şi prin punctele de sprijin şi care, fiind luaţi pe neaștep- 
tate, au fost prinşi vii, fiindcă de orice s-ar fi temut, numai de 
un atac dezlănţuit din partea celor împresuraţi în oraş, nu. Grac- 
chus a dat semnalul de încetare a luptei şi i-a retras pe ai săi 
între zidurile cetăţii, mai înainte ca duşmanul să-şi poată reveni 
în fire după această spaimă la care nu se aşteptase. A doua zi, 
Hannibal încredinţat că consulul, fericit din pricina acestei izbînzi, 
va dezlănţui bătălia în toată regula, şi-a rînduit armata în formaţie 
de luptă, în golul dintre tabăra sa şi oraşul Cumae ; însă, cînd a 
văzut că străjile îşi continuă nestingherite mişcările lor obişnuite 
şi că romanii nu sînt nici nechibzuiţi, nici nu-şi făuresc nădejd: 
deşarte pornind la luptă la voia întîmplării, Hannibal a lăsat baltă 
împresurarea şi s-a înapoiat la Tifata, fără să fi făcut vreo ispravă. 

Tot în zilele cînd Cumae a scăpat de împresurarea carthagine- 
zilor, Tiberius Sempronius Gracchus, care avea poreclă de Longus, 
a izbîndit într-o luptă cu Hanno Carthaginezul lîngă localitatea 
Grumentun din Lucania. Acolo a nimicit peste 2 000 de duşmani, 
în vreme ce pierderile sale n-au fost mai mari de 280 de oameni. 
E] a capturat şi 41 de steaguri ostăşeşti. Alungat dintre hotarele 
Lucaniei, Hanno s-a retras în Bruttium. Trei localităţi întărite din 

ținutul hirpinilor, care trădaseră poporul roman, au fost supuse 
prin forţa armelor de către praetorul M. Valerius. Aceste locali- 
tăți erau Vercellium, Vescellium şi Sicilinum !%. Cei care au unel- 
tit trădarea romanilor au fost decapitaţi cu securea. Peste 5 000 
de prinşi au fost vînduţi la licitaţie 13:. Celelalte prăzi au fost 
lăsate pe seama ostaşilor, după care armata romană s-a întors în 
Luceria. 


XXĂXVIII În timp ce se petrec aceste evenimente în ţinutul 
lucanilor şi cel al hirpinilor, cele cinci nave care transportau către 
Roma pe solii Macedoniei şi Carthaginei căzuţi prizonieri, pe cînd 
navigau din Mare Superum :%2 către Marea lInferum 155, de-a 
lungul aproape întregii coaste a Italiei, şi în vreme ce pînzele lor 
umflate de vînt le împingeau pe lîngă Cumae, deoarece nu se 
putea ști destul de lămurit dacă aceste vase aparţin duşmanilor 
sau aliaţilor, Gracchus trimise în întîmpinarea lor cîteva corăbii 
din flota sa. Din întrebările puse unii altora s-a aflat că consulul 
e la Cumae, şi atunci cele cinci vase au fost trase la țărm în 
portul Cumae. Acolo, prinşii au fost aduşi în faţa consulului, că- 
ruia i s-au înmînat și scrisorile cu pricina. După ce a citit de la 
un capăt la altul şi scrisoarea regelui Filip şi pe aceea a lui Han- 
nibal, consulul le-a pecetluit şi le-a trimis, pe calea uscatului, 
senatului la Roma. Apoi a poruncit ca solii duşmanilor să fie 
transportaţi cu corăbiile. 

După ce au ajuns la Roma aproape în aceeaşi zi şi scrisorile 
şi solii pomeniţi mai înainte şi deoarece în urma întrebărilor puse, 
spusele se potriveau cu cele scrise, la început pe senatori i-a cu- 
prins o apăsătoare grijă cînd şi-au dat seama că sînt ameninţaţi 
acum şi de războiul cu macedonenii, deşi abia îl suportau pe cel 
cu carthaginezii. Cu toate acestea, romanii nu-şi pierdură de loc 
cumpătul, ci numaidecit începură să chibzuiască prin ce mijloace 
ar putea ţine departe de Italia pe noul vrăjmaș, strămutînd răz- 
boiul chiar în ţara lui. Se porunci ca prizonierii să fie puşi în 
lanţuri, iar însoțitorii lor vînduţi la licitaţie. Se mai hotări ca la 
flota de 25 de vase pe care o comanda M. Valerius Flaccus, să 
se pregătească şi să se mai adauge alte douăzeci [şi cinci] 1%. 
După ce toate aceste vase au fost înzestrate cu armamentul tre- 
buincios şi încărcate cu provizii, alăturîndu-se acestei flote și cele 
cinci corăbii care transportaseră pe solii prinşi, cele 30 de corăbii 
au pornit din portul Ostia către Tarentum. Se mai dispune ca 
P. Valerius să îmbarce trupele lui Varro, care se aflau la Tarentum 

sub comanda legatului L. Apustius, şi cu această flotă alcătuită 
din 55 de vase să se apere nu numai coastele Italiei, ci să se afle 
prin recunoaşteri, tot ce poate fi în legătură cu războiul cu Mace- 
donia : „în cazul că cuprinsul scrisorilor şi dovezilor date de aceşti 
soli [ai duşmanilor] se potrivesc cu planurile regelui Filip, se 
dădu instrucţiuni ca să se aducă acestea la cunoştinţă, printr-o 
scrisoare, praetorului M. Valerius. La rîndu-i, acesta, încredinţind 
comanda armatei romane lui L. Apustius, să plece spre Tarentum 
la flotă şi să treacă cît mai neîntîrziat în Macedonia, dindu-şi 
silința să-l ţină pe Filip pe loc în regatul său. S-au dat şi sumele 
de bani trebuincioase pentru înzestrarea flotei. cu armament şi 
hrană şi pentru nevoile războiului cu Macedonia. Aceşti bani 
fuseseră trimişi lui Appius Claudius în Sicilia ca să fie înapoiaţi 
regelui Hiero. De asemenea, banii au fost transportaţi la Taren- 
tum de către legatul L. Antistius ; în acelaşi timp şi regele Hiero 
a trimis 200 [mii] 1%5 baniţe de grîu şi alte 100 000 de orz. 


XXXIX Pe cînd romanii fac toate aceste pregătiri, una din 
corăbiile căzute în mîinile romanilor, și care fuseseră trimise la 
Roma, a izbutit să scape din nou cu fuga, ducîndu-se la Filip. 
De la ea s-a aflat că solii regelui au fost prinși împreună cu scri- 
sorile. De aceea regele macedonean, neștiind ce întrevederi şi ce 
învoială se încheiase între Hannibal şi împuterniciţii săi, şi nici 
ce răspuns avuseseră să-i aducă trimişii lui Hannibal, trimite o 
altă solie cu aceleaşi însărcinări. Noii împuterniciţi trimişi la Han- 
nibal erau Heraclitus, care era poreclit Scotinus, apoi Crito din 
Beoţia, şi Sositheus Magnes. Aceştia au reuşit să-şi ducă la bun 
sfîrşit însărcinările şi să aducă şi răspunsul ; numai că pînă să se 
mişte regele Filip şi să pună ceva la cale, a trecut şi vara 1%, 
Iată cum o singură corabie, care ducea pe solii lui Filip, căzută 
în mîinile romanilor, a atîrnat atît de greu în cumpănă, încît a 
întîrziat un război care îi amenința pe romani! 

Îndată ce Fabius trecuse rîul Volturnus, după ce, în sfîrşit, 
săvîrşise slujbele de ispăşire pentru semnele arătate în împreju- 
rimile Capuei, amîndoi consulii desfăşurau acum împreună ope- 
rațiile militare. 

Fabius a cucerit prin forţa armelor oraşele Combulteria, Tre- 
bula şi Austicula 15%, care trecuseră de partea lui Hannibal. El a 
capturat garnizoanele lăsate acolo de Hannibal şi în rîndurile lor 
pe foarte mulţi campani. Şi pentru că la Nola, la fel ca şi cu un 
an mai înainte, senatul era de partea romanilor, iar plebea de 

partea lui Hannibal, se ţineau tot soiul de consfătuiri tainice, 
urzindu-se omorîrea fruntaşilor cetăţii şi predarea cetăţii în mfi- 
nile punilor. Pentru ca uneltirea să nu meargă mai departe, 
Fabius, după ce şi-a trecut armata printre Capua şi tabăra lui 
Hannibal, care se afla pe muntele Tifata, şi-a instalat trupele în 
castrul Claudian mai sus de Suessula : de acolo a trimis pe pro- 
praetorul Marcus Marcellus cu aceste trupe la Nola ca să-i as:- 
gure paza. 


XL Şi în Sardinia praetorul T. Manlius a început să desfăşoare 
campania care fusese întreruptă după ce praetorul Q. Mucius 
fusese lovit de o grea boală. Manlius, după ce a tras la uscat 
vasele lungi [în portul] Carales!:58 şi şi-a înarmat trupele navale 
aliate, pentru a duce războiul terestru, şi-a luat în primire şi oastea 
praetorului, şi-a alcătuit o armată compusă din 22 000 de pedes- 
traşi şi 1 200 călăreţi. Cu aceste trupe de călăreţi şi de pedestrași, 
Manlius a pornit în ţinutul duşmanilor, aşezîndu-şi castrul nu de- 
parte de tabăra lui Hampsicora. Din întîmplare, Hampsicora ple- 
case atunci la sarzii pelliti 13, pentru a le înarma tineretul, cu 
ajutorul căruia să-şi mărească efectivul trupelor sale. În fruntea 
taberei sale îl pusese pe fiul său, numit Hostus. Acesta, plin de 
semeţie datorită tinereţii sale, a dezlănţuit bătălia la voia întîm- 
plării, însă a fost bătut şi pus pe fugă de romani. Vreo 3000 de 
sarzi au fost măcelăriți în acea bătălie, iar vii, cam 800 luaţi pri- 
zonieri. 

O altă oaste se împrăștie fugind, la început prin ogoare și 
păduri, apoi îşi căută refugiul în oraşul cu numele Cornus 19, 
capitala acelui ţinut unde s-a răspîndit zvonul că a fugit şi căpe- 
tenia lor. Şi războiul din Sardinia i s-ar fi pus capăt în urma 
acelei bătălii, dacă flota carthagineză, avînd în frunte pe Hasdru- 
bal, şi care fusese aruncată de o furtună în apele insulelor Baleare, 
nu s-ar fi apropiat în acel moment, în nădejdea de a reaprinde 
războiul. La vestea scoaterii la țărm a flotei punice, Manlius s-a 
retras la Carales. Hampsicora a profitat de acest prilej pentru a 
se uni cu punii. Hasdrubal, după ce şi-a debarcat trupele pe 
uscat şi după trimiterea înapoi la Carthagina a flotei, călăuzit de 
Hampsicora, purcede la pustiirea ținutului aliaţilor poporului 
roman şi ar fi ajuns cu prădăciunile pînă la Carales dacă Manlius 
nu i-ar fi ieșit în întîmpinare cu oastea, stăvilindu-i devastările 
făcute pe o mare întindere. 

La început, potrivnicii îşi rînduiră taberele faţă în faţă, la 
un mic interval una de alta, apoi, în urma unor ieşiri, se iscară 
cîteva uşoare ciocniri cu sorţi schimbători de izbîndă şi în cele 
din urmă se ajunse şi la rînduirea oştilor în linie de bătaie. Lupta 
a durat patru ore, potrivnicii măsurîndu-şi puterile piept la piept 
într-o bătălie în toată regula. Carthaginezii au fost acum aceia 
care au făcut ca bătălia să fie multă vreme nehotărită, în vreme 
ce sarzii erau obişnuiţi să fie uşor înfrînţi; în cele din urmă şi 
punii fură bătuţi, deoarece toate locurile din jur erau presărate 
fie cu leşurile sarzilor măcelăriți, fie pline cu fugari; dar cînd 
se aşternură pe fugă şi carthaginezii, aripa romanilor care îi fugă- 
rise pe sarzi, făcînd o mişcare de învăluire, îi înconjură şi le tăie 
retragerea. Ceea ce se întîmplă după. aceea fu mai degrabă măcel 
decît luptă : fură doborîţi 12 000 de duşmani, şi sarzi şi cartha- 
ginezi, aproape 3 700 făcuţi prizonieri şi capturate 27 de steaguri 
ostăşeşti 141, 


XLI Izbinda a ajuns vestită şi bătălia vrednică de ţinut 
minte datorită, în primul rînd, faptului că însuşi comandantul 
suprem al punilor, Hasdrubal, a căzut prizonier, împreună cu 
Hanno şi Mago, nobili carthaginezi. Mago făcea parte din fami- 
lia Barcas şi era îndeaproape înrudit cu Hannibal, în vreme ce 
Hanno fusese cel ce-i îndemnase pe sarzi să ridice armele împo- 
triva romanilor şi, neîndoios, tot el fusese şi aţiţătorul războiului 
romanilor cu sarzii. La rîndu-le, şi căpeteniile sarde căzute în 
luptă au făcut ca această bătălie să fie nu mai puţin vestită prin 
dezastrul lor: căci chiar Hostus, fiul lui Hampsicora, a căzut pe 
cîmpul de bătaie, iar Hampsicora, -fugind împreună cu vreo cîţiva 
călăreţi, cînd, după atîta prăpăd, a mai aflat şi de moartea fiului 
său, şi-a ridicat singur viaţa în timpul nopţii, ca să nu fie împie-. 
dicat la această faptă de cineva. Ceilalţi şi-au găsit adăpost tot 
în oraşul Cornus, unde se mai refugiaseră şi mai înainte. Manlius, 
atacînd acest oraş cu oastea romană biruitoare, l-a cucerit în cîteva 
zile. Apoi şi alte oraşe care trecuseră de partea lui Hampsicora 
şi a carthaginezilor s-au supus romanilor, dîndu-le ostatici ; după 
ce Manlius a poruncit fiecărei cetăţi să dea tribut +? și provizii, 
potrivit mijloacelor, sau greşelilor săvîrşite 11 față de romani, şi-a 
adus oastea înapoi la Carales. După ce au fost aduse acolo și va- 
sele lungi şi îmbarcaţi pe ele ostaşii pe care îi adusese cu sine, 
Manlius navighează spre Roma,: unde aduce la cunoştinţa. sena- 
tului că Sardinia a fost în întregime adusă sub ascultarea Romei. 


https://biblioteca-digitala.ro 


De LA FUNDAREA ROMEI. GARTEA XXIII 591 


“Potodată Manlius predă şi tributul quaestorilor, cantităţile de ce- 
reale — edililor, iar pe prizonieri — praetorului Q. Fulvius. 

În aceeași vreme, praetorul T. Otacilius, navigînd cu flota din 
Lilybaeum, debarcă în Africa unde prădă ţinutul carthaginez. Pe 
cînd se îndrepta-de acolo către Sardinia, unde umbla zvonul că 
Hasdrubal 1414 a trecut de curînd din Baleare, ieşi în întîmpinarea 
flotei acestuia pe cînd se îndrepta către Africa, şi într-o uşoară 
luptă, dată în largul mării, a capturat acolo şapte vase împreună 
cu trupele aliate de marinari. Pe celelalte vase, teama le-a îm- 
prăştiat pretutindeni, întocmai ca o furtună. 

În decursul aceloraşi zile s-a apropiat de Locri şi Bomilcar 145 
cu ostaşii trimişi de Carthagina, pentru completarea efectivelor, 
şi cu elefanții şi cu aprovizionarea. Appius Claudius, prefăcîn- 
du-se că-şi inspectează provincia, îşi duse cu repeziciune oastea 
la Messana, pentru a-l lua prin surprindere pe Bomilcar şi, ajutat 
şi de flux şi [de vînt] 146, debarcă la Locri. Numai că Bomilcar 
plecase de acolo la Hanno în ţinutul bruttiilor, iar locrienii închi- 
seră porţile cetăţii lor în fața romanilor. Appius, în ciuda marilor 
sale străduinţe, nu izbuteşte să facă nimic şi de aceea se înapoiază 
la Messana. 

În aceeaşi vară Marcellus întreprinse din Nola, pe care o ocu- 
pase cu o garnizoană, dese incursiuni în ţinuturile hirpinilor şi 
ale samniţilor caudini 117, așa fel încît trecu totul prin foc şi sabie 
pentru ca să le împrospăteze samniţilor amintirea vechilor lor 
dezastre. i 


XLII De aceea fură trimişi numaidecît la Hannibal soli de către 
amîndouă aceste populaţii, care i s-au adresat Punului în felul 
acesta : „Hannibal, noi am fost vrăjmaşii poporului roman, mai 
întîi prin noi înşine, cîtă vreme armele.şi faptele noastre ne 
puteau apăra. Cînd însă nu ne-am mai putut bizui pe ele, ne-am 
alăturat regelui Pyrrhus. Cînd am fost părăsiţi de acesta, am fost 
nevoiţi să încheiem pace cu romanii şi am rămat în pace aproape 
50 de ani, pînă în vremea cînd ai venit tu în Italia. Noi am fost 
atraşi de tine nu atît datorită vitejiei şi norocului tău în războaie, 
pe cît datorită bunătăţii și blîndeţii tale fără seamăn faţă de con- 
cetăţenii noştri căzuţi la tine prizonieri, pe care tu i-ai lăsat să 
plece slobozi la vatră, astfel încît, cîtă vreme tu, prietenul nostru, 
eşti în viaţă şi teafăr, noi nu ne mai temem nu numai de poporul 
roman, dar nici măcar de miînia zeilor, dacă ne e îngăduit s-o 

spunem. Însă, ţi-o jurtăm pe Hercules, deşi iu eşti riu riumai teafăr 
şi biruitor, ci chiar de faţă, de vreme ce ai putinţa aproape să 
auzi tînguirile soțiilor şi copiilor noştri şi să vezi casele noastre 
pustiite de flăcări, în vara aceasta noi așa fel am fost prădaţi şi 
pustiiți de vreo cîteva ori, încît iese în vileag că M. Marcellus şi 
nu Hannibal a fost acela care a biruit la Cannae, şi că romanii 
se fălesc că tu ai avut putere numai pentru o singură lovitură şi 
că lîncezeşti acum, întocmai ca o albină, care o dată cu împunsă- 
tura şi-a lăsat şi acul. Noi am purtat război cu romanii vreme 
[de o sută] 148 de ani, neprimind nici un ajutor dinafara hotare- 
lor de la nici o căpetenie, de la nici o oaste străină, în afară de 
cei doi ani în care Pyrrhus şi-a sporit puterea sa mai mult cu 
sprijinul ostașilor noştri, în loc să ne apere pe noi cu forţele sale. 

Eu nu mă voi făli cu izbînzile noastre amintind că doi con- 
suli şi două armate consulare au fost trecute de noi pe sub jug 1%, 
nu ne fălim nici cu alte fapte de arme de care ne-am bucurat și 
care nouă ne-au adus slavă 15. Însă, ceea ce ni s-a întîmplat nouă 
atunci, nu putem compara, fiind cuprinşi de o mai mică revoltă, 
cu neajunsurile şi necazurile care ni se întîmplă astăzi: altădată 
ne încălcau hotarele dictatori cu faimă însoţiţi de comandanții 
cavaleriei, cîte doi consuli în fruntea a două armate consulare; 
mai înainte ei îşi duceau oștile după prădăciuni în spatele stea- 
gurilor, după ce făceau recunoașteri şi lăsau în loc puncte de 
sprijin ; acum am ajuns prada unui singur praetor şi a unei neîn- 
semnate garnizoane însărcinate cu apărarea Nolei. Într-adevăr, 
aceştia nu ne atacă rînduiţi pe manipule, ci străbat în chip tilhă- 
resc, în lung şi-n lat, toate ţinuturile noastre cu atita nepăsare de 
parcă ar cutreiera pe pămînt roman. 

Însă pricina este că nici tu nu ne aperi pe noi, dar şi faptul 
că întregul nostru tineret slujeşte acum sub steagurile tale, şi care 
dacă ar fi acasă şi-ar apăra patria. Nu te-aş mai cunoaşte nici pe 
tine, nici oastea ta, dacă n-aş şti că tu eşti acela care ai bătut și 
distrus atîtea oşti romane şi dacă n-aş fi încredințat că e la fel 
de uşor să-i nimiceşti pe prădalnicii noştri, care cutreieră, răzleţiţi 
fără a avea cu ei steagurile, pe acolo pe unde îi mînă nădejdea, 
deşi deşartă, de pradă. De bună seamă, aceşti romani vor fi prada 
unui pumn de numizi. Dacă ne sprijini pe noi, vei îndepărta şi 
de la noi şi de la Nola garnizoana romană, dacă ești încredinţat 
că, după ce ne-ai socoti vrednici să-ţi fim aliaţi, merităm să fim 
ocrotiți de tine în calitate de aliaţi“. 

XLIII La acestea Hannibal a răspuns: „„Hirpinii şi samniţii 
le fac pe toate deodată ; ei trîmbiţează şi nenorocirile, cer să fie 
şi ocrotiţi, şi se pling apoi că au rămas fără apărare şi nebăgaţi 
în seamă. Numai că ei mai întîi ar fi trebuit să ne lămurească 
situația lor, apoi să ceară sprijinul armatelor noastre, şi numai în 
cele din urmă, dacă nu l-ar fi obţinut, să se plingă că în zadar 
au implorat ajutorul. Dînsul însă nu-şi readuce oastea în ţinutu- 
rile hirpinilor şi ale samniţilor, ca să nu le mai fie şi el însuşi 
povară, ci o va strămuta în regiunile învecinate ale aliaţilor po- 
porului roman! Din prădarea acestora îşi va îndestula şi ostaşii 
săi, şi va vîri şi groaza în vrăjmaşi alungîndu-i departe de acolo. 

În ce priveşte însă războiul cu romanii, dacă bătălia de la 
Trasimenus a fost mai vestită ca aceea de la Trebia, dacă cea de 
la Cannae mai cu faimă decit cea de la Trasimenus, dinsul va 
face ca şi amintirea bătăliei de la Cannae să fie adumbrită prin- 
tr-o biruință cu mult mai mare şi mai strălucită“. 

După acest răspuns, i-a copleşit pe trimişi cu daruri, lăsîndu-i 
apoi să plece într-ale lor. Hannibal, după ce lăsă neînsemnate 
trupe la Tifata, porni în fruntea celeilalte oști şi se duse de-a 
dreptul la Nola. Tot acolo veni din Bruttium şi Hanno, aducînd 
din Carthagina trupe de completare şi elefanţi. După ce-şi întocmi 
tabăra nu departe de acolo, Hannibal, cercetînd situaţia, află cu 
totul alte lucruri decît cele pe care le auzise de la solii aliaţilor 
săi. Într-adevăr, Marcellus nu întreprindea nici o acţiune ca să 
se poată spune că s-a lăsat în voia sorții sau a căzut plocon în 
mîinile duşmanului. El s-a dus după prădăciuni numai după ce 
făcuse recunoaşteri cu unităţi puternice, avînd asigurată retra- 
gerea, prevăzînd şi îngrijindu-se de toate, fiind cu privirile aţin- 
tite pretutindeni, ca şi cum l-ar fi întîlnit în tot locul pe Hannibal. 
Atunci cînd a simţit că vrăjmaşul soseşte, Marcellus şi-a ţinut 
trupele la adăpostul zidurilor, poruncind senatorilor din Nola să 
se plimbe pe ziduri, să cerceteze totul în jur, băgînd de seamă 
ce se petrece la potrivnic. Hanno, după ce a înaintat în preajma 
zidului, a chemat dintre aceştia pe Herennius Bassus şi pe Herius 
Pettius la o întrevedere. Cei doi ieşind din cetate cu încuviințarea 
lui Marcellus, Hanno li se adresează printr-un tîlmaci. El ridică 
în slavă vitejia şi norocul lui Hannibal, în schimb le veştejeşte 
pe ale poporului roman, spunînd că „măreţia acestuia a început 
să apună o dată cu sleirea puterilor lui. Chiar dacă aceste însu- 
şiri ar fi deopotrivă la ambele popoare, aşa cum au fost cîndva, 
totuşi aliaţii care au simţit pe grumazul lor cît de apăsător a fost 

jugul puterii romane şi cît de îngăduitoare fire a arătat Hannibal 
faţă de toţi prizonierii cu nume italic, ar trebui să socotească 
alianța şi prietenia carthagineză mai presus de cea romană. Chiar 
dacă amîndoi consulii s-ar găsi la Nola cu oştile lor, totuşi n-ar 
putea fi deopotrivă cu Hannibal mai mult decit au fost la Cannae, 
cu atît mai vîrtos un simplu praetor n-ar putea fi în măsură să 
apere Nola cu un pumn de ostaşi. Este mai mult în interesul lor 
decît al lui Hannibal ca punii să pună stăpînire pe Nola, fie cu- 
cerind-o, fie fiindu-le predată ; căci, neîndoilenic, Hannibal va 
pune mîna pe Nola la fel cum a pus mîna şi pe Capua şi pe Nu- 
ceria. Însă nolanii îşi dau bine seama ce deosebire este între 
situaţia Capuei şi Nuceriei, cîtă vreme ştiu că ei sînt aşezaţi 
“aproape în mijlocul acestora. El nu vrea să le proorocească ce se 
va întîmpla şi ce va pătimi un oraş cucerit, ci mai degrabă le 
făgăduieşte, în cazul că îi vor preda pe Marcellus cu trupele lui 
din garnizoană, precum şi Nola, că nimeni alţii, ci înşişi nolanii. 
vor fi cei care îi vor declara condiţiile cu care vor veni să încheie 
alianţă şi prietenie cu Hannibal“. 


XLIV La acestea Herennius Bassus răspunse: „Prietenia din- 
tre poporul roman şi cel nolan dăinuie de un car de ani; nici 
unuia nu-i pare rău de ea pînă în ziua aceasta şi chiar dacă ar 
fi nevoiţi, o dată cu schimbarea norocului, să-şi lepede credinţa, 
acum ar fi prea tîrziu să şi-o mai schimbe. Dacă ei ar fi avut de 
(gînd să se predea lui Hannibal, ar mai fi apelat ei la romani ca 
să-i apere P Ei s-au înmănuncheat în toate privințele cu romanii 
şi vor fi alături de aceia care au venit să-i apere, pînă la ultima 
lor suflare“. Această convorbire făcu să i se spulbere lui Hannibal 
orice nădejde de a pune stăpînire pe Nola prin trădare ; de aceea 
el înconjură oraşul cu un cordon de trupe pentru a ataca zidurile 
din toate părţile. Cînd Marcellus văzu că Hannibal s-a apropiat 
pînă în preajma zidurilor, porni în iureş năprasnic cu oastae-i 
rînduită pentru atac în spatele. porţii. La cea dintii năvală fură 
călcaţi în picioare şi doboriţi vreo cîţiva puni; apoi însă, por- 
nind repede la încăierare mai mulţi războinici puni, iar forţele 
de. luptă ajungînd acum deopotrivă, s-a început o crîncenă bă- 
tălie care ar fi fost vrednică de ţinut minte ca puţine altele, 
dacă ruperea de nori însoţită de o puternică vijelie nu i-ar fi 
descleştat pe luptători din încăierare, | 

În acea zi, după începerea [şi întreruperea] acestei neînsem- 
nate lupte în care se îndirjiseră toţi războinicii, romanii s-ar 
retras în oraş, iar carthaginezii în tabăra lor; cu toate acestea, 
din rîndurile punilor, deşi daţi peste cap cu prilejul celui din- 
tîi iureş roman, au căzut [o sută] 151 de ostaşi, iar dintre romani 
nu mai mult de 30. Ploaia continuînd să cadă toată noaptea, a 
ţinut pînă la orele trei 152 ale zilei următoare ; de aceea, cu toate 
că amîndouă taberele erau setoase de luptă, în cursul acelei 
zile toţi au rămas între întărituri. A treia zi Hannibal îşi trimise 
o parte din trupe ca să prade ţinutul nolan. Cînd Marcellus a 
băgat de seamă aceasta, numaidecit şi-a scos trupele punîndu-le 
în linie de bătaie. Nici Hannibal nu s-a codit să se măsoare cu 
romanii. Cam o mie de paşi era golul dintre oraş şi cele două 
tabere. Pe acest spaţiu s-au încleştat cei doi potrivnici (în jurul 
Nolei sînt numai cîmpii). Strigătele scoase de către ostaşii am- 
belor tabere i-au adus înapoi în lupta deja începută pe cei mai 
apropiaţi dintre ostaşii cohortelor care se duseseră prin ogoare 
după prădăciuni, şi nolanii au venit să întărească cu forţele lor 
frontul romanilor. Marcellus, după ce le aduse laude, le porunci 
să stea în rezervă şi să scoată răniții de pe cîmpul de bătaie, 
dar să nu ia parte la luptă pînă nu vor primi semnalul. 


XLV Lupta era cu sorți schimbători: şi comandanții îşi îm- 
bărbătau ostașii cu cea mai mare străşnicie, şi soldaţii luptau 
cu cea mai aprigă înverșunare. Marcellus îi îndeamnă să-i în- 
frunte pe vrăjmaşii înfrînţi de el cu trei zile mai înainte, puși 
pe fugă cu cîteva zile mai înainte la Cumae, alungaţi de la Nola 
tot de el, avind însă sub comanda sa alţi ostaşi: „Nu toţi punii 
se află acum pe cîmpul de bătaie: unii cutreieră ogoarele um- 
blînd după prădăciuni, iar cei care luptă acum sînt moleşiţi din 
pricina belşugului din Capua, istoviţi de băutură şi de tot felul 
de dezmăţ în tot timpul iernii. Punii şi-au pierdut acea vînjoşie 
şi străşnicie, le-a dispărut toată vîrtoşia trupească şi întreaga lor 
bărbăţie cu care au venit cînd au trecut culmile Pirineilor şi ale 
Alpilor. Acum au în faţă numai umbrele acelor luptători care 
abia mai stau pe picioare şi cu anevoinţă îşi mai ţin 15% armele 
în mînă. Capua a fost pentru Hannibal Cannae ; acolo a dispărut 
vitejia războinică, acolo s-a înmormîntat disciplina  ostăşească, 
acolo s-a şters faima vremurilor trecute, acolo s-a stins nădejdea 
viitorului !“ 


[5 — De la fundarea Romei val. III 

” 


În vreme ce Marcellus îşi înflăcăra ostaşii, sporindu-le avîn- 
tul prin aceste ponegriri aduse vrăjmașului, Hannibal îşi dojenea 
soldaţii cu vorbe mult mai grele, spunîndu-le : „El cunoaşte ace- 
leaşi arme şi steaguri care au fost la Trebia şi la Trasimenus, şi 
pe care le-a văzut şi le-a avut în mînă în urmă la Cannae, însă, 
fără îndoială, un ostaş a dus el în tabăra de iarnă din Capua și 
un altul a scos de acolo. Cum?! Abia suportaţi lupta, depunînd 
mari sforţări împotriva unui simplu legat roman şi unei singure 
legiuni şi numai unui pile de cavalerie, voi cărora nu v-au putut 
niciodată rezista două armate consulare ? Cum adică, pe noi ne 
hărţuieşte a doua oară Marcellus cu ostaşii săi alcătuiți din recruți 
şi trupe auxiliare de nolani şi noi îl lăsăm nepedepsit? Unde 
e acel faimos ostaş al meu care, smulgîndu-l de pe cal pe con- 
sulul C. Flaminius, i-a tăiat capul ? Unde-i acela care l-a răpus 
pe L. Paullus la Cannae? Oare acum sabia a ruginit? Oare 
mîinile au încremenit P Sau ce altă minune s-a întîmplat cu voi? 
Voi care, atunci cînd eraţi puţini obişnuiaţi să-i învingeţi pe mai 
mulţi, în schimb acum cînd voi sînteţi mai numeroşi de abia 
mai rezistaţi| Voi, cei grozavi în limbuţie, vă lăudaţi că dacă 
vă va conduce cineva pînă la Roma, o veţi cuceri! lată! Aici e 
a treabă de mai mică însemnătate ; aici vreau să vă dovediţi pu- 
terea şi vitejia : cuceriţi Nola, un oraş de şes care nu e apărat 
de nici un fluviu, de nici o mare! De aici, încărcaţi de prăzi şi 
de trofee capturate dintr-un oraş atît de bogat, sau vă voi „duce 
unde veţi vrea, sau voi veni eu după voi“. 


XLVI Nici cuvintele de bine şi nici cele de rău n-au folosit 
la îmbărbătarea punilor. În vreme ce carthaginezii erau pretu- 
tindeni bătuţi, romanilor le creştea avîntul nu numai datorită 
vorbelor de îmbărbătare ale comandantului lor, ci şi faptul că şi 
nolanii scoteau puternice strigăte, dovedind cu cine ţin ei, şi îi 
înflăcărau şi mai tare pe romani la luptă. Carthaginezii au în- 
tors spatele fiind alungaţi şi fugăriţi pînă în tabăra lor. Marcellus 
însă şi-a adus înapoi la Nola trupele romane dornice să atace şi 
tabăra pună, spre marea bucurie a tuturor, însoţită de felicitări 
chiar din partea plebeilor nolani, deşi înainte erau mai înclinați 
către carthaginezi. 

Au fost măcelăriți mai mult de 5 000 de dușmani în acea zi, 
iar vii au căzut în mîinile romanilor 600, au fost capturate 
19 steaguri, precum şi doi elefanţi, patru fiind doboriţi în luptă. 
Din rîndurile romanilor au căzut mai puţin de o mie. 

Ziua următoare s-a scurs, în urma unui armistițiu tacit, cu 
înmormintarea celor căzuţi din ambele tabere. Marcellus a pus 
să se încingă un rug cu trofeele luate de la duşmani, pe care 
le-a închinat lui Vulcanus 154. După trei zile, 272 de călăreţi nu- 
mizi amestecați cu hispani au dezertat la Marcellus (din ură îm- 
potriva lui Hannibal, cred eu, sau însufleţiți de nădejdea unui 
serviciu militar mai bine plătit). Romanii s-au folosit de ajutorul 
lor dat cu vitejie şi credință în cursul acestui război. După ter- 
minarea războiului, pentru vitejia lor, hispanilor li s-au dat pă- 
mînturi în Hispania, iar numizilor în Africa. 

Hannibal, după ce l-a trimis pe Hanno de la Nola în Brut- 
tium, împreună cu trupele cu care venise, s-a îndreptat către 
Apulia ca să ierneze acolo, instalîndu-şi tabăra în împrejurimile 
localităţii Arpi. Cînd Q. Fabius a auzit că Hannibal a plecat 
în Apulia, transportă aprovizionarea din Nola şi Neapolis în cas- 
trul roman care fusese întocmit mai sus de Suessula; după în- 
tărirea parapetelor taberei, lăsă acolo destule trupe de apărare 
care să păstreze poziţii în vremea iernii, iar el înaintă pînă în 
apropierea Capuei. Fabius pustii ţinutul Campan, trecîndu-l 
prin foc şi sabie, pînă cînd campanii, cu toate că nu se bizuiau 
cîtuşi de puţin pe forţele lor, se văzură totuşi nevoiţi să iasă pe 
porţile Capuei şi să-şi întocmească o tabără întărită în faţa ora- 
şului pe un loc deschis. Capua dispunea de 6000 de luptători 
înarmaţi, însă pedestrimea ei nu era de fel bună luptătoare; în 
schimb, Capua era mai tare prin cavaleria sa, de aceea ei îi hăr- 
țuiau pe romani mai mult prin lupte date cu călăreţii săi. 

Între mumeroşii călăreţi nobili ai campanilor era şi Cerrinus 
Vibellius, poreclit Taurea. Acesta era socotit pe departe cel mai 
viteaz dintre toți călăreţii campanilor, așa fel încît, înainte, cînd 
slujise sub drapel în oastea romană, numai romanul Claudius 
Asellus fusese deopotrivă cu el prin însușirile sale de călăreț de- 
săvirşit. Pe atunci, acest Taurea, după ce multă vreme a galopat 
prin fața roatelor de călăreţi duşmani, rotindu-şi multă vreme 
ochii în jur, în cele din urmă făcîndu-se tăcere, a întrebat unde 
e Claudius Asellus, spunînd : „„Deoarece el în mod obişnuit dis- 
cuta cu dînsul numai prin cuvinte despre vitejie, de ce nu-i dă 
putinţa săbiei să hotărască cine e mai viteaz, pentru ca dacă va 
fi biruit, să-i predea armele, spre a dobîndi în chipul acesta cel 
mai strălucit trofeu, sau dacă va fi învingător, să le ia?“ 

XLVII Cînd i s-au adus la cunoştinţă lui Asellus acestea în 
tabără, el a mai zăbovit puţin numai pentru a-l întreba pe consul 
dacă îi îngăduie să lupte în afară de rînduri cu un duşman care 
l-a provocat. Consulul încuviințindu-i, Asellus şi-a luat numai- 
decît armele şi înaintînd călare în faţa străjilor, îl strigă pe nume 
pe Taurea şi-l pofti să se măsoare cu diînsul acolo unde doreşte. 
Romanii ieşiseră în mare număr să privească această luptă, iar 
campanii, la rîndul lor, mișunau nu numai pe parapetele castru- 
lui lor, ci umpluseră chiar și zidurile oraşului pentru acest spec- 
tacol, deoarece încă înainte ei stîrniseră mare faimă asupra aces- 
tei lupte prin cuvinte pline de trufie. 

Cei doi şi-au dat pinteni cailor, năpustindu-se cu sulițele 
înainte ; apoi, deoarece aveau la îndemînă destul spaţiu între ei, 
se fereau unul de altul astfel încît tărăgănau lupta fără să-și pri- 
cinuiască răni. Atunci romanul îi spuse campanului: „Această 
luptă va fi mai degrabă o întrecere între cai, nu între călăreți, 
dacă nu vom trece cu caii din cîmp pe drumul acesta îngust. De 
aceea să ne luăm numaidecit piept la piept, acolo, unde n-avem 
nici un spaţiu pentru a ne ocoli“. Claudius abia sfîrşi vorba şi 
se şi năpusti cu calul către acel drum. În schimb Taurea, mai 
fălos la vorbă decît la faptă, îi răspunse: „Vezi, rogu-te, să nu 
intri cu gloaba în şanţ“ Aceste vorbe au rămas de pomină, 
ajungînd o zicală cunoscută de ţărani. 

Claudius, după ce străbătu drumul scobit în toată lungimea 
lui, neîntilnind în cale nici un potrivnic, se întoarse la cîmp: 
aruncînd vorbe de ocară asupra laşităţii dușmanului, el reveni 
în castru ca un biruitor, spre marea bucurie a tovarășilor săi de 
arme care l-au felicitat. 

Acestei lupte între doi călăreţi, unii analişti îi adaugară și 
o altă minunată poveste, desigur socotită îndeobşte ca adevă- 
rată, şi anume: în vreme ce Claudius îl urmărea pe Taurea, pe 
cînd acesta îşi căuta adăpost în oraşul Capua, cel dintîi pătrunse 
pe poarta deschisă a oraşului şi ieşi teafăr şi nevătămat pe cea- 
laltă, în vreme ce duşmanii rămăseseră înărmuriţi ca în faţa unei 
minuni. 


XLVIII După aceea fu linişte în tabără. Consulul îşi retrase 
într-adins tabăra, pentru ca locuitorii Capuei. să-şi însămînţeze 
ogoarele. El nu le-a mai călcat hotarele -pînă cînd semănăturile 
n-au crescut atît de înalte încît să ofere nutreţ. El își aduse acest 
nutreţ în castrul Claudian mai sus de Suessula, şi acolo puse 

de se construi tabăra de iarnă. Consulul îi dădu ordin procon- 
sulului ca, după reținerea unui corp de trupe necesar apărării 
oraşului Nola, să trimită celelalte unităţi la Roma, pentru a nu 
fi povară pentru aliaţi şi nici cheltuială pentru republică. 

Şi Ti. Gracchus îşi duse legiunile de la Cumae în Luce- 
ria 154 bis din Apulia, și de acolo îl trimise la Brundisium pe 
praetor cu oastea pe care o avusese în Luceria, poruncindu-i să 
apere coastele ținutului sallentinilor şi să ia măsurile de preve- 
dere în legătură cu Filip şi războiul macedonean. 

La sfîrşitul verii în care am scris că s-au petrecut aceste eve- 
nimente, au sosit la Roma dările de seamă trimise de P. şi 
Cn. Scipio, în care au arătat „cîte şi cît de mari au fost izbîn- 
zile obţinute în Hispania“, — însă totodată mai spuneau că „atît 
pentru armata romană, cît şi pentru trupele aliate de marinari 
lipsesc banii pentru plata soldei şi că ostaşii sînt lipsiţi şi de veş- 
minte şi de hrană. În ce priveşte solda, dacă vistieria e goală, 
ei vor recurge la anumite măsuri datorită cărora să-şi procure 
bani de la hispani. Celelalte mijloace de trai trebuie trimise ori- 
cum de la Roma, pentru că altfel nici oastea, nici provincia nu 
pot fi ţinute în mînă“. 

După ce s-a dat citire dărilor de seamă, dintre toţi senatorii 
nu era unul care să nu declare că, pe de o parte, sînt adevărate 
cele scrise, şi pe de altă, sînt îndreptăţite cele cerute. Însă li se 
perinda prin minte cît de mari vor fi armatele de uscat şi navele 
care apărau republica, cît de mari vor fi efectivele noii flote 
care va trebui în curind pregătită dacă va izbucni războiul cu 
macedonenii : „Sicilia şi Sardinia, care înainte fuseseră tribu- 
tare, abia sînt în stare să întreţină garnizoanele însărcinate cu 
apărarea provinciilor. Pentru scoaterea cheltuielilor n-aveau decît 
veniturile impozitelor, numai că numărul celor ce plăteau dări 
scăzuse în urma dezastrelor atît de mari ale armatelor romane, 
suferite şi la lacul Trasimenus şi la Cannae ; cei care supravie- 
țuiseră erau prea puţini şi, dacă vor mai fi împovăraţi şi cu dări 
de tot felul, vor pieri din pricina atîtor urgii 155. De aceea, dacă 
republica, bizuindu-se numai pe propriile-i mijloace, nu va apela 
la împrumuturi, nu va putea dăinui. Deci, praetorul Fulvius să 
se prezinte în faţa adunării poporului pentru a lămuri pe cetă- 
ţeni asupra nevoilor statului şi pentru a-i îndemna pe cei care 
şi-au mărit averile din furnituri să vină în sprijinul republicii, pe 
spinarea căreia se îmbogăţiseră, să pună la îndemînă armatei 
din Hispania cele necesare, iar atunci cînd vor fi bani în vis- 

lierie, acestora să li se achite mai întîi împrumutul“. Praetorul 
arătă toate acestea în adunarea poporului şi fixă şi ziua care 
aveau să fie predate armatei din Hispania veşmintele și aprovi- 
zionarea şi tot ceea ce era necesar echipajelor aliate din marină. 


XLIX Cînd sosi ziua aceea, se înfățişară trei societăţi 15 al- 
cătuite din 19 persoane, pentru a furniza cele necesare; condi- 
ţiile puse de acestea au fost următoarele : întîi, ca ei să fie scu- 
tii de serviciul militar cîtă vreme aveau aceste sarcini publice; 
a doua condiţie, ca pentru pagubele eventualelor atacuri ale 
vrăjmaşilor sau pentru daunele pricinuite de furtuni, statul să 
răspundă de tot ce se va încărca pe vase. Primindu-le amîndouă 
condiţiile, se încheie contractul, şi în felul acesta nevoile statului 
fură rezolvate cu banii particularilor. Asemenea moravuri erau 
pe atunci, şi aşa se dovedea în acele vremuri dragostea de pa- 
trie care însufleţea pe cetăţenii tuturor stărilor ! 157 Acest con- 
tract a fost primit cu mare bucurie şi respectat cu cea mai mare 
fidelitate şi, ca urmare, tot ceea ce aveau [nevoie ostaşii s-a dat 
din belşug]:153 ca şi altă dată, ca şi cum vistieria ar fi fost în- 
cărcată, 

Cînd sosiră aceste provizii, oraşul Iliturgi 15 era împresurat 
de Hasdrubal, Mago şi Hannibal, fiul lui Bomilcar, din pricina 
trecerii oraşului de partea romanilor. Scipionii, trecînd printre 
cele trei tabere ale vrăjmaşilor, au ajuns în oraşul aliaţilor după 
o mare bătălie, în care cei ce li se împotriviseră fuseseră nimi- 
ciţi ; totodată ei au adus şi cerealele ide care se simţea mare ne- 
voie, şi după ce i-au îndemnat pe locuitori să-şi apere cu aceeaşi 
bărbăţie cu care văzuseră armata romană luptînd pentru ei, îi 
conduc către tabăra cea mai mare, pe o care o comanda Hasdru- 
bal. Acolo s-au adunat şi ceilalţi doi comandanţi şi celelalte două 
oşti carthagineze, deoarece îşi dădeau seama că acolo se decide 
soarta întregului război. Lupta s-a început pornindu-se în iureş 
Chiar din tabără. În acea zi s-au măsurat în luptă 60000 de 
duşmani cam cu vreo 16000 de romani; cu toate acestea, bi- 
ruința romanilor n-a fost de loc îndoielnică, astfel încît din partea 
potrivnicului a căzut un număr mai mare decit erau toate for- 
ţele romanilor la un loc. Fură luaţi mai mult de 3000 de prizo- 
nieri, se capturară ceva mai puţin de 1000 de cai, precum și 
59 de steaguri ostăşeşti, şapte elefanţi — cinci fiind ucişi în bă- 

„tălie ; în acea zi romanii au pus stăpînire pe toate cele trei ta- 
„bere duşmane 100. 

După ce oraşul Iliturgi fu despresurat, armatele punice fură 
strămutate la asediul oraşului Intibili :6!, după ce fură completate 
cu trupe recrutate din această provincie, care dispunea pe atunci 
din belşug de tineret şi care dintre toate era cea mai setoasă de 
războaie, numai să se înfrupte din pradă sau să fie plătiţi. Din 
nou romanii se măsurară piept la piept cu carthaginezii şi în 
această luptă amiîndouă taberele avură aceeaşi soartă ca şi îna- 
inte. Peste 13 000 de vrăjmaşi fură doborîţi, mai mult de 2 000 
prizonieri, precum şi 42 steaguri şi 9 elefanţi capturați.  În- 
tr-adevăr, atunci aproape toate populaţiile Hispaniei au trecut 
de partea romanilor. În cursul acelei veri evenimentele petrecute 
în Hispania au fost cu mult mai însemnate decit cele din Italia. 

1 După ce Hanno s-a înapoiat! din Campania în Bruttium, 
ajutat şi călăuzit de bruttii, a atacat cetăţile greceşti?2. Acestea 
păstraseră cu atît mai mult alianţa cu Roma, cu cît ştiau că 
bruttiii, pe care îi şi urau şi de care se şi temeau, trecuseră de 
partea carthaginezilor. A fost atacat [de carthaginezi]. mai întîi 
oraşul Rhegium î, dar acolo s-au pierdut cîteva zile fără nici un 
folos. Între timp locrienii de la ţară îşi căraseră în oraş şi grine, 
şi lemne, şi toate lucrurile de care aveau nevoie, pentru a nu le 
mai lăsa dușmanilor chiar nimic de prădat. Din zi în zi un puhoi 
cît mai mare de oameni se revărsa pe toate porţile orașului. În 
cele din urmă nu au fost lăsaţi în oraş decît cei care erau siliţi 
să repare zidurile şi porţile şi să care armele de aruncat, făcîn- 
du-le grămezi pe metereze. Împotriva acestei mulţimi de toate 
vîrstele şi de toate stările şi care cutreiera prin ogoare în mare 
parte neînarmată, îşi năpusti Hamilcar călăreţii săi puni. Aceştia 
însă au fost opriţi să facă cuiva vreun rău, de aceea şi-au rînduit 
în aşa fel pilcurile, încît numai să-i împiedice pe cei care fugi- 
seră să intre din nou în oraş. Însuşi comandantul, ocupînd o 
măgură de unde putea vedea bine ţinutul şi orașul, a poruncit 
ca o cohortă de bruttii să se ducă spre ziduri, să-i cheme la în- 
trevedere pe fruntaşii locrienilor şi, făgăduindu-le prietenia lui 
Hannibal, să-i îndemne să le predea oraşul. La întrevedere, lo- 
crienii n-au vrut la început să dea nici un crezămînt cuvintelor 
bruttiilor ; apoi însă, cînd au apărut carthaginezii pe dealuri şi 
cînd puținii fugari au dat de ştire că toată cealaltă mulţime e 
în mîinile duşmanilor, atunci, învinşi de teamă, au răspuns că 
vor consulta poporul. Numaidecit a fost convocată adunarea 
poporului 4. Însă firile cele mai uşuratice voiau mai degrabă o 
schimbare a situaţiei şi o nouă alianţă. Cei cărora le fuseseră 
tăiate de duşmani legăturile cu -rudele lor, răminind în afara 

oraşului, aveau simțămintele unor chezaşi care ar fi dat ostatici; 
cîțiva încuviinţau mai mult în tăcere păstrarea unei credințe ne- 
ştirbite faţă de Roma, pe care însă nu îndrăzneau s-o apere fă- 
ţiş.5 De aceea, părînd că sînt cu toţii de acord, au predat orașul 
carthaginezilor. După ce i-au condus pe ascuns în port şi i-au 
îmbarcat pentru Rhegium pe L. Atilius, comandantul garnizoa- 
nei, şi pe toţi soldaţii romani care erau cu el acolo, l-au primit 
pe Hamilcar şi pe carthaginezi în oraş, cerîndu-le să încheie nu- 
maidecit cu ei un tratat, în condiţii de egalitate pentru amîn- 
două părţile. Dar îndată după capitularea oraşului tratatul nu 
s-a mai respectat, căci, pe de o parte, carthaginezii îi învinuiau 
pe locrieni că, prin viclenie, i-au ajutat pe romani să scape, iar 
locrienii, pe de altă parte, se dezvinovăţeau spunînd că aceştia 
au fugit fără ştirea lor. Au trimis chiar călăreţi în urmărirea ro- 
manilor, pentru cazul că fluxul mării ar putea întîrzia vasele în 
strîmtoare sau le-ar împinge către țărm. Însă, într-adevăr, nu i-au 
ajuns pe cei pe care-i urmăreau. În schimb, au zărit alte corăbii 
care străbăteau strîmtoarea de la Messana la Rhegium. Erau 
soldaţii romani trimişi de praetorul Claudius să ocupe oraşul cu 
un corp de trupe. De aceea carthaginezii s-au depărtat numai- 
decît de oraşul Rhegium. Din porunca lui Hannibal, s-a incheiat 
pace cu locrienii cu aceste condiţii : „locrienii să trăiască liberi 
după legile lor; oraşul să fie deschis pentru carthaginezi, portui 
însă să rămînă mai departe în stăpînirea locrienilor. Alianţa lor 
să se întemeieze pe condiţia că, atît în timp de pace, cit şi în 
timp de război, carthaginezii să-i ajute pe locrieni, iar locrienii 
pe carthaginezi“ €. 


II În chipul acesta carthaginezii s-au îndepărtat de strim- 
toare, în vreme ce bruttiii clocoteau că punii au lăsat neatinse 
oraşele Rhegium şi Locri care fuseseră destinate deci a fi pră- 
date. De aceea bruttiii, bizuindu-se numai pe ei, după ce şi-au 
recrutat şi înarmat 15 000 de tineri, pornesc să atace Crotona?, 
un oraş maritim grecesc, fiind încredinţaţi că-şi vor mări foarte 
mult puterea, dacă vor stăpîni un port la mare şi un oraş puter- 
nic întărit cu ziduri. O singură grijă îi neliniştea : nu îndrăzneau 
să se lipsească cu totul de sprijinul carthaginezilor, ca nu cumva 
să pară că nu s-au purtat ca nişte aliaţi [adevăraţi]. Pe de altă 
- parte, dacă punii vor interveni din nou, mai mult ca mijlocitori 

ai păcii şi nu ca să-i ajute în timpul războiului, atunci bruttiii 
în zadar vor lupta pentru libertatea Crotonei, întocmai ca mai 
înainte pentru libertatea oraşului Locri. De aceea au socotit că 
cel mai nimerit este să trimită o solie la Hannibal şi să-i ceară, 
după cucerirea Crotonei, ca măsură de siguranţă, alipirea acestui 
oraş la Bruttium. Hannibal le-a răspuns că o astfel de hotărîre 
nu poate fi luată decît la faţa locului; apoi i-a trimis pe soli la 
Hanno, dar nici de la acesta n-au primit un răspuns lămurit. De- 
sigur, pe de o parte, nici Hanno, nici Hannibal nu voiau ca un 
oraş atît de vestit şi de bogat ca Crotona să fie prădat, pe de 
altă parte, deoarece bruttiii atacau oraşul, şi era evident că punii 
nici nu încuviinţează, nici nu le sprijină acest asediu, ei nădăj- 
duiau că crotonienii vor trece de partea lor cu atît mai curînd. 
In schimb, locuitorii din Crotona nu aveau o singură părere şi 
un singur plan: izbucniseră întocmai ca o molimă, prin toate 
oraşele Italiei, neînţelegeri între plebei şi nobili; în vreme ce 
senatul era de partea romanilor, plebea se declara de partea 
carthaginezilor 5. Un dezertor vesteşte bruttiilor neînţelegerea din 
oraş : „Aristomachus este — spunea el — căpetenia plebei şi cel 
care o îndeamnă să predea oraşul; în acest oraş atît de pustiu 
şi de întins, cu populaţia şi întăriturile răspîndite pe o mare dis- 
tanţă unele de altele, posturile şi străjile care aparţin senatori- 
lor sînt rare: oriunde păzesc oamenii plebei, acolo găsesc tre- 
cerea deschisă“. Sfătuiţi şi călăuziţi de dezertor, bruttiii au în- 
conjurat oraşul cu un cordon de ostaşi, fiind primiţi de plebei; 
după primul atac, au cucerit tot oraşul, afară de cetăţuie. Aceasta 
se găsea în mina nobililor 3, fiind pregătită încă de mai înainte 
ca loc de refugiu pentru asemenea împrejurări. Aristomachus 
s-a refugiat tot acolo, pentru a face să se creadă că el a vrut să 
predea orașul carthaginezilor şi nu bruttiilor, 


III Înainte de venirea lui Pyrrhus 10 în Italia, oraşul Crotona 
era înconjurat cu un zid care se întindea pe o distanţă de 12 000 
de paşi. După pustiirile suferite în acest război, mai rămăsese 
locuită jumătate din oraş. Riul!!, care mai înainte cursese prin 
mijlocul oraşului, îşi avea acum cursul dincolo de cartierele cu 
case dese, iar cetățuia era la o depărtare de 6000 de paşi de 
partea locuită a orașului. În acest cunoscut oraş se găsea un tem- 
plu şi mai vestit decît oraşul însuşi: templul zeiţei Junona La- 
Cinia 12, socotit sfint de toate popoarele din jur. Acolo, încon- 
jurată de o pădure deasă de brazi foarte înalţi, se găsea o dum- 

bravă care avea în mijlocul ei păşuni bogate unde păşteau, ne- 
păzite de nici un păstor, turmele de vite sacre de tot felul ale 
zeiţei. Seara, cirezile de vite — fiecare soi aparte — se întor- 
ceau singure la staulele lor, nefiind niciodată primejduite nici 
de atacurile fiarelor sălbatice, nici de capcanele oamenilor. De 
aceea orașul a avut mari venituri de pe urma acestor cirezi, care 
venituri au fost întrebuințate la ridicarea unei coloane de aur 
masiv, închinată zeiţei. În felul acesta, templul a ajuns renumit 
nu numai prin sfinţenia lui, ci şi prin bogăţia lui. Aşa cum se 
întîmplă de cele mai multe ori în locurile atît de vestite, s-au 
plăsmuit şi pe seama acestui templu nişte minuni!2. Se spune 
că în pridvorul templului se află un altar: cenușa acestuia nu 
poate fi împrăştiată de nici un fel de vînt. Dar cetăţuia Croto- 
nei, care dintr-o parte domina marea şi din alta privea în dreapta 
spre interiorul ținutului, era apărată la început numai de poziţia 
ei naturală ; mai tîrziu a fost împrejmuită şi cu un zid, în locul 
în care a fost cucerită prin vicleşug de Dionysios 14, tiranul Si- 
ciliei, care a urcat pînă acolo pe stîncile din spatele ei. În această 
cetăţuie, care părea îndeajuns de apărată în acea vreme, s-au 
strîns toți nobilii din Crotona, pe care bruttiii împreună chiar cu 
plebea din oraş îi asediau. În cele din urmă, cînd şi-au dat seama 
că ei singuri cu puterile lor nu pot cuceri cetăţuia, bruttiii, siliți 
de nevoie, au cerut ajutorul lui Hanno. Acesta încercă să-i con- 
vingă pe locuitorii Crotonei, punîndu-le aceste condiţii pentru 
supunere : să îngăduie întemeierea unei colonii de bruttii în oraș, 
pentru ca în felul acesta oraşul lor prădat şi pustiit prin războaie 
să dobiîndească din nou desimea de mai înainte a locuitorilor. 
Acest plan nu a atras pe nimeni în afară de Aristomachus. Cei- 
lalţi declarară că vor mai degrabă să moară decît să-şi schimbe 
datinile, legile şi în urmă chiar şi limba, amestecîndu-se cu brut- 
tiii. Rămas singur, Aristomachus, deoarece nu mai avea destulă 
trecere nici pentru a-i îndemna să se predea, dar şi pentru că 
el nici nu mai găsea vreun alt loc pentru a preda cetăţuia, aşa 
cum făcuse cu oraşul, şi-a căutat refugiul la Hanno. După puţin 
timp solii din Locri, cu învoirea lui Hanno, au intrat în cetăţuie 
şi i-au îndemnat să încuviinţeze a se strămuta la Locri, şi să nu 
se primejduiască a îndura cele mai grave urmări. 

Ei însă obţinuseră de la Hannibal să li se încuviințeze aceasta 
prin împuterniciţii trimişi în acest scop la el. În felul acesta a 
fost evacuată Crotona, iar locuitorii ei au fost conduşi pînă la 

mare de s-au îmbarcat pe vase. Toată populaţia Crotonei s-a re- 
tras la Locri. 

În Apulia nici măcar în timpul iernii!5 n-au încetat luptele 
între romani şi Hannibal. Consulul Sempronius îşi petrecea iarna 
în Luceria, iar Hannibal, nu departe de Arpi. Întîmplarea sau 
diferitele împrejurări prielnice pentru unii sau pentru alţii dădeau 
naştere între ei la uşoare ciocniri. Datorită acestor lupte romanii 
deveneau din zi în zi mai puternici, mai prevăzători şi mai dibaci 
în faţa curselor întinse de duşmani. 


IV În Sicilia, moartea lui Hiero şi trecerea puterii în miîinile 
nepotului său, Hieronymus, schimbaseră întru totul situaţia pen- 
tru romani. Hieronymus fiind un copil, cu greu se va putea folosi 
cu cumpătare de libertate, necum de puterea pe care o va avea 
ca rege. Şi tutorii şi prietenii lui, ştiindu-i vîrsta şi cunoscîndu-i 
firea, l-au ajutat să se scufunde în tot felul de patimi. Se spune 
că Hiero, în ultimele zile ale bătriîneţii sale, dîndu-şi seama ce 
are să se întîmple, a vrut să dea libertate!* syracusanilor, de 
teamă ca nu cumva regatul lui, statornicit şi întărit de o condu- 
cere pricepută, să ajungă de rîs şi de batjocură cînd va fi dat pe 
mîinile unui copil şi apoi să piară. Fiicele lui Hiero s-au împotri- 
vit însă din răsputeri gîndurilor tatălui lor. Ele nădăjduiau că 
acest copil va fi rege doar cu numele şi că toată conducerea le 
va veni lor şi bărbaţilor lor [Adranodorus şi Zoippus] căci aceştia 
rămăseseră cei mai de seamă [dintre tutorii] '7 lui Hieronymus. 
Nu era de loc uşor pentru un om în virstă de 90 de ani, încon- 
jurat zi şi noapte de linguşelile femeilor, să-şi păstreze voința 
nezdruncinată, să lase la o parte interesele familiei şi să se ocupe 
de cele ale statului syracusan. Hiero a lăsat copilului 15 tu- 
tori 15, pe care i-a rugat înainte de'a închide ochii să păstreze 
neclintită credinţa faţă de poporul roman, aşa cum a cultivat-o 
el vreme de 50 de ani, să vegheze ca tînărul să-i urmeze paşii 
şi rămînă credincios învățăturilor cu care a fost crescut. Acestea 
au fost poruncile lui Hiero1?. Îndată după moartea lui, tutorii 
au făcut cunoscut tuturor testamentul şi l-au înfăţişat adunării 
pe copil (pe atunci era în vîrstă cam de 15 ani); numai puțini 
cetăţeni, şi anume cei puşi de ei în mijlocul mulţimii să stîmească 
aclamații, au încuviinţat testamentul. Ceilalţi se temeau de orice 
în cetatea lor, ca şi cum şi-ar fi pierdut tatăl%... Lui Hiero i 
s-a făcut o înmormîntare ou adevărat regească, mai mult datorită 
dragostei şi părerii de rău a cetăţenilor, decît datorită grijii fa- 

miliei lui. Puțin după aceea, Adranodorus a îndepărtat pe ceilalți 
tutori, sub cuvînt că Hieronymus este un tînăr vrednic să dom- 
nească singur. Renunţind la tutela pe care 'o deţinea împreună 
cu mai mulţi alţii, a concentrat în mîinile sale toate puterile. 


V Într-adevăr, ar fi fost greu chiar pentru un rege bun şi 
cumpănit să-şi cîştige simpatia syracusanilor după moartea unui 
rege atît de iubit ca Hiero. Hieronymus însă, vrînd parcă prin 
patimile sale să-şi facă bunicul şi mai regretat de cetăţeni, a 
arătat numaidecit, chiar din cea dintii clipă, cît de mult s-au 
schimbat toate. Căci cetăţenii, obişnuiţi de-a lungul atîtor ani 
să-i vadă pe Hiero şi pe fiul acestuia, Gelo2!, nedeosebindu-se 
prin nimic de ei, nici prin veşminte, nici prin vreun alt semn, îl 
vedeau acum pe Hieronymus îmbrăcat în purpură, împodobit cu 
diademe, iar pe slujitorii lui purtînd arme. Uneori chiar el ieşea 
din palat într-o caleaşcă trasă de patru cai albi, după obiceiul 
tiranului 2? Dionysios. Deopotrivă cu acest fast 22 şi cu ţinuta lui 
trufașă era şi disprețul lui pentru toată lumea din jur; pline de 
trufie îi erau urechile față de tot ce auzea, la fel şi vorba îi era 
jignitoare ; accesul la el era tot mai rar nu numai pentru străini, 
dar şi pentru tutorii lui; apoi şi-a dat la iveală noile patimi și 
cruzimea lui cu totul neomenească. De aceea, atît de mare groază 
vîrîse în sufletele tuturor, încît unii dintre tutori, ca să scape de 
teama caznelor, şi-au făcut singuri seama sau au pornit de bună- 
voie în băjenie. Nici chiar cei trei, din rîndul celor care numai 
ei aveau intrarea liberă la palat, Adranodorus şi Zoippus, ginerii 
lui Hiero, şi un oarecare Thraso, nu prea erau ascultați, nici 
măcar în alte privinţe ; dar primii doi, înclinînd spre alianţa cu 
Carthagina, iar cel din urmă spre cea romană, atrăgeau asupra 
lor din 'cînd în cînd, prin ciocnirile lor aprinse şi prin felul lor 
de a fi, atenţia tînărului. În acest timp, un oarecare Callo, de 
aceeaşi vîrstă cu Hieronymus şi admis de copil la toate privile- 
giile unui prieten, descoperă un complot îndreptat împotriva ti- 
ranului 21. Piîrişul a putut da în vileag pe unul dintre conjuraţi, 
pe nume Theodotus, de care fusese şi el chemat să facă parie 
din complot. Prins numaidecit, Theodotus a fost dat pe mina lui 
Adianodorus, ca să fie pus la cazne. El mărturisi fără şovăire 
că e vinovat, însă refuză să-și trădeze complicii. În cele din 
urmă, în vreme ce îndura cazne: peste puterile omeneşti, prefă- 
cîndu-se că a fost răzbit de atîtea chinuri, el a abătut bănuiala 
de la complicii lui asupra unor oameni nevinovaţi: a născocit 

o minciună, declarînd că Thraso este căpetenia acestui complot 
şi că fără sprijinul unui personaj atît de puternic, ei n-ar fi avut 
curajul să pună la cale o acţiune atît de îndrăzneață. El mai 
adaugă apoi, tot minţind, [şi numele altor cetăţeni] ?5 din preajma 
lui Hieronymus, dintre cei mai demni de dispreţ, care printre 
gemete şi dureri îi veneau în minte. Mai cu seamă menţionarea 
numelui lui Thraso îl făcu pe tiran să dea crezare pirei. De în- 
dată au fost duşi la cazne şi Thraso şi ceilalţi, tot aşa de nevino- 
vaţi ca şi el?6. În tot timpul acesta, deşi tovarăşul lor era tor- 
turat de atîta vreme, nici unul dintre conjuraţi nici nu s-a ascuns, 
nici nu a fugit, atît de mare încredere aveau ei în tăria şi cre- 
dinţa lui Theodotus, atît de mare putere a avut Theodotus să 
păstreze taina | 


VI Astfel, pentru că a fost înlăturat Thraso, singurul partizan 
al alianţei cu Roma, s-a ajuns numaidecit fățiș la ruperea legă- 
turilor cu romanii. Fură trimiși soli la Hannibal; la rîndul lui, 
acesta, o dată cu plecarea solilor în patrie, a trimis şi el la rege 
un tînăr nobil, pe nume tot Hannibal, împreună cu Hippocrates 
şi Epicydes, tineri născuţi la Carthagina, din mamă carthagineză, 
dar care ca obirşie avea un bunic surghiunit din Syracusa. S-a 
încheiat prin mijlocirea acestora un tratat de alianţă între Hanni- 
bal şi tiranul din Syracusa; apoi, cu învoirea lui Hannibal, au 
rămas la Syracusa 27. Cînd praetorul Ap. Claudius, care era în 
fruntea provinciei Sicilia, a auzit despre cele întîmplate, a tri- 
mis de îndată soli? la Hieronymus. Cu toate că aceştia au spus 
că au venit să reînnoiască alianța pe care o avuseseră cu bunicul 
lui, totuşi au fost ascultați în bătaie de joc şi concediaţi, iar la 
plecare au fost întrebaţi, tot în batjocură, de Hieronymus : „care 
a fost soarta bătăliei de la Cannae ? Căci solii lui Hannibal i-au 
povestit lucruri de necrezut: dînsul vrea să afle adevărul, pen- 
tru a şti ce nădejdi să nutrească şi pe cine să urmeze“. 

Romanii au plecat, spunînd că se vor reîntoarce cînd el va 
asculta cu seriozitate solia lor, mai mult povăţuindu-l decît ru- 
gîndu-l să nu-şi schimbe cu nesăbuinţă credinţa. Hieronymus a 
trimis soli la Carthagina, care, potrivit alianţei stabilite, să în- 
cheie un tratat cu Hannibal. S-a convenit ca, după ce romanii 
vor fi alungaţi din Sicilia — şi aceasta se va întimpla peste puţin 
timp — dacă carthaginezii vor trimite corăbii şi trupe, hotarul 
între regatul syracusan și puterea carthaginezilor să fie riul Hi- 
mera *9, care desparte aproape în două insula. Apoi, datorită lin- 

guşirilor celor din jurul său, care-l îndemnau să-și amintească 
nu numai de Hiero%, tatăl său, dar şi de Pyrrhus, bunicul său 
după mamă, Hieronymus trimise la Carthagina o nouă solie, prin 
care ceru să i se dea lui, ca un lucru îndreptăţit, întreaga Si- 
cilie, iar poporul carthaginez să-și mărească stăpînirea lor cu 
cucerirea Italiei. Atîta nestatornicie şi atîta înfumurare la un 
tînăr atît de zmintit nu-i mirară pe carthaginezi. De aceea, nu 
i-au adus nici o învinuire, numai să se rupă de romani. 


VII Dar totul a făcut să i se grăbească sfîrşitul lui Hierony- 
mus. Hippocrates şi Epicydes au fost trimişi cu 2000 de soldaţi 
să atace .oraşele ocupate de garnizoanele romane. Hieronymus 
porni el însuşi cu restul armatei — cam 15 000 de pedestraşi şi 
călăreți — spre Leontini 31. Conjuraţii — din întîmplare slujeau 
toţi în armată — au ocupat o casă goală, de unde se putea vedea 
în uliţa îngustă prin care cobora de obicei regele spre forum %?. 
Acolo, în vreme ce ceilalți aşteptau pregătiţi şi înarmaţi sosirea 
regelui, unul dintre conjuraţi (Dinomenes era numele lui), care fă- 
cea parte din corpul de gardă al regelui, primi însărcinarea ca, 
îndată ce regele se va apropia de poarta casei, să oprească, sub 
vreun pretext oarecare, alaiul care urma după rege în acea stradă 
îngustă, şi s-a făcut aşa cum s-a hotărît: Dinomenes ridică pi- 
ciorul, ca şi cum ar fi vrut să-şi lărgească legăturile sandalei 
care-l strîngeau, şi opri mulţimea destulă vreme încît conjuraţii 
avură putinţa să se năpustească asupra regelui, care trecea pe 
lîngă ei, despărţit de escorta lui înarmată, şi să-l doboare cu mai 
multe lovituri mai înainte de a i se putea veni în ajutor. Cind a 
auzit strigătele şi zarva, escorta aruncă cu suliți asupra lui Dino- 
menes, care li s-a împotrivit fățiş. Totuşi, acesta a izbutit să scape 
după ce a primit două răni. Cînd l-au văzut pe rege culcat la 
pămînt, partizanii lui au fugit. Unii dintre ucigaşi alergară în fo- 
rum amestecîndu-se cu mulțimea care se bucura de libertatea re- 
dobîndită, alţii plecară la Syracusa, pentru a preîntimpina hotă- 
rîrile lui Adranodorus şi ale celorlalți partizani ai regelui ! 

În această situaţie nesigură, deoarece Ap. Claudius își da 
seama că în curînd va izbucni un război în apropierea sa, a încu- 
noştiințat printr-o dare de seamă senatul că Sicilia a trecut de 
partea Carthaginei şi a lui Hannibal. El însuşi, pentru a fi în si- 
guranţă față de planurile syracusanilor, își concentrează toate 
corpurile de trupe la hotarele 35 dintre provincia sa şi regatul 
syracusan, 

La sfîrşitul acestui an, Q. Fabius, cu învoirea senatului, a for- 
tificat Puteoli St, care ajunsese în timpul războiului un oraş co- 
mercial foarte frecventat, şi a stabilit acolo o garnizoană. Apoi, în- 
torcîndu-se la Roma în vederea alegerilor, a fixat data lor în prima 
zi din zilele îngăduite pentru alegeri 55 şi chiar din drum s-a în- 
dreptat spre cîmpul lui Marte, fără a mai trece prin oraş. În acea 
zi trebuia să voteze prima centurie din Anio 36, centurie alcătuită 
din tineret. Pentru că ea alese consuli 37 pe T. Otacilius şi M, Ae- 
milius Regillus, după ce se făcu linişte, Q. Fabius rosti această 
cuvintare : 


VIII „Fie de-ar fi pace în Italia, fie de-am avea un duşman în 
faţa căruia o clipă de neatenţie din partea noastră ar însemna 
primejduirea noastră, pe acela care s-ar împotrivi cît de puţin 
dorințelor voastre de a alege aici, pe cîmpul lui Marte, pe cei so- 
cotiţi de voi vrednici, l-aş privi ca pe un om care nu vă respectă 
de fel libertatea voastră. Dar cînd acum, în acest război, avem un 
astfel de duşman, cînd toate greșelile comandanților noştri au fost 
plătite cu uriaşe dezastre, se cade să aveţi la alegerea consulilor 
tot atita grijă ca atunci cînd vă rînduiţi înarmaţi pe cimpul de 
bătaie şi, în acelaşi timp, fiecare e dator să-şi spună: «aleg un 
consul deopotrivă cu Hannibal». Anul acesta, atacați la Capua 
de cel mai viteaz cavaler din Campania, Vibellius Taurea 5%, noi 
l-am trimis împotriva lui pe Asellus Claudius, cel mai vestit ca- 
valer roman. Odinioară, pentru a răspunde provocărilor unui gall, 
la podul de pe Anio, strămoşii noştri l-au trimis pe T. Manlius, un 
ostaş care avea încredere şi în curajul său, şi în puterile sale. Ace- 
leaşi au fost temeiurile pentru care, cîţiva ani mai tîrziu, am avut 
încredere în M. Valerius, care a luat armele pentm a răspunde 
unui gall, care la fel îl provocase la luptă. Şi aşa precum noi dorim 
să avem călăreţi și pedestraşi cît mai vînjoşi sau cel puţin deopo- 
trivă cu ai duşmanilor, tot aşa trebuie să căutăm şi o căpetenie pe 
măsura comandantului acestora. Acum, chiar dacă am alege co- 
mandant pe cel mai de seamă dintre cetăţeni, alegîndu-l pe neaş- 
teptate, şi numai pe un timp de un an, acesta va fi pus în faţa 
unui vechi comandant care deține mereu comanda, a cărui putere 
nu cunoaşte nici o îngrădire, nici de timp, nici de drept, pentru ca 
în felul acesta să fie în stare să conducă şi să pornească la faptă 
aşa cum o cer împrejurările războiului. În schimb, pentru consuli 
noştri, anul se scurge doar în pregătiri şi numai în încercări de 
război. 


16% 

Pentru că am vorbit îndeajuns, arătînd ce fel de oameni trebuie 
aleşi consuli, rămîne să spun în puţine cuvinte şi despre acei asu- 
pra cărora au precumpănit voturile centuriei prerogative. 

M. Aemilius Regillus este flaminul lui Quirinus ; pe acesta nu-l 
putem deci nici îndepărta de la altar, nici reţine aici, fără ca rîn- 
duielile divine sau grijile războiului să nu sufere. T. Otacilius e 
căsătorit cu fiica surorii mele şi are cu ea copii. Eu şi strămoşii 
mai datorăm însă atît de mult republicii, încît nu pot pune inte- 
resele familiei mele mai presus de cele ale ei. Orice năier sau 
Chiar orice călător poate ţine cîrma unui vas pe o mare liniștită; 
pe timp de furtună însă, cînd corabia e împinsă de vînturi puter- 
nice pe marea învolburată de furtună, e nevoie de un om 
[destoinic], şi de un cîrmaci [bun]. Noi nu plutim acum pe o mare 
liniştită, ci bîntuiţi de furtuni, era chiar să ne scufundăm de cîteva 
ori. De aceea, în alegerea celui care are să şadă la cîrmă trebuie 
să luaţi cu cea mai mare grijă toate măsurile de prevedere şi apă- 
rare, Te-am văzut la treabă, T. Otacilius, în împrejurări mai puţin 
grele, dar n-ai dat nici o dovadă ca să ne putem bizui pe tine în 
încercări mai grele. Flota pe care ai condus-o anul acesta a fost 
înfiinţată cu un scop întreit ; să pustiiască coastele Africii, să apere 
țărmurile Italiei şi, înainte de orice, să împiedice transportul de 
trupe pentru completare sau trimiterea soldelor şi aprovizionării 
de la Carthagina la Hannibal. Alegeţi-l pe Otacilius consul dacă 
a îndeplinit pentru republică, nu spun toate, dar măcar unul din 
aceste țeluri. Dacă, dimpotrivă, în timp ce erai comandantul flo- 
tei i-au sosit din patrie lui Hannibal, în siguranţă și fără nici o 
pagubă, ca în timp de pace, nu numai cele trebuincioase bunului 
trai, dar şi ajutoare de orice fel de care nici [nu avea nevoie] %, 
dacă țărmurile Italiei au fost anul trecut în primejdie mai mare 
decît cele ale Africii, ce merite poţi invoca tu în sprijinul tău, pen- 
tru a fi ales comandant împotriva unui potrivnic ca Hannibal ? 
Dacă ai fi consul, aş fi de părere că trebuie să numim numaideciît 
un dictator, după pilda înaintaşilor noştri. Și nici tu nu te-ai putea 
socoti jignit dacă în cetatea romană ar fi vreun alt comandant mai 
potrivit decît tine pentru război. Pe nimeni nu-l priveşte mai mult 
ca pe tine, T. Otacilius, să nu-ţi încarci umerii cu o povară care 
te va dobori. De aceea eu vă [sfătuiesc] 4 din adîncul inimii ca, 
întocmai ca pe cîmpul de bătaie, cînd trebuie cu arma în mînă să 
alegeţi fără întîrziere doi comandanţi, sub ale căror auspicii și 
conducere să luptaţi, şi astăzi să alegeţi pe acei consuli în faţa 
cărora tinerii noştri să depună jurămîntul, la porunca cărora să se 

adune, sub a căror pază şi ocrotire să pornească la luptă. Lacul 
Tras:menus şi Cannae sînt amintiri triste, dar care pot sluji ca pilde 
folositoare pentru a preîntimpina [urgii] 11 asemănătoare. Craini- 
cule, cheamă din nou la vot pe tinerii din centuria Anio“. 


IX În timp ce T. Otacilius striga plin de mînie că Fabius vrea 
să-şi prelungească pentru el consulatul, şi în timp ce zarva con- 
tinua, Fabius trimise lictorii la el, şi îi aminti că „fasciile sale sînt 
prevăzute cu securi, că el nu a intrat [în chip obişnuit] în oraş, 
ci a venit de-a dreptul de pe cîmpul de bătaie în vederea ale- 
gerilor.“ 

Între timp centuria prerogativă merse din nou la vot şi alese 
consuli pe Q. Fabius Maximus, pentru a patra oară, şi pe M. Mar- 
cellus, pentru a treia oară. Amîndoi consulii au fost aleşi fără vreo 
şovăială şi de celelalte centurii. Un singur praetor a fost reales, 
Q. Fulvius Flaccus, ceilalţi praetori aleşi au fost noi: T. Otacilius, 
pentru a doua oară, Q. Fabius, fiul consulului, pe atunci edil curul, 
şi P. Cornelius Lentulus. După alegerea praetorilor, un sengtus- 
consultum însărcină în mod special pe Q. Fabius cu conducerea 
treburilor lăuntrice ale Romei: după plecarea consulilor în război, 
el va rămîne cel dintii magistrat din oraş. 

Anul acesta au fost de două ori ploi torențiale, iar Tibrul s-a 
revărsat peste cîmpuri, pricinuind mare prăpăd locuinţelor şi tur- 
melor precum şi pierderi de oameni. 

Q. Fabius Maximus, consul pentru a patra oară, şi M. Claudius 
Marcellus, pentru a treia oară, intrînd în funcţie în al cincilea an 
al războiului punic %?, au atras mai mult decît de obicei atenţia 
cetăţenilor asupra lor : căci, într-adevăr, de mulţi ani n-a mai exis- 
tat asemenea pereche de consuli în acelaşi timp. Bătrînii povestesc 
că tot aşa au fost aleşi odinioară consuli Maximus Rullus și P. De- 
cius 42, pentru războiul cu gallii, tot aşa mai tîrziu Papirius şi Car- 
vilius 1, pentru a purta războiul împotriva samniţilor şi a bruttiilor 
şi a lucanilor aliaţi cu tarentinii 45. Marcellus a fost ales consul în 
lipsă, pentru că era la armată. Fabius însă era de faţă şi prezida 4 
comiţiile în momentul în care a fost ales să-şi continue consulatul. 
Şi împrejurările, şi nevoile războiului, şi primejdia mare în care 
se găsea întregul mers al republicii înrîureau într-o asemenea mă- 
sură, încît nimeni să nu vadă în aceasta o pildă de urmat şi să 
bănuiască pe consul că jinduieşte după putere. Dimpotrivă, cetă- 
țenii îl slăveau mai degrabă pentru măreţia sufletului lui, pentru 
faptul că el ştia că republica are nevoie de cel mai desăvirșit co- 

mandant ; astfel socotindu-se pe sine, neîndoielnic, cel mai potri- 
vit comandant, s-a sinchisit prea puţin de pizma pe care ar fi pu- 
tut-o stîrni cumva alegerea sa, şi a avut în vedere numai interesele 
statului. 


X În ziua în care consulii au intrat în funcţie, senatul a ţinut 
sfat în Capitolium 17. S-a decretat 45, mai întîi de toate, ca ori con- 
sulii să tragă la sorţi ori să se înţeleagă prin bună învoială, care 
dintre ei să prezideze comiţiile pentru alegerea viitorilor consuli, 
mai înainte de plecarea lor la armată. Apoi s-a prelungit comanda 
tuturor celor care erau la oştiri şi au primit ordin să rămînă în 
provinciile lor : Ti. Gracchus în Luceria, unde avea o armată de 
sclavi voluntari, C. Terentius Varro în ţinutul Picenum, P. Pom- 
ponius în Gallia. La fel, în ce priveşte praetorii anului precedent : 
Q. Mucius să ia în primire, ca propraetor, Sardinia, iar M. Vale- 
rius să comande mai departe apărarea regiunii maritime din jurul 
oraşului Brundisium, fiind atent la toate mişcările lui Filip, regele 
Macedoniei. Praetorului P. Cornelius Lentulus i s-a decretat gu- 
vernarea Siciliei, iar lui T. Otacilius, conducerea aceleiaşi flote pe 
care o avusese împotriva carthaginezilor în cursul anului trecut. 

În acelaşi an s-au anunţat nenumărate semne şi arătări. Cu 
cît oamenii simpli şi superstiţioşi credeau mai mult în aceste mi- 
nuni, cu atît se vesteau mai multe 49. Aşa, de pildă, se spunea că 
„la Lanuvium 59, nişte corbi şi-ar fi făcut cuib în interiorul tem- 
plului Junona Sospita ; în Apulia ar fi ars un palmier verde; la 
Mantua 5!, balta formată de revărsările rîului Mincio ar fi fost 
văzută plină de sînge ; la Cales ar fi plouat cu var, iar la Roma, 
în oborul de vite, ar fi plouat cu sînge. În cartierul Insteius 5? 
ar fi țişnit un izvor cu atîta putere, încît vasele şi butoaiele care 
erau acolo ar fi fost rostogolite ca de un viîrtej vijelios. Trăsnetul 
ar fi lovit atriul public de pe Capitolium, templul lui Vulcanus de 
pe Cîmpul lui Marte, o cetăţuie din ţinutul sabin, o cale publică, 
un zid şi poarta din oraşul Gabii“. 

S-a mai răspîndit vestea şi despre alte minuni: „la Praeneste, 
lancea lui Marte 5% s-ar fi mişcat de la sine. În Sicilia, un bou ar 
fi început să vorbească. În ţinutul marrucinilor un copil ar fi stri- 
gat în pîntecul mamei sale „triumf, triumf!“ La Spoletium î, o 
femeie s-ar fi transformat în bărbat. La Hadria 5, s-ar fi văzut pe 
cer un altar şi de jur-împrejur chipuri de oameni înveşmîntaţi în 
alb“ 55. Chiar şi la Roma, în oraşul însuşi, după apariţia în forum 
a unui roi de albine — fapt nemaipomenit, pentru că rareori șe 

întîmplă —, unii au afirmat că au văzut pe Janiculum legiuni 
înarmate şi, de aceea, toţi cetăţenii s-au repezit să-și ia armele, cu 
toate că cei care locuiau pe Janiculum au spus că n-a apărut ni- 
meni altcineva decît locuitorii obişnuiţi ai colinei. 

La răspunsul haruspicilor pentru aceste semne şi arătări, s-a is- 
păşit cu jertfe de vite mari. S-au hotărît rugăciuni publice pentru 
toţi zeii care îşi aveau sanctuarele la Roma. 


XI După ce s-a adus la îndeplinire tot ce se putea pentru a se 
dobîndi împăcarea zeilor, consulii au făcut senatului o dare de 
seamă asupra situaţiei statului, despre operaţiile războiului, cîte 
trupe şi unde se găseau fiecare. Senatul a hotărît ca războiul să 
fie purtat cu 18 legiuni : fiecare consul trebuie să-şi ia cu sine două 
legiuni ; să fie cîte două legiuni în Gallia, Sicilia şi Sardinia, alte 
două să le ia în primire în Apulia praetorul Q. Fabius, iar alte 
două legiuni, cele altcătuite din sclavi voluntari, să le comande 
Ti. Gracchus [cantonînd] în împrejurimile Luceriei. O legiune să 
fie lăsată proconsulului C. Terentius la Picenum, alta lui M. Va- 
lerius pentru flota de la Brundisium, ultimele două să asigure apă- 
rarea oraşului Roma. Dar pentru a se ajunge la acest număr mai 
trebuiau înființate încă şase legiuni ; de aceea consulii au fost în- 
sărcinaţi şi cu înrolarea cît mai neîntirziată a celor şase legiuni şi 
cu pregătirea şi a flotei. Această [flotă nouă] împreună cu. coră- 
biile care se găseau pe coastele Calabriei urmau să alcătuiască 
pentru acel an o flotă de 150 de nave lungi. După terminarea re- 
crutării şi lansarea pe apă a celor 100 de vase noi, Q. Fabius a 
ţinut comiţiile pentru alegerea censorilor 5. Au fost aleşi în această 
dregătorie M. Atilius Regulus şi P. Furius Philus. 

Deoarece creşteau din ce în ce mai mult zvonurile că în Sicilia 
a izbucnit războiul, a fost trimis într-acolo T. Otacilius cu flota sa 
şi, pentru că marinarii lipseau, consulii — în urma unui decret 
senatorial — au dat un edict prin care se hotărau următoarele : 
„orice, cetățean care în timpul censorilor L. Aemilius şi C. Flami- 
nius 58 avusese averea lui sau a tatălui preţuită de la 50 000 pînă la 
100 000 de aşi sau care a ajuns după aceea la această avere, să 
dea un marinar şi solda lui pe şase luni; cei care aveau de la 
100 000 pînă la 300 000 de aşi, să pună la îndemiîna statului 3 ma- 
rinari şi solda lor pe un an întreg. De la 300 000 pînă la 1 000 000, 
să dea cinci marinari, iar cei care aveau avere mai mare de un 
milion, să dea şapte ; senatorii erau obligaţi să trimită opt mari- 
nari şi solda pe un an“. Astfel, marinarii recrutaţi în urma acestui 

edict, înarmaţi şi echipați de stăpinii lor, luîndu-și şi hrana pre- 
gătită pe 30 de zile, s-au îmbarcat pe vase. Atunci s-a întîmplat 
ca flota romană pentru întîia oară să-și completeze echipajele [şi] 
cu marinari aliaţi recrutaţi pe cheltuiala particularilor, 


XII Pregătirile acestea, mai mari ca de obicei, au înspăimîntat 
îndeosebi pe campani ; ei se temeau ca nu cumva romanii să în- 
ceapă în acel an războiul cu împresurarea Capuei. De aceea şi-au 
trimis soli la Hannibal ca să-l roage să-şi aducă trupele mai 
aproape de Capua: „Pentru asediul oraşului lor se fac noi recru- 
tări la Roma. Aceştia n-au fost niciodată mai înverşunaţi de tră- 
darea vreunui oraş ca de aceea a oraşului Capua“. Deoarece solii 
campani îi aduceau aceste fapte la cunoştinţă cu atîta îngrijorare, 
Hannibal socoti că trebuie să se grăbească, pentru a nu i-o lua 
înainte romanii. Plecînd deci din Arpi, s-a stabilit mai sus de Ca- 
pua în tabăra lui veche de la Tifata. Apoi, lăsînd acolo trupe de 
numizi şi de hispani pentru paza atit a taberei, cît şi a oraşului, 
coboară cu restul armatei spre lacul Avernus 5, motivînd că are 
de îndeplinit un sacrificiu ; de fapt însă, voia să atragă de partea 
lui oraşul Puteoli şi garnizoana care se afla acolo. 

Cînd Fabius Maximus a aflat despre plecarea lui Hannibal din 
Arpi şi despre reîntoarcerea lui în Campania, s-a înapoiat şi el la 
oastea sa, neîntrerupîndu-şi mersul nici ziua, nici noaptea. El tri- 
mise ordin lui Ti. Gracchus să-şi apropie trupele de la Luceria de 
Beneventum, iar praetorului Q. Fabius (acesta era fiul consulului), 
să se ducă la Luceria pentru a-l înlocui pe Gracchus. 

În acelaşi timp, doi praetori au plecat spre Sicilia : P. Corne- 
lius, la armata sa, T. Otacilius, ca să preia comandamentul flotei 
şi regiunii maritime. Şi ceilalți au plecat fiecare în provincia lui, 
şi cei a căror comandă le fusese prelungită și-au păstrat aceleași 
provincii pe care le primiseră anul trecut. 


XIII Pe cînd Hannibal se găsea în apropierea lacului Avernus, 
au venit la el cinci tineri din partea Tarentului. Unii erau foşti 
prizonieri luaţi în lupta de la Trasimenus, alţii de la Cannae, lăsaţi 
de el slobozi la valră cu aceeaşi mărinimie cu care se purtase Pu- 
nul faţă de toţi aliaţii romanilor. Aceştia i-au spus că „în amintirea 
binefacerilor primite de la el, dînşii au îndemnat o mare parte din 
tineretul din Tarentum să prefere alianţa şi prietenia lui Hannibal 
în locul celei romane. Ei vin, aşadar, la Hannibal ca soli trimiși 
pentru a-l ruga să-și apropie armatele de oraş. „Cînd tarentinii vor 

vedea steagurile şi cînd tabăra lui va fi zărită din Tarentum, ei 
nu vor mai zăbovi o clipă [să-i predea oraşul în puterea sa]%; 
căci în mîna tineretului e plebea, iar conducerea Tarentului e în 
mîinile plebei“. 

Hannibal îi lăudă şi-i încărcă cu daruri şi, copleşindu-i cu făgă- 
duieli, le poruncește să se înapoieze acasă pentru a-şi desăvirşi 
planurile, „că el va sosi la vreme“. Plini de o asemenea nădejde, 
tarentinii fură lăsaţi să plece. Hannibal întotdeauna rîvnise din tot 
sufletul să pună stăpînire pe Tarentum. El ştia, pe de o parte, că 
oraşul e bogat şi cu renume, iar pe de altă parte, că e aşezat la 
mare în poziţii foarte prielnice, cu faţa către Macedonia. Dacă 
regele Filip ar veni în Italia, ar putea intra în acest port [pentru 
că] * Brundisium era în stăpînirea romanilor. 

Apoi, după ce a terminat sacrificiile pentru care venise şi cît 
timp a zăbovit acolo şi a pustiit şi ţinutul Cumaei pînă la capul 
Misenum %, Hannibal s-a îndreptat pe neaşteptate spre Puteoli, 
pentru ca să distrugă garnizoana romană de acolo. La Puteoli se 
găseau 6 000 de ostaşi, iar orașul era bine apărat atît de poziţia lui 
naturală, cît şi de fortificațiile făcute. Hannibal a rămas acolo trei 
zile, încercînd să atace prin orice parte garnizoana. Apoi, pentru 
că n-a putut ajunge la nici un rezultat, a pornit să devasteze ţi- 
nutul din jurul oraşului Neapolis mai mult de mînie decît însufle- 
ţit de nădejdea de a cuceri orașul. La sosirea lui în ţinutul vecin, 
plebeii din Nola au început să se miște, pentru că de multă vreme 
ei simțeau ură faţă de romani, şi erau porniţi împotriva senatorilor 
lor. De aceea au trimis soli la Hannibal cu rugămintea să vină 
să-i predea, fără nici o îndoială, oraşul. Dar Marcellus, fiind în- 
ştiințat de fruntaşii orașului, le-a preîntîmpinat planurile. Într-6 
singură zi a ajuns de la Cales la Suessula, cu toate că trecerea 
rîului Volturnus l-a întîrziat puţin. De acolo, în noaptea următoare 
a introdus în Nola 6000 de pedestrași şi [o mie] * de călăreţi 
ca să apere senatul. 

Însă, în aceeaşi măsură în care consulul depunea atîtea sforțări 
în toate privințele pentru ocuparea oraşului, Hannibal, dimpotrivă, 
îşi pierdea timpul, deoarece, datorită celor două încercări nereușite 
de mai înainte, el începuse să pună la îndoială credinţa locuitorilor 
din Nola faţă de el. 


XIV În aceleaşi zile a sosit şi consulul Q. Fabius ca să încerce 


atacul orașului Casilinum, care fusese ocupat de o garnizoană 
carthagineză. Dar, totodată, înaintau spre Beneventum, ca şi cum 

ar fi fost învoiţi, venind dintr-o parte Hanno din Bruttium, cu o 
mare armată de pedestraşi şi călăreţi, dintr-alta Ti. Gracchus ve- 
nind din Luceria. Cel care a intrat cel dintii în oraş a fost Ti. 
Gracchus. Apoi, cînd a auzit că Hanno şi-a aşezat ta- 
băra la o distanţă cam de trei zile de oraş, pe malul rîului Calor “4, 
şi că de acolo pustieşte ţinutul, plecînd dintre zidurile oraşului și-a 
aşezat tabăra la 1 000 paşi depărtare de cea a duşmanilor. Acolo 
a convocat adunarea soldaţilor. Legiunile lui erau alcătuite în mare 
parte din sclavi voluntari. De doi ani încheiaţi aceştia voiseră mai 
degrabă să merite în tăcere libertatea decit să şi-o ceară fățiș. 
Plecînd din tabăra de iară, el auzise totuşi murmure din partea 
celor care se plingeau pe cînd mărşăluiau :; „Oare va veni vreodată 
ziua cînd vor lupta şi ei ca oameni liberi ?“ De aceea Gracchus 
scrise senatului, arătîndu-i nu ce rîvneau aceşti ostaşi, ci faptul că 
merită libertatea : „Ajutorul lor sincer şi temeinic i-a fost mereu de 
mare folos pînă în acea zi. Pentru a fi pildă de adevăraţi ostaşi, 
nu le lipseşte decît libertatea“. Senatul îi îngădui lui Gracchus să 
facă aşa cum crede el că va fi mai bine pentru interesele republicii. 
De aceea, înainte de a se măsura piept la piept cu Hannibal, Grac- 
chus le declară că a venit pentru ei timpul să-şi cucerească liber- 
tatea după care atît de mult au nădăjduit: „În ziua următoare, 
lupta se va da într-un teren şes şi deschis unde, fără nici o teamă 
de capcane, se va putea vedea cu adevărat cine este viteaz. Cel 
care va aduce capul unui duşman va fi pe loc declarat liber; cel 
care va da înapoi, dînsul va lua măsuri împotriva lui, pedepsindu-l 
ca pe orice sclav ; fiecare îşi are acum soarta în propriile-i miîini. 
Nu e numai el singurul care le garantează libertatea, ci alături de 
dinsul este şi consulul M. Marcellus şi întreg senatul care, la între- 
barea sa, i-a îngăduit să facă aşa cum crede de cuviinţă“, Apoi le-a 
citit răspunsul consulilor şi senztus-consultum. La auzul acestor 
vorbe, ostaşii au scos uriaşe strigăte în semn de încuviinţare : toţi 
doreau lupta şi stăruiau cu îndîrjire să se dea numaidecit semnalul 
luptei. 'Ti. Gracchus, vestind lupta pentru a doua zi, ridică aduna- 
rea. Ostaşii voioşi, mai ales cei pentru care libertatea va fi preţul 
vitejiei lor dintr-o singură [zi], îşi petrecură ziua pregătindu-și şi 
[curăţindu)] %-şi armele. 


XV În ziua următoare, cînd trîmbiţele începură să sune sem- 
nalul de luptă, aceste trupe înarmate şi pregătite sosesc cele dintii 
dintre toate la praetorium. La răsăritul soarelui, Gracchus îşi rîn- 
duieşte armata pentru luptă, dar nici duşmanii nu vor să amîne bă- 


https://biblioteca-digitala.ro 


DE LA FUNDAREA ROMEI. CARTEA XXIV 251 


tălia. Erau acolo adunaţi 17 000 de pedestrași, cea mai mare parte. 
din Bruttium şi Lucania $, şi 1200 de călăreţi, între care foarte 
puţini italici, cei mai mulţi numizi şi mauri. Lupta a fost lungă şi 
înverşunată : timp de patru ore biruinţa a rămas nehotărită pentru 
vreuna din tabere. Nu le-a întîrziat romanilor biruinţa decît adu- 
narea capetelor duşmane, preţul dobîndirii libertăţii : căci pe mă- 
sură ce ei omorau în luptă vitejească cîte un duşman, mai întîi 
pierdeau vremea ca să-i taie capul, lucru greu de făcut în mijlocul 
unei mulţimi şi în toiul unei învălmăşeli atît de mari ; apoi, pentru 
că cei mai viteji, ţinînd în mîna dreaptă capetele duşmanilor omo- 
rîți, încetaseră să mai lupte, şi de aceea lupta fusese lăsată pe 
seama celor mai înceţi şi mai fricoşi. Cînd i s-a adus la cunoştinţă 
lui Ti. Gracchus de către tribunii militari faptul că în vreme ce nici 
unul dintre duşmanii care stau în picioare nu mai este [atacat şi] 
rănit de romani, ci sînt măcelăriți numai cei căzuţi la pămînt, şi 
că fiecare ostaş poartă în mînă, în loc de sabie, un cap de duşman, 
Gracchus a poruncit atunci să se dea numaidecit de ştire soldaţilor 
să arunce toate aceste capete şi să se năpustească asupra duşmani- 
lor : „Ei au dat destule dovezi de neasemuită bărbăţie şi, fără îndo- 
ială, pentru vitejia lor răsplata va fi libertatea“. Atunci începu din 
nou lupta şi fură trimişi în iureş împotriva duşmanului şi călăreţii. 
Deoarece însă numizii li s-au împotrivit cu străşnicie romanilor şi 
lupta călăreţilor a fost la fel de înverșunată ca aceea a pedestraşi- 
lor, și izbînda romanilor a devenit din nou îndoielnică. În ambele 
armate cei doi comandanţi îşi îmbărbătau soldaţii. „Nu aveţi în 
faţa voastră decît pe bruttii şi pe lucani, de atîtea ori înfrînţi de 
strămoşii voştri“ — le spunea comandantul roman. „Vă luptaţi cu 
ostaşi proveniţi din sclavii ieşiţi din închisori“ — le spunea Cartha- 
ginezul. În cele din urmă Gracchus declară că „nimeni să nu mai 
nădăjduiască la dobîndirea libertăţii dacă în acea zi duşmanii nu 
vor fi învinşi şi izgoniți“. 


XVI Aceste cuvinte rostite la urmă înflăcărară din nou avîntul 
romanilor. Scoţind din nou strigăte, ca şi cum ar fi devenit deodată 
alţi oameni, se năpustiră numaidecit asupra vrăjmaşilor cu atita 
străşnicie, încît aceştia nu le mai putură ţine piept. Mai întîi au 
fost învălmăşiţi punii din primele rînduri, apoi steagurile, iar în 
cele din urmă întreaga lor armată a fost dată peste cap; luînd-o 
la fugă de-a binelea, duşmanii gonesc spre tabăra lor atît de înspăi- 
mîntaţi şi de grăbiţi, încît într-adevăr n-au mai făcut vreo împo- 
trivire nici la porţi nici la parapete. De aceea romanii i-au urmărit 

pătrunzând în tabără, aproape formînd cu ei o coloană neîntreruptă. 
Lupta a început din nou în interiorul întăriturilor lor. Acolo, cu cît 
locul era mai strîmt, cu atît măcelul era mai crîncen. Şi prizonierii 
şi-au dat obolul lor. Luînd repede armele şi strîngîndu-se laolaltă 
cît mai mulţi, îi atacară în toiul învălmăşelii pe la spate pe cartha- 
ginezi şi-i împiedicară să fugă. Astfel, dintr-o armată atît de nume- 
roasă au scăpat cu fuga mai puţin de 2 000 de ostaşi, şi aceia mai 
mult călăreţi, împreună cu însuşi comandantul lor. Ceilalţi au fost 
omoriîţi sau făcuţi prizonieri. Au fost capturate şi 38 de steaguri. 
De la învingători au pierit cam 2000 de oameni. Toată prada, 
afară de oameni, a fost lăsată pe seama ostaşilor. Doar vitele au 
fost exceptate de la prăzi: pentru a fi recunoscute de stăpînii lor 
în timp de 30 de zile. 

În timp ce ostaşii se întorceau în tabără încărcaţi de prăzi, 
cam 4 000 de sclavi voluntari % care luptaseră fără convingere şi 
care nu năvăliseră în iureş în acelaşi timp cu ceilalţi asupra taberei 
punice au ocupat, de frica pedepsei, o costişă nu departe de ta- 
bără. A doua zi ei au sosit la adunarea ostaşilor convocată de Grac- 
chus, aduşi de tribunii militari. Proconsulul împărţi distincţii mai 
întîi vechilor soldaţi, pentru vitejia şi isprăvile dovedite de fiecare 
în acea luptă ; apoi, referindu-se la voluntari, proconsulul a decla- 
rat că preferă să-i laude pe toți, şi pe cei vredinici, şi pe cei ne- 
vrednici, decît să fie dojenit vreunul într-o asemenea zi. „El îi 
declară pe toţi liberi, spre binele, propăşirea şi fericirea şi a sta- 
tului, și a lor“. La auzul acestor cuvinte, după ce s-a scos un stri- 
găt năpraznic, aceşti ostaşi cînd se îmbrăţișau, cînd se felicitau, 
cînd se rugau ridicînd mîinile la cer pentru tot binele şi fericirea, 
şi a poporului roman, şi a lui Gracchus. Atunci Gracchus a luat 
cuvîntul, :rostind următoarele : „Eu n-am voit să-i deosebesc cu 
nimic pe soldaţii viteji de cei fricoşi, mai înainte ca libertatea să-i 
facă deopotrivă pe toţi prin drepturile pe care le dă ea. Acum 
însă, după ce statul şi-a ţinut făgăduinţa, pentru a nu se şterge 
în întregime deosebirea dintre bărbăţie şi laşitate, cer să mi se dea 
numele celor ce s-au despărţit puţin mai înainte de restul armatei 
şi s-au retras din luptă. Cer de asemenea ca, după ce vor apărea 
înaintea mea unul cîte unul — afară de cei cărora boala le va 
oferi o dezvinovăţire —, să-mi facă jurămînt că vor mînca şi bea 
în picioare atîta timp cît va dura serviciul militar. Veţi îndura 
fără greutate această pedeapsă numai în felul acesta : dacă vă veţi 
gîndi că nu se putea găsi o alta mai uşoară pentru laşitatea 
voastră“. i 

El a dat apoi semnalul să se strîngă poverile; ostașii s-au în- 
tors cu prada la Beneventum % cu atîta veselie şi bucurie, de parcă 
s-ar fi întors de la un ospăț, nu de la război. Locuitorii din Bene- 
ventum le-au ieşit în întîimpinare în mare număr, i-au îmbrăţişat 
şi i-au felicitat şi le-au oferit găzduirea. Toţi le-au pregătit masa 
în ograda casei, i-au poftit și l-au rugat pe Gracchus să dea voie 
ostaşilor să se aşeze la masă. El a consimţit de vreme ce toţi luau 
parte la un ospăț public, punîndu-le condiţia ca să mănînce îm- 
preună în faţa casei fiecăruia. Totul fu adus afară. Voluntarii au 
mîncat cu capul acoperit cu o căciulă sau cu o fişie de lînă albă, 
unii culcaţi, alţii în picioare servind totodată şi mîncînd. Gracchus 
a socotit priveliştea vrednică de pictat, de aceea, înapoindu-se la 
Roma, a dat ordin să se picteze această scenă în templul Libertă- 
ţii %, pe care tatăl lui l-a ridicat pe Aventin din banii strinşi de 
la amenzi şi pe care l-a închinat acestei zeițe. 


XVII În timp ce se petrec acestea la Beneventum, Hannibal, 
după ce a jefuit ţinutul oraşului Neapolis, îşi aşeză tabăra la Nola. 
Cînd consulul a aflat că Hannibal se apropie din nou, se pregă- 
teşte să-i iasă în întîmpinare şi să dea lupta fără întîrziere, după 
ce l-a chemat pe propraetorul Pomponius, care-şi avea tabăra mai 
sus de Suessula, să vină cu armata lui. De asemenea el porunceşte 
lui C. Claudius Nero ca, în tăcerea nopţii, să iasă cu cei mai buni 
călăreţi pe poarta cea mai îndepărtată de duşman, să-l încercuiască 
şi să se ţină pe urmele lui pe nesimţite, iar cînd va vedea că a în- 
ceput lupta, să-i sară în spate. Nu se ştie sigur de ce n-a putut face 
Nero acest lucru: a greşit drumul sau n-a avut timp îndeajuns, 
deoarece lupta a început mai înainte de a ajunge el. Romanii erau 
fără îndoială învingători, dar deoarece călăreţii n-au sosit la vreme, 
înfăptuirea planurilor comandantului au fost zădărnicite ; Marcellus 
neîncumetîndu-se să-i urmărească pe duşmanii care se retrăgeau, 
a dat romanilor, deşi învingători, semnalul de retragere. Se spune 
că au căzut în acea zi peste 2 000 de duşmani, iar la romani, mai 
puţin de 400. Cam pe la apusul soarelui a sosit şi Nero, după ce-şi 
obosise în zadar o zi şi o noapte oamenii şi caii ; pentru că n-a mai 
ajuns nici măcar să dea ochii cu duşmanul, a fost mustrat cu as- 
prime de consul, spunîndu-i că datorită lui nu li s-a pricinuit car- 
thaginezilor un dezastru la fel de mare ca cel suferit de romani la 
Cannae. A doua zi, romanii au purces din nou la luptă. În schimb, 
Hannibal nu numai că fusese învins, ci rămăsese şi în tabără ca o 
mărturisire tăcută a înfrîngerii. A treia zi, în liniştea nopţii, Hanni- 

bal, spulberîndu-i-se nădejdea de a cuceri Nola după atitea încer- 
cări zadarnice, s-a îndreptat spre Tarentum, căci acolo se bizuia 
mai mult ca oriunde pe trădarea romanilor de către locuitorii aces- 
tei cetăţi. 


XVIII Aceleaşi strădanii ca în război depunea Roma şi în con- 
ducerea treburilor ei lăuntrice. Censorii nu se mai puteau ocupa 
acum de arendarea lucrărilor publice 7 din pricina sleirii tezauru- 
lui. De aceea ei se îngrijeau acum de îndreptarea datinilor şi de 
osîndirea urîtelor năravuri care apăruseră în cursul acestui război 
întocmai ca nişte răni care acoperă trupul omenesc în urma bolilor 
de lungă durată. Au trimis mai întîi în judecată pe toţi cei care, 
după dezastrul de la Cannae, [erau învinuiți că plănuiseră să pără- 
sească Italia 7!] (conducătorul lor era M. Caecilius Metellus, care 
întîmplător în acel timp era quaestor). După ce i s-a poruncit şi 
lui şi tuturor celor învinuiți de aceeaşi greşeală să se apere, pentru 
că ei nu au putut găsi temeiuri îndreptăţite, censorii i-au învinuit 
că „au făcut unele declaraţii şi au rostit unele cuvîntări împotriva 
intereselor statului, cu scopul de a urzi printr-o conspirație părăsi- 
rea Italiei“. După aceştia au fost citați toţi acei prizonieri care, din 
prea mare şiretenie, vroind să scape de jurămînt, întorcîndu-se din 
drum, au intrat pe furiş în tabăra lui Hannibal, încredinţaţi că în 
felul acesta au respectat jurămîntul lor, cu toate că ei juraseră că 
se vor reîntoarce. Şi acestora ca şi celor dintii li s-a luat calul în- 
treţinut de stat şi au fost daţi afară din trib şi au devenit toţi 
aderarii 12. Severitatea censorilor nu s-a mărginit a pune rînduială 
numai în ordinul senatorial şi cel equestru : ei au luat după regis- 
trele publice toate numele tinerilor care n-au mai făcut de patru 
ani serviciul militar şi care n-au avut pentru această lipsă vreo 
scutire legală sau vreun motiv de boală. În felul acesta au fost ex- 
cluşi din trib şi trecuţi în rîndul aerariilor peste 2 000 de tineri. La 
această dezonoare s-a mai adăugat şi o hotărîre severă a senatului : 
„Toţi cei pe care i-au desemnat censorii trebuie să slujească în ar- 
mată ca pedestraşi şi să fie trimiși în Sicilia la trupele rămase după 
înfrîngerea de la Cannae“ 72. Pentru aceştia stagiul militar nu va 
mai fi limitat, ci vor sluji sub drapel pînă cînd va fi izgonit duș- 
manul din Italia. 

Din pricina secătuirii tezaurului public, censorii n-au putut da 
în antrepriză construcţiile aşezămintelor şfinte, procurarea de cai 
pentru magistraturile curule 74 şi rîndui alte treburi de acest fel. 
Cei care aveau această îndeletnicire au venit în mare număr şi 

i-au sfătuit pe censori să continue asemenea întreprinderi, ca și cum 
ar mai exista în vistierie bani: „Nici unul dintre dînşii nu va mai 
cere bani din tezaurul public mai înainte de terminarea războiu- 
lui“. După aceea, s-au adunat la Beneventum, chemaţi de trium- 
virii 75 care se ocupau de serviciile financiare, stăpînii sclavilor eli- 
beraţi de Ti. Sempronius Gracchus, pentru a li se plăti preţul lor, 
dar aceştia au răspuns că „nu vor primi bani decit după sfirşitul 
războiului“. În acest fel înțelegea poporul să vină în ajutorul te- 
zaurului sleit. Încep acum să fie depuşi la tezaur mai întîi banii 
orfanilor de către epitropi şi apoi şi ai văduvelor. Căci toţi ştiau că 
nicăieri nu puteau fi depuşi şi păstraţi banii mai în siguranţă şi 
păziţi cu mai mare sfinţenie decît sub garanţia statului. Aşadar, de 
cîte ori se cumpăra sau se achiziţiona ceva fie pentru orfani, fie 
pentru văduve, trebuia un ordin de plată din partea praetorului. 
Această dărnicie a particularilor s-a răspîndit şi în tabere, astfel 
încît nici un cavaler, nici un centurion n-a mai vrut să-şi primească 
solda ; pe cel care o primea îl dojeneau şi îl numeau mercenar 76. 


XIX Consulul Q. Fabius îşi avea tabăra în apropiere de Casi- 
linum, oraş ocupat de o garnizoană de 2000 de campani şi de 
700 de soldaţi ai lui Hannibal. Comandantul lor era Statius Metius, 
trimis de Cn. Magius din Atella, care în acel an era medix tuti- 
cus 11. Acesta înarmase, fără deosebire, şi sclavi şi liberi, ca să atace 
tabăra romană, în vreme ce consulul era ocupat cu asediul oraşului 
Casilinum. Dar nimic n-a rămas neobservat de Fabius ; ca urmare 
el trimite ştiri colegului său de la Nola: „în timpul împresurării 
oraşului Casilinum, are nevoie de cealaltă armată care să ţină 
piept campanilor. De aceea îl roagă sau să vină el însuşi, lăsînd 
puţine trupe de pază la Nola, sau, dacă e reţinut la Nola şi dacă 
cumva se teme de vreo acţiune din partea lui Hannibal, dinsul îl 
va chema de la Beneventum pe proconsulul Ti. Gracchus“. La 
această veste, Marcellus lăsă pentru apărarea Nolei 2 000 de ostaşi, 
sosind cu restul armatei la Casilinum. Sosirea consulului i-a făcut 
să se liniştească pe campani, care începuseră să se agite. Amîndoi 
consulii au început asedierea oraşului. Deoarece fură răniţi mulți 
din rîndurile ostaşilor romani care se apropiaseră cu nechibzuință 
de zidurile orașului şi pentru că nu se izbutise pe deplin cu aceste 
operaţii începute, Fabius fu de părere să se renunţe la o încercare 
de mică însemnătate, în schimb anevoioasă, întocmai ca la ase- 
diul marilor oraşe, şi să se îndepărteze de acolo cîtă vreme sînt 
chemaţi în altă parte de treburi mai urgente. Marcellus însă îi 

răspunse : „Cu toate că marii conducători nu trebuie să întreprindă 
multe acţiuni, totuşi nu trebuie lăsată niciodată neterminată o 
acţiune începută, căci renumele lui are mare însemnătate, atît în 
bine cît şi în rău. Deci, el să nu părăsească fără rost acţiunea în- 
cepută, ci să continue împresurarea“. 

Campanii, văzînd că se alătură de Casilinum vineie şi tot felul 
de maşini de război, au cerut îngăduinţa lui Fabius de a se reîn- 
toarce fără vreun. neajuns la Capua. După ce au ieşit vreo cîţiva, 
Marcellus a pus stăpînire pe poarta pe care ieşeau aceştia şi i-a 
măcelărit mai întîi, fără deosebire, pe toţi care se aflau lîngă 
poartă, apoi, pătrunzînd în oraş, a făcut şi acolo o mare baie de 
sînge. Doar vreo 50 de campani, care ieşiseră mai înainte din oraş 
şi se refugiaseră la Fabius, au putut ajunge cu bine la Capua, es- 
cortaţi de o trupă a acestuia. Şi astfel, printr-o întîmplare noro- 
coasă, Casilinum a fost ocupat în toiul discuţiilor şi șovăielilor 
populaţiei de a preda orașul. Şi prizonierii campanilor şi ostaşi de-ai 
lui Hannibal au fost trimişi la Roma şi viîrîţi la închisoare, iar popu- 
laţia a fost împărţită în oraşele 72 vecine şi dată în paza lor. 


XX În zilele în care romanii se retrăgeau victorioși de la Cas:- 
linum, Gracchus, care era în Lucania, trimise cîteva legiuni recru- 
tate din acest ţinut, sub conducerea unui comandant aliat, ca să 
pustiiască ţinuturile duşmane, Hanno atacă aceste trupe care colin- 
dau răzleţite şi le biruie, pricinuind romanilor o înfrîngere aproape 
deopotrivă cu cea suferită de el la Beneventum. Apoi se întoarse 
cu repeziciune în Bruttium, pentru a nu fi ajuns de Gracchus. 

Consulii plecară înapoi de unde veniseră: Marcellus. la Nola, 
Fabius la Samnium, pentru a pustii ţinuturile şi recuceri oraşele 
care trecuseră de partea punilor. Samniţii caudini avură cel mai 
mult de suferit: ţinutul lor fu pirjolit pe o mare întindere; se 
luară mari prăzi de animale şi oameni, se cuceriră prin asalt ora- 
şele Compulteria, 'Telesia, Compsa 7%, după aceea, Fugifulae 8% şi 
Orbitanium %! ; în Lucania fu împresurat Blanda *?, iar în Apulia, 
Aecae 8%. În aceste oraşe romanii prinseră sau omorîră 25 000 de 
oameni şi se puse mîna pe 370 dezertori. După ce aceştia fură 
trimişi la Roma, toţi fură bătuţi cu vergi în locul unde se ţin 
adunările poporului şi aruncaţi apoi de pe stînca Tarpeia 8%. 

Acestea au fost izbînzile lui Fabius cîştigate în cîteva zile. 
Marcellus însă nu putu întreprinde vreo. operaţie, pentru că, fiind 
bolnav, rămăsese la Nola. Tot atunci şi praetorul Fabius, care era 

în fruntea provinciei din jurul Luceriei, în cursul acelor zile luă 
cu asalt Acuca 8% şi-şi întări castrul permanent de la Ardaneae 8, 

În vreme ce romanii desfăşurau aceste operaţii aici şi în alte 
locuri, Hannibal ajunsese la Tarentum, făcînd din toate pe unde 
mersese cel mai cumplit prăpăd. Numai în ţinutul tarentin armata 
sa începu să înainteze paşnic ; acolo ea nu se atinse de nimic şi 
pu se abătu nicăieri din drum: prin aceasta ieşea în vileag nu 
o dovadă de cumpătare din partea soldaţilor săi sau a comandan- 
tului, ci o încercare de a-i cîştiga sufletește pe tarentini. Dar deşi 
cavaleria sa ajunsese chiar aproape de zidurile oraşului, totuşi, în 
ciuda aşteptărilor, vederea avangărzii armatei lui nu pricinui nici 
un fel de mişcare în oraş. De aceea el îşi aşeză tabăra la o de- 
părtare cam de 1000 de paşi de oraş. Cu trei zile înainte de 
sosirea lui Hannibal lîngă zidurile Tarentului, propraetorul Va- 
lerius, care comanda flota de la Brundisium, îl trimise acolo pe 
M. Livius. Acesta înrolă cu sîrg toată tinerimea şi-şi întocmi pos- 
turi de pază la toate porţile oraşului şi în jur pe ziduri, după 
cum cereau împrejurările. Atent zi şi noapte la mişcările duşmani- 
lor şi aliaţilor nesiguri, el nu le dădu nici o putinţă să-l atace. 
În felul acesta Hannibal pierdu acolo cîteva zile fără folos : nici 
unul din tinerii care-l căutaseră la lacul Avernus nu veni la dinsul 
şi nici el nu primi vreo veste sau vreo scrisoare de la ei. 
Diîndu-şi seama că el s-a luat după făgăduinţe deşarte şi le-a urmat 
la voia întîmplării, Hannibal şi-a strămutat tabăra de acolo. Cu 
toate acestea, el tot cruță ţinutul tarentin. Deşi blîndeţea lui pre- 
făcută nu-i slujise la nimic, el nădăjduia totuşi să zdruncine cre- 
dinţa tarentinilor faţă de romani. Ajungind la Salapia %7, aduse 
griu de la Metapontum şi Heraclea 8 (căci trecuse vara şi locul 
i se păru prielnic pentru a-şi petrece timpul în tabăra de iamă 
acolo). El trimise de acolo pe numizi şi pe mauri să prade ţinutul 
sallentinilor şi pădurile vecine cu Apulia. De acolo ei luară pu- 
țină pradă, în afară de mari herghelii de cai. Dintre aceştia cam 
4 000 au fost daţi călăreţilor pentru a-i domestici. 


XXI Deoarece în Sicilia se dezlănţuia un război care nu tre- 
buia de loc trecut cu vederea, iar pentru că moartea tiranului 
adusese în fruntea syracusanilor conducători şi mai înverşunaţi, în 
loc să le schimbe atitudinea sau simţămintele, (senatul roman] 
încredințează această provincie unuia dintre consuli, şi anume lui 
Marcellus. După uciderea [tiranului] Hieronymus, mai întîi se 
iscă o răscoală în rîndurile soldaţilor acestuia la Leontini. Aceştia 

strigau plini de semeţie că-i vor jertfi pe toţi conjuraţii pe mor- 
mîntul tiranului. Apoi, cuvîntul libertate, atît de des rostit şi atit 
de plăcut la auz, şi nădejdea de a se înfrupta din bănetul regelui, 
cît şi de a sluji în armată sub conducători mai buni şi, în sfîrşit, 
dezvăluirea fărădelegilor şi a năravurilor lui urîte, într-atît schim- 
baseră simţămintele acestor ostaşi, încît îngăduiră ca trupul regelui 
lor, pe care mai înainte îl jeluiseră atît, să stea neîngropat. Pe 
cînd ceilalţi conjuraţi syracusani rămăseseră la armată ca s-o li- 
niştească, Theodotus şi Sosis, luînd caii regelui, porniră în cea 
mai mare grabă cu putinţă la Syracusa, ca să-i suprime pe parti- 
zanii regelui, care nu aflaseră încă nimic; dar le-o luă înainte 
nu numai zvonul — decît care nu e nimeni mai iute în asemenea 
împrejurări 8 — ci şi o ştafetă din rîndul slujitorilor regelui. De 
aceea Adranodorus întări cu trupe Insula % și cetăţuia oraşului și 
toate punctele care erau potrivite apărării şi puteau fi apărate, 
Theodotus şi Sosis ajunseră la Menapylon *!, după apusul soarelui, 
cînd ziua se îngîna cu noaptea. După ce arătară veşmîntul însîn- 
gerat al regelui şi coroana lui în tot cartierul Tycha, pe care-l 
colindară chemînd pe locuitori cînd la libertate, cînd la arme, le 
porunciră să se adune în Achradina *. O parte din mulţime nă- 
văleşte pe străzi, altă parte sta în pridvorul caselor lor, iar alta 
privea de pe acoperişuri sau la ferestre şi punea întrebări ce s-a 
întîmplat. Deodată în întreg oraşul se vede o mare de lumini şi 
toate locurile vuiesc de zgomote nedesluşite. Cetăţenii se adună 
înarmaţi în pieţe; cei dezarmaţi smulg din templul lui Jupiter 
armele luate ca pradă de la galli şi illyri%, dăruite lui Hiero de 
poporul roman şi aşezate de el acolo, şi roagă pe Jupiter să le fie 
prielnic şi să le vină într-ajutor, dîndu-le aceste arme sfinte, de 
care se vor sluji pentru a lupta pentru patrie, pentru templele 
zeilor şi pentru libertate. Această mulţime se alătură posturilor de 
pază aşezate prin grija fruntașilor fiecărui cartier. În Insulă, Adra- 
nodorus aşezase trupe, în afară de alte puncte, în jurul hamba- 
relor publice %4. Acest loc, împrejmuit de un zid de piatră şi în- 
tărit ca o cetăţuie, este cucerit de tineretul care fusese însărcinat 
cu paza acelui loc. Ei trimit vorbă la Achradina că „hambarul şi 
cerealele sînt în puterea senatului“. î 

XXII A doua zi în zori întreg poporul, înarmat sau neînarmat, 
se adună la Achradina, în faţa senatului. Unul dintre conducă- 
tori, pe nume Polyaenus, rosti acolo, înaintea altarului zeiţei Con- 
cordia %, care se găsea în acel loc, o cuvîntare în acelaşi timp şi 


https://biblioteca-digitala.ro 


DE LA FUNDAREA ROMEI. CARTEA XXIV 259 


îndrăzneață, şi moderată : „Ei au suferit grozăviile şi înjosirile 
sclaviei — spunea el — şi de aceea s-au răsculat împotriva relelor 
cunoscute atît de bine de ei. Syracusanii au aflat mai mult din 
povestirile bătrînilor ce dezastre aduc dezbinările dintre cetăţeni, 
fără însă să le fi văzut ei înşişi. i laudă că au pus mîna pe arme 
cu atita zel şi-i va lăuda mai mult dacă nu se vor mai atinge de 
ele decît împinşi de nevoie în ultimul moment. Părerea lui este 
ca în momentul de față să se trimită o solie la Adranodorus şi 
să-i poruncească să se supună senatului şi poporului, să deschidă 
porţile Insulei şi să-şi predea corpul de trupe. Dacă Adranodorus 
vrea să ajungă din sprijinitorul tronului altuia chiar rege, e de 
părere ca ei să lupte cu mai multă hotărîre pentru a-şi cuceri liber- 
tatea de la el, decît să lupte pentru a o cuceri de la Hieronymus“. 
Au fost trimişi numaideciît împutermiciţi de la această adunare. 
Atunci senatul începu să ţină sfat. Cu toate că senatul fusese sfa- 
tul statului cîtă vreme a domnit Hiero, după moartea lui nu mai 
fusese convocat şi nu i se mai ceruse părerea în nici o privinţă 
pînă în acea zi. Cînd împuterniciţii ajunseră la Adranodorus, 
într-adevăr acesta era zdruncinat văzînd că, pe de o parte, şi ce- 
tăţenii erau împotriva lui, şi că aproape toate cartierele oraşului 
fuseseră ocupate de ei, iar pe de alta, şi că partea Insulei atît de 
bine întărită ajunsese în mîna altora prin trădare. Soţia lui însă, 
Damarata, fiica lui Hiero, îmboldită de năzuinţa de a ajunge pe 
tron şi de simțămintele ei de femeie, luîndu-l deoparte, îi aminti 
cuvintele deseori folosite de Dionysios tiranul, care spunea : „un 
rege nu trebuie să renunţe la tron decît numai atunci cînd este 
tras de picioare, nu cînd şade pe cal. Este uşor să renunţi pen- 
tru moment, dacă vrei, la stăpînirea unei mari averi: să o refaci 
şi să o întocmeșşti din nou, este şi greu şi anevoios! De aceea, 
sfatul ei e să ceară de la împuterniciţi timp de gîndire : în schimb 
acest timp îl va folosi pentru a-şi rechema trupele din Leontini, 
şi dacă le va făgădui acestora tezaurul regelui, toate vor fi în mîna 
lui“. Adranodorus nu respinse în întregime sfaturile soţiei sale, dar 
nici nu le primi numaidecît pe toate, socotind că pentru moment 
mijlocul cel mai sigur de a pune mîna pe putere este să cedeze 
împrejurărilor. De aceea porunci să se dea de ştire împuterniciţi- 
lor că se pune la dispoziţia senatului şi poporului. A doua zi, în 
revărsatul zorilor, deschizînd porţile Insulei, se îndreptă spre forul 
din Achradina. Acolo se urcă la altarul Concordiei, de unde cu o 
zi mai înainte vorbise Polyaenus* şi căută mai întîi să se dezvino- 
văţească pentru întîrzierea sa, spunînd : „EI a ţinut închise porțile 

oraşului nu pentru că a avut alte interese decît poporul; văzînd 
însă că începe lupta, s-a temut în ce fel avea să fie sfîrşitul aces- 
tui măcel. După ce syracusanii şi-au dobîndit libertatea, se vor 
mulţumi ei numai cu omorirea tiranului sau îi vor ucide pe toţi 
cei care au avut legături de rudenie, de alianţă sau însărcinări 
publice date de rege, punînd pe seama lor vina altora ? După ce 
a observat că cei care au eliberat patria vor să şi-o păstreze liberă 
şi se îngrijesc de binele obştesc, n-a mai stat la îndoială de a-şi 
încredința patriei şi fiinţa sa trupească împreună cu toate cele- 
lalte bunuri care i-au fost date în grija şi în paza lui, de vreme 
ce ce] care i le-a încredinţat a pierit din pricina nebuniei lui“. 
Întorcîndu-se apoi către ucigașii tiranului şi chemîndu-i pe 
nume 'Theodotus şi Sosis, le spuse: „Aţi săvîrşit o faptă vrednică 
de ţinut minte. Însă, credeţi-mă, gloria voastră, care de-abia a 
început, nu poate ajunge la desăvârşire, și amenință o cumplită 
primejdie, anume ca statul, cu toată libertatea lui, să piară dacă 
voi nu îndemnați pe cetăţeni la pace şi înţelegere între ei“ %, 


XXIII După această cuvîntare, el depuse la picioarele acestora 
cheile porţilor, precum şi tezaurul regesc. Şi într-adevăr, în acea 
zi toţi cetăţenii, împrăştiindu-se de la adunare, au mers voioşi 
împreună cu soțiile şi cu copiii lor la toate templele şi au mulţu- 
mit zeilor. A doua zi s-au întrunit comiţiile * pentru alegerea dre- 
gătorilor cetăţii. A fost ales mai întîi Adranodorus, ceilalţi fiind 
în mare parte dintre omoritorii tiranului ; au mai fost numiţi doi, 
în lipsă, şi anume: Sopater şi Dinomenes. Aceştia, afliînd ce se 
petrecuse la Syracusa, aduc tezaurul regesc de la Leontini la Sy- 
racusa și-l încredințează quaestorilor % aleşi anume pentru păstra- 
rea lui. Au fost predate şi toate avuţiile din Insula şi de la Achra- 
dina. Zidul care despărţea Insula de restul orașului şi care forma 
cea mai puternică întăritură a fost dărîimat, cu încuviințarea tutu- 
ror. Toate măsurile luate oglindeau năzuinţele sufleteşti ale acestor 
oameni spre libertate [şi pace] %. 

Hippocrates şi Epicydes, auzind vestea morţii tiranului, au vrut 
s-o tăinuiască în faţa soldaţilor. De aceea Hippocrates l-a omorit 
numaidecît chiar pe cel care a adus această veste. În cele din 
urmă însă, deoarece s-au văzut părăsiţi de soldaţi, încredinţaţi că 
dintre toate deocamdată este cea mai sigură cale, s-au întors la 
Syracusa. Acolo, pentru a nu fi priviţi cu bănuială ca unii care 
caută vreun prilej de răscoală, se înfăţişară mai întîi dregătorilor 
şi apoi, prin aceştia, se prezentară senatului. Ei arătară că „au 

fost trimişi de Hannibal la Hieronymus, prietenul şi aliatul lui, 
şi s-au supus lui Hieronymus, căci aşa poruncise comandantul lor. 
Acum vor să se întoarcă la Hannibal, dar drumul nu este sigur, 
pentru că romanii umblă pretutindeni prin toată Sicilia ; ei cer 
să li se dea vreo unitate de pază, cu sprijinul căreia să fie conduşi 
la Locri, în Italia. Ne va rămîne foarte recunoscător Hannibal 
pentru acest mic ajutor“. Aceasta a fost cu ușurință dobîndită: 
căci toţi doreau să-i vadă îndepărtați pe comandanții devotați re- 
gelui, care erau, pe de o parte, și pricepuţi la războaie, dar pe 
de alta, neavînd nimic de pierdut, aveau totul de câştigat fiind în 
acelaşi timp şi îndrăzneţi. Dar nu le-au grăbit plecarea aşa cum 
trebuie. Între timp tinerii soldaţi deprinşi cu slujba ostăşească 
semănau acuzaţii, cînd în rîndurile trupelor, cînd printre dezertori, 
în mare parte marinari din flota romană, cînd în pătura cea mai 
de jos a poporului, cînd împotriva senatului şi a nobililor, spunînd : 
„se urzeşte şi se pregăteşte pe ascuns, sub pretextul reînnoirii 
vechii alianţe cu Roma, să se predea Syracusa romanilor, pentru 
ca apoi clica 1% acestora, împreună cu cei care sprijină reînnoirea 
alianţei, să ajungă la domnie în Syracusa“ 191, 


XXIV O mulțime din ce în ce mai mare, dispusă să dea atenţie 
şi crezare acestor zvonuri, se revărsa din zi în zi mai mult spre 
Syracusa. Nu mumai Epicydes, dar şi Adranodorus nădăjduiau tot 
mai mult într-o schimbare a situaţiei. Adranodorus se lăsă în sfir- 
şit înduplecat de îndemnurile soţiei sale, care spunea: „Acum, 
cînd libertatea e proaspătă, cînd totul e dezorganizat şi sînt încă 
tulburări, cîtă vreme dînsul are în mînă armatele plătite cu banii 
regelui, cîtă vreme îl pot sprijini comandanții trimiși de Hannibal, 
cu înrîurire în rîndul soldaţilor, este momentul prielnic să se de- 
săvirşească ceea ce a început, pentru a pune mîna pe putere“. 
În acest scop, el îşi făcu părtaş pe Themistus, care era căsătorit 
cu fiica lui Gelo 1%2. Făcu însă greşeala să împărtășească, puţin 
după aceea, intenţiile sale unui oarecare Ariston, actor tragic, 
căruia obişnuise să-i mai încredinţeze și alte taine. Acesta era din- 
tr-o familie bună şi avea o avere apreciabilă. Profesia lui de actor, 
care la greci nu e cîtuși de puţin socotită ca o ocupaţie rușinoasă, 
nu-l înjosea cu nimic 1%, Punînd deci [mai presus] 1% de orice 
devotamentul lui față de stat, el a dezvăluit mai marilor cetăţii 
complotul. Aceștia, după ce au avut destule dovezi că este ade- 
vărat complotul, consultînd pe cei mai bătrîni din sfat, au pus 
soldaţi de pază la porţile curiei 1% şi i-au ucis pe Themistus şi pe 

Adranodorus, cînd au intrat în senat. Şi pentru că această faptă, 
în aparenţă sîngeroasă pentru cei care nu cunoşteau adevăratul 
temei, a pricinuit zarvă, după ce s-a făcut linişte au introdus în 
senat pe pîriş. Acesta povesti totul de-a fir-a-păr: „Complotul îşi 
are obiîrşia în căsătoria fiicei lui Gelo, Harmonia, cu Themistus. 
Trupele de africani şi de hispani au primit însărcinarea să omoare 
pe mai marii cetăţii şi pe toţi cetăţenii de vază. Se hotărise chiar 
ca averile acestora să fie date ca pradă ucigaşilor. O trupă de mer- 
cenari, obișnuită să dea ascultare lui Adranodorus, a fost pregătită 
să ocupe din nou Insula“. Apoi le înşiruie unul după altul toate 
faptele pe care aveau să le săvirşească fiecare şi le dezvăluie toate 
forţele, arme şi oameni de care dispunea conjuraţia. În acest fel, 
tot atît de îndreptăţită părea uciderea lor ca şi omorîrea lui Hiero- 
nymus 1%, În faţa senatului se auzeau însă felurite strigăte ale 
mulțimii neştiutoare a celor întîmplate. Vederea leşurilor conjura- 
ţilor în pridvorul senatului o înspăimîntă atît de puternic, încît ea 
urmă în tăcere restul poporului, la adunare, deşi la început rostise 
ameninţări violente. Sopater a fost însărcinat de senat şi de cole- 
gii lui să ia cuvîntul. 


XXV Sopater, ca şi cum ar fi trebuit să învinuiască pe Adra- 
nodorus şi pe Themistus, începe cu zugrăvirea trecutului lor. El 
le impută toate crimele şi nelegiuirile săvirşite de ei după moar- 
tea lui Hiero : „Căci ce ar fi putut face, de la sine, Hieronymus, 
un copil de-abia ajuns la virsta adolescenţei ? Tutorii şi învățătorii 
lui au fost adevărații conducători, care au aruncat asupra regelui 
vina nelegiuirilor lor. Ar fi trebuit deci ca aceştia să piară fie îna- 
inte, fie fără doar şi poate o dată cu Hieronymus. Dar aceştia, 
deşi hărăziţi pe bună dreptate morţii, au urzit şi după uciderea 
tiranului alte noi nelegiuiri, căci închizînd porţile Insulei, Adrano- 
dorus s-a gîndit mai întîi pe față să moştenească domnia şi să 
devină stăpînul unei puteri pe care pînă acum a păzit-o numai; 
apoi, fiind părăsit de cei care se aflau în Insula şi impresurat de 
toți cetăţenii din Achradina, a încercat pe ascuns şi cu viclenie să 
intre în stăpînirea domniei, la care de atitea ori a căutat să ajungă. 
Nimic nu a putut să-l înduplece să renunţe la acest gînd, nici 
binefacerile, nici onorurile, ci chiar în momentul cînd a fost ales 
cîrmuitor alături de eliberatorii patriei el uneltea la nimicirea ei. 
Această jinduire [a celor doi, Adranodorus şi Themistus] după 
domnie le-au insuflat-o soțiile lor, una fiica lui Hiero, cealaltă a lui 


Gelo“. 

Numaidecît după această cuvîntare au izbucnit în adunare 
strigăte din toate părţile : „Şi soțiile lor trebuie să piară! Nu tre- 
buie să mai rămînă nici o mlădiţă din familia tiranilor!“ Aşa 
este mulţimea, sau sclavă plecată, sau despot necruţător ; ea nu 
ştie nici să-şi asigure libertatea, nici să se folosească de ea cu 
cumpătare, care reprezintă linia de mijloc !%. Şi aproape întot- 
deauna se găsesc slujitori zeloşi care să împingă sufletele stăpi- 
nite de ură şi setoase de sînge la măcel şi fărădelegi 1%. Şi numai- 
decît mai marii cetăţii au propus o lege (care a fost încuviințată 
aproape înainte de a fi formulată) ca toţi vlăstarii familiei regale 
să fie omoriţi. Trimişii mai marilor cetăţii au ucis atît pe Dama- 
rata, fiica lui Hiero, cît şi pe Harmonia, fiica lui Gelo, cea dintii 
soţia lui Adranodorus, a doua a lui Themistus. 


XĂVI Mai rămăsese Heraclia, o altă fiică a lui Hiero, soţia lui 
Zoippus, care, trimis de Hieronymus ca sol la Ptolemaeus, se sur- 
ghiunise de bunăvoie. Aceasta, îndată ce află că sosesc şi la ea 
soldaţii, se refugie cu cele două fiice ale sale, cu părul despletit 
şi cu o înfăţişare demnă de milă, în sanctuar şi în faţa zeilor 
Penaţi 1%, Mai întîi căută să-i înduplece prin rugăciuni pe ostaşi, 
amintindu-le cînd de zei, cînd de tatăl ei Hiero şi de Gelo: „Să 
nu îngăduie ca, din ură faţă de Hieronymus, să fie şi ea pedep- 
sită, deşi-i nevinovată. În tot timpul domniei acestuia ea n-a pri- 
mit altă binefacere decît exilul soțului ; nici situaţia ei n-a fost 
deopotrivă cu a surorii sale cîtă vreme Hieronymus era 'în viaţă 
şi nici după ce acesta a fost răpus, soarta ei nu trebuie să fie 
aceeaşi ca a surorii ei. Dacă planurile lui Adranodorus ar fi reuşit, 
ar fi domnit el împreună cu soţia lui, şi în acest caz n-ar fi fost 
și ea doar o simplă sclavă, la fel ca restul poporului ? Dacă cineva 
l-ar vesti pe Zoippus că Hieronymus a fost omorît şi că Syracusa 
“a fost eliberată, cine ar mai sta la îndoială că numaidecit s-ar 
îmbarca pe vreun vas, pentru a se reîntoarce în patrie P Cit de 
înșelătoare sînt speranțele omeneşti! În patria devenită liberă, 
soţia şi fiicele lui îşi văd viaţa în primejdie ! Prin ce sînt ele pie- 
dică pentru libertate şi pentru legile patriei ? Ce teamă poate 
avea cineva de o femeie aproape văduvă, stingheră, şi de doi co- 
pii rămaşi orfani ? Într-adevăr, cu toate că ele nu prezintă nici o 
primejdie, totuşi sînt urmărite pentru că sînt mlădiţe regeşti. De 
aceea mai bine să le trimită în surghiun departe de Syracusa şi 
de Sicilia, să le trimită la Alexandria, pe ea, lingă soţul ei, pe 
fiice, lîngă tatăl lor“. 

Cu urechile şi sufletul împietrite 1! [la rugăminţile ei soldaţii 
se îmbiau] să nu piardă vremea degeaba. Heraclia, văzînd pe 
unii dintre soldaţi pregătindu-şi armele, renunţă să mai ceară 
îndurare pentru ea şi începu să se roage stăruitor să fie cruţate 
cel puţin copilele : „La virsta lor, chiar duşmanii [cei mai] cruzi 
le-ar lăsa viaţa. Răzbunîndu-se pe tirani, să nu săvîrşească şi ei 
aceleaşi nelegiuiri pe care le-au urit atit!“ În timp ce vorbea, 
soldaţii o smulg de lingă altar şi-i taie gîtul, apoi se năpustesc 
asupra fiicelor, stropite de sîngele mamei lor. Acestea, înnebunite 
de durere şi de groază, ca şi cum ar fi fost cuprinse de sminteală, 
fugiră cu atîta repeziciune de la altar, încît, dacă ar fi găsit o 
ieşire, ar fi putut răscula cu zarva lor întreg oraşul. Chiar şi acolo, 
într-un spaţiu destul de mic al locuinţei şi în mijlocul atâtor sol- 
daţi înarmaţi, ele reuşiră să alerge tefere cîtva timp şi să scape de 
vreo cîteva ori de mîinile atît de zdravene ale celor care tot mereu 
căutau să le prindă. În cele din urmă, istovite de răni, după ce au 
stropit în jur totul cu sînge, s-au prăbușit la pămînt fără viaţă. Îm- 
prejurările măriră și mai mult această fărădelege atît de crudă, 
deoarece după puţin timp sosi un crainic care aducea porunca „să 
nu le mai omoare“, căci pe neaşteptate simțămintele poporului se 
preschimbaseră în milă. Apoi, din compătimire, poporul izbucni 
în mînie pentru că s-au grăbit cu execuţia acestor făpturi şi nu i 
s-a dat putinţa de a se căi, sau de a-şi potoli mînia. De aceea în- 
treaga mulţime era în clocot, cerînd convocarea comiţiilor pentru 
alegerea înlocuitorilor lui Adranodorus şi 'Themistus (căci amîndoi 
fuseseră mai marii cetăţii), care alegeri însă nu aveau să fie de loc 
pe 'placul viitorilor cîrmuitori ai cetăţii. 


XXVII Se stabili ziua alegerilor. În adunare, fără să se aştepte 
cineva, unul, din cel mai îndepărtat colţ al mulţimii, îl propuse pe 
Epicydes, apoi altul, pe Hippocrates. Ei repetară cele două nume 
din ce în ce mai des, cu încuviințarea neîndoielnică a mulţimii. 
Adunarea era alcătuită din tot soiul de oameni. În afară de oameni 
din popor, se găseau și unii din gloata ostăşească, în mare parte 
chiar şi dezertori care doreau schimbarea situaţiei în întregime. 
Mai marii cetăţii vrură mai întîi să treacă sub tăcere totul, tără- 
gănind lucrurile, [pentru a cîştiga timp] prin [întârziere] :!. În 
cele din urmă, dînd înapoi în faţa vrerii mulţimii şi temîndu-se 
de răscoală, îi declarară pe aceştia cîrmuitorii cetăţii. Cei aleşi 
nu-şi dezvăluiră chiar de la început intenţiile lor, deşi răbdară cu 
greu şi faptul că s-a trimis o solie la Ap. Claudius pentru un armis- 

tiiu de 10 zile şi că, după ce s-a obţinut acest armistițiu, s-a mai 
trimis o nouă solie pentru reînnoirea vechii alianţe. Romanii îşi 
aveau flota lor de 100 de vase prin apropiere de Murgantia 112. De 
acolo observau ei toate mişcările întimplate în Syracusa după moar- 
tea tiranului şi toate acţiunile desfăşurate pentru libertatea nouă 
şi neobişnuită. 

În cursul acelorași zile, Appius îi trimise lui Marcellus, care 
de curînd venise în Sicilia, solii syracusani. Marcellus, auzind con- 
diţiile de pace şi socotindu-le acceptabile, trimise şi el soli la Syra- 
cusa, care să reînnoiască în fața mai marilor cetăţii tratatul de 
alianţă. Dar acolo nu mai domneau aceeaşi linişte şi înţelegere de 
mai înainte. Aflînd că flota carthagineză se găseşte în apropiere 
de Pachynum 115, Hippocrates şi Epicydes, lăsînd la o parte orice 
teamă, se plîngeau cînd în faţa mercenarilor, cînd în faţa fugarilor 
că Syracusa a fost predată romanilor. Într-adevăr, cînd Appius în- 
cepu să-şi ancoreze vasele la intrarea portului, pentru a da. curaj 
taberei partizanilor săi, oferi un motiv, puternic în aparenţă, de a 
se acorda crezămînt acestor neîntemeiate învinuiri. De aceea mul- 
țimea făcu zarvă mare şi se năpusti asupra romanilor pentru a-i 
împiedica să debarce pe uscat, dacă ar încerca. 


XXVIII În toiul acestor tulburări, s-a hotărît convocarea adu- 
nării. În vreme ce unii trăgeau într-o parte, alții într-alta şi nu mai 
era departe pînă la răscoală, Apollonides, unul dintre fruntaşi, 
rosti o cuvîntare, salvatoare în asemenea împrejurări : „Niciodată o 
cetate n-a fost mai aproape de mîntuire sau de pieire ca acum a 
lor. Dacă într-adevăr se vor hotărî cu toţii într-un cuget [şi-o sim- 
ţire] fie de partea romanilor, fie a carthaginezilor, nu va fi un alt 
stat mai norocos şi mai fericit ca al lor. Dar dacă unii vor trage 
într-o parte, alţii într-alta, luptele dintre ei vor fi la fel de crîncene 
ca şi războiul dintre carthaginezi şi romani și înlăuntrul aceloraşi 
ziduri fiecare dintre cele două tabere îşi va avea armele, oștile şi 
comandanții săi. Trebuie deci ca toţi să se străduiască din răspu- 
teri să se ajungă la o înţelegere. Pentru moment însă, nu e de mai 
mică însemnătate a se chibzui care dintre cele două alianţe este 
mai folositoare. Pentru alegerea aliaţilor însă, ar trebui urmată mai 
degrabă pilda lui Hiero, şi nu aceea a lui Hieronymus, adică s-ar 
cuveni să fie socotită mai presus o alianţă atît de puternic înche- 
gată, care dăinuia de 50 de ani, de o alianţă de care nimeni habar 
n-are acum, şi nesinceră cîndva 114. Încă ceva precumpăneşte în 
sprijinul acestei hotăriri : se poate refuza alianţa cu Carthagina fără 

să intrăm deocamdată în război cu ea; cu romanii însă, nu putem 
avea de îndată decit sau război sau pace“. 

Cuviîntarea lui Apollonides avu un răsunet cu atît mai puter- 
nic, cu cît se învedera a fi de interes obştesc şi părea mai nepăr- 
tinitoare. S-a mai chemat, pe lîngă sfatul mai marilor cetăţii și 
a senatorilor cu vază, şi consiliul militarilor ; de asemenea, în ace- 
laşi timp au fost poftiţi să ia parte la consfătuire şi comandanții 
trupelor lor 115, şi cei ai trupelor aliate. După discuţii îndelungate 
şi aprinse, în cele din urmă syracusanii înţeleseră că n-au nici unu 
fel de mijloace cu care să poată lupta cu romanii 116 şi de aceea au 
hotărît să facă pace cu ei şi să trimită o solie pentru a încheia 
tratatul. 


XĂIX N-au trecut multe zile şi sosiră solii de la leontinieni care 
cerură trupe să le apere teritoriul. Această solie fu privită cît se 
poate de nimerită pentru a se descotorosi de o mulţime de soldaţi 
nedisciplinaţi şi zgomotoşi şi de a îndepărta pe comandanții lor. 
Mai marele cetăţii, Hippocrates, primi ordin să-i conducă într-acolo 
pe toţi fugarii. Îl urmară și mulţi mercenari din rîndurile trupe- 
lor auxiliare, atingîndu-se astfel numărul de 4000 de oameni 
înarmaţi. Plecarea acestora fu pe placul şi al celor care îi îndepăr- 
tau de acolo, şi al celor care erau îndepărtați : căci şi celor dintii 
li se oferea prilejul dorit de multă vreme de a schimba situaţia 
printr-un nou regim politic, dar şi celorlalţi să se bucure că vor 
curăţi oraşul de o asemenea drojdie. Însă deocamdată s-a ivit 
numai 0 uşurare, aşa cum se întîmplă şi cu un trup bolnav, care 
e lovit apoi de boli şi mai grave. Căci la început Hippocrates, 
prin năvăliri tîlhăreşti, începu să jefuiască ţinuturile învecinate 
cu provincia romană, apoi, după ce Appius a trimis un corp de 
trupe în apărarea ținutului aliat, Hippocrates s-a aruncat cu putere 
asupra unui detaşament de pază şi a făcut acolo un mare măcel. 
După ce i-au fost aduse la cunoştinţă aceste fapte, Marcellus a 
trimis pe dată soli la Syracusa şi a declarat desfăcută alianţa de 
pace : „Căci va exista mereu un motiv de război cîtă vreme Hip- 
pocrates şi Epicydes nu vor fi izgoniți departe nu numai de Syra- 
cusa, ci chiar din toată Sicilia“. De teamă ca nu cumva rămînînd 
pe loc să fie acuzat de aceeaşi vină ca şi fratele său, deşi acesta 
nu fusese de faţă, sau să fie socotit părtaş la provocarea războiu- 
lui, Epicydes a plecat la Leontini, deoarece pe locuitorii acestui 
oraș îi socotea îndeajuns de porniţi împotriva romanilor, şi acum 
încerca să-i despartă şi de syracusani. „Căci Syracusa — spunea 

el — a încheiat pace cu Roma cu condiţia ca toate populaţiile 
conduse de regii [Syracusei], să rămînă în stăpînirea acesteia, 
deoarece syracusanii nu sînt mulţumiţi numai să aibă libertate, 
ci vor să şi domnească, să şi stăpînească. Deci trebuie să răspundă 
că şi el îi socoteşte îndreptăţiţi pe leontinieni să fie liberi, fie 
pentru că pe teritoriul acestui oraş a fost ucis tiranul, fie pentru 
că aici s-a rostit primul strigăt de libertate, fie pentru că aici au 
fost lăsate căpeteniile oastei regelui, cînd au alergat la Syracusa. 
De aceea, sau trebuie de îndată scoasă această clauză din tratat, 
sau nu trebuie să se primească această condiţie a tratatului“. Mul- 
ţimea s-a lăsat lesne convinsă. Cînd solii din Syracusa vin să se 
plîngă şi de măcelărirea detaşamentului roman şi să ceară ca 
Hippocrates şi Epicydes să plece fie la Locri, fie oriunde preferă 
ei să se ducă, numai să părăsească Sicilia, celor ce porunceau ]i 
se răspunde cu semeţie: „locuitorii din Leontini nici nu i-au 
însărcinat pe syracusani să încheie tratatul cu romanii în numele 
lor, şi nici nu sînt datori să asculte de tratatul altora“. 

Syracusanii dădură romanilor acest răspuns, anunţîndu-i că 
leontinienii nu mai sînt sub ascultarea lor: „De aceea, de acum 
înainte romanii le pot declara război fără a încălca tratatul. Ei 
îi vor ajuta chiar în acest război, cu condiţia ca, o dată învinşi, 
oraşul Leontini să ajungă din nou în stăpînirea lor, aşa cum pre- 
vedea tratatul de pace“. 


XXX Marcellus a pornit cu toată armata împotriva oraşului 
Leontini, chemîndu-l în ajutor și pe Appius, ca să atace oraşul şi 
din cealaltă parte. Mînia ostaşilor romani, indignaţi că în timpul 
tratativelor de pace a fost măcelărit detaşamentul de pază de 
acolo, fu atît de aprigă, încît au cucerit oraşul de la cel dintii 
atac. Hippocrates şi Epicydes, văzînd că zidurile oraşului sînt cu- 
cerite şi că porţile sînt sfărîmate, s-au retras cu puţini oameni în 
cetăţuie : apoi, pe ascuns, s-au refugiat la Herbesus !!7. Între timp, 
o ștafetă ieşi în întîmpinarea celor 8 000 de syracusani, care, por- 
nind încolonaţi de acasă, înaintau spre Leontini, aproape de riul 
Mylas şi le dădu vestea : „oraşul a fost cucerit“. Totodată, împle- 
tind fapte neadevărate cu altele adevărate, le vesteşte că „acolo 
au fost măcelăriți, fără deosebire, locuitori şi soldaţi şi sînt încre- 
dinţaţi că n-a mai supravieţuit nici un tînăr, apoi că oraşul a fost 
jefuit, iar averile celor bogaţi date ca pradă soldaţilor“. La auzul 
acestor veşti atît de îngrozitoare, armata syracusană 118 şi-a oprit 
înaintarea. Deoarece toți erau neliniștiţi, comandanții armatei 

(aceştia erau Sosis şi Dinomenes) se întrebau ce e de făcut. Ceea 
ce dădea acestei minciuni aparenţa de adevăr era vestea că fuga- 
rii, cam 2 000, au fost bătuţi cu vergile şi decapitaţi cu securea. 
De fapt, afară de aceştia, după cucerirea orașului nici unul dintre 
ostaşii leontinienilor şi nici ai altora n-a avut nimic de îndurat 1% ; 
ba mai mult, toate averile le-au fost înapoiate, afară de cele luate 
la început în învălmăşeala atacului. Totuşi, syracusanii n-au putut 
fi convinşi să pornească împotriva oraşului Leontini — deoarece 
ei imputau că tovarășii lor de arme au fost într-adins trimişi pen- 
tru ca în urmă să fie măcelăriți de romani — şi nici să rămînă 
în acelaşi loc ca să aştepte veşti mai deslușite. Înţelegînd că sol- 
daţii sînt cu gîndul înclinați spre trădare — „„dar că această miş- 
care nu va dura mult, dacă vor fi îndepărtate căpeteniile acelei 
sminteli“ —, mai marii cetăţii şi-au condus armatele la Megara 120, 
Ei se îndreaptă cu puţini călăreţi la Herbesus în nădejdea că, în 
toiul panicii, vor putea cuceri prin trădare oraşul. Dar cum în- 
cercările lor nu duseră la nici un rezultat, şi fiind încredinţaţi că 
trebuie să acţioneze prin forţă, îşi ridică tabăra de la Megara şi 
atacă oraşul Herbesus. Spulberîndu-li-se orice nădejde, Hippo- 
crates şi Epicydes îşi dau seama că nu le mai rămîne decît o 
singură cale, destul de nesigură la prima vedere, deoarece de pre- 
tutindeni le fusese spulberată orice nădejde de scăpare: să se 
predea soldaţilor syracusani, fiind deprinşi cu ei şi care totodată 
erau atunci indignaţi şi de măcelărirea tovarășilor lor de arme. 
De aceea ei pornesc în întîmpinarea trupelor. În primele rînduri 
se aflau, din întîmplare, 600 de cretani, care slujiseră sub condu- 
cerea lor, în timpul lui Hieronymus. Aceştia îi erau şi recunoscă- 
tori lui Hannibal pentru că, fiind prinşi în bătălia de la Trasime- 
nus alături de alte trupe aliate romane, au fost lăsaţi să plece. 
Cînd i-au recunoscut după steagurile şi armele lor, Hippocrates 
şi Epicydes, purtînd în mîini ramuri de măslin, împodobite cu 
panglici, aşa cum fac de obicei cei care cer ceva, ei se roagă 
„să-i primească printre ei, să-i apere şi să nu fie predaţi syracu- 
sanilor, care îi vor da, în curînd, în mîinile poporului roman, spre 
a fi omoriîţi“. 


XXXI Pe loc li s-a răspuns atunci: „Să aibă curaj: ei vor 
împărtăşi cu toţi soarta lor“. În timpul convorbirii, unităţile se 
opriseră şi marșul trupelor a fost ţinut în loc. Comandanții lor nu 
aflaseră încă pricina acestei opriri. Dar după ce a ajuns la ei zvo- 
nul că Hippocrates și Epicydes se găsesc în mijlocul soldaţilor şi 

după ce s-a iscat freamăt în toată armata, care, neîndoios, încu- 
viinţa sosirea lor, numaidecît, mînîndu-şi caii în galop, mai marii 
Syracusei se grăbesc să ajungă la primele rînduri. Întrebîndu-i 
ce înseamnă acest nou obicei, ce va să zică această libertate pe 
care şi-au luat-o cretanii de a sta de vorbă cu un duşman şi de 
a-l lăsa să intre în rîndurile lor, fără ordinul mai marilor lor, tot- 
odată au poruncit ca Hippocrates să fie prins şi pus în lanţuri. 
La aceste cuvinte, scot strigăte îngrozitoare mai întîi cretanii, 
apoi toţi ceilalți soldaţi, astfel încît mai marii Syracusei îşi dau 
seama că şi viaţa lor le-ar fi primejduită dacă ar mai stărui. Ne- 
liniştiţi şi necunoscînd cum stau lucrurile, poruncesc să se reîn- 
toarcă la Megara, de unde plecaseră, şi în acelaşi timp trimit şta- 
fete la Syracusa pentru a aduce la cunoştinţă noua situaţie. Prin- 
tr-o nouă viclenie pusă la cale, Hippocrates a contribuit şi mai 
mult la starea de neîncredere a soldaţilor. Astfel, după ce trimise 
cîțiva cretani să pîndească drumul ştafetelor, ca şi cum ar fi pus 
mîna pe o scrisoare expediată, pe care de altfel tot el o alcătuise, 
o citeşte soldaţilor: „Mai marii12: cetăţii syracusane, către con- 
sulul Marcellus“ 122... După salutul obişnuit, erau scrise acestea : 
„El a procedat bine şi înţelept că n-a cruțat pe nimeni la Leon- 
tini. Toţi soldaţii mercenari merită aceeaşi soartă, iar Syracusa 
nu-şi va găsi liniştea decît numai după ce nici în oraş şi nici în 
armată nu se vor mai găsi trupe auxiliare alcătuite din străini. 
Să-şi dea, aşadar, osteneală să-i prindă pe cei care-şi au tabăra 
lîngă Megara dimpreună cu mai marii lor. Prin pedepsirea aces- 
tora, vor elibera, în sfîrşit, Syracusa“. După ce au citit scrisoarea, 
soldaţii au pus mîna pe arme, scoţind strigăte atît de înfiorătoare, 
încît, înspăimîntaţi, mai marii Syracusei au scăpat din toiul aces- 
tei învălmăşeli numai pornind în goana cailor spre Syracusa. Dar, 
cu toată fuga lor, n-a fost înăbușită răscoala soldaţilor, care s-au 
năpustit acum asupra trupelor syracusane. Și n-ar mai fi scăpat 
cu viaţă nici unul, dacă Epicydes şi Hippocrates n-ar fi pus sta- 
vilă miîniei mulţimii, nu din milă sau din vreun alt simțămînt de 
omenie, ci pentru a nu-şi reteza orice nădejde de întoarcere şi 
pentru că ei îi aveau totodată şi ca soldaţi credincioşi de partea 
lor, dar în acelaşi timp şi ostatici, şi să-și atragă recunoştinţa ru- 
delor şi prietenilor acestora, datorită mai întîi unei binefaceri atît 
de mari şi apoi şi prin zălogirea lor. Ştiind, din experienţă, cît de 
nestatornică e mulţimea la orice adiere de vînt 12, au găsit prin- 
tre soldaţii prinşi în Leontini un ostaş şi i-au poruncit să ducă şi 

la Syracusa veşti tot atît de neadevărate ca şi cele de la Mylas :4, 
însă care erau în interesul lor, dindu-se ca un martor şi povestin- 
du-le ca şi cum ar fi văzut ceea ce era îndoielnic să aţîțe mînia 
oamenilor. 


XXĂII Acest crainic n-a găsit crezare numai în norod, ci, adus 
la senat, i-a zdruncinat şi pe senatori. Oameni de vază declarau 
pe faţă că „la Leontini s-au vădit din plin lăcomia şi cruzimea 
romanilor 1?%5. Dacă ei ar fi intrat în Syracusa, ar fi săvîrşit ace- 
leaşi samavolnicii, ba chiar mai grozave, cu atît mai mult cu cit 
aici şi-ar fi găsit o mai grasă răsplată pentru lăcomia lor“. 

De aceea toți erau de părere să se închidă porţile şi să se 
organizeze apărarea oraşului. Dar nu toți aveau aceleaşi temeri 
şi nu toţi urau aceleaşi persoane: armata şi mare parte din popor 
urau chiar numele de roman; mai marii cetăţii şi puţini dintre 
nobili, deşi indignaţi de cele aflate prin mincinoasa veste trebu- 
iau totuşi să fie mai prevăzători în faţa unei primejdii mai apro- 
piate şi mai actuale. 

Hippocrates şi Epicydes ajunseseră în acest scop la Hexa- 
pylum 125, unde au început să ducă tratative, prin mijlocirea rude- 
lor locuitorilor care se aflau atunci în armată, ca să deschidă por- 
ţile şi să-i lase să-şi apere patria comună împotriva atacurilor 
romanilor. Tocmai începuseră să fie primiţi pe una din porţile 
deschise ale Hexapylului, cînd au sosit mai marii cetăţii. Aceştia 
au căutat mai întîi să-i înspăimînte cu porunci şi ameninţări, apoi 
cu autoritatea lor personală. În cele din urmă, deoarece toate 
măsurile erau zadarnice, uitîndu-şi demnitatea, s-au rugat de ei 
să nu trădeze patria celor care înainte fuseseră părtaşii tiranului, 
iar acum celor care au semănat corupţia în armată. Dar mulţi- 
mea, o dată aţiţată, rămînea surdă la toate stăruinţele lor. Porţile 
erau atacate cu aceeaşi furie, şi dinafară şi dinlăuntru. După ce 
au sfărimat toate porţile, întreaga armată a fost primită prin 
Hexapylum. Mai marii cetăţii s-au refugiat în Achradina cu tot 
tineretul compatrioţilor lor. Mercenarii, fugarii şi toţi soldaţii fos- 
tei armate regale măresc efectivele oastei vrăjmaşe. Astfel este 
cucerită Achradina chiar la cel dintîi iureș. Au fost omoriţi toți 
mai marii cetăţii afară de cei care au putut scăpa în toiul învăl- 
măşelii. Noaptea a pus capăt măcelului. A doua zi au fost elibe- 
raţi toţi sclavii şi au fost puşi în libertate şi cei înlănţuiţi în tem- 
nițe. Toată această mulţime confuză îi alege ca mai mari ai cetă- 

ţii pe Hippocrates şi pe Epicydes, şi astfel Syracusa, unde pentru 
scurtă vreme licărise lumina libertăţii, a căzut din nou în robia 
de mai înainte 127. 


XXXIII După ce li s-au adus la cunoștință aceste vești, 
romanii şi-au strămutat numaideciît tabăra de la Leontini lîngă 
Syracusa. Din întîmplare, o solie trimisă de Appius se găsea în 
port îmbarcată pe o navă cu cinci rînduri de visle. Un alt vas 
cu patru rînduri de visle trimis mai înainte este capturat tocmai 
cînd intra în port. Cu greutate au izbutit solii să scape. Syracu- 
sanii au încălcat în felul acesta nu numai îndatoririle de pace, 
dar şi pe cele de război. Armata romană s-a aşezat la 1500 de 
paşi de oraş, lîngă Olympieum 128 (acolo se afla templul lui Jupi- 
ter). Romanii au găsit cu cale să trimită soli şi de acolo. Dar pen- 
tru ca aceştia să nu intre în oraş, Hippocrates şi Epicydes le-au 
ieşit în întîmpinare în afara zidurilor, întovărăşiţi de partizanii 
lor. Solul roman care luă cuvîntul spuse că el nu declară război 
syracusanilor, ci le aduce ajutor şi sprijin şi celor care, scăpaţi de 
măcel, s-au refugiat la ei, şi celor care, de teamă, îndură un jug 
mai greu nu numai decît surghiunul, ba chiar decît moartea: 
robia. Însă romanii nu vor lăsa nepedepsită cutremurătoarea omo- 
rîre a aliaţilor lor. „De aceea, dacă vor îngădui tuturor celor ce 
s-au refugiat la ei să se reîntoarcă fără neajunsuri în patria lor, 
dacă vor fi predaţi toţi făptaşii măcelului, dacă se vor restabili 
la Syracusa legile şi libertatea, ei nu vor face uz de arme. Dacă 
însă nu vor fi îndeplinite aceste condiţii, pentru orice întîrziere îi 
vor urmări cu război“ 1%, La acestea Epicydes a răspuns: „Dacă 
li s-ar fi adresat lor, ei le-ar fi dat acest răspuns ca solii să se 
reîntoarcă acasă atunci cînd Syracusa va fi în stăpînirea celor 
cărora s-au adresat, Dacă vor porni război înipotrivă-le, îşi vor 
da seama că nu este cîtuşi de puţin acelaşi lucru să ataci Leon- 
tini ori Syracusa“. După aceea, lăsîndu-i pe soli acolo, închiseră 
porţile. 

În felul acesta a început Syracusa să fie atacată în acelaşi timp 
şi pe mare şi pe uscat: pe uscat, dinspre poarta Hexapylum, iar 
pe mare, dinspre Achradina, ale cărei ziduri sînt scăldate de apele 
mării. Şi pentru că — aşa cum au 'cucerit oraşul Leontini datorită 
panicii stîrnite la primul atac — nu mai stăteau la îndoială că 
vor putea pătrunde şi acum cu uşurinţă, pe undeva, într-un oraş 
atît de mare şi de răspîndit, romanii alăturară de ziduri tot felul 
de mașini de război întrebuințate la împresurarea cetăților. 

XXXIV Un lucru început atît de bine ar fi dat rezultate bune 
dacă în acea vreme nu s-ar fi aflat în Syracusa un singur om: 
Archimedes 120, Acesta era nu numai un cercetător fără seamăn 
al cerului şi al stelelor, ci şi un neîntrecut inventator şi construc- 
tor de maşini şi de tormente 131 de război, cu care el putea zădăr- 
nici cu cea mai mare uşurinţă tot ce întreprindeau duşmanii -cu 
uriaşă trudă. Zidurile oraşului se întindeau de-a lungul costişelor, 
care erau de înălțimi diferite, foarte multe înalte şi greu de 
urcat ; din loc în loc se găseau şi altele mai joase, prin ale căror 
văi se putea pătninde mai lesne. Archimedes a întărit zidul cu 
maşini de apărare de tot felul, potrivite cu natura locului: Mar- 
cellus începu atacul zidului Achradinei care, aşa cum am spus, 
era scăldat de apele mării, cu 60 de vase cu 5 rînduri de vâsle. 
De pe celelalte vase arcaşii, prăștiaşii şi veliţii chiar, ale căror 
arme nu puteau fi mînuite de cei nedeprinşi cu ele, nu lăsau pe 
nimeni să se urce pe ziduri fără a-l răni. Aceştia (pentru că aveau 
nevoie de spaţiu pentru a putea mînui bine armele de aruncat) 
îşi ţineau corăbiile departe de zid. Ei au legat două cîte două 
„quinqueremele scoţind vislele în partea unde erau împreunate, 
pentru a le alătura vas lîngă vas. Au obţinut astfel o singură navă 
mînuită cu vislele de pe rîndurile dinafară și le-au înzestrat cu 
turnuri cu mai multe caturi şi cu unelte şi maşini de asediu. 

Pentru a se împotrivi acestor pregătiri navale, Archimedes 
aşeză pe zid tormehte de diferite mărimi. Asupra vaselor mai în- 
depărtate el azvîrlea bolovani uriaşi, asupra celor mai apropiate, 
pietre mai mici şi tocmai de aceea erau mai des aruncate. În 
sfîrşit, pentru a putea trage în duşmani fără a fi răniţi, a făcut 
şi în zid, de jos în sus, mai multe spărturi, cam de mărimea unui 
cot: pe acolo ei atacau nevăzuţi de nimeni pe dușmani fie cu 
săgeți, fie cu pietre. Deoarece unele vase romane se apropiau 
mai mult de zid, pentru ca syracusanii să fie în afara razei de 
bătaie a tormentelor romane, împotriva acestora Archimedes se 
folosea de o cange de fier, care ieşea peste zid afară datorită unei 
pîrghii, cangea fiind legată zdravăn cu lanţuri. Cînd cangea apuca 
de proră nava, ea era trasă de greutăţi de plumb de capătul ce- 
lălalt care se lăsa în jos, astfel încît ridica nava cu prora în sus. 
Apoi, dîndu-i deodată drumul, ca şi cînd ar fi căzut de pe un 
zid, vasul era năpădit de apă, iar marinarii, cuprinşi de panică; 
şi chiar dacă nava ar fi căzut dreaptă, tot ar fi luat destulă apă. 

În felul acesta, atacul roman pe mare a fost respins. Singura 
nădejde a romanilor rămăsese de a ataca pe uscat cu toate forţele. 

Dar şi în această parte Syracusa era apărată cu tot felul de 
mașini şi tormente, prin grija şi cheltuielile de atîţia ani ale lui 
Hiero, şi prin iscusința fără seamăn a lui Archimedes. Şi natura 
locului contribuia la apărare, căci stînca pe care era construit 
zidul era în mare parte înclinată, aşa încît nu numai proiectilele 
azvirlite de maşini, ci şi bolovanii rostogoliţi pe povîrniş, datorită 
greutăţii lor, cădeau cu putere asupra duşmanului. Tot aceleaşi 
erau temeiurile pentru care era atît de greu de urcat zidul şi atît 
de nesigur mersul. De aceea Marcellus, adunînd sfatul căpete- 
niilor de oaste, a hotărît să renunţe la asaltul Syracusei, de vreme 
ce toate încercările fuseseră dejucate, şi să împresoare doar oraşul 
pentru a-i lipsi pe duşmani de proviziile care ar putea sosi pe 
uscat şi pe mare. 


XXXV Între timp Marcellus porni cam cu o treime din armată 
să recucerească oraşele care în timpul tulburărilor trecuseră de 
partea carthaginezilor. Oraşele Helorus 132 şi Herbesus s-au predat 
de bunăvoie; Megara, luată cu asalt, a fost pustiită şi dărîmată, 
pentru a stîmi groaza şi în celelalte cetăţi, şi îndeosebi în Syra- 
cusa. Cam în acelaşi timp şi Himilco, care multă vreme își ţinuse 
flota lîngă capul Pachynum, debarcă la Heraclea, care purta şi 
numele de Minoa, cu 25 000 de pedestrași, 3000 de călăreţi, 
12 elefanţi, forţe atît de mari cum n-avusese niciodată mai înainte 
în flota de la Pachynum. Dar după ce Hippocrates a pus stăpînire 
pe Syracusa, Himilco a plecat la Carthagina unde, ajutat de îm- 
puterniciţii trimişi de Hippocrates şi de scrisorile lui Hannibal 
care-i aminteau că a venit vremea să recucerească în chipul cel 
mai glorios Syracusa, a contribuit şi prin însăşi prezenţa sa, nu 
fără rost, şi prin sfaturile sale la trimiterea unui număr cît mai 
mare de pedestraşi şi călăreţi în Sicilia. Ajungînd la Heraclea, 
el a ocupat în puţine zile oraşul Agrigentum 15%. În felul acesta 
şi celelalte oraşe care erau de partea Carthaginei începură să 
fie într-atit de însufleţite de nădejdea că vor putea izgoni pe 
romani din Sicilia, încît în cele din urmă prinseră curaj chiar şi 
cei care erau asediați la Syracusa. Încredinţaţi că vor putea apăra 
oraşul numai cu o parte din armata lor, ei şi-au împărţit sarcinile 
războiului în chipul acesta : Epicydes va comanda apărarea Syra- 
cusei, iar Hippocrates, unit cu Himilco, vor purta război împo- 
triva consulului roman. Hippocrates, plecînd noaptea cu 10 000 
de pedestraşi şi 500 călăreţi, străbătu ţinutul trecînd printre stră- 
jile romane aşezate din loc în loc, şi-şi stabili tabăra în împreju- 

rimile orașului Acrillae 1%. În timp ce el fortifica oraşul, sosi şi 
Marcellus care se întorcea de la Agrigentum ; cu toate că acesta 
se străduise prin repeziciunea marşului să ajungă acolo înaintea 
potrivnicului, zadarnice îi fură sforţările, căci găsise acest oraş 
ocupat. El nu se îndoia cîtuşi de puţin că la înapoiere va întîlni 
în acel moment şi în acel loc oastea syracusanilor. Totuşi, de 
teama lui Himilco şi a carthaginezilor, căci ştia că el nu avea 
trupe deopotrivă de mari ca ale acelora, înainta cît mai atent şi 
cu armata rînduită în formaţie de atac, pentru a face faţă orică- 
rei situaţii. 


XXXVI Din întîmplare aceste măsuri de prevedere care fuse- 
seră luate dinainte împotriva carthaginezilor au fost de folos îm- 
potriva sicilienilor. Întîlnind în cale trupe de sicilieni răzleţite și 
în neorînduială, ocupate cu instalarea taberei lor şi în cea mai 
mare parte neînarmate, Marcellus le-a înconjurat cu pedestrași. 
Călăreţii au izbutit, după o uşoară ciocnire, să-şi găsească îm- 
preună cu Hippocrates refugiul la Acrae 155. După ce Marcellus 
prin această luptă le-a zădărnicit planurile la care luaseră parte 
toţi sicilienii care îi trădaseră pe romani, s-a reîntors la Syracusa. 
După cîteva zile, Himilco, împreună cu Hippocrates, şi-a stabilit 
tabăra cam la 8000 paşi depărtare de locul luptei, lîngă riul 
Anapus 1%. Cam în acelaşi timp au sosit la Syracusa, venind din 
larg, 55 nave de război avînd [în frunte] !*7 pe Bomilcar, acostînd 
în portul mare. De asemenea, şi flota romană alcătuită din 30 de 
vase cu 5 rînduri de lopeţi a debarcat la Panhormus 1% legiunea 
întîia. În felul acesta, văzîndu-se cele două armate debarcate în 
Sicilia, s-ar fi putut spune că războiul s-a strămutat din Italia 
acolo (într-atît de aţintite erau privirile ambelor popoare către 
Sicilia !). Himilco era încredinţat că legiunea romană debarcată 
la Panhormus şi care venea la Syracusa va fi fără doar şi poate 
prada lui ; el însă a greşit drumul, căci a înaintat prin interiorul 
ţării, în vreme ce legiunea romană, întovărăşită de flotă, a mers 
de-a lungul coastei şi a ajuns la Ap. Claudius la Pachynum, care-i 
venise în întîmpinare cu o parte din trupele sale. Carthaginezii 
însă n-au zăbovit multă vreme la Syracusa. Şi Bomilcar, care se 
bizuia prea puţin pe flota sa, pentru că vedea prea bine că flota 
romanilor era de două ori mai mare, îşi dădu în acelaşi timp seama 
că orice întîrziere acolo fără rost nu poate decît îngreuia lipsurile 
aliaţilor. De aceea, întinzînd pînzele, porni în larg şi se înapoie 
în Africa. La rîndul său, Himilco îl urmări zadarnic pe Marcellus 

pînă la Syracusa, nădăjduind să găsească un prilej prielnic de a 
se lupta cu el mai înainte ca acesta să-şi concentreze forțe mai 
mari. Dar cum acest prilej nu se ivi, el înţelese că duşmanul e 
sigur la Syracusa, bizuindu-se pe întărituri şi pe forţele lui şi, ca 
să nu-şi piardă degeaba vremea stînd şi privind asediul unui oraş 
aliat, Himilco îşi ridică tabăra de acolo. El îşi purta oastea ori 
unde îl chema vreo nădejde de răzvrătire împotriva romanilor, 
pentru a îmbărbăta cu prezenţa sa pe partizanii punilor. Primi 
supunerea mai întîi a Murgantiei, care a predat ea însăşi lui Hi- 
milco garnizoana romană. El a găsit în Murgantia mari cantități 
de cereale şi tot felul de provizii care fuseseră transportate acolo 
de romani. 


XXĂVII Detecţiunea Murgantiei a făcut să le crească şi altor 
cetăţi curajul : garnizoanele romane fură fie izgonite din cetăţui, 
fie trădate, datorită vicleniei locuitorilor. Henna 1%, oraş aşezat 
pe un deal înalt şi prăpăstios, nu putea fi atacat din nici o parte, 
datorită atît poziţiei lui naturale, cît şi faptului că avea în cetă- 
țuie şi o garnizoană puternică, al cărei comandant, L. Pinarius, 
nu putea fi lesne prins în capcane. Întreprinzător, el se bizuia 
mai mult pe iscusinţa lui de a dejuca planurile duşmane, pentru 
a nu fi prins în mreje, decît pe credinţa sicilienilor. Aflînd de 
atîtea răzvrătiri şi trădări din partea atîtor oraşe şi de masacrarea 
detaşamentelor de pază, îşi întări şi mai mult măsurile de pre- 
vedere, pentru a preîntîmpina orice surpriză. De aceea, [zi şi] 140 
noapte, totul era pregătit şi întărit cu străji şi trupe de pază, iar 
ostaşii nu-şi părăseau armele sau posturile lor. Fruntaşii oraşului, 
înţeleşi cu Himilco să-i predea garnizoana, şi-au dat seama că 
nu vor avea nici un prilej de a o preda prin şiretlicuri. De aceea, 
încredinţaţi că trebuie să acţioneze prin forţă, ei spun romanilor : 
„În puterea lor trebuie să fie oraşul şi cetăţuia, dacă aceştia vin 
la ei întocmai ca nişte aliaţi la oamenii liberi, nu ca stăpînii la 
sclavii lor spre a-i pune sub pază. De aceea, ei socot că pe bună 
dreptate se cuvine să le fie înapoiate lor cheile. porţilor. Între 
aliaţi adevăraţi, cea mai mare legătură este încrederea. În felul 
acesta poporul şi senatul roman le vor fi recunoscători dacă supu- 
nerea lor va fi de bunăvoie, şi nu din constringere“. La acestea 
comandantul roman le-a răspuns că el a fost numit în funcţia de 
căpetenie a garnizoanei de comandantul său suprem şi că de la 
acesta a primit cheile oraşului şi paza cetăţuii. De aceea el nu 
poate acţiona nici după placul lui, nici după dorinţa locuitorilor 

orașului Henna, ci după porunca celui care i-a dat această însăr- 
cinare. „La romani, părăsirea postului este o crimă capitală, şi 
chiar părinţii au pedepsit această [fărădelege] +! cu însuşi sîn- 
gele copiilor lor. Consulul Marcellus nu este departe : la el să-şi 
trimită solii, căci numai el are dreptul să judece şi să hotărască 
aceasta“. Locuitorii Hennei răspund că „ei neîndoielnic nu vor 
trimite pe nimeni la acesta şi accentuează că, de vreme ce discu- 
ţiile n-au fost de nici un folos, vor căuta alte mijloace pentru 
a-şi cuceri libertatea“. Atunci Pinarius le răspunde: „Dacă le 
vine greu să trimită o solie la consul, să convoace” măcar aduna- 
rea întregii cetăţi, ca să se ştie dacă aceasta este dorinţa tuturor 
sau dacă este hotărîrea numai a cîtorva“. De aceea s-a hotărît 
convocarea adunării pentru a doua zi. 


XXĂVIII După plecarea de la această întîlnire, Pinarius s-a 
retras din nou în cetăţuie. Apoi şi-a convocat ostaşii şi le-a spus: 
„Cred, soldaţi, că voi aţi auzit cum au atacat şi masacrat sicilie- 
nii detaşamentele noastre în cursul acestor zile. Mai întîi bună- 
voinţa zeilor v-a ajutat ca să scăpaţi de vicleşugurile lor şi apoi 
vitejia voastră, îndemnîndu-vă să staţi neclintiţi de veghe şi să 
fiți zi şi noapte gata de luptă. O, de-am putea petrece aici şi 
restul timpului fără să îndurăm vreun neajuns sau să săvîrşim 
fapte sîngeroase |! Pînă acum, acestea au fost măsurile de preve- 
dere de care ne-am folosit într-ascuns, pentru a preîntimpina vicle- 
şugurile lor. Şi pentru că nu le-a izbutit şiretenia, acum ne cer 
răspicat, pe faţă, să. le predăm cheile. Îndată ce le vom preda, 
Henna va intra în stăpînirea carthaginezilor, iar garnizoana de 
aici va fi mai înfiorător măcelărită decît acea de la Murgantia. 
Cu greu am obţinut o noapte ca să ne putem sfătui şi să vă pot 
atrage atenţia asupra primejdiei care vă pîndeşte. Miine în zori 
de zi ei vor chema poporul pentru a mă învinui şi a-l aţița împo- 
triva noastră. Miine dimineaţa oraşul acesta va fi stropit fie de 
sîngele vostru, fie de al locuitorilor lui. Luaţi pe neaşteptate, nu 
veţi mai avea nici o nădejde de a preîntîmpina primejdia, însă 
dacă le veţi lua-o înainte, nu veţi avea de ce vă teme: izbînda 
va fi de partea celui care va lua cel dintîi armele ! De aceea, veţi 
aştepta atenţi și gata de luptă semnalul meu! Eu voi lua parte 
la adunarea lor şi voi căuta s-o prelungesc cît mai mult, discutînd 
cu ei şi contrazicîndu-i, pentru ca în acest timp voi să puteţi pre- 
găti totul. Cînd vă voi face semn cu toga, să năvăliţi de pretu- 
tindeni după mine asupra gloatelor, scoțînd strigăte de război, 

iar cu sabia să culcaţi la pămînt totul în calea voastră. Nu cru- 
ţaţi pe nici unul care, lăsîndu-l în viaţă, să vă poată pricinui 
prin putere şi viclenie vreun neajuns 1%2. Vă implor pe voi, mamă 
Ceres şi Proserpina 143, pe voi toţi zeii din cer şi din infern, care 
sălăşluiți în acest oraș, în aceste locuri şi în aceste sfinte dum- 
brăvi, daţi-ne sprijinul vostru şi fiţi-ne binevoitori, dacă este ade- 
vărat că noi luăm aceste hotărîri nu ca să facem vreun rău, ci ca 
să ocolim vicleniile ! 

V-aş da şi mai multe poveţe, ostaşi, dacă aţi avea de luptat 
cu soldaţi înarmaţi ; pe aceştia însă, neînarmaţi şi neprevăzători, 
îi veți măcelări pînă vă veţi sătura [de sînge]. Pe lîngă aceasta, 
şi tabăra consulului este în apropiere, aşa că nu aveţi de ce vă 
teme din partea lui Himilco şi a carthaginezilor“. 


XXXIX Îndată după această cuvintare ostaşii sînt trimişi la 
ale lor, iau masa şi se odihnesc. A doua zi se împrăştiară prin 
toate ungherele oraşului, pentru a putea ocupa ulițele şi a putea 
închide trecerea mulțimii. Cea mai mare parte dintre locuitori 
se așeză în spatele şi de jur-împrejurul amfiteatrului 41 de unde 
de obicei asistau şi mai înainte la adunări. Cînd magistraţii îl 
aduc în fața poporului pe comandantul garnizoanei, acesta le 
declară că nu el, ci consulul are dreptul şi puterea în privinţa 
predării cheilor cetăţuii şi le repetă şi lor cele mai multe dintre 
temeiurile pe care le înşiruise în ajun. Unii, la început puţini, 
abia auzindu-se ce spuneau, apoi din ce în ce mai mulţi, au în- 
ceput să ceară să le predea cheile oraşului. În cele din urmă, 
într-un glas, îl ameninţară cu furie, întrebîndu-l: „pentru ce tot 
întîrzie şi tot amîna adunarea“ ; şi deoarece se învedera limpede 
că vor face uz în cele din urmă şi de violenţă, atunci comandantul 
garnizoanei, după cum convenise, a dat semnalul cu toga. Ostaşii 
săi, care aşteptau de multă vreme atenţi şi pregătiţi de luptă, se 
năpustesc, cu putemice strigăte, unii asupra mulţimii din adu- 
nare întoarsă cu spatele, alții rămîn în rînduri dese, închizînd 
ieşirile teatrului. Încercuiţi într-un loc atît de strîmt, locuitorii 
Hennei sînt măcelăriți. Pămîntul e acoperit numai de mormane 
de trupuri şi mulţi pier şi în timpul fugii, deoarece. se prăvăleau 
unii peste alţii; peste tot era un amestec de trupuri tefere şi 
rănite, de vii şi morţi, căzuţi grămadă. De acolo romanii porniră 
pretutindeni şi în tot locul semănară pustiire și măcel ca într-un 
oraş luat cu asalt. Miînia ostașilor nu mai cunoștea margini: ei 
omorau mulţimea neînarmată, ca şi cum ar fi fost însufleţiți de 

teama de primejdie şi de dorința aprigă de luptă. Şi astfel, oraşul 
Henna, fie că masacrul a fost o crimă îngrozitoare, fie că a fost 
o tristă necesitate, a fost menţinut de partea romanilor. 

Marcellus n-a dezaprobat fapta lor şi prăzile din Henna le-a 
dat ostașilor, încredinţat că în felul acesta, intrînd groaza în sici- 
lieni, ei [se vor feri] 145 să mai trădeze şi alte garnizoane romane. 
Ca urmare, ştirea distrugerii unui oraş situat în centrul Siciliei, 
vestit atît prin poziţia lui naturală, cît şi prin relicvele păstrate 
din răpirea Proserpinei cîndva, s-a răspîndit, aproape într-o sin- 
gură zi, prin toată Sicilia. Şi pentru că socoteau că romanii au 
pîngărit printr-o cumplită fărădelege nu numai lăcașurile oame- 
nilor, ci şi pe ale zeilor, ca urmare şi cetăţile care mai şovăiseră 
pînă acum au trecut de îndată de partea carthaginezilor. Atunci 
Hippocrates s-a retras la Murgantia, Himilco la Agrigentum, după 
ce în zadar îşi apropiaseră oastea de Henna, unde fuseseră che- 
maţi de trădătorii din oraş. Marcellus s-a întors din nou la Leon- 
tini şi, după ce a adus în tabără cereale şi provizii de orice fel 
şi a lăsat o garnizoană neînsemnată cu paza oraşului, s-a înapoiat 
la Syracusa, pentru a continua asediul. Apoi, trimiţindu-l pe 
Appius Claudius la Roma pentru a candida la consulat 146, l-a 
înlocuit cu T. Quinctius Crispinus, pe care l-a numit comandant 
al flotei şi al vechii tabere 117. El însuşi îşi fortifică şi-şi construi 
tabăra de iamă la 5000 de paşi depărtare de Hexapylum (locul 
se mai cheamă și Leonta). 

Acestea au fost evenimentele din Sicilia pînă la începutul 
iernii. 


XL În aceeaşi vară a izbucnit şi războiul :49 cu regele Filip, 
în privinţa căruia romanii bănuiseră de. mult timp că va veni. 
Solii din Oricum 149 au venit la praetorul 150 M. Valerius, coman- 
dantul flotei care apăra Brundisium şi coastele Calabriei, ca să-i 
aducă la cunoştinţă că Filip a atacat mai întîi Apollonia 151, na- 
vigînd în susul fluviului cu 120 de vase cu două rînduri de visle. 
Apoi, cum această acţiune nu-i adusese, în pofida nădejdilor, 
izbînda dorită, şi-a adus pe ascuns, în timpul nopţii, armata la 
Oricum. Acest oraş, situat în cîmpie, n-avea nici ziduri, nici 
arme, nici soldaţi destui, de aceea a fost cucerit la primul atac. 
Aducîndu-i aceste veşti, ei îl rugau pe Valerius să le dea ajutor 
ca să-l alunge pe apă sau pe uscat pe acest duşman declarat al 
romanilor din oraşele maritime, care sînt atacate de el nu pentru 
alt temei decit că sînț aşezate în faţa coastei Italiei, M, Valerius, 

lăsînd o garnizoană de 2 000 de oameni sub conducerea legatului 
P. Valerius, plecă cu flota [pregătită şi echipată] !%, îmbarcînd 
pe vasele de transport ostaşii care n-au încăput în navele de război. 
În ziua următoare el a sosit la Oricum şi a cucerit nu după o 
grea luptă acest oraş, în care Filip, la plecarea lui de acolo, lăsase 
o slabă gamizoană. În această localitate, solii din Apollonia s-au 
înfăţişat lui Valerius aducîndu-i la cunoştinţă că oraşul lor e îm- 
presurat, fiindcă nu vor să-i părăsească pe romani. Însă oraşul 
lor nu va putea rezista mult timp atacului macedonenilor dacă 
nu li se va trimite în ajutor un corp de trupe romane. M. Vale- 
rius le-a făgăduit că le va împlini dorinţa şi le-a trimis pînă la 
gura rîului vase de război cu 2000 de soldaţi aleşi, sub condu- 
cerea comandantului aliat Q. Naevius Crista, un om viteaz şi 
călit în războaie. Acesta, după ce-şi debarcă soldaţii și trimise 
corăbiile înapoi la Oricum, de unde venise, pentru a întîlni restul 
flotei, îşi conduse trupele departe de rîul Aous pe un drum care 
nu era de loc supravegheat de soldaţii regelui şi astfel intră în 
timpul nopţii în oraş fără ca duşmanul să simtă. A doua zi el şi-a 
lăsat ostaşii să se odihnească, în timp ce comandantul flotei a 
inspectat tineretul din Apollonia, armele şi forţele oraşului. Vede- 
rea şi inspectarea acestora îi dădu destulă încredere şi totodată 
află de la siscoade cîtă neatenţie şi lipsă de grijă domneşte la 
duşmani. Astfel, folosindu-se de liniştea nopţii, a ieşit fără zgomot 
din oraş şi a găsit tabăra vrășmaşă atît de neapărată şi atît de 
deschisă, încît s-a putut constata pe deplin că 1000 de oameni 
au izbutit să pătrundă între parapetele taberei duşmanilor fără ca 
vreunul să-i simtă, şi dacă ei s-ar fi abținut de la măcel, ar fi 
putut ajunge pînă la cortul regelui. Însă doborirea soldaţilor din 
apropierea porţilor îi trezi şi pe ceilalți. Atunci, atita. groază şi 
panică a pus stăpînire pe ei, încît nu numai că nici unul n-a mai 
pus mîna pe armă şi n-a mai încercat să-l alunge pe dușman din 
tabără, ci însuşi regele a fugit aproape dezbrăcat, așa cum se 
trezise din somn, într-o stare nepotrivită nici măcar unui simplu 
soldat, dar mite unui rege, şi a ajuns pînă la rîu!52 şi la vase. 
Aici s-au adunat mulţimea ostaşilor şi ceilalți fugari. Au fost 
prinşi sau ucişi în tabără ceva mai puţin de 3000 de soldaţi; 
totuşi numărul prizonierilor a fost ceva mai mare decit al mor- 
ților. După ce au jefuit tabăra, locuitorii din Apollonia au cărat 
în oraş catapultele, ballistele şi toate tormentele care fuseseră pre- 
gătite pentru asedierea oraşului lor, pentru ca, în cazul că s-ar 

mai ivi un prilej asemănător, să se poată apăra. Încolo, toată 
prada luată din tabără a fost lăsată pe seama romanilor. 

Cînd aceste veşti au ajuns la Oricum, M. Valerius şi-a dus 
numaidecît flota la gura rîului, pentru a-l împiedica pe rege să 
fugă cu ajutorul corăbiilor. De aceea Filip, dîndu-și seama că nu 
se va putea împotrivi îndeajuns în vreo bătălie, nici pe uscat, nici 
pe mare, îşi trase pe uscat vasele şi le dădu foc. EI se întoarse în 
Macedonia pe uscat, cu soldaţii în mare parte dezarmaţi şi des- 
puiaţi. Flota romană împreună cu M. Valerius şi-a petrecut iarna 
la Oricum. 


XLI În acelaşi an, în Hispania 154 situaţia războiului era schim- 
bătoare. Într-adevăr, mai înainte ca romanii să treacă fluviul 
Hiberus, Mago şi Hasdrubal au pus pe fugă mari trupe de his- 
pani. Hispania de dincolo de Hiberus i-ar fi trădat pe romani 
dacă P. Cornelius nu şi-ar fi trecut în grabă oastea peste Hiberus 
şi n-ar fi sosit la timp, cînd locuitorii şovăiau în credinţă. Roma- 
nii şi-au aşezat mai întîi tabăra la Castrum Album 35 (acest loc 
ajunsese cunoscut prin  omorirea lui Hamilcar cel Mare 156). 
Aceasta era o fortăreață şi locuitorii îşi transportaseră dinainte 
acolo multe provizii. Dar pentru că pretutindeni în jur mişunau 
duşmanii şi călăreţii lor stingheriseră armata romană şi omori- 
seră circa 2 000 de soldaţi din rîndurile celor rămaşi în urmă sau 
răzleţiți pe cîmpuri, romanii s-au retras de acolo în locuri mai 
paşnice şi şi-au stabilit şi întărit tabăra în apropierea muntelui 
Victoria 157. Acolo a sosit și Cn. Scipio cu toate trupele sale, şi 
Hasdrubal, fiul lui Gisgo, unul dintre cei trei comandanţi 158 car- 
thaginezi, cu o armată completă. Carthaginezul şi-a aşezat tabăra 
în faţa castrului roman, de cealaltă parte a fluviului. Publius Sci- 
pio, plecînd în recunoaştere pe ascuns cu trupe uşor înarmate, a 
fost atacat prin surprindere de duşman și ar fi fost cu desăvir- 
şire zdrobit în cîmpie dacă n-ar fi pus stăpînire pe o înălţime din 
apropiere şi, fiind încercuit acolo, a fost despresurat în urma 
sosirii fratelui său. Un oraş din Hispania, Castulo 15, bogat şi 
vestit, şi atît de strîns legat prin alianţa cu carthaginezii, pentru 
că de aici era soţia lui Hannibal, a trecut de partea romanilor. 
Carthaginezii au început să atace oraşul Iliturgi, pentru că acolo 
era o garnizoană romană şi credeau că vor putea ocupa acest 
oraș, mai ales prin foame. Cn. Scipio, pentru a veni în ajutor 
aliaților şi garnizoanei, porni cu o legiune uşor înarmată şi pă- 
trunse în oraș, făcîndu-și drum printre cele două [tabere] 1% şi 

măcelărind mulţi duşmani. A doua zi, el a făcut o incursiune tot 
atît de norocoasă : în aceste două lupte au fost doboriți mai mult 
de 12 000 de oameni, au fost făcuţi prizonieri mai mult de 1 000 
şi au fost capturate 36 de steaguri. După aceea, romanii s-au 
retras de la Iliturgi. 

Apoi carthaginezii au împresurat oraşul Bigerra 1%! (acesta era 
un oraş aliat cu romanii). Dar sosirea lui Cn. Scipio i-a silit pe 
puni să renunţe la asediu, fără luptă. 


XLII De acolo carthaginezii şi-au mutat tabăra la Munda !%, 
dar romanii s-au luat numaidecît după ei. Măsurîndu-se piept la 
piept, acolo s-a dat o luptă care a durat cam 4 ore. Cu toate că 
romanii cîştigaseră o strălucită biruinţă, totuşi s-a dat semnalul 
de încetare a luptei, deoarece Cn. Scipio fusese rănit la picior de 
o săgeată şi din această pricină toţi ostaşii se temeau să nu fie 
o rană mortală. Într-adevăr, dacă n-ar fi intervenit această întîr- 
ziere, fără îndoială că romanii ar fi putut cuceri în ziua aceea 
tabăra carthagineză ; căci nu numai soldaţii puni, ci şi elefanții 
fuseseră împinşi pînă la parapetele propriei lor tabere, şi chiar 
deasupra [șanţurilor] 1% zăceau străpunşi de sulițe 39 de elefanţi. 
Şi în această luptă, se spune, au fost hăcuiţi ca la 12000 de 
oameni, aproape 3000 au fost făcuţi prizonieri, iar 57 steaguri 
capturate, 

De acolo carthaginezii s-au retras spre orașul Auringi 1%, dar 
şi romanii s-au ţinut pe urmele lor, ca să nu-și revină din spaimă. 
Acolo, Scipio, deşi purtat pe cîmpul de bătaie în lectică, a dat 
o nouă luptă. Victoria n-a fost mai îndoielnică. Totuşi, faţă de 
bătălia de mai înainte, romanii au doborît mai puţin de jumătate 
din numărul vrăjmașilor, pentru că supravieţuiseră mai puţini 
duşmani din rîndurile celor care luaseră acum parte la luptă. 

Dar neamul hispan, deprins din fire şi cu dezlănţuirea şi 
pregătirea din nou a războaielor 1%, şi-a întregit în scurtă vreme 
armata, căci Mago fusese trimis de fratele său ca să recruteze 
noi trupe, şi şi-a îmbărbătat soldaţii să pornească din nou la 
luptă. Cei mai mulţi dintre soldaţi erau galli ; aceştia luptau pen- 
tru o cauză de atitea ori pierdută, cu acelaşi curaj ca şi mai 
înainte, dar întotdeauna cu acelaşi rezultat, Au pierit acolo peste 
8 000 de oameni, au fost luaţi prizonieri ceva mai puţin de 1 000 
de galli şi au fost capturate 58 de steaguri ostăşeşti. Printre prăzi, 
gallii au lăsat nenumărate trofee: salbe de aur, brățări în mare 
număr. Pe lîngă aceasta, doi dintre cei mai de seamă regişori 

galli (Moenicoeptus şi Vismarus se numeau) au căzut în luptă. 
Opt elefanţi au fost capturați, iar trei ucişi. 

În timp ce în Hispania luptele se încheiau cu atitea izbinzi, 
romanii s-au simţit copleşiţi de ruşine că de opt ani1% au lăsat 
în mîinile duşmanului Saguntum, care era de fapt pricina răz- 
boiului. De aceea, izgonind de acolo garnizoana carthaginezilor, 
au recucerit acest oraş, înapoindu-l vechilor lui locuitori, atîţi cîţi 
mai scăpaseră din urgia războiului. De asemenea i-au vîndut ca 
sclavi la mezat pe turdetani, care împreună cu Carthagina dez- 
lănţuiseră războiul împotriva saguntinilor, şi le-au distrus oraşul. 


XLIII Acestea au fost evenimentele desfășurate în Hispania 
sub consulatul lui Q. Fabius şi M. Claudius. 

La Roma, cînd noii tribuni ai plebei de-abia intraseră în func- 
ţie, de îndată M. Metellus, unul dintre tribuni, a chemat în jude- 
cata poporului pe censorii P.Furius şi M. Atilius (pe acesta, cu 
un an mai înainte, cu toate că era quaestor, îl scoseseră din trib, 
luîndu-i calul, şi-l făcuseră zerarius pentru că, îndată după bătă- 
lia de la Cannae, urzise o conjurație cu scopul de a se părăsi 
Italia). Însă votul celorlalţi 9 tribuni i-a scutit pe censori de a se 
apăra la proces, deoarece erau încă în funcţie. După aceea au 
fost scoşi din proces. Pe P. Furius moartea l-a împiedicat să ter- 
mine recensămîntul, iar M. Atilius a demisionat din magistratură, 

Consulul Q. Fabius Maximus a prezidat comiţiile pentru alege- 
vea consulilor. Au fost aleşi amîndoi consulii în lipsă 167: Q. Fa- 
bius Maximus, fiul consulului, şi Ti. Gracchus Sempronius, pentru 
a doua oară. Sînt aleşi praetori două persoane care îndeplineau 
atunci funcţia 'de. aedili curuli: P. Sempronius Tuditanus şi 
Cn. Fulvius Centimalus [și împreună cu ei, M. Atilius] 1% şi M. 
Aemilius Lepidus. Se spune că în acel an, aedilii curuli au desfă- 
şurat pentru prima oară jocurile scenice timp de patru zile. Edil era 
atunci Tuditanus, cel care la Cannae, în toiul unui atît de mare 
dezastru, şi-a deschis drum prin mijlocul duşmanilor 1%, în vreme 
ce toţi ceilalți rămăseseră înlemniţi de spaimă. 


XLIV După încheierea alegerilor, Q. Fabius a propus să fie 
chemaţi consulii designaţi la Roma, unde şi-au luat în primire 
funcţiile. Ei au cerut părerea senatului în legătură cu conducerea 
războiului, cu provinciile lor şi ale praetorilor, ca şi în privinţa 
armatelor şi a desemnării comandanților lor. Iată cum au fost distri- 
buite armatele și provinciile : războiul cu Hannibal a fost încredințat 


https://biblioteca-digitala.ro 


DE LA FUNDAREA ROMEI. CARTEA XXIV 283 


consulilor care vor lua, unul armata lui Sempronius, celălalt, pe cea 
a lui Fabius (fiecare din ele era alcătuită din cîte două legiuni). 
„Praetorul M. Aemilius, care, prin tragere la sorţi, avea jurisdicția 
asupra străinilor, după ce-şi va încredința însărcinarea colegului 
său M. Atilius, praetor urban 170, să ia în primire conducerea pro- 
vinciei Luceria şi comanda celor două legiuni pe care le avusese 
Q. Fabius, pe cînd era consul“. Lui P. Sempronius i s-a dat pro- 
vincia Ariminum 111, lui Cn. Fulvius — Suessula, la fel fiecare 
avînd cîte două legiuni; Fulvius luă în primire legiunile urbane, 
Tuditanus, pe cele ale lui M. Pomponius. Li s-au prelungit func- 


ţiile în provinciile lor: lui M. Claudius, Sicilia 172 — acea parte 
a Siciliei care fusese odinioară regatul lui Hiero ; propraetorul Len- 
tulus şi-a păstrat vechea sa provincie, iar Otaoilius — flota sa 


(nici unuia dintre aceştia nu li s-au mai trimis trupe) ; M. Valerius 
a luat în primire Grecia şi Macedonia cu legiunile şi flota pe care 
o avea; Q. Minucius — Sardinia, cu vechea sa armată alcătuită 
din două legiuni ; C. Terentius — Picenum, cu o singură legiune 
pe care o comanda atunci. Pe lingă aceasta s-a primit poruncă să se 
mai înroleze două legiuni urbane şi 20 000 de aliaţi. Pe aceşti co- 
mandanţi, pe aceste forţe s-a sprijinit puterea romană, care a iz- 
butit să înfrunte în acelaşi timp atît numeroasele războaie decla- 
rate, cît şi pe cele gata de a izbucni. 

Consulii, după ce au înrolat două legiuni urbane şi le-au 
completat pe celelalte, au făcut mai înainte de a pleca din oraş 
jertfele de ispăşire pentru semnele şi arătările anunţate: „Zidu- 
rile şi porţile din Cajeta !*? şi templul lui Jupiter din Aricia au 
fost lovite de trăsnet“. Ochii şi urechile mulţimii au socotit drept 
adevărate şi alte semne și arătări, deşi fuseseră numai iluzii: „la 
Tarracina ;au fost văzute pe rîu nişte vase de război (care nu 
au fost niciodată acolo), şi în templul lui Jupiter Vicilinus 174, în 
ținutul compsan, armele au început să zăngăne de la sine, iar 
pe apele rîului Amiternus 175 a curs sînge. 

După oficierea slujbelor de ispăşire potrivit decretului pon- 
tificilor, consulul Sempronius a plecat în Lucania, iar Fabius în 
Apulia. [Bătrînul], Fabius a sosit în tabăra de lA4 Suessula, ca le- 
gat al fiului său, [consul acum]. Cînd tînărul i-a ieşit în întîm- 
pinare, avînd înainte pe lictorii 176 săi, bătrînul trecînd călare 
prin faţa a 11 fascii, lictorii n-au zis nimic din respect față de 
măreţia lui, consulul însă a dat ordin celui din urmă lictor să-i 
atragă atenţia. Cînd acesta a strigat către Fabius „să coboare de 

pe cal“, bătrînul, descălecînd în cele din urmă, a exclamat: 
„Am vrut să văd, fiule, dacă îţi dai bine seama că eşti con- 
sul“ | 177, 


XLV În acea tabără romană a sosit, pe ascuns, în timpul nopţii 
Dasius Altinius din Arpi, însoţit de trei sclavi. El a făgăduit roma- 
nilor că dacă i se va da o răsplată, le va preda oraşul Arpi. Deoa- 
rece Fabius a adus acest fapt la cunoştinţa sfatului comandan- 
ţilor 17%, unii au fost de părere că Dasius trebuie bătut şi omorit 
ca un trădător şi ca un ins îndoielnic, şi totodată ca duşman al 
ambelor popoare. „Acesta, după înfrîngerea de la Cannae, trecuse 
de partea lui Hannibal, ca şi cum credinţa trebuie să fie înteme- 
iată pe izbînzile câştigate în lupte, şi i-a împins pe locuitorii oraşului 
Arpi la trădare. Acum, pentru că, împotriva voinței şi făgă- 
duinţelor lui, puterea romană se ridică în chip evident pe noi te- 
melii, înviind ca din propria-i cenuşă, acesta voieşte să ofere o 
nouă trădare acelora pe care i-a trădat mai înainte. Dasius cînd 
e de partea unora are cu totul alte simţăminte : întotdeauna e un 
aliat necredincios, un duşman plin de deşertăciune. De aceea, așa 
cum au fost pedepsiţi cei care au trădat cetatea Falerii şi pe 
Pyrrhus, şi pedepsirea lui să fie a treia pildă pentru toţi dezertorii“. 
Faţă de această părere Fabius, tatăl consulului, spunea că „oame- 
nii nu-şi dau seama de situaţia în care se găsesc, de vreme ce vor 
ca, în toiul războiului, să-i judece liber pe fiecare la fel ca în timp 
de pace. Mai de folos pentru acest moment şi mai demn de luat 
în seamă este cum să se poată face ca nici un aliat să nu se mai 
despartă de poporul roman, iar nu să se dea o pedeapsă celor care, 
căindu-se de trădarea lor, s-au reîntors la vechea lor alianță. 
«Dacă este îngăduit să părăseşti alianţa cu romanii şi nu este în- 
găduit să te reîntorci la ea, cine mai poate sta la îndoială că în 
scurtă vreme Roma nu va mai avea nici un aliat şi că întreaga Ita- 
lie, pierzîndu-şi nădejdea în trăinicia statului roman, va trece de 
partea carthaginezilor încheind cu ei alianță ? Totuşi, nu este el 
omul care să fie de părere că trebuie să i se dea vreun crezămînt 
lui Altinius, ci va urma o linie de mijloc. Nu-l va trata deocamdată 
nici ca duşman, nici ca aliat, în schimb îl va pune sub suprave- 
ghere atîta timp cît va dura războiul, fiind liber, dar nu departe 
de tabără, într-un oraş credincios romanilor. Abia după termina- 
rea războiului trebuie să se ia o hotărire dacă Altinius merită a fi 
pedepsit pentru prima lui trădare, sau dacă merită iertare pentru 
întoarcerea lui»“, 

S-a încuviinţat părerea lui Fabius şi, ca urmare, Altinius şi în- 
soțitorii săi au fost încredinţaţi solilor din Cales 17% ; s-a dat ordin 
să i se lase, punîndu-i-se la păstrare, şi cantitatea de aur destul 
de mare pe care o adusese cu sine. La Cales era liber în timpul 
zilei, dar era mereu întovărăşit de paznici, noaptea era însă închis 
şi supravegheat. Mai întîi în Arpi s-a început să fie dorit şi cău- 
tat. Apoi zvonul s-a răspîndit prin tot orașul şi s-a făcut zarvă ca 
despre unul din fruntaşii cetăţii pe care-l pierduseră. De teama 
unei răscoale, cetatea a trimis pe dată soli [la Hannibal] 1%. 
Acesta nu s-a mirat de loc de această veste, pentru că de multi 
se păruse suspectă şi îndoielnică credinţa acestuia. Pe lîngă aceasta, 
el căuta de mult un prilej să pună stăpinire şi să vîndă averile 
unui om atît de bogat. Şi pentru ca oamenii să creadă că el este 
mîniat, şi nu lacom, adăugă lăcomiei şi cruzimea: chemă în ta- 
bără pe copiii şi soţia lui, îi puse la cazne, îi întrebă mai întîi des- 
pre motivele fugii lui Altinius, apoi despre aurul şi argintul lăsat 
şi, după ce află îndeajuns totul, îi arse de vii. 


XLVI Plecînd din Suessula, Fabius se hotărî să atace mai întîi 
Arpi. Îşi aşeză tabăra cam la 500 de paşi depărtare de oraş, de 
unde putea cerceta îndeaproape poziţia şi zidurile oraşului, și, 
observînd că partea cea mai fortificată era şi cea mai lipsită de 
pază, se hotărî s-o atace în primul rînd pe aceasta. După ce şi-a 
pregătit toate cele necesare pentru asediul unui oraş, a ales pe cei 
mai puternici centurioni din armată, a pus în fruntea lor pe cei 
mai viteji tribuni şi le-a pus la dispoziţie un număr de 600 de 
ostaşi, număr ce i s-a părut îndeajuns. Le-a poruncit să aducă scă- 
rile în locul arătat cînd se va trîimbiţa semnalul celei de-a patra 
veghi. Acolo era o poartă joasă şi îngustă, care dădea într-o uliţă 
puţin umblată dintr-un cartier părăsit al oraşului. După ce vor 
sări peste poartă, folosindu-se de scări, să deschidă pe dinăuntru 
poarta sau să-i spargă zăvoarele 11, Apoi să ocupe cartierul şi să 
dea semnal cu cornul, ca să se apropie şi restul trupelor. „La rîn- 
dul său, el avea totul pregătit, totul rînduit“. Ostașii au executat 
ordinele cu repeziciune şi ceea ce părea că-i va împiedica în 
timpul acţiunii, i-a ajutat cel mai mult să-i înșele pe duşmani: 
ploaia căzută pe la miezul nopţii a silit paznicii şi străjile să-şi 
părăsească posturile, căutîndu-şi adăpost prin case. Zgomotul vije- 
liei, la început din ce în ce mai puternic, i-a împiedicat pe vrăj- 
maşi să audă larma făcută de romani cînd sfărîimau poarta. Apoi 
ploaia, care cădea din ce în ce mai încet şi mai monoton pentru 

auz, a adormit cea mai mare parte din oameni. După ce au pus 
stăpînire pe poartă, comandanții poruncesc gorniştilor rînduiţi din 
loc în loc pe uliţă, la intervale egale, să sune din trompetă pentru 
a-i atrage atenţia consulului. La auzul semnalului convenit, con- 
sulul ordonă trupelor să se pună în marş şi, puţin înainte de re- 
vărsatul zorilor, intră în oraş prin poarta spartă. 


XLVII De-abia cînd ploaia s-a potolit şi cînd s-au apropiat 
zorile s-au trezit în sfârşit și duşmanii. În oraş era o garnizoană 
a lui Hannibal, alcătuită cam din 5 000 de ostași, şi înșiși arpinii 
îşi înarmaseră vreo 3000 de oameni. Carthaginezii i-au pus pe 
aceştia în primele rînduri, în faţa duşmanului, pentru a nu fi ata- 
caţi ei prin viclenie pe la spate. Lupta s-a dat mai întîi pe întu- 
neric, pe ulițele înguste. Romanii au ocupat nu numai străzile, «i 
şi casele din vecinătatea porţii, pentru ca să nu poată fi atacați 
şi răniţi de pe acoperişurile lor. Şi pentru că romanii cunoşteau 
cîțiva locuitori din Arpi, au început atunci convorbiri cu ei. L-au 
întrebat : „Ce vor arpinii pentru ei ? Ce nedreptate au avut de în- 
durat din partea romanilor şi ce binefaceri au avut de la cartha- 
ginezi de au ajuns ei, populaţie italică, să lupte împotriva romani- 
lor, vechii aliaţi, alături de un neam venetic şi barbar, şi să facă 
Italia supusă şi tributară Africii ?“, Pe de altă parte, locuitorii din 
Arpi se dezvinovăţeau în felul acesta : „Ei au fost vînduţi cartha- 
ginezilor, fără ştirea lor, de către căpeteniile lor, deşi aceştia sînt 
în minoritate şi în felul acesta au ajuns prizonierii cîtorva care-i 
asupresc“. O dată făcut începutul, s-au încins din ce în ce mai 
multe discuţii şi legături cu şi mai mulţi locuitori. În cele din urmă 
praetorul din Arpi e dus de ai săi în faţa consulului ; după ce s-au 
legat prin jurămînt între steaguri şi în mijlocul trupelor romane 
rînduite pentru atac să facă alianţă, numaideciît locuitorii din 
Arpi au întors armele împotriva carthaginezilor, luptînd acum 
pentru romani. Şi hispanii, ceva mai puţini de 1000 de oameni, 
au trecut de partea consulului, cerînd în schimb îngăduinţa ca 
garnizoana punică să fie lăsată să plece fără să aibă nimic de su- 
ferit. Într-adevăr, li s-au deschis carthaginezilor porţile şi, trimisă 
cu însoțitori, garnizoana a ajuns teafără la Hannibal, în Salapia, 
fără nici un neajuns. Astfel, Arpi a intrat din nou în stăpînirea 
romanilor, fără pieirea nimănui, în afara unui singur cetăţean, 
vechi trădător, şi din nou dezertor. S-a poruncit să se dea his- 
panilor tainul îndoit. Republica romană s-a folosit de foarte 

multe ori de sprijinul acestor hispani care dovedeau vitejie şi 
credinţă. 

În vreme ce unul din consuli se afla în Apulia, iar celălalt 
în Lucania, 112 cavaleri nobili din Campania, sub ticluirea că 
vor să prade teritoriul roman, părăsesc Capua cu îngăduința dem- 
nitarilor cetăţii şi sosesc în tabăra romană, care se găsea mai 
sus de Suessula, spunînd străjilor romane de la poartă cine sînt 
şi că „vor să aibă o convorbire cu praetorul“. Comandantul ta- 
berei era Cn. Fulvius. Cînd i s-a adus acest fapt la cunoștință, 
consulul a poruncit să se prezinte în faţa lui 10 din aceşti călă- 
reţi, însă dezarmaţi. După ce a ascultat cererea lor (şi ei n-au 
cerut altceva decît ca după supunerea Capuei să li se dea înapoi 
bunurile lor) au fost primiţi toţi ca aliaţi. 

Şi celălalt praetor, Sempronius Tuditanus, cuceri oraşul Atri- 
num 152; se luă de aici peste 7000 de prizonieri şi o cantitate 
destul de mare de monede bătute, de aramă şi de argint. 

La Roma, un groaznic incendiu a ţinut timp de 2 nopţi şi o 
zi. Un cartier întreg a fost distrus pînă la temelie, începînd de la 
Salinae 153 pînă la poarta Carmentalis 184, împreună cu Aequime- 
lium 185 şi uliţa Iugarius 180 şi templele zeiţelor Fortuna 187 şi Mater 
Matuta 1%. Întinzîndu-se şi dincolo de poartă, pîrjolul a mistuit 
multe clădiri sacre şi particulare. 


XLVIII În acelaşi an Publius şi Cn. Cornelius Scipio, deoarece 
războiul din Hispania 1% fusese încununat de izbînzi şi după reîn- 
noirea alianțelor vechi şi încheierea altora noi, şi-au îndreptat nă- 
dejdile şi spre Africa. Acolo Syphax 1%, regele numizilor, devenise 
deodată duşmanul carthaginezilor ; la el au fost trimişi ca soli trei 
centurioni cu scopul de a încheia cu el un tratat de prietenie şi 
alianță şi de a-i făgădui că dacă el va continua să-i amenințe cu 
război pe carthaginezi, acţiunea lui va fi plăcută senatului şi po- 
porului roman și ei se vor strădui la timpul potrivit, să-i dove- 
dească cu prisosinţă recunoştinţa lor. 

Această solie fu bine primită de barbar. El a discutat cu solii 
despre chestiuni în legătură cu meşteşugul conducerii războiului. 
Auzind limbajul acestor ostaşi căliţi în războaie, Syphax îşi dădu 
seama că faţă de o disciplină ca a romanilor atît de bine organi- 
zaţi, numizii au atît de multe de învăţat. De aceea le ceru mai 
întîi ca, în calitate de aliaţi buni şi credincioşi, numai doi dintre 
soli să se reîntoarcă la comandantul lor, iar unul să rămînă la el, 
pentru a-i deprinde pe numizi cu meşteşugul războiului. „Neamul 

numizilor e nepriceput în ce priveşte operaţiile pedestraşilor : nu- 
mizii dovedesc iscusinţă numai în lupte de cavalerie (de la obirşia 
neamului numid, strămoşii lor n-au purtat decît lupte de călăreţi 
şi, de aceea, ei au fost deprinşi de copii cu acest soi de luptă). 
Acum însă ei au de luptat cu un duşman priceput în lupte de pe- 
destraşi, şi dacă vor să fie deopotrivă cu punii în străşnicie şi vîn- 
joşie trebuie să-şi pregătească şi ei o pedestrime. Pentru aceasta, 
ei au în regatul lor oameni din belşug, dar nu cunosc arta de a-i 
înarma, înzestra şi instrui. La numizi orice luptă se dă ca deo 
hoardă de-a valma adunată, fără plan şi organizare şi la voia în- 
tîmplării“. Solii romani i-au răspuns că sînt gata să facă ce vrea 
Syphax, cu condiţia ca ei să-l trimită înapoi de îndată pe solul lor, 
dacă comandanții romani nu-i vor încuviinţa aceasta. Centurionul 
care rămăsese la rege se numea, Q. Statorius. Împreună cu ceilalți 
doi soli romani 191... numidul a trimis o şolie în Hispania, pentru a 
obţine întărirea tratatului şi de la comandanții romani. Tot acestor 
soli le dădu însărcinarea ca de îndată să-i îndemne la ruperea le- 
găturilor cu punii pe toţi numizii care [se găseau] 12 ca trupe av- 
xiliare în garnizoanele carthagineze. 

Şi Statorius a recrutat pentru regele numid din numerosul ti- 
neret al ţării un corp de pedestrași, l-a organizat şi, făcînd cu ei 
instrucţie şi manevre, l-a deprins să mărşăluiască pe unităţi şi 
să-şi păstreze rîndurile. El i-a obişnuit atît de bine cu lucrările 
militare, ca şi cu îndatoririle disciplinei ostăşeşti, încît în scurtă 
vreme regele lor s-a bizuit nu mai puţin pe pedestrime ca pe ca- 
valerie. În chipul acesta Syphax, cînd s-a măsurat în cîmp deschis 
cu carthaginezii, a izbutit să-i biruie în bătălie. Sosirea solilor re- 
gelui le-a fost și romanilor de mare ajutor şi în Hispania, pentru 
că la auzul acestei veşti, din ce în ce mai mulţi numizi au început 
să treacă de partea romanilor. Astfel s-a încheiat alianţa dintre 
Syphax şi romani. Cînd carthaginezii au aflat de aceasta, trimit 
numaidecît o solie la regele Gaja, care domnea în cealaltă parte a 
Numidiei 193 (locuitorii ei se numesc maesulii). 


XLIX Gaja avea un fecior în vîrstă de 17 ani, pe Masinissa, 
într-adevăr un tînăr care, prin firea lui, se învedera încă de pe 
atunci că avea să-și facă un regat mai mare şi mai bogat decît îl 
primise. Solii carthaginezi îi arată lui Gaja că, de vreme ce Syphax 
s-a alăturat romanilor pentru ca prin alianţa cu ei să devină mai 
puternic faţă de regii şi popoarele din Africa, îl sfătuiesc că e 
mai bine pentru dînsul să se alieze cu Carthagina, mai înainte, ca 

Syphax să ajungă în Hispania sau ca romanii să treacă în Africa. 
„Cîtă vreme el este doar cu numele aliat al romanilor, Syphax 
poate fi biruit“. Gaja s-a lăsat uşor convins să trimită o armată, 
căci şi fiul lui dorea acest război. Acesta, alăturîndu-se trupelor 
carthagineze, l-a învins pe Syphax într-o mare bătălie. Se spune 
că acolo au pierit 30 000 de oameni. Syphax, scăpînd de pe cîmpul 
de bătălie cu cîţiva călăreţi, s-a refugiat la maurusii 124 (aceştia 
locuiesc la capătul Africii, aproape de Ocean, în faţa oraşului 
Gades). Datorită renumelui său, s-au adunat acolo de pretutindeni 
mulţi barbari, astfel încât în scurt timp Syphax şi-a alcătuit o 
armată uriaşă ; însă mai înainte de a trece cu ostăşimea sa în 
Hispania, de care-l despărțea doar un braţ îngust de mare, so- 
seşte şi Masinissa cu armata sa biruitoare şi acolo, fără nici un 
ajutor de la carthaginezi, desfăşoară războiul împotriva lui Syphax, 
cu o mare slavă pentru sine. 

În Hispania nu s-a mai întîmplat nimic demn de amintit, afară 
de faptul că comandanții romani au tras de partea lor tineretul 
celtiberic, oferindu-i aceeaşi soldă ca şi carthaginezii. Tot atunci 
au trimis în Italia mai mult de 300 de hispani din rîndurile celor 
mai nobili pentru a-i atrage de partea romanilor pe toţi compa- 
trioţii lor care slujeau în rîndurile trupelor auxiliare ale lui Hanni- 
bal. Singurul fapt vrednic de amintit petrecut în acel an în His- 
pania acesta este : primirea de mercenari în armata romană, pen- 
tru că romanii înainte de înrolarea celtiberilor n-au avut în tabe- 
rele lor nici un ostaş cu simbrie. 


19 — De la tundarea Romei vol. [II 

I În vreme ce aceste evenimente! se întîmplă în Africa şi 
Hispania, Hannibal îşi petrece vara în ţinutul Sallentinum, unde 
nădăjduia să pună stăpînire prin trădare pe Tarentum. Între timp 
[cîteva] oraşe fără însemnătate de-ale sallentinilor trecură de 
partea lui Hannibal?, trădîndu-i pe romani. În schimb, tot în 
aceeaşi vreme, două din cele 12 noroade care în cursul anului 
trecut se alăturaseră punilor, şi anume consentinii 3 și taurianii î, 
au revenit la alianţa cu poporul roman. De bună seamă, şi mai 
multe cetăţi ar fi trecut de partea romanilor dacă Titus Pompo- 
nius Vejentanus, comandantul trupelor aliate, socotindu-se pe 
sine drept o strălucită căpetenie, deoarece cu prilejul pustiirii 
ținutului Bruttium cîştigase cîteva izbînzi, nu s-ar fi ciocnit cu 
Hanno cu o oaste de strînsură. Acolo i-au fost măcelăriți sau 
prinşi numeroşi oameni, deoarece oastea sa era alcătuită dintr-o 
adunătură de ţărani şi de sclavi nedeprinşi cu disciplina ostăşească. 
Cea mai neînsemnată dintre pierderi a fost prinderea lui Vejen- 
tanus, o dată cu prizonierii căzuţi în mîna lui Hanno, care şi 
acum, ca autor al acestei nesăbuite lupte, la fel ca mai înainte, în 
rostul său de arendaş de dări, făcuse să se. piardă orice încredere 
în el, deoarece pricinuise pagube şi republicii romane şi asocia- 
ţiilor de publicani $ prin tot felul de ticăloşii săvîrşite. Consulul 
Sempronius a dat multe lupte neînsemnate pe teritoriul lucanilor, 
dintre care nici una vrednică de amintit, şi a cucerit cîteva oraşe 
lipsite de însemnătate ale lucanilor. 

Cu cît războiul se prelungea şi se alternau izbînzile cu înfrîn- 
gerile, cu atît se schimbau şi stările sufletești ale oamenilor, care 
au ajuns să fie stăpîniţi de tot felul de credinţe, venite îndeosebi 
de peste hotare, aşa fel încît se părea că în cetatea [romană] ori 
oamenii, ori zeii au devenit alții. Nici măcar în taină, între zidu- 
rile caselor particulare, nu se mai săvirşeau slujbe religioase după 
vechile rînduieli, ci şi în public, şi chiar în forum, şi în Capitoliurn 

apăreau cete de femei care nu mai aduceau acum nici jertfe și 
nu se mai rugau nici zeilor după datinile străbune. Nişte sacrifi- 
catori şi ghicitori zăpăciseră minţile oamenilor ; țărănimea din ţi- 
nuturile nelucrate şi pustiite de războiul îndelungat, împinsă la 
Roma de sărăcie şi de panică, sporise numărul acestora ; şi acest 
soi de oameni obțineau câştiguri fără muncă de pe urma rătăcirii 
unor venetici cu asemenea îndeletniciri de parcă le-ar fi fost în- 
găduite. Mai întîi se auzeau rostite într-ascuns ici şi colo cuvintele 
de indignare ale oamenilor de treabă, apoi revolta a trecut la se- 
natori şi, la urmă, aceasta a luat chiar forma unei plîngeri publice. 
Edililor şi celor trei judecători capitali 6 li s-au adus grave învi- 
nuiri de către senat că n-au împiedicat răspîndirea acelor super- 
stiții. În pofida imputărilor aduse, ei încercaseră să alunge muli- 
mea din forum şi să împrăştie obiectele de cult, dar nu lipsise 
mult să fie ei înşişi atacați. Cînd s-a văzut că răul este prea înră- 
dăcinat ca să fie potolit prin magistraţii inferiori, senatul a dat 
însărcinare praetorului urban Marcus Aemilius să scape poporul 
de acele superstiții. El a citit şi în adunarea poporului decretul 
senatului şi a dat şi un edict prin care oricine avea cărţi de pro- 
rocii sau de rugăciuni sau cărţi cuprinzînd îndrumări în legătură 
cu săvirşirea sacrificiilor, să le aducă pe toate la el, înainte de 
calendele lui aprilie, şi de aci înainte nimeni să nu mai aducă 
jertfe în public sau în vreun sanctuar, după rit nou sau străin 7. 


II În anul acela s-au stins din viaţă cîţiva din preoţii publici 8: 
marele pontifice Lucius Cornelius Lentulus şi pontificele Caius 
Papirius Masso, fiul lui Caius, şi augurul Publius Furius Philus şi 
Gaius Papirius Masso, fiul lui Lucius, din colegiul preoţilor de- 
cemviri, [însărcinaţi] cu Cărţile sfinte sibylline. Au fost aleşi pon- 
tifici : Marcus Cornelius Ceihegus în locul lui Lentulus şi Cneius 
. Servilius Caepio în locul lui Papirius ; a fost desemnat augur Lu- 
cius Quinctius Flamininus ; în colegiul preoţilor decemviri a fost 
numit Lucius Cornelius Lentulus. 8 Pis 

Băteau la uşă alegerile consulare ; însă, fiindcă senatul nu 
era de părere să se cheme consulii de la război, consulul 
Titus Sempronius a numit dictator în vederea alegerilor pe Caius 
Claudius Cento. Acesta a numit comandant al cavaleriei pe Quintus 
Fulvius Flaccus. Dictatorul, în prima zi a comiţiilor, a proclamat 
aleşi consuli ? pe Quintus Fulvius Flaccus, comandantul cavaleriei, 
şi pe Appius Claudius Pulcher, care fusese în fruntea provinciei 
Sicilia, în calitate de praetor. Apoi au fost aleşi praetori Cneius 

Fulvius Flaccus, Caius Claudius Nero, Marcus Junius Silanus, 
Publius Cornelius Sylla. După terminarea alegerilor, dictatorul a 
părăsit magistratura. 

În anul acela, împreună cu Marcus Cornelius Cetegus, a fost 
edil curul Publius Cornelius Scipio, supranumit mai tirziu Afri- 
canus. Deoarece tribunii plebei se împotriviseră candidaturii la 
funcţia de edil a lui Cornelius Scipio, susţinînd că nu trebuie 
să i se dea acestuia voie să candideze fiindcă n-are încă virsta 
legală, Scipio spuse: „Dacă toţi cetăţenii Romei vor să mă 
facă edil pe mine, înseamnă că sînt destul de virstnic“. După 
aceea poporul a pornit la vot, arătînd un zel atît de mare pentru 
el, încît tribunii plebei au renunţat repede la acţiunea începută. 
Dovezile de dărnicie ale lui Scipio ca edil au fost jocurile romane, 
care s-au desfăşurat vreme de o zi cu destul fast faţă de mijloacele 
materiale ale timpului şi atunci s-au dăruit fiecărui cartier 19 cîte 
cincizeci de măsuri !! de ulei. 

Edilii plebei Lucius Villius Tappulus şi Marcus Fundanius 
Fundulus au învinuit de desfrîu, în faţa adunării poporului, cîteva 
femei de neam patrician, şi unele din ele fiind osîndite, au fost 
trimise în exil. 

Jocurile plebeie !2 s-au desfăşurat pînă la capăt în două rînduri, 
vreme de două zile. Cu prilejul acestor jocuri s-a dat şi un ospăț 
în cinstea lui Jupiter. 


III Intră în funcţie consulii Quintus Fulvius Flaccus, pentru 
a treia oară, şi Appius Claudius. Şi praetorii şi-au tras la sorţi 
[funcţiile şi] provinciile : Publius Cornelius Sylla a primit pe cea 
urbană şi peregrină, care mai înainte fuseseră deţinute de doi inşi. 
Apoi Cneius Fulvius Flaccus a primit Apulia, Caius Claudius 
Nero — Suessula, Marcus Iulius Sillanus — Etruria 13. Consulilor 
li s-a decretat războiul cu Hannibal şi cîte două legiuni; „unul 
să ia în primire legiunile lui Quintus Fabius, consulul anului tre- 
cut, iar celălalt, pe ale lui Fulvius Centimalus ; praetorul Fulvius 
Flaccus să comande legiunea care avusese în fruntea sa pe prae- 
torul Aemilius în Luceria, iar Claudius Nero, legiunile lui Caius 
Terentius din Picenum ; pentru completarea acestor legiuni, ei 
înşişi să facă noi recrutări“. Lui Marcus Junius i s-au dat legiunile 
urbane din anul precedent, ca să lupte împotriva etruscilor. Lui 
Tiberius Sempronius Gracchus şi lui Publius Sempronius Tudi- 
tanus li s-a prelungit comanda asupra provinciilor Lucania şi Gal- 
lia, precum și asupra armatelor lor; de asemenea, s-a decretat 

pentru Publius Lentulus comanda ținutului „care fusese în trecut 
vechea provincie a Siciliei“ 14, lui Marcus Marcellus — „Syracusa 
şi regiunea pe unde fusese regatul lui Hiero“, lui Titus Otacilius 
— flota, lui Marcus Valerius — Grecia, lui Quintus Mucius Scae- 
vola — Sardinia, lui Publius şi Cneius Cornelius — Hispaniile 15. 
La vechile armate s-au mai adăugat încă două legiuni din Roma, 
recrutate de către consuli. În felul acesta s-a ajuns în. anul acela 
la o armată alcătuită din douăzeci şi trei de legiuni 16. 
Recrutările făcute de consuli au fost zădărnicite de o ispravă a 
lui Marcus Postumius Pyrgensis, care a provocat aproape o mare 
răzvrătire. Postumius era publican; acesta, ani îndelungaţi n-a 
avut în cetate seamăn în înșelăciuni şi în lăcomie, în afara lui 
Titus Pomponius Vejentanus, pe care-l făcuseră prizonier cartha- 
ginezii de sub comanda lui Hanno cu un an mai înainte, pe cînd 
pustiia la voia întîmplării ţinutul Lucaniei. Aceşti publicani, din 
pricina unei furtuni puternice care ameninţa aprovizionarea trans- 
portată pe mare la armate, minţiseră spunînd că suferiseră nau- 
fragii reale ; dar chiar şi cele aduse la cunoştinţă, care se produ- 
seseră, fuseseră isprava ticăloşiei lor şi nu a întîmplării. Încărcînd 
pe nave vechi şi stricate mărfuri puţine şi de mică valoare, aceştia 
le-au scufundat în larg şi, după ce au salvat pe marinari în bărci 
pregătite dinainte, minţiseră că fuseseră cu mult mai multe măr- 
furi. Această înşelăciune fusese semnalată lui Marcus Aemilius, care 
fusese praetor cu un an mai înainte, şi prin el adusă la cunoştinţă 
senatului ; totuşi ea n-a fost pedepsită prin vreun decret, fiindcă 
senatorii nu voiau ca în asemenea împrejurări să supere tagma 
publicanilor. Însă poporul a cerut pedepsirea acestei înşelătorii cu 
mai multă asprime ; în cele din urmă doi tribuni ai plebei, Spurius 
şi Lucius Carvilius, s-au indignat, deoarece îşi dădeau seama că 
fapta publicanilor ajunsese de pomină, fiind înfierată de toată 
lumea, şi au hotărît ca Marcus Postumius să fie amendat cu două 
sute de mii de aşi. Sosind ziua procesului, în vreme ce plebea ve- 
nise la adunare într-un număr atit de mare încît piaţa Capitoliului 
abia o cuprindea, după pledarea procesului se părea că ar putea 
fi o singură scăpare, dacă înainte ca poporul să fie chemat pe 
triburi la vot, s-ar împotrivi tribunul plebei, Caius Servilius Casca, 
care era rudă de aproape şi de sînge cu Postumius. După ce s-au 
fixat supraveghetori 17, tribunii plebei au îndepărtat poporul şi s-a 
adus urna 18 de vot ca să se hotărască prin tragere la sorți unde 
să voteze latinii !?. Între timp, publicanii stăruiau pe lîngă Casca 
să amîne votarea, în schimb poporul cerea să se facă ; şi din în- 

tîmplare, în capul tribunei şedea Casca, al cărui suflet era cople- 
şit de ruşine şi teamă. Deoarece era puţină pază acolo în urma 
îndepărtării poporului, publicanii, pentru a zădărnici votarea, s-au 
năpustit prin spaţiul gol şi au început să se certe în acelaşi timp 
şi cu poporul şi cu tribunii. Şi deoarece nu era departe de a se 
ajunge la încăierare, consulul Fulvius se adresă tribunilor plebei : 
„Oare nu vedeţi că sînteţi împiedicaţi rînd pe rînd şi că se ajunge 
la răscoală, dacă nu împrăștiați repede adunarea poporului ?“ 


IV După ce plebea s-a îndepărtat de la adunare, se convoacă 
senatul la sfat, unde consulii fac o dare de seamă asupra tulbu- 
rărilor iscate în adunarea plebei din pricina samavolniciilor şi cu- 
tezanţei publicanilor, spunînd următoarele : „Marcus Furius Ca- 
millus a răbdat să fie osîndit de nişte cetăţeni învrăjbiţi, deşi 
după surghiunirea sa avea să urmeze prăbuşirea cetăţii [romane] ; 
înaintea lui s-au supus judecății poporului şi decemyvirii %, sub ale 
căror legi trăiau pe atunci cetăţenii, precum şi mulţi conducători 
ai cetăţii. În schimb, Postumius Pyrgensis a zădărnicit votul po- 
porului roman, a împrăştiat adunarea plebei, a adus jigniri tribu- 
nilor plebei în exerciţiul funcţiei, a pregătit răscoala împotriva 
poporului roman, a ocupat un loc?! pentru ca să despartă plebea 
de tribuni și să împiedice triburile de a fi chemate la vot. Numai 
tactul magistraţilor şi nimic altceva a împiedicat oamenii de la 
încăierări şi măcel, fiindcă au dat înapoi în faţa furiei şi îndrăz- 
nelii cîtorva şi au răbdat să fie înfrînţi şi ei, şi poporul roman, 
şi comiţiile pe care acuzatul avea de gînd să le împiedice prin 
forţa armelor, şi pe care le-a înlăturat prin vrerea lor pentru ca 
să nu ofere un prilej de luptă celor ce-l căutau“. După ce cei mai 
vrednici cetăţeni au tălmăcit aceste fapte, arătîndu-le în adevărata 
lumină a cruzimii lor, şi după ce senatul şi-a dat părerea că acea 
silnicie e o rea şi primejdioasă pildă dată împotriva republicii, de 
îndată tribunii plebei, cei doi Carvilii, lăsînd la o parte chestiunea 
amenzii, au fixat ziua de judecată pentru crima capitală a lui 
Postumius şi au poruncit, dacă nu dă o chezăşie, să fie luat de 
viator 22 şi aruncat în temniţă. Postumius, dînd garanţia, nu s-a 
mai înfăţişat la proces. Tribunii au supus această propunere plebei, 
care a dat un plebiscit în felul acesta: „dacă Marcus Postumius 
nu se va înfăţişa la proces înaintea calendelor lui mai, şi dacă în 
acea zi, fiind citat, nu va răspunde şi nu-şi va motiva lipsa, să fie 
socotit surghiunit, bunurile lui să fie vindute, iar lui să i se inter- 
zică apa şi focul? în Italia“. Apoi, pentru fiecare dintre cei ce 

fuseseră aţiţătorii tulburărilor şi dezordinelor s-a hotărît o zi pen- 
tru judecarea crimei capitale şi s-a început să li se ceară garanţii. 
Au fost aruncaţi în închisoare mai întîi cei care nu dădeau garan- 
ţii şi apoi chiar şi cei care puteau să le dea; ca să scape de 
această primejdie, cei mai mulţi au plecat în exil. 


V Acesta a fost sfîrşitul înşelăciunii publicanilor, precum şi a 
îndrăznelii cu care îşi acopereau înşelăciunea. Apoi s-a întrunit 
adunarea poporului spre a alege pe marele pontifice. Acea adunare 
a fost prezidată de Marcus Cornelius Cethegus, cel din urmă pon- 
tifice [ales]. Trei bărbaţi au candidat la acea funcţie, dînd o 
uriaşă luptă; consulul Quintus Fulvius Flaccus, care fusese de 
două ori consul mai înainte, și apoi censor, Titus Manlius Tor- 
quatus, însemnat şi el prin aceea că fusese de două ori consul şi 
o dată censor, şi Publius Lucius Crassus, care intenţiona să can- 
dideze la dregătoria de edil. Acest tînăr i-a învins în acea luptă 
pe unii mai bătrîni ca el, precum şi persoane cu vază care înde- 
pliniseră înalte demnități. Într-adevăr, în afară de Publius Corne- 
lius Calussa, nu mai fusese nimeni ales mare pontitice vreme de 
o sută douăzeci de ani fără să fi ocupat funcţia de edil curul. 

Însă recrutarea începută de consuli mergea greu pentru că nu 
erau destui tineri pentru amîndouă scopurile : să se recruteze și 
noi legiuni urbane, şi să se facă şi completări pentru cele vechi. 
Senatul s-a împotrivit ca consulii să-şi înceteze recrutarea începută 
şi a poruncit „să se aleagă două comisii, fiecare de cîte trei mem- 
bri: una din ele să cerceteze dincoace de raza de cincizeci de 
mile, iar cealaltă să cerceteze dincolo de raza de cincizeci de 
mile 24, în sate şi în bilciuri şi oriunde în locurile de adunare, pe 
toţi tinerii ingenui 25 dacă găsesc de cuviinţă că aceştia sînt îndea- 
juns de volnici să poarte armele şi să-i înroleze la oaste chiar dacă 
nu sînt de virsta ostăşească; apoi tribunii plebei, dacă vor găsi 
cu cale, să propună adunării poporului ca tinerilor mai mici de 
şaptesprezece ani, care vor depune jurămîntul, să li se socotească 
stagiul militar obişnuit, ca şi cînd l-ar fi început la şaptesprezece 
ani, sau ca și cînd ar fi devenit ostaşi la o vîrstă mai mare de 
şaptesprezece ani“. După aceasta, printr-un decret al senatului, 
au fost numite două comisii de cîte trei membri care să se ocupe 
cu recrutarea tinerilor ingenui la sate 2€. 

În acelaşi timp, s-a dat citire în senat dării de seamă a lui 
Marcus Marcellus din Sicilia în legătură cu cererile ostaşilor de 
acolo, care făceau serviciul militar sub comanda lui Publius Len- 

tulus. Aceste trupe erau rămăşiţele supraviețuitorilor bătăliei de 
la Cannae şi fuseseră trimise în Sicilia, după cum s-a spus mai 
înainte 27, ca să nu mai fie readuse în Italia pînă la sfîrşitul răz- 
boiului punic. 


VI Aceştia, cu încuviințarea lui Lentulus, au trimis pe frun- 
taşii călăreţilor şi ai centurionilor şi pe cei mai buni tribuni, şi 
floarea pedestraşilor din legiune, ca delegaţi în tabăra de iarnă a 
lui Marcus Marcellus ; dîndu-i-se unuia dintre aceştia îngăduința 
de a lua cuvîntul, el a spus următoarele: „Noi, consule Marcus 
Marcellus, am fi venit, în Italia, la tine, atunci cînd senatul a luat 
pentru întîia oară hotărîrea în privinţa noastră, deşi nu nedreaptă, 
negreşit înjositoare pentru noi, dacă n-am fi nădăjduit că vom fi 
trimişi într-o provincie bîntuită de tulburări în urma morţii regi- 
lor, pentru a duce un greu război împotriva sicilienilor şi totodată 
şi a carthaginezilor, şi că prin sîngele şi rănile noastre vom da 
satisfacţie senatului, aşa cum pe vremea părinţilor noştri cei care 
căzuseră prizonieri în mîna lui Pyrrhus la Meraclea le-au dat satis- 
facţie senatorilor, luptînd împotriva lui Pyrrhus însuşi. Dar, la urma 
urmei, pentru care faptă a noastră v-aţi supărat, sau sînteţi miniaţi 
pe noi, senatori ? Cînd te privesc pe tine, Marcus Marcellus, mi 
se pare că privesc pe amîndoi consulii şi întreg senatul, căci dacă 
te-am fi avut la Cannae pe tine consul, ar fi fost mai bună şi soarta 
noastră, şi a republicii. Îngăduie, te rog, ca mai înainte de a ne 
jelui pentru soarta noastră, să ne dezvinovăţim de greşeala de care 
sîntem acuzaţi. Dacă la Cannae ai noştri au pierit nu prin mînia 
zeilor, nici prin vrerea ursitei, după ale cărei legi neschimbătoare 
se desfăşoară rînduiala firii, ci din vina cuiva, la urma urmei, a cui 
a fost acea vină? A ostaşilor sau a comandanților? Într-adevăr, 
ca ostaş n-am să spun niciodată nimic despre comandantul meu, 
mai ales cînd ştiu că senatul i-a adus mulțumiri că nu şi-a pierdut 
încrederea în mîntuirea republicii, de vreme ce, după fuga de la 
Cannae, i s-a prelungit comanda pînă la sfîrşitul războiului 28. De 
asemenea, am auzit că din rîndurile celor rămaşi de pe urma aces- 
tui dezastru, cei pe care i-am avut ca tribuni militari 29 au cerut 
demnități, ba unii din ei le și îndeplinesc, conducînd provincii. 
Oare, senatori, pe de o parte, pe voi şi pe copiii voştri vă iertaţi 
cu uşurinţă, 30 iar pe de alta, găsiţi că e bine să vă năpustiţi asu- 
pra acestor ostaşi neînsemnaţi ? Consulilor şi altor fruntaşi ai ce- 
tăţii nu le-a fost ruşine să fugă, cînd nu mai aveau nici o nădeide, 

în schimb, pe ostaşi i-aţi trimis pe cîmpul de bătaie ca să moară 
oricum ? 

La Allia2! a fugit aproape întreaga armată ; la Furcile Cau- 
dine 5, oastea romană a predat dușmanului armele, fără măcar 
să ia parte la luptă, ca să trec sub tăcere alte ruşinoase înfrîngeri ; 
totuşi, nici pe departe nu a fost vorba ca acele oşti să fie învinuite 
de dezonoare, de vreme ce cetatea Roma a fost recucerită chiar 
de acele trupe care fugiseră de la Allia pînă la Veii; la fel şi le- 
giunile caudine care se întorseseră fără arme la Roma, după ce au 
fost din nou înarmate şi retrimise în Samnium, au trecut pe sub 
jug pe acelaşi duşman care se bucurase de dezonoarea romanilor. 
Într-adevăr, poate cineva învinui legiunile de la Cannae că au fugit 
sau că le-a fost frică acolo unde au murit peste 50 000 de oameni, 
de unde consulul a scăpat doar cu 70 de călăreţi, de unde nimeni 
n-a mai supravieţuit, în afară de aceia pe care duşmanul, obosit 
de atîta măcel, i-a lăsat în viaţă ? Cînd se refuza răscumpărarea 
prizonierilor de război, îndeobşte, lumea pe noi ne lăuda, deoarece 
ne păstrasem viaţa pentru republică, deoarece ne întorseserăm în 
Venusia la consul şi ne înfățişasem lui întocmai ca o adevărată 
oaste. Acum situaţia noastră este mai rea decît a prizonierilor în- 
şişi de pe vremea părinţilor noştri. Într-adevăr, deşi acestora nu li 
s-au schimbat atunci decît armele, rîndul în unitate şi locul unde 
cantonau în castru 3%, totuşi ei şi-au redobîndit toate acestea în 
urma repunerii republicii pe linia de plutire şi a biruinţei cîştigate 
într-o singură bătălie ; şi cu toate acestea nici unul dintre ei n-a 
fost trimis în surghiun, nici unuia nu i s-a luat nădejdea de a-şi 
isprăvi stagiul militar, ci, în cele din urmă, li s-a dat un duşman 
cu care să se lupte, pentru a pune totodată capăt fie vieţii, fie dez- 
onoarei. Cu toate acestea, noi, cărora nu ni se poate aduce vreo 
altă învinuire decît că datorită nouă au izbutit să supravieţuiască 
măcelului de la Cannae un pumn de ostaşi, am fost îndepărtați nu 
numai de patrie şi de Italia, ci şi de duşmani, ca să îmbătrînim 
în surghiun, ca să nu avem nici o nădejde, nici un prilej de a şterge 
ruşinea, nici un prilej de.a împăca mînia cetăţenilor şi, în sfîrşit, 
nici un prilej de a muri ostăşeşte. Noi nu cerem curmarea dez- 
onoarei și nici răsplată pentru vitejie, ci numai să ni se îngăduie să 
ne dovedim vitejia. Cerem trudă şi primejdii, ca să ne facem da- 
toria de bărbaţi, datoria de ostași ! 

În Sicilia se poartă de doi ani un crîncen război. Carthaginezul 
cucereşte unele oraşe, romanul altele. Se măsoară piept la piept 
liniile de bătaie ale pedestrimii şi cavaleriei ; la Syracusa războiul 

se desfăşoară şi pe mare şi pe uscat. În schimb noi auzim strigă- 
tele celor care luptă şi zăngănitul armelor stînd nemişcaţi şi cu 
mîinile încrucişate, ca şi cum n-am avea nici miîini, nici arme! 
Consulul Tiberius Sempronius s-a încăierat cu legiunile sale de 
sclavi de atitea ori, corp la corp, cu duşmanul; ostaşii săi au 
primit ca răsplată a luptei libertatea şi dreptul de cetăţenie. Soco- 
tiți-ne măcar sclavi cumpăraţi de voi, pentru ca să ne fie îngăduit 
în acest război să ne măsurăm cu duşmanul şi, luptînd, să ne do- 
bîndim libertatea. Vrei tu să ne dovedim vitejia pe mare ? Vrei pe 
uscat ? Vrei în linie de bătaie ? Vrei la asediul cetăților? Cerem 
cu stăruinţă cele mai aspre sforţări şi cele mai mari primejdii, pen- 
tru ca să facem cît mai grabnic ceea ce ar fi trebuit să facem la 
Cannae, fiindcă de la Cannae încoace toate zilele pe care le vom 
mai avea de trăit ne sînt în întregime hărăzite numai dezonoarei“. 


VII. Îndată după aceste cuvinte delegaţii se aruncară la pi- 
cioarele lui Marcellus. Acesta le spuse că „ceea ce cer ei nu atîrnă 
nici de dreptul său şi nu stă nici în puterea sa, dar că, în schimb, 
va scrie senatului şi va aduce totul la îndeplinire, potrivit hotăririi 
senatului“. 

După ce darea de seamă a lui Marcellus a fost adusă la cunoş- 
tinţă noilor consuli şi după ce i-au dat citire în senat, puseră între- 
bări senatului cu privire la cuprins. Senatul le-a răspuns astfel, dînd 
următorul decret : „Senatul nu găseşte cu cale pentru care temei 
să se încredinţeze soarta republicii acelor ostaşi care şi-au părăsit 
la Cannae tovarășii de luptă ; dacă proconsulul Marcus Claudius 
este de altă părere, să facă ceea ce crede el de cuviinţă că este în 
interesul republicii, potrivit cu conştiinţa sa, cu condiţia ca nici 
unul dintre aceşti ostaşi să nu fie scutit de însărcinările ostăşeşti 
şi să nu fie răsplătit pentru vitejie, primind vreo distincţie ostă- 
şească, şi nici să nu fie readus în Italia atîta vreme cît vrăjmaşii 
se află pe pămîntul Italiei“ , 

Apoi praetorul urban a convocat adunarea poporului, potrivit 
hotărîrii senatului şi a poporului, cu care prilej a fost numită o co- 
misie de cinoi membri, fiind însărcinată cu reclădirea zidurilor şi a 
tumurilor, şi două comisii 34 de către trei membri dintre care una 
să cerceteze sfintele lăcaşuri şi să înregistreze darurile, cealaltă 
să reclădească templele zeiţelor Fortuna şi Mater Matuta, aşezate 
unul dincoace de poarta Canmentalis, iar celălalt dincolo de poarta 


zeiţei Speranţa 55, temple ce fuseseră mistuite de incendiu anul 
trecut. ! 

Au fost niște furtuni îngrozitoare : pe muntele Albanus a plouat 
cu pietre 36 fără întrerupere vreme de două zile. Trăsnetul a căzut 
în numeroase locuri. Pe Capitolium au fost trăsnite două temple. 
Şi parapetele castrului de mai sus de Suessula au fost trăsnite, iar 
două străji au fost omorite ; zidurile şi cîteva turnuri din oraşul 
Cumae nu numai că au fost lovite de trăsnete, ci au fost chiar 
năruite. În oraşul Reate 37 s-a văzut o stîncă uriaşă zburînd, iar 
soarele s-a înroşit mai mult ca de obicei, devenind aidoma sînge- 
lui. Din pricina acestor semne şi arătări s-a rînduit o zi de rugă- 
ciuni publice şi, vreme de cîteva zile, consulii s-au îngrijit de ofi- 
cierea ceremoniilor religioase, iar în cursul aceloraşi zile s-au făcut 
sacrificii vreme de 9 zile. 

Deşi Hannibal nădăjduia încă de multă vreme în trădarea ro- 
manilor de către tarentini şi cu toate că romanii îi bănuiau în 
această privinţă, din întîmplare s-a ivit un prilej dinafară pentru a 
grăbi ruperea din confederație. În vreme ce se găsea la Roma în 
truntea unei solii, Phileas Tarentinul, un bărbat cu un suflet veş- 
nic agitat şi care nu putea răbda de fel o linişte îndelungată, din 
pricina căreia i se părea că îmbătrîneşte 38, a ticluit că se duce la 
ostaşii [tarentini] % şi thurini. Aceştia erau păziţi în atriul templu- 
lui Libertăţii 40 cu prea puţină grijă, fiindcă nu era nici în inte- 
resul lor, nici al concetăţenilor lor să-i înșele pe romani. Phileas 
avînd dese convorbiri cu aceştia, şi cumpărînd şi doi paznici ai tem- 
plului, după ce-i scoase pe ostatici de sub pază, la căderea amur- 
gului îi călăuzi pe drumuri ferite şi fugi şi el cu ei. La ivirea zori- 
lor s-a răspîndit în Roma ştirea despre fuga lor şi cei trimiși ca 
să-i urmărească i-au prins pe toţi lîngă Tarracina şi i-au adus înapoi. 
Fiind înfăţişaţi în comitium, în urma încuviinţării poporului au fost 
bătuţi cu vergile şi aruncaţi de pe stînca Tarpeia “!, 


VIII. Cruzimea acestei pedepse a aţîţat spiritele a două cetăţi 
greceşti, Thurii şi Tarentum, cele mai vestite din Italia, dar nu nu- 
mai conducerea lor, ci şi pe fiecare cetăţean în parte, după cum 
aveau legături, fie de rudenie, fie de prietenie, cu cei ucişi într-un 
chip atît de înfiorător. Din rîndurile acestora, vreo 13 nobili tineri 
din Tarentum au urzit o conjurație. Căpeteniile lor erau Nico şi 
Philemenus. Aceştia, înainte de a pune ceva la cale, socotiră că tre- 
buie să aibă o întrevedere cu Hannibal; de aceea, noaptea, pre- 
făcîndu-se că se duc la vînătoare, ies din oraş şi se duc la el. Şi 
deoarece nu erau departe de tabăra punică, s-au ascuns într-o pă- 
dure, aproape de drum. Nico şi Philemenus înaintînd spre străji şi 

fiind prinşi — au cerut chiar ei aceasta — au fost conduşi la Han- 
nibal. Arătînd temeiurile planului lor şi ce anume pregătesc, după 
ce au fost lăudaţi şi încărcaţi cu făgăduinţe, li se porunceşte de 
Hannibal ca, pentru a stîrni încrederea compatrioţilor lor, să spună 
că au ieşit în oraş după prădăciuni şi că vor aduce în Tarentum 
cirezile de vite ale carthaginezilor pe care aceştia le mînaseră la 
păscut pînă în preajma oraşului. Tarentinii i-au făgăduit lui Hanni- 
bal că vor face aceasta în linişte şi fără zarvă. Aceste prăzi aduse 
de tinerii tarentini au atras la început atenţia tuturor romanilor, dar 
pe urmă a stîrnit mai puţină mirare faptul că s-au încumetat să 
facă aceeaşi ispravă şi a doua și a treia oară. Întilnindu-se din nou 
cu Hannibal, toţi s-au legat prin următorul jurămînt: „„Taren- 
tinii vor fi liberi şi îşi vor păstra legile şi toate bunurile lor, nu-i 
vor plăti nici un tribut lui Hannibal, nu vor primi nici o garni- 
zoană punică fără voia lor; după ce vor preda punilor garnizoana 
romană, toate [locuinţele romanilor] 2 vor fi ale carthaginezilor“. 

După ce s-a încheiat această învoială, atunci, mai mult ca ori- 
cînd, Philemenus şi-a făcut obiceiul de a ieşi mai des şi de a se 
întoarce noaptea în oraş. El era îndeobște cunoscut ca pătimaş 
vînător, pentru că îl urmau şi cîinii cu tot alaiul de hăitaşi. După 
ce tarentinii aduceau fie vinatul prins — căci uneori prindeau — 
fie luat de la duşmani, însă pregătit mai dinainte, îl dăruiau sau 
comandantului garnizoanei, sau paznicilor porţii. Aceştia erau în- 
credințaţi că Philemenus pleacă mereu la vînătoare noaptea de 
teama duşmanului. Cînd fapta lui a ajuns atît de obişnuită, încît, 
la un semnal al lui prin fluierat, i se deschidea poarta în orice 
moment din noapte, Hannibal a socotit de cuviinţă că a sosit vre- 
mea să treacă la faptă. Hannibal se găsea la o depărtare cam de 
trei zile de acolo. Ca să nu stirească de loc uimire că tabăra sa 
a rămas într-unul şi acelaşi loc o vreme atît de îndelungată, se 
prefăcea că e bolnav. Chiar şi romanii din garnizoana de la Ta- 
rentum încetaseră de a mai privi bănuitori zăbava şi nemişcarea 
lui Hannibal. 


IX Într-adevăr, Hannibal după ce se hotărî să meargă la Taren- 
tum, îşi alese 10000 de ostaşi şi de călăreţi, anume numai 
pe aceia pe care îi socotise că sînt cei mai potriviţi pentru între- 
prinderea acestei acţiuni, datorită şi sprintenelii, şi armelor lor 
uşoare, iar la a patra veghe 4 din noapte îşi puse trupă în miş- 
care ; trimiţind înainte vreo 80 de călăreţi numizi, Hannibal le 
dădu îndrumări să dea tircoale pe lîngă drumuri şi să bage bine 

de seamă totul, şi pentru ca nu cumva coloanele în marş să fie 
observate de departe de vreun ţăran, le ordonă ca „pe cei care îi 
vor ajunge din urmă să-i întoarcă din drum, iar pe cei care le vor 
ieşi în cale să-i omoare, pentru ca să pară locuitorilor că sînt mai 
curînd tîlhari decît ostași“. Hannibal însuşi, conducîndu-şi armata 
într-ascuns, şi-a întocmit tabăra la o depărtare cam de 15 000 de 
pași de Tarentum, fără să le spună nici măcar atunci ostașilor în- 
cotro merg. Convocîndu-i la adunare, Hannibal le-a atras doar 
luarea aminte asupra următoarelor: „toţi să meargă pe drum şi 
nici unul din ei să nu se abată sau să se îndepărteze de coloana 
de marş; şi să fie mai ales atenţi să primească ordinele şi să nu 
facă nici un pas fără porunca comandanților; el le va aduce la 
cunoştinţă tuturor la vreme ce are de gînd să facă“. Cam în ace- 
eaşi oră la Tarentum ajunge zvonul că un mic număr de călăreţi 
numizi pustiește ţinutul şi că a vîrît pînă departe groaza în ţărani. 
Cu toate că comandantul garnizoanei nu s-a neliniștit cîtuşi de 
puţin de această veste, totuşi a poruncit ca a doua zi în zori să 
iasă o parte din cavalerie pentru a zădărnici prădăciunile făcute de 
vrăjmaşi ; într-atît de nepăsător s-a dovedit a fi el în celelalte 
privinţe, încît pentru dînsul acea incursiune a numizilor a fost o 
dovadă că Hannibal nu şi-a scos oastea din tabără. 

Hannibal şi-a pus oastea în marş în puterea nopţii, cînd toată 
lumea dormea ; călăuză îi era Philemenus, ca de obicei încărcat 
cu vînatul; ceilalți trădători din oraş aşteptau ceea ce fusese 
pus la cale. Într-adevăr, ei se învoiseră cu Philemenus ca o dată 
cu vinatul să introducă pe portița obişnuită oamenii înarmaţi, iar 
pe poarta Temenitis din partea opusă să intre Hannibal. Cartierul 
porţii Temenitis nu se întindea pînă la mare, ci era situat spre ră- 
sărit. Lîngă această poartă, nişte morminte ocupau un oarecare 
spaţiu în interiorul zidurilor. Cînd Hannibal se apropie de poartă, 
dădu semnalul cu torța aprinsă, aşa cum fusese învoiala, şi atunci 
se văzu luminînd acelaşi semnal cu focul, repetat de Nico; apoi 
deodată se stinseră luminile din ambele părţi. Hannibal îşi con- 
duse trupele în linişte spre poartă. Pe neaşteptate, Nico atacă stră- 
jile adormite și le doboară în culcuşurile lor, iar apoi deschide 
poarta. Hannibal intră cu trupa de pedestraşi, iar călăreților le po- 
runceşte să rămînă pe loc, pentru a putea galopa pe cîmpul liber, 
unde va fi nevoie. Şi Philemenus se apropie de portiţa din cea- 
laltă parte pe care obișnuia să intre şi să iasă. După ce glasul său 
cunoscut şi semnalul obişnuit treziseră străjile, în vreme ce Phile- 
menus spunea că abia mai poate duce povara uriaşă a fiarei, i se 

deschide portiţa. Însuşi Philemenus împreună cu un vînător fără 
vreo povară asupra lui, urmînd pe cei doi tineri care transportau 
mistrețul, străpung cu arma de vînătoare straja, uimită de mărimea 
neobişnuită a jivinei, pe cînd se întorcea către cei care-o duceau. 
Intrînd apoi încă vreo 30 de soldaţi, aceştia ucid celelalte străji 
şi sparg poarta cea mai apropiată; apoi năvălese numaidecit şi 
trupele cu steagurile în frunte ; conduşi în tăcere către forurn, 
aceştia s-au unit cu Hannibal. Atunci Hannibal împărțind 2 000 
de galli în trei pîlcuri, îi trimite în diferite părţi prin oraş [din- 
du-i fiecărui pile cîte două călăuze :tarentine] “4. Hannibal le po- 
runceşte să ocupe îndeosebi străzile populate, stîrnind pretutindeni 
zarvă, pe romani să-i măcelărească, în schimb pe locuitorii oraşu- 
lui să-i cruţe ; însă, pentru ca să poată face aceasta, el dă urmă- 
toarele îndrumări tinerilor tarentini : dacă vor recunoaşte de la 
distanță pe vreunul din ai lor, să-i invite să stea liniștiți, să tacă 
şi să aibă toată încrederea. 


X Se şi produseseră strigăte şi zarvă, aşa cum se obişnuieşte 
într-un oraş cucerit, dar nimeni nu ştia cu destulă siguranţă ce 
se întîmplă. Tarentinii credeau că au năvălit romanii spre a prăda 
cetatea, romanilor li se părea că a izbucnit o răscoală cu vicleșug 
urzită de orăşeni. Comandantul garnizoanei, trezit de cea dintii 
zarvă, izbuti să scape cu fuga în port, unde luă o barcă şi făcînd 
ocolul orașului se duse în cetăţuie. Încurcătura a fost pricinuită și 
de auzirea unei trîimbiţe răsunînd dinspre teatru, căci nu numai 
faptul că trîmbiţa, pregătită de trădători, fusese romană, aleasă 
tocmai în acest scop, dar şi faptul că suflase în ea, fără dibăcie, un 
grec, şi astfel făcu să nu se ştie nici cine dă semnalul şi nici pentru 
cine sună. Abia cînd s-au revărsat zorile, atît recunoaşterea arme- 
lor punice, cît şi a celor gallice le-a risipit romanilor orice îndoială, 
ian grecii, văzînd pe romani zăcînd ici şi colo măcelăriți, şi-au dat 
la rîndu-le seama că oraşul fusese cucerit de Hannibal. 

După ce se lumină mai bine, în vreme ce romanii care supra- 
viețuiseră măcelului îşi căutau scăparea în cetățuie, încet-încet în- 
cepu să se potolească şi zarva. Atunci Hannibal porunci ca tarentinii 
să fie chemaţi la adunare, însă fără arme. Şi s-au adunat cu toţii, 
afară de cei care îi urmaseră pe romani în retragerea lor din cetă- 
țuie spre a împărtăşi împreună cu ei aceeaşi soartă. Hannibal li 
se adresă cu bunăvoință, amintindu-le de atîtea binefaceri aduse 


de el lor şi chemînd ca martori pe concetăţenii lor pe care îi luase 
mrimnmniani 45 sa DXX Aa 1 Moaniazasa 33 Aa Io MDaonaa o astea d 

totodată stăpînirea tiranică a romanilor, porunci ca fiecare tarentin 
să se retragă în locuinţa sa şi să-şi scrie numele pe uşă, „el va da 
ordin să fie prădate acele case care nu vor avea scris numele pe 
ele. Dacă vreun tarentin va scrie numele său pe casa vreunui ce- 
tățean roman (îndeobşte romanii locuiau în casele goale ale taren- 
tinilor), el îl va socoti duşman“. După ce s-a împrăştiat adunarea, 
deoarece porţile caselor însemnate cu numele aliaţilor se deosebeau 
de acelea ale potrivnicului, dîndu-se semnalul, pretutindeni s-a 
pornit la devastarea locuinţelor romanilor ; şi într-adevăr, acolo au 
fost destul de multe prăzi. = 


XI A doua zi, Hannibal îşi conduse trupele la atacul cetăţuii. 
Văzînd însă că aceasta e proteguită şi de mare, de care este scăl- 
dată în cea mai mare parte, fiind aşezată pe o peninsulă încon- 
jurată de stînci prăpăstioase şi despărțită de oraş şi printr-un zid, 
şi printr-un şanţ 4% uriaş, deoarece îşi da seama că cetăţuia nu 
poate fi cucerită nici prin asalt, nici prin lucrări de asediu, pentru 
ca nu cumva grija de a-i apăra pe tarentini să-l întîrzie şi pe el 
de la treburi mai importante sau pentru ca romanii să nu dea vreun 
atac din cetăţuie împotriva tarentinilor rămaşi fără o puternică apă- 
rare, atunci cînd vor găsi ei cu cale, hotărî să despartă oraşul de 
cetăţuie printr-un val de parapete. Hannibal nădăjduia chiar că se 
va putea măsura cu romanii atunci cînd aceştia vor încerca să-i 
împiedice pe puni în timpul lucrărilor de împresurare ; dacă roma- 
nii se vor năpusti asupra lor cu mai multă semeţie în luptă, în 
urma unui mare măcel forţele garnizoanei vor slăbi într-atit, încît 
tarentinii își vor putea uşor apăra oraşul împotriva romanilor prin 
forțe proprii. Îndată ce s-au început lucrările de asediu, romanii, 
deschizind pe neaşteptate poarta cetăţuii, porniră în iureş asupra 
punilor care lucrau, iar străjile lor care erau înaintea lucrărilor se 
lăsară respinse, încît izbînda le mări romanilor şi mai mult îndrăz- 
neala şi, de aceea, îi urmăriră pe duşmani alungîndu-i şi mai de- 
parte. Atunci, la semnalul dat, carthaginezii, pe care Hannibal îi 
ținuse pregătiţi în acest scop, au pornit la atac din toate părţile. 
Romanii n-au fost în stare să reziste atacului ; deoarece în fuga 
lor, în neorînduială, erau împiedicaţi fie de îngustimea locului, 
fie de cel de-al doilea val de parapete început, precum şi de ce- 
lelalte săpături ale lucrărilor de împresurare, cei mai mulți s-au 
prăvălit în şanţ. Totuşi au murit mai mulţi romani în timpul fugii 
decît în luptă. După aceasta, punii şi-au continuat lucrările de în- 
tărire fără să mai fie împiedicaţi de nimeni : în felul acesta ei au 

săpat un şanţ uriaş, iar dincoace de el au ridicat valul de parapete. 
Apoi Hannibal s-a pregătit să mai adauge încă un zid în aceeași 
regiune, mai apoi la o mică depărtare, pentru ca tarentinii să se 
poată apăra singuri împotriva romanilor şi fără vreo garnizoană 
carthagineză. Cu toate acestea, Hannibal lăsă la Tarentum o ne- 
însemnată garnizoană, pentru ca totodată să-i ajute pe tarentini 
şi la terminarea zidului [şi la apărare], iar el plecă cu celelalte 
trupe spre riul Galaesus 47 (acest rîu se află la o depărtare de 5 000 
de paşi de oraş) şi-şi întocmi tabăra acolo. Din această tabără, 
Hannibal se întoarse ca să cerceteze mersul lucrărilor de la Ta- 
rentum ; deoarece lucrările de fortificaţie se ridicaseră mult mai 
repede decît se aşteptase, lui Hannibal i se înfiripă nădejdea că 
poate cuceri chiar cetățuia. Şi într-adevăr, aceasta nu era apărată 
de vreo înălțime, cum sînt celelalte, ci era aşezată în loc şes, fiind 
despărțită de oraş numai prin zid şi şanţuri. 

Tocmai pe cînd carthaginezii atacau cetăţuia cu tot felul de 
maşini şi lucrări de împresurare, trupele trimise în. ajutor de la 
Metapontum 4 le-au insuflat romanilor curaj într-o asemenea mă- 
sură, încît au dat pe neaşteptate năvală noaptea asupra lucrărilor 
carthagineze. Unele lucrări, romanii le-au năruit, pe altele le-au 
distrus, dindu-le foc. De aceea, Hannibal a renunţat la planul de 
a ataca cetăţuia prin acea parte. Dar îi mai rămăsese o nădejde : 
asediul. Dar nici această nădejde nu era destul de temeinică, de 
vreme ce romanii, care stăpîneau cetăţuia aşezată pe peninsulă şi 
dominînd gurile portului, aveau marea liberă ; în schimb, deoarece 
Tarentum era lipsit de transporturile de aprovizionare pe mare, 
aproape că erau mai lipsiţi de cele trebuincioase asediatorii decît 
împresuraţii. Hannibal, convocînd căpeteniile tarentinilor, le-a în- 
şiruit toate greutăţile de faţă, spunînd : „el nu vede vreo cale pen- 
tru a cuceri o cetăţuie atît de întărită şi nu-şi pune nici o nădejde 
în împresurare atîta vreme cît duşmanii stăpînesc .marea; dar 
dacă dînsul va avea la îndemînă vase cu care să zădărnicească 
transporturile de aprovizionare, duşmanii, sau vor preda numaide- 
cît cetatea, sau se vor retrage din cetăţuia“. 

Tarentinii erau de aceeaşi părere cu Hannibal ; însă ei soco- 
teau că acela care vin€ cu planul trebuie să dea şi mijloacele pen- 
tru a-l duce la bun sfîrşit. „De bună seamă, vasele carthagineze 
chemate din Sicilia vor fi în măsură să facă aceasta ; în schimb, 
navele tarentinilor care sînt închise într-un golf îngust, în ce chip 
vor scăpa de acolo pornind în largul mării, cîtă vreme duşmanul 
are în mînă gurile portului ? 49. Vor scăpa — le răspunse Hannibal. 

Mintea omului dezleagă multe probleme îngreuiate de natură 50. 
Aveţi un oraş aşezat în cîmpie ; ulițele drepte și destul de largi 
sînt deschise în toate părţile. Pe calea! care vine dinspre port, 
trece prin centrul Tarentului şi se îndreaptă spre mare voi trece din- 
colo îmbarcînd pe nişte care vasele cu capacitate mai mică, iar ma- 
rea care este acum în stăpînirea duşmanului va fi a noastră şi atunci 
vom înconjura cetăţuia de acolo, dinspre mare, şi de aici, dinspre 
uscat, și o vom cuceri într-un timp şi mai scurt: sau după ce va fi 
părăsită de duşnani, sau chiar cu potrivnicii înăuntru“, 

Această cuvîntare nu numai că le-a dat tarentinilor nădejdi de 
biruinţă, ci le-a stîrnit într-adevăr şi o puternică admiraţie pentru 
comandantul carthaginez. Numaideciît au fost strînse de pretutin- 
deni care, alăturîndu-se mai multe laolaltă ; după aceea s-au adus 
pîrghiile pentru a trage vasele la uscat, s-a nivelat apoi drumul 
pentru ca să treacă mai uşor carele, iar greutatea la traversare să 
fie mai mică. Apoi s-au strîns şi animalele de povară şi s-a purces 
cu hărnicie la treabă. După cîteva zile, flota echipată şi pregătită 
înconjură cetăţuia şi Hannibal aruncă ancorele chiar în faţa gurilor 
portului. Hannibal lăsă Tarentum în această situaţie, iar el se îna- 
poie în tabăra de iarnă. 

Totuşi istoricii 5 se deosebesc în păreri în ce priveşte faptul 
dacă trădarea tarentinilor s-a întîmplat în anul precedent sau în 
acest an. Cei mai mulţi analişti și cei mai apropiaţi prin vîrstă de 
vremurile în care s-au petrecut aceste întîmplări au scris că acestea 
s-au petrecut în cursul acelui an 5. 


XII La Roma, consulii și praetorii au prăznuit neîntrerupt săr- 
bătorile latine pînă la a 5-a zi înainte de calendele lui mai. 
După aducerea jertfelor pe muntele [Albanus] în acea zi, fiecare 
pleacă în provincia sa. Atunci s-a ivit o nouă superstiție scoasă 
din profeţiile 5 lui Marcius ; acest Marcius fusese un faimos pre- 
zicător. Cînd în anul precedent asemenea cărţi se cercetau potri- 
vit unui decret senatorial, ele ajunseseră în mîinile praetorului ur- 
ban Marcus Aemilius, care primise această însărcinare ; la rîndul 
său, el le predase numaidecît noului praetor Sylla. Temeinicia celei 
dintîi profeţii a lui Marcius, răspîndite în urma împlinirii eveni- 
mentului, era o chezăşie că se va îndeplini şi cel de-al doilea eve- 
niment, al cărui soroc nu sosise încă. În cea dintîi prorocire se 
prezisese dezastrul de la Cannae cam în aceste cuvinte stihuite : 

„Tu urmaş al Troiei 5, fugi de rîul Cannae şi vezi să nu fii 
silit de un venetic norod să te măsori cu el în cîmpia lui Diome- 

des 57, dar tu nici nu-mi vei da crezare pînă nu vei umple cîmpul 
de sînge şi pînă în vremea în care rîul căra-va mii de ostaşi de-ai 
tăi ucişi, de pe roditorul pămînt către nemărginita mare. Carnea 
ta fi-va hrană peştilor, păsărilor şi fiarelor care locuiesc pămin- 
turile. Căci aşa mi-a cuvîntat mie Jupiter 1“ 

Cei care se războiseră chiar în acele locuri şi-şi dăduseră seama 
că dezastrul s-a întîmplat acolo, au recunoscut şi cîmpiile lui Dio- 
medes Argeanul şi rîul Cannae 58. Apoi s-a dat citire în senat sti- 
hurilor celeilalte profeţii, cu atît mai nedesluşite, cu cit faptele vii- 
toare sînt mai nesigure decit cele trecute 5, şi prin însuși felul 
încîlcit, mai încîlcit % ca oricare altul în care s-a scris o proro- 
cire : „Romani! Dacă vreţi să-l alungaţi pe vrăjmaş şi să îndepăr- 
taţi urgia care se abate asupra voastră din îndepărtatele tărimuri 
ale neamurilor, sînt de părere să făgăduiţi jocuri în cinstea lui 
Apollo %!, care să se prăznuiască în fiecare an cu cuvioşie ; pentru 
popor, parte din bani vor fi daţi din fondurile statului, iar la rîn- 
du-le patricienii vor da pentru dînşii şi familiile lor ; praetorul în- 
sărcinat cu desfăşurarea acestor jocuri va fi acela care va împărţi 
cel mai bine dreptate poporului şi plebei %. [Colegiul] decemvirilor 
va săvirşi jertfele după rînduiala greacă. Dacă veţi face aceasta 
cum; se cuvine, bucura-vă-veţi de-a pururi, iar faptele şi viața voas- 
tră fi-vor mereu mai bune, căci dintre zei îi va nimici pe vrăjmaşii 
voştri acela care-şi paşte turmele nesupărat pe imașurile voastre“. 

S-a fixat o zi pentru tilcuirea acestei prorociri. A doua zi s-a 
dat un senatus-consultum pentru ca [colegiul] preoţilor decemviri 
să cerceteze cărţile sibylline, pentru a se şti ce trebuie să se facă 
în privinţa sacrificiilor și jocurilor închinate lui Apollo. După ce 
s-au cercetat cărţile sibylline, [colegiul] decemvirilor a întocmit o 
dare de seamă către senat, iar acesta a hotărît să se făgăduiască şi 
să prăznuiască jocuri în cinstea lui Apollo ; după ce se vor desfă- 
şura jocurile, senatul va da 12 000 de aşi praetorului, precum şi 
două vite mari pentru săvîrşirea jertfelor 3. 

S-a mai dat şi un al doilea senatus-consultum, prin care [co- 
legiul] decemvirilor trebuia să îndeplinească sacrificiile după rîn- 
duiala greacă, aducîndu-se următoarele jertfe : lui Apollo, un bou 
aurit şi două capre albe aurite %, Latonei, o vacă aurită. Praetorul 
care avea să celebreze jocurile în Circus Maximus a dat un edict 
prin care cerea ca poporul să-i dea zeului Apollo obolul în timpul 
acestor jocuri, fiecare după puterile sale. Prin urmare, aceasta este 
sorgintea jocurilor apollinare, care s-au dat pentru izbîndirea şi 

nu pentru sănătatea poporului, cum cred cei mai mulți, şi aceasta 
e obîrşia făgăduinţelor şi înfăptuirilor. 

Poporul a privit jocurile cu cununi 6% pe cap, iar matroanele au 
rostit rugăciuni. Îndeobşte norodul s-a ospătat cu uşile deschise, 
prînzind în pridvorul caselor. Această prăznuire a rămas cu mare 
faimă prin tot felul de ceremonii. 


XIII Pe cînd Hannibal se afla în împrejurimile Tarentului %, 
iar amîndoi consulii erau în Samnium, şi se părea că romanii vor 
asalta Capua, tocmai atunci campanii începură să simtă foametea, 
nenorocire care de obicei e urmarea unei lungi împresurări, fiindcă 
oştile romane îi împiedicaseră să facă însămînţări. De aceea ei au 
trimis soli la Hannibal ca să-l roage ca înainte să-şi aducă consulii 
legiunile în ţinuturile lor şi ca toate drumurile să ajungă în mîinile 
duşmanilor, să ordone ca să se aducă grîne la Capua din regiunile 
vecine. Hannibal porunci ca Hanno cu armata sa să treacă din 
Bruttium la Capua şi să se străduiască să pună cereale la dispoziția 
campanilor. Hanno plecînd din Bruttium cu oastea, ca să se fe- 
rească de castrul duşmanilor şi de consulii care se găseau în Sam- 
nium, pe cînd se apropia de Beneventum îşi întocmi tabăra pe o 
costişă, la 3 000 de paşi de acest oraş. De acolo, el porunceşte ca 
grînele strînse de la noroadele aliate învecinate, unde se aduseseră 
recoltele în vară, să se transporte cu căruțele în tabăra sa, dînd 
detaşamente de pază care să însoţească aceste transporturi. Apoi a 
trimis o ştafetă la Capua cu ştirea ca, în ziua fixată, campanii să 
fie de faţă în tabără, spre a-şi lua în primire grînele, aducînd orice 
fel de mijloace de transport, cu orice fel de vite de povară, strînse 
de pe ogoare. De altfel, potrivit cu delăsarea şi cu nepăsarea cam- 
panilor, ei au procedat astfel: au trimis ceva mai mult de patru 
sute de căruţe şi, în schimb, mai puţine vite de povară. Din această 
pricină au fost dojeniţi de Hanno, „de vreme ce nici chiar foamea, 
care asmute şi jivinele necuviîntătoare, nu le poate stîmi îngrijo- , 
rare“, şi de aceea le-a amînat ziua pentru a-şi cere grînele cînd 
vor avea mai multe mijloace de transport. După ce toate acestea 
fuseseră aduse la cunoştinţa beneventanilor — aşa cum se petrecu- 
seră, — aceştia au trimis de îndată zece soli la consuli (castrul 
romanilor era în împrejurimile localităţii Bovianum). Consulii, au- 
zind cele ce se petrec la Capua, după ce s-au înţeles între dînşii 
ca unul dintre ei să conducă armata la Capua, Fulvius, căruia îi 
căzuse la sorţi noua provincie, plecînd în timpul nopţii, a intrat 
între zidurile cetăţii Beneventum. Făcînd cercetări îndeaproape, 

el a aflat că „Hanno e plecat cu o parte din armată pentru trans- 
portul cerealelor, că griînele au fost distribuite campanilor prin 
mijlocirea quaestorului, că au sosit două mii de care şi o altă mul- 
ţime fără arme şi în neorînduială, că toate se desfăşoară în dezor- 
dine şi în grabă şi că a dispărut aspectul taberei şi ordinea ostă- 
şească în urma amestecului soldaţilor cu ţăranii și sclavii“. După 
ce toate acestea s-au adeverit îndeajuns, consulul le-a poruncit 
ostaşilor : „în noaptea următoare să se pregătească numai armele 
şi drapelele : trebuie atacată tabăra carthagineză“. La veghea a 
patra din noapte, romanii au plecat, lăsînd la Beneventum baga- 
jele şi toate poverile şi după ce au sosit la tabăra potrivnicului cu 
puţin înainte de zorii zilei, atîta spaimă au stîmnit în puni, încît, 
dacă tabăra ar fi fost aşezată în cîmpie, fără îndoială că ar fi 
putut fi cucerită la cel dintii iureş: dar tabăra era apărată şi de 
poziţii înalte, şi de întărituri la care nu se putea ajunge prin vreo 
parte decit numai printr-un urcuş prăpăstios şi greu. În zorii zilei 
s-a încins o luptă crîncenă ; punii nu numai că apără parapetele 
taberei, ci, ca unii care se bucură de o poziţie mai favorabilă, îi 
dau chiar peste cap pe vrăjmaşii care se străduiesc să urce po- 
vârnişul. 


XIV Totuşi, dîrzenia bărbăţiei romanilor a biruit totul și în 
cîteva părţi ei au izbutit să ajungă la parapetele şi la şanţurile 
taberei, însă cu multe răni şi cu pierderi printre ostaşi. De aceea, 
după ce-i convocă [pe legaţi] % şi pe tribunii militari, consulul le 
spuse că trebuie să renunţe la îndrăzneaţa acţiune începută : „lui 
i se pare mai sigur să-şi ducă înapoi în acea zi oastea la Beneven- 
tum, apoi a doua zi să întocmească [castrul] % în faţa taberei 
duşmane, pentru ca nici oamenii să nu poată ieşi de aci, şi nici 
Hanno să nu se înapoieze. Ca să izbîndească mai uşor, el îl va 
chema şi pe colegul său cu întreaga lui oaste şi amîndoi vor stră- 
muta întregul război la împresurarea acestei tabere“. Strigătul 
ostajilor care respingeau acest plan al comandantului lor a zădăr- 
nicit atitudinea lui atît de şovăielnică, tocmai. cînd consulul suna 
retragerea. 

Cea mai apropiată de duşmani în acea parte era cohorta pae- 
lignă ; comandantul ei, Vibius Accaus, smulgînd steagul, îl aruncă 
dincolo de parapetele taberei vrăjmaşe. Apoi, rostind blesteme 
asupra sa şi asupra cohortei sale, dacă duşmanul va izbuti să pună 
stăpînire pe acest steag, se năpusti cel dintii, trecînd peste şanţuri 
şi parapete, și pătrunse în tabăra punilor. În vreme ce paelignii 

începură să dea lupta în interiorul parapetelor, Valerius Flaccus, 
tribunul militar al legiunii a treia, îi învinuia pe romani de moli- 
ciune, pentru că au cedat aliaților cinstea de a cuceri [tabăra] & 
duşmanilor. 

Titus Pedanius, centurionul primului manipul de principes, 
după ce-i smulse stegarului drapelul, strigă : „În clipa asta acest 
drapel şi acest centurion va intra înăuntrul parapetelor duşmane : 
cei care au de gînd a-i opri pe vrăjmaşi să pună mîna pe drapel, 
să-l urmeze !“ Cînd a trecut şanţul, mai întîi l-au urmat tovarăşii 
de arme din manipulul său şi după ei s-a luat toată legiunea. Acum 
şi consulul, văzîndu-i pe cei care treceau peste parapete, își 
schimbă şi el planul şi, în loc să-i mai [oprească] 70 şi să-i mai 
cheme înapoi pe romani, începu să dea imbolduri şi să-și îmbăr- 
băteze ostaşii ; el le arătă în ce poziţie grea şi în ce mare primejdie 
se află cea mai vitează cohortă a aliaţilor, precum şi legiunea ce- 
tăţenilor romani. Aşadar, toţi împreună şi fiecare pentru sine, fie 
în poziţii uşoare, fie grele, deşi erau aruncate sulițe şi săgeți din 
toate părţile şi le şedeau stavilă în cale şi arme ofensive, şi trupuri 
de vrăjmaşi, străbat printre ei şi năvălesc înăuntru în tabără ; chiar 
mulţi răniţi, fiindcă erau sleiţi de vlagă şi de [atîta] sînge scurs, 
se străduiau să cadă în şanţurile duşmanilor. În chipul acesta ta- 
băra carthagineză a fost ocupată într-o clipă de romani, de parcă 
ar fi fost aşezată în cîmpie şi n-ar fi fost atît de întărită. A urmat 
după aceea un măcel şi nu o luptă, deoarece atitea ființe erau 
amestecate de-a valma dincolo de parapete. Peste 10 000 de duş- 
mani au fost doboriîţi ; mai mult de 7 000 de soldaţi campani îm- 
preună cu cei trimişi după aprovizionare au fost capturați cu toate 
poverile şi cu tot convoiul de care şi de vite de tras la ham şi la 
jug. Au mai fost şi alte prăzi în cantităţi uriaşe, pe care Hanno le 
capturase ici-colo, ori de cîte ori ieşea după prădăciuni prin ţinu- 
turile aliaţilor poporului roman şi pe care le grămădise acolo. Dis- 
trugînd apoi tabăra duşmanilor, romanii s-au întors la Beneventum, 
şi acolo, amîndoi consulii (căci acolo a venit după citeva zile şi 
Appius Claudius) au vîndut şi au împărţit prăzile. Înaintea tuturor 
au fost răsplătiți cei prin ale căror strădanii fusese cucerită tabăra 
vrăjmaşă, şi anume Accaus Paelignus şi Titus Pedanius, fruntaşul 
legiunii a treia. De la localitatea Cominium Ocritum 71, unde i s-a 
adus la cunoştinţă înfrîngerea taberei punice, Hanno s-a înapoiat 
în ţinutul bruttiilor cu puţinii oameni trimişi după aprovizionare şi 
pe care îi adusese cu sine din întîmplare, mai mult fugind decît 
mărşăluind. 


https://biblioteca-digitala.ro 


DE LA FUNDAREA ROMEI. CARTEA XXV 313 


XV La rindu-le campanii, auzind de dezastrul lor deopotrivă de 
greu cu cel al aliaţilor, au trimis soli la Hannibal ca să-i dea de 
veste că „amîndoi consulii se găsesc la Beneventum, la o depăr- 
tare de o zi de marş de Capua ; războiul a ajuns aproape la porţile 
şi zidurile oraşului ; dacă Hannibal nu va veni degrabă în ajutorul 
lor, Capua va cădea în stăpînirea vrăjmaşilor mai repede decît 
Arpi. Nu trebuie să se pună atita preţ nici măcar pe Tarentum 
însuşi, darămite pe cetăţuia ei, încît să! predea poporului roman 
Capua, lăsînd stingher şi fără apărare un oraş pe care de obicei 
Hannibal l-a pus pe picior de egalitate cu Carthagina“. Hannibal, 
făgăduind că va avea grijă de campani, trimite deocamdată 2 000 
de călăreţi cu cîţiva subalterni de-ai săi, pentru ca, cu acest spri- 
jin, Capua să-şi poată apăra ogoarele de pustiiri. 

Între timp şi romanii au grijă, la fel ca şi de alte lucruri, de 
cetățuia Tarentului şi de garnizoana care era asediată acolo. Le- 
gatul Caius Servilius este trimis, cu încuviințarea senatului, de 
praetorul Publius Cornelius în Etruria ca să cumpere grîne ; apoi, 
străbătînd printre posturile dușmane, el a ajuns în portul Tarentum 
cu vreo citeva vase încărcate. La sosirea lui, împresuraţii, care 
mai înainte nutriseră slabe nădejdi de scăpare şi fuseseră de multe 
ori chemaţi de către duşmani prin convorbiri şi chiar îndemnați de 
ei să treacă de partea carthaginezilor, acum, la rîndu-le, începură 
să-i cheme pe vrăjmaşi şi să le dea imbolduri să treacă la dînşii. Şi 
garnizoana 7? era acum destul de puternică, deoarece romanii, pen- 
tru a apăra cetăţuia Tarentului, aduseseră acolo ostaşi din [Metapon- 
tum] 7, De aceea numaidecît metapontinii, cînd s-au văzut scă-. 
paţi de teama cu care erau ţinuţi în încordare, au trecut de partea 
lui Hannibal. În acelaşi timp, pe acelaşi litoral al mării, au făcut la 
fel şi thurinii. Pe aceştia i-a împins nu mai mult trădarea tarenti- 
nilor şi a metapontinilor, şi ei la fel de obirşie din Achaia 4, şi 
cu care erau uniţi prin legături de sînge, cît ura împotriva roma- 
nilor din pricina ostaticilor lor ucişi de curînd. Prietenii şi rudele 
lor au trimis scrisori şi ştafete la Hanno și la Mago%5, care se gă- 
seau aproape în ţinutul bruttiilor, spunîndu-le : „dacă vor înainta 
cu oştile pînă în preajma zidurilor cetăţii, ei vor preda Thurii 70 
în mîna carthaginezilor“, 

Marcus Atinius comanda o mică garnizoană în oraşul Thurii. 
Thurinii socoteau că-l vor putea lesne ademeni să dezlănțuie o 
luptă la voia întîmplării, deoarece acesta nu se bizuia atît pe osta- 
şii săi, care erau foarte puţini la număr, cît pe tineretul din Thurii; 

în acest scop Atinius împărţi tineretul pe centurii și îl înarmă pen- 
tru asemenea împrejurări. 

Împărţindu-şi trupele între ei după ce comandanții carthaginezi 
au intrat în ţinutul thurinilor, Hanno cu armata de pedestraşi se 
îndreaptă cu vrăjmăşie împotriva oraşului ; Mago cu cavaleria sa 
rămîne locului, ferit de nişte costişe, parcă menite să ascundă cap- 
canele. Atinius, aflînd prin iscoadele sale numai de trupele de pe- 
destraşi carthaginezi, îşi scoase în linie de bătaie numai trupa de 
pedestraşi, neştiind nici de trădarea celor dinăuntrul cetăţii, nici de 
cursele întinse de vrăjmaşi. Lupta dintre cele două pedestrimi a 
fost foarte puţin crîncenă, fiindcă în prima linie de bătaie romanii 
aveau un număr mic de luptători, iar thurinii, în loc să-i ajute pe 
romani, aşteptau mai degrabă sfîrşitul luptei. În schimb, linia de 
bătaie a carthaginezilor se retrăgea într-adins, pentru ca să-l atragă 
pe duşmanul neprevăzător în spatele costişei ocupate de cavaleria 
lor. Cînd s-a ajuns acolo, călăreţii puni s-au năpustit în iureş cu 
strigăte asupra romanilor şi îndată au şi pus pe fugă ceata de thu- 
rini aproape neorînduiţi, care şedeau la îndoială de partea cui să 
lupte. Romanii, deşi fuseseră înconjurați şi strîmtoraţi dintr-o parte 
de cavalerie, din cealaltă de pedestrime, au prelungit totuşi lupta 
o bucată de vreme; în cele din urmă întorc şi ei spatele şi fug 
spre oraş. Aici strîngîndu-se laolaltă toţi trădătorii, după ce au 
primit ceata concetăţenilor pe porţile deschise, cînd au văzut că 
romanii bătuţi şi împrăştiaţi se retrag spre oraş au strigat : „Cartha- 
ginezii sînt pe aproape! Vrăjmaşii vor intra în cetate amestecați 
de-a valma cu romanii, dacă nu vor fi închise degrabă porţile“. În 
felul acesta romanii lăsaţi afară, dincolo de porţi, au rămas la în- 
demîna carthaginezilor pentru a fi măcelăriți. Totuşi, Atinius înso- 
ţit de puţini romani au fost primiţi în Thurii. Apoi tulburările au 
mai durat puţin, deoarece [unii] erau de părere că trebuie [să ră- 
mînă] 7? credincioşi romanilor, iar alții — să se plece în faţa ur- 
sitei şi să predea cetatea biruitorilor. De altfel, cum se întîmplă 
de cele mai multe ori, ursita şi sfaturile rele au fost acelea care 
au biruit : Atinius şi cu ai săi au fost conduşi pînă la mare şi îm- 
barcaţi pe vase, mai mult pentru că thurinii voiau să se arate ome- 
noşi faţă de Atinius pentru cîrmuirea lui dreaptă şi plină de blîn- 
deţe față de ei, decît din respect pentru romani. După aceasta, 
thurinii îi primesc pe carthaginezi în cetate 78, 

Consulii conduc legiunile de la Beneventum 7? în ţinutul cam- 
pân nu numai pentru a distruge cerealele care crescuseră înalte 
pe lanuri, ci şi pentru a asedia Capua, încredinţaţi că vor stîrni 

faimă în jurul consulatului lor prin nimicirea unui oraş atit de 
bogat şi, în acelaşi timp, că vor şterge nemaipomenita pată de pe 
obrazul Imperiului Roman, pentru că de trei ani8! rămăsese 
nepedepsită trădarea unui oraş atît de apropiat. Dar pentru ca 
Beneventum să nu rămînă fără apărare şi pentru a se preîntimpina 
surprizele războiului, în cazul că Hannibal va veni la Capua ca să 
dea ajutor aliaţilor săi — fapt de care nu se îndoiau — și pentru 
ca să poată înfrunta atacul cavaleriei carthagineze, îi poruncesc 
lui Tiberius Gracchus să vină din Lucania la Beneventum cu ca- 
valeria şi cu trupele uşor înarmate şi „să pună pe cineva în fruntea 
legiunilor şi castrului său permanent, pentru ca să apere interesele 
romanilor în Lucania“. 

XVI Lui Gracchus i s-a arătat o tristă prevestire: înainte 
de a pleca din ţinutul Lucaniei, după ce a săvirşit jertfa, doi 
şerpi, tîrindu-se pe furiș, s-au apropiat de măruntaiele victimei 
şi i-au mîncat ficatul, dar cînd au fost zăriţi, au dispărut repede 
din faţa privirilor. Din această pricină, în vreme ce din îndemnul 
haruspicelui se repetau sacrificiile, şi pe cînd măruntaiele erau 
observate cu mai multă luare aminte, se spune că şerpii [furi- 
şîndu-se] %2 şi a doua şi apoi a treia oară, după ce au muşcat din 
ficat, au plecat nesupăraţi. Deşi haruspicii au declarat că această 
minune îl priveşte pe comandant şi i-au atras atenţia să se fe- 
rească de oamenii ascunşi şi de sfaturi aidoma lor, totuşi nici o 
prevedere n-a putut clătina. hotărîrea apropiată a ursitei 82. 

Flavius Lucanus era căpetenia acelei facţiuni din Lucania care 
rămăsese de partea romanilor, în vreme ce cealaltă trecuse alături 
de Hannibal. Fiind ales praetor de către partizanii săi, el îşi în- 
deplinea de [doi ani] 5 dregătoria. Flavus, schimbîndu-şi pe ne- 
aşteptate simțămintele şi căutînd să cîştige vază în faţa lui Hanni- 
bal, nu s-a mulţumit numai să treacă de partea lui Hannibal şi 
să-i atragă la trădare şi pe lucani, ci pe deasupra a căutat să 
consfințească tratatul încheiat cu duşmanii, cu capul şi sîngele 
comandantului şi oaspetelui său, drept chezăşie a trădării. 

Flavus Lucanus a venit într-ascuns la o convorbire cu Mago 
care comanda pe puni în ţinutul bruttiilor 85 şi după ce i-a auzit 
făgăduinţa acestuia, că dacă-l vor preda punilor pe comandantul 
romanilor lucanii vor deveni liberi, bucurindu-se de legile şi de 
legăturile de prietenie cu punii, l-a condus pe Mago într-un de- 
fileu (îngust. Flavus îi spuse acestuia] că el îi va aduce [acolo] 
pe Gracchus însoţit de [un] % mic număr din ai săi: „Mago să 

ascundă acolo pedestrași şi călăreţi înarmaţi“. (Într-adevăr, în 
aceste ascunzători puteau încăpea un mare număr de ostaşi). După 
ce locul a fost îndeajuns de bine ales şi cercetat din toate părţile, 
s-a fixat o zi pentru aducerea la îndeplinire a faptului. Flavus 
se înfăţişă comandantului roman ; el îi spuse că a început o ac- 
țiune de seamă; pentru aceasta era nevoie de ajutorul lui 
Gracchus însuşi pentru a o aduce la îndeplinire: „căci el a con- 
vins căpeteniile tuturor popoarelor supuse, care în toiul răzvrătirii 
din întreaga Italie trecuseră de partea lui Hannibal, să revină la 
legăturile de prietenie cu romanii, deoarece statul roman, deşi 
după dezastrul de la Cannae ajunsese aproape de pieire, cres- 
cuse, devenind din zi în zi mai puternic şi mai înfloritor, în 
schimb puterea lui Hannibal apunea, dispărînd aproape de tot: 
faţă de o greşeală [de mult] trecută, romanii nu se vor arăta 
neînduplecaţi. N-a existat vreodată un popor mai îngăduitor şi 
mai aplecat către iertare ca al romanilor. De cîte ori n-au fost 
iertaţi strămoşii lor pentru răzvrătire ! Asemenea vorbe le-a grăit 
el acestora ; însă ei vor mai degrabă să audă aceleaşi lucruri din 
gura lui Gracchus personal şi să-i strîngă mîna lui dreaptă. Această 
strîngere de mînă va fi chezăşia prieteniei cu dînsul ! În vederea 
convorbirii, el a stabilit un loc ferit de priviri, nu departe de castrul 
romanilor ; acolo, în puţine cuvinte se va putea rezolva toată si- 
tuaţia, aşa fel încît [întregul norod] cu nume de lucan să ajungă 
sub ocrotirea şi în alianţa romanilor“. 

Gracchus încredinţat că acestei convorbiri şi acţiuni îi lipseşte 
orice dedesubt viclean, fiind înşelat de aparenţa adevărului, plecă 
din castru însoţit de lictori 5 şi de un pile de călăreţi. Avîndu-l 
călăuză pe oaspetele său, consulul roman cade în capcana urzită : 
deodată au răsărit din toate părţile vrăjmaşii. Şi pentru ca trădarea 
să nu fie adumbrită de vreo îndoială, ucigaşilor li se alătură şi 
Flavus : se aruncă sulițe şi săgeți din toate părţile în Gracchus şi 
în călăreţii romani. Atunci Gracchus sare jos de pe cal, porunceşte 
ca şi însoțitorii săi să facă la fel și îşi îmbărbătează ostaşii, spu- 
nîndu-le : „De vreme ce ursita le-a mai lăsat o singură cale de 
ales, pe aceasta s-o cinstească prin vitejia lor. Ce altceva a mai 
lăsat soarta unui pumn de oameni înconjurați de un puhoi de 
duşmani, într-o vale împrejmuită de codri şi munţi, în afară de 
moarte P? Din două atitudini, una singură are acum însemnătate : 
sau de a se lăsa măcelăriți oferindu-și singuri trupurile întocmai 
ca dobitoacele, fără să se răzbune, sau, renunţînd la orice răbdare 
şi neașteptind o altă întorsătură a lucrurilor, să se năpustească la 

atac plini de mînie, cu toată [ființa] 8, însufleţiţi de bărbăţie şi 
de înverşunare, stropiţi de sîngele vrăjmaşilor, şi să cadă copleşiţi 
de mormanele de arme şi de trupurile fără viaţă ale duşmanilor. 
Toţi să se arunce asupra lucanului trădător şi dezertor: acela 
care-l va trimite înaintea sa jertfă zeilor subpămiînteni, se va 
bucura de o nemaipomenită slavă şi-şi va aduce nespusă alinare 
morții sale“. . 

Rostind aceste vorbe şi îndoindu-şi pe braţul stîng mantia de 
război (căci aceşti romani nu-şi luaseră cu dînşii nici măcar scu- 
turile), Gracchus năvăleşte asupra duşmanului. Se încinge o luptă 
mai crîncenă decît se așteptau duşmanii faţă de numărul lor. 'Tru- 
purile romanilor, expuse din orice parte, sînt străpunse de suli- 
ţele şi săgețile pe care vrăjmaşii le aruncă de pretutindeni de pe 
locuri mai înalte în valea adîncă. Pe Gracchus, rămas acum fără 
sprijinul detaşamentului său de pază, carthaginezii se străduiesc 
să-l prindă viu ; însă el, zărind în rîndurile vrăjmaşilor pe oaspe- 
tele său lucan, se năpusteşte cu o furie atît de năprasnică asupra 
vrăjmaşilor îngrămădiţi în jurul lui, încît lucanul n-a putut fi sal- 
vat decit cu pieirea multora. Mago a trimis de îndată trupul fără 
viaţă al lui Gracchus la Hannibal, cu porunca de a fi aşezat, 
împreună cu fasciile capturate, în faţa tribunei comandantului su- 
prem pun. 


XVII Dacă această versiune este adevărată, atunci Gracchus 
a murit în ţinutul lucanilor pe cîmpiile numite „Vechile şesuri“ 8, 
Unii analişti au scris că pe cînd Gracchus se găsea în ţinutul bene- 
ventan, aproape de riul Calor %, după ce se îndepărtase de castru 
însoţit de lictori și de trei sclavi, ducîndu-se să se scalde, pentru 
că printre răchitele crescute pe malul rîului erau din întîmplare 
duşmani ascunşi, aceştia l-au răpus dezbrăcat şi fără vreo armă 
asupra lui, iar Gracchus s-a apărat numai cu bolovanii pe care îi 
rostogolea rîul. 

Alţi analişti au scris că Gracchus a fost înconjurat de două 
pîlcuri de călăreţi numizi, care ocupaseră un loc pentru a-i întinde 
o capcană, după ce proconsulul se depărtase cinci sute de paşi de 
castru, în urma poveţei date de haruspici, pentru a săvirşi slujba 
de ispăşire într-un loc neprihănit, pentru semnele arătate despre 
care s-a amintit : într-atît e de nesigur şi locul morţii unui bărbat 
atît de strălucit şi de seamă ca el! 

Şi în privința înmormîntării lui Gracchus sînt telurite versiuni : 
unii analişti au: scris că Gracchus a fost îngropat de ai săi în 

tabără, alţii, că a fost înmormîntat de Hannibal (versiunea aceasta 
e mai răspîndită) ; că „la intrarea în tabăra punică a fost înălţat 
un rug, oastea înarmată a defilat, fiind însoţită de dansurile his- 
panilor şi de mişcările trupurilor şi armelor obişnuite fiecărui 
neam, şi că însuşi Hannibal l-a cinstit pe cel dispărut făcîndu-i 
o măreaţă înmormîntare şi slăvindu-l prin cuvinte“. 

„Aceste fapte le istorisesc analiştii care spun că faptul s-a pe- 
trecut în Lucania. Dacă ai vrea să le dai crezare celor care 
amintesc că Gracchus a murit la rîul Calor, ar trebui să admiţi 
că duşmanii nu au pus stăpînire decît numai pe capul lui Gracchus 
şi că ducîndu-l la Hannibal, acesta l-a trimis numaidecît pe 
Carthalus să-l ducă în castrul roman quaestorului ?! Cneius Cor- 
pelius. Acesta a făcut înmormîntarea comandantului în tabără; 
alături de armata romană şi beneventanii i-au adus cinstire 
eroului %2. 


XVIII Consulii au intrat în ţinutul campanilor, pustiindu-l 
pretutindeni. Înspăimîntaţi de o ieşire a orășenilor, şi de un atac 
al lui Mago dat cu cavaleria sa, cuprinşi de panică, au chemat la 
unităţi ostașii care se împrăştiaseră în toate părţile, dar pînă să 
se rînduiască în linie de luptă, romanii fură bătuţi, pierzînd acolo 
peste 1 500 de ostaşi. De atunci a crescut şi mai mult semeţia 
acestui neam trufaş din fire şi campanii au început să-i hărțuiască 
pe romani prin nenumărate ciocniri; însă pe consuli această 
singură luptă, începută fără prevedere şi fără chibzuinţă, îi făcu 
să fie mai atenţi şi să se ferească. Totuşi, o singură întîmplare 
fără însemnătate le-a redat avîntul romanilor, în schimb le-a 
scăzut cutezanţa campanilor, căci în război nimic nu este atît 
de neînsemnat, ci uneori un singur amănunt poate precumpăni ho- 
tărîtor, ajungînd să fie de cea mai mare însemnătate 9%, 

Badius Campanus era oaspetele lui Titus Quinctius Crispi- 
nus %, legat cu acesta printr-o prietenie foarte strinsă. Prietenia 
dintre ei se întărise de cînd Campanus Badius, înainte de căde- 
rea Capuei, fusese îngrijit la Roma cu mărinimie şi îndatorire de 
Titus Quinctius. 

Atunci Badius, înaintînd în faţa străjilor care şedeau în faţa 
porţii, ceru să fie chemat Crispinus. Cînd i s-a adus acestuia la 
cunoștință invitaţia, Crispinus încredințat că e căutat pentru o 
convorbire prietenească şi intimă, deoarece, în pofida chiar a 
ruperii tratatului între cetăţile lor, mai dăinuiau în el amintirile 
legăturilor sufleteşti, a ieşit puţin mai în faţă decît ceilalți. După 

ce amîndoi se priviră în ochi, Badius îi spuse: „Crispinus, te 
provoc la luptă! Să încălecăm pe cai, şi îndepărtîndu-i pe cei- 
lalţi, să hotărîm care dintre noi este mai presus în război“. La 
aceasta Crispinus îi răspunse că nici lui, nici aceluia nu-i lip- 
sesc duşmanii în faţa cărora să-şi dovedească vitejia; „chiar 
dacă dinsul îl va întîlni pe cîmpul de bătaie pe Badius, se va 
feri să-şi pîngărească mîna dreaptă cu sîngele oaspetelui ucis“, 
şi întorcîndu-se, a plecat de acolo. Atunci campanul deveni şi 
mai semeţ şi începu să-l jiznească pe roman făcîndu-l neputin- 
cios şi laş, iar ocările cuvenite lui însuşi le aruncă asupra celui 
nevinovat : îl numeşte dușman pe prieten, şi se preface că-l cruță 
pe acela despre care ştie totuşi că nu e deopotrivă cu sine însuşi. 
„Dar dacă Crispinus socoate că o dată cu ruperea tratatelor pu- 
blice au fost sfărîmate şi legăturile de prietenie, atunci campanul 
Badius se leapădă făţiş, în auzul celor două armate, de legăturile 
de ospeţie cu romanul Titus Quinctius. Nu mai există nici o prie- 
tenie, nici o tovărăşie între ei, nici o legătură între el şi potrivni- 
cul său, care a venit să-i atace Penaţii% publici şi privaţi. Dacă 
Crispinus este cu adevărat bărbat, să se măsoare cu dînsul în 


zu 


luptă“. 

Tovarăşii de arme ai lui Crispinus, care şovăise multă vreme 
[să-i răspundă], l-au îndemnat să nu mai îngăduie să fie jignit 
de campan fără să-l pedepsească. De aceea Crispinus, zăbovind 
numai atîta vreme cît şi-a întrebat comandanții „dacă îi încu- 
viințează să lupte în afară de rînduri cu duşmanul care l-a pro- 
vocat“, primind încuviințarea acestora, îşi ia armele, se urcă pe 
cal şi strigîndu-l pe Badius pe nume, îl cheamă la luptă. Cam- 
panul n-a întîrziat o clipă. Cei doi s-au năpustit ca doi vrăjmaşi 
cu calul în galop unul asupra celuilalt. Crispinus îl străpunse pe 
Badius cu lancea în umărul stîng deasupra scutului. Cînd rănitul 
se prăvăli, romanul sări jos de pe cal ca să dea, din picioare, lo- 
vitura de graţie potrivnicului său care zăcea la pămînt. Însă, 
înainte ca romanul să-i vină de hac, Badius îşi părăsi şi scutul şi 
calul şi fugi la ai săi. Crispinus — după ce-i luă trofeu calul, 
pavăza şi lancea însîngerată — împodobit cu prăzile luate de la 
duşman, se înfăţişă tovarăşilor săi de arme, care îl copleşiră cu 
laude ; felicitat de ostaşi, el fu condus la consuli. Aceştia, la rîn- 
du-le, l-au ridicat în slăvi, dîndu-i decoraţii. 


XIX După ce Hannibal şi-a strămutat tabăra din ţinutul be- 
neventan la Capua, la 3 zile de la sosirea sa acolo şi-a scos oastea 

în linie de bătaie. El nu se îndoia cîtuşi de puţin că dacă înşişi 
campanii, în lipsa sa, izbîndiseră în lupta dată cu cîteva zile mai 
înainte, cu atît mai vîrtos nu vor putea să i se împotrivească ro- 
manii sie-şi şi armatei sale, de atîtea ori biruitoare. 

Într-adevăr, după ce lupta a început, mai ales în urma unui 
iureş al călăreţilor duşmani, deoarece linia de bătaie romană, co- 
vîrşită de suliţele şi săgețile aruncate de numizi, ajunsese la mare 
strîimtoare, s-a dat semnal călăreţilor romani ca să se năpustească 
în galopul calului asupra vrăjmaşului. Şi astfel se dezlănţui bătălia 
între cele două cavalerii; dar cînd fură zărite de departe, de 
amîndoi potrivnicii, trupele lui Sempronius Gracchus care îl aveau 
în frunte pe quaestorul Cneius Cornelius, deodată groaza a intru 
deopotrivă în ambele tabere ca nu cumva să sosească noi duş- 
mani. De aceea s-a dat semnalul de retragere de amindoi adversarii 
în acelaşi timp, de parcă s-ar fi înţeles între dînşii. Trupele s-au 
înapoiat în tabere cu rezultate aproape egale. Cu toate acestea 
mai mulţi căzuţi au fost din partea romanilor cu prilejul celui 
dintîi iureş al cavaleriei punice. Apoi consulii, ca să-l îndepărtek 
pe Hannibal de Capua, au plecat în cursul nopţii următoare în 
direcţii deosebite : Fulvius, în ţinutul cumaean, Claudius, în cel 
lucan. A doua zi, după ce se aduse la cunoştinţă lui Hannibal că 
tabăra romanilor este goală şi că aceştia au plecat pe două co- 
loane în direcţii diferite, Carthaginezul neștiind la început pe 
care din cei doi comandanţi romani să-i urmărească, a hotărit 
să se ia pe urmele lui Appius. Acesta, ocolindu-l pe vrăjmaş pe 
unde a vrut, s-a înapoiat la Capua pe alt drum. 

Lui Hannibal însă norocul i-a oferit un alt prilej de a iz- 
bîndi în aceste locuri: Marcus Centenius, poreclit Paenula, se 
bucura de mare faimă printre centurionii primipili 5, atît prin 
trupu-i de uriaş, cît şi prin bărbăţia sa. Acesta, după ce şi-a în- 
cheiat stagiul ostăşesc, fiind primit în senat prin mijlocirea lui 
Publius Cornelius Sylla, cere senatului să-i pună la dispoziţie 
5000 de ostaşi, declarînd următoarele: 

„El îl cunoaşte [bine] şi pe duşman şi ţinuturile. De aceea 
se va strădui să săvirşească în scurtă vreme o ispravă care să-i 
răsplătească truda : [în acest scop] dînsul va folosi aceleaşi mij- 
loace cu care au fost prinşi în capcane comandanții şi oștile 
noastre pînă acum, întorcîndu-le împotriva acelora care le-au 
născocit“. 

Faptul că i s-a făgăduit, a fost o nechibzuință mai mare 
decit aceea că i s-a acordat crezare, ca şi cum însuşirile care se 

cer unui ostaş ar fi deopotrivă cu ale comandantului”. I s-au 
dat în. loc de 5000 de ostaşi, 8 000, jumătate din aceştia fiind 
cetăţeni romani, iar cealaltă jumătate — aliaţi %. Centenius a 
mai recrutat şi un număr destul de mare de voluntari de prin 
sate în timpul marșului. Cu această oaste, de două ori mai nu- 
meroasă decît ceruse, Centenius a ajuns în Lucania, unde se 
oprise Hannibal, care îl urmărise zadarnic pe Claudius. Rezul- 
tatul luptei nu avea să fie îndoielnic de vreme ce ciocnirea se 
dădea între un comandant de talia lui Hannibal şi un centurion, 
şi între o oaste călită în lupte după atîtea biruinţe, cu o altă 
oştire pe de-a-ntregul nouă, însă în mare parte alcătuită din 
“pupe de strînsură. 

Deîndată ce cele două oşti încolonate s-au zărit una pe alta, 
nici una din ele n-a şovăit să se măsoare în luptă; de aceea, 
numaidecit s-au şi rînduit în linie de bătaie. Ele s-au luptat vreme 
îndelungată, deşi condiţiile nu erau de loc deopotrivă pentru cele 
wouă armate ; bătălia a durat mai mult de două ore; romanii [au 

st însufleţiţi de nădejdea] % biruinţei, cîtă vreme comandantul 
lor a fost în viaţă, dar după ce a căzut Centenius — aruncîndu-se 
înaintea sulițelor şi săgeţilor duşmane nu numai pentru a păstra 
vechea faimă a vitejiei romane, dar şi pentru a scăpa de teama 
viitoarei dezonorări, dacă ar supravieţui înfrîngerii pricinuite de 
orbeasca-i cutezanţă — linia de bătaie romană fu dată numaideciît 
peste cap. 

Dar nici măcar drumul n-a mai fost slobod pentru romani spre - 
a putea fugi, deoarece toate căile fuseseră ocupate de cavaleria 
duşmană, astfel încît dintr-o mulţime atît de mare de romani abia 
un izbutit să scape vreo 1 000 de ostaşi, în timp ce ceilalţi au căzut 
pretutindeni, pierind în diferite locuri şi chipuri.: 


XĂ Capua a început să fie a doua oară asediată cu cea mai 
mare străşnicie de consuli, fiind aduse şi pregătite toate cele tre- 
buincioase în acest scop. Cerealele au fost transportate la Casili- 
num ; la gurile rîului Volturnus, unde este acum oraşul [cu acelaşi 
nume] s-a ridicat o fortăreață şi atît acolo cît şi [la Puteoli (acest 
oraş] 1% îl întărise mai înainte Fabius Maximus) a fost instalată 
cîte o garnizoană, pentru ca şi marea din vecinătate, şi rîul să fie 
în mîna romanilor. În aceste două fortărețe maritime fură transpor- 
tate cerealele care fuseseră trimise de curînd din Sardinia şi cele 
pe care praetorul Marcus Junius le cumpărase în Etruria, aducîn- 
du-le la Ostia, pentru ca oastea să fie îndestulată la iarnă. Însă în 


2| — De la fundarea Romei vol. III 

afară de înfrîngerea 10! suferită în Lucania, şi trupele de sclavi 
voluntari 1%, care, cît timp trăise Gracchus, slujiseră în oastea lui 
cu foarte mare credință, după moartea comandantului lor și-au 
părăsit unităţile, ca şi cum ar fi fost dezlegaţi de jurămiînt şi lăsaţi 
la vatră. 

Hannibal nu voia să i se spună că a trecut cu vederea apăra- 
rea Capuei, nici să-şi părăsească aliaţii ajunşi într-o situaţie atit 
de grea ; însă după strălucita izbîndă pricinuită de orbeasca cute- 
zanță a unui comandant roman pîndea prilejul de a-l nimici şi 
pe al doilea comandant şi a doua armată romană. Solii din Apulia 
îi aduseră la cunoştinţă că praetorul Cneius Fulvius 10%, în timp 
ce asedia unele oraşe care trecuseră de partea lui Hannibal, la 
început a desfăşurat războiul cu multă chibzuinţă, dar mai apoi, 
datorită prea marei izbînzi, atît el cît şi ostaşii săi încărcaţi de 
prăzi se dedaseră unui aşa de mare dezmăţ şi trîndăvii, încît nu 
mai domnea nici un fel de disciplină în rîndurile ostașilor. Deoa- 
rece Hannibal își dăduse de multe ori seama şi în trecut, dar mai 
ales cu cîteva zile mai înainte, ce comandant nepriceput avusese 
oastea romană în fruntea ei, își strămută tabăra în Apulia. 


XXI În împrejurimile oraşului Herdonea 14 se aflau praetorul 
Fulvius şi legiunile romane ; cînd li s-a adus la cunoştinţă că se 
apropie duşmanii, ostaşii, smulgînd drapelele fără ordinul prae- 
torului, erau cît pe-aci să iasă în linie de bătaie şi nu i-a reţinut 
alt fapt decît convingerea neîndoielnică că vor face aceasta, după 
bunul lor plac, cînd vor voi. În noaptea următoare, deoarece 
Hannibal ştia că s-a iscat învălmăşeală în tabăra romană şi că 
cei mai mulţi ostaşi au stăruit cu înverşunare pe lîngă comandant 
să dea semnalul luptei chemîndu-i să-şi ia armele, iar el, neîn- 
doindu-se că i se oferă prilejul unei lupte încununate de izbîndă, 
rînduieşte trei mii de soldaţi uşor înarmaţi în casele din împre- 
jurimi, în tufişuri şi păduri, pentru ca, la semnalul dat, să iasă 
toţi deodată din ascunzători ; Hannibal îi dă poruncă lui Mago 
ca împreună cu două mii de călăreţi să pună stăpînire pe toate 
drumurile pe unde crede că romanii vor lua-o la fugă. Pregătind 
noaptea toate acestea, în zorii zilei Carthaginezul îşi scoate tru- 
pele în linie de bătaie. Nici Fulvius n-a întîrziat, fiind atras la 
luptă nu atît de vreo nădejde, cât de avîntul fără frîu al ostaşilor. 
De aceea, însăşi linia de bătaie romană se rînduieşte cu aceeaşi 
orbească nesocotinţă cu care se pornise la atac, după bunul plac 
al ostașilor ; aceştia cînd alergau înainte, cînd se opreau la voia 

întîmplării în locul în care-i împinsese avîntul lor, pe care îl pără- 
seau apoi după toane sau de teamă. Mai întii şi-au întocmit frontul 
legiunea întîi şi aripa 1% stîngă a aliaţilor, linia de bătaie fiind 
prea întinsă şi subţire. Deşi tribunii militari strigau că această: 
linie de bătaie nu are tărie şi forţe în adîncime şi că duşmanii o 
vor străpunge oriunde vor dezlănţui atacul, totuşi ostaşii nu luau 
seama la ceea ce le era de folos, nu numai cu mintea, dar nici 
măcar cu urechea, şi mai ales cînd în faţa lor se găsea însuşi 
Hannibal, un comandant care nu se asemuia de fel cu al lor, și 
cînd, la rîndul ei, nici oastea romană nu era aidoma celei cartha- 
gineze care avea frontul altfel rînduit. De aceea, romanii n-au 
fost în stare să înfrunte nici măcar strigătul duşmanilor şi primul 
lor atac. Comandantul roman, aidoma lui Centenius şi prin nesă- 
buinţa şi prin orbeasca sa cutezanţă, în schimb neputîndu-se de 
fel compara cu el în bărbăţie, cînd vede că bătălia e pierdută şi 
pe ai săi în panică, încălecînd repede un cal izbutește să fugă 
cam cu două sute de călăreţi ; restul oștirii romane fiind respins 
mai întîi de front, apoi înconjurat din spate şi la aripi, a fost 
într-atît de măcelărit, încît din optsprezece mii de oameni n-au 
scăpat mai mult de două mii. Duşmanii au pus stăpînire şi pe 
castru. 


XXII Deoarece aceste înfriîngeri erau aduse la cunoştinţă la 
Roma una după alta, într-adevăr o nespusă spaimă și jale cu- 
prinseră cetatea. Totuşi, pentru că consulii izbîndiseră acolo unde 
era toiul războiului, groaza pricinuită de aceste dezastre a zdrun- 
cinat mai puţin republica. Senatul trimite ca împuterniciţi la con- 
suli pe Caius Laetorius şi pe Marcus Metilius, care să le dea de 
ştire să fie adunate cu grijă rămăşiţele celor două armate ro- 
mane şi să-i convingă pt aceşti ostaşi să nu se predea dușma- 
nului de teamă şi deznădejde, aşa cum se întîmplase după dezas- 
trul de la Cannae, şi să-i strîngă şi pe dezertorii din oastea de 
sclavi voluntari. Aceeaşi sarcină îi fusese dată şi lui Publius 
Cornelius, căruia îi fusese încredinţată şi recrutarea ; acesta a 
dat un edict publicat prin bilciuri şi tîrguri să se caute sclavii 
voluntari și cei care vor fi găsiţi să fie aduşi înapoi la unităţi. 
Toate acestea s-au adus la îndeplinire cu cea mai mare grijă. 

Consulul Appius Claudius, după ce trimise înainte pe Deci- 
mus Junius la gura Volturnului și pe Marcus Aurelius Cotta la 
Puteoli, pentru ca grinele de pe toate vasele care vor sosi din 

Etruria şi Sardinia să fie trimise îndată în tabere, înapoindu-se 
la Capua îl găsi pe colegul său Quintus Flavius transportînd 
totul de la Casilinum în castru şi făcînd pregătiri pentru asediul 
Capuei. Apoi amîndoi au înconjurat orașul și l-au chemat şi pe 
praetorul Claudius Nero de la Suessula din Castrum Claudianum 1%5. 
Şi acesta, după ce şi-a lăsat acolo un neînsemnat detaşament cu 
să păstreze poziţiile, a coborit la Capua cu toate celelalte trupe. 
In chipul acesta se ridicaseră trei corturi praetoriene !% în jurul 
Capuei, şi cele trei oşti pornesc lucrările de împresurare din dife- 
rite părți: se pregătesc să înconjoare oraşul săpînd şanţuri şi 
înălțînd parapete ; ridică redute la mici intervale; deoarece 
campanii căutau să-i împiedice pe romani, în acelaşi timp, în 
multe locuri de la lucrări, aceştia se luptă cu ei cu atita succes, 
încît în cele din urmă campanii sînt nevoiţi să rămînă în spa- 
tele porţilor şi zidurilor. Totuşi, înainte ca aceste lucrări să fie 
sfârşite, campanii au trimis soli la Hannibal ca să i se plîngă că 
el a părăsit Capua aproape dîndu-le-o înapoi romanilor şi ca să-l 
roage stăruitor ca măcar acum să le dea ajutor, cînd sînt nu nu- 
mai asediați, ci chiar înconjurați cu un val de parapete. Praetorul 
Publius Comelius a trimis o dare de seamă consulilor, cerînd 
ca, mai înainte de a bloca prin lucrări de împresurare, să dea 
putinţa acelor dintre campani care vor să iasă din Capua să-şi 
ia bunurile cu ei; să le spună că „vor fi lăsaţi slobozi şi-şi vor 
păstra toate bunurile toţi aceia care vor părăsi Capua înainte 
de idele lui Marte; dar după această dată, oricine va ieşi sau 
oricine va rămîne acolo va fi socotit în rîndurile duşmanilor“. 
Această hotărire adusă la cunoștința campanilor a fost privită 
cu atita dispreţ, încît au ajuns chiar să-i amenințe pe romani 
şi să le rostească sudălmi. Hannibal şi-a adus trupele de la Her- 
donea la Tarentum, nădăjduind că va pune stăpînire pe cetă- 
ţuia tarentină fie cu forţa, fie prin viclenie. Neizbutind de fel, 
el se abătu pe la Brundisium, încredinţat că acest oraş i se va 
preda prin trădare. Pe cînd îşi pierdea vremea acolo zadarnic, 
au venit la el solii campanilor ca să i se şi jeluiască şi totodată 
să-l și roage; Hannibal le-a răspuns cu făloşie : „Aşa cum şi mai 
înainte tot el le-a despresurat Capua, la fel nici acum consulii 
nu-i vor putea suporta sosirea“. Solii lăsaţi să plece acasă cu 
această nădejde, cu greutate s-au putut înapoia la Capua, de- 
oarece cetatea fusese înconjurată de romani cu două rînduri de 
şanţuri şi cu două valuri de parapete 18, Ă 

XXIII Pe cînd la Capua 1% împresurarea era în toi, asediului 
Syracusei i s-a pus capăt datorită nu numai vitejiei şi străşniciei 
comandanților şi armatei, ci şi trădării celor din lăuntru: la în- 
ceputul primăverii 10, Marcellus, neștiind încotro să pornească 
cu războiul — ori asupra oraşului Agrigentum 1!!, ori împotriva 
lui Himilco şi Hippocrates, ori să se grăbească cu împresurarea 
Syracusei, deşi îşi da seama că nu poate cuceri acest oraş nici 
prin forţa armelor, datorită poziţiei maritime şi terestre, şi nici 
prin foame, deoarece transporturile de aprovizionare de la Cartha- 


gina erau aproape nestingherite — totuşi, pentru ca să nu lase 
deoparte nici un fel de încercare, a dat poruncă fugarilor syra- 
cusani — căci la romani se găseau vreo cîţiva bărbaţi din rîn- 


durile celor mai de seamă, care fuseseră alungaţi de syracusani 
în timpul ruperii legăturilor cu romanii, fiindcă nu le încuviința- 
seră noile schimbări — să ispitească simțămintele partizanilor 
lor prin convorbiri cu ei şi să le dea asigurări că dacă vor preda 
Syracusa vor fi liberi şi vor trăi după legile lor. Totuşi nu există 
vreo putință de a lua contact cu ai lor, fiindcă duşmanii lor, 
mulţi la număr, erau bănuitori şi toți îşi aţintiseră privirile și 
vegheau ca nu cumva să se întreprindă pe neaşteptate o ase- 
menea acţiune. Un singur sclav al celor exilați, introdus ca de- 
zertor în cetate, întîlnindu-se cu cîţiva syracusani, a făcut pri- 
mul pas în acest scop. Apoi alţi cîţiva camuflaţi de năvoade, au 
fost transportaţi cu un vas pescăresc în castrul romanilor, unde 
au luat contact cu fugarii. Astfel, de mai multe ori şi în acelaşi 
chip au fost transportaţi alţii şi alţii, pînă cînd s-a atins nu- 
mărul de optzeci !!2. Dar tocmai cînd se pusese totul la cale în 
vederea trădării, urzeala a fost dezvăluită lui Epicydes prin pîra 
unui oarecare Attalus, indignat că nu i s-a încredințat şi lui o 
asemenea taină. Toţi complotiştii au fost puşi la cazne şi ucişi. 
În curînd după aceasta, în urma zădărnicirii acestei acţiuni, s-a 
ivit o altă nădejde. Un oarecare lacedemonian Damippus, trimis 
de syracusani la regele Filip, fusese făcut prizonier de către 
vasele romanilor. Epicydes se strădui să-l răscumpere cu orice 
preţ, dar nici Marcellus nu-l refuză, pentru că romanii căutau 
prietenia aetolienilor, care erau aliaţi cu lacedemonienii. Fiind 
trimişi cîţiva mijlocitori ca să negocieze răscumpărarea lui Da- 
mippus, s-a găsit cu cale că cel mai potrivit loc pentu convor- 
bire între cele două părţi, situat totodată la mijloc, e lingă por- 
tul Trogilorus, lîngă turnul pe care-l numeau Galeagra. Mergind 
adesea în acel loc, unul dintre romani privind de aproape şi cu 

atenţie zidul, numărînd pietrele şi socotind cu aproximaţie în 
mintea sa ce suprafaţă şi ce grosime are fiecare piatră în parte, 
putu să-şi dea întrucîtva seama de înălțimea zidului, şi măsu- 
rîndu-l în întregime, îl găsi mult mai puţin înalt; făcînd această 
constatare, îşi schimbă de tot şi părerea sa dinainte şi pe a ce- 
lorlalţi ; de aceea, conchizînd că zidul poate fi trecut chiar cu 
scări mai puţin înalte, îi aduse la cunoştinţă lui Marcellus această 
descoperire. Propunerea lui n-a părut vrednică de disprețuit, dar 
cum nimeni nu se putea apropia de acest loc, deoarece era păzit 
toomai pentru acest temei cu o atenţie şi mai mare, în acest 
scop Marcellus căută un prilej. Acest prilej i-l oferi un dezertor 
care-i dădu de veste că se prăznuieşte sărbătoarea Dianei vreme 
de trei zile. Deoarece din pricina asediului îndeosebi lipseau ali- 
mentele, pentru ca totuşi ospăţul să se prăznuiască în vreun fel, 
Epicydes a oferit din belşug tuturor orăşenilor din straturile de 
jos vin, care băutură a fost împărţită cetăţenilor pe cartiere de 
fruntaşii cetăţii. Îndată ce Marcellus află aceasta, sfătuindu-se 
cu cîţiva tribuni militari, alese pe cei mai dibaci centurioni şi 
ostaşi pentru a se încumeta şi a duce la bun sfîrşit această ac- 
ţiune atît de importantă şi, după ce pregăti în ascuns scări, po- 
runci să se dea celorlalți ostaşi ordin să aibă grijă de cu vreme 
de cele trupeşti, [să mănînce zdravăn] şi să se odihnească, pen- 
tru că „la noapte va trebui să se pornească la acţiune“. Apoi, 
cînd socoti că syracusanii, care începuseră să mănînce devreme, 
sînt ghiftuiţi şi de mîncare şi de vin, şi că acum sînt cufundaţi 
în primul somn, porunci ca soldaţii unei singure unităţi să aducă 
scările ; apoi, o ceată de aproape o mie de soldaţi uşor înarmaţi, 
mărşăluind în coloană subţire, fu condusă acolo în tăcere. Îndată 
ce primii ostaşi trecură zidul în ordine, le urmară şi ceilalți, 
fiindcă îndrăzneala celor dintii insuflă bărbăţie chiar şi celor mai 
şovăielnici 113, 


XXIV Abia ocupaseră cei o mie de ostaşi înarmaţi această 
parte a Syracusei, cînd se apropiară şi celelalte [trupe]!!! şi 
începură să treacă pe mai multe scări peste ziduri după ce a 
fost dat semnalul de la Hexapylon. Ei ajunseră acolo fără să în- 
tilnească pe nimeni în cale, pe o mare distanţă, fiindcă o mare 
parte din syracusani care se ospătaseră în turnuri erau fie ame- 
ţiţi de vin, fie că petreceau mai departe, fiind pe jumătate beti; 
de aceea, puţinii dintre ei, luaţi prin surprindere, fură doboriti 
în culcuşuri. Lângă poarta Hexapylon era o portiță: romanii au 

început s-o spargă cu mare zgomot, iar de pe zid, potrivit înţe- 
legerii, se dăduse semnalul cu -trimbița ; acum lupta a început 
să se desfăşoare pretutindeni, dar nu pe furiş, ci făţiş şi cu toată 
străşnicia. În adevăr, romanii ajunseseră la Epipolae, un loc în- 
țesat de posturi, unde trebuia mai degrabă să stîrnească groaza 
în rîndurile vrăjmaşilor decît să-i înşele, cum de altfel s-a şi în- 
tîmplat, căci de îndată ce s-a auzit sunetul trîmbiţelor și strigă- 
tul celor care ocupaseră zidurile şi o parte din oraș, străjile, [în- 
credințate)] !:5 că tot orașul e în mîna romanilor, unele au fugit 
pe ziduri, de-a lungul lor, altele înspăimîntate de puhoiul ataca- 
torilor, săreau de pe ziduri, prăvălindu-se peste mulţimea îngro- 
zită. Totuşi o mare parte dintre syracusani nu-şi dădeau seama 
de această primejdie atît de grea, nu numai fiindcă erau îngreu- 
iaţi din pricina vinului şi a somnului, dar şi pentru că — găsin- 
du-se într-un oraş cu o întindere atît de vastă — nu puteau să-şi 
dea pe deplin seama de mersul întregii situaţii, şi pentru că 
aveau sub ochii lor numai o parte din oraş. Către zorii zilei, 
după ce poarta Hexapylon a fost spartă, Marcellus intră cu 
toate trupele în oraş, trezindu-i pe locuitori. Aceştia se îndrep- 
tară să-şi ia armele şi, dacă vor putea în vreun fel, să dea ajutor 
unui oraş care era aproape cucerit. Epicydes, plecînd din insula 
căreia locuitorii îi spun Nasos, cu trupa în marş forţat spre oraș, 
nu se îndoia că-i va izgoni pe cei cîţiva ostaşi romani care pă- 
trunseseră în Syracusa datorită nebăgării de seamă a străjilor. 
Întîmpinîndu-] cîţiva syracusani cuprinşi de panică, Epicydes le 
spuse că ei măresc tulburarea şi că istorisesc fapte mai mari şi 
mai înfricoşătoare ca în realitate. Dar cînd a văzut că totul în 
jurul Epipolaelor mişună de arme, romanii fiind atacați numai 
de cîţiva duşmani cu arme de aruncat, el s-a întors din nou în 
Achradina nu atît fiindcă se temea de forța şi de mulţimea duş- 
manilor, ci fiindcă îi era frică să nu se ivească în toiul învăl- 
mășelii vreo înşelătorie ascunsă, datorită vreunui prilej, şi să gă- 
sească închise porţile Achradinei şi Insulei. Marcellus, după ce 
intră între zidurile oraşului şi-şi aruncă privirile de pe o măgură 
asupra oraşului, aproape cel mai frumos dintre toate în acea 
vreme, se spune că pe de o parte a lăcrimat de bucurie că a 
izbutit să săvirşească o ispravă atît de mare, dar pe de altă 
parte, gîndindu-se la starea unui oraş atît de yechi, i se perin- 
dau prin minte flotele atenienilor scufundate 11%, două uriaşe 
oştiri cu doi comandanţi, cei mai vestiți dintre toţi, şi atitea 
războaie purtate de carthaginezi şi însoţite de atitea primejdii, 

atiţia tirani 1!7 şi regi puternici şi, mai presus de toţi, Hiero, un 
rege pe cît de proaspăt în memorie, pe atît de însemnat şi prin 
serviciile sale aduse poporului roman, şi prin darurile sale pe 
care i le hărăziseră virtuțile şi ursita sa. Pe cînd aceste amintiri 
îi răsăreau în acelaşi timp în minte şi se gîndea că într-o clipă 
totul se va mistui şi se va preface în scrum, înainte ca trupele 
sale să înainteze spre Achradina trimite înainte pe syracusanii 118 
care fuseseră în rîndurile garnizoanelor romane, după cum s-a 
spus mai sus, pentru a-i îndemna pe duşmani prin cuvinte îm- 
bietoare să predea oraşul. 


XXV Porţile şi zidurile Achradinei erau ocupate mai ales de 
dezertorii romani, care n-aveau nici o nădejde de iertare prin 
capitulare condiţionată ; de aceea ei n-au îngăduit nimănui să 
se apropie de ziduri sau să li se vorbească în această privinţă. 
De aceea Marcellus, după ce încercarea i-a fost zădărnicită, a 
poruncit trupelor să se înapoieze la Euryalus ; aceasta e o mă- 
gură situată la marginea oraşului, depărtată de mare şi care 
domină drumul ce duce spre ogoare şi spre partea interioară a 
Insulei 11%, avînd o poziţie foarte favorabilă pentru a primi pro- 
viziile. Philodemus din Argos era comandantul acestei cetăţui, 
fiind pus acolo de Epicydes ; la el a fost trimis de către Marcel- 
lus, Sosis, unul dintre ucigașii tiranului, după ce printr-o lungă 
convorbire căutase să tărăgănească lucrurile ; acesta îi aduse la 
cunoștință lui Marcellus că Philodemus i-a cerut timp de gîndire. 
Acesta însă îl tot amîna zi de zi, pînă cînd se vor apropia Hip- 
pocrates şi Himilco cu trupele lor, fiind încredințat că dacă îi 
va primi pe aceştia în cetăţuie, va putea să nimicească armata 
romană închisă între ziduri. Cînd Marcellus văzu că Euryalus 
nu se predă şi că nici mu poate fi cucerit, îşi aşeză tabăra între 
Neapolis şi Tycha (aşa se numesc aceste cartiere ale oraşului, 
care sînt la fel de mari cît întreg oraşul) temîndu-se că soldaţii 
lacomi, care forfoteau de colo pînă colo, nu vor putea fi opriţi 
de la prădăciuni dacă vor intra în locuri populate. Acolo au 
venit soli de la Tycha şi Neapolis cu fâșii albe de lină şi ramuri 
de măslini învelite cu panglici, rugîndu-se să fie cruţaţi de foc 
şi de măcel. Ținînd sfat mai mult în privința rugăminţilor decit a 
cererilor lor, Marcellus, potrivit părerii tuturor, a dat un edict 
pentru ostași, ca nici unul dintre ei să nu aducă vreo vătămare 
trupească vreunui syracusan liber, în schimb „celelalte bunuri 
le vor fi lăsate pradă“. Şi tabăra a fost întărită cu un perete de 

cărămizi, întoamai ca un zid de apărare; Marcellus şi-a aşezat 
peste tot posturi şi detașamente la porţile deschise în faţa pieţe- 
lor, pentru ca în timpul împrăştierii ostașilor, nimeni să nu poată 
da năvală în tabără. Apoi, la un semnal dat, soldaţii se împrăş- 
tiară în toate părţile ; ei sparseră uşile scoţind strigăte, în vreme 
ce groaza îi înnebunise pe toţi locuitorii şi zarva era în toi; to- 
tuşi romanii le cruţară viaţa. Nu s-a pus capăt jafurilor decit 
numai după ce romanii au luat toate bogăţiile strînse datorită 
unei atît de îndelungate propăşiri. Între timp şi Philodemus primi 
să se supună cu condiţia de a ajunge neatins la Epicydes, de- 
oarece nu mai avea nădejde de vreun ajutor; după ce îşi re- 
trase detaşamentul, el predă reduta romanilor. 

Pe cînd toată lumea era cu privirile aţintite spre zarva din 
partea ocupată a oraşului, Bomilcar 12 profită în noaptea aceea 
de faptul că flota romană nu putea sta ancorată în larg din pri- 
cina furtunii dezlănţuite şi plecă cu treizeci şi cinci de vase din 
portul Syracusei întinzînd' pînzele în larg, deoarece marea era 
liberă :?: ; în schimb, în port rămăseseră cele cincizeci şi cinci 
de vase ale lui Epicydes şi ale syracusanilor. 

După ce le-a arătat carthaginezilor în ce primejdie mare se 
află Syracusa, după cîteva zile Bomilcar s-a întors cu o sută de 
nave, fiind răsplătit de către Epicydes, după cum a mers vorba, 
din tezaurul regelui Hiero, cu multe daruri. 


XXVI Marcellus, după ce a luat în primire cetățuia de pe 
Euryalus şi şi-a aşezat acolo o garnizoană, s-a văzut scăpat acum 
de o singură grijă, aceea ca nu cumva alte forţe dușmane pri- 
mite în cetăţuie, atacînd din spate, să pricinuiască neajunsuri 
trupelor sale strîmtorate între ziduri. Apoi, întocmind trei tabere 
în locuri potrivite, în nădejdea că-i va supune pe cei închiși 
datorită lipsei tuturor celor trebuincioase [traiului], împresură 
Achradina. După ce vreme de cîteva zile posturile din amîndouă 
taberele stătuseră liniştite, neaşteptata sosire a lui Hippocrates şi 
Himilco a făcut ca de astă dată romanii să fie atacați din toate 
părţile. Căci și Hippocrates, după ce şi-a întărit tabăra lîngă portul 
cel mare şi după ce a dat semnal celor ce ocupau Achradina, 
atacă vechea tabără 122 a romanilor al cărei comandant era Cris- 
pinus, dar şi Epicydes a făcut o ieşire, năvălind asupra posturi- 
lor lui Marcellus, şi flota punică a acostat la țărmul dintre oraş 
şi castrul roman, pentru ca să nu poată fi trimise niscaiva aju- 
toare lui Crispinus de către Marcellus. Totuşi, dușmanii au stîrnit 


https://biblioteca-digitala.ro 


330 TITUS LIVIUS 


mai mult învălmăşeală, fără să dea vreo luptă, căci, pe de o 
parte, Crispinus nu numai că l-a respins pe Hippocrates de la 
întărituri, ci chiar l-a urmărit în vreme ce fugea cu trupele sale 
în neorînduială, iar pe de alta şi Marcellus l-a alungat pe Epi- 
cydes pînă în oraş. Această acţiune păru suficientă pentru ca 
pe viitor să nu se mai ivească vreo primejdie din partea atacu- 
rilor neaşteptate. Pe deasupra însă se mai abătu asupră-le o 
năpastă deopotrivă de cumplită pentru amîndoi potrivnicii, izbuc- 
nirea ciumei, care îndepărtă atenţia ambelor tabere de la ope- 
rațiile de război. Căci datorită anotimpului, căldura înăbuşitoare 
fiind mult mai greu de suportat în afara oraşului decît înlăun- 
trul lui, se îmbolnăviră aproape toţi oamenii din amîndouă tabe- 
rele 12%. La început, ostaşii se îmbolnăveau, şi chiar şi mureau 
din pricina timpului neprielnic şi a locurilor nesănătoase ; apoi, 
însăşi îngrijirea şi atingerea cu bolnavii răspîndeau molima, ast- 
fel încît fură nevoiţi să-i părăsească pe cei atinşi de molimă, lă- 
sîndu-i să moară, fără să-i mai îngrijească ori să-i mai ajute, sau 
dacă îi îngrijeau şi îi ajutau, tîrînd după ei şi pe cei molipsiţi, 
se molipseau şi ei de furia aceleiaşi boli. Victimele erau îngropate 
zilnic sub ochii tuturor. Moartea muşca din toţi. Zi şi noapte se 
auzeau pretutindeni numai vaiete şi tînguiri. În cele din urmă, 
obişnuindu-se atît de mult cu boala, inimile tuturor se împietri- 
seră într-atît de mult, încît nu numai că nu-i mai însoțeau pe 
cei răposaţi cu lacrimi şi îndreptăţită jale, dar nici nu mai sco- 
teau morţii afară din oraş, nici nu mai îngropau trupurile neîn- 
suflețite care zăceau întinse în văzul celor ce adăstau să închidă 
ochii de o moarte asemănătoare; duhoarea leșurilor celor ciu- 
maţi, frica de molipsire şi de moarte îi făcea, pe de o parte, şi 
pe cei bolnavi să moară, iar pe de alta şi pe cei sănătoşi să se 
îmbolnăvească ; şi ca să fie răpuşi mai degrabă de sabie decît 
de boală, unii năvăleau singuri peste posturile duşmane. Totuşi 
ciuma [pricinuise] cu mult mai mari ravagii în tabăra cartha- 
ginezilor decît în cea romană, [căci romanii] 124 împresurînd 
Syracusa de mult timp, se deprinseseră mai mult decît cartha- 
ginezii cu apa şi cu aerul. Sicilienii din rîndurile oastei duşmane 
îndată ce au văzut că molima se întinde din pricina locurilor ne- 
sănătoase, s-au împrăştiat fiecare în oraşele învecinate. În schimb, 
carthaginezii, care nu aveau nicăieri vreun loc de adăpostire 13, 
au pierit toţi pînă la unul, de-a valma cu comandanții lor, Hippo- 
crates şi Himilco. Deşi Marcellus îi strămutase pe ai săi de cum 
începu să bîntuie cumplita furie a molimii şi cu toate că se 

întremaseră trupurile istovite sub acoperămînt şi în locuinţele um- 
brite din oraş, totuşi şi din armata romană au fost răpuşi mulţi 
de aceeaşi ciumă. 


XXVII După nimicirea armatei de uscat:a  carthaginezilor, 
sicilienii care fuseseră soldaţii lui Hippocrates 12%... care erau 
nişte oraşe nu prea mari, în schimb erau întărite, datorită și 
aşezării lor, şi faptului că erau apărate cu lucrări de fortificaţii ; 
unul se afla la trei mii de paşi de Syracusa, celălalt la cincispre- 
zece mii de paşi; acolo își transportau proviziile din cetăţile lor, 
şi tot de acolo cereau ajutoare. Între timp, Bomilcar plecînd din 
nou cu flota la Carthagina, a arătat acolo situaţia aliaţilor în așa 
fel, încât i-a făcut pe puni nu numai să creadă că mai poate fi 
pentru dînşii vreo nădejde de salvare, dar că şi romanii pot fi 
prinşi în vreun fel în oraşul cucerit; apoi i-a îndemnat să tri- 
mită, venind împreună cu dînsul, cît mai multe vase de trans- 
port, încărcate cu tot felul de mărfuri şi să i se mărească şi flota. 
Aşadar, Bomilcar plecînd de la Carthagina 'cu o sută treizeci 127 
de nave lungi și cu şapte sute de vase de transport, cu prilejul 
trecerii sale în Sicilia, s-a bucurat de vinturi destul de prielnice ; 
în schimb aceleaşi vînturi l-au împiedicat să treacă de capul Pa- 
chynum 1%. Zvonul sosirii lui Bomilcar şi apoi zăbava lui neaştep- 
tată au stîrnit mai întîi teamă şi apoi bucurie romanilor şi, invers, 
syracusanilor. Epicydes se temea ca nu cumva flota carthagineză 
să se întoarcă în Africa dacă aceleaşi vînturi vor continua să 
sufle dinspre răsărit vreme de mai multe zile; după ce el predă 
Achradina comandanților trupelor de mercenari, el navigă spre 
Bomilcar. Epicydes îşi ţinu flota în rada portului Syracusa cu 
prorele îndreptate către Africa, deoarece îi era frică de o bătălie 
navală nu atît pentru că era mai prejos de romani prin efecti- 
vele trupelor sau prin numărul vaselor (căci, într-adevăr, el avea 
mai multe vase decit romanii), ci pentru că suflau vînturi mai 
prielnice pentru flota romană decît pentru a sa; cu toate aces- 
tea, în cele din urmă se hotărt să-şi încerce norocul într-o luptă 
navală 12. La rîndu-i Marcellus, cînd băgă de seamă că este 
concentrată toată oastea siciliană din insulă şi că se apropie şi 
flota punică cu uriaşe provizii, ca să nu fie ameninţat şi pe mare 
şi pe uscat şi închis în cetatea duşmanului, deși el nu era de- 
opotrivă cu vrăjmaşul prin numărul de corăbii, hotări să-l 
oprească pe Bomilcar să intre în Syracusa. În împrejurimile 
capului Pachynum staţionau două flote duşmane care aveau de 

gînd să-l atace pe Marcellus îndată ce cea dintii liniştire a mării 
le va îngădui să iasă în larg. De aceea, cînd se potoli vintul 
Eurus 1%, care suflase năprasnic vreme de mai multe zile, cel 
dintii se puse în mişcare Bomilcar ; flota lui fu văzută mai întîi 
îndreptîndu-se către largul mării, ca să treacă mai uşor dincolo 
de promontoriu. Dar cînd el a băgat de seamă că vasele roma- 
nilor se îndreaptă spre dînsul, nu se ştie pentru care neașteptată 
pricină Bomilcar s-a înspăimîntat, deoarece a întins pînzele şi a 
pornit în larg. Apoi, după ce trimise ştafete la Heraclea care să 
transmită ordinul său ca vasele 131 de transport să se înapoieze 
în Africa, făcînd înconjurul Siciliei, navigă spre Tarentum. Epi- 
cydes, văzîndu-şi dintr-o dată spulberată o nădejde atît de mare 
şi temîndu-se ca nu cumva punii să se întoarcă, în timpul ase- 
diului, după ce o mare parte din oraş va fi ocupată, pleacă cu 
flota la Agrigentum, mai mult ca să aştepte acolo deznodămîn- 
tul, decît să întreprindă vreo acţiune. 


XXVIII Cînd toate aceste ştiri au fost aduse la cunoştinţă în 
tabăra sicilienilor, atît faptul că Epicydes s-a retras din Syra- 
cusa, cît şi faptul că insula Sicilia a fost părăsită de carthagi- 
nezi, fiind aproape predată romanilor pentru a doua oară, sici- 
lienii trimit la Marcellus soli în vederea predării orașului, după 
ce iscodiseră prin întrebări şi întrevederi ce anume vor împresu- 
raţii. Se ajunsese aproape la un deplin acord, învoindu-se, pe de 
o parte, ca romanii să stăpînească ţinuturile care fuseseră sub 
ascultarea regilor 1%, iar pe de alta, sicilienii să-şi păstreze restul 
teritoriului, bucurîndu-se de libertate şi legile lor. După ce 
fură chemaţi la o întrevedere cei cărora Epicydes le încredinţase 
cîrmuirea cetăţii, aceştia spuseră că „dînşii au fost trimişi în 
acelaşi timp şi la Marcellus, şi totodată şi la ei, de către oastea 
sicilienilor, pentru ca şi cei care erau împresuraţi, şi cei care erau 
în afara cetăţii să se bucure de aceeaşi soartă, şi pentru ca nici 
una dintre cele două tabere să nu încheie vreo învoială numai 
spre folosul său“. După aceasta, solii sicilienilor fură lăsaţi să 
intre în oraş pentru a lua contact cu rudele şi oaspeţii lor, cărora 
le-au înşiruit condiţiile asupra cărora se şi învoiseră cu Marcel- 
lus. După ce le-au sădit în suflete nădejdea salvării, solii i-au 
convins să-i atace împreună cu romanii şi pe Polyclitus, şi pe 
Philistio, şi pe Epicydes, poreclit Syndos, praetfecţii puşi de Epi- 
cydes. După ce aceştia fură răpuşi, norodul syracusan fu chemat 
la adunare unde lumea se jelui de toate lipsurile şi de tot alaiul 

neajunsurilor de care erau obişnuiţi să murmure într-ascuns între 
dinşii ; şi deşi fuseseră năpăstuiţi de atitea nenorociri, spuseră 
că nu trebuie să-şi învinuiască soarta, deoarece stă în puterea lor 
să nu mai îndure multă vreme. 

„Temeiul împresurării Syracusei de către romani a fost dra- 
gostea şi nu mura faţă de syracusani, deoarece romanii numai după 
ce au început războiul au auzit că cetatea a fost ocupată de 
uneltele lui Hannibal şi apoi de ale lui Hieronymus, Hippocra- 
tes şi Epicydes ; romanii au pornit războiul şi au început împre- 
surarea oraşului pentru a nimici numai pe cruzii lui tirani, şi nu 
Syracusa însăşi. Într-adevăr, după stingerea din viaţă a lui Hip- 
pocrates 1%!, şi după ce lui Epicydes i s-au tăiat legăturile cu sy- 
racusanii şi praefecţii lui au fost răpuşi, iar carthaginezii alun- 
gaţi şi pe mare şi pe uscat de la stăpînirea întregii Sicilii, ce 
temei ar mai avea romanii să nu vrea ca Syraocusa să dăinuie 
nesupărată de nimeni, ca şi cum ar mai vieţui Hiero însuși, sin- 
gurul om care a cinstit cu adevărat prietenia cu romanii P Prin 
urmare, nici oraşul, nici locuitorii lui nu sînt pîndiţi de vreo pri- 
mejdie, în afară de aceea pe care ei înşişi şi-o vor căşuna dacă 
vor pierde prilejul împăcării syracusanilor ou romanii. Şi nici 
cînd nu se vor mai întîlni cu un asemenea prilej ca acum, dacă 
nu vor găsi de cuviinţă [că Syracusa], o dată cu eliberarea ei 
de sub jugul tiraniei, [trebuie să treacă de partea romanilor“ ].1% 


XXIX Această cuvîntare a fost ascultată şi încuviinţată cu 
nemaipomenite aplauze din partea tuturor. Totuşi s-a hotărît ca 
înainte de desemnarea solilor să se aleagă cîrmuitorii 1% cetăţii, 
Din rîndurile acestora au fost trimişi apoi împuterniciţi la Marcel- 
lus. Căpetenia lor îi declară următoarele: „La început, nu noi 
syracusanii ne-am îndepărtat de voi, ci Hieronymus, care şi faţă 
de voi a fost tot atît de ticălos cît a fost şi faţă de noi, şi nici 
după aceea, în urma uciderii tiranului, nu noi syracusanii am 
tulburat pacea încheiată, ci Hippocrates şi Epicydes, uneltele 
regelui, care ne-au prigonit, fie virînd groaza în noi, fie prin 
vicleşuguri, şi nimeni n-ar putea spune că noi neam bucurat 
vreo clipă de libertate cîtă vreme n-a fost pace cu voi. Negreşit, 
acum în urma morţii acelora care au asuprit Syracusa, îndată 
ce am început să depindem de noi, am venit să depunem nu- 
maidecît armele, ca să ne predăm şi pe noi, şi orașul, şi zidurile, 
înţelegînd să nu dăm înapoi în faţa sorții care ne va fi impusă 
de voi. ie, Marcellus, zeii ţi-au hărăzit cinstea cuceririi celui 

mai vestit şi mai mîndru oraş al grecilor; toate isprăvile vred- 
nice de amintit pe care le-am săvirşit noi vreodată pe uscat şi 
pe mare vor fi adăugate titlului de cinste al triumfului tău. A; 
vrea oare să fii încredinţat cît este de mare faima Syracusei, ce 
strălucit oraş ai cucerit tu, şi cum va fi privit oraşul acesta de 
urmaşi, astfel încît oricine ar veni pe mare, ori pe uscat, să-i 
arate fie trofeele biruințelor noastre asupra atenienilor şi asupra 
carthaginezilor, fie pe ale tale asupra noastră? Vrei să predai 
intactă Syracusa familiei voastre, socotind-o în numărul clienţi- 
lor tăi şi sub ocrotirea numelui Marcellilor? Să nu precumpă- 
nească la voi mai mult amintirea lui Hieronymus decît aceea a 
lui Hiero, care v-a fost cu mult mai mult timp prieten decît acela 
duşman, căci binefacerile lui Hiero le-aţi simţit chiar la Roma, 
în vreme ce zminteala acestuia n-a dus decît la propria sa pie- 
ire 137“, 

La romani se putea dobîndi orice şi totul era ferit de pri- 
mejdii, în schimb syracusanii erau covirşiţi de neajunsuri, la ei 
bîntuind războiul ; căci dezertorii, încredinţaţi că vor fi predaţi 
romanilor, au vârît aceeaşi spaimă şi în trupele auxiliare de mer- 
cenari ; punînd repede mîna pe arme, ei îi decapitează mai 
întîi pe cîrmuitorii cetăţii, apoi pornesc la măcelărirea syracusa- 
nilor : dezertorii mînioşi i-au omorît pe toţi aceia pe care soarta 
i-a scos în calea lor şi au prădat tot ce le-a venit la îndemînă. 
Apoi, ca să nu rămînă fără căpetenii, au numit 6 praefecţi, din- 
tre care trei să conducă Achradina, şi ceilalţi trei — Nasos. În 
cele din urmă, potolindu-se răscoala, Marcellus cercetînd prin 
întrebări puse mercenarilor ce-au făcut cu romanii, s-a putut 
lămuri care era situaţia de fapt: că una este situația dezerto- 
rilor şi cu totul alta este a romanilor. 


XXX De la Marcellus solii s-au întors la vreme, amintind 
că mercenarii au fost aţiţaţi la răzvrătire de o neîntemeiată bă- 
nuială şi că romanii nu au nici un motiv ca să le dea pedepse. 
Unul din cei trei praefecţi ai Achradinei era hispanul Moericus. 
În rîndul însoţitorilor solilor a fost trimis la el într-adins unul 
din trupele auxiliare hispane 1%; acesta luîndu-l de o parte, 
fără martori, pe Moericus, îi arătă mai întîi în ce stare lăsase 
Hispania (doar venise de acolo de curînd), spunîndu-i următoa- 
rele : „„Romanii stăpînesc totul cu ajutorul armelor. Dacă stră- 
daniile sale au însemnătate, atunci să primească a fi căpetenia 
compatrioţilor săi, fie că vrea să slujească sub arme alături de 

romani, fie că vrea să se întoarcă în patria sa; dacă, dimpo- 
trivă, stăruie cu încăpăţînare să rămînă pe loc, ce nădejde mai 
poate avea dînsul, de vreme ce are tăiate legăturile şi pe mare şi 
pe uscat ?“ Mişcat de aceste cuvinte, Moericus, după ce hotări 
să se trimită soli la Marcellus, printre aceştia îl trimite şi pe 
fratele său, care să fie condus în taină de ceilalţi, de acelaşi 
hispan, la Marcellus, care, după ce făcu învoială cu dînsul şi în- 
tocmi planul acţiunii ce trebuia dus la bun sfîrşit de Moericus, 
se întoarse la Achradina. Atunci Moericus, ca să abată atenţia 
tuturor de la bănuiala trădării, declară că el nu este de părere 
să meargă solii dintr-o tabără într-alta, spunînd: „Nu trebuie 
nici să se trimită, nici să se primească vreun om. Pentru ca 
posturile să fie păzite cu mai multă atenţie, punctele importante 
trebuie lăsate pe seama comandanților, pentru ca fiecare să fie 
răspunzător de apărarea sectorului său“, . 

Toţi au încuviinţat acest plan, împărțindu-se sectoarele ; lui 
Moericus i-a revenit regiunea de la izvorul Arethusei pînă la 
gurile portului cel mare. Moericus a făcut ca acest plan să fie 
adus. la cunoştinţa romanilor. Ca urmare, Marcellus porunci ca 
noaptea să fie tras cu otgonul un vas de transport de navele 
cu patru rînduri de visle pînă la Achradina şi să debarce ostașii 
în regiunea porţii care este aproape de izvorul Arethusei. După 
ce s-a făcut această operaţie la a patra veghe din noapte şi 
după ce Moericus a luat în primire afară la poartă ostaşii romani 
debarcaţi, aşa cum fusese înţelegerea, în zorii zilei Marcellus a 
atacat cu toate trupele zidurile Achradinei, astfel încît i-a atras 
de partea sa nu numai pe cei ce stăpîneau Achradina, ci chiar 
şi cetele de oameni înarmaţi care veniseră în goană de la Nasos, 
după ce şi-au părăsit posturile pentru a zădărnici năprasnicul 
atac al romanilor. În toiul acestei învălmăşeli nişte vase iuți de 
război dinainte pregătite, după ce făcură un ocol, debarcară la 
Nasos trupele înarmate care atacară prin surprindere posturile 
vrăjmaşe cu jumătate efective, intrînd pe porţile deschise pe 
unde cu puţin mai înainte ieşiseră în grabă soldaţii înarmaţi ; în 
felul acesta, romanii au ocupat fără mare luptă Nasos, părăsit 
de apărătorii săi, în urma fugii lor în neorînduială. Singurii 
care i-au sprijinit pe vrăjmași şi care s-au încăpăținat să rămînă 
pe loc au fost dezertorii, fiindcă, într-adevăr, aceştia neavînd 
destulă încredere nici măcar în ai lor, n-au fugit în toiul luptei. 
Marcellus cînd [a aflat] 13 că Nasos este cucerit şi în acelaşi timp 
că şi o regiune a Achradinei se găseşte în stăpînirea romanilor, 

şi că Moericus împreună cu piîlcul său s-a alăturat trupelor sale, 
a sunat retragerea, ca să nu fie prădat tezaurul regelui, a cărui 
faimă era mai mare decît realitatea. 


XXXI Marcellus, oprind atacul soldaţilor săi, le-a dat dezer- 
torilor care se aflau în Achradina putință şi răgaz de a fugi; 
în sfirşit, syracusanii văzîndu-se scăpaţi de teamă, după ce au 
deschis porţile Achradinei, trimit delegaţi la Marcellus, necerîn- 
du-i altceva decît să fie lăsaţi teferi şi nevătămaţi, ei şi copiii lor. 

Marcellus, convocînd sfatul comandanților, îngădui să ia parte 
la el chiar şi syracusanii alungaţi din casele lor de către răsculați, 
şi care veniseră alături de trupele romane, şi le vorbi astfel: 
„Vreme de cincizeci de ani n-au fost mai multe la număr bine- 
facerile lui Hiero față de poporul roman, decit fărădelegile 
acelora care au 'stăpînit în aceşti cîţiva ani Syracusa; însă cele 
mai multe. urmări au căzut asupra acelora asupra cărora s-a cu- 
venit să cadă, aceştia primind pentru tratatele călcate în picioare 
pedepse cu mult mai grele decît a vrut poporul roman; romanii, 
în adevăr, ţin împresurată Syracusa de trei ani, nu pentru ca 
poporul roman să aibă această cetate robită, ci pentru ca nu 
cumva căpeteniile dezertorilor [Îşi ale mercenarilor] 140 cucerind-o, 
s-o stăpînească şi s-o împileze. Pildă de ceea ce ar fi putut să 
facă syracusanii, sînt fie acei locuitori ai Syracusei care fuseseră 
în tabăra romană, fie Moericus, comandantul hispanilor, care a 
predat romanilor garnizoana, fie, în sfârşit, şi hotărîrea, deşi într- 
adevăr tîrzie, totuşi din întîmplare curajoasă, a syracusanilor înşişi ; 
apoi rezultatul atîtor strădanii depuse şi al atîtor primejdii înfrun- 
tate în jurul zidurilor Syracusei şi pe uscat şi pe mare atîta vreme, 
învederează nu faptul că el a putut să ocupe Syracusa, ci pe 
acela că a izbutit s-o salveze“. Apoi Marcellus trimise un quaestor 
cu trupe la Nasos ca să pună stăpînire şi [să ia în primire] 144 
şi să păzească tezaurul regesc. [Achradina] !*? a fost lăsată pe 
seama ostașilor pentru a fi prădată, după ce a distribuit străji 
prin casele acelora care fuseseră în rîndurile detaşamentelor ro- 
mane. Pe cînd se dădeau multe dovezi urîte de furie, dezlănţuite 
multe de lăcomie, în toiul unei astfel de învălmăşeli pe care o 
putuse stîrni [panica] 143 într-un oraş cucerit, s-a păstrat în amin- 
tire faptul că în timp ce ostaşii romani alergau încoace şi în- 
colo după jaf, Archimedes, atent la figurile pe care le desemnase 
pe nisip, a fost omorît de un soldat care nu ştia cine este. Cu 

părere de rău Marcellus a auzit aceasta şi, după ce i-a căutat 
şi rudele, s-a îngrijit de înmormiîntarea lui Archimedes. Într- 
adevăr, numele şi amintirea lui Archimedes au fost atunci spre 
cinstea şi ocrotirea Syracusei. 

În linii generale, în felul acesta a fost cucerită Syracusa. 
De atîta pradă s-au înfruptat romanii acolo cîtă ar fi capturat 
dacă ar fi cucerit Carthagina, atunci cînd aceasta se lupta cu 
forțe egale cu Roma. 

Cu puţine zile înainte de a se cuceri Syracusa, Titus Ota- 
cilius 144 cu 80 de nave cu cinci rînduri de lopeţi, a trecut de 
la Lilybaeum la Utica. După ce a intrat în port înainte de zorii 
zilei, a pus mîna pe vasele de transport încărcate cu grine şi 
debarcînd trupele pe uscat, a jefuit ţinutul din jurul Uticei pe 
o întindere destul de mare, iar prăzile de orice fel le-a adus 
înapoi pe vase. După trei zile de la plecarea sa s-a înapoiat 14% 
la Lilybaeum. cu o sută treizeci de nave de transport încărcate 
cu grîu şi prăzi, şi aceste grîne le-a trimis deîndată la Syracusa: 
dacă aceste bucate n-ar fi ajuns la vreme, cumplita foamete i-ar 
fi ameninţat deopotrivă şi pe biruitori şi pe învinşi. 


XXĂII În aceeaşi vară, în Hispania 11%, după ce nu se mai 
întîmplase vreme de aproape doi ani nici un eveniment de seamă, 
deoarece războiul se purta mai mult prin tratative decît cu ar- 
mele, comandanții romanilor ieşiră din taberele de iară şi-şi 
uniră trupele. Atunci s-a convocat sfatul căpeteniilor oștirii şi 
părerile tuturor s-au contopit într-una singură: „deoarece pînă 
în clipa de faţă romanii n-au făcut altceva decit să-l împiedice 
pe Hasdrubal să ajungă în Italia, acum este vremea să se pună 
capăt războiului din Hispania“. Şi într-adevăr, romanii erau în- 
credințaţi că le-au sosit destule forțe în acest scop, [de vreme 
ce aveau la dispoziţie] douăzeci de mii de celtiberi, chemaţi la 
arme în acea iarnă 147. 

Vrăjmaşii aveau trei armate: Hasdrubal, fiul lui Gisgo şi 
Mago, după ce şi-au unit taberele, se aflau la o depărtare de ro- 
mani cam de 5 zile de marş; mai aproape era Hasdrubal, fiul 
lui Hamilcar, vechi comandant în Hispania: el îşi avea oastea 
lîngă oraşul cu numele Amtorgis 115. Comandanții romani voiau 
mai întîi să nimicească acest oraș şi aveau nădejdea că vor dis- 
pune de forţe destule, ba chiar de prea multe; în acest scop 
le mai rămînea grija ca nu cumva după înfrîngerea lui Hasdru- 
bal, ceilalţi doi să nu se împrăștie învinşi, adică celălalt Hasdrubal 

şi Mago cuprinşi de spaimă să nu se retragă în codri neumblaţi 
şi în munţi şi să nu tărăgănească războiul. De aceea Scipionii au 
socotit că cel mai bun lucru de făcut este ca, despărţind trupele 
în două corpuri, să întindă războiul în întreaga Hispanie în ace- 
laşi timp ; de aceea şi-au împărţit trupele între ei în aşa fel, încît 
Publius Cornelius să comande două părţi ale armatei romane şi 
aliate împotriva lui Mago şi Hasdrubal, iar Cneius Cornelius, cu 
a treia parte a armatei alcătuită din vechile leaturi, la care a 
alăturat şi pe celtiberi, să poarte războiul cu Hasdrubal Barcinus. 
Amiîndoi comandanții şi ambele oştiri au plecat în acelaşi timp, 
celtiberii pornind înainte ; romanii își întocmesc castrul lîngă 
oraşul Amtorgis, în faţa duşmanului, fiind despărţit de el printr-un 
rîu. Aici a rămas Cneius Scipio cu trupele despre care am amintit 
mai sus, în schimb Publius Scipio a plecat acolo unde se hotărise 
să ducă războiul. 


XXXIII Hasdrubal, cînd a aflat că în tabăra romană a rămas 
puţină armată şi că romanii şi-au pus toată nădejdea în trupele 
auxiliare ale celtiberilor, cunoscător al necredinţei tuturor bar- 
barilor îndeobşte, şi mai ales al acestor neamuri în mijlocul 
cărora se războia de atiîţia ani, [întreţinînd] 14 în taină convor- 
biri cu celtiberii, datorită uşurinţii graiului, deoarece hispanii 
mişunau în amîndouă taberele, s-a învoit cu căpeteniile celtiberi- 
lor ca în schimbul unei mari sume de bani să-şi retragă trupele 
de acolo. Într-adevăr, celtiberilor această faptă nu li s-a părut 
îngrozitoare (căci, de bună seamă, nu se împingeau lucrurile 
pînă într-acolo încît să întoarcă armele împotriva romanilor) şi 
pentru că răsplata care li se dădea ca să nu se războiască era 
destul de mare, şi pentru că le erau plăcute îndeobşte atît tihna 
şi întoarcerea acasă, cît şi bucuria de a şi-i vedea pe ai lor. 
De aceea punii nu i-au convins mai lesne pe comandanţi ca pe 
gloatele lor. În acelaşi timp, desigur nici celtiberilor nu le era 
teamă de romani, dacă aceştia ar fi vrut să-i reţină cu de-a sila, 
deoarece erau atît de puţini la număr. Într-adevăr, comandanții 
romani vor trebui întotdeauna să se ferească de o asemenea si- 
tuaţie, şi exemplele de felul acesta vor trebui socotite semnifica- 
tive, ca să nu se mai încreadă în ajutoarele străinilor, în schimb 
să-și ţină în tabără cît mai multe forţe, şi acelea să fie proprii 150. 

Luîndu-şi deodată steagurile, celtiberii ies din tabără, nerăs- 
punzînd altceva romanilor care-i întrebau de ce pleacă şi-i rugau 
să rămînă, decît că sînt chemaţi de un război izbucnit în patrie. 

Scipio văzînd că aliaţii celtiberi nu pot fi reţinuţi nici prin rugă- 
minţi, nici cu de-a sila, că el nu poate face singur faţă duşmanilor 
“ fără aliaţi şi că nici nu se poate uni din nou cu fratele său, şi 
nici nu are la îndemînă vreo altă soluţie salvatoare, a hotărît să 
se retragă atit cît îi va fi cu putinţă, însă cu atenţia încordată 
să nu dea lupta cu duşmanul în cîmpie, deoarece punii, tre- 
cînd râul, se ţineau aproape şi mergeau pe urmele romanilor care 
se retrăgeau. 


XXXIV În decursul aceloraşi zile pe Publius Scipio îl pîndeau 
o primejdie şi o teamă deopotrivă de mare, ba chiar şi mai 
amenințătoare; prin ivirea unui nou potrivnic: e vorba de tînărul 
Masinissa, pe vremea aceea aliatul carthaginezilor, pe care mai 
în urmă prietenia cu romanii l-a făcut vestit şi puternic. El ieşi 
atunci cu cavaleria numidă în întîmpinarea lui Publius Scipio, 
îndată ce acesta a sosit acolo î51. După aceea, Masinissa l-a hăr- 
ţuit pe Scipio fără întrerupere, zi şi noapte, în aşa fel, încît nu- 
mizii nu numai că îi prindeau pe romanii care cutreierau răz- 
leţiți după lemne şi nutreţ departe de castru, ci galopau chiar 
pe lîngă tabăra romană şi de multe ori intrau chiar în mijlocul 
posturilor romane, pricinuind nemaipomenită învălmășeală ; de 
multe ori, în timpul nopţilor, la romani s-a stirnit panică din 
cauza atacurilor neaşteptate date de vrăjmaşi la poarta şi la 
parapetele castrului ; romanii nu mai găseau acum nici un loc 
şi nu mai aveau nici un răgaz din pricina fricii şi a îngrijorării ; 
apoi, fiindcă erau nevoiţi să rămînă între parapetele castrului, 
erau lipsiţi de toate cele trebuitoare. Deoarece acesta era un 
asediu în toată regula şi se învedera că romanii aveau să fie şi 
mai strimtoraţi dacă Indibilis, despre care se zvonea că soseşte 
cu şapte mii cinci sute de suessetani 1%, se va uni cu carthagi- 
nezii, Scipio, comandant înţelept şi prevăzător, se văzu nevoit 
să ia semeața hotărire de a ieşi noaptea în întîmpinarea lui 
Indibilis şi de a se măsura cu el în luptă, în orice loc îl va întâlni. 
De aceea, lăsă un neînsemnat detaşament în castru și punînd în 
fruntea lui pe legatul Tiberius Fonteius, plecă la miezul nopţii 
şi se luă la piept cu dușmanii care-i ieşiră în cale. Deşi potriv- 
nicii se luptau mai mult în coloană de marş decit în linie de 
bătaie, totuşi romanii se dovediră a fi mai tari ca vrăjmaşii în 
asemenea încăierări date fără vreo rînduială. Dar deodată s-au 
repezit asupră-le din lături şi călăreţii numizi de care comandan- 
tul roman fusese încredinţat că scăpase şi care au slîrnit mare 

panică printre romani, În vreme ce Scipio se măsura în luptă cu 
numizii, a mai sosit pe deasupra şi al treilea rînd de duşmani; 
luîndu-se pe urmele lui Scipio, comandanții carthaginezi l-au atacat 
pe acesta din spate, cînd era prins deja într-o luptă; în felul 
acesta o îndoită bătălie îi încleştă pe romani, care nu mai ştiau 
pe care dintre vrăjmaşi să-i atace mai întîi, ori în care parte să 
se concentreze pentru a-şi putea croi un drum. Pe cînd coman- 
dantul roman lupta şi totodată îşi îmbărbăta ostaşii, avîntîndu-se 
unde era primejdia mai mare, coapsa dreaptă îi fu străpunsă de 
o lance 15, Iar cînd duşmanii care porniseră în iureş în dispozitiv 
de triunghi împotriva romanilor îngrămădiţi în jurul comandan- 
tului, îl văd pe Scipio căzînd neînsufleţit de pe cal, cuprinși de 
o nemărginită bucurie aleargă în toate părţile ca să dea de știre 
prin strigăte întregii linii de bătaie: „Comandantul romanilor 
a căzut!“ Aceste vorbe răspîndite în toate părţile au făcut ca 
duşmanii să se creadă neîndoielnic biruitori, iar romanii învinşi. 
Numaidecît după pierderea comandantului lor a început fuga 
romanilor din linia de bătaie. Dar în măsura în care pentru ei 
ar fi fost uşor să-şi croiască o pirtie printre numizi și printre 
celelalte trupe auxiliare ale punilor uşor înarmate, la fel de greu 
ar fi putut scăpa de caii călăreţilor şi de pedestraşii duşmani care 
erau deopotrivă cu călăreţii prin iuţeala piciorului ; de aceea au 
fost ucişi aproape mai mulţi romani în timpul fugii, decît în luptă 
şi dacă n-ar fi venit noaptea, soarele lăsîndu-se către chindie, n-ar 
mai fi supravieţuit nici unul. 


XĂĂV Atunci fără să mai şovăie, comandanții carthaginezilor, 
profitind de această situaţie, abia au dat după luptă odihna tre- 
buincioasă soldaţilor şi au şi chemat armata lui Hamilcar să vină în 
marş forţat la Hasdrubal, deoarece erau convinşi că dacă toţi se 
vor uni, vor putea duce la bun sfîrşit războiul. După ce oastea 
lui Hamilcar a ajuns acolo, s-a făcut între armate şi comandanţi 
schimb de felicitări cu un entuziasm fără seamăn, toți fiind ve- 
seli de proaspăta biruinţă, deoarece nimiciseră un comandant 
roman atît de mare cu toată oastea lui şi aşteptau o a doua vic- 
torie, şi neîndoielnică, şi deopotrivă de strălucită ca aceasta. De 
bună seamă că în tabăra romană nu sosise vestea unei atît de 
grele înfriîngeri, dar domneau întrucîtva o tristețe apăsătoare şi 
o presimţire tăcută, care zbuciumă de obicei sufletele celor care 
prevăd o nenorocire apropiată. Însuşi comandantul, pe lîngă faptul 
că îşi dădea seama că a fost părăsit de aliaţi şi că în felul acesta 

au sporit totodată şi trupele dușmanului, aruncîndu-şi privirile 
şi judecînd şi situaţia, era mai aplecat să creadă că va veni mai 
degrabă dezastrul decît nădejdea vreunei împrejurări prielnice, 
„căci cum şi-ar fi putut aduce oștile Hasdrubal şi Mago fără să 
dea vreo bătălie cu romanii, dacă nu şi-ar fi terminat războiul 
lor ? Sau pentru care temei nu s-a împotrivit fratele său pu- 
nilor ? Sau de ce nu l-a urmărit din spate, pentu ca în cazul 
că nu i-ar putea împiedica pe comandanții şi armatele dușmane 
să se concentreze într-un singur loc, să-şi fi unit măcar trupele 
cu ale fratelui său P“ Frămîntat de aceste griji Scipio era încre- 
dinţat că deocamdată salvarea constă în retragerea cît mai repede 
cu putință ; şi într-adevăr, într-o singură noapte, fără ştirea duş- 
manilor, care datorită acestui fapt nu se sinchiseau, Scipio a putut 
parcurge o bucată de drum. În zori, cînd duşmanii au băgat de 
seamă că romanii au plecat, trimiseră înainte pe numizi care 
începură să-i urmărească pe romani şi, în acelaşi timp, şi trupele 
punice mărşăluiau cu cea mai mare repeziciune'cu putinţă. 
Înainte de căderea amurgului, romanii au fost ajunşi din urmă de 
către numizi care, năvălind asupra lor cînd din spate, cînd din 
flancuri, i-au silit să se oprească şi să-şi apere coloanele. Totuşi 
Scipio îşi îndemna ostaşii să şi lupte, dar, în același timp, să şi 
înainteze, ferindu-se de primejdii pe cît le va sta în putință 
pînă nu-i vor ajunge din urmă trupele pedestre ale carthaginezilor. 


XXĂVI Însă Scipio, poruncind trupelor sale cînd să meargă, 
cînd să înfrunte atacurile vrăjmaşe, deoarece romanii nu înainta- 
seră prea mult, iar noaptea sta să cadă, îşi scoate ostaşii din 
luptă, concentrindu-i pe o anumită măgură care, ce-i drept, deşi 
nu era destul de potrivită pentru apărare, mai ales pentru o 
oaste în panică, totuşi era ceva mai înaltă decît celelalte din jur. 

După ce fură aşezate 'poverile şi cavaleria la mijloc, iar pe- 
destraşii rînduiţi în jurul lor, la început, romanii respinseră lesne 
atacurile numizilor, care porniseră în iureş asupra lor. Dar cînd 
în faţa romanilor au ajuns, cu toate coloanele lor, trei coman- 
danţi, cu trei armate regulate, şi se vedea limpede că romanii 
nu-și vor mai putea apăra poziţiile fără întărituri şi numai cu armele, 
comandantul roman începu să-şi rotească ochii şi să se frămînte 
în minte în ce chip ar putea ridica un val de parapete de jur 
împrejurul trupelor sale. Dar măgura era atît de goală şi pă- 
mîntul atit de pietros, încît romanii nu găsiră nici crengi pentru 
parapete, nici pămînt ca să le facă un înveliş de brazde, nici nu 

putură săpa vreun şanţ sau face vreo lucrare potrivită pentru 
apărare şi nici locul prin natura lui nu era destul de înalt sau 
destul de povîrnit pentru a pune vreo stavilă mai grea în calea 
duşmanului, ca să-i facă urcuşul anevoios. Măgura era uşor în- 
clinată pînă la poale. Pentru ca să dea totuşi aparenţa unui val 
de apărare, romanii au aşezat de jur împrejurul lor samarele cu 
poveri şi le-au ridicat pînă la înălţimea obişnuită a unor întări- 
turi, iar în vîrf, unde nu mai aveau la îndemînă samare pentru 
ridicarea parapetelor, au îngrămădit poveri de tot felul. Însă 
după ce au sosit armatele punice, trupele acestora într-adevăr 
s-au putut urca cu foarte mare uşurinţă pe măgură. La început, 
neobişnuita înfăţişare a întăriturilor romane îi pironi locului, în- 
tocmai ca o minune, în vreme ce comandanții le strigau din 
toate părţile „de ce stau şi nu dărîmă acea lucrare făcută parcă 
în batjocură şi care nu este destul de puternică nici măcar pentru 
femei ori pentru copii ? Acum s-a pus mîna pe duşmanul care se 
ascunde îndărătul poverilor !“ Deşi comandanții carthaginezi ros- 
teau aceste vorbe cu dispreţ, totuşi pentru ostaşii lor nu era uşor 
nici să sară dincolo, nici să urnească poverile, nici să distrugă 
samarele îngrămădite şi aşezate de-a valma sub poveri. În cele 
din urmă, dîndu-li-se pari din mînă în mînă, după ce prăvăliră 
poverile care le fuseseră puse stavilă în cale şi-şi croiră drum 
peste cetele lor înarmate — şi aceeaşi operaţie se făcea acum prin 
mai multe puncte, — tabăra romană fu cucerită peste tot, iar 
romanii, puţini la număr, fură pretutindeni măcelăriți de nume- 
roşii învingători. Totuşi, o bună parte dintre romani, după ce 
şi-au căutat refugiul în codrii învecinaţi, au izbutit să scape cu 
fuga în castrul lui Cneius Scipio pe care îl comanda legatul 
Ti. Fonteius. Unii istorici au scris că Cneius Scipio a fost ucis pe 
măgură în timpul primului atac al duşmanilor, alţii, că el s-a 
refugiat cu puţini ostaşi într-un turn din apropierea castrului 
şi că acestui turn i s-a dat foc din toate părţile de carthaginezi ; 
după ce au ars în felul acesta porţile pe care nu le putuse dărîma 
nici o forţă, turnul a fost cucerit, iar toţi cei dintr-însul împreună 
cu comandantul însuşi au fost ucişi. Cneius Scipio a fost răpus în 
al optulea 15 an de cînd sosise în Hispania, şi după 29 de zile 
de la moartea fratelui său. Doliul pentru moartea lor n-a fost mai 
mare la Roma ca în întreaga Hispanie ; căci în vreme ce concetă- 
ţenii lor erau îndureraţi de pierderea armatelor, de înstrăinarea 
provinciei de romani şi de dezastrul public, Hispania îi jelea şi 
simţea lipsa comandanților înşişi, şi îndeosebi a lui Cneius Scipio, 

fiindcă el sosise mai dintii acolo şi rămînînd multă vreme în 
fruntea ei, cîştigase dragostea hispanilor şi le dăduse primele do- 
vezi de ceea ce înseamnă dreptatea şi cumpătarea romană. 


XXXVII În vreme ce armatele romane erau nimicite şi 
Hispaniile 155 păreau pierdute, un singur om a izbutit să refacă 
situaţia pierdută. În rîndurile oștirii se găsea cavalerul roman 
Lucius Marcius 15, fiul lui Septimius, un tînăr iscusit şi înzestrat 
cu o deşteptăciune şi cu o bărbăție mai vajnică decît ceilalţi în 
tagma cărora văzuse lumina zilei. La cele mai alese însușiri ale 
firii sale se adăugase învăţătura primită de la Cneius Scipio, de 
care fusese ani mulţi îndrumat în toate tainele meşteşugului 
armelor. 

În acele împrejurări, acesta, strîngând ostașii fugari şi scoţind 
şi ceva trupe din garnizoanele romane din Hispania, înjghebă o 
oaste nu demnă de disprețuit, şi se uni şi cu trupele lui Tiberius 
Fonteius, legatul lui Publius Scipio. Cu toate acestea, atît de 
mult s-a ridicat acest cavaler roman prin înrîurirea sa asupra 
ostaşilor şi prin cinstirea sa, încît, după ce s-a întărit castrul din- 
colo de Hiberus, toţi au încredințat comanda supremă lui Lucius 
«Marcius, după ce au găsit cu cale să fie ales de comiţiile ostăşeşti, 
în vreme ce străjile se schimbau unele pe altele la posturile de 
pază ale parapetelor castrului, pentru ca să meargă la vot. Apoi, 
pînă la sosirea dușmanului, toată vremea (şi vremea aceasta a 
fost foarte scurtă) a folosit-o pentru întărirea castrului şi transportul 
aprovizionării ; ostaşii executau toate ordinele nu .numai cu zel, 
ci şi fără să fie abătuţi cîtuşi de puţin sufleteşte. Însă după ce 
s-a dat de ştire că Hasdrubal, fiul lui Gisgo, care venea să nimi- 
cească rămăşiţele romane ale acestui război, a trecut Hiberus şi 
se apropie şi cînd romanii au văzut semnalul de luptă înălţat de 
noul lor comandant, aducîndu-şi aminte de comandanții pe care-i 
avuseseră puțin mai înainte şi sub îndrumarea cărora fuseseră 
obișnuiți să pornească la luptă şi centurionii şi trupele, toţi în- 
cepură să se jeluie şi să-şi dea cu pumnii în cap; şi în vreme 
ce unii își ridicau mîinile către cer învinuind pe zei, alţii” se 
aşterneau pe pămînt şi îl striga fiecare pe nume pe comandantul 
său. Şi cu toate acestea, tînguirile nu puteau fi potolite, deşi cen- 
turionii îşi îmbărbătau ostaşii şi însuşi Marcius căuta să-i îm- 
buneze dojenindu-i : „de ce se bocesc ca femeile, fără rost, în 
loc să-şi oţelească mai degrabă sufletul, pentru a se apăra şi pe 
ei însişi şi republica ?“ [În vreme ce el îi îndemna] „să nu rabde 

să le zacă comandanții morţi şi nerăzbunaţi“, deodată se aud 
strigătele şi sunetul trîmbiţelor (căci duşmanii erau aproape de 
parapetele castrului). Atunci numaidecît durerea li se preschimbă 
în ură: toți romanii aleargă la arme; ca nişte fiinţe lovite de 
turbare se năpustesc spre porţi şi pornesc în iureş asupra duşma- 
nului care venea nepăsător în neorînduială. Această situaţie neaş- 
teptată a stîmit dintr-o dată spaimă în rîndurile carthaginezilor 
care se întrebau: „De unde au răsărit atîţia dușmani deodată, 
cînd aproape toată armata romană fusese nimicită ? De unde atita 
îndrăzneală, atîta încredere în sine la potrivnicii lor învinşi şi puşi 
pe fugă ? Ce comandant nou s-a ivit după doborirea celor doi 
Scipioni P Cine a luat comanda castrului şi cine a dat semnalul 
luptei ?“ În faţa noii stări de lucruri ivite pe neaşteptate, punii 
nedîndu-şi seama de întreaga situaţie şi înlemniţi, mai întîi se 
retrag, apoi 'sînt daţi peste cap de straşnicul iureş roman, aşter- 
nîndu-se pe fugă. Şi ar fi fost fie un măcel îngrozitor al carthagi- 
nezilor fugari, fie un atac îndrăzneţ şi primejdios pentru urmări- 
torii romani, dacă Marcius n-ar fi dat repede semnalul retragerii 
şi nu şi-ar fi oprit trupele înflăcărate, punîndu-se stavilă în calea 
primelor unităţi, şi nu i-ar fi reţinut pe loc pe unii ostaşi chiar el. 
Apoi Marcius a readus în tabără pe cei setoşi de atîta vreme de 
măcel şi sînge. Carthaginezii, alungaţi la început în neorînduială 
de la parapetele potrivnicului, cînd au băgat de seamă că nimeni 
nu-i mai urmăreşte, încredințaţi că romanii s-au oprit de teamă, 
din nou nu le-au mai dat nici o importanţă, pornind către tabăra 
lor în pas domol. 

Aceeaşi nepăsare domni mai departe şi în rîndurile celor în- : 
sărcinaţi cu paza taberei carthagineze : căci deşi duşmanul era 
aproape, totuși le trecea prin minte că aceste trupe sînt numai 
rămăşiţele celor două armate romane nimicite de ei cu cîteva 
zile mai înainte. Pentru acest temei, deoarece la dușmani totul 
era în neorînduială, Marcius, cercetînd [şi aflînd toate] acestea, 
planului său semeţ de a ataca însăşi tabăra duşmanului îi alătură 
o îndirjire şi mai aprigă, încredințat că pentru romani este mai 
uşor să cucerească o singură tabără, aceea a lui Hamilcar, decît 
să şi-o apere pe a lor, în cazul că se unesc din nou trei armate 
şi trei comandanţi: „Dacă îi va reuşi această acţiune începută 
— îşi spunea Marcius —, dînsul va înlătura toate neajunsurile 
suferite, iar dacă va fi respins, el va spulbera totuşi prin dezlăn- 
țuirea acestui atac disprețul dușmanilor față de romani“ 157. 

XXXVIII Totuşi, pentru ca nu cumva vreo acţiune întreprinsă 
pe neașteptate şi spaima din timpul nopţii, precum şi planul său 
nepotrivit cu situația alor săi să-i zădărnicească totul, socoti că 
trebuie să le vorbească ostașilor săi şi să-i îmbărbăteze ; de aceea, 
după ce-i chemă la adunare, le cuvîntă astfel: „Ostaşi! Atit 
respectul meu faţă de comandanții noştri vii şi morţi, cît şi 
situația de acum a noastră, a tuturora, pot convinge pe oricare 
dintre voi că comanda mea pe cît este de importantă, după jude- 
cata voastră, pe atît este şi de grea şi de plină de griji ! Într-adevăr, 
dacă în acest moment jalea n-ar fi înăbuşită de teamă, cu ane- 
voinţă aş fi în stare să mă reculeg aşa fel încît să găsesc un 
strop de alinare pentru zbuciumatu-mi suflet: dar acest lucru e 
nespus de greu pentru cel copleşit de jale, şi de aceea mă văd 
nevoit să mă îngrijesc eu singur de soarta voastră, a tuturora. 
Totuşi, nici chiar atunci cînd trebuie să mă gîndesc cum pot 
păstra pentru patrie rămăşiţele celor două armate, nu-mi pot abate 
mintea de la această copleşitoare jale : căci amîndoi Scipionii îmi 
apar în închipuire, zbuciumîndu-mă şi zi şi noapte cu griji şi 
veghi, şi adeseori mă trezesc din somn, îndemnîndu-mă să nu-i las 
nerăzbunaţi nici pe ei şi nici pe ostaşii lor care vreme de 8 ani 
au fost nebiruiți pe aceste tărimuri, nici pe tovarășii voştri de 
arme și nici republica ; ei îmi poruncesc să le urmez învăţătura 
şi îndrumările ; şi aşa cum în timpul vieţii lor nimeni nu a fost 
mai supus ordinelor lor ca mine, la fel după moartea lor, cel mai 
bun lucru de făcut este acela pe care sînt pe deplin încredinţat 
că l-ar fi făcut ei în orice împrejurare, Ostaşi, doresc ca şi voi 
să-i cinstiţi pe Scipioni nu prin tînguiri şi lacrimi, ca pe unii care 
s-au stins din viaţă, ci ca pe aceia care trăiesc şi au tărie prin 
faima isprăvilor săvirşite de ei şi ori de cîte ori vă veţi aduce 
aminte de dînşii, să porniţi la luptă ca şi cînd i-aţi vedea îmbăr- 
bătîndu-vă şi dîndu-vă semnalul luptei. Căci, de bună seamă, pe 
ziua de ieri însuşi chipul lor vi s-a înfățișat ochilor şi inimilor 
voastre şi insuflîndu-vă tărie, v-a mînat la acea luptă vrednică 
de ţinut minte. Prin aceasta aţi dat dovadă duşmanilor că numele 
de roman nu s-a stins o dată cu moartea Scipionilor şi că poporul 
a cărui putere şi vitejie n-au fost înăbuşite de dezastrul de la 
Cannae, va ieşi negreşit biruitor prin încercările oricît de crude 
ale sorții. Acum, de vreme ce voi înşivă aţi dat dovadă de atîta 
îndrăzneală, din propriul vostru imbold, vreau să-mi dau seama 
cît de mare vă este cutezanța cînd comandantul vostru vă în- 
deamnă la luptă! Căci ieri, cînd am dat semnalul de retragere, 

în timp ce voi urmăreaţi răsfirați pe duşmanul intrat în panică 
şi-n neorînduială, n-am vrut să înfrîng îndrăzneala voastră, ci 
numai s-o amîn, spre a vă dobîndi o mai strălucită şi mai potri- 
vită slavă, pentru ca, ivindu-se mai pe urmă prilejul, să-i puteţi 
ataca, voi fiind pregătiţi, iar duşmanii luaţi prin surprindere, voi 
înarmaţi, iar vrăjmaşii neînarmaţi şi chiar adormiţi! Şi nădejdea 
pe care ne-a trezit-o în suflet acest prilej prielnic nu este întîm- 
plătoare, ostaşi, ci mi-am făurit-o judecînd însăşi situaţia noastră ! 
Şi dacă, de bună seamă, vă va întreba cineva în ce chip voi, o 
mînă de soldaţi, ați păzit tabăra împotriva unor duşmani atît de 
numeroşi, şi deşi biruiţi, totuşi v-aţi apărat împotriva învingătorilor, 
să nu răspundeţi altceva decît că, îngrijoraţi de situaţia noastră, 
v-aţi păstrat tabăra întărind-o cu lucrări de fortificaţii, iar voi 
aţi stat pregătiţi şi rînduiţi pentru luptă. Privite din toate un- 
ghiurile de vedere, lucrurile se prezintă astfel: oamenii iau cele 
mai puţine măsuri de apărare împotriva unei primejdii pe care 
întîmplarea o face mai puţin de temut 155, căci nu te sinchiseşti 
de ceea ce nu-ţi insuflă teamă, nedîndu-i vreo însemnătate 15, 
Vrăjmaşii se aşteaptă mai puţin ca la orice la faptul ca noi, cei 
împresuraţi şi atacați de ei, să le atacăm chiar tabăra lor. Deci, 
să ne încumetăm a întreprinde ceea ce nimeni nu poate crede că 
ne vom încumeta : această acţiune va fi cu atît mai uşoară cu 
cît, datorită acestui fapt, pare foarte grea. La a treia veghe a 
nopţii vă voi porni încolonaţi în marş, fără zgomot. Bu am cercetat 
şi am aflat că nici ordinea străjilor, nici a posturilor nu este 
păstrată cum se cuvine. La strigătul auzit la porţi şi la cel dintii 
iureş le vom cuceri tabăra. Atunci să purcedeţi la măcelul duş- 
manilor, şi toropiţi de somn, şi înspăimîntaţi de învălmăşeala 
neaşteptată, şi prinşi neînarmaţi în culcuşurile lor, de la care 
măcel eraţi tare necăjiţi ieri că aţi fost îndepărtați. Știu că planul 
meu pare îndrăzneţ, dar în împrejurări grele, şi cînd nădejdea este 
slabă, hotărîrile cele mai curajoase sînt întotdeauna salvatoare, 
fiindcă, dacă în acel moment hotărîtor vei şovăi puţin, prilejul 
prielnic va dispare fulgerător de repede şi după aceea zadarnic 
vei mai căuta clipa pierdută 1%. O armată este pe aproape, iar 
alte două armate nu sînt departe. Dacă veţi ataca acum, aveţi 
oarecare nădejde de izbîndă, doar v-aţi măsurat forţele voastre cu 
ale lor! Dar dacă amînăm ziua atacului şi dacă potrivnicul va 
înceta să ne dispreţuiască în urma faimosului vostru iureş de ieri, 
va fi primejdie ca nu cumva să se adune toți comandanții puni, 
toate trupele punice. Oare vom mai izbuti noi să înfruntăm trei 

comandanţi şi trei armate duşmane, împotriva cărora n-a putut 
ţine piept Cneius Scipio, cînd oastea sa era neatinsă ? Aşa cum 
au pierit comandanții noştri, pentru că şi-au împărţit forţele de 
luptă, la fel pot fi nimiciţi şi duşmanii rînd pe rînd, dacă sînt 
separați ; o altă cale de a purta războiul nu estel Dar să nu 
aşteptăm nimic în afară de prilejul prielnic al apropiatei nopţi. 
Cu ajutorul zeilor, duceţi-vă, îngrijiți-vă cu de-ale gurii, pentru 
ca întremaţi şi înzdrăveniţi să daţi năvală asupra taberei duşma- 
nilor, luptînd cu aceeaşi străşnicie cu care v-aţi apărat tabăra 
voastră“ 191, Ostaşii au ascultat cu voioşie noul plan al noului lor 
comandant, plan care le plăcea cu atît mai mult cu cît era mai 
îndrăzneţ. Restul zilei ostaşii l-au petrecut pregătindu-și armele şi 
îngrijindu-se de cele trupeşti, iar cea mai mare parte a nopţii a 
fost hărăzită somnului. La veghea a patra romanii au pornit în 
marş. 


XXXIX Dincolo de tabăra cea mai apropiată a punilor, la o 
depărtare de 6000 de paşi, erau alte trupe ale carthaginezilor. 
(Între tabără şi aceste trupe] 1% era o vale adîncă acoperită cu 
copaci deşi. Cam în mijlocul acestei păduri fu ascunsă, după 
obiceiul carthaginez, o cohortă romană, precum şi trupe de călă- 
reţi. Astfel, tăindu-le punilor drumul pe la mijloc, celelalte trupe 
fură conduse în tăcere către duşmanul cel mai apropiat, şi pentru 
că nu era nici o strajă în faţa porţilor şi nici o pază la para- 
petele taberei romanii au pătruns în tabăra vrăjmașului întocmai 
ca într-a lor, nimeni împotrivindu-li-se undeva. Sună apoi trîmbi- 
ţele şi se scot strigăte. O parte din romani îi hăcuiesc pe duşmanii 
pe jumătate adormiţi, altă parte aruncă focuri în colibele acope- 
rite cu paie uscate, alţii ocupă poiţile ca să le taie fuga 1%. Pe 
duşmani atît focul cît şi strigătele şi măcelul, toate în acelaşi timp, 
nu-i lasă nici să audă, nici să prevadă ceva, ca şi cum simţurile 
le-ar fi fost amorţite. Unii dintre duşmani nimeresc dezarmaţi 
peste pilcurile înarmate ale romanilor ; alţii se reped spre porţi, 
iar alţii sar peste parapete, deoarece drumurile fuseseră barica- 
date ; şi cum scăpa vreunul de acolo, fugea numaidecît către 
cealaltă tabără punică ; aici însă fură înconjurați în ascuns de co- 
horta şi de călăreţii romani care le ieşiră repede în întîmpinare din 
ascunzători şi, în felul acesta, vrăjmaşii fură înconjurați şi măcelă- 
riţi cu toţii pînă la unul. De altfel, cu aşa repeziciune au alergat 
romanii din tabăra cucerită de curînd în cea de-a doua, încit ori- 
care carthaginez ar fi scăpat cu fuga din acel măcel să nu poată 

să le vestească, mai înainte, alor lor, înfrîngerea. Într-adevăr, acolo, 
cu cît punii erau mai departe de duşman, fiindcă în zorii zilei unii 
se împrăştiaseră pentru aprovizionarea cu fîneţe, cu lemne şi după 
prădăciuni, cu atît mai mult romanii găsiră toate de-a valma şi în 
neorînduială : armele aşezate în posturi, soldaţii dezarmaţi, fie 
aşternuţi pe pămînt, fie tolăniţi, fie plimbîndu-se în faţa parape- 
telor şi porţilor taberei. Încălziţi de proaspăta luptă dată pînă acum 
şi mîndri de biruinţa lor, romanii pornesc acum lupta cu nişte 
potrivnici găsiţi în dezordine şi fără căpătii. De aceea, la porţi ni- 
meni nu le-a putut opune nici un fel de rezistenţă. Dincolo de 
porţi însă se încinge o crîncenă luptă, după ce la primul strigăt 
scos şi la cea dintîi zarvă iscată punii au început să alerge prin 
întreaga tabără şi, negreşit, lupta ar fi dăinuit vreme îndelungată 
dacă vederea scuturilor romane mînjite de sînge n-ar fi fost pentru 
carthaginezi dovada unui alt dezastru şi n-ar fi stîrnit în ei panica. 
Această groază îi pune pe toți pe fugă şi, împrăştiindu-se pe unde 
li se deschide un drum, ies din tabără cu toţii, afară de cei care 
au fost doboriţi. 

În acest fel au fost cucerite prin asalt într-o noapte şi o zi cele 
două tabere ale duşmanilor de către romani, sub conducerea lui 
Lucius Marcius. Analistul Claudius 1% care a tradus Analele Aci- 
liene 155 din limba greacă în cea latină, scrie că au fost măcelăriți 
acolo ca la 37 000 de duşmani, au fost făcuţi prizonieri cam 1 830 
de duşmani şi au fost capturate uriaşe prăzi. „Între acele prăzi 
a fost şi scutul rotund de argint în greutate de 137 de libre, cu 
chipul lui Hasdrubal Barcas“. 

Valerius Antias istoriseşte că a fost cucerită o singură tabără 
de-a lui Mago, şi că au fost măcelăriți acolo 7 000 de duşmani, că 
într-o altă luptă cu Hasdrubal, în urma unei ieşiri, au fost doboriţi 
10 000 soldaţi şi luaţi prizonieri 4 330 de duşmani. Piso scrie că pe 
cînd Mago îi urmărea cu trupele răsfirate pe ai noștri în timp ce 
se retrăgeau, 8 000 de duşmani au fost prinşi în capcane şi mă- 
celăriţi. 

Numele comandantului Marcius este pomenit de toţi analiştii 
ca al unui mare om; şi la adevărata lui slavă adăugau chiar şi 
minuni : „Un nimb de lumină i-a înconjurat capul, pe cînd le vor- 
bea celor adunaţi, fără însă ca el să-şi dea seama de aceasta. şi 
această întîmplare a insuflat o mare teamă soldaţilor care şedeau 
în juru-i. lar ca amintire a biruinţei lui Marcius asupra carthagine- 
zilor, pînă la arderea Capitoliului a existat scutul denumit al lui 
Marcius, pe care era încrustat chipul lui Hasdrubal“. 

Apoi situaţia în Hispania s-a liniştit o bună bucată de vreme, 
deoarece amîndoi potrivnicii, după ce şi-au pricinuit şi au suferit 
reciproc înfrîngeri atît de mari, se fereau să-şi primejduiască în- 
treaga situaţie. 


XL În timp ce se petrec aceste evenimente în Hispania, Mar- 
cellus 15, după cucerirea Syracusei, a statornicit toate lucrurile în 
Sicilia cu atîta bună-credinţă şi cinste, încît a crescut nu' numai 
slava sa, ci şi măreţia poporului roman : Marcellus a adus la Roma 
podoabele Syracusei, statui și picturi care se găseau din belşug în 
acel oraş, acestea fiind, desigur, trofee luate de la duşmani şi cîş- 
tigate potrivit dreptului războiului. 

Atunci s-a născut pentru întîia oară admiraţia romanilor pen- 
tru operele de artă greceşti şi de atunci a început îndeobşte să se 
jefuiască 1% obiectele sfinte şi profane ; numai că în cele din urmă, 
această patimă s-a întors împotriva zeilor romani înşişi şi chiar îm- 
potriva templului 1% pe care Marcellus l-a împodobit în chip deose- 
bit întîia oară. Într-adevăr, templele ridicate de Marcellus lîngă 
poarta Capena erau vizitate de străini datorită minunatelor lor po- 
doabe, din care au rămas însă o foarte mică parte. 

Aproape toate cetăţile din Sicilia începură să trimită solii la 
Marcellus ; şi după cum era cauza fiecăruia, la fel erau şi condiţiile 
legăturilor cu Roma. Într-adevăr, cei care înainte de cucerirea Syra- 
cusei, fie că nu se rupseseră de romani, fie că reînnoiseră alianța, 
au fost primiţi şi onoraţi ca aliaţi credincioşi, în schimb acei care 
se predaseră de frică după luarea Syracusei au primit condiţiile 
biruitorului, fiind socotiți învinşi ; totuşi mai erau pentru romani 
cîteva rămăşiţe ale războiului, şi nu neînsemnate, în împrejurimile 
oraşului Agrigentum, şi aceştia erau Epicydes şi Hanno 1%, coman- 
danţii rămaşi de la războiul de mai înainte, precum şi Hippacrita- 
nus 11%, al treilea comandant nou care fusese trimis de Hannibal 
în locul lui Hippocrates şi care era de neam libyphoenic (acestuia 
compatrioţii săi îi spuneau Muttines), un bărbat iscusit, care l-a 
avut pe Hannibal profesor în toate meşteşugurile războiului. Aces- 
tuia i s-au dat trupe auxiliare numide de către Epicydes şi Hanno, 
și Hippacritanus cutreierînd cu ele în lung şi-n lat ţinutul duşma- 
nilor, în aşa fel a izbutit să-i păstreze ca aliaţi credincioşi, acordîn- 
du-i fiecărui aliat sprijinul său la momentul potrivit, încât în scurt 
timp numele său s-a răspîndit în întreaga Sicilie, şi n-a fost o altă 
nădejde mai mare în sufletele celor care susțineau interesele cartha- 
ginezilor. Ca urmare, pînă în acea vreme, comandantul carthaginez 

şi cel syracusan, stînd închişi în Agrigentum la adăpostul zidurilor, 
nu numai sfătuiţi de Muttines, ci bizuindu-se şi pe ajutorul său, au 
îndrăznit să iasă dintre ziduri, întocmindu-şi tabăra lîngă rîul 
Himera 171. Cînd i se aduse la cunoştinţă lui Marcellus această 
veste, îndată îşi puse în mişcare trupele, şi-şi stabili castrul la o 
depărtare cam de patru mii de paşi de duşmani, aşteptînd să vadă 
ce fac sau ce pregătesc. Dar Muttines nu le-a dat de loc romanilor 
nici răgaz şi nici prilej să zăbovească sau să se sfătuiască, căci, 
trecînd rîul, s-a năpustit asupra lor stîrnind cumplită groază şi în- 
vălmăşeală în rîndurile posturilor romane. A doua zi tot el, printr-o 
luptă dată aproape în toată regula, i-a respins pe romani între 
întăriturile castrului. De acolo însă Muttines a fost chemat înapoi 
în tabără din pricina unei răscoale a numizilor, deoarece cam trei 
sute dintre ei plecaseră la Heraclea Minoa 172, de aceea el a plecat 
acolo ca să-i domolească şi să-i aducă iarăşi în tabără. Se spune că 
foarte greu a convins pe căpeteniile lor să nu dea piept cu duşma- 
nul în lipsa sa. 

Amîndoi comandanții răbdau greu această stare de lucruri şi 
mai ales Hanno, care încă de mai înainte fusese neliniştit de gloria 
numidului. „O stîrpitură africană ca Muttines — îşi spunea el 
— să-i dea lecţie lui, comandantul suprem al carthaginezilor, trimis 
de senat şi de popor ?“ 

Hanno l-a convins pe Epicydes, care şovăia însă, ca după ce 
vor trece rîul 173 să iasă împreună în linie de bătaie, spunîndu-i: 
„Într-adevăr, dacă îl vor aştepta pe Muttines şi acesta va izbîndi, 
slava va fi, neîndoielnic, a lui Muttines“. 


XLI Ca urmare, Marcellus, socotind că pentru dînsul, după ce 
îl respinsese la Nola pe Hannibal, deşi mîndru de biruinţa-i de la 
Cannae, nu este demn să dea înapoi în faţa unor duşmani care au 
fost înfrînţi şi pe uscat şi pe mare, porunci ostaşilor să ia degrabă 
armele şi să scoată afară din castru steagurile. Pe cînd Marcellus 
îşi rînduia oastea, zece călăreţi numizi din linia de bătaie a potriv- 
nicului aleargă în galopul cailor şi-i dau de ştire că compatrioţii 
lor au fost zdruncinaţi mai întîi pentru că, cu prilejul acelei răs- 
coale trei sute de răzvrătiți din rîndurile lor s-au dus la Heraclea, 
apoi pentru că l-au văzut pe comandantul lor, Muttines, îndepăr- 
tat de comandanții pizmaşi pe gloria lui, chiar în ajunul bătăliei, 
şi de aceea vor sta liniştiţi în timpul luptei. Deşi norodul numizilor 
şi-a călcat mereu credinţa, totuşi de astă dată şi-a respectat făgă- 
duiala. De aceea şi avintul romanilor a crescut cînd s-a răspîndit 

repede ştirea în rîndurile unităţilor lor că potrivnicul a fost părăsit 
de cavaleria numidă de care ei se temuseră cel mai tare ; apoi şi 
duşmanii s-au îngrozit datorită şi faptului că nu mai erau sprijiniți 
de cea mai mare parte a forțelor lor şi totodată intrase spaima în 
ei ca nu cumva să fie atacați de însăşi cavaleria lor. De aceea 
[lupta] 74 desfăşurată n-a fost de loc crîncenă : cel dintii strigăt și 
primul atac au hotărît rezultatul. Numizii, după ce rămăseseră ne- 
mişcaţi la aripi, în cursul luptei, cum i-au văzut pe ai lor dînd bir 
cu fugiţii, într-o clipă le-au devenit tovarăşi, însă numai la fugă. 
Cînd i-au văzut pe toţi că se îndreaptă spre Agrigentum în mare 
grabă, şi ei s-au împrăștiat pretutindeni prin cetăţile apropiate, de 
teama unei împresurări a Agrigentului. Multe mii de oameni au 
fost măcelăriți şi au fost capturați 1%... prizonieri, precum şi opt 
elefanţi. 

Aceasta a fost cea din urmă luptă a lui Marcellus în. Sicilia ; 
biruitor, s-a înapoiat de acolo la Syracusa. 

Anul era totuşi către sfîrşit, de aceea la Roma senatul a hotărît 
ca praetorul Publius Cornelius să trimită o scrisoare consulilor la 
Capua, cu următorul cuprins : „Cîtă vreme Hannibal este departe, 
iar operaţiile împresurării Capuei nu sînt amenințate de vreo mare 
primejdie, dacă vor crede de cuviinţă, unul din ei să vină la Roma 
în vederea alegerii noilor magistrați“. După primirea scrisorii, 
consulii s-au învoit între ei ca Claudius să facă alegerile, iar Ful- 
vius să rămînă la Capua. Claudius a proclamat aleşi consuli pe 
Cneius Fulvius Centimalus 170 şi pe Publius Sulpicius Galba, fiul lui 
Servius, deşi acesta nu îndeplinise în trecut nici o magistratură 
curălă. Apoi au fost aleşi praetori [L.] Cornelius [Lentulus], 
[Marcus Cornelius] Cethegus, Caius Sulpicius, [Caius Calpurnius] 
Piso 177. Lui Piso i-a căzut la sorţi jurisdicția urbană, lui [Sul]pi- 
cius — provincia Sicilia, lui Cethegus — Apulia, lui Lentulus 
— Sardinia. Consulilor li s-a prelungit comanda pentru un an 1%, 

1 Cousulii Cn. Fulvius Centimalus şi P. Sulpicius Galba, după 
ce au intrat în funcţie la idele lui martie!, au convocat senatul la 
sfat în Capitolium, consultîndu-l asupra situaţiei republicii, în legă- 
tură cu conducerea: războiului, cu provinciile şi cu armatele. S-a 
prelungit comanda lui Q. Fulvius şi lui Ap. Claudius, consulii 
anului precedent, şi li s-au decretat armatele pe care le coman- 
dau atunci, adăugîndu-se dispoziţia de a nu se depărta de Capua, 
pe care o împresurau, pînă n-o vor cuceri. Aceasta era grija de că- 
petenie care-i ţinea atunci încordaţi pe romani nu atît datorită 
urii care niciodată n-a fost mai îndreptăţită împotriva vreunei alte 
cetăţi, cît pentru faptul că acest oraș atît de vestit și de puternic, 
după părerea lor, o dată cu capitularea va înclina din nou simţă- 
mintele tuturor spre respectarea vechii puteri, în același chip cum 
atrăsese prin trădarea sa alte cîteva populaţii. 

Li s-a prelungit comanda şi praetorilor anului trecut, decretîn- 
du-li-se şi cele două legiuni pe care le avuseseră, şi anume lui 
M. Junius, în Etruria şi lui P. Sempronius în Gallia ; i s-a prelun- 
git comanda şi lui M. Marcellus, pentru ca, în calitate de pro- 
consul, să înăbuşe cu armata pe care o avea ultimele rămășițe ale 
războiului din Sicilia. „„Dacă mai are nevoie de întregirea efecti- 
velor, să le completeze cu trupe din legiunile care-l aveau în 
fruntea lor în Sicilia pe praetorul P. Cornelius, dar să nu se 
recurgă la vreunul din acei ostaşi cărora senatul le interzisese în- 
deplinirea serviciului militar şi înapoierea lor în patrie pînă la 
sfîrşitul războiului 2“. S-a decretat ca acele două legiuni pe care 
le avusese P. Cornelius să treacă sub comanda lui C. Sulpicius, 
căruia îi căzuse la sorţi Sicilia, precum şi completarea efectivelor 
armatei cu rămăşiţele trupelor lui Cn. Fulvius, care cu un an mai 
înainte fuseseră bătute de Hannibal şi puse pe fugă în chip rușinos 
în Apulia ?. Senatul a hotărît să se aplice acelaşi regim acestei 
categorii de soldaţi întocmai ca şi ostaşilor care luptaseră la Cannae. 

Pe deasupra, aceste două categorii de ostaşi au fost înfieraţi 
prin hotărîrea de a nu ierna în orașe şi de a nu-şi întocmi nici 
taberele de iarnă mai aproape de zece mii de paşi de vreun oraş. 

Lui L. Cornelius i s-au dat în Sardinia cele două legiuni pe 
care le comandase Q. Mucius ; consulii au primit poruncă să re- 
cruteze trupe pentru completarea efectivelor, dacă cumva au 
nevoie. 

Lui T. Otacilius şi lui M. Valerius li s-au decretat paza lito- 
ralului Siciliei şi Greciei cu legiunile şi flotele pe care le coman- 
dau. În Grecia aveau o legiune şi 50 de vase, în Sicilia, 100 de 
vase şi două legiuni. 

în acel an, războiul a fost purtat cu 23 legiuni romane, şi pe 
mare și pe uscat. 


II La începutul acelui an, în vreme ce se aducea la cunoş- 
tință darea de seamă a lui L. Marcius, senatul a găsit cu cale 
că războiul desfăşurat de acesta a fost încununat de o măreaţă 
izbîndă, însă faptul că el scrisese în calitate de propraetor sena- 
tului, fără să fi fost învestit cu comanda, nici din porunca poporu- 
lui şi nici cu încuviințarea senatului, supăra pe o mare parte din- 
tre senatori; „alegerea comandanților lor de către ostaşi? 
constituie — spuneau ei — o urită pildă, ca şi strămutarea solem- 
nităţii auspiciilor în vederea alegerilor în castre şi în provincii, 
departe de legi şi de magistrați, la: cheremul soldaţilor“ $. Și cum 
unii senatori erau de părere să se facă în această privință o dare 
de seamă în senat, s-a găsit cu cale că este mai bine să se amîne 
asemenea dezbateri pînă la plecarea [ştafetelor] călări care adu- 
seseră raportul din partea lui Marcius. În privinţa aprovizionării 
şi îmbrăcămintei ostașilor s-a găsit de cuviinţă să i se răspundă lui 
Marcius în scris că „senatul se va îngriji de amîndouă chestiunile“. 
Însă senatorii n-au admis să se adauge cuvintele „propraetorului 
Marcius“, ca nu cumva el să socotească un fapt dinainte hotărît 
ceea ce ei amînaseră pentru a chibzui. 

Dîndu-li-se drumul [ştafetelor] călări, consulii n-au făcut vreo 
dare de seamă în nici o privinţă, toţi senatorii căzînd de acord 
asupra acestui punct de vedere, că trebuie să se ia contact cu 
tribunii plebei, pentru ca aceştia să propună cu cel dintii prilej 
plebei : „pe cine găseşte ea cu cale să-l trimită învestit cu comanda 
la armata care avusese în fruntea ei pe Cn. Scipio?“. Această 
chestiune a fost dezbătută şi hotărită împreună cu tribunii plebei. 

Dar acum o altă sfadă dădu de lucru oamenilor. În ziua 
fixată pentru procesul lui Cn. Fulvius, C. Sempronius îi aducea 
acestuia în adunări învinuirea că şi-a pierdut armata în Apulia 8, 
declarînd pretutindeni că mulţi comandanţi au dus la pierzanie 
oastea datorită cutezanţei oarbe şi nepriceperii, dar că în afară de 
Cn. Fulvius nici un comandant roman nu şi-a destrămat legiunile 
sale, lăsîndu-le să cadă în dezmăţ înainte de a le trăda. 

„De aceea, pe bună dreptate se poate spune că aceşti ostaşi 
au pierit înainte de a-l vedea pe duşman şi că n-au fost biruiţi de 
Hannibal, ci de comandantul lor. lar atunci cînd cetăţenii se duc 
la vot, nici unul din ei nu-şi dă destul de bine seama cui să-i 
încredințeze comanda şi cui armata. Ce deosebire între Ti. Sem- 
pronius? [şi Cn. Fulvius! Cînd lui Ti. Sempronius] ! i s-a dat o 
armată alcătuită din sclavi, el, prin disciplina impusă şi cu auto- 
ritatea sa de comandant, a făcut ca în scurtă vreme, pe de o 
parte, nici unul din aceştia să nu-şi mai aducă aminte pe cîmpul 
de bătaie de obirşia şi sîngele său, pe de altă parte, aceşti ostaşi 
să devină sprijinul aliaţilor şi spaima vrăjmaşilor; Cumae, Bene- 
ventum şi alte oraşe au fost smulse de Sempronius ca din ghearele 
lui Hannibal şi înapoiate poporului roman !!. În schimb, Cn. Ful- 
vius a făcut să decadă armata cetăţenilor romani născuţi din fa- 
milii onorabile şi educați într-un mod demn de oameni liberi, lă- 
sînd-o să se pîngărească într-un dezmăţ demn de robi. Așadar, 
Fulvius a făcut ca aceşti ostaşi să se poarte cu trufie şi să semene 
sămînţa răzvrătirii între aliaţi, dar odată ajunşi în faţa duşma- 
nilor, să se arate netrebnici şi nevolnici şi să nu fie în stare să 
suporte nu numai atacul punilor, dar nici măcar strigătul lor de 
război. Şi, pe Hercules, nu-i de mirare că pe cîmpul de luptă 
asemenea ostaşi [au dat bir cu fugiţii] 12, de vreme ce cel dintii 
dintre toţi la fugă a fost comandantul lor. Mai degrabă se miră 
că unii din ei au căzut rămînînd locului şi că pe C. Fulvius nu 
l-au însoțit la fugă şi panică toţi ostașii săi. C. Flaminius aL 
L. Paullus:4, L. Postumius5, Cn.16 şi P. Scipio!7 au vrut mai 
degrabă să cadă pe cîmpul de bătaie decît să-şi părăsească arma- 
tele înconjurate de vrăjmaşi ; în schimb, Cn. Fulvius s-a întors la 
Roma, fiind aproape singurul crainic al armatei nimicite. E soco- 
tit cumplită ticăloşie faptul că armata de la Cannae a fost sur- 
ghiunită în Sicilia, fiindcă a fugit de pe cîmpul de luptă, hotărîn- 
du-se să nu fie trimisă de acolo la vatră pînă cînd vrăjmașul nu 
va părăsi Italia, şi acelaşi lucru s-a decretat de curînd şi pentru 
legiunile lui Cn. Fulvius; numai că Cn. Fulvius a fost lăsat 

nepedepsit pentru fuga lui dintr-o bătălie dezlănţuită de orbeasca 
lui cutezanţă, şi în vreme ce el îşi va petrece bătrineţea în chefuri 
şi în case de desfriu, cum şi-a trăit şi tinereţea, în schimb, ostaşii 
săi care n-au greşit cu altceva decît că au fost după chipul şi ase- 
mănarea comandantului lor, au fost duşi departe, întocmai ca 
nişte surghiuniţi şi îndură o viaţă de ostaşi înfieraţi cu pata infa- 
miei. Cum nu se potriveşte la Roma libertatea celui bogat cu a 
celui sărac, a celui născut în huzur şi onoruri, cu a celui de 
rînd !“ 18, 


III La rîndul lui, Fulvius, deşi vinovat, dădea vina pe ostașii 
săi spunînd : „Pentru că ostaşii săi cereau cu înflăcărare să se por- 
nească la luptă, au fost rînduiţi în linie de bătaie, însă nu atunci 
cînd au vrut ei, fiindcă se lăsase amurgul, ci a doua zi şi deşi 
fuseseră puşi în formaţie de luptă într-un moment şi într-un loc 
prielnic pentru ei, totuşi n-au fost în stare să înfrunte nici faima, 
nici avîntul vrăjmaşilor. Pe cînd toţi se răzleţiseră în fuga lor, a 
fost şi el tîrît în acea învălmăşeală întocmai ca Varro în bătălia de 
la Cannae, întocmai ca mulţi alţi comandanţi. Cum adică, rămi- 
nînd singur în viaţă, cum i-ar fi putut fi de folos republicii, îm- 
potrivindu-se singur vrăjmaşilor, afară numai de cazul că moartea 
sa ar fi fost un remediu pentru nenorocirile căzute pe capul 
poporului ? El nu şi-a condus armata fără prevedere în locuri 
neprielnice, din pricina lipsei de provizii, şi n-a fost încercuit de 
duşmani, căzînd în capcanele lor, mărşăluind pe un drum necer- 
cetat, ci a fost biruit cu armele într-o bătălie făţişă, pe cîmpul de 
bătaie | N-a depins de el faptul că ostaşii săi n-au fost însuflețiți 
de bărbăţie, ori că duşmanii au fost viteji, ci fiecare a fost fie 
curajos, fie stăpînit de frică, după cum i-a fost firea“. 

Fulvius a fost acuzat în două rînduri şi a fost osîndit la plata 
unei amenzi ; a treia oară, după înfăţişarea martorilor, în afară 
de faptul că a fost copleşit de învinuirea a tot felul de ticăloşii, 
deoarece foarte mulţi declarau prin jurămînt că praetorul a fost 
cel dintîi care a dat semnalul fugii şi panicii şi că ostaşii au dat 
bir cu fugiţii numai după ce au fost părăsiţi de el, fiindcă ei 
erau încredinţaţi că teama comandantului nu putea fi fără temei, 
adunarea poporului a fost cuprinsă de atita mînie împotriva lui 
Fulvius, încît a început să strige să fie osîndit la moarte. S-a iscat 
apoi o nouă sfadă în privința acestuia; deoarece tribunul plebei 
care ceruse pentru el pedepsirea în două rînduri cu amendă, a 
treia oară a cerut pedeapsa capitală, Fulvius a făcut apel la 

tribunii plebei ; aceştia au declarat că ei nu vor şovăi să se pronunţe 
în favoarea colegului lor, cu atît mai mult cu 'cît, potrivit obiceiu- 
lui strămoşesc, li s-a încuviinţat potrivit fie legilor, fie obiceiurilor, 
să urmărească pe un cetățean, pînă cînd este osîndit sau la pe- 
deapsă capitală, sau la amendă. Atunci Sempronius declară că el 
îl judecă pe Cn. Fulvius pentru crima de înaltă trădare 15, şi îi 
ceru praetorului urban C. Calpumius să fixeze ziua pentru întru- 
nirea comiţiilor 20. Atunci acuzatul s-a aninat de o altă nădejde; 
dacă ar fi cu putință să fie de faţă la judecată şi fratele său, 
Q. Fulvius, care se bucura atunci de un mare prestigiu datorită şi 
renumelui cîştigat prin izbînzile dobîndite, şi perspectivei de a 
cuceri Capua cît de curînd ; şi pentru că, într-adevăr, Q. Fulvius 
a adresat o înduioşetoare scrisoare senatului în legătură cu pe- 
deapsa capitală dată fratelui său, senatorii i-au răspuns că e în 
interesul republicii ca dînsul să nu se îndepărteze de lîngă Capua ; 
de aceea, cînd a venit ziua comiţiilor, Cn. Fulvius a plecat în sur- 
ghiun la Tarquinii. Poporul?! a încuviințat printr-un plebiscit 
acest exil, ca fiind pe deplin îndreptăţit. 

IV În răstimpul acestor întîmplări, toată furia războiului era 
îndreptată asupra. Capuei 22. Totuşi atacurile erau mai puţin crîn- 
cene decît operaţiile de împresurare ; căci nici sclavii, nici plebeii 
din oraş nu mai puteau îndura foamea şi nici trimite ștafete la 
Hannibal printre străjile atît de dese ale romanilor. S-a găsit însă 
un numid care a făgăduit că dacă i se va încredința lui o scri- 
soare, el se va furişa printre străji; şi într-adevăr numidul şi-a 
ţinut promisiunea %. leşind noaptea și străbătînd prin mijlocul 
castrului roman, numidul îi înflăcărează pe campani, dindu-le 
nădejdea că vor izbuti să spargă încercuirea în orice parte, cită 
vreme vor mai avea la îndemînă ceva forţe. 

Însă, deşi campanii reuşiseră să izbîndească în multe lupte 
de cavalerie, totuşi ei erau mereu bătuţi de pedestrimea romană ; 
în schimb pentru romani nu era atit de îmbucurător faptul că 
nu-i biruiau pe campani, pe cît era de dureros că erau biruiţi în 
cîte „un loc de un vrăjmaş asediat și aproape înfrînt. În cele din 
urmă romanii s-au gîndit să recurgă la un mijloc, pentru ca acolo 
unde nu erau deopotrivă în forțe cu potrivnicul, ei să-l egaleze 
printr-o tactică iscusită. De aceea din toate legiunile s-au ales tine- 
rii cei mai vînjoşi și mai sprinteni în mișcări. 

Aceştia fură înzestrați cu nişte scuturi mai scurte ca ale că- 
lăreţilor şi cu cîte şapte sulițe, lungi de cîte patru picioare, 

agăţate de o bucată de fier, aşa cum sînt sulițele veliților. Fiecare 
călăreț primind cîte un asemenea ostaş pe calul său, l-a deprins 
şi să stea pe crupa calului, şi să sară repede jos atunci cînd se 
dă semnalul, virînd groaza în duşmani. Cînd după exerciţii zilnice 
s-a constatat că totul merge strună, aceste trupe au înaintat în 
cîmpul situat între castru şi zidurile Capuei, năpustindu-se asupra 
călăreţilor campani rînduiţi pentru luptă, iar cînd ajung la o arun- 
cătură de suliță, la semnalul dat, veliţii sar de pe cai. Şi atunci 
trupele de călăreţi transformate în pedestraşi dau deodată năvală 
asupra călăreților campani, aruncînd cu putere suliță după suliță. 
Împroşcîndu-i pretutindeni cu o grindină de asemenea arme, au 
rănit foarte mulţi cai şi călăreţi campani ; stîrnind prin această 
acţiune, nouă şi neașteptată, şi mai multă panică, cavaleria romană 
a pricinuit un adevărat prăpăd în rîndurile vrăjmaşilor îngroziţi, 
măcelărindu-i pînă la porțile cetăţii. Din ziua aceea armata ro- 
mană a fost mai tare decît cea duşmană şi prin cavalerie. De 
atunci s-au introdus asemenea trupe de veliţi în rîndurile le- 
giunilor. Se spune că iniţiativa introducerii trupelor de pedestrași 
veliţi în unităţile de cavalerie romană a avut-o centurionul Q. Na- 
vius 24 şi că acesta a fost prețuit cu cinstea [cuvenită] de coman- 
dantul său. 


V În vreme ce la Capua situaţia se înfăţişa în felul acesta, 
pe Hannibal îl frămîntau, pe de o parte, grijile de a pune stăpi- 
nire pe cetăţuia Tarentului, iar pe de altă parte, de a nu lăsa din 
mînă Capua. Totuşi a precumpănit grija pentru Capua, către care 
vedea aţintite privirile tuturor aliaţilor şi vrăjmaşilor lui, încre- 
dințat că soarta ei va fi pentru toţi pildă în ce fel vor sfîrşi cei 
care i-au trădat pe romani. De aceea, lăsînd o mare parte din po- 
veri în Bruttium, precum şi toate trupele greu înarmate, porni spre 
Campania cu floarea pedestrimii şi a călăreţilor, pentru a fi cît 
mai sprinteni la marș forțat. Cu toată repeziciunea marșului, au 
venit şi 39 de elefanţi pe urmele lui Hannibal! Hannibal îşi 
aşază tabăra într-o vale dosnică, în spatele muntelui Tifata 3%, 
care domina Capua. O dată sosit acolo, cucereşte, prin puterea 
armelor, mica fortăreață Galatia, punînd pe goană garnizoana 
romană de acolo, şi apoi se îndreaptă către asediatorii Capuei. 
Într-adevăr, după ce trimise înainte ştafeta la Capua și dădu de 
ştire ca, în acelaşi moment în care el va ataca castrul roman, şi 
campanii să fie pregătiți să spargă încercuirea, aceştia dădură 
deodată năvală pe toate porțile, stîrnind o nemaipomenită panică 

în rîndurile romanilor; căci dintr-o parte îi atacă Hannibal, iar 
dintr-alta porniră în iureş asupra lor toți campanii, călăreţi şi 
pedestraşi, şi laolaltă ou ei şi garnizoana carthagineză, care avea 
în fruntea ei pe Bostar. Comandanții romani, ca într-o grea cum- - 
pănă, ca să nu rămînă vreun punct neapărat cînd ei vor ataca 
într-o singură parte, şi-au împărţit trupele între ei în felul acesta: 
Appius Claudius a primit însărcinarea să-i înfrunte pe campani, 
iar Fulvius să se împotrivească lui Hannibal. Propraetorul C. Nero 
se postează cu cavaleria din şase legiuni pe drumul ce duce la 
Suessula, iar legatul C. Fulvius Flaccus, în fruntea cavaleriei alia- 
ţilor, se opreşte în regiunea rîului Volturnus. 

Bătălia nu a început cu strigătele şi cu zarva obișnuită la 
război, ci în afară de zgomotul de tot felul al ostașilor şi al cailor 
şi de zăngănitul armelor, şi mulţimea campanilor nevolnici la război, 
aşezată pe ziduri, a făcut o hărmălaie asurzitoare, bătînd în nişte 
talgere de aramă, cum de obicei se face în liniştea nopţii cînd este 
eclipsă de lună 2, încît a abătut într-acolo atenţia chiar şi a celor 
care se încăieraseră. Appius cu uşurinţă zădărnioi atacul campa- 
nilor de la parapetele castrului. În schimb însă Hannibal şi punii, 
fiind mai presus de romani numericeşte, îl strimtorau în cealaltă 
parte pe Fulvius. Acolo legiunea a şasea dădu înapoi, fiind res- 
pinsă de cohorta hispanilor, care împreună cu trei elefanţi ajun- 
seră pînă la valul de întărituri, izbutind să străpungă centrul liniei 
de atac a romanilor. Hispanii şovăiau acum între nădejdea unei 
biruinţe, dacă vor izbuti să străpungă castrul roman, sau a unei 
primejduiri, dacă li se vor tăia legăturile cu ai lor. Cînd Fulvius 
băgă de seamă panica legiunii şi castrul în primejdie, îl îndemnă 
pe Q. Navius şi pe alţi fruntași din rîndurile centurionilor să nă- 
vălească asupra cohortei de hispani care luptau în apropierea pa- 
rapetelor castrului : „Am ajuns la cea mai grea cumpănă, le spuse 
el. Sau trebuie să lăsăm drumul slobod hispanilor, deşi cu pri- 
lejul atacării castrului aceştia vor face mai puţine sforțări ca 
atunci cînd au spart frontul roman atît de îndesit, sau aceştia 
trebuie hăcuiţi la poalele parapetelor. În lupta de acolo romanii 
nu vor avea mult de furcă: hispanii sînt puţini la număr şi cu 
legăturile tăiate de grosul armatei lor, iar legiunea a şasea ro- 
mană, deşi este în panică, deoarece i s-a părut că a fost stră- 
punsă de potrivinic, dacă se va întoarce năvălind din două părţi 
asupra acestuia va încercui cohorta hispană, prinzînd-o la mijloc, 
în urma dezlănţuirii unui atac şi din față şi din spate. 

Navius, cum auzi aceste cuvinte ale comandantului său, 
smulse flamura stegarului de la al doilea manipul de hastati şi 
se năpusti asupra vrăjmașului, ameninţindu-și tovarăşii de luptă 
că le va arunca steagul în mijlocul hispanilor dacă nu-l vor urma 
cu repeziciune şi nu vor lua şi ei parte la această încăierare. 
Navius avea un trup de uriaş, iar armele sale deosebite îl făceau 
să fie şi mai arătos: flamura pe care o flutura deasupra cape- 
telor atrăsese şi privirile romanilor şi pe ale duşmanilor. Însă în- 
dată ce el ajunse la steagurile hispanilor, deşi aceştia l-au îm- 
proşcat cu sulițe din toate părţile şi aproape întreaga cohortă a 
dat năvală numai asupra lui, cu toate acestea nici puhoiul vrăj- 
maşilor, nici grindina de sulițe n-au fost în stare să zăgăzuiască 
avîntul acestui bărbat. 


VI Şi legatul M. Atilius2 în fruntea celui dintîi manipul de 
principes din aceeaşi legiune, începe înaintarea asupra cohortei 
de hispani ; şi legaţii L. Porcius Licinus şi T. Popilius, care co- 
mandau castrul, luptă cu străşșnicie în faţa parapetelor castrului, 
doborînd elefanții care, trecînd peste întărituri, intraseră chiar 
înlăuntrul lor. Pentru că şanţurile se umpluseră cu trupurile 
acestor namile, duşmanilor li s-a dat putinţa să treacă peste ele 
ca pe o platformă sau ca pe o punte aruncată peste şanţuri; 
acolo, deasupra mormanelor de leșuri ale elefanților care zăceau 
ucişi, s-a încins un cumplit măcel. Campanii şi garnizoana cartha- 
gineză fuseseră respinşi din cealaltă parte a castrului şi acum 
lupta începu să se desfăşoare în preajma porţii dinspre Volturnus 
a Capuei. Duşmanul se împotrivi iureşului romanilor nu atît cu 
arma în mînă, ci stăvili atacul acestora cu armele aruncate cu 
ajutorul ballistelor şi scorpionilor aşezaţi deasupra porţii. Atacul 
romanilor fu zădărnicit şi în urma rănirii comandantului lor 
Ap. Claudius, care fusese lovit de o suliță de fier în capul piep- 
tului, sub umărul stîng, pe cînd şi-i îmbărbăta pe ai săi în faţa 
primei linii de luptători. Totuşi un mare număr de duşmani au fost 
doboriţi în faţa porţii, pe cînd ceilalţi au fost respinşi în neorîn- 
duială în oraş. De aceea Hannibal, cînd îşi dădu seama de mă- 
celărirea cohortei de hispani și că potrivnicul își apără castrul cu 
cea mai mare strășnicie, renunţă să mai continue atacul şi începu 
să se retragă, întorcîndu-şi întregul front cu toate trupele de pe- 
destrime la ariergardă, acoperirea făcîndu-i-o cavaleria, ca să 
evite o primejdie din partea romanilor. Avîntul romanilor a fost 
şi mai aprig în urmărirea duşmanului. Flaccus dădu poruncă să 

sune trîmbiţele de retragere, socotind că romanii s-au înfruptat 
îndeajuns dintr-un îndoit profit: pe de o parte campanii să-și 
dea seama că nu pot avea mare nădejde în ocrotirea lui Hanni- 
bal, iar pe de altă parte şi Hannibal însuşi să-şi dea seama de 
aceasta, Unii analişti 2 care istorisesc această luptă spun că în 
cursul acelei zile au fost ucişi 8000 de oameni din oastea lui 
Hannibal şi trei mii din rîndurile campanilor, şi că au fost cucerite 
de romani 15 steaguri carthagineze şi 18 de-ale campanilor. La alţi 
autori însă, n-am găsit că această luptă a. fost atît de însemnată, 
ci că „a fost mai mare panica decît încăierarea, deoarece, după 
ce numizii şi hispanii au năvălit pe neaşteptate asupra castrului 
roman împreună cu elefanții, aceştia, străbătînd prin mijlocul 
castrului, au făcut un mare prăpăd, răsturmînd la pămînt cu 
mare vuiet corturile, iar vitele de povară speriate au luat-o la 
fugă, rupîndu-şi ştreangurile. Ca să mărească şi mai mult învăl- 
măşeala, Hannibal a întrebuințat şi un şiretlic, căci şi-a trimis 
oameni de-ai săi care, îmbrăcaţi în veşminte italice şi cunos- 
cînd şi limba latină, au transmis în chip de poruncă cuvintele 
consulilor, ca fiecare ostaş roman să fugă din propriu imbold în 
munţii cei mai apropiaţi, deoarece castrul a căzut în mîinile 
vrăjmaşului ; însă repede s-a descoperit vicleşugul și atacul duș- 
manului a fost zădărnicit cu un mare măcel în rîndurile lui; 
elefanții au fost scoşi din castru cu tăciuni [aprinşi]. 

Aceasta a fost cea din urmă luptă dată înaintea predării Ca- 
puei — oricare ar fi fost începtul şi sfîrşitul luptei. 

Medix tuticus (care era cel mai înalt magistrat la campani) 
în cursul acelui an era Seppius Laesius; el se trăgea dintr-un 
neam de jos şi nu era nici bogat. Se istoriseşte că în pruncia lui, 
mama sa făcînd într-o zi sacrificiile de ispăşire pentru un semn 
privind familia sa, arătat copilului său orfan de tată, haruspiciul 
i-a răspuns că „feciorul ei va ajunge pe treapta cea mai înaltă 
a dregătoriilor din Capua“, dar că ea nerecunoscînd la fiul său 
nici o însuşire deosebită care să îndreptățească o asemenea nă- 
zuinţă, se povesteşte că i-ar fi spus: „Dacă fiul meu are să 
ajungă pe cea mai înaltă treaptă a demnităţilor, atunci de bună 
seamă că este vorba de pieirea Capuei“. Această glumă în pri- 
vinţa unei proorocii, deşi făcută într-o doară, s-a adeverit totuşi 
întocmai. Căci pe cînd campanii îndurau urgia foamei şi ascu- 
ţişului săbiei şi fiindcă li se spulberase orice nădejde de a mai 
putea fi apăraţi de [aceia care, prin obîrşia lor,.puteaul 2 năzui 

la cîrma cetăţii, însă se sfiau s-o primească, Laesius, tînguin- 
du-se că fruntaşii Capuei şi-au trădat şi părăsit cetatea, a luat 
conducerea Capuei asupră-și, el, cel mai de jos dintre toţi cam- 
panii. 


VII Însă cînd Hannibal% văzu că potrivnicul nu mai poate 
fi atras de loc la o luptă făţişă şi nici el nu este în stare să ajungă 
la Capua străpungind castrul roman, pentru ca noii consuli să 
nu le taie3! alor săi şi aprovizionarea, hotări să renunţe la za- 
darnica-i încercare de despresurare a Capuei, ridicîndu-şi tabăra 
de lîngă acest oraş. Frămîntîndu-se mereu cu mintea încotro s-o 
pornească de acolo, deodată îi năzări gîndul să pornească lupta 
împotriva Romei însăşi, de unde izvodise acest război. Îndeobşte 
mulţi de-ai lui cîrteau împotriva lui Hannibal învinuindu-l că 
a pierdut prilejul să-și împlinească această dorinţă atît de arză- 
toare după bătălia de la Cannae, şi nici el n-o tăgăduia; totuşi 
socotea că „nu trebuie să-şi piardă nădejdea de a putea ocupa 
vreo porțiune de oraş prin pricinuirea unei neaşteptate panici 
şi zăpăceli şi dacă Roma va fi în primejdie, pe de o parte, sau 
-amîndoi comandanții vor părăsi numaidecît “Capua, sau măcar 
unul din ei, pe de altă parte, dacă îşi vor împărţi trupele între 
ei, va slăbi şi unul şi altul, şi atunci îi va suride norocul, fie lui, 
fie campanilor, de a putea duce la bun sfîrşit războiul. O singură 
grijă îl muncea: ca nu care cumva campanii să se predea nu- 
maidecit după plecarea sa. De aceea ademeneşte cu daruri pe 
un numid, gata să se încumete la orice [şi să înfrunte] 5 orice 
primejdie, pentru ca încredințindu-i o scrisoare, să intre în cas- 
trul roman în chip de dezertor, însă să se strecoare într-ascuns 
la Capua pe cealaltă parte a castrului. Într-adevăr, rîndurile scri- 
sorii erau pline de îmbieri pentru campani: «Plecarea sa va fi 
spre izbăvirea lor, deoarece îi va îndepărta de la împresuraren 
Capuei pe comandant şi armatele romane care vor pleca la Roma 
pentru o a apăra. De aceea să nu-şi piardă curajul; numai cîteva 
zile de răbdare şi vor scăpa de întreg asediul». 

Hannibal porunci apoi ca vasele ancorate în vadul Volturnu- 
lui să se apropie de mica fortăreață 55 pe care el o ridicase mai 
înainte, pentru paza ținutului. Cînd lui Hannibal i se dădu de 
ştire că acolo se găseşte un număr atît de mare de vase încît 
oastea lui poate fi trecută într-o singură noapte, pregătindu-şi 
provizii pentru zece zile şi înainte de a se crăpa de ziuă îşi aduse 
noaptea trupele pînă la malul rîului. 

VIII Înainte ca acest plan 31 să fie adus la îndeplinire, Ful- 
vius Flaccus a scris o dare de seamă senatului la Roma în care a 
arătat ce se va întîmpla, aflînd de toate acestea de la dezertori. 
Această veste stîrni în cetatea [romană] un răsunet deosebit în 
sufletul fiecărui cetățean, după cum îi era firea. Şi aşa cum se 
întîmplă de obicei într-o situație de grea cumpănă, senatul fu 
convocat numaidecît la sfat. Acolo P. Cornelius care avea po- 
recla de Asina 3%, fu de părere să fie rechemaţi toți comandanții 
şi toate armatele din toată Italia pentru apărarea cetăţii, fără să 
se mai ţină seama nici de Capua, nici de vreun alt război. Fabius 
Maximus însă era de părere că este o mare ruşine pentru romani 
să se depărteze de Capua, să se sperie şi să umble forfota în sus 
şi în jos la un semn de ameninţare din partea lui Hannibal. 
„Cum adică, Hannibal care a biruit la Cannae, nu a îndrăznit 
totuşi să vină spre Roma, iar acum după ce a fost respins de la 
Capua, a căpătat nădejdi să pună stăpînire pe cetatea [romană] ? 
Hannibal nu vine către Roma ca s-o împresoare, ci ca să scape 
Capua de asediu. Jupiter, martorul călcării tratatelor 3% de către 
Hannibal, precum şi ceilalţi zei vor apăra Roma împreună cu ar- 
mata care se găseşte în preajma cetăţii“. 

Aceste păreri atît de diferite au fost învinse de a treia, a lui 
Publius Valerius Flaccus %7, care susținea calea de mijloc. Acesta 
atrăgînd luarea aminte asupra celorlalte două păreri, a propus 
să se scrie comandanților care acționau la Capua ce trupe are la 
îndemînă Roma pentru apărarea sa, apoi, „dacă ei ştiu cu cîte 
trupe vine Hannibal şi de cîtă oştire au ei nevoie pentru asediul 
Capuei. Dacă unul din comandanţi împreună cu o parte din ar- 
mată pot fi trimişi la Roma, aşa fel încît să se continue totuşi cum 
se cuvine asediul Capuei şi de către celălalt comandant, şi de 
către cealaltă oaste, Claudius şi Fulvius să cadă de acord cine 
să rămînă mai departe cu asediul Capuei și cine să vină în aju- 
torul Romei, pentru a zădărnici împresurarea ei de către Han- 
nibal“ 3%, 

Aducîndu-li-se la cunoştinţă la Capua acest senatus-consultum, 
proconsulul Q. Fulvius, care trebuia să plece la Roma, deoarece 
colegul său era suferind din pricina rănii, îşi alese ostaşi din cele 
trei armate, cam 15 000 de pedestrași și 1 000 de călăreţi, şi trecu 
rîul Volturnus. După ce a aflat precis că Hannibal va porni pe 
Via Latina, a trimis înainte ştafete către municipiile şi localităţile 
care sînt de-a lungul Viei Appia şi în vecinătatea ei, şi anume la 
Setia 3%, Cora 4 şi Lavinium î!, spunîndu-le „să-şi pregătească 

depozite de provizii şi să le aibă la îndemiînă în oraşele lor şi să i 
le aducă pe cele din ţinuturile lăturalnice în ale lui, şi să-şi con- 
centreze trupe în garnizoana oraşelor, aşa încât fiecare cetate să-şi 
“apere cu forțe proprii interesele sale“. 


LX În ziua în -care a trecut riul Volturus, Hannibal şi-a aşe- 
zat tabăra nu departe de această apă; în ziua următoare a ajuns 
în ţinutul Sidicinum 42, trecînd pe lîngă Cales. Întîrziind acolo o zi 
cu pustiirile, şi-a condus oastea pe Via Latina, trecînd prin ţinu- 
turile suessan 45, allifan 44 şi casinat. El şi-a întocmit un castru 
stativ 45 acolo la poalele Casinului 46 pentru două zile, şi pretu- 
tindeni a făcut devastări. De acolo Hannibal a ajuns în ţinutul 
fregellan, la rîul Liris 47, trecînd pe lîngă Interamna 48 şi Aqui- 
num 4%, unde a găsit podul rupt de fregellani50 pentru a-i în- 
tîrzia marşul. Deoarece Hannibal pusese foc vaselor 5i şi Fulvius 
zăbovi lîngă acest rîu, unde își pregăti plutele în vederea trecerii 
armatei sale cu anevoinţă, din pricina marii lipse de material lem- 
nos. După ce Fulvius şi-a trecut oastea peste rîu cu plutele, restul 
drumului l-a parcurs cu uşurinţă, aprovizionările fiind strînse din 
belşug în depozite nu numai în oraşe, dar și în preajma drumu- 
lui său. Ostaşii săi se îmbărbătau unul pe altul „să-şi aducă aminte 
că merg să-şi apere patria, şi de aceea să-şi iuţească pasul“. 

O ştafetă din Fregellae mergînd neîntrerupt zi şi noapte a 
stîrnit la Roma o. grozavă panică 52. Vinzoleala în sus şi în jos a 
oamenilor care în urma celor aflate născoceau tot soiul de năs- 
truşnicii, a pricinuit în tot oraşul o şi mai mare zarvă. Nu numai 
din casele particulare se auzeau vaetele femeilor, ci din toate păr- 
ţile matroanele se revărsau spre pieţele publice, alergînd către 
templele zeilor : măturînd altarele cu părul despletit, se închinau 
plecîndu-şi genunchii, ridicînd mîinile în sus, spre cer şi către 
zei ; ele se rugau să izbăvească cetatea romană de urgia vrăj- 
maşului şi să le păzească nepîngărite pe mame şi pe micii lor 
prunci. 

Senatul se afla în forum la dispoziţia mai marilor cetăţii, pen- 
tru cazul că ar fi nevoie de vreo chibzuinţă. Unii primesc ordine, 
şi fiecare se duce să-şi vadă de îndatoririle sale; alţii se oferă 
să-şi dovedească vrednicia unde este nevoie. Se rînduiesc posturi 
în cetăţuie, pe Capitolium, pe ziduri, de jur împrejurul oraşului şi 
chiar pe muntele Albanus şi pe Arx Aefulana 5%. În toiul acestei 
învălmăşeli vine ştirea că proconsulul Q. Fulvius a plecat cu oastea 
lui de la Capua. Ca să nu-i fie anulată comanda, dacă va veni în 

Roma, senatul decretează ca prerogativele de comandant ale lui 
Fulvius să fie deopotrivă cu ale consulilor 5. 

Hannibal a înaintat pînă la ţinutul Labicum 55, trecînd prin 
ţinuturile Frusino, 5% Ferentinum % şi Anagnia 5, după cea pustiit 
în lung şi în lat, cu o şi mai cumplită vrăjmăşie, ţinutul fregellan 
pentru ruperea podului. De la Algidus s-a îndreptat spre 'Tuscu- 
lum, însă nefiind primit între zidurile acestei cetăţi, coti spre 
dreapta şi cobori către Gabii 5%. De acolo porni în jos cu oastea 
către Pupinia 60 şi îşi aşeză tabăra la 8000 de paşi de Roma. Cu 
cît se apropia vrăjmaşul mai mult, cu atît era mai mare măcelul 
în rîndurile fugarilor, şi, întrucît numizii se aflau la avangarda ar- 
matei punice, cu atît cădeau prinşi mai mulţi locuitori din toate 
straturile şi vîrstele. 


X În toiul acestei învălmăşeli Fulvius Flaccus intră în Roma 
pe poarta Capena, îndreptîndu-se către centrul oraşului pe la Es- 
quiliile Carinae 6! ; ieşind apoi de acolo, îşi întocmi castrul între 
poarta Esquilină 62 şi cea Collină 6. Edilii plebei au transportat 
proviziile acolo. Şi consulii şi senatul au venit în castru. Acolo 
s-a ţinut sfatul în legătură cu interesele supreme ale republicii. 
Consulii au hotărît să-şi aşeze tabăra în jurul porţilor Esquilina şi 
Collina 6*, praetorul urban C. Calpurnius să comande operaţiile pe 
Capitolium şi în cetăţuie, senatul să fie prezent în număr sufi- 
cient 5% la şedinţele ţinute în forum, dacă cumva va fi nevoie să 
se ia vreo decizie în aceste împrejurări atît de neaşteptate. 

Între timp, Hannibal a înaintat pînă la rîul Anio 66, aşezîndu-şi 
tabăra la 3 000 de paşi de oraş. Instalindu-şi acolo tabăra stator- 
nică, înaintă chiar el însuşi în fruntea a 2 000 de călăreţi pînă la 
poarta Collina şi, galopînd în sus şi în jos pînă la templul lui Her- 
cules €7, privi cît putu mai îndeaproape zidurile şi aşezarea oraşului. 

Flaccus găsi de cuviință că Hannibal întrece măsura cu pur- 
tarea sa atît de semeaţă şi de nepăsătoare; de aceea îşi trimise 
numaidecît cavaleria în întîmpinarea punilor, dindu-i poruncă să-i 
izgonească pe vrăjmaşi şi să-i silească a se întoarce în tabăra lor. 
După ce s-a început lupta, consulii au poruncit ca dezertorii nu- 
mizi, care se găseau pe Aventin şi erau în număr de 1200, să 
meargă către cartierul Esquiliilor, trecînd prin mijlocul oraşului, 
fiind încredinţaţi că nu vor fi alţii mai destoinici ca aceştia la 
luptă între văi, şi prin case, şi prin grădini, şi printre morminte, 
şi pe toate drumurile și viroagele. 

Cînd nişte cetăţeni i-au văzut pe aceşti numizi 68 coborînd în 
galopul cailor pe panta Publicius 69 din cetăţuie şi din Capitolium, 
au strigat [în gura mare] că Aventinul a fost cucerit de duşman. 
Întîmplarea asta a pricinuit atîta învălmăşeală şi fugă, încât toată 
mulţimea îngrozită ar fi luat-o razna, împrăştiindu-se, dacă dincolo 
de oraș nu s-ar fi găsit tabăra punilor; atunci toţi îşi căutară scă- 
parea în locuinţe şi pe acoperişuri, şi începură să arunce cu pietre 
şi cu lănci în acei care cutreierau pe drumuri, luîndu-i drept vrăj- 
maşi. Și învălmăşeala asta n-a putut fi nici înlăturată şi nici nu 
s-a putut descoperi de unde provine greşeala, deoarece toate uli- 
ţele erau înţesate de cîrduri de țărani şi de vite, pe care această 
neașteptată spaimă îi silise să vină în oraş. 

În lupta dintre cele două cavalerii, romanii izbîndiră şi duş- 
manii fură alungaţi. Şi deoarece trebuia potolită zarva şi neorîn- 
duiala care se iscau în multe locuri la voia întîmplării, s-a hotărît 
ca toți cei care îndepliniseră dregătoria de dictator, consul sau de 
censor să fie învestiţi cu imperium 1 pînă se va retrage vrăjmaşul 
de la ziduri. Şi în restul zilei şi în cursul nopţii următoare s-au 
ivit la voia întîmplării, în numeroase rînduri, panica şi învălmă- 
şeala, care însă au fost potolite. 


XI A doua zi, Hannibal trecînd riul Anio, şi-a rînduit în linie 
de bătaie toate trupele, însă nici Flaccus 7, nici consulii n-au re- 
fuzat să se măsoare cu el. După ce amîndouă armatele s-au rîn- 
duit în vederea acelei bătălii în care învingătorul ei avea să: aibă 
ca răsplată Roma, o ploaie torențială însoţită de grindină a pri- 
cinuit atîta zăpăceală în rîndurile celor două tabere, încît toţi os- 
taşii s-au retras în castrele lor, de-abia mai păstrîndu-şi armele, cu 
toți temîndu-se mai mult de vijelie decît de duşman. Și a doua 
zi o furtună asemănătoare a risipit fronturile celor două oştiri rîn- 
duite pentru luptă în acelaşi loc. Dar după ce potrivnicii s-au 
retras în tabără, ca prin minune, văzduhul s-a liniştit, înseninîn- 
du-se. Punii au tîlcuit această întîmplare ca o oprelişte a zeilor. 
Se istoriseşte că s-a auzit glasul lui Hannibal spunînd că zeii nu-i 
dau nici cuget, nici noroc ca să pună mîna pe oraşul Roma. Nă- 
dejdile i-au fost micşorate şi de alte două împrejurări: una mai 
de seamă, alta mai puţin însemnată. Cea dintîi s-a ivit atunci cînd 
Hannibal, găsindu-se cu oastea sa lîngă zidurile Romei, a auzit 
că au plecat unităţi de trupe romane ca să completeze efectivele 
din Hispania. A doua împrejurare, cea neînsemnată, era că Han- 
nibal, în răstimpul aceloraşi zile, aflase de la un prizonier oare- 

care că, din întîmplare, cîmpul în care-şi instalase el tabăra, în 
ciuda acestui fapt, a fost vîndut, fără să i se fi micşorat preţul. 
Aceasta i s-a părut lui Hannibal dovada unei atit de mari trufii 
şi dispreț faţă de dînsul, pentru că terenul, pe care chiar el pusese 
stăpînire şi-l avea la îndemînă, fiind cucerit prin război, găsise 
cumpărător, încît numaidecît chemă la sine un crainic şi-i dădu şi 
el poruncă să strige: să se scoată în vinzare prăvăliile zarafilor 
care se aflau în jurul forului. 

Zdruncinat de toate aceste întîmplări, Hannibal îşi retrase ta- 
băra pînă la rîul Tutia 7, la 6 000 de paşi de oraş. De acolo pur- 
cese către dumbrava Feroniei 73 unde se afla un templu vestit în 
vremea aceea prin bogăţiile sale. Capenaţii şi alţi locuitori care 
sălăşluiau prin acele meleaguri îi dăruiau templului Feroniei ca 
prinos cele dintii roade şi tot felul de ofrande după mijloacele lor, 
şi-l înfrumuseţaseră cu multe podoabe de aur şi de argint. Cu acel 
prilej, templul a fost jefuit de toate aceste ofrande. După plecarea 
lui Hannibal s-au găsit grămezi de bronz brut aruncate de sol- 
daţii cuprinşi de teama opreliştii zeilor. Jefuirea acestui templu e 
redată de către istorici ca un fapt neîndoielnic, Coelius 74 isto- 
riseşte că Hannibal mergînd spre Roma, s-a abătut într-acolo de 
la Eretum 75 şi a pornit mai departe în marş, trecînd prin Reate 
Cutiliae 76 şi Amiternum 77: „din Campania s-a dus în Samnium, 
de acolo a ajuns la paeligni, şi apoi trecînd pe lîngă orașul Sulmo'8, 
s-a dus la marrucini,-apoi din ţinutul Albensis 7%, la marsi 80, și de 
acolo a mers la Amiternum şi Foruli 81“. Şi nu în asta constă ne- 
siguranţa, căci, de bună seamă, amintirea [unui comandant atît] 
de strălucit 8 şi urmele unei armate atît de mari n-ar fi putut fi 
învăluite în uitare într-un timp atît de scurt — deoarece se ştie 
precis că a mers pe acolo — ci ne interesează numai dacă pe 
acest drum Hannibal a trecut către Roma sau dacă de la Roma 
s-a înapoiat în Campania. 


XII Însă nu tot atita înverșunare a avut Hannibal la apăra- 
rea Capuei cîtă au avut romanii la îngenunchierea ei prin împre- 
surare 8. Căci el s-a îndreptat către mare şi către Rhegium, tre- 
cînd prin (Samnium], prin [Apulia] 8 şi prin Lucania în ţinutul 
Bruttium, într-un marş atît de nebunesc, de parcă prin sosirea lui 
neașteptată ar fi vrut ca pe toţi să-i nimicească luîndu-i fără veste. 
În cursul acelor zile, Capua, cu toate că nu fusese împresurată 
cu mai puţină dirzenie 85, totuşi a simţit sosirea lui Flaccus 8 ; în 
acelaşi, timp însă a stirnit uimirea campanilor şi faptul că totodată 

nu s-a întors şi Hannibal. Atunci, în urma convorbirilor lor, şi cam- 
panii şi-au dat seama că au fost părăsiţi de tot de Hannibal, şi 
punilor li s-a spulberat orice nădejde de a mai putea păstra Capua. 
S-a mai adăugat şi un edict? al proconsulilor, propus în urma 
unui senatus-consultum şi răspîndit în rîndurile vrăjmaşilor, anume 
că „orice cetățean campan care va trece de partea romanilor, îna- 
intea unei anumite zile, nu va avea de suferit nici un neajuns“, 
Cu toate acestea, nici un campan n-a trecut de partea romanilor, 
toți fiind stăpîniţi mai mult de frică decît de neîncredere, deoarece 
o dată cu trădarea, campanii săvîrşiseră greşeli prea mari ca să 
mai poată fi iertați. Insă, aşa cum nici unul dintre ei nu trecu de 
partea duşmanilor din propriu îndemn, la fel campanii nu chib- 
zuiră la vreun plan de salvare a intereselor obşteşti. Nobilii îşi 
părăsiseră însărcinările de la cîrma cetăţii şi nu mai puteau fi 
strînşi ca să ia parte la şedinţele senatului. La cîrma cetăţii era 
nu cel care meritase această cinste, ci unul care îşi exercita pu- 
terea şi drepturile fără să merite funcţia pe care o îndeplinea. 
Într-adevăr, acum nici unul dintre fruntaşi nu mai apărea nici în 
forum, nici în vreun aşezămînt public, ci, închişi în locuinţe, aştep- 
tau din zi în zi căderea patriei o dată cu pieirea lor. Grija con- 
ducerii treburilor era lăsată pe seama lui Bostar şi Hanno, co- 
mandanţii garnizoanei punice, care, la rîndu-le, erau neliniştiţi de 
primejdiile ce-i pîndeau pe ei, nu pe aliaţii lor. Cei doi îi trimi- 
seseră o scrisoare lui Hannibal, scrisă nu numai răspicat, ci chiar 
în termeni aspri, în care îl acuzau în chipul acesta: „Hannibal 
a predat nu numai Capua în mi.inile vrăjmaşilor, ci i-a predat şi 
pe ei, şi garnizoana lor, lăsîndu-i să îndure toate chinurile. Hanni- 
bal a plecat în Bruttium întocmai ca un om care-şi întoarce pri- 
virile, ca să nu vadă cu ochii săi proprii cînd romanii pun mîna 
pe Capua. Dar, pe Hercules, romanii n-au putut fi urniţi din loc 
şi siliți să înceteze împresurarea Capuei nici măcar de atacarea 
cetăţii Roma: cu cît este mai statornic dușmanul roman decît 
prietenul lor carthaginez! Dacă, dimpotrivă, Hannibal se va în- 
toarce la Capua şi va îndrepta tot greul războiului acolo, şi ei, şi 
campanii vor fi gata să străpungă încercuirea. Doar n-au trecut 
carthaginezii Alpii ca să se poată război cu rheginii 8 sau cu taren- 
tinii ; unde sînt legiunile romane, acolo se cuvine să fie şi ar- 
matele carthagineze. În felul acesta s-a izbîndit la Cannae, tot aşa 
şi la Trasimenus, întîlnindu-se şi măsurîndu-se cu vrăjmaşul şi 
încercîndu-și prin luptă norocul“. a - 

Scrisoarea scrisă cu acest cuprins este înmînată, făgăduindu- 
li-se o răsplată numizilor, care au declarat că se vor strădui [s-o 
transmită lui Hannibal]. După ce aceştia au venit ca dezertori în 
tabăra lui Flaccus, pentru ca la un moment potrivit să dispară 
de acolo, şi deoarece foametea care bîntuia de multă vreme la 
Capua era un îndreptăţit temei pentru unii de a trece de partea 
romanilor, pe neaşteptate soseşte în castrul roman o femeie cam- 
pană, ţiitoarea unuia dintre dezertori, care îi dezvăluie coman- 
dantului roman că numizii au trecut într-adins pentru a-i înșela 
pe romani şi că ei poartă asupra lor o scrisoare către Hannibal; 
ea este gata să-i dovedească, arătîndu-i pe unul dintre aceia care 
i-a destăinuit ei fapta. Fiind scos în faţă, acesta se prefăcea cu 
destulă îndărătnicie la început, spunînd că el nu cunoaşte pe 
această femeie. Treptat-treptat însă, cînd văzu că se cer şi se pre- 
gătesc uneltele pentru cazne, fu înduplecat să 'spună adevărul, şi 
mărturisind că aşa este, el scoase la iveală scrisoarea şi adăugă şi o 
altă dovadă care fusese ţinută în taină pînă acum, spunînd că 
prin castrul roman cutreieră în chip de dezertori şi alţi numizi. 
Un număr de peste 70 dintre aceştia fură prinşi şi stilciţi în bătăi, 
după ce li se tăiaseră miinile, şi împreună cu noii dezertori fură 
trimişi înapoi la Capua. Priveliştea aceasta atît de cutremurătoare 
le-a frînt sufletele campanilor. : 


XIII Poporul îmbulzindu-se spre senat, îl sili pe Laesius să 
convoace senatul; fură făţiş ameninţaţi şi fruntaşii care lipseau 
de la îndatoririle obşteşti de atîta vreme că dacă nu vor veni în 
senat, norodul le va înconjura locuinţele şi îi va scoate cu de-a 
sila pe toţi afară. Spaima vinită în fruntaşi a oferit mai marelui 
cetăţii un senat în mare număr. Acolo, în vreme ce ceilalți vor- 
beau despre trimiterea unei solii la comandanții romani, cerîn- 
du-i-se părerea lui Vibius Virius, cel care fusese cu îndemnul ruperii 
legăturilor cu romanii, acesta declară următoarele : „Cei care vor- 
besc despre soli şi despre pace, şi despre predare, nu-şi mai aduc 
aminte nici ce-ar fi avut ei de gînd să facă dacă i-ar fi avut pe 
romani în mîinile lor, şi nici ce s-ar cuveni să îndure ei înşişi. 

Ce ? Voi credeţi că va mai fi acea capitulare ca odinioară, 
cînd ne-am predat pe noi şi toate ale noastre romanilor ca să do- 
bîndim ajutor împotriva samniţilor % ? Oare aţi uitat în ce vreme 
şi în ce situaţie am trădat poporul roman ? Şi în ce chip, şi în 
ce chinuri, cu ce ruşine şi ocară le-am nimicit garnizoana în 
timpul trădării, deşi putea fi lăsată să plece slobodă ? Şi de cîte 

ori şi cu cîtă înverşunare am dat atacuri pentru spargerea încer- 
cuirii ? De cîte ori le-am atacat castrul şi l-am chemat pe Hanni- 
bal ca să-i nimicească pe romani? Aţi uitat şi acest fapt care 
este mai proaspăt din toate, că l-am trimis pe Hannibal de aici 
pentru a ataca Roma însăși ? Şi, dimpotrivă, reamintiţi-vă ce do- 
vezi de vrăjmăşie ne-au arătat ei, ca să vă daţi seama din ele ce 
mai puteţi nădăjdui de la dinşii! Cînd în Italia era un duşman 
venit de pe alte meleaguri, iar duşmanul era Hannibal, cînd totul 
era pirjolit de furia războiului, romanii lăsînd totul la o parte, 
lăsîndu-l de o parte pe însuşi Hannibal, au trimis pe amîn- 
doi consulii și două armate consulare că să împresoare Capua. 
De doi ani ne chinuie romanii cu foamea, înconjurîndu-ne 
cu un val de parapete şi şanţuri, îndurînd şi ei împreună 
cu noi cele mai cumplite primejdii şi cele mai trudnice munci, 
de multe ori fiind măcelăriți în jurul valului de întărituri 
şi şanţurilor şi alungaţi aproape pînă la marginea castrului! Dar 
las la o parte acestea%: este un vechi şi cunoscut obicei să se 
îndure trudă şi să se înfrunte“! primejdii cu prilejul atacului 
unui oraș al dușmanilor. Însă aceasta este dovada unei neîndu- 
plecate mînii şi unei uri [de neispăşit] %?: Hannibal a atacat 
castrul roman cu uriaşe trupe de pedestrime și cavalerie şi, în 
parte, l-a şi cucerit ; în disprețul unei primejdii atît de mari pen- 
tru ei, romanii nu s-au clintit cîtuşi de puţin de la împresurarea 
Capuei. Hannibal păşind peste Voltumus, a trecut prin foc şi 
sabie ţinutul Calenum ; cu tot dezastrul atît de cumplit al aliaţilor 
lor, totuşi romanii nu s-au mişcat cîtuşi de puţin din loc! Hanni- 
bal a poruncit apoi să se înainteze cu steagurile vrăjmaşe către 
însăşi cetatea romană ; romanii au disprețuit şi această furtună 
amenințătoare ! Hannibal, trecînd peste riul Anio, şi-a aşezat ta- 
băra la 3 000 de paşi de oraş, iar în cele din urmă s-a apropiat 
chiar de ziduri şi de porţi, şi le-a arătat că dacă nu vor despre- 
sura Capua, le va cuceri Roma: romanii n-au despresurat-o! 
Dacă ai încerca să mergi către vizuinile şi puii unor fiare sălba- 
tice, aţiţate de oarbă furie şi turbare, le-ai putea îndepărta ca 
să nu sară în ajutorul alor lor; pe romani însă nu i-au îndepărtat 
de Capua: Roma încercuită, soțiile, copiii, ale căror vaiere 
aproape că se auzeau de aici, altarele, vetrele, templele zeilor, 
mormintele strămoşilor pîngărite şi profanate ; atît de aprigă le 
este dorinţa de a ne pedepsi, atît de cumplită le este setea de a 
sorbi sîngele nostru ! Şi poate, nu pe nedrept; şi noi am fi făcut 
la fel, dacă am fi avut noroc! Dar, fiindcă altfel au găsit de 

cuviință zeii nemuritori, după cum nu se cade să dau înapoi în 
faţa morţii, la fel sînt în măsură să mă feresc de caznele şi jig- 
nirile pe care mi le pregăteşte duşmanul; de asemenea, cîtă 
vreme sînt liber, cîtă vreme sînt stăpîn pe mine, pot să fug deo 
moarte chiar ușoară, numai onorabilă să fie. N-am să-i mai văd 
pe Ap. Claudius şi pe Q. Fulvius fălindu-se cu o biruinţă fără 
seamăn şi nu voi fi tîrît legat prin Roma ca o privelişte a triumfu- 
lui, ca apoi să-mi dau duhul în temniţă sau legat de stilp să-mi 
aplec grumajii în faţa securii romane, după ce spatele îmi va fi 
sfîrtecat cu lovituri de vergi|! Şi nu-mi voi vedea patria mea nă- 
ruită şi mistuită de piîrjol şi nici tîrîte, spre a fi batjocorite, ma- 
mele campane şi fecioarele şi băiețandrii născuţi liberi. Romanii 
au dărimat din temelie însuşi orașul Alba, de unde îşi trăgeau 
obirşia, ca să nu rămînă nici un vlăstar şi nici o amintire a ori- 
ginii lor: şi n-am să cred eu că vor cruța Capua, împotriva că- 
reia sînt mai înverşunaţi decît împotriva Carthaginei ! 

De aceea, dintre voi, care aveţi de gînd să vă plecaţi în faţa 
ursitei, înainte de a vedea atîtea grozăvii, aveți la mine astăzi pre- 
gătită şi rînduită masa. După ce vă veţi sătura cu mîncare şi vin, 
aceeaşi cupă care-mi va fi dată mie, va trece din mînă în mînă: 
această băutură va scăpa trupul de chinuri, sufletul de batjocură, 
ochii şi urechile de toate grozăviile şi ticăloşiile care trebuie vă- 
zute și auzite şi care-i aşteaptă pe cei învinşi! Vor fi la îndemînă 
şi slujitori care să arunce trupurile fără viaţă într-un mare rug 
aprins în ograda din faţă a locuinţelor. Aceasta este singura cale, 
şi onorabilă, şi slobodă spre moarte. Înşişi vrăjmaşii se vor uimi 
în faţa tăriei noastre, iar Hannibal va şti că vitejii săi aliaţi au 
fost părăsiţi şi trădaţi de el!“ 


XIV Ascultiînd cuvintarea %? lui Virius, deşi destul de mulţi 
au încuviinţat-o, totuşi dintre cei care erau de părerea lui, nu- 
mai cei cu suflet vajnic au fost în stare să-l urmeze: majoritatea 
senatului bizuindu-se pe firea aplecată spre iertare arătată de 
poporul roman în atîtea rînduri, în multe războaie, erau încre- 
dințaţi că acesta va fi împăciuitor şi de astă dată faţă de ei şi, 
de aceea, au hotărit şi au trimis delegaţi pentru a preda romani- 
lor Capua. 

Pe Vibius Virius l-au însoțit la locuința lui 27 senatori, 
au luat masa împreună cu el, cu minţile ameţite de vin, şi pe 
cît le-a stat în putință, ca să nu mai simtă urgia ce-i pîndea, 
cu toți au luat otravă; apoi sculîndu-se de la masă, strîngînd 

dreaptă cu dreaptă şi îmbrăţişindu-se pentru cea din urmă oară, 
jeluindu-şi şi pierirea lor şi a patriei, unii au rămas locului 
spre a fi arşi în acelaşi rug, alţii însă au plecat acasă. Sîngele 
din vine, înriurit de atîta mîncare şi vin, în loc să grăbească 
moartea, a slăbit puterea otrăvii; de aceea, cu toate că toată 
noaptea, precum şi o parte din ziua următoare, cei mai mulți 
dintre ei au continuat să trăiască, totuşi şi ei s-au stins din viaţă 
înainte de a fi deschise duşmanilor porţile cetăţii. 

A doua zi, din porunca proconsulilor a fost deschisă poarta 21 
lui Jupiter, care se afla în faţa castrului roman. Pe acolo au in- 
trat o legiune şi două escadroane de cavalerie, avînd în frunte 
pe legatul C. Fulvius %. Acesta, după ce a avut grijă ca mai 
întîi de toate să fie adunate şi aduse la sine toate armele de 
atac şi de apărare care se găseau la Capua, a pus străji la toate 
porţile ca să nu poată ieşi sau scăpa vreun duşman şi în felul 
acesta a prins garnizoana carthagineză ; dădu apoi poruncă se- 
natului campan să se înfăţişeze în castru la comandanții romani. 
După ce aceştia veniră acolo numaidecit, toți fură virii în că- 
tuşe, ordonîndu-li-se să aducă în fața quaestorului tot aurul şi 
argintul pe care-l aveau. Aurul a cîntărit 2 070 libre, iar argintul 
31 200 libre. Douăzeci şi cinci senatori au fost daţi sub pază 
la Cales, iar 28 trimişi la Teanum 9%, tocmai aceia în privința 
cărora se ştia precis că, datorită hotăririi lor, s-au rupt campanii 
de romani. 


XV Asupra pedepsei senatului campan, Fulvius şi Claudius 
nu s-au înţeles de fel: Claudius? era mai uşor aplecat pentru 
iertare, în schimb atitudinea lui Fulvius era mai neîndurătoare. 
De aceea Appius fu de părere ca să lase pe seama senatului să 
hotărască la Roma asupra întregii situaţii ; el spunea că „senatul 
are tot dreptul să-i cerceteze dacă nu cumva au ţinut consfă- 
tuiri şi cu alți aliați cu nume latin și dacă nu au fost sprijiniți 
în război cu ajutoare de către aceştia“. La rîndul său, Fulvius 
spunea că „nu trebuie să se facă cîtuşi de puţin greșeala de a 
se stîrni tulburări în rîndurile aliaţilor credincioşi, aducîndu-li-se 
învinuiri îndoielnice, şi de a fi lăsaţi la bunul plac al denunţă- 
torilor, care nu vor cîntări [nici ce spun] %, nici ce fac; de aceea 
el va căuta să înăbuşe şi să stîrpească cu desăvirşire o asemenea 
cercetare“. 

După ce cei doi proconsuli s-au despărțit în urma acestei 
convorbiri, cu toate că Appius nu se îndoia că colegul său, care 

se rostise cu atita îndîrjire în această privinţă, va aştepta totuşi 
să-i sosească dispoziţii scrise de la Roma în legătură cu o ches- 
tiune atît de însemnată, Fulvius însă, pentru ca aşteptarea or- 
dinului să nu pricinuiască nici un fel de piedică la cele ce se 
începuseră, ridicînd sfatul din praetorium, porunci tribunilor mi- 
litari şi praefecţilor aliaţi să dea de ştire la două mii de călăreţi 
aleşi „să fie gata la al treilea semnal de goarne%“. 

Pornind către Teanum în fruntea acestei cavalerii, în revăr- 
satul zorilor Fulvius intră pe poartă şi se îndreptă spre forum. 
Lumea îmbulzindu-se îndată la apariţia călăreţilor, Fulvius po- 
runci să fie chemat magistratul de la cîrma 1% cetăţii din Sidi- 
cinum, căruia i-a dat dispoziţii să-i scoată afară pe campanii pe 
care-i avea sub pază. După ce fură scoşi, toţi fură bătuți cu 
vergile şi decapitaţi cu securea 1%. Apoi Fulvius alergă în goana 
calului spre Cales; după ce se aşeză la tribună, în vreme ce 
oamenii scoşi din temniţă erau legaţi la stilp, veni grabnic o 
ştafetă călare de la Roma care îi înmînă lui Fulvius ordinul scris 
din partea praetorului C. Calpurnius, precum şi decretul senatu- 
lui. Murmurele iscate la tribună au cuprins întreaga adunare: 
„se amînă hotărîrea în privinţa sorții campanilor, lăsîndu-se 
totul pe seama senatului romani“. Dar Fulvius, văzînd cum stau 
lucrurile, după ce-şi vîri în sîn sulul cu ordinul primit în scris 
şi, fără să-l desfacă, porunci crainicului să strige: „„lictorul să 
ordone a se proceda după lege“. În chipul acesta şi senatorii cam- 
pani care se aflau la Cales își primiră pedeapsa. După aceea fu 
citit ordinul scris, precum şi decretul senatului, prea tîrziu însă 
spre a se mai împiedica o treabă făcută, şi cu tot dinadinsul 
zorită, ca să nu mai poată fi oprită. 

Atunci campanul Vibellius Taurea, străbătînd prin mijlocul 
mulțimii, îl strigă pe nume pe Fulvius tocmai cînd se ridicase 
să plece, și cum acesta, mirat, îl întrebă ce pofteşte, după ce 
Flaccus se aşeză din nou pe jilţ, Taurea îi spuse: „Dă poruncă 
să fiu şi eu ucis, ca să te poţi tăli că a fost răpus de tine un 
bărbat cu mult mai viteaz decît eşti tu“. 

În vreme ce Flaccus îi răspundea că, negreşit, Taurea nu 
este în toate minţile, şi că chiar dacă el va voi aceasta, totuşi 
va fi oprit de decretul senatului, Vibellius îi replică: „Într-a- 
devăr, după ce patria mi-a fost subjugată, după ce mi-am pier- 
dut rudele şi prietenii şi mi-am ucis cu mîna mea proprie soţia 
şi copiii, ca să nu pătimească vreo josnicie, pentru că mie nu 
mi se dă putinţa să mă împărtășesc din acelaşi fel de moarte 

pe care au avut-o aceşti concetăţeni ai mei, atunci voi recurge 
la bărbăţie pentru a-mi răzbuna această viaţă [atît de mult] 
urită [de voi]. 

Şi atunci se înjunghie cu gladiul pe care îl ţinuse ascuns sub 
haină, străpungîndu-şi pieptul şi se prăbuşi fără suflare la pi- 
cioarele comandantului roman. 


XVI Din pricina acestei întîmplări în legătură cu pedepsirea 
campanilor şi pentru că toate fuseseră îndeplinite după capul 
unuia singur, unii istorici au scris că Ap. Claudius 1% s-a stins 
din viaţă cu puţin înainte de predarea Capuei, apoi „că Taurea 
nu a venit din propriu-i imbold la Cales şi nu şi-a ridicat viaţa 
cu mîna sa 1%, ci, pe cînd sta legat la stîlp între ceilalţi şi 
[răcnea mereu] 104, deoarece din pricina zarvei nu se putea auzi 
ce strigă, Flaccus a dat poruncă să se facă tăcere şi, cu acest 
prilej, Taurea a rostit acele cuvinte care s-au amintit mai înainte, 
că el, un bărbat atît de viteaz este ucis de un ins nici pe de- 
„parte deopotrivă de vrednic cu el în ce priveşte vitejia, că în- 
dată după aceste cuvinte, crainicul a pronunţat aceste vorbe din 
porunca proconsulului : „Lictorule ! Unui viteaz ca ăsta mai dă-i 
şi cîteva vergi pe deasupra şi procedează cu el în primul rînd 
după lege 1“ 

Unii istorici susțin că înainte de a i se tăia capul lui Taurea, 
s-a dat citire şi decretului senatorial, dar fiindcă în acest sena- 
tus-consultum fuseseră adăugite cuvintele „dacă el găseşte de 
cuviinţă, să lase pe seama senatului hotărîrea întregii situaţii“, 
aceasta s-a tîlcuit că lui Flaccus i s-a lăsat la îndemînă putinţa 
de a lua hotărîrea pe care o socotea cea mai potrivită cu inte- 
resele supreme ale statului. 

De la Capua, s-a revenit la Cales ; s-a primit act de supunere 
şi din partea Atellei 195 şi Calatiei 1%. Şi acolo s-au luat măsuri 
împotriva capilor trădării 197. Astfel, ca la 70 fruntaşi ai senatului 
fură omoriţi, iar cam 300 de nobili campani 1% viriţi în temniţă, 
alții 'daţi în paza oraşelor cu nume latin, au pierit din felurite 
pricini. O altă mulţime de cetăţeni campani a fost vîndută. 

S-a luat în dezbatere 1% şi situaţia orașului şi a pămiînturilor 
Capuei, unii senatori întrebînd dacă trebuie distrusă această ce- 
tate atît de puternică, atît de aproape de Roma şi atît de vrăj- 
maşă ; au precumpănit însă nevoile clipelor de faţă; căci oraşul 
Capua s-a păstrat, pentru ca să existe undeva şi un sălaş al plu- 
garilor, şi aceasta datorită pămîntului său, despre care se ştie 

prea bine că prin rodnicia lui este cel mai de frunte din toată 
Italia. Gloata locuitorilor, a liberţilor, a slujbaşilor şi a meşteşu- 
garilor 11% a fost lăsată pe loc pentru a popula oraşul; în schimb, 
toate pămînturile, precum şi toate clădirile publice au devenit 
proprietatea poporului roman. S-a hotărît ca oraşul Capua să fie 
locuit şi populat, în schimb să fie socotit oraş numai cu numele, 
nemaiexistînd acolo nici o instituţie de conducere a cetăţii, nici 
senat, nici adunarea poporului, nici o dregătorie; „norodul să 
fie lipsit de sfat obştesc, de autorităţi, de orice fel de organizare, 
fără nici o putință de a lua vreo hotărîre în interes obştescIi?. 
De la Roma se va trimite în fiecare an un praefecti!?, pentru 
a împărţi dreptatea. 

În chipul acesta s-au rînduit treburile la Capua, şi cu hotă- 
rîri lăudabile în toate privinţele : astfel s-au luat măsuri aspre 
şi cu repeziciune împotriva celor mai vinovaţi. Mulțimea cetăţe- 
nilor a fost risipită pe alte meleaguri, fără nici o nădejde de în- 
toarcere. Romanii nu s-au răzbunat şi nu şi-au arătat miînia prin 
arderea şi dărîmarea caselor şi zidurilor nevinovate : prin apli- 
carea, acestui fel de blindeţe s-a căutat să se lase nevătămat un 
oraş atît de vestit şi atît de bogat, pentru distrugerea căruia ar 
fi gemut toate populaţiile care sălăşluiesc în jurul Campaniei. 
Totodată a fost şi o dovadă, într-adins făţişă pentru vrăjmași, 
cît de mare este înverşunarea romanilor împotriva aliaţilor ne- 
credincioşi, dîndu-le cuvenitele osînde, şi că dimpotrivă, cei pe 
care Hannibal îi primeşte ca aliaţi, nu primesc nici un fel de 
sprijin din partea lui. 


XVII După ce s-a văzut scăpat de preocuparea care-l frămînta 
în privința Capuei, senatul roman a avut grijă printr-un decret 
să i se pună lui C. Nero la dispoziţie, din cele două legiuni pe 
care le avusese el la Capua, 6 000 de pedestraşi și 300 de călă- 
reţi, pe care îi va alege el, și un număr egal de pedestrași, pre- 
cum şi 800 de călăreţi din rîndurile aliaţilor cu nume latin. Nero, 
îmbarcînd acea armată pe vase la Puteoli, o transportă în His- 
pania 113, : 

" După ce a ajuns la Tarraco cu flota, Nero îşi debarcă acolo 
trupele. Scoţindu-şi vasele pe uscat în locuri ferite, după ce şi-a 
înarmat şi pe mateloţi, spre a spori numărul luptătorilor, porni 
către fluviul Hiberus, unde primi şi oastea lui Ti, Fonteius 114 
şi pe a lui L. Marcius!!5. De acolo purcese înspre vrăjmaş. Has- 
drubal, fiul lui Hamilcar, îşi avea tabăra lingă Pietrele negre 119, 

Acest loc se află în ținutul ausetanilor, între localităţile întărite 
]liturgi 11? şi Mentissa 115. Nero îşi instală tabăra la intrarea în 
trecătoare. Cînd Hasdrubal se văzu ajuns în grea cumpănă, trimise 
un crainic de pace !!9 la romani, făgăduindu-le că dacă va fi lăsat 
să plece de acolo, îşi va lua cu el toată armata din Hispania. 
Pentru că romanii au primit cu inima voioasă această propunere, 
Hasdrubal a cerut ca să aibă loc o întrevedere cu romanii a doua 
zi, ca să se consemneze în scris condiţiile predării cetăţuilor 120 
din oraşe şi să hotărască o zi în care să fie aduse detaşamentele 
de pază, iar carthaginezii să-şi ia cu ei toate ale lor, fără nici un 
gînd de înşelăciune. După ce obţinu aceasta, Hasdrubal porunci 
ca numaidecit la lăsatul celui dintîi amurg şi apoi în tot decursul 
nopții, să se scoată din trecătoare poverile cele mai grele ale ar- 
matei, pe orice cale vor putea. De aceea, într-adins şi-a dat si- 
linţa ca să nu iasă prea mulţi în acea noapte, pentru ca, pe deo 
parte, un număr mic de oameni să aibă mai lesne putinţa să-i în- 
şele pe romani în tăcerea nopţii, pe de altă parte, să se furişeze 
pe nişte poteci înguste şi povirnite. Şi în cursul zilei următoare 
s-a venit la întrevedere. Dar discutînd şi scriind atît de multe, 
punii s-au străduit să nu se încheie tratativele, astfel încît, după 
ce s-a scurs ziua, întrevederile s-au amînat pentru a doua zi. Ve- 
nirea şi a nopţii următoare i-a dat răgaz lui Hasdrubal să-şi mai 
scoată şi alţi ostaşi. Dar nici a doua zi nu s-a rezolvat situaţia. 
Discutîndu-se deschis în privinţa condiţiilor, zilele se scurgeau în 
chipul acesta, iar nopţile cu scoaterea pe ascuns a ostaşilor din 
tabăra pună. Şi după ce majoritatea armatei carthagineze a izbu- 
tit să scape, Hasdrubal n-a vrut să mai rămînă nici măcar la con- 
diţiile propuse de diînsul la început, şi deoarece o dată cu teama 
li se micşora din ce în ce mai mult şi buna-credinţă a punilor, 
aceştia nu şi-au mai respectat învoiala. Reuşiseră acum să scape 
din trecătoare mai toate trupele de pedestraşi carthaginezi, cînd 
la ivirea zorilor o negură deasă acoperi întregul defileu şi toate 
cîmpurile din jur. Cînd Hasdrubal a băgat de seamă aceasta, tri- 
mise oameni la Nero spre a-i cere să amîne tratativele pentru ziua 
următoare, „pentru că ziua aceea e o zi de sărbătoare pentru 
carthaginezi şi sînt opriţi să întreprindă vreo treabă serioasă“. 
Deoarece nici măcar atunci şiretlicul punilor nu le-a dat romani- 
lor nimic de bănuit şi pentru că aceştia i-au păsuit pentru acea 
zi, Hasdrubal a ieşit numaidecit din tabără cu cavaleria şi cu ele- 
fanţii, reuşind să scape fără vreo zarvă ori neajuns. Pe la orele 
patru 121 risipindu-se negura, o dată cu soarele a apărut şi lumina 

zilei. Abia atunci au zărit romanii tabăra goală de duşmani. Atunci, 
în sfîrşit, Claudius descoperi viclenia carthagineză şi-şi dădu 
seama că a căzut victima înşelăciunii şi hotări să se ia pe urmele 
fugarilor, fiind gata să se măsoare cu punii în luptă. Însă duş- 
manu] se feri să dea piept cu el. Totuşi au fost cîteva ciocniri 
uşoare. între ariergarda carthagineză şi avangărzile romanilor. 


XVIII În vremea acestor întîmplări, nici populaţiile Hispa- 
niei, care se rupseseră de romani după înfrîngerea suferită de 
Scipioni, n-au mai revenit la alianţă, însă nici altele noi nu s-au 
mai dezlipit de ei. Şi la Roma, în urma capitulării Capuei, se- 
natul şi poporul roman nu erau mai puţin îngrijoraţi în privinţa 
Italiei, ca de situaţia Hispaniei. De aceea se hotărî să se mă- 
rească efectivele armatei şi să se trimită acolo un nou coman- 
dant 1? : pe de o parte însă, nu se ştia atît de bine pe cine să 
trimită acolo, unde doi dintre cei mai străluciți capi de oştire 
au căzut în răstimpul a 30 zile, pe de altă parte, se ştia că tre- 
buie să fie ales cu cea mai deosebită grijă comandantul care să-i 
înlocuiască. 

Pe cînd unii rosteau un nume, iar alţii altul, în cele din urmă 
s-a recurs la soluţia de a se ţine alegeri în vederea desemnării 
unui proconsul pentru Hispania 12, Ca urmare, consulii au şi 
fixat ziua alegerilor. La început, cetățenii aşteptaseră să-şi dea 
numele 124 acei dintre candidaţi care se credeau vrednici de n 
cinste atît de deosebită ; dar după ce li s-au spulberat toate aş- 
teptările, pe toţi i-a cuprins din nou jalea din pricina dezastru- 
lui suferit şi părerea de rău de comandanții căzuţi în luptă. De 
aceea, întreaga cetate era mohorită și cu toate că mintea nu-l 
ajuta aproape pe nici unul cu vreun sfat, totuşi în ziua alegerilor 
toţi cetăţenii se duc la vot în Cîmpul lui Marte. Rotindu-şi ochii 
spre demnitarii [de la cîrma] cetăţii 135, ei privesc la chipul frun- 
taşilor care la rîndu-le se uită unii la alţii; toţi sînt în freamăt: 
„s-a ajuns într-o restriște atît de grea şi s-a pierdut orice nădejde 
asupra sorții republicii, încît nimeni nu mai îndrăzneşte să pri- 
mească comanda în Hispania“, cînd deodată se ridică P. Cor- 
nelius, în vîrstă de 24 de ani, fiul lui P. Cornelius care căzuse 
în Hispania, declarînd că el îşi depune candidatura 12, şi îndată 
se aşeză într-un loc mai înalt!27, de unde să poată fi văzut de 
toţi. Cînd privirile tuturor s-au aţintit asupra lui, toată lumea a 
izbucnit numaideciît în strigăte, în semn de dragoste şi de bună 
prevestire, urindu-i noroc şi izbîndă [în calitate de] comandant. 

Diîndu-li-se poruncă cetăţenilor să meargă la vot, nu numai toate 
centuriile, ci şi toţi cetățenii pînă la unul şi-au dat votul lui 
P. Scipio, cerînd să-i încredinţeze acestuia comanda în Hispania. 
Insă după terminarea votului, îndată ce s-a potolit tot freamătul 
şi înflăcărarea, deodată s-a făcut linişte, şi toată lumea a început 
să cugete în tăcere: „Oare ce-au făcut ei? N-a precumpănit 
oare mai mult dragostea pentru Scipio decit socotința minţii P“ 
Cetăţenilor le părea rău mai ales de faptul că Scipio era nevirst- 
nic ; unora le era groază şi de ursita casei lui, şi de numele ce- 
lui ce pleca în Hispania şi de faptul că două familii fuseseră lo- 
vite de doliu de pe urma acelor provincii, unde el avea să ducă 
războiul între mormîntul tatălui şi cel al unchiului său. 


XIX Cînd Scipio băgă de seamă că cetăţenii se frămiîntă, 
fiind îngrijoraţi din pricina alegerii sale făcute cu atîta înflăcă- 
rare, convocă adunarea poporului unde vorbi despre vîrsta sa, 
despre comanda încredinţată şi războiul pe care trebuia să-l 
poarte cu atîta măreție sufletească şi cu atît avint, încât s-a 
aprins din nou înflăcărarea care se potolise şi toţi cetăţenii au 
fost cuprinși de nădejdea în biruinţă, mai temeinică decît aceea 
care se capătă încrezîndu-se de obicei într-o făgăduință făcută 
de un om sau ca aceea izvorită dintr-un cuget ce se bizuie pe 
realitatea faptelor. Căci Scipio stirnise admiraţia tuturor nu nu- 
mai prin mari însuşiri adeverite, ci şi prin aceea că el, din ti- 
nereţe, prin iscusinţa sa îşi dovedise în faţa mulţimii, într-o bună 
măsură, cele mai multe virtuţi ale sale, fie prin aceea că el, 
noaptea, avusese anumite vedenii, fie că el pomea la faptă ca 
unul cu mintea insuflată de zei sau că şi el fusese prins de 
mrejele vreunei credinţe deosebite sau că poruncile şi planurile 
erau îndeplinite fără zăbavă, de parcă ar fi fost trimise de ora- 
col prin vrerea ursiiei. Pe lîngă toate acestea, de la început, din 
ziua în care a îmbrăcat toga virilă, Scipio era pregătit şi sufle- 
teşte, căci el nu a îndeplinit vreo însărcinare politică şi nu s-a 
ocupat de treburile sale personale pînă nu s-a dus mai întîi în 
Capitolium : intrînd în templu, a stat înăuntru multă vreme, 
căci «el îşi petrecea vremea stînd acolo de cele mai multe ori 
singur, şi în taină 12. Această deprindere pe care şi-a păstrat-o 
în tot cursul vieţii sale i-a împins pe unii oameni să creadă în 
legenda răspîndită, fie într-adins, fie din întîmplare, că Scipio 
„este de obiîrşie divină şi a făcut să reînvie faimoasa poveste care 
„A făcut mai înainte atita vilvă în jurul lui Alexandru cel Mare, 

legendă deopotrivă de uimitoare şi prin deşertăciunea credinţei, 
şi prin mitul „că el a fost zămislit dintr-un șarpe !2? uriaș şi că 
de foarte multe ori a fost văzut un asemenea monstru apărind 
şi în iatacul mamei sale, dar ori de cîte ori venea vreun om, şar- 
pele se tîra repede, dispărînd din faţa ochilor“. Niciodată Scipio 
n-a căutat să spulbere credinţa într-o asemenea minune, ba mai 
mult, el a făcut să sporească crezămintul în ea printr-un oare- 
care meşteşug : nici nu tăgăduia, dar nici nu confirma minunea 
pe faţă. Numai că admiraţia oamenilor față de acest tînăr, pentru 
alte multe fapte de acelaşi soi, unele adevărate, altele plăsmuite,. 
întrecuse măsura. Pe temeiul unor astfel de legende, cetăţenii 
i-au încredințat lui Scipio, cu acea împrejurare, o însărcinare 
atît de grea, învestindu-l cu o comandă atit de mare. 

Acelor trupe pe care Scipio le avea la îndemiînă, provenind 
de la vechea armată din Hispania şi care trecuseră acolo de la 
Puteoli sub comanda lui C. Nero, mai fură adăugaţi zece mii de 
ostaşi şi o mie de călăreţi; apoi îi fu dat ca ajutor pentru du- 
cerea la bun sfirşit a acestui război şi propraetorul M. IJunius 
Silanus 1%, 

În chipul acesta Scipio porni de la gura Tibrului!%1 cu o 
flotă alcătuită din 30 de vase (toate erau însă cu cîte cinci rîn- 
duri de visle). Trecînd pe lîngă ţărmul Mării Etrusce, pe lingă 
Alpi şi Golful Gallic1%, făcînd apoi un ocol pe la capul Piri- 
neilor 1%, el îşi debarcă trupele în oraşul grecesc Emporiae 181 
(şi locuitorii lui sînt de baştină din Phocida 15). După ce a dat 
ordin flotei să-l urmeze, de acolo a pornit în marş spre Tarraco, 
unde a concentrat pe toţi aliaţii (căci la vestea sosirii lui Scipio 
veniseră la el numeroase solii 1% din toată provincia). Scipio po- 
runci ca vasele să fie trase la mal, după ce a trimis înapoi patru 
corăbii cu cîte trei rînduri de visle de-ale massilienilor, care-i 
însoţiseră de la ei pînă aici, în semn de cinstire. El începu să 
dea apoi răspunsuri acestor solii înmărmurite de schimbarea atît 
de felurită a întîmplărilor omeneşti, arătîndu-le un suflet înaripat 
de avînt, dar şi de adincă încredere în marile sale însuşiri, însă 
fără să le adreseze vreo vorbă jignitoare. Toate cuvintele lui în- 
vederau, pe de o parte, o măreție impunătoare, pe de altă parte, 
insuflau tuturor o mare încredere. 


XX Plecînd din Tarraco Scipio vizită şi oraşele aliaţilor şi 


tabăra de iarnă a armatei şi-i elogie pe ostaşii care, deşi fuseseră 
izbiți de năpasta a două înfrîngeri una după alta, totuşi au 

păstrat mai departe provincia şi nici nu i-au îngăduit vrăjmaşului 
să se înfrupte din roadele izbinzilor, ci l-au izgonit din întreg 
ţinutul lor de dincoace de Hiberus, şi i-au apărat cu credinţă 
pe aliaţi. Lui Marcius îi arătă atîta cinste, încît se învedera că 
Scipio nu se temea cîtuși de puţin că vreun altul i-ar putea sta 
pieziş în calea slavei sale. Acolo, urmaşul lui Nero la comandă 
a fost Silanus. Noii ostaşi au fost aduşi în tabăra de iarnă. 

Scipio a plecat apoi la Tarraco, după ce a adus la îndeplinire 
la vreme tot ce trebuia întreprins şi făcut. 

Scipio nu se bucura în ochii dușmanului de mai puţin re- 
nume ca într-ai concetăţenilor şi aliaţilor; acest renume era în- 
truchipat printr-o oarecare presimţire a viitorului; teama pe 
care el o insufla duşmanilor era cu atît mai mare, cu cît nimeni 
nu era în stare să-și dea cît de puţin seama de temeiul ei. 

Căpeteniile punilor plecaseră care încotro, fiecare la tabăra 
sa de iarnă: Hasdrubal, fiul lui Gisgo, departe, tocmai la Ocean 
şi la Gades, iar Mago, la cea din mijlocul provinciei, cu precă- 
dere la cea mai sus de pădurea de la Castulo ; în sfîrşit Hasdru- 
bal, fiul lui Hamilcar, a iernat cît mai aproape de Hiberus în 
împrejurimile Saguntului. 

La sfîrşitul acelei veri în care a fost cucerită Capua şi Scipio 
a venit în Hispania, flota carthagineză fusese chemată din Si- 
cilia la Tarentum pentru a împiedica aprovizionarea garnizoanei 
romane ce se afla în cetăţuia tarentină; ea tăiase orice putință 
de apropiere de cetăţuie, închizînd într-adevăr orice cale către 
mare ; numai că flota punică stînd acolo prea mult, îngreuiase 
mai mult aprovizionarea aliaţilor decît pe cea a duşmanilor. 
Căci, deşi nu se mai puteau transporta pentru orăşeni de pe 
țărmurile paşnice şi porturile deschise, sub ocrotirea vaselor pu- 
nice, atîtea cereale cît consuma flota însăşi alcătuită dintr-o 
mulţime de oameni amestecați din toate neamurile, totuşi gar- 
nizoana romană din Tarentum era în măsură să se întreţină, da- 
torită rezervelor strînse dinainte, fără a fi chiar nevoie să se 
transporte de pe alocurea, deoarece apărătorii romani erau puţini 
la număr, în vreme ce tarentinilor şi flotei nu le ajungea de fel 
ceea ce li se aducea pe mare cu vasele. De aceea, cînd în cele din 
urmă flota punică se retrase de acolo, plecarea ei pricinui mai 
multă bucurie decît atunci cînd venise. Cu toate acestea, apro- 
vizionarea Tarentului nu s-a ușurat prea mult, deoarece în urma 
retragerii flotei punice însărcinate cu supravegherea mării, ta- 
rentinii nu mai puteau face transporturi de grîne pe nave!??, 

XXI La sfîrşitul aceleiaşi veri, după ce M. Marcellus a venit 
din provincia Sicilia la Roma, praetorul C. Calpurnius îl pre- 
zentă 138 senatului întrunit în templul Bellonei !1%. După ce Mar- 
cellus a luat cuvintul vorbind despre acţiunile desfăşurate de 
dînsul, şi-a mărturisit oarecum obida nu atît în privinţa situaţiei 
sale, cît a ostaşilor săi, spunînd că deşi a pus capăt războiului în 
provincia sa, totuşi nu s-a îngăduit strămutarea de acolo a ar- 
matei sale şi a cerut să i se încuviințeze intrarea în triumf în 
Roma. El însă n-a obținut aceasta. S-a iscat însă o lungă dis- 
cuţie : „Oare are vreo noimă — spuse Marcellus — faptul că, 
de vreme ce s-au decretat slujbe de mulţumire în numele său, 
cînd nu era de faţă, pentru izbînzile cîştigate sub conducerea 
sa şi s-au adus sacrificii zeilor nemuritori în semn de mulțumire, 
i se refuză acum, cînd este prezent, sărbătorirea triumfului P" 
Oare acela care a primit poruncă să încredințeze urmaşului său 
comanda armatei, hotărîre care nu se ia decît atunci cînd într-o 
privincie se continuă războiul, mai poate să-şi sărbătorească 
triumful, ca un comandant care şi-a încheiat campania, cînd 
lipseşte armata, martora unui triumf meritat sau nemeritat?“ 
Atunci s-a găsit de cuviință să se recurgă la calea de mijloc. 
Marcellus să fie sărbătorit prin ovaţii :40 la intrarea în Roma. 

Tribunii plebei, în urma încuviinţării date de senat, au pro- 
pus în adunarea poporului ca M. Marcellus să-şi păstreze pre- 
rogativele 11! de comandant în ziua cînd va fi primit cu ovaţii 
în oraş. , 

În ajunul intrării sale în oraș, Marcellus a fost purtat în 
triumf pe muntele Albanus ; de acolo el a fost sărbătorit cu ova- 
ţii ; înaintea lui au fost purtate trofee: o dată cu tabloul care 
înfățișa cucerirea Syracusei, au defilat catapulte şi balliste şi tot 
felul de maşini de război 147, precum și numeroase opere şi po- 
doabe, mărturiile unei păci de lungă durată şi ale măreției re- 
gilor ; apoi nenumărate obiecte făurite din argint şi bronz, după 
aceasta, felurite mobile şi veşminte de preţ şi multe statui ce- 
lebre cu care Syracusa fusese împodobită mai frumos ca oricare 
alt oraş de frunte al Greciei ; ca dovadă a biruinţei asupra cartha- 
ginezilor au fost aduşi la Roma şi opt elefanţi. O privelişte ne- 
maiîntilnită au înfățișat Sosis Syracusanul şi Moericus Hispanul, 
care mergeau în fruntea alaiului, avind coroane de aur pe cap. 
Cel dintii îi călăuzise pe romani cînd intraseră în Syracusa în 
timpul nopţii, iar celălalt le predase [cetăţuia din] Nasos 143 și 
garnizoana de acolo. Amîndurora li s-a acordat dreptul de cetă: 

ţenie şi cîte 500 de iugăre din pămîntul care aparținuse fie re- 
gelui, fie duşmanilor poporului roman, lui Sosis în ținutul Syra- 
cusei, precum şi o locuință pe care şi-o va alege el după plac 
din casele aparţinînd celor împotriva cărora se luaseră măsuri 
potrivit dreptului războiului. Lui Moericus 144 și hispanilor, care 
trecuseră o dată cu el de partea romanilor, s-a dispus să li se 
acorde un oraş cu ţinutul 145 lui, din acele oraşe ale Siciliei care 
îi trădaseră pe romani. S-a dat această însărcinare lui M. Cor- 
nelius 11% ca să le dea în stăpînire acel oraş pe care îl va voi el, 
împreună cu pămînturile lui. Tot în acel ţinut s-au dat 400 de 
iugăre de pămînt lui Belligenes 117, prin: mijlocirea căruia Moeri- 
cus fusese îndemnat să treacă de partea romanilor. 

După plecarea lui Marcellus din Sicilia, flota carthagineză a 
debarcat -acolo 8 000 de pedestraşi şi 3000 de călăreţi numizi. 
Oraşele Murgentia 118 şi Ergetium 1? au trecut de partea lor. 
Le-au urmat pilda, rupîndu-se de romani, cetăţile Hybla15% şi 
Macella '5:, precum şi alte cîteva mai neînsemnate. Şi numizii 
avînd în fruntea lor pe Muitines, străbătură toată Sicilia, trecînd 
prin foc şi sabie ţinuturile aliaţilor poporului roman. Pe lîngă 
toate aceste neajunsuri, trupele romane erau indignate, pe de o 
parte, pentru că nu fuseseră şi ele aduse la Roma din provincie 
o dată cu comandantul lor, iar pe de altă parte, fiindcă fuse- 
seră oprite să ierneze în oraşe: de aceea îşi îndeplineau însăr- 
cinările ostăşeşti cu silă; doar un aţiţător le lipsea, căci curaj 
aveau destul. În faţa acestor greutăţi, praetorul M. Cornelius a 
potolit spiritele ostaşilor fie mîngiindu-i, fie dojenindu-i. 

El a adus la ascultare toate cetăţile care se rupseseră de ro- 
mani, iar din rîndul acestora a dat Murgentia, potrivit unui 
senatus-consultum, hispanilor, cărora se cuvenea să li se dea un 
oraş cu întregul lui ţinut. 


XXII Deoarece amindoi consulii aveau ca provincie Apulia şi 
nu mai era atîta teamă din partea carthaginezilor şi a lui Hanni- 
bal, li s-a dat ordin să tragă între ei la sorţi provinciile Apulia 
şi Macedonia. Lui Sulpicius căzîndu-i Macedonia, el s-a dus 
acolo pentru a-l înlocui pe Laevinus 1%. Fulvius fiind chemat la 
Roma în vederea alegerilor 15, în vreme ce prezida comiţiile, 
centuria praerogativă Voturia juniorum i-a votat consuli [pe 
T. Manlius Torquatus şi T. Otacilius, pe acesta din urmă, în 
lipsă] 184, 

În vreme ce mulţimea se îndrepta spre Manlius, care era de 
faţă, spre a-i face urări, şi pentru că nu domnea vreo îndoială 
asupra încuviințării întregii adunări, acesta, înconjurat de un 
mare puhoi de oameni, înaintă către tribuna consulului şi cer 
să se dea ascultare cîtorva vorbe de-ale sale şi să se dea poruncă 
să fie chemată înapoi centuria care-şi exprimase votul. În vreme 
ce toți erau cu privirile aţintite aşteptînd să afle ce are de gînd 
să le spună Manlius, el le invocă drept scuză pentru refuzul con- 
sulatului, boala lui de ochi: „Bărbatul — spuse el — care cere 
să i se încredinţeze vieţile şi agoniseala altora, atunci cînd e ne- 
voit să întreprindă totul văzînd cu ochii altuia, este şi un cîrmu- 
itor şi un comandant lipsit de obraz; dacă adunarea poporului 
găseşte cu cale [că situația e grea], să dea poruncă centuriei 
Voturia juniorum să se înapoieze la vot şi să ţină seama acum, 
cînd se aleg consulii în vederea războiului, de cele ce se întîm- 
plă în Italia și de vremurile de cumpănă ale republicii! Abia 
s-au obişnuit urechile cu liniştea, nemaiauzind învălmăşeala şi 
zarva vrăjmaşilor care cu cîteva luni mai înainte aproape că dădu- 
seră foc zidurilor Romei“. După rostirea acestor cuvinte, deoarece 
centuria într-un putemic glas a strigat că hotărîrea sa e nestrămu- 
tată şi că-i va alege pe aceiași oameni consuli, atunci Torquatus a 
răspuns : „Nici eu nu voi putea îngădui în rostul meu de consul 
obiceiurile voastre, nici voi conducerea mea. Înapoiaţi-vă deci 
la vot şi gîndiţi-vă că pe pămîntul Italiei se dă războiul cu car- 
thaginezii, şi că Hannibal e comandantul duşmanilor!“ 

Atunci centuria Voturia junionum, mişcată şi de ţinuta auto- 
ritară a acestui bărbat şi de freamătul celor care rămăseseră uimiţi 
de un asemenea om, i-a cerut consulului să cheme la vot centuria 
Voturia seniorum 155 spunînd : „vrea să se consulte cu cei bătrîni 
şi să desemneze pe consuli după voia acestora“. Fiind atunci con- 
vocaţi bătrânii centuriei Voturia, li s-a dat încuviințarea să se cân- 
sfătuiască în taină în Forum ovile 15. Bătrînii au spus că trebuie 
să se chibzuiască în privinţa a trei persoane: asupra a doi care 
au fost pînă acum copleșiți de onoruri, şi anume asupra lui 
Q. Fabius şi M. Marcellus, precum şi asupra lui M. Valerius Lae- 
vinus, dacă vor cu orice preţ să aleagă un nou consul împotriva 
carthaginezilor : „acesta a luptat în chip strălucit şi pe mare şi 
pe uscat împotriva regelui Filip“. 

În felul acesta, după ce centuria bătrînilor a chibzuit asupra 
celor trei persoane, centuria tinerilor se duce la vot. Ea i-a votat 
consuli pe M. Marcellus Claudius, ajuns în culmea strălucirii în 


25 — De la fundarea Romei vol. III 

urma supunerii Siciliei, şi pe M. Valerius Laevinus, pe amîndoi 
în lipsă. Toate centuriile au încuviinţat votul centuriei praero- 
gative. 

Să se mai rîdă acum de cei care admiră trecutul 157! Într- 
adevăr, oricum s-ar înfăţişa republica înţelepţilor 158, pe care aceşti 
filozofi mai mult o plăzmuiesc cu mintea decit o cunosc în rea- 
litate, totuşi eu socot că n-au putut exista vreodată fruntaşi mai 
serioşi şi mai cumpătaţi ca aceşti romani, în ce priveşte dorința 
de mărire şi putere, şi nici o mulţime cu un mai mult bun simţ 
ca atunci! Căci în acest veac al nostru cu greu s-ar putea crede 
acest adevăr că o centurie de tineri a vrut să ceară părerea celor 
bătrîni, pe cine anume să-i voteze consuli, cînd acum nici auto- 
ritatea părintească nu mai este luată în seamă de copii şi cînd 
nici copiii nu ţin cîtuşi de puţin seama de autoritatea părinților 15% ! 


XXIII După aceasta au avut loc alegerile 1% pentru praetori. 
Au fost aleşi praetori P. Manlius Vulso şi L. Manlius Acidinus, 
şi O. Laetorius şi L. Cincius Alimentus. 

Însă, întîmplător, după terminarea alegerilor s-a dat de veste 
că s-a stins din viaţă în Sicilia T. Otacilius, pe care poporul se 
părea că ar fi avut de gînd să-l desemneze în lipsă ca coleg al 
lui T. Manlius, dacă nu s-ar fi întrerupt votarea. 

În urma propunerii praetorului Calpurnius, senatul a decretat 
ca jocurile Apollinare, care fuseseră celebrate şi anul trecut, să 
se desfăşoare şi anul acesta, şi de aci înainte să fie sărbătorite în 
permanenţă în fiecare an. 

Îni acelaşi an s-au văzut și s-au anunţat cîteva minuni : statuia 
Victoriei de pe virful templului Concordiei '6! a fost lovită de un 
trăsnet şi căzînd de pe acoperiş s-a prăvălit peste statuile ace- 
leiaşi zeițe care erau aşezate pe antefixele 16 acoperişului templu- 
lui, însă au rămas înfipte acolo şi nu s-au mai rostogolit jos. S-a 
mai dat apoi de ştire că la Anagnia şi la Fregellae zidul și po'- 
ţile au fost trăsnite ; apoi că în forul oraşului Subertum 16, ar fi 
curs rîuri de sînge vreme de o zi întreagă ; la Eretum ar fi plouat 
cu pietre şi la Reate ar fi fătat o catîrcă. 

Pentru aceste semne şi arătări s-au făcut cuvenitele ispăşiri, 
aducîndu-se jertfe de vite mari şi hotărîndu-se să se facă slujbe 
şi rugăciuni publice o zi întreagă, precum şi sacrificii novendiale 164. 

: În cursul acelui an s-au stins din viață cîţiva preoţi ai statu- 
lui, care au fost înlocuiţi cu alţii noi. În locul decemvirului cultu- 
lui M. Aemilius Numida a fost numit M. Aemilius Lepidus ; apoi 

pontificele M. Pomponius Matho a fost înlocuit cu C. Livius, iar 
augurul Sp. Carvilius Maximus cu M. Servilius. 

Deoarece pontificele T. Otacilius Crassus murise la sfîrşitul 
anului, pentru acest temei nu s-a mai făcut nici o nouă numire 
în locul lui. C. Claudius, flaminul lui Jupiter a fost scos din 
această preoție, pentru că încălcase rînduielile religioase cu pri- 
lejul luării haruspiciilor. 


XXIV. Tot în aceeaşi vreme 165, M. Valerius Laevinus, care cău- 
tase mai înainte prin întrevederi tainice să întrezărească simţămin- 
tele fruntașilor aetolieni 1%, sosi la adunarea ligii acestora, în fruntea 
unei flote uşor înarmate, la ziua fixată mai de mult. După ce le-a 
arătat că Syracusa şi Capua au fost cucerite, ca să-i încredinţeze că 
romanii au izbîndit în Italia şi [în Sicilia] 1% le-a adăugat apoi 
faptul că „romanii au obiceiul păstrat din moşi-strămoşi de a-și 
cinsti aliaţii şi că unii dintre aceştia au primit cetăţenia şi drep- 
turi egale cu romanii, iar cu alţii lucrurile au mers în aşa fel, 
încît ei au optat mai degrabă pentru situaţia de aliați decit de 
cetăţeni ; aetolienii se vor bucura de o cinste cu atît mai mare, 
cu cît dintre neamurile de dincolo de mare ei intraseră cei dintii 
în legături de prietenie Îşi încheiaseră alianţă cu romanii]. Filip 
şi macedonenii 1% le sînt nişte vecini supărători ; însă dînsul, pe 
de o parte, le-a frînt puterea și trufia, iar pe de alta, îi va sili nu 
numai să iasă din oraşele pe care le-au smuls aetolienilor prin 
silnicie, dar vor vedea că însăşi Macedonia le va fi ameninţată ; 
"de asemenea şi pe acarnanieni, pe care aetolienii sînt revoltați că 
s-au dezlipit din liga lor, el îi va readuce la vechea stare de drept 
şi dependenţă faţă de ei“. Aceste cuvinte, precum şi făgăduinţele 
făcute de comandantul roman, le întăriră şi declaraţiile făcute de 
comandantul roman, şi le întăriră cu autoritatea lor, şi Scopas, 
care pe atunci era mai marele norodului aetolian, şi Dorimachos, 
fruntaşul aetolienilor ; aceştia lăsînd de o parte orice rezervă, 
scoaseră în vileag, cu o încredere şi mai accentuată, puterea și 
măreţia poporului roman. 

Cu toate acestea, temeiul care îi îmboldea în cea mai mare 
măsură pe aetolieni era năzuinţa lor de a pune stăpinire pe Acau- 
nania. De aceea au fost consemnate condiţiile prin care aetolie- 
nii încheiau alianţă și prietenie cu poporul roman, adăugîndu-se 
următoarele : dacă [norodul] aetolian găseşte de cuviință, şi dacă 
vor şi elenii și lacedemonienii, şi Attalus, şi Pleuratus, şi Scerdi- 
laedus (Attalus era regele Asiei, iar cei doi din urmă regi ai 

illyrilor şi ai tracilor) să se bucure de acelaşi drept de prietenie, 
atunci aetolienii să-i declare numaideciît război lui Filip, desfă- 
şurîndu-l pe uscat. Romanii îl vor sprijini pe mare cu o flotă nu 
mai mică de 25 vase, cu cîte cinci rînduri de visle. Oraşele de 
la Aetolia pînă la Corcyra!% împreună cu pămîntul, casele, 
zidurile şi ţinutul lor vor fi ale aetolienilor, iar restul de pradă 
va fi al poporului roman ; romanii se vor strădui ca aetolienii să 
intre în posesia Acarnaniei 170, Dacă aetolienii vor face pace cu 
Filip, vor prevedea în tratat că pacea va fi respectată numai dacă 
Filip va înceta orice act de vrăjmăşie faţă de romani, de aliaţii 
şi de popoarele care erau supuse romanilor; de asemenea, dacă 
poporul roman va încheia alianţă cu regele Filip, va avea grijă 
ca acesta să nu aibă drept a declara război aetolienilor sau alia- 
ților lor“ 171. 

Acestea au fost condiţiile scrise ale tratatului încheiat 172, sem- 
nat de aetolieni şi după doi ani aceştia l-au dus să fie păstrat în 
Olympia 1%, iar romanii în Capitolium, ca să fie ca o mărturie con- 
sfinţită prin monumente religioase ale vremurilor. Pricina întîrzie- 
rii a fost faptul că solii Aetoliei fuseseră reţinuţi mai multă vreme 
la Roma. Totuşi acest fapt n-a fost o piedică la desfăşurarea răz- 
boiului ; și aetolienii au dezlănţuit imediat atacurile împotriva lui 
Filip, şi Laevinus a cucerit prin puterea armelor Zakynthos 17: 
(o mică insulă din apropierea Aetoliei şi care are un oraş ce poartă 
același nume), însă fără cetăţuie, şi a dat aetolienilor Oeniadae 175 
şi Nasos 170 luate de la acarnanieni. Încredinţat că Filip este destul 
de încurcat în războiul cu vecinii ca să nu mai poată fi preocupati 
de situaţia din Italia, de puni şi de tratatul încheiat între el şi 
Hannibal, Laevinus se retrage la Coreyra. 


XXV Lui Filip i s-a adus la cunoştinţă defecţiunea 177 aeto- 
lienilor în oraşul Pella 17%, unde ierna cu armata sa. De aceea, 
pentru că el avea de gînd să-şi pună oastea în mişcare la înce- 
putul primăverii, năvălind în Grecia, pentru ca Macedonia să 
aibă spatele asigurat împotriva oricărei temeri din partea illyrilor 
şi oraşelor învecinate cu ei, a pomit pe neaşteptate o expediţie 
în ţinutul oricinilor 172 şi ale apolloniaţilor 1% ; pe aceştia din urmă 
care ieșiseră din incinta cetăţii, i-a gonit între ziduri, stirnind 
panică şi derută în rîndurile lor. După ce a pustiit toate împreju- 
rimile Illyriei, Filip şi-a îndreptat paşii cu aceeaşi repeziciune către 
Pelagonia 18! ; acolo a cucerit oraşul Sintia 1% al dardanilor, care 
ar fi putut deveni pentru dardani un loc de trecere către Mace- 

donia. Desfăşurind cu iuţeală toate aceste operaţii, Filip îşi aduse 
aminte şi de aetolieni şi de războiul cu romanii, aliaţii acestora, şi 
de aceea cobori în Thessalia 18 prin Pelagonia, Lyncus 184 şi Beo- 
ţia 185, (EI era încredinţat că va fi în stare să aţiţe aceste populaţii, 
convingîndu-le să întreprindă împreună cu el războiul cu aetolie- 
nii). Filip lăsă în strîmtoarea Thessaliei pe Perseus împreună cu 
4 000 de luptători, pentru a zădămici intrarea aetolienilor acolo, 
iar el, înainte de a fi prins de alte treburi mai însemnate, îşi con- 
duse oastea în Macedonia şi de acolo în Thracia şi împotriva mae- 
zilor 18, Acest neam era obişnuit să năvălească asupra Macedoniei 
ori de cîte ori simţea că regele este prins de vreun război dincolo 
de hotare și că regatul lui a fost lăsat fără pază. De aceea, pentru 
a înfrînge puterea 157 acestui norod, Filip începu să-i devasteze 
ţinutul, împresurînd orașul lamphorinna 1%, capitala şi fortăreaţa 
maezilor. 

Cînd Scopas a auzit că regele Filip a plecat în Thracia şi 
este ocupat acolo cu războiul, înarmează întregul tineret aetolian 
şi se pregăteşte să pornească ofensiva împotriva Acarnaniei. Nea- 
mul acarnanienilor nefiindu-i deopotrivă aetolienilor nici în forţe, 
şi ştiind că 'şi-a pierdut şi Oeniades şi Nasus şi văzînd că este 
ameninţat pe deasupra şi de armatele romane, a purces la acest 
război cuprins mai degrabă de miînie, în loc să chibzuiască temei- 
nic. După ce îşi trimiseră soțiile şi copiii şi pe bătrînii mai vârst- 
nici de 60 de ani în Epirul apropiat, cei între 15 şi 60 de ani 
jură că nu se vor întoarce acasă decît biruitori: „cel care va 
părăsi învins cîmpul de bătaie, să nu fie primit de oameni în oraş 
sub acoperămînt, la masă, la vatra sa“; apoi acarnanienii au 
alcătuit un blestem cumplit şi un jurămînt cît mai solemn cu 
putință împotriva concetăţenilor lor care îi vor găzdui pe dezer- 
tori. În acelaşi timp i-au rugat pe epiroţi să-i strîngă şi să-i în- 
groape în acelaşi mormiînt pe aceia dintre ei care vor cădea în 
luptă, iar pe mormînt să fie scris următorul epitaf: „Aici zac 
acamanienii care au căzut luptînd pentru patrie împotriva silni- 
ciei şi nedreptăţii aetolienilor“. Învolburaţi de asemenea simţă- 
minte, acarnanienii şi-au aşezat tabăra la hotarele ținutului lor 
în calea vrăjmașului. Crainicii acarnanienilor trimişi la Filip ca 
să-i arate în ce grea cumpănă se află ei, l-au convins pe Filip să 
lase de o parte războiul pe care aproape îl cîştigase, după ce 
cucerise prin capitulare lamphorinna, şi după dobîndirea şi a 
altor izbînzi. 

Vestea urzelii legăturilor acarnanienilor cu Filip a întirziat la 
început atacul aetolienilor. Apoi auzind şi de sosirea lui Filip, 
acest fapt i-a silit să se întoarcă şi să se retragă chiar în părţile 
cele mai dinăuntru ale ținutului lor. Însă nici Filip n-a înaintat 
mai departe de Dium !%, deşi pornise într-acolo în marș forţat, 
pentru ca acarnanienii să nu sufere vreun” neajuns. De acolo, 
după ce a auzit de plecarea aetolienilor din Acarnania, s-a întors 
şi el la Pella. 


XXVI La începutul primăverii Laevinus plecă cu vasele din 
Corcyra. După ce a ajuns la Naupactos 1%, trecînd dincolo de 
capul Leucata !%!, a hotărît să se îndrepte către Anticyra 1%?, pen- 
tru ca să-i întilnească acolo pe Scopas şi pe aetolieni. 

Anticyra se găseşte în Locrida 1%, în partea stîngă cînd intri 
în Golful Corintic 191. Pe uscat drumul pînă acolo e scurt, şi de 
la Naupactos nici pe mare navigația nu durează mult. Cam a 
treia zi au început cele două tabere să desfășoare împresurarea. 
Dinspre mare asediul era de proporţii mai mari, deoarece romanii 
erau cei care desfăşurau operaţiile acolo, şi pe vase ei aveau şi 
maşini şi tot soiul de tormente şi aparate de război. De aceea, 
în cîteva zile oraşul capitulează, fiind predat aetolienilor ca să 
fie în stăpînirea lor, în vreme ce prada, potrivit înţelegerii, a fost 
lăsată pe seama romanilor. 

Scrisoarea înmînată lui Laevinus îi dă de ştire că „a fost ales 
consul în lipsă, şi că îi vine ca înlocuitor P. Sulpicius“. Numai 
că, lovit acolo de o lungă boală, Laevinus s-a dus la Roma mai 
tîrziu decît nădăjduiseră toţi. 

După ce M. Marcellus a intrat în dregătoria consulatului la 
idele lui martie 1%, chiar în acea zi convocă senatul, potrivit obi- 
ceiului, declarînd că „el nu va întreprinde nimic nici în privinţa 
treburilor statului şi nici a provinciilor, cîtă vreme lipseşte colegul 
său ; el ştie că mişună aproape de oraş numeroşi sicilieni, fiind 
găzduiţi în casele de la ţară ale potrivnicilor săi; departe de sine 
gîndul de a-i opri să aducă la cunoştinţa tuturor în Roma acuza- 
ţiile plăsmuite de potrivnicii săi; dimpotrivă, dacă ei nu s-ar fi 
prefăcut că le e oarecum teamă să vorbească împotriva consulului, 
în lipsa colegului său, el le-ar fi încuviinţat numaidecît o audienţă 
în senat. Însă neîndoielnic, după ce va sosi colegul său, el nu va 
îngădui să se discute nimic pînă nu vor fi introduşi sicilienii 
în senat. M. Cornelius a făcut să vină atît de mulţi sicilieni la 
Roma cu jalbe împotriva lui, de parcă ar fi înrolat sub drapel 

oamenii din întreaga Sicilie ; el a împănat cetatea cu dări de 
seamă mincinoase că în Sicilia e încă război, pentru ca gloria sa 
să-i fie ştirbită“. 

După ce în acea zi consulul îşi cîştigă faima unui om cum- 
pătat, ridică şedinţa senatului. Se părea că aproape va fi introdusă 
suspendarea oricărei activităţi, pînă la sosirea la Roma a celui 
de-al doilea consul. Repausul acesta a stîrnit, ca de obicei, zvo- 
nuri în rîndurile plebeilor; ei se plingeau că războiul durează 
de prea multă vreme, că au fost pustiite ţarinile din jurul oraşu- 
lui, pe acolo pe unde cutreierase Hannibal cu oastea-i vrăjmaşă, 
că Italia a fost sleită [de vlagă] în urma atitor recrutări şi că 
aproape în fiecare an armatele sînt măcinate, că au fost aleşi 
consuli doi războinici, cît se poate de aprigi şi de înverşunaţi, 
care, dacă chiar în vreme de linişte şi pace sînt în stare să aţiţe 
războiul, apoi cu atît mai vîrtos în vreme de război nu-i vor lăsa 
pe cetăţeni să răsufle. 12 


XXVII Aceste plingeri au fost întrerupte de un foc care a 
izbucnit în timpul nopţii în ajunul sărbătorilor Quinquatrus 197, de- 
odată în mai multe locuri, în jurul forului. Au ars în acelaşi timp 
şapte prăvălii, care au fost denumite mai tîrziu „cele cinci“, 
după aceea au mai fost mistuite şi acelea ale zarafilor, care poartă 
acum numele de [prăvăliile] cele noi“. În urma acestora au 
fost cuprinse de flăcări şi locuinţele particulare de acolo (căci 
pe atunci nu erau basilici 1%), precum şi temniţele şi hala de 
peşte și Atrium regium 1%. Lăcaşul Vestei cu greutate a fost 
ferit să nu cadă pradă flăcărilor, datorită strădaniilor depuse 
mai ales de treisprezece sclavi, care apoi au fost răscumpăraţi 
de stat, acordîndu-li-se libertatea. Piîrjolul a continuat o zi şi o 
noapte. Nimeni nu sta la îndoială că o mînă criminală a pus focul, 
de vreme ce flăcările izbucniseră deodată în mai multe locuri şi în 
diferite puncte ale oraşului. De aceea, cu încuviințarea senatului, 
consulul aduse la cunoştinţa adunării poporului că „acela care-i 
va destăinui persoana din pricina căreia a izbucnit acest incendiu, 
dacă denunţătorul face parte din oamenii liberi, va primi o re- 
compensă, dacă e sclav — libertatea“. Ademenit de această răs- 
plată, un sclav al Calaviilor din Capua — Manus se chema el — 
îi denunță pe stăpînii săi şi, pe deasupra, şi pe alţi cinci tineri 
din rîndurile nobilimii campane, ai căror părinți fuseseră decapi- 
taţi cu securea de către Q. Fulvius, spunînd că aceştia au pus 
focul şi că, dacă nu vor fi prinşi, vor mai pune şi altele şi în 

alte locuri. Au fost înşfăcaţi şi ei şi sclavii lor. La început, făp- 
taşii au căutat să stimească neîncredere în denunţător şi în pîra 
lui, spunînd că „sclavul a fugit de la stăpînii lui, deoarece fusese 
pedepsit în ajun, fiind bătut cu vergile; că a minţit scornind 
această învinuire dintr-un fapt întîmplător, datorită urii şi uşu- 
rătăţii lui“, însă după ce aceştia au fost confruntaţi cu denunţă- 
torul şi cînd unii dintre uneltele fărădelegii au început să fie 
anchetați şi puşi la caznă în mijlocul forului, toţi vinovaţii au 
mărturisit ; cu acest prilej au fost osîndiţi stăpînii şi complicii 
lor, sclavi. Denunţătorului i s-a acordat libertatea şi o sumă de 
20 000 de aşi de aramă. 

Gloatele de campani l-au înconjurat pe consulul Laevinus 
pe cînd trecea pe lîngă Capua, rugîndu-l cu lacrimi în ochi 
„să le îngăduie să meargă la Roma, ca să implore senatul, dacă 
va putea fi în cele din urmă înduplecat, să nu îngăduie să piară 
toţi pînă la unul şi să fie nimicit de către Q. Flaccus pînă şi 
numele de campan“. Flacrus însă a declarat că el n-are nici un 
temei personal de a-i duşmăni pe campani. Dar între cele două 
popoare este şi va dăinui vrăjmăşia, cîtă vreme el ştie ce fel de 
simţăminte nutresc campanii față de poporul roman, „căci pe 
tot pămîntul nu se află un neam şi un popor mai înverșunat 
împotriva numelui de roman ca al campaniilor; tocmai de aceea 
el îi ţine între zidurile cetăţii, pentru că negreşit, dacă cumva ar 
fi izbutit să scape, ar fi cutreierat ogoarele, năpustindu-se în- 
tocmai ca nişte fiare sălbatice şi ar fi sfişiat şi răpus pe oricine 
ar fi întîlnit în cale. Unii au fugit la Hannibal, alții s-au dus 
la Roma, spre a-i da foc. Consulul va da de urmele nelegiuirilor 
campanilor în forul pe jumătate mistuit de foc. Ei s-au îndreptat 
spre lăcaşul Vestei, mergînd să distrugă focul veşnic, şi palla- 
diumul 2%, chezăşia sortită de ursită a puterii romane. El e de 
părere că Roma e în prea puţină siguranță dacă li se îngăduie 
campanilor să intre înăuntrul zidurilor Romei“. 

Laevinus a poruncit campanilor să-l însoțească la Roma, după 
ce Flaccus îi silise să jure că „se vor întoarce la Capua la cinci 
zile după ce vor primi răspunsul din partea senatului roman“. 

Înconjurat de această mulțime şi în acelaşi timp şi de 
aceea a sicilienilor care îi ieşiseră în întîmpinare şi-l însoţi- 
seră pînă la Roma, [priveliştea] aceasta era aidoma unui om [care 
se plinge] de pieirea [a două] 2% oraşe, cele mai vestite dintre 
toate şi a celor mai de seamă bărbaţi şi care îi aduce pe cei învinşi 
în acest război ca acuzatori, 

XXVIII Totuşi, mai întîi amindoi consulii au prezentat în senat 
o dare de seamă asupra [mersului treburilor] republicii, precum 
şi asupra provinciilor ; cu acest prilej, Laevinus a arătat situaţia 
în care se află Macedonia şi Grecia, aetolienii, acarnanienii şi lo- 
crienii, precum şi operaţiile pe care le-a desfăşurat el şi pe mare 
şi pe uscat; „Filip, care declarase război aetolienilor, după ce a 
fost respins şi izgonit de el în Macedonia, s-a dus pînă în străfun- 
durile cele mai depărtate ale regatului său, şi, de aceea, dînsul e 
în măsură să-şi aducă legiunea sa de acolo. Are la îndemînă des- ' 
tulă flotă pentru a-l ţine departe de Italia pe acest rege“. 

Aceasta a fost darea de seamă făcută de consulul Laevinus în 
legătură cu sine şi cu provincia pe care o condusese; după aceasta 
se aduse spre chibzuinţă de către amîndoi consulii situaţia provin- 
ciilor lor comune ; senatul decretă să i se încredinţeze unuia din 
consuli Italia ca provincie, precum şi războiul cu Hannibal, iar 
celălalt să ia în primire flota care avusese în fruntea ei pe T. Ota- 
cilius şi totodată şi administrarea provinciei Sicilia împreună cu 
praetorul IL. Cincius. Li s-au decretat două armate, acelea care 
se găseau în Etruria şi Gallia (acolo erau patru legiuni) ; apoi s-au 
mai hotărît următoarele : „cele două legiuni urbane înrolate anul 
trecut să fie trimise în Etruria, iar alte două, pe care le coman- 
dase consulul Sulpicius, să fie trimise în Gallia. Comanda Galliei 
şi a acestor legiuni o va avea consulul căruia i se va încredința 
conducerea provinciei Italia“. În Etruria a fost trimis C. Calpur- 
nius, căruia după expirarea praeturei, i s-a prelungit comanda pe 
încă un an. Şi lui Q. Fulvius i s-a decretat ca provincie Capua' și 
i s-a prelungit comanda pe un an; s-a dat ordin să se micşoreze 
armatele cetăţenilor şi aliaţilor, făcîndu-se din două legiuni 2%? una 
singură, avînd efective de 5 000 de pedestrași și 300 călăreţi, fiind 
trimiși la vatră cei care aveau cei mai mulţi ani de serviciu militar, 
şi să rămînă sub arme numai 7 000 de pedestraşi şi 400 de călăreţi 
aliaţi, aplicîndu-se aceleaşi dispoziţii în ce priveşte trimiterea la 
vatră a ostaşilor vechilor [contingente]. 

Nu s-a produs nici o schimbare în privinţa lui Cn. Fulvius, 
consulul anului precedent, nici în legătură cu provincia sa, Apulia, 
nici cu oastea pe care o avusese, ci numai comanda i s-a prelungit 
cu încă un an. 

S-a dat apoi ordin lui P. Sulpicius, colegul lui, să-şi trimită la 
vatră toţi ostașii, în afară de trupele aliate, din marină. La fel s-a 
dat poruncă să fie demobilizaţi şi ostașii legiunilor din Sicilia, pe 

care le comanda M. Cornelius, după ce consulul venise în provin- 
cia sa. 

Praetorului L. Cincius i s-au dat trupe cît efectivele a două le- 
giuni, alcătuite din ostaşii armatei de la Cannae, ca să apere cu ele 
Sicilia. 

Tot atîtea legiuni i-au fost decretate şi praetorului P. Manlius 
Vulso în Sardinia, acelea pe care le comandase în anul precedent 
L. Cornelius în aceeaşi provincie. Consulii au primit porunca să 
recruteze legiuni urbane, în aşa fel încit să nu-i înroleze pe acei 
ostaşi care slujiseră în armatele lui M. Claudius, M. Valerius şi 
Q. Fulvius şi ca legiunile romane sub arme să nu depăşească în 
cursul acelui an numărul de 21. 


XXIX După aducerea la îndeplinire a acestor decrete senato- 
riale, consulii şi-au tras la sorţi provinciile. Lui Marcellus i-a căzut 
Sicilia şi flota, lui Laevinus — Italia împreună cu războiul împo- 
triva lui Hannibal. Ieşirea unor asemenea sorţi i-a înmărmurit atît 
de mult pe sicilieni 2%, de parcă Syracusa le-ar fi fost a doua oară 
cucerită ; ei şedeau în aşteptarea hotărtrii sorţilor în văzul consu- 
lilor, aşa fel încît tînguirile şi glasurile lor jalnice au atras numai- 
decit privirile oamenilor şi au dat prilej şi în urmă să se vorbească 
despre ei. Căci, înveşmîntaţi în haine de doliu, sicilienii colindau 
[pe la casele] 2% senatorilor, declarînd că fiecare îşi va părăsi nu 
numai patria lui de baştină, ci şi întreaga Sicilie, dacă se va înapoia 
Marcellus acolo a doua oară, învestit cu „imperium“ asupra lor. 
„Dacă înainte el a fost faţă de ei atît de neînduplecat şi fără nici 
o îndreptăţire în ce priveşte faptele lor, ce înverşunat va fi cînd 
va afla că sicilienii s-au dus la Roma ca să se plîngă împotriva lui ! 
Insula lor să fie mai degrabă mistuită de pîrjolul Etnei, sau să se 
scufunde în mare decît să fie lăsată pe mîna vrăjmaşului ei întoc- 
mai ca o fiinţă vinovată !“ 

Aceste jelanii ale sicilienilor împrăştiate mai întîi pe la casele 
patricienilor şi răspîndite din gură în gură de acei care, pe de o 
parte, fuseseră cuprinşi de milă pentru sicilieni, iar pe de altă 
parte de acei care îl pizmuiau pe Marcellus, au ajuns chiar pînă 
la urechile senatului. Atunci consulii au cerut să se consulte sena- 
tul pentru schimbarea provinciilor. Marcellus spunea că dacă sici- 
lienii ar fi fost audiaţi de către senat, poate că alta ar fi fost pă- 
rerea sa; acum însă, „pentru ca nimeni să nu poată spune căi 
se pune zăbala la gură din pricina fricii, ca să nu-şi spună în voie 

tot păsul în privinţa aceluia în mîna căruia se vor găsi în curînd, 
dacă colegul său nu are nimic împotrivă, el este gata să-şi schimbe 
provincia cu a lui. Roagă însă senatul să nu ia o hotărire pripită 
în această privinţă: căci aşa cum ar fi fost o nedreptate să i se 
încredinţeze colegului său o provincie fără să se tragă la sorţi ale- 
gerea ei, la fel ar fi fost cu atît mai mult o nedreptate, ba chiar o 
ocară să-i treacă pe seama aceluia şi sorții săi !“ 

În chipul acesta senatul ridică şedinţa, după ce îşi arătase mai 
degrabă ce crede de cuviință decît ce hotărîse. Şi atunci consulii 
şi-au schimbat între ei provinciile, ursita împingîndu-l spre Han- 
nibal pe Marcellus, care fusese cel dintii 2% comandant, ce do- 
bindise slavă prin izbîndirea (în luptă după cele mai grele în- 
frîngeri] 2%, şi ca tot el să fie cel din urmă comandant roman 2% 
care să cadă în culmea succeselor sale, spre fala lui Hannibal, 


XXX După schimbarea provinciilor, sicilienii introduşi în se- 
nat au vorbit mult, învederînd îndeosebi credinţa nestrămutată a 
regelui lor Hiero faţă de poporul roman, căutînd să atragă aten- 
ţia asupra faimei norodului lor. 

„Ei i-au urit nespus pe Hieronymus, şi după el, pe tiranii 
Hippocrates şi Epicydes, şi pentru alte temeiuri, dar şi pentru că 
i-au trădat pe romani trecînd de partea lui Hannibal. Din această 
cauză a fost doborit şi Hieronymus de fruntaşii tineretului, cu 
încuviințarea aproape a întregului popor, iar pentru suprimarea 
lui Epicydes şi Hippocrates au urzit o conjurație 70 de tineri, din 
rîndurile celor mai nobili. Numai întîrzierea lui Marcellus a con- 
tribuit la neizbîndirea lor, pentru că acesta n-a ajuns cu oastea 
pînă în Syracusa la vremea hotăriîtă dinainte şi, în urma unui 
denunţ, toţi conspiratorii au fost ucişi de tirani. Pornirile despo- 
tice ale lui Epicydes şi Hippocrates tot Marcellus le-a zădărnicit, 
după cumplitul lui jaf făcut în dauna leontinienilor; în urmă 
însă, căpeteniile syracusanilor s-au străduit întotdeauna să treacă 
de partea lui Marcellus și i-au făgăduit că îi vor preda oraşul 
atunci cînd va voi el. În schimb, la început, Marcellus a vrut 
să le cucerească mai degrabă oraşul prin puterea armelor; apoi 
însă, pentru că el n-a fost în stare să obţină actasta, deşi încer- 
case toate mijloacele şi pe mare, şi pe uscat, a dorit în primul 
rînd să trâteze cu înfăptuitorii trădării Syracusei, găsindu-i pe 
Sosis, un meşter arămar, şi pe Moericus hispanul, şi nu cu frun- 
taşii syracusanilor, care în atitea rînduri i-au oferit oraşul de bună- 
voie, [ei mai întîi, neaşteptînd să le ceară el aceasta] ; în zadar 

însă, pentru ca, negreşit, Marcellus să aibă un mai îndreptăţit 
temei de a măcelări pe cei mai vechi aliați ai poporului roman. 
Dacă acela care a trecut de partea lui Hannibal n-ar fi fost Hie- 
ronymus, ci poporul şi senatul lor şi dacă după asuprirea syracu- 
sanilor de către tiranii lor Hippocrates şi Epicydes, nu aceştia 
i-ar fi închis lui Marcellus porţile cetăţii lor, ci poporul syracusan, 
şi dacă acesta ar fi purtat război împotriva poporului roman 
cu simțămintele carthaginezilor, atunci cum şi-ar fi putut arăta 
vrăjmăşia Marcellus decît tot în felul cum şi-a arătat-o, căutînd 
să distrugă Syracusa ?2% De bună seamă, nimic nu le-a mai 
rămas syracusanilor în afară de zidurile şi casele arse ale oraşu- 
lui şi de templele zeilor sparte şi jefuite, fiind luate chiar sta- 
tuile zeilor înşişi, împreună cu podoabele lor. Multor cetăţeni 
li s-au răpit şi bunurile, astfel încît, după ce li s-au luat şi ulti- 
mele rămăşiţe ale agoniselii lor, nu mai au la îndemînă nici mă- 
car pămîntul gol cu care să se poată hrăni pe ei şi pe ai lor. De 
aceea ei îi roagă pe senatori ca, dacă nu e cu putinţă să li se îna- 
poieze foştilor stăpîni toate bunurile luate, cel puţin să ordone să 
li se restituie proprietarilor ceea ce se vede că a mai rămas şi lu- 
crurile care pot fi recunoscute că sînt ale lor“. 

În urma acestor plîngeri, după ce Laevinus ordonă delegaților 
să iasă din templul senatului, pentru ca senatorii să poată chib- 
zui în privinţa cererilor lor, Marcellus spuse: „Ba să rămînă şi 
ei de faţă, ca să le răspund pe şleau, de vreme ce noi purtăm 
războaiele pentru voi, senatori, cu acest scop, ca să-i avem acuza- 
tori pe cei biruiţi prin arme şi pentru ca două oraşe cucerite anul 
acesta, Capua şi Syracusa, să învinuiască : cel dintîi pe Fulvius, 
iar cel de-al doilea pe Marcellus“. 


XXXI Delegații fiind din nou introduşi în senat, consulul, 
luînd cuvîntul, spuse atunci: „Eu n-am uitat, senatori, de măre- 
ţia şi puterea poporului roman într-atît încît, dacă se discută des- 
pre învinuirile aduse mie, eu, consulul, să caut să mă apăr cînd 
mă acuză nişte greci. Dar nu se poate pune în dezbatere ce am 
făcut eu, căci pentru tot ce am făcut, mă apără legea războiului, 
ci numai ce pedeapsă s-ar fi cuvenit să sufere ăştia. Dacă syracu- 
sanii nu ne-au fost vrăjmaşi, atunci nu trebuie să-i pese nimănui 
că eu acum am atacat Syracusa, şi nu atunci cînd Hiero era în 
viaţă ! Dar dacă, dimpotrivă, syracusanii s-au răzvrătit [contra 
poporului roman, au deschis duşmanilor] 2% porţile, au atacat cu 
armele pe solii noştri, au închis în faţa noastră orașul şi zidurile 

şi au recurs la armata carthagineză ca să-i apere împotriva noas- 
tră, cine e revoltat că aceştia au avut de îndurat de pe urma ati- 
tudinii lor vrăjmaşe, cînd ei s-au purtat cu vrăjmăşie faţă 
de noi? «Da, am întors spatele fruntaşilor  Syracusei, 
care “voiau să-şi trădeze oraşul; da, am avut mai 
multă încredere în Sosis şi în Moericus hispanul, pe care i-am so- 
cotit că sînt mai buni pentru o acţiune atît de însemnată.» Ne- 
greşit, nu sînteţi voi cei din urmă syracusani care le aruncaţi al- 
tora în obraz învinuirea că sînt oameni de jos; oare există 
printre voi vreunul care mi-a făgăduit că-mi va deschide porţile, 
care m-a asigurat că-mi va primi ostașii mei înarmaţi în oraş ? Îi 
urâţi şi-i blestemaţi pe cei care au făcut isprava asta şi nu vă fe- 
riți de a le arunca chiar şi ocări! În schimb, voi nici pe de- 
parte n-aţi făcut ceea ce au făcut ei. Dar, senatori, însăşi imputa- 
rea pe care le-o aduc aceştia lui Sosis şi Moericus că sînt de neam 
prost, pentru mine este cel mai puternic temei că eu n-am în- 
depărtat pe nimeni dintre cei care vroiau să aducă un serviciu, 
punîndu-şi umărul pentru republica noastră. Şi înainte de a porni 
la împresurarea Syracusei — fie atunci cînd acest oraş şi-a tri- 
mis împuterniciţii, fie atunci cînd m-am dus la întrevederi — eu 
am căutat să închei pacea. Însă cînd am constatat că syracusanii 
nu se stăpînesc de a jigni solia noastră şi deoarece nici chiar mie 
însumi nu mi s-a dat vreun răspuns cu prilejul întîlnirii în faţa 
porţilor 21% cu fruntaşii acestei cetăţi, în cele din urmă am cucerit 
Syracusa prin puterea armelor, în urma unor istovitoare sforţări 
depuse şi pe mare şi pe uscat. Pentru cele ce li s-a întîmplat celor 
învinşi, sînt mai îndreptăţiţi să se adreseze lui Hannibal şi car- 
thaginezilor, decit să se plîngă în faţa senatului acelui popor care 
i-a biruit. Senatori, dacă eu aş fi avut de gînd să spun că Syra- 
cusa n-a fost prădată, n-aş fi împodobit niciodată oraşul Roma cu 
trofeele acestui oraş. Ceea ce i-am luat sau i-am dat fiecăruia 21! 
în parte, ca învingător, ştiu că am făcut bine atît potrivit dreptu- 
lui războiului, cît şi potrivit meritelor fiecăruia. E mai mult în in- 
teresul republicii decît al meu, senatori, ca voi să ratificați sau 
nu aceste fapte ale mele, căci de bună seamă, sufletul meu e 
împăcat. Însă e în interesul statului ca voi să nu-mi zădărniciţi 
acţiunile, pentru a nu-i face pe viitorii comandanţi romani să 
pregete în acţiunile lor. Şi pentru că, senatori, aţi ascultat şi. cu- 
vintele mele, şi pe ale sicilienilor, fiind toţi de faţă, atunci să 
ieşim în acelaşi timp din acest templu, pentru ca senatul să 
poată chibzui cît mai nestingherit în lipsa mea“, 

În felul acesta fură concediaţi sicilienii, iar Marcellus se duse 
către Capitolium pentru recrutarea ostaşilor. 


XXXII Celălalt consul a prezentat senatorilor darea de seamă 
în legătură cu cererile sicilienilor. După aceea în Curie au avut 
loc, vreme îndelungată, furtunoase discuţii în această privinţă, 
deoarece o mare parte dintre senatori, avînd în frunte pe T. Man- 
lius Torquatus, erau de părere că războiul ar fi trebuit dus îm- 
potriva tiranilor, duşmani şi ai syracusanilor, şi ai poporului 
roman, şi că acest oraş să fie supus prin predare, nu prin cuce- 
rire, iar după predare să fie din nou statornicit şi repus în ve- 
chile-i legi şi să i se redea libertatea dinainte şi să nu fie sleit prin 
impunerea unei cumplite robii şi prin îngenunchierea lui prin răz- 
boi. „Syracusa, acest prea frumos şi prea vestit oraş 21lPi* fiind 
prins în mijloc de conflictul dintre tirani şi comandantul roman, 
a fost lăsat pierzării ca răsplată a biruinţei, deşi cîndva a fost 
grînarul şi tezaurul poporului roman, din a cărui dărnicie şi da- 
ruri republica s-a înfruptat în multe împrejurări, şi deşi, în cele 
din urmă, chiar în toiul acestui război cu punii, Syracusa ne-a 
sprijinit cu prisosinţă. Dacă s-ar scula din morţi regele Hiero, cel 
care a cinstit [şi cultivat] cu cea mai mare credinţă prietenia şi 
puterea statului roman, cu ce obraz i s-ar putea arăta lui fie Sy- 
racusa, fie Roma, cînd, după ce şi-ar arunca înapoi privirile asu- 
pra patriei sale pe jumătate năruite şi despuiate şi păşind în 
Roma şi la intrarea în oraş2!2, aproape de poartă, ar vedea tro- 
feele luate din patria sa ?“ 

Deşi aceste cuvinte şi altele asemănătoare erau rostite pentru 
a stîrni pizmă împotriva consulului şi milă pentru sicilieni, totuşi 
senatul luă o hotărîre mai împăciuitoare : „trebuie ratificate ac- 
ţiunile lui M. Marcellus, pe care acesta le-a înfăptuit fie pentru 
buna desfăşurare a războiului, fie după biruință. De aci înainte, 
de soarta Syracusei va avea grijă senatul care va însărcina pe con- 
sulul Laevinus să chibzuiască asupra stării materiale a cetăţenilor 
ei, în aşa fel încît să nu poată fi pricinuită nici un fel de pagubă 
republicii“. 

După trimiterea a doi senatori la consul, în Capitolium, ca să-l 
vestească să se înapoieze în Curie, fiind introduşi şi împuterniciţii 
sicilienilor, s-a dat citire acestui senatus-consultum, şi după ce so- 
lilor li s-a adresat cu bunăvoință şi li s-a îngăduit să plece în 
patria lor, ei s-au aruncat la picioarele consulului Marcellus [şi 

l-au rugat] 2! cu lacrimi în ochi să-i ierte pentru vorbele care 
le-au spus Înumai] pentru a-și plînge soarta şi uşura năpasta şi 
să-i primească şi pe ei şi oraşul Syracusa sub ocrotirea lui, şi ca 
clienţi ai lui. Consulul le-a făgăduit aceasta şi, vorbindu-le cu 
blîndeţe, i-a lăsat să plece. 


XXĂIII După aceasta, senatul dădu ascultare împuterniciţilor 
campani, a căror cuviîntare a stîrnit şi mai multă milă, deşi situaţia 
lor era mai grea. Căci ei nu puteau tăgădui că nu şi-au meritat 
pedeapsa, deoarece la Capua nu domniseră tirani asupra cărora să 
arunce vina ; însă senatul era încredinţat că şi-au ispăşit cu virf 
şi îndesat pedepsele, de vreme ce atîţia din ei au pierit bînd otravă, 
iar atîtor senatori li s-a tăiat capul cu securea 214. „Mai supravie- 
țuiesc prea puţini nobili, pe care conştiinţa nu i-a împins să ia o 
gravă hotărîre asupra vieţii lor, şi pe care de altfel nici mînia 
învingătorului nu i-a osîndit la moarte. Aceştia se roagă să li se 
acorde libertatea, şi pentru ei şi pentru ai lor, şi să li se dea o 
parte din bunurile lor, de vreme ce au fost cetăţeni 215 romani, şi 
cei mai mulţi dintre ei sînt legaţi şi prin străvechi prietenii şi sînt 
înrudiţi prin căsătorii cu romanii“. 

După ce solii campani au fost scoşi apoi din templul [Curiei] 
pentru Buţină vreme, s-a stat la îndoială dacă nu este nevoie să 
fie chemat de la Capua şi Q. Fulvius (căci consulul Claudius 210 
se stinsese din viață după cucerirea acestui oraș), pentru a se lua 
în discuţie [situaţia campanilor] în faţa comandantului, care des- 
făşurase acolo operaţiile, tot așa cum se procedase cu Marcellus 
şi cu sicilienii. Apoi cînd senatorii au văzut în senat pe M. Atilius 
şi pe C. Fulvius, fratele lui Flaccus, amîndoi legaţii lui Claudius, 
precum şi pe Q. Minucius şi pe L. Veturius Philo, şi ei tot lega- 
ţii lui, şi care luaseră parte la toate operaţiile militare desfăşurate 
acolo, n-au vrut să-l mai cheme și pe Fulvius de la Capua, dar 
nici pe campani să-i amine. Cerîndu-se lui M. Atilius să-şi dea 
părerea, ca unul care dintre cei ce fuseseră la Capua se bucura 
de cea mai mare autoritate, acesta vorbi astfel : 

„Mărturisesc că am luat parte ?!7 împreună cu consulii 216 Ja 
consfătuire, cînd se căuta să se afle, după cucerirea Capuei, dacă 
vreun campan are vreun merit deosebit față de republica noastră. 
Şi s-au aflat două femei, Vestia Oppia din Atella, care locuia în 
Capua, şi Pacula Cluvia : cea dintii a adus zilnic jertfe pentru iz- 
băvirea şi biruinţa poporului roman, cea de-a doua a dat pe sub 
ascuns mincare prizonierilor romani înfometați. În schimb toţi 

ceilalți campani au avut faţă de noi aceleaşi simţăminte ca şi cartha- 
ginezii : dar li s-a tăiat capul cu securea de către Q. Fulvius 
mai degrabă celor care erau cunoscuţi printre ceilalți prin demni- 
tățile lor decît celor asupra cărora apăsa vreo vină deosebită. Eu 
nu sînt de părere că în privința campanilor, care sînt cetăţeni ro. 
mani, nu se poate lua vreo hotărîre decît numai de către senat, 
fără încuviințarea poporului, căci acest procedeu s-a aplicat şi de 
către strămoşii noştri faţă de satricani 2!? cînd aceștia ne-au tră- 
dat, atunci cînd tribunul plebei, M. Antistius, a făcut mai întîi 
propunerea ca să se aducă plebei aceasta la cunoştinţă, iar ple- 
bea a încuviinţat ca senatul să aibă dreptul de a hotărî asupra 
sorții satricanilor. 

De aceea sînt de părere că trebuie să luăm contact cu tribu- 
nii plebei, pentru ca unul sau mai mulţi dintre ei să aducă propu- 
nerea în faţa adunării poporului, în urma căreia să avem dreptul 
de a lua o hotărîre în privința campaniilor“. 

Tribunul plebei L. Atilius, în urma încuviinţării senatului, a 
făcut în adunarea poporului următoarea propunere : 

„Toţi campanii, atellanii, calatinii şi sabatinii care s-au predat 
proconsulului Q. Fulvius, încredințindu-și soarta vrerii poporului 
roman şi supunîndu-se lui cu cei care s-au predat împreună cu ei, 
cu ogoarele şi oraşul, cu cele sfinte şi cele omeneşti şi cu lucru- 
rile lor toate 220 şi cu tot ceea ce au predat împreună cu ei, vă 
întreb, quiriţi, ce vreţi şi ce [porunciţi] 2! să faceţi cu toate 
acestea ?“ 

Poporul a poruncit următoarele : „ceea ce va hotărî senatul 
prin jurămînt2*2 cu majoritatea voturilor senatorilor care sînt de 
faţă, aceea voim şi poruncim şi noi. 


XXXIV În urma acestui plebiscit, mai întîi de toate s-au îna- 
poiat bunurile şi s-a redat libertatea printr-un senatus-consultum 
Oppiei şi Cluviei, adăugîndu-se: „dacă cumva acestea vor să 
ceară o altă răsplată din partea senatului, să vină ele personal la 
Roma“. 

În privința campanilor 22%, s-a dat pentru fiecare familie în 
parte cîte un decret, care nu merită osteneala să le înşirui aici. 
[Astfel s-a decretat] ca unor campani 224 să li se confişte averiie, 
iar ei înşişi şi soțiile şi copiii lor să fie vinduţi, în afara fiicelor ior 
care, căsătorindu-se, plecaseră din Capua înainte de capitularea 
oraşului ; alţii „trebuie întemnițați în lanţuri şi să se hotărască 
mai tîrziu asupra sorții lor“. În privinţa altor campani, senatul 

iarăşi a făcut deosebiri, luîndu-i în consideraţie după datele re- 
censămîntului, dacă trebuie să li se confişte sau nu averile. Sena- 
tul a decretat. ca în afară de cai şi de sclavi, de adolescenţii de 
parte bărbătească şi de toate cele care nu sînt imobile 23%, să fie 
înapoiate stăpînilor lor toate vitele pe care romanii au pus mîna. A 
mai poruncit ca toţi campanii, atellanii, calatinii, sabatinii, fie ei, fie 
părinţii lor, în afară de acei care se găseau la vrăjmaşi, să fie liberi, 
însă aşa fel încît nici unul din ei să nu fie cetățean roman, sau 
cu numele de latin 22 şi ca nici unul dintre aceia care locuiseră 
în Capua, cîtă vreme porţile ei au stat închise, să nu mai locu- 
iască în oraşul sau pe pămîntul Capuei pînă la o anumită zi 
fixată, ci să li se dea un loc dincolo de Tibru, unde să-şi facă 
locuinţele, însă acest loc să nu se învecineze cu Tibrul ; acei care 
în timpul războiului nu se aflaseră nici în Capua, nici în vreun 
alt oraş campan care i-a trădat pe romani, să se stabilească din- 
coace de rîul Liris, înspre Roma ; s-a hotărît ca cei care trecu- 
seră de partea romanilor înainte de a veni Hannibal la Capua 
să fie strămutați dincoace de rîul Volturnus, însă nici unul din ei 
să nu-şi aibă locuinţa şi ogorul mai aproape cu 15000 de paşi 
de mare. Aceia dintre ei care fuseseră strămutați dincolo de Ti- 
bru, să nu-şi cumpere şi să nu aibă nici ei, nici urmașii lor vreo 
proprietate care să depăşească limita de 50 de iugăre şi aceasta 
numai în ţinutul veient, sutrin şi nepesin. S-a mai poruncit să se 
vîndă la Capua toate averile senatorilor şi ale celor care îndepli- 
niseră dregătorii la Capua, Atella, Calatia, iar persoanele libere, 
în privinţa cărora se hotărise să fie vindute, să fie trimise la 
Roma şi aici să fie scoase în vînzare. Steagurile, statuile de bronz 
declarate pradă luată de la duşmani, au fost lăsate pe seama co- 
legiului pontificilor, pentru ca ei să deosebească pe cele ale zeilor 
de cele ale oamenilor. 

Apoi senatul i-a lăsat să plece pe campani într-ale lor, cu 
mult mai posomoriţi decît veniseră, din pricina acestor decrete. 
Însă de astă dată nu-l mai învinuiau pe Q. Fulvius de cruzime 
faţă de ei, ci nedreptatea zeilor şi soarta lor blestemată. 


XXXV După concedierea sicilienilor şi a campanilor au avut 
loc recrutările 27. După înrolare la oaste a oamenilor, s-a început 
să se facă recrutări pentru completarea efectivelor de vislaşi ai 
flotei. Însă, pentru că în acest scop nu se găseau nici oameni 
îndeajuns, iar în acea vreme în tezaurul public nu mai erau bani 
cu care să se plătească solda şi să se facă aceste pregătiri, consulii 

au dat un edict, hotărînd ca fiecare persoană particulară 228 
să pună la dispoziţia statului vislaşi, potrivit averii şi rangului 
său, dîndu-le soldă şi hrană pentru 30 zile. Cu prilejul acestui edict 
s-a stîrnit în rîndurile cetăţenilor atita freamăt şi atîta indignare, 
încît numai datorită lipsei unei căpetenii n-a izbucnit o răscoală, 
deși temeiuri existau. Se vorbeau următoarele : „după sicilieni şi 
campani, consulii au luat plebea romană la rînd spre a o sfîrteca 
şi a o da pierzării. Sleiţi din pricina dărilor vreme de atîta amar 
de ani, plebeilor nu le-a rămas altceva decît pămîntul înţelenit şi 
pustiu. Duşmanul le-a dat foc caselor, republica le-a luat acum şi 
sclavii care le lucrau ţarinile, fie cumpărîndu-i cu te miri ce pen- 
tru a-i băga în oaste, fie poruncindu-le acum să dea şi vîslaşi. Dacă 
vreunul din ei a mai avut ceva bănet în monede de argint sau de 
aramă, i s-a luat tot pentru plata vislaşilor şi pentru dările anuale. 
Şi nu pot fi constrînşi de către nici o putere din lume, de 
nici un ordin să mai dea ceea ce nu mai au. N-au decit să le 
vîndă bunurile lor şi să se năpustească asupra trupurilor lor, căci 
atît le-a mai rămas. Căci, într-adevăr, nu mai au la îndemînă nici 
o leţcaie ca să se poată răscumpăra“. 

O uriaşă mulţime adunată clocotea nu într-ascuns, ci fățiș, în 
forum şi sub ochii consulilor înşişi. Aceştia nu erau în stare să-i 
potolească acum pe cetăţeni fie prin dojeni, fie prin vorbe de 
mîngiiere. 

Atunci consulii au declarat că le dau trei zile răgaz de gîndire ; 
şi ei înşişi s-au folosit de acest răstimp, pentru a examina situaţia 
şi a găsi vreo ieşire din impas. A doua zi, consulii au convocat 
senatul în legătură cu chestiunea completării efectivelor de vis- 
laşi. După lungi discuţii, constatîndu-se cît de îndreptăţit este re- 
fuzul plebeilor şi pentru care temeiuri refuză ei, au încheiat dez- 
baterile cu o declaraţie, că „drepte sau nu, aceste poveri trebuie 
suportate de particulari ; căci cum vor putea să-i pregătească 
pe aliaţii din flotă, cîtă vreme nu sînt bani în tezaur ? În ce chip 
poate fi ţinută Sicilia fără flotă, ori Filip împiedicat să debarce 
în Italia, ori țărmurile Italiei să fie apărate ?“ 


XXXVI Cînd starea de lucruri ajunsese într-o asemenea grea 
cumpănă, cînd înţelepciunea se înţelenise şi un fel de toropeală 
cuprinsese minţile oamenilor, atunci consulul Laevinus luînd cu- 
vîntul, grăi următoarele : 

„Aşa cum magistraţii sînt mai presus de senat, şi senatul de 
popor, la fel şi comandanții trebuie să îndure toate suferinţele, 

oricît de aspre şi de împovărătoare le-ar fi sarcinile 22. Dacă îţi 
vei pune mai întîi pe umerii tăi şi alor tăi o sarcină pe care vrei 
s-o pui pe umerii unuia mai slab ca tine, atunci lesne vei găsi oa: 
meni care să ţi se supună ?%, Şi nici cheltuielile statului nu vor fi 
atît de mari, dacă fiecare dintre fruntașii cetăţii îşi va lua asu- 
pra-şi o parte cu mult mai mare [ca restul poporului], decît sînt 
obligaţi să ia. De aceea, dacă noi vrem ca poporul roman să aibă 
flote şi să și le înzestreze, şi ca particularii să nu mai refuze să 
dea vislaşi, trebuie în primul rînd noi să dăm pildă, fiind în 
frunte cu obolul nostru: pe ziua de miine noi, senatorii, să strîn- 
gem aurul, argintul şi monedele de aramă şi să vărsăm totul vis- 
teriei statului, iar soţiei şi copiilor să le rămînă numai cîte un inel; 
fiului să i se lase numai bulla %! de aur, iar cei care au soţie și 
fiice, fiecăreia numai cîte o uncie de aur ; iar aceia care au înde- 
plinit o magistratură curulă, să-şi păstreze podoabele cailor şi cîte 
o libră de argint de fiecare cetăţean, pentru nevoile sacrificiilor, 
pentru ca să se poată avea la îndemiînă solniţa şi vasul trebuin- 
cios 2%, iar ceilalţi senatori numai cîte o libră de argint. Noi, taţii 
de familie, să nu ne păstrăm decit cîte 5 000 de aşi în monede de 
aramă, de fiecare familie. Tot aurul rămas, tot argintul şi toate 
monedele de aramă să le încredințăm numaidecit triumvirilor 
mensarii 2%, fără să recurgem mai înainte la un decret senato- 
rial, pentru câ aceste contribuţii benevole şi acest zel de a ajuta 
republica să fie prilej de a da imbold mai întîi celor din ordi- 
nul cavalerilor şi apoi şi restului poporului. Noi consulii, consfă: 
tuindu-ne multă vreme, am găsit că aceasta este singura cale. 
Haideţi o dată la treabă, cu bunul ajutor al zeilor! Cînd repu- 
blica este neclintită şi întreprinderile particulare merg spre pro- 
păşire, în zadar vei încerca să-ți salvezi interesele tale dacă îţi 
trădezi poporul ?%1, 

Senatorii într-un glas au încuviințat această soluţie cu atita 
însufleţire, încît s-a ajuns pînă acolo ca toată lumea să le aducă 
chiar mulţumiri consulilor. Apoi, după ridicarea şedinţei sena- 
tului, toţi, pe întrecute, varsă în visteria statului aurul, şi argin- 
tul, şi monezile de aramă cu atîta zel şi însufleţire, încît care 
mai de care doreşte să-şi înscrie cel dintii sau printre cei dintii 
numele său în registrele statului, şi nici triumvirii nu mai pridi- 
desc cu primirea ofrandelor, şi nici scribii cu consemnarea lor, 
Acest pas al senatorilor fu urmat şi de membrii ordinului cava- 
lerilor, iar după cavaleri veni şi rîndul plebeilor. În chipul acesta, 
fără vreun decret, fără constrîngerea magistraţilor, republica n-a 

mai dus lipsă nici de completări de vislaşi, şi nici de bani pentru 
solde. 

După toate pregătirile pentru război, consulii plecară în pro- 
vinciile lor. 


XXĂVII În tot cursul acestui război, atît carthaginezii, cît 
şi romanii n-au fost mai şovăielnici în nădejdi şi mai stăpîniţi 
de teamă ca în vremea aceasta, datorită faptului că amîndouă 
taberele avuseseră parte deopotrivă şi de izbînzi, şi de înfrîn- 
geri. Căci romanii suferiseră, pe de o parte, eşecuri, atît în pro- 
vincii, cît şi în Hispania, iar pe de altă parte, izbînzile cîştigate în 
Sicilia pricinuiseră de-a valma şi jale şi bucurie ; şi în Italia, pe 
de o parte, pierderea Tarentului adusese şi pagube şi mîhnire, 
dar pe de altă parte, stîrnise voioşie faptul că cetăţuia împreună 
cu garnizoana romană fuseseră păstrate, în pofida oricărei nă- 
dejdi, iar neaşteptata groază şi panică pricinuite de împresurarea 
şi atacarea oraşului Roma de puni s-au preschimbat în veselie 
cînd Capua a fost cucerită numai după cîteva zile. 

Şi evenimentele de dincolo de mare 25 atîrnau în cumpănă 
cam tot la fel: Filip devenise vrăjmaşul romanilor într-un mo- 
ment nu prea prielnic pntru republică, dar aetolienii 2%, noii aliaţi 
primiţi, şi Attalus 2%, regele Asiei, apăruseră în aşa fel, de parcă 
însăşi ursita romanilor a deschis zorile de a stăpini Răsăritul, 

La rîndu-le şi carthaginezii cumpăneau pierderea Capuei cu 
cucerirea Tarentului. Şi după cum pentru ei era o adevărată fală 
că au izbutit să ajungă pînă la zidurile orașului Roma fără ca 
nimeni să-i oprească, la fel erau necăjiţi că această acţiune între- 
prinsă nu le-a izbutit ; ei se înciudau că au fost priviţi de romani 
cu atita dispreţ, încît, tocmai cînd se găseau în preajma ziduri: 
lor Romei însăşi 2%, o armată romană era dusă pe o altă poartă 
pentru Hispania şi chiar în Hispania, cu cît nădejdile punilor 
fuseseră mai mari prin doborirea a doi dintre cei mai vestiți co- 
mandanţi şi prin nimicirea a două armate atît de puternice şi cu 
cît crezuseră că războiul se încheiase acolo, după ce romanii au 
fost goniţi din această provincie, cu atît mai mult li se dăduse 
prilejul de a fi indignaţi că biruinţa le-a fost spulberată şi zădăr- 
nicită de L. Marcius, un comandant [luat la nimereală] din gră- 
madă. În felul acesta, ursita potrivind întîmplările şi pentru o 
tabără şi pentru cealaltă, întreaga situație era încordată pentru 
amîndoi potrivnicii, lăsîndu-le toate nădejdile, dar în acelaşi timp 

fiind în întregime stăpîniţi de teamă, întocmai ca în vremea cînd 
porniseră cele dintii ostilităţi ale războiului. 


XXĂVIII Pe Hannibal îl neliniştea mai 'mult ca orice faptul 
că se înstrăinaseră de el simțămintele multor populaţii ale Italiei, 
nu atit pentru că romanii atacaseră cu atita strășnicie Capua, ci 
pentru că el nu o apărase. Dar Hannibal n-ar fi putut să ţină 
sub ascultare toate aceste popoare decît numai dacă ar fi căutat, 
pe de o parte, să-şi împrăştie armata în numeroase garnizoane 
mici, ceea ce nu-i convenea de fel atunci, iar pe de altă parte, 
dacă şi-ar fi retras gamizoanele ar fi însemnat 2% să-şi părăsească 
aliaţii care îi mai erau credincioşi, pe unii nutrind nădejdi, pe 
alții pradă fricii. Firea lui aplecată spre lăcomie şi cruzime îl 
îndemnase să jefuiască ceea ce nu putea apăra, astfel încît să-i 
lase duşmanului totul pustiit. Aceste apucături au fost urîte atît 
prin începutul lor, cît mai ales prin urmările lor. Într-adevăr, 
prin această purtare nedemnă Hannibal şi-a îndepărtat de la 
sine nu numai populaţiile care au avut de pătimit neajunsuri de 
pe urma punilor, dar chiar şi pe celelalte, căci aceste [pustiiri] 240 
erau pilde grăitoare pentru cît mai mulţi. La rîndul lui, nici con- 
sulul nu şovăia să îmbie oraşele la părăsirea lui Hannibal, oriunde 
se ivea vreo asemenea nădejde. 

În Salapia erau căpetenii Dasius şi Blattius. Dasius era un 
prieten al lui Hannibal, pe cînd Blattius sprijinea statul roman, 
pe cit îi sta în putere, fără ca să sufere vreun neajuns ; prin şta- 
fete trimise în taină, el îi dăduse nădejdi lui Marcellus că se va 
strădui ca oraşul să treacă de partea lui. Totuşi, fără sprijinul 
lui Dasius acţiunea nu se putea duce la bun sfîrşit. Şovăind mult 
şi vreme îndelungată, şi mai ales din lipsa unei alte soluţii mai 
bune în asemenea împrejurări, cu toate că era însufleţit de nă- 
dejde, recurge la Dasius. În schimb acesta îi destăinuie lui Han- 
nibal toată urzeala, atît pentru că avea groază de un asemenea 
plan, cît şi pentru că îl ura pe rivalul său de la conducerea ce- 
tăţii. Hannibal chemîndu-i şi pe unul şi pe altul, pe cînd se 
ocupa cu alte treburi, în faţa tribunei, avînd de gînd ca în curînd 
după aceasta să ia cunoştinţă de cazul lui Blattius, în vreme ce, 
după îndepărtarea mulţimii, acuzatorul şi învinuitul se găseau 
faţă în faţă, Blattius îi pomeneşte din nou lui Dasius despre tră- 
dare. Deodată acesta, ca şi cum l-ar fi prins asupra faptului, îi 
strigă în gura mare: „Vorbeşte cu el despre trădare chiar sub 
ochii lui Hannibal ?“ Dar cu cît fapta era mai îndrăzneață, cu 

atît se păru mai puţin vrednică de crezut şi lui Hannibal şi ace- 
lora care erau de faţă împreună cu el: „de bună seamă, la mij- 
loc trebuie să fie rivalitate şi ură, şi tocmai lui i se aduce la 
cunoştinţă o asemenea învinuire, pentru că e mai lesne să se 
născocească orice“ 211. Ca urmare, cei doi fură lăsaţi de Hannibal 
să plece într-ale lor. Cu toate acestea Blattius nu dădu înapoi 
de la îndrăzneaţa-i urzeală, ci îl bătu la cap şi-l dăscăli pe Da- 
sius cît de salvatoare este această acţiune şi pentru dînşii și pen- 
tru patria lor, pînă cînd în cele din urmă îl înduplecă pe Dasius 
să-i predea lui Marcellus garnizoana punică (erau acolo 500 de 
călăreţi, numai numizi) şi Salapia. Numai că aceştia n-au putut 
fi predaţi fără mare vărsare de sînge. Acolo se găseau cei mai 
viteji călăreţi din toată armata carthagineză. De aceea, cu toate 
că această acţiune a fost întreprinsă pe neaşteptate şi deşi nu- 
mizii nu s-au putut folosi de cai în oraş, totuşi după ce au pus 
mîna pe arme au încercat în toiul învălmăşelii să-şi croiască o 
cale, spărgînd încercuirea, dar fiindcă n-au izbutit să scape 
luptînd, au murit toţi pînă la cel din urmă. În mîna potrivnicu- 
lui lor n-au căzut din rîndurile lor vii mai mult de 50 de oameni. 
Pierderea acetui corp de călăreţi puni a însemnat pentru Han- 
nibal o pagubă cu mult mai mare decit pierderea Salapiei, iar 
apoi, după această întîmplare, Hannibal n-a mai fost mai presus 
de romani prin cavaleria sa, cu care înainte fusese cu mult supe- 
rior romanilor. 


XXXIX Tot în aceeaşi vreme, pe cînd în cetăţuia tarentină 
lipsurile cu greu mai puteau fi îndurate, garnizoana romană care 
era acolo precum şi M. Livius 2%, comandantul garnizoanei şi al 
cetăţii, îşi puseseră toate nădejdile în aprovizionarea trimisă din 
Sicilia ; în acest scop, în portul Rhegium staţiona o flotă romană, 
alcătuită cam din 20 vase, pentru a asigura protecţia navigaţiei 
de-a lungul coastei Italiei. Flota şi transporturile aprovizionării 
aveau în fruntea lor pe D. Quinctius, de obiîrşie din neam de ios, 
însă un bărbat vestit prin gloria cîştigată prin numeroasele şi 
vitejeştile sale fapte de arme. Mai întîi el a avut la îndemînă 
cinci vase, dintre care două trireme foarte mari ce-i fuseseră date 
de Marcellus ; apoi, în urma isprăvilor sale mereu încununate de 
izbinzi, îi mai fură alăturate lui Livius încă trei vase cu cîte cinci 
rînduri de visle ; în cele din urmă, chiar Quinctius ceru aliaţilor, 
şi celor din Rhegium, şi celor din Vallia 2%, şi celor din Paestum 2%, 

vasele cuvenite potrivit tratatului, înjghebînd astfel o flotă alcă- 
tuită din 20 vase, aşa cum s-a spus mai înainte. 

În fruntea unei flote de nave tarentine egale la număr a ieşit 
Democrates în întîimpinarea acestei flote romane care pornise din 
Rhegium la Sapriportis 245, cam la 15 000 paşi de oraşul Tarentum. 
Din întîmplare, atunci flota romană naviga cu pînzele întinse, fără 
să-i treacă prin minte lupta care avea să se desfășoare; însă în 
preajma orașelor Crotona și Sybaris, Quinctius şi-a completat şi 
înzestrat vasele cu vislaşi, avînd acum la dispoziţie o flotă echi- 
pată straşnic de bine, potrivit și cu mărimea vaselor. Şi tot întîm- 
plător, către acea vreme cînd îi apărură înaintea ochilor vasele 
duşmane, se potolise şi toată puterea vîntului, astfel încît Quinc- 
tius avu destul timp la îndemînă ca să-şi scoată şi să strîngă pîn- 
zele şi să-şi rînduiască echipajul în vederea luptei ce avea să 
izbucnească. 

Arareori flote adevărate s-au încleştat cu atîta avînt ca acum, 
de vreme ce această luptă se da pentru un scop mult mai de seamă 
față de mărimea acestora : tarentinii, ca să-şi elibereze chiar cetă- 
ţuia, în urma recuceririi oraşului lor după aproape o sută de ani 
de stăpînire romană 216, nădăjduind că le vor tăia potrivnicilor 
drumurile şi aprovizionarea, dacă în urma bătăliei navale vor 
izbuti să le ia stăpînirea mării; romanii, ca să păstreze mai 
departe cetăţuia, pentru a le arăta tarentinilor că ei au pierdut 
Tarentum nu prin forţa armelor şi prin vitejie, ci prin tîlhărească 
trădare 247. De aceea, după ce flotele se izbesc la semnalul dat de 
amîndouă taberele, nici un vas nu dă înapoi şi nu-l lasă pe potriv- 
nic să se descleşteze de lîngă sine. După ce fiecare vas roman 
înşfăcă cu ghearele 21 de fier un vas vrăjmaş, se dezlănţui o luptă 
din apropiere atît de strînsă, încît bătălia se desfăşură nu numai 
cu ajutorul armelor de aruncat, ci şi cu gladiile aproape piept la 
piept. Prorele prinse unele lîngă altele rămăseseră fixe, pe cînd 
pupele erau zgilţiite încoace şi încolo, datorită sforțărilor vislaşilor 
taberei adverse ; în felul acesta vasele fură îngrămădite unul lingă 
altul într-un spaţiu atît de îngust, încît mare minune dacă o suliță 
aruncată cădea zadarnic în mare. Întocmai ca nişte linii de bătaie 
alcătuite din pedestrime, cele două oşti se încleştâseră în centrul 
frontului, luptătorii putînd trece de pe un vas pe altul. 

Totuşi cea mai însemnată ciocnire, deosebindu-se de celelalte, 
a fost lupta dintre două vase care alcătuiau avangarda convoaielor 
navale. Pe vasul roman se afla însuşi Quinctius, pe cel tarentin, 
Nico, care avea porecla de Perco ; acesta nutrea o înverşunată ură 

împotriva romanilor şi, la rîndu-i, era urît de aceştia nu numai 
ca vrăjmaş al republicii, ci şi ca particular, deoarece el făcea parte 
din facțiunea celor care trădaseră Tarentum lui Hannibal. Nico îl 
străpunse pe Quinctius cu sulița pe cînd acesta lupta şi în acelaşi 
timp şi-i îmbărbăta pe ai săi, fără grijă pentru sine. În chipul 
acesta Quinctius se prăbuşi pe proră, căzînd cu arma în mînă. 
Tarentinul învingător, trecînd cu curaj pe vasul roman ai cărui 
oameni erau cuprinşi de zăpăceală din pricina pierderii comandan- 
tului, îi dă peste cap pe romani; în timp ce prora ajunse în mina 
tarentinilor, iar romanii apărau cu greutate pupa, unde luptau cu 
toţii îngrămădiţi, deodată apăru dinspre pupă o altă triremă duş- 
mană. În felul acesta nava romană este prinsă la mijloc între două 
vase duşmane şi capturată. Ca urmare s-a stârnit panică în rîndul 
celorlalte vase romane cînd au văzut capturarea navei praeto- 
riene ; în vreme ce vasele romane fugeau în toate părţile, unele 
au fost scufundate în larg, altora li s-au smuls vislele cînd au 
ajuns la țărm, căzînd în scurtă vreme pradă thurinilor şi metapon- 
tinilor. Din vasele de transport încărcate cu provizii care însoțeau 
flota, foarte puţine au căzut în mîna vrăjmaşului, altele însă, 
împinse încoace şi-ncolo de vînturi, schimbînd pînzele cînd într-o 
parte cînd în cealaltă, după toanele vînturilor, au izbutit să se 
depărteze în larg. 

În schimb, la Tarentum, cu prilejul operaţiilor desfăşurate în 
cursul aceloraşi zile, vrăjmaşul nu s-a bucurat de un noroc asemă- 
nător. Căci, pe cînd vreo patru mii de tarentini ieşiţi din cetate 
cutrejerau încoace şi-ncolo după provizii, Livius care comanda 
cetăţuia şi garnizoana romană, stînd cu privirile aţintite căire 
orice prilej ivit în vederea desfăşurării operaţiilor, trimise din cetă- 
ţuie pe C. Persius, un om destoinic, cu două mii [cinci sutej 219 
de luptători, care atacîndu-i pe duşmanii ce umblau răzleţiţi şi 
colindau ogoarele, după ce i-a măcelărit multă vreme pretutindeni, 
puţinii rămaşi din grosul lor, în urma unei fugi disperate au dat 
buzna pe porţile pe jumătate deschise, fiind alungaţi pînă în oraş. 
Cu prilejul aceluiaşi atac [puţin a lipsit] 2% să nu fie cucerit și 
oraşul. | 

În chipul acesta s-au cumpănit la Tarentum lucrurile, romanii 
fiind biruitori [pe uscat, iar tarentinii] 251 pe mare. Însă nădejdea 
de a pune mîna pe aprovizionarea care se găsea sub ochii lor li s-a 
spulberat deopotrivă ambelor tabere. 

XL Tot în aceeaşi vreme, consulul Laevinus, după scurgerea 
unei mari părţi a anului, îndată ce ajunse în Sicilia, fiind așteptat 
şi de vechii aliaţi, şi de cei noi, găsi cu cale că mai înainte de 
orice trebuie să restabilească ordinea în Syracusa, care cu prilejul 
noii păci fusese găsită fără o întocmire statornică. De acolo el 
îşi conduse legiunile către Agrigentum, singurul punct unde mai 
era o rămăşiţă de război şi care era apărat de o puternică garni- 
zoană carthagineză. 

Şi de la început l-a ajutat norocul. Comandantul carthaginezilor 
era Hanno, însă agrigentinii îşi puseseră toată nădejdea în Multi- 
nes şi în numizii lui; aceştia cutreierau toată Sicilia în lung şi-n 
lat după prăzi, jefuindu-i pe aliaţii romanilor, şi nu era cu putinţă 
să li se taie legăturile cu Agrigentum, nici prin forţă, nici prin 
vreun alt mijloc şi nici să fie opriţi a năvăli unde voiau. Pentru 
că gloria cîştigată de Muttines începuse să adumbrească însăşi 
faima comandantului Hanno, în cele din urmă faptul acesta s-a 
prefăcut în pizmă, astfel încît, oricît de strălucite izbînzi ar fi 
cules Muttines, carthaginezul nu le vedea de loc cu ochi buni din 
pricina eroului [acestor isprăvi]. În cele din urmă, Hanno îi dădu 
fiului acestuia comanda, încredințat că o dată cu noul comandant 
va dobori şi autoritatea de care se bucura Muttines în rîndurile 
numizilor. Numai că lucrurile au ieşit în întregime pe dos: căci 
cu acest prilej, datorită urii lui Hanno împotriva sa, a făcut să 
crească pe deasupra şi vaza lui Muttines; apoi nici acesta n-a 
putut răbda înjositoarea nedreptate faţă de sine şi numaidecit a 
trimis în taină ştafete la Laevinus pentru a-i preda Agrigentum. 
După ce Muttines a izbutit prin mijlocirea trimişilor săi să-l con- 
vingă pe Laevinus de sinceritatea atitudinii sale şi şi-a înjghebat 
şi un plan pentru ducerea la bun sfîrşit a acţiunii, numizii au 
ocupat poarta cetăţii care ducea spre mare prin alungarea sau 
uciderea ostașilor de pază de acolo şi apoi au primit în oraș tru- 
pele romane trimise în acest scop. În vreme ce romanii străbăteau 
încolonaţi prin mijlocul oraşului şi al forului cu mare larmă, Hanno 
încredințat că nu poate fi altceva decît învălmăşeala şi retragerea 
stîmită de numizii răzvrătiți, ceea ce se întîmplase şi mai înainle, 
purcese la înăbuşirea răscoalei. Însă cînd Hanno a văzut de 
departe o mulţime mai mare ca a numizilor şi i-au ajuns pînă la 
urechile sale strigătele romanilor care nu-i erau necunoscute, a 
luat-o la fugă înainte de a ajunge la o aruncătură de suliță de ei. 
El a izbutit să scape prin poarta din spate, luîndu-şi ca însoțitor 
pe Epicydes şi ajunse doar cu puţini oameni la mare. Acolo, 

găsind la vreme un vas mic, lăsară pe seama duşmanilor Sicilia, 
pentru care se războiseră atîta amar de ani cu romanii, şi trecură 
în Africa. Unei alte mulţimi de carthaginezi şi sicilieni, care se 
năpusteau într-o fugă orbească fără să mai încerce să dea vreo 
luptă, i s-a tăiat drumul spre ieşire, astfel încît în jurul porţilor 
toţi fură căsăpiţi. După luarea în primire a oraşului şi după ce 
fură bătuţi cu vergile, celor care fuseseră capii trădării din Agri- 
gentum Laevinus le tăie capul cu securea, iar pe ceilalţi, precum 
şi prada, i-a vîndut; toţi banii i-a trimis la Roma. 

Cînd vestea dezastrului Agrigentului s-a răspîndit în întreaga 
Sicilie, numaideciît toate cetăţile au închinat steagul în faţa roma- 

- nilor. În scurtă vreme s-au predat 20 de oraşe, iar şase au fost 
cucerite prin forţa armelor ; apoi alte patruzeci de oraşe s-au supus 
de bunăvoie romanilor. 

După ce consulul i-a dat fiecărei căpetenii a acestor oraşe 
răsplata sau osînda cuvenită după merit şi după ce i-a silit pe 
sicilieni să lepede armele şi să-şi îndrepte privirile către cultivarea 
ogoarelor, pentru ca roditoarea insulă să hrănească nu numai pe 
locuitorii ei, ci să devină grînarul şi al cetăţii Roma, şi al Italiei, 
așa cum fusese în numeroase rînduri în alte timpuri, şi să uşureze 
aprovizionarea 252, consulul trecu apoi în Italia, îmbarcînd cu sine 
la Agathyrna 253 un mare puhoi de oameni. Erau acolo patru mii 
de oameni amestecați de-a valma, proveniţi din toată pleava socie- 
tăţii, exilați, datornici, condamnaţi, unii care îndrăzniseră să facă 
chiar crime ; în vreme ce cei mai mulţi trăiseră înainte în cetăţile 
lor şi sub legile acestora, după ce soarta asemănătoare îi strînsese 
din diferite pricini la Agathyrna, acum îşi duceau viaţa în tilhării 
şi jafuri. Laevinus a chibzuit că nu este înţelept să lase în insulă, 
tocmai cînd abia începea să se înfiripeze după încheierea noii 
păci, asemenea oameni, care aveau să caute prilejuri de răsturnări 
şi [de răscoale] şi care aveau să fie folosiţi şi de rhegini pentru a 
jefui ţinutul Bruttium, de vreme ce această adunătură de oameni 
era deprinsă să umble după tilhării. 

În acest an 354 i s-a pus capăt războiului din Sicilia. 


XLI. În Hispania 35, la începutul primăverii 25%, după ce fură 
scoase la apă vasele şi convocate printr-un edict trupele auxiliare 
ale aliaţilor la Tarraco, Publius Scipio porunceşte ca flota şi vasele 
de transport să se îndrepte de acolo către gura fluviului Hiberus. 
După ce ordonă să se adune acolo şi legiunile scoase din tabăra 
de iarnă, el plecă din Tarraco în fruntea a cinci mii de aliaţi. 

După ce ajunse acolo, socotind că trebuie să le vorbească mai 
ales vechilor soldaţi care supravieţuiseră atîtor dezastre, convocînd 
adunarea ostăşească, le rosti următoarele : 

„Inaintea mea nici un nou comandant n-a fost în măsură să 
aducă mulţumiri după drept şi după merit ostaşilor săi, pînă a se 
folosi de ei. Pe mine soarta m-a legat de voi înainte de a-mi vedea 
provincia sau tabăra, în primul rînd fiindcă aţi dovedit atîta cre- 
dință şi respect faţă de tatăl şi unchiul meu, şi cît au trăit, şi 
după moartea lor, şi apoi pentru că voi aţi păstrat prin viteiia 
voastră stăpînirea acestei provincii neştirbită şi pentru poporul 
roman, şi pentru mine, urmaşul Scipionilor, deşi o pierduserăm în 
urma unor dezastre atît de mari. Dar pentru că mulţumită milosti- 
virii zeilor ne pregătim să înfăptuim acest ţel, nu numai ca noi 
înşine să rămiînem în Hispania, ci pentru ca nici punii să nu 
rămînă acolo, şi nu numai ca noi să stăm în faţa malului fluviului, 
ca să-l împiedicăm pe vrăjmaş să treacă Hiberus, ci chiar să-l şi 

„trecem și să strămutăm războiul dincolo de el, mă tem ca nu 
cumva acest plan al meu să nu pară vreunuia din voi prea măreț 
şi prea îndrăzneţ, amintindu-vă de dezastrele suferite de curînd, 
sau [gîndindu-vă] la vîrsta mea. Înfrîngerile suferite de romani 
în Hispania nu pot fi mai neşterse într-un alt suflet ca într-al meu, 
cîtă vreme într-un răstimp de 30 de zile şi tatăl meu şi unchiul 
meu au căzut în luptă, astfel încît înmormîntările s-au îngrămădit 
în sînul familiei noastre una după alta, însă, aşa cum această dure- 
roasă pierdere a celor mai dragi fiinţe din familia mea, şi aşa cum 
şi singurătatea îmi frînge inima, la fel atît soarta poporului, cît 
şi virtuțile lui mă opresc să-mi pierd nădejdea în salvarea patriei. 
Aşa a sortit ursita noastră, ca să învingem în toate marile războaie 
numai după ce am fost biruiţi! Nu mai pomenesc de războaiele 
prea vechi, de Porsenna 27, de galli35%, de samniţi?%, ci voi 
începe cu războaiele punice. 

Cite flote, câţi comandanţi, cîte armate au fost pierdute de noi 
în primul război punic ! Ce-aş putea aminti de războiul de acum ? 
La toate înfrîngerile la care am fost de faţă sau la care am lipsit, 
eu am suferit mai mult ca oricare altul! Trebia, Trasimenus, 
Cannae, ce sînt altceva decit mormintele armatelor şi consulilor 
romani nimiciţi ? Adăugaţi trădările din Italia, a celei mai mari 
părţi din Sicilia, a Sardiniei | Mai puneţi alături şi cea din urmă 
groază şi panică, atunci cînd tabăra carthagineză fusese aşezată 
între rîul Anio şi zidurile Romei şi cînd Hannibal, învingătorul, 
a fost văzut aproape de porţile cetăţii romane! În toiul acestei 

prăbuşiri a situaţiei noastre, vitejia poporului roman a rămas ne- 
clintită şi neştirbită. Căci numai vitejia a ridicat şi a înălţat tot 
ce cra aşternut la pămînt! Cei dintii dintre toţi, aţi stat voi 
ostași sub conducerea şi auspiciile tatălui meu [ca o stîncă] în 
calea lui Hasdrubal, care, după” dezastrul de la Cannae, năvălise 
spre Alpi şi spre Italia (dacă acesta s-ar fi unit cu fratele său, 
astăzi n-ar mai fi dăinuit numele de roman !). Da, aceste izbinzi 
au fost reazemul nostru după acele înfrîngeri ! 

Acum, din milostivirea zeilor, toate operaţiile noastre război- 
nice se desfăşoară prielnic, dobîndind izbînzi şi din zi în zi toate 
evenimentele sînt mai îmbucurătoare şi mai norocoase pentru noi: 
în Sicilia am cucerit Syracusa, Agrigentum; dușmanii au fost 
izgoniți din toată insula şi această provincie a fost primită sub 
ascultarea poporului roman ; în Italia a fost luat înapoi Arpi 2%, 
Capua a fost cucerită; Hannibal a străbătut tot drumul de la 
oraşul Roma într-o fugă desperată, fiind alungat pînă în ungherul 
cel mai îndepărtat din ţinutul Bruttium, unde se roagă mai fierbinte 
zeilor, nu pentru altceva decît să-i îngăduie să plece şi să se 
depărteze teafăr de pe pămîntul vrăjmaşului ! Aşadar, ostaşi, dacă 
voi aţi ţinut aici republica în picioare cînd norocul poporului ro- 
man începuse să se clatine, sub comanda părinţilor mei — căci 
amîndoi Scipionii trebuie să fie socotiți prin nume deopotrivă în 
cinste — atunci cînd eram copleşiţi de dezastre după dezastre şi 
cînd înşişi zeii erau de partea lui Hannibal, ar avea vreo noimă 
să vă pierdeţi curajul tocmai voi, şi mai ales acum, cînd sîntem 
încununaţi numai de izbînzi, şi cînd totul ne merge în plin ? Chiar 
şi cele care s-au întîmplat de curînd, o, de-ar fi dat zeii să nu-mi 
fi adus mie jale, încît... 261 

Acum însă, zeii nemuritori, ocrotitorii puterii romane, care au 
îndemnat toate centuriile ca să-mi încredinţaţi mie comanda, tot 
ei, prin auguriile şi auspiciile şi chiar prin visurile 2% care mi s-au 
arătat în atîtea nopți, îmi prevestesc numai bucurie şi izbînzi! 
Şi sufletul meu, care mi-a fost cel mai mare proroc pînă în vire- 
mea asta, îmi prezice că Hispania este a noastră și că în scurt 
timp tot ce poartă numele de carthaginez va fi izgonit de-a lun- 
gul şi de-a latul ţărilor şi pămînturilor, printr-o ruşinoasă fugă ! 
Ceea ce mintea prevesteşte prin harul său divin de la sine şi 
raţiunea vine şi întăreşte, fără înşelăciune. Aliaţii noştri, asupiiţi 
de carthaginezi, ne cer prin împuterniciţii lor să ni se supună 
nouă. Cei trei comandanţi puni sînt atît de dezbinaţi 2% între ei, 
încît aproape s-au şi rupt unii de alţii, și de aceea şi-au împărţit 

armata în trei corpuri, tirîndu-le în regiunile cele mai opuse. 
Năpasta care ne-a îngenuncheat pe noi de curînd! s-a năpustit 
acum asupra lor : căci și carthaginezii sînt părăsiţi acum de aliaţii 
lor, aşa cum mai înainte şi noi am fost părăsiţi de celtiberi, 
deoarece aceştia şi-au luat cu ei şi armatele care au fost pricina 
morţii tatălui şi unchiului meu. Însă nici dezbinările lăuntrice nu-i 
vor lăsa pe carthaginezi să se adune într-un singur loc şi nici 
fiecare în parte nu va putea rezista în faţa noastră. De aceea, 
ostaşi, dovediţi dragostea [pe care-o purtaţi] numelui Scipionilor, 
mlădiţei din comandanții voştri, vlăstarului răsărit din tulpinile 
distruse ! 

Haideţi, ostaşi ai vechilor leaturi, treceţi noua oaste şi pe noul 
vostru comandant peste Hiberus | Treceţi pe pămînturile bătătorite 
în atîtea rînduri de voi cu prilejul atîtor strălucite. fapte de arme | 
În scurtă vreme eu voi face ca, aşa cum mă recunoaşteţi bine pe. 
mine după trăsăturile feţei şi după înfăţişarea trupului meu, care 
sînt aidoma tatălui şi: unchiului meu, la fel să vă pun la îndemiîna 
voastră chipul iscusinţei, al credinţei şi al vitejiei, astfel încît să 
se spună de oricine că comandantul lor, Scipio, ori a reînviat, ori 
s-a născut din nou“. 


XLII După ce au fost înflăcărate sufletele ostaşilor cu aseme- * 
nea cuvinte, Scipio, lăsînd pe M. Silanus cu trei mii de pedestraşi 
şi trei sute de călăreţi pentru paza acelei regiuni, trecu Hiberus 
cu toate celelalte trupe — avea 25 000 de pedestrași şi 2 500 de 
călăreţi. Acolo, deoarece armatele carthagineze plecaseră în trei 
regiuni atit de opuse şi fiindcă unii îl sfătuiau să atace oastea 
punică cea mai apropiată, Scipio chibzui că va fi primejdios dacă 
se vor strînge toate armatele carthagineze într-un singur loc; 
datorită acestui fapt, pentru că el singur nu avea oaste deopotrivă 
atîtor armate (în ce priveşte efectivele], hotărî să atace între timp 
Carthagina Nouă, un oraş însemnat atît prin bogăţiile sale, cit şi 
prin tot felul de materiale de război de-ale vrăjmaşilor. (Acolo se 
găsea armament, acola bănet, tot acolo erau şi ostatecii întregii 
Hispanii.) În afară de aceasta, Carthagina Nouă, pe de o parte, 
avea o prielnică aşezare, permiţind trecerea în Africa, iar pe de 
altă parte, dispunea de un port pentru o flotă oricît de numeroasă 
şi nu ştiu dacă nu e chiar singurul port de pe ţărmul Hispaniei 
care este udat de marea noastră 204. 

În afară de C. Laelius, nici unul din toţi ostaşii nu ştia unde 
se merge. Acesta primise ordin să manevreze în aşa fel flota şi în 

aşa chip să îndrumeze cursul vaselor ca să intre în port în acelaşi 
timp în care va apare şi Scipio cu armata pe uscat. 

După şapte zile s-a ajuns de la Hiberus la Carthagina Nouă 
în acelaşi timp şi pe mare şi pe uscat. Tabăra romană a fost așe- 
zată în partea dinspre miazănoapte a oraşului. Spatele taberei a 
fost înconjurat cu un îndoit val de întărituri (căci frontul ei era 
apărat de natură). 

Aşezarea Carthaginei Noi se înfăţişează astfel: cam la mijlocul 
țărmului Hispaniei marea face acolo un golf [deschis] cît se poate 
de mult în bătaia vîntului african, golful avînd un intrînd cam de 
[două mii] cinci sute de paşi, iar o lăţime ceva mai mult de [o mie 
două sute] de paşi 2%. La gura acestui golf se găseşte o mică 
insulă care protejează portul dinspre larg de toate vînturile, în 
afară de cel african 2%. Din partea cea mai dinăuntru a golfului 
înaintează o peninsulă : acolo se află măgura pe care s-a ridicat 
oraşul, scăldat de mare de la răsărit pînă la miazăzi. Dinspre apus 
măgura e mărginită de o mlaştină care se întinde puţin spre 
miazănoapte, a cărei adincime e nesigură datorită fluxului şi re- 
fluxului mării. Un istm lat cam de 250 paşi leagă oraşul cu conti- 
nentul. 

Comandantul roman nu ridică nici un val de parapete în direc- 
ţia aceasta, cu toate că acolo lucrările ar fi cerut puţină trudă, fie 
ca să-i dovedească vrăjmaşului o semeaţă încredere, fie pentru a 
avea la îndemînă o cale de retragere ori de cîte ori se apropia 
pînă în preajma zidurilor oraşului. 


XLIII După ce Scipio a terminat toate lucrările în legătură 
cu întăriturile taberei sale, şi-a rînduit vasele chiar în port, ca şi 
cum ar fi vrut să-i arate vrăjmaşului că-l împresoară şi dinspre 
mare. Inspectîndu-și flota, după ce a dat îndrumări comandan- 
ţilor de vase ca să supravegheze cu atenţie străjile de noapte, 
căci „pretutindeni un asediat încearcă la început orice mijloc 
de despresurare“, pentru a arăta pe unde să se retragă în tabără, 
apoi pentru a-şi lămuri ostaşii asupra rostului planului său, de a 
începe bătălia prin asaltarea cît mai degrabă a orașului, şi pen- 
tru a le da nădejde că vor pune stăpînire pe el, după ce convocă 
adunarea ostaşilor, rosti următoarele cuvinte : 

„Cine îşi închipuie că voi aţi fost aduşi aici pentru a ataca 
acest oraş, acesta mai degrabă face socotelile sforţărilor voastre 
decît să-şi dea seama de rostul şi urmările lor. Căci, într-adevăr, 
voi veţi asalta zidurile unui singur oraş, dar o dată cu acest singur 

oraş veţi cuceri întreaga Hispanie. Aici se găsesc ostaşii tuturor 
regilor şi popoarelor vestite. Îndată ce aceştia vor fi în puterea 
voastră, numaidecit vi se vor închina vouă toţi cei care se află 
azi sub jugul carthaginezilor, Aici se află tot bănetul duşmanilor, 
fără de care, pe de o parte, ei nu pot purta războiul, de vreme ce 
au angajat trupe de mercenari, iar pe de alta, aceşti bani nouă ne 
vor fi de cel mai mare folos, pentru a atrage de partea noastră 
simţămintele barbarilor ; aici sînt maşinile de război, armamentul 
şi întreg arsenalul de război, de care, pe de o parte, îi veţi despuia 
pe dușmani, iar pe de altă parte, veţi fi voi înzestrați. În afară de 
toate acestea, vom pune stăpînire pe un oraş pe cît de neasemuit 
de frumos şi de bogat, pe atît de trebuincios, datorită portului 
său fără seamăn, de unde vom procura tot ce avem neapărată 
nevoie pentru desfăşurarea războiului şi pe mare, şi pe uscat. 
Acestea, pe de o parte, vor avea mare însemnătate pentru noi, 
pentru că vor fi ale noastre, iar pe de altă parte, îi vom lipsi pe 
dușmani de bunuri cu mult mai mari: acest oraş este fortăreața 
lor, acest oraş este hambarul, tezaurul, arsenalul şi depozitul 
tuturor bunurilor lor. Pe aici e drumul cel mai drept al navigaţiei 
din Africa, aici e singurul loc de popas între Pirinei şi Gades. De 
aici Africa ameninţă întreaga Hispanie 207... 


XLIV ..îi înarmase 2% cînd Mago văzu că romanii se rîn- 
duiesc pentru împresurarea oraşului şi pe mare şi pe uscat, îşi 
aşază şi el trupele sale în felul acesta: puse în acea parte unde 
era tabăra romană două mii de orăşeni, ocupă cetăţuia cu cinci 
sute de ostaşi, iar alte cinci sute îi aşeză în partea de răsărit a 
măgurii oraşului. Dădu apoi poruncă şi celeilalte mulţimi de luptă- 
tori să fie atenţi la orice, intervenind repede acolo unde vor auzi 
strigăte sau unde, ivindu-se o situaţie neaşteptată, va fi nevoie de 
ei. Deschizînd apoi poarta, îi porneşte pe aceia pe care îi rînduise 
către drumul ce ducea înspre duşman. Romanii, în urma îndrumă- 
rilor primite chiar de la comandantul lor, s-au retras puţin, pentru 
ca să fie cît mai aproape de trupele auxiliare, care le vor fi trimise 
în sprijin în toiul luptei. 

La început, fronturile celor două linii de bătaie au fost deopo- 
trivă de tari. Apoi, însă, venind neîntrerupt din tabăra romanilor 
trupe de ajutor, aceştia i-au pus pe vrăjmaşi nu numai pe goană, 
ci s-au luat cu atîta străşnicie pe urmele celor care goneau răzle- 
ţiți, încît dacă Scipio n-ar fi trimbiţat retragerea, de bună seamă 
trupele romane ar fi năvălit în oraş de-a valma cu fugarii. Într-ade- 

văr, învălmăşeala şi panica stîrnite au fost la fel de mari în întregul 
oraş ca şi în bătălie. Multe străji și-au părăsit posturile de spaimă, 
luînd-o la sănătoasa, şi lăsară vraişte [arme şi] ziduri şi tot, sărind 
fiecare pe unde îi venea mai la îndemînă. Cînd Scipio, urcîndu-se 
pe măgura zisă a lui Mercur, observă că în multe părţi zidurile 
oraşului s-au golit de apărătorii duşmani, dădu ordin să iasă toți 
luptătorii din tabără, să se aducă scările şi să se pornească la 
asaltul orașului. El însuşi, aşezînd în faţa sa trei scuturi, aparţi- 
nînd la trei tineri zdraveni — căci de pe ziduri cădea o grindină 
de tot felul de arme de atac — se apropie de oraş, îmbărbătează, 
ordonă să se execute cele pe care le impune o atare situaţie şi 
mai ales, ceea ce contribuie mai mult ca orice la înflăcărarea avin- 
tului ostaşilor săi, este pretutindeni prezent, ca martor ocular 26 
al vitejiei sau laşităţii fiecărui roman. Atunci romanii se năpustiră 
cu toţii în calea rănilor şi armelor ; pe aceştia nu-i pot zăgăzui de 
a urca pe întrecute nici zidurile, nici luptătorii care şedeau deasu- 
pra lor. 

În acelaşi timp şi flota a început asaltul asupra părţii oraşului 
care e udată de mare. Însă acolo numai învălmăşeala putea fi mai 
mare, fără ca în schimb să se întreprindă vreo acţiune mai impor- 
tantă. În vreme ce vasele se apropie de țărm, în vreme ce romanii 
debarcă de zor scările şi ostașii, şi în vreme ce fiecare se grăbeşte 
să debarce pe uscat unde îi vine mai la îndemînă, se încurcă unii 
pe alţii din pricina pripei însăşi şi a zelului. 


XLV Între timp, comandantul punilor 270 umpluse din nou cu 
luptători meterezele zidurilor unde fusese îngrămădită o uriașă 
cantitate de arme de atac din care avea din belşug, însă nici luptă- 
torii, nici armele şi nici altceva nu ajutau la apărarea celor îm- 
presuraţi cît zidurile oraşului, căci în rare locuri scările putuseră 
(i deopotrivă de înalte cît zidurile ; şi apoi, cu cît unele scări erau 
mai înalte, cu atît erau mai şubrede. De aceea, dacă vreun ostaş 
izbutea să ajungă în vîrf, totuşi nu putea trece peste zid, deoarece 
atunci cînd alţii se urcau după el, scara se frîngea chiar din pri- 
cina poverilor ; atunci cînd scările rezistau bine, unii din ostașii 
ajunşi sus se rostogoleau la pămînt din pricina înălțimii. 

Şi deoarece pretutindeni se prăvăleau şi oamenii şi scările, iar 
datorită acestei neizbîndiri a împresurătorilor, creştea îndrăzneala 
şi înverşunarea vrăjmaşului, Scipio dădu semnalul de retragere ; 
acest insucces al romanilor dădu nădejde împresuraţilor că vor fi 
lăsaţi în pace după o luptă şi sforţări atît de grele nu numai pentru 

clipa de faţă, dar chiar şi pentru viitor, și că oraşul nu va putea 
fi cucerit cu ajutorul scărilor şi printr-un asalt general ; „lucrările 
asediului — gîndeau ei — sînt şi grele şi vor da răgaz comandan- 
ților carthaginezi să le sară în ajutor“. 

Abia se potolise prima învălmăşeală, cînd Scipio ordonă ca 
alţi romani proaspeţi şi neatinşi să ia în primire scările de la cei 
obosiţi şi răniţi şi să se atace oraşul cu o străşnicie și mai mare. Cînd 
i se dădu de ştire că marea scade datorită refluxului şi cînd allă 
de la pescarii tarraconezi că ei au străbătut smîrcurile fie cu bărci 
uşoare, fie pe vaduri, pe unde bărcile nu mai pot fi vislite, şi că se 
poate lesne păşi cu piciorul pînă la zidul orașului, el însuşi luă cu 
sine [500] 2": de luptători. 

Era cam pe la amiază, şi pe lingă faptul că apele se retrăgeau 
de la sine în urma refluxului mării, se mai nimeri să bată năprasnic 
dinspre nurd şi vîntul, care împingea valurile bălții tot într-acolo 
unde refluxul făcea să descrească marea şi dezgolise atît de mult 
vadurile, încît în unele locuri apa era pînă la mijloc, iar în alte 
locuri abia trecea de genunchi. Scipio dind pe seama zeilor, ca 
un semn minunat al lor, ceea ce descoperise el datorită iscusinţii 
şi încordării minţii sale, fu încredințat că cei de sus au întors 
marea şi au înlăturat din văzul romanilor mlaștinile pentru a-i 
lăsa să treacă, deschizîndu-le aceste drumuri nebătătorite vre- 
odată mai înainte de picior de om. Scipio le porunci ostaşilor săi 
să-l urmeze pe Neptun care le va fi călăuză la acest drum şi să 
înainteze pînă la ziduri prin mijlocul smîrcurilor. 


XLVI Pe uscat însă, trupele romane care porniseră la asalt 
întimpinau uriaşe greutăţi. lureşul le era stăvilit nu numai de 
înălţimea zidurilor, ci şi de faptul că ei erau expuşi loviturilor 
venite din două părţi, astfel încît trupurile lor erau amenințate 
mai mult dintr-o latură, decît din faţă. 

În schimb, în cealaltă parte a oraşului a fost uşoară şi trecerea 
celor cinci sute de oameni prin baltă şi apoi şi urcatul pe ziduri; 
căci acolo oraşul nu fusese fortificat prin nici un fel de lucrări, 
deoarece punii erau convinşi că sînt destul de bine ocrotiți de 
voziţia locului însuşi şi de smiîrcuri ; acolo nu fusese aşezat nici 
un post de strajă sau vreo pază, pentru că toată ostăşimea punică 
era cu atenţia aţintită spre a interveni cu sprijinul [numai] unde 
se ivea primejdia. După ce această trupă intră în oraş fără luptă, 
porneşte în cea mai mare goană cu putinţă către acea poartă în 
jurul căreia se încleştase cea mai crîncenă bătălie. Către această 

încăierare erau atit de încordate nu numai sufletele tuturora, ci 
chiar şi ochii şi urechile şi ale celor ce luptau, şi ale celor ce pri- 
veau, şi ale celor ce-i îmbărbătau pe luptători, încît înainte de a 
fi aruncate lăncile în partea opusă, nici unul din ei n-a simţit că 
oraşul a fost cucerit din spate, carthaginezii fiind prinşi acum de 
potrivnic din două părţi. Atunci au fost cucerite și meterezele, 
stîrnind panică în rîndurile apărătorilor, iar poarta şi zăvoarele 
au început să fie sfărîmate deopotrivă şi dinăuntru, şi dinafară. 
Şi în curînd luptătorii romani porniră asaltul, după ce sfărîmară şi 
drugii şi zăvoarele, precum și poarta, ca să nu le fie zăticnit dru- 
mul. O mulţime de romani trecuseră chiar dincolo de ziduri şi 
pretutindeni îi măcelăreau pe locuitori oriunde îi nimereau. Unită- 
țile romane care intraseră pe poarta cetăţii înaintară încolonate 
prin mijlocul orașului pînă în forum, ca o armată adevărată cu 
comandanții în frunte. De acolo, cînd Scipio a observat că duş- 
manii fug pe :două drumuri şi că unii se îndreaptă spre răsărit, 
către măgura care era apărată de o garnizoană de 500 de oameni, 
şi că alţii se refugiază în cetăţuia în care se adăpostise însuşi Mago 
cu aproape toţi războinicii săi, care fuseseră alungaţi de pe ziduri, 
trimite o parte din trupe ca să cucerească măgura, iar o altă parte 
o conduce el însuşi înspre cetăţuie. Şi măgura fu cucerită la cel 
dintii iureş. La rîndu-i şi Mago, după ce încercă să apere cetăţuia, 
deoarece văzu că toate lucurile sînt pline de vrăjmaşi şi că nu 
mai are nicio nădejde de scăpare, se predă şi el, predă şi cetăţuia, 
şi garnizoana. Pînă n-a predat cetăţuia, măcelul a avut loc pretu- 
tindeni în tot oraşul. N-a fost cruțat nici un tînăr întîlnit în cale. 
Numai după ce s-a dat semnalul s-a pus capăt măcelului. Birui- 
torii au pornit atunci după prăzi, care au fost uriaşe și de toate 
felurile. 


XLVII S-au capturat ca la zece mii de oameni liberi, parte 
bărbătească. Apoi, pe cei care fuseseră cetăţenii Carthaginei Noi, 
Scipio îi lăsă slobozi şi le înapoie şi oraşul şi toate bunurile lor 
care le mai rămăseseră de pe urma războiului. În acest oraş se 
găseau ca la 2000 de meşteşugari?7?2: pe aceştia Scipio îi de- 
clară proprietatea 2% statului roman, dîndu-le nădejdea unei apro- 
piate eliberări dacă se vor strădui să-şi facă datoria pentru diferi- 
tele îndeletniciri ale războiului. Cealaltă mulţime de locuitori tineri 
și de sclavi zdraveni Scipio i-a încredinţat flotei, ca să completeze 
cu ei vislaşii [vaselor] ; el şi-a sporit şi flota cu opt 271 vase captu- 
rate. În afară de această mulţime mai erau și ostaticii hispanilor, de 

care Scipio s-a îngrijit în chip deosebit, ca şi cum ar fi fost copiii 
aliaţilor. S-a capturat şi o uriaşă aparatură de război: 120 de ca- 
tapulte dintre cele mai mari şi alte 281 mai mici, 23 balliste mai 
mari şi alte 52 mai mici, un nemaipomenit număr de scorpioni 275 
şi [mai mari] 2% şi mai mici, şi de arme ofensive şi defensive, plus 
74 steaguri ostăşeşti. A fost adusă în faţa comandantului o mare 
cantitate de aur şi de argint, 276 patere de aur, fiecare în greutate 
de aproape o libră, precum și argint şi nelucrat şi bătut în monezi, 
în greutate de 18 300 libre, apoi un mare număr de vase de argint. 
(Toate acestea au fost cîntărite şi înregistrate de quaestorul 
C. Flaminius.) S-au capturat 400 000 baniţe de griu, 270 000 ba- 
niţe de orz. S-au cucerit prin luptă şi capturat în port 63 vase 
de transport, unele cu mărfuri asupra lor: cereale, arme, aramă, 
şi în afară de acestea fier, pînze de corăbii, funii, tot felul de 
material naval pentru înzestrarea unei flote. În mijlocul atiîtor 
bogății capturate în război, Carthagina Nouă însăşi s-a înfățișat 
ca prada cea mai lipsită de însemnătate dintre toate. 


XLVIII În acea zi, după ce îi porunci lui C. Laelius să facă 
pază oraşului împreună cu aliații din flotă, Scipio îşi aduse înapoi 
în castru legiunile, dînd dispoziţii ca ostaşii obosiţi să se odihnească 
şi să se îngrijească după atitea sforţări depuse în cursul unei 
zile de război, ca unii care luptaseră şi în formaţii pe front şi 
depuseseră şi atîta trudă şi înfruntaseră şi atîtea primejdii cu 
prilejul cuceririi oraşului, iar după cucerirea lui se încăieraseră 
şi cu aceia care se refugiaseră în cetăţuie şi chiar într-un loc 
neprielnic. 

A doua zi, Scipio convocînd la adunare ostașii şi aliaţii din 
flotă, mai întîi a adus slavă şi mulțumiri zeilor nemuritori fiindcă 
l-au ajutat pe el să pună stăpînire într-o singură zi nu numai pe 
cel mai bogat oraş din întreaga Hispanie, dar i-au pus grămadă 
acolo dinainte toate bogăţiile Africii şi Hispaniei, încît în vreme 
ce duşmanilor nu le-a mai rămas nimic, lui şi alor săi le-au revenit 
toate. A adus apoi laude ostașilor pentru vitejia lor, pentm că 
nu i-au înspăimîntat nici iureşul dușmanilor, nici înălțimea zi- 
durilor, nici vadurile necercetate ale smiîrcurilor, nici reduta si- 
tuată pe înălțimea măgurii, nici cetăţuia atît de întărită, astfel 
încît au trecut peste toate şi au străpuns totul. „Ca urmare, cu 
toate că toţi şi-au dovedit pretutindeni vitejia, totuşi se cuvine să 
i se dea coroana murală, cea mai aleasă distincţie, acelui ostaş 
care a urcat cel dintii zidul, trecînd dincolo. Deci, cel ce se 

crede vrednic de această răsplătire, să iasă în faţă şi să declare“. 
Au declarat doi, Q. Tiberilius, un centurion din legiunea a patra, 
şi Sex. Digitius, din trupele aliate ale flotei. S-a încins o aprinsă 
sfadă nu atît între cei doi pretendenți, cît între corpurile de trupe 
din care făceau parte şi unul şi altul. Comandantul flotei C. Laelius 
îşi susţinea omul său din rîndurile aliaţilor, iar M. Sempronius 
Tuditanus pe cel din legiunea sa. Fiindcă această discuţie era 
să degenereze într-o ciocnire, Scipio declară că el va desemna 
trei judecători 277, care, după ce vor cunoaşte situaţia şi vor 
asculta martorii, să-şi dea sentinţa: care dintre cei doi a trecut 
mai întîi peste zid în oraş; fiind convocați C. Laelius şi M. Sem- 
pronius reprezentanții celor două corpuri, Scipio le-a adăugat şi 
pe P. Cornelius Caudinus, ca neutru, ordonînd celor trei judecă- 
tori să ia loc pe jilţuri şi să cerceteze cazul. Însă în vreme ce 
sfada se încingea tot mai tare — deoarece devenind judecători 
tocmai aceia care susținuseră pretenţiile corpului lor de trupă, 
fuseseră în schimb înlăturați cei care ar fi putut prin autoritatea 
lor foarte mare să le înfrîngă pornirile pătimaşe — C. Laelius, 
părăsind juriul de arbitri, se apropie de tribuna unde sta Scipio 
şi-i arătă că treaba aceasta se face fără măsură şi bunăcuviinţă, 
şi că aproape s-a ajuns să se încaiere între ei. „De altfel, chiar 
dacă nu s-ar ajunge la acte de violenţă, prin acest caz se dă 
cea mai urîlă pildă, de vreme ce se urmăreşte să se răsplătească 
ostașii prin înşelăciune şi jurăminte mincinoase : de o parte stau 
ostaşii legiunilor, de cealaltă, ostaşii din marină, gata să jure 
pe toţi zeii mai mult decit li-i vrerea, mai rault decit ştiu ce 
este adevărat, şi-şi angajează prin jurămînt mincinos nu numai 
capul lor, ci şi steagurile ostăşeşti şi aquilele, călcind sfintele 
rînduieli ale jurămintelor. El îi aduce la cunoştinţă lui Scipio 
toate acestea în urma înţelegerii comune cu P. Cornelius şi 
M. Sempronius“. 

Scipio, aducîndu-i laude lui Laelius, îşi convocă ostaşii la 
adunare şi le declară că el s-a convins cu prisosință că şi 
Q. Tiberilius şi Sex. Digitius au urcat în acelaşi timp zidul, și 
de aceea le acordă amiîndurora coroana murală pentru viiejia 
lor; după aceasta i-a răsplătit şi pe ceilalți ostaşi, pe fiecare 
potrivit meritelor lui. Înaintea tuturora l-a răsplătit pe C. Laelius, 
comandantul flotei, şi neprecupeţind nici un fel de laudă la 
adresa lui l-a pus pe aceeaşi treaptă cu sine, acordîndu-i corone 
aurea: şi dăruindu-i treizeci de tauri. 

XLIX După aceasta, Scipio porunci să fie chemaţi ostaticii 
Hispaniei ; eu mă sfiesc să scriu aici cît de mare a fost numărul 
lor, cîtă vreme am găsit la un analist că au fost cam 300, iar la 
altul 3724. La fel şi în alte privinţe, am găsit aceeași deosebire 
de cifre: un analist scrie că garnizoana punică era alcătuită din 
10 000 de oameni, un altul din 7 000, un al treilea că n-au fost 
mai mult de 2000 de carthaginezi. Ai putea găsi la un analist 
că au fost capturați zece mii de prizonieri, la altul peste 25 000. 
Dacă m-aș lua după cele spuse de istoricul grec Silenus 27%, aş 
scrie că s-au capturat vreo şaizeci de scorpioni mari şi mici ; dacă 
dau cifrele lui Valerius Antias, au fost 6 000 de scorpioni mari şi 
3 000 din cei mici. lată cît de lipsiţi de măsură sînt analiştii prin 
exagerările lor! Nici măcar în privința comandanților aceştia nu 
sînt de acord. Cei mai mulţi spun că Laelius a fost în fruntea 
flotei, în schimb alţii îl menţionează pe M. Silanus. Valerius Antias 
scrie că Arines 27? a fost comandantul garnizoanei punice care s-a 
predat romanilor, alţii îl dau pe Mago. Analiştii nu sînt de acord 
nici în privinţa vaselor capturate, nici în privința greutăţii aurului 
şi argintului şi banilor vărsaţi tezaurului. Dacă sîntem nevoiţi să 
avem 0 părere, cea mai aproape de adevăr e aceea de mijloc, 

După ce au fost convocați ostaticii, Scipio mai întâi i-a sfătuit 
pe toţi să-şi păstreze cumpătul, „căci ei au ajuns în puterea po- 
porului roman care preferă să-i atragă pe oameni prin binefaceri, 
nu insuflîndu-le teamă. Poporul roman vrea să se unească cu 
neamurile străine prin alianţă, pe temeiul încrederii reciproce, nu 
să le subjuge unei jalnice sclavii“. Apoi, după ce Scipio a aflat 
numele cetăților lor, i-a numărat pe captivi însemnîndu-i cîţi sînt 
şi cărei populaţii îi aparţin şi a trimis ştafete în ţinuturile lor, 
pentru a veni cineva din parte-le ca să şi-i ia în primire. Dacă 
din întîmplare împuterniciţii acestor cetăţi erau de faţă, Scipio 
i-a înapoiat acestora pe ai lor. Pe ceilalţi i-a dat în grija quaesto- 
rului C. Flaminius 2% cu însărcinarea de a se purta bine cu ei. 

În acest timp, din mijlocul mulţimii de ostaşi a ieşit o femeie 
bătrînă, soţia lui Mandonius 21, care era fratele lui Indibilis, regi- 
şorul ilergeţilor. Aceasta s-a aruncat plingînd la picioarele coman- 
danțului şi a început să-l roage ca să aibă grijă în chip deosebit 
de femei, recomandînd paznicilor să le respecte cinstea. Cînd 
Scipio i-a răspuns: „Negreşit, nu vor avea de îndurat nici un 
neajuns“, femeia i-a spus din nou: „Nu ţin atît de mult la asta, 
căci în situaţia în care mă aflu ce-aş putea spune că-mi lipseşte ? 
În schimb, cînd privesc la vîrsta acestora, alte griji mă frămîntă 

pe mine (căci eu sînt în afara primejdiei jignirilor care pot fi 
aduse unei femei)“. În jurul ei se găseau fiicele lui Indibilis şi 
ale altora, la fel de vestite şi înfloritoare şi prin vîrstă, şi prin 
frumuseţe, şi care o cinsteau pe această bătrînă întocmai ca pe o 
mamă. Atunci Scipio îi răspunse : „Potrivit educaţiei mele şi obi- 
ceiurilor poporului roman, eu voi face ca să nu sufere niciuna 
vreo jignire, să nu fie prihănit nimic din ceea ce la voi este 
socotit sfînt. Înseşi virtuțile şi demnitatea voastră mă determină 
acum ca eu să mă îngrijesc de voi cu o atenţie şi mai mare, de 
vreme ce voi nici chiar în restrişte n-aţi uitat de cinstea cuvenită 
unor adevărate matroane“. Scipio a încredinţat aceste femei unui 
bărbat de o curăţenie sufletească desăvîrşită, dîndu-i poruncă să 
le păzească, respectîndu-le întocmai ca pe nişte soţii şi mame ale 
oaspeţilor. 


L Este adusă apoi de ostaşi la Scipio o fecioară în floarea 
vîrstei de o frumuseţe atît de neasemuită, încît pe unde pășea, 
atrăgea ochii tuturora. Scipio întrebînd-o de patrie şi de părinţi, 
între altele a aflat că e logodită cu o căpetenie de-a celtiberilor 
şi că numele tînărului e Allucius. Ca urmare, fură chemaţi numai- 
decît de la casa lor părinţii şi logodnicul fecioarei. Deoarece între 
timp Scipio a aflat că acesta se topeşte de dorul logodnicei sale, 
îndată ce Allucius i se întăţişă, Scipio îi vorbi mai duios ca un 
părinte : „Tinere — îi spuse —, eu mă adresez ţie ca unui tînăr, 
pentru ca în convorbirea de faţă să fie mai mică deosebirea între 
noi. Cînd a fost adusă la mine logodnica ta prinsă de ostaşii noş- 
tri, fiindcă auzisem că ţie ţi-e dragă, şi pentru că frumuseţea ei 
deosebită insuflă acest crezămînt, cu toate că şi mie însumi mi-e 
îngăduit să mă bucur de plăcerile vieţii, cu atît mai vîrtos cînd 
este vorba de o dragoste dreaptă şi legitimă, dacă sufletul meu 
n-ar fi frămîntat de grijile pentru republică, aş fi dorit să-mi per- 
mit a iubi pe logodnica ta ; însă pentru că mie îmi stă în putere, 
eu ţin ca să te bucuri de dragostea ta. Logodnica ta a fost res- 
pectată de mine, aşa cum a fost şi la socrii tăi şi la părinţii ei. 
Ţi-am păstrat-o neprihănită, pentru ca să-ţi poată fi dăruită ca 
o ofrandă vrednică şi de mine şi de tine. Pentru acest dar eu îţi 
cer o singură plată: să fii prietenul poporului roman şi dacă tu 
crezi că eu sînt un om cu sufletul la fel de bun ca acela pe care 
aceste neamuri ale tale l-au cunoscut înainte la tatăl şi unchiul 
meu, să ştii că în cetatea romană sînt mulți aidoma nouă şi că 
astăzi nu se poate spune că în afară de poporul roman mai există 

pe pămint vreun altul pe care să nu-l vrei să-ţi fie duşman, sau 
pe care să nu preferi să-ţi fie mai degrabă prieten“. Tinărul îm- 
bujorat de ruşine şi copleşit de bucurie, strîngînd mîna dreaptă 
a lui Scipio, invocă pe toţi zeii să-i mulțumească lui Scipio în 
numele său, pentru că el nu are în sufletul său îndeajunse mij- 
loace în comparaţie cu binefacerile aceluia faţă de sine. 

Apoi fură chemaţi şi părinţii şi rudele fecioarei. Pentru că le 
era înapoiată fecioara în chip gratuit, cu toate că ei aduseseră o 
cantitate destul de mare de aur pentru a o răscumpăra, ei înce- 
pură să-l roage pe Scipio să primească acest dar de la dînşii, 
declarînd că datorită acestei binefaceri mulţumirea lor nu va fi 
mai mică decit faptul că fecioara le-a fost înapoiată neprihănită. 
Pentru că ei stăruiau atît de mult, Scipio le făgădui că le va 
primi darul şi dădu poruncă să fie pus aurul la picioarele sale. 
Chemîndu-l la sine pe Allucius, îi grăi astfel: „Pe lingă zestrea 
pe care ai s-o primeşti de la socrul tău, se vor adăuga din partea 
mea şi aceste daruri ca dotă“ şi-i ordonă să ridice aurul şi să-l 
stăpînească. Acesta, bucuros de atitea daruri şi de atîta cinstire, 
reîntors acasă, îl copleşi pe Scipio cu laude binemeritate între 
compatrioţii săi, spunînd: „A venit un tînăr foarte asemuitor la 
chip cu zeii, care pe toţi îi biruie atît cu armele, cît şi prin bună- 
tate şi binefaceri'“ 282. 

Ca urmare, după ce şi-a înrolat sub arme supuşii săi, Allucius, 
după puţine zile, s-a întors la Scipio în fruntea a 1 400 de călă- 
reţi, toţi unul şi unul.” 


LI Scipio l-a oprit lîngă sine pe Laelius pentru ca, folosindu-se 
de sfaturile lui, să întocmească socotelile cu prizonierii, ostaticii 
şi prada, ducindu-le toate pînă la capăt. După ce i-a pus la în- 
demînă o navă cu cinci rînduri de visle, îmbarcînd pe ea o parte 
din prizonieri, pe Mago şi vreo 15 senatori, care fuseseră prinşi 
în acelaşi timp cu acesta, îl trimite pe Laelius la Roma, în chip 
de crainic al biruinţei. Scipio mai întîrzie cîteva zile, pe care 
hotărise să le petreacă la Carthagina Nouă cu instruirea flotei şi 
a pedestrimii. În prima zi, legiunile înarmate au făcut exerciţii 
pe un spaţiu de 4 mile ; în ziua a doua, el a ordonat ostașilor să-şi 
curețe armele şi să le stringă în faţa corturilor lor; în cea de-a 
treia zi, trupele executară un atac în toată regula, însă cu ţăpuşi 
în loc de arme, aruncînd unii într-alţii cu lănci avînd virful în- 
velit. A patra a fost zi de odihnă. În a cincea zi, din nou s-au 
făcut exerciţii cu armele. 

Trupele romane au păstrat acest program de activitate şi re- 
paus cît timp au rămas la Carthagina Nouă. Cînd marea era 
liniştită, trupele din marină făceau exerciţii în larg, manevrînd 
vasele cu toată iuțeala şi simulînd lupte navale. Aceste exerciţii 
desfăşurate dincolo de incinta oraşului şi pe uscat, şi pe mare, 
căleau şi trupurile, şi în acelaşi timp oţeleau şi sufletele pentru 
război. Oraşul însuşi fremăta de toate pregătirile de război, fiind 
aduşi în atelierele publice meşteşugari din toate meseriile. Coman- 
dantul supraveghea cu deopotrivă grijă toate pregătirile: cînd 
se găsea în mijlocul flotei şi mateloților, cînd făcea manevre cu 
legiunile, cînd îşi petrecea vremea inspectînd lucrările care se exe- 
cutau în fiecare zi în ateliere sau în arsenale, pe şantierele navale, 
unde trebăluia un uriaş puhoi de lucrători cu necurmată rivnă. În 
felul acesta, Scipio refăcu şi zidurile oraşului, care fuseseră năruite 
şi după ce rîndui posturi pentru paza oraşului, plecă la Tarraco, 
fiind pretutindeni întîmpinat în cale de numeroase solii; unora 
le-a dat răspunsul chiar în timpul marșului, concediindu-i apoi; 
altora le-a dat întîlnire la Tarraco, unde hotărise să se adune toți 
aliaţii, şi cei noi, şi cei vechi. S-au adunat acolo aproape toate 
populaţiile care locuiesc dincoace de Hiberus şi multe chiar din 
provinciile de dincolo de fluviu 28. 

La început căpeteniile carthagineze într-adins au tăinuit știrile 
în legătură cu căderea Carthaginei Noi ; mai tîrziu însă, cînd fapta 
a ajuns prea cunoscută ca să mai poată fi acoperită și ascunsă, i-au 
micşorat însemnătatea prin următoarele cuvinte : „Doar un singur 
oraş din Hispania a fost cucerit, într-o singură zi, prin sosirea ne- 
așteptată și aproape în chip hoțesc a armatei romane; datorită 
acestei izbînzi atit de neînsemnate, un tînăr obraznic şi îngîmfat, 
împins de o nestrunită bucurie, i-a stîmnit faima unei mari biruinţe, 
dar cînd va auzi că vin înspre el trei comandanţi şi armatele cartha- 
gineze de trei ori biruitoare, numaideciît îşi va aduce aminte de 
morţii din familia lui“. 

Comandanții puni răspîndeau toate acestea în popor, deoarece 
îşi dădeau prea bine seama cît de mult a dat înapoi în toate pri- 
vinţele puterea carthagineză în urma pierderii Carthaginei Noi. 

1 Aceasta era starea de lucruri în Hispania!. În Italia, însă, 
consulul Marcellus, după ce a primit supunerea Salapiei? prin 
trădare, a cucerit prin puterea armelor Marmoreae? şi Meles* 
de la samniţi. Au fost nimiciţi acolo ca la 3000 de ostaşi de-ai 
lui Hannibal, care fuseseră lăsaţi pentru pază. Prada (şi a fost 
destul de mare) a fost lăsată toată în seama ostaşilor. S-au mai 
găsit acolo şi 240000 de baniţe de grîu şi 110000 de baniţe 
de orz. 

Totuşi, bucuria [pentru izbînda] de acolo n-a fost atît de mare 
pe cît a fost înfrîngerea suferită după puţine zile, nu departe de 
oraşul Herdonea. Proconsulul Cn. Fulvius îşi îinstalase tabăra 
acolo în nădejdea de a cuceri Herdonea, care după dezastrul de 
la Cannae îi trădase pe romani. Tabăra lui nu fusese însă aşezată 
într-o poziţie destul de apărată şi sigură şi nici n-o întărise cu 
vreo garmizoană. Firea nepăsătoare a comandantului roman era 
întreținută şi de nădejdea că-i simţise pe cetăţenii Herdoneei 
şovăind în credinţa față de Hannibal, după ce locuitorii ei afla- 
seră că Punul, după pierderea Salapiei, ieşise din acele locuri, 
ducîndu-se în Bruttium. Întreaga stare de lucruri i-a fost adusă 
la cunoştinţă, prin nişte ştafete venite într-ascuns din Herdonea, 
lui Hannibal, pe care îl frămîntau atît grija de a păstra o cetate 
aliată, cît şi nădejdea de a-l ataca pe duşman cînd nu se aştepta. 
Hannibal se îndreptă în marş forţat spre Herdonea în fruntea 
unei oști uşor înarmate, pentru a ajunge, dacă va fi cu putinţă, 
aproape înaintea ştirii venirii sale ; însă pentru ca să vîre şi mai 
mult groaza în duşman se apropie de oraş rînduit în formaţie de 
luptă. Romanul, care era deopoirivă în îndrăzneală cu Hannibal, 
dar nu se găsea pe aceeaşi treaptă cu el în ce priveşte planul de 
luptă şi forţele, îşi scoase numaidecit trupele din castru şi porni 
la atac. Lupta a început-o crîncen legiunea a V-a şi aripa stingă 
romană $.; însă Hannibal, îndată ce. dădu consemn cavaleriei sale 

ca, după ce frontul pedestrimii va izbuti să ţină încordate pri- 
virile şi atenţia vrăjmaşului către lupta de faţă, o parte din tru- 
pele sale, făcînd un ocol, să pornească iureşul asupra castrului 
duşmanului, iar cealaltă parte să atace spatele rezervelor romane, 
susținea că şi această bătălie va avea acelaşi sfîrşit ca şi cealaltă 
de mai înainte luîndu-l în deridere pe Cn. Fulvius pentru ase- 
mănarea la nume cu celălalt Cn. Fulvius0, praetorul, pe care îl 
bătuse cu doi ani înainte în aceleaşi locuri. 

Într-adevăr nădejdea nu i-a fost deşartă, căci, deşi numeroşi 
romani căzuseră în lupta piept la piept dintre pedestrimi, păstrîn- 
du-şi totuși rîndurile şi steagurile, s-a auzit în spate zgomotul 
călăreților şi în acelaşi timp şi strigătele scoase. de duşman în 
castrul roman în fața legiunii a VI-a, care fiind așezată în linia 
a doua, fusese cea dintîi pusă de numizi în neorînduială şi apoi 
fură date peste cap şi legiunea a V-a, şi trupele romane care 
erau cele mai înaintate. O parte din romani fură împrăştiaţi şi 
puşi pe fugă, altă parte prinsă la mijloc şi măcelărită. Acolo a 
căzut chiar şi Cn. Fulvius împreună cu 1l tribuni militari. Cine 
ar putea afirma cu siguranţă cîte mii de romani şi de aliaţi au 
fost ucişi în acea bătălie, cînd eu am găsit scris la un analist 
13 000 de oameni, iar la un altul nu mai mult de 7000? 

Învingătorul puse stăpînire şi pe castru şi pe pradă. Şi pentru 
că descoperise că Herdonea ar fi avut de gînd să-l trădeze [tre- 
cînd de partea romanilor] şi că nu i-ar fi rămas credincioasă dacă 
el ar fi plecat de acolo, după ce-i strămută pe toţi locuitorii în 
Metapontum şi 'Thurii, dădu foc oraşului, iar pe fruntaşii pe care 
fi dovedise că avuseseră convorbiri în taină cu Fulvius, îi ucise. 
Romanii care izbutiseră să scape dintr-un dezastru atît de mare, 
gonind într-una pe diferite drumuri şi pe jumătate înarmaţi, au 
ajuns la consulul Marcellus în Samnium. 


JI Marcellus, fără să se înspăimînte cîtuşi de puţin de o în- 
frîngere atit de cumplită, trimite o dare de seamă senatului la 
Roma, în legătură cu căderea comandantului şi pierderea armatei 
la Herdonea, arătînd că „dînsul, care îl bătuse pe Hannibal? 
atunci cînd acesta era plin de fală în urma biruinţei de la Cannae, 
va porni împotriva Punului şi va face să-i fie scurtă bucuria de 
care tresaltă acum“. 

La Roma, mulţimea era cuprinsă pe de o parte de nespusă 
jale, aducindu-şi aminte de trecut, pe de altă parte şi de teamă 
pentru viitor, Consulul Marcellus, trecînd din Samnium în Lucania, 

îşi aşeză tabăra la Numistro8, într-un loc şes în fața lui Han- 
nibal, în vreme ce acesta ocupase o costişă. Consulul dovedi 
acolo cîtă încredere avea în sine prin aceea că el îşi rînduise cel 
dintîi trupele în linie de bătaie, dar la rîndul lui nici Hannibal 
nu refuză lupta cînd văzu steagurile romane ieşind pe porţile 
castrului. Totuşi în aşa fel şi-au întocmit potrivnicii fronturile, 
încît Hannibal şi-a urcat aripa dreaptă pe costişă, iar romanii își 
sprijineau aripa lor stîngă pe localitatea întărită Numistro. 

Lupta s-a desfăşurat de la ora a treia * Pi* prelungindu-se pînă 
către noapte ; şi în vreme ce prima linie de bătaie se istovi luptînd 
(în partea romanilor prima legiune şi aripa dreaptă, în partea 
lui Hannibal trupele hispane şi prăştiaşii baleari, iar în toiul bă- - 
tăliei acesta viîrise şi elefanţi), [adversarii] au stat multă vreme 
încleştaţi în luptă fără sorţi de izbîndă pentru vreuna din tabere. 
Cînd, pe de o parte, legiunea a treia fu trimisă în sprijinul legiu- 
nii întîi, iar pentru susţinerea celei drepte — aripa stingă, iar 
pe de altă parte, la vrăjmaşi fură aduse forțe proaspete în locul 
celor obosite, deodată s-a încins o nouă şi crîncenă bătălie în 
locul celei care lîncezise, trupele fiind proaspete şi trupeşte şi 
sufleteşte. Numai noaptea a curmat lupta, cu izbînda nesigură 
pentru vreo tabără. A doua zi, romanii au stat rînduiţi în linie de 
bătaie din zori şi pînă tîrziu în faptul zilei. Cum din partea po- 
trivnicului nu s-a mai ivit nimeni să continue lupta, romanii au 
strîns trofeele în linişte şi după ce i-au adunat într-un singur loc 
pe cei căzuţi din rîndurile lor, i-au incinerat. 

În noaptea următoare, Hannibal îşi puse în tăcere oastea în 
mişcare şi plecă în Apulia. Cînd lumina zilei dădu în vileag fuga 
vrăjmaşilor, Marcellus, după ce lăsă răniții cu o mică gamizoană 
la Numistro, punîndu-le comandant pe tribunul militar C. Furius 
Purpurio, căută să se ia pe urmele Punului. La Venusia 9, Marcel- 
lus îl ajunse. Şi acolo, vreme de cîteva zile, se dădură ciocniri 
numai între trupele de la avanposturi, fiind mai mult lupte de 
hărțuială, fără însemnătate, date de-a valma, şi de cavalerie, şi 
de pedestrime, și aproape în toate romanii au izbîndit, 

De acolo amîndouă oştile fură conduse prin Apulia, fără să 
dea vreo luptă demnă de amintit, deoarece în timpul nopţii, Han- 
nibal îşi ridicase tabăra, căutînd un loc pentru întinderea capca- 
nelor ; însă Marcellus nu se lua pe urmele lui decit pe lumină 
sigură şi numai după ce făcea recunoașteri. 

III Între timp, la Capua, pe cînd Flaccus îşi petrecea vremea 
cu vinzarea bunurilor fruntaşilor cetăţii şi cu arendarea ogoarelor 
care fuseseră confiscate (tot pămîntul l-a dat în arendă, primind 
grîu în schimb), ca să nu lipsească temeiurile luării unor strașnice 
măsuri împotriva campanilor 1%, aceştia au urzit în taină un nou 
complot, care însă în urma unui denunţ a fost descoperit. Flaccus 
voind să arendeze o dată cu ogoarele și casele din oraş, fiindu-i 
teamă ca nu cumva splendoarea prea atrăgătoare a oraşului să-i 
moleşească şi pe ostaşii săi, întocmai ca pe ai lui Hannibal!!, 
îşi scoase trupele din case, obligîndu-le să-şi construiască ele în- 
sele locuinţe, aşa ca pentru ostaşi, în preajma porţilor şi lîngă zi- 
durile Capuei. Cele mai multe însă erau făcute din lese de nuiele 
şi din scînduri, altele din trestii împletite şi toate acoperite cu 
paie, parcă într-adins construite spre a fi date pradă focului. 
170 de campani, avînd în frunte pe fraţii Blossii, au făcut o con- 
juraţie, în scopul de a da foc tuturor acestor locuinţe, la aceeaşi 
oră din noapte. Printr-o piîră făcută de nişte sclavi ai Blossiilor 
în legătură cu această urzeală, după ce s-au închis deodată porţile 
din ordinul proconsulului, la un semnal dat, toți ostaşii au alergat 
punînd mîna pe arme; astfel au fost prinşi toţi vinovaţii, care, 
după o severă anchetă, au fost osîndiţi şi executaţi. Denunţăto- 
rilor li s-a dăruit libertatea şi cîte zece mii de aşi de aramă fie- 
căruia. 

Pe nucerinii 12 şi acerranii care se plîingeau că nu mai au 
unde să locuiască, deoarece Acerrae fusese în parte mistuită de 
foc, iar Nuceria distrusă, Fulvius îi trimise la Roma, la senat. 
Acerrânilor li s-a încuviințat să-şi clădească locuinţele care fuse- 
seră arse ; nucerinii au trecut la Atella 19, pentru că aşa prefera- 
seră, iar atellanilor li s-a dat poruncă să emigreze la Calatia 1. 

Între numeroasele şi marile evenimente, fie încununate de 
izbînzi, fie însoţite de înfrîngeri, care frămîntau cugetele oame- 
nilor, erau încă vii în amintirea lor acele legături cu cetăţuia Ta- 
rentului. Legaţii Ogulnius şi P. Aquilius au plecat în Etruria ca 
să cumpere cereale, pentru a le transporta la Tarentum şi, o dată 
cu aceste provizii, au fost trimiși acolo şi o mie de ostaşi din 
armata orașului Roma, alcătuită deopotrivă numericeşte şi din 
romani şi din aliaţi, pentru garnizoana din cetăţuie. 


IV Era pe la sfîrşitul verii şi se apropia vremea alegerilor con- 


sulare. Însă darea de seamă făcută în scris de Marcellus arăta 
că nu e în interesul republicii să se piardă urma lui Hannibal, 

şi că consulul e cît se poate de indignat de faptul că Punul 
mereu se retrage şi se fereşte să dea piept cu el. Aceste ştiri puse- 
seră senatul în grea încurcătură, neştiind ce să facă: să-l cheme 
la Roma pe consul cînd era mai prins ca oricînd de evenimente, 
ori să lase pentru anul următor republica fără consuli. S-a găsit 
cu cale că cel mai bine e să-l recheme mai degrabă pe consulul 
Valerius din Sicilia, deşi se găsea dincolo de Italia. Din porunca 
senatului, acestuia îi fu trimisă o scrisoare scrisă de praetorul 
urban L. Manlius, împreună cu darea de seamă a lui Marcellus, 
pentru a lua cunoştinţă din ele pentru care temei senatul a 
recurs mai degrabă la chemarea lui din provincia sa, decit a cole- 
gului său. 

Cam în acea vreme au venit la Roma împuterniciţii din partea 
regelui Syphax, ca să le amintească ce luptei!5 încununate de 
izbîndă a dat el cu carthaginezii. Ei au declarat că regele lor, pe 
de o parte, e mai înverşunat împotriva punilor ca împotriva ori- 
cărui alt popor şi, pe de alta, mai legat în prietenie cu poporul 
roman faţă de oricare altul; „mai înainte Syphax a trimis o solie 
în Hispania la comandanții Cn. şi P. Cornelius :6; acum a avut 
să caute prietenia poporului roman chiar la izvorul ei, Roma“. 

Senatul a răspuns împuterniciţilor nu numai cu bunăvoință, 
ci a trimis daruri pentru regele lor printr-o solie alcătuită din 
L. Genucius, P. Poetelius, P. Popillius. Aceştia i-au adus în dar 
lui Syphax o togă şi o cămașă de purpură, un tron de fildeș şi 
un potir făcut din cinci libre de aur. Ei primiseră poruncă să 
facă totodată vizite şi altor căpetenii din Africa şi să le înmîneze 
şi acestora togi tivite cu purpură și potire de aur în greutate de 
cîte trei libre fiecare. Fură trimişi ca soli M. Atilius și M. Acilius 
la Alexandria, la regele Ptolemaeus !7 şi la regina Cleopatra, pen- 
tru a le reaminti şi reînnoi tratatul de alianţă şi prietenie 18, Solii 
romani au adus în dar regelui o togă şi o cămaşă de purpură, 
împreună cu un tron de fildeş, iar reginei, o mantie brodată şi o 
cămaşă de purpură *?, 

În cursul acelei veri în care s-au petrecut aceste evenimente, 
s-au adus la cunoştinţă din oraşele şi satele apropiate [de Roma] 
numeroase semne și arătări întîmplate: „La. Tusculum a fost 
fătată o mieluşică cu ugerul plin de lapte; coama templului lui 
Jupiter a fost lovită de un trăsnet, smulgînd aproape tot acope- 
rişul. Cam în aceleaşi zile, la Anagnia pămțntul s-a aprins în faţa 
porţii cetăţii, arzînd de la sine zi şi noapte, fără să fie întreţinut 
de cineva. La răscrucea drumului către Anagnia, în dumbrava 

Dianei, păsările şi-au părăsit cuiburile lor din copaci. La Tarra- 
cina, în mare, nu departe de port, au săltat în apă nişte şerpi de 
o uimitoare mărime, jucîndu-se în valuri ca nişte peşti; la Tar- 
quinii s-a născut un porc cu gură de om, iar în ţinutul Capenei, 
lîngă dumbrava Feroniei, din patru statui a curs mult sînge şi 
ziua şi noaptea“. 

În urma unui decret al pontificilor s-a avut grijă să se facă 
expieri pentru aceste semne şi arătări prin jertie de vite mari. 
S-au hotărit apoi slujbe şi rugăciuni publice vreme de o zi întreagă 
la toate altarele, şi altele în ţinutul Capenat, lîngă dumbrava 
Feroniei. i 


V După ce consulul M. Valerius, chemat printr-o scrisoare, a 
încredinţat provincia şi armata praetorului L. Cincius, şi după ce 
M. Valerius Messala, comandantul flotei, a primit însărcinarea 
să plece cu o parte din flotă ca să prade Africa şi totodată să 
iscodească ce face şi ce pregăteşte poporul carthaginez, el însuşi 
plecă cu zece vase la Roma; ajungînd cu bine la destinaţie, a 
fost primit numaidecît de senat; acolo i-a arătat activitatea des- 
făşurată de dinsul: „După ce vreme de aproape 60 de ani roma- 
nii s-au războit în Sicilia şi pe uscat şi pe mare, de multe ori 
suferind mari înfrîngeri, el a izbutit să îngenunche această pro- 
vincie ; acum în Sicilia nu se mai âflă nici un carthaginez, nu 
mai există nici un sicilian fugit din patrie. Toţi fugarii plecaţi 
de teamă de acolo în băjenie s-au înapoiat în oraşe ; toţi cei îna- 
poiaţi la sate îşi ară şi-şi seamănă 'ogoarele ; în sfîrşit, acest pă- 
mînt care fusese părăsit, e din nou cultivat, dînd bogate roade, 
devenind în sfîrşit sprijinul de cea mai mare nădejde şi pentru 
poporul roman şi pentru plugarii înşişi, în ce priveşte aprovizio- 
narea cu cereale, şi pentru pace şi pentru război“. 

Apoi fură introduşi în senat Muttines 20, precum şi celelalte 
persoane, care aveau merite față de poporul roman ; toţi aceştia 
fură cinstiţi pentru dovezile lor de credinţă față de consulul 
roman. Muttines dobîndi chiar cetățenia romană în urma propu- 
nerii unui tribun al plebei, făcută în adunarea poporului şi încu- 
viinţată de senat. 

În vreme ce se petrec aceste evenimente la Roma, M. Vale- 
rius [Messala] se apropie cu 50 de vase de Africa și înainte de 
ivirea zorilor debarcă pe neaşteptate în ţinutul Uticei2!, pustiin- 
du-l în lung şi-n lat, se întoarse la vase încărcat de prăzi şi cu 
fiinţe omeneşti luate prizoniere, şi cu tot felul de capturi. Apoi 

trecu în Sicilia, înapoindu-se la Lilybaeum?? după 13 zile de la 
plecarea de acolo. Din întrebările puse prinşilor, tot ce a putut 
afla a scris de-a fir-a-păr consulului Laevinus, ca să ştie care 
era starea de lucruri în Africa; „La Carthagina se află 5 000 de 
numizi, avînd în fruntea lor pe Masinissa, fiul lui Gaja, un tînăr 
foarte aprig, şi sînt angajaţi ca mercenari şi alţi ostaşi din toată 
Africa, ca să fie trecuţi în Hispania la Hasdrubal, pentru ca 
acesta trecînd la rîndu-i în Italia în fruntea unci armate cit mai 
mari cu putinţă şi cît mai neîntirziat, să se unească cu Hannibal ; 
carthaginezii sînt încredințaţi că de acest fapt atîrnă biruinţa ; 
în afară de aceasta, punii pregătesc o uriaşă flotă, pentru a recu- 
ceri Sicilia, şi sînt convinşi că această flotă va trece Mediterana 
în scurtă vreme“. 

Consulul a dat citire în senat acestor ştiri care au zguduit pe 
senatori atît de mult, încît au fost de părere că nu trebuie să se 
mai aştepte alegerile consulare, ci să se întoarcă imediat în pro-: 
vincia sa, după ce va desemna un dictator pentru ţinerea alege- 
“rilor. S-a încins cu acest prilej o discuţie : consulul spunea că în 
Sicilia el îl va numi dictator pe M. Valerius Messalla, care con- 
ducea atunci flota, pe cînd senatul spunea că nu poate fi desem- 
nat un dictator aflător dincolo de hotarele teritoriului roman [căci 
jurisdicţia lui e delimitată între hotarele Italiei]. Cind tribunul 
plebei M. Lucretius a pus această chestiune în dezbaterile sena- 
tului, acesta a decretat: „înainte de a pleca din Roma, consulul 
să propună în adunarea poporului 23 pe cine crede el de cuviință 
să fie numit dictator, desemnîndu-l -ca dictator pe acela pe care 
poporul va porunci să-l numească ; dacă consulul nu va voi acest 
lucru, atunci praetorul să facă propunerea în adunarea poporului ; 
dacă nici acesta nu va voi, atunci tribunii să facă propunerea în 
adunarea plebeilor“. Pentru că consulul a declarat că el nu vrea 
să propună în adunarea poporului ceea ce stă în puterea sa, și 
fiindcă l-a oprit şi pe praetor să facă propunerea, atunci tribunii 
plebei au propus, iar adunarea plebeilor a dat un plebiscit prin 
care să fie numit dictator Q. Fulvius, care se găsea atunci la 
Capua. Însă în timpul nopţii, din ajunul zilei în care avea să se 
țină adunarea plebeilor, consulul a plecat pe ascuns în Sicilia. 
Senatul, înmărmurit, a fost de părere să se trimită o scrisoare lui 
M. Marcellus, spunîndu-i: „să vină în sprijinul republicii pără- 
site de colegul său și să-l numească dictator pe acela pe care 
poporul a poruncit să fie desemnat“. Astfel a fost numit dictator 
Q. Fulvius de către consulul M. Claudius Marcellus, şi, potrivit, 

aceluiași plebiscit, a fost numit de către dictatorul Q. Fulvius 
comandant al cavaleriei marele pontifice P. Licinius Crassus. 


VI După ce dictatorul a venit la Roma, l-a trimis pe legatul 
C. Sempronius Blaesus, pe care îl avusese la Capua, în provincia 
Etruria, la armată, în locul praetorului C. Calpurnius, pe care l-a 
chemat la Roma printr-o scrisoare ca să vină la comanda Capuei 
şi a armatei sale. Dictatorul a fixat ziua alegerilor cît mai curînd 
cu putinţă, care însă nu au putut avea loc din pricina izbucnirii 
unei vrajbe între dictator şi tribunii plebei. Centuria Galeria ju- 
miorum care în urma tragerii la sorţi ajunsese praerogativa 24, îi 
alesese consuli pe Q. Fulvius şi pe Q. Fabius; şi celelalte cen- 
turii chemate, potrivit aceluiaşi drept, ar fi înclinat să-i aleagă 
tot pe cei doi, dacă tribunii plebei C. şi L.. Arrenius nu s-ar fi 
împotrivit. Aceştia au declarat că dacă un magistrat care prezi- 
dează alegerile era ales chiar el şi îşi continua mandatul, calcă 
legile cetăţii şi dă un exemplu cît se poate de urit 2% ; „de aceea, 
dacă el primeşte ca pe buletinele de vot să fie folosit numele său 
ca dictator, ei se vor opune alegerii sale; dacă se va avea în 
vedere o altă persoană în afara lui, atunci ei nu vor zădărnici 
alegerile“. 

Dictatorul însă invoca legalitatea alegerilor prin autoritatea 
senatului, prin plebiscit, prin exemple; el susţinea că „şi în 
timpul consulatului 2 lui Cn. Servilius, cînd celălalt consul, 
C. Flaminius, a căzut la Trasimenus27, s-a făcut în această 
privinţă propunere adunării plebeilor, cu încuviințarea senatului, 
şi plebea a dat un plebiscit care prevedea că atita vreme cît e 
război în Italia, poporul are dreptul să-i realeagă consuli pe cine 
îi vrea şi ori de cîte ori vrea din rîndul celor care fuseseră con- 
suli 28. În această privinţă el are vechiul exemplu al lui L. Postu- 
mius Megellus care, deşi era interrege cu prilejul acelor alegeri 
pe care le ţinuse el, fusese ales și consul împreună cu C. lunius 
Bubulcus 2%, şi exemplul proaspăt al lui Q. Fabius care, de bună 
seamă, niciodată n-ar fi îngăduit să i se continue consulatul, dacă 
acesta n-ar fi fost pentru binele obştesc“. 

După ce s-au ciocnit multă vreme cu prilejul luării cuvîntului, 
în cele din urmă, dictatorul şi tribunii au căzut la învoială ca să 
se rămînă la punctul de vedere pe care îl va hotărî senatul. Sena- 
torii au găsit cu cale că vremurile de restrişte impun ca republica 
romană să fie slujită de către comandanții vechi, pricepuţi şi 
căliți în războaie; „de aceea.ei găsesc de cuviință că alegerile 

nu trebuie să se mai amîne“. Tribunii plebei încuviinţind, ale- 
gerile s-au ţinut; au fost declaraţi consuli Q. Fabius Maximus, 
pentru a cincea oară, şi Q. Fulvius, pentru a patra oară. Apoi 
s-au ales ca praetori L. Veturius Philo, T. Quinctius Crispinus, 
C, Hostilius Tubulus, C. Aurunculeius. După alegerea magistra- 
ţilor statului pentru anul următor, Q. Fulvius a părăsit dictatura. 

La sfîrşitul acelei veri, flota punică alcătuită din 40 de vase, 
avînd în fruntea ei pe. Hamilcar, trecînd în Sardinia, a devastat 
mai întîi ţinutul Olbiei 2%, iar de acolo, cînd s-a ivit cu armata 
praetorul P. Manlius Vulso, făcînd un ocol către cealaltă latură 
a insulei, a pustiit ţinutul Caralitanum % ; apoi, încărcat cu prăzi 
de tot soiul s-a întors în Africa. 

În acel an s-au stins din viaţă cîţiva preoţi romani care au 
fost numaidecit înlocuiţi : C. Servilius a fost desemnat pontitice 
în locul lui T. Otacilius Crassus, iar Ti. Sempronius Gracchus 
Longus, fiul lui Tiberius, a fost făcut augur în locul lui T. Ota- 
cilius Crassus 3! ; la fel, ca decemvir al cultului religios a tost 
desemnat în locul lui Tiberius Sempronius, fiul lui Caius Longus, 
Tiberius Sempronius Longus, fiul lui Tiberius. A murit şi M. Ma- 
rius, rex sacrorum, precum şi M. Aemilius Papus, curionul cel 
mare *? ; însă nici în anul acela nu s-au desemnat alţi preoţi ca 
să-i înlocuiască pe aceştia. 

În acel an au fost aleşi censori L. Veturius Philo, şi marele 
pontifice P. Licinius Crassus. Crassus Licinius înainte de a deveni 
censor nu fusese nici consul, nici praetor; la treapta censurii a 
urcat de la edilitate. În schimb aceşti censori nici n-au întocmit 
lista senatului şi nici n-au îndeplinit vreo însărcinare publică : 
moartea i-a curmat dregătoria de censor lui L. Veturius; după 
aceea şi Licinius a demisionat din censură. Aedilii curuli L. Ve- 
turius şi P. Licinius Varus au celebrat din nou jocurile romane, 
timp de o zi; aedilii plebei Q. Catius şi L. Porcius Licinus au 
oferit banii pentru statuile de bronz ale zeiţei Ceres, rezultați 
din amenzi, şi au celebrat jocurile de circ cu un fast destul de 
mare faţă de mijloacele materiale ale acelor vremuri. 


VII La sfirşitul acelui an, C. Laelius % a ajuns la Roma după 
34 zile de cînd plecase din Tarraco ; cînd el a păşit în oraş în- 
soţit de convoiul de prizonieri, mulţimea s-a îmbulzit în jurul lui. 
A doua zi, fiind introdus în senat, el arată că Noua Carthagină, 
capitala Hispaniei, a fost cucerită într-o singură zi, alte citeva 

oraşe care se rupseseră de romani s-au supus din nou puterii 
romane, iar altele noi au intrat în alianţa romană. 

De la prizonieri s-au aflat unele date care se potriveau aproape 
cu cele menţionate în darea de seamă a lui M. Valerius Messalla %. 
Senatorii au fost cît se poate de zdruncinaţi de ştirea trecerii lui 
Hasdrubal în Italia, care cu greu se putu împotrivi numai lui Han- 
nibal şi armatei lui. 

Fiind adus şi în faţa adunării poporului, Laelius a arătat de-a 
fir-a-păr aceleaşi fapte. Senatul a decretat slujbe de mulțumiri 
publice vreme de o zi pentru operaţiile desfăşurate şi izbîndite de 
P. Scipio. A poruncit apoi lui C. Laelius să se întoarcă cît mai ne- 
întîrziat în Hispania împreună cu vasele cu care venise %, 

Eu am descris cucerirea Carthaginei Noi întîmplată în cursul 
acestui an, luîndu-mă după mulţi istorici, ştiind însă că au mai 
fost şi alţii care au scris că acest oraş a căzut în mîinile noastre în 
anul următor ; însă mie mi se pare că nu se potriveşte cu adevărul 
faptul că Scipio a petrecut un an întreg în Hispania nefăcînd nimic. 

În ziua în care au intrat în dregătoria consulară, la idele lui 
martie, Q. Fabius Maximus pentru a cincea oară şi Q. Fulvius 
Flaccus pentru a patra oară, deşi li s-a decretat amîndurora ca 
provincie Italia, totuşi li s-au încredinţat pentru comandă şi alte 
regiuni : „Fabius să desfăşoare operaţiile la Tarentum, Fulvius 
în Lucania şi Bruttium“. 

Lui M. Claudius Marcellus i s-a prelungit comanda pentru 
încă un an. 

Praetorii au tras la sorţi provinciile : lui C. Hostilius Tubulus 


i-a căzut praetura urbană, lui L. Veturius Philo — cea peregrină 
împreună cu Gallia, lui T. Quinctius Crispinus — Capua, iar lui 
C. Aurunculeius — Sardinia. 


Armatele din provincii au fost împărţite astfel: lui Fulvius i 
s-au dat două legiuni, acele pe care le avea M. Valerius Laevinus, 
lui Q. Fabius — legiunile pe care le comandase C. Calpurnius 
în Etruria ; s-a hotărît ca armata urbană să fie dusă în Etruria 
şi în fruntea acestei provincii să fie C. Calpurnius ; lui T. Quinc- 
tius să i se încredințeze comanda Capuei şi a armatei pe care o 
avusese Q. Fulvius. C. Hostilius % să primească de la propraetorul 
L. Laetorius provincia şi armata care se afla atunci la Ariminum. 

Lui M. Marcellus i-au fost decretate legiunile cu care purtase 
războiul în calitate de consul. 

Lui M. Valerius şi lui L.. Cincius li s-a dat armata de la Can- 
nae (căci şi lor li s-a prelungit comanda în Sicilia), cu însărcinarea 

să şi-o întregească cu ostaşii care supravieţuiseră din legiu- 
nile lui Cn. Fulvius 37, Consulii i-au strîns pe aceştia din toate 
părţile şi i-au trimis în Sicilia, alăturîndu-le trupele înfierate pen- 
tru aceeaşi pată ca şi cei care luptaseră la Cannae, din armata 
praetorului Cn. Fulvius, care fuseseră trimişi în Sicilia de senatul 
roman miînios din pricina fugii lor asemănătoare cu a celor dintii. 
Lui C. Aurunculeius i s-au decretat aceleaşi legiuni pe care le 
avusese în acea provincie P. Manlius Vulso. 

S-a dat apoi poruncă lui P. Sulpicius să ia în primire aceeaşi 
legiune şi aceeaşi flotă [pentru Campania] din Macedonia, pre- 
lungindu-i-se comanda pe încă un an. 

S-a dat ordin să-i fie trimise din Sicilia consulului Q. Fabius, 
la 'Tarentum, 30 de vase cu cîte cinci rînduri de visle. S-a găsit 
cu cale ca „restul flotei, ori să fie trimisă să prade Africa, ori să 
se ducă în acelaşi scop însuşi M. Valerius Laevinus, ori să-l tri- 
mită fie pe L. Cincius, fie pe M. Valerius Messalla, pe care dintre 
aceştia îl vrea Fabius“. 

Nici în Hispania nu s-a făcut vreo schimbare, în afară de 
faptul că lui Silanus şi lui Scipio li s-a prelungit comanda, însă 
nu pentru un an, ci pînă cînd le va ridica-o senatul. În chipul 
acesta s-a distribuit comanda provinciilor şi armatelor pentru 
acel an. 


VIII Între grijile pentru treburi mai însemnate, pentru aje- 
gerea curionului cel mare, care trebuia desemnat ca preot în locul 
lui M. Aemilius, s-a încins din nou vechea vrajbă 5, întrucît pa- 
tricienii refuzau să ţină seama de C. Mamilius Atellus, singurul 
candidat din partea plebeilor pentru această slujbă, deoarece 
înaintea lui numai patricienii îndepliniseră această preoţie. Fă- 
cîndu-se apel la tribunii plebei, aceştia au adus la cunoştinţa sena- 
tului chestiunea ; la rîndu-i, senatul a lăsat pe seama adunării 
poporului să hotărască : în felul acesta s-a ales cel dintii plebeu 
în funcţia de mare curion, în persoana lui C. Mamilius Atellus. 

Și marele pontifice P. Licinius l-a silit pe flaminul lui Jupiter, 
C. Valerius Flaccus, să intre în funcţie după îndeplinirea rînduie- 
lilor augurale. 

C. Laetorius a fost ales preot decemvir, însărcinat cu supra- 
vegherea cultului religios în locul lui C. Mucius Scaevola, stins 
din viaţă. 

Eu aş fi trecut cu plăcere sub tăcere temeiul pentru care 
Flaccus a fost obligat să ţină seama de augurat ca flamin, dacă 

faima lui, urîtă la început, nu i s-ar fi schimbat într-un bun 
renume. 

C. Flaccus a fost introdus în rîndul flaminilor* de către ma- 
rele pontifice P. Licinius, [deşi mai înainte] din pricina tinereţii 
nepăsătoare şi a dezmăţului său fusese urît de însuşi fratele său 
bun L. Flaccus şi de alte rude, pentru aceleaşi păcate. Acum însă 
C. Flaccus, îndată ce fiinţa sa a fost prinsă de grijile săvîrşirii 
jertfelor şi a sfintelor slujbe, s-a lepădat atît de repede de vechi- 
le-i apucături, încît după aceea în întregul tineret nu era socotit 
un altul mai de frunte, şi nu era un altul mai bine văzut ca 
dînsul şi de fruntaşii senatului, şi de ai săi, şi de străini, deopo- 
trivă, Plin de mîndrie datorită acestui renume, şi în urma îndrep- 
tățitei încrederi în sine, Flaccus ceru din nou dreptul de a lua 
parte la şedinţele senatului, obicei întrerupt vreme de mulţi ani 
din pricina nevredniciei flaminilor de mai înainte. Deoarece prae- 
torul L. Licinius îl scosese din senat pe flamin cînd intră acolo, 
acesta făcu apel la tribunii plebei. Flaminul cerea să se respecte 
străvechiul drept al preoţilor 49, de vreme ce o dată cu toga prae- 
texta flaminului i s-a dat scaunul curul, datorită demnităţii sale 
preoțești. Praetorul însă nu voia să ştie de acest drept luat din 
răsuflate pilde, întemeiate pe vechile anale, ci se bizuia pe cele 
mai recente obiceiuri, spunînd că „după amintirea părinţilor şi 
bunicilor, nici un flamin de al lui Jupiter nu s-a bucurat de acest 
drept“. . 

Cum tribunii plebei, pe bună dreptate, au fost de părere că 
această datină a fost lăsată uitării datorită delăsării flaminilor și 
deci nu preoţia însăşi este vinovată de aceste neajunsuri, atunci, 
cu încuviințarea într-un glas a senatului şi a plebei, flaminul a 
fost introdus în senat fără ca praetorul să se împotrivească, toată 
lumea fiind de părere că flaminul a dobîndit acest privilegiu mai 
degrabă datorită sfinţeniei vieţii sale decît dreptului preoţesc. 

Consulii, înainte de a pleca în provinciile lor, au recrutat două 
legiuni urbane pentru completarea efectivelor de care aveau ne- 
voie celelalte legiuni. Consulul Fulvius a încredințat comanda 
vechii armate urbane legatului C. Fulvius Flaccus — acesta era 
fratele consulului —, cu însărcinarea de a o conduce în Etruria 
şi de a aduce la Roma legiunile care staționau în Etruria. 

Şi consulul Fabius a strîns toate resturile armatei lui Fulvius 
— acești ostaşi erau 4 344 la număr — şi-i ordonă lui Q. Maxi- 
muș-fiul să le conducă pînă în Sicilia la proconsulul M. Valerius, 

iar acolo să ia în primire de la acesta două legiuni şi 30 de vase 
cu cinci rînduri de visle. 

Scoaterea legiunilor din insulă n-a slăbit cu nimic apărarea 
acelei provincii în ce priveşte forţele, nici în realitate, nici în 
aparenţă, întrucît, pe lîngă faptul că această armată dobîndise o 
mare putere de luptă, cele două legiuni vechi fiind în chip deose- 
bit completate şi avînd la îndemînă chiar un mare număr de 
numizi dezertori, şi cavalerie, şi pedestrime, Valerius a înrolat 
şi pe sicilienii care slujiseră în armata lui Epicydes sau a punilor, 
ei fiind oameni căliţi în război. După ce a alăturat fiecărei legiuni 
romane şi trupele auxiliare de dincolo de hotare, a păstrat apa- 
renţa a două oştiri. l-a dat ordin lui L. Cincius să apere cu una 
partea insulei unde fusese regatul lui Hiero; cu cealaltă oaste 
apăra el însuşi insula care fusese despărțită prin hotare cîndva 
între puterea romană şi cea carthagineză. S-a împărţit şi flota, 
alcătuită acum din 70 de vase, pentru ca să fie supravegheat întreg 
țărmul maritim de jur împrejurul Siciliei. El însuşi cutreieră de la 
un cap la altul provincia, împreună cu cavaleria lui Muttines, ca 
să ia cunoştinţă de starea ogoarelor şi să însemneze pe cele lucrate 
şi pe cele nelucrate, ca apoi să-i laude sau să-i dojenească pe stă- 
pînii lor. În felul acesta, datorită grijii sale de aprovizionare, Va- 
lerius a obţinut o recoltă atît de mare, încît a trimis cereale şi la 
Roma şi a transportat şi la Catina i, de unde se putea aprovi- 
ziona armata care avea să acţioneze vara în Tarentum. 


IX Între ostaşii transportaţi în Sicilia — şi cea mai mare parte 
din ei aveau numele de latini şi aliaţi — a fost cît pe-aci să se 
stîrnească o mare răscoală, atît de hotăritor atîrmmă momentele 
marilor fapte de lucruri fără însemnătate [12 Căci s-au iscat nemul- 
țumiri în rîndurile latinilor şi aliaţilor, care spuneau în adună- 
rile lor că „din pricina recrutărilor făcute vreme de zece ani, 
precum şi a dărilor, ei au fost storşi de vlagă ; ei luptă aproape în 
fiecare an suferind mari pierderi în oameni ; unii cad pe cîmpul 
de bătaie, alţii sînt răpuşi de boli; mai degrabă pier concetăţenii 
lor care sînt aleşi de romani să le fie ostaşi decît cei ce cad pri- 
zonieri la carthaginezi ; căci, în vreme ce vrăjmaşul îi trimite pe 
prizonieri înapoi în patrie fără să le ceară un ban de răscumpă- 
rare, în schimb, romanii îi trimit mai degrabă în surghiun în 
afara Italiei decit să slujească sub drapel. De opt ani îmbătrinesc 
ostaşii de la Cannae, fiind sortiţi să moară înainte de a ieşi din 
Italia vrăjmașul, care acum a ajuns în culmea puterii sale. Dacă 

nu se mai înapoiază în patrie ostaşii vechilor contingente, dar sînt 
recrutați alţi ostaşi noi, în scurtă vreme nu va mai rămîne în 
viaţă nici unul din ei. De aceea, de vreme ce înseşi împrejurările 
n-au să mai fie în curînd pe placul romanilor, trebuie să refuze 
poporului roman contingentele înainte de a ajunge pe cea din 
urmă treaptă a despopulării şi a sărăciei. Dacă romanii vor vedea 
că şi aliaţii sînt de comun acord în această privinţă, de bună 
seamă, se vor gîndi să încheie pace cu carthaginezii; altcum, 
niciodată Italia nu va fi ferită de război, cîtă vreme va fi în viață 
Hannibal“. 

Acestea se discutau în adunările lor. Pe atunci poporul roman 
avea 30 de colonii; 12 din rîndul acestora, pentru că toate îşi 
aveau delegaţi la Roma, au declarat în faţa consulilor că ele nu 
mai au de unde să le trimită ostași şi bani romanilor, Aceste colonii 
erau: Ardea, Nepete, Sutrium, Alba, Carseoli, Sora, Suessa, Cir- 
ceii, Setia, Cales, Narnia, Interamna. 

Consulii, neliniștiți de ivirea acestei noi stări de lucruri, deva- 
rece voiau să-i oprească pe aceștia de la o hotărire atît de con- 
damnabilă, încredințaţi că vor izbuti să-i înduplece mai degrabă 
prin mustrări şi dojeni decît luindu-i cu blîndeţe, declarară dele- 
gaţilor acestor colonii că aceștia au cutezat să susțină ceea ce ei, 
consulii, nu pot îndrăzni să rostească în senat: „căci aceasta în- 
seamnă nu numai refuzul îndatoririlor ostăşeşti, ci şi trădarea 
făţişă a poporului roman. De aceea, să se întoarcă degrabă la 
coloniile lor şi să chibzuiască împreună cu ai lor în aşa fel, ca 
şi cum situația rămîne neschimbată, de vreme ce mai mult au 
vorbit decît au îndrăznit să săvirşească o nelegiuire atît de cum- 
plită. Să le amintească alor lor că ei nu sînt nici campani, nici 
tarentini, ci romani ; de la Roma îşi trag obîrşia, de la Roma au 
fost trimişi în chip de colonişti, ca să locuiască în ţinuturile cuce- 
rite prin război, pentru a face să crească puterea neamului lor. 
Aşa cum copiii se cuvine să aibă îndatoriri față de părinţii lor, 
la fel trebuie să le respecte şi ei faţă de Roma, dacă mai există 
vreun respect, dacă mai există vreo aducere aminte de străvechea 
lor patrie ! Prin urmare, să ia o nouă hotărire : căci ceea ce de bună 
seamă au urzit ei cu atita nesocotintă acum, înseamnă trădarea 
puterii statului roman şi lăsarea biruinţei în mîna lui Hannibal“. 

! Deși consulii, luînd pe rînd cuvîntul, au susţinut multă vreme 
acest punct de vedere, totuşi delegaţii coloniilor nu s-au lăsat de 
loc mișcaţi, declarînd că ei nu au nimic de adus la cunoştinţă, 
dacă se înapoiază la casele lor, şi nici senatul lor nu are ce hotă- 

rire să mai ia, de vreme ce nu mai au de unde să recruteze alți 
ostaşi şi nici bani pe care să-i dea pentru soldele ostașilor. Cînd 
consulii i-au văzut că sînt atît de îndărătnici, au adus situaţia 
la cunoştinţa senatului : cu acest prilej, s-a stîrnit acolo atita panică 
în sufletele senatorilor, încît o mare parte din ei spuneau că s-a 
sfîrşit cu puterea romană ; „la fel vor face şi celelalte colonii, la 
fel vor face şi ceilalţi aliați; cu toţii s-au înţeles ca să trădeze 
cetatea romană şi s-o dea pe mîna lui Hannibal“. 


X Consulii îmbărbătau şi mîngiiau senatul şi spuneau: „Cele- 
lalte colonii vor rămîne mai departe în străvechea credinţă şi-şi 
vor îndeplini îndatoririle faţă de republică ; chiar şi acele colonii 
care se vor abate de la îndatoriri, vor arăta respect față de puterea 
romană dacă vor fi trimişi delegaţii la ele să le mustre, nu ca să 
le roage“. 

După ce senatul le-a dat încuviințarea „să procedeze şi să rîn- 
duiască lucrurile cum găsesc ei cu cale că e în interesul republicii“, 
consulii cercetînd bine mai întîi starea de spirit a celorlalte colo- 
nii, le-au chemat delegaţii şi i-au întrebat: „au la îndemînă gata, 
potrivit îndatoririlor, stabilite, contingentele de trupe ?“ În numele 
a 18 colonii a răspuns M. Sextilius din Fregellae : „Potrivit îndato- 
ririlor stabilite, contingentele sînt gata ;. dacă va fi nevoie de mai 
mulţi ostaşi, vor da şi mai mulţi, şi se vor strădui să îndeplinească 
orice va porunci şi va voi poporul roman ; în acest scop nu le lip- 
sesc nici mijloace materiale, iar în ceea ce priveşte bărbăţia, au 
mai mult decît le trebuie“. 

Consulii le-au declarat că, faţă de asemenea dovezi de dragoste, 
ei găsesc de cuviinţă că glasul lor e prea slab pentru a proslăvi 
prin cuvinte fapta lor şi, de aceea, i-au poftit să-i urmeze în Curie 
unde vor primi mulțumiri din partea întregului senat. Acesta dădu 
un decret în termeni cît mai elogioşi cu putinţă şi însărcină pe 
consuli să-i înfăţișeze şi adunării poporului. Acolo, între alte fapte 
strălucite pe care aceste colonii le-au săvîrşit pentru romani şi pen- 
tru strămoşii lor, să amintească şi meritele lor proaspete față de 
republică. Nici acum, şi nici după atitea veacuri să nu se îngroape 
de fel în tăcere şi să nu se precupeţească proslăvirea cetăţenilor 
acestor colonii | Aceştia au fost cei din Signia, şi cei din Norba, 
şi cei din Saticulum, fregellanii şi lucerinii, şi venusinii, şi brundi- 
sinii, şi hadrianii, şi firmanii, şi cei din Ariminum, iar de lîngă 
cealaltă mare î? cei din Pontium şi cei din Paestum, şi cei din Cosa, 

şi cei din interiorul ținutului Beneventum, şi cei din Aesernium, şi 
cei din Spoletium, şi cei din Placentia, şi cei din Cremona. 

Puterea poporului roman a dăinuit în acele împrejurări mulţu- 
mită sprijinului dat de aceste colonii, şi acestora li s-au adus mul- 
ţumiri publice şi în senat, şi în adunarea poporului. 

În schimb, senatul a oprit să fie pomenite numele celorlalte 12 
colonii care au refuzat să recunoască puterea romană, iar delegaţii 
lor să nu fie nici trimişi la casele lor, nici reţinuţi, nici chemaţi de 
consuli. Această mustrare tăcută a fost socotită cea mai potrivită 
pentru demnitatea poporului roman. 

În toiul tuturor pregătirilor care erau necesare pentru război, 
consulii au găsit de cuviinţă să recurgă şi la aurul depozitat în te- 
zaurul sacru, provenit din veniturile vigessimale 44, care se păstrau 
pentru vremurile de cea mai grea cumpănă. S-au scos de acolo ca 
la 4 000 de libre de aur. 

După aceasta s-au dat cîte 500 de libre de aur consulilor, pre- 
cum şi proconsulilor M. Marcellus şi P. Sulpicius, şi praetorului 
L. Venturius, căruia îi ieșise la sorţi provincia Gallia; consulului 
Fabius i s-au mai dat pe deasupra, în chip deosebit, încă 100 de 
libre de aur, pe care să le ducă în cetăţuia tarentină. Restul auru- 
lui a fost întrebuințat pentru confecţionarea cu bani peşin a veş- 
mintelor ostășeşti, pentru armata care se războia în Hispania cu 
slavă şi mărire, şi pentru ea, şi pentru comandantul său. 


XI Înainte de a ieşi consulii din Roma, s-a găsit cu cale să se 
facă slujbe de ispăşire pentru semnele şi arătările apărute. În mun- 
tele Albanus fuseseră lovite de trăsnet statuia lui Jupiter şi un 
copac din vecinătatea templului, precum şi lacul Ostiei, şi zidurile 
Capuei şi ale templului Fortunei, şi zidul şi poarta Sinuessei. Toate 
acestea fuseseră lovite de trăsnete. Unii analişti au scris că şi pe 
apa lacului Albanus a curs sînge. Şi la Roma, înăuntrul altarului 
din templul zeiţei Fortuna Foris, o statuetă de pe coroana din 
capul ei a alunecat de la sine, căzînd în mîna ei. Şi la Privernum 
— asta se ştie destul de bine — a vorbit un bou, iar un vultur s-a 
lăsat din zbor pe o prăvălie situată în plin forum ; şi la Sinuessa 
s-a născut un copil de sex îndoielnic, nefiind nici bărbătesc, nici 
femeiesc, căruia norodul i-a dat numele de androgin (aşa cum în 
multe cazuri oamenii folosesc cuvintele greceşti datorită prea marii 
uşurinţe cu care se formează cuvintele compuse în această limbă); 
apoi că a plouat cu lapte, şi că s-a născut un copil cu cap de 
elefant. 

Pentru aceste minuni s-au făcut ispăşiri prin jertfe de vite mari, 
s-au decretat şi oficierea de slujbe în jurul tuturor sanctuarelor, 
precum şi rugăciuni publice vreme de o zi întreagă. S-a mai ho- 
tărît ca praetorul C. Hostilius să făgăduiască jocuri în cinstea lui 
Apollo şi să le celebreze întocmai ca în acei ani în care fuseseră 
făgăduite şi desfăşurate. 

În cursul acelor zile, consulul Q. Fulvius a ţinut 'alegerile 
pentru desemnarea censorilor. Fură aleşi censori două persoane 
care nu fuseseră pînă acum consuli, şi anume M. Cornelius Cethe- 
gus şi P. Sempronius Tuditanus. 

Cu încuviințarea senatului, şi numai după ce s-a făcut pro- 
punerea în faţa adunării poporului şi în urma plebiscitului, aceşti 
censori au hotărît să arendeze ogoarele din Campania. 

Alcătuirea listei de senatori a fost întirziată din pricina dez- 
binării dintre censori în legătură cu alegerea lui princeps senatus. 
Fusese desemnat Sempronius. Însă Cornelius susţinea că trebuie 
respectată datina moştenită din străbuni : să fie ales princeps cel 
mai vechi dintre censorii care mai erau în viață. (Acesta era 
T. Manlius Torquatus). Sempronius, — pe care zeii l-au sortit să 
aleagă, aceiaşi zei i-au dat şi dreptul de a proceda după părerea 
sa — a spus că diînsul îl va alege pe Q. Fabius Maximus, pe care 
îl socoteşte că este într-adevăr princeps al întregii cetăţi romane 
şi va susţine pînă va impune această părere, chiar dacă însuşi 
Hannibal ar fi arbitru. 

După ce s-au lovit în păreri multă vreme, în cele din urmă 
colegul său i-a încuviinţat numirea şi atunci a fost desemnat 
princeps senatus de către Sempronius consulul Q. Fabius Maximus. 

După aceasta s-a alcătuit lista noului senat. Din fostul senat 
n-au mai fost menţinuţi opt membri, între care şi M. Caecilius Me- 
tellus, ticălosul care în urma dezastrului de la Cannae propusese 
părăsirea Italiei. 

Și în ordinul cavalerilor au fost degradaţi vreo cîţiva pentru 
aceeaşi vină ; însă foarte puţini din rîndurile lor au fost atinşi de 
această dezonoare. Li s-au confiscat caii tuturor acelora — și aceş- 
tia erau numeroşi — care serviseră în rîndurile cavaleriei legiunilor 
de la Cannae şi acum se găseau în Sicilia. În afara acestei aspre 
hotăriri, li s-a prelungit şi durata serviciului militar ; s-a hotărît 
ca „să nu li se socotească anii de serviciu prestaţi cu caii statului, 
iar vreme de zece ani să slujească sub drapel cu caii lor“. 

După aceasta, censorii înregistrară un mare număr din rîndul 
acelora care trebuiau să slujească în rîndurile cavaleriei : pe toți 

cei care la începutul acestui război avuseseră virsta de 17 ani şi nu 
fuseseră înrolați sub arme, i-au prefăcut în „aerarii“. 

Apoi au dat în antrepriză reclădirea a şapte prăvălii, o măcelă- 
rie şi Atrium Regium “5, toate în jurul forului, şi care fuseseră mis- 
tuite de foc. 


XII După ce s-au isprăvit toate cele ce trebuiau făcute la 
Roma, consulii au plecat la război. Fulvius fu acela care plecă 
mai înainte la Capua; după puţine zile îl urmă și Fabius, care 
îl rugă pe colegul său verbal, iar pe Marcellus printr-o scrisoare, 
„să-l ţină pe Hannibal pe loc, desfăşurînd un război cît mai în- 
verşunat cu putinţă, pînă va cuceri el Tarentum ; dacă va smulge 
acest oraş din mîinile vrăjmaşului şi dacă Hannibal va fi izgonit 
din toate părţile, de bună seamă nu va mai avea nici temei să 
mai zăbovească pe pămîntul Italiei, nici unde să-şi pună piciorul, 
şi nici nu va mai avea vreun aliat credincios pe care să-l ocro- 
tească“. El trimite şi o ştafetă la Rhegium, la comandantul gar 
nizoanei rînduite acolo de consulul Laevinus împotriva bruttiilor, 
care era alcătuită din 8 000 de oameni, cea mai mare parte din 
Agathyrna, strămutați din Sicilia, aşa cum am spus mai înainte 40, 
care erau deprinşi să trăiască din jafuri. Acestora li se mai ală- 
turaseră şi dezertorii din Bruttium şi împrejurimi, care fiind firi 
cutezătoare, de nevoie îndrăzneau orice. 

E] porunci ca acest corp de trupe să fie condus la Bruttium, 
pentru a devasta mai întîi acest ţinut, şi, de acolo, pentru a îm- 
presura oraşul Caulonea 47. Aceştia au executat poruncile nu nu- 
mai cu ze], dar chiar cu sete, căci după prădarea ţăranilor şi 
punerea lor pe goană au început să atace oraşul cu cea mai aprigă 
străşnicie. 

Marcellus — şi pentru că fusese chemat de scrisoarea consu- 
lului, şi pentru că era convins că în afară de el nu există un alt 
comandant roman care să fie deopotrivă lui Hannibal — îndată 
ce dădu pe cîmpuri de nutreţ din belşug, ieşind din tabăra de 
iarnă, porni în întîmpinarea lui Hannibal la Canusium. Punul toc- 
mai îi îndemna pe canusini să-i trădeze pe romani; însă cum a 
auzit că se apropie Marcellus, şi-a ridicat tabăra. 

Regiunea era fără vreun fel de acoperiri prielnice capcanelor, 
de aceea Hannibal porni de acolo spre locuri împădurite. Marcel- 
lus însă se ţinea scai pe urmele Punului, aşeză castrul în faţa 
taberei lui Hannibal, iar după terminarea lucrărilor îşi rîndui nu- 
maidecit trupele în linie de hătaie. Hannibal dînd numai lupte 

uşoare de hărţuială cu citeva pîlcuri de cavalerie şi cu sulițaşii 
şi arcaşii pedestrimii, socotea că nu e nevoie să dea o luptă hotă- 
rîtoare. Cu toate acestea, tot a fost silit să dea lupta, deşi se 
ferise de ea. 

Marcellus izbutește să-l ajungă pe Hannibal, care plecase ma 
departe în timpul nopţii, într-un loc şes şi deschis; el îl împie- 
dică pe Carthaginez să-şi întocmească aici tabăra, hărţuindu-i 
pretutindeni trupele însărcinate să-i facă întăriturile. În chipul 
acesta, potrivnicii s-au măsurat, încăierîndu-se cu toate trupele 
şi, deoarece noaptea sta să cadă, amîndoi s-au desprins cu sorţi 
egali de izbîndă ; ambele tabere aşezate la o mică depărtare una 
de alta au fost întărite pe. apucate înainte de lăsatul amurgului. 

A doua zi, în revărsatul zorilor, Marcellus îşi scoase iarăşi tru- 
pele în linie de bătaie. Nici Hannibal nu s-a codit să dea lupta. 
El şi-a îmbărbătat ostaşii printr-o lungă cuvîntare, spunîndu-le 
următoarele : „Să nimicească semeţia vrăjmaşului, aducîndu-şi 
aminte de Trasimenus şi Cannae ; dînsul îi urmăreşte pe romani 
pas cu pas, fără răgaz; nu-i lasă să mărșăluiască liniștiți pe drum, 
nu le îngăduie să-şi instaleze tabăra, nu le permite să răsufle sau 
să-şi arunce privirile în jur. În fiecare zi, cum se ivesc zorile, ro- 
manii vor fi nevoiţi să se rînduiască în linie de bătaie pe cîmpuri. 
Dacă vor fi prinşi într-o singură luptă sîngeroasă, romanii se vor 
potoli şi nu vor mai umbla morţiş după luptă“. 

Îmbărbătaţi de asemenea îndemnuri şi, în acelaşi timp, fiin- 
du-le lehamite de înverşunarea unui vrăjmaş care zilnic se ţinea 
scai pe urmele lor şi-i hărţuia, carthaginezii pormiră îndirjiţi la 
luptă. Potrivnicii s-au încăierat mai mult de două ore. Din partea 
romanilor începură să dea înapoi aripa dreaptă şi trupele de 
extraordinarii 5. Cînd Marcellus băgă de seamă aceasta îşi aduse 
în prima linie legiunea a XVIII-a. În timp ce unii dau îndărăt 
înspăimîntaţi, în locul lor vin fără preget alţii; în chipul acesta 
întregul front s-a învălmăşit, apoi din nou s-a împrăștiat; dar, 
deoarece frica învinsese ruşinea, au luat-o la fugă. Au căzut în 
luptă şi în timpul fugii ca la 2700 de cetăţeni şi aliaţi, între ei 
şi patru centurioni romani şi doi tribuni militari, M. Licinius şi 
M. Helvius. S-au pierdut şi patru steaguri ostăşeşti de la aripa 
care a fugit mai întîi, două fiind ale legiunii care venise să ia 
locul aliaţilor ce dăduseră înapoi. 


XIII Marcellus, după ce s-a întors în castru, a mustrat ostaşii 
strînşi la adunare, spunîndu-le vorbe atît de aspre şi de crude, 

încît cuvintele comandantului miîniat pe ostaşii săi au fost mai 
amarnice decit greutăţile luptei îndurate o zi întreagă şi fără 
izbîndă : „Eu aduc laude şi mulţumiri zeilor nemuritori — zise 
Marcellus — pentru că într-o asemenea împrejurare duşmanul n-a 
păşit învingător chiar înăuntrul castrului nostru, atunci cînd voi, 
cuprinşi de atita spaimă, vă năpusteaţi spre parapetele şi pe por- 
ţile taberei şi pentru că, de bună seamă, aţi fi părăsit şi castrul 
din pricina aceleiaşi groaze pentru care aţi încetat să mai luptaţi. 
Ce înseamnă această groază ? Ce e cu această panică? Cum de 
aţi uitat deodată cine sînteţi voi, şi cu cine vă luptaţi voi ? Oare 
aceştia nu sînt aceiaşi vrăjmaşi pe care i-aţi nimicit, biruindu-i și 
urmărindu-i după ce fuseseră învinşi în vara trecută, pe urmele 
cărora v-aţi ţinut pas cu pas în decursul acestor zile, cînd fugeau 
zi şi noapte, pe care i-aţi sleit în ciocniri uşoare, pe care nu i-ai 
lăsat ieri nici să-şi continue drumul, nici să-şi aşeze tabăra P Las 
deoparte acele fapte cu care vă puteţi fălit! În schimb voi 
aminti numai de acele de care se cuvine să vă fie ruşine şi să vă 
căiţi ! Pe ziua de ieri aţi curmat lupta, deşi aveaţi sorți de izbîndă 
deopotrivă cu duşmanul. Ce a adus această noapte? Ce a adus 
această zi? Oare s-a micşorat numărul trupelor voastre? Oare 
s-a mărit al lor? Într-adevăr, mie mi se pare acum că nu vor- 
besc nici cu armata şi nici cu ostaşii romani ; sînt aceleaşi numai 
trupurile şi armele. Oare dacă aţi fi avut acelaşi avînt, ar fi văzut 
duşmanul spatele vostru ? Sau ar fi luat steagurile vreunui ma- 
nipul sau vreunei cohorte ? Pînă acum Hannibal se fălea cu legiu- 
nile romane măcelărite ; pe ziua de ieri voi le-aţi dat putinţa 
punilor şi lui Hannibal de a se mîndri că pentru prima oară a 
pus pe fugă o armată întreagă“, 

Atunci fură scoase strigăte : „Să-i ierte pentru acea zi; să le 
pună bărbăţia la încercare cînd va voi!“ „Într-adevăr, ostaşi, 
vă voi încerca! — le spuse Marcellus. Vă voi scoate în linie de 
bătaie şi pe ziua de miine, ca să dobîndiţi iertarea pe care o 
cereţi mai degrabă ca biruitori decit ca învinşi“. 

Cohortelor care pierduseră steagurile, Marcellus porunci să 
le dea orz, iar centurionii manipulelor, ale căror flamure fuseseră 
pierdute, să se descingă de sabie şi să stea cu ea scoasă din teacă ; 
a hotărît apoi ca, a doua zi, toată ostăşimea, călăreţi şi pedestraşi, 
să vină înarmaţi la adunare. 

În chipul acesta se împrăştie adunarea ostaşilor care mărtu- 
riseau că au fost dojeniţi pe drept şi după merit şi că în acea zi 
n-a fost pe cîmpul de bătaie nici un bărbat, în afară de coman- 

dant, pe care trebuia să-l mulțumească fie prin moartea lor, fie 
printr-o strălucită biruinţă. 

În ziua următoare, erau de faţă toţi ostaşii, înarmaţi şi gata 
de luptă, potrivit ordinului. Comandantul le aduse laude, hotă- 
rînd următoarele : „În prima linie îi va scoate pe aceia de la care 
pornise, mai întîi fuga, precum şi cohortele care pierduseră stea- 
gurile. Le atrase atenţia că toţi trebuie să lupte şi să învingă şi 
că să se străduiască, fiecare în parte şi cu toți împreună, ca nu 
cumva să ajungă la Roma vestea fugii de ieri înaintea vestei bi- 
ruinţei de azi“. 

Apoi porunci să se întremeze trupele cu hrană, pentru ca să 
aibă destulă putere în caz că lupta ar fi mai lungă. 

După ce au fost spuse și s-au făcut toate îndemnurile prin 
care se înflăcărează avîntul ostaşilor, romanii pornesc pe cîmpul 
de bătaie. A 

XIV Hannibal, cînd i se aduse la cunoștință toate acestea, 
spuse: „Nu e de mirare! Avem de-a face cu un vrăjmaş care 
nu poate să-şi rabde nici o soartă norocită, nici alta nenorocită ; 
dacă a biruit, el se ţine semeț pe urmele celui învins; dacă a 
fost biruit, caută să se încaiere din nou cu învingătorii!“ Apoi 
dădu poruncă să se dea semnalul de luptă cu trîmbiţa şi-şi scoase 
şi el trupele. 

Amîndoi potrivnicii luptară ceva mai înverşunaţi decit în 
ajun, carthaginezii străduindu-se să se înfrupte din gloria de ieri, 
iar romanii, ca să-şi spele ruşinea. La romani aripa stîngă şi co- 
hortele care pierduseră steagurile luptau în prima linie, iar le- 
giunea a XX-a fusese rînduită la aripa dreaptă. Legaţii L. Corne- 
lius Levitulus şi C. Claudius Nero comandau aripile; Marcellus 
întărea centrul frontului, îmbărbătindu-i şi cu prezenţa sa ca 
martor al tuturor. De partea lui Hannibal, hispanii ţineau primul 
front şi alcătuiau sîmburele în sînul întregii sale armate. Pentru 
că lupta fu cu sorţi egali de izbîndă multă vreme, Hannibal po- 
runci să fie aduşi în prima linie elefanții, pentru ca în chipul 
acesta să poată stimi învălmăşeală şi panică. Şi într-adevăr ele- 
fanţii au pus în neorînduială manipulele şi şirurile ostaşilor ro- 
mani, o parte din ei fiind stilciți în piciodre, iar altă parte, cei 
care erau în jurul acestora, de groază s-au răzleţit, descoperind 
frontul la această aripă ; toţi romanii s-ar fi răspîndit în fugă pe 
o distanță și mai mare dacă tribunul militar C. Decimus Flavus, 
smulgînd steagul primului hastat, n-ar fi ordonat manipulului 

acelui steag să-l urmeze. El conduse această unitate acolo unde 
jivinele îngrămădite la un loc făceau cel mai mare învălmășag 
şi dădu poruncă să se arunce sulițele asupra lor. Toate armele 
aruncate de aproape se înfipseră nu cu anevoinţă în namilele 
acestea atît de mari, precum şi în puhoiul duşmanilor atît de 
înghemuiţi într-un singur loc. Dar chiar dacă n-au fost răniţi 
toți elefanții, cei în spatele cărora şedeau înfipte sulițele — deoa- 
rece acest soi de jivine sînt nărăvaşe din fire — luînd-o la fugă 
înapoi, i-au tirît după ei şi pe cei teferi. Atunci nu numai acest 
singur manipul, ci fiecare ostaş roman de la sine, care avea pu- 
tința să urmărească turma elefanților ce fugeau, aruncară cu su- 
liţele. Atunci jivinele se năpustiseră cu atît mai năprasnic asupra 
alor lor şi pricinuiră un prăpăd cu mult mai cumplit decit cel 
făcut în rîndurile vrăjmaşului, cu cît se năpusteau împinși de 
o panică atît de cumplită, încît nu mai puteau fi mînaţi şi nu 
voiau să mai asculte de porunca gornacilor aşezaţi în spatele lor. 
Pedestraşii romani pătrund prin spărtura frontului învălmăşit de 
năvala elefanților și fără mare luptă îi dau peste cap pe duş- 
manii împrăştiaţi şi îngroziţi. Atunci Marcellus dă ordin cava- 
leriei să pornească în iureş asupra punilor fugari, iar urmărirea 
nu s-a curmat pînă ce potrivnicul înspăimintat n-a fost gonit 
pînă la tabăra lui. Căci pe lîngă toate aceste neajunsuri care 
pricinuiră panică şi învălmăşeală, din întîmplare se năpustiră şi 
doi elefanţi chiar pe poarta taberei, şi ostașii puni se văzură 
nevoiţi să dea buzna în tabără sărind peste şanţ şi parapete. 
Acolo s-a făcut cel mai mare măcel în rîndurile vrăjmaşului ; fură 
doboriţi ca la 8000 de oameni şi cinci elefanţi. Însă şi biruinţa 
romanilor a fost sîngeroasă : cam 1700 de ostaşi din două legiuni 
şi peste 1 300 de aliaţi fură ucişi, precum şi foarte mulţi răniţi 
şi din rîndurile cetăţenilor romani şi ale aliaţilor. În noaptea ur- 
mătoare, Hannibal a ridicat tabăra. Numărul mare de răniţi îl 
împiedică pe Marcellus să-l urmărească pe Hannibal, deşi dorea ; 
cercetaşii săi trimişi în recunoaştere ca să urmărească armata 
vrăjmaşă, i-au adus la cunoştinţă a doua zi că Hannibal se în- 
dreaptă spre Bruttium. 


XV Cam în aceleaşi zile au făcut act de supunere în faţa 
consulului Q. Fulvius hirpinii şi vulcientii 5, după ce i-au predat 
garnizoanele lui Hannibal ce staţionau în oraşele lor. Consulul 
le-a primit supunerea doar mustrîndu-i, însă cu cuvinte blajine, 
pentru greșeala trecutului ; şi bruttiilor le-a mijit nădejdea ier- 

tării cînd fraţii Vibius şi Paccius, cei mai vestiți nobili ai acelui 
neam, s-au înfăţişat consulului din partea lor ca să-i ceară aceeaşi 
condiţie de predare care fusese acordată şi lucanilor. 

Consulul Q. Fabius a cucerit prin forţa armelor orașul Man- 
duria 5! din ţinutul sallentinilor. Acolo au fost capturați 3000 de 
prizonieri, luîndu-se şi pradă destul de multă. 

De acolo consulul porni către Tarentum 2 şi-şi aşeză castrul 
chiar la îmbucătura portului. El încărcă vasele pe care le avu- 
sese Livius pentru asigurarea pazei aprovizionării, parte cu ma- 
şini de război şi aparate pentru asediul zidurilor, parte le încărcă 
cu tormente şi bolovani şi cu tot soiul de arme de aruncat. La fel 
procedă şi cu toate vasele de transport %, nu numai cu cele care 
erau minate cu vislele, unele trebuind să care maşinile de război 
şi scările pînă la ziduri, iar de pe alte vase ostaşii să rănească de 
departe pe apărătorii zidurilor. Aceste vase fură pregătite şi rîn- 
duite ca să atace oraşul dinspre larg. Şi într-adevăr, marea era 
liberă, deoarece flota carthagineză 5+ fusese trimisă la Corcyra, 
atunci cînd Filip se pregătea să atace Aetolia. 

Între timp în Bruttium, trupele romane care împresurau Cau- 
lonea înainte de sosirea lui Hannibal, ca să nu fie nimicite de 
acesta, s-au retras pe o măsură, poziţie sigură momentan împo- 
triva unui atac, însă nepotrivită în celelalte privințe. 

Pe Fabius l-a ajutat la împresurarea Tarentului o întîmplare, 
deşi fără prea mare însemnătate, să cîştige o biruință fără 
seamăn. 

Tarentinii primiseră din paitea lui Hannibal o garnizoană 
alcătuită din bruttii. Comandantul acelei garnizoane s-a îndră- 
gostit nebunește de o femeiuşcă, al cărei frate 5 slujea în oastea 
consulului Fabius. Acestui ostaş, aducîndu-i-se la cunoştinţă prin- 
tr-o scrisoare a surorii sale despre noile legături ale străinului 
bogat şi cu atita trecere printre concetăţenii săi, îi mijeşte nă- 
dejdea că ar putea ademeni cu sprijinul surorii sale pe iubitul 
ei să facă ce năzuia el, şi îl înştiinţează pe consul asupra planu- 
lui său. Pentru că lui Fabius nu i se păru fără temei acest plan, 
îi încuviinţă acestui ostaş să treacă în chip de dezertor la Taren- 
tum ; prin mijlocirea surorii sale, el intră în grațiile comandan- 
tului, mai întîi ispitindu-l cu fereală, apoi însă, după ce băgă 
de seamă îndeajuns ce uşuratică fire are şi cît e de slab în faţa 
mrejelor unei femei, îl împinse să predea romanilor garnizoana 
de pază, în fruntea căreia fusese pus. După ce s-au înţeles și 
asupra planului ce trebuia adus la îndeplinire şi asupra momen- 

tului, ostaşul iese din oraş în taină în timpul nopţii printre rîn- 
durile străjilor şi raportează consulului ce ispravă făcuse şi cum 
se înţelesese cu el ca să se acţioneze. 

Fabius dînd la prima veghe semnalul şi celor care erau în 
cetăţuie şi celor care aveau paza portului, după ce a făcut un 
ocol în jurul portului, şi-a transportat în taină trupele către re- 
giunea dinspre răsărit a oraşului. 

Deodată răsunară trîmbiţele în același timp şi din cetăţuie, şi 
din port, şi de pe vasele care venind din largul mării acostaseră 
la țărm, scoţindu-se de pretutindeni strigăte, însoţite de o uriaşă 
hărmălaie, într-adins din locul unde era cea mai mică primejdie 
pentru tarentini. Între timp consulul păstră cu ai săi linişte. De 
aceea Diemocrates 5%, care fusese mai înainte comandantul flotei 
şi care acum întîmplător comanda acel sector al oraşului, cînd 
a văzut că în jurul său totul e liniştit, însă în celelalte părţi se 
aude zarvă şi strigăte de parcă ar fi fost scoase cu prilejul cuce- 
ririi unui oraş, temîndu-se ca nu cumva consulul să pornească 
atacul şi să înainteze în vremea întirzierii sale, îşi conduse garmni- 
zoana către fortăreață unde se stirnise cel mai grozav zgomot. 

După ce Fabius şi-a dat seama şi după timpul scurs, şi după 
liniştea însăşi — deoarece acum nu se mai auzea nici un glas 
acolo unde cu puţin mai înainte erau zarvă şi strigăte de oameni 
care se chemau la arme — că trupele au părăsit posturile, po- 
vunci să se alăture scările de acea parte a zidului unde cel cu 
urzeala trădării îi dăduse de ştire că face de pază cohorta bruttii- 
lor. Acolo au fost cucerite cel dintii meterezele zidului, cu spri- 
jinul bruttiilor care i-au primit de bunăvoie, şi pe acolo s-a tre- 
cut în oraş; apoi a fost sfărimată şi poarta cea mai apropiată, 
pentru ca trupele romane să intre cu unităţile lor în coloană com- 
pactă. Atunci, scoțîindu-se strigăte de luptă, romanii ajung în 
forum cam către revărsatul zorilor, fără să fie întîmpinaţi în cale 
de nici un vrăjmaş înarmat; acum însă, de pretutindeni, toţi ta- 
rentinii care luptau în cetăţuie şi în port se năpustiră asupra 
romanilor. 


XVI La intrarea în forum s-a încins o crîncenă bătălie, fără 
să fie totodată şi de lungă durată: căci tarentinul nu era deo- 
potrivă cu romanul nici prin avint, nici prin arme, nici prin 
meşteşugul războiului, nici prin vînjoşia şi tăria trupului. De 
aceea, abia apucaseră să arunce suliţele că au şi luat-o la sănă- 
toasa înainte de a se lupta piept la piept și, furişindu-se răzlețiţi 

pe ulițele cunoscute ale oraşului, au intrat în casele lor şi ale 
prietenilor lor. 

Două din căpeteniile lor, Nico şi Democrates, au căzut luptînd 
vitejeşte ; Philemenus, din îndemnul căruia se pornise trădarea 
romanilor şi trecerea de partea lui Hannibal, după ce s-a smuls 
din bătălie pornind în goana calului, la puţină vreme calul lui a 
fost văzut şi cunoscut pe cînd umbla rătăcind prin oraş fără că- 
lăreţ, dar trupul lui Philemenus n-a mai fost nicăieri găsit; în- 
deobște s-a crezut că acesta s-a prăvălit de pe cal căzînd în 
vreun puț descoperit. 

Însă pe Carthalo, comandantul garnizoanei punice, în vreme 
ce venea spre consul, fără arme, în amintirea ospitalităţii de 
care se bucurase tatăl său, întîlnindu-l în cale îl răpune un ostaş 
roman. 

Pretutindeni sînt măcelăriți, deopotrivă, carthaginezi, taren- 
tini şi cei înarmaţi şi cei dezarmaţi, fără osebire. Şi mulţi dintre 
bruttii sînt ucişi în tot locul, fie din greşeală, fie din pricina stră- 
vechii uri înrădăcinate în romani împotriva lor, fie pentru a face 
să dispară mărturia trădării, spre a se învedera că Tarentum a 
fost cucerit mai degrabă prin forţă şi prin arme. 

După acest măcel, s-a purces la prădarea oraşului. Se spune 
că au fost capturați 30000 de sclavi, o uriaşă cantitate de argint 
lucrat şi bătut în monezi şi 83000 de libre de aur şi atît de 
multe statui şi tablouri, încît aproape au egalat cantitatea ope- 
relor de artă capturate la Syracusa. Fabius arătă faţă de prăzi 
mai multă nepăsare decît Marcellus 5, ferindu-se să se înfrupte 
din capturi de asemenea soi ; cînd un scrib îl întrebă pe Fabius 
ce hotărăşte să se facă cu statuile de o uriaşă mărime — aces- 
tea reprezentau pe zei, fiscare cu chipul său deosebit, înfăţişaţi 
ca niște luptători — consulul dădu poruncă să fie lăsaţi 'taren- 
tinilor aceşti zei mîniaţi. Apoi zidul ce desparte oraşul de cetă- 
țuie 5 fu dărimat şi molozul îriprăştiat. 

În vreme ce se petrec acestea la Tarentum, Hannibal, după 
ce primi capitularea celor care împresuraseră Caulonea, cînd 
află de asediul Tarentului, porni într-acolo cu armata în marş 
forțat, gonind de zor şi ziua şi noaptea; dar, pe cînd se grăbea 
să-i sară în ajutor, auzind că oraşul a fost cucerit, spuse: „şi ro- 
manii au Hannibalul lor! Noi am pierdut Tarentum prin acelaşi 
şiretlic 5% cu care l-am cucerit“. 

Totuşi, ca să nu pară că şi-a întors armata din drum ca un 
fugar, îşi rindui tabăra cam la 5 000 de paşi de oraş, în locul 

unde oprise. Zăbovi acolo citeva zile şi apoi se retrase la Meta- 
pontum. De acolo Hannibal trimise noi metapontini cu o scri- 
soare ca din partea fruntașilor acelei cetăţi, la Fabius, în Taren- 
tum ; în această scrisoare îi spunea că ei vor preda Metapontum 
împreună cu garnizoana carthagineză dacă vor primi încuviinţa- 
rea din partea consulului că nu-i va pedepsi pentru trădarea lor 
dinainte. Fabius, convins că cele care i se aduseseră la cunoştinţă 
sînt adevărate, fixă ziua în care avea de gînd să se ducă la Me- 
tapontum şi încredinţă o scrisoare pentru acele căpetenii ; această 
scrisoare fu înmînată lui Hannibal. Într-adevăr, acesta bucurîn- 
du-se de izbîndirea şiretlicului său, convins că Fabius nu va putea 
fi înfrînt decît prin viclenie, îi întinde capcane nu departe de 
Metapontum. Fabius, cercetînd înainte de a ieşi din Tarentum 
auspiciile, acestea nu i-au fost în două rînduri prielnice. Cînd zeii 
tură consultaţi cu prilejul sacrificării victimelor, i-au prevestit şi 
haruspicii lui Fabius să se ferească de viclenia duşmanului şi de 
curse, 

Deoarece Fabius nu se prezentă la întîlnire în ziua hotărită, 
fură trimiși încă o dată metapontinii la Fabius ca să stăruie pe 
lîngă zăbavnic şi aceştia, fiind repede înşfăcaţi, de teama unor 
cercetări și mai grele, destăinuiră întinderea curselor. 


XVII La începutul acelei veri în care se petreceau aceste 
întîmplări, după ce în Hispania % P. Scipio a folosit toată iarna 
ca să atragă de partea sa simțămintele barbarilor, o parte «din 
ei prin daruri, altă parte prin înapoierea ostaticilor şi a prizo- 
nierilor, s-a înfățișat la el Edesco“!, un om vestit între căpe- 
teniile hispane. Soţia şi copiii lui se găseau la romani. Însă în 
afară de acest temei, pe acesta l-a atras chiar o înclinare 
sufletească hărăzită parcă de ursita, care îndepărtase toată Hispania 
de puterea carthagineză, apropiind-o în schimb de romani. Ace- 
leaşi motive i-au îndemnat, neîndoielnic, şi pe Indibilis și pe 
Mandonius &, căpeteniile întregii Hispanii, să-l părăsească pe 
Hasdrubal împreună cu toate trupele compatrioților lor, care se 
retrăseseră pe nişte înălţimi ce dominau tabăra carthagineză, de 
unde mergind pe culmile neîntrerupte își aveau asigurată retra- 
gerea către. romani. Cînd Hasdrubal băgă de seamă că forţele 
duşmane sporesc pe zi ce trece cu atitea trupe noi, iar că în 
schimb ale sale scad şi că, o dată cu acest început, toți vor .şovăi 
şi vor trece de partea taberei potrivnice dacă nu se va încumeta 
să pună ceva la cale, hotări să dezlănţuie lupta cît mai curind. 

Scipio era şi mai dornic de luptă atît în nădejdea de a face să 
crească izbînzile câştigate de dînsul, cit şi datorită faptului că el 
voia mai degrabă să se încaiere cu un singur comandant şi cu o 
singură armată decit cu toţi laolaltă şi în acelaşi timp, şi înainte 
de a se uni oștile duşmanilor. Totuşi el îşi sporise şi efectivele for- 
ţelor sale printr-un meşteşug oarecare, chiar şi pentru cazul că 
ar fi nevoit să lupte cu mai mulţi potrivnici deodată: fiindcă îşi 
dădu seama că n-are nevoie de vase, deoarece întreg ţărmul 
Hispaniei fusese evacuat de flotele punice, el retrase navele ro- 
mane la Tarraco şi-şi alătură şi aliaţii din marină trupelor sale 
de uscat. Şi arme doar avea din belşug, şi din cele capturate în 
Carthagina Nouă, adăugîndu-le şi pe acelea care după cucerirea 
orașului fuseseră făurite de numărul atît de ridicat al meşteşuga- 
rilor [din atelierele] % de acolo. 

La începutul primăverii, Scipio, ieșind din Tarraco în fruntea 
acestor trupe (căci se înapoiase de la Roma şi Laelius 9%, fără care 
el nu voia să întreprindă nici o acţiune *de mai mari proporţii), 
purcese înspre dușman. În calea lui Scipio — care străbătea toate 
ţinuturile pașnice şi prin hotarele oricărui norod trecea — era 
primit numai de aliaţi, care îl şi însoțeau — îi ieşiră cu oştile lor 
şi Indibilis şi Mandonius. 

Indibilis îi vorbi în numele amîndurora, însă nu ca un barbar 
cu nesocotință şi fără prevedere, ci mai degrabă cu respectul şi 
seriozitatea cuvenită, căutînd să justifice cît mai mult trecerea 
sa de partea romanilor ca fiindu-i necesară, fără însă să se fă- 
lească că a profitat de cel dintii prilej ivit: „căci el ştie că nu- 
mele de dezertor este urît în ochii vechilor aliaţi şi dă de bănuit 
şi celor noi, dar nici nu critică acest obicei al oamenilor, cu 
toate că numele de trădător stîrneşte scîrbă dintru început, pe 
temeiul trecerii de partea altei tabere“. 

Apoi el aminti serviciile sale aduse comandanților carthaginezi 
şi, dimpotrivă, lăcomia şi trufia acestora, precum şi tot alaiul de 
nedreptăţi aduse sieşi şi compatrioţilor săi. „Într-adevăr, pînă în 
această vreme a fost numai cu trupul de partea punilor; în schimb 
cu sufletul este de multă vreme de partea acelora unde el e în- 
credințat că se cinsteşte şi legea omenească şi cea zeiască. Se 
roagă în genunchi şi zeilor, care nu pot îndura silnicia şi strîm- 
bătăţile oamenilor, şi îl roagă şi pe Scipio ca trecerea sa de 
partea romanilor să nu-i fie socotită încercare de înşelăciune, 
dar nici să nu fie onorat pentru ea: dacă Scipio î] va pune la 

încercare chiar din acea zi, va ajunge să-l cunoască ce fel de 
om e; de aceea, după dovezile sale, să-i arate preţuire“. 

Scipio îi răspunse că dînsul întocmai aşa va face şi nu-i va 
socoti trădători pe cei care n-au respectat alianţa cu un popor $ 
la care nu exista nimic sfînt, nici în cele divine, nici în cele 
omeneşti. 

Aduşi apoi în faţa lor, soțiile şi copiii sînt de îndată înapoiaţi 
alor lor, cărora le curg lacrimi de bucurie. În acea zi ei fură 
oaspeţii lui Scipio. În ziua următoare el încheie alianţă cu dînşii 
şi apoi le dădu drumul să plece pentru a-şi aduce trupele. Înce- 
pînd din acea zi, hispanii făcură tabără laolaltă cu romanii, pînă 
cînd Scipio, avîndu-i pe ei drept călăuze, ajunse în faţa po- 
trivnicului. 


XVIII Cea mai apropiată oaste carthagineză întilnită de cea 
romană a fost aceea de sub comanda lui Hasdrubal, aproape 
de oraşul Baecula. În faţa taberei, punii aveau paza alcătuită 
din posturi de călăreţi. Velitii şi antesignanii, şi cei din avan- 
garda romană, îndată ce au ajuns acolo, mai înainte de a-și fi 
ales un loc pentru ridicarea castrului au pornit în iureş asupra 
vrăjmaşului cu atîta dispreţ, încît se învedera lesne de câtă băr- 
băţie era însufleţită fiecare din cele două tabere. Călăreţii duş- 
mani au fost goniţi în fugă şi neorînduială pînă în tabăra lor, iar 
unităţile romane erau cît pe aci să intre şi pe porţile ei. Într- 
adevăr, în cursul acelei zile romanii şi-au întocmit castrul cu sufle- 
tul plin de îndîrjire de a porni la luptă. În timpul nopţii însă, 
Hasdrubal îşi retrase trupele pe o măgură, pe culmea căreia se 
găsea un podiş întins; în spatele măgurii curgea un rîu care 
înconjura cu malurile lui povirnite şi prin faţă şi de jur împre- 
jur, poalele costişei. Mai la vale de podișul de pe culme se în- 
tindea un al doilea podiş, uşor povimit, împrejmuit de o coastă, 
dar nici acela nu mai uşor de urcat. 

În ziua următoare, FHasdrubal, cînd văzu linia de bătaie a 
vrăjmaşului în faţa castrului, trimise către podişul din urmă ca- 
valeria numidă, precum şi trupe uşor înarmate de baleari şi de 
africani. 

Scipio, mergînd călare printre steaguri şi şiruri de luptători 
romani, le arătă acestora pe vrăjmaşi, spunîndu-le următoarele : 
„Potrivnicul a ocupat măgurile, deoarece şi-a pierdut nădejdea 
de a se lua cu diînsul la piept în cîmp deschis şi acum stă în faţa 
romanilor bizuindu-se pe poziţia locului şi nu pe vitejie sau pe 

arme. Însă Carthagina Nouă, peste care au irecut ostaşii romani, 
a avut ziduri mult mai înalte. Nu li s-au putut împotrivi armelor 
sale nici măguri, nici cetăţui şi nici însăşi marea. Înălţimile pe 
care le-a ocupat vrăjmaşul nu vor avea un alt scop decit ca acesta 
să fugă sărind peste prăpăstii şi rîpi. EI însă le va zădănmici şi 
acea fugă“. 

Scipio dă ordin la două cohorte să pună stăpiînire, una pe gu- 
rile văii, pe unde trecea apa, iar cealaltă să ocupe drumul care 
ducea din oraş către ogoare, trecînd de-a curmezişul măgurii. 
Scipio însuşi îşi conduse trupele uşoare % care dăduseră peste cap 
posturile duşmanilor în ajun, către unităţile uşor înarmate ale 
vrăjmaşului care se instalaseră pe podişul de mai jos. La început, 
romanii păşiră pe locuri stîncoase, nefiind de altceva împiedicaţi 
decît de: greutăţile drumului. Apoi, cînd ajunseră în bătaia armelor 
de azvirlit ale vrăjmaşului; mai întîi o grindină de arme de tot 
felul fu aruncată asupra romanilor. La rîndu-le, şi aceştia răspun- 
seră cu bolovani care erau pretutindeni împrăştiaţi prin acele 
locuri, care erau numai buni de aruncat; aceasta o făceau nu 
numai ostaşii, ci şi gloata slujitorilor % amestecați cu luptătorii. 
Însă, cu toate că: urcuşul era greu şi romanii fură aproape covirșiți 
de împroşcăturile de lănci şi pietroaie, totuşi fiind deprinşi să 
urce zidurile, datorită şi îndirjirii lor, cele dintii şiruri de romani 
suiră pînă sus. Îndată ce ajunseră pe podiş şi puseră piciorul 
zdravăn pe teren, izgoniră din acel loc trupele uşoare şi de hăr- 
țuială ale vrăjmașului, care se simțeau în siguranță numai cînd se 
bizuiau pe distanță, dar cînd luptau piept la piept nu aveau nici 
o tărie şi după un mare măcel îi împinseră pînă către linia de 
bătaie aşezată pe podişul mai înalt de pe măgură. Atunci: Scipio, 
ordonînd trupelor sale biruitoare să străpungă mijlocul frontului 
duşman, îşi împărți celelalte trupe cu Laelius şi îi dă poruncă 
acestuia să ocolească costişa prin partea dreaptă pînă va nimeri 
un drum cu urcuşul mai domol; în vreme ce dînsul se năpusti 
din partea stîngă, după un scurt ocol tăbări asupra vrăjmaşului, 
lovindu-l din coastă. Ca urmare, mai întîi este dată peste cap linia 
de atac a punilor, în vreme ce aceştia, la strigătele care răsună 
din toate părţile în jurul lor, vor să replieze aripile şi să ţină piept 
vrăjmașului. În toiul acestei învălmăşeli apare și Laelius; şi pe 
cînd punii dau înapoi ca să nu fie atacați din spate, prima lor linie 
se deslînează, dind putinţa şi trupelor romane din centrul % fron- 
tului să urce măgura. Romanii n-ar fi fost niciodată în stare să 
urce o coastă atît de povirnită dacă şirurile vrăjmaşe ar fi rămas 

neclintite, mai ales că şi elelanţii fuseseră rînduiţi înaintea steagu- 
rilor carthagineze. 

În vreme ce măcelul era în toi în toate părţile, Scipio, care 
pornise în iureş cu aripa stîngă asupra celei drepte a potrivnicului, 
lupta mai ales împotriva flancurilor descoperite ale duşmanilor. 
Iată însă că acum nu se mai afla nici un loc deschis pentru ca 
aceştia să puată fugi, deoarece detaşamente romane ocupaseră 
amîndouă drumurile, şi pe cel din stînga, şi pe cel din dreapta, iar 
în urma fugii comandantului şi capilor oștirii carthagineze, fusese 
închisă şi poarta taberei: la toate acestea se mai adaugă şi în- 
vălmăşeala pricinuită de elefanții speriaţi, de care punii se te- 
meau ca de vrăjmaşi. De aceea acolo au fost măcelăriți ca la 
8 000 de oameni. 


XIX Hasdrubal, încă înainte de a începe lupta, după ce pusese 
repede mîna pe bănet şi trimisese înainte elefanții, strîngînd cît 
mai mulţi fugari cu putinţă, se îndreptă spre Pirinei, mergind de-a 
lungul fluviului Tagus. i 

Scipio punînd stăpînire pe tabăra duşmanilor, după ce a lăsat 
pe seama ostașilor toată prada, în afară de oamenii liberi, la nu- 
mărătoarea prizonierilor găsi zece mii de pedestraşi şi două mii 
de călăreţi. Pe hispani îi trimise pe toţi la vetrele lor fără preţ 
de răscumpărare, iar pe africani porunci quaestorului să-i vîndă. 
Cu acest prilej, puhoiul de hispani şi cei care se predaseră înainte 
şi cei căzuţi prizonieri în ajun, înconjurîndu-l pe. Scipio îl pro- 
clamară cu nemaipomenite strigăte rege. Atunci Scipio, după ce 
se făcu tăcere, le spuse printr-un crainic că „pentru dînsul cel 
mai măreț titlu este acela de imperator 7%, aşa cum l-au proclamat 
ostaşii săi. Titlul de rege, deşi de seamă pe alte meleaguri, la 
Roma însă e nesuferit. Dînsul are într-adevăr suflet regesc şi, 
dacă hispanii socotesc că cea mai aleasă însuşire în firea unui 
om este aceasta, atunci să i-l acorde în tăcere, dar să se ferească 
să-l rostească“. 

Barbarii îşi dădură seama de măreţia sufletească a lui Scipio, 
care, ajuns pe treapta cea mai înaltă a puterii, dispreţuieşte faima 
unui titlu în faţa căruia ceilalţi muritori stau încremeniţi, ca în 
faţa unei minuni. 

Apoi fură împărţite daruri regişorilor și căpeteniilor hispane, 
iar pe Indibilis îl pofti să-şi aleagă din marele număr de cai cap- 
turaţi, 300 de cai pe care îi doreşte el. 

În vreme ce quaestorul îi vindea pe africani din ordinul co- 
mandantului, trimise la Scipio pe un băieţandru de o frumuseţe 
deosebită, care se găsea între aceştia, fiindcă auzise că e de 
obiîrşie regească. Cînd Scipio îl întrebă cine e, al cui e şi pentru 
ce la această vîrstă a fost găsit în tabără, el răspunse că e, 
numid şi că cei din neamul lui îi spun Massiva. „Rămas orfan de 
tată, a fost crescut de Gaja, regele numizilor, bunicul lui după 
mamă ; diînsul a trecut în Hispania împreună cu unchiul său 
Masinissa, care venise de curind cu cavaleria sa în sprijinul 
carthaginezilor. Mai înainte niciodată n-a intrat în vreo luptă, 
fiind oprit de Masinissa din pricina vîrstei sale ; în ziua aceea 
în care punii s-au luptat cu romanii, el a ieşit pe ascuns, fără 
ştirea unchiului său, pe cîmpul de bătaie cu armele, luîndu-şi un 
cal. Acolo calul poticnindu-se, a fost trîntit şi dat peste cap, 
ca apoi să fie prins de romani“. Scipio dădu ordin ca numidul 
să fie supravegheat, după care sfirşi cu treburile care urmau să 
fie făcute în faţa tribunei ; apoi, după ce s-a retras în praetorium, 
chemîndu-l la dînsul pe Massiva îl întrebă dacă vrea să se întoarcă 
la Masinissa. Deoarece el spuse, curgîndu-i lacrimi de bucurie, că 
„într-adevăr, doreşte“, atunci Scipio îi dărui băiețandrului un 
inel de aur, o tunică tivită cu fir lat de purpură, o mantie 
hispană, o agrafă de aur şi un cal împodobit cu toate podoabele 
şi porunci să fie însoţit de călăreţi pînă unde vrea el. 


XX Apoi s-a ţinut un consiliu de război. Deoarece unii îl 
îndemnau să-l urmărească numaideciît pe Hasdrubal 71, Scipio so- 
coti că acest plan e primejdios. Dar pentru ca nu cumva Mago şi 
celălalt Hasdrubal 7? să-şi unească cu el forţele, trimise un corp 
de trupe numai ca să ocupe Pirineii”. Restul verii Scipio îl 
petrecu primind supunerea populațiilor Hispaniei. 

După cîteva zile de la bătălia de la Baecula, îndată ce Scipio 
se înapoiase la 'Tarraco, ieşind din Pădurea Castuloneană, co- 
mandanţii punilor, Hasdrubal, fiul lui Gisgo, şi Mago au venit 
din Hispania ulierior la Hasdrubal aducîndu-i un ajutor, deşi 
tirziu, în urma înfriîngerii suferite, totuşi destul de potrivit prin 
sfaturile în legătură cu planul continuării acestut război nu puţin 
împovărător. Acolo, consfătuindu-se şi cercetind care era starea 
de spirit şi simțămintele populaţiei hispane din fiecare provincie, 
numai Hasdrubal, fiul lui Gisgo, era de părere că „populaţia cele: 
mai îndepărtate regiuni a Hispaniei care se mărgineşte cu Oceanul 
şi oraşul Gades, care nu i-a cunoscut pînă acum pe romani, a 

rămas, datorită tocmai acestui fapt, destul de credincioasă cartha- 
ginezilor“. Celălalt Hasdrubal şi Mago erau de acord asupra fap- 
tului că datorită acţiunilor binefăcătoare ale lui Scipio au fost 
atraşi sufleteşte toate căpeteniile şi toţi locuitorii Hispaniei, şi 
aceştia nu vor înceta de a trece de partea romanilor pînă cînd toţi 
ostaşii hispani nu vor fi îndepărtați în cel mai mărginaş ţinut al 
acestei provincii, sau transportaţi în Gallia. De aceea, „chiar dacă 
senatul carthaginez n-ar fi luat această hotărîre, totuşi Hasdrubal 
ar fi trebuit să se ducă în Italia, unde e focarul războiului şi unde 
se va decide întreaga situaţie, şi totodată să-i ia şi pe toţi hispanii 
scoţîndu-i din Hispania, ca să nu mai audă de numele lui Scipio. 
Ca atare, ei au hotărît ca armata lui Hasdrubal, împuţinată atît 
din pricina dezertărilor din rîndurile ei, cît şi datorită înfrîngerii 
suferite, să fie întregită cu soldaţi hispani, iar Mago, după pre- 
darea oastei în mîna lui Hasdrubal, fiul lui Gisgo, să treacă în 
Baleare, avînd asupră-şi mari sume de bani pentru a recruta cu 
simbrie trupe auxiliare ; s-a mai hotărît ca Hasdrubal, fiul lui 
Gisgo, să intre cu armata adînc în Lusitania şi să nu mai dea 
piept cu romanii; luînd din întreaga cavalerie a lui Masinissa 
toată floarea călăreţilor, să se alcătuiască cu ei un corp de 
3 000 de călăreţi cu care să dea ajutor aliaţilor, cutreierînd prin 
Hispania de dincoace de Hyberus şi să prade oraşele şi ogoarele 
duşmanilor“. 

După ce au hotărît acestea, comandanții puni au plecat care 
încotro pentru a aduce la îndeplinire ceea ce stabiliseră. 

Acestea au fost evenimentele desfăşurate în Hispania în 
acel an. 

La Roma 4 renumele lui Scipio creştea din zi în zi. 

Pe cînd, pe de o parte, pentru Fabius era o fală faptul că 
Tarentum a fost cucerit, deşi mai mult prin vicleşug decît prin 
vitejie, pe de altă parte, faima lui Fulvius 75 scădea din ce în 
ce; chiar şi în jurul lui Marcellus circulau tot felul de zvonuri 
urite, căci în afară de faptul că fusese înfrînt cu prilejul primei 
ciocniri, îşi dusese la mijlocul verii ostaşii la Venusia, adăpostin- 
du-i în case, în vreme ce Hannibal cutreiera Italia. Potrivnicul 
lui Claudius Marcellus era tribunul plebei C. Publicius Bibulus. 
Acesta, chiar după cea dintîi luptă 76 în care Marcellus nu izbîn- 
dise, îl ponegrea mereu în toate adunările, izbutind să-l facă 
urît de plebe, şi acum susținea să i se retragă şi comanda. Totuşi, 
prietenii lui Claudius Marcellus au obţinut ca acesta, lăsînd la 
Venusia pe legatul său, să vină la Roma pentru a se dezvinovăţi 

împotriva acuzațiilor pe care i le aduceau potrivnicii săi şi să 
nu se discute ridicarea comenzii în lipsa lui. 

Din întîmplare, cam în aceeaşi vreme au venit la Roma şi 
Marcellus, pentru a îndepărta hula, şi consulul Q. Fulvius, în 
vederea ţinerii alegerilor. 


XXI În privinţa comenzii lui Marcellus, dezbaterile s-au ţinut 
în circul lui Flaminius, în faţa unei uriaşe adunări alcătuite din 
plebei şi din toate tagmele ; tribunul plebei l-a învinuit nu numai 
pe Marcellus, ci şi întreaga nobilime, spunînd că „prin înşelăciune 
şi prin tărăgănirea lucrurilor de către aceștia 7? s-a ajuns pînă 
acolo încît Hannibal să stăpînească de zece ani Italia, în care a 
vieţuit mai multă vreme decît în Carthagina. Poporul roman îşi 
culege roadele de pe urma prelungirii prerogativelor puterii lui 
Marcellus în felul acesta : oastea lui, în două rînduri decimată, îşi 
petrece vara stînd la adăpost, în case, în Venusia“ 76. 

Marcellus în aşa fel a răsturnat susţinerile tribunului plebei în 
cuvîntarea sa, prin amintirea isprăvilor sale, încît nu numai că a 
zădărnicit 7 propunerea în privinţa încetării comenzii sale, dar a 
doua zi toate centuriile într-o unanimitate fără seamăn l-au ales 
consul. Îi este dat coleg T. Quinctius Crispinus, care atunci era 
praetor. În ziua următoare fură aleşi praetori P. Licinius Crassus 
Dives 5%, marele pontifice, P. Licinius Varus 8!, Sex. Iulius Caesar &, 
Q. Claudius Flamen 8. 

În zilele alegerilor, cetatea Roma a fost tulburată de trăda- 
rea Etruriei 81. Începutul acestui act e pus însă pe seama arreti- 
nilor în analele lui C. Calpurnius, care fusese numit propraetor 
al acelei provincii. De aceea, numaidecît fu trimis acolo Mar- 
cellus, consulul designat, ca să cerceteze situaţia şi, dacă gă- 
seşte de cuviinţă, să-şi cheme acolo armata, strămutînd războiul 
din Apulia în Etruria. Încremeniţi de spaima sosirii lui Marcellus, 
etruscii s-au și potolit. 

Solilor tarentinilor care ceruseră pace şi să se bucure de li- 
bertate şi de legile lor, senatul roman le-a răspuns să revină după 
ce se va înapoia la Roma consulul Fabius. 

În acel an s-au celebrat din nou jocurile, şi cele romane şi 
cele plebeie, durînd cîte o zi. Atunci au fost edili curili C. Cor- 
nelius Caudinus şi Sulpicius Gaiba, iar edili ai plebei, C. Servilius 
şi Q. Caecilius Metellus. Lui Servilius i s-a contestat legalitatea 
alegerii sale ca tribun al plebei şi în trecut, şi acum ca edil, pen- 

tru că, în pofida zvonurilor împrăștiate vreme de zece ani că tatăl 
său a fost ucis de boii din împrejurimile Mutinei în calitate de 
triumvir agrar, se ştia bine că el trăieşte şi se află în mîna 
duşmanului. 


XXII În al unsprezecelea an de război cu punii au intrat în 
consulat M. Marcellus, pentru a cincea oară (dacă i se numără şi 
consulatul 8% pe care nu l-a îndeplinit, fiind ales prin călcarea 
rînduielilor religioase), şi T. Quinctius Crispinus. Ambilor consuli 
li s-a încredinţat prin decret Italia şi cele două armate ale consu- 
lilor din anul trecut (a treia oaste se găsea în Venusia şi avea 
în fruntea ei pe Marcellus), astfel încît din trei armate să-și 
aleagă două, acelea pe care le vor ei, iar a treia să fie în- 
credinţată celui căruia îi va cădea la sorţi Tarentum şi provincia 
sallentinilor. Celelalte provincii s-au distribuit praetorilor asttel : 
cea urbană — lui P. Licinius Varus, lui P. Licinius Crassus, 
marele pontifice — praetura asupra străinilor şi unde va mai 
hotări senatul să se ducă, lui Sex. Iulius Caesar — Sicilia, lui 
Q. Claudius Flamen — Tarentum. 1 s-a prelungit comanda pe 
un an şi lui Q. Fulvius Flaccus, pentru a exercita puterea în 
provincia Capua împreună cu o legiune, aceea pe care o avusese 
praetorul T. Quinctius. 1 s-a prelungit comanda şi lui C. Hostilius 
Tubulus, pentru ca să-l înlocuiască pe C. Calpurnius în funcţia 
de propraetor în Etruria, avînd la dispoziţie două legiuni. 

Şi lui L. Veturius Philo i s-au prelungit prerogativele puterii 
pentru a conduce mai departe provincia Gallia, împreună cu 
aceleaşi două legiuni pe care le avusese ca praetor. Ceea ce s-a 
decretat de către senat şi s-a propus în adunarea poporului în 
privinţa prelungirii comandamentului pentru L. Veturius, la fel 
s-a făcut şi pentru C. Aurunculeius, care a primit provincia Sar- 
dinia împreună cu două legiuni. l-au mai fost date pe deasupra 
pentru apărarea provinciei şi 50 vase lungi pe care i le trimisese 
din Hispania P. Scipio. Şi lui P. Scipio şi lui M. Silanus li s-au 
dat prin decret Hispaniile şi armatele lor pentru un an. Din cele 
80 vase, fie aduse din Italia, fie capturate de la Carthagina 
Nouă şi pe care Scipio le avea cu sine, a primit ordin să trimită 
50 în Sardinia, deoarece umblau zvonurile că în Carthagina se 
pregăteşte în acel an o mare flotă: „punii vor năpădi cu două 
sute de vase pe ţărmul, şi cel al Italiei, şi cel al Siciliei, şi cel 
al Sardiniei“, 

Şi în Sicilia comandamentele s-au distribuit astfel: lui Sex. 
Caesar i s-a dât armata de la Cannae; „M Valerius Laevinus — 
căci şi lui i se prelungise comanda — a primit flota alcătuită din 
70 de vase, care erau în Sicilia, şi să-şi alăture la ea şi cele 30 de 
vase care anul trecut fuseseră la Tarentum ; cu această flotă de 
100 de vase, dacă el găseşte cu cale, să treacă în Africa ca s-o 
prade“. 

I s-a prelungit comanda şi lui P. Sulpicius pentru un an, avînd 
provinciile Grecia şi Macedonia şi aceeaşi flotă. 

Nu s-a adus nici o schimbare în privinţa celor două legiuni 8 
care staționau în împrejurimile Romei. S-a încuviințat consulilor 
să înroleze trupe de completare cu efectivele de care au nevoie. 
În acel an, statul roman * a fost apărat de 23 de legiuni. 

Şi praetorului urban P. Licinius Varus i s-a dat însărcinarea 
ca să repare 37 de vase lungi vechi care se aflau la Ostia şi să 
completeze echipajele flotei cu marinari aliaţi pentru alte 20 de 
vase noi, pentru a putea supraveghea ţărmul mării din vecinătatea 
oraşului Roma cu o flotă de 50 de vase. C. Calpurnius a fost oprit 
să se mişte cu armata de la Arretium pînă cînd nu va sosi înlo- 
cuitorul său. La fel şi lui Tubulus i s-a dat ordin să ia seama 
îndeosebi să nu se urzească noi uneltiri. 


XXIII Praetorii au plecat în provincii. Pe consuli însă îi re- 
ținea pe loc un temei de ordin religios, pentru că aducîndu-li-se 
la cunoştinţă cîteva minuni, jertfele de ispăşire nu dădeau semne 
prielnice. Din Campania venise ştirea că „în Capua au fost lo- 
vite de trăsnete două temple, al Fortunei şi al lui Marte, precum şi 
cîteva morminte ; la Cumae, nişte şoareci au ros aurul din templul 
lui Jupiter“. Iată cum neîntemeiatele credinţe religioase îi viră 
pe zei chiar în lucrurile cele mai neînsemnate; „la Casinum 
s-a aşezat în forum un uriaş roi de albine“; şi apoi „la Ostia, 
zidul şi poarta au fost trăsnite ; la Caere un vultur a zburat în 
templul lui Jupiter ; la Volsinii, dintr-un lac a izvorit sînge“. 

Pentru aceste minuni s-au făcut rugăciuni publice o zi în- 
treagă. Vreme de citeva zile s-au adus jertfe de vite mari, fără 
însă să se constate semne prielnice, şi multă vreme nu s-a. 
dobiîndit împăcarea zeilor. Ivirea semnelor prevestitoare de rău 
a abătut urgia pe capul consulilor, pentru ca în schimb să ră- 
mînă republica nevătămată. 

Jocurile apollinare fuseseră desfăşurate pentru întîia oară de 
către praetorul P. Cornelius în vremea [consulilor] Q. Fulvius şi 

[Ap. Claudius] % ; cu începere de atunci, toți praetorii urbani 
le-au organizat ; însă le făgăduiau în fiecare an, fără să le hotă- 
rască o zi anumită. 

În acel an o ciumă cumplită s-a abătut asupra oraşului şi sa- 
telor, dar cu toate acestea molima a căşunat mai mult boală lungă 
decît pierderi de vieţi. Pentru a scăpa de acea molimă s-au săvîrşit 
slujbe publice în întreaga cetate pe la răspîntii iar praetorul P. Li- 
cinius Varus primi poruncă să propună un proiect de lege în 
faţa adunării poporului, ca jocurile apollinare să fie celebrate 
întotdeauna într-o zi fixă. El a fost cel dintii care a hărăzit și 
desfăşurat jocurile cu trei zile înaintea nonelor lui iulie. Cu în- 
cepere de atunci această zi”! de sărbătoare a fost păstrată în 
fiecare an. 


XXIV În privinţa arretinilor şi zvonurile erau din zi în zi 
mai îngrijorătoare, iar neliniştea senatorilor creştea tot mai mult. 
De aceea s-a scris lui C. Hostilius să nu amîne primirea ostati- 
cilor din partea arretinilor; în această privință a fost trimis 
C. 'Terentius Varro cu împuternicirea de a-i lua în primire şi a-i 
aduce la Roma. Cînd acesta a sosit, numaidecît Hostilius a po- 
runcit ca o legiune care își avea castrul așezat înaintea oraşului 
Arretium să intre în oraş, unde a rînduit posturi în locuri potrivite ; 
după aceasta, fură chemaţi în forum senatorii şi li se porunci să 
dea ostatici. Deoarece senatul [din Arretium] a cerut o păsuire de 
două zile pentru a chibzui, Varro le-a declarat : „sau ei înşişi să 
dea imediat ostatici sau, în caz contrar, va lua zălog a doua zi pe 
toţi copiii senatorilor“. Apoi ordonă şi tribunilor militari, şi coman- 
danţilor trupelor aliate, şi centurionilor :să pună străji la porţi, 
pentru ca nimeni să nu iasă în timpul nopţii. Ordinul însă s-a 
îndeplinit cu prea mare delăsare şi nebăgare de seamă, de aceea 
şapte căpetenii ale senatului au scăpat împreună cu copiii lor, 
înaintea căderii nopţii, pînă să se pună străjile la porţi. Cum s-a 
crăpat de ziuă, a doua zi, cind au început să fie strigaţi în forum 
senatorii, s-a constatat lipsa lor şi, ca urmare, averile fugarilor * 
au fost confiscate. S-a primit din partea celorlalţi senatori 120 de 
ostatici, copiii acestora, care au fost încredinţaţi lui C. Terentius, 
spre a fi duşi la Roma. Acesta zugrăvi întreaga situaţie în senat, 
în culori şi mai mohorîte decît dăduseră de bănuit înainte. De 
aceea, însuşi C. Terentius a primit dispoziţia să conducă la Arre- 
tium o legiune, cea de-a doua din cele urbane — de parcă ar fi 
amenințat să izbucnească răscoala în Etruria — iar acea legiune 

s-o ţină pentru paza oraşului Arretium. S-a găsit cu cale ca 
C. Hostilius 9% să străbată cu cealaltă oaste toată provincia şi să 
aibă grijă să nu se ivească vreun nou prilej pentru cei dornici de 
schimbarea situaţiei. 

Îndată ce C. Terentius a sosit cu legiunea la Arretium a cerut 
mai marilor cetăţii cheile oraşului; deoarece aceştia i-au spus 
că nu le găsesc, el şi-a dat bine seama că nu au fost pierdute din 
nebăgare de seamă, ci mai degrabă au fost ascunse prin înșelă- 
ciune şi atunci el a făcut la toate porţile alte chei şi a îngrijit 
ca să aibă totul în puterea sa. Apoi îi atrase atenţia în chip 
stăruitor lui Hostilius să nu se bizuie pe faptul că chiar dacă 
etruscii nu se vor răscula îi va observa îndeaproape să nu poată 
face nici o mişcare. 


XXV După aceasta, în senatul roman s-a încins o mare stadă 
în privinţa tarentinilor?i, fiind de faţă şi Fabius %, care luase 
apărarea chiar el celor pe care îi cucerise cu armele, în vreme 
ce alţii, dimpotrivă, se arătau înverşunaţi, iar cei mai mulți îi 
puneau pe aceeaşi treaptă de vinovăţie şi de osîndire cu cam- 
panii 9. Însuşindu-şi părerea lui M. Acilius, s-a dat un senatus- 
consultum prin care se hotăra ca orașul să fie ţinut sub pază 
de o garnizoană şi toţi tarentinii să rămînă în incinta zidurilor; 
mai târziu, cînd situaţia Italiei va fi mai liniştită, chestiunea ta- 
rentinilor *? să se ia din nou în dezbatere. Și în privinţa lui 
M. Livius, comandantul garnizoanei din cetăţuia tarentină s-au 
sfădit într-o discuţie nu mai puţin aprinsă, deoarece, pe de o 
parte, unii senatori cereau ca Livius să fie mustrat printr-un 
senatus-consultum, învinuindu-l că Tarentum, din pricina nesoco- 
tinţei % lui, s-a predat duşmanilor, în vreme ce alţii propuneau să 
i se decermne o răsplată, pentru că a apărat cetăţuia vreme de 
cinci ani încheiaţi, iar Tarentum a fost recucerit mulțumită 
numai strădaniilor lui ; alţii, cumpănind între cele două păreri, 
spuneau că hotărîrea în privinţa lui Livius trebuie dată în seama 
censorilor, pentru că nu e de competenţa senatului. Şi Fabius a 
fost de această părere ; totuşi, ca adăugire,. a declarat că da, în- 
tr-adevăr, Tarentum a fost cucerit mai ales prin sforțările lui 
Livius, aşa cum îndeobște fusese mereu trimbiţat de prietenii săi 
în senat: „Într-adevăr, dacă acest oraş n-ar fi fost pierdut, n-ar 
fi fost recucerit“. 

Unul din consuli, T. Quinctius Crispinus a plecat cu comple- 
tările la armata pe care o comandase Q. Fulvius Flaccus, în 

Lucania. Pe Marcellus îl ţineau în loc tot soiul de oprelişti reli- 
gioase, între care aceca că, după ce făgăduise în timpul bătăliei 
de la Clastidium % cu gallii să înalțe un templu în cinstea Onoa- 
rei şi Virtuţii 1%, împlinirea făgăduinţei sale era împiedicată de 
pontifici, deoarece ei spuneau că nu se cuvine să se dedice un 
singur sanctuar la două divinități; că dacă s-ar întîmpla să fie 
lovit de trăsnet ori s-ar ivi vreo minune într-însul, slujba de 
ispăşire ar [i anevoioasă, deoarece nu s-ar putea şti în cinstea 
căreia dintre cele două zeități se face slujba de ispășire; „de 
altfel nici nu se îngăduie jertfirea unei singure victime în cinstea 
a două [zeități] 10!, decît numai unor anumiţi zei şi după anu- 
mite rînduieli“. În chipul acesta s-a mai adăugat şi clădirea tem- 
plului Virtuţii, grăbindu-se ridicarea lui ; şi totuşi nu Marcellus 
a fost cel care a inaugurat aceste temple. În sfîrşit, după toate 
acestea el plecă cu trupele de completare la armata pe care o 
lăsase anul trecut la Venusia. 

Crispinus încercă să asedieze Locri din ţinutul bruttiilor pen- 
tru că era convins că [cucerirea] 1% Tarentului i-a adus mare 
faimă lui Fabius, făcuse rost de tot felul de tormente 1% şi maşini 
de război pe care le transportase din Sicilia. În acelaşi scop re- 
curse şi la flota care trebuia să acţioneze către partea dinspre 
mare a oraşului. El însă a renunţat la împresurare pentru că Han- 
nibal înaintase cu trupele pînă la Lacinia şi se zvonise că colegul 
său, cu care voia să se unească, a plecat cu armata din Venusia. 
De aceea Crispinus s-a înapoiat din Bruttium în Apulia; între 
Venusia şi Bantia !! şi-au așezat amîndoi consulii trupele în două 
castre, la mai puţin de 3000 de paşi depărtare unul de altul. 
Către aceeaşi regiune s-a îndreptat şi Hannibal, după ce a înde- 
părtat războiul de la Locri. Acolo, ambii consuli, semeţi din fire, 
aproape zilnic îşi rînduiau trupele în formaţie de atac, nădejdea 
fiindu-le neîndoielnică că dacă duşmanul se va încumeta să dea 
piept cu două armate consulare unite, războiul va putea fi ter- 
minat, 


XXVI Hannibal se bătuse în două rînduri cu Marcellus anul 
trecut şi fusese şi biruitor, şi învins ; dar după cum era încredin- 
țat că n-ar fi avut nici nădejdi, dar nici teamă, fără motiv înte- 
meiat, dacă ar fi fost nevoit să lupte tot cu el, la fel era convins 
că nu va fi în stare să fie deopotrivă cu amîndoi consulii, înfrun- 
tîndu-i în acelaşi timp. De aceea, bizuindu-se pe de-a întregul 
pe vicleniile sale, îşi căută un loc pentru întinderea de capcane 1%. 

Cu toale acestea se dădeau uşoare ciocniri între amîndouă tabe- 
rele cu rezultate schimbătoare ; deoarece consulii erau încredinţaţi 
că ei sînt în măsură prin asemenea hărţuieli să facă să treacă toată 
vara şi socotind că totodată poate fi şi Locri împresurată, îi scriu 
lui L. Cincius să treacă din Sicilia cu flota şi să se ducă la Locri. 
Şi pentru a putea fi atacate şi zidurile cetăţii dinspre uscat, ei au 
poruncit să fie dus acolo şi corpul de armată din Tarentum care 
era în garnizoana oraşului. După ce i-au fost dezvăluite lui Hanni- 
bal de către cîţiva locuitori din Thurii aceste măsuri care aveau 
să fie luate în chipul acesta, el trimise trupe să ocupe drumul către 
Tarentum. Acolo, la poalele măgurii Peteliei 1% a aşezat într-un 
loc ascuns 3 000 de călăreţi şi două mii de pedestrași. Cînd roma- 
nii ajunseră acolo, fără să cerceteze terenul, ca la două mii de 
luptători din rîndurile lor fură măcelăriți şi aproape 1 500 prinşi, 
iar ceilalţi împrăştiindu-se, s-au întors la Tarentum, fugind peste 
ogoare şi prin păduri. 

Între tabăra punică şi cea romană era o măgură împădurită, 
care nu fusese ocupată de nimeni la început, deoarece romanii 
nu ştiau cum se înfățișa partea dinspre tabăra duşmanilor. Hanni- 
bal fusese încredinţat că această înălţime e cît se poate de potri- 
vită pentru întinderea unor curse. De aceea, trimiţind în cursul 
nopţii cîteva pîlcuri de călăreţi numizi, aceştia se ascunseseră în 
mijlocul codrului ; între timp nici unul din cei de strajă nu făcea 
vreo mişcare, ca să nu fie zăriți de departe, nici armele lor nici 
ei înşişi. Îndeobşte, ostaşii din castrul roman fremătau, spunînd 
că trebuie ocupată acea măgură şi întărită pentru a fi transtor- 
mată în redută, ca nu cumva, dacă Hannibal ar pune stăpînire 
pe ea, să-l vadă pe duşman stîndu-le ca pe grumaz. Această situa- 
ție îl zădări şi pe Marcellus, care-i spuse colegului său: „De ce 
n-am merge chiar noi înşine, însoţiţi de vreo cîţiva călăreţi, să 
facem recunoaşterea ? Cercetînd cu ochii noştri cum arată situaţia, 
ni se va înlesni putinţa să luăm o hotărîre mai sigură“. Crispinus 
încuviinţind, consulii pornesc într-acolo însoţiţi de 120 călăreţi, 
dintre care 40 erau din Fregellae, iar ceilalți etrusci, i-au întovă- 
răşit şi tribunii militari M. Marcellus, fiul consulului, şi A. Manlius 
şi, în acelaşi timp, şi doi comandanţi ai trupelor aliate, L. Arrenius 
şi M. Aulius. 

Unii analişti au istorisit că în acea zi, cînd consulul Niarcellus 
a săvirşit jertfele, la cea dintii victimă s-a găsit ficatul fără lobul 
din dreapta, iar la al doilea sacrificiu toate măruntaiele au apărut 
ca de obicei, însă lobul din dreapta chiar ceva mai mare. De bună 

seamă nici haruspiciului nu i-a fost pe plac acest lucru, deoarece 
— spunea el — numaideciît fuseseră văzute la a doua victimă 
jertfită lîngă nişte măruntaie 1% trunchiate şi urîte, altele prea 
arătoase, 


XXVII Însă pe consulul Marcellus îl stăpînea o dorinţă atît de 
aprigă de a se lupta cu Hannibal, încît întotdeauna era încredin- 
ţat că tabăra sa nu e îndeajuns de aproape de cea a vrăjmaşului. 
Şi cu acel prilej, ieşind dintre parapetele castrului, a dat con- 
semnul ca în cazul că el va găsi prielnice poziţiile pe măgura 
unde se duc ei să facă recunoaşterea, toți ostaşii să fie gata la 
posturi, să-şi strîngă poverile şi să-l urmeze înspre acel loc. 

În faţa castrului său se întindea un şesuleţ; de acolo pornea 
către acea costişă un drum deschis şi văzut din toate părţile. 
Numizii rînduiseră acolo o iscoadă, nicidecum în nădejdea unei 
isprăvi atît de strălucite, ci ca să poată pune mîna pe romanii 
care colindau după nutreţ ori după lemne, îndepărtîndu-se prea 
mult de castru; şi atunci iscoada dădu semnal numizilor ca să 
iasă deopotrivă toţi din ascunzătorile lor. Numizii, care trebuiau 
să iasă în întîmpinarea vrăjmaşului chiar de pe creasta măgurii, 
n-au apărut acolo pînă ce n-au făcut un înconjur, pentru a le tăia 
romanilor drumul din spate. Atunci au răsărit de pretutindeni 
toți numizii şi scoțind strigăte au pornit atacul. Deşi consulii se 
găseau în acea vale din care nu puteau nici să scape pornind spre 
culmea ocupată de potrivnic, nici să se retragă, deoarece fuseseră 
înconjurați pe la spate, totuşi ar fi fost în stare să prelungească 
lupta mai multă vreme, dacă fuga începută de etrusci m-ar fi 
stîmit panică în rîndurile celorlalţi. Cu toate acestea, fregellanii, 
deşi părăsiţi de etrusci, n-au curmat lupta câtă vreme consulii au 
înfruntat atacul teferi şi nevătămaţi, îmbărbătînd şi luptînd ei 
înşişi cot la cot cu ei; dar după ce amîndoi consulii fură răniţi şi 
cînd îl văzură chiar pe Marcellus străpuns de o suliță prăbuşin- 
du-se, fiind lovit de moarte, atunci au fugit şi fregellanii (însă 
foarte puţini dintre ei mai rămăseseră în viaţă), împreună cu 
consulul Crispinus, rănit şi el de două săgeți şi cu tînărul Mar- 
cellus, la rîndu-i şi el rănit. A fost doborit şi tribunul militar 
A. Manlius ; din cei doi comandanţi ai aliaţilor, U. Aulius a fost 
ucis, iar L. Arrenius luat prizonier; şi dintre lictorii consulilor 
cinci au căzut în mîna vrăjmaşilor, ceilalţi au fost fie omoriţi, fie 
că au scăpat o dată cu celălalt consul; 43 călăreți au căzut ori 
în luptă, ori în timpul fugii, iar 18 prinşi de vii. 

Atunci când ostaşii din castru îl văd pe unul dintre consuli şi 
pe fiul celuilalt consul răniţi, precum şi resturile atît de împuţinate 
ale nefericitei expediţii înapoindu-se în tabără, în castrul roman 
s-a dat alarma „să se alerge în ajutorul consulilor“. 

De altfel moartea lui Marcellus a meritat să fie deplinsă nu 
atît datorită vîrstei sale (căci era trecut de 60 de ani), şi nici dato- 
rită faptului că, în ciuda experienţelor sale de comandant călit, se 
dovedise totuşi atît de neprevăzător, ci datorită faptului că pri- 
mejduindu-se pe sine şi pe colegul său, adusese pe muche de 
prăpastie aproape şi întreaga republică. 

Aş face prea multe ocoluri în jurul unui singur subiect, dacă 
aş căuta să mă călăuzesc după toate spusele diferiților autori în 
privința morţii lui Marcellus. Lăsîndu-i la o parte pe alţii, îl 
amintesc pe Coelius 1%3 care dă trei versiuni 1% ale acestei întim- 
plări: una s-a transmis povestită din gură în gură, alta scrisă 
după elogiul funebru rostit de fiul lui Marcellus, care luase parte 
la această luptă; a treia versiune o zugrăvește însuşi analistul 
după cele cercetate şi aflate de el personal. Însă, deşi sînt nepo- 
triviri în cele istorisite, totuşi cei mai mulţi analişti scriu că Mar- 
cellus ieşise din castru pentru recunoaşterea locului, în schimb 
toţi menţionează că Marcellus a căzut într-o capcană. 


XĂVIII Hannibal, convins că a pricinuit mare spaimă în duş- 
mani prin moartea unui consul şi rănirea celuilalt, ca să nu piardă 
acest prilej, de îndată îşi mută tabăra pe măgura unde se dăduse 
lupta. Acolo, găsindu-i trupul lui Marcellus, îl îngropă. 

Crispinus îngrozit şi de moartea colegului său, şi de rana sa, 
plecă în tăcere în noaptea următoare şi după ce ajunse în munţii 
cei mai apropiaţi, îşi întocmi tabăra acolo într-un loc înalt şi 
apărat din toate părţile. Acolo însă amîndoi comandanții potrivnici 
se mișcau cu mare băgare de seamă, unul pentru a întinde cap- 
cane, celălalt pentru a se feri de ele. 

O dată cu trupul lui Marcellus, Hannibal a pus mîna şi pe 
inelul 110 lui cu pecete. De aceea Crispinus, temîndu-se ca nu 
cumva Hannibal să urzească vreun şiretlic, inducînd pe unii în 
eroare cu acest inel, trimisese ştafete la cetăţile cele mai apropiate 
din jur ca să le dea de ştire că „colegul său a fost ucis şi că vrăj- 
mașul a pus stăpînire pe inelul lui; prin urmare, să nu dea cre- 
zare nici unei scrisori ticluite cu numele lui Marcellus“. 

Cu puţin înainte de aceasta, în vreme ce sosise la Salapia li! 
ştafeta consulului, a fost adusă și scrisoarea ticluită de Hannibal 

în numele lui Marcellus, prin care spunea că „el va veni la Salapia 
în noaptea următoare. Ostaşii care erau în garnizoană să fie gata, 
pentru cazul că el ar avea nevoie de vreun ajutor din partea lor“. 

Salapitanii însă au băgat de seamă şiretlicul, deoarece erau 
încredinţaţi că Hannibal abia aşteaptă acest prilej ca să se răzbune 
pe ei, fiind mîniat nu numai din pricina trădării Salapiei, dar şi 
de uciderea călăreţilor !!2 lui. De aceea trimit înapoi ştafeta lui 
Hannibal (care de fapt era un dezertor roman), pentru ca ostaşii 
salapitani să rinduiască cele ce vroiau să facă, fără martori; ei 
distribuie posturi pe ziduri în punctele importante ale oraşului. 
dau îndrumări ostaşilur1!% de pază şi celor din schimburile de 
noapte să fie şi mai atenţi pentru acea noapte, iar în jurul porţii 
pe unde credeau că va veni vrăjmașul, rînduiesc de pază toată 
floarea ostăşimii lor. Cam pe la straja a patra din noapte, Hannibal 
se apropie de Salapia. Cele dintîi rînduri ale coloanei punice erau 
alcătuite din dezertori romani, care aveau şi arme romane. 

Cind aceştia sosesc la poarta cetăţii, deoarece toţi vorbeau lati- 
neşte, trezesc străjile şi cer să li se deschidă poarta: „Vine 
consulul !“ Prefăcîndu-se că sînt treziţi de glasul acestora, străjile 
încep să facă zarvă, să se învălmăşească, să se vînzolească în sus 
şi-n jos şi să se îngrămădească la poartă. Poarta fusese mai întîi 
închisă cu un grilaj !!1 care cobora alunecînd ; unii din salapitani 
ridicară acum grilajul cu frînghiile, iar alţii îl traseră în sus cu 
ajutorul acestor frînghii pînă la o oarecare înălţime, cit să poată 
trece ostaşii mergînd în picioare, fără să se aplece. Abia li se dădu 
îndeajuns drumul înăuntru, că dezertorii se şi luară la întrecere 
să dea buzna pe poartă ; şi după ce intrară cam şase sute dintre 
ei, se dădu drumul la funia de care era agăţat grilajul, căzînd cu 
mare zgomot. Unii din salapitani se năpustesc asupra dezertorilor, 
care îşi atirnaseră nepăsători armele 115 pe umăr după marşul pe 
care-l făcuseră, de parcă intraseră printre oameni paşnici; alţi 
salapitani vîră groaza în dușmani, aruncînd din tumul de la poarta 
acelui zid cu pietroaie, cu pari ascuţiţi, cu sulițe. 

Hannibal, prins în felul acesta în propria-i înşelăciune, se 
îndepărtă de Salapia, îndreptîndu-se acum către Locri, pentru a 
despresura această [cetate] 118 pe care L. Cincius o asedia cu cea 
mai mare străşnicie, cu tot soiul de lucrări şi maşini de război de 
toată mîna, aduse din Sicilia. 

Lui Mago, cînd i s-a dat de ştire moartea lui Marcellus, i-a 
fulgerat la început nădejdea că va păstra cetatea cu toată încre- 
derea şi că o va apăra ; apoi a venit o ștafetă din paitea lui Hanni- 

bal cu ştirea „că şi-a trimis înainte cavaleria numidă, iar cl urmează 
să vină cu coloanele de pedestraşi, cu cea mai mare iuţeală cu 
putinţă“. 

De aceea, cînd Mago a băgat de seamă că se apropie numizii, 
în urma semnalelor din ascunzătoare date de iscoade, el însuşi se 
năpusteşte în iureş, plin de semeţie, asupra vrăjmaşului pe poarta 
deodată deschisă. Dar la început lupta a fost nehotărîtoare, pentru 
că Mago îi luase pe romani prin surprindere, fără să fie deopotrivă 
cu ei în forţe ; apoi însă, cînd pe deasupra au sosit şi alţi numizi, 
în rîndurile romanilor a fost pricinuită atita panică, încît pretutin- 
deni au fugit spre mare la vasele lor, părăsindu-şi lucrările şi 
mașinile de război cu care izbeau în ziduri. 


În chipul acesta a fost despresurată Locri, în urma sosirii iui 
Hannibal. 


XXIX Cînd Crispinus prinse de veste că Hannibal a plecat în 
Bruttium, porunci tribunului militar M. Marcellus :!7 să ducă la 
Venusia oastea pe care o comandase colegul său; el porni cu 
legiunile sale la Capua, abia răbdînd zdruncinarea lecticii, din 
pricina grelelor răni primite. Crispinus trimise la Roma o scrisoare, 
aducînd la cunoştinţă moartea consului Marcellus şi în ce mare 
strimtoare se găseşte el; mai scria că „nu poate veni la Roma 
pentru ţinerea alegerilor, deoarece crede că nu va putea îndura 
zdruncinăturile drumului, şi apoi este neliniștit şi în privinţa Taren- 
tului, ca nu care cumva Hannibal să-şi îndrepte într-acolo trupele 
din ţinutul bruttiilor; de aceea are nevoie să i se trimită nişte 
legaţi la el, aleşi dintre oameni iscusiţi, cu care vrea să discute în 
privinţa situaţiei republicii“. 

Dindu-se citire acestei scrisori, s-a stîrnit pe de o parte, şi 
mare jale din pricina morţii consulului Marcellus şi, pe de altă 
parte, şi teamă în privinţa celuilalt. De aceea, senatul trimise şi 
pe fiul lui Q. Fabius la oastea !!% din Venusia şi trei legaţi la 
consul, şi anume pe Sex. Iulius Caesar, pe L. Licinius Pollio şi pe 
L. Cincius Alimentus 1!?, pe acesta din urmă după ce se întorsese 
cu cîteva zile mai înainte din Sicilia. Acestora li se porunci să-i 
dea de veste consulului că dacă nu poate veni el însuşi în persoană 
la Roma pentru ţinerea comiţiilor, cînd va ajunge pe teritoriul 
Romei să numească un dictator în vederea alegerilor. „Dacă 
consulul va fi plecat la Tarentum, atunci praetorul Q. Claudius 12 
să dispună trimiterea legiunilor de acolo în acea regiune unde 
poate apăra cît mai multe oraşe de-ale aliaților“, 

În aceeaşi vară M. Valerius!2! a trecut din Sicilia în Africa 
cu o flotă de o sută de vase, şi debarcînd lîngă oraşul Clupea 122, 
prădă ţinutul pînă în depărtare, fără să întîlnească în cale picior 
de ostaş duşman. De acolo, prădalnicii se înapoiară de zor la vase, 
deoarece veni repede o ştire că se apropie flota carthagineză. Flota 
duşmană avea 83 nave. Romanii se măsurară cu punii în bătălia 
navală nu departe de Clupea, unde izbîndiră. Ei capturară 18 vase 
duşmane, iar pe celelalte le puseră pe fugă; flota romană se 
întoarse [la baza de] la Lilybaeum încărcată cu o mare pradă, 
şi navală, şi de uscat. 

În aceeaşi vară 12 şi Filip dădu, la cererea lor, ajutor acheilor, 
cărora le pricinuise neajunsuri, pîrjolindu-i cu războiul, şi Ma- 
chanidas, tiranul lacedemonienilor 124, dar îi pustiau şi aetolienii, 
trecînd cu oastea lor pe vase pe acea porțiune a mării dintre 
Naupactus şi Patras !?5 (pe care locuitorii o denumesc Rhion). 


XXX Se zvonea că şi regele Attalus va trece în Europa, pen- 
tru că aetolienii, cu prilejul ultimei lor adunări, îi încredinţaseră 
puterea supremă peste neamul lor. 

Datorită acestui fapt, aetolienii, sub conducerea lui Pyrrhias 
care fusese numit cîrmuitorul cetăţii în acest an, în lipsa lui Attalus 
au ieşit în întîmpinarea lui Filip, lîngă oraşul Lamia!2% cînd 
acesta cobori în Grecia. Aetolienii aveau cu ei şi ajutoare din 
partea lui Attalus, şi cam o mie de oameni trimişi de P. Sulpicius 
din flota romană. Filip se bătu cu acest comandant şi cu aceste 
trupe, izbîndind de două ori. Cam o mie de duşmani nimici el 
în amîndouă luptele. Fiindcă aetolienii izgoniți de acolo se retra- 
seră la adăpostul zidurilor oraşului Lamia, Filip îşi aduse înapoi 
armata la Phalara 17. Această localitate e situată în golful Malia- 
cus, unde cîndva mişunaseră locuitorii, datorită straşnicului port, 
a staţiunilor de debarcare adăpostite din jur şi a altor mijloace 
prielnice puse la îndemînă și de mare şi de uscat. Acolo veniră 
împuterniciţi şi din partea regelui Egiptului Ptolemaeus, şi din 
Rhodos, şi de la Athena, şi de la Chios 128, ca să pună capăt răz- 
boiului dintre Filip şi aetolieni. Ca mijlocitor al păcii, din partea 
aetolienilor, a fost însărcinat Amynander, regele athamanilor 1%, 
norod vecin cu ei. 

Toate aceste neamuri însă nu erau îngrijorate de soarta aetolie- 
nilor, o populaţie prea mîndră în comparaţie cu firea grecilor, ci 
îngrijorarea lor izvora din teama ca nu cumva Filip şi regatul lui 
să se amestece în treburile Greciei, aducînd o grea ameninţare 

libertăţii ei. Atunci s-a dezbătut chestiunea amiînării tratativelor 
de pace pînă la adunarea acheilor 1%, fixîndu-se locul şi ziua pre- 
cisă în această privinţă. În acest răstimp s-a obţinut un armistițiu 
de 30 de zile. 

De acolo Filip, străbătînd Thessalia şi Beoţia, s-a dus în Chal- 
cisul 131 Eubeei, ca să zădărnicească acostarea lui Attalus, în portu- 
rile şi la țărmurile Eubeei, despre care aflase 'că se va îndrepta 
într-acolo. Lăsînd în acel loc o garnizoană ca să lupte cu Attalus, 
în cazul că acesta între timp ar fi trecut întîmplător, el plecă însoţit 
de un mic pile de călăreţi şi de trupe uşor înarmate, ajungînd la 
Argos 1%. Acolo, datorită stăruințelor locuitorilor din Heraea 1% 
şi Nemea 1%4, jocurile acestor populaţii fură prezidate de el, de- 
oarece regii Macedoniei spun că îşi trag obirşia din acea cetate. 
După terminarea jocurilor heraeice, Filip plecă numaidecit, chiar 
în toiul lor, la adunarea aliaţilor la Aegium, fixată cu mult înainte. 

Acolo s-a vorbit despre: încheierea războiului cu  aetolienii, 
pentru ca nu cumva acest conflict să dea prilej fie romanilor, fie 
lui Attalus, de a intra în Grecia. Deşi abia se scursese durata armis- 
tiţiului, aetolienii au zădărnicit toate încercările de pace cînd au 
aflat că şi Attalus a venit la Aegina, iar flota romană staţionează 
la Naupactus ; căci aetolienii fiind chemaţi la adunarea legii achei- 
lor, la care luau parte şi acele delegaţii care trataseră pacea la 
Phalara, la început s-au plins de unele incidente fără însemnă- 
tate întimplate în vremea armistiţiului, spunînd că, în pofida 
angajamentelor, s-a călcat învoiala încheiată ; în cele din urmă au 
declarat că războiul nu poate înceta decit numai dacă acheii 
înapoiază messenienilor oraşul Pylos!'55, dacă romanilor li se resti- 
tuie Atintania 1%, jar lui Scerdilaedus 1% şi lui Pleuratus, ţinutul 
ardiaeilor 1%. Fireşte, Filip socoti o înjosire faptul că nişte învinși 
îi impun lui, învingătorului, condiţiile de pace ; mai spuse că „el 
nu se bizuie, de altfel, pe vreo nădejde că aetolienii se vor potoli 
înainte de a se fi auzit de pace, sau de a fi încheiat armistițiul, 
însă el a vrut să aibă pe toţi aliaţii martori că dînsul a dorit pacea 
şi să le arate că aetolienii sînt cei care au căutat pricină de război“. 

În chipul acesta, el ridică adunarea fără să se încheie pace, 
După ce lăsă 4000 de ostaşi pentru apărarea acheilor, primind 
[de la achei] şi cinci vase lungi, pe care dacă le-ar fi alăturat 
vaselor trimise lui de curînd din partea flotei carthagineze, pre- 
cum şi celor sosite din Bithynia 1% de la regele Prusias, ar fi putut 
hărţui în lupte navale pe romani, care de multă vreme erau stă- 
pinii mării în acea regiune. Plecînd de la acea adunare, Filip se 

înapoie la Argos; căci se apropia vremea jocurilor nemeice, pe 
care el le voia sărbătorite în prezenţa sa. 


XXXI În vreme ce regele era ocupat cu pregătirile jocurilor 
şi datorită acestor zile de sărbătoare lăsîndu-se pe tînjală faţă de 
aceste vremuri de război, P. Sulpicius porni cu flota sa la Nau- 
pactus şi acostă între Sicyonia 140 şi Corint, pustiind în lung şi-n 
lat cel mai vestit ţinut în ce priveşte rodnicia ogoarelor. Știrea 
acestei isprăvi romane l-a silit pe rege să părăsească jocurile; 
plecînd în pripă în fruntea cavaleriei şi poruncind şi pedestrimii 
să-l urmeze, îi atacă pe romanii răsfiraţi pretutindeni prin sate şi 
încărcaţi de prăzi, ca unii care nu se temeau de un asemenea atac, 
şi-i goni pînă la vasele lor. De aceea, flota romană s-a întors la 
Naupactus, fără să se înfrupte din prăzi. 

Datorită faimei acestei izbinzi dobîndite, oricît de mare i-ar fi 
fost însemnătatea, renumele lui Filip crescu şi mai mult tocmai 
pentru că biruinţa fusese cîştigată asupra romanilor, astfel încît 
lumea se îmbulzi şi mai mult la jocurile care mai rămăseseră să 
se desfăşoare ; zilele de sărbătoare fură celebrate cu un fast şi mai 
deosebit, cu atît mai mult cu cît regele, ca să fie şi mai popular, 
îşi luase de pe cap coroana regală şi-şi lepădase şi mantia de pur- 
pură şi toate celelalte podoabe regeşti, înfăţişîndu-se la fel cu toţi 
ceilalţi, căci pe nişte cetăţeni liberi nimic nu-i farmecă mai mult 
ca această ţinută. Fireşte că printr-o asemenea purtare, regele le-ar 
fi dat acestor cetăţi nădejdea libertăţii, dacă el n-ar fi pîngărit 
totul în juru-i printr-un dezmăţ dezgustător, oricui nesuferit. Căci 
el colinda zi şi noapte pe la casele oamenilor însuraţi, împreună 
cu unul sau doi însoțitori. Prin scoborîrea lui pe treapta celor mai 
de jos oameni, cu cît era mai puţin în văzul lumii, cu atît era mai 
fără ruşine şi mai desfrînat, şi datorită acestui fapt, libertatea, pe 
care o arătase altora ca pe o nălucire, Filip o călcase în picioare, 
folosind-o numai pentru destrăbălarea sa. Căci Filip cumpăra nu 
numai orice cu bani sau căuta orice fel de desfătări, ci cu prilejul 
ticăloşiilor lui întrebuința şi silnicia ; primejdiile îi pîndeau şi pe 
bărbaţii căsătoriţi, şi pe părinţi, dacă încercau să pună o stavilă 
poftelor pătimaşe ale regelui, printr-o severitate neplăcută pentru 
el. Ba lui Aratus1!, un fruntaș al acheilor, i-a răpit nevasta, nu- 
mită Polycratia, pe care şi-a dus-o în Macedonia, dindu-i nădejde 
că se va nunti cu ea, luînd-o ca regină. 

După ce petrecu la sărbătorile şi jocurile nemeice, dedindu-se 
unor asemenea ticăloşii, după câteva zile se duse şi la Dymae!'%, 

pentru a alunga garnizoana de aetolieni care lusese chemată de 
eleii 143 şi primită de ei în oraş. 

Cycliadas 1 — în mîna acestuia era cîrma cetăţii — şi acheii 
ieşiră în întimpinarea regelui la Dymae ; ei purtau o înverşunată 
ură eleilor, pentru că se rupseseră de ceilalţi achei, şi îi duşmă- 
neau şi pe aetolieni, despre care erau încredinţaţi că din pricina 
lor au pornit romanii războiul împotrivă-le. 

Plecînd de la Dymae, după ce și-au unit trupele, trecură riul 
Larisus, care desparte ţinutul eleilor de cel al cetăţii Dymae. 


XXXIIL Prima zi în care au trecut hotarele duşmanilor au petre- 
cut-o cu pustiirile ; a doua zi, Filip, rînduindu-şi oastea în forma- 
ție de luptă, s-a apropiat de oraş, trimiţind cavaleria în frunte, 
care să dea cîte o raită în galop prin faţa porţilor cetăţii şi să-i zădăr- 
nicească în chipul acesta pe aetolieni, acest neam gata oricînd de 
harţă. Ei habar n-aveau că Sulpicius a trecut cu 15 vase de la 
Naupactus la Cyllene 145 şi că debarcîndu-şi 4000 de ostaşi pe 
uscat, a intrat în Elis, în tăcerea nopţii, pentru ca trupele sale să 
nu poată fi zărite de duşmani. Mare le-a fost spaima cînd, în ciuda 
oricărei aşteptări, au recunoscut steagurile şi armele romane între 
aetolieni şi elei. 

La început, regele voise să şi-i retragă pe ai săi. Apoi însă, 
după ce s-a încins lupta între aetolieni şi, tralli — acesta era un: 
neam illyr — şi cînd a văzut că şi ai săi sînt ameninţaţi, regele 
însuşi se năpusteşte cu cavaleria sa asupra unei cohorte romane. 
Acolo, calul fiindu-i străpuns de o suliță şi prăbuşindu-se după 
ce l-a trîntit pe rege peste cap, s-a încins o luptă crîncenă între 
amîndouă taberele, deoarece, de o parte, romanii porneau în iureş 
înspre rege, pe de altă parte supușii regelui căutau să-l prote- 
guiască. Însăşi lupta lui a ajuns faimoasă, deoarece regele fusese 
silit să se ia la piept cu duşmanul, luptînd pe jos, între călăreţi; 
apoi, deoarece lupta nu mai era egală şi în juru-i cădeau şi erau 
răniţi mulţi, fu înşfăcat de ai săi şi aruncat pe un alt cal, izbutind 
să fugă. 

În acea zi, Filip îşi rîndui tabăra la 5000 de paşi de oraşul. 
eleilor. În ziua următoare îşi scoase din tabără toate trupele, 
ducîndu-le înspre o redută din vecinătatea eleilor — Pyrgus se 
chema — unde aflase că se grămădiseră de frica prădăciunilor o 
mulţime de ţărani, împreună cu cirezile lor de vite. Apropiindu-se 
de acel loc, Filip chiar de la început a pus mîna pe acea mulţime 

neorganizată şi dezarmată, virînd groază în ea; cu aceste prăzi 
el a crezut că şi-a spălat ruşinea pe care o suferise la Elis. 

O ştafetă venită din Macedonia îi dădu de veste regelui care 
împărțea prada şi prizonierii (căci acolo fuseseră 4 000 de oameni 
şi vreo 20 000 de vite de tot soiul), că un oarecare Eropus a pus 
stăpînire pe oraşul Lychnidus '45, după ce l-a cumpărat pe coman- 
dantul cetăţii şi al garnizoanei, şi că „a pus mîna şi pe cîteva sate 
de-ale dassareţilor 147, şi-i aţiţă şi pe dardani“. 

Ca urmare, Filip îi părăsi pe achei şi războiul cu aetolienii, 
lăsînd totuşi 2 500 de soldaţi din toate armele sub comanda lui 
Menippos şi a lui Polyphas, pentru ocrotirea aliaţilor, şi plecînd 
din Dymae prin Achaia şi Beoţia şi Eubeea, ajunse după zece zile 
de mers la Demetrias 18, în "Thessalia. 


XXXIII Acolo alte ştafete vin în goană şi-l încunoştinţează de 
o răscoală şi mai grozavă : „dardanii au năvălit asupra Macedoniei, 
au pus stăpînire pe Orestida 14? și au coborit în cîmpia Arges- 
teie 150, barbarii răspîndind zvonul că vestitul Filip a fost ucis“. Cu. 
prilejul acelei expediţii în care se bătuse în Sicyonia cu prădalnicii 
ținutului, Filip gonind cu calul, acesta l-a izbit de un copac şi 
de la cască. Acolo a dat de el un aetolian oarecare, care l-a trans- 
portat” pînă în Aetolia la Scerdilaedus ; acesta recunoscîndu-l pe 
rege după podoabele coifului lui, a răspîndit zvonul că regele a 
fost răpus. 

După plecarea din Achaia a regelui Filip, Sulpicius plecînd cu 
flota la Aegina î5!, şi-a unit trupele cu ale lui Attalus. Acheii au 
izbîndit în lupta dată cu aetolienii şi cu eleii, nu departe de Mes- 
sene 152. Regele Attalus şi cu P. Sulpicius au iernat în Aegina. 

La sfîrşitul acelui an 15, consulul T. Quinctius Crispinus 
moare din pricina rănilor, fiind desemnat dictator T. Manlius Tor- 
quatus, atît în vederea ţinerii alegerilor, cît şi pentru organizarea 
jocurilor. Unii analişti scriu că consulul s-a stins din viaţă la Ta- 
rentum, alţii în Campania. 

În chipul acesta doi consuli au fost doboriţi, fără vreo bătălie 
vrednică de amintit, lăsînd republica întocmai ca pe o orfană, 
ceea ce nu se mai întîmplase mai înainte în nici un alt război. 

Dictatorul Manlius l-a numit pe C. Servilius comandant al 
cavaleriei (pe atunci acesta era edil curul). 

Senatul, în cel dintii sfat care s-a ţinut, a poruncit dictatoru- 
lui să organizeze „Marile jocuri“ pe care praetorul urban M. Aem- 

lius le desfăşurase în vremea consulilor C. Flaminius şi Cn. Ser- 
vilius şi le făgăduise să fie celebrate o dată la cinci ani. Atunci 
dictatorul a organizat şi jocurile şi le-a făgăduit și pentru urmă- 
torii cinci ani. 

Însă pentru că două armate consulare se găseau atît de aproape 
de vrăjmaş și nu aveau comandanți, lăsînd la o parte orice alte 
preocupări, o singură grijă de căpetenie frămînta şi senatul şi 
poporul : aceea de a alege cît mai curînd consuli şi de a desemna 
mai cu seamă pe acei a căror vitejie să rămînă îndeajuns de neclin- 
tită în faţa vicleniei carthagineze. „Căci, pe de o parte, fuseseră 
dăunătoare republicii în tot cursul acelui război firile prea pripite 
şi înfierbîntate ale comandanților romani, pe de alta, tot în acel 
an s-au pierdut şi consulii, căzînd pe neaşteptate într-o capcană 
din pricina dorinţei prea nemăsurate de a se bate cu duşmanul; 
numai că zeii nemuritori, milostivindu-se de poporul roman, au 
cruțat oştile nevinovate, pedepsindu-i pentru orbeasca lor cute- 
zanţă numai pe consuli cu pierderea propriei lor vieţi“. 


XXXIV În vreme ce senatorii îşi roteau privirile întrebîndu-se 
pe cine să aleagă consuli, C. Claudius Nero se învedera cu mult 
înaintea celorlalți ; se căuta acum un coleg pentru acesta. Nero 
era prețuit într-adevăr ca un bărbat de seamă, însă era prea repe- 
zit şi chiar mai aprig decit cereau vremurile de război sau decît 
era nevoie 154 în faţa unui potrivnic ca Hannibal. Deci, senatul era 
de părere că năprasnica lui fire trebuie cumpănită prin alăturarea 
unui bărbat cumpătat şi prevăzător. Acesta era M. Livius 155, care 
cu mulți ani mai înainte fusese osîndit de judecata '5 adunării 
poporului la ieşirea lui din consulat şi el îndurase atît de greu 
această apăsătoare înjosire, încît s-a mutat la ţară ; vreme de mulţi 
ani, Livius s-a lipsit și de Roma, și de orice întîlnire cu oamenii. 
La vreo opt ani după osînda lui, consulii M. Claudius Marcellus 
şi M. Valerius Laevinus îl readuseseră pe Livius în oraş; dar cu 
veşmintele slinoase, părul şi barba neîngrijite, arătînd în faţa tutu- 
ror prin înfăţişarea şi ţinuta lui semnele înjosirii îndurate. 

Censorii L. Veturius şi P. Licinius l-au silit să se tundă, să-și 
lepede și veșmintele jerpelite, să vină şi în senat şi să îndepli- 
nească şi alte însărcinări publice. Însă el şi cu aceste prilejuri ori 
nu rostea decît cel mult o vorbă cînd încuviinţa ceva, ori era de 
părerea celorlalţi 157, pînă cînd, venind în dezbatere cazul uneia 
din rudele sale, M. Livius Macatus, pentru că era vorba de repu- 
tația acestuia, Livius a fost silit să se ridice şi să ia cuvintul în 


https://biblioteca-digitala.ro 


416 TITUS LIVIUS 


senat. Fiind auzit în acea împrejurare după atîta amar de vreme, 
Livius a atras privirile oamenilor asupra sa, dînd prilej să se spună 
de către popor următoarele: „Deşi adunarea poporului i-a făcut 
o nemeritată nedreptate, statul a fost păgubit, fiindcă într-un 
război atît de greu republica nu s-a folosit nici de serviciile, nici 
de mintea înţeleaptă a unui asemenea bărbat; lui C. Nero nu-i 
poate fi dat ca tovarăş nici Q. Fabius, n:ci M. Valerius Laevinus, 
deoarece nu e îngăduit să fie aleşi o dată doi patricieni. Acelaşi 
temei e şi în privinţa alegerii lui T. Manlius 158 în afară de faptul 
că acesta refuzase şi mai avea de gînd să renunţe la consulatul 
încredințat. Va fi o pereche de consuli de seamă, dacă îl vor ală- 
tura pe M. Livius ca tovarăş al lui C. Claudius“. 

Într-adevăr, nici adunarea poporului n-a privit cu ochi răi acea 
propunere ivită din rîndurile senatorilor. În cetate însă o singură 
fiinţă se împotrivea propunerii prin care i se încredința această 
cinste, învinuind cetatea de uşurătate : Livius. ,„Concetăţenii săi 
— spunea Livius —, cărora nu le-a fost milă de dînsul cînd l-au 
virît în haine de doliu, acum îl împing să se îmbrace cu de-a sila 
în toga albă 15% de candidat ? Pe acelaşi om ei îl copleşesc şi cu 
onoruri şi cu pedepse? Dacă îl socotesc un om vrednic, atunci 
pentru ce l-au osîndit ca pe un ins rău şi vinovat? Dacă i-au 
dovedit vina, de ce mai cred într-un om care nu le-a insuflat 
încredere cu prilejul trecutului consulat, pentru a-i încredința 
acum încă unul?" Senatorii însă îl dojeniră pentru căutarea şi 
recurgerea la asemenea temeiuri şi-i aduseră aminte că şi „M. Fu- 
rius 160 a fost chemat înapoi din surghiun şi că acesta a statomicit 
din nou în rostul său patria zdruncinată de la locul său. Așa cum 
se cuvine să fie îmblînzită asprimea părinţilor [prin ascultare], 
la fel se cade să rabzi şi să înduri orice pentru patrie“ 161, 

Şi atunci toţi s-au străduit şi l-au ales pe M. Livius consul îm- 
preună cu C. Claudius. 


XXXV După trei zile s-au ţinut alegerile de praetori. Au fost 
aleşi praetori P. Porcius Licinius, C. Mamilius şi fraţii C. şi A. Hos- 
tilius Cato. După terminarea alegerilor şi celebrarea jocurilor, dicta- 
torul şi comandantul cavaleriei au părăsit magistraturile. 

C. Terentius Varro a fost trimis ca propraetor în Etruria, pentru 
ca C. Hostilius, plecînd de acolo, să se ducă la Tarentum, la armata 
pe care o avusese consulul T. Quinctius ; L.. Manlius să se ducă, 
în calitate de legat, dincolo de mare, ca șă vadă cum se desfăşoară 

evenimentele de acolo. În acelaşi timp, deoarece la Olympia 
aveau să fie în acea vară jocuri care erau sărbătorite prin cea 
mai mare întrunire de oameni din întreaga Grecie, el să se ducă 
la acea adunare, pentru ca, în cazul că ar putea trece fără neajun- 
suri prin rîndurile duşmanului, să le aducă acolo la cunoștință 
sicilienilor care se refugiaseră din pricina războiului sau cetăţenilor 
tarentini, care fuseseră surghiuniţi de Hannibal, să se întoarcă la 
vetrele lor şi să ştie că poporul roman le înapoiază toate bunurile 
pe care le avuseseră înainte de război. 

Pentru că se părea că ameninţă să vină cel mai primejdios an, 
și pentru că în republică nu mai era în viaţă nici un consul, toată 
lumea şi-a îndreptat privirile către consulii designaţi, vrind să se 
tragă la sorţi cît mai repede provinciile şi să se ştie dinainte ce 
provincie are fiecare şi ce duşman are de înfruntat. 

S-a luat în discuţie în senat chestiunea realizării armoniei între 
aceştia doi şi a restabilirii autorităţii lor, şi începutul în această 
privință a fost făcut de Q. Fabius Maximus. Vrajbele dintre cei 
doi erau cunoscute [de toată lumea] şi năpasta suferită de Livius 
stîrnise vrăjmăşii şi mai înverşunate şi mai nedemne de acesta, 
deoarece el era încredinţat că datorită situaţiei sale, e privit cu 
dispreţ de Nero. De aceea Livius, care era mai neînduplecat ca 
toţi, spunea că nu e cîtuşi de puţin nevoie de o nouă împăcare. 
„Cei care se tem să nu-i crească vaza colegului său cu care e în 
duşmănie, datorită situaţiei lui, îşi vor îndeplini toate îndatoririle 
cu o dirzenie şi o încordare şi mai mare“. Totuşi autoritatea sena- 
tului 1% a fost mai tare, convingîndu-i pe amindoi să slujească 
republica într-un cuget și o simţire, lăsînd departe orice dez- 
binare. 

Li s-au decretat însă nu aceleaşi provincii 1% pe care să le admi- 
nistreze laolaltă, 'ca în anii trecuţi, ci diferite, şi situate la margi- 
nile cele mai îndepărtate ale Italiei: unuia, Bruttium şi Lucania, 
ca să lupte împotriva lui Hannibal, celuilalt, Gallia, împotriva lui 
Hasdrubal, despre care se zvonea că se şi apropie de Alpi 1%. 

„Consulul căruia îi va cădea la sorţi Gallia, îşi va alege armata 
pe care o va voi din cele trei oştiri, acea din Gallia, cea din Etru- 
ria, adăugînd şi pe cea din Roma. Cui îi va cădea la sorţi provin- 
cia Bruttium, după ce va înrola noile legiuni urbane 18%, va lua 
una din cele două armate ale consulului anului precedent, după 
voia sa. Proconsulul Q. Fulvius să ia în primire oastea lăsată dis- 
ponibilă de consul şi să-şi exercite comanda asupra ei vreme de 

un an“. Şi C. Hostilius căruia i se schimbase provincia Etruria cu 
Tarentum, a fost mutat de la Tarentum la Capua şi i s-a dat o 
legiune, aceea care avusese anul trecut în fruntea ei pe Fulvius. 


XXXVI În Italia, din zi în zi creştea îngrijorarea în privinţa 
sosirii lui Hasdrubal. Mai întîi solii massilienilor au adus la cunoş- 
tință că acesta a trecut în Gallia şi că sufletele gallilor, la sosirea 
lui, au început să fie răscolite, deoarece se spunea că Hasdrubal 
a adus o mare cantitate de aur pentru a-i trage de partea Cartha- 
ginei pe galli, ca mercenari, în rîndul trupelor auxiliare. 

Sex. Antistius şi M. Raecius, trimişi apoi din Roma împreună 
cu solii massilieni ca împuterniciţi pentru a cerceta situaţia, rapor- 
tară că ei au trimis oameni împreună cu călăuze de-ale massilie- 
nilor care să le aducă la cunoştinţă printr-o dare de seamă rezul- 
tatul recunoaşterilor făcute prin mijlocirea oaspeţilor lor, fruntaşi 
de-ai gallilor, şi au aflat că „Hasdrubal, concentrînd o uriaşă ar- 
mată, va trece Alpii primăvara viitoare şi nu-l întîrzie un alt temei 
decît acela că Alpii erau acoperiţi de troiene“. 

În locul lui M. Marcellus fu numit şi sfințit augur P. Aelius 
Paetus, iar în locul lui M. Marcius, care închisese ochii cu doi ani 
mai înainte, a fost consfințit ca rex sacrorum Cn. Comelius Do- 
labella. 

În cursul aceluiaşi an a fost făcut şi recensămîntul de către 
censorii P. Sempronius Tuditanus şi M. Cornelius Cethegus. Au 
fost recenzați 237 108 cetăţeni 1%, o cifră cu ceva mai mică decit 
cea care fusese înainte de război. 

În acel an, pentru întîiaşi dată de cînd a venit Hannibal în 
Italia, a rămas în amintire faptul că alegerile n-au mai fost ţinute 
sub cerul liber, ci deasupra comiţiilor s-au întins pînze, şi că jocu- 
rile romane au fost desfăşurate încă o dată de către edilii curuli 
Q. Metellus şi C. Servilius, iar jocurile plebeie din nou, vreme de 
două zile, de către edilii plebei C. Mamilius şi M. Caecilius Me- 
tellus. Tot ei i-au ridicat zeiţei Ceres trei statui. Cu prilejul jocu- 
rilor s-a hărăzit şi un ospăț în cinstea lui Jupiter. 

Intră apoi în consulat C. Claudius Nero şi M. Livius, pentru a 
doua oară. Aceştia porunciră să tragă la sorţi praetorii, deoarece 
ei trăseseră la sorţi provinciile în calitate de consuli designaţi. Lui 
C. Hostilius i-a căzut jurisdicţia asupra oraşului ; lui i s-a adău- 
gat şi cea peste străini, pentru ca trei praetori să poată ieşi în 
provincii ; lui A. Hostilius i-a căzut la sorţi Sardinia, lui C. Mami- 
lius — Sicilia, lui L. Porcius — Gallia. Totalul de 23 de legiuni !% 

s-au împărţit pe provincii în felul acesta : consulii să aibă cite 
două legiuni, în Hispania să fie patru, iar cei trei praetori să aibă 
în Sicilia, în Sardinia şi în Gallia cîte două ; apoi două legiuni să 
fie în Etruria sub comanda lui C. Terentius, două sub Q. Fulvius 
în Bruttium, două sub Q. Claudius în jurul Tarentului şi în ţinu- 
tul sallentinilor, una s-o aibă C. Hostilius Tubulus în Capua ; „să 
se înroleze încă două legiuni urbane“. 

Poporul 1% a ales tribunii militari pentru cele dintii patru le- 
giuni, iar pentru celelalte, tribunii au fost desemnaţi de consuli. 


XXXVII Pînă să plece consulii, s-au făcut sacrificii vreme de 
nouă zile, deoarece la Veii plouase cu pietre. Îndată după aduce- 
rea la cunoștință a acestei minuni, aşa cum se întîmplă de obicei, 
s-au mai anunţat şi altele: la Minturnae au fost lovite de trăsnet 
templul lui Jupiter şi dumbrava zeiţei Marica!1% ; la fel şi la 
Atella, au fost trăsnite zidul şi poarta cetăţii ; cei din Minturnae, 
ca să se stîrnească o groază şi mai mare, au adăugat că pe poarta 
oraşului lor a curs sînge ; apoi că şi la Capua un lup intiînd pe 
poarta oraşului sfiîşiase o strajă. 

Pentru toate aceste semne şi arătări s-au adus sacrificii de vite 
mari, făcîndu-se potrivit hotăririi pontificilor rugăciuni publice 
vreme de o zi. După acestea s-au rînduit din nou sacrificii de 
nouă zile, pentru că pe locul unde se purificau ostaşii s-a văzut 
ploaie cu pietre. 

Minţile, abia potolite de teama opreliştii religioase, fură din 
nou tulburate de vestea că la Frusino s-a născut zdravăn un copil 
mare cît unul de patru ani, dar lumea se minuna nu atît de mă- 
rimea lui, cît pentru că pruncul nu era nici de sex bărbătesc, nici 
femeiesc, întocmai ca acela care fusese zămislit cu doi ani mai 
înainte la Sinuessa. 

Într-adevăr, haruspicii chemaţi din Etruria au tîlcuit acest semn 
ca o prevestire cumplit de rea; de aceea au spus ei: „monstrul 
trebuie alungat de pe teritoriul roman departe de orice atingere 
cu pămîntul şi că el trebuie înecat în largul mării“. Şi într-adevăr, 
pontificii l-au virît viu într-o raclă, l-au dus la mare şi l-au arun- 
cat în valuri. 

Pontificii, la fel, hotăriră ca fecioarele să intoneze un imn, stră- 
bătind oraşul încolonate în trei şiruri de cîte nouă. 

Pe cînd fecioarele învățau în templul lui Jupiter Stator acest 
imn, alcătuit de poetul Livius 1%, a fost lovit de trăsnet lăcaşul 
Junonei Regina de pe Aventin. Deoarece haruspicii au răspuns că 

acest semn priveşte pe matroane şi că, prin urmare, zeiţa trebuie 
împăcată cu ofrande, printr-un edict al edililor curăli fură convo- 
cate pe Capitolium matroanele „care aveau locuinţele în oraşul 
Roma, precum şi toate cele care locuiau pe o rază de zece mile“. 
Ele însele şi-au ales din rîndul lor 25 de matroane care să stringă 
obolul dăruit din zestrea lor. Cu banii adunaţi s-a făcut un jert- 
"felnic de aur în care matroanele au săvirşit un sacrificiu pe Aven- 
tin, aducînd o jertfă curată şi fără prihană. Numaidecit s-a hărăzit 
de către [preoţii] decemviri o zi, pentru un alt sacrificiu în cinstea 
aceleiaşi zeițe, cînd au fost aduse spre a fi jertfite două juninci 
albe. Rînduiala sacrificiului a fost următoarea : de la templul lui 
Apollo junincile au fost aduse pînă în oraş, trecînd prin Poarta 
Carmentală ; în urma lor erau purtate pe umeri două statui de 
lemn de chiparos ale Junonei Regina ; mergeau în convoi 27 fecioare 
îmbrăcate în veşminte lungi, intonînd un imn în cinstea Junonei 
Regina, de bună seamă un imn lăudabil pentru acele vremuri 
pentru nişte minţi necioplite, dar care, dacă l-am aminti acum, 
nu ne-ar plăcea de loc, fiind lipsit de artă; convoiul fecioarelor 
era urmat de colegiul preoţilor decemviri cu cununi de lauri pe 
cap şi înveşmiîntaţi în toga cu tiv de purpură; de la poarta cetăţii 
alaiul s-a dus în forum, trecînd prin uliţa Jugarius. În forum, 
alaiul s-a oprit şi după ce li s-a dat fecioarelor în miîini o coar- 
dă !1!, ele au purces din nou mai departe, potrivindu-şi ritmul 
paşilor, după sunetele glasurilor. De acolo, mergînd pe ulițele 
Tuscus şi Velabrum şi trecînd prin oborul de vite, convoiul fe- 
cioarelor s-a îndreptat pe clina uliței Publicius către templul Ju- 
nonei Regina. Acolo au fost săvîrşite două jertfe de către preoţii 
decemviri, iar statuile de lemn de chiparos au fost introduse în 
sfîntul lăcaş. 


XXXVIII După împăcarea zeilor, potrivit rînduielilor religi- 
oase, consulii înrolară oastea sub drapel cu mai multă grijă şi 
atenţie, în comparaţie cu cele ce ne amintim că s-au întîmplat în 
anii trecuţi în această privinţă. Căci se îndoise teama de război 
şi pentru că sosise noul vrăjmaş în Italia, şi pentru că de astă dată 
consulii aveau la îndemînă mai puţin tineret de unde să recruteze 
ostaşii. De aceea ei siliră să dea ostaşi chiar coloniile de pe ţărmul 
mării, despre care se spunea că scutirea !7? e consfinţită. Coloniile 
reluzînd să dea ostaşi, consulii fixară o anumită zi ca fiecare din 
aceste colonii să aducă la cunoştinţa senatului pe temeiul cărui 
drept se bucură ele de scutire. În acea zi s-au înfățișat senatului 

aceste populaţii : cei din Ostia, din Alsium!%, din Ântias, din 
Anxur, din Ninturnae, din Sinuessa şi din Sene de la Marea de Sus. 

Cu toate că fiecare populaţie dădea citire listei sale de scutiri, 
deoarece vrăjmaşul se găsea în Italia, nu s-a ţinut seama de nici 
o scutire, în afara celor din Antium şi din Ostia 14 ; ca urmare tine- 
retul acestor colonii a depus jurămînt că atîta vreme cit vrăjmaşul 
va fi în Italia, nu va înnopta mai mult de treizeci de zile în atara 
zidurilor coloniei lor. 

În vreme ce toţi erau de părere că consulii trebuie să meargă 
la război cît mai neîntîrziat, deoarece, pe de o parte, trebuie să se 
iasă şi în întîmpinarea lui Hasdrubal care coboară Alpii, pentru 
ca să nu-i aţiţe şi pe gallii cisalpini şi să nu le dea imbold de a 
ridica armele nici etruscilor în nădejdea schimbării situaţiei, şi pe 
de altă parte, e nevoie să-l ţină prins şi pe Hannibal de propria sa 
campanie, ca să nu se poată smulge din Bruttium pentru a merge 
în calea fratelui său — Livius mai zăbovi puţin, neavînd destulă 
încredere în oştile destinate provinciilor sale. „Dinsul îşi alege un 
tovarăş din sînul a două straşnice armate consulare şi din cea de-a 
treia pe care o comanda Q. Claudius la Tarentum“. Totodată Li- 
vius făcuse şi propunerea de a fi din nou înrolate sub arme trupele 
de sclavi voluntari 175. ; 

Senatul a acordat consulilor libera putere de a completa efec- 
tivele de unde vor ei, de a-şi alege pe cine vor din toate armatele, 
de a strămuta şi transporta trupe din provincii acolo unde cred ei 
de cuviinţă că e în interesul republicii 176. 

Toate aceste măsuri au fost duse la bun sfîrşit cu cea mai de- 
săvirşită înţelegere între consuli. Sclavii voluntari au fost înca- 
draţi în legiunile a XIX-a şi a XX-a. 

Unii analişti au scris că şi P. Scipio i-a trimis lui M. Livius 
pentru acest război ajutoare alcătuite din floarea aliaţilor din His- 
pania, însumînd 8 000 de hispani și galli, precum şi 2 000 de ostaşi, 
luaţi dintr-una din legiunile sale, 1 000 de călăreți numizi, ames: 
tecaţi cu hispani ; şi că „M. Lucretius a transportat pe vase aceste 
trupe, apoi că au fost trimişi şi de Mamilius din Sicilia vreo 3 000 
de arcaşi şi prăştiaşi“. 


XXXIX Scrisoarea adusă de praetorul L. Porcius din Gallia a 
făcut să crească şi mai mult [panica]. şi învălmăşeala. „Hasdru- 
bal 177 — scrie Porcius — a ieşit din tabăra de iarnă şi acum trece 
Alpii ; avînd o armată recrutată şi înzestrată cu arme, alcătuită 
din 8000 de liguri, după ce va trece în Italia, el se va uni cu 

Hannibal dacă nu se vor trimite în Liguria trupe romane care să-l 
angajeze într-un război ; dînsul va pleca în calea punilor, cât timp 
va socoti că e în afara oricărei primejdii, în fruntea unei oşti cu 
slabe efective“, 

Această scrisoare a silit pe consuli să meargă către provinciile 
lor, zorind recrutările şi mai mult decît hotărîseră, cu planul ca 
fiecare din ei să-l ţină pe loc pe vrăjmaş în provincia sa şi să nu-i 
îngăduie nici să se unească, nici să se concentreze toate forţele 
punice într-un singur loc. 

În această privință a ajutat foarte mult convingerea lui Hanni- 
bal, care deşi crezuse că fratele său va trece în Italia în cursul 
acelei veri, totuşi aducîndu-şi aminte cîte pătimise chiar el cu pri- 
lejul trecerii fie a Rhodanului, fie a Alpilor, luptînd şi cu oamenii 
şi cu locurile, cînd pierduse cinci luni, se aştepta ca nici această 
trecere să nu fie atît de uşoară şi la vreme. Acesta a fost şi temeiul 
pentru care Hannibal şi-a scos mai tîrziu trupele din tabăra de 
iarnă. Totuşi Hasdrubal a izbutit să aducă totul la îndeplinire mai 
repede şi mai uşor decit se aşteptaseră şi el şi ceilalţi. Căci nu 
numai că arvernii şi, în urma lor, şi alte neamuri gallice de pe 
Alpi l-au primit bine, dar l-au şi însoţit la război. Hasdrubal, pe 
de o parte, îşi conducea trupele prin locurile care fuseseră într-o 
mare măsură amenajate cu prilejul trecerii fratelui său, dar care 
înainte nu fuseseră de fel bătătorite, pe de altă parte, datorită 
experienţelor cîştigate vreme de 12 ani, Alpii puteau fi trecuţi, iar 
el străbătea prin mijlocul unor oameni cu firi mai îmblinzite. Căci 
mai înainte aceştia, nefiind vizitaţi de locuitori de alte neamuri şi 
neobişnuiţi să vadă vreun străin pe pămîntul lor, priveau cu vrăj- 
măşie pe oricare neam de oameni; de aceea gallii, la început, 
neştiind încotro se îndreaptă Hannibal, crezuseră că le sînt ata- 
cate stîncile şi întăriturile lor şi că le sînt rîvnite vitele şi oamenii 
lor, ca să le fie luate ca pradă; apoi însă, faima războiului punic 
care pirjolea de 12 ani Italia le dovedise îndeajuns că Alpii 
nu sînt decît un drum de trecere şi că două oraşe foarte puternice, 
despărțite între ele printr-un noian de apă şi uscat, se luptă pen- 
tru putere şi bogății. Acestea au fost temeiurile datorită cărora 
gallii au lăsat slobod drumul lui Hasdrubal. Numai că timpul pe 
care Hasdrubal îl cîştigase cu repeziciunea marşului, l-a pierdut 
cu întîrzierea lui la Placentia, deoarece în loc să dea asaltul, rai 
mult împresoară această cetate decit o atacă. Şi el crezuse că 
va fi uşoară cucerirea unui oraș aşezat în cîmpie, şi nobilii aces- 

tei colonii îl convinseseră că în urma căderii acelui oraş el va 
stîmi mare spaimă în rîndurile celorlalte oraşe. 

Asediul Placentiei îl împiedicase nu numai pe Hasdrubal, ci-l 
ţinuse în loc şi pe Hannibal, care, cînd a aflat că fratele său a 
trecut Alpii mai repede decît nădăjduise el, s-a pus în mişcare 
ieşind din tabăra de iarnă, ca unul care îşi aduse aminte nu numai 
cît de anevoioasă e împresurarea unui oraş, dar şi cît de zadarnic 
încercase el să cucerească tot acea colonie Placentia, cînd se în- 
torsese învingător de la Trebia. 


XL Consulii plecară pe diferite drumuri din Roma, de parcă 
ar fi fost vorba de două războaie diferite ; acest fapt îngrijorase 
deopotrivă pe toată lumea, care îşi amintea ce urgie a pricinuit 
Italiei cea dintii sosire a lui Hannibal; în acelaşi timp, cetăţenii 
se simțeau apăsaţi de griji, întrebîndu-se : „Ce zei vor ocroti atît 
de temeinic cetatea Roma şi puterea statului roman, încât repu- 
blica să izbîndească în aceeaşi vreme în două părți? Pînă în 
această vreme s-au tărăgănit lucrurile, cumpănindu-se izbînzile 
cu înfrîngerile. După ce statul roman se prăbuşise în urma dezas- 
trelor suferite în Italia, la Trasimenus și Cannae, războaiele 
purtate cu succes în Hispania au scos-o din fundul prăpastiei, 
stăvilindu-i năruirea ; apoi însă, cînd în Hispania două înfrîngeri 
suferite una după alta distruseseră în parte două armate, fiind 
pierduţi şi doi comandanţi de seamă, republica, deşi greu zdrun- 
cinată, a cîștigat totuşi numeroase biruinţe în Italia şi Sicilia ; şi 
însăşi depărtarea regiunilor, — deoarece unul din războaie se des- 
făşura tocmai la capătul pămîntului — le dăduse răgaz romanilor 
să mai răsufle ; acum însă în Italia se poartă două războaie ; doi 
dintre cei mai vestiți comandanţi carthaginezi înconjoară orașul 
Roma şi într-un singur loc s-a grămădit tot noianul primejdiilor ; 
într-un singur loc apasă toate poverile războiului 17% ; care dintre 
ei va izbuti să biruie mai întîi, în cîteva zile, îşi va contopi tru- 
pele cu armata celuilalt“. 

Pe romani îi înspăimîntase şi faptul că anul trecut fusese în- 
semnat prin jalnica moarte a ambilor consuli. 

Zbuciumaţi de aceste griji, cetăţenii îi petrecură pe consuli, 
cu prilejul plecării acestora în provincii, 

S-a săpat în amintirea oamenilor răspunsul dat de M. Livius, 
însufleţit pînă acum de ură împotriva concetăţenilor săi, lui 
Q. Fabius, care, atunci cînd a pornit la război, i-a dat această 
povaţă : „pînă nu află cu. ce fel de vrăjmaş are de-a face, să nu 

se bată orbeşte cu el; dînsul se va încăiera cu punii unde va 
vedea cele dintîi coloane ale lor“. 

Cînd Livius fu întrebat care e temeiul zorului său, el spuse: 

„De bună seamă, fie ca să dobîndesc o strălucită slavă prin 
înfrîngerea duşmanului, fie să mă pot înfrupta dintr-o bucurie, 
negreşit binemeritată, deşi nu cinstită, în caz că concetăţenii mei 
vor fi învinşi“. 

Pînă să ajungă în provincia sa consulul Claudius, C. Hosti- 
lius Tubulus îl atacă cu cohorte uşor înarmate pe Hannibal care-şi 
conducea oastea pe la marginile ținutului Larinatum către cel 
al sallentinilor; Tubulus pricinui o groaznică învălmăşeală în 
rîndurile punilor care înaintau în neorînduială ; el le nimici vreo 
4 000 de oameni, capturîndu-le nouă flamuri ostăşeşti. 

La ştirea apropierii vrăjmaşului, Q. Claudius, care-şi avea cas- 
trele întocmite prin oraşele din ţinutul Sallentinum, ieşi din tabe- 
rele de iarnă. De aceea, ca să nu fie nevoit să se bată cu două 
armate în acelaşi timp, Hannibal îşi ridică în timpul nopţii tabăra 
din ţinutul tarentin şi se duse în Bruttium. Claudius porni în 
marş cătme ţinutul Sallentinum, Hostilius îndreptîndu-se spre 
Capua, în calea consulului la Venusia. Acolo s-au ales din amîn- 
două armatele 40 000 pedestraşi şi 2 500 de călăreţi, cu care con- 
sulul să se războiască cu Hannibal. Hostilius a primit ordin să 
ducă celelalte trupe la Capua, unde să le încredinţeze proconsu- 
lului Q. Fulvius. 


XLI Hannibal strîngîndu-şi toate unităţile de pretutindeni, 
pe care le avusese distribuite în garnizoanele de iarnă din ţinutul 
Bruttium, s-a dus în Lucania la Grumentum 17, în nădejdea de 
a lua în stăpînire oraşele care, de teamă, se rupseseră de puni, 
trecînd de partea romanilor. Tot într-acolo porni din Venusia şi 
consulul roman ; după ce făcu recunoașterea drumurilor îşi aşeză 
castrul cam la 1 500 paşi depărtare de duşman. 

Se părea că parapetele întăriturilor taberei lui Hannibal sînt 
aproape lipite de zidurile oraşului Grumentum ; totuşi la mijloc 
era un spaţiu de 500 paşi. Între tabăra romană şi cea punică se 
întindea o cîmpie ; nişte dealuri golaşe dominau aripa stîngă a 
carthaginezilor şi pe cea dreaptă a romanilor, nedînd nimic de 
bănuit nici uneia din tabere, deoarece costişele nu aveau nici 
împăduriri şi nici ascunzători în vederea capcanelor. În mijlocul 
cîmpiei se dădeau mici lupte de hărțuială între avangărzile punc- 
telor de sprijin, însă ciocniri nu demne de pomenit. Ieşea limpede 

în vileag că romanul căuta să nu-l lase pe vrăjmaş să plece. Han- 
nibal dorind să scape de acolo, porni lupta, rînduindu-şi toate 
forțele în linie de bătaie. Atunci consulul folosi tactica de luptă 
a duşmanului — căruia nu-i trecu de fel prin minte să se teamă 
de întinderea unor curse pe nişte dealuri atît de despădurite — 
şi porurici ca cinci cohorte, cărora le-au fost alăturate încă cinci 
manipule, să treacă creasta în timpul nopţii şi să se aşeze pe 
coasta din spate a dealurilor. 

Consulul dă instrucţiuni tribunului militar Tiberius Claudius: 
Asellus şi lui P. Claudius, praefectul trupelor aliate, pe care le 
trimisese cu aceste unități, în ce moment să iasă din ascunzători 
şi să dea năvală asupra vrăjmaşului. În zori de zi, Claudius își 
rîndui în formaţie de luptă toate trupele de pedestrași şi de călă- 
reţi. Puţină vreme după el şi Hannibal dădu semnalul de înce- 
perea bătăliei. Deodată fură scoase strigătele celor care se năpus- 
tiseră din tabere la atac. Apoi şi cavaleria şi pedestrimea lui pe 
întrecute se năpustiră pe porţi şi răsfirîndu-se pe cîmp, porniră 
în grabă spre vrăjmaş. Cînd consulul îi văzu pe puni înaintînd 
răspîndiți, ordonă lui C. Aurunculeius 1%, tribunul militar al 
legiunii a treia, să pornească asupra vrăjmaşului în iureş cît mai 
năprasnic cu putință cu călăreţii legiunii: „Aşa fel s-a răsfirat 
vrăjmaşul în neorînduială pretutindeni pe întreg cîmpul, întocmai 
ca vitele, încît pot fi aşternuţi la pămînt şi striviţi, înainte de a 
se rîndui în linie de bătaie“. 


XLII Încă nu ieşise Hannibal din tabără cînd auzi strigătele 
celor ce luptau. De aceea, îmboldit de această învălmăşeală, nu- 
maidecit îşi pori trupele înspre potrivnic. Deja spaima stîrnită 
de cavaleria romană cuprinsese cele dintîi şiruri ale atacatorilor 
săi şi chiar atunci intrau în bătălie și legiunea I, şi aripa dreaptă. 
Punii s-au încăierat în neorînduială cu romanii, după cum întîm- 
plarea l-a scos pe fiecare fie în calea cavaleriei, fie a pedestrimii 
romane. Lupta însă creşte datorită şi trupelor de rezervă trimise 
în sprijin, şi se măreşte şi numărul celor ce se avîntă în bătălie. 
În toiul învălmăşelii şi panicii, Hannibal ar fi avut putinţa să-şi 
rînduiască trupele sale atacatoare, ceea ce era o treabă uşoară 
pentru un vechi comandant cu o armată încercată, dacă n-ar fi 
auzit în spate strigătele cohortelor şi manipulelor care coborau 
în goană dealurile şi nu i-ar fi stîrnit teama că punilor li se vor 
tăia legăturile cu tabăra lor. Atunci a intrat groaza în carthagi- 
nezi şi pretutindeni toți au început să dea bir cu fugiţii. Măcelul 

punilor a fost de mai mici proporţii, deoarece apropierea celor 
două castre a făcut ca fuga celor îngroziţi să fie de prea scurtă 
durată, căci cavaleria romană îi urmărea cu înverşunare, lovin- 
du-i din spate. Cohortele romane îi izbiseră din coastă, pornind 
în iureş pe clina din spate a dealului, pe un drum gol şi lesne 
de străbătut. Cu toate acestea au fost ucişi peste 8 000 de” oameni, 
peste 700 luaţi prizonieri, fiind capturate şi nouă steaguri ostă- 
şeşti. Dintre elefanţi, de care însă Hannibal nu se putu folosi de 
loc cu prilejul acestei lupte neaşteptate şi din pricina învălmă- 
şelii, patru fură omoriţi, iar doi capturați. Învingătorii au pierdut 
cam 500 de oameni din rîndurile romanilor şi ale aliaţilor. 

În ziua următoare, Hannibal a stat liniştit. Consulul roman, 
după ce şi-a rînduit oastea în formaţie de bătaie, cînd a văzut 
că potrivnicul nu-şi scoate trupele la luptă, a poruncit să se cu- 
leagă trofeele vrăjmaşilon răpuşi, iar leşurile alor săi, grămădin- 
du-le la un loc, a ordonat să fie îngropate. 

Şi în cursul următoarelor cîtorva zile romanii erau atit de 
pregătiţi de atac la porţile castrului lor, încît se părea că încă- 
ierarea era cît pe aci să izbucnească, pînă cînd Hannibal, lăsînd 
focuri şi corturi dese pe locul acelei părţi din tabăra sa care 
avea faţa către cea a potrivnicului, precum şi vreo cîţiva numizi cu 
însărcinarea de a se arăta pe întărituri şi în porţi, pe la straja a 
tieia plecă, îndreptîndu-se către Apulia. Cînd se lumină de ziuă, 
frontul roman înaintă pînă la parapetele castrului duşman şi nu- 
mizii arătîndu-se într-adins scurt timp în porţi şi pe parapetele 
întăriturilor, romanii fură înşelaţi cîtăva vreme, urmărindu-i în 
goana cailor cu cavaleria lor. 

Cînd consulul băgă de seamă liniştea din tabăra vrăjmaşă şi 
nu-i mai văzu pe puni în nici o parte, nici măcar pe puţinii duș- 
mani care trepăduiseră în sus şi-n jos în zori, trimițind doi călă- 
reţi ca să iscodească în tabăra duşmană, după ce s-a cercetat 
îndeajuns în împrejurimi şi s-a descoperit că totul e în siguranţă, 
porunci să se înainteze. Numai atît timp s-a zăbovit cît ostașii 
săi s-au năpustit repede la prăzi şi apoi a dat semnalul de retra- 
gere, readucîndu-şi trupele în castru cu mult înainte de căderea 
nopţii. 

În ziua următoare, la răsăritul soarelui, porni la drum în marș 
forțat ; luîndu-se după zvonuri și după urmele coloanelor vrăj- 
maşilor, îi ajunse nu departe de Venusia. Şi acolo a fost o luptă, 
duşmanul fiind prins în neorînduială : peste două mii de puni 
fură nimiciţi 181 | 

De acolo Hannibal se îndreptă spre Metapontum, în marşuri 
forţate şi de noapte, şi prin munţi, ca să nu dea prilej de luptă. 
De acolo Hanno (acestuia îi fusese încredinţată garnizoana acelei 
localităţi) fu trimis în Bruttium cu puţine trupe, pentru a pregăti 
o nouă oaste; Hannibal, alăturînd şi trupele acestuia la ale sale, 
porni înapoi spre Venusia pe drumurile pe care venise şi de 
acolo înaintă pînă la Canusium. Nici o clipă Nero n-a încetat 
urmărirea duşmanului şi l-a chemat şi pe Q. Fulvius în ţinutul 
lucanilor, pentru ca acea regiune să nu fie fără apărare, în vreme 
ce el plecă la Metapontum. 


XLIII În răstimpul acestor evenimente, Hasdrubal, după ce a 
încetat asediul Placentiei, a trimis cu o scrisoare la Hannibal 
patru călăreţi galli şi doi numizi, care au străbătut aproape toată 
Italia în lungimea ei, trecînd prin mijlocul potrivnicilor ; în vreme 
ce mergeau pe urmele lui Hannibal care plecase la Metapontum, 
ajungînd la Tarentum, deoarece nu cunoşteau drumurile, fură 
prinşi de romanii care, fiind trimişi după fîneaţă, cutreierau răz- 
leţiţi ogoarele şi conduși la praetorul Q. Claudius. Cum de la 
început s-au încurcat în răspunsuri, văzînd pregătindu-se instru- 
mentele de cazne, ştafetele au fost nevoite să mărturisească ade- 
vărul, arătînd că ei duc o scrisoare din partea lui Hasdrubal 
către Hannibal. Împreună cu această scrisoare, aşa cum era cu 
pecetea pe ea, punii sînt încredinţaţi tribunului militar L. Ver- 
ginius, spre a fi conduşi în faţa consulului Claudius. În acelaşi 
timp au fost trimise şi două escadroane de samniţi pentru paza lor. 

Cînd aceştia ajunseră la consul şi s-a dat citire printr-un tîlmaci 
scrisorii şi după ce puse întrebări şi prizonierilor, Claudius socoti 
că „nu e în interesul republicii ca în asemenea vremuri, un consul 
să rămînă închis între fruntariile provinciei sale, potrivit dispo- 
ziţiilor primite, şi să se lupte numai cu vrăjmaşul hotărît de 
senat, ci trebuie să dea dovadă de îndrăzneală şi să pornească 
o nouă acţiune prin surprindere, în pofida oricărei aşteptări din 
partea potrivnicului, și pentru ca să-i înspăimînte prin acţiunea 
începută şi pe romani şi pe puni deopotrivă, şi să prefacă apoi 
marea spaimă într-o nemaipomenită bucurie“ ; trimițind sena- 
tului la Roma scrisoarea lui Hasdrubal, în acelaşi timp le arată 
senatorilor ce plănuieşte el: „Deoarece Hasdrubal îi scrie fra- 
telui său că sa va întilni cu Hannibal în Umbria, senatul să 
cheme legiunea de la Capua la Roma, în cetate să se înroleze o 
nouă oaste, şi această nouă armată urbană să dea piept cu vrăj- 

mașul la Narnia“. După ce a scris acestea senatului, au fost 
trimise la fel înainte ştafetele prin ţinuturile Larinatum, Marruci- 
num, Frentanum, Pfaetutianum, pe unde avea de gînd să-şi con- 
ducă armata, ca să înştiințeze toate aceste populaţii să pregă- 
tească provizii din sate şi oraşe şi să le pună la îndemînă pentru 
hrana ostașilor, transportîndu-le în drumul său, să procure cai şi 
vite de povară, pentru a fi la dispoziţia ostaşilor săi, ducînd pe 
cei obosiţi în căruţe. El însuşi alege 6000 de pedestraşi şi o mie 
de călăreţi romani şi aliaţi, floarea trupelor scoase din întreaga 
armată ; dă de ştire că dînsul vrea să ocupe cel mai apropiat 
oraş din Lucania şi să pună mîna şi pe garnizoana punică de 
acolo : „toţi să fie, deci, pregătiţi de drum“. Pornind în marș 1%? 
în timpul nopţii, Claudius coti către Picenum. 

Şi consulul într-adevăr pomi către colegul său prin marșuri 
cit mai forţate cu putință, lăsîndu-l cu apărarea castrului pe le- 
gatul Q. Catius. 


XLIV La Roma nu se stîrnise mai puţină spaimă şi tulburare 
decit fusese cu doi ani mai înainte, cînd tabăra punică își alătu- 
rase trupele de zidurile şi porţile cetăţii. Lumea nu se putea 
dumiri îndeajuns dacă se cuvine să laude sau să combată această 
acţiune atît de semeaţă a consulului; era limpede că numai în 
urma ducerii la bun sfîrşit a acţiunii întreprinse, consulul îşi va 
dobîndi faima cuvenită, căci tot ce poate fi mai nefiresc e faptul 
că „consulul şi-a părăsit tabăra, în apropierea unui vrăjmaş ca 
Hannibal, lăsînd-o fără comandant, în vreme ce el se îndreptă 
spre Picenum şi Gallia, împreună cu o armată căreia i s-a scos 
toată tăria, toată floarea ostăşimii ; el a arătat că se duce în ţinu- 
tul lucan, lăsîndu-și castrul fără vreo altă apărare mai sigură decit 
nădejdea în greșeala duşmanului, care nu știe că comandantul 
roman s-a dus acolo cu o parte din armata lui. Ce s-ar întîmpla 
dacă Hannibal ar descoperi adevărul şi ar vrea să se ia cu întreaga 
lui armată pe urmele lui Nero plecat cu cei 6000 de luptători 
sau dacă ar da năvală asupra castrului său lăsat fără forţe, fără 
apărare, fără comandant, spre a cădea pradă vrăjmaşului ?“ 

Pe oameni îi îngrozeau atît [amintirea] vechilor dezastre ale 
acelui război, cît şi faptul că anul trecut fuseseră răpuşi doi con- 
suli ; „și toate acestea s-au întîmplat atunci cînd în Italia era 
un singur comandant, o singură armată a duşmanilor; acum se 
poartă două războaie cu punii, şi în Italia se găsesc două armate 
uriașe, aproape doi Hannibali ; căci şi Hasdrubal își trage obir- 

şia din acelaşi tată, Hamilcar, şi el e un comandant la fel de des- 
toinic, fiind călit în războiul purtat atîta amar de ani cu romanii 
în Hispania, faimos prin câştigarea a două biruinţe, prin distru- 
gerea a două armate romane, împreună cu cei mai străluciți 
comandanţi ai lor. Ba Hasdrubal poate chiar să se fălească cu 
o glorie cu mult mai mare decît a lui Hannibal însuşi, şi prin 
repeziciunea marșului său parcurs din Hispania, şi prin aţiţarea 
neamurilor gallice de a ridica armele ; căci Hasdrubal şi-a strîns 
această oaste în acele locuri unde Hannibal îşi pierduse cea mai 
mare parte din ostaşii săi, răpuşi de foame şi frig, care sînt cele 
mai cumplite chinuri ale morţii“. 

Cei care erau cunoscători ai situaţiei din Hispania mai adău- 
gau că Hasdrubal se va lupta cu C. Nero, un comandant cunoscut 
prea bine de el, de. vreme ce atunci cînd fusese prins într-un 
defileu de unde nu se putea mişca Hasdrubal îşi bătuse joc de 
el ca de un copil, înşelîndu-l cu propunerea unor condiţii minci- 
moase de pace 18, Într-adevăr, aceştia socoteau forţele vrăjmaşe 
mai mari ca în realitate, în schimb pe ale romanilor le vedeau 
mai mici, oamenii, de teamă, fiind întotdeauna aplecaţi să înfă- 
țişeze totul în culori mai negre 184. 


XLV După ce s-a depărtat de Hannibal plecînd la o distanță 
atît de mare ca să-şi poată dezvălui în voie planul său, Nero 
rosteşte o scurtă cuvîntare ostașilor săi. E] le spune că „niciodată 
n-a existat un plan al vreunui comandant mai îndrăzneţ în apa- 
renţă, însă în realitate mai sigur de succes, decît al său. Dinsul 
îi conduce pe ostași către o victorie neîndoielnică. Negreşit, în 
vreme ce colegul său de consulat n-a plecat la război pînă cînd 
nu i s-au dat de către senat, pentru a-l mulţumi, trupe de pedes- 
trime şi cavalerie mai numeroase și mai bine pregătite, de parcă 
ar fi pornit împotriva lui Hannibal însuşi, dacă ostaşii săi vor 
face numai o mică sforțare vor face să cumpănească totul în 
favoarea lor. Dacă vrăjmaşul nu va afla nimic pînă în vremea 
luptei — şi el îşi va da silinţa ca înainte de izbucnirea ei duş- 
manii să n-audă că au venit şi celălalt consul şi cealaltă armată 
— biruinţa romanilor va fi neîndoielnică. Marea vilvă poate duce 
la bun sfîrşit războiul, şi un moment neînsemnat ori dă imbold 
de nădejde unor suflete, ori pricinuiește teamă altora 185 ; ei însă 
negreşit se vor înfrupta aproape din toate roadele gloriei cîştigate 
de pe urma biruinţei; întotdeauna greutatea care s-a adăugat 
la urmă de tot pe cîntar va face, de bună seamă, să precumpă- 

mească rezultatul definitiv 1%. Ei îşi dau seama cu ce freamăt, 
cu ce admiraţie şi cu ce dragoste din partea oamenilor este în- 
tîmpinat dînsul în calea sa“. 

Şi, pe Hercules, aceste trupe au străbătut pretutindeni prin 
şiruri nesfîrşite înţesate de bărbaţi şi femei care se revărsau de 
pretutindeni, din sate şi ogoare, întîmpinîndu-i cu urări, rugă- 
ciuni şi proslăviri: pe ei îi numeau scutul republicii, răzbunăto- 
rii oraşului şi puterii romane; „armelor şi braţelor lor şi-au în- 
credinţat salvarea şi libertatea, şi a lor şi a copiilor lor“. Ei se 
rugau tuturor zeilor şi tuturor zeiţelor „ca aceste trupe romane 
să aibă parte de noroc la drum, lupta să le fie încununată de 
izbîndă şi să dobîndească o cît mai grabnică biruinţă asupra vrăj- 
maşului, să li se împlinească tot ce-au cerut în numele lor, pen- 
tru ca, aşa cum îi însoțesc îngrijoraţi acum, aşa să le iasă în 
întîmpinare peste cîteva zile, ca să-i ovaţioneze, plini de bucurie, 
pentru biruinţa obţinută“. 

Apoi, fiecare cetăţean îi pofteşte, le oferă şi-i copleşeşte cu 
rugăminţi să ia mai degrabă de la ei decît de la alţii; ei le oferă 
cu inimă bună şi din belşug tot ce au nevoie ostașii, fie pentru 
ei, fie pentru caii lor. Nici ostaşii însă nu se arată mai prejos 
în ce priveşte simţul măsurii, neluînd mai mult decît aveau nea- 
părată nevoie ; nicăieri nu întîrziau, nici nu se despărțeau de 
lîngă steaguri şi nici nu făceau popasuri decît atunci cînd luau 
masa ; mărşăluiau şi zi şi noapte şi nu se dădeau odihnii decît 
atît cât le cereau în chip firesc nevoile trupeşti. Claudius trimisese 
şi la colegul său ştafete care să-i aducă la cunoştinţă sosirea sa 
şi să-l întrebe dacă vrea să vină, făţiş sau tainic, în timpul zilei 
sau al nopţii, să se aşeze în acelaşi loc sau să-și întocmească un 
alt castru. S-a găsit cu cale că e mai bine să meargă noaptea în- 
tr-ascuns. 


XLVI Pe tabără fusese dat de consulul Livius acest consemn : 
„tribunul să-l primească pe tribun, centurionul pe centurion, că- 
lăreţul pe călăreț, pedestraşul pe pedestraș. Căci nu e nevoie să 
se mărească nici tabăra, pentru ca vrăjmaşul să nu simtă sosirea 
celuilalt consul“ ; strîngerea mai multora laolaltă într-un spaţiu 
strîmt avea să fie destul de uşoară, deoarece oastea lui Claudius 
nu luase cu sine în această expediţie aproape nimic, în afară de 
arme ; apoi, chiar în vremea marşului, armata lui s-a mărit cu 
voluntari care se oferiseră, fără a fi chemaţi: aceştia erau ostașii 
vechilor leaturi, care-şi terminaseră serviciul militar și tineri 

care-şi înscriau pe întrecute numele, dar din sînul cărora consulul 
nu înrolă decît pe cei care prin înfăţişarea lor trupească şi prin 
vînjoşia lor păreau buni pentru militărie. 

Castrul celuilalt consul era lingă Sena, iar Hasdrubal se afla 
la o depărtare cam de 500 paşi de acolo. De aceea, cu toate că 
Nero se apropia acoperit de [vedere datorită] munţilor, totuşi se ' 
opri la poalele lor, căutînd să nu intre în castru înainte de căde- 
rea nopţii. Intrînd în tăcere în tabăra romană, toţi fură conduşi 
în corturi de cei de acelaşi rang cu ei şi găzduiţi cu cea mai mare 
voioşie ca nişte oaspeţi. | 

A doua zi, s-a ţinut sfatul [comandanților], la care a luat 
parte şi praetorul L. Porcius Licinus. Acesta își avea tabăra 
lipită de a consulilor şi, înainte de sosirea lor, îşi condusese armata 
numai pe creste: cînd ocupa trecătorile înguste ca să-i închidă 
duşmanului trecerea, cînd le hărţuia trupele lovindu-le fie dintr-o 
coastă, fie din spate, şi în chipul acesta îl zăpăcise pe duşman 
prin tot felul de şiretlicuri întrebuințate ; şi el luă parte atunci 
la sfat, 

Părerile multora înclinau către această soluţie: să se amîne 
momentul atacului cîtă vreme Nero îşi întremează ostaşii obosiţi 
de drum şi de veghe şi, totodată, să aibă un răgaz de cîteva zile 
pentru a lua cunoştinţă de vrăjmaş ; Nero însă stărui nu numai 
cu îndemnul, dar chiar îl rugă din răsputeri ca nu care cumva 
să-i schimbe planul său atît de îndrăzneţ, căruia repeziciunea 
marșului îi va asigura [negreşit] biruinţa. Întîrziind, îl va face 
să fie nesăbuit ; „datorită unei greşeli care însă nu are să fie de 
lungă durată, Hannibal stă pe loc încremenit şi nici nu-i atacă 
tabăra sa lăsată fără comandant şi nici nu s-a străduit să-l urmă- 
rească în vremea mărşăluirii sale. Armata lui Hasdrubal poate fi 
nimicită, iar dînsul va avea şi putinţa să se înapoieze în Apulia 
înainte ca Hannibal să se pună în mişcare. Cel care îi dă răgaz 
dușmanului prin amînare, îi predă lui Hannibal şi tabăra sa, [se 
predă] şi pe el însuşi şi-i deschide drumul către Gallia, pentru a 
se uni în tihnă cu Hasdrubal. De aceea, e nevoie să se dea numai- 
decît semnalul de luptă şi să se scoată trupele în linie de bătaie, 
profitîind de greşeala vrăjmaşilor, şi a celor de faţă, şi a celor 
absenţi, cîtă vreme nici aceia nu-şi dau seama că luptă împotriva 
unei oştiri mai puţin numeroase, nici aceştia că au de-a face cu 
trupe mai numeroase şi mai puternice“. 

Ridicînd sfatul, se dă semnalul de atac şi numaidecit se por- 
neşte înainte în linie de bătaie. 

XLVII Vrăjmaşul se rînduise încă mai înainte în formaţie de 
luptă în faţa taberei sale. Întîrzierea dezlănţuirii luptei a fost 
pricinuită de faptul că Hasdrubal, înaintînd călare cu cîţiva ostași 
din cavalerie în faţa steagurilor, băgă de seamă că duşmanii au 
acum scuturi vechi pe care nu le văzuse mai înainte, iar caii erau 
mai slabi; i se păru că şi mulţimea ostașilor e mai mare ca de 
obicei ; de aceea, bănuind ceea ce și era de fapt, dădu fără în- 
tîrziere semnalul de retragere şi trimise iscoade la rîul de unde 
romanii luau apă şi unde se putea afla ceva şi vedea cu ochii 
dacă nu cumva au venit întîmplător niscaiva ostaşi, avînd faţa 
mai arsă de soare, ca după un marș proaspăt; în acelaşi timp, el 
ordonă să se dea un ocol pe mai departe castrului vrăjmaşilor. şi 
să iscodească dacă nu s-au lărgit în vreo parte parapetele valului 
de întărituri şi să fie atenţi dacă în castru trîmbiţele răsună o 
dată sau de două ori. 

După ce i s-a raportat, înşiruindu-i de-a fir-a-păr întreaga 
situație, faptul că tabăra nu era de loc mărită l-a indus în eroare 
pe Hasdrubal; acolo erau toate cele două tabere, una a lui 
M. Livius, alta a lui L. Porcius, aşa cum fuseseră şi mai înainte 
de sosirea celuilalt consul; apoi nu se adăugase nici un fel de 
întărituri vreuneia din ele, ca să se lărgească mai mult. 

Totuşi, pe bătrînul comandant hirşiit cu vrăjmașul său roman 
l-a surprins raportarea iscoadelor sale că în castrul praetorului 
s-a dat o singură dată semnalul, pe cînd în cel al consulului de 
două ori. „„Negreşit, sînt amîndoi consulii“. Şi îngrijorat se în- 
treba : „Cum a fost cu putinţă ca unul din ei să se desprindă de 
lîngă Hannibal ?“ Dar ceea ce nu putea de loc bănui ce se în- 
tîmplase, era : cum fusese tras pe sfoară Hannibal cu vreun şiret- 
lic într-o împrejurare atît de însemnată, încît habar să n-aibă 
unde e comandantul roman, unde e armata acestuia dintr-un 
castru cu care a fost în contact? „De bună seamă, Hannibal 
îngrozit de vreo înfrîngere, nu neînsemnată, nu s-a mai încumetat 
să-l urmărească pe potrivnic!“ Hasdrubal era tare înspăimîntat 
să nu fi venit prea tirziu cu sprijinul său din Hispania, după ce 
situaţia carthaginezilor fusese pierdută de tot şi ca romanii să nu 
se bucure şi în Italia de acelaşi noroc pe care l-au avut şi în 
Hispania. 

Hasdrubal era încredințat că, între timp, scrisoarea sa n-a 
ajuns la Hannibal şi că a căzut în mîna consulului care s-a şi 
grăbiț să-l zdrobească, 

„Frămîntat de aceste griji, după ce au fost stinse focurile, 
Hasdrubal a dat semnalul de plecare la prima veghe, poruncind 
să se strîngă în tăcere bagajele şi să se pornească în marş. 

Datorită învălmăşelii şi alarmei date în vreme de noapte, că- 
lăuzele fiind ţinute sub ochi cu prea puţină atenţie, una din ele 
s-a tupilat într-o ascunzătoare dinainte ochită, cealaltă a trecut 
înot rîul Metaurus prin vadul cunoscut. În chipul acesta, oastea 
punică, părăsită de călăuze, rătăceşte mai întîi pe ogoare şi, 
sleiți de oboseala marșului și de atîtea vegheri, ostaşii se aştern 
pretutindeni pe jos, rărindu-şi tot mai mult rîndurile în jurul fla- 
murilor. , 

Hasdrubal dădu poruncă să se pună oastea în mişcare de-a 
lungul malului apei, pînă să le lumineze calea zorile, şi tot cotind 
în sus şi-n jos pe coclaurii şi viroagele întortocheate ale rîului, 
băgă de seamă că din pricina rătăcirii a bătătorit pămîntul în- 
vîrtindu-se în acelaşi loc, astfel încît n-a înaintat mai de loc; 
de aceea, el plănui să treacă rîul Metaurus îndată ce lumina zilei 
îi va arăta un vad potrivit. Însă, cu cît se îndepărta de mare, cu 
atît nu izbutea să găsească vaduri de trecere, deoarece malurile 
prea înalte povirneau rîul, de aceea Hasdrubal tot pierzînd vre- 
mea degeaba, în felul acesta dădu răgaz romanilor să se ia pe 
urmele duşmanilor. 


XLVIII Nero fu cel care-l ajunse cel dintîi cu toată cavaleria 
sa pe Hasdrubal şi, după el, și Porcius cu trupele uşoare. În timp 
ce romanii hărțuiau coloanele punice obosite de marş şi le măci- 
nau din toate părţile, Hasdrubal renunță să-şi mai pună oastea 
în marș, care acum era aidoma unei fugi; pe cînd voia să-şi 
întocmească tabăra pe o măgură deasupra malului rîului, sosi şi 
Livius cu toate trupele de pedestrași, însă nu în coloană de marș, 
ci rînduite şi înarmate pentru a porni numaidecît la atac, 

După ce comandanții romani şi-au contopit toate trupele şi 
şi le-au aşezat în linie de bătaie, Claudius a ocupat aripa dreaptă, 
Livius a luat conducerea frontului la aripa stîngă, iar centrul fron- 
tului a fost încredințat spre a fi apărat praetorului. 

Hasdrubal, cînd îşi dădu seama că trebuie să lupte, lăsă 
deoparte întăriturile taberei şi-şi aşeză în prima linie elefanții, 
iar în jurul lon, la aripa stîngă în faţa lui Claudius, îi pune pe 
galli, nu atît pentru că nu se bizuia pe ei, cît pentru că era în- 
credinţat că gallii le insuflă romanilor spaimă ; el luă comanda 
aripii drepte, avindu-l potrivnic şi pentru sine şi pentru hispani 

pe M. Livius, şi pentru că acolo îşi pusese ceu mai mare nădejde 
în contingentele vechi ; ligurii fură rînduiţi în mijlocul frontului, 
înapoia elefanților. Numai că linia lui de bătaie era desfăşurată 
mai mult în adîncime decit în lărgime ; pe galli îi ocrotea o cos- 
tişă ce făcea un intrînd. Frontul pe care-l țineau hispanii se în- 
cleștă cu aripa stingă a romanilor; în dreapta, întreaga aripă 
romană sta nemişcată, fiindcă aflîndu-se în afara costişei din 
faţă, aceasta îi împiedica să intre în luptă, atît din front, cit şi 
dintr-o latură. Între Livius şi Hasdrubal se încinsese o crîncenă 
luptă, măcelul fiind cumplit de partea ambilor potrivnici. Acolo 
se găseau amîndoi comandanții supremi, acolo era grosul pedes- 
trimii şi cavaleriei romane, acolo se aflau hispanii, soldaţi bătrîni 
şi căliţi în luptele cu romanii, precum şi ligurii, un neam dirz şi 
războinic. Tot acolo fuseseră îndreptaţi şi elefanții; aceştia la 
cel dintîi iureş îi învălmăşiseră pe antesignani şi împinseseră 
înapoi şi steagurile romane ; apoi proporţiile bătăliei crescînd din 
ce în ce mai mult, din pricina strigătelor, gornacii nu mai avură 
putinţa să-şi mîne 'elefanţii care se tot învirteau, întocmai a 
niște corăbii care rătăcesc fără cîrmă, ca şi cum n-ar fi ştiut din 
care tabără fac parte. | 

„Pentru ce am bătut noi atîta drum, într-o goană atît de nă- 
prasnică ?“ — strigă Claudius către ostaşi, după ce zadarnic în- 
cercase să urce pe costişa din față; cînd băgă de seamă că nu 
poate pătrunde la duşman prin partea aceea, scoţîndu-şi cîteva 
cohorte de la aripa dreaptă, unde vedea bine că acolo ostaşii mai 
degrabă vor lincezi decît vor lupta, 'făcu cu ele un ocol prin 
spatele frontului și se năpusti asupra flancului drept al punilo:, 
fiind surprinşi de acest neaşteptat atac nu numai vrăjmaşii, ci şi 
romanii. Cu atita repeziciune a atacat Claudius acolo, încît ro- 
manii, deşi apăruseră din flanc, în:curînd dădură lupta în spa- 
tele vrăjmașului ; în felul acesta hispanii şi ligurii sînt măcelăriți 
din toate părţile, din faţă, din coastă, din:spate; acum ajunsese 
măcelul și la galli. Acolo însă n-a fost mai de loc luptă; căci şi 
o mare 'parte din galli părăsiseră steagurile, furişindu-se în cursul 
nopţii, sau dedaţi somnului se tolăniseră pretutindeni pe cîmpuri, 
şi gallii care mai rămăseseră pe loc, istoviți de marş şi vegheri, 
trupurile lor 'nefiind cîtuşi de puţin deprinse să îndure sforţările, 
abia îşi mai ţineau armele pe umeri ; apoi fiindcă şi soarele era 
la amiază, iar setea şi arşiţa erau înăbuşitoare, se lăsau 'cu duiu- 
mul să fie ucişi sau luaţi prizonieri 1%, 

XLIX Mai mulţi elefanţi fură omoriţi de gornacii lor decît 
de duşmani. Ei aveau o daltă şi un mai de lemn: când jivinele 
începeau să se înfurie şi să se năpustească peste ai lor, gormacul 
care şedea între urechile elefantului, îi repezea cu dalta o lovitură 
cît mai năprasnică cu putinţă, izbind chiar la încheietură unde 
grumazul se uneşte cu capul. Acesta era cel mai repede mijloc 
de a răpune asemenea namile de jivine,: ori de cîte ori pierdeau 
nădejdea de a-i mai putea mîna, şi cel care născocise mijlocul 
fusese însuşi Hasdrubal, comandantul atît de faimos în atitea 
lupte, dar mai ales cu prilejul acestei bătălii. Acesta îşi susținu 
luptătorii, îmbărbătîndu-i şi înfruntînd deopotrivă cu ei 'primej- 
diile. Tot el îi înflăcără şi pe cei istoviţi, şi pe cei care de silă 
refuzau să mai facă sforţări, cînd rugîndu-i, cînd dojenindu-i, tot 
el îi chemă înapoi pe cei ce fugiseră, şi tot el restabili în cîteva 
locuri lupta pe care ai săi o părăsiseră ; în sfîrşit, cînd sorții de 
izbîndă au ajuns neîndoielnic în mîna vrăjmaşului, nemaivrînd 
să supravieţuiască unei armate atît de mari care l-a însoţit de 
dragul numelui său, dînd pinteni calului, Hasdrubal s-a năpustit 
asupra cohortei romane. Acolo a căzut Hasdrubal luptînd cu arma 
în mînă ca un om care a vrut să fie vrednic de tatăl său Hamil- 
car şi de fratele său Hannibal. 

Niciodată în cursul acestui război n-au fost doboriţi atîţia 
duşmani într-o singură luptă ca atunci! Se părea că s-a plătit 
cu aceeaşi măsură 'duşmanilor pentru dezastrul de la Cannae, fie 
prin doborîrea comandantului, fie prin nimicirea armatei. Au fost 
ucişi 56 000 de duşmani, iar prinşi 45 000. S-a capturat o mare 
pradă de:război, de toată mîna, cît şi grămezi de aur şi argint; 
fură luaţi înapoi peste patru mii de cetățeni romani, care fuse- 
seră capturați de puni. Acest fapt fu ca o mîngiiere pentru osta- 
şii romani căzuţi în acea bătălie; căci biruinţa i-a costat pe 
romani destul sînge ; ca la 8 000 de romani şi aliaţi au fost dobo- 
rîţi în acea bătălie 188. 

Atît de mult se săturaseră biruitorii de sînge vărsat şi de 
măcel,: încît a doua zi, cînd consulului Livius i s-a dat de ştire 
că „gallii cisalpini şi ligurii care, fie că nu luaseră parte la luptă, 
fie că izbutiseră să scape în timpul măcelului, s-au adunat cu 
toţi într-o coloană, fără să aibă în frunte vreun anume comandant, 
fără flamuri, fără rînduială sau disciplină, şi că dacă s-ar trimite 
un singur pîlc de călăreţi, toţi vor putea fi nimiciţi“, el a spus: 
„Dimpotrivă, să mai fie lăsaţi în viaţă vreo cîţiva care să dea de 
veste duşmanului şi dezastrul lor şi vitejia noastră !“ 

L În acea noapte care a urmat după luptă, Nero pornind în- 
tr-un marş şi mai repede decit venise acolo, după şase zile ajun- 
sese la castrul său stativ 1%, în faţa vrăjmaşului său, Hannibal. 
În drumul său la întoarcere, Nero a fost întimpinat de mai puţină 
lume, deoarece nu fusese trimisă înainte nici o ştafetă ; cu toate 
acestea, pretutindeni a fost sărbătorit cu atîta voioşie, încît 
nimeni nu-şi mai putea stăpîni manifestările de bucurie. Nimeni 
nu era în stare să arate şi să zugrăvească îndeajuns, în cuvinte, 
starea sufletească a celor din Roma, nici cu cîtă încordare aştep- 
tau cetăţenii, nesiguri, rezultatul, şi nici cum au aflat vestea 
biruinţei. | 

Nici o clipă în tot decursul acelor zile, de cînd a ajuns ştirea 
că consulul Claudius a plecat, din  revărsatul zorilor pînă în 
amurgul soarelui nu s-a depărtat fie vreun senator de curie şi din 
preajma mai marilor cetăţii, fie poporul din forum. 

Matroanele, deoarece nu puteau fi de vreun ajutor, purceseră 
să se roage fierbinte pe la toate templele, copleşindu-i pe zei pînă 
la oboseală cu rugăciuni şi făgăduințe. Pe cînd cetăţenii erau 
chinuiți de atîta zbucium şi încordare, a sosit cea dintii veste 
nesigură, anunțînd că doi călăreţi din Namia au venit, în urma 
bătăliei, în castrul 1%0 roman aşezat în faţa trecătorii ce duce spre 
Umbria şi că aceştia le-au dat de ştire că duşmanul a fost nimicit. 
La început, această veste a izbit mai mult auzul decît sufletul, 
ca una pe care greu o cuprinzi cu mintea sau în care nu te poți 
încrede îndeajuns, fiind ori prea umflată, ori prea îmbucurătoare ; 
apoi, însăşi repeziciunea cu care venise ştirea îi oprea pe oameni 
s-o creadă, de vreme ce se spune că bătălia avusese loc numa: 
cu două zile mai înainte. 

În urmă însă, la Roma e înmînată o scrisoare trimisă de 
L. Manlius Acidinus din tabără, în legătură cu sosirea călăreţilor 
din Narnia. Această scrisoare purtată prin forum pînă în tribuna 
praetorului a scos senatorii din curie. Atîta învălmăşeală a pri- 
cinuit îngrămădirea norodului în faţa porţilor senatului, încît 
ştafeta nu mai putea străbate prin rîndurile lor, ci era trasă 
înapoi de cei ce-l întrebau şi strigau : „să i se dea citire scrisorii 
în primul rînd la tribuna rostrată şi apoi în senat“. În cele din 
urmă gloata a fost îndepărtată şi oprită de magistrați şi numai 
în chipul acesta a fost cu putință să se împărtăşească mulţimii, 
care nu se mai putea stăpiîni, vestea atît de îmbucurătoare. 

Scrisoarea s-a citit mai întîi în senat şi apoi în adunarea po- 
porului. Însă, potrivit firii fiecăruia, unii se bucurau de-a binelea, 
alţii însă nu voiau să acorde crezare ştirii decît după ce vor auzi 
scrisorile legaţilor sau ale consulilor. 


LI Apoi s-a adus la cunoştinţa tuturor că se apropie emisarii 
[trimişi de consul]. Atunci într-adevăr lumea de toate vîrstele 
alergă în întîmpinarea lor, fiecare dorind să soarbă cel dintii cu 
ochii şi cu urechile sale proprii o bucurie atît de mare. Puhoiul 
norodului a ajuns într-un neîntrerupt convoi pînă la podul Mul- 
vius, 'Trimişii aceştia erau L. Veturius Philo, L. Licinius Varus, 
Q. Caecilius Metellus care, înconjurați de gloata oamenilor de 
toată mîna, au ajuns în forum, în vreme ce unii cetăţeni îi între- 
bau pe ei înşişi, alţii pe însoțitorii lor, cum stau lucrurile. Şi aşa 
cum fiecare auzise că armata şi comandantul duşmanilor au fost 
nimiciţi, că legiunile romane sînt tefere, că consulii sînt sănătoși, 
la fel împărtăşeau numaidecit şi altora bucuria lor. 

După ce trimişii anevoie au ajuns în Curie, şi după ce şi mai 
anevoie au fost date în lături gloatele, ca să nu se amestece cu 
senatorii, scrisoarea a fost citită în Curie. De acolo, trimişii au 
trecut în adunarea poporului. 

După ce s-a dat citire scrisorii, L. Veturius a zugrăvit pe larg 
cele ce s-au petrecut acolo, în mijlocul unei nemaipomenite apro- 
bări şi în cele din urmă chiar în aclamaţiile întregii adunări, de- 
oarece toţi cu greu îşi mai puteau înfrîna sufletul de bucurie, Apoi, 
în vreme ce unii s-au dus în templele zeilor din preajmă ca să 
le aducă mulţumiri, alţii s-au împrăştiat pe la casele lor ca să le 
împărtăşească şi soțiilor şi copiilor lor o veste atît de îmbucurătoare. 

Senatul a decretat rugăciuni de mulţumire vreme de trei zile, 
pentru că consulii M. Livius şi C. Claudius au nimicit pe coman- 
dantul şi legiunile vrăjmaşe, armata romană rămînînd teafără. 

La riridul său, şi propraetorul C. Hostilius a hotărît în faţa 
adunării poporului facerea de rugăciuni publice ; acestea au fost 
rostite de bărbaţi şi de femei; toate templele au fost deopotrivă 
pline de lume în tot decursul acelor trei zile, în vreme ce ma- 
troanele, scăpate de orice teamă şi îmbrăcate în cele mai sărbă- 
toreşti veșminte, împreună cu copiii lor, aduceau mulțumiri zeilor 
nemuritori, de parcă i s-ar fi pus capăt războiului. 

Această biruinţă a zguduit într-atît simţămintele cetăţenilor, 
încît toată lumea s-a încumetat, întocmai ca în vreme de pace, 

să facă tot felul de tîrguri şi învoieli, vînzînd, cumpărînd, dînd 
bani cu împrumut şi plătindu-şi datoriile. 

Consulul C. Claudius, după ce se întorsese în tabără, porunci 
să fie aruncat înaintea străjilor carthagineze capul lui Hasdrubal, 
pe care îl păstrase şi-l adusese cu mare grijă, și să fie arătaţi şi 
prizonieri africani, aşa cum erau legaţi, și din rîndul lor să fie 
chiar dezlegaţi doi şi să meargă la Hannibal ca să-i dea în vileag 
ce s-a întîmplat. 

S-a dus vorbă că Hannibal, doborit de o jale atît de mare şi 
pentru poporul său, şi pentru familia sa, ar fi spus: „în aceasta 
el recunoaşte însăşi soarta Carthaginei“. 

Ridicînd apoi de acolo tabăra, pentru a concentra toate tru- 
pele în ţinutul Bruttium, în colțul cel mai îndepărtat al Italiei, 
Hannibal a dus în ţinutul bruttiilor toate trupele auxiliare pe care 
nu le putea apăra, fiind şi răspîndite pe o întindere prea mare, 
şi la fel a făcut cu metapontinii, scoţînd toţi locuitorii din această 
cetate, ca şi cu acei lucani care i se supuseseră lui. 

I O dată cu trecerea lui Hasdrubal în Italia, pe cît precumpă- 
nise aici greutatea războiului, pe atît situaţia în Hispania părea 
că se ușurase, cînd pe neaşteptate acolo reizbucniră ostilitățile 
deopotrivă cu cele dinainte. În acea vreme !, starea de lucruri în 
Hispania se înfățișa pentru romani și carthaginezi în felul acesta? : 

Hasdrubal, fiul lui Gisgo, se dusese pînă la Ocean şi ajunsese 
la capătul Hispaniei, tocmai la Gades 3. Ţărmul Mării Mediterane 
şi aproape întreaga Hispanie dinspre soare-răsare asculta de Sci- 
pio şi de romani. Hanno, noul comandant sosit în locul lui Has- 
drubal Barcas, cu o nouă oaste trecută din Africa peste mare, se 
unise cu Mago, după ce înrolă în scurt timp sub arme un mare 
număr de oameni în Celtiberia, care provincie se află la mijloc 
între cele două mări. Scipio trimise împotriva lui Hanno pe M. Si- 
lanus împreună cu nu mai mult de zece mii de ostași şi cu 500 de 
călăreţi. Silanus mărşăluind cât mai repede cu putinţă (deşi era 
împiedicat şi de drumurile stricate, şi de trecerile strîmte şi închise 
de păduri dese, aşa cum sînt cele mai multe din Hispania), totuşi 
a ajuns la duşman nu numai înaintea ştafetelor, dar chiar şi a 
vestei sosirii sale, fiind îndrumat într-acolo de aceleaşi călăuze 
luate din rîndurile dezertorilor celtiberi. 

Din gura aceloraşi, în vreme ce se găsea cam la zece mii de 
pași de vrăjmaş, Silanus a aflat că există două tabere în jurul acelui 
drum pe unde mergeau romanii: „În stînga şi-au așezat tabăra 
celtiberii, noua lor oaste fiind alcătuită din peste nouă mii de 
oameni, iar în dreapta şi-au instalat tabăra punii. Pe cînd a puni- 
lor e apărată și întărită cu posturi, cu străji de noapte și cu toate 
mijloacele cuvenite unei armate adevărate, în cealaltă tabără toate 
sînt de-a valma, risipite în neorînduială ca în lumea barbarilor şi 
a recruţilor, care cu atît mai mult nu se tem de nimic, cu cît se 


află pe pămîntul lor“, 

Silanus plănui să atace în primul rînd oastea celtiberilor şi de 
aceea porunci ca trupele sale să se desfăşoare cît mai mult spre 
aripa stîngă, pentru a nu fi de loc zărite de posturile carthagineze. 
Apoi se îndreptă în marş forţat către vrăjmaş, după ce trimisese 
mai înainte nişte iscoade. 

II Silanus ajunse la o depărtare cam de trei mii de paşi fără 
să fi fost cîtuşi de puţin simţit de vreunul dintre dușmani ; mersese 
acoperit de locuri stîncoase şi de nişte costişe îmbrăcate cu tufi- 
şuri. Acolo el dă poruncă ostaşilor săi să se oprească şi să mănînce 
într-o vale adiîncă şi, datorită acestui fapt, ferită vederii. 

Între timp se întoarseră şi iscoadele, întărind spusele dezerto- 
rilor. Atunci, lăsîndu-şi poverile în mijloc, romanii pun mîna pe 
arme şi pornesc la luptă, desfăşurîndu-şi rîndurile în linie de bătaie, 
după toate regulile. Cînd îi mai despărţeau o mie de paşi de vrăj- 
maş fură zăriţi de aceştia care începură să alerge în neorînduială. 
Însuși Mago, la cel dintîi strigăt şi învălmăşeală, vine călare în 
goana calului din tabără. 

În oastea celtiberilor erau patru mii de pedestraşi cu scuturi 
şi două sute de călăreţi. Aceştia erau tocmai cît o legiune întreagă 
(şi în acelaşi timp şi sîmburele oștirii) ; Mago îi rînduieşte pe celti- 
beri în prima linie de bătaie, iar pe ceilalţi, şi anume trupele cu 
armament uşor, îi aşază în rezervă. 

În timp ce Mago îşi scotea trupele rînduite în chipul acesta, 
romanii aruncară cu suliţele asupra lor cînd abia ieşiseră dintre 
parapete. Hispanii, în faţa suliţelor aruncate de potrivnic, se trîn- 
tiră la pămînt şi apoi se ridicară, pentru ca la rîndu-le să le arunce 
şi ei. După ce romanii le primiră, ca de obicei, stînd în rînduri 
strînse şi alăturînd scut lîngă scut, înaintară apoi şi începură lupta 
cu vrăjmaşul piept la piept cu sabia. Însă, pe de o parte, şi terenul 
neprieinic făcu să fie zădămicită repeziciunea celtiberilor, care 
aveau obiceiul să pornească la luptă şi în goană, dar pe de altă 
parte, şi terenul era favorabil romanilor, deoarece aceştia erau 
deprinşi să dea lupta stînd locului, în afară de faptul că îngustimea 
terenului şi mărăcinişurile crescute din loc în loc stricau şirurile 
celtiberilor, pentru care temei aceştia erau nevoiţi să se măsoare 
cîte unul sau cîte doi laolaltă, întocmai ca la duel. Din această 
pricină, duşmanii fură împiedicaţi să fugă, astfel încît rămaseră 
să fie căsăpiţi întocmai ca nişte oameni legaţi. În curind fură do- 
borite aproape toate trupele de celtiberi, şi cei cu scuturi, şi uni- 
tăţile cu armament uşor, precum şi carthaginezii care, venind din 

cealaltă tabără în sprijinul lor, îngroziţi, fură la rîndu-le hăcuiţi. 
Împreună cu Mago au izbutit să scape cu fuga nu mai mult de 
două mii de pedestraşi împreună cu toată cavaleria, deşi aceasta 
de-abia intrase în luptă. Hanno, al doilea comandant, e prins viu, 
împreună cu trupele punice care veniseră la urmă, după dezlăn- 
ţuirea bătăliei. 

În fuga lui, Mago fu însoţit de aproape toată cavaleria și de 
pedestraşi din leaturile vechi ; ei ajunseră după zece zile la Has- 
drubal în provincia Gaditanum (. În schimb oastea cea nouă a cel- 
tiberilor, strecurindu-se prin codrii învecinaţi, s-a împrăștiat în 
fugă pe la casele lor. 

Această izbîndă a fost cît se poate de binevenită nu atît pen- 
tru că s-a izbutit să se înăbuşe un război atît de crîncen, cît dato- 
rită faptului că ar fi aruncat sămînţa unui viitor mare război, dacă 
romanii le-ar fi îngăduit carthaginezilor să aţiţe şi alte noroade, 
după ce-i răsculaseră pe celtiberi. 

De aceea Scipio, după ce îi aduse lui Silanus în chip deosebit 
laude, nutrind nădejdea de a pune capăt acestui război, mai ales 
dacă nu va întîrzia de fel tărăgănind războiul, purcese împotriva 
lui Hasdrubal către extremitatea Hispaniei, unde mai era război. 

Hasdrubal se găsea atunci cu tabăra, din întîmplare, în Bae- 
tica, pentru a-şi ţine sub ascultare aliaţii ; ridicîndu-şi deodată stea- 
gurile, porni mai degrabă într-un soi de fugă decît într-un marş 
adevărat, ducîndu-se departe la Ocean şi la Gades. Apoi însă, în- 
credințat că va fi mereu ţinta războiului cîtă vreme va avea la 
îndemiînă o armată, înainte de a trece strîmtoarea către Gades îşi 
distribui toate trupele pretutindeni prin oraşe, pentru ca să se 
apere şi la adăpostul zidurilor, şi cu armele. 


III Cînd Scipio a băgat de seamă că războiul a luat o nouă 
înfăţişare, ramificîndu-se în prea multe direcţii, şi că pentru a 
împresura fiecare cetate în parte e nevoie mai degrabă de vreme 
multă decit de sforțări mari, s-a întors din drum. Totuşi, ca să 
nu le lase vrăjmaşilor această regiune, îl trimite pe fratele său 
L. Scipio dimpreună cu zece mii de pedestrași şi o mie de călă- 
reţi, să atace cel mai bogat oraş din acele locuri (barbarii îi spu- 
neau Orongis) 5. Acest oraş e situat în ţinutul maesessilor* din 
seminţia bastetană 7 ; are cîmpii roditoare ; locuitorii se ocupă şi 
cu scoaterea argintului din mine. Hasdrubal folosise acea fortă- 
reaţă pentru a face incursiuni împotriva populațiilor din mijlocul 
Hispaniei. 

După ce Scipio îşi aşeză castrul în apropierea oraşului Oron- 
gis, înainte de a-l înconjura cu un val de lucrări de împresurare, 
îşi trimise oameni către porţile acestui oraş, care vorbindu-le mai 
de aproape [locuitorilor oraşului] să-i ispitească şi să-i îmbie ca 
să caute mai degrabă prietenia romanilor decît să le încerce 
puterile. Cum aceştia nu dădură nici un răspuns paşnic, Scipio 
înconjură oraşul cu două rînduri de şanţuri şi de parapete şi-şi 
împărţi oastea în trei corpuri, pentru ca în vreme ce două sînt în 
repaus, să dea întotdeauna asaltul cu celălalt corp. 

Scipio a început asaltul cu cel dintîi corp, dar deşi lupta a 
fost cît se poate de crîncenă, totuși a fost nehotărită: pentru 
romani nu era uşor să se apropie de oraş, nici să ducă scările 
pînă la zid, din pricina grindinei de lănci şi săgeți aruncate; 
chiar dintre cei care izbutiseră să alăture scările, unii erau pră- 
văliţi cu niște furci anume făcute, iar asupra altora duşmanii 
aruncau de sus nişte căngi de fier, astfel încît romanii erau pîn- 
diţi de primejdia de a fi traşi de pe ziduri şi ridicaţi în sus. 

Cînd Scipio a observat că bătălia nu e egală datorită și numă- 
rului prea mic al luptătorilor săi, şi faptului că duşmanul învinge 
pentru că luptă de pe ziduri, a atacat orașul în acelaşi timp cu 
celelalte două corpuri, retrăgînd primele trupe. Acest atac a stîr- 
nit atîta spaimă în rîndul celor împresuraţi, istoviţi şi. de lupta 
cu cel dintîi corp de trupe romane, încît orășenii părăsiră într-o 
fugă năpraznică zidurile, iar garnizoana punică se concentră în- 
tr-un singur punct, lăsîndu-şi însă [cîteva] posturi, de teamă ca 
oraşul să nu se predea. Atunci pe locuitorii oraşului îi cuprinse 
frica ca nu cumva, dacă duşmanul va intra în oraş, să fie măce- 
lăriţi pretutindeni cînd sînt întîlniți în cale de romani, fără să 
se mai facă deosebire dacă sînt carthaginezi sau hispani; de 
aceea, „deschizînd repede poarta, s-au năpustit ieşind pe ea în 
mare număr şi ţinînd scuturile în faţă, ca să nu fie aruncate 
asupra lor lănci de departe, însă arătînd romanilor dreptele lor 
goale, ca să iasă în vileag că au azvinlit săbiile. E nesigur dacă, 
ou toată distanța mică, faptul acesta s-a observat sau dacă au 
bănuit că la mijloc e vreun şiretlic ; romanii s-au năpustit asupra 
dezertorilor, măcelărindu-i întocmai ca pe o linie de luptă vrăj- 
mașă ; tot pe aceeaşi poartă au intrat în oraș şi romanii. Şi cele- 
lalte unităţi de trupe romane tăiau şi sfărimau porţile cu securile 
şi topoarele ; călăreţii, după cum fiecare intrase, porneau în galop 
ca să ocupe forul (căci aşa primiseră instrucţiuni) ; (pentru pro- 
tecția cavaleriei fură alăturate şi unităţile dotate cu caetra? bis) 

Ostaşii legiunilor năvălesc şi în celelalte părţi ale oraşului. Roma- 
nii s-au stăpînit însă de a-i ucide şi de a-i jefui pe toţi cei în- 
tilniţi în cale, în afara celor care se apărau cu armele. Toţi .car- 
thaginezii fură puşi sub pază, împreună cu vreo mie de orăşeni 
care le închiseseră porţile. Oraşul fu predat celorlalţi locuitori, 
iar bunurile acestora înapoiate. Cu prilejul cuceririi prin asalt a 
oraşului Orongis au căzut cam două mii de vrăjmaşi, iar din rîn- 
durile romanilor nu mai mulţi de nouăzeci de oameni. 


IV S-au bucurat nespus şi romanii care au repurtat biruinţa 
cu prilejul asaltului acestui oraş, şi comandantul, şi cealaltă oaste : 
intrarea lui Scipio, precedată de uriașul convoi de prizonieri, a 
stîmit mare vîlvă. 

Scipio îi aduse laude fratelui său, rostind cuvinte de cinstire 
pe cît îi fu cu putinţă, deoarece pusese pe aceeaşi treaptă cuce- 
rirea Carthaginei Noi de către dînsul cu a Orongisului. 

Apoi, pentru că iarna bătea la uşă şi pentru că nu era cu 
putinţă să se încerce şi cucerirea oraşului Gades, şi nici să urmă- 
rească armata lui Hasdrubal 8, împrăștiată pretutindeni prin toată 
Hispania, Scipio îşi readuse toate trupele sale în Hispania de din- 
coace de Hiberus şi după ce trimise legiunile în taberele de 
iară, iar pe fratele său L. Scipio la Roma, cu Hanno, coman- 
dantul punilor și cu ceilalți nobili capturați se duse şi el la 
Tarraco. 

În acelaşi an, flota romană în frunte cu proconsulul M. Vale- 
rius Laevinus%, trecînd din Sicilia în Africa, a făcut prădăciuni, 
pustiind în lung și în lat ţinuturile Uticei şi Carthaginei. Prăzile 
au fost luate din ţinutul din jurul zidurilor Uticei înseși, situate 
la marginea teritoriului carthaginez. 

În calea vaselor romane care se îndreptau către Sicilia a ieşit 
flota carthagineză (avea 70 de vase lungi). Din această flotă au 
fost capturate 17, patru scufundate în larg, iar restul flotei pu- 
nice a fost risipit şi fugărit. Romanii învingători şi pe uscat şi 
pe mare s-au întors la Lilybaeum încărcaţi cu mari prăzi de toate 
soiurile. După alungarea. vaselor carthagineze, vasele romane au 
transportat pe mare, netulburate de nimeni, mari cantităţi de 
cereale către Roma. 


V La începutul acelei veri 1%, în care s-au petrecut aceste eve- 


nimente, proconsulul P. Sulpicius i! şi regele Attalus, după ce au 
"iernat la Aegina, aşa cum s-a spus mai înainte !?, unind flotele 

lor — romanii aveau 25 de vase cu cîte cinci rînduri de visle, 
iar regele Attalus — 35, au trecut la Lemnos!?; la rîndul său şi 
Filip, pentru ca să fie pregătit la orice fel de încercări, în cazul 
că ar fi nevoit să iasă în întîmpinarea vrăjmaşului, fie pe mare 
fie pe uscat, cobori la mare, în oraşul Demetrias şi fixă ziua adu- 
nării oastei sale în Larissa 14. 

Auzind de faima acestui rege, la Demetrias s-au adunat dele- 
gaţiile venite din toate părţile. Totuşi aetolienii au căpătat curaj 
atît datorită alianţei cu romanii, cît şi sosirii în urmă a regelui 
Attalus şi, de aceea, au continuat cu prădăciunile asupra vecinilor 
lor. Nu numai acarnanienii şi beoţienii şi locuitorii din Eubeea 
erau cuprinşi de mare teamă, ci şi acheii, în care, pe lîngă războiul 
cu aetolienii, vîrise groaza şi tiranul lacedemonian Machanidas, 
care-şi aşezase tabăra nu departe de hotarele argivilor. 

Toţi aceştia, amintind ce primejdii amenințau oraşele lor şi 
dinspre mare şi dinspre uscat, îi cereau regelui să-i ajute. Numai că 
nici din însuşi regatul său nu-i soseau ştiri liniştitoare: „Și Scerdi- 
laedus, şi Pleuratus s-au pus în mișcare şi dintre traci mai ales 
maezii vor năvăli în părţile învecinate ale Macedoniei, dacă regele 
va fi prins de vreun război mai lung“. Într-adevăr, beoţienii şi 
populaţiile din centrul Greciei au adus la cunoştinţă că trecă- 
toarea Thermopyle a fost închisă de aetolieni cu şanţuri şi para- 
pete, acolo unde defileul mai îngust strîmtorează drumul, spre 
a nu-l lăsa pe Filip să treacă pentru a apăra oraşele aliaţilor săi. 

Atîtea veşti alarmante răspîndite ar fi putut trezi şi pe cel 
mai greoi comandant. Filip îi lăsă pe delegaţi să plece, făgăduin- 
du-le că le va da tuturor ajutor, după împrejurări şi vreme; 
pentru momentul de faţă el trimite o garnizoană pentru apăra- 
rea orașului Peparethus 15, care era mai ameninţat ca toate, de 
unde venise ştirea că Attalus, trecînd cu floța sa din Lemnos, 
pustiise întregul ţinut din jurul acestui oraş. Filip trimite pe Po- 
lyphas cu o ceată neînsemnată de ostaşi în Beoţia şi, de aseme- 
nea, la Chalcis pe Menippus, unul din curtenii regelui, cu o 
mie de peltaşti (pelta e o pavăză asemănătoare cu caetra). A 
mai alăturat încă cinci sute de agriani!€, pentru ca insula să 
poată fi apărată din toate părţile. El plecă la Scotussa !? şi po- 
runci să fie trecute acolo trupele macedonene din Larissa. 

Aici i s-a dat de veste lui Filip că aetolienii au fixat aduna- 
rea lor la Heraclea 18 şi că acolo va veni şi regele Attalus, pentru 
a se consfătui în privința planului general al războiului. 

Pentru ca să tulbure această adunare prin sosirea sa neaştep- 
tată, Filip îşi conduse oastea în marş forţat la Heraclea. Numai 
că el a ajuns acolo după ridicarea adunării; totuşi, după ce 
distruse semănăturile care erau aproape să dea încopt, mai 
ales cele din jurul golfului aenianilor!?, îşi readuse trupele la 
Scotussa. După ce-şi lăsă acolo toată armata, Filip se retrase cu 
cohorta regală la Demetrias. De acolo, ca să poată interveni la 
orice mişcare din partea duşmanilor, Filip îşi trimite oameni şi 
în Phocida, şi în Eubeea, şi în Peparethus, ca să aleagă nişte 
măguri înalte de unde să se bage de seamă focurile aprinse; el 
însuşi instală un foişor pe Tisaeus% (acesta e un munte care îi 
întrece în înălțime pe toți ceilalţi din jur), pentru ca prin fo- 
curile aprinse să i se dea de la distanţă semnalele, pentru a afla 
numaidecit ce pun la cale vrăjmaşii. 

Comandantul roman şi regele Attalus au trecut de la Pepa- 
vethus la Nicaea?2!; de acolo trec cu flota în Eubeea, către 
oraşul Oreus situat în partea stingă cînd mergi de la golful De- 
metriacus către Chalcis şi Euripus %. 

Attalus şi Sulpicius s-au înţeles între ei ca romanii să atace 
dinspre mare, iar trupele regelui dinspre uscat. 


VI După patru zile de cînd a acostat flota romană, aliaţii 
au început atacul orașului Oreus 2. Totodată ei au folosit acest 
timp pentru întrevederi tainice cu Plator, care fusese pus de 
Filip în fruntea oraşului. 

Oreus avea două cetățui, una care domina marea, alta, în mij- 
locul oraşului. De .aici pînă la mare ducea un drum subteran pe 
care îl străjuia dinspre mare un turn cu cinci caturi, o strașnică 
redută. Mai întîi acolo s-a dat o luptă foarte crîncenă, deoarece 
turnul era înzestrat cu tot felul de arme de aruncat, iar romanii 
scoseseră de pe vasele lor şi tormente şi maşini de război pentru 
atacul acestui oraş. 

Cînd toţi asediaţii erau cu sufletele şi cu privirile aţintite 
către această luptă, Plator îi primi pe romani în oraş, prin poarta 
cetăţuii dinspre mare și numaidecît această cetăţuie fu ocupată. 
Locuitorii orașului alungaţi de acolo se îndreptară către cealaltă 
cetăţuie, dar şi acolo fuseseră rînduiţi oameni care să pună ză- 
voarele la porţi. În felul acesta asediaţii, fiind prinși la mijloc, 
fură măcelăriți sau luaţi prizonieri. 

Garnizoana macedoneană s-a grămădit sub zidul cetăţuii fără 
să caute să iugă şi să se împrăştie, dar nici să lupte cu îndirjire. 

Plator obţinînd de la Sulpicius iertarea acestora, macedonenii 
fură îmbarcaţi pe vase, transportaţi şi debarcaţi la Demetrium 
din Phtiotida, iar el însuşi se retrase la Attalus. 

Sulpicius, îmbărbătat de această izbîndă cîştigată atit de uşor 
la Oreus, se îndreptă de îndată cu flota victorioasă spre Chalcis ; 
acolo însă rezultatele n-au corespuns aşteptărilor. Din gura gol- 
fului care se întinde în cele două părţi ale capului, marea face 
aici un fel de strîmtoare, părînd oricui la prima vedere că aici 
sînt două porturi alăturate, dar cu deschiderile îndreptate fiecare 
în altă direcţie. Însă cu greutate s-ar găsi pentru o flotă un alt 
adăpost mai primejdios ca acesta, căci, pe de o parte, bat nişte 
vînturi deosebit de vijelioase, dezlănțuindu-se pe neaşteptate din 
munţii foarte înalți care străjuiesc cele două maluri ale strîm- 
torii, pe de altă parte, deşi marea la Euripus are, după cum îi 
merge vorba, cîte şapte fluxuri şi refluxuri pe zi, totuşi vînturile 
împingînd talazurile cînd într-o parte cînd într-alta, la voia în- 
tîmplării, stîrnesc nişte torenţi întocmai ca aceia care se rostogo- 
lesc dintr-un munte într-o genună. În chipul acesta vasele n-avură 
linişte nici zi, nici noapte. Pe de o parte şi portul primi cu nespusă 
vrăjmăşie flota, pe de altă parte şi cetatea — care era închisă 
într-o latură de mare, iar din cealaltă, dinspre uscat, era întărită 
în chip deosebit cu lucrări de fortificaţie şi apărată de o puternică 
garnizoană şi mai ales, avînd în fruntea lor nişte comandanţi şi 
nişte căpetenii credincioase, iar nu şovăielnice şi trădătoare cum 
fuseseră la Oreus — era straşnică şi cu neputinţă de cucerit. 

Sulpicius, dindu-şi seama de aceste greutăţi, ca să nu piardă 
zadarnic vremea, avu prevederea să renunţe în grabă la o acțiune 
întreprinsă cu atîta nesocotință de la început şi-şi trecu de acolo 
flota la Cynus 21 din Locrida — acesta este tirgul oraşului opun- 
țiilor, situat la o mie de paşi departe de mare. 


VII Cu toate că pe Filip îl preveniseră focurile aprinse la 
Oreus, totuşi semnalul din foişor îi fusese dat prea tîrziu, dato- 
rită înşelăciunii lui Plator. De altfel lui nu i-ar fi fost de loc uşor 
să se apropie de această insulă cu forţele sale maritime, din pri- 
cină că nu erau deopotrivă cu cele ale potrivnicilor săi. De aceea, 
datorită întîrzierii, renunţă la aceste operaţii. 

În schimb, Filip se grăbi să vină în ajutorul chalcidienilor 
îndată ce primi semnalul, căci şi Chalcis, deşi e un oraş al insu- 
lei cu același nume, e totuşi despărţit de mare printr-un istm atît 
de îngust, încîț e legat de continent printr-un pod, și la el se 

poate trece mai uşor dinspre uscat decit dinspre mare. De aceea, 
Filip [se înapoie] 25 din Demetrias către Scotussa şi, de acolo, plecă 
pe la straja a treia, după ce dădu peste cap garnizoana şi-i alungă 
pe aetolienii care străjuiau strîmtoarea Thermopyle : după ce-i 
goni pe duşmanii înspăimîntaţi pînă la Heraclea, regele se în- 
dreptă spre Elatia 2 din Phocida, străbătînd mai mult de 60 de 
mile într-o singură zi. | 

Cam în aceeaşi zi, oraşul opunţiilor 27 fusese cucerit şi prădat 
de regele Attalus. Sulpicius renunţase la pradă în favoarea rege- 
lui, pentru că în schimb Oreus fusese jefuit cu cîteva zile mai 
înainte de trupele romane, fără participarea ostaşilor lui Attalus. 
Flota romană se retrăsese la Oreus, iar Attalus, neştiind de sosi- 
rea lui Filip, îşi pierdea vremea cerînd bani căpeteniilor oraşului ; 
dar atît de neaşteptat a fost atacul lui Filip, încît Attalus ar fi 
putut fi nimicit acolo dacă cîţiva cretani, plecaţi întîmplător după 
nutreţ, şi care se depărtaseră prea mult de oraş, n-ar fi zărit de 
departe trupele lui Filip mărşăluind. Oastea lui Attalus se retrase 
în grabă spre mare la vase, fără arme, în neorînduială şi într-o 
năprasnică fugă ; totuşi Filip şi-a ajuns duşmanii tocmai cînd se 
desprindeau de țărm şi se depărtau cu vasele, stîrnind învălmă- 
şeală în rîndurile marinarilor chiar pe uscat. 

De acolo Filip se întoarse la Opus, scăpărind de miînie şi îm- 
potriva zeilor şi a oamenilor că a pierdut acest prilej, scăpînd 
aproape de sub ochi norocul unei izbînzi atît de mari. Şi asupra 
opunţiilor regele îşi vărsă focul cu aceeaşi mînie, pentru că, deşi 
ar fi putut prelungi rezistența, împotrivindu-se asediatorilor şi 
tărăgănind împresurarea pînă la sosirea sa, se predaseră aproape 
de bunăvoie, numaidecît ce au dat cu ochii de vrăjmaşi. 

După ce statornici din nou situaţia la opunţii, Filip plecă la 
Thronium 2%. Şi Attalus se dusese la început la Oreus; dar de 
acolo, cum i-au ajuns zvonurile că Prusias regele Bithyniei i-a 
trecut hotarele regatului său, lăsă de o parte şi interesele romanilor 
şi războiul cu aetolienii, trecînd în Asia. 

Sulpicius îşi retrase flota la Aegina, de unde plecase la înce- 
putul primăverii. : 

Filip cuceri Thronium după o luptă nu mai mare ca aceea prin 
care Attalus pusese stăpînire pe oraşul Opus. 

Oraşul Thronium era locuit de fugarii din Theba Phtiotidei : 
după ce orașul acestora a fost cucerit de Filip, deoarece trecuse 
de partea aetolienilor, aceştia le dădură voie să-şi aşeze sălaşu- 

rile în oraşul Thronium, care fusese pustiit şi părăsit cu prilejul 
celui dintîi război cu acelaşi Filip. 

După supunerea orașului Thronium, aşa cum am spus mai 
înainte, Filip porni către Tithronium 2 şi Drymiae%, nişte orașe 
mici şi neînsemnate ale Doridei%!, cucerindu-le şi pe acestea. De 
acolo se duse la Flatia, unde dăduse poruncă să vină împuterni- 
ciţii lui Ptolemaeus şi ai rhodienilor %2. 

Acolo, în vreme ce se vorbea despre terminarea războiului cu 
aetolienii (căci delegaţii luaseră parte de curînd % şi la adunarea 
romanilor şi a aetolienilor de la Heraclea) vine ştirea că Machani- 
das a hotărît să năvălească asupra eleilor, tocmai cînd pregăteau 
solemnitatea jocurilor olympice%!. Filip socotind că trebuie să 
preîntîmpine acest atac, după ce-a dat drumul delegaților, cărora 
le-a dat un răspuns binevoitor, spunîndu-le: „el n-a fost nici 
pricina acestui război şi nici nu l-a tărăgănit şi va încheia pace 
numai dacă i se oferă condiţii cinstite şi drepte“, porni în fruntea 
unor trupe uşoare ; trecînd prin Beoţia, cobori la Megara % şi de 
acolo la Corint, de unde, luînd în primire proviziile, se îndreptă 
spre Phlius 5% şi Pheneus%, însă cînd ajunse la Heraea află că 
Machanidas, înspăimîntat de vestea sosirii sale, s-a refugiat la 
Sparta. Regele macedonean se duse înapoi la Aegium, pentru a 
lua parte la adunarea acheilor, fiind totodată încredinţat că acolo 
va găsi şi flota carthagineză chemată în acel port pentru ca el să 
poată acţiona şi pe mare. Însă cu cîteva zile mai înainte punii 
trecuseră de acolo la Oxeae 3% apoi, după ce aflaseră că Attalus 
şi romanii plecaseră din Oreus, se îndreptaseră spre porturile 
Acarnaniei, temîndu-se să nu fie atacați şi nimiciţi la Rhion — 
acesta e numele strîmtorii de la gura golfului corintic. 


VIII Într-adevăr, Filip era necăjit şi se simţea apăsat pentru 
că, deşi a mers cu cea mai mare repeziciune în toate împrejurările, 
totuşi nicăieri n-a ajuns la vreme, şi pentru că ursita, luîndu-i totul 
din faţa ochilor, şi-a rîs de iuţeala lui. 

Totuşi, la adunare, Filip prefăcîndu-se că nu e supărat, vorbi 
cu semeţie, luînd martori şi pe zei şi pe oameni „că el [a fost 
pretutindeni şi] n-a lipsit din nici un loc și n-a scăpat nici un 
prilej de a se îndrepta cu cea mai mare repeziciune cu putinţă 
acolo unde au zăngănit armele duşmanilor ; însă greu îşi poate 
închipui cineva dacă nu cumva războiul n-a fost desfăşurat cu 
mai multă îndrăzneală din parte-i sau dacă nu cumva vrăjmaşii 
au fost mai iuți la fugă; aşa i-a scăpat din mîini Attalus la 

Opus, aşa Sulpicius la Chalcis, aşa în cursul acelor zile -— 
Machanidas. Însă după cum nu întotdeauna fuga e norocoasă %, 
la fel nu trebuie socotit o grea întreprindere acest război în care, 
dacă te vei întilni cu vrăjmaşul, de bună seamă îl vei birui. Ceea 
ce trebuie subliniat în primul rînd, e mărturisirea duşmanilor că 
nu sînt deopotrivă cu el; în scurtă vreme şi victoria lui va fi 
neîndoielnică, căci potrivnicii săi nu vor lupta cu dînsul cu un 
rezultat mai bun decit nădăjduiseră ei“. 

Aliaţii l-au ascultat plini de bucurie. 

De acolo, de la achei, Filip s-a întors la Heraea şi Triphylia 49, 
înapoind Aliphera 41 oraşului Megalopolis 42, deoarece megalopoli- 
tanii îi dovediseră îndeajuns că făcuse parte din teritoriul lor. 
După ce luă în primire vasele de la achei — erau trei nave cu 
cîte patru rînduri de visle şi tot atîtea cu cîte două rînduri — 
trecu de acolo la Anticyra. Plecînd de acolo cu şapte vase cu cite 
cinci rînduri de visle şi mai mult de 20 de bărci, pe care le 
trimisese în golful Corint ca să le alăture flotei carthagineze, 
Filip debarcă în orașul aetolian Erythrae 43, care se află aproape 
de Eupalium “4. Însă aetolienii au avut cunoştinţă de aceasta : căci 
toţi locuitorii: care se găseau prin sate sau prin redutele înveci- 
nate ale Potidaniei 45 şi Apolloniei 19 şi-au găsit refugiul în codri 
şi în munţi: vitele care nu putuseră fi mînate din pricina gra- 
bei, fură răpite şi îmbarcate pe vase. Cu aceste vite şi cu cele- 
lalte capturi a fost trimis mai marele acheilor, Nikias, la Aegion. 
După aceasta, Filip se îndreptă către Corint, poruncind ca tru- 
pele de pedestraşi să fie conduse pe uscat prin Beoţia. Iar el, 
navigînd de la Kenchrei 4 de-a lungul Atticei, mai sus de Su- 
nium 4%, ajunse la Chalcis, trecînd aproape prin mijlocul flotelor 
duşmane. Acolo, după ce lăudă credinţa şi vitejia locuitorilor din 
Chalcis, fiindcă nici nu le încovoiase sufletele teama, şi nici 
nu-şi pierduseră nădejdile 4%, i-a îndemnat pe chalcidieni ca şi 
pe viitor să -rămînă credincioşi alianţei sale cu aceeaşi statornicie, 
dacă nu vor mai degrabă să aibă soarta cretanilor şi opunţiilor. 
De la Chalcis, Filip navigă spre Oreus, unde încredinţă cîrmuirea 
şi paza oraşului acelor fruntaşi care, după ce oraşul le fusese cu- 
cerit, preferaseră să fugă decît să se predea romanilor. 

Apoi Filip trecu la Demetrias 5 din Eubeea, de unde plecase 
întiia oară pentru a da ajutor aliaţilor săi. 

După aceasta, Filip puse să se construiască la Cassandrea 5! 
100 vase de război, concentrînd acolo o mulţime de vase, deoarece 

în Grecia situaţia se liniştise, datorită şi plecării lui Attalus, dato- 
rită şi sprijinului său acordat la vreme aliaților aflaţi în primejdie. 

Apoi Filip se întoarse în regatul său, pentru a declara război 
dardanilor 52, 


IX La sfîrşitul acelei veri în care s-au petrecut aceste eveni- 
mente 53 în Grecia, după ce Q. Fabius 54 fiul lui Fabius Maximus, 
trimis ca legat din partea consulului M. Livius, a adus la cunoş- 
tinţa senatului convingerile consulului că L. Porcius împreună cu 
legiunile sale asigură îndeajuns apărarea provinciei Gallia 55 şi că, 
prin urmare, armata consulară poate fi adusă de acolo, senatul 
ordonă să se întoarcă la Roma nu numai M. Livius, ci şi colegul 
lui, C. Claudius. Numai prin aceasta s-a deosebit decretul că se- 
natul a poruncit, în afară de readucerea armatei lui M. Livius, ca 
legiunile lui Nero să rămînă în provincie, pentru a ţine piept lui 
Hannibal. 

Consulii s-au înţeles între ei printr-o scrisoare că, aşa cum au 
slujit republica într-un cuget şi-o simţire, la fel să meargă în 
acelaşi timp la Roma, măcar că veneau din regiuni diferite ; cel 
care va ajunge mai întîi la Praeneste primise ordin să-l aştepte 
acolo pe colegul său. 

Dar s-a întîmplat ca amîndoi consulii să vină acolo în aceeaşi 
zi. De acolo fu trimis înainte un edict, prin care se hotăra ca, 
„peste trei zile, senatul în mare număr să fie prezent la sfat în 
templul Bellonei“. Consulii s-au apropiat de oraş, întîmpinaţi în 
cale de tot norodul în păr. Gloatele revărsîndu-se şi înconjurîn- 
du-i din toate părţile, le aduceau nu numai salutul lor, ci fiecare 
cetățean dorind să atingă dreptele biruitoare ale consulilor, unii 
îi felicitau, alţii le aduceau mulțumiri că datorită strădaniilor lor 
republica a rămas teafără. 

După ce consulii au arătat, după obiceiul tuturor comandan- 
ţilor, cum au desfăşurat războiul, au cerut să li se acorde cuve- 
nita cinstire zeilor nemuritori pentru că i-au ajutat să-şi slujească 
republica cu bărbăţie şi cu noroc, iar lor să li se îngăduie să intre 
în oraş în triumf. 

Senatul le-a răspuns că într-adevăr decretează să li se acorde 
ceea ce cer, datorită în primul rînd bunăvoinţei zeilor, şi după 
zei, meritului consulilor ; şi după ce s-a hotărit să se oficieze 
slujbe de mulțumire zeilor, în numele amîndurora, şi purtarea 
ambilor consuli în triumf, consulii s-au înţeles între ei să nu fie 
sărbătorit triumful fiecăruia în parte, ci laolaltă pentm că tot 

împreună într-un cuget şi-o simţire au dus războiul şi pentru că 
operaţiile fuseseră desfăşurate şi în provincia lui M. Livius, şi 
întîimplător în ziua în care s-a dat bătălia, acesta luase auspi- 
ciile 5% ; dar pentru că armata lui M. Livius se înapoiase la Roma 
venind împreună cu el, în schimb însă a lui Nero nu putuse fi 
adusă din provincia lui, s-a hotărît ca trupele lui Livius să-şi în- 
soțească comandantul intrînd în Roma în carul de triumf tras 
de patru cai, iar C. Claudius să vină călare, însă neînsoţit de os- 
taşi. 

În chipul acesta a fost sărbătorit laolaltă atît triumful amîn- 
durora, cît mai ales al aceluia care, cu cât îl întrecea în merite 
pe -colegul său, cu atît se înălța mai presus în glorie, pentru că 
l-a ridicat şi pe tovarăşul său de consulat la aceeaşi cinste. 

„De bună seamă, — spunea lumea, — cel călare a străbătut 
în goană într-un răstimp de şase zile Italia în toată lungimea ei 
şi s-a măsurat piept la piept cu Hasdrubal în Gallia, în acea zi 
în care Hannibal crezuse că Nero se află în castrul său aşezat 
lîngă tabăra sa, în Apulia: astfel, un singur consul a înfruntat 
doi comandanţi, luptînd în amîndouă părţile Italiei, împotrivin- 
du-se unor mari căpetenii de oşti cu iscusinţa minţii sale, într-o 
parte şi punîndu-şi în primejdie viaţa sa, în altă parte. A fost 
îndeajuns numai numele lui Nero pentru a-l ține pe Hannibal pe 
loc în tabără. La drept vorbind, datorită cui s-a prăbuşit şi a fost 
doborit Hasdrubal, dacă nu lui Nero? De aceea, celălalt consul 
n-are decît să meargă purtat pe un car de triumf tras de oricîţi 
cai ar vrea ; adevăratul triumfător este cel care merge purtat de 
un singur cal, şi acela e Nero, care, chiar dacă ar merge pe jos, 
s-ar bucura de o neasemuită glorie, fie că ar fi dobîndit-o în 
acel război, fie că ar fi fost trecut cu vederea cu prilejul acelui 
triumf“. 

Asemenea vorbe ale celor care îl priveau pe Nero l-au în- 
soţit pînă pe Capitolium. 

Consulii au depus în vistieria statului 3 milioane de sesterţi 5 
şi 80000 de libre de aramă. M. Livius a împărţit ostașilor cîte 
56 aşi; de asemenea și C. Claudius a făgăduit ostaşilor care nu 
erau de față aceeaşi sumă, după ce se va întoarce la armată. 

S-a băgat de seamă că în acea zi au fost alcătuite de ostaşii 
lui M. Livius mai multe cîntece glumeţe în cinstea lui C. Clau- 
dius decit a consulului lor, pe de o parte, iar călăreţii au co- 
pleşit pe de altă parte cu multe laude pe legaţii L. Veturius şi 
Q. Caecilius şi au îndemnat plebea să-i aleagă pe aceştia consuli 

în anul viitor; a doua zi consulii, în adunarea poporului, au în- 
tărit cele spuse de călăreţi, amintind cu cîtă bărbăţie şi credinţă 
s-au străduit amîndoi să-i ajute în chip deosebit pe consuli. 


X Fiindcă se apropia ziua alegerilor 58 şi se găsise cu cale ca 
alegerile să fie prezidate de către un dictator5?, consulul 
C. Claudius l-a numit dictator pe colegul său, M. Livius ; la rîn- 
du-i, Livius l-a desemnat pe Q. Caecilius comandant al cavaleriei. 

Fură aleși consuli, prin mijlocirea dictatorului, L. Veturius şi 
Q. Caecilius, acelaşi care era atunci comandant al cavaleriei ; după 
asta s-au ţinut alegerile de praetori; fură aleşi C. Servilius %, 
M. Caecilius Metellus *!, Ti. Claudius Asellus 2 şi Q. Mamilius 
Turrinus, care atunci era edil al plebei. 

După terminarea alegerilor dictatorul părăsi funcţia. În urma 
trimiterii la vatră a armatei, el plecă, potrivit unui senatus-con- 
sultum, în provincia Etruria pentru a cerceta care anume populaţii 
din rîndurile etruscilor sau umbrilor trîmbiţaseră ideea trădării ro- 
manilor [şi trecerii de partea lui Hasdrubal], cu puţin înainte de 
sosirea sa şi cine i-a sprijinit pe puni cu trupe auxiliare, aprovizio- 
nare şi orice alte mijloace. 

Acestea au fost evenimentele desfăşurate în cursul acelui an 
şi în timp de pace şi în timp de război. 

Jocurile romane au fost din nou celebrate în întregime în trei 
rînduri de către edilii curuli Cn. Servilius Caepio şi Ser. Corne- 
lius Lentulus ; la fel şi jocurile plebee au fost iarăşi celebrate ov 
dată în întregime de către edilii plebei M. Pomponius Matho şi 
Q. Mamilius 'Turrinus. 

În al treisprezecelea an de război punic, în vremea consulilor 
L. Venturius Philo şi Q. Caecilius Metellus, li s-a decretat amîn- 
durora provincia Bruttium, în scop de a desfăşura războiul cu 
Hannibal. Apoi fură traşi la sorţi praetorii M. Caecilius Metellus 


— pentru jurisdicţia urbană, Q. Mamilius — pentru cea a stră- 
inilor, C. Servilius — pentru Sicilia şi Ti. Claudius — pentru 
Sardinia. 


Armatele s-au distribuit astfel: unuia din consuli i s-a încre- 
dințat armata pe care o comandase C. Claudius, consulul anului 
trecut, iar celuilalt consul, armata propraetorului Q. Claudius (aces- 
tea erau alcătuite din cîte două legiuni) : „în Etruria, proconsulul 
M. Livius, căruia i se prelungise comanda pe încă un an, va lua 
în primire două legiuni de sclavi voluntari de la propraetorul C. 
Terentius“, S-a mai decretat ca praetorul Q. Mamilius, după pre- 

darea jurisdicției € în mîna colegului, să ia în primire Gallia îm- 
preună cu armata de acolo pe care o  comandase praetorul L. 
Porcius, şi i s-a dat ordin să pustiiască ţinuturile gallilor, care tre- 
cuseră de partea carthaginezilor puţin înainte de venirea lui Has- 
drubal. 

Lui C. Servilius i s-a încredinţat apărarea Siciliei cu cele două 
legiuni de la Cannae, tot aşa cum o apărase şi C. Mamilius. 

Vechea armată din Sardinia, pe care o comandase A. Hosti- 
lius, a fost scoasă din această provincie %. 

Consulii au recrutat noua legiune pe care Ti. Claudius să o 
treacă în Italia cu sine. 

Lui Q. Claudius % i s-a prelungit comanda pe încă un an, 
ca să conducă provincia Tarentum ; la fel şi lui C. Hostilius Tu- 
bulus, pentru provincia Capua. 

Proconsulul M. Valerius, care avusese însărcinarea apărării 
coastei maritime în jurul Siciliei, a primit poruncă să se întoarcă 
la Roma cu toată flota rămasă, după ce va încredința 30 de vase 
lui C. Servilius. 


XI În cetatea frămîntată de primejdiile atît de mari ale răz- 
boiului, în vreme ce toată lumea era aplecată să pună în seama 
zeilor temeiurile tuturor izbînzilor şi înfrîngerilor, se vestiră multe 
semne şi arătări: „La Tarracina a fost lovit de trăsnet templul 
lui Jupiter, iar la Satricum, al zeiţei Mater Matuta % ; pe satricani 
nu mai puţin i-au îngrozit doi şerpi care se furişaseră în templul lui 
Jupiter, strecurindu-se chiar pe porţi ; din Antium s-a dat de ştire 
că secerătorii au văzut spice pline de sînge ; la Caere a fost fătat 
un purcel cu două capete, precum şi un miel care era în acelaşi 
timp şi berbec şi mioară. Și la Alba se spunea că au fost văzuţi 
doi sori, şi că la Fregellae, în timpul nopţii, s-a văzut lumină ; că 
pe teritoriul Romei, a vorbit un bou; [se mai spunea] că altarul 
lui Neptun din circul lui Flaminius s-a umplut de sudoare ; apoi că 
templul zeiţei Ceres şi cel al Mîntuirii %, şi al lui Quirinus % au 
fost lovite de trăsnet“. 

Li s-a poruncit consulilor să facă ispăşiri cu sacrificii de vite 
mari şi să rînduiască slujbe publice vreme de o zi. Toate acestea 
au fost aduse la îndeplinire printr-un senatus-consultum. 

Mai mult ca toate minunile care fuseseră anunţate ca întîm- 
plate, fie dincolo de hotare, fie văzute în ţară, a îngrozit sufle- 
tele oamenilor stingerea focului veşnic din templul Vestei ; ves- 
tala care avusese paza focului în noaptea aceea a fost bătută cu 
biciul din porunca pontificelui P. Licinius. Deşi acest fapt nu se 

întîmplase din  vrerea zilelor, ci din omenească nebăgare «d 
seamă, totuşi s-a hotărît să fie ispăşit prin sacrificii de vite muri 
şi prin rugăciuni publice în templul Vestei. S 

Pînă să plece consulii la război, ei fură povăţuiţi de senat să 
aibă grijă ca plebeii să se înapoieze la ţarinile lor: „prin milos- 
tivirea zeilor, războiul a fost îndepărtat de oraşul Roma şi de La- 
tium şi deci se poate locui fără teamă la ţară ; n-are nici o noimă 
ca să se aibă o grijă mai mare de munca ogoarelor din Sicilia 
decît de ale Italiei“. 

Numai că treaba asta nu era de loc uşoară de adus la înde- 
plinire de popor, deoarece era lipsă şi de plugarii liberi care 
căzuseră în război, şi de sclavi, şi de vitele care fuseseră răpite, 
iar satele fuseseră distruse sau arse ; totuşi o mare parte dintre 
ei, înduplecaţi de autoritatea consulilor, s-au înapoiat la ţariri. 
Prilejul luării unor atari măsuri îl dăduseră delegaţii Placentiei și 
Cremonei %, care s-au plins că ogoarele lor erau atacate şi pus- 
tiite de vecinii lor galli şi că o mare parte dintre coloniştii lor 
s-au împrăștiat, şi că acum oraşele lor sînt despopulate, iar țari- 
nile pustii şi în paragină. 

Praetorul Mamilius a primit însărcinarea ca să apere coloniile 
împotriva duşmanilor. Consulii, potrivit unui senatus-consultuin, 
au hotărît ca „acei care sînt cetățenii Cremonei sau Placentiei să 
se întoarcă la coloniile lor, pînă la o anumită zi“. 

Apoi şi consulii au plecat la începutul primăverii la război 7. 

Consulul Q. Caecilius a luat în primire armata lui C. Nero, 
iar L. Veturius, pe a propraetorului Q. Claudius, completînd uni- 
tăţile cu noii ostaşi pe care el însuşi îi recrutase. 

Consulii au dus armata în ţinutul Consentinum şi l-au pustiit 
în lung şi-n lat; în vreme ce trupele romane erau încărcate de 
prăzi, într-o trecătoare îngustă au fost puşi într-o atît de mare 
neorînduială de bruttii şi de arcaşii numizi, încît au fost în pri- 
mejdie să-şi piardă nu numai prada, ci şi luptătorii. Totuşi a fost 
mai mult învălmăşeală decît luptă şi, după ce au trimis prăzile 
înainte, au ieşit şi legiunile romane tefere în locuri deschise. De 
acolo au plecat în ţinutul lucanilor ; acest neam s-a supus în în- 
tregime poporului roman, fără luptă ”!. 


XII În cursul acelui an, nu s-a desfăşurat nici o campanie îm- 
potriva lui Hannibal. Căci nici acesta n-a ieşit în calea oștilor ro- 
mane, datorită proaspetei răni pricinuite şi statului său, şi lui 
personal, şi nici romanii nu i-au tulburat liniştea : ei erau de pă- 

rere că deşi toate se prăbuşesc în jurul lui Hannibal, totuşi acesta 
e singurul comandant de seamă, înzestrat cu o energie atit de straş- 
nică ! Dar nu ştiu dacă acest om merită mai multă admiraţie cînd 
a fost încununat de izbînzi, decît cînd a fost 'copleşit de restrişte — 
căci, într-adevăr, Hannibal cu toate că purta de treisprezece ani 
războaie pe pămîntul duşmanilor, atît de departe de patria sa şi 
cu rezultate atît de felurite şi nu cu o armată alcătuită din con- 
cetățenii săi, ci amestecată din adunăturile tuturor neamurilor, 
care n-aveau nici legi, nici datine, nici limbă comună şi, deşi aceş- 
tia aveau alt trai, altă îmbrăcăminte, alte arme, alte credinţe, alte 
rînduieli religioase şi aproape şi alţi zei, totuşi a ştiut să-i unească 
într-un singur mănunchi în aşa fel, încît nu s-a ivit niciodată vreo 
răzvrătire nici în sînul lor, nici împotriva comandantului lor, nici 
chiar atunci cînd de multe ori erau lipsiţi de banii soldei şi de apro- 
vizionare pe pămîntul vrăjmaşilor, din pricina cărui neajuns în pri- 
mul război punic se săvirşiseră multe fapte nesăbuite în rîndurile 
comandanților şi ostaşilor. Într-adevăr, după nimicirea armatei lui 
Hasdrubal laolaltă cu comandantul ei, în care carthaginezii îşi pu- 
seseră toate nădejdile biruinţei, şi cînd, prin retragerea lui Hannibal 
în colţul ținutului Bruttium, această atitudine a lui însemna şi ceda- 
rea restului Italiei, cui nu i s-ar părea uimitor că totuşi nu s-a ivit 
nici o revoltă în sînul taberei lui Hannibal ? Căci la celelalte neajun- 
suri se mai adăugase şi nevoia hrănirii armatei sale ; ori singura nă- 
dejde îi rămăseseră ogoarele ținutului Bruttium, care, chiar dacă ar fi 
fost în întregime lucrate, totuşi erau neîndestulătoare pentru aprovi- 
zionarea cu hrană a unei armate atît de mari; în realitate însă 
pentru că o mare parte a tineretului luat de la munca cîmpului 
se îndeletnicise cu războiul, bruttiii, din pricina năravurilor urâte 
înnăscute în acest neam, în timpul serviciului militar se ocupau 
cu tilhăriile 72. Apoi lui Hannibal nici din patrie nu i se trimitea 
nimic, deoarece singura grijă a Carthaginei era păstrarea Hispa- 
niei, de parcă în Italia i-ar fi mers totul din plin. 

„În Hispania 7, într-o privinţă, războiul avusese aceeaşi soartă 
ca în Italia ; într-altă privință însă, totul mersese pe dos. În le- 
gătură cu aceasta se învedera că punii, biruiţi în bătălie şi pier- 
zîndu-şi şi comandantul 74, fuseseră alungaţi pînă la cel mai de- 
părtat țărm al Hispaniei, tocmai la Ocean ; în cea de-a doua pri- 
vință, pentru pregătirea războiului, Hispania datorită şi locului 
şi firii oamenilor, era mai potrivită nu numai ca Italia, ci ca orice 
altă ţară a pămîntului. Ca urmare, deşi Hispania a fost cea din- 
tii provincie de pe continent în care au intrat romanii, totuşi a 

fost cea din urmă dintre toate care a fost supusă de tot, abia 
acum, în sfîrşit, în vremea noastră sub conducerea şi auspiciile lui 
Augustus Caesar 75. 

Pe atunci în Hispania, Hasdrubal, fiul lui Gisgo, cel mai mare 
şi mai vestit comandant în acel război după Barcini, reîntorcîn- 
du-se de la Gades, în nădejdea reaprinderii războiului, ajutat şi 
de Mago, fiul lui Hamilcar, după terminarea înrolării de trupe în 
Hispania Ulterior, a înarmat ca la 50000 de pedestraşi şi 4500 
de călăreți. 

În ce priveşte cifra trupelor de cavalerie, autorii sînt cam de 
aceeaşi părere ; unii însă scriu că la Silpia au fost aduşi ca la 
70 000 de pedestrași 76. Acolo şi-au aşezat tabăra cei doi coman- 
danţi romani, cu gîndul de a nu se da în lături din faţa luptei. 


XIII Cînd lui Scipio i s-a adus la cunoştinţă ştirea pregătirii 
unei armate atît de mari și fiind încredinţat că nu se va putea îm- 
potrivi numai cu legiunile romane unui puhoi atît de uriaş de 
oşti dușmane şi nici bizui pe nişte ajutoare închipuite ale barba- 
rilor cu care să-şi înfrunte duşmanul şi, totodată, că nu trebuie 
nici să aibă prea mare încredere în forţele lor, deoarece erau 
schimbători din fire, nărav care pricinuise înfrîngerea tatălui şi 
unchiului său, trimise înainte pe Silanus la Culchas 77, care dom- 
nea peste 28 oraşe, ca să ia în primire de la el călăreţii şi pedes- 
traşii pe care îi făgăduise că-i va înrola sub arme în vremea iernii ; 
şi el însuşi porni din Tarraco de la aliaţii săi, care locuiau ţinutu- 
rile din vecinătatea drumului său şi ajunse la Castulo 7, după ce 
strînse în drumul său neînsemnate ajutoare. Acolo a adus şi Sila- 
nus trupe auxiliare alcătuite din 3 000 de pedestraşi şi 500 de că- 
lăreţi. De acolo porni înainte către oraşul Baecula 7? cu toată oas- 
tea de concetăţeni şi aliaţi, alcătuită din 45 000 de pedestrași şi 
călăreţi. 

Mago % şi Masinissa S! i-au atacat cu toată cavaleria lor pe ro- 
mani, tocmai cînd îşi întocmeau castrul, şi le-ar fi pricinuit mari 
neajunsuri celor ce lucrau la întărituri, dacă Scipio n-ar fi ascuns 
în spatele unei măguri — foarte prielnic aşezată în acest scop — 
trupe de cavalerie care s-au năpustit pe neaşteptate în goană asu- 
pra numizilor, care înaintau răzleţiţi. Dintre duşmani, toţi aceia care 
se avîntaseră prea mult, venind pînă în preajma parapetelor şi chiar 
pînă aproape de cei ce lucrau la întărituri, fură daţi peste cap 
cînd nici nu începuse bine lupta; cu ceilalţi vrăjmaşi, care îna- 
intaseră înapoia steagurilor lor încolonaţi în ordine, lupta a dăi- 

nuit mai îndelung, fiind multă vreme nehotărită. Dar îndată ce 
intră în acţiune cohortele uşor înarmate de la posturi şi sînt scoşi 
apoi de la lucrări şi ostaşii cărora li se poruncise să ia armele şi 
vin în număr mai mare şi forțe proaspete în locul celor istoviţi 
şi cînd numeroase trupe ieşind din castru se năpustesc la încăie- 
rare, şi punii şi numizii nu mai stau pe gînduri şi o iau la fugă. 
La început, duşmanul se depărta în pilcuri, fără ca spaima sau 
zorul să le dezlîneze şirurile ; apoi însă, pentru că romanii atacau 
tot mai crîncen ariergarda potrivnicului, care nu mai era în stare 
să le înfrunte iureşul, acesta nemaiţinînd seama nici de rînduri, 
nici de nimic, se aşterne pe fugă pretutindeni, împrăştiindu-se 
fiecare pe unde i-a fost mai la îndemînă. Şi cu toate că după 
această luptă curajul romanilor sporise într-o bună măsură, iar al 
duşmanului slăbise, totuşi în zilele următoare n-au încetat de loc 


luptele de hărțuială între cavaleriile şi trupele uşoare ale potrivi- 
nicilor. 


XIV După ce şi-au măsurat îndeajuns puterile prin uşoare 
hărţuieli, mai întîi Hasdrubal şi-a rînduit trupele în formaţie de 
atac, şi apoi au înaintat şi romanii. Însă amîndouă fronturile şe- 
deau nemişcate în fața valului de întărituri şi, deoarece nici una 
din tabere nu începu lupta, în vreme ce lumina soarelui se lăsa 
spre chindie, întîi carthaginezul şi după el şi romanul își readuse 
trupele în tabără. Situaţia asta s-a repetat vreme de cîteva zile: 
întotdeauna carthaginezul îşi scotea cel dintîi armata din tabără, 
şi tot el cel dintii, istovit de atîta stat în picioare, da semnalul 
de retragere ; din nici o parte nu s-a pornit la atac, nu s-a aruncat 
vreo armă, nu s-a scos vreun strigăt. 

Centrul frontului era ocupat de o parte de romani, de cealaltă 
de carthaginezi amestecați cu africani, iar la aripi erau rînduiţi 
aliaţii (amîndouă taberele aveau aici pe hispani) ; în faţa aripilor, 
înaintea liniei de bătaie punice, se aflau elefanții care de departe 
păreau aidoma unor redute. 

Cuvântul de ordine dat în amîndouă taberele era acesta: 
„Lupta se va desfăşura aşa cum fuseseră rînduite fronturile. În 
centru se va măsura romanul cu punul, din pricina cărora se por- 
nise acest război, fiind deopotrivă şi în tărie şi în bărbăţie“, 

Cînd Scipio a băgat de seamă că duşmanul crede cu încăpă- 
ţinare în această stare de lucruri, a schimbat într-adins totul în 
ziua aceea în care plănuise să dezlănţuie bătălia. De cu seară a 
dat consemnul în tabără: „Înainte de ivirea zorilor, şi oamenii 

şi caii să fie pregătiţi şi hrăniţi, iar călăreţii să fie înarmaţi şi caii 
înfrînaţi şi înşeuați“. De-abia se luminase bine de ziuă, cînd Sci- 
pio şi trimise toată cavaleria împreună cu trupele de armament 
uşor împotriva posturilor punice. Numaideciît el însuşi porneşte 
înainte cu trupele greu înarmate ale legiunilor, dar în pofida 
aşteptărilor bine întemeiate ale alor săi şi ale duşmanilor, aripile 
au fost întărite cu ostaşi romani, iar aliaţii au fost rînduiţi în 
centrul frontului. 

Hasdrubal trezit de strigătele călăreţilor, îndată ce sări din 
cort şi văzu în faţa parapetelor învălmăşeala şi zăpăceala din rîn- 
durile alor săi, iar mai departe scînteind steagurile legiunilor şi 
cîmpurile pline de vrăjmaşi, numaidecit îşi aruncă întreaga cava- 
lerie împotriva călăreţilor potrivnicului ; el însuşi iese cu trupele 
de pedestraşi din tabără, fără să schimbe nimic din ordinea de 
bătaie obişnuită în ce priveşte formaţiile frontului. 

Multă vreme încăierarea dintre cavalerii rămase nehotărită ; 
lupta nu se putea decide numai datorită lor, deoarece cei respinşi 
se retrăgeau la adăpostul liniei de bătaie a pedestrimii, ceea ce 
se făcea de către amîndoi adversarii ; însă atunci cînd între amîn- 
două fronturile n-au fost mai mult de 500 paşi, Scipio — după ce 
dădu semnalul de retragere şi începură să se desfăşoare rîndurile 
cavaleriei romane — aşeză toate trupele uşor înarmate, încadrate 
în centru şi împărţite în două corpuri, în spatele aripilor, în rîn- 
durile rezervelor. Apoi, cînd se ivi momentul dezlănţuirii luptei, 
Scipio porunceşte ca hispanii (aceştia ocupaseră centrul frontului) 
să înainteze cu pas domol : de la aripa dreaptă (căci acolo comanda 
Scipio) el trimise o ştafetă la Silanus şi la Marcellus, „ca să lăr- 
gească aripa în partea stîngă, aşa cum o vor vedea desfăşurîn- 
du-se la cea dreaptă, împreună cu trupele uşoare ale cavaleriei 
şi pedestrimii şi să nu se ia la piept cu vrăjmaşul înainte ca amîn- 
două fronturile să se poată încleşta în centru“. După ce fură des- 
făşurate aripile în felul acesta, cîte trei cohorte de pedestraşi și 
cîte trei escadroane de cavalerie, la care fuseseră alăturaţi şi veli- 
tii, porniră în pas grabnic asupra vrăjmaşului, în vreme ce alte uni- 
tăţi îi urmau înaintînd din flanc. La mijloc se făcuse un intrînd, în 
care unităţile hispane înaintau mai anevoie. Acum se încăieraseră 
numai aripile, deoarece tot ce alcătuia tăria dușmanului, contingen- 
tele vechi de puni şi africani, nu ajunsese încă pînă la o aruncare 
de suliță şi nici nu se încumeta să năvălească la atac, ca să vină 
în sprijinul celor încleştaţi, de teamă să nu deschidă centrul fron- 
tului în calea vrăjmaşului care se apropia din faţă. Aripile erau 

strimtorate într-o luptă nehotărită ; cavaleria romană şi trupele 
de armanent uşor şi velitii, învăluind aripile, izbeau din coastă, 
iar cohortele presau din faţă aşa fel încît să rupă rîndurile duș- 
manului de restul frontului. 


XV Însă, pe de o parte, lupta nu era egală în toate sectoarele, 
iar pe de alta, duşmanul aruncase asupra trupelor romane și latine. 
tot puhoiul de baleari şi de recruți hispani. 

În vreme ce ziua înainta, pe ostaşii lui Hasdrubal începuseră 
să-i lase puterile, deoarece carthaginezii fuseseră izbiţi neîntre- 
rupt, începînd de dis-de-dimineaţă, şi siliți să iasă repede la atac 
înainte de a-şi fi întremat trupurile, hrănindu-se. 

Într-adins Scipio tărăgănise situaţia, pentru ca lupta să se dea 
cît mai tîrziu : căci pedestrimea romană numai pe la ora a şaptea *? 
a pornit atacul la aripi, iar în mijlocul frontului acesta a fost dez- 
lănţuit ceva mai tîrziu, pentru ca arşiţa soarelui de la amiază şi 
oboseala statului cu armele pe ei şi, în acelaşi timp, şi foamea, şi 
setea să istovească trupurile punilor înainte de a se lua la piept cu 
romanii. În felul acesta stătuseră ei în picioare, rezemaţi pe scu- 
turi. Pe deasupra, şi elefanții speriaţi de învălmăşeala acestei lupte 
a călăreţilor, a velitilor şi a trupelor de armament uşor, se năpus- 
tiseră de la aripi către mijlocul frontului. De aceea dușmanii isto- 
viţi şi trupeşte şi sufleteşte dădură înapoi, păstrînd totuşi ordinea 
formațiilor, frontul rămînînd intact, ca şi cum s-ar fi retras din 
porunca. comandantului. Dar cînd romanii biruitori simţiră şovăiala 
duşmanului, se năpustiră din toate părţile şi mai năpraznic, astfel 
încît potrivnicul nu mai fu în stare să înfrunte lesne şi acest iureş, 
cu toate că Hasdrubal căuta să-i rețină şi sta în calea celor care dă- 
deau înapoi, strigîndu-le mereu că în spate se găsesc nişte costişe 
unde se vor putea retrage fără grijă, dacă vor merge în ordine; totuşi 
frica lor a fost mai puternică decit ruşinea, căci cum dădură de 
romani, cei care erau cei mai apropiaţi de ei numaidecît întoarseră 
spatele, toţi luînd-o la fugă şi împrăştiindu-se. Vrăjmaşul se opri 
însă cu steagurile mai întîi la poalele dealurilor, unde din nou 
începu să-şi alcătuiască formaţiile de luptă, deoarece romanii şovăi- 
seră să suie costişele din faţă ; apoi însă, cînd duşmanii văzură că 
unităţile romane înaintează cu bărbăţie, din nou o luară la fugă, 
fiind alungaţi, înspăimîntaţi pînă în tabăra lor. Dar nici romanii 
nu erau prea departe de parapetele lor : prin atacul lor atît de nă- 
praznic ei le-ar fi cucerit tabăra, dacă, după un soare atît de arză- 
tor — aşa cum de obicei se întîmplă să bată atunci cînd sînt nori 

grei de ploaie — n-ar fi căzut atîta potop de apă, încit învingătorii 
cu greu s-au putut retrage în castrul lor, unii ostaşi romani fiind 
chiar stăpîniţi de superstiţia că nu mai e cu putință de încercat 
nimic în cursul acelei zilei. Carthaginezii, cu toate că noaptea şi 
ploaia. îi chemau pe cei sleiți de sforţări şi răni la odihna atît de 
trebuincioasă, totuşi pentru că teama şi primejdia nu le dădeau 
răgaz nici măcar să răsufle, încredinţaţi că duşmanii vor porni la 
asaltarea taberei lor în zori de zi, grămădind din toate părţile bolo- 
vani din jurul lor şi din parapetele învecinate, îşi înalță fortificațiile, 
ca să se apere la adăpostul întăriturilor, de vreme ce se pot bizui 
atît de puţin pe arme. Numai că dezertările aliaţilor lor au făcut 
ca fuga să pară mai sigură ca zăbovirea pe loc. Începutul dezertă- 
xii l-a făcut Attenis, un regişor al turdetanilor: acesta trecu la ro- 
mani cu o mare ceată de oameni dintre compatrioţii săi. După 
aceasta, două oraşe întărite împreună cu garnizoanele lor au fost 
predate romanilor de căpeteniile lor. Și pentru ca lucrurile să nu 
ajungă prea departe, de vreme ce toţi erau aplecaţi sufletește spre 
dezertare, Hasdrubal ridică tabăra în liniştea nopţii următoare. 


XVI În revărsatul zorilor, cînd cei care erau în posturi i-au adus 
la cunoştinţă că duşmanii au plecat, şi după ce cavaleria fu tri- 
misă înainte, Scipio poruncește oastei să se pună în marş: romanii 
mărșăluiră cu atîta repeziciune, încît, dacă ar fi mers pe un drum 
drept, fără doar şi poate i-ar fi ajuns pe fugari. Însă romanii se 
încrezură în călăuze care spuseseră că e un drum mai scurt către 
fluviul Baetis, unde să-l atace pe duşman în timpul trecerii. 

Hasdrubal văzîndu-şi închisă trecerea dincolo de fluviu, coti 
către Ocean ; de acolo carthaginezii porniră mai departe, mergînd 
răsfiraţi întocmai ca nişte fugari. Deşi Hasdrubal izbuti să se de- 
părteze o oarecare distanţă de legiunile romane, totuşi cavaleria 
şi trupele romane uşoare îl oboseau şi-l întîrziau, atacîndu-l cînd 
din spate, cînd din coastă. Însă atunci cînd duşmanii se opriră 
în loc ca să înfrunte numeroasele atacuri şi să ţină piept cînd 
cavaleriei romane, cînd velitilor şi pedestrimii trupelor auxiliare, 
îi ajunseră din urmă şi legiunile. După asta însă n-a mai fost o 
luptă, ci un măcel întocmai ca la tăierea de vite, pînă cînd Has- 
drubal însuşi, comandantul care dădu cel dintîi imbold la fugă, 
a izbutit să scape pe dealurile învecinate cu aproape șase mii de 
oameni, doar pe jumătate înarmaţi ; ceilalţi aw fost ucişi şi luaţi 
prizonieri. i 

Punii şi-au întărit la nimereală vremelnica lor tabără pe o 
măgură foarte înaltă şi acolo s-au putut apăra fără mare greutate, 
deoarece romanii au încercat, zadarnic însă, să suie acest povir- 
niş prea abrupt; totuși, împresurarea într-un loc descoperit şi 
pustiu putea fi îndurată abia cîteva zile, de aceea dușmanii în- 
cepură să dezerteze la romani. 

în cele din urmă, însuşi comandantul punilor, după ce îşi 
făcu rost de vase (căci marea nu era departe), îşi căută în timpul 
nopţii refugiul la Gades, lăsîndu-şi pe loc armata. Scipio, aflînd 
de fuga comandantului punilor, îl însărcină pe Silanus cu împre- 
surarea taberei duşmane, dîndu-i zece mii de pedestraşi şi o mie 
de călăreţi, iar el se înapoie cu celelalte trupe la Tarraco după 
70 de zile de marş. În drum cercetă situaţia regişorilor şi ale cetă- 
ților lor, pentru ca să-i poată prețui şi răsplăti după adevăratul 
lor merit. 

În urma plecării lui Scipio, Masinissa, după ce a avut o tai- 
nică întrevedere cu Silanus, a trecut în Africa, însoțit de cîţiva 
partizani ai săi, ca să subordoneze planurilor sale şi neamul său, 
nu atît pentru a învedera care a fost pricina schimbării sale neaș- 
teptate în acea vreme, cît ca o dovadă a unei nestrămutate cre- 
dinţe, cu începere de atunci pînă la cea din urmă clipă a bătri- 
neţii sale, și că într-adevăr el n-a făcut acest pas fără un temei 
bine chibzuit. 

„După ce Hasdrubal i-a trimis vasele înapoi lui Mago, şi acesta 
s-a îndreptat către Gades, ceilalţi carthaginezi, părăsiţi de coman- 
danţii lor, o parte au dezertat, altă parte au fugit împrăştiindu-se 
prin cetăţile învecinate, nemairămînînd din rîndurile lor vreo 
ceată însemnată prin număr sau prin putere. 

În general, în chipul acesta au fost carthaginezii alungaţi din 
Hispania, sub conducerea şi auspiciile lui P. Scipio, după patru- 
sprezece ani de cînd izbucnise războiul punic şi după cinci % ani 
de cînd P. Scipio luase în primire provincia Hispania şi armata. 

Nu mult după aceste evenimente, Silanus s-a înapoiat la Tar- 
raco, aducîndu-i la cunoştinţă lui Scipio că s-a pus capăt războ- 
iului. 


XVII L. Scipio % a fost trimis la Roma în chip de crainic, îim- 
preună cu mulţi captivi nobili; şi în vreme ce ceilalţi îndeobşte 
tresăltau de bucurie, proslăvindu-i această măreaţă faptă, o sin- 
gură ființă, aceea care o săvirşise cu suflet însetat de vitejie şi de 
adevărată laudă, socotea supunerea Hispaniilor o neînsemnată 

ispravă în comparaţie cu acelea pe care nădăjduise să le facă şi 
pe care i: le făurise în închipuire sufletul său măreț: căci lui 
Scipio % i se perindau prin faţa ochilor Africa şi marea Cartha- 
gină şi aștepta slava acelui război ca pe o ispravă deja săvirşită, 
spre cinstea sa şi a numelui neamului său. De aceea, încredinţat 
că e nevoie să se pregătească terenul şi să atragă de partea sa 
simţămintele regilor şi a noroadelor lor, hotărî să-l ispitească mai 
întîi pe regele Syphax. Acesta era regele masaesuliilor 8. 

Masaesulii, un neam înrudit cu maurii, locuiau în acea regiune 
din Africa care vine mai ales în dreptul Carthaginei Noi din His- 
pania. Acest rege avea în acea vreme un tratat încheiat cu cartha- 
ginezii. Scipio, convins că acel tratat n-are o însemnătate prea mare 
în acea vreme şi că nu e mai sfînt pentru Syphax cum îndeobşte 
sînt altele în ochii unor barbari, care cumpănesc credinţa cu no- 
rocul 87, îl trimite cu daruri pe C. Laelius, ca împuternicit al său, 
la acest rege. Barbarul bucuros şi de aceste daruri, dar şi de faptul 
că pe atunci romanii izbîndiseră pretutindeni, şi că în schimb 
punii avuseseră parte de înfrîngeri în Italia, iar Hispania nu mai 
era a lor, făgădui că va primi alianţa romanilor: „însă nici nu-şi 
dă cuvîntul şi nici nu primeşte făgăduiala decît numai în prezența 
comandantului roman“. În chipul acesta Laelius se înapoie la Sci- 
pio, avînd din partea regelui făgăduiala că sosirea lui Scipio 
acolo va fi la adăpost de primejdii. 

Syphax prezenta un interes deosebit din toate punctele de 
vedere pentru Scipio care se preocupa de chestiunea Africii, deoa- 
rece era cel mai puternic rege de pe acele teritorii şi totodată 
omul care îşi măsurase puterile în război cu carthaginezii, iar 
ţara lui avea o aşezare cît se poate de prielnică pentru Hispania, 
de care era despărțită numai printr-o strîmtoare îngustă 8%, 

De aceea, Scipio socotind că o acţiune vrednică de luat în 
seamă se întreprinde şi se duce la bun sfîrşit printr-un mare risc, 
fiindcă nu se putea altfel, lăsă la Tarraco pentru apărarea Hispa- 
niei pe L. Marcius, şi pe M. Silanus în Cartagina Nouă, unde 
ajunse mergînd pe jos din Tarraco cu toată graba ; apoi din Car- 
thagina Nouă plecă împreună cu C. Laelius şi cu două vase cu 
cîte cinci rînduri de visle. Marea fiind liniştită, plutirea s-a făcut 
cel mai mult cu ajutorul viîslitului ; între timp vasele fiind ajutate 
şi de un vînt slab, Scipio trecu în Africa. 

Dar tot atunci s-a întîmplat, ca în aceeaşi vreme să acosteze 
la “țărm, aruncînd ancorele, şi- şapte trireme carthagineze ale lui 
Hasdrubal, care, după ce fusese alungat din Hispania, venise cu 

aceste nave ; cînd acesta a zărit două vase cu cîte cinci rînduri 
de visle, deşi nimeni nu sta la îndoială că aparţin dușmanilor şi 
că pot fi nimicite de numărul lor mai mare de vase, înainte de 
a intra în port, totuşi nu s-a făcut altceva decît zarvă și panică 
atît din partea ostaşilor, cît şi a marinarilor care de-a surda îşi 
pregăteau armele şi vasele. 

Într-adevăr, un vint ceva mai puternic bătînd dinspre larg 
în pînze, quinqueremele fură împinse în port, înainte ca punii 
să ridice ancorele. Și nimeni nu îndrăznea să provoace la luptă 
pe cineva care se găsea într-un port al regelui. 

Astfel debarcă pe uscat mai întîi Hasdrubal, apoi coboară şi 
Scipio şi Laelius, pornind spre rege. 


XVIII Lui Syphax acest prilej i s-a părut măreț (cum de altfel 
şi era), de a fi sosit în aceeaşi zi la dînsul ca să-i ceară alianţa 
şi prietenia căpeteniile a două popoare, cele mai putemice din 
acea vreme. 

El îi pofteşte pe amîndoi şi le dă ospeţie. Şi pentru că ursita 
voise ca aceştia să se găsească sub acelaşi acoperămiînt şi în faţa 
aceloraşi Penaţi, Syphax încercă să-i întrunească laolaltă pe amîn- 
doi, pentru a pune capăt învrăjbirii dintre ei ; însă Scipio refuză, 
dînd ca temei că dînsul nu nutreşte personal nici un fel de ură 
împotriva lui Hasdrubal ca s-o poată curma în urma unei con- 
vorbiri, iar în ce priveşte interesele republicii romane, fără porunca 
senatului el nu e în măsură să trateze cu duşmanul. 

Deoarece regele se străduia din răsputeri ca să-l convingă să 
vină la aceeași masă, ca să nu dea în vileag că unul din oaspeţi 
nu e primit la ea, Scipio nu se mai împotrivi. Cei doi au cinat îm- 
preună cu regele. Ba s-au aşezat chiar pe acelaşi pat %, şi Scipio 
şi Hasdrubal, pentru că aşa dorise regele. Însă Scipio era înzestrat 
cu atîta bun simţ, cu o iscusinţă şi un talent în toate privinţele 
atît de fireşti, încît prin felul lui plăcut de a vorbi l-a cîştigat de 
partea sa nu numai pe Syphax, barbarul nedeprins cu moravurile 
romane, ci şi pe vrăjmașul său cel mai înverşunat. 

(Despre Scipio], Hasdrubal spuse în faţa tuturor următoarele : 
„În urma întîlnirii i se pare că acest bărbat stîrneşte mai multă 
admiraţie ca om, decît ca războinic, şi nu se îndoieşte că Syphax 
şi regatul lui se vor supune puterii romanilor : cu o asemenea artă 
de a cîştiga sufletele e înzestrat Scipio! De aceea carthaginezii 
trebuie mai puţin să se întrebe în ce chip au pierdut Hispania 
decit să se gindească cum să păstreze Africa. Apoi, un comandant 

roman atît de strălucit n-a trecut în Africa cu două vase şi n-a de- 
barcat într-o ţară neprietenă, încredinţindu-se puterii unui rege — 
a cărui credinţă nu-i fusese dovedită doar pentru a călători şi co- 
linda prin nişte țărmuri fermecătoare — lăsîndu-şi provincia de 
curînd supusă şi părăsindu-şi şi oştile, el, negreşit, a venit însuflețit 
de nădejdea de a pune stăpînire pe Africa. Acest plan îl nutreşte 
Scipio de multă vreme şi şi l-a dezvăluit prin indignarea sa cînd a 
spus «că el, Scipio, va desfăşura războiul în Africa, nu ca Hannibal 
în Italia»“. 

După încheierea alianţei?! cu Syphax, Scipio plecă din Africa 
şi după ce fu vînzolit în largul mării, din pricina vînturilor con- 
trarii, de cele mai multe ori năpraznice, după patru zile debarcă 
în portul Carthaginei Noi. 


XIX Aşa cum Hispaniile 9? căpătară linişte, nemaisuferind de 
pe urmele războiului punic, la fel se învedera limpede că unele 
cetăţi, ştiindu-se vinovate, şedeau liniștite nu pentru că ar fi fost 
credincioase, ci mai mult de teamă. Dintre acestea cele mai în- 
semnate şi ca mărime şi ca vină erau lliturgi și Castulo?9. Cea 
din urmă respectase alianţa atunci cînd romanii izbîndeau în His- 
pania, însă după doborirea Scipionilor şi nimicirea armatelor lor, 
trecuse de partea punilor. 

Jliturgitanii adăugaseră la trădare şi fărădelegea predării şi 
omorîrii acelora care îşi căutaseră la ei adăpost în urma acelor 
înfrîngeri. 

Cu prilejul celei dintii sosiri în Hispania, atunci cînd Hispania 
era şovăielnică în simţăminte, măsurile luate de Scipio împotriva 
acestor două populaţii ar fi fost mai degrabă îndreptăţite decît 
folositoare ; acuma însă cînd situaţia se liniştise, Scipio găseşte 
cu cale că a sosit vremea pedepsirii lor, de aceea, chemîndu-l 
pe L. Marcius din Tarraco, îl trimite cu a treia parte din trupe 
ca să atace Castulo ; el însuşi, în fruntea celeilalte armate, ajunge 
cam după cinci zile de marş la Iliturgi. Acolo găsi porţile închise 
şi totul rînduit şi pregătit pentru a zădărnici împresurarea : în- 
tr-atît se ştiau de vinovaţi şi ce merită iliturgitanii, cu toate că 
nimeni nu le declarase război! 

Chiar cu aceste temeiuri începu Scipio să-şi îmbărbăteze os- 
taşii : „Prin închiderea porţilor cetăţii, aceşti hispani şi-au dez- 
văluit pricina temerii lor, şi ce li se cuvine ; tocmai de aceea răz- 
boiul trebuie dus împotriva acestora cu o înverşunare cu mult 
mai aprigă decît cu carthaginezii; de bună seamă, romanii se 

războiesc cu punii aproape fără ură, pentru întîietate şi slavă; 
în schimb aceşti hispani trebuie să-și primească osînda pentru ne- 
credinţă, cruzime şi fărădelege. A sosit vremea de a răzbuna şi 
mişeleasca omorire a tovarășilor lor de arme — deoarece oricare 
din ostașii săi în viaţă veniţi împreună cu dînsul să-i pedepsească 
pe iliturgitani ar fi putut cădea victimă a înşelăciunii, ca şi tova- 
răşii săi, dacă şi-ar fi căutat refugiul acolo — pentru ca să se 
consfinţească de-a pururi pentru oricine această aspră învăţătură, 
că niciodată un cetăţean sau un ostaş roman nu va îndura vreun 
neajuns fără să fie răzbunat, în orice situaţie s-ar găsi“. 

Înflăcăraţi de aceste cuvinte ale comandantului, se distribuie 
scări unor ostaşi aleşi din manipule; Scipio își împarte trupele 
astfel, ca un corp să fie comandat de legatul său Laelius. 

Romanii atacară oraşul Iliturgi în acelaşi tinip din două părţi, 
pricinuindu-le locuitorilor o îndoită spaimă. Nu un singur coman- 
dant sau mai multe căpetenii îi îndemnau pe locuitori să-şi apere 
cu îndîrjire oraşul, ci însăşi frica lor, datorită convingerii că sînt 
vinovaţi. De aceea îşi aduceau aminte, şi-şi aminteau şi unii al- 
tora : „romanii vor pedepsirea lor, iar nu biruinţa asupra lor; de 
aceea fiecare trebuie să ţină seamă, în măsura în care va fi nevoit 
să înfrunte moartea, de acest fapt: dacă hispanul cade cu arma 
în mînă în lupta în care de multe ori însuşi Marte, zeul tuturor, 
îl ajută pe cel înfrînt şi-l doboară pe învingător, sau dacă e mai 
bine în felul acesta să piară, decît în urmă după arderea și nărui- 
rea oraşului, după ce vor fi bătuţi şi puşi în lanţuri, îndurînd 
toate grozăviile şi josniciile în faţa soțiilor şi copiilor lor!“ 

De aceea nu numai cei de vîrstă ostăşească sau de parte băr- 
bătească, ci şi femeile şi copiii iau parte la luptă: străduindu-se 
să-i ajute mai presus de puterile lor sufleteşti şi trupeşti, acestea 
distribuie arme de aruncat luptătorilor și cară bolovani pentru cei 
ce lucrează la întăriturile zidurilor. 

Ceea ce le înflăcăra atît de aprig inimile unor bărbaţi viteji 
era nu numai convingerea că le e în cumpănă libertatea, ci tuturora 
li se perinda prin faţa ochilor cele din urmă chinuri şi o cumplită 
moarte. Sufletele le erau înflăcărate şi de rîvna de a face sforțări 
şi de a înfrunta primejdiile, ca şi de faptul că se vedeau toţi lao- 
laltă. De aceea bătălia s-a dezlănţuit cu atita înverşunare, încît 
aceeaşi faimoasă oaste care supusese întreaga Hispanie, s-a retras 
în neorînduială, nu spre cinstea ei, din luptă, fiind de mai multe 
ori alungată de lîngă ziduri de tineretul unui singur oraș. 

Cînd Scipio a băgat de seamă aceasta, temîndu-se ca nu 
cumva, în pofida atîtor încercări zadarnice din partea alor săi, 
pe de o parte să le sporească duşmanilor curajul, iar pe de altă 
parte romanii să devină mai abătuţi, încredinţat că el trebuie să 
se străduiască şi să ia personal parte la înfruntarea primejdiilor, 
dojenindu-şi ostaşii că sînt nevolnici şi fricoşi, porunceşte să se 
aducă scările, ameninţindu-i că dacă ceilalți vor şovăi, va urca 
singur scările. 

Cînd Scipio se apropie de ziduri, primejduindu-şi nu puţin 
viața, de pretutindeni fură scoase strigăte de către ostaşii îngri- 
joraţi de soarta comandantului lor şi atunci din mai multe părţi 
deodată începură să fie ridicate scările ; de cealaltă parte şi Lae- 
lius căută să facă la fel. 

Atunci, în sfîrşit, a fost înfruntată cerbicia acestor orăşeni, şi 
romanii ocupă zidurile, aruncîndu-i jos pe apărători; în timpul 
învălmăşelii a fost cucerită şi cetăţuia, chiar din acea parte unde 
părea de necucerit. 


XX Dezertorii africani, care atunci făceau parte din rîndurile 
trupelor auxiliare romane, — în timp ce locuitorii din Iliturgi erau 
ocupați cu apărarea oraşului în partea unde li se părea că sînt în 
primejdie, iar romanii, dimpotrivă, atacau pe unde se puteau 
apropia de ziduri —, băgară de seamă că partea cea mai ridicată 
a oraşului era proteguită de o stîncă foarte înaltă şi pentru acest 
temei nu fusese întărită cu nici un fel de lucrări şi era lipsită 
şi de apărare. Africanii, nişte oameni sprinteni la trup şi deprinşi 
să înfrunte primejdiile, datorită multor exerciţii, duc cu ei nişte 
piroane de fier şi urcă pe acolo pe unde stînca avea scobituri şi 
colţuri ieşite în afară. Acolo unde treaba era prea grea, din pri- 
cină că stînca era dreaptă şi alunecoasă, ei înfig piroane din loc 
în loc, la mici intervale, şi după ce fac un fel de trepte, cei dintii 
îi trăgeau pe următorii cu ajutorul miîinilor, iar cei din urmă îi 
sprijineau pe cei ce mergeau înaintea lor ca să urce mai sus: în 
felul acesta africanii suie pînă în viîri ; de acolo pornesc în goană, 
scoţind strigăte în oraşul pe care romanii îl şi cuprinseseră. 

Atunci, într-adevăr, s-a văzut că oraşul a fost asaltat cu ură 
şi mânie. Nici unul nu şi-a mai adus aminte să prindă vreun om 
viu, nimeni nu a mai ţinut seama de pradă, deşi toate erau la 
îndemîna biruitorilor spre a fi jefuite: romanii îi hăcuiesc şi pe 
cei dezarmaţi ca şi pe cei înarmaţi, şi pe femei deopotrivă ca pe 
bărbaţi. Ura şi cruzimea au ajuns pînă la măcelărirea chiar şi a 

pruncilor. După aceasta, romanii pun foc caselor şi dărîmă tot ce 
nu poate fi mistuit de pîrjol: atît de adînc aveau romanii săpată 
în inimă convingerea că trebuie să desființeze şi urmele oraşului, 
şi să-l şteargă şi din amintirea duşmanilor. 

De acolo, Scipio îşi conduse oastea spre Castulo ; acest oraş îl 
apărau nu numai hispanii adunaţi acolo, ci şi rămăşiţele oastei 
punice împrăştiate prin fuga ei pretutindeni. Însă vestea dezastru- 
lui iliturgitanilor ajunsese înaintea sosirii lui Scipio şi în urma 
acestui fapt pe locuitorii de aici îi cuprinsese şi groaza şi deznă- 
dejdea ; şi în vreme ce fiecare chibzuia din diferite pricini numai 
asupra sorții sale, fără să ţină seama de semenul său, mai întâi 
s-au iscat în surdină bănuieli, apoi între ei a izbucnit pe faţă dez- 
binarea : rezultatul a fost ruperea hispanilor de carthaginezi. Căpe- 
tenia celor care susțineau pe faţă predarea era Cerdubelus, în 
vreme ce în fruntea trupelor auxiliare punice era Himilco. Cerdu- 
belus îi predă romanilor pe aceştia şi oraşul, după ce în taină i se 
făgăduise că va fi iertat. 

Cu prilejul acestei biruinţe, romanii se purtară mai blind: 
Castulo nici nu săvîrşise o vină atît de mare, şi apoi şi capitula- 
rea de bunăvoie mai potolise întrucîtva mînia romanilor. 


XXI De acolo Marcius fu trimis ca să aducă sub legea şi as- 
cultarea romană pe barbarii care nu fuseseră încă supuşi; Scipio 
se duse la Carthagina Nouă pentru a-şi aduce la îndeplinire făgă- 
duinţele faţă de zei şi pentru a desfăşura jocurile de gladiatori 94 
pe care le pregătise în cinstea tatălui şi unchiului său, răpuşi 
de puni. 

Spectacolul luptelor de gladiatori nu s-a alcătuit cu acel soi 
de oameni pe care un antreprenor 9 are obiceiul să-i angajeze cu 
plată sau cu sclavi expuşi pe estradă % în forum, sau cu oameni 
liberi gata să-şi vindă sîngele pe bani; toţi gladiatorii de acolo 
s-au oferit să lupte de bunăvoie, şi fără nici o plată. Căci în 
vreme ce unii fuseseră trimişi de regişorii din Hispania, ca să le 
dovedească romanilor înnăscuta vitejie a neamului lor, alţii de- 
claraseră că vor lupta din propriu imbold ca să fie pe placul co- 
mandantului roman, iar pe alţii îi atrăsese dorinţa de a se întrece 
şi de a provoca pe oricine (iar dacă erau ei cei provocaţi, să nu 
refuze lupta). Unii, care avuseseră diferite discuţii şi ale căror 
neînţelegeri nu se curmaseră, sau care nu voiseră să se împace, 
au hotărit că va avea cîştig de cauză cel ce va învinge prin sabie. 


34 

Şi aceştia nu erau de obirşie joasă, ci oameni de seamă şi cu 
renume, ca Corbis şi Orsua, veri după tată. Aceştia au declarat 
că îşi vor disputa prin sabie întîietatea la cîrma cetăţii care purta 
numele de Ibes ?7. Corbis era mai virstnic. Tatăl lui Orsua fusese 
cel din urmă cîrmuitor al cetăţii şi primise domnia în urma morţii 
fratelui său mai mare. 

Deşi Scipio vroia să le fie judecător? şi să le potolească 
vrajba, amîndoi l-au refuzat, spunînd că acelaşi lucru l-au făcut 
şi în faţa rudelor comune şi că ei nu vor avea ca judecător pe 
vreun alt om sau pe vreun alt zeu decît pe Marte. 

Cel mai vîrstnic era mai vînjos, dar cel mai tînăr mai semeţ: 
amîndoi voiau mai degrabă să moară în luptă decit să se supună 
puterii celuilalt ; deoarece nu li se putea stăvili o furie atît de 
turbată, au dat ostaşilor romani şi un spectacol deosebit, dar în 
acelaşi timp şi o învăţătură, cît de mare e răul care stăpîneşte pe 
muritori în jinduirea lor după putere.% 

Cel virstnic, fiind mai presus de celălalt şi prin deprinderea 
cu armele şi prin dibăcie, l-a învins uşor pe cel mai tînăr, bizuit 
pe nesăbuita-i putere. 

La acest spectacol cu gladiatori s-au adăugat jocuri funebre 
potrivite cu mijloacele materiale ale provinciei hispane și cu pre- 
parativele din castru. 


XXII Între timp, legaţii lui Scipio, desfăşurind mai departe 
campania, nu şedeau cu mîinile în sîn, Marcius, după trecerea 
fluviului Baetis 1%, pe care locuitorii îl numesc Certis, primi su- 
punerea fără luptă a două cetăţi bogate. 

Astapa 1! era un oraş care întotdeauna fusese de partea car- 
thaginezilor. Dar nu atît pentru faptul acesta era Astapa atit de 
vrednic de osîndă, cît pentru acela că nutrea împotriva romanilor 
o ură neîmpăcată, dincolo de nevoile impuse de război. Pe dea- 
supra, locuitorii nu aveau un oraş apărat prin poziţia sa natu- 
rală sau prin întărituri, ca să le fie îndreptăţite aceste porniri atât 
de înverşunate ; însă firea lor de oameni dornici de prădăciuni 
tilhăreşti îi împinsese să năvălească prin ţinuturile învecinate ale 
aliaţilor poporului roman, să-i atace şi pe ostaşii romani răzleţiţi, 
şi ordonanţele armatei, şi pe neguţători. Nimiciseră chiar un con- 
voi de oameni, deşi [destul de mare], — căci dacă ar fi fost mai 
mic cu atît mai vîrtos n-ar fi fost la adăpost!%? — atunci cînd 
treceau hotarele lor, înconjurîndu-i într-un loc îngust, după ce 
le-au întins o capcană. 

Cînd armata romană a înaintat pînă în preajma acestui oraş 
pentru a-l ataca, deoarece locuitorii orașului, care se ştiau vino- 
vaţi de fărădelegile săvîrşite şi cărora nici predarea în miinile 
unor oameni înverşunaţi împotriva lor nu li se părea sigură, şi 
nici n-aveau vreo nădejde de a scăpa la adăpostul zidurilor sau 
de a se apăra cu armele, pun la cale o nelegiuire şi cumplită, şi 
sălbatică, împotriva şi a lor, şi alor lor. Hărăzesc un loc în forum 
unde să-şi strîngă bunurile lor cele mai preţioase. După ce le-au 
poruncit soțiilor şi copiilor lor să se aşeze deasupra acelui moi- 
man, îngrămădesc şi lemne şi aruncă şi vreascuri de mărăcini. 
Dau instrucţiuni apoi unei cete de 50 de tineri înarmaţi „să facă 
de gardă în acel loc apărînd bunurile şi fiinţele care le erau mai 
scumpe decît averile — cîtă vreme sfîrşitul luptei va fi nesigur 
— dar dacă vor vedea că situaţia lor cumpăneşte spre primejdie, 
ajungîndu-se pînă acolo încît să le fie cucerit oraşul, să ştie că 
toţi cei pe care îi vor vedea mergînd la luptă, vor înfrunta moar- 
tea numai cu arma în mînă ; pe aceştia ei îi roagă în numele zei- 
lor din cer şi al celor de sub pămînt, să-şi aducă aminte de liber- 
tate, care va trebui să le fie curmată în acea zi fie printr-o moarte 
cinstită, fie prin căderea în robie, şi să nu lase nimic împotriva 
cărora să se înverșuneze vrăjmaşul mîniat 103. În milinile lor au 
fierul şi focul : să distrugă mai degrabă cu miinile lor prietene şi 
credincioase ceea ce are să piară, decît să fie pîngărite de duş- 
manul trufaş, rînjindu-le batjocoritor“. 

Acestor îndemnuri le-au adăugat şi cumplite blesteme, pentru 
cazul că pe vreunul îl va abate de la țelul propus vreo nădejde 
sau slăbiciune sufletească. Apoi, pornind în pas grăbit, ies pe 
porțile larg deschise, făcînd o nemaiauzită zarvă. În faţa lor nu 
străjuiau însă posturi destul de tari, deoarece mai puţin ca de 
orice romanii se temeau de faptul că duşmanii aveau să îndrăz- 
nească a ieşi dintre ziduri. Foarte puţine escadroane romane de 
călăreţi, şi numai trupele de armament uşor au ieşit repede din 
tabără, fiind trimise anume în acest scop. Lupta care'a urmat, 
datorită înverşunării şi avîntului, a fost mai degrabă aidoma unei 
încăierări decît unei bătălii rînduite după toate regulile. De aceea, 
respingerea cavaleriei romane care pornise cea dintii în întîmpi- 
narea vrăjmaşului a produs panică în rîndurile trupelor de arma- 
ment uşor, şi lupta ar fi ajuns pînă aproape de parapete, dacă 
n-ar fi restabilit frontul floarea legiunilor, deşi avusese prea puţină 
vreme la îndemină ca să se rînduiască în linie de bătaie. Dar și 
acolo se stîrnise puţină învălmăşeală în jurul sțeagurilor, deoarece 


34% 


https://biblioteca-digitala.ro 


TITUS LIVIUS 


[si] 
Izâi 
w> 


hispanii orbiţi de furie, se năpusteau cu pieptul deschis în calea 
săbiilor și rănilor, datorită cutezanţei lor nebuneşti ; apoi însă, 
ostaşii vechilor leaturi romane, rămînînd neclintiţi în faţa acestor 
atacuri nesăbuite, îi doboară pe cei din primele rînduri ale duşma- 
nilor. Puțin după asta, aceştia încercînd să înainteze, cînd bătrînii 
ostaşi romani văzură că nici unul din aceşti hispani nu vrea să 
dea înapoi, ci se îndărătnicesc să moară mai degrabă decit să se 
predea, vechile leaturi se desfăşoară în linie de bătaie, ceea ce era 
cu putință să se facă cu uşurinţă — avîndu-se în vedere mulţimea 
ostaşilor romani — şi învăluiră aripile duşmanilor, iar după ce-i 
încercuiră, nimiciră toţi luptătorii pînă la unul 104. 


XXIII Dar acest [măcel] se făcea de către un adversar [mi- 
niat] 1% şi care, în acea împrejurare mai cu seamă, lupta împotriva 
unor oameni înarmaţi şi care rezistau potrivit dreptului războiului ; 
în schimb, în oraş a început un alt măcel mai cumplit, deoarece 
chiar concetăţenii lor căsăpeau mulţimea de femei şi de copii, 
nevolnici la război şi dezarmaţi ; trupurile lor, cele mai multe pe 
jumătate în viaţă, erau azvirlite într-un rug aprins, şi rîuri de sînge 
făceau să se stingă flăcările care izbucneau ; în cele din urmă uci- 
gaşii, istoviţi de jalnica hăcuire alor lor, s-au aruncat şi ei cu 
arme cu tot în mijlocul flăcărilor. Romanii învingători au intrat în 
oraş tocmai atunci cînd măcelul se sfîrşise. La cea dintîi privelişte 
a unei fapte atît de înfiorătoare, romanii au rămas puţin încreme- 
niți, apoi, fiindcă vroiau să smulgă din vilvătăi aurul şi argintul 
care scînteiau în grămada altor lucruri, — datorită nesocotitei 
lăcomii a firii omeneşti, — unii au fost cuprinşi de flăcări, alţii, 
din rîndul celor care n-au avut putinţa să se tragă înapoi la vreme, 
au pierit înăbușşiţi de aburii fierbinţi, deoarece o uriaşă mulțime 
îi împingea din spate. 

Aşa a fost mistuită Astapa prin foc şi sabie, fără ca ostașii să se 
înfrupte din pradă. 

Marcius a adus înapoi oastea învingătoare la Scipio, în Car- 
thagina Nouă, după ce a primit supunerea de teamă şi a celorlalte 
populaţii din acel ţinut. 

În decursul aceloraşi zile, au venit nişte dezertori din Gades 
care i-au făgăduit lui Scipio că îi vor preda garnizoana carthagi- 
neză ce se afla în acel oraş, precum şi pe comandantul garnizoanei 
împreună cu flota. Mago se oprise acolo din fugă şi strinsese cîteva 
vase de pe Ocean şi oarecare trupe auxiliare și de dincolo de mare, 

de pe ţărmul Africii şi din regiunile învecinate din Hispania, prin 
mijlocirea praefectului lor Hanno. 

Dezertorii cerînd să li se făgăduiască iertarea, li s-a acordat 
aceasta ; a fost trimis acolo şi Marcius cu nişte cohorte uşor în- 
armate, şi Laelius cu şapte trireme şi cu o quinqueremă, pentru ca 
printr-un plan comun să desfăşoare acest război și pe mare, și pe 
uscat. 


XXIV La rîndul său 19, şi Scipio a fost lovit de o boală; însă 
mai mult rău i-au pricinuit zvonurile, deoarece, aşa cum e obiceiul 
din fire al unora care la cele ce află mai adaugă de la sine într- 
adins cîte ceva, din plăcerea de a umfla lucrurile 1%, au stîmnit tul- 
burări în toată Hispania, şi mai ales în părţile cele mai îndepărtate 
ale provinciei lui ; cu acest prilej a ieşit în vileag ce mare neajuns 
ar fi căşunat un dezastru adevărat, de vreme ce un zvon neînte- 
meiat a stîrnit o furtună atît de mare, încît nici aliaţii n-au rămas 
mai departe credincioşi şi nici armata romană la datorie ! 

Mandonius şi Indibilis 1%, care după alungarea carthaginezilor 
plănuiseră să pună mîna pe cîrmuirea întregii Hispanii, pentru că 
se văzură cu nădejdile spulberate, îşi aţiţară compatrioţii lor — 
aceştia erau şi lacetanii şi [ilergeţii] 199 — şi răzvrătind şi tineretul 
celtiberilor, au pustiit cu vrăjmăşie ţinuturile suessetanilor şi al 
sedetanilor '1% aliaţii poporului roman. 

O altă sminteală, de astădată în rîndurile concetăţenilor, s-a 
iscat în tabăra romană de la Sucro :!!. Erau acolo 8 000 de ostaşi 
într-o garnizoană aşezată pentru apărarea neamurilor care locuiesc 
dincoace de Hiberus. Însă minţile acestora o luaseră razna, pentru 
întîia oară, nu atunci cînd au aflat de feluritele zvonuri în legătură 
cu viaţa comandantului lor, ci încă mai înainte, din pricina şi 
dezmăţului care, ca de obicei, e pricinuit de tihna prea îndelun- 
gată, precum şi faptului că, pe cînd mai înainte se deprinseseră 
să trăiască în huzur pe spinarea jafurilor făcute în dauna vrăj- 
maşului, acum, în vreme de pace, erau nevoiţi să ducă o viață 
mai strîmtorată. 

Mai întîi ei împrăştiau vorbe numai într-ascuns: „Dacă e 
război în provincie, atunci ei pentru ce sînt ţinuţi între locuitorii 
paşnici ? Dacă războiul s-a încheiat şi nu mai e nimic de făcut 
în această provincie, de ce nu sînt trimişi înapoi în Italia?“ Ba 
chiar s-au încumetat să-şi ceară şi solda cu ifose mai grozave 
decit se cade unui ostaş disciplinat şi cumpătat; apoi ostaşii puşi 
de strajă le-au aruncat vorbe de ocară tribunilor militari cu pri- 

lejul inspecției posturilor de veghe, iar în timpul nopţii unii s-au 
dus să prade prin ţinuturile paşnice din jur; în sfîrşit, între 
timp, ostaşii plecau fățiş din unităţi, fără învoiri. Ostaşii înde- 
plineau totul după pofta şi bunul lor plac, nemaiţinînd seama de 
rostul milităriei, de disciplină sau de ordinele celor care îi co- 
mandau. Totuşi, aspectul de tabără militară se păstrase datorită 
unui singur fapt: aceşti ostaşi erau încredințaţi că şi tribunii 
militari se vor molipsi de sminteala lor şi vor fi ademeniţi să ia 
parte la răzvrătire şi trădare; de aceea îi lăsau pe aceştia să 
le lămurească legile şi drepturile în corturile lor, le cereau con- 
semnul şi se duceau în ordine la posturi şi făceau mai departe de 
strajă ; însă aşa cum desfiinţaseră autoritatea comandantului, la 
fel arătau supunere însă numai în chip aparent, deşi de fapt numai 
de ei înşişi ascultau. Apoi, făţiş a izbucnit răscoala cînd au văzut 
că tribunii îi dojenesc şi nu le încuviințează cele ce făceau, şi că 
aceştia caută să le stea împotrivă şi în chip făţiş refuză să le 
împărtăşească nesăbuita lor sminteală. Ca urmare, îi alungară pe 
tribunii militari din corturi şi, puţin după asta, şi din castru, co- 
manda supremă a taberei fiind încredinţată, prin încuviințarea 
tuturor, căpeteniilor răzmeriţei, lui C. Albius Calenus şi C. Atrius 
Umber, nişte ostaşi de rînd. Aceştia nu s-au mulţumit numai să 
poarte insemnele tribunilor militari, ci s-au încumetat să se atingă 
chiar de distincţiile comandei supreme, fasciile şi securile. Şi 
nu le-a trecut prin minte că într-o bună zi asupra grumazurilor 
şi spatelui lor se vor abate acele nuiele şi acele securi pe care 
acum ei le întrebuințau pentru a viri groaza în alţii! 

Dînd crezare unui zvon lipsit de orice temei că Scipio a murit, 
faptul acesta le-a întunecat sufletele şi deoarece nu se îndoiau că 
în urma răspîndirii acestui zvon, în curînd întreaga Hispanie se 
va aprinde de pojarul războiului, aceşti ostaşi erau încredinţaţi 
că „în toiul acestui învălmăşag sînt în măsură a le porunci şi 
aliaților să le plătească sumele de bani, să jefuiască şi oraşele 
învecinate şi, după ce totul va fi răsturnat, de-a valma, cînd toţi 
se vor încumeta să facă orice, va fi de mai puţină însemnătate 
ceea ce au săvirşit ei“. 


XĂV În vreme ce aceştia aşteptau zi după zi noi crainici să le 
dea de ştire nu numai moartea lui Scipio, ci şi înmormîntarea lui 
şi văzînd că nu mai vine nimeni, iar zvonul [în această privinţă] 
iscat la voia întîmplării începe să se dezumfle, atunci începură să-i 
întrebe din nou pe cei care îl născociseră mai întîi. Și în vreme 

ce fiecare dintre aceştia da îndărăt, aşa fel încît să iasă în vileag 
că a dat crezare unui asemenea fapt mai degrabă la voia întîm- 
plării decit că l-a plăsmuit, căpeteniile lor scoţindu-şi ei înşişi 
cu mîinile lor insemnele unei false comenzi, pe care îndrăzniseră 
să le poarte, se îngrozeau că adevărata şi îndreptăţita putere avea 
să se întoarcă în curînd asupră-le. 

__ În vreme ce răzvrătiţii şedeau înmărmuriţi, sosi mai întîi ştirea 
sigură că Scipio trăieşte şi după asta numaidecît şi vestea că e 
sănătos, iar în urmă au venit şi şapte tribuni militari [trimişi] de 
Scipio însuşi [ca să potolească răzmeriţa]!!?. 

Cu prilejul sosirii acestora, răzvrătiţii la început şi-au ieşit din 
fire, apoi însă, cînd tribunii au căutat să-i îmblînzească cu vorbe 
îmbietoare pe ostaşii cunoscuţi cu care s-au întîlnit, toţi s-au po- 
tolit îndată. Căci tribunii vizitind mai întîi corturile ostaşilor, şi 
apoi via principalis 115 a castrului şi praetorium, oriunde vedeau 
strînşi în cerc oameni care încingeau discuţii, ei li se adresau mai 
degrabă prin întrebări asupra pricinii mîniei şi neaşteptatei lor 
nemulțumiri decît să le aducă învinuiri pentru fapta lor. 

Îndeobşte ostaşii se plingeau că nu şi-au primit solda la timp, 
„şi că, deşi în aceeaşi vreme în care s-a ivit nelegiuita faptă a ili- 
turgitanilor, după nimicirea a doi comandanţi şi a două armate, 
numele de roman a fost apărat şi provincia păstrată mai departe 
prin vitejia lor 114, iar iliturgitanii şi-au primit pedeapsa după 
merit, totuşi nimeni nu s-a gîndit la ei, să le facă cuvenita drep- 
tate, potrivit meritelor lor“. 

Tribunii le răspunseră celor ce se plîngeau de asemenea ne- 
ajunsuri şi îi rugau să le facă dreptate „că ei vor aduce totul la 
cunoștința comandantului lor. Dinşii se bucură că nu e vorba de 
ceva mai îngrijorător şi mai greu de lecuit: atît P. Scipio cît şi 
republica, cu milostivirea zeilor, sînt 'în măsură să le dea sa- 
tisfacţie“. 

Scipio, obişnuit cu războaiele, dar nedeprins cu vijeliile răz- 
vrătirilor, din pricina acestei stări de lucruri era frămîntat de 
grija ca nici aceste trupe să nu întreacă măsura cu greşelile şi 
nici dînsul cu pedepsirea lor; de aceea, deocamdată el găsi cu 
cale să procedeze cu aceeaşi blindeţe, aşa cum începuse, iar prin 
trimiterea anumitor slujbaşi la cetăţile tributare din jur le dădu 
asigurări de împlinirea pe curînd a nădejdii că vor primi solda ; 
numaidecit trimise un edict ca să se adune cu toţi la Carthagina 
Nouă pentru a-şi cere solda, fie că vor să vină pe unităţi, fie 
toți o dată“. 

Răzvrătirea, care de la sine începuse să lîncezească, s-a po- 
tolit şi datorită înăbuşirii neaşteptate a răzmeriţei hispanilor: 
căci şi Mandonius şi Indibilis reveniseră în ţara lor, renunţind 
la uneltirile lor urzite, cînd au aflat că Scipio e în viaţă, şi 
că acum nu se mai ivește nici un concetăţean de-al lor şi nici un 
străin, pe care să-l alăture nebuniei lor. 

'Rotindu-şi privirile în toate părţile, ostaşii aceştia n-au găsit 
altă ieşire din impas decît să-şi încredinţeze soarta pe seama fie 
a îndreptăţitei mînii a comandantului, fie nădejdii în dobîndirea 
iextării din partea lui, cu toate că renunţarea la nişte planuri ne- 
chibzuite nu le aducea de loc siguranță — „căci Scipio i-a iertat 
chiar pe vrăjmaşii cu care s-au luptat cu sabia, în schimb răzvră- 
tirea lor a fost fără vărsare de sînge, fără răni, şi nici atît de 
cruntă, şi nici vrednică de o crudă pedeapsă“ — aşa cum sînt 
îndeobşte firile oamenilor gata oricînd să-şi uşureze vina, găsind 
din belşug motive în afară de ei!15. Şedeau însă la îndoială 
dacă pentru a-şi primi solda e nevoie să meargă toţi o dată sau 
cîte o cohortă. A precumpănit însă părerea de a merge cu toţii, 
fiindcă o socoteau mai sigură. 


XXVI În cursul aceloraşi zile, în care ostaşii aceia chibzuiau 
la asemenea soluţii, în Carthagina Nouă se ţinea sfatul în privinţa 
lor, dar nu se potriveau în păreri: dacă trebuie să se ia măsuri 
împotriva capilor unei răzvrătiri atît de condamnabile — ca număr 
nu erau mai mulţi de 35 — sau dacă fapta lor trebuie privită 
mai degrabă ca trădare şi nu răzvrătire, fiind nevoie să dea o 
groaznică pildă prin pedepsirea mai multora. 

A biruit însă părerea mai blîndă, hotărîndu-se să se dea osîndă 
numai acelora de la care pornise vina: „în ce priveşte grosul 
ostaşilor, e deajuns numai mustrarea“. 

Ridicîndu-se sfatul, ca să se învedereze că s-a luat o hotărîre, 
se dispune pornirea unei expediţii împotriva lui Mandonius şi 
lui Indibilis cu armata romană care era cantonată la Carthagina 
Nouă, dîndu-li-se ordin ostaşilor să-și pregătească hrana pentru 
cîteva zile. Cei şapte tribuni militari care se duseseră mai înainte 
la Sucro, ca să potolească răzmeriţa, fură trimişi în întîmpinarea 
armatei, primind fiecare cîte cinci nume aparţinînd capilor răzvră- 
tirii, pentru ca, după ce îi vor pofti la masă prin anumiţi oameni, 
arătîndu-le o faţă binevoitoare şi vorbindu-le cu blindeţe, să-i 
lege cînd vor fi ameţiţi de băutură, 

Aceştia nu erau departe de Carthagina Nouă, cînd răzvrătiţii 
aflînd de la cei întîlniţi în cale că „a doua zi toată oştirea va 
pleca sub comanda lui M. Silanus împotriva lacetanilor“, s-au 
văzut scăpaţi nu numai de toată teama care le stăpînea în tăcere 
sufletele, dar le-a stîrnit o nemăsurată bucurie, pentru că ei vor 
avea mai degrabă în mîna lor pe comandant, în loc să fie ei în 
puterea lui. 

Pe la apusul soarelui, cînd răzvrătiţii au intrat în oraş, au 
băgat de seamă că cealaltă armată are totul pregătit pentru drum. 
Ei fură primiţi cu cuvinte anume ticluite, că „comandantul se 
bucură de sosirea lor binevenită şi la vreme, deoarece ei au sosit 
tocmai cînd cealaltă armată era gata de plecare“. 

Ostaşii îşi îngrijesc de cele trebuincioase trupului. Astfel capii 
răscoalei conduși la ospăț fără nici o zăbavă de către oamenii 
anume aleşi, fură prinşi şi legaţi de către tribunii militari. 

La straja a patra începură să plece poverile armatei care se 
prefăcea că e gata de drum; înainte de a se crăpa de ziuă; 
manipulele s-au pus în mişcare, însă la poartă trupele fură oprite 
pe loc, fiind trimise gărzi în jurul tuturor porţilor, cu ordin ca 
nimeni să nu iasă. : 

Apoi fură chemaţi la adunare cei care veniseră în ajun, şi 
aceştia alergară plini de semeţie către forul din castru :!6, îmbul- 
zindu-se în faţa tribunei comandantului, cu strigăte, doar-doar l-or 
speria pe Scipio. Îndată ce şi comandantul se urcă la tribună, 
trupele de la porţi intrară înarmate și înconjurară pe la spate 
ostaşii veniţi la adunare fără arme asupra lor. Atunci li s-a risipit 
toată semeţia şi, aşa cum au mărturisit mai pe urmă, nimic nu 
i-a înspăimîntat mai presus de orice aşteptare ca vinjoşia şi 
culoarea sănătoasă a feţii comandantului lor, despre care crezu- 
seră că aveau să-l vadă istovit, precum și privirile lui, aşa cum 
spuneau că nu-şi amintesc să le fi văzut vreodată nici măcar pe 
cîmpul de luptă. 

Scipio — se zice — a păstrat tăcere puţină vreme, pînă i 
s-a adus la cunoştinţă că făptaşii răscoalei au fost aduşi în forum 
şi că totul e pregătit. 


XXVII Atunci, după ce s-a făcut tăcere prin mijlocirea craini- 
cului, Scipio a început să le vorbească astfel : 

„Eu n-am crezut vreodată că îmi vor lipsi cuvintele atunci 
cînd mă adresez armatei mele, ca acum, pentru că eu nu m-am 
deprins să cultiv vorba, ci mai degrabă fapta, și pentru că, fiind 

ţinut din copilărie în tabără, mă obişnuisem cu felul de a fi al osta- 
şilor. Nu mă ajută nici mintea şi nu-mi vin la îndemînă nici vorbele 
cum să mă adresez vouă, pe care nu mai ştiu cum se cuvine să 
vă mai numesc: oare, cetăţeni ? Pe voi care v-aţi rupt de patria 
noastră P Oare, ostaşi ? Pe voi care aţi refuzat să ascultați de 
comandă și auspicii şi aţi călcat legămîntul sfînt al jurămintelor ? 
Oare, duşmani ? [Într-adevăr] recunosc trupurile, chipurile, îm- 
brăcămintea, portul cetăţenilor, dar îmi dau seama că faptele, 
vorbele, gîndurile şi sufletele sînt ale duşmanilor! Căci voi ce 
aţi rîvnit sau ce aţi nădăjduit altceva decît au dorit sau sperat 
ilergeţii şi lacetanii ? Şi totuşi, aceia i-au urmat pe capii smin- 
telii, pe Mandonius şi Indibilis — bărbaţi care fac parte din 
rîndurile nobilimii regale 117 ; în schimb voi aţi încredinţat auspi- 
ciile şi comanda lui Atrius Umber şi lui Calenus Albius. Voi însă 
tăgăduiţi, ostaşi, că aţi făcut toate acestea sau că aţi vrut să 
le faceţi ; «Aceasta e rătăcirea şi sminteala cîtorva» spuneţi voi; 
cu plăcere aş da crezămînt celor care tăgăduiesc asta, căci astfel 
de fapte pe care le-aţi săvîrşit şi care s-au întins apoi molipsind 
întreaga oaste nu pot fi ispăşite decît cu uriaşe jertfe. Totuşi eu 
le ating fără voie, întocmai ca pe nişte răni, care însă nu pot fi 
lecuite decît numai dacă le pipăi şi le îngrijeşti ! 

Într-adevăr, după alungarea carthaginezilor din Hispania, eu 
eram încredinţat că în întreaga provincie nu e nici un loc şi nici 
un om care să mă urască pentru că sînt în viață: așa fel mă 
purtasem nu numai față de aliaţi, dar şi față de duşmani! 

În schimb, în tabăra mea (cum mă înşeală credinţa !) zvonul 
morţii mele a fost primit nu numai cu nepăsare, dar chiar fusese 
aşteptat! Eu n-aş vrea să pun pe seama tuturor această nele- 
giuire (căci, fireşte, dacă aș fi convins că întreaga mea armată 
mi-a dorit moartea, mi-aş sfîrşi zilele numaidecit aici înaintea 
ochilor voştri, pentru că la nimic nu mi-ar mai folosi o viață urîtă 
de concetăţenii mei !!8 !) însă orice mulţime e nestatornică de la 
sine, aşa cum e şi natura mării: după cum bat vînturile ori 
suflă adierile, la fel e şi în voi: sau furtună sau linişte!!! Însă 
pe cînd obiîrşia şi pricina întregii voastre sminteli se pune pe 
seama celor ce v-au îndemnat, în schimb voi v-aţi pierdut mintea 
din pricina molipsirii. Însă mie mi se pare că nici astăzi voi nu 
ştiţi pînă unde aţi mers cu sminteala voastră, ce nelegiuire aţi 
săvîrşit față de mine, ce aţi îndrăznit să faceţi faţă de patrie, 
părinţii şi copiii voştri, faţă de zei, martorii jurămîntului de 
credinţă ; față de auspiciile sub care vă faceţi datoria de ostaș, 

faţă de tradiţia ostăşească şi disciplina strămoşilor, ce — împo- 
triva măreției puterii romane 12. Eu trec sub tăcere persoana mea 
(să admitem că aţi fi putut crede şi că aţi dorit moartea mea mai 
degrabă din nesocotință decît din dorinţă, în sfîrşit, să admit că 
eu aşa fel m-am purtat, încît nu trebuie cîtuşi de puţin să se 
mire cineva că armata priveşte cu ochi răi comanda mea), însă 
cu ce v-a greşit patria pentru ca voi s-o trădaţi, alăturîndu-vă 
planurile voastre la acelea ale lui Mandonius şi Indibilis ? Cu ce 
v-a greşit poporul roman, cînd voi smulgînd puterea  tribunilor 
militari, aleşi prin votul poporului, aţi încredinţat-o unor simpli 
particulari, pentru ca voi, nemulţumiţi cu faptul de a vă fi 
tribuni, să acordaţi fasciile comandantului vostru unor inşi cărora 
armata romană niciodată nu s-ar fi cuvenit să se supună ? 

Un Albius, un Atrius au năzuit să intre în cortul praetorian, 
trîmbiţele au cîntat în faţa lor, lor li s-a cerut consemnul ostășesc, 
au stat la tribuna lui P. Scipio, au fost escortaţi de lictor, mul- 
țimea s-a dat în lături în faţa lor, înaintea lor au fost purtate 
fasciile cu securi !? 

Voi credeţi că sînt minuni atunci cînd plouă cu pietre, cînd 
cad trăsnete din cer şi cînd vieţuitoarele dau naştere unor făpturi 
reobișnuite — însă aceasta va fi cu adevărat o minune dacă voi 
credeţi că asemenea nelegiuire va putea fi ispăşită fără nici o 
jertfă, fără nici o rugăciune publică, fără sîngele acelora care au 
îndrăznit să săvirşească o fărădelege atît de cumplită | 

XĂVIII Totuşi eu aş vrea să ştiu un lucru: atunci cînd e 
vorba de o faptă groaznică, deşi fărădelegea nu are nici o justi- 
ficare, ce fel a fost mintea voastră, ce fel a fost planul vostru P 

Cîndva, o legiune trimisă în garnizoană la Rhegium !2!, omo- 
rînd în chip nelegiuit pe căpeteniile acelei cetăţi, a stăpînit vreme 
de zece ani acel oraş bogat; pentru această fărădelege întreaga 
legiune alcătuită din patru mii de oameni a fost decapitată cu 
securea în forul roman !22. Însă acei ostaşi nu l-au urmat în chip 
de comandant pe un ins cât o jumătate de ordonanţă 12 ca Atrius 
Umber, care are parcă şi numele blestemat 124, ci pe tribunul mili- 
tar D. Vibellius, şi nu s-au alăturat lui Pyrrhus, nici samniţilor sau 
lucanilor, duşmanii poporului roman ; în schimb, voi v-aţi însuşit 
planurile lui Mandonius şi ale lui Indibilis, şi aţi plănuit să vă 
alăturaţi lor şi cu armele. Aşa cum campanii au smuls Capua de 
la vechii ei locuitori, tuscii, întocmai cum mamertinii au ocupat 
Messana !?%, li fel şi aceia aveau de gînd să se statornicească 

de-a pururi la Rhegium, şi n-ar fi avut vreodată intenţia de a 
pricinui neajunsuri prin război nici poporului roman, nici aliaţilor 
poporului roman : oare voi n-aţi plănuit să vă stabiliți reşedinţa 
la Sucro ? Dacă eu, comandantul vostru suprem, după liniştirea 
provinciei, aş fi plecat singur lăsîndu-vă pe voi aici, s-ar fi cuvenit 
să cereţi fierbinte ajutorul zeilor şi oamenilor ca să vă înapoiaţi 
la soțiile şi copiii voştri. Însă să admitem că voi aţi alungat din 
suflete amintirea acestora, întocmai cum aţi uitat și de patrie şi 
de mine. Eu vreau să urmăresc pînă la capăt firul planului nele- 
giuit, dar nu nebunesc pînă la capăt! Cum v-aţi închipuit voi, 
opt mii de oameni, negreșit toţi mai puţin valoroşi decît Albius 
şi Atrius cărora v-aţi supus, că veţi smulge poporului roman 
provincia Hispania, cînd eu sînt încă în viaţă şi cînd e teafără 
cealaltă oaste cu care am cucerit într-o singură zi Carthagina 
Nouă, cu care am bătut, am pus pe fugă și am alungat din 
Hispania patru comandanţi, patru armate carthagineze ? Să lăsăm 
de tot de o parte numele meu şi să admitem doar că am fost 
numai jignit de voi prin aceea că aţi dat crezare ştirii morţii 
mele ! Dar ce? Dacă eu aş muri, oare o dată cu mine avea să 
piară şi republica ? Oare avea să apună o dată cu mine şi pu- 
terea poporului roman ? De bună seamă, prea milostivul şi prea 
puternicul Jupiter nu va îngădui ca un oraş hărăzit dăinuirii prin 
vrerea zeilor, întemeiat pentru veşnicie, să fie deopotrivă vieţii 
acestui firav şi pieritor trup. Deși s-au stins din viață Flaminius, 
Paullus, Gracchus, Postumius Albinus, M. Marcellus, T. Quinctius 
Crispinus 12%, Cn. Fulvius 127, Scipionii mei, şi atîţia comandanţi 
supremi, atît de străluciți într-un singur război, totuşi poporul 
roman a dăinuit și va dăinui de-a pururi, chiar dacă alţi o mie ca 
aceştia vor muri, fie de sabie, fie de boală: oare dacă eu am 
să pier, are să piară şi republica poporului roman ? Voi înşivă, 
chiar aici în Hispania, după doborîrea tatălui şi unchiului meu, 
amîndoi comandanţi supremi, v-aţi ales pe Septimius Marcius 
căpetenie împotriva punilor care tresăltau de bucurie pentru 
proaspăta lor biruinţă. Şi eu vorbesc aşa, de parcă Hispaniile ar 
fi ajuns să rămînă fără comandant ? Oare ar fi pregetat M. Silanus, 
trimis o dată cu mine în această provincie, cu aceleaşi drepturi, cu 
aceeaşi comandă, sau fratele meu L. Scipio, şi C. Laelius, amîndoi 
legaţii mei, ca să răzbune ocara adusă majestăţii puterii romane ? 
Oare s-ar putea pune faţă în faţă trupele voastre cu această 
armată, sau căpeteniile voastre cu aceşti comandanţi, sau demni- 
tatea, sau cauza unora cu a celorlalţi? Şi chiar dacă voi aţi fi 

mai presus de toţi aceştia, aţi ridica voi armele împotriva patriei, 
împotriva concetăţenilor voştri ? Aţi voi voi ca Africa să porun- 
cească Italiei şi Carthagina să ordone oraşului Roma? Pentru 
care vină a patriei ? 


XXIX O condamnare nedreaptă l-a silit cîndva pe Coriola- 
nus 12% să plece într-un jalnic şi nevrednic surghiun, împingîndu-l 
să pornească la atacarea patriei; totuşi, dragostea şi respectul 
fiului faţă de mama sa l-a silit să dea înapoi de la paricidul po- 
porului | Pe voi ce fel de durere, ce fel de mînie v-a îmboldit ? 
Oare a*fost un temei destul de demn acela că vi s-au numărat 
în palmă banii de soldă cu cîteva zile mai tîrziu, din pricină că 
vă era comandantul bolnav, ca să declaraţi război patriei, ca să 
vă alăturaţi ilergeţilor, rupîndu-vă de poporul roman, ca să nu 
mai lăsaţi nepîngărit nimic din cele sfinte şi din cele omeneşti ? 

Negreşit, ostaşi, v-aţi pierdut minţile, căci [într-adevăr] trupul 
meu n-a fost lovit de o boală mai grea decît minţile voastre. Se 
îngrozește sufletul să-şi aducă aminte ce-au crezut aceşti oameni, 
ce-au nădăjduit, ce-au dorit; dacă se poate, să îngropăm în uitare 
toate aceste grozăvii, dar dacă nu se poate, să le punem oricum 
deasupra vălul tăcerii ! 

N-aş putea tăgădui că vorbele mele rostite v-au părut jalnice 
şi crude: dar cu cît credeţi voi că sînt mai crude faptele voastre 
faţă de cuvintele mele ? Şi încă mai sînteţi de părere că e drept 
să îndur tot ce aţi făcut, în schimb voi să nu răbdaţi cu sufletul 
împăcat să vi se spună nici măcar totul ? Dar nici măcar pentru 
aceste fapte nu vă dojenesc. O! dacă voi aţi fi în stare să uitaţi 
toate cite le uit eu! De aceea, dacă simţiţi căință pentru gre- 
şeala voastră, în măsura în care sînteţi cuprinși de acest simţă- 
mînt, eu sînt cu prisosință mulţumit cu pedepsirea voastră în acest 
fel. Însă Albius Calenus şi Atrius Umber şi ceilalți capi ai nele- 
giuitei răzvrătiri vor ispăşi prin sîngele lor ceea ce au săvirşit; 
priveliştea supliciului acestora se cuvine să fie nu numai o pildă 
cruntă, ci chiar prilej de bucurie, dacă v-a venit mintea la loc: 
căci aceştia pentru nimeni alții n-au luat hotăriri cu mai mare 
înverşunare şi învrăjbire decît numai pentru voi“ 12%, 

Abia îşi sfirşi cuvîntarea Scipio, cînd ochii şi urechile tuturor 
încremeniră deodată de groază în faţa măsurilor dinainte pregă- 
tite în toate privinţele : armata care înconjurase în cerc adu- 
narea, zăngăni săbiile şi scuturile ; se auzi glasul crainicului care 
dădu citire numelor celor condamnaţi în sfat; vinovaţii fură 


https://biblioteca-digitala.ro 


549 HITUS LIVIUS 


tîrîţi goi în mijloc şi totodată toate uneltele torturii fură scoase la 
iveală ; legaţi la stîlp, fură bătuţi cu vergile şi decapitaţi cu 
securea ; cei care erau de faţă erau atît de înmărmuriţi de spaimă, 
încît nu numai că nu s-a făcut auzit vreun glas împotriva cum: 
plitei pedepse, dar nici măcar vreun geamăt! Apoi toate leşurile 
au fost scoase din mijlocul lor şi, după curățirea locului, ostaşii 
chemaţi nominal au depus jurămîntul de credinţă lui Scipio în 
fața tribunilor militari, după care s-a plătit pînă la capăt solda 
fiecăruia la rînd. 

Un astfel de sfirşit şi o asemenea ispăşire a avut răzvrătirea 
ostaşilor începută la Sucro. - 


XXX În aceeaşi vreme, Hanno, locţiitorul lui Mago, fiind 
trimis de la Gades, către fluviul Baetis, cu o mică ceată de afri- 
cani, ademenindu-i pe hispani cu simbrie, a izbutit să înarmeze 
vreo patru mii de tineri. Dar L. Marcius a pus stăpînire pe 
tabăra acestora, cea mai mare parte din aceşti hispani căzînd în 
învălmăşeala stîrnită cu prilejul cuceririi taberei, iar unii chiar în 
timpul fugii. În timp ce cavaleria romană îi urmărea pe cei răzle- 
țiţi, Hanno reuşi să scape cu puţini oameni. 

Pe cînd se petrec acestea la fluviul Baetis, soseşte între timp 
şi Laelius cu flota la Carteja 1%, trecînd în Ocean prin strimtoare. 

Acest oraș e situat pe ţărmul Oceanului, acolo unde marea, 
după ce iese din strîmtoarea îngustă, începe să se lărgească. 
Laelius nădăjduise să pună stăpînire pe Gades prin trădare, fără 
să dea vreo luptă, prin mijlocirea celor care făgăduiseră aceasta, 
venind în castrul roman, așa cum am spus mai înainte. Însă ac- 
țiunea trădării nefiind pusă bine la punct, totul s-a descoperit 
înainte de vreme, iar toţi complicii au fost prinşi şi înmînaţi de 
Mago praetorului 1%! Adherbal spre a-i duce la Carthagina. 

Adherbal, după ce-i puse pe conspiratori într-un vas cu cinci 
rînduri de visle, trimise înainte acest vas, care mergea mai încet 
ca o triremă, şi el îl însoţi mai în urmă, la o mică depărtare, cu 
opt trireme. Quinquerema punică tocmai intra în trecătoare, cînd 
Laelius pornind şi el cu o quinqueremă romană din portul Carteja, 
însoţit de alte şapte trireme, atacă vasele lui Adherbal, fiind pe 
deplin încredinţat că quinquerema lui prinsă de curentul iute al 
istmului nu va fi în stare să navigheze împotriva vîrtejului. 
Carthaginezul, surprins de această situaţie neprevăzută, şovăi puţin 
dacă trebuie să urmeze quinquerema sau să întoarcă ciocurile va- 
selor împotriva vrăjmaşului. Însăşi zăbava i-a răpit putinţa de u 

evita lupta : căci atunci cînd punii erau la o aruncătură de suliță, 
potrivnicii îl şi înconjurară din toate părţile ; curentul 1%? însă le 
zădărnici orice silință de a cîrmui vasele după voie. De altfel nici 
nu putea avea loc o luptă navală în toată regula acolo unde nu 
era cu putinţă să se facă vreo manevră după voie, unde nu se 
putea dovedi nici un meşteşug sau plan. În această luptă numai 
natura strîmtorii și curentul mării fură atotputemici. De aceea 
atît vasele prietene cât şi cele neprietene erau tîrite de curent la 
voia întîmplării, unele împotriva celorlalte, în pofida sforțărilor 
vislaşilor de a le manevra după voia lor, astfel încît ai fi putut, pe 
de o parte, vedea cum un vas care fugea era întors de virtej şi 
aruncat peste cel biruitor, iar pe de altă parte, un vas care urmărea 
pe cel al potrivnicului era deodată învîrtit de un curent contrar, 
de parcă ar fi vrut să fugă. Acolo unde putea avea loc o luptă, cînd 
un. vas se năpustea năpraznic cu ciocul asupra navei duşmane, era 
izbit dintr-o lature de ciocul celuilalt vas; în vreme ce cealaltă 
navă căuta să lovească din coastă pe cea vrăjmaşă, deodată însă 
fiind întoarsă ea, la rîndu-i primea izbitura în prora. 

În timp ce lupta triremelor era lăsată la voia întîmplării, fără 
sorţi de izbîndă pentru vreuna din tabere, quinquerema romană 
izbuti să scufunde două trireme, fie pentru că greutatea sa era 
mai statornică, fie pentru că se făcea mai uşor cîrmuirea ei, deoa- 
rece putea mai bine tăia talazurile, avînd mai multe rînduri de 
vâsle, iar pe a treia, izbind-o cu putere din coastă, îi rupse vîslele 
de pe o latură. De bună seamă Laclius ar fi distrus şi celelalte 
vase duşmane pe care le întîlnise, dacă Adherbal întinzînd 
pînzele 13% n-ar fi plecat cu restul de cinci vase spre Africa. 


XXĂI Laelius s-a întors biruitor la Carteja. Acolo, după ce a 
aflat ce se petrece la Gades, că urzeala predării a fost descoperită 
şi conjuraţii au fost trimişi la Carthagina, că deci li s-au spulberat 
nădejdile cu care veniseră, trimise ştafete la L. Marcius să-i 
spună că „dacă nu vrea să piardă vremea stînd degeaba la Gades, 
atunci trebuie să se înapoieze la comandantul lor suprem“ ; cum 
Marcius fu de aceeaşi părere, amîndoi se întoarseră la Cartha- 
gina Nouă 14, 

După plecarea acestora Mago nu numai că a răsuflat uşurat, 
de vreme ce fusese ameninţat de o îndoită primejdie — de a fi 
atacat şi pe mare şi pe uscat, dar chiar i-a mijit nădejdea de a 
pune din nou stăpînire pe Hispania cînd a aflat de noua răzvră- 
tire a ilergeţilor ; «le aceea trimise ștafete la senatul din Cartha- 

gina, pentru a-l îndemna să-i trimită ajutoare, umflînd lucrurile 
atît în ce priveşte răzvrătirea ostaşilor din tabăra romană, cât și 
în ce priveşte ruperea aliaţilor de romani, susținînd că după pri- 
mirea acestor ajutoare el va avea putinţa să redobîndească stăpi- 
nirea Hispaniei lăsată moştenire de părinţii lor. 

Mandonius 1% şi Indibilis, înapoindu-se în ţinuturile lor, stă- 
tură puţină vreme liniştiţi pînă aflară ce s-a hotărît cu răsculații, 
încredinţaţi că dacă Scipio a iertat greşeala concetăţenilor săi, pot 
fi şi ei iertaţi. Dar după ce s-a răspîndit pretutindeni grozăvia exe- 
cuției vinovaţilor, convinşi că şi ei trebuie deopotrivă să ispăşească 
pentru vina lor, din nou și-au chemat compatrioţii la arme şi, strîn- 
gînd şi trupele auxiliare pe care le avuseseră mai înainte, au trecut 
cu douăzeci de mii de pedestraşi şi două mii cinci sute de călăreţi 
în ţinutul sedetan, unde la începutul defecţiunii îşi avuseseră 
vremelnic tabăra 196. 


XXĂII Scipio i-a cucerit din nou sufleteşte pe toţi ostașii, atit 
prin faptul că a plătit solda pînă la ultimul ban tuturor deopo- 
trivă, chiar şi celor vinovaţi, cît şi prin privirile şi vorbele sale 
împăciuitoare. De aceea, înainte de a ridica tabăra din Cartha- 
gina Nouă, convocînd adunarea ostaşilor, a atacat cu multe vorbe 
necredinţa regișorilor răzvrătiți, declarînd că va porni într-acolo 
spre a pedepsi această fărădelege, însufleţit cu totul de alte sim- 
țăminte decît acelea cu care şi-a lecuit de curînd concetăţenii 
pentru greşeala lor; „într-adevăr, atunci cînd 35 de oameni au 
plătit cu capul lor fie neprevederea, fie vina a opt mii de oameni, 
el a simţit că i se sfişie inima, scoţind gemete şi vărsînd lacrimi ; 
acum însă merge să ducă pieirea ilergeţilor cu cugetul voios și 
fruntea sus! Căci ilergeţii nu s-au născut pe acelaşi pămînt cu 
romanii şi nu au fost legaţi cu dînşii prin vreo alianţă ; singurele 
legături de credință precum şi prietenia cu romanii, prin fărăde- 
legile lor, ei înşişi şi le-au rupt. El e mișcat şi de faptul că în 
rîndurile armatei sale vede numai cetăţeni romani sau aliaţi cu 
numele de latin, şi de faptul că aici aproape nu e ostaş care să 
nu fi fost adus din Italia 1%, fie de unchiul său Cn. Scipio, care 
a fost cel dintîi roman venit în această provincie, fie de tatăl 
său, consulul 1%, fie de el; el nădăjduieşte că ei vor fi un 
reazem pentru numele Scipionilor, de vreme ce toţi ostașii — pe 
care el vrea să-i aducă cu el înapoi în Italia, spre a fi sărbătoriţi 
pe merit prin purtarea în triumf — sînt deprinşi să lupte sub 
auspiciile şi comanda lor, şi că-l vor sprijini şi atunci cînd el va 

candida la consulat, ca şi cum ar fi vorba de cinstea lor a 
tuturora. 

În ce privește această expediţie, care e aproape gata de pornit, 
ar trebui cineva să treacă cu vederea faptele de arme săvirşite de 
dînsul în trecut, pentru a socoti aceste ostilități drept război ade- 
vărat. Dar, pe Hercules, e mai mare îngrijorarea pricinuită de 
Mago, decît de ilergeţi, deşi acela s-a refugiat cu vreo cîteva vase 
tocmai dincolo de marginea pămîntului, într-o insulă înconjurată 
de Ocean: căci acolo e căpetenia carthaginezilor şi garnizoana 
pună, indiferent cît de mare ar fi ea; aici sînt tilharii şi capii 
tilharilor, care, cu toate că au la îndemînă oarecare forţe pentru 
a prăda ţinuturile vecinilor, a le da foc locuinţelor şi a le răpi 
vitele, totuşi pentru a se lua la piept făţiş cu romanii rînduiţi în 
linie de bătaie, nu se mai sprijină pe nici un fel de trupe; hispanii 
au să lupte bizuindu-se mai mult pe iuţeala la fugă, decît pe 
arme. De aceea, i-a condus acolo ca să-i nimicească pe ilergeţi, 
înainte de a părăsi provincia Hispania, nu pentru că dînsul ar 
vedea ameninţindu-i acolo vreo primejdie sau sămînța vreunui 
război de mai mari proporţii, ci în primul rînd pentru a nu lăsa 
nepedepsită trădarea lor atît de mişelească și apoi pentru a nu 
se putea spune de nimeni că a mai rămas vreun duşman într-o 
provincie cucerită cu atîta vitejie şi, totodată, în urma unor 
izbînzi atît de strălucite. 

De aceea, cu ajutorul zeilor, ostaşii romani să-l urmeze nu 
atît pentru a purta un război (de altfel acolo nici nu se dă lupta 
cu un duşman deopotrivă cu ei), ci pentru a le da cuvenita 
pedeapsă unor oameni căzuţi în fărădelege“. 


XXĂIII Diîndu-le drumul să plece de la adunare în urma 
acestei cuvîntări, Scipio le poruncește să se pregătească de marş 
pentru ziua următoare. Pornind la drum, ajunse la fluviul Hiberus 
după zece zile de marş; de acolo, după trecerea fluviului, în a 
patra zi îşi aşeză castrul în văzul dușmanilor. 

Înaintea castrului se întindea o cîmpie înconjurată de munţi. 
Szipio ordonă să fie mînate către valea de acolo nişte turme de 
vite, cele mai multe răpite de pe ogoarele duşmanilor, spre a 
ațiţa pofta barbarilor după jaf, şi trimise cu paza lor pe veliti: el 
poruncește ca după ce aceştia vor începe lupta prin hărţuieli, 
Laelius să pornească, din ascunzători, la atac cu cavaleria. Poalele 
unui munte prelungit pînă acolo i-a oferit lui Laelius destule 
ascunzători pentru cavaleria lui. 

Lupta a început fără întirziere. Hispanii s-au năpustit asupra 
vitelor văzute de departe, velitii asupra hispanilor ocupați cu 
prada. La început, velitii au vîrît spaima în ei, aruncînd cu 
sulițele, apoi, lăsînd deoparte armele uşoare de aruncat care pu- 
teau mai degrabă să-i aţiţe pe războinici decit să-i hotărască la 
luptă, velitii scot săbiile din teacă şi luîndu-se piept la piept, 
încep încăierarea. Lupta pedestraşilor romani ar fi fost nedecisă 
dacă n-ar fi intervenit cavaleria lor. Pornind în şarjă asupra hispa- 
nilor, cavaleria romană nu numai că-i strivi pe cei întiîlniţi în cale, 
ci unele escadroane făcînd şi o mișcare de învăluire pe la spate, 
pe la poalele muntelui, se năpustiră asupra lor pentru a Je tăia 
retragerea ; acolo avu loc un măcel sîngeros, ca de obicei cu 
prilejul uşoarelor lupte de hărţuială. 

Totuşi înfrîngerea suferită în această luptă în loc să le scadă 
barbarilor curajul, mai tare îi înflăcără. De aceea, ca să nu pară 
abătuţi, a doua zi în revărsatul zorilor din nou înaintară în linie 
de bătaie. Numai că, aşa cum s-a spus mai sus, valea fiind îngustă 
nu încăpeau acolo toate trupele. De aceea, cam două treimi din 
pedestrime, precum și întreaga cavalerie se rînduiră în linie de 
bătaie, iar restul de pedestrime se opri pe povirnişul muntelui. 
Scipio, încredințat că acest loc strîmt este prielnic armatei romane 
şi întrucît găsea cu cale că, în lupta dată pe un spaţiu îngust, 
ostaşul roman e mai tare decît cel hispan, iar linia de bătaie 
duşmană retrasă în acel loc nu putea cuprinde toată mulțimea 
hispanilor, îi adăugă noului său plan de acţiune o modificare: 
„Cavaleria sa nu poate executa manevra de învăluire a aripilor 
duşmanului într-un spaţiu atît de strîmt, dar nici duşmanul nu 
se poate folosi de cavaleria sa, deşi o scosese de acolo o dată cu 
pedestrimea“. De aceea, Scipio îi ordonă lui Laelius să facă un 
ocol cu cavaleria prin jurul dealurilor, ducînd-o pe un drum cît 
mai ferit, pentru ca să despartă, pe cît îi va sta în putinţă, lupta 
cavaleriei de a pedestrimii ; în vremea aceasta, el îşi aruncă în 
luptă toate unităţile de pedestraşi romani. Scipio rîndui patru 
cohorte în front, deoarece linia de bătaie nu se putea desfăşura 
pe un spaţiu mai larg. El n-a mai întîrziat de loc dezlănţuirea 
bătăliei, pentru a abate în toiul încăierării atenția dușmanului, ca 
să nu bage de seamă trecerea cavaleriei pe dealuri. Şi într-adevă:, 
potrivnicul n-a observat că a fost încercuit pînă n-a simţit învăl- 
măşeala stîrnită în spatele lui de lupta cavaleriei romane. În 
chipul acesta avură loc două bătălii diferite: pe toată lungimea 
cîmpului erau două linii de bătaie ale pedestrimii şi două ale 

cavaleriei, deoarece îngustimea locului nu permitea combinarea 
ambelor tactici de luptă. Pentru că nici pedestrimea hispană nu-i 
putea fi de ajutor cavaleriei sale, şi nici cavaleria — pedestrimii 
sale, ostaşii acesteia din urmă care se avîntaseră cu nesocotinţă în 
luptă, pentru că se bizuiau pe călăreţii lor, fură hăcuiți; la 
rîndu-i, cavaleria duşmană, care fusese încercuită, nu se putea 
împotrivi nici pedestrimii romane din faţă (deoarece trupele 
pedestre ale potrivnicului fuseseră făcute una cu pământul), nici 
cavaleriei din spate; după ce hispanii se apărară multă vreme 
stînd în cerc cu caii lor, fură măcelăriți toți pînă la unul; din 
rîndurile celor care au luptat în vale n-a mai supravieţuit nici un 
pedestraş şi nici un călăreț duşman. 

A treia parte însă, care stătuse pe deal ca să privească, mai 
mult ca să fie la adăpostul 'oricărei primejdii decît să ia parte 
la luptă, a avut şi vreme şi loc unde să fugă. Din rîndurile celor 
care au dat bir cu fugiţii au fost şi regişorii hispani care s-au 
strecurat în toiul învălmăşelii pînă să fie înconjurată întreaga lor 
linie de luptă. 


XXĂIV În aceeaşi zi, o dată cu cucerirea taberei hispanilor, 
pe lîngă restul prăzii, sînt capturați cam trei mii de oameni. Din 
rîndurile romanilor şi aliaţilor căzură în luptă în acea bătălie ca 
la una mie două sute ostaşi, răniţi fiind mai mult de trei mii de 
oameni. Lupta ar fi fost mai puţin sîngeroasă dacă s-ar fi desfă- 
şurat pe un cîmp mai larg şi cei înfrînţi ar fi avut putinţa să 
fugă. i 

Indibilis, renunţind la planurile de război, încredinţat că nu 
are o altă cale mai sigură, acum cînd se găseşte în restriște, pentru 
dobîndirea din partea lui Scipio a încrederii şi iertării arătate faţă 
de oricine, îl trimite pe fratele său Mandonius la comandantul 
roman ; Mandonius, aruncîndu-se la picioarele lui Scipio, dă vina 
pe sminteala turbată sortită de acele vremuri care au zdruncinat 
minţile tuturor, căci molima ucigătoare i-a molipsit nu numai pe 
ilergeţi şi pe lacetani, ci şi tabăra romană. „Într-adevăr, atit 
situaţia sa cît şi a fratelui său şi a celorlalți compatrioți se pre- 
zintă în aşa fel, încât, dacă Scipio găseşte cu cale, ei sînt gata 
să-și dea viaţa pentru dînsul, de vreme ce el le-a salvat-o, sau 
dacă îi va ierta, atunci de-a pururi îi vor închina viaţa lor, de 
vreme ce numai lui le-o datorează, fiindcă au fost salvaţi de el 
în două rînduri. Mai înainte se încrezuseră în dreptatea cauzei 
lor, deşi nu-i cunoscuseră încă firea lui iertătoare ; acuma, dimpo- 

trivă, toate nădejdile şi le-au pus nu în dreptatea cauzei lor, ci 
în milostivirea biruitorului“. 

“ Romanii aveau un străvechi obicei ca, atunci cînd nu legau 
prietenie cu un popor prin vreun tratat cu drepturi egale, să nu 
primească închinarea lui în faţa puterii romane decît după ce 
încheiau pace şi să nu-şi impună puterea în faţa acestei populaţii 
pînă nu le preda toate cele omeneşti şi cele sfinte şi pînă ce 
romanii nu le primeau ostaticii, nu le ridicau armele și nu le in- 
stalau garnizoane în oraşele lor. 

Scipio adresă multe vorbe de mustrare atît lui Mandonius care 
era de faţă, cît şi în privinţa lui Indibilis, care lipsea, spunîndu-le 
că „deşi, negreşit, ei ar fi trebuit pe merit să piară, datorită fără- 
delegilor lor, totuşi se vor bucura de viaţă datorită binefacerii sale 
şi a poporului roman. De altfel, dînsul nici nu le va ridica armele 
[şi nici nu le va porunci să dea ostatici] 1% (deoarece acesta e 
zălogul cerut numai de cei ce se tem de răscoale); el îi lasă să 
fie şi slobozi, şi cu arme, nestingheriţi de nici o teamă; dacă vor 
mai trăda, el îşi va arăta mînia nu împotriva ostaticilor nevino- 
vaţi, ci asupra lor înşile, şi nu-i va pedepsi pe cei fără arme, ci pe 
duşmanii înarmaţi ; el le lasă la îndemînă să aleagă, după ce au 
făcut cunoştinţă cu amândouă situaţiile, dacă doresc să-i aibă pe 
romani mai degrabă prieteni sau să-i ştie înverşunaţi împo- 
triva lor“, 

Ca urmare, lui Mandonius i se dădu drumul să plece, după 
ce i s-a poruncit să dea numai o sumă de bani cu care Scipio să 
poată plăti soldele ostașilor. Scipio, după ce-l trimise pe Marcius 
în Hispania Ulterior, iar pe Silanus înapoi la Tarraco, mai zăbovi 
cîteva zile pînă ce ilergeţii îi plătiră peşin banii porunciţi, şi por- 
nind în fruntea trupelor ușoare îl ajunse pe Marcius în apropierea 
Oceanului 140, 


XXXV Tratativele începute mai înainte cu Masinissa, fuseseră 
amînate din tot felul de motive, întrucît numidul voia să aibă 
o întîlnire numai cu Scipio însuşi, iar învoiala să fie consfinţită 
prin stringerea dreptei lui; acesta fu şi temeiul pentru care 
Scipio făcu un drum “41 atît de lung şi de ocolit 12. 

Pe cînd Masinissa se găsea la Gades, aducîndu-i-se la cunoş- 
tință de către Marcius că Scipio se apropie, motivînd că dacă 
stau închişi în insulă caii își pierd însuşirile şi că lipsa de orice 
fel îi face şi pe ceilalți să: sufere, iar că pe lîngă toate acestea 
pe călăreţi îi moleşeşte şi lîncezeala, l-a convins [pe Mago] 143 

să-i îngăduie trecerea pe continent pentru a face prădăciuni în 
ținuturile învecinate ale Hispaniei. După ce trecu în Hispania, 
Masinissa trimise înainte trei căpetenii numide, pentru a hotărî 
timpul şi locul convorbirii, şi îl invită pe Scipio ca să reţină doi 
din ei ca zălog. După trimiterea înapoi a celui de-al treilea numid, 
care să-l conducă pe Masinissa acolo unde fusese invitat, regele 
veni la întîlnire însoţit de puţini oameni. Încă de mai înainte 
numidul fusese covirşit de admiraţie pentru faima izbînzilor câşti- 
gate de acest bărbat — şi în mintea sa şi-l închipuise pe Scipio 
ca pe un bărbat vînjos la trup şi cu o măreaţă înfăţişare — da: 
cînd ajunse în faţa lui îl cuprinse un respect și mai mare. Pe 
lîngă faptul că de la natură Scipio avea o deosebită măreție, nişte 
plete 144 destul de lungi îi împodobeau capul; trupeşte nu arată 
ca o fiinţă iubitoare de lux, ci dimpotrivă, avea un chip de ade- 
vărat bărbat şi ostaş ; şi virsta îl arăta a fi în plină putere, şi 
reînsănătoşirea sa după boala suferită îi îmbujorase luminosu-i 
chip, arătînd atît de fraged de parcă ar fi fost în floarea tinereţii. 

Aproape înmărmurit de această întîlnire, Masinissa îi mulțumi 
pentru înapoierea fiului fratelui său 145. L-a asigurat pe Scipio că 
din acel moment el a căutat acest prilej şi, fiindcă acesta i s-a 
oferit, în sfîrşit, prin binefacerea zeilor nemuritori, nu l-a pierdut 
din mînă: „de aceea el doreşte să-şi închine strădaniile sale lui 
Scipio şi poporului roman, în aşa fel cum niciodată vreun străin 
nu s-a străduit să sprijine din răsputeri statul roman 11%. Cu toate 
că de mult rîvnise aceasta, totuşi n-a fost în măsură să-şi aducă 
la îndeplinire dorinţa în Hispania, o ţară străină şi necunoscută ; 
în schimb el îşi va împlini-o cu ușurință în ţara sa, în care s-a 
născut şi a crescut, în nădejdea ocupării tronului părintesc. Dacă 
într-adevăr romanii îl trimit comandant în Africa pe acelaşi 
Scipio, are destule nădejdi că viaţa Carthaginei va fi de foarte 
scurtă durată“. 

Scipio l-a văzut şi l-a ascultat bucuros, deoarece el ştia că 
Masinissa fusese cea mai mare căpetenie în sînul întregii cava- 
lerii duşmane şi i se părea că acest tînăr era plin de inimoşie. 

După ce se legară reciproc prin jurămînt, Scipio plecă înapoi 
la 'Tarraco. Masinissa, cu încuviințarea romanilor, ca să nu pară 
că a trecut fără vreun temei pe continent, a pustiit ținuturile în- 
vecinate, după care s-a înapoiat la Gades. 


XXXVI În vreme ce situaţia în Hispania era deznădăjduită, lui 
Mago, mai întîi îi dăduse nădejdi răscoala ostașilor, iar apoi îi 

ridicase curajul trădarea lui Indibilis. Pe cînd se pregătea să 
treacă în Africa, i s-a adus la cunoştinţă din Carthagina că 
senatul îi porunceşte să deplaseze flota pe care o avea la Gades, 
spre Italia: „Adunînd acolo cît mai mult tineret cu putinţă din 
rîndurile gallilor şi ligurilor, să se unească cu Hannibal şi să nu 
lase să lincezească războiul început cu un noroc mai mare, ci să 
atace din răsputeri“. 

În acest scop i s-au adus lui Mago şi din Carthagina sume de 
bani, dar şi el i-a stors pe gaditani cît a putut, sleindu-le nu 
numai tezaurul public, ci jefuindu-le chiar și templele, toţi cetă- 
ţenii fiind siliţi să-şi aducă în persoană aurul şi argintul în 
forum. 

În vreme ce plutea pe lingă țărmurile Hispaniei, Mago îşi 
debarcă trupele pe uscat nu departe de Carthagina Nouă şi pustii 
ţinuturile cele mai învecinate, iar după aceasta acostă cu flota 
lîngă oraş. Acolo, după ce-şi ţinu în timpul zilei ostaşii pe vase, 
noaptea şi-i debarcă pe țărm şi-i conduse în acea parte a zidului 
pe unde oraşul Carthagina Nouă fusese cucerit de romani, încre- 
dinţat că oraşul nu e apărat de o garnizoană destul de puternică 
şi că unii dintre locuitorii lui, în nădejdea schimbării situaţiei, vor 
întreprinde şi ei ceva mişcări. Numai că oamenii alergînd repede 
de pe cîmpuri aduseseră ştirea şi despre pustiirea satelor şi despre 
sosirea vrăjmașului, iar între timp fusese zărită şi flota, învede- 
rîndu-se că nu fără temei şi-au ales punii staționarea în faţa 
oraşului. 

De aceea, rînduindu-se în formaţii, carthaginezii se postaseră 
înarmaţi în spatele porţii cetăţii îndreptate către mlaștină şi mare. 
În vreme ce cetele lor de ostaşi amestecați de-a valma cu mari: 
narii din flotă se apropiau răsfiraţi de ziduri, mai mult cu gălăgie 
decît cu străşnicie, pe neaşteptate fu deschisă poarta cetăţii, pe 
care s-au năpustit romanii cu strigăte asupra vrăjmaşului zăpăcit ; 
chiar de la cea dintîi aruncare cu suliţele şi de la prima ciocnire 
îi dau peste cap pe puni şi făcînd un mare măcel în rîndurile lor 
îi fugăresc pînă la țărm ; şi n-ar fi supravieţuit vreunul nici fugii, 
nici luptei dacă punii, înspăimîntaţi, n-ar fi avut la îndemînă 
vasele lor acostate la țărm, ca să-i primească. Şi pe vase s-a iscat 
de spaimă mare vînzoleală : în vreme ce trag repede scările şi 
pripoanele, pentru ca o dată cu ei să nu năvălească și dușmanul 
pe vase, punii taie şi odgoanele de priponire şi funiile de la 
ancore, ca să nu-i întîrzie cu scoaterea lor din apă ; şi mulţi dintre 
cei ce înotau către vase, neştiind încotro să se îndrepte din pri- 

cina întunericului sau de cine să se ferească, au pierit într-un 
chip îngrozitor ! 

A doua zi, după ce flota punică-a fugit înapoi către Ocean, 
de unde venise, s-au găsit vreo 800 de leşuri de carthaginezi uciși 
între zid şi țărm, precum şi vreo două mii de arme de apărare. 


XXXVII Cînd Mago se înapoie la Gades, pentru că nu fu 
primit înăuntru, de acolo acostă cu flota la Cimbii:!47 (această 
localitate se află nu departe de Gades), trimiţîndu-și împuterni- 
ciţii şi plîngîndu-li-se că i s-au închis porţile cetăţii, tocmai lui, 
prietenul şi aliatul gaditanilor; deoarece orăşenii se dezvinovă- 
țiră dînd ca temei faptul că mulțimea se răsculase din cauza 
jafurilor săvirşite de ostaşii puni debarcaţi de pe vase, Mago ade- 
meni la o întrevedere pe quaestor 119 şi pe sufeţii gaditanilor — 
aceasta e cea mai înaltă dregătorie la carthaginezi — şi porunci 
să fie bătuţi cu vergile şi răstigniţi pe cruce. 

De acolo trecu cu flota la Pityussa 14%, o insulă situată cam 
la 100 de mii de paşi departe de continent (pe atunci locuitorii ei 
erau carthaginezi); pentru acest temei, flota fu primită paşnic; 
locuitorii i-au oferit lui Mago nu numai provizii din belşug, ci 
i-au pus la dispoziţie şi tineret pentru întregirea efectivelor flotei 
şi le-au dat punilor şi arme. Datorită acestui sprijin, Mago trecu 
în insulele Baleare (care se găseau cam la cincizeci de mii de paşi 
depărtare de acolo). Insulele Baleare sînt în număr de două: una 
e mai mare!150 şi mai îmbelşugată în oameni şi arme şi are și 
un port, în care Mago credea că va putea ierna în tihnă acolo 
(era către sfîrşitul toamnei). Însă flota carthagineză fu primită cu 
vrăjmăşie de locuitori, ca şi cum locuitorii acelei insule ar fi fost 
romani 151, 

Şi atunci ca şi acum, locuitorii Balearelor întrebuințau ca 
armă foarte mult praştia, aceasta fiind singura armă folosită de 
ei ; la nici un alt neam nu există vreun luptător care să mînuiască 
praştia cu mai multă dibăcie ca balearii. De aceea balearii, în 
momentul apropierii flotei de uscat, i-au potopit pe puni cu o 
cantitate mare de bolovani, de parcă ar fi căzut cea mai cumplită 
grindină, încît carthaginezii nemaiîncumentindu-se să intre în port, 
şi-au întors vasele spre larg. 

De acolo ei trecură în insula mai mică a Balearelori52, cu 
ogoare roditoare, însă nu deopotrivă de puternică în ce priveşte 
oamenii. și armele. Pentru acest temei, debarcînd de pe vase, 
carthaginezii îşi întocmesc tabăra mai sus de port într-un loc 

întărit, şi punînd stăpiînire fără luptă pe oraş şi pe ţinut, au înrolat 
de acolo sub arme două mii de oameni pentru trupele auxiliare, 
trimițindu-i la Carthagina, după care şi-au tras vasele pe uscat 
în vederea iernării. 

După plecarea lui Mago de pe ţărmul Oceanului, gaditanii 
s-au predat romanilor. | 


XXXVIII Acestea au fost evenimentele desfăşurate în Hispania 
sub conducerea şi auspiciile lui P. Scipio. După ce încredinţă 
această provincie lui L. Lentulus şi L.. Manlius Acidinus 153, el se 
înapoie la Roma cu zece vase. Convocînd senatul în afara oraşu- 
lui, în templul Bellonei, i-a înşiruit ce isprăvi a făcut el în 
Hispania, de cîte ori s-a luat la piept cu vrăjmaşul, cîte oraşe a 
cucerit prin asalt din mîna vrăjmaşului, ce neamuri a adus în 
supunerea poporului roman: „A înfruntat în Hispania patru co- 
mandanţi şi patru armate biruitoare, şi n-a mai lăsat nici un 
carthaginez pe acele tărimuri“. 

Pentru aceste fapte de arme săvirşite, Scipio a făcut mai mult 
o încercare să vadă dacă poate nădăjdui acordarea triumfului, în 
loc să-l ceară cu stăruinţă, deoarece se ştia că pînă în acea zi nici 
unul din cei ce făcuseră isprăvi de arme nu fuseseră sărbătoriţi 
cu purtare în triumf fără să fi fost învestiţi mai înainte cu vreo 
dregătorie 154. Scipio, lăsînd senatul să plece, intră în Roma, 
aducînd cu sine 14 342 libre de argint şi o mare cantitate de acest 
metal în monezi bătute, pe care le vărsă tezaurului statului. 

După acestea, L. Veturius Philo a prezidat alegerile consu- 
lare. Toate centuriile l-au ales în unanimitate consul pe P. Scipio. 
Drept coleg de consulat i-a fost alăturat P. Licinius Crassus, 
marele pontifice. Însă s-a întipărit în amintire faptul că în de- 
cursul acestui război niciodată alegerile n-au fost mai populare 
ca acum: cetăţenii se adunaseră de pretutindeni nu numai în 
vederea votului, ci şi pentru a-l vedea pe P. Scipio; ei alergau 
puhoi să-l vadă şi la locuinţa lui, şi în Capitolium, cînd Scipio îi 
jertfea lui Jupiter cei o sută de boi făgăduiți în Hispania, şi 
doreau în sufletele lor ca aşa cum sfîrşise şi C. Lutatius războiul 
punic de mai înainte, la fel să izbutească şi P. Cornelius să-l 
încheie pe cel de faţă, şi aşa cum el i-a alungat pe puni din 
întreaga Hispanie, la fel să-i: alunge şi din Italia; de aceea îi 
hărăziră ca provincie Africa 15, ca şi cum în Italia războiul ar 
fi fost închetat. 

După aceasta s-au ţinut alegerile de praetori. Fură aleşi 
praetori doi inşi care atunci îndeplineau sarcina de edili ai 
plebei, Sp. Lucretius şi Cn. Octavius, iar dintre ceilalţi particu- 
lari, Cn. Servilius Caepio 15% şi I,. Aemilius Papus 1%. 

În al patrusprezecelea an !% al războiului punic, cînd au in- 
trat în consulat P. Cornelius Scipio şi P. Licinius Crassus, pro- 
vinciile pentru fiecare consul s-au distribuit în felul acesta: 
Sicilia a fost încredinţată lui Scipio, fără să se mai tragă la sorţi, 
cu încuviințarea colegului său, deoarece pe marele pontifice îl 
rețineau în Italia sfintele rînduieli ale cultului, iar lui Crassus i-a 
revenit Bruttium. Apoi s-au tras la sorţi provinciile praetoriene : 
cea urbană i-a căzut lui Cn. Servilius, Ariminum 15 (aşa era 
denumită Gallia) — lui Sp. Lucretius, Sicilia — lui L. Aemilius, 
Sardinia — lui Cn. Octavius. 

Senatul s-a întrunit în Capitolium. Acolo Scipio a făcut o dare 
de seamă în urma căreia s-a dat un senatus-consultum, hotărîn- 
du-se ca „P. Scipio să celebreze jocurile pe care le făgăduise în 
Hispania, în timpul răscoalei ostaşilor, cu banii pe care îi depu- 
sese în tezaur el însuşi“. 


XXXIX Cu acest prilej, Scipio a introdus în senat pe solii 
saguntinilor. Cel mai vîrstnic dintre aceştia rosti următoarea cu- 
vîntare : 

„Senatori ! Cu toate că n-a fost pe lume o năpastă mai mare 
decit aceea pe care am pătimit-o noi, cu toate că am rămas pînă 
la capăt neclintiţi în credinţă faţă de voi, totuşi izbînzile voastre 
şi ale comandanților voştri şi comportarea voastră față de noi au 
fost de asemenea natură, încît nouă nu ne pare rău de dezastrele 
noastre. 

Voi, romanii, aţi întreprins acest război din pricina noastră și 
îl desfăşuraţi de patrusprezece ani cu atîta îndârjire, încît de multe 
ori aţi ajuns şi voi înşivă la cea din urmă restriște şi aţi adus şi 
poporul carthaginez la cea mai grea strîmtoare, 

În vreme ce voi duceaţi în Italia acest război atît de crîncen 
şi îl aveaţi 1% pe Hannibal ca duşman, v-aţi trimis un consul în 
fruntea unei armate în Hispania, ca pentru stringerea celor din 
urmă epave ale naufragiului nostru. Cei doi Cornelii, Publius şi 
Chneius, de îndată ce au venit în Hispania n-au încetat o clipă să 
facă orice pentru ca noi numai să izbindim, iar vrăjmaşul să 
sufere numai înfrîngeri | Mai înainte de orice ei ne-au înapoiat 
oraşul nostru. Trimiţind pretutindeni oameni ca să dea de urmele 

concetăţenilor noştri şi să-i adune, i-au răscumpărat pe toţi şi 
scoţîndu-i din robie, le-au redat libertatea. Cînd ajunsesem tocmai 
la acea treaptă încît să ne simţim bine după o soartă atît de 
cumplită, au căzut comandanții voştri P. şi Cn. Cornelius, moar- 
tea lor pricinuindu-ne aproape mai multă jale şi amărăciune nouă 
decît vouă! Atunci, într-adevăr, ni s-a părut că n-am fost aduşi 
înapoi de pe îndepărtate meleaguri pe străvechile vetre decît în 
acest scop, ca să pierim din nou şi să vedem iarăşi năruirea pa- 
triei noastre ; căci, «pentru nimicirea noastră nu mai era nevoie 
nici de vreun comandant pun sau de vreo oaste carthagineză, ci 
pe noi ne puteau da pierzării şi turdulii 181, străvechii noştri vrăj- 
maşi, care fuseseră pricina primei noastre prăbuşiri», cînd în 
pofida oricărei nădejdi ne-aţi trimis deodată pe acest P. Scipio, 
datorită căruia noi credem acum. că sîntem cei mai fericiți dintre 
toţi saguntinii, pentru că-l. vedem ales consul şi pentru că avem 
putinţa să dăm de ştire concetățenilor noştri că l-am văzut ridicat 
pe treaptă consulară pe cel care ne-a fost toată nădejdea şi izbă- 
virea noastră. 

După ce Scipio a cucerit cele mai multe oraşe din Hispania 
aparținînd vrăjmaşilor noştri, ne-a înapoiat în patrie pe toţi sagun- 
tinii, scoţîndu-i de pretutindeni din rîndurile prizonierilor; în 
cele din urmă i-a pedepsit atît de crunt prin război pe turdetanii 


atît de înverşunaţi împotriva noastră — pentru că Saguntum nu 
putea dăinui cîtă vreme acel neam era teafăr şi nevătămat — 
încît — zeii să nu ne osîndească pentru aceste vorbe! — nici 


noi, nici urmaşii noştri să nu se mai înspăimînte vreodată de eil 
Noi vedem azi distrus oraşul lor, pentru placul cărora Hannibal 
ne dărîmase nouă Saguntum; ne tragem venituri de pe urma 
ogoarelor lor, din care ne înfruptăm cu o plăcere cu atît mai 
mare, cu cît acesta e preţul răzbunării noastre. Pentru aceste 
binefaceri atît de mari, cum n-am fi putut vreodată nici nădăjdui, 
nici dori din partea zeilor nemuritori, senatul şi norodul saguntin 
ne-au trimis pe noi, aceşti zece soli, la voi, ca să vă aducem 
mulţumiri şi în acelaşi timp să vă felicităm că în aşa fel aţi des- 
făşurat războiul în decursul acestor ani în Hispania şi în Italia, 
încît astăzi aveţi supusă cu ajutorul armelor nu numai o Hispanie, 
acea mărginită de fluviul Hiberus, ci aveţi ca hotar la capătul 
pămîntului însuşi Oceanul, nelăsîndu-i carthaginezului nimic în 
Italia, în afară de spaţiul taberei pe care l-a înconjurat cu para- 
pete. Am primit poruncă să aducem nu numai mulţumiri prea 
milostivului şi prea puternicului Jupiter, ocrotitorul cetăţuii Capi- 

toline, ci pentru toate aceste binefaceri şi ca urmare a biruinţei 
să ne îngăduiţi să-i aducem în Capitolium, ca prinos, o coroană 
de aur. Vă rugăm să ne încuviințaţi această ofrandă şi, dacă 
găsiţi cu cale, să consfinţiţi veşnicia binefacerilor voastre pe care 
comandanții voştri ni le-au adus nouă“. 

Senatul a răspuns solilor saguntini că şi nimicirea şi reînte- 
meierea Saguntului vor fi pentru toate neamurile dovada nezdrun- 
cinatei credinţe şi totodată şi a păstrării ei neştirbite deopotrivă 
de către amîndoi aliații: „comandanții supremi romani au pro- 
cedat cum se cuvine, bine şi drept, şi potrivit vrerii senatului, de 
vreme ce au reîntemeiat Saguntum şi au scos din jugul robiei pe 
cetăţenii saguntini. Și tot binele care li s-a făcut şi de care au 
avut parte saguntinii, li s-a făcut pentru că așa a fost vrerea 
senatului ; da, le încuviinţează să-şi depună ofranda în Capi- 
tolium“. 

Apoi s-a poruncit ca solilor să li se ofere găzduire şi ospeţie 
şi să li se dea în dar nu mai puţin de zece mii de aşi de fiecare. 

După aceasta fură introduse în senat și ascultate şi celelalte 
solii 182, 

Pentru că saguntinii au cerut să li se îngăduie să viziteze 
Italia cît puteau merge fără să fie stingheriţi de cineva, li s-au 
dat călăuze şi s-au trimis scrisori prin oraşe, cu dispoziţia „de a-i 
primi pe aceşti hispani cu cuvenita atenţie“. 

Apoi s-a făcut darea de seamă în privinţa situaţiei republi- 
„cii, înrolării oştilor şi desemnării provinciilor 163. 


XL Deoarece umblau zvonuri printre oameni că lui Scipio 
i-a fost hărăzită ca provincie Africa fără să se mai tragă la sorţi 
şi că el, nefiind mulţumit cu o mică glorie, a spus că a fost ales 
consul nu numai pentru a purta acest război, ci şi pentru a-i 
pune capăt, dar că acest ţel nu va putea fi înfăptuit decît 
numai dacă îşi va trece armata în Africa, iar dacă senatul îi se 
va împotrivi, atunci el se va strădui să obțină această permi- 
siune cu sprijinul poporului 1%, pentru că fruntașilor senatului nu 
le era de loc pe plac acest plan al lui Scipio, în vreme ce ceilalți 
şovăiau — unii fie de teamă, alţii fie din dorinţa de a fi pe 
placul poporului — cerîndu-i-se părerea lui Q. Fabius Masxi- 
mus 1%, acesta a rostit următoarele: 

„Senatori | Eu îmi dau seama că multora din rîndurile voastre 
li se pare că pe ziua de azi se ia în dezbatere o acţiune dinainte 
hotărită, şi că cel care îşi va da părerea în legătură cu provin- 

cia Africa, ca despre un fapt nediscutat încă, zadarnic va mai 
cuvînta aici | 

Eu însă, mai întîi de toate n-am luat cunoştinţă în ce chip va 
lua viteazul bărbat şi iscusitul consul în deplină siguranță pen- 
tru acest an ca provincie Africa, pe care nici senatul nu i-a de- 
cretat-o şi nici adunarea poporului n-a încuviințat să-i fie pro- 
vincie. Apoi, dacă într-adevăr i s-a decretat, eu socot că preşește 
atunci cînd ia în calitate de consul în bătaie de joc senatul, 
prefăcîndu-se că face o dare se seamă senatului în această pri- 
vinţă, ca despre o hotărîre adusă la îndeplinire, şi nu ca senator 
care, fiind consultat în această privinţă, îşi spune părerea de la 
locul său. Într-adevăr, pentru că eu nu-i  încuviințez această 
grabă de a trece în Africa, sînt încredinţat că mi se vor pune 
în faţă două temeiuri: unul cu întîrzierea, însuşire înnăscută a 
firii mele, pe care cei tineri n-au decît s-o numească teamă şi 
lene, decît să-mi pară rău de rezultatul planurilor mele, deoarece 
s-a văzut pînă acum că de fapt planurile mele au fost mai bune, 
cu toate că ale altora păreau mai grozave la cea dintii privire; 
cel de-al doilea temei e că eu ponegresc şi pizmuiesc slava, care 
creşte din zi în zi, a prea viteazului nostru consul! Dacă nici 
viaţa mea de pînă acum, nici deprinderile mele, nici dictatura 
mea 1%, nici cele cinci consulate ale mele şi nici atîţia (nimbi] 
de glorie cîştigată şi în vremuri de război, şi în vremuri de pace, 
nu mă scutesc de această bănuială, că sînt mai aproape de cul- 
mea slavei decît o doresc, atunci măcar vîrsta mea să mă ferească 
de asemenea bănuieli : căci ce năzuinţă de a mă lua cu Scipio la 
întrecere poate să mă însufleţească, de vreme ce acesta nu-i deo- 
potrivă în vîrstă nici măcar cu fiul meu? Ca dictator, atunci 
„cînd eram în floarea puterii şi în vremea celor mai strălucite bi- 
ruințe, nimeni nu m-a auzit fie în senat, fie în adunarea poporu- 
lui împotrivindu-mă hotărîrii ca comandantul cavaleriei care mă 
ponegrea în tot felul — făcînd o propunere oare niciodată nu 
mai fusese făcută pînă atunci — să fie pus pe aceeaşi treaptă 
cu autoritatea mea ; cu toate acestea, eu am avut puterea şi am 
vrut întotdeauna să birui mai curînd prin fapte, decît prin vorbe, 
astfel încît acela care după judecata altora fusese egal cu mine, 
în cele din urmă el însuşi să mărturisească fățiş că eu sînt mai 
presus de el; necum acum, după îndeplinirea atitor demnități, 
n-am să caut eu să mă iau la întrecere cu acest tînăr atit de 
strălucit, cerînd, în cazul că i s-ar refuza acestuia, să mi se de- 
creteze Africa mie, care sînt obosit nu numai de atitea sarcini 

îndeplinite, dar și de viață! Căci se cuvine ca eu să-mi duc 
zilele şi să închid ochii cu aceeaşi glorie pe care am ciîştigat-o 
pînă acum. Eu sînt acela care l-am oprit pe Hannibal să mai 
învingă, pentru a putea fi chiar biruit de voi, acei care sînteţi 
acum în plină putere! 


XLI Deci, P. Cornelius, vei fi drept să mă ierți, dacă într-a- 
devăr nu voi socoti slava ta mai presus de binele obştesc, cîtă 
vreme în ochii mei renumele oamenilor niciodată n-a prețuit mai 
mult ca interesele republicii! De altfel, chiar de n-ar fi nici un 
război în Italia sau dacă vrăjmaşul de aici ar fi aşa fel, încît 
n-ai putea dobiîndi nici o glorie de pe urma înfrîngerii lui, în- 
tr-adevăr, acela care te-ar reţine în Italia, chiar dacă ar face-o 
în interes obştesc, ar părea, poate, că o dată cu războiul, ţi-a 
smuls un prilej de a dobîndi slavă. 

Însă cînd un duşman de talia lui Hannibal ţine în cleşte de 
patrusprezece ani Italia, avînd armata teafără, oare P. Cornelius 
îți va părea rău de slava ta dacă tu îl vei alunga din Italia în 
calitate de consul pe acel vrăjmaș care ne-a pricinuit atîta nă- 
pastă, atitea dezastre ? Şi dacă așa cum C. Lutatius s-a bucurat 
că a cîştigat titlul de glorie pentru terminarea primului război 
punic, tot aşa şi tu îl vei avea pentru încheierea acestuia P Afară 
numai de cazul că sau Hamilcar trebuie privit ca un comandant 
mult mai presus de Hannibal, sau acel război mai greu ca acesta, 
sau biruinţa lui Lutatius mai mare şi mai strălucită decît are să 
fie aceasta — (numai să izbutim să-l biruim pe Hannibal, în 
timpul consulatului tău !). Oare tu socoți mai presus gloria lui 
Lutatius de a-l fi alungat pe Hamilcar de la Drepanum sau 
Erix decît aceea de a izgoni pe carthaginezi şi pe Hannibal din 
Italia ? Atunci, negreşit, nici tu, cu toate că preţuieşti mai mult 
slava trecutului decit cea nădăjduită în viitor, nu te-ai socoti 
mai glorios dacă în locul eliberării Hispaniei ai scăpa Italia de 
război ! Hannibal n-a ajuns încă să fie un asemenea vrăjmaş încât 
să iasă în vileag că, deşi a vrut să dezlănţuie un alt război, s-a 
temut de el mai degrabă decit nu i-a dat nici o importanţă. 

De aceea, du războiul aici și nu recurge la ocolişuri, în nă- 
dejdea că Hannibal te va urma în Africa după ce vei trece acolo. 
De aceea, poartă războiul mai degrabă aici, unde ai drumul 
drept, unde se află acum Hannibal, dacă într-adevăr rîvneşti 
strălucitorii lauri ai terminării războiului punic | 

Aşa stă și în firea lucrurilor: numai după ce vei izbuti să-ţi 
aperi ce e al tău să purcezi la atacarea altora. Înainte de a se 
dezlănţui războiul în Africa, mai întîi să se statornicească pacea 
în Italia, iar noi să scăpăm de teamă înainte de a o insufla și 
altora 167. Dacă se vor putea înfăptui amîndouă aceste țeluri sub 
conducerea şi auspiciile tale, după ce va fi înfrînt Hannibal aici, 
cucereşte şi Carthagina acolo! Dar dacă cea de-a doua izbîndă 
trebuie lăsată pe seama consulilor anului următor, biruinţa dintii 
va fi cu atît mai mare şi mai strălucită, cu cît a fost chiar cauza 
celei de-a doua. Căci, într-adevăr, acum — în afară de faptul 
că vistieria noastră nu e în stare să întrețină două armate dife- 
rite, una în Italia şi alta în Africa, şi în afară de faptul că n-avem 
cu ce înzestra şi pregăti o flotă şi nu ne-a mai rămas nimic la 
îndemînă pentru a ne împlini nevoile aprovizionării — cine nu-şi 
dă, în sfîrşit, seama ce mare primejdie ne pîndeşte ? 

«P. Licinius va purta războiul din Italia, P. Scipio pe cel din 
Africa». Dar ce s-ar întîmpla însă dacă Hannibal ar purcede din 
nou biruitor către Roma ? Ferească-ne toţi zeii de asemenea pre- 
vestire, căci sufletului meu îi e groază chiar cînd o spune, însă, 
ceea ce s-a întîmplat, poate să se mai întîmple! Atunci oare te 
vom chema, în cele din urmă, înapoi, pe tine, consulul, tocmai 
din Africa, aşa cum l-am chemat pe Q. Fulvius de la Capua? 
Ce ? Oare nu se poate crede că şi în Africa zeul războiului ar 
putea fi prielnic ambelor tabere P Să-i fie învăţătură însăşi casa 
ta năruită, tatăl şi unchiul tău nimiciţi împreună cu armatele lor 
în răstimp de [numai] 30 de zile, după ce vreme de cîţiva ani 
făuriseră, în faţa neamurilor străine, cel mai strălucit renume 
poporului roman şi familiei tale, prin cele mai vestite fapte de 
arme săvirşite şi pe uscat, şi pe mare! 

Mi-ar lipsi zilele dacă aş avea să înşirui regii şi comandanții 
trecuţi în chip nesăbuit pe pămîntul duşmanilor, precum şi cele 
mai cumplite înfrîngeri suferite şi de ei, şi de oştile lorl Atena, 
cea mai înţeleaptă cetate, după cea lăsat deoparte războiul din 
patrie, din îndemnul unui tînăr 1% tot aşa de iscusit şi de nobil 
ca şi tine, a trecut cu o mare flotă în Sicilia şi numai într-o 
singură bătălie navală şi-a năruit de-a pururi înfloritoarea sa 
republică. 


XLII Dar eu amintesc fapte de dincolo de hotare şi prea 
vechi. Să ne fie învăţătură și deosebită pildă a ceea ce înseamnă 


schimbarea sorții aceleiași Africi — unde doreşti tu să te duci — 

şi M. Atilius Regulus!:%! Atunci, negreşit, P. Cornelius, şi ţie, 
cînd vei privi Africa din largul mării, ţi se vor părea Hispaniile 
că au fost jucării şi glume! Căci prin ce anume se asemuie 
Africa cu Hispania ? 

După 'ce ai navigat pe o mare liniştită, trecînd de-a lungul 
țărmului Italiei şi Galliei, ai acostat cu flota la Emporiae, oraşul 
aliaților ; debarcîndu-ţi acolo ostaşii i-ai condus la Tarraco, la 
aliaţii şi prietenii poporului roman, trecînd prin toate ţinuturile 
cele mai sigure ; apoi, de la Tarraco ai mers printre garnizoanele 
romane ; după pierderea armatelor tatălui şi unchiului tău în jurul 
Hiberului, oștile romane au devenit mai cutezătoare datorită în- 
suşi dezastrului suferit ; la fel şi L. Marcius, acel vestit coman- 
dant, a fost luat din grămadă şi ales, ce-i drept, doar prin votul 
ostaşilor, însă la vreme; dar dacă ar fi fost de neam nobil și ar 
fi trecut în chip firesc prin toate demnităţile în mod regulat, 
prin priceperea sa în meșteșugul războiului ar fi fost deopotrivă 
cu oricare dintre străluciţii comandanţi ; Carthagina Nouă a fost 
împresurată cu cele mai mici sforţări, deoarece niciuna din cele 
trei armate carthagineze nu-şi apăra aliata sa; restul campaniei 
tale nici nu-l ridic în slăvi, [nici nu-i cobor] 170 însemnătatea ; 
însă în nici un caz această campanie nu trebuie asemuită cu un 
război purtat în Africa, unde nu se află nici un port la înde- 
mîna flotei noastre, nici un ţinut pacificat, nici o cetate aliată, 
nici un rege prieten, nici un loc în care să poposeşti sau din 
care să pornești mai departe; ori unde îţi vei arunca privirile 
în jur, vei descoperi că totul ţi-e potrivnic, că pretutindeni e 
numai vrăjmăşie şi ură. Te încrezi oare în Syphax şi în numizi ? 
Destul că li s-a acordat o dată crezare. Cutezanţa nu e întot- 
deauna încununată de izbîndă şi cel care înşeală capătă încre- 
derea celor din jur prin fleacuri, pentru ca atunci cînd îi vine 
bine apa la moară, să lovească cu vîrf şi îndesati7!. Tatălui şi 
unchiului tău nu duşmanii le-au urzit pieirea prin înşelăciune, 
ci mai înainte celtiberii, aliaţii romanilor. Nici pe tine nu te-au 
pîndit atîtea primejdii din partea lui Mago şi Hasdrubal, coman- 
danţii vrăjmaşilor, cît ai fost ameninţat de Indibilis şi Mando- 
nius, deşi ţi se supuseseră ţie. Poţi să te mai încrezi în numizi 
după cîte le-ai păţit de pe urma răscoalei ostaşilor tăi ? 172 

Şi Syphax şi Masinissa vor mai degrabă ca ei să fie atot- 
puternici în Africa în locul carthaginezilor, dar totodată îi pre- 
feră tot pe carthaginezi în locul oricărui altuia. Acum, într-ade- 
văr, sînt potrivnici pentru întîietate între ei şi se sfădesc între 

ei asmuţiţi de tot soiul de pricini, deoarece e departe de ei 
teama unei primejdii. Numai arată-le tu armele romane şi o 
oaste venită de pe alte meleaguri: toţi se vor năpusti, de parcă 
ar vrea să stingă pojarul ce-i mistuie pe toţi. Într-un fel au apă- 
rat acei carthaginezi Hispania, dar cu totul altfel îşi vor apăra 
ei zidurile patriei, templele zeilor, altarele şi vetrele, unde soțiile 
înspăimîntate îi vor urmări cu privirile pe cei care pornesc la 
luptă — şi cînd pe romani îi vor înfrunta chiar şi copiii cei 
mici. Mai mult: ce se va întîmpla dacă punii încrezîndu-se în- 
deajuns în sprijinul Africii, în devotamentul regilor aliaţilor, în 
tăria zidurilor, după ce vor vedea că Italia a fost golită, scăpată 
de sprijinul tău şi al armatei tale, vor trimite la rîndu-le o nouă 
armată în Italia — sau din Africa sau vor porunci lui Mago, des- 
pre care se ştie că a trecut cu flota la Baleare şi acum se în- 
dreaptă de-a lungul țărmului Liguriei şi Alpilor, ca să se unească 
cu Hannibal ? Oare nu vom fi cuprinşi de aceeaşi groază în care 
am fost de curînd cînd Hasdrubal a trecut în Italia, pe care l-ai 
scăpat din mîinile tale, dîndu-i drumul în Italia chiar tu, care 
aveai de gînd să închizi nu numai :Carthagina, ci întreaga 
Africă ? Vei spune : '«da, Hasdrubal a scăpat, însă după ce a fost 
învins de mine» ; tocmai de aceea eu n-aş vrea, nu numai în 
interesul republicii ci şi al tău personal, ca să nu-i laşi celui 
învins drumul deschis către Italia. 'Dă-ne voie să punem pe seama 
iscusinţei tale toate strălucitele tale fapte de arme, datorită că- 
rora atît tu, cît şi puterea poporului roman au izbîndit, dar izbe- 
liștea şi neajunsurile să le atribuim sorții schimbătoare a răz- 
boiului ; cu cît eşti mai vrednic şi mai viteaz, cu atît mai mult 
are nevoie de un asemenea sprijin patria şi întreaga Italie | 

Nici chiar tu însuţi nu poţi tăgădui că unde e Hannibal acolo 
e şi capul şi miezul acestui război, de vreme ce te făleşti că temeiul 
plecării tale în Africa acesta este: să-l atragi pe Hannibal acolo | 
Deci, fie aici, fie acolo, tot cu Hannibal te vei măsura. Prin ur- 
mare, ce crezi : vei fi mai tare singur în Africa sau aici, împreună 
cu colegul tău, unindu-vă armatele ? Oare pilda proaspătă dată 
de consulii Claudius şi Livius nu sînt o lecţie care dovedeşte cît 
de mult a folosit unirea ? 

În sfîrşit, oare pe Hannibal — care se află acum în ungherul 
cel mai îndepărtat din Bruttium, şi care de atîta vreme cere 
zadarnic ajutoare de la Carthagina — faptul că e mai aproape 
de Carthagina şi că toată Africa e coalizată cu el nu-l va face 
să fie mai puternic în oameni şi arme ? Ce rost are un asemenea 

plan, ca tu să preferi să hotărăşti izbînda acolo unde trupele 
tale sînt pe jumătate mai mici, iar ale potrivnicului cu mult mai 
mari, în loc să vrei să lupţi cu două oştiri împotriva uneia sin- 
gure — şi asta sleită şi din pricina atîtor bătălii, şi datorită unei 
vieţi ostăşeşti atit de îndelungate şi atît de grele? Giîndeşte-te, 
cîtă deosebire e între planul tău şi al tatălui tău: acel faimos 
consul a plecat în Hispania ca să iasă în întîmpinarea lui Han- 
nibal cînd cobora Alpii, în schimb tu te pregăteşti să părăseşti 
Italia atunci cînd Hannibal se află în Italia, nu pentru că această 
acţiune ar fi folositoare republicii, ci pentru că crezi că e înăl- 
țătoare şi plină de slavă pentru tine, ca şi atunci, cînd, părăsin- 
du-ţi provincia şi armata, fără să fii împuternicit prin vreo lege, 
fără vreun senatus-consultum, tu, comandantul suprem al po- 
porului roman, ai încredinţat pe seama a două vase soarta po- 
porului şi măreţia puterii statului, punîndu-le în primejdie o dată 
cu viaţa ta. Eu socot că P. Cornelius a fost -ales consul pentru 
republică şi pentru noi, nu pentru sine personal, iar oştirile au 
fost înrolate sub drapel pentru apărarea orașului şi a Italiei, nu 
pentru ca să le treacă consulii la capătul pămîntului dintr-o se- 
meţie aidoma cu a regilor!“ 173. . 


XLIII Deoarece prin cuvîntarea sa rostită potrivit împreju- 
rărilor, datorită pe de o parte şi autorităţii sale, pe de alta şi 
vechii faime de om prevăzător, Fabius zdruncinase o mare parte 
a senatului şi îndeosebi pe cei mai bătrîni, în timp ce cei mai 
mulţi îi aduceau laude mai degrabă bătrînului Fabius pentru sfa- 
tul său decît tînărului pentru sufletul său semeț — se spune că 
Scipio a grăit astfel : 

„Senatori | Însuşi Fabius a amintit la începutul cuvîntării că 
părerea sa ar putea da de bănuit că izvorăşte din pizmă : eu însă 
nu m-aş încumeta să învinuiesc un bărbat de talia lui Fabius 
de asemenea simțăminte | Numai că acea bănuială n-a fost de 
loc spulberată — fie datorită slabelor temeiuri invocate în cu- 
vîntarea sa, fie faptului în sine | 

Astfel, în discursul său Fabius şi-a învederat demnităţile şi 
faima faptelor sale de arme, pentru a spulbera învinuirea pizmei, 
de parcă eu aş fi în primejdie să fiu întrecut de cel mai neîn- 
semnat om, şi nu dinsul, care socotindu-se mai presus de toţi 
ceilalți — ceea ce nu tăgăduiesc că năzuiesc şi eu — nu vrea 
să se ia la întrecere cu mine ; în felul acesta pe sine s-a învede- 

rat ca pe un bătrîn care şi-a încheiat veleatul, iar pe mine, datorită 
vârstei, mă socoteşte mai prejos de fiul său, ca şi cum năzuința 
după slavă n-ar trebui să meargă mai departe de durata unei 
vieţi de om, ca şi cum cea mai de seamă parte a gloriei n-ar 
străluci şi în trecut şi în viitor! Eu sînt încredinţat că oricînd 
îi este îngăduit unui suflet mare să se compare nu numai cu 
bărbaţii străluciți ai vremii sale, ci şi cu ai tuturor timpurilor. 
Într-adevăr eu nu tăgăduiesc, Q. Fabius, că vreau nu numai să 
mă ridic pînă la slava ta (dar aş spune-o, cu îngăduinţa ta) ci, 
dacă aş putea, chiar să te întrec! Să nu mai avem asemenea con- 
vingeri în sufletele noastre, nici tu faţă de mine, nici eu faţă de 
cei mai tineri ca mine, că nu încuviințăm nici unui concetățean 
să ne fie aidoma nouă, căci aceasta ar fi un neajuns nu numai pen- 
tru cei pe care îi pizmuim, ci şi pentru republică, şi aproape 
pentru întregul neam omenesc. 

Fabius v-a amintit ce mare primejdie aş avea de înfruntat 
dacă aş trece în Africa, şi aceasta o spune ca să se vadă de ori- 
cine că e îngrijorat nu numai de soarta republicii şi a armatei, 
ci şi de a mea. Dar de unde a izvorit această neaşteptată îngri- 
jorare în privința mea ? Atunci cînd tatăl şi unchiul meu au fost 
răpuşi, cînd cele două armate ale lor au fost aproape nimicite 
în timpul măcelului, cînd pierdusem Hispaniile, cînd patru oştiri 
şi patru comandanţi carthaginezi stăpîneau totul prin arme şi 
„prin groază şi cînd, căutîndu-se un comandant suprem în vederea 
acestui război, în afară de mine nimeni nu s-a înfățișat, nimeni 
nu s-a încumetat să-și rostească numele, şi cînd poporul mi-a 
încredințat comanda supremă mie, un tînăr de 24 de ani, de ce 
nici unul n-a amintit atunci virsta mea necoaptă, greutăţile răz- 
boiului şi înfrîngerea proaspătă a tatălui meu și unchiului meu ? 

Oare am suferit acum vreun dezastru mai mare ca acela de 
atunci în Hispania ? Oare acum oştile sînt mai mari în Africa 
şi comandanții sînt mai mulţi şi mai buni ca aceia care au fost 
atunci în Hispania ? Pentru purtarea unui război, oare virsta 
mea era atunci mai coaptă ca acum ? Oare e mai potrivit să se 
ducă un război cu punii în Hispania decît în Afrioa ? 

Pentru. mine e lesne să-mi învederez faptele mele de arme 
acum, după ce am bătut şi fugărit patru armate punice, după ce 
am cucerit atîtea oraşe prin forţa armelor sau le-am silit să 
ni se închine, după ce totul a fost supus pînă la Ocean, atiţia 
regișori, atitea neamuri sălbatice, după cucerirea întregii Hispanii 
în aşa fel încît acolo n-a mai 'rămas nici o urmă de război, e 


https://biblioteca-digitala.ro 


DE LA FUNDAREA ROMEI. CARTEA XXVIII 563 


ușor să mi se micşoreze izbînzile mele şi, pe Hercules, tot aşa de 
uşor va fi să mi se învedereze acele succese dacă mă voi în- 
toarce din Africa, după cum însă acum sînt exagerate prin cu- 
vinte ca să pară și mai grozave, urmărindu-se scopul de a fi re- 
ținut acum pe locl 

Fabius spune că nu există nici o putință de debarcare în 
Africa ; spune că în calea mea nu se deschide nici un port; 
aminteşte de capitularea lui M. Atilius în Africa, ca şi cum 
M. Atilius ar fi întîmpinat vreo stavilă în cale cu prilejul celei 
dintii debarcări în Africa ; în schimb Fabius nu-şi mai aduce 
aminte că acel nefericit comandant a avut deschise totuşi por- 
turile Africii şi că el a cîştigat în primul an de război biruințe 
strălucite, iar în ce priveşte comandanții carthaginezi, Regulus a 
rămas neînvins pînă în cele din urmă 14. 

De aceea, pe mine să nu mă sperii cu asemenea pildă! Dacă 
această înfrîngere ar fi fost suferită în cursul războiului de acum, 
nu în cel dinainte, dacă s-ar fi întîmplat de curînd, şi nu cu 
patruzeci de ani în urmă'17%5, pentru care temei prizonieratul lui 
Regulus m-ar împiedica să trec acum în Africa, cîtă vreme do- 
borîrea Scipionilor nu m-a oprit să trec mai înainte în Hispania ? 
N-aş putea încuviința să se spună că punii au avut un mai te- 
meinic sprijin în Xantippus lacedemonianul, decît „patria mea 
în mine, iar încrederea în mine ar spori cu atît mai mult cu cât 
s-ar constata cîte greutăţi poate aduce în cumpănă vitejia unui 
singur bărbat | Da, se cuvine să-i ascultăm chiar pe atenieni, care 
au trecut în chip nesăbuit în Sicilia, lăsînd de o parte războiul din 
patrie ; prin urmare, pentru că ai vreme să depeni poveşti cu 
grecii, pentru care pricină nu-l aminteşti mai degrabă pe Aga- 
thocles 17%, regele Syracusei, care, deşi Sicilia era mistuită de 
multă vreme de văpaia războiului, totuşi a trecut în aceeași 
Africă, abătînd războiul acolo de unde venise? 


XLIV Dar de ce e oare nevoie să dovedesc prin pilde vechi 
şi de dincolo de hotare ce rost are să viri groaza în vrăjmaş, pen- 
tru ca abătînd primejdia ce te ameninţă pe tine, s-o faci să cadă 
pe capul potrivnicului ? Poate fi vreo pildă mai strălucită şi 
mai aproape de ochii noştri ca Hannibal? E de mare folos să 
vezi ţinuturile altora pustiite de război şi nu pe ale tale pirjolite 
şi în paragină! Dovedeşte mai mare bărbăţie cel care pune 
viaţa altuia în primejdie decît cel care numai o alungă de la el! 
Pe lingă toate acestea, întotdeauna e mai mare spaima de necu- 

noscut : şi răul şi binele din ţara vrăjmaşului nu le poţi vedea 
decît de aproape, adică numai trecîndu-i hotarele | 

Hannibal nu nădăjduise că se va ajunge pină la o asemenea 
situaţie încît să treacă de partea lui [atîtea populaţii] 177, care 
s-au dezlipit de noi după dezastrul de la Cannae; cu atît mai 
puţină statornicie şi tărie vor întîlni carthaginezii la aliaţii lor 
necredincioşi, datorită purtării trufaşe şi firii lor asupritoare 
față de aceştia |! Pe lîngă aceasta, chiar cînd noi am fost părăsiţi 
de aliaţi, noi ne-am bizuit numai pe puterile noastre, numai pe 
ostaşul roman ! Carthaginezii nu se sprijină pe propriii săi cetă- 
ţeni, ci-şi angajează trupele cu simbrie din rîndurile africanilor 
şi numizilor, cele mai uşuratice firi și cele mai schimbătoare 
fiinţe în ce priveşte credinţa. Numai să nu fiu oprit aici în scopul 
de a întîrzia acolo: o dată cu ştirea trecerii mele dincolo, veţi 
auzi că Africa e pîrjolită de flăcările războiului, că şi Carthagina 
e împresurată, în timp ce Hannibal ridică ancora plecînd de aici. 
Aşteptaţi să vă sosească ştiri şi mai îmbucurătoare şi mai dese 
decît cele pe care le primeaţi din Hispania ! 

Aceste nădejdi mi le-a sădit în suflet ursita poporului roman 
şi zeii, martori ai tratatului călcat de duşman, apoi regii Syphax 
şi Masinissa, pe a căror încredere în aşa fel mă voi bizui, încît 
să fiu pe deplin la adăpost de orice perfidie. Războiul va dez- 
vălui multe dedesubturi, care, din pricina depărtării, nu se pot 
băga acum de seamă. Aceasta e însușirea de căpetenie a unui 
bărbat și a unui comandant adevărat: să nu scape prilejul scos 
în cale de noroc, iar atunci cînd i se iveşte prilejul, să ştie să 
tragă foloase pentru a-i reuşi planul. 

Q. Fabius] Voi avea pe măsura mea în Hannibal pe potriv- 
nicul pe care mi-l dai: numai că eu voi fi acela care îl voi tîri 
mai degrabă după mine, şi nu el va fi acela care mă va ţine pe 
mine pe loc. Eu îl voi sili să lupte pe pămîntul lui, iar răsplata 
biruinţii îmi va fi mai degrabă Carthagina decit fortărețele pe ju- 
mătate năruite ale bruttiilor. Şi pentru ca, între timp, republica 
noastră să nu sufere vreun neajuns în timp ce-mi debarc oastea 
în Africa, în vreme ce înaintez cu tabăra pînă la Carthagina — 
isprăvi pe care tu, Q. Fabius, ai dovedit că eşti în stare să le faci 
atunci cînd Hannibal învingător cutreiera toată Italia —, dă-ţi 
şi tu seama dacă nu e pentru mine o jignire să-mi spui acum, cînd 
Hannibal e zdruncinat şi aproape trîntit la pămînt, că consulul 
P. Licinius, un bărbat foarte viteaz, nu poate să i se împotri- 
vească | Ori acesta tocmai de aceea n-a tras la sorţi o provincie 

atit de îndepărtată, ca nu cumva să lipsească în rostul său de 
mare pontifice de la sfintele rînduieli. Dacă, pe Hercules, războiul 
nu s-ar sfirşi mai repede decit socot eu, totuşi pentru păstrarea 
demnităţii şi renumelui poporului roman, de care trebuie să se 
bucure în ochii regilor şi ai neamurilor străine, trebuie să dove- 
dim că avem curaj nu numai să ne apărăm Italia, ci să ducem 
războiul chiar pe pămîntul Africii! Să nu se creadă şi să nu se 
mai răspîndească zvonurile că ceea ce a îndrăznit să facă Hanni- 
bal nu cutează nici un comandant roman, iar că atunci cînd în 
cel din urmă război punic ne-am măsurat cu carthaginezii pen- 
tru Sicilia şi cînd în atîtea rînduri Africa a fost atacată de ar- 
matele şi flotele noastre, acum, cînd lupta se dă pentru stăpi- 
nirea Italiei, să domnească în Africa pacea! Să se înfrupte o 
dată din tihnă şi Italia, după ce a îndurat atâtea neajunsuri! Să 
fie trecută prin piîrjol şi să fie pustiită la rîndu-i şi Africa! Mai 
degrabă castrul roman să amenințe porțile Carthaginei decît noi 
să vedem din nou de pe zidurile cetăţii noastre parapetele şi 
întăriturile taberei dușmane. Africa să fie cel din urmă sălaş al 
războiului ! Acolo, pe capul lor, să cadă şi spaima şi fuga și 
pustiirea ţarinilor! Acolo să aibă punii parte de trădarea aliaţi- 
lor şi de celelalte urgii ale războiului, care de patrusprezece ani 
de zile s-au abătut asupra noastră! 

În ceea ce priveşte interesele republicii şi ale războiului care 
e acum în pragul izbucnirii, precum şi în privinţa provinciilor, 
care sînt în dezbatere, s-a vorbit îndeajuns pînă acum. Cuvîn- 
tarea ar fi prea lungă şi nu ar fi spre folosul nostru, dacă așa 
cum Q. Fabius a scos în vileag faptele mele de arme săvîrşite în 
Hispania, la fel şi eu aş voi să-mi bat joc de glorioasele-i isprăvi, 
-înălțîindu-mi-le în schimb pe ale mele. 

Senatori ! Eu nu voi face nici una, nici alta, şi dacă nu voi 
izbuti altfel, totuşi eu, tînărul, am să-l înving pe bătrîn, însă de 
bună seamă, prin smerenie şi înfrînarea limbii, deoarece, pînă 
acum, așa fel mi-am dus şi viaţa, şi aşa fel am desfăşurat şi 
războiul încît să mă simt ușurat şi mulțumit, nemaispunînd ni- 
mic despre părerea pe care v-aţi făcut-o voi înşivă în sufletele 
voastre, din propriul vostru imbold !“ 178 


XLV Cuvîntarea rostită de Scipio a fost ascultată cu mai 


puţină bunăvoință, deoarece se răspîndise zvonul că dacă el nu 
va obţine să i se decreteze de către senat provincia Africa, 

atunci el va face numaidecit această propunere în faţa adunării 
poporului. 

De aceea, Q. Fulvius 17, care fusese în patru rînduri consul, 
şi apoi şi censor, a cerut consulului ca să spună făţiş în senat: 
„dacă senatorii încuviinţează să se ia o hotărîre în privinţa pro- 
vinciilor, Scipio se va mulţumi cu hotărîrea lor sau va face apel 
la adunarea poporului ?“ Deoarece Scipio îi răspunse că el va 
face cum vor dicta interesele republicii, atunci Fulvius îi replică: 

„Cînd te-am întrebat, am ştiut ce vei răspunde şi ce vei face, 
de vreme ce te fălești că mai degrabă ai vrut să ispiteşti senatul, 
iar nu să-i ceri să ia o hotărîre şi că dacă nu-ţi vom decreta nu- 
maidecit provincia pe care ai vrut-o, tu eşti gata să aduci pro- 
punerea ta în adunarea poporului! De aceea, tribuni ai plebei, 
vă cer să mă sprijiniți — spuse el — pe mine care tocmai de 
aceea nu-mi dau părerea, pentru că dacă senatul şi-o va însuși 180, 
consulul spune că nu va ţine seamă de ea“. 

De aici se iscă sfada, deoarece consulul Scipio spunea că tri- 
bunii plebei nu sînt îndreptăţiți să se împotrivească vreunui se- 
nator să-şi dea părerea cînd, venindu-i rîndul, i se cere să şi-o 
dea. 

Atunci tribunii plebei hotărîră astfel: „dacă consulul lasă pe 
seama senatului să hotărască asupra desemnării provinciilor, şi 
dacă se găseşte cu cale să se respecte ceea ce va hotări senatul, 
nici noi nu vom îngădui să se facă apel la adunarea poporului 
în privinţa acelei hotărîri ; dacă însă consulul nu va lăsa pe 
seama senatului această hotărîre, noi îl vom sprijini pe acela care 
va refuza să-şi dea părerea în legătură cu această situaţie“. 

Consulul Scipio ceru o păsuire de o zi ca să aibă o întreve- 
dere cu colegul său. În ziua următoare, el lăsă în sarcina sena- 
tului această hotărire. Provinciile au fost decretate astfel: unui 
consul i s-a dat Sicilia şi cele 30 de vase rostrate pe care le avu- 
sese C. Servilius în anul trecut şi i s-a încuviințat să treacă în 
Africa, dacă el crede de cuviință că e în interesul republicii; 
celuilalt consul i s-a decretat provincia Bruttium şi războiul cu 
Hannibal, dimpreună cu acea armată pe care [o vrea el din cele 
două comandate de consulii precedenţi] 181. 

„L. Veturius şi Q. Caecilius să tragă la sorţi sau să se înţe- 
leagă între dînşii care din ei doi să poarte războiul în Bruttium 
cu cele două legiuni pe care le lăsase consulul, şi să i se prelun- 
gească comanda pe încă un an aceluia căruia îi va cădea la sorţi 
acea provincie“. 

În afara consulilor şi praetorilor, li s-a prelungit comanda şi 
celorlalți care aveau să fie în fruntea armatelor şi provinciilor. 

Lui Q. Caecilius i-a căzut la sorţi misiunea de a desfăşura 
războiul, împreună cu consulul, în Bruttium împotriva lui Han- 
nibal. 

Apoi Scipio celebră jocurile la care a luat parte un numeros 
popor, cu care prilej spectatorii şi-au manifestat marea lor dra- 
goste faţă de Scipio. | 

Fură trimişi cu o solie la Delphi M. Pomponius Matho şi 
Q. Catius, pentru a înmîna ofranda provenită din prăzile luate de 
la Hasdrubal. Aceştia au dus o coroană de aur în greutate de 
200 libre şi modelul trofeelor turnate în argint, făurit dintr-o 
mie de libre 12, 

Deoarece Scipio nici nu căpătase şi nici nu stăruise cu tot 
dinadinsul să înroleze o armată nouă, a obţinut ca să i se încu- 
viințeze a apela la voluntari pentru a-și alcătui armata, iar pen- 
tru că el spusese că pentru viitoarea flotă republica nu va chel- 
tui un ban, s-a mulţumit să primească ceea ce îi dădeau aliaţii 
pentru construirea noilor vase. Mai întîi populaţiile Etruriei 182 
au făgăduit că-l vor ajuta pe consul, fiecare potrivit mijloacelor 
lor : caeriții — cereale pentru aliaţii din flotă, precum şi provizii 
de orice fel ; populonienii — fier ; cei din Tarquinii — materialul 
de in pentru pînzele vaselor ; cei din Volaterra — echipamentul 
pentru înzestrarea vaselor, precum şi grîne ; arretinii — trei mii 
de scuturi şi tot atîtea coifuri, precum şi lănci, sulițe lungi şi scurte, 
obligîndu-se „să-i pună la dispoziţie în total 57 000 de asemenea 
arme 184, din fiecare soi cîte un număr egal“ ; apoi topoare, sape. 
coase, albii, rişniţe, cît vor încăpea. în 40 de vase lungi de trans- 
port, precum şi 120 000 de baniţe de grîu, „vor da şi provizii de 
drum pentru vislaşi şi decurioni“ ; perusinii, clusinii, russellanii 
au făgăduit că vor da lemn de brad pentru construcţia vaselor 
şi o mare cantitate de cereale. 

Lemnul de brad s-a luat spre folosință [pentru construcția 
vaselor] din pădurile statului. 

Populaţiile Umbriei, şi pe lîngă acestea şi nursinii, şi cei din 
Reate, şi cei din Amiternum, şi întregul ţinut al sabinilor, au 
făgăduit trupe : marsii, paelignii şi marrucinii s-au înscris în mare 
număr ca voluntari pentru flotă. Camertinii, deoarece se bucu- 
rau de drepturi egale cu romanii, au trimis o cohortă înarmată, 
alcătuită din 600 de oameni. După ce s-au adus 30 de vase cu 
carenă — dintre care 20 erau quinquereme, zece quadrireme, — 

Scipio a stăruit să se lucreze fără preget în aşa fel, încît după 
45 de zile de cînd fusese adus din păduri materialul lemnos, 
vasele au fost lansate şi puse pe linia de plutire, înzestrate şi 
înarmate cu tot ce trebuie 18%. 


XLVI Scipio a plecat în Sicilia cu 30 de nave lungi pe care 
a îmbarcat cam 7 000 de voluntari. Şi P. Licinius s-a dus în Brut- 
tium la cele două armate consulare. Din aceste trupe şi-a luat 
cu sine pe acelea pe care le avusese consulul [.. Veturius. El a 
încuviințat ca Metellus să comande mai degrabă legiunile în 
fruntea cărora fusese pînă acum, fiind încredinţat că acesta va 
conduce mai uşor nişte ostaşi deprinşi cu comanda lui. 

Şi praetorii au plecat la diferitele lor provincii. Şi pentru că 
erau lipsiţi de banii trebuincioşi pentru război, quaestorii au pri- 
mit porunca să vîndă regiunea ținutului campan 18 care se în- 
tinde între Fossa Craecca 1% şi mare, îngăduindu-se să se denunțe 
ţarinele care au aparţinut vreunui cetățean campan, pentru a de- 
veni proprietatea statului roman. S-a hotărît să se acorde denun- 
ţătorului, ca răsplată, suma de bani echivalentă cu a zecea parte 
din valoarea ogorului denunţat. lar praetorului urban Cn. Servi- 
lius i s-a dat însărcinarea să cerceteze dacă acei cetăţeni campani 
cărora, potrivit senatus-consult-ului, li s-a îngăduit să-şi stabilească 
domiciliul într-un anumit loc, mai locuiesc acolo şi să ia măsuri 
împotriva acelora care şi-au strămutat domiciliul în altă parte. 

În aceeaşi vară, Mago, fiul lui Hamilcar, a ales tineretul din 
insula cea mică a Balearelor unde iernase şi, îmbarcîndu-l pe vase, 
a trecut în Italia cu vreo 30 de vase rostrate și cu numeroase vase 
de transport pe care îmbarcase 12 000 pedestrași şi cam 2 000 
de călăreţi, şi a cucerit Genua, atît datorită sosirii lui neaştep- 
tate, cît şi faptului că nici un fel de garnizoană nu supraveghea 
litoralul mării. De acolo el acostă pe ţărmul ligurilor -alpini 18, 
în nădejdea de a putea da naştere acolo vreunei mişcări. 

Ingaunii — acesta este un neam liguric — purtau război în 
acea vreme cu epanterii munteni 1%, De aceea carthaginezul de- 
pozitînd prăzile în Savo 1%, un oraş alpin, lăsă zece vase lungi 
în radă pentru paza portului, iar celelalte le trimise la Cartha- 
gina, pentru apărarea coastelor mării, deoarece se zvonise că 
Scipio va trece în Africa. Mago încheie alianță cu ingaunii, a 
căror putere o preţuia mai mult ca pe a altora, şi hotărî să-i 
atace pe montani. Într-adevăr, armata sa creştea din zi în zi, de- 

oarece aflind de faima numelui lui Mago, gallii se revărsau din 
toate părţile. 

Senatul roman, luînd cunoştinţă din scrisoarea lui Sp. Lucre- 
tius de această stare de lucruri, fu cuprins de o mare îngrijo- 
rare, -ca nu care cumva în zadar să se fi bucurat mai înainte cu 
doi ani, cînd Hasdrubal fusese nimicit împreună cu oastea lui, 
dacă izbucneşte un alt război deopotrivă cu cel dintii, de vreme 
ce acolo numai comandantul vrăjmaşilor fusese schimbat. De 
aceea, senatul porunci proconsulului M. Livius să pună în miş- 
care către Ariminum oastea lui de sclavi voluntari din Etruria, 
iar praetorului Cn. Servilius îi dădu însărcinarea să scoată din 
Roma cele două legiuni urbane, dacă crede că e în interesul re- 
publicii, dînd comanda asupra lor cui găseşte el de cuviinţă. 
M. Valerius Laevinus conduse acele legiuni la Arretium. 

In cursul aceloraşi zile, vreo 80 de vase de transport ale pu- 
nilor fură capturate în jurul Sardiniei de Cn. Octavius, care era 
în fruntea acelei provincii. Coeliias 1?1 scrie că aceste vase încăr- 
cate cu provizii fuseseră trimise la Hannibal, pe cînd Valerius 1%? 
susţine că aceste vase duceau spre Carthagina prăzile capturate 
de puni din Etruria şi pe prizonierii luaţi de la ligurii montani. 

În Bruttium nu s-a petrecut în cursul acelui an nimic vred- 
nic de a fi mintit. Ciuma molipsind şi pe romani şi pe puni, 
le-a pricinuit şi unora şi altora un prăpăd deopotrivă de mare, 
dar pe deasupra oastea carthagineză a fost decimată, pe lîngă 
molimă, şi de foamete. Cînd Hannibal a trecut în timpul verii 
pe lingă templul Junonei L.acinia, a pus să se ridice acolo un 
altar pe care l-a închinat zeităţii şi a pus să se graveze pe elov 
inscripție lungă cu litere punice şi greceşti, pomenind isprăvile 
săvirşite de el. 

1 După ce Scipio veni! în Sicilia, îşi instrui ostaşii voluntari 
şi-i împărţi în centurii. Din rîndurile acestora reţinu în jurul 
său un număr de 300 de tineri, în floarea vîrstei şi în culmea 
puterii, însă fără arme asupra lor şi care nu ştiau cărui ţel erau 
destinaţi, de vreme ce nu erau înarmaţi şi încadraţi în centurii. 

Tot atunci Scipio a mai ales din rîndurile tineretului întregii 
Sicilii trei sute de fruntaşi, în ce priveşte şi obiîrşia, şi averea, 
pentru a-i trece împreună cu el în Africa; le-a fixat şi ziua în 
care să se prezinte, pregătiți cu cai şi arme şi cu tot dichisul. 

Era evident că această ostăşime avea să îndure multă trudă 
şi să înfrunte mari primejdii, departe de vatră şi patrie, şi pe 
uscat, şi pe apă. Dar nu numai aceştia erau îngrijoraţi, ci şi pă- 
rinţii şi rudele lor. 

Cînd a venit ziua care le fusese fixată, sicilienii i s-au înfățișat 
lui Scipio cu armele şi cu caii. Atunci consulul le-a spus urmă- 
toarele : lui i s-a adus la cunoştinţă faptul că unii dintre călăreţii 
sicilienilor se îngrozesc de acest serviciu militar ca şi cum ar fi 
fost împovărător şi anevoios pentru ei; „el preferă ca acei care 
sînt stăpîniţi de asemenea simţăminte să declare pe loc acum 
decit să se tînguie mai tîrziu că le vine greu şi că sînt nefolosi- 
tori la război ; deci să dea în vileag ce gîndesc; el îi va asculta, 
fără să se supere“. 

Deoarece unul dintre aceştia a îndrăznit să spună că dacă 
i-a îngăduit să aleagă ce vrea, atunci el preferă să nu mai facă 
militărie, atunci Scipio îi răspunse. 

„Aşadar tinere, pentru că tu n-ai tăinuit ce gîndeşti, îţi voi 
pune la îndemînă un locţiitor, căruia să-i încredinţezi armele şi 
celelalte scule ostăşeşti, şi luîndu-l numaidecit de aici la casa 
ta, să-l instruieşti şi să ai grijă să-l înveţi a se deprinde cu calul 
şi cu armele“. 

Scipio îi dădu în primire sicilianului, bucuros de această 
schimbare, pe unul dintre cei trei sute de romani, fără arme, pe 
care îi avea cu sine. Cînd ceilalţi sicilieni au văzut în ce chip a 
scăpat de militărie compatriotul lor din cavalerie, fără ca totuşi 
comandantul să se supere pe el, fiecare începu să-şi ceară scuze, 
declarîndu-se gata să-şi primească înlocuitorul. Astfel călăreţii ro- 
mani le-au luat locul celor trei sute de sicilieni, fără nici o chel- 
tuială pentru stat. Sicilienii aveau grijă să-i instruiască şi să-i 
înveţe pe romani, deoarece aşa suna edictul comandantului su- 
prem : „îl va înrola la oaste numaidecit pe cel care nu va face 
aşa“. 

Se spune că acest escadron de cavalerie a făcut neasemuite 
isprăvi şi că în multe bătălii a fost scutul republicii. 

Apoi, pe cînd Scipio îşi inspecta legiunile, a ales din rîndurile 
lor pe ostaşii cu cei mai mulţi ani slujiți sub drapel, mai ales pe 
acei care luptaseră sub Marcellus, despre care Scipio era încre- 
dinţat, pe de o parte, că erau şi cei mai instruiți şi mai discipli- 
naţi din toţi, iar pe de alta, că erau cei mai pricepuţi din toţi la 
împresurarea oraşelor, mai ales în urma îndelungatului asediu al 
Syracusei ; în mintea lui Scipio încolţise un ţel nu lipsit de în- 
semnătate : nimicirea Carthaginei însăşi 2. 

După aceasta, Scipio3 împarte armata pe oraşe; porunceşte 
cetăților siciliene să-i pună la îndemiînă provizii -şi în felul acesta 
le economiseşte pe cele transportate din Italia; repară vechile 
vase, apoi trimite cu această flotă pe C. Laelius să prade în 
Africa, iar vasele + noi le trage pe mal la Panhormus, pentru ca 
să ierneze pe uscat, deoarece fuseseră construite din material 
verde și la repezeală. 

După ce au fost pregătite toate pentru război, Scipio s-a dus 
la Syracusa, care n-ajunsese încă să se refacă după marile zguduiri 
suferite de pe urma războiului. Grecii îşi cereau înapoi bunurile 
aflate în mîinile unora de neam latin, care puseseră stăpînire pe 
ele prin silnicie, aşa cum se întîmplă în caz de război, iar acum li 
se încuviințase de către senat înapoierea lor. 

Scipio, încredinţat că mai întîi de toate trebuie să se păstreze 
încrederea în statul roman, dădu o sumă de proprietăţi înapoi syra- 
cusanilor, parte printr-un edict, parte chiar prin procese făcute 
celor mai îndărătnici în a păstra mai departe bunurile însuşite pe 
nedrept de la alţii. Această măsură fu pe placul nu numai al syra- 
cusanilor 5, ci a tuturor populațiilor din Sicilia, care datorită acestui 
fapt, s-au străduit să-l ajute din răsputeri pe Scipio la război. 

În aceeaşi vară a izbucnit în Hispania un crîncen război aţiţat 
de ilergetul Indibilis, nu din altă pricină, decît aceea că admirîn- 
du-l pe Scipio, îi dispreţuia pe ceilalți comandanţi romani. E] sus- 
ţinea că „Scipio a rămas singurul comandant roman, ceilalţi fiind 
doboriţi de Hannibal ; de aceea, după ce au fost răpuşi Scipionii, 
romanii n-au mai avut pe vreun altul pe care să-l trimită în His- 
pania, şi pentru că Italia era ameninţată de un război şi mai greu, 
Scipio a fost chemat să lupte împotriva lui Hannibal. În afară de 
faptul că romanii au în Hispania comandanţi numai cu numele, a 
fost scoasă de acolo şi vechea armată. În Hispania totul e în ne- 
orînduială, la fel ca într-o oaste alcătuită de-a valma numai din 
recruți. Niciodată Hispania nu va mai avea un asemenea prilej de 
a ajunge slobodă. Pînă la acea zi au robit fie la carthaginezi, 
fie la romani, şi nu pe rînd acestora sau acelora, ci un răstimp 
deopotrivă şi unora şi altora. 

Carthaginezii au fost alungaţi de romani ; şi romanii pot fi iz: 
goniţi de hispani dacă sînt uniţi, pentru ca în chipul acesta His- 
pania, scăpată de orice jug străin, să-şi recapete pe vecie strămo- 
şeştile datini şi credinţe“. 

Spunînd aceste lucruri şi altele la fel, Indibilis îi întărită nu 
numai pe compatrioţii săi, ci şi pe ausetani, un neam megieş, pre- 
cum şi alte populaţii vecine cu ei. 

În felul acesta s-au strîns în răstimp de cîteva zile 30000 de 
pedestrași şi cam. 4000 de călăreţi în ţinutul sedetan, unde se 
hotărise să se adune €. | 


II Pentru ca nu cumva, datorită nepăsării, cele dintii ciocniri 
să se întindă pe nesimţite, chiar comandanții romani L.. Lentulus 
şi L. Manlius Acidinus 7, după ce şi-au unit şi ei oştile, şi-au con- 
dus trupele prin ţinutul ausetanilor, fără să li se împotrivească 
nimeni, întocmai ca într-o ţară pașnică; ajungînd la sălaşurile 
vrăjmaşilor, îşi aşezară castrul la trei mii de paşi de tabăra lor. 

Mai întîi romanii încercară, prin trimiterea de împuterniciţi, 
să obţină încetarea ostilităţilor ; zadarnic însă. Apoi cînd călă- 
reţii hispani năvăliră deodată asupra romanilor plecaţi după nu- 
tre, dintr-un punct de sprijin fu trimisă în ajutorul acestora ca- 
valeria romană. Lupta dintre cele două cavalerii s-a încheiat fără 
“vreun rezultat demn de amintit pentru vreuna din tabere. 

În ziua următoare, la răsăritul soarelui, toți hispanii înarmaţi 
şi rînduiţi în formaţie s-au apropiat cu frontul lor pînă la cam o 
mie de pași de castrul roman. 

Ausetanii erau în centru. Aripa dreaptă era ocupată de iler- 
geţi, cea stîngă de populaţii hispane fără însemnătate. Între aripi 
şi centrul frontului ei lăsaseră goluri destul de largi, pe unde să 
dea' drumul cavaleriei atunci cînd se va ivi prilejul. 

Şi romanii, după ce şi-au rînduit frontul€, potrivit regulilor 
lor, s-au luat după tactica? de luptă a vrăjmaşilor şi şi-au lăsat 
şi ei între legiuni! drumuri larg deschise, tot pentru intervenţia 
cavaleriei. Însă Lentulus era încredințat că numai acea tabără 
va izbuti să-şi întrebuinţeze cavaleria care îşi va trimite mai întîi 
călăreţii la atac printre golurile potrivnicului ; de aceea el ordonă 
tribunului militar Ser. Cornelius 1! să-şi arunce cavaleria sa asupra 
frontului vrăjmaşului prin spaţiile lăsate libere. 

Deoarece pedestrimea romană nu reuşi să izbîndească,  Lentu- 
lus zăbovi numai atît cît îşi conduse din locul rezervelor legiunea 
a XIII-a ca întărire a primei linii, în locul celei de-a XII-a legiuni 
care dase înapoi la aripa stingă, aşezată fiind în faţa ilergeţilor. 
După ce a restabilit situaţia acolo, Lentulus se duse la L. Manlius 
care-și îmbărbăta ostașii din prima linie, precum şi rezervele :?, 
intervenind în acele sectoare unde cereau nevoile luptei; îl lă- 
mureşte că la aripa stîngă totul merge strună ; „a şi trimis acolo 
pe Ser. Cornelius care, cu călăreţii săi, se va năpusti la atac ca 
o furtună asupra vrăjmaşului“. Abia spusese acestea, că şi stră- 
punseseră călăreţii romani centrul frontului duşman şi în acelaşi 
timp dăduseră peste cap linia pedestrimii hispane şi totodată în- 
chiseseră şi drumul călăreţilor hispani, zădărnicindu-le ortce putinţă 
de intervenţie. De aceea, hispanii descălecară de pe cai, renunţind 
la şarja cavaleriei. 

Cînd comandanții romani băgară de seamă că şirurile duşmane 
date peste cap sînt în neorînduială şi panică, iar unităţile lor 
umblă forfota încoace şi încolo, îşi îmbărbătează ostaşii rugîndu-i 
să dea năvală asupra dușmanului cuprins de groază şi să nu-l 
lase să-şi restabilească frontul. 

De bună seamă, barbarii n-ar fi putut stăvili atacul roman 
atît de crîncen, dacă însuşi regișorul lor Indibilis -nu s-ar fi nă- 
pustit cu călăreţii săi luptînd pe jos în faţa celor dintii unităţi ale 
pedestrimii romane. Acolo, o bucată bună de vreme lupta sîn- 
geroasă a rămas nedecisă ; în sfîrşit, după ce căzură copleşiţi de 
suliţele aruncate asupra lor, hispanii care luptau în jurul lui Indi- 
bilis, aproape pe moarte, iar apoi țintuit cu o suliță de pămînt, 
începură să fugă pretutindeni. Numeroşi hispani fură ucişi, deoa- 
rece n-avuseseră loc liber să încalece pe cai, şi pentru că romanii 

mereu i-au atacat cu înverşunare pe duşmanii îngroziţi. Romanii 
n-au încetat lupta pînă nu i-au alungat pe potrivnici şi din tabăra 
lor. Treisprezece mii de hispani fură măcelăriți în cursul acelei 
zile şi cam 1 800 fu numărul celor prinşi. Dintre romani şi aliaţi 
căzură ceva mai mulţi de 200, mai ales la aripa stîngă. 

Hispanii, atît cei izgoniți din tabăra lor, cît şi cei care fugiseră 
din bătălie şi se răspîndiseră mai întîi peste cîmpuri, s-au întors 
pe urmă fiecare în oraşele lor. 


III Atunci Mandonius îi chemă la adunare pe hispanii care 
i s-au jeluit de înfrîngerile suferite ; acolo, după ce au adus învi- 
nuiri autorilor acestui război, hispanii hotărîră să trimită soli la 
romani pentru a le preda armele şi a capitula. 

Solilor hispani care aruncau vina pe Indibilis şi pe celelalte 
căpetenii, dintre care cei mai mulţi căzuseră pe cîmpul de luptă, 
cînd au declarat că se predau ei înşişi şi-şi predau şi armele lor, 
li s-a răspuns [de către comandanții romani că li se va primi ca- 
pitularea numai cu această condiţie] : „dacă le vor fi predaţi vii 
Mandonius şi ceilalţi aţiţători ai războiului ; dacă nu, romanii vor 
porni cu oştile prin ţinuturile ilergeţilor şi ausetanilor, şi apoi şi 
prin ale celorlalte populaţii“. Acestea au fost condiţiile declarate 
în faţa solilor care, revenind la adunare, le-au adus la cunoştinţa 
hispanilor. Atunci Mandonius şi ceilalţi fruntaşi fură înșfăcaţi şi 
predaţi, spre a fi executaţi. 

În felul acesta a fost redată din nou pacea popoarelor His- 
paniei. Hispanilor li s-a poruncit să dea un tribut îndoit pentru 
acel an, hrană pentru şase luni, precum şi sage !? şi togi!! pen- 
tru ostași. Fură primiţi şi ostatici din partea a treizeci de popu- 
laţii. 

După ce răzvrătirea din Hispania, care ridicase din nou armele, 
a fost înăbușită în răstimp de cîteva zile fără mare zarvă, romanii 
s-au năpustit cu toată furia asupra Africii. 

După ce C. Laelius 15 porni în cursul nopţii către Hippo Re- 
gius 15, cum s-a crăpat de ziuă îşi conduse ostaşii şi marinarii alia- 
ţilor, cu steagurile în frunte, la pustiirea ținuturilor. Deoarece toți 
locuitorii de acolo îşi văzuseră de treburi fără vreo grijă, întocma 
ca în vreme de pace, li s-au pricinuit mari neajunsuri ; de aceea, 
în toată graba, ştafetele lor stîrniră o uriașă panică în toată Car- 
thagina cu vestea : „a sosit flota romană şi comandantul ei suprem, 
Scipio“ — căci se şi zvonise deja că Scipio a trecut în Sicilia. Ni: 
meni nu ştia cu de-amănuntul nici cîte vase au fost văzute, nici 

cîte le pustiiau satele, deoarece cei care ascultau zvonurile, de 
frică exagerau totul. 

De aceea, mai întîi fură stăpîniţi de o cumplită spaimă, apoi 
jalea le cuprinse sufletele [încît îşi spuneau] : „atît de mult s-a 
schimbat norocul, încît carthaginezii, care au ajuns cu armatele 
lor în faţa zidurilor Romei, după ce au făcut una cu pămîntul 
atitea, oşti ale duşmanului şi au supus toate popoarele Italiei, fie 
prin puterea armelor, fie de bunăvoie, războiul s-a întors, ajun- 
gîndu-se pînă acolo încît punii să vadă cu ochii lor pustiirile 
Africii şi împresurarea Carthaginei, fără să fie în stare să dove- 
dească aceeaşi putere de răbdare şi de tărie ca romanii. Acestora, 
plebea romană le-a pus la îndemînă tineretul, tot acestora Latium 
le-a oferit tinerele lor vlăstare, tot mai numeroase, şi-n rînduri şi 
mai îndesite, în locul atîtor oştiri nimicite; în aceeaşi vreme, 
plebea carthagineză se arată nevolnică la război şi în oraş, nevol- 
nică la război şi la sate17. Carthagina îşi plăteşte simbriaşi din 
rîndurile africanilor, neamuri care-şi schimbă credința la cea din- 
tîi adiere a vîntului 18. lată că regele Syphax, în urma convorbirii 
cu Scipio, s-a înstrăinat de Carthagina, iar Masinissa s-a dovedit 
a le fi cel mai înverşunat vrăjmaş, trădîndu-i făţiş pe puni. De 
nicăieri nici o nădejde, nici un sprijin !?. Mago n-a reuşit nici să 
stîrnească vreo răscoală în Gallia şi nici să se unească cu Hannibal, 
în vreme ce chiar și lui Hannibal i-au început să-i îmbătrînească şi 
renumele, şi puterea.“ 


IV În vreme ce la Carthagina tot norodul zguduit de proaspăta 
veste se văicărea, carthaginezii cuprinşi din nou de groază începură 
să se frămînte în ce chip să preîntîmpine aceste primejdii are-i 
ameninţă în clipele de faţă. Ei găsesc cu cale să înroleze numaidecit 
oamenii, strîngîndu-i din oraş şi din sate, să trimită mijlocitori pen- 
tru a angaja cu simbrie trupe auxiliare de la africani, să-şi întă- 
rească oraşul, să depoziteze provizii, să pregătească arme de atac 
şi de apărare, să înzestreze vasele cu cele trebuincioase şi să le tri- 
mită la Hippo, pentru a se împotrivi flotei romane. Pe cînd ei rîn- 
duiau toate acestea, în cele din urmă veni o ştafetă cu vestea că a 
venit nu Scipio, ci Laelius şi că romanii au trecut peste mare cu 
efective îndeajuns numai pentru a le prăda satele şi ogoarele ; pînă 
acum greutatea cea mare a războiului precumpăneşte în Sicilia. 

Aflînd acestea, punii răsuflară uşuraţi şi începură să trimită 
solii la Syphax și la alţi regişori pentru întărirea alianțelor, 

Fură trimişi soli şi la Filip 20, ca să-i făgăduiască 200 de talanţi 
de argint dacă va trece în Sicilia sau în Italia. Fură trimise ștafete 
şi la comandanții puni din Italia, cerîndu-le să-l ţină în loc pe Sci- 
pio şi să stîrnească pe orice cale panică în rîndurile romanilor. La 
Mago fură trimise nu numai ştafete, ci şi 25 de vase lungi cu şase 
mii de pedestraşi, opt sute de călăreţi, şapte elefanţi, iar pe lîngă 
toate acestea mult bănet, pentru a înrola trupe de mercenari, cu 
sprijinul cărora armata carthagineză să se apropie de oraşul Roma 
şi să se unească cu Hannibal. 

Acestea erau frămîntările punilor şi în chipul acesta se pregă- 
tea Carthagina. 

Masinissa ?!, auzind vestea isprăvii flotei romane, se duse însoţit 
de cîţiva călăreţi la Laelius, care adusese uriaşe prăzi din satele de- 
zarmate şi lipsite de vreo garnizoană carthagineză. Masinissa i se 
plînse că „Scipio tărăgănează războiul, deoarece pînă acum nu 
şi-a trecut încă oastea în Africa, deşi carthaginezii sînt în panică, 
iar Syphax e prins de războaiele cu vecinii săi. În privinţa lui 
Syphax, romanii să fie siguri că dacă i se dă răgaz să-şi rîndu- 
iască după voie treburile sale, nu va fi sincer în legăturile sale 
cu romanii şi nu le va păstra credinţă. Deci, Laelius să-l povă- 
țuiască şi să-i dea imbolduri lui Scipio, să nu mai şovăie; dînsul, 
deşi a fost alungat?2 de pe tronul său, va lua totuşi parte la 
război cu trupe de călăreţi şi pedestraşi, care nu trebuie trecute 
cu vederea, Nici Laelius nu trebuie să mai zăbovească în Africa, 
căci el e încredinţat că a şi plecat din Carthagina o flotă cu care, 
în lipsa lui Scipio, n-ar fi bine să se măsoare în luptă“. 


V În urma acestei întrevederi, Masinissa fu lăsat să plece în- 
ti-ale lui. A doua zi, Laelius descărcă de pe vase la Hippo pră- 
zile capturate şi înapoindu-se în Sicilia, îi înşirui de-a fir-a-păr 
lui Scipio cele aduse lui la cunoştinţă de Masinissa. 

Cam în aceleaşi zile, flota care fusese trimisă din Carthagina 
pentru Mago s-a apropiat de Genua%, oprindu-se între ligurii 
albingauni 21 şi acest oraş. În acele locuri îşi ţinea atunci Mago 
întîmplător vasele sale. Acesta, cînd auzi însărcinările soliei care 
îi aduseseră la cunoştinţă porunca de a pregăti armate de galli 
şi liguri, cît mai mari, şi cît mai neîntîrziat — căci acolo era un 
potop de oameni din amîndouă aceste neamuri — convocă adu- 
narea lor ; acolo Mago le spuse: „El a fost trimis ca să le redea 
libertatea, și așa cum văd şi ei înşişi, i-au fost trimise trupe din 
patrie. Dar atima de puterea şi mijloacele lor cu cite forţe şi 

cu cîtă armată se va desfăşura acest război. Romanii au la în- 
demînă două oşti*%: una în Gallia, cealaltă în Etruria. El ştie 
bine că Sp. Lucretius se va uni cu M. Livius; deci trebuie să 
cheme sub arme multe mii de oameni pentru a se împotrivi am- 
bilor comandanţi şi ambelor oşti romane“. 

Callii i-au răspuns lui Mago „că ei vor cu tot dinadinsul 
acest război ; însă de vreme ce au un castru roman între hota- 
rele ţării lor, iar un altul pe pămîntul Etruriei, deci în vecinătate, 
aproape sub ochii lor, dacă îl vor sprijini pe faţă pe Carthaginez, 
numaidecit amîndouă armatele romane se vor năpusti cu duşmă- 
nie asupra lor şi asupra ținuturilor lor; deci să ceară să fie aju- 
taţi numai într-ascuns de galli cu ceea ce pot ei. Ligurii pot să-şi 
dea pe faţă gîndurile lor, pentru că taberele romane sînt departe 
de ţinutul şi oraşele lor ; se cuvine şi e drept ca ligurii să-şi înar- 
meze tineretul şi să ia parte activă la acest război“. 

Ligurii n-au refuzat, însă au cerut numai o păsuire de două luni 
în vederea recrutării trupelor. 

Între timp Mago înrolă cu simbrie ostaşi galli prin mijlocirea 
oamenilor săi trimişi într-ascuns prin satele lor. Noroadele gallice 
îi trimiteau pe furiş lui Mago şi provizii de tot felul. 

M. Livius trece cu oastea sa de sclavi voluntari % prin Etruria 
în Gallia și, unindu-se cu Lucretius, se pregăteşte să iasă în întîm- 
pinarea lui Mago, în cazul că acesta se va apropia mai mult de 
Roma, plecînd de la liguri, iar dacă Punul va sta liniştit, în acest 
ungher?? al Alpilor, va asigura şi el apărarea Italiei în aceeaşi 
regiune, în jurul cetăţii Ariminum. 


VI După întoarcerea lui C. Laelius din Africa, Scipio, deşi 
primise imbolduri din partea lui Masinissa şi cu toate că și ostașii 
săi, văzînd cum se descarcă de pe toată flota prăzile luate pe pă- 
mîntul vrăjmaşului, erau înflăcăraţi de dorința de a trece cît mai 
curînd în Africa, totuşi îşi schimbă planul cel mare cu altul mai 
mic, acela de a pune din nou stăpînire pe oraşul Locri 78, care, o 
dată cu trădarea cetăților italice, trecuse şi el de partea punilor. 
Într-adevăr, nădejdea întreprinderii acestei acţiuni i-a fost ful- 
gerată lui Scipio de un amănunt fără însemnătate : 

În Bruttium, campania se ducea mai mult prin hărţuieli şi pră- 
dăciuni decît printr-un război în toată regula, începutul fiind 
făcut de numizi şi bruttii, nu potrivit condiţiilor alianţei cu punii, 
ci fiecare procedînd după cum îl tăia capul şi după cum îi era 
firea ; în cele din urmă, molipsindu-se de la ei şi ostașii romani, 

se înfruptau şi dînşii din prăzi într-o oarecare măsură, atît cît le 
îngăduiau căpeteniile lor, prin incursiunile făcute în ţinuturile 
vrăjmaşilor. Cîţiva locuitori din Locri, ieşind din oraşul lor, fuse- 
seră înconjurați, prinşi şi transportaţi la Rhegium. Din întîmplare, 
în rîndurile acestor prizonieri erau şi vreo cîţiva meşteşugari, care 
fiind deprinși să le fie plătită munca de carthaginezi, lucrau în 
cetăţuia din Locri. Aceştia fiind recunoscuţi de fruntașii din Locri 
— care, alungaţi % fiind de facțiunea potrivnică ce predase ceta- 
tea lui Hannibal, se refugiaseră la Rhegium — le puneau tot felul 
de întrebări (aşa cum se obişnuieşte într-o atare situaţie cu cei 
care lipsesc de multă vreme de acasă); după ce aceia le-au înşi- 
ruit ce se petrece acasă, au făgăduit că dacă li se va încuviinţa 
să fie răscumpăraţi şi lăsaţi să se înapoieze la Locri, ei vor preda 
romanilor cetăţuia ; „dînşii locuiesc acolo şi se bucură în ochii 
carthaginezilor de toată încrederea în orice privință“. De aceca, 
ca unii care se zbuciumă atîta de dorul patriei iar în acelaşi timp 
ard şi de dorinţa de a se răzbuna pe potrivnicii lor, surghiuniţii 
din Locri îi răscumpărară numaidecît pe meşteşugari şi-i trimiseră 
înapoi în cetate ; după ce au întocmit şi alcătuit tot planul şi sta- 
bilit 2 semnalele ce trebuiau făcute pe nişte măguri ca să fie ob- 
servate, plecară şi ei la Syracusa, înfățișîndu-se lui Scipio?!, la 
care se găsea o parte din exilați. Aceştia aducîndu-i la cunoştinţă 
lui Scipio făgăduielile prizonierilor, îl făcură pe consul să creadă 
că acea nădejde nu va fi greu de împlinit; de aceea, acesta tri- 
mise împreună cu ei pe tribunii militari M. Sergius şi P. Matienus, 
ordonîndu-le să ia cu ei din Rhegium ? trei mii de ostaşi şi să-i 
conducă la Locri. Totodată i-a scris şi propraetorului Q. Plemi- 
nius 3% să sprijine această acţiune. : 
Plecînd din Rhegium, meşteşugarii duseră cu ei nişte scări 
construite anume pentru a fi întrebuințate la urcarea pînă la înăl- 
țimea cetăţuii, indicată de prizonieri. Cam pe la mijlocul nopţii, 
aceştia au dat semnalul, din locul unde se adunaseră, celor care 
aveau să le predea cetăţuia ; aceştia fiind pregătiţi şi cu privirile 
aţintite, după ce au lăsat în jos scările făcute în acest scop şi după 
ce i-au primit pe numeroşi romani, care urcau în acelaşi timp prin 
mai multe locuri, înainte de a se scoate strigătele de război toți au 
năvălit asupra străjilor carthagineze care dormeau duse, fără nici un 
fel de teamă în această privinţă. La început, s-au auzit gemetele şi 
horcăielile muribunzilor, apoi, deodată, toată lumea s-a trezit din 
somn, stîrnindu-se învălmăşeală şi zarvă, pentru că nimeni nu ştia 
care e pricina. În cele din urmă, trezindu-se unii pe alţii s-a aflat 

totul. Atunci fiecare strigă pentru sine : „La arme! la arme! Duş- 
manul e în cetăţuie şi străjile sînt măcelărite“. 

Romanii ar fi fost nimiciţi 34, nefiind deopotrivă cu ei în număr, 
dacă tovarăşii lor, care se găseau dincolo de cetățuie, n-ar fi scos 
şi ei la rîndu-le strigăte — fără însă să se ştie de unde vin — şi 
dacă n-ar fi zădărnicit orice împotrivire din partea împresuraţilor, 
deoarece învălmăşeala iscată în timpul nopţii făcuse să crească şi 
mai mult zăpăceala. De aceea, carthaginezii, îngroziţi, de parcă ar 
fi mişunat duşmanii în cetăţuie, lăsînd baltă şi luptă şi tot se refu- 
giază în cealaltă cetăţuie (căci erau două şi nu la mare depărtare 
una de alta). Locuitorii îşi aveau oraşul aşezat tocmai la mijloc, 
de parcă chiar el însuşi ar fi fost preţul biruinţei ; în fiecare zi 
se încingeau uşoare lupte între potrivnicii instalaţi în cele două 
cetățui. Q. Pleminius comanda cetăţuia romană, iar Hamilcar, pe 
cea punică. Amiîndouă taberele îşi măreau efectivele trupelor, 
chemîndu-şi în sprijin rezervele din locurile apropiate 3%. În cele 
din urmă veni chiar Hannibal ; romanii n-ar fi fost în stare să i se 
împotrivească Punului dacă norodul locrienilor, deznădăjduit şi 
revoltat la culme de trufia şi lăcomia carthaginezilor, nu s-ar fi 
dat de partea romanilor. 


VII Scipio, cînd i s-a adus la cunoştinţă că la Locri situaţia 
a ajuns într-o cumpănă şi mai grea şi că chiar Hannibal se în- 
dreaptă într-acolo, pentru ca garnizoana romană să nu fie ame- 
ninţată de vreo primejdie, deoarece pentru ea nu era lesne să se 
retragă de acolo, după ce îl lăsă la Messana pe fratele său 
L. Scipio cu gamizoana, îndată ce simţi că marea e în reflux, îşi 
trimite flota la Locri ; navigația pe mare îi fu prielnică, făcîn- 
du-se în bune condiţii. 

Şi Hannibal trimiţind înainte o ştafetă de la rîul Bulotus 3 — 
această apă nu e departe de oraşul Locri — pentru a le da de 
ştire că „în zori de zi, în vreme ce trupele sale se vor măsura în 
luptă cu cea mai mare străşnicie cu romanii şi cu locrienii, el va 
ataca prin surprindere oraşul din spate, atunci cînd toţi vor fi 
cu atenţia încordată înspre învălmăşeala de acolo“. Însă cum la 
răsăritul soarelui Hannibal găsi lupta începută, nu voi să se 
închidă nici în cetăţuie, deoarece numeroasa sa oaste nici n-ar 
fi încăput într-un loc atît de strimt şi nici nu adusese scări cu 
care să se urce pe ziduri. 

Aruncînd poverile claie peste grămadă, după ce-şi rîndui linia 
de bătaie nu departe de zidurile 'cetăţii în văzul lumii, ca să insufle 

groaza în vrăjmaşi, Hannibal, însoţit de călăreţii numizi şi în 
vreme ce se pregătesc scările şi toate celelalte mijloace de care 
era nevoie la asalt, galopează în jurul oraşului pentru a-şi da 
seama cu ochii lui prin ce parte să dezlănţuie cel mai bine 
atacul. Înaintînd pînă la zid, Hannibal a fost lovit de un scor- 
pion 37, care se găsea din întîmplare în vecinătatea lui şi, înfri- 
coşat de această lovitură atît de primejdioasă, după ce a poruncit 
să se sune retragerea, şi-a întocmit tabăra mai departe de o 
aruncătură de suliță. 

Cu citeva ceasuri înainte de scăpătatul soarelui se apropie de 
Locri şi flota romană, venind de la Messana; toţi ostaşii fură 
debarcaţi de pe vase şi înainte de apusul soarelui trupele romane 
intrară în oraş. 

A doua zi punii din cetăţuie începură lupta. Hannibal tocmai 
se apropia de ziduri cu scările şi toate celelalte mijloace pregătite 
în vederea asaltului, cînd deodată romanii se năpustiră pe partea 
deschisă asupra lui, căruia nici prin gînd nu-i trecea să se teamă 
de aşa ceva. Cu prilejul acestui neaşteptat atac, romanii doboriră 
vreo două sute de puni. Cînd Hannibal băgă de seamă că e de 
faţă şi Scipio, se retrase în tabără, iar după ce trimise o ştafetă 
la cei ce erau în cetăţuie ca să le dea de ştire să-şi poarte singuri 
de grijă, ridică tabăra în cursul nopţii şi plecă de acolo. La rîndul 
lor şi punii care se găseau în cetăţuie, după ce au pus foc caselor 
pe care le ocupaseră, pentru ca această învălmăşeală să-i ţină în 
loc pe duşmani, ajunseră din urmă coloanele alor lor în marş, 
pînă la căderea nopţii, mai mult fugind decît mărşăluind. 


VIII Cînd Scipio văzu şi cetăţuia părăsită de vrăjmași şi 
tabăra % lor goală, convocîndu-i pe locrieni la adunare, le aduse 
grele învinuiri pentru trădarea lor. Pe capi îi pedepsi cu moartea, 
dăruind averile lor căpeteniilor celeilalte facţiuni, pentru credinţa 
lor nestrămutată faţă de romani. Scipio declară că nici nu acordă, 
nici nu ia ceva cetăţii Locri: „să-şi trimită soli la senat. Locrienii 
vor avea parte de soarta pe care senatul va găsi de cuviinţă că 
o merită. Dînsul ştie bine că deşi locrienii i-au pricinuit poporului 
roman neajunsuri, o dată supuşi romanilor, oricît de mîniaţi ar fi 
aceştia împotriva lor se vor bucura de o situaţie mai bună decît 
aceea pe care au avut-o sub prietenii lor carthaginezi“. 

Scipio, lăsîndu-l pe legatul său Pleminius şi garnizoana care 
cucerise cetăţuia pentru apărarea orașului, trecu la Messana cu 
trupele cu care venise. 

După trădarea romanilor de către locrieni, aceştia fuseseră 
trataţi de carthaginezi cu atîta tiranie şi cruzime, încît neîn- 
semnatele jigniri din partea romanilor le-ar fi putut îndura nu 
numai cu suflet împăcat, dar aproape cu plăcere. Cu toate acestea, 
„Pleminius îl întrecu în această privinţă atît de mult pe Hamilcar, 
comandantul garnizoanei punice, şi la rîndu-le şi ostaşii romani din 
trupele însărcinate acum cu paza orașului într-atît i-au depășit 
pe puni prin fărădelegi şi hrăpăreţie, încît păreau că s-au luat 
la întrecere cu vrăjmaşul nu prin arme, ci prin urîte apucături. 
Atît de către comandant, cît şi de către ostaşii săi n-au fost lă- 
sate deoparte față de orăşeni nici unul din toate acele mijloace 
care fac ca puterea asupritorului să fie urîtă de cel asuprit. Au 
săvârşit tot felul de cumplite silnicii faţă de trupurile orășenilor 
înşişi, de soțiile şi de copiii lor. În lăcomia lor nu s-au stăpînit 
nici măcar de la jefuirea templelor, iar între numeroase alte 
temple au pîngărit şi sfîntul locaş al Proserpinei, însuşindu-şi 
tezaurul ei, care de-a lungul veacurilor nu fusese atins de cineva, 
în afară de Pyrrhus, despre care.se spune că după ce l-a prădat, 
totuşi a adus înapoi tezaurul răpit, ispăşind cumplit pentru acest 
sacrilegiu. De aceea, aşa cum mai înainte din vasele regeşti sfă- 
rîmate într-un naufragiu nu se putuse transporta nimic pe uscat, în 
afară de tezaurul sfînt al zeiţei pe care şi-l însuşiseră, la fel şi 
acum, acelaşi bănet făcu să cadă un nou fel de năpastă pe toţi cei 
ce se atinseseră de el pîngărind templul, deoarece cuprinşi ca de 
o furie turbată s-au năpustit unii asupra altora, comandant asupra 

comandantului şi ostaş asupra tovarăşului său de arme. 


IX Comanda supremă în Locri o avea Pleminius ; o parte din 
trupe erau în subordinea lui, şi anume acelea pe care le adusese 
el însuşi din Rhegium, iar cealaltă parte, în a tribunilor militari. 

Într-o zi, un ostaş de-al lui Pleminius furase o cupă de argint 
din casa unui locuitor locrian şi fugind de păgubaşii care-l urmă- 
reau, ieşi întîmplător în calea tribunilor militari Sergius şi Ma- 
tienus %. După ce din ordinul acestor tribuni i s-a luat ostaşului 
cupa, s-au iscat gîlceavă şi strigăte şi în cele din urmă chiar încăie- 
rare între ostaşii lui Pleminius şi cei ai tribunilor militari, deoarece 
gloata şi zarva creşteau mereu, în măsura în care fiecărei tabere i 
se alăturaseră alţii ca să şi-i sprijine pe ai lor. Pentru că ostașii lui 
Pleminius fură răzbiţi, alergară la âcesta şi-i arătară sîngele și ră- 
nile, bineînţeles nu fără strigăte de revoltă, raportîndu-i că tribunii 
militari au rostit vorbe de ocară chiar şi la adresa lui. Atunci Ple- 

minius, aprins de miînie, ieşi în pripă din casă şi chemînd la sine 
pe tribuni porunceşte să fie despuiaţi şi să se pregătească vergile. 
Pe cînd se pierde oarecare timp cu dezbrăcarea lor — căci tribunii 
se împotriveau cerînd sprijinul tovarășilor lor de arme, — deodată 
s-au năpustit într-acolo din toate locurile numeroşi ostaşi, făloşi 
de proaspăta lor biruință, de parcă s-ar fi strigat să ia repede 
armele împotriva duşmanului ; şi cînd aceştia văzură trupurile 
tribunilor lor militari sfîrtecate de vergi, atunci deodată s-au 
aprins de-o furie şi mai nestăpiînită şi, fără să mai ţină seama 
nici de respectul autorităţii, nici de omenie, dau năvală asupra 
legatului — după ce i-au ciomăgit rău de tot pe lictori 40; apoi, 
pe Pleminius, după ce l-au prins şi l-au despărţit de ai săi, îl 
snopesc crunt ca pe un vrăjmaş, şi mutilîndu-i nasul şi urechile, 
îl lăsă aproape fără viaţă. 

Aducîndu-i-se la cunoştinţă 4! lui Scipio aceste fapte la Mes- 
sana, după cîteva zile plecă la Locri, călătorind pe mare într-o 
hexeră %?, şi după ce ascultă atît plîngerea lui Pleminius, cît şi 
a tribunilor militari, pe cel dintii îl găsi nevinovat şi-l lăsă mai 
departe cu comanda gamizoanei acelei localităţi, în schimb tri- 
bunii fură găsiţi vinovaţi şi aruncaţi în lanţuri; Scipio porunci 
ca aceştia să fie duşi la Roma, la senat, după care se înapoie 
la Messana, iar de acolo la Syracusa. 

Cu toate acestea Pleminius nu-şi stăpîni mînia. Încredinţat 
că jignirile aduse sieşi n-au fost băgate în seamă de Scipio, ci 
tratate cu prea mare uşurinţă, şi că nimeni altul nu -e în măsură 
să judece acest proces decît numai acela care a simţit pe pielea 
lui toată grozăvia, porunci ca tribunii să fie înşfăcaţi şi aduşi 
la el şi deznodîndu-i în bătăi şi aplicîndu-le tot soiul de chinuri 
care nu pot fi îndurate de vreun trup omenesc, îi ucise; mai 
mult, nesăturîndu-se cu pedeapsa pe care le-o dăduse pe cînd 
trăiau, le zvirli şi leșurile nemaiîngropîndu-i. 

Cu aceeaşi cruzime s-a purtat Pleminius și faţă de căpeteniile 
locrienilor despre care auzise că s-au dus la Scipio să i se plingă 
de purtările lui neomenoase; blestemăţiile pe care le săvirşise 
faţă de aliaţi mai înainte, din dezmățate pofte şi din lăcomie, 
aprins în urmă și de pizmă, le-a făcut într-o măsură şi mai mare, 
ajungînd să fie înfierat şi urit nu numai el însuși, ci și coman- 
dantul cel mare. 


X Tocmai se apropia vremea alegerilor [consulare], cînd a 
sosit la Roma o scrisoare din partea consulului P. Licinius 43, în 

care spunea că „şi el şi oastea sa au fost loviți de o grea boală 
şi n-ar ti fost în stare să-i ţină piept de nu s-ar fi abătut şi 
asupra duşmanului aceeaşi groaznică molimă, dacă nu chiar mai 
cumplită ; de aceea, pentru că nu poate veni el însuşi în vederea 
alegerilor, şi dacă senatul găseşte de cuviinţă că e bine aşa, el îl 
numeşte pe Q. Caecilius Metellus dictator pentru prezidarea ale- 
gerilor. Este în interesul republicii ca ostaşii armatei lui Q. Caeci- 
lius 1+ să fie trimişi la vatră ; -de altfel, pentru timpul de faţă nici 
nu e nevoie de ei, deoarece Hannibal şi-a retras trupele sale în 
tabăra de iarnă. Molima s-a încuibat cu atîta furie în rîndurile 
ostaşilor acelui castru, încît dacă nu-i va trimite repede la vatră, 
crede că nici unul din ei nu va mai rămîne în viaţă“. 

Senatul i-a încuviinţat consulului să procedeze cum crede că e 
mai bine în interesul republicii 4. 

În acea vreme Cetatea fu bîntuită deodată de o nouă superstiție 
religioasă, deoarece în acel an căzuseră pietre din cer în nume- 
roase rînduri ; cercetîndu-se Cărţile sybilline, s-a găsit acolo scrise 
acestea : „Dacă veni-va vreodată cu război pe pămîntul Italiei un 
vrăjmaş zămislit pe alte tărîmuri, el va putea fi biruit şi alungat 
din Italia numai dacă zeiţa Mater Idaea va fi adusă la Roma din 
Pessinunt“ 4, 

Aceste stihuri descoperite de preoţii decemviri i-au zguduit 
cu atît mai mult pe: senatori, cu cît şi solia care mersese cu ofran- 
dele la Delphi a adus la cunoştinţă că în vreme ce chiar ei săvir- 
şeau sacrificiile în cinstea lui Apollo Pythicul, măruntaiele au fost 
prielnice, jertfa fiind primită, iar oracolul de la Delphi le-a răspuns : 
„poporul roman bucura-se-va de o biruinţă cu mult mai mare 
decît aceea din ale cărei trofee le-au adus ofrandele“. La noianul 
de fapte care duceau către aceeaşi nădejde ei alăturau şi pe aceea 
că P. Scipio ceruse pentru sine provincia Africa, de parcă sufletul 
său ar fi presimţit sfîrşitul războiului punic. De aceea, pentru a 
împlini cît mai degrabă vrerea ursitei şi pentru a izbindi cît mai 
repede, cîştigînd acea biruință pe care o prevestiseră prorocirile 
şi oracolele 47, toată lumea nu se frămînta şi nu cugeta la altceva 
decît în ce chip trebuie transportată zeița Mater Idaea la Roma. 


XI Poporul roman nu avea în Asia nici o cetate aliată; totuşi 
oamenii şi-au adus aminte că „şi zeul Aesculapios 18 fusese chemat 
cîndva din Grecia pentru însănătoşirea poporului roman, deşi 
Grecia nu era legată prin nici un tratat de alianță cu republica. 
În afară de acest fapt, începuseră oarecare legături de prietenie 
cu regele Attalus, în vederea purtării în comun a războiului îm- 

potriva lui Filip; de bună seamă, acel rege va face ceva după 
puterile sale pentru poporul roman“. Atunci se hotărî să se trimită 
la Attalus o solie alcătuită din M. Valerius Laevinus, care fusese 
consul în două rînduri 5 şi purtase şi războiul în Grecia, M. Caeci- 
lius Metellus 51, fost praetor, Ser. Sulpicius Galba 52, fost edil, şi 
doi foşti quaestori, Cn. Tremellius Flaccus şi M. Valerius Falto. 

Decretară pentru ei cinci vase cu cîte cinci rînduri de visle, 
pentru ca, reprezentind cu cinste demnitatea poporului roman, să 
se ducă pe acele tărîmuri la noroadele cărora poporul roman voia 
le facă cunoscută măreţia numelui său. 

Împuterniciții romani îndreptîndu-se către Asia, după ce au 
debarcat mai întîi la Delphi, s-au dus la oracol ca să-l întrebe: 
„plini-se-va nădejdea pe care le-o proroceşte lor şi poporului ro- 
man, în scopul căreia fuseseră trimişi din patrie ?“ 

Se spune că oracolul le-a răspuns astfel: „Ceea ce caută ro- 
manii dobîndi-vor numai prin mijlocirea regelui Attalus. După ce 
vor transporta zeița la Roma, să aibă grijă ca să i se dea ospeţia 
cuvenită de către acela care e cel mai vrednic bărbat din Roma“. 

Solii se duseră apoi la regele Pergamului. Acesta îi primi cum 
se cuvine pe împuterniciţi şi-i conduse la Pessinunt, în Phrygia, 
şi-i pofti să transporte la Roma piatra sfîntă despre care locui- 
torii de acolo spuneau că e mama zeilor. 

M. Valerius Falto, trimis înainte de ceilalți împuterniciţi la 
Roma, dădu de ştire că. vine zeiţa, de aceea „trebuie căutat cel 
mai vrednic om din cetate, care să-i acorde zeiţei ospeţie după 
rînduielile religioase“. 

Q. Caecilius Metellus a fost numit de consulul aflat în 
Bruttium dictator pentru prezidarea alegerilor, iar armata sa a 
fost trimisă la vatră; comandant al cavaleriei fu desemnat 
L. Veturius Philo. Fură aleşi consuli M. Cornelius Cethegus5* 
şi P. Sempronius Tuditanus 54, acesta în lipsă, deoarece se găsea 
în Grecia, provincia sa. După aceasta fură aleşi praetori Ti. Clau- 
dius Nero, M. Marcius Ralla, L.. Scribonius Libo, M. Pomponius 
Matho %. 

După terminarea alegerilor, dictatorul a ieşit din magistratură. 

S-au celebrat jocurile romane 5% din nou în trei rînduri, iar 
cele plebeie de şapte ori; erau atunci edili curuli fraţii Cn. şi 
L. Cornelius Lentulus ; Lucius conducea provincia Hispania ; el 
a fost ales în lipsă, şi tot în lipsă şi-a îndeplinit şi funcţia. 

Edili ai plebei au fost Ti. Claudius Asellus şi M. lunius Pennus. 
Marcus Marcellus a sfinţit în cursul acelui an templul .Virtuţii de 


https://biblioteca-digitala.ro 


588 TITUS LIVIUS 


lîngă poarta Capena, după 17 ani de cînd tatăl său îl făgăduise la 
Clastidium 5, în Gallia, cu prilejul celui dintii consulat al său. 

Tot în acel an s-a stins din viaţă şi flaminul lui Marte, 
M. Aemilius Regillus. 


XII Războiul din Grecia a fost lăsat de romani deoparte 
vreme de doi ani. De aceea aetolienii, văzîndu-se părăsiţi de ro- 
mani, care erau singura lor nădejde şi sprijin, fură nevoiţi să 
ceară şi să primească condiţiile pe care li le-a impus Filip pentru 
încheierea păcii. Dacă Filip nu s-ar fi zorit din răsputeri să 
încheie acea pace şi dacă ar fi continuat războiul cu aetolienii, 
l-ar fi nimicit proconsulul P. Sempronius trimis ca înlocuitor la 
comandă al lui Sulpicius, în fruntea a zece mii de pedestraşi, o 
mie de călăreţi şi 35 de vase rostrate, de bună seamă, un ajutor 
destul de însemnat, care ar fi atîrnat greu în cumpănă de partea 
aliaţilor romanilor. 

Abia se făcuse pace, cînd o ştafetă îi dădu de ştire regelui 
că romanii au sosit la Dyrrachium şi că parthinii şi alte neamuri 
megieşe s-au răzvrătit, în nădejdea schimbării situaţiei, şi că 
Dimallum 58 este împresurat. Romanii se îndreptaseră acolo, în loc 
să le acorde aetolienilor sprijinul pentru care fuseseră trimişi, 
deoarece erau îndiîrjiți că Aetolia făcuse pace cu regele Macedo- 
niei fără încuviințarea Romei, în disprețul alianţei încheiate cu 
romanii. 

Cînd Filip a auzit toate acestea, pentru ca să nu se ivească 
răscoale şi mai mari în sînul neamurilor învecinate, se îndreaptă 
în marș forțat către Apollonia, unde se retrăsese Sempronius 
după ce l-a trimis în Aetolia pe legatul său Laetorius cu o parte 
din trupe şi cu 15 vase, pentru a-şi da seama de situaţie şi dacă 
are putinţa, să tulbure pacea. 

Filip pustii ogoarele Apolloniei şi înaintînd cu oastea sa pînă 
în preajma orașului, dădu romanilor prilej de a se măsura cu el. 
Dar cînd băgă de seamă că Sempronius stă liniştit la adăpostul 
zidurilor, Filip — nebizuindu-se îndeajuns pe forţele sale ca să 
poată asalta Apollonia, dar fiind totodată şi dornic să încheie 
pace cu romanii dacă ar putea, aşa cum făcuse cu aetolienii, iar 
dacă nu, măcar să încheie armistițiu — se retrase în regatul său, 
fără să mai aţiţe prea mult spiritele printr-o nouă bătălie. 

În aceeaşi vreme epiroții, scîrbiți de un război atît de înde- 
lungat, după ce au căutat să capete încuviințarea din partea ro- 
manilor, trimiseră la Filip soli pentru încheierea unei păci co- 

mune, declarindu-i că ei sînt pe deplin convinşi că această pace 
se va încheia dacă regele macedonean va veni la întrevederea 
cu P. Sempronius, comandantul suprem al romanilor. 

Şi regele lesne se învoi ca să treacă în Epir (căci într-adevăr 
şi el dorea în sinea sa pacea). Phoenice5 este un oraş în Epir. 
Acolo regele a avut mai întîi o convorbire cu Aeropus şi cu 
Darda şi cu Filip, mai marii epiroților; şi în urmă are loc şi 
întilnirea cu P. Sempronius. La întrevedere au luat parte şi 
Amynander, regele athamanilor, şi alți magistrați ai epiroților şi 
acarnanienilor. Mai întîi luă cuvîntul Filip, mai marele epiroţilor, 
care ceru în acelaşi timp şi regelui şi comandantului romanilor 
să curme războiul de hatîrul epiroţilor. P. Sempronius a precizat 
în condiţiile de pace ca „parthinii, şi Dimallum, şi Bargullum €, 
şi Fugenium Si, să aparţină romanilor, iar Atintania să fie alipită 
Macedoniei, dacă în urma trimiterii de soli la Roma va căpăta 
în această privință încuviinţare din partea senatului“. Deoarece 
s-au înţeles să încheie pace cu aceste condiţii, de partea regelui 
Filip "au subscris Prusias, regele Bithyniei, acheiii, beoţienii, 
thessalienii, acarnanienii, epiroţii ; din partea romanilor, iliii, re- 
gele Attalus, Pleuratus ?, Nabis 6%, tiranul Lacedemoniei, eleii, 
messenienii şi atenienii. Toate acestea au fost scrise şi consem- 
nate ; s-a încheiat și un armistițiu de două luni, în care răstimp 
să se trimită împuterniciţi la Roma, pentru ca poporul roman să 
aprobe pacea cu aceste condiţii. Toate triburile romane încu- 
viinţară pacea, deoarece toți cetăţenii, avînd atenţia încordată 
numai către războiul din Africa, erau dornici să fie despovăraţi 
pentru momentul de faţă de toate celelalte războaie. După ce 
S-a încheiat pacea, P. Sempronius s-a dus la Roma ca să-şi ia 
consulatul în primire. 


XIII În vremea consulilor M. Cornelius şi P. Sempronius! 
(ne găsim acum în al cincisprezecelea an de război punic), lui 
Cornelius i s-a decretat Etruria împreună cu vechea armată, 
lui Sempronius — Bruttium şi înrolarea de noi legiuni; în ce 
priveşte praetorii, lui M. Marcius i-a căzut la sorţi jurisdicţia 
urbană, lui L. Scribonius Libo — cea asupra străinilor şi pe de- 
asupra şi Gallia, lui M. Pomponius Matho — Sicilia, iar lui 
Ti. Claudius Nero — Sardinia. 

Lui P. Scipio i s-a prelungit comanda pe încă un an, împre- 
ună cu aceeaşi armată şi aceeaşi flotă pe care o avea; la fel s-a 
mai decretat ca P. Licinius să primească două legiuni pentru 

campania din Bruttium, cîtă vreme consulul va găsi cu cale că 
vămînerea lui Licinius cu armata în acea provincie e în interesul 
republicii. Li s-a prelungit comanda şi lui M. Livius şi lui Sp. Lu- 
cretius, cu cîte două legiuni, cu care apăraseră Gallia împotriva 
lui Mago, precum şi lui Cn. Octavius ca, după ce va preda lui 
Ti. Claudius Sardinia şi legiunea, să supravegheze cu 40 de vase 
lungi litoralul maritim al ținutului pe care îl va hotărî senatul. 

S-a mai decretat praetorului M. Sempronius resturile armatei % 
de la Cannae cantonată în Sicilia, precum şi alte două legiuni; 
„T. Quinctius % să ia în primire Tarentum, C. Hostilius Tubulus 
— Capua, amîndoi în calitate de propraetori, fiecare cu vechea 
garnizoană, ca şi în anul trecut“. 

S-a făcut propunerea şi s-a votat în adunarea poporului în pri- 
vinţa comandamentului din Hispania, hotărîndu-se să se trimită 
în acea provincie doi proconsuli, pe aceia pe care îi vrea poporul. 
Toate triburile au încuviinţat ca aceiaşi proconsuli care avuseseră 
această provincie anul trecut, adică L. Cornelius Lentulus şi 
L. Manlius Acidinus, să-şi păstreze comenzile tot acolo. 

Consulii au hotărît să facă recrutarea oamenilor pentru forma- 
rea de noi legiuni împotriva bruttiilor şi completări pentru cele- 
lalte armate (căci în felul acesta suna ordinul dat de senat). 


XIV Deşi Africa % nu fusese încă decretată pe faţă ca pro- 
vincie, senatul ferindu-se, cred, ca să nu ştie dinainte carthagi- 
nezii această măsură luată, totuşi întreaga cetate romană era 
însufleţită de nădejdea că în acel an se vor desfăşura în Africa 
operaţii militare şi că tot acolo se va pune capăt războiului punic. 
Această convingere le umpluse sufletele de superstiții ; toată lu- 
mea era aplecată să aducă la cunoştinţă semnele şi arătările şi să 
le dea crezămînt. Din această pricină se anunțau tot mai multe 
minuni : „S-au văzut doi sori, iar în timpul nopţii s-a făcut mai 
muliă vreme lumină ; la Setia s-a văzut o dîră luminoasă pornind 
de la soare-răsare şi mergînd pînă la apusul lui; la Tarracina şi 
poarta şi zidul au fost lovite în mai multe locuri de trăsnete; în 
templul Junonei Sospita din Lanuvium s-a auzit un zgomot îngro- 
zitor ca de tunet“. 

În urma acelor.semne şi arătări s-au hotărît rugăciuni publice 
vreme de o zi, pentru ispăşire, precum şi sacrificii de nouă zile, 
pentru că a plouat cu pietre din cer. S-a mai adăugat la toate 
acestea şi grija pentru primirea zeiţei Mater Idaea, despre care, în 
afară de faptul că unul din soli, M. Valerius, venit mai înainte, 

dăduse de veste că va sosi în curînd, mai venise după el o nouă 
ştafetă cu ştirea că zeiţa se şi găseşte în Tarracina. 

În schimb, senatul se frămînta pentru o grijă nu de mică în- 
semnătate : „cine e cel mai vrednic bărbat din cetate ?“ De bună 
seamă, fiecare rîvnea pentru sine nimbii unei asemenea alegeri 
mai presus de orice comandă sau de vreo demnitate încredinţată 
fie prin hotărîrea senatului, fie prin votul poporului. Într-adevăr, 
poporul l-a socotit cel mai vrednic bărbat din toată Cetatea pe 
P. Scipio, fiul acelui Cneius care căzuse în Hispania, un tînăr care 
nu fusese nici măcar quaestor %. 

Pe ce virtuţi s-au întemeiat cînd l-au judecat pe Scipio atit 
de vrednic, eu aș arăta cu plăcere urmaşilor care e părerea mea, 
dacă aş găsi acest fapt amintit de vreunul din scriitorii apropiaţi 
ai acelor timpuri, însă nu sprijinindu-mă pe presupuneri asupra 
unui fapt învăluit în negura vremurilor trecute. 

P. Cornelius a primit poruncă să iasă în întîmpinarea zeiţei 
Mater Idaea la Ostia împreună cu întregul alai al matroanelor ro- 
mane şi el să primească zeița din corabie şi, ducînd-o pe sus 
pînă la usoat, s-o încredinţeze matroanelor ca s-o ducă la Roma. 
După ce corabia s-a apropiat de gurile fluviului Tibru, aşa cum 
fusese porunca, Scipio navigînd pe mare pe o navă, a primit zeiţa 
din braţele preoţilor 70 şi a aşezat-o pe pămînt. De la el au luat-o 
în primire cele mai de seamă matroane din cetate, dintre care cel 
mai vestit nume e mai ales acela al unei femei, Claudia Quintia. 
Faima ei, îndoielnică mai înainte, după cît umblau vorbele, în 
urma acestui serviciu religios i s-a schimbat în întregime, această 
matroană căpătînd un renume fără seamăn în ce priveşte cinstea, 

Matroanele trecură zeiţa din mînă în mînă, mergînd înşiruite 
în alai, în vreme ce toţi cetăţenii, îmbulzindu-se pe uliţi, le ieşiră 
în întîmpinare ; pe uliţa pe unde era purtată zeiţa fiecare lo- 
cuitor îşi așeză în faţa porţilor casei căţui cu tămiie, pe care 
aprinzînd-o, rugau pe Mater Idaea să intre în cetatea romană hă- 
răzindu-le toată vrerea de bine şi toată ocrotirea ; au dus zeiţa 
în templul Victoriei de pe Palatin, în ziua din ajunul idelor lui 
aprilie 71, care de atunci a rămas zi de sărbătoare. Norodul, în 
nesfîrşite cete, i-a adus prinosuri zeiţei pe Palatin. Cu acest pri- 
lej s-a dat un lectisternium şi s-au celebrat jocurile numite Me- 
galense. 


XV În vreme ce se discuta în senat despre completările le- 
giunilor din provincii, unii senatori au aruncat vorba că e vremea 

ca situaţia acelor cetăţi italice care au avut purtări îndoielnice. 
față de romani în împrejurări grele şi au fost cîtăva vreme to- 
lerate, acum, după ce s-a scăpat în sfîrșit de teamă datorită mi- 
lostivirii zeilor, să nu mai poată fi îndurată; senatul, surprins, 
ceru lămuriri, şi atunci aceştia au adăugat că cele 12 colonii la- 
tine vare refuzaseră să le dea ostaşi lui Q. Fabius şi lui Q. Ful- 
vius, se bucură de aproape şase ani de scutire de serviciul mili- 
tar, ca o cinste şi o răsplată deosebită, cu toate că în aceeași 
vreme aliaţii cei mai ascultători şi mai vrednici, datorită tocmai 
credinţei şi supunerii lor față de poporul roman, au fost sleiţi 
prin neîntreruptele înrolări sub drapel în tot cursul acestor ani. 
Aceste vorbe făcură să se împrospăteze nu mai puţin în amintire o 
situaţie aproape uitată, care stîrni mînia senatorilor. De aceea 
senatul, nemaiputînd aştepta ca consulii să facă darea de seamă 
senatului în această privinţă 72, hotărî să fie chemate de consuli 
la Roma cîte zece căpetenii, din Nepete, Sutrium, Ardea, Cales, 
Alba, Carseoli, Sora, Suessa, Circeii, Narnia, Interamna — căci 
acestea erau coloniile în cauză — ca „să li se dea ordin ca fiecare 
din aceste colonii să pună la dispoziţia poporului roman efective 
îndoite față de contingentele cele mai mari pe care le dăduseră 
de cînd vrăjmaşul se găsea în talia, precum şi cîte 120 de călă- 
reţi de fiecare colonie ; dacă cumva nu sînt în stare să completeze 
acest număr de călăreţi, atunci li se îngăduie să dea cîte trei pe- 
destraşi în locul unui călăreț. Pedestraşii şi călăreţii să fie strînși 
din pîndurile oamenilor celor mai avuţi şi să fie trimişi în afara 
hotarelor Italiei, ori unde va fi nevoie de completări ; dacă cumva 
unii din ei refuză, atunci senatul roman găseşte de cuviinţă să-i 
reţină pe mai marii acelor colonii, precum şi pe împuterniciţii 
acestora şi, dacă vor cere, să li se dea ascultare în senat, să nu 
li se îngăduie înainte de a îndeplini poruncile; în afară de 
aceasta se poruncește şi se pretinde acestor colonii plata unui 
impozit 73 de unul la o mie de aşi; în fiecare an să se facă re- 
censămiîntul în acele colonii după îndrumările date de censorii 
romani care hotăriseră să li se aplice aceeaşi formulă 7+ ca şi pen- 
tru cetățenii romani, iar listele să fie aduse la Roma de către cen- 
sorii coloniilor, cărora să li se ia jurămîntul, înainte de a-şi părăsi 
dregătoria“, 

Potrivit acestui senatus-consultum, fură chemaţi la Roma dem- 
nitarii acelor colonii precum şi fruntașii lor, cărora consulii le-au 
poruncit să dea trupe şi să plătească impozitul; aceştia însă au 
început tot mai mult să refuze, să se tînguiască şi să strige spu- 

nînd că nu pot strînge atîtea trupe ; „totuşi, se vor strădui să dea 
măcar impozitul în bani, dacă li se ordonă să achite numai dările 
obişnuite ; îi roagă fierbinte să li se îngăduie a se duce la senatul 
lor, pentru a-i îndupleca prin rugăminţi. Dînşii n-au săvîrşit nici 
un rău pentru a fi sortiţi să piară ; dar chiar dacă sînt nevoiţi să-şi 
dea viaţa, nici vina lor, nici mînia poporului roman nu sînt în 
măsură să-i silească să dea mai mulţi ostaşi decît au“. 

Consulii, arătîndu-se neînduplecaţi, poruncesc împuterniciţilor 
coloniilor să rămînă la Roma, iar magistraţii lor să se ducă acasă 
şi să recruteze oamenii ; „dacă nu vor aduce toate trupele care 
li s-a poruncit, nici unul din ei nu se va putea înfăţişa în senat“. 

În chipul acesta li s-a retezat orice nădejde de a se prezenta 
în senat şi de a-i adresa rugăminţi; în cele 12 colonii înrolarea 
la oaste 75 s-a făcut fără nici o greutate, numărul de tineri recru- 
taţi fiind acum mărit, datorită îndelungatei scutiri de serviciul 
militar, 76 


XVI De asemenea”? a fost adusă la cunoştinţă 79 de M. Vale- 
rius Laevinus şi o altă situaţie, de altminteri la fel aproape ne- 
băgată în seamă vreme îndelungată şi trecută sub tăcere. Acesta 
spuse că „e drept să se restituie sumele de bani strînse de la par- 
ticulari de el şi de M. Claudius 7%, cînd erau consuli; nimeni nu 
trebuie să se mire că datoriile contractate pentru stat constituie 
grija sa de căpetenie ; căci în afară de-faptul că această chesti- 
une îl priveşte anume pe consulul acelui an, în care s-a strîns 
împrumutul, chiar din îndemnul lui s-a pornit la facerea acestui 
împrumut, atunci cînd tezaurul era secătuit, iar poporul nu era 
în stare să achite banii pentru dăjdii“. 

Pomenirea acestor lucruri a fost plăcută senatorilor, de aceea 
ei au dat un decret potrivit căruia consulii au hotărît <a plata 
acelor bani să se facă în trei rate: cea dintii să fie achitată 
chiar sub consulii acelui an; celelalte două, sub consulii 
din al treilea şi al cincilea an. 

Apoi însă toate celelalte griji fură lăsate deoparte, covirşite de 
ivirea uneia singure, după ce năpasta locrienilor, care nu fusese 
cunoscută pînă în acea zi, fu pretutindeni răspîndită în urma 
sosirii solilor lor. Stîrnise mînia tuturor nu atît vina lui Plemi- 
nius, cît părtinirea sau nepăsarea lui Scipio față de acesta, 

Zece soli ai locrienilor în zdrenţe şi într-un hal făr-de hal se 
înfăţişează consulilor care şedeau în Comitium, şi întinzînd ramuri 
de măslin, semnul celor ce vin să se roage pentr ceva, după cum 

e obiceiul la greci, locrienii se prosternară la pămînt în faţa tri- 
bunei consulare 8%, jeluindu-se şi scoțind strigăte; cînd consulii 
i-au întrebat cine sînt, ei au răspuns că sînt locrieni şi că din 
partea legatului Q. Pleminius şi a ostaşilor romani au pătimit atîta 
urgie, cîtă poporul roman n-ar vrea să îndure nici măcar cartha- 
ginezii ; „ei îi roagă pe consuli să le dea putinţa să se înfăţişeze 


ce 


senatului, pentru a-şi jelui amara lor obidă“. 


XVII Dindu-li-se voie să-şi spună în senat păsul, cel mai 
vârstnic dintre ei rosti următoarele : 

„Eu ştiu, senatori, că voi, pentru a vă da seama pe de-a în- 
tregul cît cîntăresc în ochii voştri plîngerile noastre, se cuvine să 
cunoaşteţi totul în amănunt: şi în ce chip au fost predaţi locrienii 
lui Hannibal, şi în ce fel am revenit sub ascultarea voastră, în 
urma alungării lui Hannibal. Căci dacă v-aţi da seama că vina 
trădării nu trebuie să cadă asupra întregului nostru norod, iar 
reîntoarcerea noastră sub ascultarea voastră se învederează a fi 
înfăptuită nu numai prin strădaniile şi vitejia voastră, ci şi prin 
vrerea noastră, atunci v-aţi indigna de faptul că nişte aliaţi vred- 
nici şi credincioşi pătimesc nedreptăţi atît de înjositoare din 
partea legatului şi ostaşilor lui ! 

Dar eu socot că pentru cercetarea ambelor noastre acţiuni 
de rupere a relaţiilor cu voi, trebuie să ne păsuiţi pentru un alt 
prilej, pentru două temeiuri: mai întîi, pentru a se discuta în 
faţa lui Scipio, care a luat în primire supunerea cetăţii Locri, 
deoarece el e martorul cel mai îndreptăţit al tuturor faptelor noas- 
tre şi bune, şi rele; al doilea, că noi, oricine am fi, nu s-ar fi 
cuvenit să pătimim cele ce am pătimit. 

Noi nu putem tăgădui, senatori, că atunci cînd aveam în ce- 
tăţuia noastră garnizoana carthaginezilor noi am îndurat multe 
grozăvii şi ticăloşii de pe urma lui Hamilcar, comandantul garmni- 
zoanei, ca şi din partea numizilor şi a africanilor. Dar cît de 
departe sînt aceste suferinţe în comparaţie cu cele ce pătimim 
azi! Îngăduiţi-mi, vă rog, senatori, să daţi ascultare la cele ce 
vă voi spune, în pofida vrerii mele : 

Acum, întregul neam omenesc se găseşte la o răscruce: dacă 
pe voi trebuie să vă vadă cîrmuitorii întregii lumi, sau pe cartha- 
ginezi | Dacă s-ar cuveni să preţuim puterea romană sau pe 
cea carthagineză după cele pe câre noi locrienii le-am suferit atit 
din partea punilor cît şi de pe urma celor pe care le suferim acum 
din partea garnizoanei voastre, mai mult ca niciodată, noi toţi 

i-am dori pe puni stăpîni în locul vostru. Şi totuşi, daţi-vă seama 
de ce simțăminte sînt însufleţiţi locrienii faţă de voi: deşi îndu- 
rasem samavolnicii şi neajunsuri cu mult mai mici din partea 
carthaginezilor, noi ne-am căutat adăpost la comandantul vostru. 
Cu toate că noi îndurăm din partea garnizoanei voastre lovituri 
mai cumplite ca din partea dusnanului, totuşi noi nu ne-am în- 
dreptaf plîngerile altundeva, decît numai vouă. De aceea sau voi 
veţi lua seama cu bunăvoință la faptul că pierzania noastră a 
fost pecetluită, senatori, sau nu ne mai rămîne să mai cerem 
nimic, nici măcar zeilor nemuritori ! 

Legatul Q. Pleminius a fost trimis în fruntea unei garnizoane 
ca să ia în primire Locri de la carthaginezi, şi această garnizoană 
a rămas pe loc cu el. Senatori, acest legat al vostru — numai 
cumplita “năpastă mă însufleţeşte să vă vorbesc nestingherit — nu 
are în fiinţa lui nimic de om, în afară de trăsături şi chip, şi nici 
de cetăţean roman, în afară de port, veşminte şi graiul latinesc; 
încolo e un blestemat şi o fiară îngrozitoare, întocmai cu acei 
monştri pe care legendele le-au plăzmuit că au fost zămisliţi cîndva 
de adîncurile mării pentru pierzania navigatorilor, acolo unde noi 
sîntem despărțiți de Sicilia 51. Şi dacă numai el personal s-ar 
mulțumi să-şi sature pofta de fărădelegi şi setea de înavuţire pe 
spinarea aliaților voştri, şi totuşi am umple cu puterea răbdării 
noastre chiar adinca genune de -acolo! 

Adevărul e că toţi centurionii şi ostaşii voştri au devenit acum 
pleminieni — atît de mult s-a străduit legatul vostru să-i fie îm- 
părtăşit dezmăţul şi necinstea şi de alţii! Toţi fură, jefuiesc, cio- 
măgesc, rănesc, ucid; necinstesc matroane, prihănesc fecioare, 
smulg din braţele părinţilor băieţandrii ; zilnic ni-e cucerit oraşul 
nostru, zilnic ni-e prădat; zi şi noapte, pretutindeni, răsună va- 
ietele femeilor și copiilor, care ne sînt răpiți şi duși cu ei! Cine 
ar putea şti totul ar rămîne uluit, fie cum de mai putem înduru 
atitea, fie cum de nu s-au săturat încă de atitea ticăloşii acei care 
ni le fac. Nici eu nu sînt în stare să depăn firul pînă la capăt. 
şi e trudnic şi pentru voi să daţi ascultare celor ce am pătimit noi 
fiecare în parte; de aceea, îndeobşte, le voi destăinui pe toate. 
Dar vă declar că în Locri nu există casă, nu există fiinţă ome- 
nească care să nu fi fost victima samavolniciilor ; vă declar că n-a 
existat soi de tărădelegi, de pofte mîrşave, de jafuri care să fi fost 
trecute cu vederea asupra vreunuia din cei care au fost în stare 
să le îndure! Cu greu cugetul nostru se împacă cu gîndul care 
din cele două stări e mai cumplită penlru o cetate :"aceea în care 

vrăjmaşul a cucerit oraşul prin război, sau aceea în care un fioros 
tiran l-a năruit prin forţa armelor! Noi am pătimit şi pătimim, 
senatori, în cel mai înalt grad toate năpăstuirile pe care le în- 
dură oraşele cucerite ! Toate fărădelegile pe care le săvirşesc cei 
mai sîngeroşi şi mai pîngăritori tirani asupra cetăţenilor lor prigo- 
niţi, le-a dezlănţuit Pleminius asupra noastră, asupra copiilor noş- 
tri şi asupra soțiilor noastre ! 


XVIII Mai e un fapt pe care am voi, senatori, anume să vi-l 
destăinuim şi în privinţa căruia, pe de o parte, credinţa sădită în 
sufletul nostru ne împinge în chip deosebit să ne jeluim vouă, 
iar pe de altă parte şi pe voi vă sileşte să-l auziţi, pentru a feri 
republica voastră de păcatul pîngăririi, dacă astfel veţi găsi cu 
cale ; căci noi am văzut cu cîtă sfinţenie vă cinstiţi nu numai zeii 
voştri, dar îi primiţi şi pe cei de dincolo de hotare! 

La noi, Proserpina are un sfînt lăcaş; despre sfinţenia acestui 
templu cred că a ajuns pînă la voi vestea pe vremea războiului 
cu Pyrrhus, care, atunci cînd s-a întors din Sicilia cu flota na- 
vigînd pe lîngă Locri, a săvirşit o cumplită miîrşăvie pe lingă atîtea 
neleginiri, în dauna cetăţii noastre, datorită credinţei noastre faţă 
de voi: a jefuit şi tezaurul Proserpinei, neatins de nimeni pînă 
in acea zi; şi în felul acesta a plecat Pyrrhus pe uscat, după ce 
a cărat bănetul pe vase. Dar ce s-a întîmplat pe urmă, senatori ? 
Chiar a doua zi flota lui a fost sfărîmată de cea mai cumplită 
furtună, iar toate navele care purtau comorile noastre sfinte au 
fost azvirlite pe țărmurile noastre. Învăţat minte, în sfârşit, de 
această năpastă atît de mare, că există zei, prea trufașul rege a 
dat poruncă să fie înapoiată tezaurului Proserpinei prada însu- 
şită. Şi totuşi, după acea întîmplare Pyrrhus n-a mai avut 
noroc de nici o izbîndă, pentru că, alungat din Italia, intrînd în- 
tr-o noapte în Argos cu nesocotinţă, şi-a dat sfîrşitul, avînd parte 
de o moarte josnică şi nevrednică ! 

Deşi legatul vostru şi tribunii voştri militari au auzit ou ure- 
chile lor toate acestea, precum şi acel noian de alte întîmplări, 
rare le erau aduse la cunoştinţă de multe ori, nu pentru a mări şi 
mai mult teama de opreliştea zeilor, ci ca o dovadă de nedezmin- 
ţit a puterii neîndurătoare a zeiţei, putere cunoscută în atitea 
rînduri de noi şi de strămoşii noştri, totuşi ei au cutezat să pîn- 
gărească cu miinile lor spurcate acele sfinte comori neatinse de 
nimeni şi să se mînjească şi pe ei, şi casele lor, şi pe ostașii 
voştri, cu păcatul unei prăzi oprite | 

Cu aceşti oameni, senatori, vă rugăm, în numele vostru şi cre- 
dinţei voastre, să nu purtaţi nici un război, nici în Italia şi nici 
în Africa, înainte de a fi ispăşită nelegiuirea lor, pentru ca nu 
cumva păcatul pe care aceştia l-au săvirşit să cadă nu numai 
asupra sîngelui lor, ci şi al vostru, sau să [nu se întîmple] chiar 
un dezastru obştesc | 

De altfel, senatori, mînia zeiţei nu încetează nici măcar acum 
să se abată şi asupra comandanților, şi asupra ostaşilor voştri; 
căci în vreo cîteva rînduri s-au încăierat între ei, luptîndu-se 
piept la piept; comandantul unei tabere era Pleminius al celei- 
lalte doi tribuni militari. S-au luptat cu arma în mînă unii cu 
ceilalți cu o înverșunare mai mare ca împotriva carthaginezilor 
şi, în furia lor turbată, i-ar fi dat prilej lui Hannibal de a pune 
din nou stăpînire pe Locri dacă n-ar fi intervenit Scipio, chemat 
de noi! Dar, pe Hercules, cu prilejul pedepsirii comandanților, 
cînd turbarea le-a tulburat minţile ostaşilor mînjiţi de sacrilegiu, 
oare mînia zeiţei nu şi-a arătat puterea ? Ba chiar şi-a dovedit 
acolo prezenţa în cel mai înalt grad: tribunii militari au fost 
bătuţi cu vergile de legat; acesta, mai apoi, fiind prins într-o 
capcană de tribuni, în afară că i-a fost desfigurat tot trupul, a 
fost lăsat aproape fără viaţă, tăindu-i-se şi nasul şi urechile ; «re- 
însănătoşindu-se apoi după rănile primite, legatul i-a pus în lan- 
ţuri pe tribuni şi i-a ucis după ce mai întîi i-a supus la tot felul 
de chinuri, întocmai ca pe sclavi, iar după toate acestea a inter- 
zis să le fie îngropate leşurile. Aşa îi pedepseşte zeiţa pe tilharii 
care i-au jefuit tezaurul templului său, şi nu va înceta să le zmin- 
tească minţile cu toate furiile pînă cînd nu vor înapoia tezaurului 
comoara sfîntă | 

Strămoşii noştri, cîndva în timpul războiului crîncen cu Cro- 
tona, au vrut să strămute aceşti bani în oraş, deoarece templul 
se afla în afara oraşului. În toiul nopţii însă din templu s-a făcut 
auzit un glas : «Să se ferească de a atinge comoara cu miinile lor; 
zeiţa singură îşi va apăra templele sale !» Şi pentru că teama de 
opreliştea zeiţei îi împiedicase să scoată de acolo comorile, au 
vrut să înconjure templul cu un zid. Însă abia izbutiseră să înalțe 
oarecum zidurile, că deodată acestea s-au și năruit de la sine. 
Insă şi atunci, şi acum, şi în alte numeroase împrejurări, zeiţa 
ori şi-a apărat locaşul şi templele sale, ori s-a abătut cu groaznice 
pedepse asupra pîngăritorilor ei! Năpăstuirile suferite de noi însă, 
senatori, nici nu poate, nici nu dorim ca altcineva să le răzbune, 
în afară de voi; la voi ne-am căutat ocrotire, rugîndu-vă în ge- 


https://biblioteca-digitala.ro 


598 TITUS LIVIUS 


nunchi să ne faceţi dreptate ! Pentru noi e tot una, fie dacă lăsaţi 
Locri sub acel legat şi sub acea garnizoană, fie de ne predaţi lui 
Hannibal, înverşunat împotriva noastră, şi punilor să ne chinu- 
iască ! Noi nu cerem să daţi numaidecît crezămînt spuselor noas- 
tre în lipsa lui Pleminius şi fără ca el să se apere, ci să vină şi 
el, să audă şi el, făţiş, ce spunem, şi el însuşi să se dezvinovă- 
țească ! Dacă a mai rămas departe de noi vreo fărădelege pe care 
un om o poate săvirşi asupra semenului său, nu dăm înapoi de 
a pătimi din nou toate aceleaşi grozăvii, dacă mai sîntem în stare să 
mai îndurăm, iar el să fie scutit de orice vină faţă de zei şi de oa- 
meni |“ 82 


XIX După rostirea acestor cuvinte de către soli, Q. Fabius i-a 
întrebat pe locrieni dacă ei i-au adus la cunoştinţă lui P. Scipio 
acele plîngeri. Aceştia i-au răspuns că a fost trimisă la el o solie, 
însă Scipio era ocupat cu pregătirile războiului: sau a trecut în 
Africa, sau va trece în cîteva zile ; însă şi-au dat seama de cîtă 
vază se bucură legatul Pleminius în ochii comandantului suprem, 
din faptul că aflind de încăierarea dintre legat şi tribunii mili- 
tari, pe cei din urmă i-a virît în lanţuri, iar pe legat, deşi la fel 
de vinovat, ba mai mult chiar, l-a lăsat mai departe în acea 
funcţie. 

Solii primind poruncă să iasă din clădirea senatului, fruntaşii 
senatului începură prin discursurile lor să-l atace nu numai pe 
Pleminius, ci şi pe Scipio. În primul rînd Q. Fabius îl socotea 
vinovat pe Scipio, spunînd că acesta s-a născut pentru ca disci- 
plina ostăşească să fie călcată. „Şi în Hispania, din pricina răz- 
vrătirii ostaşilor, la fel s-a pierdut aproape mai mult decît s-a 
pierdut din pricina războiului ; pe de o parte, Scipio e prea în- 
găduitor cu dezmăţul ostaşilor, după obiceiul străinilor şi de- 
prinderile regilor, iar pe de altă parte, se poartă cu ei 
prea aspru“. În cuvîntarea sa, el a mai adăugat o propunere la 
tel de crudă: „E de părere ca legatul Pleminius să fie adus legat 
la Roma şi-să se apere în lanţuri, iar dacă faptele de care se plîng 
locrienii sînt adevărate, atunci Pleminius să fie ucis în temniţă, 
iar bunurile sale confiscate. Deoarece P. Scipio a plecat din pro- 
vincia sa fără porunca senatului, să fie chemat înapoi şi să se ia 
înţelegere cu tribunii plebei, ca aceştia să propună în adunarea 
poporului anularea puterii 5 acordată lui Scipio“. Senatul a răs- 
puns făţiş locrienilor : „Asupririle de care se pling că li s-au pri- 
cinuit, n-au fost după vrerea nici a senatului, nici a poporului 
[roman] % ; locrienii sînt socotiți şi bărbaţi vrednici, şi aliaţi, şi 

prieteni şi li se vor înapoia copiii şi soțiile şi tot ce li s-a răpit. Se 
va căuta tot bănetul care le-a fost însuşit din tezaurul Proserpinei, 
se va pune la loc în tezaur o sumă îndoită de bani şi se vor face 
slujbe de ispăşire, după ce, mai înainte, va fi întrebat colegiul 
pontificilor ce ispăşire se cuvine să se facă, căror zei şi cu cîte 
jertfe ; toţi ostaşii care erau la Locri să fie transportaţi în Sicilia 8. 
În locul lor, în garnizoana Locri să fie aduse patru cohorte de 
aliaţi cu nume latin“. 

Totuşi, în cursul acelei zile nu s-a putut vota nici o propu- 
nere atît din pricina pornirilor pătimaşe ale unora împotriva lui 
Scipio, cât şi a zelului altora pentru el. 

Comandantului, în afară de nelegiuirea lui Pleminius şi ne- 
ajunsurile suferite de locrieni, i se mai aducea învinuirea că nu 
numai că nu umblă îmbrăcat ca un roman, dar nici măcar în 
ţinută ostăşească ; „se plimbă prin gymnasium 8 înveşmîntat în 
pallium 8? şi încălțat cu crepida% şi se îndeletniceşte cu [tot 
soiul] de cărţi şi căsticele şi cu întrecerile atletice ; întreaga co- 
hortă praetoriană 8% se lăfăieşte în desfătări, în splendoarea Sy- 
racusei, în aceeași trîndăvie şi moliciune ca şi Scipio, care a uitat 
şi de Carthagina şi de Hannibal; toată armata lui s-a stricat din 
pricina destrăbălării, la fel cum s-a întîmplat cu aceea mai dina- 
inte, în Hispania, la Sucro, ori ca acum în Locri, insuflînd teamă 
mai degrabă aliaţilor decit vrăjmaşilor“. 


XX Cu toate că parte din aceste învinuiri erau adevărate, 
parte însă un amestec de adevăr şi de minciună, şi din această 
pricină păreau adevărate, totuşi a învins părerea lui Q. Metel- 
lus 9%, care era de comun acord cu Fabius Maximus în privinţa 
celorlalte puncte, dar numai asupra unuia nu se înţelegea: „Ar 
avea vreo noimă ca acela pe care cetatea l-a ales 9! să fie coman- 
dant unic pentru recucerirea Hispaniei, pe care, după îngenunche- 
rea duşmanilor din Hispania, l-a ales consul pentru a pune capăt 
războiului punic şi căruia [tot cetatea] i-a sădit în suflet nădejdea 
că el îl va sooate pe Hannibal din Italia, va supune Africa, iar 
acum, fiind aproape condamnat ca şi Pleminius, fără să se apere, 
să fie chemat deodată înapoi din provincia lui, deşi locrienii în 
plingerile împotriva nelegiurilor săvîrşite împotriva lor, 'au spus 
că acestea n-au fost făcute de fel în prezenţa lui Scipio şi deci 
n-ar putea fi învinuit de altceva decit de faptul că şi-a iertat le- 
gatul său, datorită şi firii sale răbdătoare şi sfielnice ? El găseşte 
de cuviinţă ca praetorul M. Pomponius 9, cărnia îi căzuse la sorţi 

provincia Sicilia, să plece în decursul următoarelor trei zile în 
provincia sa ; consulii să aleagă din rîndurile senatorilor zece de- 
legaţi, pe care îi găsesc ei de cuviință şi pe care să-i trimită îm- 
preună cu praetorul, precum şi doi tribuni ai plebei şi un edil. 
Praetorul împreună cu acea comisie să cerceteze situaţia: dacă 
faptele de care se plîng locrienii s-au săvirşit fie din porunca, fie 
cu consimţămîntul lui P. Scipio, atunci comisia să ordone plecarea 
lui din acea provincie ; dacă P. Scipio va fi plecat în Africa, tri- 
bunii plebei şi edilul împreună cu cei doi legaţi pe care îi va de- 
semna praelorul ca fiind cei mai potriviţi, să plece în Africa — 
tribunii şi edilul ca să-l aducă de acolo înapoi pe Scipio, iar le- 
gaţii ca să ia conducerea armatei pînă cînd va veni noul coman- 
dant la acea armată; dacă M. Pomponius şi cei zece legaţi vor 
dovedi că acele fapte nu s-au săvirşit nici din porunca, nici cu 
vrerea lui Scipio, atunci acesta să rămînă mai departe la armată 
şi să poarte războiul aşa cum s-a hotărît mai dinainte“. 

După întocmirea acestui senatus-consultum, s-a luat contact 
cu tribunii plebei pentru ca „fie să se înţeleagă între dînşii, fie 
să se aleagă din sînul lor, prin tragere la sorţi, cele două persoane 
care să meargă împreună cu praetorul şi cu membrii comisiei“. 

Apoi s-a consultat colegiul pontificilor în legătură cu  is- 
păşirile pentru bunurile din templul Proserpinei din Locri care 
fusese atinse, pîngărite şi însuşite. Tribunii plebei care au plecat 
împreună cu praetorul şi zece delegaţi, au fost M. Claudius Mar- 
cellus şi M. Cincius Alimentus % ; le-a fost alăturat şi un edil al 
plebei ; toţi aceştia au primit însărcinarea ca, în cazul că Scipio nu 
se va supune poruncii praetorului sau a şi trecut în Africa, să-l 
înşface şi să-l aducă înapoi la Roma, în virtutea dreptului lor şi 
puterii sacrosancte tribuniciene. Mai întîi însă au plănuit să 
meargă la Messana şi apoi la Locri. 


XĂI Totuşi, în privinţa lui Pleminius s-au răspîndit două ver- 
siuni : unii autori spun că Pleminius, aflînd cele ce s-au petrecut 
la Roma, a plecat în surghiun la Neapolis ; pe drum însă s-a nime- 
rit să fie întîlnit de Q. Metellus, unul din membrii comisiei, care 
l-a luat cu de-a sila şi l-a dus la Rhegium ; alţi autori însă au scris 
că însuşi Scipio l-a trimis pe Metellus cu treizeci de oameni, dintre 
cei mai renumiţi călăreţi, ca să-l pună pe Pleminius în cătuşe și, o 
dată cu el, şi pe căpeteniile tulburărilor. Toţi aceştia, fie din po- 
runca lui Scipio dată mai înainte, fie dintr-a praetorului dată 
atunci, au fost încredinţaţi rheginilor spre a-i păzi. 

Praetorul şi legaţii plecară avînd ca grijă de căpetenie să aducă 
la îndeplinire îndatorirea expierii aşa cum primiseră însărcinarea : 
într-adevăr s-au căutat toţi banii templului, şi cei care se găseau la 
Pleminius, şi cei care se aflau la ostaşi, fiind luaţi şi puşi la loc în 
tezaur, împreună şi cu sumele de bani aduse cu dînșii, şi apoi au 
săvirşit slujbele expierii. 

Apoi praetorul, convocînd ostaşii la adunare, ordonă să se scoată 
unităţile din Locri, aşază castrul în cîmp, cu aspră poruncă „de a 
se pedepsi oricare ostaş care va rămîne în oraş sau care îşi va lua 
cu sine de acolo ceea ce nu-i aparţine. El le încuviinţează locrie- 
nilor ca fiecare să-şi ia înapoi ce-şi recunoaşte că e al său, iar dacă 
cumva nu-şi va găsi, să mai caute încă o dată ; înainte de orice, el 
ordonă ca toate persoanele născute libere să fie înapoiate locrie- 
nilor fără nici o întîrziere ; cei care nu-i vor da înapoi, nu vor 
scăpa cu o pedeapsă ușoară“. 

Apoi praetorul convoacă pe locrieni la adunare şi îi anunţă că 
senatul şi poporul roman le redau libertatea şi legile lor?* ; „dacă 
vreunul din ei vrea să-i aducă învinuiri lui Pleminius sau altuia, 
să-l urmeze la Rhegium. Dacă vor să se plingă în public împotriva 
lui P. Scipio pentru toate nelegiuirile care s-au săvirşit la Locri 
împotriva zeilor şi oamenilor, ştiind că acestea s-au făcut din po- 
runca sau cu consimţămiîntul lui P. Scipio, să-şi trimită împuterni- 
ciţii la Messana ; acolo el şi comisia vor lua cunoştinţă de plîngeri“. 

Locrienii au adus mulțumiri şi praetorului, şi delegaților, şi se- 
natului, şi poporului roman ; ei au spus că „se vor duce ca să-l 
acuze pe Pleminius ; Scipio însă, cu toate că năpăstuirile suferite 
de cetatea lor l-au durut prea puţin, este un astfel de bărbat încît 
vor să-l aibă mai degrabă prieten decît potrivnic ; ei sînt convinşi 
că atitea fărădelegi nu s-au săvirşit nici din porunca, nici cu voia 
lui P. Scipio ; dînsul, însă, a dat fie prea mare crezare lui Plemi- 
nius şi prea puţină lor, fie că aşa este firea unor oameni ca să se 
ferească mai mult să nu cadă în greşeli, decît să-i osîndească pe 
cei care au greșit“ %. În schimb şi praetorul şi comisia s-au văzut 
scăpaţi de o grijă nu puţin împovărătoare : aceea de a-l ancheta 
pe Scipio [în legătură cu Pleminius]. 

Pe Pleminius şi alți 32 de inşi i-au condamnat o dată cu el, 
trimiţîndu-i în cătuşe la Roma. Comisia însăşi a plecat la Scipio, 
pentru ca şi acele învinuiri care se răspîndiseră pe socoteala lui 
prin zvonuri în privinţa portului şi a lîncezelii comandantului, pre- 
cum și a slăbirii disciplinei ostăşeşti, să le vadă cu ochii lor proprii 
şi să le aducă la cunoştinţă la Roma. 

XXII Cînd aceştia sosiră la Syracusa, Scipio a fost gata să se 
dezvinovăţească prin fapte, nu prin vorbe. El a poruncit ca toată 
oastea romană să se adune acolo şi flota să fie aşa fel pregătită, ca 
şi cum ar trebui să dezlănţuie bătălia cu carthaginezii în acea zi, 
şi pe mare, şi pe uscat. 

Din ziua în care i-au sosit oaspeţii, aceştia au fost primiţi cu 
cuvenita atenţie. A doua zi, Scipio trecu în revistă armata de uscat 
şi cea navală, care nu numai că era rînduită în linie de bătaie, ci 
a făcut chiar şi un exerciţiu de atac, iar flota, la rîndu-i, execută 
şi ea o manevră în port, simulînd o luptă navală. Apoi praetorul 
şi membrii comisiei fură poftiţi să viziteze arsenalul, depozitele şi 
celelalte pregătiri de război. Oaspeţii se minunară atît de mult de 
fiecare înfăptuire în parte, cît şi de toate îndeobşte, încît căpătară 
convingerea că poporul carthaginez va putea fi biruit sau de acel 
comandant şi de acea armată sau, altfel, de nici o altă armată din 
lume ; ei îi urară să-i dea zeii noroc, îndemnîndu-l să treacă în 
Africa şi să aducă la înfăptuire nădejdea biruinţei sădită în sufletul 
poporului roman din ziua în care toate centuriile l-au ales din pri- 
mul moment pe el mai întîi consul%. Şi într-atît de voioşi erau 
membrii comisiei în sufletele lor cînd plecară de acolo, de parcă 
ar fi avut de gînd să vestească la Roma biruinţa şi nu măreţele 
pregătiri de război. 

Pleminius şi cei care erau complici cu el, după ce sosiră la 
Roma, fură numaidecît vîrîți în temniţă. La început, cînd fură în- 
făţişaţi adunării poporului de către tribunii plebei, n-au trezit în 
sufletul nimănui vreo milă [în nici o cută] a inimii cetăţenilor, 
mişcaţi' mai înainte de nenorocirile locrienilor ; în urmă însă, de- 
oarece vinovaţii erau tot mereu înfăţişaţi %, ura împotriva lor în- 
cepu să se potolească şi miînia să se domolească ; apoi însăşi mu- 
tilarea lui Pleminius, ca şi amintirea lui Scipio, care era departe, 
începură să atragă poporul de -partea lor. 

Totuşi Pleminius s-a stins din viaţă în lanţuri înainte de a 
fi fost judecat de popor. Despre acest Pleminius, analistul Clodius 
Licinus 95 pomeneşte în cartea a treia a Istoriei romanilor că în 
țimpul celebrării jocurilor făgăduite pe care Scipio Africanus le 
dăduse în vremea celui de-al doilea consulat al său, a încercat 
prin mijlocirea unor inşi pe care îi cumpărase cu bani să dea foc 
oraşului în cîteva locuri, pentru ca în felul acesta să aibă prilej 
de a sparge temnița şi de a fugi; dai nelegiuirea fiindu-i apoi 
descoperită, printr-un senatus-consultum Pleminius fu întemnițat 
la Tullianum *, 

În privinţa lui Scipio, nu s-a mai pomenit nicăieri ceva decît 
în senat; aici toţi membrii comisiei şi tribunii, proslăvind în 
cuvinte flota, armata şi pe comandant, îndemnară senatul să dea 
hotărîrea ca Scipio să t;eacă cît mai neîntirziat în Africa şi să-i 
încuviinţeze a-şi alege el însuşi din acele oşti care se găseau în 
Sicilia, trupele care să treacă sub comanda sa în Africa şi de a 
desemna unitățile care să rămînă pentru paza provinciei. 


„XXIII În vreme ce se petrec acestea la romani, şi carthaginezii, 
după ce şi-au instalat posturi de pîndă pe la toate promontoriile, 
petrecură o iarnă chinuită, tremurînd de frică şi îngrijorare, fră- 
miîntîndu-se cu prilejul fiecărei ştiri sosite. Pînă la urmă, punii 
crezură că prin încheierea alianţei lor cu Syphax fusese adăugată 
în cumpăna apărării Africii o greutate nu ușoară, cu toate că 
Scipio se bizuia în cea mai mare măsură pe acest rege după ce 
avea să treacă în Africa. 

Hasdrubal, fiul lui Gisgo, întreținea nu numai legături de 
ospeţie 1% cu regele Syphax, despre care s-a vorbit mai înainte, 
atunci cînd întîmplător se întîlniseră la el venind din Hispania în 
acelaşi timp şi Scipio şi Hasdrubal, însă se vorbea şi de înjghebarea : 
unei înrudiri !%!, prin nuntirea regelui cu fiica lui Hasdrubal. 

Hasdrubal, plecînd ca să încheie căsătoria şi să hotărască data 


nunţii — căci fecioara era de vîrsta măritişului —, cînd îl simţi 
pe Syphax înfrigurat de patimile iubirii — într-adevăr, barbarii 
sînt mai pătimaşi ca toţi în dragoste — chemă fecioara de la 


Carthagina şi zori nunta ; între alte daruri, în semn de urare a 
fericirii, pentru ca la înrudirea personală să se adauge şi alianţa 
statelor dintre poporul carthaginez şi rege, această alianță ei o 
întăresc prin jurămînt, obligîndu-se „să aibă şi unii şi alţii aceiaşi 
prieteni şi aceiaşi vrăjmaşi“. Însă Hasdrubal — aducîndu-şi aminte 
că Syphax încheiase şi cu Scipio o alianţă, dîndu-şi pe de o parte 
seama de firile barbarilor cît de pline de deşertăciune sînt, şi, pe 
de alta, temîndu-se ca nu care cumva, dacă Scipio va trece în 
Africa, acea căsătorie să fie numai o slabă legătură — în timp ce-l 
ţine încătuşat în chingile dragostei proaspete pe numid, la aceasta 
adăugîndu-se şi mîngi.ierile fetei — îl convinge pe Syphax să trimită 
o solie la Scipio, prin mijlocirea căreia să-l povăţuiască pe acesta, 
pe temeiul făgăduielilor dinainte, să nu treacă în Africa; „căci 
Syphax care a devenit cetățean carthaginez şi prin căsătoria sa 
cu fiica lui Hasdrubal pe care l-a văzut la el ca oaspete, şi s-a 
unit cu poporul carthaginez şi prin alianţa statelor lor, doreşte 

mai presus de orice ca romanii să poarte război cu carthaginezii 
cît mai departe de Africa, aşa cum au făcut şi pînă acum, ca să 
nu fie nevoit să ia parte la conflictele dintre ei, alăturîndu-se cu 
armata sa unei tabere sau celeilalte, spre a călca una din alianțe. 
Dar dacă Scipio nu se stăpîneşte să nu vină în Africa şi înain- 
tează cu oastea sa pînă la Carthagina, el va fi nevoit să lupte şi 
pentru pămîntul Africii, în care şi el însuşi îşi are obîrşia, şi pen- 
tru patria soţiei sale, şi pentru tatăl şi Penaţii săi“. 


XXIV Solii trimişi de rege cu aceste însărcinări la Scipio l-au 
întîlnit pe comandantul roman în Syracusa. Deşi lui Scipio i se 
spulberase o mare nădejde, care avea să cîntărească greu în cum- 
pănă în legătură cu desfăşurarea operaţiilor din Africa, îi tri- 
mise grabnic înapoi pe soli, înainte de a se răspîndi această 
ştire, dîndu-le o scrisoare către rege, pe care îl sfătuieşte cît 
mai stăruitor să „nu calce legile ospeţiei încheiate cu el şi alianţa 
stabilită cu poporul roman şi să nu nesocotească nici legea divină, 
nici încrederea, nici mîinile lor drepte, nici zeii, martorii şi ju- 
decătorii tratatelor“. 

Însă, deoarece Scipio nu putea tăinui sosirea solilor numizi, 
căci fuseseră zăriţi cutreierînd prin oraş şi veniseră și în prae- 
torium — căci dacă ar fi trecut sub tăcere în ce scop au venit 
ei şi ce-i cer, era primejdie să nu se răspîndească de la sine 
într-adins adevărul, tocmai! datorită faptului că era tăinuit!*?, şi 
să stîrnească teama în rîndurile oştirii că romanii vor trebui să 
se războiască în acelaşi timp şi cu acest rege şi cu carthaginezii — 
Scipio abătu minţile tuturor de la adevăr, minţindu-i şi dîndu-le 
alte preocupări ; după ce îşi convocă ostaşii la adunare, le spuse: 
„Nu trebuie să se mai întîrzie o clipă; regii aliaţi stăruie ca ro- 
manii să treacă cît mai curînd în Africa: mai întîi a venit Masi- 
nissa la C. Laelius, ca să-l întrebe de ce pierde vremea zăbovind ; 
acum şi Syphax îşi trimite solii ca să-şi exprime mirarea care e 
pricina unei întîrzieri atît de îndelungate, şi-i cere sau să-şi 
treacă o dată oastea în Africa, sau să-l încunoştinţeze şi pe el, 
dacă şi-a schimbat planurile, pentru ca şi el însuşi să poată 
chibzui şi lua măsuri în privinţa sa şi a regatului său. De aceea, 
deoarece toate sînt întocmite şi pregătite, şi pentru că împrejură- 
rile nu mai îngăduie nici un pic de zăbavă, el are de gînd să-şi 
deplaseze flota la Lilybaeum 1%, de unde — după ce-şi va con- 
centra acolo toate trupele de pedestrași şi de cavalerie — în cea 

dintii zi care îi va permite să-şi pună vasele pe linia de plutire 
cu ajutorul zeilor să treacă în Africa“. 

Scipio îi trimite lui M. Pomponius o scrisoare ca să vină, dacă 
găseşte cu cale, la Lilybaeum, pentru a chibzui împreună care 
sînt legiunile cele mai potrivite şi cu ce număr de ostaşi să treacă 
în Africa. La fel trimise înştiinţări la toate oraşele de pe litoral, 
ca toate vasele de transport să se concentreze la Lilybaeum. După 
ce s-au concentrat la Lilybaeum ostaşii şi toate vasele care se gă- 
seau în Sicilia, fiindcă nici puhoiul atît de mare de oameni nu în- 
căpeau în oraş şi nici vasele în port, toţi ostaşii romani fură cuprinși 
de o atît de mare înflăcărare de a trece în Africa, încît li se părea 
că sînt duşi nu ca să se războiască, ci ca să fie răsplătiți pentru o 
biruinţă pe care n-au scăpat-o din mînă. 

Mai ales ostaşii din rîndurile armatei de la Cannae, care supra- 
vieţuiseră, erau încredinţaţi că datorită numai acestui comandant, 
şi nu altuia, republica îşi va înfăptui ţelurile sale şi că şi ei îşi 
vor putea şterge pata acelei ruşinoase înfrîngeri. La rîndu-i, nici 
Scipio nu se uita cu ochi răi la acest fel de ostaşi, ca unul care 
ştia 104 că dezastrul de la Cannae nu se datorase netrebniciei 
lor, că în rîndurile oştirii romane, în afară de aceştia, nu există 
alţi ostaşi mai bătrîni ca ei, şi că aceştia sînt [căliţi], şi pricepuţi 
nu numai în tot felul de lupte, ci şi la împresurarea oraşelor 195. 

Acestea erau legiunile a V-a şi a Vl-a1% din armata de la 
Cannae. După ce Scipio le-a spus că el va trece aceste legiuni 
în Africa, i-a cercetat cu de-amănuntul pe fiecare din ei, lăsîn- 
du-i pe loc pe cei pe care nu-i socotea apți. Pe aceşti ostaşi i-a 
înlocuit cu aceia pe care îi adusese cu el din Italia. Scipio a 
completat acele legiuni în aşa fel, încît fiecare din ele să aibă 
6 200 107 pedestraşi şi cîte 300 călăreţi. De asemenea, a ales trupe 


de pedestraşi şi de călăreţi cu nume de latin din. rîndurile armatei 
aliate de la Cannae. 


XXV În ce priveşte cifrele ostaşilor care au fost transportaţi 
de Scipio în Africa, autorii se deosebesc într-o mare măsură; 
de pildă, la unul am găsit cifra de zece mii pedestrași şi două 
mii două sute călăreţi; la altul şaisprezece mii de pedestrași şi 
una mie şase sute călăreţi, iar la un alt autor că au fost îmbarcaţi 
pe vase treizeci şi cinci de mii de pedestraşi şi de călăreţi, udică 
o cifră mărită cu mult mai mult de jumătate; alţii însă n-au 
adăugat şi cifra ostaşilor; de vreme ce acest lucru e îndoielnic, 
și eu aș prefera să fiu printre ei. 

Coelius 1%, cu toate că pe de o parle se fereşte să dea vreo" 
cifră, pe de altă parte însă şi el exagerează lucrurile, întrecînd 
măsura cu cele spuse: „atît de tare au strigat ostaşii acolo, încît 
s-au prăbuşit păsările din zbor moarte la pămînt, şi atîta potop 
de oameni s-a îmbarcat pe vase, încît se părea că nici un muritor 
n-a mai rămas nici în Italia, nici în Sicilia“. 

Însuşi Scipio s-a îngrijit să-şi îmbarce în ordine şi fără zarvă 
ostaşii pe vase. C. Laelius, care era comandantul flotei, a avut 
grija marinarilor, pe care i-a obligat să se îmbarce pe vase înaintea 
celorlalţi. Scipio i-a dat praetorului M. Pomponius însărcinarea 
să încarce aprovizionarea : s-a îmbarcat hrană pentru 45 zile, 
din care cea gătită era pentru 15 zile. Cînd toată lumea se afla 
pe vase, Scipio trimise de jur-împrejur ştafete cu bărci pentru 
ca de pe toate vasele să vină la adunare, în forul oraşului, cîr- 
macii şi comandanții de vase, precum şi cîte doi ostaşi de vas, 
pentru a primi ordine. După ce s-au prezentat toţi, Scipio i-a în- 
trebat mai întîi dacă au îmbarcat şi apă pentru oameni şi vitele 
de tras poveri tot pentru atîtea zile pentru cîte au pus şi hrană. 
Cînd i s-a dat răspunsul că pe vase se află apă pentru 45 de zile, 
atunci Scipio le-a poruncit ostaşilor ca în timpul navigaţiei să 
păstreze linişte şi tăcere, fără să se ia la harţă cu marinarii, dîn- 
du-le pe deplin ascultarea cuvenită acestora, pentru a-şi putea 
îndeplini însărcinările lor. 

„La aripa dreaptă se va afla el şi fratele său, L. Scipio, cu 20 
de vase rostrate, la cea stîngă vor fi tot atîtea vase rostrate avînd 
în frunte pe comandantul flotei, C. Laelius 1%, împreună cu M. Por- 
cius Cato 110 (pe atunci acesta era quaestor) care au să asigure 
protecţia vaselor de transport. Vasele rostrate să aibă cîte o lu- 
mină, iar cele de transport cîte două; nava praetorianăii!! va 
avea pe timpul nopţii ca semn trei lumini“. Scipio porunci apoi 
cîrmacilor să se pornească spre Emporia 112. 

Acel ţinut e cel mai roditor din toate, fiind îmbelşugat în 
tot felul de produse, iar barbarii sînt nevolnici la război — cum 
se întîmplă îndeobşte să fie de cele mai multe ori locuitorii unui 
ţinut bogat — şi despre care, înainte de a le veni ajutoare din 
partea Carthaginei, romanii credeau că îi vor putea birui. 

După primirea acestor instrucţiuni, cei convocați au primit 
poruncă de la Scipio să se înapoieze la vase şi, cu ajutorul zeilor, 
a doua zi să dezlege parîmele şi să pornească în larg la sem- 
nalul dat. 

XXVI Numeroase flote romane plecaseră din Sicilia şi chiar 
din acest port. Însă nu numai cu prilejul acestui război, dar nici 
măcar în războiul dintîi !!3 cu punii nu mai fusese o asemenea 
privelişte la plecare — şi nu-i de mirare, căci cele mai multe 
flote plecaseră de acolo numai pentru prădăciuni. Într-adevăr, 
dacă ai vrea să ţii seama de mărimea flotei și mai înainte trecu- 
seră doi consuli cu două armate consulare. Scipio trecea atunci 
cu o flotă alcătuită din aproape tot atitea vase rostrate cite erau 
cele de transport ale acestora ; căci în afară de 40 vase lungi, el 
şi-a trecut în Africa armata, îmbarcînd-o cam pe 400 de vase de 
transport. Dar cel de-al doilea război punic le părea romanilor 
mai crîncen decît primul, pe de o parte, nu numai datorită faptului 
că se desfăşura în Italia, ci şi fiindcă romanilor le fusese hărăzit 
să sufere atunci atît de multe şi atît de cumplite dezastre şi cu 
pierderea a atîtor armate, o dată cu ele fiind doboriţi şi doi co- 
mandanţi, iar pe de altă parte, Scipio, comandantul de acum, ajuns 
vestit atît prin strălucitele sale fapte de arme, cât şi prin norocul 
său fără seamăn, își atrăsese de partea sa sufletele tuturor romani- 
lor spre creşterea slavei sale. Scipio devenise celebru şi pentru că 
înainte de acel război nici un alt comandant roman nu făurise 
cu mintea sa un asemenea plan, deoarece el răspîndise pretutin- 
deni vestea că trece în Africa în scopul de a-l scoate pe Hannibal 
din Italia şi de a strămuta şi pune capăt războiului punic în 
Africa. 

La această privelişte din port alergase, de pretutindeni, toată 
mulţimea nu numai a locuitorilor din Lilybaeum, ci şi a tuturor 
soliilor din Sicilia, care se adunaseră ca să-l petreacă oficial pe 
Scipio, potrivit îndatoririlor, şi care îl urmaseră pe praetorul 
M. Pomponius. În afară de aceştia veniseră ca să-i petreacă pe 
tovarăşii lor de arme şi legiunile care erau lăsate în Sicilia ; nu 
numai flota devenise privelişte pentru privitorii de pe uscat, dar 
şi uscatul înţesat de lume de jur-imprejur era un tablou de 
neuitat pentru cei îmbarcaţi pe vase. 


XĂVII Cînd s-a luminat de ziuă, Scipio rosti de pe vasul 
praetorian următoarele cuvinte, după ce se făcu linişte prin imij- 
locirea crainicului : 

„Zei şi zeițe, care sălășluiţi pe toate mările și pămînturile, 
fierbinte vă rog ca tot ce s-a săvirşit, se săvirşeşte şi se va mai 
săvîrşi sub oblăduirea mea să fie spre binele şi norocul meu, al 
poporului şi plebei romane, al aliaţilor cu nume de latin şi al 

tuturor celor care sînt de partea poporului roman şi a mea, şi 
care mă urmează supunîndu-se puterii şi auspiciilor mele, şi pe 
uscat, şi pe mare, tuturor acestora să le daţi sprijinul vostru, şi 
hărăzindu-le noroc şi spor să aibă parte de un şi mai mare noroc; 
faceţi ca ostaşii mei să se întoarcă în viaţă şi nevătămaţi împreună 
cu mine la vetrele lor biruitori asupra vrăjmaşului înfrînt, împo- 
dobiţi cu trofee, încărcaţi de pradă şi purtaţi în triumf. Hărăziţi-ne 
puterea de a ne răzbuna pe vrăjmaşul şi potrivnicul nostru, pentru 
tot ce a urzit să facă împotriva cetăţii noastre poporul carthaginez, 
insuflaţi-mi şi mie şi poporului roman putere şi tărie pentru a da 
o pildă cetăţii carthagineze !“ 

După această rugă, Scipio aruncă în mare, aşa cum e datina, 
măruntaiele unei vite jertfite şi dete cu trîmbiţa semnalul plecării. 
" Mînate de un vint prielnic destul de puternic, navele porniră 
dispărînd repede din privirile celor de pe uscat. Şi pe la amiază 
vasele au fost învăluite de ceaţă, în aşa fel încît cu anevoinţă 
s-au ferit de ciocniri; în larg însă vîntul a bătut mai slab. În 
noaptea următoare s-a lăsat din nou aceeaşi negură. La răsăritul 
soarelui însă iarăşi s-a împrăștiat, iar vîntul a început să sufle 
cu putere. Acum romanii începură să zărească uscatul. Nu mult 
după asta cîrmaciul îi spuse lui Scipio că Africa se află la o de- 
părtare nu mai mare de 5000 de paşi şi că el vede capul lui 
Mercur !!. „Dacă comandantul dă poruncă să se îndrepte într-a- 
colo, în curînd toată flota va intra în port“. Cînd avu sub ochi 
uscatul, Scipio rugă pe zei să-l ajute a vedea Africa, spre binele 
său şi al republicii romane şi porunci să se întindă pînzele şi să 
se caute pentru acostarea vaselor un alt port mai jos. Flota era 
miînată de acelaşi vînt; însă negura ivindu-se din nou şi cam 
către aceeaşi vreme, întocmai ca în ajun, le luă vederea uscatului, 
dar totodată şi vîntul, înăbuşit de ceaţă, încetă să mai bată. Apoi 
noaptea făcu totul şi mai nesigur. De aceea romanii aruncară 
ancorele, pentru ca. vasele să nu se ciocnească între ele sau să fie 
aruncate pe uscat. Cînd s-au ivit zorile, a izbucnit din nou vîntul, 
şi împrăştiindu-se ceața, țărmurile Africii au apărut în întregime. 

Scipio, întrebînd ce cap e acesta din apropiere şi aflînd că i se 
spune „Capul Frumos“ 115 grăi: „Semn bun! Cîrmiţi într-acolo 
vasele“. Flota merse repede către locul acela şi toate trupele 
fură debarcate pe țărm. 

„_Zugrăvind plutirea norocoasă pe mare a romanilor, în felul 
acesta, fără spaimă şi învălmăşeală, eu m-am luat după foarte 
mulţi autori greci şi latini, dîndu-le crezare. Singur Coelius susţine 

că deşi talazurile n-au scufundat vasele şi deşi acestea au înfruntat 
toate grozăviile cerului şi mării, totuşi în cele din urmă furtuna 
a împins flota departe de Africa, către insula Aegimurus 110, de 
unde cu greutate au putut intra pe linia de plutire şi că vasele 
fiind aproape sfărîmate, ostaşii au debarcat fără porunca coman- 
dantului pe uscat, fără arme, într-o mare învălmăşeală, scăpînd 
cu ajutorul bărcilor, întocmai ca nişte naufragiaţi 117. 


XĂVIII După debarcarea trupelor, romanii își măsurară un 
loc de castru pe măgurile învecinate. Vederea flotei ca şi zarva 
iscată cu prilejul debarcării pe uscat insuflară mai întîi spaimă 
şi îngrijorare nu numai în rîndurile locuitorilor satelor de pe 
țărmul mării, ci chiar şi în oraşe 118. Căci nu numai gloatele băr- 
baţilor amestecate cu cîrduri de femei şi de copii mişunau pretu- 
tindeni pe toate drumurile, ci şi ţăranii îşi mînau din urmă vitele, 
încât s-ar fi putut spune că Africa este pe neaşteptate părăsită. 
Într-adevăr, aceşti ţărani pricinuiră în oraşe o spaimă mai mare 
decît aceea pe care o simţiseră ei, iar învălmășeala iscată mai ales 
în Carthagina era întocmai ca într-un oraş cucerit. Căci de aproape 
cincizeci de ani, din vremea consulilor M. Atilius Regulus şi 
L. Manlius 1!?, africanii nu mai văzuseră vreo armată romană, în 
afară de flotele prădalnice, care făceau debarcări pe țărmurile mării 
şi ale căror echipaje după ce jefuiau tot ce întîmplarea le scotea în 
cale, întotdeauna se întorceau la vase înainte ca strigătele de 
alarmă să strîngă țăranii: de aceea, cu acest prilej, şi fuga şi 
spaima fu mai mare în Carthagina. Căci, pe Hercules, carthagi- 
nezii n-aveau nici o armată puternică acasă și nici vreun alt co- 
mandant cu care să-i înfrunte pe romani. 

Hasdrubal, fiul lui Gisgo, îi întrecea cu mult pe toţi ceilalți 
concetățeni ai săi prin neam, renume, bogății şi chiar prin înru- 
direa lui de atunci cu regele Syphax; însă carthaginezii îşi adu- 
ceau aminte că „Hasdrubal fusese bătut în cîteva bătălii şi alungat 
din Hispania de acelaşi vestit Scipio şi deci un asemenea coman- 
dant nici pe departe nu se putea socoti deopotrivă cu cel al ro- 
manilor, după cum nici oastea lor de strînsură egală cu armata 
romană“. De aceea, ca şi cum Scipio ar fi avut de gind să atace 
numaidecit Carthagina, s-a strigat: „la arme!“ Repede porţile 
au fost închise şi pe ziduri s-au înşiruit oamenii înarmaţi, posturi 
de veghe şi străji şi s-a stat de veghe şi-n noaptea unmnătoare. 

A doua zi, 500 de călăreţi carthaginezi, trimişi în recunoaştere 
către mare şi totodată să zădărnicească debarcările de pe vase, au 

nimerit peste avanposturile romane, căci Scipio, după ce-şi trimise 
flota la Utica, înaintînd de acolo nu prea departe de mare pusese 
stăpînire pe dealurile învecinate şi îşi rînduise călăreţi în posturi 
şi în locuri potrivite şi trimisese oameni să prade ogoarele. 


XXIX După ce aceştia s-au încăierat cu călăreții carthaginezi, 
pe vreo cîţiva i-au doborit în luptă, iar pe cei mai mulţi dintre cei 
care o luaseră la fugă i-au ucis în timpul urmăririi, între, care şi 
pe comandantul lor, Hanno, un tînăr nobil. Scipio pustii nu 
numai satele din împrejurimi, ci cuceri şi un oraş învecinat al 
africanilor, destul de puternic, unde, în afară de celelalte prăzi 
care fură încărcate pe vasele de transport şi trimise numaidecit 
în Sicilia, fură capturați şi 8 000 de oameni liberi şi sclavi. Dar 
cea mai mare bucurie pentru romani de cînd începuseră operaţiile 
în Africa a fost sosirea lui Masinissa, despre care unii autori scriu 
că a venit nu cu mai mult de 200 călăreţi, iar cei mai mulţi 
că a sosit „în fruntea unei cavalerii de 2 000 de oameni“. Însă, pen- 
tru că Masinissa 12 a fost, pe de o parte, cel mai mare rege de 
pe vremea sa şi a ajutat foarte mult pe romani, găsesc cu cale 
că merită puţină strădanie să mă depărtez puţin de la subiect 
şi să istorisesc soarta schimbătoare de care a avut parte acest 
rege cu prilejul pierderii şi redobîndirii regatului său părintesc. 

Tatăl său se stinge din viață pe cînd Masinissa lupta cu car- 
thaginezii în Hispania — numele lui era Gaja !2!. Tronul ajunge 
la Oezalces, fratele regelui, cel mai vîrstnic din toţi fraţii (aşa 
era obiceiul la numizi). Nu mult după. aceasta, moare şi Oezalces, 
domnia părintească o primeşte Capussa, cel mai vîrstnic din cei 
doi fii ai săi, în vreme ce celălalt era abia un copil. Însă, deoarece 
Capussa căpătase tronul bizuindu-se mai mult pe drepturile gintei 
decît pe autoritatea morală în sînul alor săi sau mijloace mate- 
riale, răsări un oarecare cu numele de Mazaetullus, nu străin de 
sîngele regesc; însă deoarece acesta își avea obîrșia dintr-o fa- 
milie întotdeauna vrăjmaşă celei a lui Gaja, datorită schimbărilor 
sorții intră în luptă cu aceia care căpătaseră atunci tronul. Ma- 
zaetullus, răsculîndu-şi compatrioţii săi în faţa cărora se bucura 
de o mare autoritate, datorită urii împotriva regilor, aşezîndu-și 
făţiş tabăra, îl sili pe rege să se rînduiască în linie de bătaie şi 
să lupte cu el pentru tron. În acea ciocnire Capussa căzu împreună 
cu mulţi fruntași de-ai săi. Tot neamul masaesuliilor ajunse să se 
supună puterii lui Mazaetullus. Totuşi acesta se feri să poarte nu- 
mele de rege, mulţumindu-se cu acela neînsemnat de tutore al unui 

-opil, Lacumazes, care mai rămăsese în viață din spiţa regească, şi 
»e care-l proclamă rege. Mazaetullus se căsătorise cu o femeie no- 
»ilă din Carthagina, fiica surorii lui Hannibal, care de curînd fusese 
măritată cu regele Oezalces, şi prin căsnicia lui nădăjduia să facă 
alianţă şi cu carthaginezii. Apoi trimise o solie şi la Syphax, pentru 
a reînnoi vechile legături de ospeţie, întreg acest sprijin pregătin- 
du-şi-l în vederea luptei cu Masinissa. i 


XXX Dar Masinissa, cînd află de moartea unchiului său, apoi 
şi de stingerea din viaţă a vărului său, trecu din Hispania în 
Mauretania — pe acea vreme, rege al maurilor era Baga. Rugîndu-l 
cu multă plecăciune din adîncul inimii sale să-i dea ajutor pentru 
drum, deoarece pentru război nu putea să-i ceară, căpătă 4 000 de 
mauri ; după ce ajunse în fruntea acestora la hotarele regatului său, 
trimițînd înainte o ştafetă la prietenii tatălui său şi la ai săi, cam 
500 de numizi se întăţişară la el. Ca urmare, după trimiterea înapoi 
de acolo a maurilor la'regele lor, aşa cum se învoise, deşi numărul 
celor care se adunaseră la el era cu mult mai mic decit nădăjduia, 
pentru a se încumeta îndeajuns să pornească la o acţiune atît de 
însemnată, încredinţat că prin stăruință şi urzeli va strînge ceva 
forţe pentru această întreprindere, iese la Thapsus12? în întîm- 
pinarea principelui Lacumazas, tocmai cînd acesta pleca spre 
Syphax. Deoarece garda regelui, îngrozită, îşi căutase refugiul în 
oraş, din primul iureş Masinissa cucereşte oraşul şi primeşte supu- 
nerea unora din partizanii regelui, care i s-au predat, şi îi răpune 
pe alţii care se pregăteau să i se împotrivească prin forță; cea 
mai mare parte din ei, împreună cu copilul însuşi, au scăpat în 
toiul învălmăşelii, ajungînd la Syphax!2, unde-şi îndreptaseră 
paşii mai întîi. Faima acestor mici izbînzi dobîndite chiar de la 
început atrase de partea lui Masinissa pe numizi; de pretutindeni . 
se revărsau de pe ogoare şi din sate vechii ostaşi ai lui Gaja, care 
îi dădeau imbolduri tînărului să-şi recapete tronul părintesc. Ma- 
zaetullus îl întrecea destul de mult pe Masinissa prin numărul 
ostaşilor săi ; căci pe de o parte el avea cu sine şi oastea cu 
care-l biruise pe Capussa, iar după omorirea regelui mai primise 
şi pe alţii, iar pe de altă parte şi copilul Lacumazes adusese uriaşe 
ajutoare de la Syphax. Mazaetullus avea 15 000 de pedestraşi şi 
10 000 de călăreţi: cu toate acestea, Masinissa se măsură cu el 
în linie de bătaie, deşi nu avea tot atîta pedestrime şi călărime ; 
totuşi Masinissa a biruit datorită şi vechii vitejii a ostașilor săi, şi 
iscusinței ciştigate de acest comandant cu prilejul luptelor dintre 

romani şi carthaginezi ; regişorul împreună cu tutorele său şi o 
mică ceată de masaesulii se refugiară în ţinuturile cartha- 
ginezilor 124. 

Ca urmare, deoarece Masinissa îşi da seama, după recucerirea 
regatului său părintesc, că avea să se măsoare într-o luptă mult 
mai grea cu Syphax, socoti că cel mai bun lucru e să se împace cu 
vărul său ; de aceea, el trimise la acest copil credincioşi de ai săi 
care să-i dea nădejdea că dacă se va încrede în cuvîntul lui Masi- 
nissa, Lacumazes se va bucura de aceeași cinstire, ca odinioară 
Oezalces în faţa lui Gaja, şi să-i făgăduiască şi lui Mazaetullus, 
în afară de iertare, înapoierea cu toată încrederea a tuturor bunu- 
rilor sale ; amîndoi dorind în locul surghiunului mai degrabă o si- 
tuaţie modestă în ţara lor, Masinissa îi atrase pe toţi de partea sa, 
în pofida strădaniilor într-adins depuse de carthaginezi ca să-i 
împiedice. 


XXXI Atunci cînd se petreceau acestea, Hasdrubal se găsea 
din întîmplare la Syphax ; Carthaginezul îi spuse numidului că el 
se înșală grozav, crezînd că pe el nu-l priveşte dacă tronul 
maesuliilor se află în mîna lui Lacumazes sau a lui Masinissa 
şi dacă e convins că Masinissa se va mulțumi cu aceeaşi stare 
de lucruri întocmai ca tatăl său Gaja sau unchiul său Oezalces : 
„Masinissa e din fire înzestrat cu o bărbăţie şi iscusință cu 
mult mai mare decît a avut vreodată vreunul în tot neamul lui; 
în Hispania Masinissa a dat de multe ori şi vrăjmaşilor şi aliaţi- 
lor deopotrivă asemenea dovezi de vitejie cum arareori se în- 
tîlnesc între oameni. Și Syphax şi carthaginezii se vor mistui în 
curînd în vilvătăile unui uriaş pîrjol, dacă nu vor înăbuşi focul 
cînd abia piîlpîie şi cînd nici o putere din lume nu va mai fi în 
stare să le dea vreun ajutor. Pînă în prezent, Masinissa este 

- înzestrat cu putere tînără şi fragedă, ca unul care se îngrijeşte 
să oblojească rănile regatului său, care de-abia au început să 
se cicatrizeze“. 

Tot stăruind şi dîndu-i imbolduri, Hasdrubal îl convinse pe 
Syphax să-şi pună oastea în mişcare, pornind către ţara maesu- 
liilor şi să-şi aşeze tabăra în acel ţinut, pentru care deseori s-a 
ciocnit cu Gaja nu numai prin cuvinte, ci şi cu armele, ca şi 
cum dreptul său asupra acestui teritoriu ar fi fost neîndoielnic; 
„se va măsura în luptă deschisă — declară el — dacă cineva 
va căuta să-l alunge de acolo, ceea ce va fi de cea mai mare 
însemnătate“. Dar dacă de teamă vor fi nevoiţi să se retragă 
din acel ţinut, atunci el va trebui să se ducă tocmai în inima 

regatului ; căci maesulii sau i se vor supune fără luptă, sau nu 
vor fi în stare să i se împotrivească. 

Aţîţat de aceste cuvinte, Syphax declară război lui Masinissa, 
şi la cea dintii ciocnire îi pune pe fugă pe maesulii. Masinissa 
îşi găseşte scăparea cu cîţiva călăreţi refugiindu-se de pe cîmpul 
de luptă pe un munte (locuitorii îl numesc Bellus) 1%; pe rege 
l-au însoțit şi vreo cîteva familii cu corturile şi vitele lor — 
acesta e la ei tot avutul; restul norodului maesuliilor a primit să 
se supună lui Syphax. Muntele pe care îl ocupaseră cei plecaţi 
în băjenie era plin de ierburi şi izvoare şi, întrucît pentru vite 
era un nutreţ bun, oamenii se îndestulau cu prisosință cu hrana 
provenită din came şi lapte; de acolo i-au învrăjbit pe toţi lo- 
cuitorii din împrejurimi, mai întîi prin atacuri săviîrşite într-ascuns 
noaptea apoi fățiş prin expediţii de jaf. Cel mai mult erau pîrjolite 
ţinuturile carthaginezilor, deoarece acolo dădeau de pradă şi mai 
multă decît la numizi, iar întreprinderea prădăciunilor era mai 
la adăpost de primejdii; şi atît de departe au ajuns cu îndrăz- 
neala lor batjocoritoare, încît maesulii vindeau prăzile, aducîndu-le 
la mare, neguţătorilor care erau chemaţi cu vasele chiar în acest 
scop, deoarece adesea cădeau şi erau luaţi prizonieri carthaginezi 
într-un număr mai mare ca într-un război adevărat. 

Carthaginezii i se plinseră lui Syphax de toate acestea. În- 
vrăjbindu-l, ei îl îmboldeau să pornească la urmărirea celor din 
urmă rămăşiţe ale războiului. Numai că lui Syphax i se părea că 
nu e la înălțimea unui rege să urmărească nişte tîlhari care cu- 
treieră munţii, 


XXXII În acest scop fu ales unul din curtenii regelui, anume 
Bucar, un bărbat ager şi iscusit. Acestuia i s-au dat patru mii de 
pedestrași şi două mii de călăreţi. 1 s-a făgăduit cea mai bogată 
răsplată dacă va aduce capul lui Masinissa sau îl va prinde viu. 
(„Într-adevăr aceasta ar fi o bucurie nepreţuită pentru rege !“). 

Bucar, atacînd pe neaşteptate oamenii lui Masinissa pe cînd 
îşi mînau prada răsfiraţi şi fără grijă, tăie grosul mulţimii oame- 
nilor şi vitelor de pîlcurile de luptători înarmaţi, iar pe Masi- 
nissa, însoţit de un pumn de oameni, îl fugări pînă pe creasta 
muntelui. Apoi, deoarece socoti războiul ca şi încheiat, Bucar 
trimise îndărăt regelui nu numai prăzile de vite şi de oameni 
căzuţi prizonieri, ci şi o parte din trupele sale, socotindu-le cu 
mult mai mari decât are nevoie pentru lichidarea ultimelor rămă- 
şiţe ale acestui: război. De aceea. cu nu mai mult de 500 pedes- 
traşi şi 200 călăreţi, Bucar îl urmăreşte pe Masinissa, care cobo- 

rîse într-o vale îngustă; după ce i-a astupat amîndouă ieșirile, 
acolo a avut loc un cumplit măcel al masaesuliilor. Cu toate aces- 
tea Masinissa a izbutit să scape cu nu mai mult de 50 călăreţi pe 
povârnişurile şi hăţişurile necunoscute de urmăritori. Însă Bucar 
tot le-a găsit urmele, şi ajungîndu-i în cîmpiile care se deschid 
aproape de oraşul Clupea 126, i-a încercuit atît de straşnic, încît 
în afară de patru călăreţi, i-a ucis pe toţi ceilalți pînă la cel din 
urmă. În toiul învălmășşelii le scăpă aproape din miîini şi Masi- 
nissa, rănit, împreună cu cei patru. 

Fugarii fură zăriţi ; corpul de călăreţi se împrăștie pe cîmpia 
largă, în vreme ce vreo cîţiva încercau să le taie de-a curmezişul 
drumul, ca să le iasă în cale. Masinissa era urmărit de cinci duş- 
mani. Un rîu adînc îi primi pe fugari (căci fără să mai zăbovească 
se aruncară cu caii în apă, ca unii care erau pîndiţi din spate 
de o primejdie mai mare), şi fiind prinşi de curent sînt rostogo- 
liţi de vîrtej; deoarece doi numizi fură înghiţiţi de viltoarea atît 
de vijelioasă, chiar sub ochii duşmanilor, s-a crezut şi despre Ma- 
sinissa că a pierit; cu toate acestea, ceilalţi doi însoțitori îm- 
preună cu el ieşiră la malul opus. Bucar îşi încetă aici urmărirea, 
pe de o parte neîncumetîndu-se să mai intre în rîu, iar pe de alta, 
încredințat că nu mai are pe cine să urmărească. De acolo Bucar 
se întoarse la rege şi-i aduse la cunoştinţă vestea neadevărată că 
Masinissa a pierit. Fură trimise şi la Carthagina ştafete să dea 
de ştire bucuria fără seamăn. În toată Africa se răspîndi vestea 
morţii lui Masinissa, care veste stîrni felurite simţăminte. 

În vreme ce Masinissa sta ascuns într-o peşteră şi-şi îngrijea 
cu ierburi rana, a trăit câteva zile din prădăciunile celor doi că- 
lăreţi. După ce i s-au închis rănile, părîndu-i că e în stare să 
îndure zdruncinăturile călăritului, cu nespusă semeţie se încu- 
metă să pornească la redobîndirea regatului. Şi strîngîndu-şi chiar 
în drum nu mai mulţi de 40 de călăreţi, după ce a ajuns la 
masaesulii, dîndu-se pe faţă cine este, a stîrnit atîta freamăt în 
rîndurile acestora, datorită pe de o parte dragostei şi trecerii de 
care se bucurase înainte, pe de alta şi nesperatei bucurii, deoa- 
rece îl vedeau teafăr pe cel despre care fuseseră încredințaţi că 
a pierit, astfel încît în răstimp de cîteva zile s-au adunat în jurul 
său 6000 de pedestraşi înarmaţi şi 4000 de călăreţi. În chipul 
acesta Masinissa ajunse din nou nu numai în stăpînirea regatului 
părintesc, dar pustii chiar noroadele aliate cu carthaginezii şi 
ținutul masaesuliilor (adică regatul lui Syphax). De acolo, provo- 
cîndu-l la război pe Syphax, Masinissa se aşeză între Cirta 17 şi 

Hippo 1%, pe crestele munţilor, potrivite pentru întreprinderea 
oricărei acţiuni. 


XXXIII De aceea Syphax, convins că va face acum o treabă 
mai bună dacă nu se mai bizuie pe curtenii săi, trimise o parte 
din oaste sub comanda tînărului său fiu — numele lui era Ver- 
mina, — pentru ca făcînd un ocol cu trupele, să cadă în spatele 
potrivnicului, care era cu atenţia încordată spre rege. 

Vermina pomi în timpul nopţii, ca unul care are de gînd să 
atace pe furiş. Între timp însă Syphax înaintă pe un drum des- 
chis, ca unul care are de gînd să se măsoare în luptă cu potriv- 
nicul în front deschis. Cînd a crezut de cuviință că în această 
vreme Vermina a ajuns în spatele dușmanului, porni şi el pe o 
pantă lină care ducea înspre vrăjmaş ; bizuindu-se atît pe marele 
număr al ostașilor săi, cât şi pe cursele întinse în spatele potriv- 
nicului, el îşi conduse oastea sa rînduită în linie de bătaie urcînd 
muntele prin faţă. Masinissa îi porneşte pe ai săi asupra potriv- 
nicului, încrezîndu-se mai mult ca în orice în poziţiile sale, unde 
avea să desfăşoare lupta în condiţii mult mai prielnice. Lupta fu 
crîncenă şi multă vreme cu sorţi egali de izbîndă: Masinissa 
bizuindu-se pe poziţii şi pe vitejia ostașilor, iar Syphax sprijinin- 
du-se pe puhoiul alor săi, deoarece aceştia erau într-un număr 
cu mult mai mare. Această mulţime era împărţită în două: şi 
în vreme ce o parte îl strîmtora pe duşman în faţă, cealaltă parte 
izbutise să cadă în spatele potrivnicului, înconjurîndu-l, i-a adus 
lui Syphax biruinţa fără doar şi poate, şi, deoarece adversarul 
avea legăturile tăiate, aici din faţă, colo din spate, într-adevăr 
nu-i mai rămăsese nici o putinţă de scăpare. În felul acesta, restul 
de pedestraşi şi călăreţi fură fie nimiciţi, fie luaţi prizonieri. Ma- 
sinissa dă poruncă unui pile cam de 200 călăreţi strînşi în jurul 
său și împărțiti pe piîlcuri, să străpungă încercuirea în trei părți, 
fixîndu-le dinainte locul unde aveau să se adune după fuga şi 
împrăștierea lor. El însuşi trecu prin grămada de lănci vrăjmaşe, 
izbutind să scape acolo unde dorise; două pilcuri izbutiră să 
treacă ; celălalt pile, lăsat pradă vrăjmașului, îndărătnicindu-se 
mai mult să reziste, a fost copleşit şi nimicit de lăncile aruncate. 

Masinissa îl păcăli pe Vermina, care se ţinea pe urmele lui 
aproape, cotindu-și drumul încoace şi-ncolo ; în cele din urmă 
îl sili pe Vermina să înceteze urmărirea, fiind istovit, scîrbit şi 
pierzînd orice nădejde. Masinissa împreună cu 60 de călăreţi 
ajunse la Syrta Mică; acolo, dîndu-şi seama că s-a străduit din 

răsputeri să-şi recapete domnia în atîtea rînduri, îşi petrecu toată 
vremea stînd între Emporia Punică şi neamul garamanților 12? 
pînă la sosirea lui C. Laelius şi a flotei romane în Africa. 

Toate aceste fapte mă îndeamnă să cred că Masinissa a venit 
mai degrabă cu trupe slabe decît în fruntea unui mare corp de 
cavalerie, deoarece, negreşit, dovada celui care domneşte e mulţi- 
mea, pe cînd puţinătatea numărului se potriveşte sorții unui sur- 
ghiunit 130, 


XXXIV Carthaginezii, după pierderea corpului de călăreţi 
împreună cu comandantul lor, îşi pregătiră o altă cavalerie prin 
noi înrolări, iar în fruntea ei pun pe Hanno, fiul lui Hamilcar. 
Îl chemară numaidecît pe Hasdrubal şi pe Syphax prin scrisori 
şi ştafete şi, în cele din urmă, prin împuterniciţi anume trimiși: 
lui Hasdrubal îi poruncesc să vină în ajutorul patriei sale aproape 
încercuite, iar pe Syphax îl roagă să vină în sprijinul Carthaginei, 
să vină în sprijinul întregii Africi. Scipio îşi instalase atunci castrul 
lîngă Utica 12:, cam la o mie de paşi de acest oraş, strămutîndu-l 
de la mare, unde castrul stativ fusese aşezat cîtăva vreme în 
preajma flotei. = 

Hanno, pentru că nu primise o cavalerie destul de puternică 
nu numai pentru a-l hărțui pe vrăjmaş, dar nici măcar pentru 
a apăra țărmurile împotriva prădăciunilor, cea dintii treabă pe 
care o făcu fu sporirea numărului de călăreţi prin noi recrutări, 
înrolînd mercenari, mai ales numizi (acest neam este de departe 
cel dintîi din Africa în ce priveşte călăreţii), fără ca totuşi să-i 
dispreţuiască şi pe cei de alte neamuri. Acum Hanno avea la dis- 
poziţia sa ca la 4 000 de călăreţi, cu care ocupă un oraş pe numele 
Salaeca 1%, cam la cincisprezece mii de paşi de castrul roman. 

Cînd i se aduse. la cunoştinţă lui Scipio acest fapt, spuse: 
„Halal de o asemenea cavalerie care stă la adăpost vara în oraş! 
Călăreţii ei pot fi cît de mulţi, numai un asemenea comandant 
să aibă în frunte!“ 

Scipio socoti că trebuie să rămînă în nemişcare, cu atît mai 
mult cu cît punii se urneau prea anevoie, în schimb îi porunci 
lui Masinissa, pe care îl trimisese înainte cu cavaleria, să galopeze 
în sus şi-n jos prin faţa porţilor taberei dușmane şi să-l ademe- 
nească pe vrăjmaş la luptă : „După ce toată mulţimea vrăjmaşilor 
se va desfăşura, dacă situaţia sa se va îngreuna prea mult ca să 
se poată împotrivi cu uşurinţă, atunci să dea înapoi încetul cu 
încetul ; el va interveni în luptă la vreme“; Scipio a zăbovit cu 
înaintarea sa numai atîta timp cît a crezut de cuviinţă că e în- 

deajuns pentru a-l ademeni pe vrăjmaș, şi a venit cu cavaleria 
romană care înainta într-ascuns, acoperită de dealurile aşezate 
cit mai prielnic în jurul drumurilor cotite ; Masinissa, potrivit în- 
ţelegerii, galopa cu ai săi cînd în sus cînd în jos pe dinaintea 
porţilor, fie ca unul care vrea să insufle spaima, fie retrăgîndu-se 
ca unul căruia îi e frică. În aceeaşi vreme însă, prin prefăcuta-i 
teamă îl întărîta pe vrăjmaş să se încumete la luptă, ademenin- 
du-l să-l urmărească fără nici o socotinţă. Nu ieşiseră toți cartha- 
ginezii pe porţi, şi Hanno îi bătea încă la cap pe ai săi în diferite 
chipuri : pe unii care erau toropiţi de vin și de somn, să ia armele, 
silindu-i să-şi strunească bine caii, pe alţii să nu dea năvală pe 
porţi răsfirați şi în neorînduială, fără steaguri și pe toate porţile 
[deodată]. 

Pe punii care se avintaseră cu prea mare nesăbuinţă îi luă 
în primire Masinissa ; în curînd însă duşmanii îmbulzindu-se mai 
mulţi pe porţi, egalară lupta. În cele din urmă, cînd porni la 
luptă întreaga cavalerie punică, numizii nu mai putură rezista. 
Cu toate acestea Masinissa nu se retrase cu ai săi fugind răzle- 
țiți, ci înfruntă atacurile duşmane, dînd pe nesimţite. înapoi pînă 
cînd îi ademeni spre dealurile după care se ascundea cavaleria 
romană. De acolo se năpustiră, învăluindu-i, călăreţii romani cu 
forțe întregi şi caii neobosiţi, încăierîndu-se cu Hanno şi africa- 
nii şi urmărindu-i pe punii istoviţi ; la rîndu-i, şi Masinissa întor- 
cîndu-și pe neaşteptate caii, reveni la luptă. 

Cam o mie de puni, aceia care fuseseră în avangardă şi care 
nu se putuseră retrage lesne, au fost înconjurați şi doboriţi îm- 
preună cu comandantul lor, Hanno; pe ceilalți puni înspăimîn- 
taţi, mai ales din pricina omoririi comandantului lor, învingătorii 
i-au urmărit 30 000 de pași pe cînd fugeau răsfiraţi ; au mai prins 
sau nimicit în afară de aceia încă vreo două mii de călăreţi. Se 
ştie bine că în rîndurile acestora au fost nu mai puţin de 200 
călăreţi carthaginezi, vestiți şi prin bogății, şi prin neam. 


XXXV Din întîmplare, în aceeaşi zi în care s-au petrecut aceste 
fapte, vasele care transportaseră prăzile în Sicilia s-au înapoiat cu 
aprovizionarea, de parcă ar fi avut o presimţire că au venit să 
încarce o altă pradă. 

Nu toţi istoricii pomenesc că în cele două lupte de cavalerie 
au fost răpuşi doi comandanţi carthaginezi, temîndu-se, cred, să 
nu se înșele cu povestirea aceloraşi fapte în două rînduri. Însă 
Coelius 133 şi Valerius 1%4 scriu că şi Hanno a fost luat prizonier. 

Scipio îi răsplăteşte cu daruri de seamă pe comandanții cava- 
leriei şi pe călăreţi, pe fiecare după meritul său, şi mai presus de 
toți pe Masinissa ; după ce lăsă o puternică garnizoană la Salaeca, 
plecă cu cealaltă oaste. Scipio pustii nu numai ţarinile pe unde 
mergea, ci cuceri şi cîteva orașe şi sate, răspîndind în lung şi-n 
lat groaza războiului. După şapte zile de cînd plecase, Scipio se 
înapoie în castru aducînd o mare mulţime de oameni şi de vite 
şi tot felul de prăzi, şi trimise din nou vasele încărcate cu trofeele 
luate de la vrăjmaş. 

Apoi însă, Scipio renunţă la expedițiile neînsemnate şi la de- 
vastări şi îşi concentră toate forţele războiului în scopul atacării 
Uticei, avind de gînd, în cazul că va cuceri acest oraş, să-şi sta- 
bilească acolo baza de plecare, de unde să pornească la înfăptui- 
rea celorlalte țeluri. În acelaşi timp apropie şi trupele aliaţilor 
din marină de acea parte a Uticei care e scăldată de mare, iar 
armata de uscat de acea parte unde se înălța o măgură în apro- 
pierea zidurilor. : 

Scipio adusese cu sine şi tormente şi mașini de asediu, iar o 
dată cu aprovizionarea fi mai fuseseră trimise și din Sicilia altele ; 
şi totodată mai făuri şi altele noi în arsenalul unde anume adu- 
sese mulţi meşteşugari pricepuţi în asemenea lucrări. 

În vreme ce, pe de o parte, locuitorii din Utioa, împresuraţi 
din toate părţile cu lucrări atît de grozave, îşi puseseră toate nă- 
dejdile în poporul carthaginez, pe de alta, carthaginezii în Has- 
drubal, în cazul că acesta îl va putea îndupleca pe Syphax. Nu- 
mai că pentru cei în nevoie, dornici de a fi ajutaţi, toate se miş- 
cau cu prea mare întîrziere. 

Deşi Hasdrubal a izbutit să adune o armată alcătuită cam 
din 30 000 de pedestraşi şi 3 000 de călăreţi, în urma unei foarte 
intense recrutări, n-a cutezat totuşi să se apropie prea mult de 
castrul potrivnicului înainte de sosirea lui Syphax. Acesta sosi 
cu 50 000 de pedestrași şi 10 000 de călăreţi, şi plecînd numai- 
decît din Carthagina, își întocmi tabăra nu departe de Utica şi 
de întăriturile castrului roman. Sosirea oastei lui Syphax a avut 
totuşi însemnătate, prin aceea că Scipio după ce a împresurat 
cam 40 de zile Utica, încercînd zadarnic toate mijloacele cu 
putință, a renunţat la această întreprindere începută şi neizbutită. 
Dar, pentru că iarna bătea: la uşă, Scipio îşi întări tabăra de 
iarnă 155 pe un intrînd al unui promontoriu care înaintează în 
mare şi e legat de continent printr-o măgură îngustă ; el înconjură 
şi tabăra flotei cu un singur rînd de parapete. Scipio aşeză castrul 

legiunilor în mijlocul măgurii ; latura castrului îndreptată către 
miazănoapte era proteguită de vasele scoase la mal, precum şi 
de trupele aliate din marină ; cavaleria ocupa valea dinspre mia- 
zăzi, cu faţa îndreptată către celălalt țărm. 

Acestea au fost evenimentele desfăşurate în Africa pînă la 
sfîrşitul toamnei. 


XXXVI În afară de cerealele aduse din toate părţile de la 
satele prădate din jur, proviziile mai fuseseră transportate şi din 
Sicilia şi din Italia; şi propraetorul Sardiniei, Cn. Octavius 13, 
a adus o mare cantitate de grîne din Sardinia, din partea praeto- 
rului “Ti. Claudius, care era în fruntea celei provincii. S-au 
umplut nu numai hambarele care fuseseră făcute, ci s-au clădit 
şi altele noi. 

Ostaşii duceau lipsă de îmbrăcăminte; de aceea s-a dat în- 
sărcinare lui Octavius ca să vorbească cu praetorul dacă nu cumva 
îi poate pregăti şi trimite ceva din acea provincie. Şi aceste lucruri 
fură aduse la îndeplinire fără zăbavă; în scurtă vreme au fost 
trimise 1 200 de togi 1% şi 12000 de cămăși 1%, 

În acea vară cînd s-au petrecut aceste întîmplări în Africa, con- 
sulul P. Sempronius, care avea provincia Bruttium, a avut o cioc- 
nire în ţinutul Crotonei 1% cu Hannibal, încăierîndu-se cu el chiar, 
în drum, într-o luptă neregulată. Lupta s-a dat mai mult între 
pilcuri de luptători decât în linie de bătaie. Romanii fură bătuţi 
mai mult în învălmășeală decit în luptă, consulul pierzînd vreo. 
1 200 de oameni din oastea sa. Deşi romanii s-au retras în grabă în 
castru, totuși duşmanii nu s-au încumetat să pornească la atacul ei. 
Însă în tăcerea nopţii următoare consulul a plecat de acolo, trimi- 
țînd înainte o ştafetă la proconsulul P. Licinius, „ca să se pună în 
mişcare cu legiunile sale“, după care amîndoi şi-au unit trupele. 
În chipul acesta împotriva lui Hannibal s-au întors doi comandanţi 
şi două armate. Deoarece acum consulul îşi îndoise forțele, n-a mai 
„zăbovit să dezlănţuie atacul, în vreme ce lui Hannibal îi (cres- 
cuse] 10 avîntul, datorită proaspetei izbînzi. În prima linie de 
bătaie Sempronius îşi rîndui legiunile sale, în vreme ce legiunile 
lui P. Licinius fură aşezate în rezervă. 

La începutul luptei, consulul făgădui un templu Fortunei Pri- 
migenia 14! dacă îl va bate în acea zi pe duşman. Într-adevăr, con- 
sulul a avut parte de noroc cu făgăduinţa lui: carthaginezii fură 
răzbiţi şi puşi pe fugă. Peste 4 000 de duşmani fură doboriţi, ceva. 
mai puţin de 300 fură prinşi vii, precum şi 40 de cai şi 11 flamuri 

ostăşeşti. Hannibal, necăjit de această luptă neizbutită, se înapoie 
cu oastea sa la Crotona. 

În aceeaşi vreme, în cealaltă parte a Italiei, consul M. Cor- 
nelius 142 ţinea cu sufletul la gură nu atît prin puterea armelor, cît 
prin spaima proceselor, Etruria, care îşi îndreptase aproape în în- 
tregime privirile către Mago, nădăjduind într-o schimbare a situa- 
ţiei cu ajutorul acestuia. Consulul a rămas neşovăielnic şi dîrz [în 
faţa oricărei stăruinţe lăturalnice] în ce priveşte aceste procese des- 
chise pe temeiul unui decret senatorial. Mulţi nobili etrusci, care 
fie că se duseseră la Mago în persoană, fie că îşi trimiseseră oame- 
nii lor la el în vederea trecerii noroadelor etrusce de partea punilor, 
fură condamnaţi încă de la început, fiind de față la procese. În 
urmă însă, avînd conştiinţa apăsată de greutatea vinei lor, s-au 
osîndit singuri plecînd de bunăvoie în surghiun ; deși aceştia au 
fost condamnaţi în lipsă, totuşi au izbutit să-şi salveze numai viaţa, 
lăsîndu-şi în urma osîndirii lor zălog averile care puteau fi con- 
fiscate de stat. 


XXXVII În vreme ce consulii desfăşoară o astfel de activitate 
în diferite regiuni, fiecare în alta însă, la Roma listele 142 de sena- 
tori le alcătuiră censorii M. Livius şi C. Claudius. Q. Fabius Ma: 
ximus din nou fu ales ca princeps senatus 144. Au fost scoşi din 
rîndurile senatului şapte inşi, însă nici unul dintre aceştia nu mai 
îndeplinise vreo magistratură curulă. Censorii supravegheară cu 
străşnicie şi cu cea mai mare credinţă refacerea sfintelor locaşe. Tot 
ei dădură în licitaţie construcţia şoselei între Forum Bovarium pînă 
la templul zeiţei Venus, ridicarea lojilor din circ şi templul zeiţei 
Mater Magna de pe Palatin. Ei statorniciră un nou venit de pe 
urma salinelor. În toată Italia sarea costa un sextant 115. La Roma 
sarea se vindea cu acelaşi preţ, însă în multe tîrguri şi piețe 11% 
s-a stabilit ca sarea să se vîndă cu un preţ diferit, după localitate. 
Lumea era pe deplin încredinţată că această dajdie a fost născo- 
cită de unul din censori, care era supărat pe popor din pricină că 
fusese cîndva osîndit în urma unei nedrepte judecăţi ; mai mult, 
preţul sării fusese urcat tocmai la acele triburi romane care îl con- 
damnaseră. De aici M. Livius a primit porecla de Salinator. 

S-a făcut un riguros recensămînt 147 ; deoarece censorii trimise- 
seră anume slujbaşi însărcinaţi prin provincii ca să afle exact cît 
e de mare numărul cetăţenilor romani din armate şi unde se află 
fiecare, fură numărate 214 000 suflete [ţinind seama de categoria 
celor pomeniţi aici] ; C. Claudius Nero oficie slujba de încheierea 

recensămîntului. Apoi se făcu recensămîntul celor 12 colonii 
romane, ceea ce niciodată nu se întimplase mai înainte ; înşişi cen- 
sorii coloniilor prezentară dările de seamă, arătînd ce număr de 
ostaşi au, de ce sume de bani dispun, toate acestea fiind consem- 
nate în registrele 118 statului. Apoi s-a purces să se efectueze recen- 
sămîntul ordinului cavalerilor. Din întîmplare, amîndoi censorii 
aveau cîte un cal dat de stat. Cînd s-a ajuns la tribul Pollia, din 
care făcea parte M. Livius, deoarece crainicul nu cuteza să-l cheme 
chiar pe censor, Nero strigă: „Cheamă-l şi pe M. Livius“; şi 
datorită fie unei vechi răfuieli rămase nelichidate, fie că se întu- 
riase pe M. Livius din pricina îngîmfării şi firii sale pornite spre 
severitate, porunci să scoată în vînzare calul lui Livius, pentru că 
acesta fusese judecat şi osîndit de adunarea poporului. 

Aşijderea şi M. Livius, cînd s-a ajuns la tribul Arniensis şi la 
numele colegului său de censură, porunci să i se vîndă calul lui 
C. Claudius pentru două temeiuri : întîi, pentru că dăduse o măr- 
turie mincinoasă împotriva sa, al doilea, pentru că împăcarea cu 
dînsul nu fusese sinceră. 

Într-un chip la fel de înjositor pentru ei censorii s-au sfădit și 
la ieşirea din funcţie, fiecare din ei căutînd să terfelească bunul 
renume al celuilalt în dauna reputației sale 1%; cînd C. Claudius 
depuse legămîntul că el a respectat legile, după ce a înmînat regis- 
trele tezaurului statului, între numele acelora pe care vistieria îi 
lăsase „aerarii“ 15% consemnase şi numele colegului său. Apoi se 
înfăţişă la tezaur 15! şi M. Livius ; în afară de tribul Maecia care 
nici nu-l condamnase, dar zice-se — nici nu voise să-l voteze consul 
şi censor după ce fusese osîndit, el a declarat „derarius“ întregul 
popor roman, adică toate cele 34 triburi, deoarece pe de o parte 
îl condamnaseră fără vreo vină, iar pe de alta îl aleseseră consul 
şi censor după ce fusese osîndit, şi deoarece poporul nu putea 
tăgădui că a greşit, fie o dată cu prilejul judecății, fie de două ori 
cu prilejul alegerilor. „Împreună cu cele 34 de triburi, îl declară 
«derarius» şi pe C. Claudius. Dacă el ar mai avea un exemplu că 
un cetățean poate fi declarat în două rînduri «gerarius», i-ar fi dat 
într-adins lui C. Claudius această osîndă, vîrîndu-l între «aerarii»“. 

Urită sfadă şi josnice apucături din partea censorilor, însă în 
acelaşi timp şi îndreptăţită biciuire a poporului din partea acestor 
magistrați, pentru lipsa lui de statomicie, şi totodată şi o pildă 
potrivită unor astfel de vremuri. 

Din această pricină cei doi censori au ajuns atît de uriţi de 
toată lumea, încît tribunul plebei Cn. Baebius, încredințat că s-a 

ivit prilejul să-şi sporească faima, le-a fixat ambilor censori ziua 
pentru a se înfățișa adunării poporului spre a fi judecaţi. Însă 
senatul, în unanimitate, se împotrivi acestei stări de lucruri, înlă- 
turînd acest proces, pentru ca nu cumva, în urmă, censura să fie 
la cheremul oricui, după cum bate vintul. , 

XXXVIII În aceeaşi vară, în Bruttium consulul a cucerit prin 
forţa armelor Clampetia 152, Consentia 153 şi Pandosia 154, iar alte 
cetăţi neînsemnate s-au supus de bunăvoie romanilor. 

Şi deoarece se apropia vremea alegerilor, s-a găsit cu cale să 
fie chemat la Roma mai degrabă Cornelius din Etruria, unde nu 
era nici un fel de război. Sub acesta fură aleşi consuli Cn. Servi- 
lius Caepio 155 şi C. Servilius Geminus 159. 

Apoi fură ţinute alegerile de praetori. Fură aleşi praetori 
P. Cornelius Lentulus, P. Quinctilius Varus, P. Aelius Petus şi 
P. Viliius Tappulus. Cei doi din urmă fură aleşi praetori în tinvp 
ce erau şi edili ai plebei. După terminarea alegerilor, consulul 
se înapoie în Etruria, la armată. 

În acel an s-au stins din viaţă şi nişte preoţi şi au fost înlo- 
cuiţi cu alții; Ti. Veturius Philo fu ales şi sfinţit flamin al lui 
Marte în locul lui M. Aemilius Regillus15 care răposase anul 
trecut ; decemvirul M. Aurelius Cotta 158 fu ales în locul augu- 
rului şi decemvirului M. Pomponius Matho15, iar ca augur 
Ti. Sempronius Gracchus, deşi foarte tînăr, ceea ce se întîmplă 
foarte rar 1% la încredințarea unei slujbe preoțești. 

În acel an a fost aşezat în Capitolium un car cu patru cai 
de aur de către edilii curăli C. Livius şi M. Servilius Geminus 1! ; 
şi jocurile romane s-au desfăşurat din nou vreme de două zile şi, 
de asemenea, şi jocurile plebeie iarăşi vreme de două zile de către 
edilii P. Aelius şi P. Villius. Cu prilejul acestor jocuri s-a dat un 
ospăț în cinstea lui Jupiter 12, 

I După ce consulii Cn. Servilius şi C. Servilius! (aceasta se în- 
timpla în al şaisprezecelea an de război punic) au prezentat darea 
de seamă, pe de o parte, asupra situaţiei republicii şi a războiului, 
iar pe de alta, asupra provinciilor, senatul a hotărît ca să se înţe- 
leagă consulii între ei, prin bună învoire sau să tragă la sorţi, care 
să aibă provincia Bruttium împotriva lui Hannibal şi care provin- 
ciile Etruria şi Liguria : „căruia îi va cădea Bruttium, să ia în pri- 
mire oastea de la P. Sempronius. P. Sempronius (căci şi acestuia i 
s-a prelungit comanda pe încă un an, ca proconsul) să-l înlocuiască 
pe P. Licinius, iar acesta să se întoarcă la Roma“. 

În cursul războiului, Licinius dăduse dovadă de asemenea în- 
suşiri, încît nu era vreun alt cetățean mai bine înzestrat ca el în 
acele vremuri ; natura şi ursita îl împodobiseră cu prisosință cu 
toate darurile omeneşti : era în acelaşi timp şi nobil şi bogat ; era 
arătos şi mîndru la chip, dar şi vînjos la trup ; era socotit un foarte 
bun vorbitor, fie cînd îşi apăra împricinaţii, fie cînd lua cuvîntul 
în senat sau în adunarea poporului, fie cînd susținea o propunere, 
ori i se împotrivea. Era cel mai bun cunoscător al dreptului ponti- 
fica]. Pe lîngă toate aceste frumoase însușiri, şi consulatul său, 
prin izbînzile câştigate în război, îl încununase cu slavă. 

Ceea ce se decretase pentru provincia Bruttium, s-a făcut la 
fel şi pentru provinciile Etruria şi Liguria : s-a dat poruncă lui 
M. Cornelius să predea armati noului consul, iar el, prelungin- 
du-i-se comanda pe un an, să ia în primire provincia Gallia, îm- 
preună cu legiunile pe care le comandase L.. Scribonius anul trecut. 

Apoi s-au tras la sorţi provinciile : lui Caepio i-a căzut Bruttium, 
lui Servilius — Etruria ; după aceasta s-au tras la sorţi provinciile 
praetorilor : Paetus Aelius a primit jurisdicția urbană ?, P. Lentu- 
lus — Sardinia, P. Villius — Sicilia ; lui Quintilius Varus i-a căzut 
Ariminum * cu cele două legiuni (acestea avuseseră în fruntea lor 
pe Sp. Lucretius). Şi lui Lucretius i s-a prelungit comanda, pri- 

mind însărcinarea să reclădească oraşul Genua, distrus de cartha- 
ginezul Mago. 

Şi lui P. Cornelius Scipio i s-a prelungit comanda, însă nu vre- 
melnic, ci pînă la terminarea războiului, adică pînă la isprăvirea 
campaniei din Africa şi s-a decretat „să se oficieze rugăciuni 
publice pentru trecerea lui Scipio în provincia Africa, pentru ca 
această acţiune să aducă izbăvirea poporului roman şi să aibă 
noroc şi comandantul şi oastea“. 


II Pentru Sicilia s-au recrutat $ 000 de soldaţi, deoarece toată 
floarea ostăşimii din acea provincie fusese trecută în Africa ; dar, 
pentru că se găsise cu cale ca țărmurile maritime ale Siciliei să 
fie supravegheate de 40 de vase, ca nu cumva să treacă vreo 
flotă duşmană din Africa, Villius a dus cu sine în Sicilia 193 vase 
noi, iar celelalte care erau vechi au fost reparate în Sicilia. În 
fruntea acestei flote a fost pus M. Pomponius, praetorul anului 
trecut, căruia i s-a prelungit comanda ; acesta a îmbarcat pe vase 
noile trupe aduse din Italia. I s-a decretat de senat un număr egal 
de vase, cu aceeaşi putere de comandant, lui Cn. Octavius, prae- 
torul 4 anului trecut, pentru a asigura apărarea coastei Sardiniei ; 
praetorul LentulusS5 a primit ordin să-i pună la dispoziţie lui 
Octavius 2 000 de oameni pentru flotă. Asigurarea pazei Italiei 
a fost încredinţată lui M. Marcius, praetor în anul trecut, tot cu 
atîtea vase, deoarece domnea nesiguranța unde aveau să-şi tri- 
mită carthaginezii flota ; totuşi se părea că duşmanul va ataca 
numai acolo unde nu era înjghebată vreo apărare. Potrivit decre- 
tului senatorial, consulii înrolară sub arme pentru acea flotă 
3 000 de ostaşi, precum şi două legiuni pentru preîntîmpinarea 
oricărei surprize din pricina războiului. 

Vechilor comandanţi L. Lentulus şi L. Manilius Acidinus 
li s-au decretat Hispaniile şi comanda armatelor de acolo. 

În totul în acel an republica romană a avut la dispoziţia sa, 
în vederea desfășurării războiului, 20 de legiuni şi 160 de vase 
lungi. 

Praetorii au primit ordin să se ducă în provinciile lor. Con- 
sulilor li s-a poruncit să celebreze, înainte de a se pleca din cetate, 
„marile jocuri“ pe care dictatorul T. Manlius Torquatus le făgă- 
duise cu cinci ani mai înainte dacă republica va rămîne în ace- 
eaşi situaţie. : 

Şi semnele întîmplate şi anunţate de oameni din mai multe 
locuri au stîmit în suflete teama unor noi oprelişti din partea 

zeilor ; astfel s-a dat crezămînt ştirii că „niște corbi nu numai că 
au sfărimat cu ciocurile aurul din Capitolium, dar chiar l-au şi 
mîncat ; şoarecii au ros o coroană de aur la Antium; în jurul 
Capuei a apărut un nor atît de grozav de lăcuste care au umplut 
toate ogoarele, încît nu s-a mai ştiut de unde au venit; la Reate 
a fost fătat un mînz cu cinci picioare; la Anagnia s-au revărsat 
mai întîi nişte jerbe de lumină pe cer, apoi a ars o uriaşă 
lumină ; la Frusino un cerc? subţire a învăluit soarele şi apoi 
globul soarelui a crescut, închizînd cercul pe dinafară ; la Arpi- 
num s-a scufundat pămîntul pe o cîmpie şi s-a dat naştere acolo 
unei uriașe genuni ; cu prilejul sacrificiului, unul din consuli n-a 
găsit la cea dintii victimă jertfită locul din dreapta al ficatului“. 

Pentru ispășirea tuturor acestor semne și arătări s-au adus 
jertfe de vite mari ; colegiul pontificilor a hotărît căror zei să se 
aducă jertfele. 


III După săvîrşirea tuturor acestor slujbe, consulii și praeto- 
rii au plecat în provincii. Cu toate acestea grija de căpetenie a 
tuturor comandanților era îndreptată către Africa8, ca şi cum 
această provincie le-ar fi căzut la sorţi, fie că erau încredinţaţi 
că acolo se hotărăște soarta întregii situaţii şi a războiului, fie 
că doreau să-i fie pe plac lui Scipio, înspre care erau aţintite pri- 
virile tuturor cetăţenilor. De aceea fură transportate îmbrăcăminte 
şi cereale nu numai din Sardinia, cum s-a spus mai înainte?, ci 
şi din Sicilia şi Hispania ; din Sicilia s-au adus chiar şi arme și 
tot felul de provizii. La rîndul lui, nici Scipio nu întrerupsese 
operaţiile războiului o clipă în tot decursul iernii, căci dintr-o dată 
îl năpădiseră din toate părţile grijile într-un număr atît de mare: 
asedia Utica, tabăra lui Hasdrubal era sub ochii săi; carthagine- 
zii îşi puseseră vasele pe apă, avînd flota pregătită şi înzestrată 
cu tot ce-i trebuie pentru a tăia aprovizionarea romanilor. 

În acest răstimp Scipio nu-și alungase din suflet nădejdea de 
a-l atrage din nou de partea sa pe Syphax, pentru cazul că, din 
întîmplare, acesta s-ar fi săturat de prea multă dragoste față de 
soția sa. Mai mult chiar, îi mijise oarecare nădejde din partea 
lui Syphax care propunea aceste condiţii de pace: în loc să se 
războiască mai departe, romanii să părăsească Africa, iar punii, 
Italia. 

De bună seamă, eu aşi fi înclinat să cred că aceste negocieri 
au fost întreprinse mai degrabă prin soli — de altfel şi majori- 

tatea istoricilor susțin aceasta — decit că Syphax a venit în cas- 
trul roman la o întrevedere, cum scrie Valerius Antias. 

La început comandantul suprem al romanilor aproape că n-a” 
vrut să-şi plece urechile în faţa unor asemenea condiţii ; apoi însă, 
pentru a exista un temei îndreptăţit al acestui du-te-vino al oame- 
nilor săi prin tabăra duşmanilor, se arătă mai împăciuitor față 
de astfel de condiţii şi-i dădu nădejdi lui Syphax că prin trimi- 
terea de soli în mai multe rînduri, dintr-o parte în alta, va fi cu 
putință să se ajungă la o înţelegere. 

Tabăra de iarnă a carthaginezilor fusese construită din mate- 
riale strînse la voia întîmplării de pe ogoare și cam toată era din 
lemn. Mai ales numizii locuiau în colibe făcute din trestie împle- 
tită, dar acoperite în cea mai mare parte cu rogojini ; ei forfoteau 
pretutindeni, fără nici un rost, deşi își făcuseră sălaşurile dincolo 
de şanţurile şi de parapetele taberei, ocupîndu-şi fiecare locul 
după cum îl tăia capul, fără să ţină seama de vreun ordin. Cînd 
i se aduse la cunoştinţa lui Scipio această stare de lucruri, îi miji 
nădejdea de a căuta un prilej nimerit să dea foc taberei dușmane. 


IV Împreună cu soliile pe care Scipio le trimitea la Syphax, 
plecau în chip de ordonanţe, îmbrăcaţi în veşminte de sclavi, 
sutaşii primelor centurii, şi' anume aceia care-i dăduseră coman- 
dantului lor dovezi de vitejie şi iscusință. În vreme ce împuterni- 
ciţii se aflau la consfătuire, aceştia colindau tabăra punilor ca să 
cerceteze, unul, toate intrările şi ieşirile, altul, aşezarea şi înfă- 
țişarea taberei, şi în totului tot, şi fiecare parte a ei, apoi unde 
erau situaţi punii şi unde numizii, ce gol se găsea între tabăra 
lui Hasdrubal şi a regelui; totodată să-şi dea seama cum erau 
deprinşi să-și îndeplinească însărcinările la posturi şi de strajă 
şi dacă ar fi mai potrivit noaptea sau ziua să le întindă punilor 
capcana. 

Scipio într-adins trimitea la întrevederi tot mereu alți şi alți 
oameni de-ai săi, pentru ca de întreaga situaţie să-și dea seama 
cît mai mulţi romani. 

Datorită acestor tratative în vederea păcii, şi Syphax şi car- 
thaginezii erau din ce în ce mai siguri de ea, pînă în ziua cînd 
solii romani le-au adus la cunoştinţă acestora că li s-a interzis să 
se întoarcă la comandant, dacă nu li se dă un răspuns precis : „ca 
atare, Syphax ori să le [dea în vileag] 10 dacă, pe de o parte, a 
hotărît ceva, ori să chibzuiască o dată, dacă pe de alta, trebuie 
să-i consulte pe Hasdrubal şi pe carthaginezi ; a sosit vremea sau 

să se încheie pace, sau să se dezlănţuie războiul cu cea mai mare 
străşnicie“. 

În vreme ce Syphax se sfătuieşte cu Hasdrubal, iar cartha- 
ginezii sînt consultaţi de Hasdrubal, şi iscoadele romane au avut 
destulă vreme să vadă totul, iar Scipio să pregătească cele ce 
erau de trebuinţă în vederea acestei acţiuni. Şi datorită și pome- 
nirii şi nădejdei de pace, s-a iscat, cum se întîmplă de obicei, şi 
printre puni şi printre numizi delăsarea, toţi fiind fără grijă că 
au să păţească între timp vreun neajuns din partea vrăjmaşului. 
În cele din urmă s-a adus din partea lui Hasdrubal un răspuns 
cu niște condiţii prea grele, într-adins adăugate cu acest prilej, 
deoarece Punului i se părea că prea mult jinduieşte comandantul 
roman după pace: aceste condiţii au venit la vremea cea mai 
potrivită pentru ca Scipio să găsească îndreptăţit temeiul înlă- 
turării armistiţiului, căci el atita aștepta. El îi dete a doua zi 
acest răspuns împuternicitului regelui, după ce îi spusese că el 
va aduce la cunoştinţa sfatului său de război, că „singur el s-a 
străduit, dar în deşeit, pentru [încheierea] păcii, în vreme ce toţi 
ceilalți s-au împotrivit. De aceea, să-i dea de ştire lui Syphax că 
singura nădejde de pace pentru rege va fi numai dacă el îi pără- 
seşte pe carthaginezi şi se alătură romanilor“. 

În chipul acesta armistițiul fu rupt, pentru ca Scipio, văzîn- 
du-se scăpat de obligaţiile angajamentului, să-şi aducă la înde- 
plinire planul urzit. 

După ce vasele fură trase de pe uscat la apă — căci era în- 
ceputul primăverii — romanii îşi încărcară pe ele maşinile de 
război şi tormentele pentru asediu, ca şi cînd ar avea de gind să 
atace Utica dinspre mare. Scipio trimise de din sus de Utica 
2 000 de ostaşi ca să pună stăpînire pe măgura care fusese în 
mîna sa înainte!!, pentru ca în acelaşi timp, cuprins de griji, 
duşmanul să-şi îndrepte privirile către alte operaţii şi totodată 
pentru ca nu cumva, după ce el va fi plecat împotriva lui Has- 
drubal şi a lui Syphax, duşmanul să pornească din oraş acţiunea 
de străpungere a încercuirii şi un atac împotriva castrului său 
lăsat cu o slabă garnizoană. 


V După încheierea acestor pregătiri, Scipio convoacă pe co- 
mandanţi la sfat, ordonînd celor trimişi să iscodească !? să-şi facă 
darea de seamă asupra celor ce au aflat, iar la urmă îi dă în 
vileag şi lui Masinissa — care avea cunoştinţă de tot ce se petre- 
cuse în tabăra dușmanului — ceea ce pregătise pentru noaptea 

următoare, Scipio ordonă tribunilor militari ca după ridicarea 
sfatului din praetorium, cînd vor auzi semnalul dat cu goarna, 
să scoată de îndată legiunile din castru. 

În felul acesta, către asfinţitul soarelui, unitățile romane, aşa 
cum sunase porunca, începură să fie scoase pe porţile taberei. 
Cam pe la prima veghe 1%, trupele romane se desfăşurară în for- 
maţie de marşi!4, iar pe la miezul nopţii ele porniră, căci pînă 
acolo era un drum de 7 000 de paşi; mărşăluind încet, ajunseră 
la tabăra vrăjmaşilor. Acolo, o parte din trupele romane şi pe 
Masinissa cu numizii lui îi încredinţă lui Laelius, căruia îi porunci 
să dea năvală asupra taberei lui Syphax şi să-i pună foc. Apoi, 
luîndu-i de o parte pe Laelius şi pe Masinissa îi rugă stăruitor pe 
fiecare „ca aşa cum noaptea le răpeşte putinţa de a vedea de- 
parte, la fel şi ei să-şi ducă la îndeplinire cu iscusință şi grijă 
însărcinarea ; dînsul îl va ataca pe Hasdrubal şi tabăra punică; 
însă nu va dezlănţui atacul pînă nu va observa focul în lagărul 
regelui“. 7 

Întreprinderea acestei acţiuni nu întîrzie multă vreme ; căci 
îndată ce se puse foc primelor colibe, numaidecit se aprinseră 
una după alta şi celelalte din preajma lor ; flăcările întinzîndu-se 
cu repeziciune în tabără, cuprinseră în calea lor totul. 

Într-adevăr, s-a stîrnit mare învălmăşeală, cum era de altfel 
şi firesc cu prilejul unui pîrjol răspîndit pe.o întindere atît de 
mare şi în vremea nopţii; însă punii fiind încredinţaţi că focul 
a izbucnit din întîmplare şi nu fusese pus de mîna dușmanului, 
cînd s-au împrăştiat care de care fără arme asupra lor ca să 
stingă focul, s-au trezit faţă în faţă cu vrăjmaşul înarmat, mai 
ales că Masinissa cu numizii lui, cunoscînd sectoarele taberei, 
fuseseră rînduiţi la ieşirile drumurilor, în locuri potrivite. Mulţi 
vrăjmaşi pe jumătate adormiţi în culcuşurile lor s-au mistuit în 
vilvătăi ; mulţi năpustindu-se într-o goană năpraznică şi prăvă- 
lindu-se unii peste alţii, au fost striviţi în porţile înguste. 


VI Mai întîi străjile carthagineze au zărit văpăile flăcărilor, 
în urma lor şi ceilalţi s-au trezit din somn din pricina zarvei iscate 
în toiul nopţii — căzuţi în aceeaşi greşeală, deoarece şi ei erau 
încredinţaţi că pîrjolul a izbucnit de la sine —, apoi şi ţipetele 
scoase de cei hăcuiţi şi răniţi le luară orice putință de a-și da 
seama de adevărata situaţie, dacă ceea :'ce se petrece se datoreşte 
învălmăşelii pricinuite de foc în timpul nopţii. De aceea fiecare, 
după cum îl tăia capul, fără vreo armă asupră-i — ca unii cărora 
nu ile trecea prin cap vreo bănuială că la mijloc e mîna duşma- 

nului — dădea buzna pe oricare din porţi îi. venea mai la înde- 
mînă, ducînd cu el orice fel de mijloace pentru a stinge focul, 
dar nimerea peste trupele romane. După ce toţi vrăjmaşii fură 
doboriţi, atît datorită neîmpăcatei uri împotriva potrivnicului, dar 
şi pentru ca nu cumva scăpînd vreunul să dea de veste alor săi, 
Scipio se năpusti numaidecit pe porţile taberei, care într-un ase- 
menea învălmășag nu mai erau păzite. Dîndu-se foc la colibele 
din preajmă, la început flăcările erau răspîndite de parcă ar fi 
fost aruncate în mai multe locuri, acolo colibele arzînd pe rînd; 
apoi însă deodată întreaga tabără fu cuprinsă de vilvătăi, totul 
mistuindu-se în pojarul ce se întindea şerpuind. Se prăpădiră în 
pîrjol şi oameni, şi vite, după o goană turbată la început, apoi 
se făcură mormane de leşuri care astupară intrările la porţi: cei 
care nu fuseseră mistuiţi de flăcări, fură doboriţi de romani cu 
armele, astfel încît prăpădul se abătu dintr-o dată asupra ambe- 
lor tabere carthagineze. 

Cu toate acestea, din atitea mii de oameni au scăpat amîndoi 
comandanții dușmanului, împreună cu două mii de pedestrași și 
500 de călăreţi pe jumătate înarmaţi, mare parte din ei răniţi şi 
pârliți de flăcări. Ca la 40 000 de oameni au fost măcelăriți sau 
mistuiţi de foc, iar peste 5 000 au fost prinşi, mulţi dintre ei fiind 
nobili carthaginezi, printre care şi 1l senatori. Fură capturate 
174 flamuri dușmane, precum şi peste 2700 cai ai numizilor. 
Şase elefanţi fură prinşi vii, alţi opt fură doborîţi de flăcări şi 
cu armele. Un morman uriaş de arme căzu ca trofeu ; toate aces- 
tea comandantul le hărăzi lui Vulcanus şi le dădu foc, 


VII Hasdrubal, însoţit de un pumn de africani, se îndreptase 
tot într-o goană către oraşul 15 învecinat ; acolo îşi găsiră adăpost 
toți cei care supravieţuiseră, luîndu-se pe urmele comandantului ; 
apoi însă Hasdrubal, de teamă să nu fie predat în mîna lui Sci- 
pio, ieşi din oraş. În curînd romanii fură primiţi în oraş, deschi- 
zîndu-li-se porţile. Acestui oraş nu i s-a arătat din partea roma- 
nilor nici un semn de vrăjmăşie, deoarece li s-a supus de bună- 
voie. După aceasta, alte două oraşe 1 fură cucerite şi prădate; 
acele capturi și ceea ce se mai culesese smulgîndu-se din foc în 
tabăra arsă fură lăsate pe seama ostaşilor. 

Syphax îşi așezase lagărul cam la 8 000 de pași într-un loc în- 
tărit ; Hasdrubal purcese către Carthagina, ca nu cumva din pri- 
cina acestui proaspăt dezastru să se ia măsuri prea slabe datorită 
spaimei. 

La început, la Carthagina s-a stîrnit atîta panică, încît punii 
credeau că Scipio, lăsînd la o parte Utica, numaidecii va împre- 
sura Carthagina. 

De aceea senatul fu convocat de sufeţi (care la puni au ace- 
eaşi putere ca şi la romani consulii). 

Acolo s-au ciocnit trei [păreri deosebite] 7: prin una se sus- 
ţinea trimiterea de soli la Scipio, în vederea păcii ; printr-a doua, 
Hannibal! era Chemat din Italia, pentru a apăra patria de un război 
ucigător ; prin cea de-a treia se da în vileag aceeaşi dirzenie, 
întocmai ca a romanilor în restrişte ; aceştia erau de părere să se 
refacă armata, iar Syphax îndemnat să nu înceteze războiul. 

Această din urmă părere fiind mai tare, fu luată în seamă, 
deoarece şi Hasdrubal era de faţă şi toți membrii facțiunii barcine 
vbiau mai degrabă războiul. 

Atunci începură recrutările de ostaşi în oraş şi la sate, și fură 
trimişe solii şi la Syphax, în timp ce şi el se pregătea din răspu- 
teri pentru război 15, după ce soţia-i îl înduplecase, nu ca înainte 
cu mîngiieri — arme destul de putemice pentru un îndrăgostit 
— ci prin rugăminţi şi înduioşătoare tînguieli, implorîndu-l cu 
şiroaie de lacrimi să nu-l trădeze pe tatăl său şi patria sa, şi să 
nu lase să fie mistuită și Carthagina în aceleaşi flăcări care au 
pîrjolit tabăra. Şi solii îi dădură la vreme nădejde, aducîndu-i la 
cunoştinţă ştirea că patru mii de celtiberi tineri, aleşi unul şi 
unul, înrolați în oaste în Hispania de recrutorii carthaginezi, au 
fost întîlniți de ei în preajma oraşului Obba 1, şi că în curînd şi 
Hasdrubal va fi prezent cu o oaste care nu trebuie trecută cu 
vederea. De aceea, Syphax dădu solilor un răspuns nu numai plin 
de bunăvoință, ci le arătă gloatele de ţărani numizi cărora el le 
dăduse în cursul acelor zile arme şi cai şi le declară că el va 
chema la arme întregul tineret din regatul său : „ştie că dezastrul 
a fost pricinuit de foc şi nu în urma unei bătălii; într-un război, 
acela e mai slab care e biruit [numai] cu ajutorul armelor“. 
Acesta a fost răspunsul dat soliei; şi după cîteva zile2 Hasdru- 
bal şi Syphax şi-au unit trupele. Toată această nouă oaste însuma 
cam 30 000 de războinici. 


VIII Scipio îşi îndreptase toate strădaniile la împresurarea 
Uticei, ca şi cum s-ar fi pus capăt războiului pornit împotriva lui 
Syphax şi a carthaginezilor şi de aceea alătură de zidurile acestui 
oraş maşinile de asediu, cînd vestea izbucnirii războiului îl făcu 
să părăsească această întreprindere. După ce şi-a lăsat la Utica 

neînsemnate unităţi de parcă s-ar fi continuat împresurarea acestei 
cetăţi şi pe mare şi pe uscat, purcese el însuşi cu floarea oastei 
sale înspre potrivnici. Mai întîi el îşi aşeză castrul pe o măgură, 
la o depărtare cam de 4000 de pași de tabăra regelui Syphax; 
a doua zi însă cobori cu cavaleria sa pe Cîmpiile cele Mari2! — 
aşa se cheamă șesul care se întindea la poalele acelui deal — 
şi îşi trecu ziua apropiindu-se pînă în preajma posturilor de spri- 
jin ale duşmanilor și hărţuindu-i prin uşoare ciocniri. Nici în 
cursul următoarelor două zile nu s-a petrecut ceva vrednic de 
pomenit decît simple hărţuieli şi incursiuni şi dintr-o parte şi 
din cealaltă. După patru zile, amîndouă taberele dușmane s-au 
rînduit în formaţie de luptă. Romanul avea pe principes în spa- 
tele celor dintîi unităţi de hastati, iar pe triarii îi aşeză la rezerve ; 
cavaleria italică o orînduise la aripa dreaptă, iar pe numizi şi pe 
Masinissa la cea stîngă. Syphax şi Hasdrubal îşi aşezară trupele 
de numizi în fața cavaleriei italice, oastea punică în faţa lui 
Masinissa, iar pe celtiberi îi rîndui în centru împotriva legiunilor 
romane. Rînduiţi în asemenea formaţii de luptă, se năpustesc unii 
asupra celorlalţi. La cel dintii iureș, și numizii lui Syphax și 
carthaginezii fură bătuţi la amîndouă aripile; căci nici numizii 
regelui, alcătuiți în cea mai mare parte din țărani, nu putură 
ţine piept cavaleriei romane și nici carthaginezii cu noii lor re- 
cruţi nu fură în stare să se împotrivească lui Masinissa, fără 
seamăn de neînfricat și datorită proaspetei sale biruinţe pe lîngă 
toate celelalte victorii. Frontul celtiberilor era acum descoperit 
la amîndouă flancurile sale şi nu se arăta nici o putință de 
scăpare, nici măcar prin fugă, pe acele locuri necunoscute şi 
nici nădejde de iertare nu puteau găsi la Scipio, împotriva că- 
ruia veniseră acum — deşi cîndva acesta le fusese binevoitor şi 
lor şi norodului lor22 — în chip de mercenari, ca să-l atace în 
Africa pe comandantul roman. De aceea, după ce aceşti vrăjmaşi 
fuseseră împrăștiați pretutindeni, mureau cu îndărătnicie, căzînd 
unii peste ceilalţi. În vreme ce toţi romanii dădură năvală asupra 
celtiberilor, Syphax şi Hasdrubal, avînd la. îndemînă oarecare răgaz, 
izbutiră să fugă. Noaptea îi prinse pe învingători obosiţi mai de- 
grabă de măcel decît de luptă. 


IX A doua zi, Scipio trimise pe Laelius şi pe Masinissa îm- 
preună cu toată cavaleria romană şi cu trupele uşor înarmate 
în urmărirea lui Syphax şi a lui Hasdrubal, iar el cu floarea 
oştirii romane supuse toate oraşele din împrejurimi, care se gă- 

seau sub ascultarea Carthaginei, pe unele prin făgăduieli, pe 
altele prin teama insuflată, în sfîrșit, parte din ele prin forţa 
armelor 23. 

În Carthagina domnea într-adevăr o cumplită panică, deoarece 
punii erau încredințaţi că după ce Scipio supusese repede prin 
forța armelor pe toţi vecinii lor, desfăşurînd războiul pretutin- 
deni în jurul lor, acum avea să atace cu repeziciune însăşi Cartha- 
gina. De aceea punii îi refăceau şi zidurile şi o. înzestrau şi cu 
redute 21, iar fiecare din ei îşi căra pentru el de pe ţarini tot ce 
credea că e de folos rezistenţei la o îndelungată împresurare. 

Arareori mai pomenea cineva de pace; mai deseori se vorbea 
de trimiterea unei solii la Hannibal pentru a-l chema în patrie; 
cea mai mare parte stăruiau să se trimită flota punică, care sta 
gata să taie aprovizionarea potrivnicului, ca să nimicească vasele 
care staţionau în apele Uticei fără să se sinchisească ; „poate că 
punii vor izbuti să nimicească chiar castrul 25 flotei romane, lăsat 
în paza unei neînsemnate garnizoane“. 

Cei mai mulţi carthaginezi erau cu osebire aplecați spre 
acest plan. Totuşi, ei sînt de părere să se trimită la Hannibal și 
o solie. „De bună seamă, oricît de bine le-ar merge punilor izbîn- 
dind cu flota, vor avea numai în parte putinţa să-i uşureze pe cei 
împresuraţi în Utica; în ce priveşte însă apărarea Carthaginei 
însăşi nu le mai rămîne vreun alt comandant decît Hannibal şi 
nici o altă oştire decît a lui Hannibal“. 

De aceea, a doua zi plecă şi flota Carthaginei, în acelaşi timp 
porniră şi trimişii ei spre Italia. Toate se făceau în pripă, sub 
imboldul ursitei și fiecare din ei era încredinţat că orice şovăială 
înseamnă trădare din parte-i pentru izbăvirea tuturora. 

Scipio — care aducea cu sine o armată încărcată de trofeele 
capturate în numeroase oraşe, după ce trimise prizonierii şi ce- 
lelalte prăzi în vechiul său castru? de la Utica — deşi avea 
acum privirile aţintite spre Carthagina, puse totuşi stăpînire pe 
orașul Tynes 27, părăsit de garnizoana sa care dăduse bir cu fu- 
giţii (acest port se află la o depărtare cam de 15000 paşi de 
Carthagina), care era întărit, pe de o parte, prin lucrări, iar de 
altă parte, se bizuia pe poziţiile sale naturale; 'Tynes putea fi 
văzut şi din Carthagina şi la rîndul său avea cîmp de vedere atît 
înspre acest oraş, cît și spre marea dimprejurul lui. 

X Dar tocmai cînd romanii se străduiau anume să ridice para- 
petele castrului, zăriră flota 29 vrăjmaşilor care se îndrepta din 
Carthagina spre Utica. De aceea, lăsînd baltă lucrările, Scipio 
rosti porunca : „Fiţi gata de marş |“ şi cu repeziciune începură să 
fie smulse steagurile, pentru ca nu cumva flota să fie surprinsă 
şi nimicită, deoarece vasele erau întoarse toate către țărm, pentru 
a sprijini împresurarea, nefiind cîtuşi de puţin pregătite pentru 
o bătălie navală. Căci, cum ar fi putut să se împotrivească unei 
flote sprintene şi uşoare, înarmate şi înzestrate cu tot echipamentul 
naval, cînd vasele romane fuseseră încărcate ori cu tormente şi 
maşini de asediu, ori prefăcute în vase de transport cînd erau 
acostate la țărm atît de apropiate de zidurile oraşului, încît puteau: 
sluji drept parapete ori punți de asalt? De aceea, îndată ce 
Scipio ajunse acolo, în pofida tacticii obişnuite într-o bătălie navală, 
aşeză vasele rostrate în ariergardă în apropierea uscatului, ca să 
poată veni în sprijinul apărării celorlalte nave, iar vasele de 
transport fură aşezate pe patru rînduri în faţa zidului, împotriva 
dușmanului. Pentru ca să nu se strice ordinea întregului convoi de 
vase în învălmăşeala luptei, catargele şi antenele vaselor fură 
culcate, legîndu-se navă de navă cu odgoane zdravene şi astfel 
vasele fură prinse unele de altele de parcă ar fi fost unite; apoi, 
deasupra catargelor fură aşternute scînduri, aşa fel încît acum se 
putea umbla nestingherit peste întregul şir de vase, iar pe sub 
punţile acestora Scipio lăsă un spaţiu liber, pe unde vasele de 
recunoaștere să le poată ataca cu repeziciune pe cele duşmane 
şi să se poată retrage la adăpost. După aceste pregătiri făcute în 
pripă, potrivit împrejurărilor, cam o mie de luptători, aleşi unul 
şi unul, sînt îmbarcaţi pe vasele de transport şi tot pe ele se în- 
grămădește un uriaş număr de arme de atac, mai ales lănci şi 
sulițe, spre a fi îndeajuns pentru o luptă oricît de îndelungată. 

Pregătiţi în felul acesta, romanii aşteptau cu încordare sosirea 
dușmanilor. Dacă punii ar fi dat zor, de bună seamă i-ar fi bătut 
din primul atac pe romani, surprinşi în toiul pregătirilor şi cînd 
totul la ei era de-a valma ; însă carthaginezii, înfricoşaţi de înfrîn- 
gerile suferite pe uscat, nu mai aveau destulă încredere nici chiar 
în lupta lor pe mare, cu toate că în această privinţă erau mai tari. 
Din această pricină, carthaginezii pierdură o zi întreagă navi- 
gind încet, iar către lăsatul amurgului acostară cu flota într-un 
port (pe care africanii îl numesc Husucmona 2%); a doua zi, 
înainte de răsăritul zorilor, carthaginezii îşi rînduiră în larg na- 
vele lor, întocmai ca pentru o bătălie navală în toată regula, de 

parcă şi romanii la rîndu-le ar fi avut de gînd să iasă la atac. 
După ce adăstară multă vreme în formaţia aceasta, cînd cartha- 
ginezii băgară de seamă că din partea romanilor nu se face nici 
o mişcare, atunci în cele din urmă atacară vasele romane de 
transport. Bătălia aceasta însă nu semăna aproape de loc cu una 
navală, ci mai degrabă era aidoma asaltului unor vase împotriva 
zidurilor unei cetăţi. Navele romane de transport le întreceau 
întrucîtva în înălţime pe cele punice: deoarece carthaginezii îşi 
aruncau de jos în sus lăncile de pe navele lor rostrate, pe cele 
mai multe le azviîrleau zadarnic, în schimb sulițele romane de pe 
vasele lor de transport erau azvirlite de sus în jos cu o mai mare 
putere şi cu o ţintă mai sigură. Vasele romane de recunoaștere 
şi alte nave uşoare, care se strecurau prin golurile punților 
construite, la început nu numai că erau răstumate la cea dintii 
ciocnire cu marile nave punice rostrate, dar chiar erau o stavilă 
pentru apărătorii romani, deoarece amestecîndu-se de-a valma cu 
vasele vrăjmaşilor, îi sileau pe romani de multe ori să înceteze 
cu împroşcatul suliţelor, ca să nu cadă vreuna rătăcită asupra 
alor lor. În cele din urmă navele carthagineze aruncară peste 
cele romane nişte pripoane de lemn cu cîrlige de fier (cărora 
ostaşii le spun căngi). Deoarece romanii nu puteau sfărima nici 
căngile, nici lanţurile cu care erau prinse vasele lor de către cele 
carthagineze, cînd aceştia anume le aruncau, fiecare navă rostrată 
carthagineză cînd vislea îndărăt, tîra după sine un vas de transport 
roman prins cu cîrligele căngilor. În chipul acesta ai fi putut vedea 
rupîndu-se odgoanele cu care era legată o navă de celelalte vase 
de transport, iar în unele locuri tras de vasele rostrate punice 
în acelaşi timp un şir întreg de mai multe vase romane. Într- 
adevăr, după ce fură distruse mai ales în chipul acesta toate 
punţile din [primul]% rînd de vase, romanii abia avură vreme 
să sară pe al doilea rînd de vase. 

Cam 60 de vase de transport romane trase de pupe fură 
duse pînă la Carthagina; acest fapt [a fost]S! un prilej de 
nespusă bucurie, însă, deşi prea zgomotoasă faţă de situaţia în 
sine, totuşi cu atît mai îmbucurătoare pentru puni, cu cât în 
lungul şirag al atîtor înfrîngeri şi atîtor lacrimi vărsate, le mijise 
acum un dram de bucurie la care nu se aşteptaseră ; în această 
împrejurare romanii erau cît pe-aci să-şi vadă flota nu departe 
de pierzanie, dacă comandanții vaselor carthagineze n-ar fi şovăit 
atît de mult, iar Scipio n-ar fi venit la vreme în ajutorul flotei 
romane %2, 


https://biblioteca-digitala.ro 


DE LA FUNDAREA ROMEI. CARTEA XXX 637 


XI În cursul aceloraşi zile, după ce Laelius şi Masinissa 
ajunseră cam după 15 zile în Numidia 4, masaesuliii plini de 
bucurie îi încredinţară lui Masinissa tronul său părintesc, întoc- 
mai ca unui rege de multă vreme dorit şi așteptat. Syphax, după 
alungarea comandanților şi garnizoanelor sale de acolo, deşi şedea 
[nemișcat] în vechiul său regat %, totuşi nu avea de loc de gînd 
să se potolească. Văzîndu-l atît de robit de patimile dragostei, şi 
soția şi socrul său îl întăritau; şi cum el avea din belşug şi 
oameni şi cai — căci atitea mijloace cîte îi punea la îndemînă 
regatul său aproape sub ochii săi, după atiţia ani de propăşire, 
erau în măsură să-i crească înfumurarea şi unuia chiar mai puţin 
barbar şi mai puţin stăpînit ca el. De aceea, strîngînd laolaltă 
toți oamenii care erau volnici la război, le împărţi cai, arme, din 
cele de atac, din cele de apărare; distribui călăreţii pe pilcuri, 
pedestraşii pe cohorte, aşa cum învățase 3% cîndva de la centurionii . 
romani, 

În fruntea unei oşti 37, nu mai mici ca cea pe care o avusese 
înainte, în schimb însă toată alcătuită aproape din recruți necă- 
liţi în luptă, purcese înspre vrăjmaş. Şi aşezîndu-şi tabăra în apro- 
piere, la început cîţiva călăreţi de-ai lui Syphax înaintau ca să 
iscodească din posturile lor aşezate în locuri ferite, apoi, cînd 
erau alungaţi cu sulițele aruncate, se retrăgeau în grabă la ai lor; 
după aceasta, amîndoi potrivnicii făceau incursiuni unii la cei- 
lalţi ; dar ori de cite ori erau respinşi, se aprindeau de ciudă 
mai tare şi veneau apoi şi mai mulţi; căci ceea ce de obicei face 
să izbucnească luptele dintre două cavalerii este sau - nădejdea 
care îi adună laolaltă pe ai lor alături de cei care biruie, sau minia 
alături de cei biruiţi. În chipul acesta o încăierare, aţiţată de vreo 
cîţiva, i-a atras pe toți călăreţii ambelor tabere, stîrmindu-le zelul 
în luptă. În vreme ce lupta se încinsese numai între trupele de. 
călăreţi, deoarece Syphax îşi arunca neîntrerupt în bătălie puhoaiele 
lui de masaesulii în nesfirşite cete, acestea cu greu puteau fi 
înfruntate de romani ; totuşi pedestrimea romană izbuti să-şi cro- 
iască repede o pirtie furişindu-se printre golurile dintre escadroanele 
sale şi vîri spaima în duşmanul ce se avîntase răsfirat. Mai întii, 
barbarii începură să slăbească galopul cailor, apoi, după ce se 
stimi neorînduială în șirurile lor, începură să stea pe loc, după 
aceasta rămaseră aproape încremeniţi, nefiind obişnuiţi cu noua 
tactică de luptă a romanilor, în cele din urmă nu numai că dădură 
înapoi în faţa pedestrimii romane, dar deşi erau sprijiniți de pedestri- 
mea lor, nu mai cutezară nici măcar să se mai împotrivească cava- 

leriei romane. Acum se apropiau şi unităţile legiunilor 38. Într-ade- 
văr, masaesulii n-au mai fost în stare într-o asemenea situaţie să 
înfrunte nu numai cel dintîi iureş roman, dar nici măcar vederea 
steagurilor şi armelor romane: atît de răscolitoare în suflete le 
era fie amintirea înfrîngerilor dinainte ce atit de mult i-au zdrun- 
cinat, fie spaima de acum | 


XII În acea luptă, în vreme ce Syphax porneşte călare împo- 
-triva escadroanelor potrivnicului, căutînd ori să insufle ruşine alor 
săi pentru fuga lor, ori să-i oprească din fugă punîndu-și în pri- 
mejdie propria-i viaţă, calul fiindu-i greu rănit, îl dă peste cap. 
În felul acesta Syphax este doborit şi luat prizonier. Apoi e tîrît 
viu în faţa lui Laelius, pentru ca priveliştea lui să-i pricinuiască 
bucurie în primul rînd lui Masinissa %. 

Capitala regatului lui Syphax era Cirta 4; acolo își căutaseră 
adăpost mari puhoaie de vrăjmaşi. În acea ciocnire, măcelul a fost 
mai mic decît izbînda, deoarece lupta se dăduse numai între că- 
lăreţi. Acolo fură răpuşi nu mai mult de 5000 de duşmani, iar” 
mai puţin de jumătate din această cifră fură prinşi cu prilejul 
atacului roman dezlănţuit asupra taberei lor, unde se îngrămădise 
mulţimea războinicilor îngroziţi în urma pierderii regelui lor. 

Masinissa îşi spunea, pe bună dreptate, că deocamdată pentru 
el nu e nimic mai înălțător decît să-şi revadă biruitor regatul pă- 
rintesc redobîndit după atîta amar de ani. Dar atît în toiul izbîn- 
zilor, cît şi a înfrîngerilor, nu ţi se dă răgaz să stai cu braţele în- 
crucişate 41, „Dacă Laelius îi va îngădui să pornească înainte spre 
Cirta împreună cu cavaleria şi cu Syphax legat, el va zădărnici 
orice împotrivire, vîrînd spaima în toţi potrivnicii uluiţi ; Laelius 
va fi în măsură să-l urmeze îndeaproape cu pedestrimea sa, prin 
marşuri uşoare“, 

Pentru că Laelius îi încuviință planul, Masinissa porni la 
drum. Ajuns la Cirta, el porunceşte să fie chemate toate căpete- 
niile din această cetate la o întrevedere. Însă asupra acestora, care 
nu ştiau nici de căderea regelui şi nici ce se întîmplase, n-au 
avut rezultat nici vorbele de ameninţare, nici sfaturile, pînă cînd 
Masinissa nu le-a pus sub ochi pe regele lor înlănţuit. Atunci, în 
faţa acestei privelişti atît de cutremurătoare, au izbucnit din partea 
tuturor strigăte de jale ; unii, înspăimîntaţi, au părăsit şi zidurile 
cetăţii, alţii, în urma unei înţelegeri făcute în grabă de a cere 
iertare învingătorului, îi deschiseră larg porţile cetăţii. Masinissa, 

după rînduirea străjilor în jurul porţilor şi pe meterezele zidurilor, 
ca să nu poată nimeni scăpa cu fuga, porni în goana calului ca să 
ocupe palatul regelui. 

Cînd Masinissa intră în pridvorul palatului, chiar în prag îl 
întîmpină Sophonisba 47, soţia lui Syphax şi fiica lui Hasdrubal 
carthaginezul ; cînd aceasta l-a văzut în mijlocul cetelor sale de 
războinici pe Masinissa, un bărbat chipeș atît prin armele sale 
deosebite, cît şi prin celelalte trăsături ale sale, încredinţată că 
el e regele — ceea ce într-adevăr şi era — i se aruncă la picioare 
şi-i grăi astfel: 

„Zeii şi vitejia ta, precum şi norocul tău, ţi-au dăruit puteri 
să birui asupra noastră în totul; dar dacă unei prizoniere îi e în- 
găduit să-şi dea drum glasului său rugător, în faţa celui care e 
stăpîn pe viaţa şi pe moartea ei, dacă-mi permiţi să-ţi îmbrăţişez 
genunchii şi să-ţi ating dreapta cu care ai biruit, te rog fierbinte 
şi în lacrimi, în numele măreției regeşti de care m-am bucurat şi 
eu puţin mai înainte, în numele neamului numizilor din care îţi 
tragi obiîrşia laolaltă cu Syphax, în numele zeilor ocrotitori ai 
acestui palat, [pe care-i rog] ca să te primească cu prevestiri 
mai norocoase decît acelea cu care l-au trimis pe Syphax de aici, 
înduplecă-ţi sufletul în faţa rugilor mele şi hotărăşte-mi tu soarta 
mea de prizonieră, orice te-ar îndemna sufletul, şi nu mă lăsa să 
cad în mîna vreunui roman trufaș, pradă bunului său plac şi cru- 
zimii sale. Chiar dacă n-aşi fi fost altceva decît soţia lui Syphax, 
totuşi aș fi vrut să-mi încredințez mai degrabă soarta în mîna 
unui numid care, ca şi mine, a deschis întîia oară ochii în aceeaşi 
Africă, decît să fiu pradă unui străin şi unui venetic. Dă-ţi seama 
de ce trebuie să se înfricoşeze o carthagineză în fața unui roman, 
de ce trebuie să se teamă fiica lui Hasdrubal! De nu-i cu putință 
altă cale, te rog şi te implor, ucide-mă, pentru ca prin moartea 
mea să mă fereşti de a fi pîngărită de romani, după bunul 
lor plac !“ 

Sophonisba era o femeie de o neasemuită frumuseţe şi în cea 
mai înfloritoare virstă ; de aceea, deoarece ea îi îmbrăţişa [cînd 
genunchii] 43 lui Masinissa, cînd dreapta lui, cerîndu-i să aibă 
milă şi să n-o predea vreunui roman, vorbele grăite de ea semă- 
nau mai degrabă unor mîngiieri decît unor rugăminți; sufletul 
învingătorului e covirşit nu numai de mila ei, ci — pentru că 
firile numizilor se înflăcărează prea repede în faţa dragostei — 
Masinissa e prins de vraja unei iubiri pătimaşe pentru prizonieră. 
Întinzîndu-i mîna Sophonisbei, ca chezăşie că el încuviințează cele 

ce îi cere, Masinissa intră în palat. Apoi începu să se frămînte 
în mintea lui în ce chip să-şi ţină angajamentul luat. Deoarece nu 
fu în stare să găsească altă ieşire din impas, dragostea îi mijloci 
cu uşurinţă o hotărire îndrăzneață şi totodată lipsită de simţul 
ruşinii : dădu poruncă să se pregătească cu repeziciune nunta 
chiar în cursul acelei zile, ca să nu dea răgaz nici lui Laelius, nici 
lui Scipio să ia o hotărîre ca faţă de o prizonieră care a devenit 
acum soţia lui Masinissa. Laelius s-a nimerit să vină tocmai după 
nuntă ; acesta nu numai că nu s-a prefăcut că nu-i încuviinţează 
lui Masinissa pentru cele făcute, ci chiar de la început a căutat 
să i-o smulgă pe Sophonisba din [patu-i] “4 nupţial şi s-o trimită 
împreună cu Syphax şi cu ceilalți prizonieri la Scipio. Pînă la urmă 
însă Laelius se lăsă înduplecat de rugămintea lui Masinissa, care 
stărui ca „în privinţa sorții Sophonisbei, numai judecata lui Scipio 
să fie hotăritoare. Numai acesta avea să dispună pe cine din doi 
regi îl va urma Sophonisba: pe Syphax sau pe Masinissa!“ De 
aceea, Laelius îi trimise lui Scipio numai pe Syphax şi pe cei- 
lalţi prizonieri. Cu sprijinul lui Masinissa, Laelius îngenunche şi 
celelalte oraşe ale Numidiei, care erau ocupate de garnizoanele 
regelui Syphax. 


XIII După ce s-a dat de veste că Syphax e adus în castrul 
roman, toată mulţimea ostaşilor s-a revărsat ca la priveliştea unui 
triumf. În fruntea convoiului de prizonieri mergea legat [în lan- 
ţuri] însuşi Syphax, urmat de ceata nobililor numizi. Cu acest 
prilej, toţi ostaşii romani căutau să scoată în vileag, pe cît le 
sta în putinţă, biruinţa lor, punînd-o faţă în faţă cu măreţia lui 
Syphax şi cu faima neamului acestuia: „lată, acesta e regele 
la a cărui însemnătate au contribuit două popoare, cele mai 
puternice de pe pămînt, romanii şi carthaginezii, atît de mult încît, 
pe de o parte, comandantul lor suprem, Scipio, a navigat cu două 
quinquereme în Africa, pentru a încheia prietenie cu elf, pără- 
sindu-și provincia Hispania şi. oastea, iar pe de altă parte, Hasdru- 
bal, comandantul suprem al carthaginezilor, nu numai că s-a în- 
făţișat în persoană în regatul lui, dar i-a dat acestuia şi pe fiica 
sa, Sophonisba, de soţie. Syphax a avut în mîna sa în aceeaşi 
vreme doi comandanţi, şi pe cel pun, şi pe cel roman. Dar aşa 
cum amîndouă taberele au cerut zeilor pace, aducîndu-le cuveni- 
tele jertfe, la fel şi popoarele amîndouă i-au rîvnit prietenia acestui 
rege. Syphax a avut mijloace şi forţe atît de mari, încît l-a alungat 
pe Masinissa din regatul său, silindu-l să-şi tăinuiască viaţa prin 

ascunzători şi să-şi ducă zilele din jafuri, ca, fiarele pădurilor, răs- 
pîndind vestea că a murit 46“. 

Regele, ridicat în slăvi în convorbirile celor ce-l înconjurau 
întocmai ca un sărbătorit, fu condus în praetorium la Scipio. 

Pe Scipio l-a mişcat atît soarta de altă dată a acestui bărbat 
pusă faţă în faţă cu cea de azi, cît și amintirea ospeţiei, a miîinii 
drepte strinse şi a alianţei încheiate în numele statului şi a prie- 
teniei dintre ei doi. Aceleaşi fapte i-au dat curaj lui Syphax cînd 
a vorbit cu învingătorul său. Căci, pe cînd Scipio îl întreba pe 
Syphax ce-a vrut pentru sine, de vreme ce a refuzat nu numai 
prietenia cu romanii “7 ci, mai mult, le-a declarat chiar război, 
Syphax a mărturisit că într-adevăr a greşit şi că şi-a pierdut min- 
tea. „Dar el n-a fost cuprins de nebunie atunci cînd a ridicat 
armele împotriva poporului roman ; dimpotrivă, acea împrejurare 
a fost sfîrşitul smintelii, nu începutul ei; atunci a luat-o razna 
mintea lui, atunci şi-a smuls din suflet şi ospeţia de care se bucura 
personal, precum şi toate tratatele de alianţă ale celor două po- 
poare, cînd a primit în casa lui ca soţie 1% o femeie carthagineză ; 
Sophonisba e aceea care a adus cu făcliile 49 ei de nuntă văpăile 
în palatul său ; ea e aceea care i-a zăpăcit sufletul, întocmai ca 
o furie şi ca o pacoste, ea [cu vraja] mîngiierilor de tot felul l-a 
scos pe el din minţi şi nu s-a potolit pînă cînd ea însăşi nu i-a pus 
în mîinile sale armele blestemate pentru a lupta împotriva oaspe- 
telui şi prietenului său! Singura mîngiiere pentru Syphax, un 
om zdrobit şi doborît (la pămînt] de năpastă, e că vede aceeaşi 
pacoste şi furie a pierzaniei trecută acum şi în casa celui mai în- 
verşunat dintre toţi vrăjmaşii săi. Masinissa nu e nici mai înţelept 
şi nici mai statornic ca Syphax: dimpotrivă, e chiar mai lipsit de 
prevedere, din pricina aviîntului său tineresc; de bună seamă, 
tot Sophonisba e aceea care l-a prostit prin ademeniri şi mai 
pătimaşe pe Masinissa și l-a făcut să fie şi mai puţin stăpîn pe 
sine ca altădată pe Syphax“. 


XIV Deoarece, rostind aceste cuvinte, Syphax îşi dădea în 
vileag nu numai înverşunata-i ură, ci şi faptul că e mai departe 
sub imboldurile [patimilor]. dragostei, ştiindu-și iubita în braţele 
potrivnicului său, întîmplarea aceasta l-a zguduit putemic pe 
Scipio dindu-i o mare îngrijorare. Desigur, învinuirile aduse de 
Syphax erau adeverite prin nesocotitul zor al lui Masinissa cu 
nunta făcută cu atîta repeziciune, tocmai în toiul războiului și 
fără să-l întrebe pe Laelius, ori să-l aştepte măcar pe acesta, 

pentru ca în ziua în care văzuse o vrăjmaşă prizonieră să se şi 
însoare cu ea, săvîrşind ceremonia nunţii 5 chiar în casa duşma- 
nului său; aceste fapte îi apăreau lui Scipio cu atit mai urite, cu 
cît în Hispania pe el nu-l atrăsese de fel frumuseţea nici unei 
prizoniere, deşi era tînăr. 

Pe cînd Scipio avea asemenea frămîntări în mintea sa, iată că 
apar Laelius şi cu Masinissa. După ce-i primi pe amindoi cu bu- 
nătate în priviri şi-i proslăvi deopotrivă în praetorium, în faţa adu- 
nării în mare număr a comandanților, neprecupeţind laudele, 
luîndu-l de o parte pe Masinissa, Scipio îi grăi astfel: 

„Masinissa ! Socot că tu ai băgat de seamă la mine oarecare 
bune însușiri, şi atunci cînd tu ai venit mai întîi în Hispania. 
pentru a lega prietenie cu mine şi mai pe urmă în Africa, cînd 
mi te-ai încredinţat şi pe tine însuţi, şi toate nădejdile tale. Iată 
însă că din toate virtuțile, datorită cărora sînt încredinţat că ai 
fost atras spre mine, eu mă mîndresc îndeosebi în aceeaşi măsură 
cu două: cu cumpătarea şi cu înfrînarea în faţa dorințelor păti- 
maşe. Eu însă aş fi dorit ca şi tu să fii împodobit cu aceste vir- 
tuţi, Masinissa, alăturîndu-le celorlalte calităţi atît de strălucite ! 
Viîrsta noastră — crede-mă ce-ţi spun! — nu e pîndită de pri- 
mejdii atît de mari din partea vrăjmaşilor înarmaţi, cît sîntem de 
ameninţaţi să fim covîrşiţi din toate părţile de patimi 5!. Cine şi-a 
înfrînat şi şi-a stăpînit prin firea sa cumpătată acele pormniri, a 
cîştigat pentru sine o cinste cu mult mai mare şi o biruinţă cu 
mult mai strălucită 5? decît aceea pe care am dobîndit-o noi asupra 
lui Syphax. 

Eu am ţinut seama şi-mi aduc aminte cu plăcere de isprăvile 
tale săvirşite cînd nu eram de faţă, cu străşnicie şi vitejie. Însă 
celelalte fapte ale tale, chibzuieşte-le tu personal în mintea ta, 
ca să nu fii nevoit să roşeşti cînd îţi vorbesc eu de ele! 

Syphax a fost biruit şi a căzut prizonier sub auspiciile poporului 
roman. De aceea el însuşi, soția lui, regatul, ţinutul, oraşele, oa- 
menii care le locuiesc, în sfîrşit, tot ce-a aparţinut lui Syphax, 
este prada poporului roman, deci şi regele, şi soţia lui ; chiar dacă 
ea n-ar fi carthagineză, chiar dacă noi nu ne-am da seama că 
tatăl ei este comandantul duşmanilor, tot s-ar cuveni ca ea să fie 
trimisă la Roma, pentru ca senatul şi poporul roman să-şi dea 
părerea şi să ia o hotărîre în privinţa ei şi a lui Syphax, de vreme 
ce acest rege aliat cu noi, înstrăinîndu-se, s-a rupt de noi, după 
cum el însuşi spune, şi a ridicat deodată armele împotriva noastră | 
Învinge-ţi pornirile tale sufleteşti ! Fereşte-te să-ţi înjoseşti mul- 

tele tale însușiri frumoase printr-o singură patimă şi să-ţi strici 
renumele, cîştigat în urma unor fapte atît de strălucite, printr-o 
vină mai mare decit e pricina vinii 5, 


XV Cind Masinissa auzi asemenea vorbe, nu numai roșeaţa 
îi îmbujoră obrajii de ruşine, dar îi dădură şi lacrimile; şi cu 
toate că într-adevăr spusese că dinsul se va supune comandantu- 
lui, îl rugă totuşi să chibzuiască temeinic, pe cît îi stă în putinţă, 
la faptul că „el s-a obligat [faţă de Sophonisba] printr-un anga- 
jament solemn, deşi cu nesocotinţă, şi i-a făgăduit că nu o va lăsa 
să cadă în mîna nimănui“. Apoi plecă din praetorium, în mare 
zbucium, către cortul său. Acolo stătu o oarecare bucată de vreme 
fără vreun martor de faţă, suspinînd şi gemînd într-una — ceea 
ce uşor se putea auzi de către cei care şedeau în jurul cortului 
său; la urmă, scoase un sfîşietor geamăt şi chemă pe unul din 
sclavii săi credincioşi în grija căruia, după obiceiul regesc, se 
afla pentru vreme de restrişte otrava şi amestecînd-o cu băutura 
din cupă, îi porunceşte s-o ducă -Sophonisbei şi în acelaşi timp 
să-i dea acesteia de veste: „,Masinissa i-ar fi păstrat cu dragă 
inimă credința pe care un soţ i-o datorează în primul rînd soţiei 
sale ; dar pentru că o putere mai presus de a lui îi răstoarnă 
vrerea, nu-i mai rămîne decît să-i îndeplinească cea de-a doua 
făgăduinţă, aceea de a n-o lăsa să cadă vie în mîna romanilor; 
deci Sophonisba să-şi aducă aminte de tatăl său, comandantul 
punilor, de patria sa şi de cei doi regi a căror soţie a fost, şi 
să-şi poarte singură de grijă“. 

Cînd slujitorul lui Masinissa ajunse la Sophonisba, ducîndu-i 
otrava o dată cu această veste, ea spuse : 

„Primesc acest dar de nuntă, şi-l primesc fără amărăciune în 
suflet, de vreme ce bărbatul meu n-a putut da o dovadă mai pu- 
ternică soţiei sale ; vesteşte-i totuși acest lucru : aș fi închis ochii 
mai mulţumită dacă nu m-aş fi măritat cu el în ajunul morţii 
mele !“ Sophonisba a rostit aceste vorbe cu aceeaşi semeţie cu 
care a luat cupa, pe care a sorbit-o neînfricată pînă la fund, fără 
nici un semn de tremur 5. 

Cînd i s-a adus la cunoştinţă lui Scipio acest fapt, pentru ca 
nu cumva tînărul zdruncinat sufleteşte şi rănit în mîndria lui să 
recurgă la vreun act necugetat, el îl cheamă numaidecit la sine 
şi cînd îl mîngiie, cînd îl dojeneşte cu blîndeţe pentru nesocotinţa 
lui, pe care şi-a plătit-o cu altă nesocotinţă, săvirşind o faptă şi 
mai cutremurătoare decit ar fi fost nevoie. 


ale 

A doua zi, pentru a-i alunga din suflet zbuciumul sufletesc 
de acum, Scipio urcă la tribună şi porunci să se cheme ostașii la 
adunare. Acolo îi se adresă lui Masinissa, mai întîi cu titulatura 
de rege şi îi aduce cele mai înălțătoare laude, după care îl răsplă- 
teşte dăruindu-i o coroană de aur, un potir de aur, un scaun curul 
şi un baston de fildeş, o togă brodată cu fir de aur şi o tunică 
la fel. La cinstea acordată, adaugă aceste cuvinte: 

„La romani nu există ceva mai înălțător ca triumful şi nici 
alte distincţii pentru cei sărbătoriți cu triumful mai mari ca 
acestea, pe care poporul roman socoteşte că Masinissa e vrednic să 
le poarte, fiind singurul dintre toţi străinii în această privinţă“. 

Apoi şi lui Laelius îi aduse laude, dăruindu-i o coroană de 
aur; cu acest prilej fură răsplătiți şi alţi viteji, fiecare după me- 
ritele sale. Cu asemenea cinstire s-a înmuiat sufletul regelui, mi- 
jindu-i nădejdea că în urma înlăturării lui Syphax, în curînd va 
pune stăpînire pe întreaga Numidie. 


XVI După ce Scipio îl trimise la Roma pe Laelius cu Syphax 
şi cu ceilalți prizonieri, cu care au plecat şi solii lui Masinissa, el 
din nou se înapoiază la castrul de la Tynes, unde îşi continuă lu- 
crările întăriturilor pe care le începuse. Carthaginezii, ca unii 
care fuseseră îmbătaţi nu numai de scurta bucurie, dar aproape 
şi deşartă din pricina izbînzii dobîndite deocamdată cu prilejul 
atacării flotei romane 5, aflînd de ştirea căderii lui Syphax pri- 
zonier, în care îşi puseseră aproape mai multe nădejdi ca în Hasdru- 
bal şi armata lui, intră în panică. De aceea, fără să mai dea vreo 
ascultare nici unuia dintre punii care-i îndemnau să continue 
războiul, trimit la romani treizeci de oratori 5, cele mai de frunte 
căpetenii ale senatorilor, pentru a cere pace romanilor. La cartha- 
ginezi aceştia alcătuiau sfatul cel mai respectat, avînd cea mai 
puternică înrîurire asupra senatului însuşi. 

Cînd aceşti soli sosiră în castrul roman şi în praetorium făcură 
plecăciuni pînă la pămînt, întocmai ca aceia care se închină (după 
obiceiul, cred eu, acelui ţinut de unde sînt ei de baştină 57), Cu- 
vîntarea lor a fost la fel de umilă ca temenelile, nu ca a unor 
oameni care caută să se dezvinovăţească de o greşeală, ci ca 
acelora care dau vina şi pun începutul greşelii pe seama lui 
Hannibal şi pe cei care au sprijinit ridicarea lui la putere, Ei 
cereau iertare pentru cetatea lor năruită de două ori din pricina 
nesocotinţei unor inşi, dar care avea să rămînă din nou teafără, 
datorită numai bunăvoinţei duşmanilor; „poporul roman caută 

pe vrăjmaşii săi biruiţi să şi-i supună, nu să-i. dea pierzării ; de 
aceea ei sînt gata să asculte şi să-şi plece capul cu supunere; deci 
să le poruncească ce vor“. 

Scipio le răspunse că şi dînsul a venit în Africa cu o nădejde 
şi nădejdea sa s-a îndeplinit prin strălucitele biruințe cîştigate 
şi că el va duce înapoi în patria sa victoria, nu pacea ; „cu toate 
acestea, deoarece are victoria aproape în mînă, el nu refuză pacea, 
pentru ca toate neamurile să ştie că poporul roman poartă nu 
numai războaie drepte, ci le pune şi capăt. Carthaginezilor el le 
pune aceste condiţii: să înapoieze prizonierii, dezertorii şi sclavii 
fugiţi ; să-şi scoată armatele din Italia şi Gallia ; să nu mai aibă 
pretenţii la Hispania ; să părăsească toate insulele care se află 
între Italia şi Africa ; să predea toate vasele lungi, păstrîndu-și 
numai 20 ; să dea 500 000 de baniţe de grîu şi 300 000 de baniţe 
de orz“, 

Nu se ştie exact ce sumă de bani a ordonat Scipio Carthaginei 
să plătească ; unii autori susțin că 5 000 talanţi, alții — 5 000 de 
libre de argint ; la alţii am găsit că s-a poruncit o sumă egală cu 
îndoitul soldelor armatei 58. 

„Vi se va da o păsuire de trei zile pentru a vă sfătui dacă 
vă convine pacea în aceste condiţii. Dacă vă veţi învoi încheiaţi 
cu mine armistițiul şi trimiteţi-vă soli la Roma, la senat“. 

În chipul acesta carthaginezii fură lăsaţi să plece; deoarece 
fuseseră de părere că nu trebuie să refuze nici una din condiţiile 
păcii, ca unii care căutau tărăgănirea lucrurilor, spre a cîştiga 
timp pînă cînd va trece Hannibal în Africa, ei trimit o solie la 
Scipio în vederea încheierii armistiţiului, o altă solie la Roma, 
ca să ceară pace, şi împreună cu aceştia, numai de formă, şi cîţiva 
prizonieri, dezertori şi sclavi fugiţi, pentru a putea dobîndi mai 
ușor pacea. 


XVII Cu multe zile înainte sosise la Roma Laelius, împreună 
cu Syphax şi cu fruntaşii numizilor căzuţi prizonieri. El arătă 
senatului pe rînd de-a fir-a-păr toate evenimentele care s-au pe- 
trecut în Africa, toată lumea tresăltînd de nespusă bucurie pentru 
izbînzile de acum, dar şi de nădejdi pentru viitor. 

Senatul, după ce a chibzuit, a hotărît să-l trimită pe rege sub 
pază la Alba 5, iar pe Laelius să-l reţină la Roma, pînă soseşte 
solia carthagineză. S-au decretat rugăciuni publice vreme de 
patru zile. 

Praetorul P. Aelius, după ce ridică şedinţa senatului, convocă 
adunarea poporului ; el urcă la tribună împreună cu Laelius, 
Într-adevăr, acolo cînd cetăţenii au aflat că oştile carthagineze au 
fost bătute, că a fost biruit şi luat prizonier un rege cu o mare 
faimă, că întreaga Numidie a fost străbătută în lung şi-n lat, 
obţinîndu-se o strălucită victorie, n-au mai putut să păstreze tă- 
cerea şi să-şi stăpînească bucuria, ci şi-au dat-o pe faţă prin 
strigăte şi tot felul de manifestări, aşa cum îşi arată mulțimea de 
obicei veselia nemăsurată. De aceea praetorul hotărî numaidecît 
ca paznicii templelor să deschidă toate sfintele locașuri din întregul 
oraş, pentru ca poporul să aibă putinţa să meargă şi să se în- 
chine zeilor şi să le aducă mulţumiri o zi întreagă. = 

A doua zi, praetorul introduse în senat pe solii lui Masinissa. 
Aceştia mai întîi îşi rostiră urările lor de bine senatului pentru 
izbînda lui Scipio în războiul din Africa, apoi i-au adus mulţumiri 
pentru că „Scipio l-a intitulat pe Masinissa nu numai rege, ci l-a 
şi restabilit pe tronul părintesc unde, după înlăturarea lui Syphax, 
dacă senatul va găsi cu cale aceasta, va domni Masinissa, fără 
teamă şi fără războaie ; după aceea, pentru că Scipio, lăudîndu-l 
în faţa adunării ostaşilor, l-a răsplătit cu cele mai înalte decoraţii 
de care Masinissa a fost vrednic, pentru că s-a străduit din răs- 
puteri să le merite, şi cu atît mai vîrtos şi de aci înainte la fel 
se va strădui; ei cer senatului să întărească printr-un decret 
acordarea titlului de rege lui Masinissa, precum și celelalte bine- 
faceri şi recompense acordate de Scipio ; iar dacă nu-i supără şi 
această cerere pe care le-o face Masinissa, să le înapoieze pri- 
zonierii numizi care se găsesc sub pază la Roma: gestul acesta 
va fi cît se poate de prețuit în ochii compatrioţilor săi !“. 

La aceste propuneri s-a dat următorul răspuns: „Senatul 
primeşte și trimite la rîndu-i felicitări regelui pentru izbînzile 
cîştigate în Africa ; găseşte cu cale că pe bună dreptate şi cu 
noimă a procedat Scipio, cînd i s-a acordat lui Masinissa titlul de 
rege, iar senatul îi dă încuviințarea şi-i aduce laude pentru tot ce 
va mai face, pentru a-l mulțumi pe Masinissa“. 

Apoi s-a dat un decret cuprinzînd ce daruri să-i fie duse rege- 
lui lor de solii numizi : două mantii de purpură cu cîte o agrafă 
de aur şi cu cîte două cămăşi cu tiv lat de purpură %, doi cai îm- 
podobiţi cu phalere i pe ei, cîte două arme equestre de atac 
împreună cu platoşe şi nişte corturi cu aştermutul ostăşesc, aşa cum 
e obiceiul să se dea unui consul. 

Praetorul a primit poruncă să trimită toate acestea regelui. 
Fiecărui sol i s-a dat în dar nu mai puţin de 5000 de aşi, iar 
însoţitorilor lor cîte 1 000 de aşi, apoi cîte două rînduri de veș- 
minte solilor şi cîte un rînd pentru însoțitori şi pentru numizii 
care, sloboziţi de sub pază, erau înapoiaţi regelui lor; pe lingă 
toate acestea s-au decretat pentru soli acordarea de locuinţe gra- 
tuite, locuri Îa spectacolele jocurilor publice, precum şi cele tre- 
buincioase pentru bunul trai. 


XVIII În aceeaşi vară în care s-au dat aceste decrete la Roma 
şi s-au petrecut aceste evenimente în Africa, praetorul P. Quincti- 
lius Varus şi proconsulul M. Cornelius s-au măsurat în lupta cu 
Mago €2 carthaginezul în ţinutul gallilor insubri. Prima linie de 
bătaie au alcătuit-o legiunile praetorului; Cornelius şi-a ţinut 
trupele sale în rezervă, în vreme ce el înaintase pînă la cele dintii 
steaguri romane ; în faţa celor două aripi, şi praetorul și pro- 
consulul își îndemnară ostaşii să se năpustească cu cea mai mare 
străşnicie asupra unităților duşmane. 

Însă fiindcă nu văzură nici o mişcare la vrăjmaşi, Quinctilius 
îi spuse lui Cornelius : 

„După cum vezi, lupta lîncezeşte, duşmanul rezistînd mai pre- 
sus de orice aşteptare; e primejdie pentru noi ca nu cumva 
teama vrăjmaşului să se preschimbe în cutezanţă ! E nevoie deci 
să năpustim cavaleria ca o vijelie asupra lui, dacă vrem să-l 
clintim din poziţii și să-l punem în neorînduială. De aceea, sau 
împotriveşte-te vrăjmaşului în fața primelor steaguri, în vreme ce 
eu voi interveni în luptă cu cavaleria, sau, cînd eu voi desfăşura 
atacul în prima linie de bătaie, dă năvală cu cavaleria celor patru 
legiuni asupra potrivnicului“, 

Deoarece proconsulul îi lăsase praetorului Quinctilius liberă 
alegere a misiunii pe care-o doreşte, acesta împreună cu fiul său 
— un tînăr straşnic, al cărui nume era Marcus — purcese spre 
călăreţii care, după ce le dăduse ordin să încalece, se năpustiră 
vijelios asupra vrăjmaşului. Strigătele scoase de legiuni au mărit 
învălmăşeala pricinuită de tropotul cavaleriei ; frontul duşmanilor 
ar fi fost spart dacă Mago n-ar fi aruncat numaidecît în luptă 
elefanții, care stăteau gata de intervenţie la cea dintii mişcare a 
cavaleriei romane. Caii speriaţi de răgetele, duhoarea şi înfăţi- 
şarea namilelor au făcut să fie zădărnicit tot ajutorul dat pedes- 
trimii de călăreţii romani. Acolo unde călăreţii romani puteau 
să se folosească de sulițe şi de gladii în lupta piept la piept, îşi 

dovedeau tăria în fața numizilor; însă şi aceştia aveau putinţa 
să-şi arunce suliţele din poziţii mai prielnice asupra unor potriv- 
nici împinşi prea departe de caii speriaţi. Totuşi, pedestrimea 
legiunii a douăsprezecea, deşi fusese decimată în mare parte, ră- 
mase neclintită pe poziţie, mai mult de ruşine decît bizuindu-se 
pe forţele sale. Cu toate acestea, tot n-ar fi putut rezista mai 
multă vreme dacă legiunea a treisprezecea, scoasă din rîndul 
rezervelor, n-ar fi intervenit în prima linie de bătaie, restabilind 
o luptă [cu sorţi] îndoielnici. Atunci şi Mago aruncă asupra le- 
giunii romane forțe neatinse: trupele de galli scoase de la 
rezerve. După ce gallii fură bătuţi fără prea mare trudă, hastatii 
legiunii a unsprezecea îşi strîng rîndurile şi se năpustesc asupra 
elefanților care rupseseră frontul pedestrimii romane. După ce au 
aruncat cu sulițele asupra jivinelor îngrămădite într-un singur loc 
şi deoarece aproape nici: o suliță nu dăduse greş, toţi elefanții au 
făcut calea întoarsă către frontul lor. Patru din ei s-au prăbușit 
copleşiţi de răni. 

Atunci, în sfârşit, linia de bătaie a potrivnicului fu dată peste 
cap şi în acelaşi timp şi întreaga cavalerie vrăjmaşă se împrăştie, 
mărind şi mai mult învălmăşeala şi panica, atunci cînd văzu că 
elefanții se întorc asupra ei. Încă cîtă vreme Mago stătea neclintit 
în faţa steagurilor, trupele sale se retrăgeau, dînd înapoi pas cu 
pas, păstrîndu-şi însă rîndurile şi luptînd cu aceeaşi înverșunare ;, 
dar cînd punii îşi văzură comandantul doborit aproape fără viaţă 
“la pămînt, cu coapsa străpunsă de o suliță şi scos din luptă, 
numaidecit toţi întoarseră spatele, luînd-o la sănătoasa. 

Cam 5 000 de duşmani au fost măcelăriți în acea zi; au fost 
capturate şi 22 de steaguri ostășeşti. Dar şi romanii au cîştigat 
o biruință destul de sîngeroasă : au pierdut 2 300 de oameni din 
oastea praetorului şi o parte cu mult mai mare din legiunea 
a XII-a. Acolo au căzut şi doi tribuni militari, M. Cosconius şi 
M. Maevius; şi din rîndurile legiunii a XIII-a, care intrase cea 
din urmă în bătălie cu prilejul restabilirii luptei, a căzut tribunul 
militar C. Helvius. Douăzeci şi doi de călăreţi din cei mai vestiți, 
precum şi vreo cîţiva centurioni au pierit stilciți în picioare de 
elefanţi. Bătălia ar fi dăinuit şi mai multă vreme dacă, în urma 
rănirii comandantului pun, duşmanul n-ar fi lăsat biruinţa în mîna 
romanilor. 


XIX Mago, plecînd în tăcerea nopţii următoare, după marșuri 
forțate, cît putu să rabde din pricina rănii, ajunse la mare la 

ligurii ingauni. Acolo l-au întîlnit trimișii veniţi de la Carthagina 
— vasele lor fiind acostate în Golful Gallic % cu cîteva zile mai 
înainte — care i-au înmînat ordinul de a trece cît mai neîntîrziat 
în Africa. „Tot aşa va face şi fratele său, Hannibal (căci şi la el 
au plecat ştafetele cu acelaşi ordin); Carthagina nu are acum in- 
teres să pună stăpînire cu armele pe Gallia şi Italia“. 

Mago îşi îmbarcă trupele pe vase şi plecă nu numai pentru 
că era pătruns de ordinul senatului şi de primejdia [care ame- 
ninţa] patria, ci şi fiindcă se temea să nu se năpustească asupra 
lui duşmanii biruitori, dar totodată pentru ca nu cumva ligurii, 
băgînd de seamă că Italia e părăsită de puni, să treacă de partea 
acelora în a căror stăpînire vor ajunge în curînd; în aceeaşi 
vreme Mago nădăjduia că rana îi va fi mai puţin zdruncinată cu 
prilejul călătoriei pe mare decît pe drumul uscatului şi va avea 
totul mai la îndemînă în ce priveşte îngrijirea şi lecuirea sa. Dar 
abia trecu de Sardinia şi îşi dădu duhul din pricina rănii. Fură 
capturate şi vreo cîteva vase de ale punilor, risipite în larg, de 
flota romană care supraveghea apele Sardiniei. 

Acestea au fost evenimentele desfășurate şi pe uscat și pe 
mare în acea parte a Italiei care se învecinează cu Alpii %. 

Consulul C. Servilius 8% se. întoarse la Roma fără să fi făcut 
vreo ispravă vrednică de amintit în provinciile Etruria :şi Gallia 
(căci pînă acolo înaintase). O dată cu el, după şaisprezece ani de 
robie, s-au înapoiat la Roma tatăl său C. Servilius şi C. Lutatius %, 
care fuseseră prinşi de boiii ligustini în lupta de la satul Tanne- 
tum. Consulul Servilius intră în Roma avînd de o parte pe tatăl 
său, de cealaltă pe Catulus, el ajungînd vestit mai degrabă prin- 
tr-o cinstire care-l interesa pe el personal şi nu statul. S-a propus 
în adunarea poporului ca să nu i se considere înşelăciune lui 
C. Servilius %, [dîndu-i-se osînda pentru] vina de a fi ştiut că e 
în viață tatăl său, care avusese o magistratură curălă cînd el a 
fost ales tribun şi edil al plebei, ceea ce era oprit de lege. După 
ce s-a votat această propunere, consulul Servilius s-a înapoiat în 
provincia sa. 

Supunîndu-se celuilalt consul, Cn. Servilius, care se găsea în 
Bruttium, au trecut de partea romanilor, atunci cînd şi-au dat 
seama că războiul punic şi-a pierdut tăria, cetăţile Consentia, 
Aufugum %, Bergae 7, Besidiae 71, Ocriculum 7, Lymphaeum 7, 
Argentanum 7Î, Clampetia 75 şi alte multe populaţii fără însem- 
nătate. 

Acelaşi consul a avut o ciocnire cu Hannibal în ţinutul Cro- 
tonei. Informaţiile în legătură cu această luptă sînt nesigure. 
Valerius Antias susţine că acolo au fost doboriţi 5000 de duş- 
mani; [dacă] izbînda cîştigată ar fi fost atît de strălucită, 
[de ce a fost trecută cu vederea cu atîta nepăsare de către ceilalţi 
analişti ?] Negreşit, această izbîndă sau a fost plăsmuită fără 
ruşine, sau a fost trecută cu vederea din nebăgare de seamă. De 
bună seamă, Hannibal n-a mai întreprins nici o acţiune în Italia, 
căci din întîmplare, în acele zile în care se duseseră alți delegaţi 
la Mago, şi la el ajunseseră trimişii Carthaginei care i-au spus 
să se înapoieze în Africa. 


XX Se spune că Hannibal a dat ascultare cuvintelor trimişilor, 
scrîşnind din dinţi, gemând şi abia stăpînindu-şi lacrimile, Cînd 
aceştia i-au dat în vileag însărcinările primite, Hannibal le-a 
spus : 

„lată că cei care de multă vreme trag de mine îndărăt, refu- 
zînd să-mi trimită completări de trupe şi bani, acum nu mă mai 
cheamă în patrie pe căi lăturalnice, ci făţiş. Prin urmare, nu 
poporul roman, care a fost răzbit şi pus pe fugă în atitea rînduri, 
l-a biruit pe Hannibal, ci senatul carthaginez, prin refuzurile şi 
prin pizma sa. Scipio nu va sări în sus de bucurie şi nu se va 
făli de această ruşinoasă întoarcere a mea mai mult decît Hanno, 
care ne-a nimicit prin năruirea Carthaginei şi casa noastră, fiindcă 
pe altă cale n-a fost în stare s-o facă“. 

Hannibal îşi pregătise dinainte vasele, deoarece în sufletul său 
presimţea această stare de lucruri. De aceea, trimițind toată gloata 
nefolositoare a ostaşilor în chip de garnizoane prin oraşele din 
ţinutul Bruttium, care le opriră mai mult de teamă decit pentru 
a-şi dovedi credinţa faţă de Hannibal, acesta îşi trecu toată 
floarea ostăşimii în Africa, după ce ucise într-un chip îngrozitor 
chiar în templul Junonei Lacinia mulţi ostași de neam italic care, 
refuzînd să-l urmeze în Africa, se duseseră în acest locaș, nepîn- 
gărit pînă în acea zi. Se spune că arareori a părăsit patria plecînd 
în surghiun vreun altul atît de zbuciumat ca Hannibal, atunci 
cînd a ieşit de pe pămîntul vrăjmaşului său; apoi că Hannibal 
şi-a aruncat de mai multe ori privirile înapoi către țărmurile 
Italiei „învinuind zeii şi oamenii şi afurisindu-se pe sine şi capul 
său că nu şi-a condus spre Roma staşii plini de sînge după 
biruinţa de la Cannae. Deşi Scipio nu l-a văzut pe dușmanul său 
carthaginez la faţă în Italia, totuşi a cutezat să meargă la Cartha- 
gina, în vreme ce el, după ce-a măcelărit 100 000 de luptători 


https://biblioteca-digitala.ro 


DE LA FUNDAREA ROMEI. CARTEA XXX 651 


romani la Trasimenus și la Cannae, a îmbătrinit în jurul localită- 
ţilor Casilinum, Cumae şi Nola“. Tiînguindu-se şi aducîndu-şi 
asemenea învinuiri, Hannibal a fost scos din stăpînirea atît de 
îndelungată a Italiei 76. 


XXI La Roma s-a dat de veste în cursul aceloraşi zile că au 
plecat şi Mago şi Hannibal. Însă bucuria de pe urma acestui în- 
doit eveniment s-a micşorat, pe de o parte, la gîndul că coman- 
danţii romani au avut prea puţin curaj sau forţe pentru a-i reține 
pe loc pe puni, deşi primiseră anume această însărcinare din 
partea senatului, iar pe de altă parte, pentru că lumea era îngri- 
jorată de felul cum aveau să decurgă lucrurile, de vreme ce tot 
greul războiului rămîne pe spatele unei singure oşti şi a unui 
singur comandant. 

În răstimpul aceloraşi zile s-au înfăţişat la Roma solii Saguntu- 
lui, care au adus cu ei niște carthaginezi prinşi cu bani asupra 
lor. Aceştia trecuseră în Hispania pentru a recruta trupe de 
mercenari. Saguntinii au depus în vestibulul curiei 250 de libre 
de aur şi 800 de libre de argint. După luarea în primire a acestor 
carthaginezi şi vîrîrea lor în temniţă, aurul şi argintul au fost 
dați înapoi solilor, cărora li s-au adus mulțumiri publice, dîn- 
du-li-se pe deasupra şi alte daruri; totodată li s-au pus la dispo- 
ziție şi corăbii cu care să se întoarcă în Hispania. 

După aceasta, senatorii mai vîrstnici au făcut o dare de seamă 
în care au amintit acestea: „Cit de lesne uită oamenii faptele 
bune şi cît de anevoie pe cele rele!7? Să-şi aducă aminte cîtă 
groază și spaimă a pricinuit trecerea lui Hannibal în Italia | Cite 
dezastre s-au întîmplat, ce jale a fost pe urmă, cînd tabăra vrăj- 
maşului a fost văzută de pe zidurile oraşului, cîte făgăduinţe în 
rugăciunile lor, din partea fiecărui în parte şi a tuturor laolaltă ! 
De cite ori n-au fost auzite în adunări glasurile celor care-şi în- 
dreptau mîinile către cer: cînd va sosi oare acea zi în care au 
să mai vadă o dată talia golită de vrăjmaşi şi înflorind datorită 
binecuvîntatei păci ? În sfîrşit, după şaisprezece ani, din mila 
zeilor a venit şi această sfîntă zi şi nimeni nu s-a ivit să-şi dea 
părerea că se cuvine să le aducem mulțumiri zeilor; într-adevăr, 
oamenii abia primesc binele ce li se-face în prezent, necum să-şi 
amintească cum se cuvine de binefacerile trecutului !“ 78, 

Şi atunci s-au auzit strigăte din toate părţile senatului: să 
pună praetorul P. Aelius propunerea la vot; ca urmare, s-a dat 
un decret prin care să se facă vreme de cinci zile slujbe de 

mulţumiri publice în jurul tuturor altarelor şi să se jertfească 
120 de vite mari. 

După plecarea lui Laelius şi a trimișilor lui Masinissa, pentru 
că senatului i s-a adus la cunoştinţă vestea. că solii carthaginezilor 
care veneau la senat în vederea păcii au fost văzuţi „la Puteoli 
şi că de acolo vor veni pe calea uscatului, senatul a hotărît să-l 
cheme înapoi pe C. Laelius, pentru a se discuta în privinţa păcii 
în prezenţa lui. Legatul lui Scipio, Q. Fulvius Gillo, i-a condus 
pe carthaginezi la Roma. Înterzicîndu-li-se să intre în Roma, 
acestora li s-a dat ospeţie în villa publica??; senatul le-a dat 
încuviințarea să-şi expună însărcinarea în templul Bellonei. 


XXII Solii puni au rostit cam aceeaşi cuvîntare ca şi în faţa 
lui Scipio, aruncînd întreaga vină a acestui război numai asupra 
lui Hannibal şi nu asupra senatului carthaginez. „Hannibal a 
trecut fără porunca senatului nu numai Alpii, ci şi Hiberus, şi a 
declarat război din proprie hotărîre nu numai romanilor, ci înainte 
chiar şi saguntinilor. Dacă cineva stă să judece drept, pentru 
senatul şi poporul carthaginez alianţa cu romanii a rămas neştir- 
bită pînă în acea zi. Prin urmare, ei nu au o altă însărcinare decît 
aceea de a cere să i se îngăduie Carthaginei să rămînă cu acea 
pace care a fost încheiată în cele din urmă de către C. Lutatius“, 

Potrivit obiceiurilor rămase în ființă, cînd praetorul le încu- 
viinţă senatorilor să-i întrebe pe soli fiecare ce vrea, pentru că 
cei mai bătrîni dintre ei care fuseseră de față cu prilejul acestui 
tratat, îi întrebau pe solii puni unii ceva, alţii altceva, deoarece 
aceştia le-au răspuns că din pricina vîrstei nu-și amintesc (în- 
tr-adevăr, cam toţi erau tineri), atunci s-a strigat din toate părţile 
Curiei : „Aceşti soli au fost aleşi cu gînd de înşelăciune, potrivit 
firii carthaginezilor, de vreme ce cer restabilirea vechii păci de 
care nici ei înşişi nu-şi aduc amintel“. 


XXIII Apoi, după scoaterea solilor puni din Curie, senatorii 
romani au început să intre în deliberare. M. Livius% era de 
părere să fie chemat consulul C. Servilius, care era mai aproape, 
pentru a se discuta în prezenţa lui în privința păcii: „deoarece, 
aşa cum se înfăţişează lucrurile, nu există o problemă mai covir- 
şitoare prin importanţa ei ca aceasta şi nu e cu putință să -se ia 
vreo hotărire în această privinţă, el găseşte de cuviinţă că pentru 
demnitatea poporului roman nu se poate discuta. cum trebuie 

această chestiune în lipsa ambilor consuli sau fără prezența măcar 
a unuia dintre ei“. 

Q. Metellus, care fusese consul cu trei ani înainte şi apoi 
dictator 81, grăi următoarele : 

„De vreme ce P. Scipio, nimicindu-le oștile şi pustiindu-le 
ţinuturile, i-a împins pe vrăjmaşi să simtă nevoia de a cere cu 
atîta plecăciune pacea şi pentru că dintre noi toţi nici unul nu e 
mai în măsură să cunoască mai bine aulevărul cu ce gînd cer 
carthaginezii pacea, ca acela care poartă războiul înaintea porţilor 
Carthaginei, atunci numai lui Scipio, şi nimănui altuia, trebuie să 
i să ceară părerea dacă trebuie primită sau respinsă această 
pace“. 

M. Valerius Laevinus 82, care fusese în două rînduri consul, 
îi învinuia pe aceşti carthaginezi că au venit la Roma ca iscoade, 
nu ca soli, şi că va trebui să li se dea poruncă să iasă din Italia 
şi să fie trimişi sub pază pînă la nave şi totodată să i se scrie lui 
Scipio să nu înceteze războiul. 

Laelius şi Fulvius au adăugat că Scipio ar fi nădăjduit într-o 
pace, dacă n-ar fi fost chemaţi Hannibal şi Mago din Italia; 
de bună seamă, carthaginezii, în așteptarea comandanților şi a 
oştilor lor, vor folosi orice prefăcătorie, apoi cum vor sosi, vor 
dezlănţui din nou războiul, uitînd de toate tratatele, chia: şi de 
cele proaspete &!, şi de toţi zeii. 

După ce mai toţi senatorii au fost de aceeaşi părere cu 
Laevinus, şedinţa senatului s-a ridicat. 

Solii puni fură lăsaţi să plece, fără să se încheie pace şi 
aproape fără să primească vreun răspuns. 


XXIV În cursul acelor zile, consulul Cn. Servilius, convins că 
lui i se cuvine toată slava pentru aducerea păcii pe pămîntul 
Italiei, ca şi cum el ar fi fost acela care l-a alungat pe Hannibal, 
trecu în Sicilia ca să-l urmărească pe carthaginez, iar de acolo 
să se ducă după el în Africa. Cînd s-a răspîndit această ştire la 
Roma, senatul a hotărît mai întîi ca praetorul să-i scrie consulului 
următoarele : „Senatul a socotit de cuviinţă că e bine să se în- 
toarcă consulul în Italia“. Însă apoi, deoarece praetorul le-a spus 
că consulul nu va ţine seama de scrisoarea sa, P. Sulpicius anume 
numit dictator în acest scop, potrivit prerogativelor puterii sale 
mai presus de ale consulului, l-a chemat pe Servilius înapoi în 
Italia. Restul anului, dictatorul, împreună cu comandantul cava- 
leriei, a cutreierat oraşele Italiei care se înstrăinaseră de romani 


https://biblioteca-digitala.ro 


654 TITUS LIVIUS 


în vremea războiului, şi şi-a petrecut vremea cercetînd fiecare pri- 
cină în parte. 

În vremea 8 armistiţiului, au trecut în Africa, fără vreun 
neajuns din partea vrăjmaşulii ori a vremei rele pe mare, 120 de 
vase de transport romane încărcate cu aprovizionare, împreună 
cu 20 de vase rostrate pentru paza celor dintii, fiind trimise din 
Sardinia de praetorul P. Lentulus. În schimb, Cn. Octavius nu 
s-a bucurat de acelaşi noroc cu prilejul trecerii din Sicilia în 
Africa a 200 de vase de transport, însoţite de o escortă de 30 de 
vase lungi. După o norocoasă călătorie, cînd romanii aveau Africa 
aproape sub privire, mai întîi vîntul încetă să mai sufle, apoi 
începînd să bată vintul Africus 8, acesta ridică talazurile risipind 
pretutindeni vasele. După ce vislaşii s-au străduit din răsputeri 
cu vasele rostrate, tăind talazurile, Octavius ajunse la Capul lui 
Apollo 8%; însă cea mai mare parte din vasele de transport au 
fost împinse pînă la Aegimurus 85 — insula care închide dinspre 
larg golful de acolo — şi pe care e aşezată Carthagina, cam la 
30 000 de paşi de acest oraş, iar altele pînă la Calidae Aquae?, 
în faţa acestui oraş. Toate acestea s-au petrecut în văzul Cartha- 
ginei. De aceea toată lumea din oraş a alergat, dînd buzna în 
piaţa publică: demnitarii cetăţii convocară senatul; poporul 
fremăta în vestibulul Curiei senatului strigînd : „Să nu se piardă 
prilejul de a pune mîna pe o pradă atît de mare care se află sub 
ochii lor!“ Deoarece unii obiectau că se încalcă încrederea, 
pentru că punii fuseseră aceia care ceruseră pace, iar alţii amin- 
teau de armistițiu — încă nu expirase termenul — senatul îm- 
preună cu adunarea poporului s-au înţeles ca Hasdrubal să treacă 
în fruntea unei flote de 50 de vase la Aegimurus şi de acolo să 
adune vasele romane împrăștiate pe ţărmuri şi prin porturi. Aceste 
vase de transport, părăsite de mateloţii lor mai întîi la Aegimurus 
și apoi la Calidae Aquae, au fost remorcate de pupe pînă la 
Carthagina. 


XXV. Încă nu se întorsese solia punică de la Roma şi nu se 
ştia ce fel fusese hotărîrea senatului roman în privinţa păcii sau 
a războiului şi nu se scursese nici termenul armistiţiului, Scipio 
socotind că această insultă e cu atît mai înjositoare pentru aceia 
care ceruseră pacea şi armistițiul, cu cît şi perspectivele păcii şi 
încrederea în armistițiu fuseseră zădărnicite, trimite numaidecit la 
Carthagina, ca împuterniciţi, pe L. Baelius, L. Servius şi L. Fabius. 
Deoarece era cît pe-aci ca aceştia să pătimească neajunsuri din 

partea mulţimii de carthaginezi năpustite asupra lor, şi pentru că 
trimişii îşi dădeau seama că nici întoarcerea lor nu va fi mai 
sigură, au cerut magistraţilor carthaginezi, prin intervenţia cărora 
fu înăbuşită silnicia, să le trimită vase pentru a:i însoți. După 
ce cele două trireme punice date au ajuns la riul Bagradas% de 
unde se vedea castrul roman, ele s-au întors la Carthagina. Flota 
punică staţiona la Utica. Din rîndurile ei, trei vase quadrireme 
au atacat pe neaşteptate din larg quinquerema romană, cînd tre- 
cuse de promontoriu (fie în urma ordinului trimis într-ascuns 
printr-o ştafetă din Carthagina ca să purceadă la atacul acesta, 
fie că Hasdrubal, care comanda flota punică, cutezase să săvir- 
şească această nelegiuire, fără să fie în cârdăşie cu conducerea 
cetăţii sale). Însă, din pricina vitezei lor, quadriremele punice nu 
putură lovi cu ciocul vasul roman care manevra cu dibăcie, ferind 
lovitura, şi nici atacatorii nu putură sări de pe vasele lor mai 
joase pe o navă mai înaltă; romanii se apărară cu străşnicie cîtă 
vreme avură la îndemînă din belşug arme de atac. Însă cînd le 
isprăviră, nu mai avură alt mijloc de ocrotire decît numai uscatul 
din apropierea lor şi mulțimea ostașilor romani ieşiţi din castru 
care, revărsîndu-se pe țărm, au putut să-i apere. După ce vislaşii 
au lopătat cu cea mai mare repeziciune cu putinţă către uscat, 
cînd s-a lovit de țărm, vasul s-a avariat suferind o spărtură, în 
schimb mateloţii au izbutit să scape nevătămaţi. După ce armis- 
tițiul fusese în chipul acesta neîndoielnic călcat, datorită unor 
nelegiuiri săvîrşite una după alta, sosiră de la Roma şi Laelius şi 
Fulvius împreună cu solia carthagineză. Scipio le declară acestora 
că deşi carthaginezii au călcat prin atacarea solilor nu numai 
încrederea în armistițiu, ci. şi dreptul ginţilor, totuşi dînsul nu 
se va purta nedemn cu ei, aducîndu-le vreo silnicie, prin călcarea 
obiceiurilor poporului roman şi deprinderilor sale. Lăsîndu-i po 
soli să plece, Scipio se pregăti de război. 

Cînd Hannibal se apropie de țărm, unul din marinarii căruia 
îi dăduse pnruncă să se urce pe catarg pentru a-şi da seama în 
ce regiune se află, îi spuse că prora se îndreaptă spre „Mormîn- 
tul Năruit“ ?!, Atunci Hannibal îi ordonă cîrmaciului să ocolească 
locul acesta, socotindu-l piază rea şi acostă cu flota la Leptis%, 
unde își debarcă trupele. 


XĂVI Acestea s-au petrecut în Africa în acel an; evenimen- 
tele următoare s-au întîmplat în anul? pentru care au fost aleşi 
consuli M. Servilius 95, care era atunci comandant al cavaleriei, şi 

Ti. Claudius Nero %. Însă la sfîrşitul anului trecut, solii oraşelor 
aliate din Grecia s-au înfățișat la Roma cu plingerile că ţinuturile 
lor au fost pustiite de garnizoanele regelui Filip şi că împuterni- 
ciţii lor plecînd în Macedonia pentru a-şi primi bunurile înapoi, 
n-au fost primiţi de rege. În acelaşi timp ei au adus la cunoştinţa 
romanilor un zvon care umbla, şi anume, că 4000 de ostaşi ar fi 
trecut în Africa sub comanda lui Sopatrus ca să-i sprijine pe 
carthaginezi şi că totodată le-ar fi trimis şi sume de bani destul 
de mari. Senatul a hotărît să trimită o solie la regele Filip, ca 
să-i facă cunoscut că purtarea regelui i se pare senatului roman 
contrarie tratatului încheiat. Trimişii romani au fost C. Terentius 
Varro 9, C. Mamilius "7 şi M. Aurelius %. Acestora li s-au dat trei 
quinquereme. 

Anul acesta a fost însemnat printr-un uriaş pîrjol care a mistuit 
pînă la temelie toate casele de pe clina Publicius, prin mari re- 
vărsări de ape şi prin ieftinătatea grîului; această [din urmă] 
binefacere, mulţumită păcii% se datora, în afara faptului că 
întreaga Italie n-a mai suferit vreo stînjenire în ce priveşte 
transporturile maritime din partea cuiva, şi faptului că edilii 
curuli M. Valerius Falto şi M. Fabius Buteo au distribuit, pe 
cartiere, poporului, cu patru aşi baniţa, o mare cantitate de grîu 
trimis din Hispania. 

În acelaşi an se stinge din viață Q. Fabius Maximus1%, la 
adînci bătrîneţe, dacă e adevărat faptul pe care îl susțin unii 
analişti că acesta a fost augur vreme de 62 de ani. De bună 
seamă, Fabius ar fi fost vrednic de o poreclă atît de vestită a 
familiei sale, chiar dacă lui i s-ar fi acordat pentru întîia dată. 
Fabius l-a întrecut în demnităţile încredințate pe tatăl său 1%, în 
schimb în această privinţă a fost deopotrivă cu bunicul său. De 
strălucită faimă s-a bucurat şi bunicul său, Rullus 12, datorită şi 
mai multor biruinţe cîştigate şi unor bătălii şi mai mari. Doar un 
singur potrivnic a fost în măsură să fie deopotrivă cu el în toate 
privinţele : Hannibal.: Totuşi, Fabius a fost socotit mai degrabă 
un om prevăzător decit o fire gata de acţiune; şi dacă ai sta la 
îndoială dacă era greoi din fire sau dacă împrejurările îi dictau să 
se poarte așa, potrivit nevoilor războiului de atunci, atunci nimic 
nu e mai sigur ca aceasta, că Fabius „a fost singurul om, care 
întîrziind războiul, în felul acesta a statoricit din nou existenţa 
patriei 1%“, cum spune [poetul] Ennius 104. 

În locul lui a fost sfinţit ca augur, Q. Fabius Maximus, fiul; 
în locul acestuia, ca pontifice (căci el a îndeplinit două preoţii), 
a venit Ser. Sulpicius Galba. 

Jocurile romane au fost celebrate din nou vreme de o zi 1, 
“iar cele plebeie, din nou vreme de trei zile, în întregime de către 
edilii M. Sextius Sabinus şi Cn. Tremellius Flaccus. Amîndoi 
aceştia fură aleşi praetori, iar împreună cu ei şi C. Livius Salinator 
şi C. Aurelius Cotta. 

Diferiţi analişti fac să domnească nesiguranța dacă consulul 
C. Servilius a ţinut alegerile din cursul acelui an, deoarece acesta 
fiind ocupat, potrivit decretului senatorial, cu anchetele în legătură 
cu complotul căpeteniilor din Etruria, aceste alegeri fuseseră pre- 
zidate de dictatorul P. Sulpicius, numit de el. 


XXVII La începutul anului următor 1%, consulii M. Servilius şi 
Ti. Claudius au prezentat darea de seamă asupra provinciilor în 
faţa senatului convocat la sfat în Capitolium 1%. Amîndoi dorind 
Africa, voiau să se tragă la sorţi Italia şi Africa. Cu toate acestea, 
datorită stăruințelor depuse din răsputeri de Q. Metellus, Africa nu 
le-a fost nici refuzată, dar nici încredinţată ; consulii au primit po- 
runcă să se înțeleagă cu tribunii plebei pentru a face propunere 
în adunarea poporului, dacă ei găsesc cu cale, pe cine vrea poporul 
să-l desemneze cu conducerea războiului în Africa. Toate triburile 
romane l-au votat pe P. Scipio. Totuşi consulii, în pofida acestei 
stări de lucruri, au pus la sorţi provincia Africa (căci aşa hotărise 
senatul). Lui Tiberius Claudius i-a căzut Africa, hotărîndu-se să 
treacă în această provincie cu o flotă de 50 de vase — toate quin- 
quereme, — iar în ce priveşte prerogativele puterii, el să fie coman- 
dant suprem deopotrivă cu P. Scipio 1% ; lui M. Servilius i-a căzut 
la sorţi Etruria. 

Şi lui C. Servilius i s-a prelungit comanda pentru aceeaşi pro- 
vincie, dacă senatul va găsi cu cale ca un consul să rămînă în 
cetatea romană. Praetorului M. Sextius i-a căzut la sorţi Gallia, 
P. Quinctilius Varus primind poruncă să-i predea lui comanda ce- 
lor două legiuni şi provincia sa ; s-a mai hotărît ca praetorul C. Li- 
vius să primească provincia Bruttium împreună cu cele două 
legiuni, în fruntea cărora fusese anul trecut proconsulul P. Sem- 
pronius ; Cn. Tremellius să ia în primire Sicilia şi cele două legiuni 
pe care le avusese cu un an mai înainte praetorul P. Villius Tappu- 
lus ; „„Villius a primit însărcinarea să asigure cu 20 de vase lungi 
şi cu o mie de ostaşi paza ţărmurilor Siciliei, iar M. Pomponius să 

aducă celelalte 20 de vase rămase precum şi 1500 de ostaşi, la 
Roma“. Praetorului C. Aurelius Cotta i-a revenit jurisdicţia urbană. 
Şi celorlalţi li s-a prelungit comanda, în măsura în care îşi lua fie- 
care în primire provincia şi armata. 

În anul acesta nu mai mult de 16 legiuni au apărat statul 
roman. Şi pentru ca, după împăcarea zeilor, să se înceapă şi să se 
meargă cu toate la înfăptuire, s-au hotărît următoarele : „consulii, 
înainte de a pleca la război, să celebreze acele jocuri şi să aducă 
acele jertfe de vite mari pe care dictatorul T. Manlius le făgăduise 
pe vremea consulatului lui M. Claudius Marcellus şi T. Quinctius, 
dacă republica va rămîne în aceeaşi situaţie, [teafără şi nevătă- 
mată] vreme de cinci ani“. Jocurile făgăduite au fost celebrate în 
circ vreme de patru zile, iar zeilor li s-au adus jertfele care le fu- 
seseră promise. 


XĂVIII În această vreme creșteau și nădejdile, dar totodată şi 
grijile, căci lumea nu era pe deplin dumirită dacă romanii sînt mai 
vrednici să se bucure mai degrabă de faptul că Hannibal a plecat 
din Italia după şaisprezece ani, lipsindu-se de stăpînirea Italiei pe 
care a lăsat-o poporului roman, sau trebuie să se îngrijoreze şi 
mai tare pentru faptul că Hannibal a trecut în Africa cu armata 
teafără. „Numai locul s-a schimbat — şi nu-i de mirare — dar nu 
şi primejdia! Prorocul acestei nemaipomenite încleştări, Q. Fa- 
bius, care închisese de curînd ochii, nu în deşert obişnuia să trîm- 
biţeze că un bărbat ca Hannibal va fi un dușman mai primejdios 
pe pămîntul său decît pe cel străin. Căci de aci înainte Scipio nu 
va mai avea de-a face cu Syphax, regele unor barbari neciopliţi, 
ale cărui oşti le conducea Statorius 1%, o jumătate de ordonanţă, 
sau cu Hasdrubal, socrul lui Syphax, şi care dintre toţi comandanții 
puni era fugăreţul cel mai iute din luptă, ori cu oștile de strînsură 
alcătuite la repezeală din cete de ţărani numai pe jumătate în- 
armaţi, ci cu Hannibal însuşi, aproape născut în cortul de coman- 
dant al tatălui său, cel mai viteaz dintre toţi capii de oşti, hrănit 
şi crescut în. mijlocul armelor, intrat de copil în rîndurile ostaşilor, 
din fragedă tinereţe comandant suprem, care a îmbătrînit 110 câşti- 
gînd numai biruinţe şi care şi-a răspîndit faima prin neasemuite 
fapte de arme săvirşite în Hispania, în Gallia şi în Italia, de la Alpi 
pînă în strîmtoarea Siciliei. Hannibal stă în fruntea unei oştiri care 
a Îuat parte la toate campaniile sale, călite prin puterea de răbdare 
în toate privinţele, îndurînd încercări peste orice închipuire ome- 
nească, stropită de mii de ori cu sînge de roman şi încărcată cu 

trofeele luate nu numai de la ostaşii romani, ci şi de la comandanții 
lor. Scipio se va întîlni pe cîmpul de bătaie cu mulţi dintre punii 
care au doborit cu mîna lor proprie praetori, comandanţi, consuli 
romani şi cu mulţi dintre cei care au fost decoraţi cu coroane mu-' 
rale ti! şi vallare 112, cu mulţi dintre cei care au străbătut de la 
un capăt la altul taberele cucerite, oraşele romane îngenuncheate. 
Cirmuitorii poporului roman n-au azi atitea fascii cîte a putut avea 
Hannibal, luîndu-le de la atîţia comandanţi romani răpuşi de ell“ 

Zbuciumul frămînta sufletele cetăţenilor romani, cărora le creş- 
teau cu atît mai mult îngrijorările şi teama, cu cît ochii tuturor 
erau aţintiţi asupra celor doi comandanţi, Scipio şi Hannibal, 
amîndoi parcă anume meniţi să stea faţă în faţă pentru ultima 
luptă, deoarece de cîţiva ani romanii se deprinseseră să poarte 
sub ochii lor războjul, fie într-o parte, fie într-alta a Italiei, fiind 
prea slabe nădejdile de a se pune cît mai curînd capăt războiului. 
Chiar şi aceia care aveau o nestăvilită încredere în Scipio, precum 
şi nădejde în biruinţa lui, cu cît erau mai aproape de momentul 
hotărîtor, cu atît [aveau] ':3 sufletele mai încordate din pricina 
îngrijorării. Pe de altă parte, de aceleaşi simţăminte erau stăpîniţi 
şi carthaginezii, cărora le părea rău că le-au cerut romanilor pace, 
deşi-l avuseseră sub ochi pe Hannibal şi măreţele lui fapte de 
arme ; dar cînd priveau înapoi, ştiind că au fost de două ori bătuţi 
pe cîmpul de luptă, că Syphax a căzut prizonier, că au fost alun- 
gaţi din Hispania şi toate aceste isprăvi se datorează numai vitejiei 
şi minţii iscusite a lui Scipio, se îngrozeau de acest comandant ro- 
man, menit de ursită parcă să aducă pieirea Carthaginei. 


XXIĂ Hannibal şi ajunsese la Hadrumetum 114, de unde, după 
ce a cheltuit cîteva zile pentru refacerea ostașilor zdruncinaţi de 
călătoria pe mare, se îndreptă în marş forţat spre Zama 5, în- 
grijorat de veştile îngrozitoare care îi aduceau la cunoştinţă că 
toate împrejurimile Carthaginei au fost ocupate de armatele ro- 
mane. De la Zama pină la Carthagina e un drum de cinci zile. 
Iscoadele trimise de acolo înainte fuseseră prinse de străjile ro- 
mane şi conduse în faţa lui Scipio ; acesta le dădu pe seama unui 
tribun militar, îmbiindu-i să lase de o parte orice teamă şi ordo- 
nînd tribunului să-i plimbe prin toate părţile pe unde vor ei şi să 
vadă totul în castrul roman. Întrebîndu-i apoi dacă „au cercetat 
oare totul după plac ?“, îi lăsă să se ducă înapoi la Hannibal, din-. 
du-le şi o gardă ca să-i însoțească. 


422 

De bună seamă Hannibal n-a ascultat cu bucurie în suflet 
toate cele ce i se aduceau la cunoştinţă (căci i-au dat de ştire că 
a sosit, întîmplător, tot în acea zi şi Masinissa cu 6 000 de pedes- 
traşi şi 4 000 de călăreţi), dar mai cu seamă l-a zdruncinat [cu- 
tezanța] 11% potrivnicului său care, negreşit, trebuia să se bizuie 
pe ceva. De aceea, cu toate că el însuşi era cauza izbucnirii răz- 
boiului, iar prin sosirea sa tulburase şi armistițiul încheiat şi 
spulberase şi nădejdea încheierii păcii, totuşi, încredințat că va 
putea dobîndi condiţii mai drepte acum cînd el e teafăr şi nevă- 
tămat decît dacă va cere pace după ce va fi învins, trimise un 
crainic la Scipio pentru a-i mijloci o întrevedere cu dînsul. 

Eu însă n-am vreun temei ca să afirm că Hannibal a făcut 
acest pas din propriu imbold sau din îndemnul conducerii statu- 
lui. Valerius Antias scrie că după ce Hannibal a fost biruit în cea 
dintii luptă, în care i-au fost nimiciţi 12 000 de luptători şi 1 '700 
luaţi prizonieri, s-a înfăţişat în castrul lui Scipio în chip de sol în- 
soțit de alţi zece soli. Însă pentru că Scipio n-a refuzat întrevede- 
rea !!7, amîndoi comandanții, potrivit înţelegerii, s-au apropiat cu 
taberele unul de altul, pentru ca întîlnirea să aibă loc în preajma 
lor. Scipio s-a instalat nu departe de oraşul Naraggara 118, atit 
pentru că, pe lîngă celelalte însușiri, poziţia era prielnică, cît şi 
pentru că apa de băut se găsea la o aruncătură de suliță. Hannibal 
a ocupat o măgură la 4000 de paşi de Scipio, o poziţie de altfel 
sigură şi la îndemînă — numai că era ceva mai departe de apă. 
Acolo s-a ales un loc tocmai la mijloc între cele două tabere, cu 
cîmp de vedere în toate părţile, pentru ca să nu fie cu putință 
întinderea de curse. 


XXX După ce escortele s-au dat în lături la o depărtare egală, 
însoțiți numai de cîte un tălmaci, se întîlniră față în faţă cei mai 
mari comandanţi nu numai ai timpurilor lor, ci ai tuturor vremu- 
rilor dinaintea lor, fiind deopotrivă cu oricare rege sau cap de oști 
al oricărui neam. 

La vedefea celuilalt, aproape înmărmuriţi unul de celălalt de 
uimire, amîndoi păstrară tăcere cîtăva vreme. Atunci, mai întîi 
Hannibal rupse tăcerea spunînd următoarele : 

„Dacă aşa a urzit ursita ca eu care cel dintîi am declarat război 
poporului roman şi am avut în atîtea rînduri biruinţa în mînă, tot 
eu să vin să cer și pace, mă bucur că tu ai fost hărăzit de soartă 
să fii cel mai potrivit de la care s-o cer. Nici pentru tine nu va fi o 
laudă obişnuită, între atîtea laude de seamă, că Hannibal, căruia 

zeii i-au dat biruinţa asupra atitor comandanţi romani, a dat înapoi 
în faţa ta şi că tu ai fost acela care ai pus capăt acestui război, 
însemnat în primul rînd prin dezastrele voastre, şi apoi printr-ale 
noastre. Această întîlnire a noastră va fi o pildă a ironiei sorții, 
pentru că eu sînt cel care am început ostilitățile împotriva tatălui 
tău 1! cînd era consul, şi după ce m-am măsurat în luptă pentru 
întîia oară cu acelaşi comandant roman, tot eu mă înfăţişez acum, 
dezarmat, fiului său, ca să-i cer pacea. 

Într-adevăr, zeii dăduseră cea mai înţeleaptă minte părinţilor 
noştri cînd au hotărît ca voi să vă mulţumiţi cu stăpînirea Italiei, 
iar noi cu a Africii. Căci, într-adevăr, Sicilia şi Sardinia nu sînt 
pentru voi o răsplată destul de demnă pentru pierderea atitor 
flote, atîtor armate şi atîtor străluciți comandanţi. Însă mai lesne 
poţi învinui faptele trecutului decît îndrepta ceva din ele!!12 
Astfel noi am jinduit după bunurile altuia, pentru ca acum să 
luptăm pentru a ni le apăra pe ale noastre, şi pentru ca acum noi 
nu numai să nu mai purtăm războiul în Italia, ci în schimb să-l 
purtaţi voi în Africa. Şi voi aţi văzut steagurile şi armele potriv- 
nicului în faţa porţilor voastre şi aproape de zidurile Romei, iar 
noi, la rîndul nostru, auzim acum din Carthagina zăngănitul arme- 
lor din castrul roman. Deci, de vreme ce ursita v-a hărăzit vouă 
acest noroc, acum va fi vorba de acea pace, după care voi totuşi 
jinduiţi mai mult ca după orice, în vreme ce noi ne scuturăm cu 
cea mai mare groază. Noi doi care avem şi mai mare interes pen- 
tru pace ne străduim pentru ea, şi cetăţile noastre vor încuviinţa 
'tot ce vom statornici în numele lor. Avem însă nevoie de acel imbold 
care nu se fereşte să chibzuiască în linişte. În ceea ce mă priveşte 
pe mine, care mă întorc acum bătrîn în patria mea, de unde am 
plecat copil, atît vârsta, cît şi izbînzile şi înfrîngerile m-au învăţat 
a voi mai degrabă să urmez chibzuinţa cugetului decît calea noro- 
cului. Eu mă tem însă că atît tinereţea ta, cît şi norocul tău ne- 
“întrerupt pînă acum vor avea nevoie mai degrabă de acţiuni mai 
semeţe decît de duhul împăciuirii. Însă oricare dintre cei pe care 
norocul nu i-a înşelat, arareori cugetă la nestatornicia sorții. Ceea 
ce am fost eu la Trasimenus şi la Cannae, eşti tu astăzi ; deşi abia 
împlineşti virsta ostăşească, totuși tu ai primit să fii comandant su- 
prem, iar în toate acţiunile la care ai pornit cu cea mai mare cu- 
tezanţă, norocul nu te-a părăsit nicăieri. Plecînd ca să răzbuni 
moartea tatălui şi unchiului tău, ai dobîndit în urma năpastei în- 
durate de casa voastră o neasemuită slavă, datorită vitejiei şi pio- 
şeniei tale ; ai recucerit Hispaniile pierdute după ce ai bătut şi 

pus pe fugă patru armate punice ; ales consul, în vreme ce ceilalţi 
n-aveau destulă bărbăţie să apere măcar Italia, tu ai trecut în 
Africa şi, după ce ai măcinat aici două armate, după ce ai cucerit 
în acelaşi ceas două tabere, dîndu-le foc în același timp, după ce 
l-ai luat prizonier pe Syphax, un rege foarte puternic, după ce ai 
smuls atîtea oraşe acelui regat şi atîtea oraşe puterii noastre, m-ai 
scos şi pe mine din stăpînirea Italiei în care şedeam înfipt de şai- 
sprezece ani. Poate că avîntul tău preferă biruinţa în locul păcii ! 
Am cunoscut şi eu firi stăpînite de mîndrie care vor să fie mai de- 
grabă oameni mari decît folositori: şi mie soarta mi-a hărăzit 
cîndva fulgerător o atare situaţie ! Dar dacă în succese zeii ne-ar 
da nouă minte înţeleaptă, am chibzui nu numai la cele ce s-au 
întîmplat, ci şi la cele ce se pot întîmpla. Chiar dacă ai uita de 
toți ceilalţi, eu sînt destulă pildă pentru toate întîmplările ome- 
neşti, de vreme ce aşezîndu-mi nu de mult tabăra între Anio şi 
oraşul vostru, pornind atacul, era cît pe-aci să trec peste zidurile 
Romei, pentru ca în schimb azi tu să mă vezi aici — lipsit de cei 
doi fraţi !?! ai “mei, amîndoi foarte viteji şi foarte străluciți co- 
mandanţi — în fața zidurilor patriei mele aproape împresurate, 
pentru care am stîrnit groază în cetatea voastră şi ca la rîndu-mi 
să mă rog ţie pentru a mea. Fiecare om atunci cînd e în culmea 
fericirii trebuie să se încreadă cît mai puţin în soarta sa. Azi, în 
toiul izbînzilor tale, cînd ale noastre sînt, dimpotrivă, îndoielnice, 
pacea pe care ne-o dai cînd ţi-o cerem, în vreme ce pentru noi e 
mai necesară decît onorabilă, în schimb pentru tine, cel care o 
dai, e înălțătoare şi plină de măreție! E mai bună şi mai sigură o 
pace decit o biruință pe care nădăjduieşti s-o dobîndeşti 122. Cea 
dintîi e în mîna ta, cea de-a doua e în mîna zeilor! Nu azvirli 
norocul, de care te bucuri de atîţia ani, în primejdia unui singur 
ceas | Pune puterile tale şi ale norocului tău într-o parte a cum- 
penei, iar în cealaltă, puterea ursitei şi nesiguranța războiului care 
au aceeaşi față pentru noi amîndoi. Şi într-o tabără şi în cealaltă 
va fi fier, şi într-o tabără şi în cealaltă vor fi. trupuri omeneşti. În 
orice âltă privinţă începutul se potriveşte cu sfîrşitul, numai la 
război nu ! 123. Nu te vei înfrupta în aceeaşi măsură din slava pe 
care o vei dobîndi încheind pace cu noi, dacă ne vei birui în luptă, 
cîtă vei pierde dacă ţi se va întîmpla vreun neajuns. Într-un singur 
ceas soarta poate răsturna şi nărui izbînzile dobîndite, o dată cu 
cele la care mai năzuieşti 12! Dar făcînd pace, P. Cornelius, toate 
le vei subordona puterii tale ; făcînd altfel, vei avea parte de soarta 
pe care ţi-o vor hărăzi zeii ! 

Cîndva, chiar în această ţară, M. Atilius Regulus 13% s-ar fi 
numărat printre puţinele pilde de noroc şi vitejie, dacă ar fi acordat 
părinţilor noştri pacea pe care ei i-au cerut-o cînd el îi biruise; 
însă Regulus nu i-a pus frîu norocului său care l-a avîntat în zbor 
prea sus, înoit, cu cît s-a înălțat mai sus, cu atît mai amarnic s-a 
prăbuşit 120, 

De bună seamă, e îndreptăţit să acorde pacea cel care impune 
condiţiile păcii şi nu cel care o cere; dar poate că nu sîntem nişte 
fiinţe nevrednice, ca să ne propunem noi înşine pedeapsa! Nu 
refuzăm să recunoaştem că vouă vă aparţin Sicilia, Sardinia, His- 
pania şi insulele situate pe tot întinsul mării între Africa și Italia, 
din pricina cărora s-a pornit acest război. Noi, carthaginezii, ne 
izolăm pe țărmurile noastre, deoarece aşa au găsit de cuviinţă zeii, 
şi primim să vă vedem pe voi stăpînind chiar ţinuturile dinafara 
hotarelor Italiei, şi pe mare, şi pe uscat. Nu voi tăgădui că bună- 
credinţa carthaginezilor e privită de voi cu ochi bănuitori, din 
pricina prea puţinei sincerităţi cu care am cerut şi am aşteptat. 
de curînd pacea |! Însă, Scipio, pentru a se căpăta încrederea în 
pace, atîrnă în primul rînd de cel care cere respectarea ei! După 
cîte am auzit, şi senatul vostru ne-a refuzat pacea, deoarece solia 
noastră s-a arătat a fi prea puţin demnă ; acum pacea vi-o cer eu, 
Hannibal, pe care dacă n-aş cere-o, n-aş socoti-o folositoare, dar 
pe care o voi păstra pentru acelaşi temei pentru care am cerut-o | 
Şi după cum eu, care am început acest război, aşa fel m-am purtat 
încît nimănui să nu-i pară rău de el, câtă vreme zeii înşişi nu ne-au 
privit cu ochi răi, la fel mă voi strădui ca nimeni să nu regrete 
această pace dobîndită prin mijlocirea mea“ 127. 


XXĂI Faţă de această cuvîntare, comandantul roman răspunse 
cam în felul acesta : 


„Hannibal | Eu am ştiut [prea bine] că la vînturarea speranţei 
sosirii tale, carthaginezii au călcat şi încrederea în păstrarea armis- 
tițiului de faţă şi au spulberat şi nădejdea păcii ; de bună seamă, 
nu poţi tăgădui că tu cauţi să scoţi din condiţiile hotărîte mai îna- 
inte pentru 'pace pe toate acelea care de multă vreme nu mai sînt 
în puterea noastră. Cu toate acestea, după cum tu ai grijă să 
simtă concetățenii tăi cât de mult sînt uşuraţi de poveri datorită 
ție, la fel şi eu mă voi strădui ca din condiţiile primite de ei să 
nu se taie nimic, căci altfel în situaţia de azi orice îngăduinţă ar 
însemna să fie răsplătită cu perfidie. Da, sînteți nedemni să vi se 
impună aceleaşi condiţii pentru că voi cereţi ca şi înşelăciunea să 

vă folosească ! Nici părinţii noştri n-au fost aceia care au pornit 
primul război cu Sicilia şi nici noi pe cel din Hispania. Înainte 
vreme, primejduirea mamertinilor, aliaţii noştri, de către voi, ne-a 
pus în miîini arme sfinte şi drepte, ca şi de astă dată distrugerea 
Saguntului tot de voi! Voi sînteţi cei care ne-aţi atacat întîi pe 
noi şi tu însuţi mărturiseşti aceasta ; sînt martori şi zeii înşişi care, 
pe buna şi sfinta dreptate, ne-au hărăzit izbînda atunci, şi care 
ne-o hărăzesc şi ne-o vor hărăzi şi în viitor! În ce mă priveşte 
pe mine, mi-aduc aminte şi de slăbiciunile omeneşti şi ţin seama 
şi de nestatornicia ursitei, dar mai ştiu că tot ce facem e supus 
la mii de lovituri ; însă asta ar fi ca şi cum ţi-aş mărturisi că eu 
procedez în acţiunile mele mînat de trufie şi de porniri violente, 
dacă te-ași fi privit cu dispreţ înainte de a fi trecut eu în Africa, 
şi, ştiind că părăseşti Italia din propria-ţi vrere şi îmbarcîndu-ţi 
armata pe vase, tu însuţi ai fi venit aici în acest scop, ca să-mi 
ceri pacea ; însă acum, cînd aproape cu de-a sila te-am adus după 
mine în Africa, cu toate că te-ai îndărătnicit pe toate căile să ră- 
mii pe loc, eu nu mă simt obligat să am faţă de tine nici un fel de 
respect. Ca atare, dacă la acele condiţii de atunci asupra cărora 
se pare că ne vom învoi pentru a încheia pacea, se mai adaugă şi 
despăgubirile pentru -vasele noastre încărcate cu aprovizionare, 
care au fost atacate în vremea armistiţiului, precum şi pentru jig- 
nirile aduse solilor noştri, atunci am ce să-i aduc la cunoştinţă sfa- 
tului [comandanților],; dar dacă şi acele condiţii vi se par grele, 
pregătiţi-vă atunci de război, pentru că n-aţi fost în stare să supor- 
taţi pacea !“ 12%. 

Ca urmare, pentru că pacea nu s-a putut încheia, după ce 
Scipio şi Hannibal s-au înapoiat de la locul întrevederii la ai lor, 
le aduc la cunoştinţă următoarele: „Zadarnic s-au aruncât vor- 
„bele! Armele trebuie să hotărască! E necesar ca toţi să se 
împărtăşească din soarta pe care le vor hărăzi-o zeii !“ 


XXĂII După ce au ajuns în tabără, amîndoi comandanții dau 
poruncă armatelor „să-şi pregătească armele şi sufletele pentru 
cea din urmă luptă prin care, dacă vor fi încununaţi de :izbîndă, 
vor fi biruitori nu pentru o zi, ci de-a pururi! Înainte de a se 
lăsa amurgul zilei de miine, ostaşii vor şti dacă Roma sau 
Carthagina va da legile sale neamurilor, căci răsplata biruinţei 
va fi nu Africa sau Italia, ci întregul pămînt! Pentru cei înfrînţi 
primejdia va fi tot atît de mare, cît va fi de strălucită pentru 
învingători biruinţa ! Căci. nici romanii nu mai au la îndemînă 

vreo scăpare, aflîndu-se pe un pămint străin şi necunoscut, la 
rîndu-i şi Carthagina, dacă-şi va irosi şi acest sprijin, cel din 
urmă al puterii sale, va fi sortită acum pieirii fără doar şi poate |“, 

A doua zi pornesc la această luptă hotăritoare doi capi de 
oști, cei mai vestiți din lume, reprezentanţi a două popoare, cele 
mai putemice din lume, şi două armate, cele mai viteze din 
lume, care ori vor ajunge în acea zi în culmea slavei, ori vor nărui 
tot şiragul biruinţelor câştigate mai înainte! De aceea sufletele 
lor erau străbătute cînd de nădejdi, cînd de teamă. Ostăşimea 
privind adînc fie linia sa de bătaie, fie pe a potrivnicului din 
faţă, îşi cumpănea puterile nu numai cu ochii, ci şi cu mintea, 
simțind în suflet cînd fiorii bucuriei, cînd ai tristeţii! Dar ceea 
ce acești ostaşi nu-şi puteau închipui de la sine, perindîndu-li-se 
prin faţa ochilor lor 12, le insuflau comandanții lor prin îndrumări 
şi îmbărbătări. Hannibal le reamintea isprăvile lor săvirşite pe 
pămîntul Italiei vreme de şaisprezece ani, atîţi comandanţi romani 
răpuşi, atitea armate romane nimicite în întregime în timpul mă- 
celului, şi faptele de arme ale sale şi ale fiecăruia, şi ori de cîte 
ori îi răsărea în minte amintirea unei acţiuni de seamă a vreunuia 
din vitejii săi ostași, o împrospăta în faţa tuturor. ăi 

La rîndu-i, Scipio le amintea de Hispanii şi de luptele de 
curînd din Africa și de propria mărturisire a duşmanilor că din 
pricina fricii n-au putut cere, nici pacea şi nici stărui asupra ei, 
datorită perfidiei sădite în firea lor. Pe lingă acestea, Scipio le 
povesteşte cum s-a desfăşurat întrevederea lui cu Hannbial ţinută 
în taină, plăzmuind-o după bunul plac al închipuirii sale. Le face 
alor săi următoarea prorocire : „De aceleaşi auspicii cu care au 
luptat părinţii lor la insulele Aegates, se vor bucura acum şi ei 
prin vrerea zeilor! În mîinile lor va cădea pradă Carthagina, în 
mîinile lor se află putinţa întoarcerii în patrie, la vetrele lor, la 
părinţii, copiii şi soțiile lor şi la zeii lor Penaţil“ Scipio rostea 
acestea înălţindu-şi fruntea [spre cer], străluminat de o voioşie 
atit de mare, încît ai fi putut crede că a şi biruit, 


XXXIII E] îşi rîndui în prima linie pe hastati, în spatele lor 
pe principes şi încheie linia de bătaie cu triariii. Însă nu-şi în- 
tocmi cohortele în ordine strînsă în faţa steagurilor, ci păstră o 
oarecare distanţă între manipule, pentru ca' să fie un gol, pe unde 
elefanții minaţi de puni să nu strice de loc şirurile romane. Pe 
Laelius, de care se folosise anul trecut ca legat, iar în acest an 
în calitate de quaestor extraordinar (numit aşa potrivit unui decret 

senatorial), îl aşeză cu cavaleria italică la aripa stingă, iar pe 
Masinissa şi pe numizii lui, la cea dreaptă. Scipio umplu golurile 
deschise între manipulele antesignanilor cu veliti (aceştia formau 
atunci trupele [dotate] cu armament uşor), dîndu-le instrucţiuni 
ca, atunci cînd vor năvăli elefanții, sau să se retragă în spatele 
liniilor rînduite, sau repliindu-se la stînga şi la dreapta cu mare 
iuţeală, să lase slobod drumul jivinelor, pentru a se arunca cu 
sulițe asupra lor din două părţi. 

Pentru a stirni spaimă în rîndurile potrivnicilor, Hannibal îşi 
rîndui în prima linie elefanții (avea 80 la număr, cum nu mai 
avusese mai înainte în nici o luptă), în spatele lor aşeză trupele 
auxiliare de liguri şi galli, de-a valma cu balearii şi cu maurii; în 
linia a doua îi aşeză pe africani, precum şi legiunea macedo- 
neană ; lăsînd apoi un mic interval, alcătui şi linia rezervelor 
formată din ostaşi italici — cei mai numeroşi erau din Bruttium, 
dintre cei care îl însoţiseră pe Hannibal la plecarea sa din Italia 
— care mai mult fuseseră luaţi cu de-a sila decît din propria 
lor vrere. 

La rîndul său şi Hannibal trecu cu cavaleria sa la aripi. Cea 
dreaptă o ocupaseră carthaginezii, iar aripa stîngă numizii. Vor- 
bele de îmbărbătare erau rostite în felurite chipuri într-o oaste 
alcătuită din tot soiul de oameni, care nu aveau aceeaşi limbă, 
aceleaşi obiceiuri, aceleaşi legi, acelaşi fel de arme, aceleaşi 
veşminte şi ţinută și mai ales aceleaşi temeiuri pentru a se avînta 
la luptă. Trupele auxiliare sînt înflăcărate de Hannibal cu achi- 
tarea pe loc a soldei şi cu sporirea răsplătirii în urma prăzilor; 
gallii sînt întăritaţi de ura lor înnăscută împotriva romanilor; 
ligurilor coborîţi din munţii lor atît de prăpăstioşi le aminteşte, 
în nădejdea biruinţei, de cîmpiile mănoase ale Italiei; pe mauri 
şi pe numizi îi sperie cu domnia asupritoare cu care îi va prigoni 
Masinissa ; celorlalți le seamănă în suflete tot felul de nădejdi 
şi temeri. Carthaginezilor le pomeneşte de zidurile patriei, de zeii 
Penaţi, de mormintele strămoşilor, de copiii şi părinţii lor, de 
mamele lor înspăimîntate, şi le pune în faţă sau robia şi pieirea 120, 
sau stăpînirea întregului pămînt, arătîndu-le că nu e de ales o 
cale de mijloc între groază şi nădejde. 

Tocmai în vremea în care comandantul rostea asemenea cu- 
vinte în faţa carthaginezilor săi, iar la rindu-le căpeteniile le 
vorbeau trupelor auxiliare, celor: din neamurile lor, şi pe cînd cei 
mai dnulţi li se adresau prin tălmaci celor amestecați cu cei de 
alte naţii, deodată la aripile romane au răsunat trîmbiţele şi s-au 

scos strigăte atit de năpraznice, încît elefanții s-au și întors nă- 
pustindu-se asupra alor lor, mai ales la aripa dreaptă, unde erau 
numizii şi maurii. La rîndu-i şi Masinissa făcu fără anevoinţă să 
sporească groaza în vrăjmaşul deja înfricoşat şi zădărnici spri- 
jinul cavaleriei potrivnicului, izbutind să-i lase descoperit frontul 
în acea parte. Totuşi, vreo cîteva jivine neînfricate, mînate repede 
asupra şirurilor de veliti, fac un groaznic prăpăd în rîndurile aces- 
tora, deşi elefanții primiseră numeroase răni. Velitii se alătură 
repede atunci manipulelor, după ce au lăsat un drum deschis 
pentru elefanţi, pentru ca să nu fie stilciţi, şi încep să arunce 
sulițele din amîndouă părţile în coastele animalelor, pe care nici 
antesignanii nu mai conteneau să-i împroaşte cu sulițe, pînă cînd 
loviți de armele de atac care cădeau grindină din toate părţile, ele- 
fanţii alungaţi din linia de bătaie a romanilor, se năpustiră asupra 
aripei lor drepte, punînd pe fugă chiar pe călăreţii carthaginezi. 
Cînd Laelius văzu că duşmanul e în neorînduială, făcu să spo- 
rească şi mai mult spaima în rîndurile vrăjmaşului. 


XXXIV După ce linia de luptă carthagineză, lipsită de spri- 
jinul cavaleriei sale, fusese descoperită acum la amîndouă [lancu- 
rile, porni la atac pedestrimea care nu era deopotrivă cu cea 
romană nici în nădejdi, nici în putere. Pe lingă toate acestea se 
mai adăugaseră şi împrejurări lipsite de importanţă în aparenţă, 
însă de mare însemnătate în momentele hotăritoare ale luptei : 
strigătele scoase în același timp de romani erau cu atît mai 
năpraznice şi mai înfiorătoare, cu cît glasurile duşmanilor erau 
şi mai învălmăşite şi mai lipsite de tărie, ca la nişte oameni 
aparţinînd multor neamuri care se deosebesc prin grai; în afară 
de aceasta, lupta romanilor era statornică, căci romanii luptau 
fără să se clintească din loc, năpustindu-se cu toată greutatea şi 
a lor şi a armelor lor asupra potrivnicului, năvala şi sprinteneala 
de partea lor fiind mai aprige decit forța. De aceea, numaidecit 
din primul iureş romanii dădură peste cap linia de bătaie a vrăj- 
maşului. Apoi, opintindu-se şi cu umerii şi împingîndu-i şi cu 
scuturile, romanii păşiră înainte ocupînd locurile celor înlăturați şi 
izbutiră să înainteze nestingheriţi o oarecare bucată, de parcă 
nimeni nu li s-ar fi împotrivit. Romanii de la ariergardă, îndată ce 
simţiră că frontul duşmanilor a fost [spart şi] dat peste cap, se 
zoriră şi ei s-o ia pe urmele primei linii, ceea ce făcea să crească 
şi mai mult avîntul cu care romanii puseseră pe goană pe potrivnic. 

În partea duşmanului, africanii şi carthaginezii începură şi ei 
să se retragă cînd văzură că linia a doua a trupelor auxiliare 
cedează terenul, dar în loc să-i sprijine, dimpotrivă, începură să-i 
măcelărească pe cei din faţa lor, fiindcă nu se împotriveau cu 
îndărătnicie romanilor, pentru ca nu cumva romanii să ajungă 
pînă la ei. De aceea trupele auxiliare repede întorc spatele şi 
îndreptîndu-se spre ai lor, parte din ei se retrag în linia a doua, 
parte îi hăcuiesc cu armele pe cei care nu-i primesc între ei, 
de vreme ce nici ei nu fuseseră ajutaţi puţin mai înainte, iar 
acum se văd şi alungaţi; acum se încinseseră aproape de-a valma 
două lupte, deoarece carthaginezii erau nevoiţi să se măsoare în 
acelaşi timp şi cu romanii şi totodată să se lupte şi cu ai lor. Totuşi, 
punii nu vrură să primească în rîndurile liniei lor de bătaie pe 
ostașii trupelor auxiliare intrate în panică şi în aceeaşi vreme şi 
învrăjbite, ci atacîndu-i în rînduri strînse îi scoaseră afară din 
luptă, împingîndu-i către aripi şi în spaţiul gol din jurul cîmpului, 
pentru ca să nu fie stîrnită învălmăşeala — de către aceşti ostaşi 
porniţi să fugă din pricina groazei şi a rănilor — şi în rîndurile 
întregii linii de bătaie alcătuite numai din trupe carthagineze 
devotate. Însă atîtea mormane de leșuri şi de arme umpluseră 
acest loc, unde puţin mai înainte stătuseră trupele auxiliare, încât 
pentru romani acum era aproape mai greu să treacă pe acolo 
decît printre duşmani rînduiţi în şiruri strînse. De aceea, hastatii 
romani din prima linie, urmărind pe vrăjmaşi printre grămezile 
de leşuri și de arme și şuvoaie de sînge, fiecare pe unde putea, au 
pricinuit la rîndu-le neorînduială în unităţile lor, învălmăşindu-şi 
şi unităţile şi şirurile. Ba începuseră să se învălmăşească chiar şi 
cohortele de principes, cînd acestea băgară de seamă că în față 
linia lor de bătaie e dezlînată. Cînd Scipio observă acest [neajuns] 
porunci numaidecit trîmbiţelor să sune retragerea hastatilon, iar 
după ce-şi duse răniții înapoia frontului, îşi împinse cohortele de 
principes şi de triarii la aripi, pentru ca linia de luptă a hastatilor 
romani să fie sprijinită şi întărită mai temenic în centru. 

În felul acesta a izbucnit, ca de la început, o nouă bătălie ; căci 
romanii dînd acum de adevărații lor vrăjmași, erau egali cu ei şi 
prin felul armelor şi prin deprinderea cu viaţa ostăşească şi prin 
faima izbînzilor cîştigate şi-şi dădeau deopotrivă seama şi de în- 
semnătatea năzuinţelor lor, şi de mărimea primejdiilor : însă roma- 
nii erau mai presus de puni şi prin număr şi 131 prin avînt, deoarece 
ei răzbiseră, pe de o parte, şi pe călăreţi şi pe elefanți, iar pe de 

alta, după ce prima linie de bătaie a potrivnicului fusese întoarsă, 
ei luptau acum împotriva celei de-a doua linii dușmane. 


XXXV Între timp Laelius şi Masinissa, după ce au urmărit la 
o oarecare distanţă pe călăreţii duşmani puşi pe fugă, întorcîndu-se, 
porniră în şarje asupra liniei de luptă vrăjmaşe date peste cap. 
Acest iureş al cavaleriei a vârit în cele din urmă spaima în potriv- 
nic: numeroşi vrăjmaşi au fost înconjurați şi doboriţi în luptă; 
mulţi fugăriţi şi. risipiţi pe tot întinsul cîmpiei din jur au pierit 
pretutindeni, deoarece cavaleria stăpînea întreaga situaţie. 

În acea zi au fost nimiciţi peste 20 000 de carthaginezi şi aliaţi 
de ai lor ; un număr cam tot atît de mare fură luaţi prizonieri, cap- 
turîndu-se 132 de steaguri militare şi 11 elefanţi. Din rîndurile în- 
vingătorilor au căzut aproape 1 500 de ostaşi. 

Hannibal a reuşit să scape cu un pumn de călăreţi, strecurîn- 
du-se în toiul învălmăşelii ; el se refugie la Hadrumetum, după ce 
înainte de a părăsi lupta încercase toate mijloacele cu putinţă şi 
înainte de bătălie şi în timpul ei: după mărturisirea chiar a lui 
Scipio şi a tuturor oamenilor pricepuţi în arta războiului, Hannibal, 
prin faptul că şi-a întocmit frontul său cu un meşteşug neîntrecut, 
a cîştigat în acea zi o strălucită glorie : „El şi-a aşezat elefanții în 
prima linie, pentru a zădărnici atacul romanilor dezlănţuit la voia 
întîmplării, nelăsîndu-i să-şi urmeze steagurile şi să-şi păstreze şiru- 
rile, pentru că în ei îşi pusese comandantul carthaginez cea mai 
mare nădejde ; apoi Hannibal şi-a rînduit trupele auxiliare înaintea 
frontului carthaginezilor, pentru ca nu cumva aceşti oameni de 
adunătură, proveniţi din scursura tuturor neamurilor și pe care 
nu-i ţinea în luptă vreo credinţă, ci numai plata, să aibă slobod 
drumul la retragere spre a fugi şi pentru ca totodată, luîndu-i în 
primire pe romani după primul lor iureş, să sleiască cel dintii 
avînt al acestora, şi chiar dacă n-ar fi izbutit nimic altceva, măcar 
să tocească fierul armelor vrăjmaşe cu rănile lor ; apoi ostaşii car- 
thaginezi şi africani, în care Hannibal îşi pusese toate nădejdile 
şi care în toate împrejurările erau deopotrivă cu romanii, trebuiau 
cu atit mai mult să-i întreacă în această bătălie, cu cît aveau să 
lupte cu forţele proaspete şi neatinse împotriva romanilor obosiţi 
şi răniţi. Pe italici, în privinţa cărora,.nu ştia dacă-i sînt aliaţi sau 
neprieteni, Hannibal îi scoase din luptă şi-i dusese departe, tocmai 
în cea din urmă linie, fiind despărțiți de frontul carthaginez şi 
printr-un [mare] spaţiu de teren“. 

După ce Hannibal dădu această luptă, ca o ultimă dovadă a 
strălucitelor sale însuşiri de comandant, îşi căută adăpost la Ha- 

drumetum, de unde fiind chemat la Carthagina, se întoarse în 
acest oraş, din care plecase copil cu 36 de ani mai înainte; el 
declară în senatul carthaginez că a fost biruit nu numai în bătălie, 
ci şi în război :%2 şi nu mai e vreo nădejde de scăpare decit numai 
în dobîndirea păcii 1%, 


XXXVI Numaidecit în urma bătăliei, Scipio a cucerit şi a jefuit 
tabăra duşmanilor şi apoi, încărcat cu o uriaşă pradă, s-a întors 
la mare, la flotă ; aici află vestea că P. Lentulus 134 cu 50 de vase 
rostrate şi cu 100 de vase de transport, avînd pe ele tot felul de 
provizii, s-a dus la Utica. 

De aceea Scipio, încredinţat că trebuie să vire şi mai temeinic 
groaza din toate părţile în Carthagina intrată în panică, îl trimite 
pe Laelius la Roma în chip de crainic al biruinţei, iar lui Cn. Octa- 
vius îi dă ordin să conducă legiunile romane pe uscat pînă la Car- 
thagina ; după ce alătură şi noua flotă a lui Lentulus la cea veche 
a sa, plecînd din Utica, Scipio se îndreptă către portul Carthaginei. 
El nu era departe de această cetate, cînd îi ieşi în întîmpinare o 
navă carthagineză învăluită în fîşii de stofă de lînă și cu ramuri 
de măslini 1%. Acolo se găseau zece soli, fruntaşi ai cetăţii, care 
veneau din îndemnul lui Hannibal să-i ceară pace. După ce aceştia 
ajunseseră lîngă pupa vasului praetorian, îi întinseseră insemnele 
doveditoare ale păcii, rugîndu-l şi implorîndu-l pe Scipio să se 
milostivească de ei. Dar Scipio nu le dădu vreun alt răspuns decît 
să vină la Tynes : „acolo îşi va instala el castrul“. Apoi, după ce-l 
chemă înapoi şi pe Octavius acolo, se întoarse la Utica, pentru a 
privi pe îndelete aşezarea Carthaginei nu atît pentru a lua cunoş- 
tinţă de situaţia ei de faţă, cît pentru a-şi înspăimînta şi mai mult 
vrăjmaşul. O ştafetă venind în calea oştirii romane care se pusese 
în mişcare de acolo către Tynes aduse ştirea că Vermina, fiul lui 
Syphax, vine în sprijinul carthaginezilor cu mai multă cavalerie 
decît pedestrime. 

O parte a armatei romane împreună cu toată cavaleria,.... 1%0 
atacînd trupele numide ale lui Vermina [în cea dintii zi a Satur- 
nalelor], după o uşoară ciocnire îi puseră pe goană. Înconjurîndu-i 
din toate părţile cu cavaleria şi tăindu-le şi orice ieşire pentru a 
scăpa prin fugă, fură măcelăriți acolo 15 000 de oameni, iar 1 500 
fură prinşi vii; mai fură capturați şi 1500 cai numizi şi 72 de 
flamuri militare. Regişorul a izbutit să scape în toiul învălmăşelii 
numai cu un pumn de ostaşi. 

Atunci se înfăţişară alţi 30 de soli ai Carthaginei la Tynes, în 
acelaşi loc unde fusese aşezată înainte tabăra. 

Într-adevăr, şi aceia i s-au adresat lui Scipio într-un chip 
cu mult mai jalnic, ca să insufle şi mai multă milă ca înainte, 
cu cît erau siliți și mai avan de soartă; dar Scipio prea puţin 
s-a înduioşat cînd le-a ascultat păsul, amintirea proaspetei lor 
perfidii fiindu-i adînc întipărită în suflet. 

În sfatul [comandanților], deşi îi îmboldea pe toți minia în- 
dreptăţită să distrugă Carthagina, totuşi, pentru că pe de o parte 
aceştia îşi dădeau seama de greutatea unor asemenea operaţii 
datorită şi faptului că asediul unei cetăţi atît de întărite şi de 
puternice putea să dureze vreme îndelungată, pe de altă parte 
pentru că şi pe Scipio însuşi îl neliniştea aşteptarea urmașului 
său, care avea să vină în Africa adus de faima unui război pre- 
gătit şi curmat prin strădaniile şi primejdiile altuia, toate minţile 
fură aplecate către pace. 


XXVII În ziua următoare, fură din nou chemaţi solii Car- 
thaginei şi, după ce fură aspru dojeniţi în toate chipurile pentru 
perfidia lor, Scipio îi povăţui pe toţi ca învăţind din atîtea în- 
frîngeri suferite să creadă, în sfârşit, că există zei şi jurăminte; 
după aceasta, Scipio le dictă următoarele condiţii de pace: 

„„Carthaginezii să trăiască liberi după legile lor; să-şi stă- 
pînească mai departe oraşele şi ţinuturile cu acele hotare pe care 
le avuseseră înainte de război, iar romanii să pună în acea zi 
capăt pustiirilor ţării lor; carthaginezii să le înapoieze roma- 
nilor toţi dezertorii şi toţi sclavii fugiţi, precum şi pe toţi pri- 
zonierii ; să predea Romei şi vasele rostrate, în afară de zece 
trireme şi elefanții domesticiţi pe care îi aveau, şi să nu mai 
domesticească alţii ; să nu mai poarte război nici în Africa, nici 
în afara Africii fără încuviințarea romanilor ; să-i înapoieze lui 
Masinissa bunurile şi să încheie un tratat cu el; să dea apro- 
vizionarea şi solda pentru trupele auxiliare pînă se vor întoarce 
solii puni de la Roma; să plătească, într-un interval de 50 de 
ani, zece mii de talanţi de argint, în rate egale; să dea zălog 
100 de ostatici, pe care îi va încuviinţa Scipio, dar să nu fie 
nici mai mici de 14 ani, şi nici mai virstnici de 30 de ani. El 
va încheia cu Carthagina armistițiul numai dacă vor fi înapoiate 
vasele romane de transport capturate de puni în timpul celui 
dintîi armistițiu, precum şi tot ce fusese pe aceste vase; altfel 

nu le încuviinţează nici armistițiul şi nici nu le dă vreo nădejde 
de pace“. 

În vreme ce solii Carthaginei, cărora Scipio le dăduse po- 
runcă să aducă la cunoştinţă în patria lor aceste condiţii de 
pace, le expuneau în adunarea poporului, Gisgo, urcîndu-se la 
tribună, se pronunţă împotriva păcii; pentru că mulţimea, deşi 
se arăta şovăielnică şi totodată şi nevolnică de a purta armele 
nu se hotăra nici pentru război nici pentru pace, Hannibal îndirjit 
că se rostesc şi se aud astfel de vorbe în asemenea vremuri, înşfă- 
cîndu-l pe Gisgo îl trase de pe tribuna de unde domina gloatele. 
Pentru că în popor a stîrnit freamăt această privelişte neobişnuită 
pentru o cetate deprinsă să fie liberă, Hannibal ca om al armelor, 
impresionat de această libertate [întrecînd măsura] din orașul 
său, îi strigă: 

„Am plecat la vîrsta de nouă ani din mijlocul vostru şi m-am 
întors după 36 de ani. Cred că cunosc cu desăvîrşire meşteşugul 
războiului, către care m-a îndrumat din copilărie fie soarta mea, 
fie sufletul meu, fie statul; se cuvine deci ca şi voi să mă învă- 
țaţi drepturile, legile şi obiceiurile cetăţii şi ale forului“. 

Dezvinovăţindu-se cu neprevederea sa, Hannibal rosti o lungă 
cuvîntare în legătură cu pacea, spunîndu-le că nu e nici nedreaptă 
şi în schimb e şi necesară. Cea mai grea din toate condiţiile era 
aceea că în afară de aceste vase nu mai exista nimic din încărcă- 
turile de pe vasele romane capturate în vremea armistiţiului. Şi 
nu era uşoară nici căutarea bunurilor şi oamenilor din echipaj, 
deoarece se împotriveau cei care nu susțineau pacea. S-a hotărît 
atunci să se înapoieze vasele şi să se caute pretutindeni oamenii ; 
se lasă la aprecierea lui Scipio să precizeze celelalte lucruri care 
mai lipsesc, iar carthaginezii să-i despăgubească pe romani în locul 
lor cu bani. 

Unii analişti au scris că Hannibal a plecat de pe cîmpul de 
bătaie ajungînd la mare şi, de acolo, cu un vas dinainte pregătit, 
s-a dus numaidecit la regele Antiochus, şi că lui Scipio, care 
cerea înainte de orice să-i fie predat Hannibal, i s-a răspuns că 
Hannibal nu se mai află în Africa. 


XXĂVIII După ce solii Carthaginei s-au întors la Scipio, 
pentru bunurile care aparținuseră statului quaestorii au primit 
poruncă să dovedească după registre ceea ce se găsise pe vase, 
iar pentru bunurile particulare să facă declaraţii stăpînii lor. Ca 
despăgubiri pentru toate aceste bunuri s-a cerut suma de 25 000 

de libre de argint plătită peşin; carthaginezilor li s-a acordat 
un armistițiu de trei luni. S-a mai adăugat ca, în timpul armisti- 
ţiului, Carthagina să nu-şi trimită în altă parte solii săi decît 
numai la Roma, iar oricare soli vor veni la Carthagina să nu li 
se dea drumul să intre pînă nu vor aduce la cunoştinţa coman- 
dantului roman cine sînt cei care au venit şi ce cer. Împreună 
cu solii Carthaginei au fost trimişi la Roma şi L. Veturius 
Philo 1%? şi M. Marcius Ralla 1% şi L. Scipio, fratele comandan- 
tului roman. 

În cursul acelor zile, datorită cerealelor aduse din Sicilia şi 
Sardinia, s-au ieftinit atît de mult bucatele, încît neguţătorii plă- 
teau corăbierilor pentru transport grîne în loc de bani. 

La Roma, la cea dintii ştire a ridicării din nou a armelor de 
către carthaginezi, se stimise din nou panică şi se dăduse ordin 
lui Ti. Claudius să plece în grabă cu flota în Sicilia şi de acolo 
să treacă în Africa, iar celălalt consul, M. Servilius, să rămînă 
în cetate pînă ce va şti care-i starea lucrurilor în Africa. Numai 
că consulul Ti. Claudius s-a mişcat tare anevoie cu pregătirile 
şi cu conducerea flotei în Africa, din pricină că senatul hotărîse 
să încredințeze mai degrabă lui Scipio însărcinarea de a dicta 
condiţiile păcii decît să recurgă la consul. 

Tocmai cînd sosise ştirea reluării din nou a armelor de către 
carthaginezi, s-au anunţat o sumă de semne şi arătări care stîr- 
niseră spaimă : „La Cumae s-a văzut micşorindu-se globul soare- 
lui 1% şi a plouat din cer cu pietre 149; în ţinutul Veliternum s-a 
căscat pămîntul ivindu-se un uriaş hău, iar copacii au fost în- 
ghiţiţi de adîncuri ; la Aricia forul şi prăvăliile din jur au fost 
lovite de trăsnet, iar la Frusino zidul, precum şi poarta cetăţii au 
fost trăsnite în cîteva locuri ; şi pe Palatin a plouat cu pietre“. 

Pentru această din urmă minune s-au rînduit slujbe de ispă- 
“re de nouă zile, după datinele strămoşeşti, iar pentru celelalte 
s-au sacrificat vite mari. Între aceste semne, a fost socotită ca o 
pedeapsă de sus şi creşterea neobişnuită a apelor: căci Tibrul 
se revărsase peste maluri atît de mult, încît jocurile Apollinare 
au fost pregătite dincolo de poarta Collina, lîngă templul [zeiţei] 
Venus Erycina, din pricină că circul fusese inundat. Însă chiar în 
ziua jocurilor, cerul s-a înseninat deodată, încît cortegiul care în- 
cepuse să pornească către poarta Collina, a fost chemat înapoi și 
după ce s-a dat de veste că apele s-au retras, s-a îndreptat către 

circ. De aceea, celebrarea acestor jocuri anuale la locul lor obiş- 
nuit a făcut să crească şi bucuria poporului şi faima acestor 
jocuri. 


XXXIX Pe consulul Claudius, plecat în sfîrşit din oraş, l-a 
surprins o groaznică furtună între porturile Cosa !1! și Loreta- 
nus 112, vîrîndu-l în toţi sperieţii. După ce a ajuns la Popu- 
lonium 143, făcu popas acolo pină ce furtuna şi-a vărsat de tot 
mînia ; apoi a trecut în insula Ilva 144, apoi din Ilva în Corsica 
şi din Corsica în Sardinia. După ce acolo trecuse dincolo de 
Montes Insani :45, o altă furtună cu mult mai năpraznică a îm- 
prăștiat flota pretutindeni şi în locuri şi mai primejdioase. Multe 
vase au fost avariate acolo şi li s-a jefuit echipamentul, iar unele 
chiar au naufragiat. De aceea, flota avariată şi prăpădită a rămas 
la Carales. În vreme ce vasele trase pe uscat erau reparate, pe 
consul l-a prins acolo iarna ; pentru că anul s-a scurs şi nu i s-a 
mai prelungit comanda, Ti. Claudius a readus, ca simplu particu- 
lar, flota la Roma. 

La rîndul său, M. Servilius, ca să nu fie chemat la Roma în 
vederea alegerilor, după ce a numit dictator pe C. Servilius 
Geminus 14%, a plecat în provincia sa. Dictatorul l-a desemnat 
pe P. Aelius Paetus comandant al cavaleriei. Vitregia vremii a 
împiedicat în multe rînduri ţinerea alegerilor fixate. Ca urmare, 
după ce vechii magistrați au ieşit din funcţie în ajunul idelor lui 
Marte, pentru că nu le veniseră înlocuitorii, republica a rămas 
fără magistrați curali. 

În acel an s-a stins din viaţă pontificele Manlius Torquatus. 
În locul lui a fost numit C. Sulpicius Galba. 

Jocurile romane au fost celebrate din nou în trei rînduri de 
edilii curuli L. Licinius Lucullus şi Q. Fulvius. 

Printr-un denunţ scribii şi aprozii edililor au fost [descope- 
riți] 147 că şi-au însuşit sume de bani din tezaur; ei au fost osîn- 
diţi, nu fără înfierarea edilului Lucullus. 

P. Aelius Tubero şi. L. Laetorius, fiind aleşi edili prin căl- 
carea rînduielilor religioase, au demisionat din magistratură, 
după ce au celebrat jocurile, dînd cu prilejul jocurilor şi nişte 
ospeţe în cinstea lui Jupiter, şi după ce au aşezat în Capitolium 
trei statui făcute cu banii rezultați din amenzi. 

Dictatorul şi comandantul cavaleriei, potrivit unui senatus- 
consultum, au celebrat jocurile închinate zeiţei Ceres. 

XL După ce legaţii romani au ajuns la Roma în acelaşi timp 
cu solii carthaginezi, senatul s-a întrunit la sfat în templul Bel- 
lonei. 

Acolo, L. Veturius Philo a arătat cum s-a desfăşurat bătălia 
cu Hannibal, cea din urmă care a mai avut loc între romani 
şi carthaginezi, şi cum s-a pus în sfîrşit capăt acestui jalnic 
război, spre nespusa bucurie a senatorilor; el a adăugat că a 
fost înfrînt şi Vermina, fiul lui Syphax, şi această luptă trebuie 
privită ca un mic adaos al războiului punic desfășurat cu succes. 

S-a dat apoi poruncă lui Philo să se înfăţişeze şi în adunarea 
poporului, spre a-i împărtăşi şi acestuia bucuria. Cu acest prilej 
fură deschise în cetate toate templele pentru a aduce zeilor mul- 
țumiri, decretîndu-se rugăciuni publice de mulţumire vreme de 
trei zile. 

Solilor carthaginezi şi ai regelui Filip (căci şi aceştia veniseră), 
care ceruseră să li se încuviinţeze a se prezenta în senat, li s-a 
dat din ordinul senatului răspunsul de către dictator, că cei ce le 
vor da această încuviinţare vor fi noii consuli. 

Apoi avură loc alegerile. Fură aleşi consuli Cn. Curnelius Len- 
tulus 149 şi P. Aelius Paetus; ca praetori, M. lunius Pennus 149, 
căruia sorții traşi i-au dat jurisdicţia urbană, lui M. Valerius 
Falto 15% — Bruttium, lui M. Fabius Buteo'5i — Sardinia, lui 
P. Aelius Tubero'15?2 — Sicilia. 

În privinţa desemnării provinciilor consulare s-a hotărît să 
nu se ia nici o măsură înainte de a se da ascultare solilor Cartha- 
ginei şi ai regelui Filip ; toată lumea presimţea în suflete curma- 
rea unui război şi începerea altuia. Consulul Cn. Lentulus ardea 
de dorința de a pune mîna pe provincia Africa, încredinţat că 
dacă ar mai dăinui războiul acolo, i-ar fi uşoară izbîndirea, iar 
în cazul că acestui război i s-ar fi pus deja capăt, el ar putea 
dobîndi în. vremea consulatului său gloria curmării acestui conflict, 
De aceea el declară că nu va îngădui să se întreprindă ceva 
înainte de a i se decreta lui provincia Africa ; colegul său, un om 
înzestrat cu simţul măsurii şi cu înţelepciune, îi încuviințează 
cererea, deoarece el își dădea seama că întrecerea lui pentru glo- 
rie cu Scipio avea să fie sortită căderii, în afară de faptul că Len. 
tulus nici nu era menit să-i fie deopotrivă tocmai lui Scipio. 

Tribunii plebei, Q. Minucius Thermus şi M. Acilius Glabrio 
spuneau că în cursul anului trecut aceeaşi ţintă a încercat s-o în- 
făptuiască, însă în zadar, şi consulul Ti. Claudius 1%: „În urma 
încuviinţării senatului s-a făcut propunerea în adunarea poporu- 


43% 

lui : cui vrea poporul să-i încredinţeze puterea în Africa ; toate 
cele 35 de triburi au hotărît ca puterea să i se decerneze lui 
P. Scipio“. Au avut loc multe ciocniri și în senat şi în adunarea 
poporului pe acest temei, pînă cînd, în cele din urmă, s-a ajuns 
ca să se lase pe seama senatului rezolvarea întregii situaţii. De 
aceea senatul, după ce a depus jurămîntul (căci aşa se hotărise), 
a decretat ca consulii să se înţeleagă între ei şi să-şi tragă pro- 
vinciile la sorţi, care din ei doi să primească Italia şi care flota 
de 35 de vase: „celui căruia îi va cădea la sorţi flota, să por- 
nească în fruntea ei spre Sicilia ; dacă nu se va putea încheia 
pace cu carthaginezii, atunci să treacă în Africa; consulul să 
desfăşoare războiul pe mare, iar Scipio pe uscat, învestit cu ace- 
leaşi prerogative ca şi pînă acum; dacă însă carthaginezii se 
învoiesc în privinţa condiţiilor păcii, atunci tribunii plebei să 
propună în adunarea poporului: dacă poporul încuviinţează ca 
Scipio sau consulul să încheie pace şi cine se cuvine să aducă 
la Roma armata, în cazul că ea va fi biruitoare în Africa. Dacă 
pacea se încheie prin mijlocirea lui P. Scipio şi adunarea popo- 
rului va încuviința ca acesta să transporte armata la Roma, 
atunci consulul să nu mai treacă din Sicilia în Africa. Celălalt 
consul căruia îi va cădea la sorţi Italia, să ia în primire două 
legiuni de la praetorul M. Sextius“. 


XLI Lui P. Scipio i s-a prelungit comanda peste provincia 
Africa împreună cu oştirile pe care le avea. Praetorului M. Va- 
lerius Falto i s-au decretat două legiuni în Bruttium, acelea în 
fruntea cărora fusese C. Livius anul trecut; „praetorul P. Aelius 
să ia în primire două legiuni în Sicilia, de la Cn. Tremellius“ ; o 
legiune să i se decreteze lui M. Fabius în Sardinia, acea pe care 
o comandase propraetorul P. Lentulus ; lui M. Servilius, consulul 
anului trecut, i s-a prelungit comanda tot în Etruria şi tot cu 
cele două legiuni ale sale. 

„În ce priveşte Hispaniile, cîțiva ani au activat acolo L. Cor- 
nelius Lentulus şi L. Manlius Acidinus ; de aceea consulii să ia 
contact cu tribunii plebei, pentru ca — dacă ei găsesc cu cale 
— să întrebe adunarea poporului cui încuviințează să i se dea 
comanda în Hispania ; acela să-şi alcătuiască o legiune cu efecti- 
vele acelor armate, constituind şi 15 cohorte din ceilalţi aliaţi cu 
nume latin, cu care să apere provincia ; L. Cumelius şi L. Man- 
lius să transporte vechile trupe în Italia“. 

Consulului i s-a decretat o flotă de 50 de vase luate din efec- 
tivele celor două flote: una a lui Cn. Octavius, care se afla 
în Africa şi cealaltă a lui P. Villius, care supraveghea ţărmu- 
ile Siciliei, pentru ca să-şi aleagă vasele pe care le voia. „P. Sci- 
pio să păstreze mai departe cele 40 de vase lungi, pe care le avu- 
sese. Dacă Scipio va voi să-l lase la comanda flotei pe Cn. Octa- 
vius, care fusese în fruntea ei şi înainte, atunci acestuia să i se 
încredinţeze prerogativele puterii de propraetor pentru acel an ; 
dacă Scipio îl preferă pe Laelius, Octavius să plece de acolo şi să 
aducă şi vasele de care consulul nu avea nevoie“. 

Şi lui M. Fabius i s-au decretat zece nave lungi pentru Sar- 
dinia. 

Şi consulii au primit poruncă să recruteze două legiuni ur- 
bane, pentru ca în acel an republica să fie apărată de 14 legiuni 
şi de 100 de nave lungi. 


XLII După aceasta, senatul a luat în dezbatere solia lui 
Filip şi â carthaginezilor. El a găsit cu cale să fie introduşi mai 
întîi în senat solii macedoneni; cuvîntarea rostită de aceştia 
a avut diferite aspecte: pe de o parte, ei căutau să se dez- 
vinovăţească împotriva plingerilor adresate de Roma, prin solii săi, 
regelui lor în privinţa pustiirilor suferite de aliaţii romanilor, pe 
de altă parte însă, îi învinovăţeau chiar pe aliaţii poporului roman, 
dar cu mai mare înverşunare, îndeosebi pe Marcus Aurelius, 
„care, făcînd parte din cei trei soli trimişi la rege, s-a statornicit 
la ei în ţară, recrutînd trupe; acesta, în disprețul tratatului 
încheiat, i-a hărțuit cu războiul şi s-a încăierat de multe ori cu 
prefecţii lui Filip; [în sfîrşit] 154, aceşti soli au cerut să li se 
înapoieze macedonenii şi comandantul lor, Sopater, care lupta- 
seră ca mercenari de partea lui Hannibal şi care acum se găseau 
în lanţuri, ca prizonieri“. 

Împotriva acestor acuzaţii a luat cuvîntul M. Furius, trimis 
în acest scop din Macedonia de către Aurelius; el a spus că 
„Aurelius a fost lăsat acolo cu scopul ca aliaţii poporului roman, 
sleiți de atitea pustiiri, împilări și asupriri [să nu se rupă de 
romani], trecînd de partea regelui; dînsul n-a ieşit dintre ho- 
tarele aliaţilor şi şi-a dat silinţa ca prădalnicii ținuturilor lor să 
nu rămînă nepedepsiţi. Sopater face parte dintre înalții dem- 
nitari şi dintre intimii regelui. El a fost trimis de curînd cu 4 000 
de macedoneni în Africa ca să-i dea ajutor lui Hannibal şi cartha- 
ginezilor“. 

Punîndu-li-se întrebări în această privinţă, solii macedoneni 
s-au încurcat în răspunsuri, în schimb romanii au ştiut să nu se 
încurce ca ei în răspunsuri şi de aceea le-au spus: „regele caută 
războiul, şi dacă stăruie, îl va găsi în curînd. Regele a călcat 
tratatul pentru două temeiuri : în primul rînd, a pricinuit neajun- 
suri aliaţilor poporului roman şi i-a atacat cu armele, în al doilea 
rînd i-a sprijinit pe vrăjmaşii romanilor şi cu trupe, şi cu bani. 
De bună seamă, şi P. Scipio a procedat şi procedează bine şi în- 
dreptăţit, fiindcă îi ţine în lanţuri şi îi consideră în rîndurile duş- 
manilor pe aceia care luptînd cu arma în mînă împotriva popo- 
rului roman, au căzut prizonieri; la rîndul său, şi M. Aurelius 
lucrează în interesul republicii (şi senatul îl aprobă în această 
privinţă), apărînd cu armele pe aliaţii poporului roman, de vreme 
ce nu poate impune altfel respectarea condiţiilor tratatului“. 

Primind acest răspuns atît de puţin îmbucurător pentru ei, 
solilor macedoneni li se dădu drumul să plece, după care fură 
chemaţi solii carthaginezi. Ținînd seama de virsta înaintată şi de 
înfăţişarea lor demnă (căci erau căpeteniile cele mai de frunte 
ale cetăţii), fiecare senator îşi spunea în sinea sa că acum este 
vorba cu adevărat despre pace. Mai răsărit dintre toţi prin ţinută 
era Hasdrubal (în popor era poreclit Țapul), care întotdeauna 
fusese partizanul păcii şi potrivnicul taberei barcinilor. Acesta 
se bucura cu atît mai vîrtos de mai multă trecere atunci, cu cît 
vina războiului o punea pe seama lăcomiei cîtorva hrăpăreţi şi 
nu pe seama statului. Acesta întrebuinţase în cuprinsul cuvîn- 
tării sale toate mijloacele unei minţi dibace, fie dezvinovăţindu-se 
împotriva acuzațiilor, fie mărturisind unele din -ele, pentru ca 
nu cumva, tăgăduind cu neruşinare greşelile dovedite, să capete 
mai greu iertare din partea senatului, fie povăţuindu-i chiar pe 
senatori să se poarte cumpătaţi şi cu înţelepciune atunci cînd 
au parte de izbînzi. „Dacă punii ar fi ascultat de el şi de 
Hanno 155 şi ar fi vrut să ţină seama de împrejurări, Roma ar fi 
primit condiţiile păcii pe care le-au oferit ei atunci. .Însă rareori 
se întîmplă“ să li se hărăzească oamenilor un noroc straşnic şi o 
minte strălucită ! 15% Prin aceasta e poporul roman nebiruit, 
deoarece în toiul succeselor ia aminte că trebuie să-şi păstreze 
cumpătul, dovedind înțelepciune şi chibzuinţă. Și, pe Hercules, 
ar fi fost de mirare dacă ar fi procedat altfel. Cei care nu-şi pot 
stăpîni veselia atunci cînd dă norocul peste ei 157, sînt loviți pe 
negîndite de sminteală. Poporul roman, după biruinţe, dimpo- 
trivă, îşi păstrează neclintit cumpătul, necălcînd hotarele veseliei, 

fiind îndeobşte prea deprins cu ele, şi aproape scîrbit de ele, şi a 
putut să-și mărească puterea mai degrabă cruţindu-și aproape 
învinşii decît biruindu-i“ 

Cuvintele celorlalți au fost mai jalnice, arătînd starea lor des- 
perată, cînd au amintit cît de jos s-a prăvălit statul carthaginez 
din mîndra-i putere de altădată. „Carthaginezilor care o dată cu- 
ceriseră cu armele aproape întreg pămîntul, acum, în afară de 
zidurile cetăţii, nu le-a mai rămas nimic; îngrămădiţi între zidu- 
rile cetăţii lor, ei nu mai văd pe tot întinsul mării şi pămîntului 
pe nimeni care să se mai plece în faţa legilor lor; carthaginezii 
îşi vor păstra oraşul şi Penaţii lor numai în măsura în care poporul 
roman nu va voi să se înverşuneze şi împotriva acestor bunuri, 
singurele care le-au mai rămas !“. 

În vreme ce senatorii romani păreau înduioşaţi de milă; se 
spune că unul din senatori 158, îndiîrjit împotriva perfidiei punice, 
ar fi strigat: — „Pe care dintre zei vor să mai jure pentru 
această pace, cîtă vreme i-au înşelat pe acei în numele cărora 
au încheiat tratatul de pace ?“ „Pe aceiaşi zei — spuse Hasdru- 
bal — pentru că acelora care au călcat tratatele le-au arătat 
miînia“. 


XLIII Deşi toată lumea era aplecată spre pace, totuşi con- 
sulul Cn. Lentulus, care primise provincia Africa şi flota de acolo, 
s-a opus senatus-consultului. Atunci tribunii plebei, M. Acilius 
şi Q. Minucius, au făcut această propunere în faţa adunării popo- 
rului : „Vrea şi încuviinţează poporul ca senatul să hotărască în- 
cheierea păcii cu carthaginezii ?“ şi apoi: „Cine să încheie această 
pace şi cui i se dă însărcinarea să transporte armata din Africa ?“ 
Toate triburile romane au votat această propunere : „Pacea, aşa 
cum propuneţi 15, să fie încheiată de P. Scipio şi tot el să trans- 
porte şi armata“. 

În urma acestui vot, senatul a dat un decret prin care P. Scipio 
era desemnat să încheie pace cu poporul carthaginez, în condiţiile 
pe care le va găsi de cuviință, în urma consultării comisiei de 
zece membri ai senatului roman. Carthaginezii au adus mulțumiri 
apoi senatului şi i-au cerut să le îngăduie să intre 1% în cetate şi 
să vorbească cu concetăţenii lor care, căzînd prizonieri, fuseseră 
puşi sub paza statului: „în rîndurile acestora se află, pe de o 
parte, unele din rudele şi prietenii lor, oameni de obîrşie nobilă, 
pe de alta, au de la consîngenii lor pentru alții diferite însărci- 
nări“. După aducerea prizonierilor, deoarece solii cerură din nou 

senatului să le aprobe răscumpărarea unui număr din rîndurile 
acestora, şi anume pe cei pe care îi vrea senatul, acesta i-a invi- 
tat să spună o sumă de nume; şi după ce solii au rostit numele 
cam a două sute de oameni, s-a dat un senatus-consultum prin 
care comisia senatorilor romani să-i ducă din rîndurile celor 200 
de puni prinşi, pe care îi vor carthaginezii, la P. Cornelius, în 
Africa și să-i aducă la cunoştinţă că dacă se va încheia pacea 
să-i înapoieze carthaginezilor, fără a mai fi răscumpăraţi. Deoa- 
rece s-a poruncit şi feţialilor ii să plece în Africa în vederea 
încheierii tratatului, la cererea acestora, s-a dat un senatus-con- 
sultum cu următorul cuprins : „Fiecare feţial să aibă asupra lui 
cîte o cremene şi cîte o ramură de verbină, pentru ca atunci cînd 
mai marele 162 oștirii romane le va da poruncă să consfinţească 
tratatul, ei să ceară jerba sacră“. (Verbina e un soi de plantă cu- 
leasă din cetăţuia Capitoliului, care se dă de obicei feţialilor). 
Diîndu-le drumul solilor carthaginezi, după ce aceştia ajunseră în 
Atrica la Scipio, au încheiat cu el pacea 1% în condiţiile de care 
am vorbit mai înainte. Punii au predat navele lungi, elefanții, 
dezertorii, sclavii fugiţi şi 4 000 de prizonieri, în rîndurile cărora 
a fost şi senatorul Q. Terentius Culleo. 

Scipio dădu poruncă să se pună foc vaselor punice după ce 
au fost împinse în larg. Unii istorici transmit că au fost acolo 
500 de vase de tot felul, care erau minate cu vislele. „Priveliştea 
acestui incendiu, iscat pe neaşteptate, a stîrnit jale în sufletul 
punilor, ca şi cum Carthagina însăşi ar fi ars“. 

În privinţa dezertorilor s-a luat o măsură mai aspră decit 
faţă de sclavii fugiţi: celor cu numele latin li s-a tăiat capul 
cu securea, iar cei romani au fost răstigniţi pe cruce 184, 


XLIV Cu 40 de ani înainte, în vremea consulilor Q. Lutatius 
şi A. Manlius, fusese încheiată cea dintii pace cu carthaginezii. 
Războiul punic a reizbucnit după 23 de ani, pe vremea consula- 
tului lui P. Cornelius şi Ti. Sempronius, şi s-a sfîrşit într-al şaptes- 
prezecelea an, pe cînd erau consuli Cn. Comelius Scipio şi P. Ae- 
lius Paetus. A mers vorba că, după aceea, de multe ori Scipio a 
spus că datorită pizmei, mai întîi a lui Ti. Claudius şi apoi a lui 
Cn. Cornelius, dînsul a fost oprit să sfîrşească acest război prin 
dărîmarea Carthaginei. 

Deoarece la Carthagina, la început, se părea că anevoie se 
adună banii, toată lumea fiind sleită din pricina acestui război 


atît de îndelungat, şi pentru că în senat toată lumea era posomo- 

rită şi se tînguia, se spune că Hannibal a fost văzut [de toţi] 
rîzînd. Cînd Hasdrubal Țapul îl dojeni pe Hannibal pentru rîsul 
lui în toiul jalei întregului popor, cîtă vreme numai din pricina 
lui curgeau aceste lacrimi, Hannibal îi răspunse: 

„Dacă ai fi în stare să citeşti în ochii cuiva şi ai putea să-ţi 
dai seama ce-i mocneşte în adîncul sufletului, atunci ai vedea 
lesne că risul meu, pentru care mă dojeneşti acum, nu e al unui 
om vesel, ci aproape al unui smintit, din pricina zbuciumnului 
sufletesc ; totuşi acest ris nu-i mai lipsit de noimă, mai fără rost 
şi mai dezgustător ca lacrimile astea ale voastre. Atunci s-ar fi 
cuvenit să plîngeţi cînd ni s-au luat armele, ni s-au ars navele 
şi-am fost opriţi să mai purtăm războaie dincolo de hotare ; căci, 
într-adevăr, aceasta e rana cea mai cumplită care ne duce la 
pieire | N-aveţi nici un temei să credeţi că romanii s-au gîndit 
la tihna voastră. Un mare stat nu poate sta liniştit multă vreme; 
dacă nu are vreun vrăjmaş dincolo de hotare, şi-l găseşte în ţară, 
întocmai ca acele făpturi vînjoase la trup, cărora li se pare că 
sînt la adăpost faţă de primejdiile dinafara fiinţei lor, dar care 
sînt covîrşiţi de propria lor putere 1%. De aceea, nu-i de mirare 
că noi nu simţim neajunsurile căzute asupra statului decît atunci 
cînd sîntem loviți în interesele noastre personale ; pe asemenea 
oameni nu-i doare astăzi nimic mai tare ca paguba banilor pier- 
duţi 1%, De aceea, atunci cînd Carthaginei învinse îi erau smulse 
trofeele, cînd vedeaţi patria lăsată fără o armă și despuiată, în 
mijlocul atîtor neamuri înarmate ale Africii, nimeni n-a scos un 
geamăt ; acum, cînd e nevoie să se stiîngă de la particulari bani 
pentru tribut, vă tînguiţi ca la înmormîntarea patriei! Ce teamă 
mi-e să nu simţiţi în curînd că azi aţi vărsat lacrimi pentru răul 
cel mai mic!“ Asemenea vorbe [rosti] Hannibal către cartha- 
ginezi. 

Scipio îi dărui lui Masinissa, în faţa adunării ostaşilor săi, în 
afară de regatul părintesc, oraşul Cirta şi celelalte orașe şi ţinuturi 
provenind din regatul lui Syphax, care ajunseseră în stăpînirea 
poporului roman. El porunci lui Cn. Octavius să-i predea consu- 
lului Cn. Cornelius flota, ca s-o conducă spre Sicilia, iar împu- 
terniciţii Carthaginei să plece la Roma, pentru ca hotărîrile sale 
luate în urma consultării cu cei zece delegaţi să fie întărite de 
hotărîrea senatului roman şi de aprobarea adunării poporului. 


XLV După dvbîndirea păcii 1%? şi pe uscat şi pe mare, şi după 
îmbarcarea trupelor pe vase, Scipio trecu în Sicilia ducîndu-se la 

Lilybaeum. De acolo, după ce-şi trimise o mare parte din ostaşi 
pe vase, el ajunse la Roma străbătînd Italia la fel de voioasă de 
pace, cît şi de biruinţă. Se revărsau [potop] în cale-i nu numai 
orășenii ca să-i arate cinstire, ci chiar gloatele de ţărani îi aţineau 
calea. În Roma, Scipio a intrat fiind sărbătorit cu cel mai stră- 
lucit triumf din cîte au fost vreodată. 

Scipio a adus în tezaurul statului 133 000 libre de argint. El 
a dăruit din prăzi ostaşilor cîte 400 de aşi de aramă. 

Syphax murise, aşa că mai degrabă pe privitori i-a lipsit de 
un spectacol decît pe triumfător de [un nimb] al gloriei, căci el 
se stinsese din viaţă nu cu multă vreme mai înainte, la Tibur, 
unde fusese dus de la Alba. Totuşi lumea a privit convoiul 
mortuar, pentru că înmormîntarea i s-a făcut pe cheltuiala sta- 
tului. 

Polybius 165, un istoric care nu trebuie nicidecum privit cu 
dispreţ, scrie că acest rege a urmat triumful lui Scipio. [Sena- 
torul] Q. Terentius Culleo a urmat carul de triumf, avînd o că- 
ciulă pe cap, şi de atunci toată viaţa l-a cinstit aşa cum se 
cuvenea pe cel ce l-a slobozit din robie. 

Eu n-am aflat nicăieri dacă porecla de Africanus i-a fost 
dată lui Scipio ca o dovadă de dragoste din partea ostaşilor săi 
sau din partea poporului, ori şi-a avut începutul în mîngiierile 
celor din familia lui, aşa cum s-a întîmplat şi pe vremea părin- 
ţilor noștri cu Sylla cel Fericit şi cu Pompeius cel Mare. Ceea ce 
se ştie sigur e că acesta a fost primul comandant care a ajuns 
vestit, primind numele neamurilor biruite de el; în urmă, după 
pilda lui, mulţi comandanţi, fără să fie deopotrivă cu Scipio în 
ce priveşte victoriile, şi-au scrijelat pe busturile 1% lor de ceară 
titluri glorioase, luîndu-şi porecle cu răsunet mare pentru fa- 
miliile lor. 

NOTE 
EPITOME 


1 Epitomae sau periochae sînt rezumatele cuprinsului cărților operei 
tit-liviene. După unii cercetători, epitomele au fost alcătuite de 
istoricul Florus (care a trăit prin secolul al II-lea e.n.), iar după 

alţii, de Sidonius Apollinaris (născut la 480 e.n.). 

Este vorba de o fază a celui de-al treilea război cu samniţii 

(298—290 î.e.n.). În această privință a se vedea Titus Livius 

De la fundarea Romei, vol. II, cartea X, nota 168. 

3 Q. Fabius Gurges era fiul lui Fabius Maximus Rullianus, de care se 
vorbeşte în vol. II al operei tit-liviene, cărţile VIIlL—X. Q. Fabius 
Gurges a fost tribun militar, edil plebeu (cartea X, cap. XXXI) și 
consul (cartea X, cap. XLVII). 

93 bis* Cuvintele incluse în paranteze drepte, dacă nu au vreo specifi- 
caţie prin notă, aparţin traducătorilor. 

4 Referitor la Aesculapios vezi vol. II, cartea a X-a, cap. XLVII și 
nota 178. 


5 Şarpele (serpens) în mitologia popoarelor vechi reprezenta o întruchi- 
pare a unei divinităţi telurice, fie a focului, fie a apei, sau era socotit 
un genius loci, duhul păzitor al locului. În general șarpele era repre- 
zentat în două ipostaze : 1) ca o forţă negativă, distructivă, personi- 
ficarea răului, care la indieni se chema Ahi și era socotit divinitatea 
focului, zeul prăbuşit din cer ; la persani era Ahriman, la greci, titan 
(Typhaon), la popoarele nordice, Loki. Mituri cu şerpi au fost plăs- 
muite şi în legătură cu fazele evolutive ale lunei, socotite ca divini- 
tate, şi cu eclipsele soarelui ori ale lunei : vircolacii (șerpii) vor să 
„înghită“ lumina, care luptînd cu ei, pînă la urmă îi învinge; 2) ca. 
o forţă binefăcătoare, prielnică, ca o divinitate a forțelor telurice, a 
izvoarelor termale curative, pentru că în zona temperată șerpii caută 
să hiberneze în apropierea -apelor calde. În mitologia greco-romană 
era auxiliarul zeului medicinei Aesculapios, pe care îl însoțea în 
permanenţă (A se vedea lucrarea lui Măhly, Die Schlange în 
Mythus und Kultus der Klassischen Volker şi a lui Schwartz, 
Uber die altgriechischen Schlangengottheiten, ori a lui Ferguson, 
Tree and Serpent), 

L. Postumius Megellus este consulul roman despre care Titus Livius 
relatează în cartea X, cap. XXXII și urm. Era unul dintre eroii 
romani ai celui de-al treilea război cu samniţii (298—290 îe.n.). 
Primul tratat dintre Roma și Samnium a fost încheiat în anul 354 î.e.n, 
cu scopul de a se preîntîmpina primejdia invaziei gallilor, cu 11 ani 
înainte de izbucnirea primului război cu samniţii. Al doilea tratat 
între Roma şi Samnium s-a încheiat după primul război cu samniţii 
(343—341 î.e.n.). După cum susţin unii istorici moderni, acest con- 
flict a izbucnit din pricina sprijinului acordat de Roma populaţiei 
campane asuprite de samniţi, în urma unui apel (vezi vol. II, car- 
tea VI, mota 96). 
Cel de-al treilea tratat întfe Roma şi Samnium s-a încheiat în 
anul 304 î.e.n., după cel de-al doilea război samnit (327—304 î.e.n.), 
cu care prilej Roma a anexat teritorii care aparținuseră federaţiei 
samnite ; în aceste teritorii Roma a înfiinţat colonii. Cel de-al patru- 
lea tratat s-a încheiat după cel de-al treilea război samnit (298—290 
î.e.n.). În urma acestui tratat toate cetăţile sabellice au fost încorpo- 
rate statului roman ca civitates sine suffragio (cetăţi fără drept de 
vot), Roma devenind în felul acesta hegemonul Italiei centrale, 
alcătuind o federaţie de populaţii şi cetăţi subordonate ei. 
Manius Curius Dentatus, consul roman, eroul celui de-al treilea 
război samnit, fusese un homo novus, provenind din rîndurile ple- 
beilor. Intrat în legendă, literatura latină îl înfăţişează ca pe un 
model de simplitate, modestie şi cumpătare, similar lui Cinncinatus. 
Primul său triumf asupra samniţilor i-a fost acordat după bătălia 
de la Sentinum (296 î.e.n.), iar al doilea, după strălucita biruinţă 
Shirt asupra lui Pyrrhus în bătălia de la Beneventum în anul 
î.e.n. 
17 imitizt (Judices) capitales — vezi mai departe cartea XXV, 
nota 


10 Democratizarea structurii politice a republicii romane, care are 


loc în secolul al IV-lea şi la începutul secolului al III-lea î.e.n. 
s-a făcut cu uriașe eforturi şi necurmate lupte din partea plebei 
romane. În anul 287 î.e.n., plebeii s-au ridicat din nou împotriva 
samavolniciilor şi abuzurilor taberei dominante a patricienilor. Cu 
acest prilej plebeii s-au retras pe colina Janiculum, pe malul drept al 
Tibrului. În urma intervenţiei dictatorului de origine plebeie, Quintus 
Hortensius, s-a decretat printr-o lege propusă din iniţiativa acestuia 
ca plebiscita, hotărtrile plebeilor adunaţi în comitia tributa, să aibă 
putere de lege, nemaifiind nevoie pentru valabilitatea lor de apro- 
barea (auctoritas) senatului roman. 

Se ştie că anterior, plebeii, prin legile lui Licinius şi Sextius 
votate în anul 367 î.e.n. (vezi vol. II, cartea VII, nota 2) şi a lui 
Poetelius din anul 326 î.e.n. (324 după alţi istoriografi moderni) (vezi 
vol. II, cartea VIII, nota 131) obţinuseră recunoaşterea dreptului lor 
la magistraturile supreme ale statului roman, astfel încît unul dintre 
consuli putea fi plebeu, iar prin lex Poetelig, se desfiinţa nexum — 
sclavia credituală — datornicul răspunzînd în faţa creditorului numai 
cu averea, nu şi cu persoana fizică, precum şi delimitarea proprietă- 
ților agricole la 500 iugăre. 

Vulsinii sau Volsinii (azi Bolsena), — vechi oraş etrusc, puternic, 
bogat și înfloritor prin arte ; făcuse parte din confederația celor 12 
cetăţi etrusce ; era situat între Clusium şi Tarquinii, lingă marele 
lac de origine vulcanică, căruia i-a dat numele.. 


12 După lichidarea federaţiei samnite şi îngenuncherea puterii acestor 


13 


14 


populaţii sabellice atît de războinice, romanii vin în secolul al III-lea 
în contact direct cu oraşele greceşti din Graecia Magna şi în primul 
rînd cu Tarentum. În jurul anului 280 î.e.n. oraşele grecești fiind 
atacate de lucani, cetatea Thurii a apelat la sprijinul Romei. După 
înfrîngerea lucanilor de către armata romană, în Thurii s-a stabilit 
o garnizoană romană. În curînd însă Thurii e atacat şi ocupat de 
Tarentum, care a alungat garnizoana romană de acolo. Acest act de 
agresiune a constituit pretextul războiului tarentin şi prilejul inter- 
venţiei lui Pyrrhus în Italia sudică. 

Flota romană staţionînd în rada portului Tarentum, a fost atacată 
de flota tarentină prin surprindere. Tarentinii justificau acest act 
agresiv prin aceea că romanii au încălcat condiţiile tratatului de 
respectare a suveranităţii, tratat încheiat între această cetate şi Roma 
în anul 280 î.e.n. Scufundarea unei mari părți din flota romană, 
cucerirea oraşului Thurii şi lezarea solilor romani trimiși să ceară 
satisfacţie au dus la războiul tarentin şi la conflictul romanilor cu 
Pyrrhus. 

Pyrrhus, regele Epirului, era socotit în istoriografia antică unul dintre 
cei mai mari comandanţi de armate. În realitate însă era un condo- 
tier ambițios, care visa să calce pe urmele lui Alexandru cel Mare 
prin întemeierea unui mare 'stat în bazinul apusean al Mării Medite- 
rane. Chemat de Tarentum în ajutor, Pyrrhus debarcă în anul 280 
î.e.n. în fruntea a 22 000 de pedestraşi, 3000 de călăreţi şi 20 de 
elefanţi. 

În două bătălii succesive, la Heraclea (280 î.e.n.) şi la Auscu- 
lum (279 î.e.n.) Pyrrhus cîştigă biruinţe sîngeroase şi cu mari pier- 
deri. În urma acestor victorii, lucanii şi samniţii, precum şi oraşele 
greceşti se rup din confederaţia romană, trecînd de partea regelui 
Epirului. Totuși Pyrrhus n-a reuşit să exploateze succesele obținute, 
deoarece a intrat în conflict cu tarentinii. Pentru a contracara puterea 
şi influenţa lui Pyrrhus în Italia, Roma încheie cu Carthagina un 
tratat de asistență militară. Ca urmare, pentru a lovi în Carthagina, 
Pyrrhus debarcă în posesiunile acesteia din Sicilia şi le cucereşte. 
Plănuieşte să atace Carthagina chiar la ea acasă, în Africa. Romanii, 
văzîndu-se scăpaţi de amenințările lui Pyrrhus în Italia, trec la repre- 
salii împotriva aliaţilor regelui Epirului, lucanii şi brutti. Aceştia 
din nou apelează la Pyrrhus, care debarcă iarăşi pe pămîntul Italiei. 
În anul 275 î.e.n. are loc ultima şi decisiva bătălie dintre armata 
romană, comandată de Manius Curius Dentatus, şi Pyrrhus la Bene- 
ventum, care se încheie cu victoria categorică a Romei şi cu alun- 
parea lui Pyrrhus din Italia. Acest rege piere în curînd (272 î.e.n.) 
la asediul oraşului Argos din Pelopones. Consecința războiului lui 
Pyrrhus a fost pentru Roma cucerirea întregului teritoriu sudic al 
Italiei care a fost înglobat statului roman. Samniţii, lucanii şi bruttii, 
foştii aliaţi ai lui Pyrrhus, sînt din nou îngenuncheaţi şi supuşi domi- 
naţiei romane. În anul 265 îe.n.. se încheie cucerirea romană a 

Italiei centrale cu ocuparea orașului etrusc Volsinii. După unii cerce- 
tători, romanii au cucerit oraşul etrusc Volsinii în anul 265, după alţii 
în 270 î.e.n. 

În acest pasaj e vorba de prima înfrîngere a romanilor de către 
Pyrrhus la Heraclea în 280 î.e.n., cînd acesta a folosit ca inovaţie în 
tehnica militară elefanţi, împotriva cărora romanii n-au ştiut cum 
să lupte. 

Acest recensămînt al populaţiei romane a avut loc în anul 280 î.e.n. 
E vorba de bătălia dintre romani și Pyrrhus de la Ausculum din 
anul 279 î.e.n., care s-a încheiat cu înfrîngerea romanilor. Victoria 
lui Pyrrhus l-a costat pe acesta pierderi atît de grele, încît de atunci 
a rămas locuţiunea: „o victorie ă la Pyrrhus“, Ca urmare, regele 
Epirului s-a văzut nevoit să trimită o solie la Roma, în frunte cu 
Cineas, pentru a încheia pace. Romanii însă au refuzat pacea. 
Pentru a contracara influenţa crescîndă a lui Pyrrhus, senatul roman 
încheie cu Carthagina un tratat — al patrulea în ordine cronologică 
— prin care ambele părţi contractante se obligau să-și acorde reci- 
proc ajutor armat şi să nu încheie pace cu vreun oraş grecesc fără 
încuviințarea reciprocă, 

Roma, după plecarea lui Pyrrhus în Sicilia cu aproape întreaga sa 
armată — numai la Tarentum şi la Locri lăsase gamizoane — a 
pornit campania de represalii împotriva cetăților din Lucania, Sam- 
nium şi Bruttium care au părăsit-o, aliindu-se cu Pyrrhus. Această 
campanie desfăşurată de Roma pentru restabilirea hegemoniei sale 
în sudul Italiei, a durat din 278 pînă în 275 î.e.n. Pyrrhus, după 
cucerirea posesiunilor carthagineze din Sicilia, ajungînd pînă în 
extremitatea sud-vestică a Siciliei (doar oraşul Lilybacum n-a fost 
cucerit) a început să înregistreze eşecuri din pricina intervențiilor 
sale arbitrare şi imixtiuni în conducerea cetăților grecești din această 
insulă, care s-au răsculat contra lui. Chemat stăruitor de aliaţii săi 
lucani, brutti şi samniţi să-i apere contra romanilor, după eşecul 
campaniei din Sicilia, se înapoiază pe pămîntul Italiei. 

Pyrmhus debarcase în 278 î.e.n. în Sicilia, unde fusese chemat de 
oraşele greceşti pentru a le scăpa de dominaţia Carthaginei. În 
prima fază, regele Epirului a reuşit după cîteva ciocniri cu garni- 
zoanele carthagineze să-i scoată pe puni din aproape întreaga insulă. 
Succesele obţinute în Sicilia i-au dat lui Pyrhus imbold să-şi alcă- 
tuiască o flotă puternică spre a debarca și duce lupta chiar pe teri- 
toriul din Africa al Carthaginei. 

E vorba de bătălia de la Beneventum din anul 275 î.e.n. unde Pyrr- 
hus a fost învins decisiv de consulul Manius Curius Dentatus. În 
urma acestei înfrângeri, Pyrrhus s-a văzut nevoit să părăsească Italia 
şi să se retragă în Epir. 

Consecința victoriei romane asupra lui Pyrrhus pentru lumea statelor 
elenistice a fost alcătuirea unei federaţii de populaţii şi cetăţi sub- 
ordonate Romei, care a fost recunoscută ca hegemon, şi nu unificarea 
naţională a Italiei, cum susține istoriografia germană (Niebuhr şi 
Mommsen). | 3 

Acest recensămînt marchează față de cel anterior o scădere de peste 
12 000 de suflete, datorită pierderilor suferite de armatele romane 
în războiul cu Pyrrhus, 

În acest pasaj e vorba de Ptolemaeus I Soter (305—283 î.e.n), regele 
puternicului stat al Egiptului şi de tratatul încheiat între Roma și 
acest rege. Roma avea nevoie de această alianţă pentru a contracara 
expansiunea şi preponderența Carthaginei în partea apuseană a 
Mediteranei, precum şi influenţa crescîndă economică şi politică 
asupra populațiilor din acest spaţiu. 

Romanii au continuat în anul 272 î.e.n. operaţiile militare de supu- 
nere şi anexare a celăţilor italice din Samnium, Lucania şi Bruttium 
foste aliate ale lui Pyrrhus, care au fost subordonate statului roman 
prin încorporarea lor în confederaţia romană. 

Tarentum s-a predat romanilor în anul 272 î.e.n., trei ani după 
bătălia de la Beneventum, în urma capitulării garnizoanei lui Pyrrhus 
din acest oraş grecesc, Tarentinii au fost siliți să-şi dărime zidurile 
cetăţii şi să predea romanilor întreaga lor flotă. 

Monedele romane cele mai vechi erau din bronz. Mai întîi s-a între- 
buinţat metalul brut (zes infectum sau — rudes) tăindu-se de fiecare 
dată cantităţile necesare : rudere ; apoi lingouri de o greutate pre- 
cisă marcate cu semnul statului: aes signatum. Monedele veritabile 
cu valoare şi greutate fixă, purtînd marca (stema) oraşului şi indi- 
caţia valorii încep să aibă curs din anul 450 î.e.n. Unitatea mone- 
tară era assul (assis libralis) care cîntărea 327 g şi 453 g. 

Această monedă fiind greu de folosit, a fost redusă în anul 269 
î.e.n. la 4 uncii, adică la o treime dintr-o libră, assis trientalis, cîntă- 
rind 109 g. Apoi s-a redus din nou, ajungînd la 2 uncii, assis sexta- 
rius, iar între anii 217—2]9 î.e.n. la o uncie. Primele monede bătute 
din argint datează din anul 269 î.e.n., iar cele de aur începînd din 
anul 15 î.e.n. 


Mamertinii şi cauzele primului război punic — vezi cartea XXI, 
nota 167. 
Înfrîngerea flotei romane în prima bătălie a avut loc în anul 261 


î.e.n. în apropierea Insulelor Liparae. 

E vorba de lupta de la Mylae, de lîngă insulele Liparae, care a avut 
loc în anul 250 î.e.n. 

Atilius Calatinus, menţionat de Acta triumphalia şi Fasti Capitolini, 
a fost consul roman în două rînduri. În anul 258 a funcţionat îm- 
preună cu C. Sulpicius Paterculus. Polybios relatează că Atilius Cala- 
tinus a desfăşurat cu succes campania romană din Sicilia, cucerind 
orașele Hippana şi Mytistraton în anul 258 î.e.n. (P olybios, 
Istoria, cartea VIII, cap. XII); fiind încercuit la Camarina, a fost 
salvat de tribunul militar L. Calpurnius Flamma (după Titus Livius) 
sau de Q. Cercina, după Cato. EI a cucerit Panhormus în anul 250 
î.e.n., pe vremea celui de-al doilea consulat, împreună cu colegul 
său Cn. Cornelius Scipio Asina. În anul 249 a fost dictator, fiind 
considerat primul dictator care a comandat o armată romană din- 
colo de hotarele Italiei. A fost şi censor în anul 249 împreună cu 
A. Manlius Torguatus. S-a bucurat de o legendară faimă. Mormiîntul 
său era lîngă poarta Capena. Istoriografii antici (Florus, Diodor) 
i-au exagerat calităţile. 

E vorba de expediţia forţelor navale romane conduse de consulul 
Marcus Atilius Regulus, în anul 256 î.e.n., care s-a încheiat cu 
vestita bătălie navală de la Capul Ecnomos, pe coasta sud-vestică 

a Siciliei, unde romanii au obţinut o strălucită victorie, Cu prilejul 
debarcării în Africa, Roma a urmărit scoaterea de sub dominaţia 
Carthaginei a populațiilor africane şi atragerea lor de partea sa. 
Victoria romanilor i-a determinat pe carthaginezi să ceară pace. 
Însă condiţiile exagerate propuse de Regulus fiind socotite de Car- 
thagina inacceptabile, tratativele s-au întrerupt și operaţiile mili- 


- tare au continuat. Sporindu-şi forţele armate prin trupe de merce- 


33 


34 

nari, angajaţi şi conduşi de lacedemonianul Xantippos, armata ro- 
mană a fost încercuită şi înfrîntă, iar Regulus luat prizonier. 

În urma înfrîngerii lui Regulus şi a capturării armatei sale, şi flota 
romană a fost distrusă de o furtună, pe cînd se înapoia din apele 
Africii spre Italia. 

Prin lex Ogulnia din anul 300 î.e.n. a fost admisă alegerea ple- 
beilor în colegiul pontificilor şi augurilor. După tradiţia istorică, 
primul pontifex maximus din rîndurile plebeilor a fost ales în jurul 
anului 260 î.e.n. 

După capturarea lui Regulus, conducerea statului carthaginez l-a 
obligat pe consulul roman să ducă condiţiile de pace la Roma şi 
să le susțină ca intermediar, în schimbul libertăţii sale şi a răscum- 
părării celor circa 2000 de ostaşi romani căzuţi prizonieri. La Roma 
însă, Regulus nu numai că n-a pledat în favoarea Carthaginei, ci 
i-a convins pe senatori să reînceapă ostilitățile. Reîntors la Cartha- 
gina, Regulus a fost ucis în chinuri, fiind virit într-un butoi și 
înecat în mare. i 

Cu începere din anul 242 î.e.n. se înfiinţează încă o praetură cu 
jurisdicţia inter cives et peregrinos. Alegerea celor doi praetori a 
avut loc în anul 242 î.e.n. 

Pentru bătălia navală de la Insulele Aegates vezi cartea XXI, 
nota 43, , 

Primul conflict al Romei cu illyrii, aliaţi cu cetăţile elenice din 
Grecia a avut loc în anul 229 î.e.n. După primul război punic, 
Roma ajunge să deţină rolul de hegemon asupra cetăților din 
bazinul central al Mării Mediterane, începînd să se infiltreze către 
est şi să se amestece în relaţiile externe ale cetăților greceşti. 
Senatul roman a recurs cu începere din anul 227 î.e.n. la măsura 
de a mări numărul praetorilor la 4, din care 2 aveau sarcini în 
administrarea noilor provincii cucerite : Sicilia, Corsica şi Sardinia, 
ceilalţi doi fiind praetor urbanus şi inter peregrinos. 

Războiul romanilor cu gallii insubri a avut loc între anii 225—229 
î.e.n. şi a izbucnit din cauza împărţirii în loturi a pămînturilor 
acestei populaţii gallice (ager gallicus) de către consulul C. Fla- 
minius. După un prim eşec suferit în campania din anul 223 î.e.n. 
de acest consul, în anul 223 î.e.n., gallii insubri sînt învinşi într-o 
bătălie decisivă de Flaminius. Ca urmare, romanii au înfiinţat colo- 
niile Placentia, Cremona, Mutina situate în regiunea cea mai fer- 
tilă a Italiei, pe valea fluviului Padus. 

Lacună în text. 

Cu începere din anul 304 î.e.n. liberţii sînt înregistraţi în toate 
triburile Romei. Prima iniţiativă în acest sens îi aparține censorului 
Appius Claudius Caeous în anul 312 î.e.n. Scopul acestei iniţiative a 

fost de a se crea o contrapondere hotărîrilor adunării poporului în- 
trunit pe comitia tribuia, patricienii scontînd că voturile acestor li- 
berţi vor fi în favoarea lor. 

43 C. Flaminius (vezi vol. III, cartea XXII, nota 22). 


CARTEA XXI 


1 Titus Livius începe descrierea celui de-al doilea război punic cu 
o scurtă prefaţă cuprinzînd scurte consideraţii generale asupra 
cauzelor conflictului dintre cele două puternice state antice din 
vestul Mediteranei. Din această frază ar reieşi că Titus Livius.nu 
a întocmit pentru opera sa o prefaţă așa cum cei mai mulţi istorici 
„0 rînduiesc la începutul întregii lor scrieri“. Însă sensul acestei 
fraze este că el seal nea de o prefaţă la decada a III-a (cărţile 
XXI—XXX), dedicată războiului al II-lea punic. O prefaţă la 
întreaga sa operă istorică Ab Urbe condita (De la fundarea Romei), 
Titus Livius a întocmit-o și se găseşte chiar la începutul decadei | 
(vezi vol. I, p. 1-A). 

2 E vorba de cel de-al doilea război punic. Primul război punic a 
durat 24 de ani (între anii 264—241 î.e.n.) şi a fost istorisit de 
Titus Livius în cărţile XVI—XX care s-au pierdut. Pînă în anul 264 
î.e.n., Roma a întreţinut relaţii comerciale cu Carthagina, încheind 
trei tratate, primul în secolul al IV-lea î.e.n., însă fără să se ştie data 
exactă (vezi Titus Livius, De lo fundarea Romei, cartea IV, 
cap. XXIX şi nota 46; Polybios, op. cit., cartea I, cap. VII), 
al doilea în anul 348 î.e.n., al treilea în anul 279 î.e.n. (vezi epi- 
toma cărţii XIII), pe vremea conflictului romanilor cu Pyrrhus. 
Primele două tratate conţineau clauze care reglementau relațiile şi 
interesele comerciale şi de navigaţie dintre cele două state, iar în 
ultimul tratat se prevedea ca Roma şi Carthagina să-și acorde aju- 
tor în războiul cu Pyrrhus şi cu cetăţile greceşti din sudul Italiei 
şi din Sicilia și nici una din părţile contractante să nu încheie pace 
cu adversarii fără să se consulte reciproc. Dar după ce romanii 
şi-au impus hegemonia în întreaga Italie, inclusiv cetăţile greceşti 
din Italia sudică şi Sicilia, din aşa-zisa Graecia Magna, caracterul 
relaţiilor dintre Roma şi Carthagina s-a schimbat.  Carthagina 
fusese întotdeauna în conflict, pentru dominaţia economică și poli- 
tică în vestul Mediteranei, cu cetăţile greceşti din sudul Italiei şi 
din Sicilia. După căderea Tarentului sub romani în anul 272 î.e.n. 
şi după slăbirea forţei politice şi militare a Syracusei, Carthagina 
a cîştigat o poziţie dominantă în această parte a Mediteranei. 

De la începutul secolului al III-lea î.e.n. o dată cu dezvoltarea 
economică şi întărirea politică şi militară a Romei, senatul roman 
susținut de aristocrație şi pătura îmbogăţită a plebei nu putea 
încuviința ca în acest sector al Mediteranei Carthagina să aibă 
întîietate, transformînd Mediterana într-o mare exclusiv cartha- 
gineză, în pofida intereselor Romei. Carthagina avea posesiuni 
pe coastele din sudul şi estul Spaniei şi stăpînea jumătatea apu- 
seană a Siciliei, dar urmărea să cucerească şi jumătatea răsări- 
teană a acestei insule. În felul acesta, Roma urmărea să cotro- 
pească această insulă bogată şi fertilă. Rivalitatea pentru stăpînirea 

bazinului în această parte a Mediteranei a fost cauza izbucnirii 
primului război punic. Beligeranţii s-au ciocnit mai întîi în Sicilia, 
războiul pentru cucerirea acestei insule durînd peste 20 ani. După 
ce flota Carthapginei a fost zdrobită de cea a Romei în trei lupte 
maritime, la Mylae (anul 260 î.e.n.), la Capul Ecnomos (anul 256 
î.e.n.) şi lîngă Insulele Aegates (anul 241 î.e.n.), pacea între belige- 
ranţi a fost încheiată în următoarele condiţii: Carthagina îşi asumă 
obligaţia de a plăti Romei despăgubiri de război în valoare de 
3200 talanţi, de a-și retrage trupele şi de a renunţa la Sicilia, de 
a ceda Romei insulele situate între Italia şi Sicilia şi de a-i elibera 
pe prizonierii romani. 

Consecința primului război punic a fost impunerea hegemoniei 
Romei asupra tuturor statelor şi cetăților situate pe litoralul bazi- 
nului vestic mediteranean, şi totodată imixtiunea politică a Romei 
în relaţiile externe ale insulei Corcyra, Epidamnos şi alte orașe de 
pe coasta Adriaticii, care sînt cuprinse astlel în orbita politicii 
Romei, după principiul federaţiei obligatorii. 

Al doilea război punic a durat 18 ani şi a fost determinat de 
politica agresivă de cotropire a noi teritorii, dusă de ambele state; 
războiul începe de fapt din anul 219 î.e.n., cînd Carthagina cuce- 
reşte Saguntum, Roma luînd apărarea acestui oraş hispan printr-o 
solie trimisă la Carthagina, şi se încheie în anul 202 î.e.n. cu 
bătălia de la Zama, în care Hannibal e înfrînt. Cauzele izbucnirii 
războiului sînt aceleaşi, ca şi în primul conflict: lupta pentru hege- 
monia politică şi economică în vestul Mediteranei, expansiunea 
Carthaginei în Spania, prin ocuparea unui vast teritoriu al acestei 
peninsule bogate în cereale, vite şi metale, consolidarea poziţiilor 
carthagineze aici prin întemeierea oraşului Carthagina Nouă şi 
exploatarea bogățiilor naturale ale Peninsulei Iberice. Prin tratatul 
încheiat între romani şi carthaginezi în anul 226 î.e.n., Carthagina 
se obliga să nu depăşească, spre nord, fluviul Hiberus (azi Ebru) 
iar Roma recunoștea drepturile de. dominație ale Carthaginei 
asupra celei mai mari părţi din Spania. După asasinarea lui Has- 
drubal în anul 221 î.e.n. urmează la conducerea armatei carthagi- 
neze din Spania, fiind ales de către ostaşi, Hannibal. Hasdrubal 
consolidase temeinic puterea Carthaginei în Spania. Succesorul său, 
Hannibal, crescut în ură implacabilă împotriva romanilor, trece la 
organizarea unei puternice armate carthagineze cu care să-şi 
înfăptuiască obiectivul suprem : alungarea şi distrugerea puterii 
romane din bazinul vestic-mediteranean şi impunerea hegemoniei 
Carthaginei asupra tuturor statelor şi cetăților situate în această 
parte a lumii antice. Pretextul izbucnirii celui de-al doilea război 
punic l-a constituit orașul Saguntum (singurul oraş iberic de la 
sud de Hiberus, nesupus puterii carthagineze), care intrase în 
alianţă cu romanii. Hannibal asediază Saguntum şi-l ocupă după 
8 luni. Roma cere respectarea condiţiilor tratatului încheiat în anul 
226 î.e.n. cu Hasdrubal și predarea lui Hannibal, dar Carthagina 
refuză. Războiul e declarat oficial. Iniţiativa războiului o au car- 
thaginezii. Hannibal trece Alpii, inthînd în Italia în anul 218 î.e.n, 
încheie alianţe cu triburile gallice. Deşi romanii proiectaseră la 
rîndu-le o expediţie militară în Africa, campania lui Hannibal în 
Italia le-a zădărnicit planurile. Romanii încercînd să stăvilească în 

nordul Italiei pătrunderea lui Hannibal către sud sînt zdrobiţi de 
acesta în bătăliile care au avut loc succesiv lîngă riurile Ticinus, 
Trebia şi lacul Trasimenus. După biruința obţinută la lacul Trasi- 
menus, Hannibal înaintează pînă la ţărmul mării Adriatice, ocupînd 
regiunile Umbria şi Picenum. Fabius Maximus Cunctator, prin 
tactica sa de întirziere a unei bătălii directe cu adversarul, aplicată 
cu scopul de a realiza pentru romani rezervele necesare şi superio- 
ritatea numerică, a izbutit să-l împiedice pe Hannibal să exploa- 
teze succesele anterioare şi să-şi consolideze poziţiile în Italia. Însă 
bătălia de la Cannae din anul 216 î.e.n. soldată cu nimicirea de 
către Hannibal aproape a întregii armate romane consulare, a avut 
ca rezultat ieşirea din confederația romană a numeroase cetăţi şi 
populaţii italice din nordul, centrul şi mai ales din sudul Italiei; 
în acest timp, Hannibal iniţiază o alianță şi cu regatul Macedoniei 
condus de regele Filip al V-lea. După bătălia de la Cannae însă, 
romanii evită orice luptă deschisă cu Hannibal. Tactica romană era 
de a împiedica aprovizionarea lui Hannibal, recurgînd la neîntre- 
rupte atacuri de hărţuire pentru măcinarea şi epuizarea forţelor 
inamicului, la sprijinirea oraşelor aliate şi totodată la represalii 
împotriva cetăților trădătoare şi la împiedicarea sosirii de întăriri 
militare din Carthagina. Prin victoria obţinută în războiul cu Filip 
al V-lea, încheiat în anul 205 î.e.n., romanii îl împiedică pe acesta 
să-i dea ajutor activ lui Hannibal, iar prin cucerirea Siciliei de 
către romani în anul 210 î.e.n., începe declinul lui Hannibal, care 
se conturează prin alungarea carthaginezilor din Spania, în urma 
campaniei încununate de succes a fraților Scipioni şi, în cele din 
urmă, prin cucerirea Cârthaginei Noi în anul 209 î.e.n, de către 
P. Comelius Scipio. După biruinţele din Spania, consulul Scipio 
debarcă în Africa în anul 204 î.e.n. Cu sprijinul efectiv al regelui 
Numidiei Masinissa, Scipio obţine biruinţa decisivă la Zama, în 
anul 202 î.e.n. asupra Carthaginei. Prin pacea încheiată în anul 201 
„î.en., Carthagina pierdea toate poziţiile sale din Europa, păstrin- 
du-şi numai pe cele din Africa, se obliga să nu poarte războaie cu 
alte cetăţi, să plătească în răstimp de 50 de ani 10000 de talanţi, 
ceda romanilor toată flota sa şi trimitea ostatici la Roma. 
Îndeobşte, războaiele punice sînt războaie imperialiste, prin 
tendința beligeranţilor de a cuceri şi jefui noi teritorii şi pentru 
procurarea de sclavi. „Războaie imperialiste au existat şi în con- 
diţiile sclavajului (războiul dintre Roma şi Carthagina a fost de 
ambele părţi un război imperialist)“, spune V. [. Lenin, (Opere, 
vol. 26, Editura Politică, Bucureşti 1959, p. 148). 
Romanii le spuneau carthaginezilor poeni, cuvint care derivă de la 
denumirea greacă  polwxeg adică fenicieni (în limba feniciană 
phoun sau poun). Carthagina a fost iniţial o colonie întemeiată 
de fenicienii din oraşul Tyr. Data înființării (ipotetică însă) a fost 
anul 814 î.e.n. Carthagina era situată pe ţărmul actualului golf 
Tunis. Începe să se dezvolte ca oraş de sine stătător din secolul 
al VI-lea î.e.n., în urma cuceririi Uticei şi a celorlalte colonii feni- 
ciene de pe ţărmul apusean al Africii de nord. Treptat, Carthagina 
îşi extinde Mona inăţia şi asupra altor regiuni din centrul şi partea 
apuseană a bazinului mediteranean, în Spania şi Sicilia, precum şi 


https://biblioteca-digitala.ro 


694 


PAUL H. POPESCU 


asupra celor mai importante insule din vestul Mediteranei. Spre 
sfîrşitul secolului al IV-lea şi începutul secolului al III-lea î.e.n., Car- 
thagina a ajuns cel mai puternic stat din regiunile vestice ale lumii 
antice, datorită relaţiilor sale comerciale cu Britania, Spania, Sar- 
dinia, Sicilia şi Italia. i 
Structura: economică a statului carthaginez în momentul de- 
clanşării războaielor cu republica romană era următoarea : Cartha- 
gina, fiind un oraş maritim şi dispunînd de un excelent port, îşi 
întemeia întreaga sa putere economică pe traficul intens comercial, 
cumpărînd şi vînzînd mărfuri produse de întreaga lume antică. 
Carthagina dispunea de o flotă uriaşă, de care se folosea în practi- 
carea comerțului de intermediere. Întinsele proprietăţi ale latifun- 
diarilor carthaginezi fuseseră acaparate de la populaţia băștinașă, 
care a fost în mare parte înrobită şi adusă la sapă de lemn. Lati- 
fundiarii foloseau la muncile agricole mii de sclavi ; puterea econo- 
mică a Carthaginei se baza astfel pe exploatarea muncii sclavilor. 
În agricultură, foarte dezvoltată pe acele timpuri, carthaginezii 
foloseau metode raţionale de cultivare a pămîntului. Sistemul car- 
thaginez de exploatare a muncii sclavilor şi a  latifundiilor s-a 
perfecţionat cu vremea şi a fost consemnat în diverse lucrări, prin- 
tre care tratatul despre agricultură (pierdut astăzi) al lui Mago. 
O altă ocupaţie de căpetenie şi foarte rentabilă a oamenilor de 
afaceri carthaginezi era comerţul de sclavi, care erau procuraţi prin 
intermediul pirateriei practicate pe o scară largă şi prin războaie. 
Carthagina, datorită economiei sale prospere, dispunînd de o flotă 
considerabilă şi o armată organizată, a reuşit să-și întindă stăpt- 
nirea asupra nordului Africii, asupra sudului Spaniei pînă la Hi- 


berus, asupra unei mari părţi din Sicilia, asupra insulelor Sardinia, 


Corsica, Baleare şi Pityussae. 

Prin organizarea sa socială şi politică, Carthagina era o repu- 
blică sclavagistă, oligarhică. Conducerea politică a statului se afla 
în mîinile marilor latifundiari şi proprietari de sclavi şi a negusto- 
rilor bogaţi. Puterea executivă era deţinută de doi suffeţi aleşi în 
fiecare an de adunarea poporului. Cei doi suffeți deţineau comanda 
supremă a armatei carthagineze, care era alcătuită din mercenari 
şi din trupe recrutate din rîndul triburilor libyene, iberice etc. 
supuse de Carthagina. Armata de mercenari era condusă de ofițeri 
carthaginezi. Puterea supremă era deţinută de un sfat sau consiliu, 
alcătuit din aristocrați, în număr de 30, aleşi din sînul senatului 
alcătuit din 300 persoane provenind tot din rîndul aristocrației. 
Existau însă şi alte instituții în statul carthaginez, de pildă, consiliul 
celor 104, care era organul de control şi totodată şi forul judecăto- 
resc suprem. 

Adunarea poporului, deşi alegea pe demnitarii din fruntea sta- 
tului carthaginez, n-avea însă nici o influenţă în domeniul politic. 
Religia carthagineză era aceeaşi ca şi a vechilor fenicieni. | 

Întreaga politică, atît intemă cît și externă, era controlată și 
condusă de oligarhia aristocratică care dispunea de un puternic 
aparat de stat pentru a înăbuși orice tendinţă de răzvrătire a scla- 
vilor şi a populațiilor şi triburilor supuse şi exploatate. Desele răz- 
vrătiri ale triburilor îngenuncheate şi ale sclavilor erau înăbușite 
în sînge. 

4 Hannibal (născut în anul 247 î.e.n. — după Mommsen în anul 249 

„î.e.n. — anort în anul 183 î.e.n.) era fiul lui Hamilcar Barcas, unul 
dintre conducătorii politici şi comandantul armatei Carthaginei în 
primul război punic. După înfrîngerea Carthaginei în primul război 
punic, Hannibal a fost dat ca ostatic la Roma de tatăl său, iar în 
anul 221 î.e.n., după uciderea lui Hasdrubal în Spania, Hannibal 
a fost ales de armata punică din Spania comandant suprem, deși 
avea numai 26 ani. E socotit de istoriografii antici şi modermi ca 
unul din cei mai mari strategi ai lumii antice. Înzestrat cu însu- 
şiri militare şi diplomatice excepţionale, Hannibal a pus în cum- 
pănă existenţa statului roman, pe care prin acţiunile lui politice şi 
militare l-a adus la un pas de prăbuşire. Biruinţa de la Cannae este 
opera strategiei lui superioare, reușind printr-o bătălie de încer- 
cuire să nimicească forțe superioare numericeşte. Prin diplomaţia 
sa abilă, Hannibal a determinat ieşirea din confederaţia romană a 
numeroase cetăți din centrul, nordul şi sudul Italiei care au tre- 
cut de partea Carthaginei. După strălucitele succese de la Trebia, 
Trasimenus, Cannae, e înfrînt decisiv la Zama în anul 202 î.e.n. 
după care, ceva mai tîrziu în anul 195 î.e.n., se refugiază în Syria 
la regele Antiochus. Apoi în anul 183 î.e.n. Hannibal îşi caută azil 
la curtea regelui Bithyniei, Prusias. Romanii au venit acolo şi i-au 
cerut lui Prusias să le fie predat. În Bithynia, Hannibal își curmă 
viaţa, ca să nu cadă viu în mîinile romanilor. 

5 Titus Livius se referă aici în special la toate războaiele purtate de 

Roma şi mai ales la cele trei războaie punice. 

Al treilea război punic care a izbucnit în anul 149 î.e.n. şi s-a 
încheiat cu distrugerea Carthaginei în anul 146 î.e.n., a fost relatat 
de Titus Livius în cărţile XLIX—LI, azi pierdute. După al doilea 
război punic, carthaginezii fuseseră nevoiţi să renunţe la expan- 
siunea extemă. În urma pierderilor teritoriale, rolul Carthaginei în 
viaţa comercială şi în relaţiile externe din Mediterana de vest este 
complet redus. În schimb se ridică Numidia. Carthagina încearcă 
o autarhie economică punînd accentul pe dezvoltarea agriculturii 
şi în special pe cultivarea viţei-de-vie şi a măslinului. Romanii 
nu rămîn nepăsători în faţa rapidei reînfloriri economice a Car- 
thaginei. În conflictele dintre Numidia, aliata romanilor, şi Cartha- 
gina, pentru diferite revendicări teritoriale, romanii au luat partea 
aliatei lor. Cu prilejul unui atac, carthaginezii le răspund numizi- 
lor printr-un contraatac. Ca urmare, romanii declară război Car- 
thaginei, debarcînd în Africa. Doi ani a durat asediul Carthaginei 
pînă la sosirea lui Publius Cornelius Scipio Aemilianus, fiul adop- 
titv a lui Paullus Aemilius. Scipio Aemilianus cucereşte în anul 
146 î.e.n. Carthagina, care e distrusă de romani din temelie. 

Aici Titus Livius exagerează proporţiile războaielor punice, jude- 

cînd lucrurile subiectiv, din punctul de vedere al romanilor, pen- 

tru că, de pildă, războaiele medice sau campaniile lui Alexandru 
cel Mare desfăşurate în Asia Anterioară au depăşit războaiele pu- 
nice şi prin însemnătatea și prin proporţiile lor. 

7 În acest pasaj Titus Livius se referă la înfrîngerile succesive de 
la Ticinus, Trebia, Trasimenus, culminind cu marele dezastru mi- 
litar și politic suferit de romani la Cannae în anul 216 î.e.n., cînd 
statul roman a fost într-o grea cumpănă a existenței sale. 

Aici Titus Livius se referă pe de o parte la atacarea oraşului Sa- 
guntum, aliat al romanilor, de către carthaginezi, încălcînd trata- 
tul de pace încheiat în anul 226 î.e.n., prin care punii se obligau 
să nu ridice armele împotriva vreunei cetăţi aliate cu romanii ; iar 
pe de altă parte, la faptul că punii îi acuzau pe romani de atilu- 
dine tiranică faţă de cei învinşi, fapt care corespunde realităţii. 
Însă atât evenimentele interne din Roma, cît şi războiul romanilor 
cu gallii, care a durat mulţi ani, le-au permis carthaginezilor să-și 
gonsolideze puterea în Spania, nestingheriţi de romani. 

Este vorba de Hamilcar Barcas („Fulgerul“, în limba punică) tatăl 
lui Hannibal, care după înăbuşirea răscoalei mercenarilor şi a 
sclavilor, trece cu armata în Spania, pentru a extinde dominaţia 
Carthaginei şi a consolida concomitent posesiunea statului car- 
thaginez din Peninsula Iberică, învingînd şi supunînd multe tri- 
buri iberice. După cum se ştie, Hamilcar Barcas fusese cel care îl 
învinsese şi-l făcuse prizonier pe consulul roman Marcus Atilius 
Regulus, în anul 256 îe.n., în primul război punic. Hamilcar Bar- 
cas a murit în anul 229 î.e.n. 

Este vorba de răscoala mercenarilor şi a sclavilor din Carthagina, 
care a durat trei ani (24]1—238 î.e.n.). După primul război punic 
care a costat uriaşe sume de bani, tezaurul carthaginez fiind se- 
cătuit, conducerea statului n-a mai avut cu ce să plătească soldele 
mercenarilor. Aceştia s-au răsculat. Li s-au alăturat şi sclavii şi 
libyenii supuşi Carthaginei, răsculații (al căror număr se ridică la 
40 000) avînd în fruntea lor pe libyanul Mathos şi pe sclavul 
Spendius din Campania, fiind sprijiniți şi de coloniile feniciene, 
între care şi Utica, care voiau să scape de dominaţia Carthaginei. 
Însă Hamilcar Barcas a înăbuşit în sînge răscoala. 

După încheierea primului război punic, Roma profitînd de situaţia 
internă grea în care se afla Carthagina a cucerit insulele Corsica 
şi Sardinia. 

Aici se vorbeşte de Hasdrubal, ginerele lui Hamilcar Barcas, care 
l-a secondat pe acesta în toate campaniile militare şi cu prilejul 
înăbuşirii răscoalei mercenarilor şi sclavilor, precum şi în cea din 
Spania. A îndeplinit funcţia de comandant al flotei. El a fost suc- 
cesorul lui Hamilcar Barcas la conducerea armatei carthagineze 
începînd din anul 229 î.e.n. şi pînă în anul 221 îe.n., cînd a fost 
asasinat. Hasdrubal a întemeiat în Spania orașul portuar Cartha- 
gina Nouă (Nova Carthago), devenind cel mai important centru 
militar şi comercial al Spaniei ocupate de carthaginezi. În anul 
226 î.e.n. el încheie cu romanii un tratat prin care aceștia recunosc 
drepturile Carthaginei asupra unei mari părți din Spania, punînd 
doar condiţia să nu treacă peste fluviul Hiberus. 


193 Barcinii (în text factio Barcina) erau partizanii lui Hamilcar Bar- 


14 


cas care susțineau dezlănţuirea războiului cu romanii, în vreme 
ce partizanii lui Hanno optau pentru menţinerea cu orice preţ a 
păcii. La Carthagina, facțiunea barcină se împotrivea planurilor 
politice ale facțiunii oligarhiei “aristocratice aflate la conducerea 
statului carthaginez. 

În textul tit-livian este: regulus termen prin care se desemnează 
o căpetenie care stăpînea o. populaţie şi un teritoriu redus. 

Aici este vorba de cunoscuta diplomaţie uzitată de veacuri : înche- 
ierea de alianţe prin înrudiri dinastice sau legături de ospitalitate şi 
prietenie cu căpeteniile triburilor hispane. 


16 Barbari — în greceşte înseamnă bilbiit, Grecii spuneau : măs n “EXArv 


17 


18 


19 
20 


21 


22 


BăpBapos (oricine nu e grec, e barbar). La romani, apelativul 
de barbar era dat celților (din Spania şi Gallia), illyrilor, africanilor, 
în genere populațiilor din afara graniţelor Italiei. 

Cuvintul grec făpbapoc- barbarus — bilbiit, cuvînt onomato- 
peic, era în prima fază a contactului Romei cu lumea elinistică 
sinonim cu latinescul hostis, acesta desemnînd în general pe străin, 
adică persoana care din punct de vedere juridic nu se bucura de 
dreptul de cetățenie (jus civitatis) şi nu putea avea nici un fel 
de raport de ordin juridic, religios, moral cu cetăţenii romani 
propriu-ziși. Mai tîrziu, după ce s-a stabilit între diferitele po- 
poare antice un drept comun prin tratate, era declarat hostis acela 
care nu era legat de Roma prin nici un tratat sau care era în 


stare de ostilitate declarată (hostis populi romani — duşmanul 
poporului roman). 
Hiberus sau Iberus (azi Ebru) — fluviu din nord-estul Spaniei, 


care a fost desemnat ca linie de demarcaţie nordică a posesiunilor 
carthagineze din Spania, cu prilejul tratatului încheiat între Roma 
şi Carthagina în anul 226 î.e.n. 

Saguntum (astăzi Murviedro) — oraş așezat pe coasta răsăriteană 
a Spaniei, la sud de vărsarea fluviului Hiberus în Mediterana, 
anume între Tarraco și Carthagina Nouă; potrivit tradiţiei, era 
socotit în antichitate drept colonie a locuitorilor din Zacynthos 
(azi Zanta), una din insulele ioniene situată la sud de Kephallonia, 
în faţa coastei Elidei şi a golfului Corint ; coloniştilor din Zacynthos 
li s-au alăturat și coloniștii rutuli din Ardea. După distrugerea 
orașului Saguntum de către carthaginezi; orașul este reconstruit 
de romani, devenind colonie romană. Saguntum este transcrierea 
latină a cuvîntului grec Zăxvvoc, însă acest cuvint e de origină 
celtică, existind mai multe localităţi hispane cu acest nume. 

Aici Titus Livius întrebuințează prin analogie cuvîntul praetorium, 
desemnînd la romani cortul comandantului suprem al armatei. 
Lacună în text. Completarea : etiam ab senatu comprobaretur — a 
fost făcută de O. Riemann, Titi Livii — Ab Urbe condita, ed. 
Hachette, Paris. 

Este vorba de consiliul sau sfatul carthaginez, alcătuit din 30 de 
membri, toţi aparţinînd păturii conducătoare aristocratice, fiind 
aleşi dintre membrii senatului (v. nota 3) ; acestui sfat, Titus Livius 
îi spune, prin analogie cu cel roman, senatus. 

Hanno, în timpul campaniei de înăbuşire a răscoalei mercenarilor 
şi sclavilor, a fost rivalul lui Hamilcar Barcas, iar după aceasta 
adversarul permanent şi al familiei Barcas. Întotdeauna s-a opus 
trimiterii de trupe pentru completarea armatei lui Hannibal în 
vederea continuării campaniei din Italia. A făcut parte dintre îm- 
puterniciţii Carthaginei la încheierea păcii în anul 201 î.e.n., după 
bătălia de la Zama. A murit, după cum relatează istoricul grec 
Appianos, "Pouaixă, “AwBeătni) (Istoria romanilor, Războaiele 
lui Hannibal, cap. III), la o vîrstă foarte înaintată. Hanno era un 

nume frecvent la cartahginezi: un Hanno fusese generalul cartha- 
ginez care l-a învins pe tiranul Agathocles al Syracusei cu prilejul 
expediției acestuia în anul 310 î.e.n. în Africa ; un al doilea Hanno 
fusese general în primul război punic, al treilea este cel amintit 
în acest pasaj, al patrulea fusese însărcinat de Hannibal să guver- 
neze teritoriul hispan dintre Hiberus şi Munţii Pirinei, intrat sub 
dominaţia carthagineză, şi al cincilea Hanno, fiul lui Bomilcar, era 
subaltern al lui Hannibal, care acţionează cu prilejul trecerii Ro- 
nului. Şi Hannibal a avut un frate care se chema tot Hanno. 

În acest pasaj Titus Livius înțelege prin „cei mai buni“ pe 
membrii senatului aparţinînd aristocrației oligarhice carthagineze 
şi care făceau parte din facțiunea care înclina pentru menţinerea 
păcii cu Roma. 

Portretul lui Hannibal este o capodoperă literară în care Titus 
Livius îmbină descrierea fizică a personajului cu cea psihologică, 
reliefînd însuşirile sale atît de complexe şi de contradictorii. 

Prin perifidia plus quam punica, Titus Livius reproduce o însuşire 
hiperbolică, atribuită exclusiv carthaginezilor, consideraţi în anti- 
chitate oamenii cei mai ipocriţi şi vicleni, şi care întotdeauna îşi 
călcau cuvîntul dat. Dar totodată trece cu vederea că şi romanii 
uzau de aceste procedee, încălcînd condiţiile tratatelor ori de cîte 
ori nu le mai convenea o alianţă, fie cînd interesele le dictau să 
nu le mai respecte, fie cînd aveau convingerea superiorității pu- 
terii lor. 

Olcazii sau alcazii (olcades,-um) — populaţie hispană situată pe 
cursul superior al fluviului Anas (azi Guadiana), la nord de Car- 
thagina Nouă. Orașul lor principal era Cartala, 

Titus Livius relevă faptul că Roma, presupunînd că aceste popu- 
laţii hispane ar fi cerut sprijinul romanilor, căuta să profite de 
orice prilej ca să se amestece în conflictele lui Hannibal cu tri- 
burile din Spania. Fise 

E vorba de Noua Carthagină (Nova Carthago), oraş situat în răsă- 
ritul Spaniei, întemeiat de Hasdrubal pe poziţii alese de Hamilcar 
Barcas, pe un țărm stîncos, lipsit de ape curgătoare, avînd la dis- 
oziţie însă un golf favorabil pentru a deveni port, 

n textul-latin e stipendium, care înseamnă : 1) solda ostaşilor (cu 
începere din anul 406 î.e.n.) plătită din tezaurul statului roman. 
După cum spune Polybios pe vremea războiului al doilea punic, 
aceasta era de doi aşi pe zi pentru ostașul de rînd, dublu pentru 
centurion, triplu pentru cavaler ; 2) campanie sau anii de serviciu 
(pentru că solda se plătea pe întreaga campanie și nu pe luni); 
3) contribuţia de război impusă populațiilor învinse, ca în textul 
de faţă ; 4) suma determinată pe cap de locuitor sau pentru uzu- 
fructul pămîntului pe care îl plăteşte un supus. 

Adică la începutul primăverii anului 536 ab U.c. (218 î.e.n.). 
Vaccaei,-orum — populaţie foarte: războinică din Spania, stabilită 
în centrul Peninsulei Iberice, pe riul Durius (azi Duro). Oraşul 
lor cel mai important era Pallantia. Ă 
Carpetani-orum — populaţie care locuia în podişul central al 
Peninsulei Iberice pe cursul superior al fluviului Tagus. Au luptat 

cu străşnicie împotriva lui Hannibal (vezi mai departe la cap. XI). 
Mai tîrziu, 3000 de carpetani care luptau în rîndurile armatei 
carthagineze l-au părăsit pe Hannibal cu prilejul trecerii Alpilor 
(vezi mai departe cap. XXIII). 

Tagus (azi Tajo) cea mai importantă apă curgătoare şi navigabilă 
a Peninsulei Iberice ; izvorăşte din podișul central, între munţii 
Orospeda şi Idubeda, avînd cursul către vest şi se varsă în Oceanul 
Atlantic. După unele consemnări antice, în apa lui se găsea nisip 
aurifer, dar azi nu există nici un indiciu în acest sens. 

Cavaleria punică era alcătuită din numizi, care în antichitate erau 
socotiți printre cei mai buni călăreţi. 

Turdetani-orum, — populaţie hispană locuind în regiunea Baetica, 
în sudul Peninsulei Iberice, anume la vest de rîul Singulis (azi 
Xenil), de-a lungul fluviului Baetis (azi Guadalquivir), întinzîndu-se 
pînă în regiunea Lusitaniei (Portugalia de azi). Titus Livius îi 
arată ca instigatori ai lui Hannibal pentru a începe ostilitățile cu 
oraşul Saguntum, ai cărui vecini erau. În pasajul din acest capitol 
se pare că e vorba însă de o altă populaţie cu acelaşi nume, 
avind drept centru orașul Turda (vezi şi cartea XXXIII, cap. XLIV). 
Appianos îi numeşte pe vecinii saguntinilor cu care erau în con- 
flict 'TopfoAhzag 

Consulatul lor a fost în anul 536 ab U.c. (218 îe.n.). 

Zacynthos — vezi mai sus nota 18, precum şi nota 174 de la 
cartea a XXVI-a. 

Rutuli şi Ardea — vezi vol. I, cartea I, nota 17. 

Vineiele — vineae — vezi vol. I, cartea II, nota 42. 

Adică străpungea scutul și platoşa care apărau corpul. 

Lacună în text; Riemann l-a întregit cu cuvintele: ceterum haud- 
quaquam. 

Prin dreptul ginţilor (jus gentium) e vorba aici de stipulaţiile pre- 
văzute în tratatul de alianţă încheiat în anul 226 î.e.n. între Roma 
şi Carthagina, la a cărei conducere se afla atunci Hasdrubal. 
Insulele Aegates (Insulae Aegates) — numele lor pare să fie de ori- 
gine feniciană — sînt situate în vecinătatea coastei apusene a Siciliei, 
în apropierea oraşului portuar Lilybaeum. Aici au cîştigat romanii 
biruința navală hotărîtoare asupra carthaginezilor în primul război 
punic, în anul 241 î.e.n., carthaginezii fiind comandaţi de Hamilcar 
Barcas, iar romanii de consulul Caius Lutatius Catulus. 

Eryx — munte situat în nord-vestul Siciliei (astăzi Monte San Giu- 
liano) ; la poalele lui se întindea oraşul Eryx. Acolo se găsea în anti- 
chitate un celebru templu al zeiţei Venus Erycina. La sfîrşitul primu- 
lui război punic, la Eryx se retrăseseră forţele carthagineze de sub 
comanda lui Hamilcar. Blocaţi de romani după biruinţa navali de 
la Insulele Aegates, au fost despresuraţi numai după ce au plătit 
romanilor cîte 18 denari de fiecare ostaş. Numai Titus Livius men-. 
ționează acest fapt. Istoricul grec Zonaras Istoria universală, car- 
tea VIII, cap. XXI, -nu vorbeşte decît despre răscumpărarea prizo- 
nierilor şi a dezertorilor, 

bisÎn text este: isti. E vorba de partizanii familiei Barcas. 

În acest pasaj Titus Livius, prin mijlocirea discursului lui Hanno, 
face elogiul puterii romane de care era înspăimîntată Carthagina şi 
caută să justifice atitudinea vindicativă a Romei faţă de statul care 

a încălcat condiţiile tratatului încheiat. Asemenea procedee foloseşte 
istoricul roman şi cu prilejul altor evenimente similare, de pildă cu 
prilejul capitulării Capuei, prin fruntaşul campan Vibius Virius — 
vezi cartea XXVI, cap. XIII şi chiar prin Hannibal (cartea XXX, 
cap. XXX) înaintea luptei de la Zama etc. 

Catapulta — în greceşte  xarartirne  — maşină de război, care 
arunca săgeți şi lănci de o lungime şi o grosime apreciabilă şi în 
direcţie aproape orizontală. Catapulta avea forma unui arc şi era 
montată pe un picior de lemn întărit cu contravîntuiri, fiind prevă- 
zută cu o frînghie din material împletit (de obicei intestine de vite) 
care era întinsă la maximum prin două menghine. Cînd urma des- 
tinderea, proiectilul era lansat. Distanţa parcursă de proiectil era de 
aproximativ 1200 picioare, adică aproape 350 m. 

Balistu — maşină de război întrebuințată mai ales în asediile cetă- 
ţilor, servea de obicei la aruncarea bolovanilor sau grinzilor sub un 
unghi de 450. Era alcătuită din două braţe de arc (de a căror lun- 
gime depindea distanţa de aruncare), fiind întinsă printr-o frînghie 
confecţionată din intestine de vite. 

Oretani,-orum — populaţie celtiberică destul de numeroasă şi de pu- 
termică, situată în sud-vestul Spaniei, întinzîndu-se pînă la fluviul 
Baetis (Guadalquivir). Avea capitală orașul Castulo, situat pe rîul 
Anas. 

Cetăţuia (arx) sau acropole (  dxp6moMs  ), fortăreață construită pe 
vîrful unei înălțimi dominante dintr-o cetate şi care era locul de re- 
fugiu în cazuri extreme. 

Hispani,-orum — denumirea dată în genere de romani populațiilor 
celtiberice foarte războinice ale Spaniei. Celtiberii se apărau foarte 
dirz împotriva tuturor cotropitorilor ținuturilor lor, ridicînd armele 
ori de cite ori li se ivea prilejul. Aceeaşi atitudine au avut-o şi faţă de 
carthaginezi şi faţă de romani. 

În campania lui Hannibal împotriva Romei, hispanii l-au sprijinit 
pe comandantul carthaginez. Mai mult de 100 de triburi au fost su- 
puse de romani (vezi vol. III, cartea XXII, cap. XX). Cuvintul Hispa- 
niae este întrebuințat de Titus Livius la plural pentru a marca di- 
versitatea populațiilor şi a se înțelege ansamblul diferitelor teritorii 
care alcătuiau Peninsula Iberică. Ulterior, sub dominaţia romană, Spa- 
nia a fost împărţită din punct de vedere administrativ în două provin- 
cii distincte separate de fluviul Hiberus: Hispania citerior 
şi Hispania ulterior, conducerea acestor provincii fiind în- 
credinţată la doi praetori sau propraetori. Hispaniile au fost teatrul 
cuceririlor lui Hannibal şi apoi al luptelor dintre fraţii Scipioni şi 
Hasdrubal, şi, în sfîrşit, al operaţiilor desfăşurate de P. Comelius 
Scipio, învingătorul de la Zama. Se va vorbi de hispani în întreaga 
decadă a IV-a a operei tit-liviene. 

Reflecţie liviană : vinci animos, ubi alia vincantur, prin care se relevă 
situaţia tragică a învinşilor siliți să accepte orice condiţii din partea 
învingătorului pentru a se salva. 

Pentru legăturile de ospeție — jus hospitii — vezi vol. I, cartea I, 
nota 9. 


52 is Inadvertenţă tit-liviană : la cap. XII, vorbeşte de „un rind de 


straie“, 

Discursul lui Alorcus este o creaţie liviană sui generis, ca multe altele 
din opera sa (vezi Studiul introductiv, vol. I, p. LXIV şi urm.), în 
care, ca trăsătură pozitivă, se remarcă străduinţa lui Titus Livius de 
a reda în mod obiectiv ideile, concepţiile şi sentimentele unui adver- 
sar al romanilor. În acest discurs, Alorcus caută să-i convingă pe sa- 
untini să capituleze în fața carthaginezilor pentru a-și salva viaţa. 
n acest pasaj concilium — adunarea poporului — şi forum din Sa- 
guntum trebuie înțeleasă prin analogie cu concio sau concilium 
populi romani — adunarea poporului roman, — şi forum romanum. 
Trebuie remarcată aici măiestria artistică a lui Titus Livius cu care 
zugrăvește, sugestiv şi succint, acest tragic episod al sfîrşitului eroic 
şi totodată şi zguduitor al apărătorilor Saguntului căzuţi cu arma în 
mînă şi mistuiţi în foc de vii în lupta contra invadatorilor ; în ace- 
lași timp e de reţinut şi obiectivitatea cu care Titus Livius descrie 
eroica rezistenţă a saguntinilor împotriva cotropitorilor puni. 
Prin „unii analiști“, Titus Livius înţelege de bună seamă pe Valerius 
Antias, Caelius Quadrigarius, Cincius Alimentus etc: În acest pasaj 
Titus Livius se referă la controversa în legătură cu cronologia aces- 
tor evenimente. 
Sarzii (sardi-orum) — locuitorii Sardiniei au fost învinşi şi cotropiţi 
de romani în intervalul dintre primele două războaie punice — vezi 
nota 1]. În anul 227 î.em., romanii au constituit provincia Sardinia, 
administrată de un praetor sub a cărui jurisdicție intra şi provincia 
Corsica. Ulterior sarzii au ridicat armele împotriva asupritorilor ro- 
mani în mai multe rînduri, în anii 215, 181 şi 115 î.e.n. 
Corsii (corsi-orum) — locuitorii insulei Corsica. Ocuparea acestei in- 
sule de către romani s-a petrecut, de asemenea, în intervalul dintre 
primele două războaie punice ; de fapt romanii au ocupat iniţial nu- 
mai cîteva puncte de pe țărmul Corsicei, limitîndu-se doar la perce- 
perea unui tribut de la triburile corsice care consta îndeosebi din 
ceară. Ca şi sarzii, şi corsii au ridicat armele împotriva cotropitorilor 
romani. 
Histrii (histri-orum) — erau locuitorii peninsulei Histria situate în 
nordul Mării Adriatice ; ei au fost cotropiţi de Roma în intervalul 
dintre primele două războaie punice ; totuși s-au răzvrătit în nume- 
roase rînduri împotriva stăpînirii romane, pînă cînd în anul 177 î.e.n. 
au fost definitiv supuşi. 
Iilyrii (illyri-orum) — străveche populaţie locuind de-a lungul ţărmu- 
lui răsăritean al Mării Adriatice şi în nenumăratele insule care alcă- 
tuiesc un arhipelag de-a lungul acestui țărm. Regii lor au şovăit 
între acceptarea dominaţiei romane şi a celei macedonene. Conflictul 
între regatul illyrilor şi statul roman s-a dezlănţuit abia în anul 229 
î.e.n., cind romanii au pornit ofensiva pentru cucerirea întregii zone 
a Adriaticii. În fruntea regatului din partea meridională a Illyriei era 
regina Teuta. În urma devastărilor ţărmurilor şi cetăților grecești şi 
datorită insulelor aduse unei solii romane trimise să ceară satisfacţie, 
armatele romane au atacat acest regat, supunîndu-l şi impunîndu-i o 
pace umilitoare. Primul război illyric în care Roma a acţionat îm- 
preună cu liga achaică şi cu cea aetoliană s-a terminat în anul 228 
î.e.n. Ridicînd din nou armele sub conducerea lui Demetrios din 
Pharos şi a regelui Pineus, în anul 219 î.e.n, illyrii sînt zdrobiţi sîn- 

geros. Teritoriul lor e înglobat statului roman şi va fi administrat 
ulterior sub numele de provincia Illyricum, fiind condusă de un pro- 
praetor. Succesele Romei în Illyria aveau să dezlănţuie în curînd 
seria războaielor cu Macedonia. 

61 Aici Titus Livius se referă la luptele dintre romani şi gallii insubri 
comandaţi de „regele“ Viridomarus, pe vremea consulatului din 
anul 220 î.e.n. al lui Marcus Claudius Marcellus, evenimente descrise 
succint în epitoma cărţii a XX-a. 

62 Titus Livius face aluzie la perioada dintre sfîrşitul primului război 
punic '(241 î.e.n.) şi începutul celui de-al doilea, perioadă în care 
Carthagina a căutat să cucerească întreaga Peninsulă Iberică, 

63 În text: celoces (de la celox-cis) — erau navele uşoare înzestrate cu 
pînze, . dar prevăzute și cu visle, avînd o formă alungită şi suplă, 
pentru a realiza o cît mai mare viteză. Acestea erau întrebuințate de 
flotele romane ca vase de recunoaştere — naves speculatoriae. 

64 Este vorba de tratatul încheiat de Caius Lutatius Catulus cu Hamil- 
car, comandantul carthaginezilor, în anul 241 îe.n., după bătălia 
navală de la Insulele Aegates, în timpul primului război punic, tratat 
care însă nu fusese ratificat de senatul roman şi de adunarea po- 
porului. 

65 Aici Titus Livius se referă la tratatul încheiat de romani şi carthagi- 
nezi, reprezentaţi prin Hasdrubal, în anul 226 î.e.n., tratat prin care 
carthaginezii se obligau să nu treacă cu armata la nord de fluviul 
Hiberus în scopuri militare. 

66 Curînd după încheierea tratatului semnat de Caius Lutatius Catulus, 
senatul roman a trimis la Carthagina o comisie senatorială care a 
stabilit definitiv condiţiile păcii între Carthagina şi Roma. Cartha- 
gina se obliga : 1) să plătească 3200 talanţi în rate anuale în decurs 
de 10 ani; 2) să părăsească Sicilia ; 3) să cedeze Romei insulele ce 
se găsesc între Italia și Sicilia ; 4) să elibereze pe toţi prizonierii 
romani capturați cu prilejul eşuării campaniei lui Marcus Atilius Re- 
gulus în Africa, în anul 256 î.e.n. 

67 Bargusii (bargussi-orum) — populaţie celtiberică locuind pe teritoriul 
care cuprindea o parte din actuala Catalonie, și anume la nord de 
fluviul Hiberus, în special de-a lungul rîului Segrus. Spre nord aveau 
ca vecini triburile de ausetani şi iaccetani. 

68 Volcianii (volciani-orum) — populaţie celtiberică care ocupa regiunea 
de la nord de ţinutul illergeţilor (aceştia locuind pe teritoriul Arago- 
nului actual, la nord de Hiberus) şi la sud de cel al bargusiilor. 

69 Să se reţină causticitatea acestui răspuns dat de volciani. Stilul apar- 
ține însă lui Titus Livius, relevînd umanitarismul lui față de soarta 
unor populaţii şi totodată o stigmatizare a diplomaţiei pertide romane 
care nu-şi respectă tratatele şi alianțele, precum şi o necruțătoare şi 
vehementă demascare a procedeelor folosite în politica externă de 
statul roman. 

70 Lacună în text. 

71 În text este : aut pro Romanis aut adversum Poenos, ceea ce nu redă 
corect ideea antitetică ; ar fi trebuit ...aut pro Poenis. 

Să se remarce că în acest pasaj este redată indirect o critică a poli- 
ticii lipsite de scrupule dusă de.Roma faţă de toate populaţiile lumii 
antice, căzute pradă cotropitorilor romani şi totodată transpare con- 
cepţia largă a lui Titus Livius că trebuie să se respecte libertatea şi 
independenţa oricărui popor. 

Massilia (Marseille sau Marsilia de azi) (locuitorii se numeau massi- 
lienses) — străvechi oraş grec întemeiat de coloniştii din Phocida la 
răsărit de gurile fluviului Rhodanus (azi Rhâne) pe coasta Galliei 
meridionale, ocupată de triburi ligurice. Massilienii au întreţinut în 
mod permanent relaţii de prietenie cu romanii. 

În acest discurs, pus de Titus Livius pe seama lui Hannibal, este 
dat în vileag substratul politic, diplomatic şi militar al Carthaginei în 
condiţiile iminente ale izbucnirii războiului : cîştigarea populațiilor 
hispane războinice, atrase de faima comandantului! pun și împinse 
de lăcomia după prăzile pe care sperau să pună mîna de la un popor 
atît de putemic şi de bogat ca al romanilor, şi, în sfîrşit, speranţa 
că în urma înlrîngerii romanilor se vor bucura de independenţa to- 
tală, socotind că punii vor veni în Spania numai ca aliaţi loiali, ca 
să sprijine lupta pentru libertate a populațiilor hispane împotriva 
iminentei cotropiri romane. 

Gades (azi Cadix) — oraș hispan situat pe ţărmul sudic al Spaniei, 
la vest: de strîmtoarea Gibraltar, aproape de gurile fluviului Baetis 
(azi Guadalquivir). Oraşul era așezat pe o înălțime stîncoasă, legată 
de continent printr-un banc de nisip. Iniţial oraşul a fost o colonie 
întemeiată în timpuri străvechi de fenicieni (emporiu fenician cu nu- 
mele de Gadir, sau Aggadir, care în limba feniciană înseamnă loc 
înconjurat cu întărituri). A fost ocupat de carthaginezi după primul 
război punic. Acolo, în templul lui Heracles Tyrianul (Melkart), Han- 
nibal a adus sacrificiile înainte de a pleca în campania din Italia. 


76 Caetra era un scut uşor din piele, folosit de trupele dotate cu 


armament uşor ale hispanilor, asemănător cu pelta, scutul trupe- 
lor greceşti de peltași. 


77 În antichitate prăștiașii haleari (funditores baleari) erau vestiți ca 


mînuitori ai acestei arme. Insulele Baleare sînt situate în Marea 
Mediterană, la vest de coasta Spaniei, ai căror locuitori erau pro- 
babil de origină africană. i 


78 Ligurii (ligures-um), după unii istoriografi, erau o veche populaţie 


celtică răspîndită în sudul Galliei şi pe coastele nord-mediteraneene 
ale Italiei, în regiunea numită astăzi Riviera sau Coasta de Azur. 
Totuşi, asupra originii lor există controverse: după ultimele cer- 
cetări arheologice. ligurii nu ar fi fost înrudiţi cu celții, ci ar fi 
precedat cu aşezările lor populaţiile celtice din Gallia şi Italia 
septentrională, părînd a fi o ramură distinctă de iberi. Ligurii 
erau o populaţie de munteni războinici, dirji, fiind supuși de 
romani după multe şi grele lupte. Oraşul lor principal era Genua 
(azi Genova), situat în golful cu același nume. 


79 Cuvintele şi cifrele cuprinse în paranteze drepte sînt compliniri 


făcute de Riemann. 


80 Mauri (mauri-orum) — locuitorii teritoriului din nord-vestul Afri- 


cii, situat între Mediterana apuseană, Oceanul Atlantic şi munţii 
Atlas. Teritoriul locuit de mauri se numea Mauretania, corespun- 

zînd astăzi cu aproximaţie Algeriei occidentale şi Marocului ac- 
tual. Mulţi mauri s-au angajat 'ca mercenari în rîndurile armatei 
lui Hannibal. 

Dis Prin cuvîntul Ocean (Oceanus) în antichitatea romană se în- 
țelegea partea din Oceanul Atlantic care scaldă țărmurile apusene 
ale Spaniei şi ale Africii şi care comunică cu Marea Mediterană 
prin strîmtoarea de la Gades (Cadix), sau Gibraltar. În antichitate 
se credea că Oceanul era marginea lumii. 

Ilergeiii (ilergetes-um) — populaţie hispană care locuia în Ara- 
gonul de azi, la nord de fluviul Ebru. Oraşul principal era Ilerda 
(astăzi Lerida). 


82 Onussa — oraş din Spania, pe coasta mediteraneană, situat la nord 


83 


84 
85 
86 


87 


88 


89 


90 
90 


de Carthagina Nouă. 

Aici Titus Livius întrebuinţează, prin analogie, numele zeului 
Jupiter ; dar la carthaginezi, cel mai mare zeu era socotit Baal 
(zeul cerului), corespunzător lui Jupiter la romani. Carthaginezii 
continuau tradiția religioasă a vechilor fenicieni, avînd ca zei pe 
Moloch, zeul războiului, căruia îi aduceau jertfe omeneşti, Baal 
— zeul cerului, Tanila — zeiţa lunii. Sarcedoţiul era în mîna 
reprezentanţilor nobilimii oligarhice. 

Pentru semnele, arătările, miracolele (prodigia) şi ursita (Fatum), 
vezi Studiul introductiv la vol. I, pp. XXX—XXXV. 

Aussetanii (ausetani- orum) — populaţia hispană situată la nord de 
„fluviul Hiberus, în nordul Cataloniei actuale. 

Iaccetania era ţinutul locuit de iaccetani, unul din triburile his- 
pane situat între fluviul Hiberus şi partea răsăriteană a munţilor 
Pirinei. Această populaţie pare să fi fost un amestec de iberi şi 
liguri. 

Aici e vorba de Hanno, unul din comandanții de trupe cartha- 
ginezi, subalterm al lui Hannibal, care primise din partea acestuia 
jurisdicţia asupra teritoriului hispan cuprins între fluviul Hiberus 
şi munţii Pirinei. A fost învins în luptă lîngă oraşul Cissis, în anul 
218 î.e.n. de Cn. Scipio, care l-a luat prizonier (în această privinţă 
a se vedea mai departe cap. LX). 

Iliberri sau Iliberris — oraş iberic (însemnînd „oraş nou“ în limba 
celților), situat pe ţărmul Mediteranei la nord de munţii Pirinei. 
Oraşul a fost denumit mai tîrziu Helena (azi Elne), de către Con- 
stantin cel Mare. după numele mamei sale, împărăteasa Elena. 
Ruscino — oraş din Gallia, în nordul munţilor Pirinei, aşezat pe 
rîul Ruscino sau Talis (azi Tât). Astăzi Ruscino se cheamă Tour 
de Roussillon şi e situat în vecinătatea oraşului Perpignan, pe 
vechiul drum al Spaniei către Narbonne. Numele pare să fie de 
origine feniciană. 

bis Fraza cuprinsă în paranteze drepte aparţine ediţiei Tauchnitz. 
Boiii (boji-orum) — cea mai puternică dintre populaţiile Galliei 
cisalpine, alcătuită din 112 triburi, care locuiau la sud de fluviul 
Padus (azi Pad sau Po). Boiii au alungat pe etrusci şi pe umbri 
de pe teritoriul ocupat de aceştia. Capitala lor era Bononia (azi 
Bologna), care înainte se chema Felsina, vechi oraş etrusc, trans- 
format în colonie romană în anul 189 î.e.n. Boiii au dat foarte 
mult de furcă romanilor, care au purtat cu ei nenumărate războaie 

extrem de sîngeroase. Boiii nutreau o veche ură împotriva po- 
porului roman datorită faptului că. în urma numeroaselor lor nă- 
văliri împotriva aliaţilor confederației romane, au sulerii grelc ie- 
presalii din partea armatelor romane -- fapte consemnate de Titus 
Livius (vezi epitomele la cărţile XIX şi XX). Cu prilejul campaniei lui 
Hannibal, boiii l-au sprijinit cu trupe pe acesta, cîştigînd cîteva 
biruințe asupra romanilor. Au fost supuşi definitiv în anul 191 î.e.n. 
de Scipio Nasica, cînd a fost anexată cea mai mare parte a teri- 
toriilor lor puterii romane. 

Insubrii (insubres-um) — populaţie gallică, fiind după boii cea 
mai numeroasă şi cea mai puternică dintre triburile celtice venite 
din Gailia şi stabilite în nordul Italiei. Sînt o ramură a haeduilor 
care locuiau în Gallia transalpină. Insubrii au năvălit şi ocupat în 
anul 396 î.e.n., în urma unor lupte teritoriul ocupat de etrusci, 
iar oraşul acestora, Melpum şi l-au făcut ci capitală, Mediolanum 
(Milanul de astăzi). În anul 222 î.e.n. au fost supuşi de romani. 
În anul 219 î.e.n. au fost obligați să cedeze o parte din teritoriul 
lor pentru întemeierea coloniei Cremona. Împreună cu boiii, gallii 
insubri l-au sprijinit pe Hannibal în campania acestuia în Italia. 
După al doilea război punic au fost definitiv supuşi de romani. 
Placentia (azi Piacenza) — oraș așezat pe malul drept al Padului, 
nu departe de vărsarea rîului Trebia în Pad. În anul 218 îe.n,, 
romanii voind să întemeieze acolo o colonie, boiii şi insubrii au 
ridicat armele și i-au alungat pe colonişti. Acolo s-a refugiat Pu- 
blius Scipio după înfrîngerea sa în bătălia de la Ticinus. După 
bătălie, și Mago și Hannibal și-au instalat tabăra în faţa Placen- 
tiei. După bătălia de la Trebia, resturile armatei romane bătute 
de Hannibal tot acolo şi-au găsit refugiul. Placentinii au păstrat 
neclintită alianţa cu romanii în tot timpul celui de-al doilea război 
punic. 

Cremona — oraș din Gallia cisalpină, situat pe fluviul Pad, la est 
de vărsarea rîului Addua. Se găsea pe teritoriul gallilor cenomani, 
unde a fost stabilită o colonie romană în anul 219 î.e.n. 

Pentru rostul comisiei triumvirilor — triumviri coloniae deducen- 
dae vezi vol. I, cantea III, nota 1. 

Mutina (azi Modena) — oraş situat în Gallia cisalpină pe teritoriul 
boiilor. 

Lacună în text, care a fost întregită de Riemann prin cuvintul 
quingentos. 

Tannetum, azi Taneta o așezare întărită situată pe teritoriul boiilor, 
între Mutina şi Parma, în Gallia cisalpină. 

Galii brixiani (din Brixia) erau o ramură a galilor cisalpini trans- 
padani. 

Muntele Salluviilor «e situat la est de oraşul Marsilia (Massilia) 
în vecinătatea gurilor Ronului, avînd această denumire de la popu- 
laţia ligurilor saluvii. 

Rhodanus (fluviul Rh$ne) — fluviul Galliei meridionale, izvorăşte 
din Alpii Pennini, traversează lacul Leman, primeşte în stînga 
afluenții Isara (azi Isere), Druentia (Durance), iar în dreapta Arar 
(Saâne) şi se varsă în Marca Tyrrheniană, sau a Sardiniei, pe mai 
multe guri. Hannibal a forţat trecerea Ronului mai sus de vărsarea 

Druentiei, la nord de actualul oraş Avignon. Polybios, op. 
cit., cartea II, cap. XI, scrie că de la mare pînă acolo, Hannibal a 
făcut patru zile. Hannibal a mers de-a lungul Ronului pe malul 
lui stîng pînă la Isara (Isere) şi de acolo s-a îndreptat către Alpi. 

101 Volcii (volcae-orum) — populaţie gallică locuind teritoriul de pe 
ambele maluri ale Ronului. Volcii erau împărţiţi în două ramuri: 
volcii tectosagi al căror oraş principal era Narbona. şi volcii are- 
comici, al căror oraş principal era Nemausus (azi Nîmes). 

102 Aici e figura de stil numită isteron proteron : fuga et pavor, în loc 
de pavor et fuga. 

103 Publius Cornelius Scipio era consulul anului 536 ab U.c. (218 î.e.n.) 
an în care a început efectiv cel de-al doilea război punic; pri- 
mind prin tragere la sorți comanda pentru operaţiile din Hispania 
(Titus Livius spune evenit (sortibus) provincia Hispania = a că- 
zut la sorţi provincia Hispania), pleacă cu flota la Massilia, se ia 
pe urmele lui Hannibal, dar nu-l ajunge; atunci se înapoiază pe 
calea mării în Italia prin Genua, ia comanda trupelor romane în 
bătăliile de la rîul Ticinus şi Trebia din anul 218 î.e.n., unde e 
bătut de Hannibal ; trece în Hispania împreună cu fratele său, unde 
se luptă cu armata carthagineză a lui Hasdrubal, cîştigînd împo- 
triva acestuia numeroase victorii. Piere într-o ambuscadă, fiind 
atacat prin surprindere de hispani în anul 212 î.e.n. (vezi vol. III, 
cartea XXV, cap. XXXIV). 

104 Aici sînt două figuri de stil: o hiperbolă şi o prolepsă (anticipatio) 
prin care se anticipează asupra unei stări de fapt: ad delendum 
nomen Romanorum liberandumque orbem terrarum —  „distruge- 
rea numelui de roman şi dezrobirea întregului pămînt [de sub 
jugul cotropitorilor]“. Această frază relevă poziţia critică a lui 
Titus Livius față de tendinţele de extindere a cotropirilor Romei, 
dar totodată relevă obiectivul și temeiul politic cu care a reuşit 
Hannibal să atragă populaţiile învinse de romani şi să încerce 
dezmembrarea confederației romane, în care cetăţile componente 
nu erau tratate pe picior de egalitate de către Roma. Aşa se ex- 
plică defecţiunea Capuei şi a unui mare număr de cetăţi din 
Campania, Etruria, Umbria, Lucania etc. în timpul campaniei mi- 
litare a lui Hannibal. 

105 În discursul inserat aici de Titus Livius se remarcă temeinicia 
argumentării lui Hannibal făcută în stil ostăşesc, lapidar, simplu, 
şi totodată şi patosul impresionant prin care comandantul forţelor 
carthagineze izbutea să-şi entuziasmeze trupele în preajma unei 
lupte sau a unei situaţii grele. 

106 Aici e vorba de Gallia transalpină. 

107 Insula- — regiunea cuprinsă între rîul Isara şi fluviul Rhâne. 
Polybios op. cit. cartea III, cap. XLIX îi spune îxaovuevy 
Nnsos („cea care se cheamă insula“). 

108 Isara (azi Isere) — rîu care coboară din Alpi şi se varsă în Ron 
pe ţărmul stîng, în dreptul orașului actual Valence. Rîul Isara de- 
limita la sud ţinutul allobrogilor. 

109 Allobrogii (allobroges-um) — populaţia gallică extrem: de război- 
nică şi puternică, locuind între rîul Isara, fluviul Ron şi lacul 
Leman ; oraşul lor principal se numea Vienna, situat pe Isara. 

O. Riemann menţionează în comentariul său istoric că Braneus 
fusese alungat de tatăl său. 

Tricastinii (tricastini-orum) — populaţie din Gallia Narbonensă 
(Gallia Narbonensis), depinzînd probabil de confederaţia galilor 
cavari ; tricastinii erau aşezaţi pe teritoriul din estul Ronului. Ca- 
pitala tricastinilor a fost Augusta Tricastinorum (azi Aouste, în de- 
partamentul Drâme). Între teritoriul tricastinilor şi Ron se găseau 
triburile gallice de cavari şi de segovellaunoduni. Cei din urmă 
locuiau teritoriul de la nord de Isara. 

Vocontii (vocontii-orum) — o puternică ramură gallică, locuind în 
sud-estul Galliei meridionale. Ocupau împreună cu triburile supuse 
lor o mare parte din departamentul Drâme de azi, întinzîndu-se 
și în departamentele Vaucluse, Hzutes Alpes şi Isere. 


Tricorii (tricorii-orum) — populaţie gallică. probabil supusă vo- 
contilor, locuind pe valea rîului Drac, afluent al Isarei. 
Druentia (azi Durance) — rîu în Gallia Narbonensă, afluent al 


Ronului. Are o albie largă şi vijelioasă, greu de trecut. Hannibal 
a traversat cursul superior, deci acolo unde albia era mică. 

În text este: agmen quadratum. Acesta era un dispozitiv de marş 
folosit de armata romană cînd se afla în imediata apropiere a 
inamicului. Datorită acestui dispozitiv, armata putea face faţă pe 
toate cele patru laturi oricărui atac dat din orice direcţie. În cen- 
trul acestui dispozitiv se amplasau bagajele. În felul acesta, oas- 
tea era rînduită în forma unui paralelogram. Incedere agmine qua- 
drato înseamnă a înainta în ordine de bătaie. 


Trupa sau coloana în marş — agmen — era constituită din 
primum agmen — avangarda, novissimum agmen — ariergarda. 
Coloanele puteau fi: agmen compositun = coloană în marş, 


în perfectă ordine, sau agmen effusum, coloană în dezordine, 
agmen confertum, coloană de marş în rînduri strînse, agmen laxum 
et solutum — coloană cu intervale între rînduri. 

Genua (azi Genova) — cel mai important oraș al ligurilor de pe 
coasta nordică a Mării Tyrrheniene, situat în golful cu acelaşi - 
nume. 

În drumul său către Alpi, Hannibal urmează cursul fluviului 
Rhâdanus pînă la Isara. trecînd prin teritoriul gallilor cavari şi 
segovellaunoduni. Ajungînd la Isara, trece pe malul stîng al acestui 
rîu, lăsînd în spate Ronul. 'De aci, Hannibal merge de-a lungul 
marginii ținutului tricastin, apoi trece prin ţinuturile locuite de 
vocontii şi de tricastini. Urcă în susul văii riului numit azi Ro- 
manche, trece prin pasul Lautaret, ajungînd în valea rîului Druen- 
tia (Durance). Coboară pe această vale pînă la Brixia (azi Briangon), 
mergînd în direcţia muntelui Genăvre. Se crede că indicaţia geo- 
grafică a lui Titus Livius „către stînga“ (ad laevam) este inexactă 
în acest punct geografic sau că e o alterare de text, deoarece 
ținutul tricastinilor nu se întindea pînă la rîul Isara (Isere). 

E vorba de pasul Lautaret. 

Nu au fost încă identificate triburile gallice care au locuit acest 
ţinut străbătut de Hannibal cu trupele carthagineze. 

Completarea aparţine ediţiei Tauchnitz: 

Lacună în text, întregită de Riemann cu cuvîntul cibo. 

Reflecţie liviană : Alienis malis utili exemplo doctos, reliefindu-se 
ideea că oamenii pot trage temeinice învățături din nenorocirile 
semenilor lor. 

În antichitate, constelația Pleiadei (în text sidere Vergiliarum) în 
nopţile senine servea trupelor pentru orientare în direcţia punctu- 
lui cardinal urmărit, precum şi la stabilirea orelor nopții. 
Trecerea Alpilor de către Hannibal a constituit pentru romani o 
surpriză totală. Forţarea Alpilor de către o armată în acele vre- 
muri şi în acele condiţii a relevat măiestria planului strategic a 
lui Hannibal şi tenacitatea acestei operaţii surprinzătoare, cam- 
pania lui rămînînd sui generis nemaiîntilnită pină la repetarea ei 
de către Napoleon şi Suvorov. Episodul trecerii Alpilor descris de 
Titus Livius este din punct de vedere artistic o capodoperă de 
naraţiune dramatică, prin bogăţia detaliilor, prin vioiciunea Şi plas- 
ticitatea descrierilor. Hannibal a trecut Alpii în anul 218 î.e.n. în 
14 zile, după ce mai întîi străbătuse drumul de la Carthagina 
Nouă. baza sa de plecare, pînă aici în 130 de zile de marş. Ajun- 
gînd în nordul Italiei, în Gallia Cisalpina, intră pe teritoriul galli- 
lor taurini. 

L. Cincius Alimentus, analist roman care a trăit în vremea răz- 
boaielor punice şi a căzut prizonier în mîinile lui Hannibal, a scris 
o istorie în limba greacă a războaielor punice şi o istorie a roma- 
nilor. Fragmentele rămase din scrierile sale au fost strînse şi pu- 
blicate în lucrarea cu titlul Historicorum romanorum reliquiae 
apărută în ediţia Peter, Paris 1870—1883. Opera lui Cincius Ali- 
mentus i-a furnizat lui Titus Livius date asupra efectivelor armatei 
lui Hannibal. Cincius Alimentus, un plebeu bogat, fusese praetor 
în anul 210 î.e.n. 


Lacuna textului a fost întregită de Riemann cu cuvîntul me. 
Taurinii — populaţie ligurică locuind pe cursul superior al Pa- 
dului, avînd oraş principal Taurasia. 

Munţii Poenini — o parte a lanţului Alpilor — se întind între 


muntele Saint Bernard şi muntele Saint Gothard. 

Coelius sau Caelius Antipater, analist roman, a scris istoria celui 
de-al doilea război punic. Lucrarea sa a dedicat-o lui Laelius, 
prietenul lui Cicero. Fragmentele operei sale au fost culese şi 
publicate în Historicorum romanorum reliquiae, ediţia Peter. 
Cremona — un virf din Alpi, care n-a putut fi încă identificat. 
Galli libui — populaţie gallică stabilită la vest de galli insubri, 
între Alpi la nord şi Pad la sud. Plinius, Historia naturalis, 
cartea II, cap. CXXIV le spune însă libyci. 

Salassi montani (salassi montanorum) — populaţie celto-ligurică 
locuind la poalele Alpilor Poenini, pe cursul rîului Doria Baltea 
(azi valea rîului d'Aoste) în Gallia Transpadană. 

Sedunii şi veragrii (seduni-orum ; veragri-orum) — triburi celtice 
care împreună cu mantuatii, uberii şi viberii ocupau depresiunea 
aşa-zisă Vallis Poenina (azi Vallais) situată pe cursul superior al 
Ronului. Capitala veragrilor era Octoduros (azi Martigny). 
Pisae — vechi oraș în nordul Etruriei, situat la vărsarea riului 
Arnus în mare. 

NOTE. CARTEA XXI 109 


Asupra acestei înfringeri vezi mai sus, cap. XXV. 

Lacuna textului a fost completată de Riemann cu cuvintul Han- 
nibal. 

Ticinus (azi Ticino) — afluent al Padului în care se varsă pe 
malul stîng al acestuia. 

Lacună ; textul a fost întregit prin cuvintul egregie de Riemann. 
Este vorba de despăgubirile de război în valoare de 3200 de ta- 
lanţi care, după primul război punic, au fost plătiţi romanilor de 
carthaginezi vreme de 10 ani şi nu de 20 de ani cum afirmă în 
acest pasaj Titus Livius. 

În legătură cu ocuparea Siciliei şi Sardiniei de către romani, vezi 
notele 2 şi 11. 

Consulul Scipio primise comanda armatei care trebuia să meargă 
în Spania pentru a lupta împotriva lui Hannibal, dar acesta por- 
nise spre Italia. 

Lacună în text. A 

Este vorba de răscumpărarea ostașilor rămași după bătălia de la 
Insulele Aegates şi apoi încercuiți de romani la Eryx, şi care crau 
sub comanda lui Hamilcar. 

Denarul (denarius) — monedă romană de argint bătută pentru 
prima oară în anul 268 î.e.n. şi valorind 10 aşi, de unde îi vine 
şi numele. Libra de metal era împărţită în 72 de părţi. Începînd 
din anul 217 îe.n., libra s-a împărţit în 84 de părţi, dinarul fiind 
egal cu 16 aşi de aramă. Pe o faţă, dinarul avea imprimată efigia 
Romei, iar pe verso o Victorie pe un car tras de doi cai (bigatus), 
sau chipul lui Jupiter pe un car cu patru cai (quadrigatus). 
Discursul lui Publius Cornelius Scipio este un model de artă ora- 
torică şi de talent literar prin stilul artistic şi plastic, prin înaltul 
şi arzătorul sentiment patriotic, prin arta destăşurării ideilor şi 
prin darul descrierii pasiunilor. 

Prin discursul lui Scipio sînt reliefate aici convingerile lui 
Titus Livius în acel moment extrem de critic din istoria romană, 
culminind în peroraţie cu argumentul cel mai decisiv: dragostea 
de patrie. Pro Italia vobis est pugnandum ! ...Hic est obstandum, 
milites velut si ante Romana moenia pugnemus! Şi apoi frazele 
patriotului Titus Livius relevă sentenţios corolarul puterii poporu- 
lui roman: qualis nostra vis virtusque fuerit, talem deinde fortu- 
nam illius urbis ac Romani imperii fore! 

Din punct de vedere istoric însă discursul lui Scipio dezvăluie 
concepţiile lui Titus Livius şi aderarea lui la programul palitic al 
principatului lui Augustus şi justificarea în domeniul politicii ex- 
terne a tendinţelor imperialiste ale statului roman prin cucerirea 
de noi teritorii. 

Totodată această cuvîntare relevă şi şubreda argumentaţie iz- 
vorită din concepţia sa idealistă, cu care Titus Livius justifică 
aceste cuceriri prin determinarea faptelor omeneşti de către fatum, 
ursită, argumentaţie care caracterizează mentalitatea fatalistă a 
romanilor dominată de misticism, obscurantism şi superstiții : „Dar 
poate că aşa a hotărit ursita ca zeii înşişi să dezlănţuie şi să poarte 
acest război, fără sprijinul vreunui braţ omenesc... şi ca noi, care 

la rîndu-ne după zei am fost jigniţi şi batjocoriţi, să sfirşim acest 
război început şi hotărît de ei“. 

Aici e figura de stil numită hendiada; ferrum pugnamque, în loc 
de ferrum pro pugna. 

Aici e figura de stil numită brachiologie. 

Reflecţie liviană : Contemptus hostis cruentum certamen edidit et 
incliti populi regesque perlevi momento victi sunt, în care este 
reliefată ideea că statele şi regii care duc războaie de cotropire 
oricît de puternici ar fi, pînă la urmă tot se prăbuşesc, cu toate 
că adversarii lor sînt state şi popoare mici, dar care luptă pen- 
tru libertatea şi independenţa lor. 

Aici e figura de stil numită praeteriţiune. 

Coloanele lui Hercules simbolizau cei doi munţi Calpe, pe țărmul 
spaniol, şi Abyla, pe ţărmul african, între care se găseşte strîm- 
toarea Gibraltar. După mitologia antică aceste coloane au fost aşe- 
zate în acel loc ca semn că acolo este marginea lumii. 

Neiîndoielnic, este un caz de sincretism al miturilor şi cre- 
dinţelor religioase, Hercules roman fiind identificat ca zeul feni- 
cienilor Melkart, al cărui cult, similar cu al lui Hercules, fusese 
răspîndit în Sicilia, Sardinia, Corsica, Malta, Gades. Existenţa cul- 
tului lui Melkart, sau Hercules tyrian la Gades, se explică prin 
faptul că pînă în aceste locuri, unde e capătul occidental al Me- 
diteranei, au ajuns vasele feniciene. Totodată, expresia „Coloanele 
lui Hercules“ este întrebuințată în sens retoric metaforic, semni- 
ficînd marginile lumii spre apus, unde începe Oceanul. 

De cînd Publius Cornelius Scipio era în funcţia de consul trecu- 
seră numai 6 luni. 

Lacună în text; cuvîntul ademisti a fost pus de Riemann. 
Lacună ; textul a fost întregit de Riemann cu cuvîntul transcendes. 
Este vorba de anul 218 î.e.n. cînd erau în funcţie cei doi consuli: 
Publius Cornelius Scipio şi Tiberius Sempronius Longus. 

Discursul lui Hannibal este de asemenea o capodoperă a artei li- 
viene, -reflectînd atît concepțiile şi caracterul marelui strateg car- 
thaginez, cît şi ura sa implacabilă împotriva Romei. E un model 
de discurs rostit pe cîmpul de bătălie, fiecare argument principal 
sprijinindu-se pe iun mare număr de dovezi secundare, unirea 
argumentelor prin tranziţii regulate, rostirea apodictică a conclu- 
ziei în exordiu: „Ostaşi! Aici unde aţi ieşit mai întîi în întîmpi- 
narea vrăjmașului, trebuie sau să învingeţi sau să muriţi!“, re- 
unirea tuturor argumentelor în peroraţie: „din nou vă spun: aţi 
învins |“. 

Argumentele invocate de Hannibal pentru justificarea acestui 

război scot în evidenţă aceleaşi tendinţe de cotropire ale Cartha- 
ginei, ca: şi ale Romei (v. discursul lui Scipio): cucerirea de noi 
teritorii, adăugate la acelea pe care Carthagina le-a dobîndit prin 
forța armelor, făcînd din statul carthaginez o putere de temut 
în lumea antică, preluînd posesiunile romanilor şi transformîndu-i 
pe aceştia în sclavi. 
Victumulae — o mică aşezare întărită, situată în ţinutul Verullae, 
care servea romanilor ca depozit de aprovizionare. Se pare că în 
Su nume intră ca element numele rîului Victium şi un cuvînt 
iguric 

NOTE. CARTEA XXI TU 


În text prodigia — vezi Studiul introductiv la vol. I, p. XXXII şi 
urm. 

Călăreţii numizi n-aveau frîie la cai, întrucît aveau o neîntreculă 
iscusință şi siguranţă în călărie, iar miinile, fiindu-le libere, puteau 
lupta mai temeinic. De aceea în text Titus Livius face această 
distincţie „călăreţii care călăreau cu friiele la cai“ şi cavaleria 
numidă. 

E vorba de faimosul Publius Cornelius Scipio Africanus învingă- 
torul lui Hannibal la Zama în anul 202 îe.n., socotit în antichi- 
tate ca unul din cei mai mari comandanţi de armată. 

E vorba de Coelius Antipater, analist roman (vezi nota 131). 
Trebia — mic rîu care se varsă în Pad nu departe de colonia 
romană Placentia (azi Piacenza). 

Clastidium (azi Casteggio) — aşezare în Liguria, situată la vest de 
riul 'Trebia pe drumul dintre Genua și Placentia, fortificată de 
romani pentru a face acolo depozit. 


Monede de aur (nummi aurei) — desigur e vorba de monede car- 
thagineze. 
În text Insulae Liparae ; aici e vorba de insula cea mai mare din 


Arhipelagul Eolian, situată la nord de Sicilia, avînd un oraş cu 
acelaşi nume. 

Insula lui Vulcan sau Hiera (azi Volcano) — erau mai multe insule 
cu acest nume — insulae Vulcani — care făceau parte din Insulele 
Liparae (denumite de romani şi vulcanice sau Eoliene). 

E vorba de strîmtoarea Messana (azi Messina) dinte Sicilia şi 
Italia, unde se găsea şi oraşul cu același nume, pe coasta siciliană. 
În anul 282 î.e.n., oraşul Messana fusese în stăpînirea mamertini- 
lor, mercenarii italici ai lui Agathocles, care, nemaifiind plătiţi, 
i-au ucis pe toţi locuitorii, făcîndu-se stăpîni pe oraş. Locuitorii 
oraşului Messana au apelat la romani ca să-i ajute împotriva tira- 
niei lui Hiero, pe atunci aliat al Carthaginei. Acest conflict a con- 
stituit pretextul dezlănţuirii primului război punic. De atunci mes- 
sanienii au păstrat neclintit credință romanilor. 

Liliybaeum (azi Capo Bo&o) — promontoriul de pe coasta apuseană 
a Siciliei, pe care era aşezat orașul portuar Lilybaeum (azi Mar- 
sala) ; cuvîntul acesta înseamnă în limba punică „întors către 
Lybia“. Era cea mai importantă localitate şi port din partea răsă- 
riteană a Siciliei, fiind şi punctul cel mai apropiat de 'coasta Africii. 
Lilybaeum va fi baza de plecare a lui Publius Cornelius Scipio 
Africanus în campania lui contra Carthaginei. | 
Lacună ; textul a fost întregit de Riemann cu cuvintul instructum,. 
Lacună ; textul a fost completat de Riemann cu cuvîntul signum. 
Lacună ; cuvîntul armatam din textul latin a fost pus de Riemann. 
Melita (azi Malta) — insulă situată în Mediterană, între Sicilia și 
Africa ; a fost multă vreme în stăpînirea carthaginezilor. 

Ţinutul Vibo — Viboniensis ager — era teritoriul oraşului Vibo 
sau Hippo, cuvîntul grec “I'rmo, fostă colonie a locrienilor epize- 
phirieni distrusă de tiranul Dionysios cel Bătrîn în anul 379 î.e.n. 
şi reconstruită de carthaginezi. Acest oraş grecesc, aşezat pe țărmul 
apusean al provinciei Bruttium, a căzut mai întîi în mîinile brut- 


tiilor, şi apoi în mîinile romanilor, care i-au dat numele de Va- 
lentia. 

Ariminum sau Ariminium (astăzi Rimini) — oraş important, forti- 
ficat, în Umbria ; a devenit colonie romană din anul 268 î.e.n. 
Ariminum e folosit uneori de Titus Livius împreună cu cuvintul 
„provincia“ pentru a înlocui expresia Provincia Gallia Cisalpina. 
Lacună ; textul a fost întregit de Riemann cu cuvintul spei. 

În text este: gens. 

Lacună ; textul a fost completat de Riemann cu cuvintele: inter 
cedentes. 

Textul a fost întregit de Riemann cu cuvintele: caedes, penes. 
Lacună ; Riemann a adăugat cuvîntul lipsă: pugnam, 
Pedestrimea ușoară și greu înarmată se spune în latineşte — levis 
armatura şi gravis armatura. Cea dintii cuprinde rorarii, accensi, 
velites şi funditores. Ei luptau cu sabia (gladius), lancea (hasta), 
praştiile (funda), arcul (arcus), avind cască (galea), dar neavînd 
platoşe (lorica). Gravis armatura erau trupele de hastati și prin- 
cipes ai legiunilor înarmate cu pilum (sulița), scutum, lorica (pla- 
toșa), gladius. 

Galli cenomani — populaţie în Gallia transpadană, locuind între 
fluviul Atesis (Adige) şi rîurile Mincius (Mincio) şi Oglio ; cel mai 
important oraş al lor era Verona. Mai exista încă o populaţie cu 
acelaşi nume în Gallia transalpină, şi anume pe teritoriul cuprins 
azi în departamentul Sarthe. 

În latinește : orbis — era dispozitivul de apărare în formă de cerc 
constituit de trupele romane cînd erau încercuite de inamic pentru 
a face faţă atacurilor dezlănţuite din toate părţile. 

Lacună ; textul a fost completat de Riemann cu cuvintul: sau- 
ciorum. 

Bătălia de lîngă rîul Trebia a avut loc în anul 218 î.e.n. 
Lacună ; textul a fost completat de Riemann cu cuvîntul îterum. 
Noii consuli Caius Flaminius şi Cn. Servillius au fost în funcţie în 
anul 217 î.e.n. (537 ab Uc.). 

Orele nouă înseamnă orele 15 după amiază. La romani, ora unu 
începea dimineaţa la orele şase. 

Pentru ordinul equestru (ordo equester — ordinul cavalerilor), vezi 
cartea XXIII, nota 35. 

Ordo înseamnă : 1) linie, şir, rînd, unitatea cea mai mică din ar- 
mată, echivalentă cu centuria ; 2) primi ordines = cei dintii cen- 
turioni ai unei legiuni ; 93) gradul de centurion. Ordo rnai înseamnă 
rang, treaptă, demnitate în stat, condiţie, împărţirea cetăţenilor după 
rangul lor. Ordines în republica romană erau: ordo senatorius — 
ordinul senatorial. ordo equester, ordinul equestru, ordo plebeius, 
şi, în sfîrșit, ordo publicanorum — tagma arendaşilor, ordo liber- 
tinorum, —  scribarum, — sacerdotum — matronarum — tagma 
liberţilor, a scribilor, a preoţilor, a femeilor. 

Luca — oraş etrusc la hotarele dintre Etruria şi Liguria, aşezat 
pe rîul Auser, la 3 mile de mare. i 
Emporiae (azi Ampurias) oraş în Spania pe ţărmul nord-estic, la 
sud de munţii Pirinei ; iniţial oraşul a fost colonie phoceeană. 
Laeetanii — populaţie hispană locuind în jurul oraşului Barcelona 
de azi şi de-a lungul țărmului, fiind vecini cu lacetanii care locuiau 
la oarecare distanţă de litoral. 

191 Lacună în text; completarea cu cuvîntul justitiae se datoreşte lui 
Riemann. 

192 'Tarraco (Tarraco,-onis) vechi oraş iberic pe ţărmul răsăritean al 
Spaniei, între munţii Pirinei şi fluviul Ebru, aşezat pe rîul Tulcis. 
De acest oraş se va vorbi deseori în decada a IV-a liviană. 

193 Reflecţie liviană: Quod ferme fit, ut secundae res neglegentiam 
creent, în care este reliefată ideea că unii oameni devenind negli- 
jenţi în urma succeselor obţinute, comit greşeli ireparabile. 

194 Atanagrus — oraş în Spania, importantă așezare a populaţiei iler- 
ete. 

195 Plutzi (plutei-orum) erau nişte adăposturi în formă semicirculară 
sau de unghi, purtate pe roate, pentru a proteja pe asediatorii care 
se apropiau de ziduri de săgețile, suliţele şi bolovanii aruncaţi. de 
apărătorii unui oraş asediat. Plutei erau făcuţi din bucăţi de lemn, 
fiind îmbrăcate cîteodată în piei crude pentru a fi ferite de in- 
cendiere. 

196 Reflecţie liviană : multa prodigia facta aut nuntiata et temere cre- 
dita sunt quod evenire solet motis semel in religionem animis, din 
care se învederează atitudinea critică a lui Titus Livius faţă de 
superstiţiile religioase. 

197 În text genius — divinitate în panteonul mitologiei Romei, care, 
după credinţele anticilor, ar participa prin ocrotirea sa la creşterea 
şi dezvoltarea fiinţelor. i 
Romanii credeau că fiecare persoană, ca şi familiile, oraşele 
şi popoarele, ar avea un Genius publicus, care îi întovărășesc şi 
îi ocrotesc de la naştere pînă la moarte şi care trebuie împăcate 
prin ofrande aduse în principalele epoci ale vieţii omului. 

198 Adică la 15 martie. 

199 Amfora (amphora, gr. &upopa) era: 1) vas destinat păstrării li- 
chidelor (vin, untdelemn sau apă) ; 2) măsură de capacitate a lichi- 
delor, echivalentă cu 26 1; 3) măsură a tonajului vaselor, fiind 
echivalentă cu 27 kg — 80 libre romane. Un vas de 300 amfore 
avea deci 8 t. 

200 În latineşte paludatus înseamnă îmbrăcat cu mantaua de război 


(paludamentum), care era ţinuta de campanie a comandantului 
suprem al armatei romane (consulul sau dictatorul). 


CARTEA XXII 


1 E vorba de primăvara anului 217 î.e.n. 

2 Şi istoricul grec Polybios, op. cit., cartea III, cap. LXXVII, 
menţionează că Hannibal purta perucă. 

3 Consulul Cn. Servillius a intrat în magistratură la 15 martie anul 
217 î.e.n. 

4 Lui Flaminius i se contesta dreptul de consul de către patricieni, 
pentru că îl considerau vitio creatus, ales împotriva „„vrerii zeilor şi 
ursitei“, 

5 La Caere (vezi şi vol. I, cartea I, nota 18) erau vestite ape termale. 

6 Sorţii (sortes) erau una din formele de „prevestire“ practicate la ro- 
mani, mai ales la Caere și Praeneste. Sorţii erau nişte beţişoare din 
lemn de stejar avind pe ele încrustate litere etrusce vechi ; ele erau 

amestecate de mîna unui copil; după înscrisurile de pe beţişoarele 
scoase de acolo se tălmăcea „răspunsul“ destinului. Dacă se părea 
că aceste beţişoare s-ar fi micşorat la număr, faptul era interpretat 
ca prevestirea unei nenorociri; dacă un beţişor era scăpat din 
mîini, ieşind de la sine din serie, acest fapt era socotit un semn 
rău, mai ales dacă purta o inscripţie ca în pasajul de faţă, 

7 Marte era socotit la romani zeul războiului, iar inscripţia despre 
care se spune că s-a găsit pe o tăbliță era socotită' ca o prevestire 
a războiului. 

8 Asupra sensului şi rostului descrierii aici a acelor miracole (pro- 
digia) de către Titus Livius, vezi Studiul introductiv la vol. I, 
p. XXXII şi urm. 

9 Jupiter, Junona şi Minerva erau cele trei principale divinităţi capi- 
toline. 

10 Feronia era socotită zeița libertăţii, veche divinitate italică. Era 
adorată pe muntele Soracte, în ţinutul capenaţilor, situat la graniţa 
acestuia cu ţinutul Sabin și Latium. Era socotită divinitatea pri- 
măverii şi a izvoarelor, precum şi a libertăţii, protectoarea liber- 
ţilor. Avea o dumbravă sacră şi un templu pe muntele Soracte. 1 se 
aduceau ca prinos primele roade ale ogoarelor. 

11 Arretium (azi Arezzo) — unul dintre principalele orașe ale Etruriei, 
aşezat într-o depresiune bogată în ape, la poalele munţilor Apenini. 
într-o poziţie strategică foarte importantă, către obirșia fluviului 
Tibru și a rîului Arnus; la început a fost unul din cele 12 orașe 
care constituiau confederaţia etruscă. 

12 Faesulae (astăzi Fiesole) — unul dintre cele mai vechi şi mai 
însemnate oraşe ale Etruriei, situat la poalele Apeninilor, la nord 
de Arretium şi la est de Luca. Au rămas acolo vestigiile vestitului 
zid zis al Ciolopilor. i 

13 Sfatul comandanților (consilium) sau consiliul de război se întrunea 
din ordinul comandantului suprem al armalei pentru a delibera 
asupra planului strategic ; în preziua unei bătălii luau parte la el 
legati (ofiţeri superiori) ai legiunii şi primi ordines. 

14 Lacună ; textul a fost completat de Riemnarm cu cuvîntul propo- 
suisset, 

15 Cortona — oraş al Etruriei situat la 11 km nord-vest de lacul Tra- 
simenus şi mărginit la vest de munţii Cortonei (Montes Corto- 
nenses) ; cetăţuia Cortonei (arx), așezată pe platoul unei măguri 
foarte înalte și extrem de povirnite, era socotită inexpugnabilă. 

16 Lacul 'Trasimenus sau 'Trasumenus (de formă aproape concentrică 
cu diametrul de circa 10 km) era siluat în răsăritul Etruriei,. la 
poalele Apeninilor, între oraşele Cortona, Perusia şi Clusium. Tre- 
cătoarea pe care a pus stăpînire Hannibal (Via perangusta) se 
găsește între lacul Trasimenus şi muntele Gualandro, la răsărit de 
Borghetto, 

17 Reflecţie liviană: Quo timoris minus sit, co - minus ferme ferro 
periculi esse, care € totodată un îndemn pentru alungarea fricii 
prin bărbăţie. 

18 În latineşte globus era un dispozitiv de atac al armatei romane, 
folosit pentru a străpunge linia de bătaie inamică atunci cînd erau 
încercuiți. 

Principes, hastati şi triarii — dispozitivul în care erau orînduite 
cele trei linii succesive de luptă ale legiunii romane (vezi și vol. I, 
cartea II, nota 31). 

Inadvertenţă tit-liviană : triburile galice (inclusiv insubrii) nu 
aveau armata organizată, ca romanii, pe legiuni. 

Este vorba de campania și de bătălia pe care le-a purtat consulul 
Flaminius în anul 223 î.e.n. cu gallii insubri, aproape de rîul Adda. 
Flaminius întreprinsese această campanie împotriva ordinului sena- 
tului, pentru că acesta declarase alegerea sa în funcţia de consul 
ca ilegală, ca fiind împotriva auspiciilor defavorabile (vitio crea- 
tus), călcîndu-se astfel rînduielile ritualului religios. În doi ani 
(223 şi 222 î.e.n.) după izbinzi succesive, Flaminius a pus capăt 
războiului cu gallii, învingîndu-i. 

Caius Flaminius a fost un reprezentant de seamă al plebeilor, bucu- 
rîndu-se de o mare popularitate în rîndurile acestora. Ca tribun al 
plebei, în anul 232 î.e.n. a impus votarea legii pentru a se împărţi 
plebeilor pămînturile cucerite în anul 285 î.e.n. de Ja galli (ager 
gallicus), deşi a întîmpinat o puternică opoziţie din partea patricie- 
nilor, şi chiar a tatălui său care l-a ameninţat cu aplicarea legii jus 
patrius vitae necisque (dreptul patern de viață şi de moarte). Din 
cauza împărţirii acestor pămînturi a izbucnit confliotul gallilor 
insubri cu romanii, cînd insubrii au invadat Etruria. 

În anul 220 î.e.n. Flaminius, în calitate de censor, a sprijinit 
legea propusă de tribunul plebei Claudius, prin care le era interzis 
familiilor senatorilor patricieni să posede vase cu un tonaj mai mare 
de 300 de amfore. În felul acesta, comerţul maritim este preluat 
aproape în întregime de ordo equester, ordinul cavalerilor, care 
după cum se ştie, conform reformei zisă a lui Servius Tullius, era 
alcătuită din 18 centurii. Din vremea lui Flaminius, comerţul şi o 
serie de operaţii bancare (camăta), încasarea impozitelor și tribu- 
turile erau efectuate de unii membri ai ordinului equestru, cunos- 
cuţi sub numele de publicani (arendaşi), care îndeobşte erau ple- 
bei bogaţi și care nu făceau parte din ordinul senatorial și nu 
ocupaseră magistraturi superioare la conducerea statului. 

Bătălia de la lacul Trasimenus a avut loc în 217 î.e.n. După în- 
frîngerile suferite de romani la Ticinus şi Trebia, triburile gallilor 
din Gallia Cisalpină se răscoală, ridicînd armele împotriva ro- 
manilor, fiind instigate de Hannibal. Gallii au venit cu impor- 
tante contingente de trupe în sprijinul lui Hannibal, dublîn- 
du-i efectivele. În primăvara anului 217 î.e.n., Hannibal începe o 
ofensivă contra Romei, ale cărei armate, care se concentraseră în 
regiunea dintre Ariminum și Arretium, apărau trecătorile Apenini- 
lor. Hannibal însă a ocolit poziţiile fortificate ale armatelor romane, 
trecînd prin valea plină de smircuri a rîului Arnus, cu greutăţi şi 
pierderi apreciabile. Hannibal, ocolindu-l pe Flaminius și îndreptîn- 
du-se pe la est de lac, a înaintat către Roma. Acesta îl urmăreşte 
pe Hannibal şi vrea să-l angajeze într-o bătălie cu orice preţ, fără 
să: ia măsuri de prevedere. Hannibal i-a dejucat planul printr-un 
fulgerător atac dat prin surprindere, după ce ocupase înălțimile, 
trecătorile dintre lac şi munţii Apenini: şi îşi rînduise trupele în 
spatele colinelor de pe cîmpie. Pe cînd romanii ieşeau din valea 

strîimtă dintre Apenini şi lacul Trasimenus, au fost atacați pe 
neaşteptate de Hannibal. Romanii au pierdut în bătălia de acolo 
15000 de ostași şi însuşi consulul Flaminius 'a căzut chiar la 
începutul luptei. 

Bătălia de la lacul Trasimenus a fost descrisă în amănunţime 
de istoricii antici Polybios, op. cit., cartea III, cap. LXXXVI; 
Appianos, op. cit., Hannibal, cap. IX şi urm. Zonaras, 
cartea VIII, cap. XXV şi Cornelius Nepos, De viris îllus- 
tribus, cap. IV. 
Este vorba de analistul roman Fabius Pictor, născut, se crede, în 
anul 254 î.e.n., trăind deci în timpul celui de-al doilea război punic. 


„A luptat în campaniile din anul 222 î.e.n. împotriva gallilor și a 

35 


luat parte şi la al doilea război punic, împotriva lui Hannibal. El 
a fost trimis ca împuternicit special al romanilor să consulte ora- 
colul de la Delphi. Fabius Pictor este cel dintii analist roman care 
îşi scrie opera sa istorică Annales în greceşte, de care adesea s-a 
servit Titus Livius. Acest analist a povestit în opera sa mai cu 
seamă vechile legende ale Romei. Şi Polybios şi Dionysios din 
Halicarnas îl folosesc. deşi îl combat de multe ori. Fragmente din 
opera lui Fabius Pictor sînt strînse în Historicorum latinoriim 
reliquiae, ediţia Peter. 

Locul de adunare al comitiilor, Comitium, se găsea în Forum, într-o 
anumită parte special rezervată. Era un spaţiu în formă de pătrat, 
unde se judecau procesele şi se ţineau adunările în vederea alegeri- 
lor. Tot în Forum se găsea şi Curia Hosti'ia, tribuna rostrata (Lri- 
buna oratorilor) etc. 

Curia era clădirea senatului, numită și Curia Hostilia, unde de- 
obicei ţinea senatul roman şedinţele. 

Acesta a fost un legat al lui Servilius, învestit cu comanda de pro- 
praetor (legatus propraetore). 

După cum relatează Polybios, op. cit., cartea III, cap. LXXXVI, 
au fost încercuite de Maharhal şi nu de Hannibal. 

bis Aici e figura de stil numită brachiologie. 

Spoletium (azi Spoleto) — oraş în Umbria, la izvoarele riului Cli- 
tumnus. A fost colonizat de romani în anul 242 î.e.n.; se găsea 
pe Via Flaminia care începea din Roma, trecea prin Veii, Falerii, 
Spoletium şi se unea cu Via Acmilia la țărmul Mării Adriatice. 
Lacună ; textul a fost întregit de Riemann prin cuvîntul: maximae. 
Picenum — regiune în Italia centrală, despărțită de Umbria prin 
riul Aesis la nord, iar prin rîul Matinus de ţinutul vestinilor la 
sud ; la est, era mărginită de Marea Adriatică, iar la vest — de 
Samnium. Cel mai de seamă oraş din ţinutul Picenum era Ancona 
situat pe ţărmul mării. 

Compliniri făcute de noi. 

Praetutianum sau Ager Praetutianus (azi Abruzzo) — ţinut din 
regiunea Picenum, la sud de riul Vomanus, bogată în vii. 
Hadrianum sau ager Hadrianus se află în regiunea Hadriei, un 
oraş italic din Picenum, la o mică distanţă de vărsarea .riului Vo- 
manus în Marea Adriatică. “ 

Marsi — vezi vol. II, carțea IX, nota 67, 

36 Marrucini — populaţie sabellică vestită pentru vitejia sa, locuind 
în Italia centrală, pe malul rîului Atemus, care o desparte de 
populaţia vestinilor, avînd la sud de ei pe paeligni şi frentani. 
Oraşul lor principal era Teate. 

37 Paeligni — populaţie sabellică, locuind în Italia centrală, între 
marrucini la nord, samniţi la sud şi la est fren'ani. Oraşele mai 
importante ale acestei populaţii erau Corfinium şi Sulmo. 

38 Arpini — vezi vol. II, cartea IX, nota 29. 

39 Luceria (azi Lucera) — colonie latină în Apulia. 

40 Apulia — regiune în Italia meridională, situată pe ambele maluri 
ale rîului Aufidus. 

41 Quintus Fabius Maximus descindea din faimoasa şi străvechea 

familie patriciană a Fabiilor. Numele lui complet era Quintus Fa- 

bius Maximus Verrucosus Ovicula (Oiţa), la care s-a adăugat ulte- 

rior Cunctator (Întîrzietorul). În anul 223 î.e.n., fiind consul, i-a 

învins pe liguri. Pentru această biruinţă i s-a acordat triumful; a 

fost censor în anul 230 î.e.n. El a fost cel care a încheiat în 

anul 226 î.e.n. tratatul cu Hasdrubal. După cucerirea Saguntului 
de către Hannibal, este trimis ca împuternicit al Romei la Cartha- 
gina, dîndu-le carthaginezilor să aleagă între război şi pace. După 
bătălia de la Trasimenus este numit dictator sau prodictator, ia în 
primire armata consulului şi evită orice luptă deschisă cu Hannibal. 

Polybios, op. cit., cartea III, cap. LXXXVIII, scrie că după 

dezastrul de la lacul Trasimenus încheiat cu moartea consulului 

Flaminius, care era căpetenia facțiunii democratice din Roma, s-au 

întărit poziţiile politice ale facțiunii aristocratice, care l-a impus pe 

Fabius Maximus. Fabius, dîndu-şi seama de superioritatea con- 

cepţiilor militare tactice și strategice şi de genialitatea de comandant 

de asmată a lui Hannibal, „a căutat să se folosească de avan- 
tajele rezultate din rezervele necesare şi din superioritatea numerică 

a trupelor sale“ (Polybios, op. cit., cartea III, cap. LXXXIX). 

Fabius se ferea: să se măsoare în luptă pe front deschis şi de mari 

proporţii. El fi hărţuia pe carthaginezi prin mici incursiuni, atacîn- 

du-le detașamentele din ariergardă sau răzleţite, precum şi con- 
voaiele trimise după aprovizionare cu hrană şi nutreţ. Tactica lui 

Fabius nu era însă acceptată de facțiunea democratică din Roma, 

care era nemulțumită de pierderea ținutului mănos din jurul flu- 

viului Padus, reocupat de palli. Țăranii Peninsulei Italice erau 
nemulţumiţi şi pentru faptul că Hannibal, fiindu-i zădărnicite 
încercările de a cuceri şi a trage de partea sa orașele italice, le 
pustia ogoarele şi satele. Pentru tactica sa, Fabius Maximus a fost 

poreclit Cunctator —  întîrzietorul. Totuşi, prin această tactică a 

izbutit să salveze de la pieire armata romană şi Roma însăşi. Un 

alt merit a fost acela că Fabius a ştiut şi a reuşit să păstreze în 
confederaţia romană pe aliaţii Romei, cu toate demersurile diplo- 
maţiei iscusite a lui Hannibal de a-i atrage de partea sa. 

Fabius a fost ales consul în cinci rînduri: în anii 233, 228, 

215, 214, 209 î.e.n. A fost ales în două rînduri princeps senatus — 

cel dintii dintre senatori. A murit în anul 203 î.e.n. 

12 Din anul 249 î.e.n., de la dictatorul Aulus Atilius Calatinus (pen- 

tu acesta vezi nota 3 de la Epi'ome) nu se mai recursese la 
numirea unui dictator în vederea purtării vreunui război. 


43 Colegiul preoţilor decemviri — vezi vol. I, cartea I, nota 38 şi 
vol. II, cartea X, nota 27. 
44 Jocurile mari — Ludi magni — vezi vol. III, cartea XXIII, nota 95. 


45 Venus Erycina, în mitologia romanilor, era socotită divinitate a 
primăverii şi a vegetației renăscute. Ea a fost sincretizată cu Afro- 
dita din mitologia grecilor, devenind zeiţa iubirii şi a frumuseţii ; 
cultul ei a fost adus din Sicilia şi din Italia meridională. La Eryx 
exista un templu vestit al acestei divinităţi sau al zeiţei adorate de 
carthaginezi, căreia îi corespundea acelaşi cult. În timpul războaie- 
lor romanilor cu punii a început să se închege legenda lui Aeneas 
şi să fie redată de poeţii Naevius şi Ennius în epopeile lor; cultul 
zeiței Venus Erycina a contribuit și el la popularizarea acestei 
legende. 

46 Zeița Minţii (Mens) — vezi nota 101 de la cartea XXIII. 

47 Primăvara sacră (ver sacrum) veche datină italică, cu care prilej 
în vremurile de grea cumpănă, război sau calamităţi naturale se 
hărăzeau zeilor, cu precădere lui Marte şi lui Jupiter, toate fiinţele 
vii care se năşteau în lunile martie și aprilie din primăvara anului 
următor. Hărăzirea animalelor pentru a fi sacrificate se făcea tot- 
deauna printr-o lege. 

48 Colegiul pontificilor — vezi vol. I, cartea I, nota 83. 

49 Lacună ; texlul a fost completat de Riemann cu cuvîntul: stetezit. 

50 Lacună ; textul a fost completat de Riemann cu cuvintele : trecen- 
tis triginta tribus. 

5l Via Flaminia, construită de C. Flaminius în vremea censurii sale 
din anul 220 î.e.n., lega Roma de Ariminum, străbătînd Etruria şi 
Umbria. : 

52 Ocriculum — localitate în Umbria, aşezată pe fluviul Tibru ; rui- 
nele ei se găsesc în apropiere de oraşul Otricoli. 

53 Cosanus (portus) — un vechi oraş de litoral al Etruriei, colonizat 
de romani în anul 275 î.e.n. Portul numit în antichitate şi Portus 
Herculis se cheamă azi Porto Ercole. 

54 Tibur — vezi vol. II, cartea VII nota 34. 

55 Praeneste — vezi vol. ÎI, cartea II, nota 47. 

56 Via Latina lega Roma .de oraşul Teanum. Pornea de la porta Ca- 
pena a Romei, mergea paralel cu valea rîului Liris şi la Teanum 
se unea cu Via Appia. 

57 Lacună ; textul a fost completat de Riemann cu cuvîntul: antiquos. 

58 Maximă liviană: affigens vicina virtutibus vitia..., premendoque 
superiorem, quae pessima ars nimis prosperis multorum successibus 


crevit — prin care Titus Livius combate uritul nărav de a-ţi crea 
avantaje pe seama altora. 
59 Hirpini — populaţia cea mai meridională din Samnium, locuind în 


regiunea muntoasă a Apeninilor, între Campania la vest, Lucania 
la sud, Apulia la est şi ţinutul Caudium la nord. Localitățile prin- 
cipale ale populaţiei hirpine erau Aeculanum, Compsa, Aquilonia, 
Equus 'Tuticus. i 

60 Beneventanii erau locuitorii orașului Beneventum (azi Benevento) 
şi al ținutului înconjurător. Beneventum era un vechi oraş al hirpi- 

nilor, fiind situat în Samnium. Numele său înainte era Maleven- 
tum, însemnînd „de rău augur“. A fost colonizat de romani în 
“anul 268 î.e.n. 


Telesia — oraș în Samnium, între Benevenetum și Allifae. 
Aceşti cavaleri campani făceau parte din ordo equester din Capua. 
Casinum — oraş în Latium, pe rîul Casinus, avînd o cetăţuie — 


arx — pe o măgură (azi acolo e mănăstirea Monte Casino, aproape 
de oraşul San Germano). Acest cuvînt înseamnă în dialectul sam- 
nit, după scriitorul Varro, Lingua latina, cartea VII, cap. XXIX, 
forum vetus = vechiul for. Ruinele acestui oraş se văd şi azi 
aproape de San Germano. De la poalele localităţii Casinum pomea 
defileul văii Liris, pe unde trecea Via Latina şi care făcea comuni- 
caţia între Latium şi Samnium, precum şi cu Campania. 

Lacună ; textul a fost completat de Riemann cu cuvintele: pro- 
nuntiatione os Casilinum. 

Casilinum — oraş în Campania, aşezat pe rîul Volturnus, în apro- 
pierea vechei Capua şi pe locul Capuei actuale. 

Callifae, Allifae (localităţi italice) — vezi vol. II, cartea VIII, 
notele 121 şi 192. 

Calenum (Calenus ager) ţinutul orașului Cales, vechi oraş al 
ausonilor din Campania, vestit pentru vinurile sale. 

Simpla Stellata (Campus Stellatus) — vezi nota 27, la cartea VI, 
vol. II. 

Maximă liviană : unum vinculum fidei est melioribus parere, prin 
care reliefează disciplina consimţită pe baza ierarhiei valorilor. 
Muntele Massicus, Massicus Mons (azi Mondrogone) — situat în 
nord-vestul Campaniei, aproape de Sinuessa; ţinutul din jurul 
acestui munte era vestit pentru vinurile sale. 

Camillus a fost o personalitate militară marcantă în secolul al 
IV-lea î.e.n., care a intrat în legendă, fiind învingătorul veienţilor 
şi mai cu seamă al gallilor cu prilejul invaziei lor din anul 390 î.e.n. 
(vezi vol. II, cartea VI, nota 3). 


Legiuni gallice — vezi nota 20. 
Pentru Furcile Caudine — vezi vol. II, cartea IX, cap. L—VI. 
I.. Papirius Cursor a fost socotit în tradiţia istorică romană unul 


din marii și popularii eroi ai romanilor, învingător al samniţilor, 
în al treilea război samnit, din anii 298—290 î.e.n. Lui L. Papirius 
Cursor i s-a acordat. de mai multe ori triumful ; a fost consul, jar 
dictator de mai multe ori (vezi vol. II, cartea X, cap. XXXVIIIL— 
XLII). 

Pentru Caius Lutatius Catulus învingătorul carthaginezilor, în pri- 
mul război punic — vezi nolele 64 şi 66 la cartea XXI. 

Lacună ; textul latin a fost întregit cu cuvîntul: prospectavit. 
Tarracina (azi 'Terracina) —- oraş volsc (Anxur) anexat Latiului, * 
situat pe coasta Mării Tyrrheniene şi pe via Appia, la extremitatea 
mlaștinilor Pontine, dispunînd de un port favorabil, 

Formiae (şi Formianus ager — ţinutul Formiei), astăzi Mola di 


Gaâta, vechi oraș al auruncilor pe coasta Latiului. Via Appia stră- 
bătea ţinutul Formianus. | 

Liternum (azi Patria) — localitate în Campania la nord de vărsarea 
rîului Liternus în Marea Tyrrheniană. 

Lacună ; Riemann a completat textul latin cu cuvîntul: tumultu. 
Gereonium — localitate în Apulia (azi Torre de Zoppa). 

Ţinutul Larinatum (Larinas ager — azi Larino) era situat în regiu- 
nea frentanilor, în Samnium, în vecinătatea Apuliei. 

Reflecţie liviană : medicos gquogue plus interdum quiete quam mo- 
vendo atque agendo proficere — haud parvam esse ab totiens vic- 
tore hoste desisse ac respirasse ab continuis cladibus, relevînd 
însemnătatea chibzuinţei în linişte, în locul agitaţiei sterile, precum 
şi necesitatea unei concentrări a eforturilor pentru atingerea scopu- 
lui final. 


E vorba de vara anului 217 î.e.n. 
Pentru Onussa — vezi vol. III, cartea XXI, nota 82. 
Lionguntica — oraş hispan situat în vecinătatea Carthaginei Noi. 


Spartum (numită în terminologia botanică spariium juisceum) era 
o plantă asemănătoare cînepii, din cae se lucrau tot felul de îm- 
pletituri : rogojini, funii, otgoane etc. Spartum creştea în mare 
cantitate în Hispania ulterior, în regiunea oraşului portuar Cartha- 
gina Nouă, precum şi în nordul Africii. Sămânţa acestei plante are 
şi proprietăţi terapeutice active, din ea extrăgîndu-se sparteita, o 
substanţă alcaloidă întrebuințată în medicină. 

Ebusus (astăzi Ivica sau Ibiza) — insula cea mai mare ca supra- 
faţă dintre Insulele Pityussae, la sud-est de Baleare. În limba 
punică „i-bisîm“ înseamnă „insula pinilor“. 

Castulo, oraş şi Castulonensis saltus, munţii Castuloneni se găseau 
în partea de răsărit a munţilor Sierra Morena, la nord de fluviul 
Baetis (Guadalquivir). Acolo se aflau bogate mine de argint pe 
care voiau să pună stăpînire romanii. 

Ilergavonieni (ilergavonenses-um) — populaţie hispană aşezată pe 
țărmurile răsăritene ale Spaniei, în jurul gurilor fluviului Ebru, 
unde se găsea oraşul lor principal, care mai tîrziu a ajuns colonie 
romană sub numele de Dertosa (azi Tortosa). Ilergavonienii locuiau 
teritoriul din sudul actualei Catalonia şi din nordul provinciei Va- 
lencia de azi. 

Nova Classis — localitate neidentificată. Se crede că era situată 
pe țărmul mării între oraşul Tarraco și teritoriul ilergavonienilor, 
Navele lungi (naves longae) erau vasele de război romane sau 
vasele de linie (trireme, -quadrireme sau quinquereme — cu trei, 
patru şi cinci rînduri de visle), aşezate pe două caturi. Erau 
înarmate la proră cu un cioc (rostrum). Echipajul unei nave lungi 
cuprindea 300 de vislaşi şi 120 de ostaşi de marină pentru luptele 
din apropiere (aceștia erau classiarii, socii navales). Vasul coman- 
dantului se numea navia praetoria = vasul praetorian. 

Marina romanilor era alcătuită din două categorii de nave: 
navele de război şi navele de transporturi comerciale (navea onera- 
riae — mercatoriae) care navigau în convoi. Vasele de război erau 
de diferite categorii, tonaj şi forme, după scopurile la care erau 
folosite ; cele mai uşoare şi “mai rapide vase erau cele numite 
naves actuariae. 

Adagiu livian : Transfugam venientem ad hostes nihil aliud, quam 
tinum vile atque infame corpus esse, în care Titus Livius releva 
ideea că trădătorii sînt dispreţuiţi chiar de acei în slujba cărora 
lucrează. 

Maximă liviană: Vult sibi quisque credi, et habita fides ipsam 
plerique, obligat fidem în care se subliniază că pentru a sădi 
floarea recunoştinţei în om, trebuie să i se acorde încredere. 

În text este vasa colligere. Vasa erau obiectele de care se foloseau 
ostaşii romani într-o campanie militară. 

Evenimentele desfăşurate în vremea dictaturii lui Fabius Maximus 
au fost descrise de numeroşi istorici antici greci şi romani, dintre 
care menţionăm pe Polybios, op cit., cartea III, cap. C şi 
urm.; Diodor din Sicilia, Biblioteca istorică, cartea XXVI, 
cap. V; Plutarh, op. cit., Fabius Maximus, cap. VII şi urm.; 
Dio Cassius, Istoria romană, cartea LVII, cap. XI, XVI; 
Zonaras, op. cit., cartea VIII, cap. XXVI; Valerius Maxi- 
mus, Factorum ac dictorum memorabilium libri IX, cartea III, 
cap. VIII, cartea IV, cap. 1 şi VII; Frontinus, Stratagemnata, 
cartea I, cap. VIII, şi în lucrarea atribuită lui Aurelius Vic- 
tor, De viris illustribus, cap. XLIII. 

Dintre toţi aceşti istorici, în afară de Titus Livius, Plutarh 
zugrăveşte cu cel mai mare lux de amănunte, mai sugestiv şi mai 
artistic episodul conflictului dintre Minucius Felix, comandantul 
cavaleriei, şi dictatorul Fabius Maximus, precum şi lupta cu 
Hannibal. 

Lacună ; textul a fost completat de Riemann cu cuvintele: centun 
viginte. 

Menix (azi Jerbi), — insulă situată aproape de coasta Africii, în 
golful Syrtei mici. 

Cercina (azi Kerkina sau Cherkara) — insulă situată aproape de 
coasta Africii, la intrarea în golful Syrtei mici. Tot pe coasta 
acestei insule se găsea şi un oraş portuar cu acelaşi nume. 

După cum se ştie, dictatorii (vezi vol. I, cartea I, nota 89) erau 
desemnaţi de consuli şi nu aleși de adunarea poporului, acesta fiind 
primul caz în istoria romană în care adunarea poporului îl alege 
pe dictator. 

Alegerea lui Fabius ca prodictator şi nu dictator de către adunarea 
poporului (non dictus, =sed creatus) marchează diferenţa de prero- 
gative : faptul că magister equitum de astădată n-a fost numit de 
prodictator, ci ales tot de adunarea poporului, cu prerogative egale 
cu ale prodictatorului, relevă și mai pregnant această diferenţă, 
prodictatorul fiind inferior în atribuţii dictatorului. Totuşi Poly- 
bios, op. cit., cartea III, cap. C şi urm. şi Titus Livius îl men- 
ționează pe Fabius întotdeauna cu titlul de dictator. 

Lacună ; textul a fost completat prin cuvîntul terfia de Riemann. 
Lacună în text. Completarea a făcut-o Riemann prin cuvintele: 
creatus esset, fuisse dictator, 

Asupra continuării desfăşurării războiului de către consuli, ca şi 
asupra situaţiei politice a Romei şi a pregătirilor în vederea noii 
campanii, detalii ample se găsesc la Polylbios, op. cit., cartea 
III, cap. CVI şi urm.; Appianos, op. cit., Hannibal, cap. XVI 

şi urm.; Zonaras, op. cit., cartea VIII, cap. XXVI şi cartea IX, 
cap. |. 

Aceşti sclavi care aparținuseră statului (servi publici) avînd diferite 
însărcinări, s-au înţeles între ei să se înroleze în rîndurile oslașilor 
recrutaţi, pentru a-şi dobîndi astfel libertatea, fapt confirmat şi de 
Polybios, op. cit., cartea III, cap. CVII şi de Appianos, 
op. cit., Hannibal, cap. XVII. 

Lacună ; textul a fost întregit de Riemann cu cuvîntul: millia. 

E vorba de Filip al V-lea regele Macedoniei, fiul lui Demetrios 
al II-lea. Filip a urmat la tron după Antigonos Doson, în anul 221 
î.e.n. El a primit pe Demetrios din Pharos la curtea sa, a încheiat 
alianţa cu Hannibal, fără însă să-l sprijine efectiv cu toate forţele. 
Romanii au izbutit prin tratative iscusite diplomatice să anihileze 
sprijinirea efectivă a lui Hannibal de către Filip prin ridicarea 
împotriva acestuia a ligii aetoliene și a altor oraşe greceşti, precum 
şi pe Attalos, regele Pergamului. Romanii au dezlănţuit primul 
război macedonean, care s-a încheiat în anul 205 î.e.n., strămutînd 
astfel războiul pe teritoriul Greciei ; ei au preîntîmpinat ofensiva 
lui Filip al V-lea împotriva Romei, împiedicîndu-l să dea sprijin 
activ militar și politic lui Hannibal. 

Demetrios Pharius (originar din insula Pharos, de lingă coasta Illy- 
riei), a fost unul din comandanții de armată ai reginei Illyriei, 
Teuta. Acesta a predat insula Corcyra romanilor. Nemulțumit cu 
răsplata dată de romani, l-a ridicat pe regele illyrilor Pineus în 
anul 219 î.e.n. împotriva romanilor. Alungat din Pharos, Deme- 
trios şi-a găsit adăpost la Filip al V-lea, de la care l-au cerut 
romanii. 

E vorba de tributul anual impus de romani în anul 228 î.e.n. lui Pin- 
eus, regele Illyriei. Tributum era contribuţia directă extraordinară 
impusă cetăţenilor romani pentru nevoile extraordinare ale statului, 
în particular pentru cheltuielile de război. Fiecare cetățean înscris 
în triburi plătea un impozit proporţional cu averea sa, estimată cu 
prilejul recensămîntului (tributum ex censu). Cota impozitului era 
fixată de senat şi censori la 1, 2, 3 la mie după formula census 
care era edictul publicat de censori la intrarea lor în funcţie şi 
care indica normele care îi călăuzeau la evaluarea averii cetăţeni- 
lor romani. Încasările acestor contribuţii directe, tributa, se făceau 
tot după aşa-zisa formula -care avea scopul de a stabili o unitate 
între operaţiile exercitate la Roma de censori, în colonii sau în pro- 
vincii de către magistraţii locali. Pe vremea războaielor punice, 
statul roman s-a văzut nevoit să ceară şi să perceapă anual aceste 
impozite, tributa annua. 

L. Manlius Vulso, praetor în anul 218 î.e.n., a fost bătut de galli 
la Tannetum (vezi cartea XXI, cap. XXV). Armata sa face joncțiune 
cu a lui Scipio (vezi cartea XXI, cap. XXXIX). Cu prilejul unei 
răscoale a soldaţilor săi, el a făgăduit că va ridica un templu Con- 
cordiei. 

Duumyviri sau dumyviri — vezi vol. I, cartea I, nota 91. 

Senatus consultum era actul oficial redactat conform părerii adop- 
tate în senatul roman și în termenii în care a fost votat. El era 

“intercessio, opoziţia unui magistrat superior. 

Interregnum şi interrex — a se vedea la vol. I, cartea I, nota 66. 
Pentru anul 216 î.e.n. 

Lacună ; Riemann a completat textul latin cu cuvintul: prospere. 
Om nou (homo nocus) era numit cetățeanul roman care provenea 
din pătura îmbogăţită a plebeilor şi ajungea să obţină o magistra- 
tură curulă. 


7 Marcus Livius luptase împreună cu colegul său de consulat Aemi- 


lius Paullus în campania contra illyrilor în anul 218 î.e.n. Amîndoi 
au fost trimiși în judecată pentru împărţirea nedreaptă a prăzilor, 
sau însuşirea lor. M. Livius a fost: condamnat, în schimb L. Aemi- 
lius Paullus a scăpat fără osîndă, însă cu prestigiul scăzut. 
Lacună ; textul l-a întregit Riemann prin cuvîntul: Philus. 
Începînd din anul 227 î.e.n. au fost create două noi posturi de 
praetori pentru a administra teritoriile cucerite şi transiormate în 
provincii romane, de pildă Sicilia şi Gallia. În fiecare an aceste 
provincii primesc fie praetori noi aleşi, fie propraetori care conduc 
acolo gperaţiile militare, comandă armatele sau flotele. 

Lacună ; textul a fost completat de Riemann prin cuvîntul fuisse. 
Aricia — unul din cele mai vechi orașe din Latium, situat la poalele 
munţilor Albani, în vecinătatea unei dumbrăvi sacre a Dianei, lingă 
fîntîna nimfei Egeria şi pădurea eroului Virbius. Era unul din 
locurile uns aizute de către religia romană. 

Lacună ; textul a fost întregit de Riemann prin cuvîntul: sudasse. 
Lacună ; Riemann a întregit textul cu cuvîntul: gelidas. 

Asupra soliei lui Hiero — a se vedea şi Valerius Maximus, 
op. cit., cartea IV, cap. VIII, şi Zonaras, op. cit., cartea VIII, 
cap. XXVI, care relatează la fel lucrurile. 

După Polybios, op. cit., cartea III, cap. LXXV, în urma bătă- 
liei de la Trebia, romanii i-au cerut lui Hiero. sprijin armat. Acesta 
le-a trimis trupe de mercenari cretani şi trupe dotate cu armament 
uşor, Titus Livius, în cartea XXIV, cap. XXX, relatează că 8000 
de ostaşi syracusani au fost trimiși în sprijinul romanilor. 

Trupele de prăştiaşi funditores, sînt folosite pentru prima oară în 
cadrele armatei romane, — vezi Corpus inscript. lat., | suppl., 188. 
Vezi şi cartea XXVII, cap. XXXVIII. 

Aceasta e flota de care s-a vorbit în cartea XXI, cap. LI; flota 
lui Servilius a fost adusă la Ostia, deşi la cap. XXXI Titus Livius 
spune că la Roma. 

Lacună în text. U 

bis Asupra noilor dispoziţii pentru război şi a diferitelor opinii în 
legătură cu planul desfăşurării lui, aşa cum arată Titus Livius în 
cap. XXXVIII—XL — vezi şi Polybios, op. cit., cartea III, cap. 
CVIII şi Frontinus, op. cit., cartea .JV, cap. |. 

Decuria era o subiliviziune a cavaleriei, de obicei o grupă de 10 
călăreţi (equites). Cavaleria fiecărei legiuni se compunea din 10 uni- 
tăți numite turma, fiecare din cîte 30 de oameni; erau în total 
deci 300 de oameni. Decuria era cea mai mică subunitate a cava- 
leriei. Cavaleria era recrutată din rîndurile cetăţenilor cu cel mai 
ridicat cens, care alcătuiau prima clasă censitară. Calul lor era 

întreţinut pe cheltuiala statului. Cavaleria aliată era mai nume- 
roasă : erau de fiecare legiune cîte 2 corpuri ala cu cîte 300 
oameni, împărţiţi în 5 subunități (turma) a cîte 60 oameni. 

Cei recrutaţi lepădau toga, haina cetăţenilor civili (pentru toga 
vezi vol. II, cartea X, nota 31) şi se îmbrăcau în afara zidurilor 
Romei cu armură de război: lorica (platoşa), galea (coiful), ocreae 
(genunchere) etc. Ori de cîte ori comandantul suprem al unei armate 
(consul, dictator sau praetor) pleca la război, dincolo de incinta 
zidurilor era învestit cu imperium, îmbrăcat în ţinută de campanie 
şi cu mantaua de război (paludamentum). 

Titus Livius, după cum se vede în pasajele de aici, este net ostil 
consulului Terentius Varro, datorită concepţiilor şi atitudinii părti- 
nitoare a istoricului faţă de aristocrați şi defavorabile truntaşilor 
plebei şi, îndeobşte, facțiunii democratice. 

Maximă liviană: guae consiliu magis res dent hominibus quam 
homines rebus, ea ante tempus immatura non praecepturum, din 
care se învederează concepţia moralistului Titus Livius față de 
atitudinea corectă în viaţă şi neînfricată în faţa birfeiilor şi cleve- 
tirilor a omului cinstit. A 

Adagiu livian : Temeritate, praeterquam quod stulta sit, infelicem 
etiam ad id locorum fuisse, în care se arată că întreprinzînd o 
acţiune nu trebuie să pornim orbeşte, fără să chibzuim asupra: ei 
în prealabil. 

Maximă liviană: Quem video nequiquam et tirum bonum et 
civem fore, si altera parte claudente republica, malis consiliis idem 
ac bonis juris et potestatis enit, prin care Titus Livius accentuează 
asupra faptului că toţi cetăţenii unui stat trebuie să-şi facă datoria 
cu prisosinţă față de patrie, avînd aceeași răspundere faţă de ea. 
Maximă a lui Titus Livius: Extemplo res verba sequitur — faptele 
să urmeze şi să corespundă cuvintelor. 

Adagiu livian : Nec eventus modo hoc docet (stultorum iste magis- 
ter est), în care este reliefată ideea că orice acţiune se apreciază 
după rezultatul ei. 

Maximă liviană : Eadem ratio quae fuit futuraque, donec res eadem 


" manebunt, immutabilis est, prin care se relevă ideea că legile 


138 


139 
140 


141 


logicii rămîn neschimbate cît timp condiţiile sînt aceleași. 

În acest pasaj Titus Livius arată că într-un război just de apărare 
a patriei, cotropitorii vor fi înfrînţi, iar cei ce luptă pentru liber- 
tate şi independenţă vor învinge. 

Lacună ; textul a fost întregit de Riemann cu cuvîntul: sedet. 
Aici sînt două adagii liviene: Veritatem laborare nimis saepe aiunt 
exstinqui numquam : gloriam qui spreverit, veram habebit, prin 
care se subliniază ideea că adevărul triumfă întotdeauna, iar cei 
care vînează gloria deşartă nu vor izbîndi. 

Maxime liviene : Sine timidum, pro cauto, tardum, pro considerato, 
imbellem pro perito vocent: malo te sapiens hostis metuat quam 
stulti cives laudent ; în care se arată care e atitudinea justă și în- 
ţeleaptă care trebuie adoptată de orice om prevăzător, chibzuit şi 
iscusit în a rezolva bine totul în viaţă, fără să-i pese dacă gura 


a 


lumii îi atribuie în locul acestor frumoase însușiri laşitatea, şovă- 

iala şi lipsa de bărbăţie, întrucît e preferabil să se teamă de tine 
vrăjmaşii, decît să te laude prosteşte concetăţenii. 

Maxime liviene: Nec ego ut nihil agatur suadeo, sed ut agentem 
te ratio ducat, non fortuna ; tuae potestatis semper tu tuaque om- 
nia sint; armatus intentusque sis, — neque occasioni tude desis 
neque suam occasionem hosti des. Omnia non properanti clara 
certaquae erunt festinatio improvida est et caeca. Prin aceste 
maxime autorul afirmă atitudinea de totdeauna pe care trebuie s-o 
aibe omul, cetăţeanul, patriotul, comandantul faţă de viaţă, faţă 
de semeni, faţă de dușmanii patriei. 

Întregul discurs al lui Fabius Maximus, o capodoperă a creaţiei 
literare titliviene, aduce laude lui L. Aamilius Paullus reprezentant 
al facțiunii aristocratice, făcînd totodată şi o acerbă critică şi un 
aspru rechizitoriu lui C. Terentius Varro; în acelaşi timp, este o 
apologie a lui Fabius Maximus, reprezentant de seamă al aristo- 
craţiei romane, căutînd să-i pună în lumină înţelepciunea, tactul, 
cumpătarea şi bunul simţ de care ar fi dat dovadă în timpul aces- 
tor evenimente. 

Adagiu livian : que diceret vera quam facilia factu esse | rliefînd, 
ideea că uneori e mai uşor să rosteşti un adevăr, dar e mai greu 
să-l traduci în fapte! 

Aici Paullus Aemilius face aluzie la procesul său şi al colegului 
său M. Livius în faţa adunării poporului, cînd au fost acuzaţi pen- 
tru dezastrul suferit în campania contra illyrilor din anul 219 î.e.n., 
cu care prilej M. Livius a fost condamnat. 

Această înfrîngere a consulului Claudius Pulcher în bătălia navală 
de la Drepanum cu carthaginezii, aproximativ în anul 250 î.e.n. 
(a avut loc în timpul primului război punic), este menţionată în 
epitoma cărţii XIX. 

n acest pasaj, Tilus Livius se referă la consulul Claudius 
Pulcher care a pierdut această bătălie navală, fiindcă, după tradiţia 
transmisă de analişti, plecase la război în disprețul opreliştii reli- 
giei, auspiciile fiindu-i defavorabile ; ba mai mult, fiindcă puii 
sacri nu au vrut să mănînce, el i-a înecat cu colivie cu tot. 
Pentru bătălia de la Cannae, descrisă de Titus Livius în capitolele 
XL—L, vezi şi Polybios, op. cit., cartea III, cap. CVII şi urm.; 
Appianos, op. cit., Hannibal, cap. XVII şi urm, Plutarh, 
op. cit., Fabius, cap. XV; Dio Cassius, op. cit., cartea LVII, 
cap. XXIV; Zonaras, op. cit., cartea IX, cap. |; Valerius 
Maximus, op. cit., cartea VII, cap. IV. 

Vîntul Volturnus (Volturnus ventus) este vintul secetos numit azi 
Sirocco, care bate din direcţia sud-sud-vest. Avînd la îndemînă 
această indicație, rezultă că romanii se găseau în nord-vestul cîm- 
pului de luptă de la Cannae. 

Aufidius sau Aufidus (azi Ofanto) — un rîu în Apulia, avîndu-și 
izvorul în munţii Apenini ; în ţinutul hirpin se împarte în două 
braţe şi se varsă în Marea Adriatică. 

Lacună ; textul a fost întregit cu cuvîntul Paullo, de Riemann. 

În text: usus capio — după legea celor XII table, însemna stăpi- 
nirea unui pămînt care a fost în folosinţa cuiva vreme de doi ani 
de-a rîndul. În textul de faţă, Titus Livius pune în gura lui Varro 

acest cuvint, ca să incite spiritele împotriva lui L. Aemilius Paul- 
lus care, prin tactica sa, ferindu-se să dea lupta cu Hannibal, în- 
găduie punilor, printr-un fel de usus capio, să-şi „menţină“ drep- 
turile de stăpînire asupra Italiei. i 

După cum spune Polybios, op. cit., cartea III, cap. CXVII, 
centrul frontului roman era comandat şi de Atilius. 

Adică la aripa dreaptă a frontului roman. 

Adică la centru. 

Hasdrubal trece acum din aripa stingă a frontului punic, care în- 
vinsese în luptă pe romani, la aripa dreaptă și ia comanda acestui 
front, y 
Se aminteşte că aceşti călăreţi hispani şi galli se aflau la aripa 
stîngă, iar pedestrimea africană se afla în centrul frontului. 

Se reaminteşte că Aemilius Paullus comanda flancul drept al fron- 
tului roman. După ce a fost dat peste cap acest flanc, consulul 
trece la centrul frontului. 

Venusia (azi Venosa) — oraş așezat în apropiere de riul Aufidus, 
la graniţa dintre Lucania şi Apulia ; este locul de naștere al ma- 
relui poet latin Horatius. 

Cn. Servillius Geminus fusese consul în anul precedent, iar în 
bătălia de la Cannae a fost comandantul trupelor din centrul fron- 
tului roman (vezi şi Polybios, op. cit., cartea III, cap. CVII). 
Marcus Minucius Rufus fusese consul în anul 221 î.e.n., iar cînd 
Q. Fabius Maximus fusese dictator, el era comandantul cavaleriei. 
Lacună ; textul a fost întregit de Riemann cu cuvintul : 'cannensis, 
După cum se ştie din vol. I, cartea V, XXXVIII—XL şi nota 103, 
romanii au suferit la Allia un cumplit dezastru, fiind întrînţi de 
galli în anul 390 (sau 387) î.e.n. 

Despre episodul predării celor două castre romane, despre starea 
de spirit la Roma din pricina dezastrului de la Cannae, precum şi 
despre evenimentele care au urmat dezastrului, relatate de Titus 
Livius la cap. XL—L, a se vedea şi Polybios, op. cit, cartea 
VI, cap. LVIII; Plutarh, op. cit., Fabius, cap. XVI; Apia- 
nos, op. cit., Hannibal XXVI; Dio Cassius, op. cit., cartea 
LVII, cap. XXIX, 

În text: cuneus ; acesta este dispozitivul triunghiular al trupelor ro- 
mane în plin marş, al cărui cap sau front era mai îngust decit 
coada. Acestui dispozitiv i se mai spunea caput porcinum. 
Lacună ; Riemann a întregit textul latin cu cuvîntul: Di. 

Monedele quadrigate (nummi quadrigati) erau denari de argint, 
avînd pe avers chipul lui Jupiter, iar pe revers un car tras de 4 
cai (quadriga). 

Phalerele (phalerae) erau omamente ataşate de giîtul cailor, care 
atîrnau pe crupe, fiind făcute din metale strălucitoare (în argint, 
de obicei). 

După istoricul grec Polybios, op. cit., cartea III, cap. CXVII, 
pierderile lui Hannibal însumau 4000 de galli, 1500 hispani şi 
200 de călăreţi, în total deci 5 100 oameni. 

Bătălia de la Cannae pe rîul Aufidius a avut loc în vara anului 
216 î.en. ; forţele romane erau numericeşte superioare celor car- 

ihagineze, însă Hannibal era mai puternic în cavalerie. Romanii 
aveau doi comandanţi care nu se înțelegeau asupra stabilirii unui 
plan operaliv strategic şi tactic. În schimb, punii aveau unitate de 
comandament în persoana lui Hannibal. Hannibal își rînduise fron- 
tul în formaţie de semilună, avînd la aripi elita trupelor carthagi- 
neze şi cavaleria numidă, iar în centrul frontului pe galli şi pe 
hispani. De la început cavaleria romană a fost dată peste cap. 
Cînd frontul gallic a fost împins mult înapoi de pedestrimea ro- 
mană, atunci au început atacul flancurile carthagineze, care împre- 
ună cu cavaleria nurâidă şi punică au făcut o manevră de învăluire, 
reuşind să încercuiască toată armata romană. Au fost nimiciţi 
50 000 de ostaşi romani, nerămînind în viaţă decit vreo 14000. 
Numeroşi tribuni militari şi senatori şi însuşi consulul L. Aemilius 
Paullus au căzut pe cîmpul de bătălie. Vreo 7000 de romani au 
căzut prizonieri. Consecința dezastrului de la Cannae a fost înce- 
perea unei ofensive diplomatice din partea lui Hannibal, care a 
olerit pace romanilor. Senatul roman a refuzat propunerea sa. 
Atunci Hannibal a izbutit să atragă de partea sa numeroase cetăţi 
şi populaţii din centrul, nordul şi sudul Italiei, rupîndu-le din 
confederaţia romană. Semnalul l-a dat oraşul Capua. Ulterior, în 
anul 209 î.e.n., 12 colonii latine au refuzat să mai dea contingente 
de trupe romanilor. După victoria de la Cannae, Hannibal urmă- 
reşte încheierea unei alianţe cu Filip al V-lea regele Macedoniei, 
aul a putea contracara orice acţiune militară sau politică a 
omei. 
Aici sînt menţionaţi numai tribunii militari din primele 4 legiuni 
şi iei aleşi de adunarea poporului, şi nu ceilalți desemnaţi de con- 
suli. 
Lacună ; textul latin a fost completat de Riemann prin cuvintele : 
adulescentem et ad. 
Adică la regii din acea vreme, de exemplu: Antiochus al III-lea 
regele Syriei, Filip al V-lea regele Macedoniei, Attalus 1 regele 
Pergamului, Ptolemaeus al IV-lea ai Egiptului, Hiero al II-lea al 
Syracusei. 
Referitor la bătălia de la insulele Aegates din anul 241 î.e.n., vezi 
nota 43 la cartea XXI. 
Aici Titus Livius se referă la bătălia de la Zama din anul 202 
î.e.n. pe care o descrie în cartea XXX, cu care se încheie decada 
a IV-a şi totodată expunerea desfăşurării celui de-al II-lea război 
punic. 
În latineşte pedibus ire in sententiam — este o locuţiune care în- 
seamnă a împărtăşi o părere enunțată în senat; la şedinţele sena- 
tului membrii lui îşi făceau cunoscute părerile lor în trei feluri: 
1) sententiam dicere, 2) verbo assentiri, 3) pedibus in sententiam 
alienam ire. Acest ultim mijloc servea la scurtarea deliberărilor. 
Senatorii care renunțau la cuvînt se grupau în jurul celuia care 
îşi dăduse părerea în numele lor. După mărimea acestor grupuri 
se aprecia proporţia voturilor pentru fiecare decizie. Aceştia erau 
senatorii denumiți pedarii care erau deosebiți de cei gquibus in 
senatus sententiam dicere licebat care făceau parte de drept din 
rîndurile senatului, foştii magistrați curuli. 


176 Sărbătorile anuale ale zeiţei Ceres se prăznuiau la 19 aprilie. 

177 Lacună ; Riemann a completat textul latin cu cuvintele : recitatis, 
censuerunt praetorem. 

178 Pontifices minores ersu slujitorii sau ajutoarele pontificilor, fiind 
secretarii lor (scriba pontificis), ei fiind cei care consemnau în- 
drumările Cărţilor ursitei sau sibylline (Decreta sive. Acta ponti- 
ficum), fie decretele pontificilor (Annales pontificum). Aceşti 
scribae asistau la consfătuirile pontificilor şi la ospeţele comune 
în zilele de sărbătoare. Participau la ceremoniile cultului religios. 

179 Şi în vremea ultimului război cu gallii, cu 10 ani mai înainte, au 
fost îngropate de vii cîte o pereche de galli şi de greci. 

180 Aceştia erau volones, sclavii care au consimţit să se înroleze în 
armata romană după dezastrul de la Cannae şi cărora li s-a adresat 
cu formula vellentnea militare. 

181 Pentru Pyrrhus, regele Epirului, vezi nota 14 de la Epitome. 

182 T. Manlius Torquatus fusese consul în anul 235 î.e.n. şi censor 
în anul 931 î.e.n., apoi din nou consul; el îi învinge din nou 
pe sarzi, comandaţi de Hamsicora, uniţi cu carthaginezii comandaţi 
de Hasdrubal (vezi vol. III. cartea XXIII, cap. XV). În calitate 
de dictator celebrează Magni Ludi; moare în funcţia de pontifex 
maximus. 

183 Publius Sempronius Tuditanus este tribunul militar care a luat 
conducerea unui detașament roman din rîndurile celor încercuiți 
la Cannae şi care a izbutit să spargă încercuirea cu ostașii romani 
din tabăra cea mică şi astfel să se salveze din prizonierat (vezi la 
această carte cap. Li. 

184 Lacună ; textul a fost completat de Riemann cu cuvintul: millia. 

185 Tribunul Publius Decius Mus a salvat, prin curajul său, armata 
romană încercuită de samniţi (vezi primul război samnit, în vol. II, 
cartea VII, cap. XXXIV—XXXVI). Ulterior, pe cînd era consul 
împreună cu M. Torquatus, se jertfeşte în bătălia de la muntele 
Vezuviu în războiul cu latinii în anul 340 î.e.n. 

186 Tribunul militar Marcus Calpurnius Flamma a căzut împreună cu 
300 de ostași romani în lupta cu carthaginezii de la Camarina în 
Sicilia. Datorită sacrificiului său, a fost salvată armata romană a 
consulului Aulus Atilius Calatinus în anul 258 î.e.n. (vezi epitoma 
cărții XVI). 

187 În discursul lui: T. Manlius 'Torquatus, creaţie tit-liviană, vorbește 
de fapt moralistul şi patriotul roman. E un aspru rechizitoriu 
împotriva dezertorilor de la datorie. Tonul grav, sentenţios al 
stilului acestui discurs, paralelismul dintre grupul celor viteji, care 
au spart încercuirea, adevăraţi ostaşi, şi al celor laşi şi desperaţi, 
care nu au vrut să întreprindă nici o mişcare, relevarea prin anti- 
teză a calităţilor celor dintii şi stigmatizarea prin vehemente apos- 
trofe a celor laşi, ca şi sentinţa conoludentă că aceştia nu merită 
să fie răscumpăraţi, ci să-şi tîrască zilele în prizonierat, învederează 
concepţiile unui arzător și puternic patriotism pentru' apărarea 
patriei prin eroism neînfricat. 

188 Lacună ; textul latin a fost completat de Riemann cu cuvintele: 
est quod fides sociorum. - 

189 E vorba de consulul C. Terentius Varro care izbutise să scape 
de la Cannae, supraviețuind dezastrului. 

CARTEA XXIII 


Lacună ; textul a fost. întregit de Riemann cu cuvintele inter... 
castraque bina. Este vorba de cele două castre romane, unul mai 
mare, celălalt mai mic, în care s-au refugiat resturile legiunilor 
romane înfrînte la Cannae, despre care s-a scris în vol. III, cartea 
XXII, cap. L—LI şi nota 163. 

Compsa — localitate în ţinutul hirpinilor, aşezată în munţii sam- 
niţilor, nu departe de izvoarele rîului Aufidus. 

Asupra desprinderii unui mare număr de cetăţi italice din confe- 
deraţia romană în frunte cu Capua şi trecerea lor de partea lui 
Hannibal, vezi vol. III, cartea XXII, cap. LXI şi nota 169. 

În schimb oraşele Cumae, Neapolis, Nola şi altele au păstrat 
alianţa cu Roma, înfruntînd pe Hannibal cu străşnicie, cu prilejul 
asedierii lor. 

Hannibal avea neapărat nevoie de un port la mare, pentru a-şi 
asigura comunicaţia cu Carthagina în vederea debarcării transpor- 
turilor de trupe și a aprovizionării cu armament pe calea maritimă. 
Titus Livius mai vorbeşte despre această stare de lucruri din Capua 
în vol. II. cartea VII, cap. XXXVII—XLI. 

În acest pasaj se vede aversiunea lui Titus Livius, ca patrician, 
faţă de plebei, răstălmăcind defavorabil, de pe poziţia sa de 
clasă, năzuinţele păturii oprimate a plebei romane sau italice de 
a fi liberă şi de a dispune de propria-i soartă. 

Lacună în text. Completarea dominabatur aparţine lui Riemann. 
Din cauză că plebeii din Capua urau Roma, în pasajul de faţă 
Titus Livius îi descrie în culori sumbre. 

Titus Livius arată aici unele cauze care ar fi determinat Capua la 
ruptură, dar nu menţionează şi inegalitatea de tratament la care 
această cetate era supusă de Roma şi nici exploatarea nemiloasă de 
către aceasta a cetăților confederate, prin dările impuse, prin 
cererea fără întrerupere de contingente de ostaşi şi prin teroarea 
fiscală exercitată prin arendaşi (publicani), cu prilejul perceperii 
dărilor, neluîndu-se nici un fel de măsuri pentru stăvilirea rapa- 
cităţii organelor de conducere, politice și administrative romane. 


-E semnificativ în această privinţă discursul lui Calavius, discurs 


prin care se învederează, pe de o parte, corupţia şi dezmăţul 
care domnea în sînul întregului senat campan, expresia puterii 
taberei aristocratice dominante, iar pe de alta, incapacitatea ple- 
beilor de a discerne cine e duşmanul intereselor. lor. 

Saticula — aşezare samnită, situată la hotarele Campaniei cu Sam- 
nium ; a fost asediată în timpul celui de-al doilea război cu sâm- 
niții de dictatorii romani L. Aemilius şi Quintus Fabius, în anii 
315 şi 314 î.e.n. Acolo au întemeiat romanii o colonie în anul 
313 î.e.n. (vezi şi vol. II, cartea IX, cap. XXI şi. XXII). 

În acest discurs Titus Livius lasă să se întrevadă unul din obiec- 
tivele politice ale principatului lui Octavianus Augustus, anume 
că în mentalitatea tuturor locuitorilor cetăților italice s-ar fi 
petrecut o prefacere: că toţi locuitorii Italiei devenind romani, 
toate cetăţile Italiei conştiente de pericolul extern îşi vor apăra 


„patria comună“ împotriva cotropitorilor carthaginezi. Titus Livius 

anticipează asupra acestei prefaceri, dar e incontestabil faptul că 
numeroase cetăţi din nordul, centrul şi sudul Italiei, din tendinţa 
de a scăpa de hegemonia Romei, s-au rupt din confederaţia 
romană, încheind alianţe cu Hannibal. De aceea, în discursul de 
faţă, Varro întrebuinţează în faţa împuterniciţilor acestei cetăţi 
toate metodele de persuasiune, de la linguşire pînă la intimidare. 
Acest pasaj reliefează politica de duplicitate pe care o duceau 
cetăţile italice prin pendulare între Roma şi Carthagina. deoarece 
nu puteau prevedea cine va fi învingător dintre cele două tabere 
beligerante. , 

Analiştii romani care au scris despre războiul al doilea punic, şi 
care au trăit în acea perioadă, au fost: Fabius Pictor, Cincius 
Alimentus, Valerius Antias, Silanus, Caelius Antipater, Claudius 
Quadrigarius etc., ale căror lucrări, sau fragmente ale acestora, 
Titus Livius le-a cunoscut şi consultat, fără însă să menţioneze 
precis la care analist sau: lucrare se .referă. 

Iată în ce condiţii voiau campanii să fie aliaţi cu romanii: drep- 
turi politice şi civice egale, participare efectivă la conducerea 
treburilor statului, unul din consuli şi jumătate din numărul sena- 
torilor să fie aleşi dintre campani. 

Asupra acestei probleme a se vedea vol. II, cartea VIII, cap. IV—V. 
Acest tratat dintre Capua şi Hannibal s-a încheiat în anul 216 
î.e.n., tratat prin care Capua urmărea să devină ea hegemonul în 
Peninsula Italică în locul Romei. 

Thermele (balnea) (de la grec. Cepui. băi de apă, Gepusc, 7), &v 
= cald) erau băile publice, edificii publice construite după un 
anumit plan arhitectonic aproape uniform, nediferind între ele 
decît prin lux şi dimensiuni. Părţile componente ale termelor ro- 
mane erau : frigidarium (sala cu bazinul de apă rece), tepidarium 
(sala de abur), calidarium (sala cu apă caldă), laconicum, aceasta 
fiind o parte din baie în formă de semicerc, împrumutată de la 
spartani (de aici şi numele) şi exedrae (săli de declamaţii). Ther- 
mele mai erau prevăzute, în special în epoca imperiului, și cu 
săli mari pavate cu mozaicuri, împodobite cu statui, bibliotecă, 
&ymnasium (sala de exerciţii de gimnastică), apoi stadioane pentru 
alergări, grădini etc. | 
Cruzimea cu care campanii i-au suprimat pe aceşti comandanţi 
de trupe aliate și pe cetăţenii romani denotă ura nutrită de atîta 
vreme de campani împotriva dominaţiei asupritoare a Romei. 
Aici Titus Livius se referă la debarcarea în Italia a lui Pyrrhus, 
regele Epirului, în anul 280 îe.n., la apelul Tarentului de a-l 
sprijini împotriva romanilor. Pyrrhus a ocupat cu armata sa, alcă- 
tuită “din 22000 de pedestraşi, 3000 de călăreţi şi 12 elefanţi, 
tot sudul Italiei inclusiv Tarentum. Deşi aliați cu această cetate, 
epiroţii s-au purtat ca nişte stăpînitori, săvirşind tot felul de 
jafuri şi samavolnicii împotriva localnicilor, ceea ce a dus la conflict 
între Tarentum şi Pyrrhus. 

Ninnii Celeres era o familie de plebei bogaţi şi cu vază din Capua, 


21 Lacună ; textul latin a fost completat de Riemann cu cuvîntul: 


nequeunt. 

Episodul lui Pacuvius Calavius constituie o valoroasă creaţie artis- 
tică, de naraţiune dramatică, în opera tit-liviană, în care se îmbină 
armonios talentul de povestitor neîntrecut cu patetismul și dina- 
mismul scenelor. 

În text este templum. În pasajul de faţă însă nu e vorba de un 
templu propriu-zis, ci de o estradă pe care luau loc în mod 
obişnuit magistraţii din Capua. Era un loc consacrat, ca și tribuna 
rostrata de la Roma, unde se rosteau discursurile în faţa adunării 
poporului (vezi Aulus Gellius  Noctes atticae, cartea XIV, 
cap. VII). 

Cyrenae — oraș grec pe coasta Africii, multă vreme independent, 
însă ajuns în stăpînirea Egiptului pe vremea lui Ptolemaeus al 
III-lea (246—992 î.e.n.) zis şi Evergetis. 

E vorba de Ptolemaeus al IV-lea Philopator, regele Egiptului, suc- 
cesorul lui Ptolemaeus al III-lea Evergetis. care avea un tratat 
de alianță încheiat cu romanii. A domnit de la anul 922 îe.n. 
pînă la anul 205 î.e.n. A respins invazia armatei lui Antiochus 
al III-lea cel Mare, regele Syriei, bătîndu-l în anul 218 î.e.n. 
la Raphia. Ptolemaeus al IV-lea era un rege crud şi un tiran foarte 
urit de supuşii săi. După suprimarea lui Cleomenes al III-lea, 
regele Spartei, i-a răstignit cadavrul pe cruce şi i-a ucis întreaga 
familie. 

După oum s-a arătat de Titus Liyius în vol. IIL, oartea XXII, 
cap. XVII, analistul roman Fabius Pictor a fost împuternicit de 
senatul roman să plece în fruntea unei delegaţii de senatori romani 
ca să consulte oracolul de la Delphi în legătură cu războiul cu 
Hannibal (vezi vol. III, cartea XXII, nota 24). 

Sat oracolul de la Delphi, vezi vol. I, cartea I, notele 161 și 
Apollo Pythius — divinitate greacă al cărei cult s-a introdus şi 
la Roma prin contactul cu cetăţile greceşti din Grecia Magna, era 
socotit fiul lui Jupiter şi al Latonei. La Roma era considerat cu 
precădere un zeu al oracolelor şi sănătăţii norodului. Romanii 
credeau că el a inspirat pe Sibylla din Cumae în alcătuirea Căr- 
ţilor sibylline. Cu prilejul organizării de lectisternia, Apollo își 
avea altarul său propriu. Ca şi Phoebus al grecilor, Apollo al 
romanilor a devenit o divinitate proteguitoare a păstoritului. 
Lacună ; Riemann a întregit textul latin cu cuvîntul: Luca- 
norumque. 

Lacună ; textul a fost completat de Riemann cu cuvintele: castra 
bina expugnasse, 

Bruttii-orum, populaţie şi Bruttium. ținutul. Bruttiii erau o ramură 
a lucanilor de obiîrşie oscă sau sabellică. Locniau în partea de 
miazăzi a Lucaniei, în sudul Peninsulei Italice pînă la ţărmul 
dinspre Sicilia. Oraşul lor cel mai de seamă era Consentia (azi 
Consenza). Numele lor pare să însemneze „răsculați“. S-au ocupat 
şi cu pirateria şi jafurile, pustiind şi prădind oraşele greceşti din 
Grecia Magna. 

Cu prilejul desprinderii Capuei, menţionate în cap. VII şi urm., 
s-au deslipit din confederaţia romană şi o parte dintre cetăţile 
din Samnium şi din Apulia trecînd de partea carthaginezilor. 


33 Este vorba de analiștii menţionaţi mai înainte la nota 13. 

În text modius, era măsura romană de greutate pentru anumite 
alimente uscate (grîu, sare, fasole etc.) avînd capacitatea de 8,75 
litri, fiind cît 1/2 dintr-o medimnă attică. | 

Referitor la ordo equester, se menţionează că a avut loc o trans- 
formare radicală în sînul lui. Pînă la Caius Graochus era o clasă 
censitară și asigura o parte din armată, formînd cavaleria. Cava- 
lerii aveau dreptul să poarte inele de aur. La fiecare 5 ani, cen- 
sorul făcea controlul cavalerilor care alcătuiau cele 18 centurii, 
scriind numele lor în registrul (album) cetăţenilor recenzați din 
toate clasele. Calul folosit de eguites se chema eguus publicus, 
fiindu-le pus la dispoziţie de stat, care le plătea o sumă anuală 
pentru întreţinerea lui. Censorul era în măsură să-i ridice acest 
privilegiu oricărui membru al ordinului equestru, în cazul comi- 
terii unui act degradant. Această măsură era una din formele 
degradării civice, un eques devenind aerarius. După reforma lui 
C. Gracchus, ordo equester ajunge un ordin distinct, intermediar, 
între adunarea poporului şi ordinul senatorial. 

Ciocnirile dintre cele două facţiuni carthagineze aveau o bază 
politică distinctă : facțiunea barcină condusă de Hannibal, avind 
printre fruntașii ei pe Himilco şi Hamilcar, era pentru continua- 
rea războiului cu romanii şi se bucura de popularitate în rîndurile 
păturilor de jos, pe cînd cealaltă facțiune aristocratică şi oli- 
garhică, în fruntea căreia era Hanno, opina pentru tratative de 
pace cu romanii. 

Deşi e vorba de sfatul sau consiliul carthaginez, Titus Livius 
întrebuinţează aceeaşi formulă ca la romani: patres conscripti. 
Pentru această formulă patres conscripti în loc de patres et con- 
scripti vezi vol. I, cartea II, nota 5. 

Lacună ; Riemann a completat textul cu cuvîntul: nillia. 
Lacună : textul latin a fost întregit cu cuvîntul: 7ille. 


40 Talantul de argint (talentum, în greceşte Tihaârod) era uni- 


4l 


45 


tate de măsură a greutăţii, dar totodată și unitate monetară în 
Grecia antică. ca libra și asul la romani. Talantul se diviza în 69 
mine, mina în 100 de drahme, iar drahma în 6 oboli. Erau mai 
multe feluri de talanţi: attici, euboeici, eginetici. 

Reflecţie liviană: Ut în secundis rebus, segniter otioseque gesta, 
prin care se reliefează că după izbîndă unii oameni se culcă pe 
laurii victoriei, devenind apoi nepăsători. 

Maximă liviană : Honesta utilibus cedunt, din care se vede că în 
cazurile extreme, de pildă, într-un război just ca acesta, Roma 
recurge la orice fel de mijloace, chiar la cele ce par necinstite, 
pentru a-l nimici pe adversarul agresor. 

Aici se referă la triumful lui C. Flaminius asupra gallilor insubri, 
sărbătorit în anul 223 î.e.n. 

Nola — unul din cele mai vechi orașe din Campania, situat la 
sud-vest de Capua, întemeiat de ausoni; a fost ocupat ulterior de 
etrusci, apoi a devenit o colonie a grecilor din Chalcis. 

După cum se vede în acest pasaj, şi plebea nolană era, ca în- 
deobște în majoritatea cetăților italice, adversară Romei, privind 
în schimb cu ochi buni pe Hannibal, pentru că nădăjduia în 
schimbarea situaţiei ei politice în -urma înfrîngerii Romei, prin 

înlăturarea regimurilor aristocratice care pactizau cu romanii, fapt 

care avea să aducă tabăra democratică la cîrmă; apoi această 

plebe nădăjduia ca o dată cu schimbarea regimului politic să fie 
abolite datoriile pe care le avea contractate la cămătari. 

46 Înaintea colui de-al doilea război punic, la Roma erau aleşi patru 

praetori ; cu începere din anul 227 î.e.n., doi praetori rămîneau 

la Roma, iar ceilalţi doi administrau provinciile Sicilia şi Sardinia 
sau o altă provincie. Începînd din anul 197 îe.n., se alegeau în 
fiecare an cîte şase praetori. 

Imediat după numirea lor, praetorul urban şi cel peregrin 
aduceau la cunoştinţă printr-un edict în mod public jurisprudența 
pe care o vor urma cu prilejul judecăților. Apoi praetorul urban 
se ocupa de organizarea jocurilor apollinare, de ludi romani date 
în circ, de ludi magni. 

Titus Livius îi denumeşte praetori şi pe magistraţii de la con- 
ducerea cetăților italice şi chiar a celor greceşti (unde erau de 
fapt arhonţi şi hiparhi) sau a altor populaţii străine. 

47 Pentru Trebia — vezi vol. III, cartea XXI, nota 163. 

48 Nuceria (azi Nocera) — oraş în Campania, pe rîul Sarnus, la 
sud-est de Nola. i 

49 Questorii aveau iniţial atribuţii judecătoreşti (quaestores parricidii). 
Prin lex Valeria atribuţiile judecătoreşti ale quaestorilor au fost 
date pe seama adunării” poporului. După Varro, quaestorii primiră 
însărcinări financiare. Pînă în anul 421 î.e.n. erau doi quaestori, 
iar după acest an patru. Doi quaestori se ocupau cu tezaurul 
public (questores urbani sau — aderarii), iar ceilalţi doi îi însoțeau 
pe comandanții de armate (consuli). Din anul 267 î.e.n. numărul 
quaestorilor s-a ridicat la 8; Sylla le-a sporit numărul pînă la 20, 
iar Caesar la 40. Quaestores aerarii urbani îşi aveau sediul la 
aerarium, visteria sau tezaurul statului din templul lui Saturnus. 
Ei aveau grija depunerii impozitelor de orice natură (tributum, 
stipendium, vectigal) în visteria statului şi tot ei plăteau alocaţiile 
pentru solii (legationes), sumele de bani pentru aşezămintele şi 
lucrările de folos obştesc şi păstrau în gerarium drapelele legiu- 
nilor. În provincii, administrau finanţele magistratului care condu- 
cea provincia. Quaestorii erau însoţiţi de nişte slujbaşi inferiori 
numiți apparitores. Și funcţia lor anuală putea fi prelungilă ca și 
a propraetorilor ori a proconsulilor. 

50 În latinește sarcinae-arum — erau bagajele. și alimentele pe care 
ostașii romani le purtau în campaniile militare, cuprinzînd o can- 
titate de griu pentru 6 luni (frumentum), prăjini pentru parapetele 
castrului, veşmin'e, coşuri, ferăstraie, topoare, ustensile de bu- 
cătărie. Aceste bagaje făcute pachet erau purtate pe umăr agățate 
de un băț. Cînd era despovărat de bagaj, ostașul era expeditus. 
Înainte de luptă, sarcinae erau aşezate într-un singur loc (conferre 
sarcinas), însărcinîndu-se cu paza lor o gardă (praesidium). Uneori 
sarcinae erau folosite la improvizarea parapetelor. 

51 În latineşte calones ; erau slujitori, un fel de ordonanţe care îngri- 
jeau de caii călărețţilor ; ei cărau apa. .făcînd şi toate treburile . 
necesare întreţinerii trupelor romane. Procurau furajele și aprovi- 
zionarea, iar uneori luau parte la expedițiile de prădare a terito- 


< 


https://biblioteca-digitala.ro 


734 


52 


53 


54 
55 
56 
57 


58 


59 


60 


61 
62 


63 


64 
65 
66 


PAUL H. POPESCU 


riilor inamice şi uneuri şi la recunoașteri. Constituiau un fel de 
tren regimentar al trupelor ; făceau de gardă. Nu erau încadraţi 
în dispozitivul de luptă. Calones derivă de la cuvintul grec 
Kawvovoc, bastonul purtat de aceştia în loc de armă. 

Legaţii erau numiţi de senat. Ei comandau trupele în absenţa co- 
mandanţilor supremi. Abia în timpul lui Augustus, legatus ajunge 
să aibă comanda unei legiuni. 

Aici Titus Livius face aluzie îndeosebi la exagerările analistului 
roman Valerius Antias, deşi uneori se foloseşte de relatările date 
în lucrarea acestuia Annales. 

Lacună ; textul latin a fost întregit de Riemann cu cuvintul: mi/lia. 
Acerrae (ori Acerra) — oraş în Campania, la sud de Capua şi în 
vecinătatea Neapolului, situat pe rîul Clanius, fiind mereu inundat 
de acesta. 

Lacună ; textul latin a fost întregit de Riemann cu cuvîntul: 
venire. 

Perusia — un foarte vechi oraş etrusc situat în partea răsăriteană 
a Etruriei, între lacul Trasimenus şi Tibru. Oraşul fusese înte- 
meiat de umbri. 

Gaetuli — populaţie africană, care locuia în oazele pustiului 
Sahara, la sud de ţara maurilor (Mauretania) şi care ocupa litoralul 
nord-vestic al Africii. 

Coroana murală — distincţia de care vorbeşte aici Titus Livius 
referitor la decorarea punilor de către Hannibal trebuie înţeleasă 
rin analogie cu cea romană. 

n latineşte cuniculi — erau galerii săpate de asediatori pînă sub 
zidurile cetăţii împresurate. 

Adică în iarna anului 216 şi 215 î.e.n. 

În acest capitol cuvintele puse în paranteze drepte sînt comple- 
tări făcute de ediţia Tauchnitz a operei tit-liviene. 

Reflecţie liciană: Somnus enim et vinum în dies blandius, ita 
enervaverunt corpora animosque ut magis deinde praeteritae vic- 
toriae eos quam praesentes tutarentur vires, prin care Titus Livius 
arată că hedonismul excesiv duce ființa omenească la pierzare. 

La Casilinum se afla castrul roman. 

Este vorba de două versiuni date de analişti. 

Scribul (scriba) făcea parte din slujbaşii inferiori care în genere 
se mai chemau și apparitores. Aceşti scribi alcătuiau un colegiu 
aparte. Ei puteau fi scribae questorii, aedilicii, tribunicii, după 
cum erau subordonați unui quaestor, edil sau unui tribun. Quaestor 
urbanus avea trei decurii de scribi. Primii şase scribi aveau un 
grad mai mare, ceilalţi fiind în subordinea şi sub controlul 
acestora. Scribae aedilicii ca şi scribae tribunicii alcătuiau cîte o 
decurie.  Scribii erau recrutaţi îndeobşte dintre liberți. Uneori 


„aveau și rang de cavaler, făcînd parte din ordo equester. Scribii 


67 


„vedactau, înregistrau şi păstrau actele publice. Primeau leafă 


(salarium). 

Paetelinii — locuitorii Paeteliei, oraş pe coasta răsăriteană a 
ținutului Bruttium, la nord de Crotona. Oraşul Paetelia (azi Stron- 
goli) fusese cucerit de lucani, Locuitorii acestui oraş au fost singurii 
dintre bruttii care n-au trecut de partea lui Hannibal, împotri- 

vindu-se cu înverșunare carthaginezilor. Oraşul Paetelia, distrus * 
de carthaginezi şi bruttii, a fost repopulat ulterior de romani. 
Este vorba de comisia numită tresviri sau triumviri mensarii (vezi 
vol. II, cartea VII, nota 75 şi vol. III, cartea XXIV, nota 75). 
Au fost aleşi în anul 216 î.e.n. 
Censorii L. Aemilius și C. Flaminius au funcţionat în anul 220 
î.e.n. În calitate de censor, C. Flaminius a construit Via Flaminia 
şi Circul (Circus) Flaminius. Amîndoi censorii au întocmit şi lista 
senatului. 
Lacună ; Riemann a completat textul latin cu cuvîntul: senatorum. 
Acordarea dreptului de cetățenie romană (jus civitatis) şi intro- 
ducerea în rîndurile membrilor senatului roman a cîte 2 senatori 
din fiecare cetate latină este un fapt care trebuie subliniat, această 
prapunere venind de astă dată din partea însăşi a aristocrației 
romane. Acesta este un pas înainte spre romanizarea Peninsulei 
Italice, reducându-se diferenţierea dintre hegemonul roman şi cetă- 
țilo confederației latine. Dar. acest proces va dura pînă la epoca 
lui Caesar, mijlocul secolului I î.e.n. 
Aici Titus Livius se referă la opoziţia fermă făcută în 235 î.e.n. 
de Titus Manlius 'Torquatus de a se completa lista membrilor se- 
natului' roman cu cetățeni latini. Acest Torquatus făcea parte din 
gens Manlia, o gintă care cuprindea şi ramuri de patricieni şi de 
plebei, fiind înrudită cu Vulsoni, Capitolini, Torquati, Imperiosi, 
Acilini, Prisci, Maximi etc. T. Manlius Torquatus a repurtat un 
prim succes asupra sarzilor în anul 235 îe.n., iar un al doilea, 
cîțiva ani mai tîrziu, cînd sarzii erau coalizaţi cu carthaginezii 
sup comanda lui Hasdrubal. T. Manlius Torquatus a murit în anul 
î.e.n. . 
Lacună ; textul a fost întregit de Riemann cu cuvîntul: minores. 
Pentru coroana civică (corona civica), distincţie romană — vezi 
vol. II, cartea VI, nota 50. 
Comiţiile pînă în timpul celui de-al doilea război punic au suferit 
unele transformări. Între anii 241 î.e.n. și 222 î.e.n. s-a făcut op 
schimbare, comiţiile centuriate întrunindu-se acum şi pe triburi, 
şi pe centurii. Erau atunci 35 de triburi. Fiecare trib a fost 
împărţit în cinci clase censitare şi fiecare clasă în seniores şi 
juniores. Fiecare trib număra 10 centurii (două de fiecare clasă 
censitară, făcînd în total 350 centurii) cărora li se adăugau şi 
cele 18 centurii de cavaleri, patru de fabri (meşteşugari) şi o 
centurie de capite censi (proletari). Se trăgea la sorţi centuria 
primei clase care trebuia să voteze cea dintii- (centuria praeroga- 
tiva). Fiecare cetățean vota individual în tribul, centuria sau 
curia sa; însă fiecare trib, centurie sau curie n-avea decît un 
vot colectiv. 
Aceşti consuli au fost aleși pentru anul 215 î.e.n. 
După cum se vede. erau în funcţie în acest an şi consulii şi dic- 
tatorul, ceea ce se întîmpla foarte rar. 
E vorba de Teanum Sidicinum (astăzi Teano), oraș din Campania, 
capitala sidicinilor, situată pe versantul nordic al muntelui Mas: 
sicus. Mai era un Teanum Apulum în Apulia, pe drumul ce lega 
oraşele Histonium cu Sipontum. 

Litana silva (astăzi Silva de Luge) — un codru vast în munţii 
Apenini, la sud-est de Mutina din Gallia cisalpină. 

Lacună ; textul latin a fost completat de Riemann cu cuvîntul: 
millia. , 
Pentru boiii — populaţia celtică — vezi vol. III, cartea XXI, 
nota 90. _ 

În latineşte stipendia legitima erau anii de serviciu militar impuşi 
de lege, acest serviciu durînd de la virsta de 17 ani pînă la 46 de 
ani pentru trupele legiunilor, şi numai de 10 ani pentru cavalerie. 
De asemenea pentru a obţine o magistratură, candidatul trebuia 
să fi servit în armată 10 ani. 

Lacună ; Riemann a completat textul latin cu cuvîntul: 7millia. 
Lacună ; Riemann a completat textul latin cu cuvîntul: guingenti. 
Tartesii erau o populaţie hispană înrudită cu turdetanii sau tur- 
dulii, care locuiau de-a lungul fluviului Baetis (Guadalquivir) şi 
de-a lungul litoralului de la Coloanele lui Hercules pînă la fluviul 
Anas (Cuadiana). 

Ascua — localitate în Spania, încă neidentificată. 

Lacună ; textul latin a fost completat de Riemann cu cuvîntul: 
corpora. Ă 

Maximă liviană : Nulla ne quam celeritate tutiore, prin care se 
subliniază marile foloase trase de pe urma rapidităţii cu care se 
desfăşoară şi se întreprinde orice acţiune, nelăsînd-o de azi pe 
mîine. 


90 Hibera — aşezare în Spania, pe malul fluviului Hiberus. Poartă 


91 


92 


93 


94 
9% 


acest nume de la fluviul respectiv. 

Locri (azi Cento Camerelle) —. oraş întemeiat în Grecia Magna 
de o colonie a cetăţii elenice Locri Ozolis. Locri era aşezat pe 
promontoriul Zephyrium, la extremitatea peninsulei Bruttium și 
la sud de rîul Butrotius. 

Această relatare a lui Titus Livius este subiectivă. La nota 45 
de la această carte s-a arătat că în general pătura plebeilor din 
majoritatea cetăților italice simpatizau cu Hannibal în care vedeau 
un luptător generos pentru libertatea şi drepturile lor împotriva 
despotismului conducerii aristocratice romane. 

Regium sau Rhegium (azi Reggio) — oraş grec din sudul! Italiei, 
pe coasta vestică a regiunii Bruttium, în faţa Messanei, întemeiat 
aproximativ în anul 744 î.e.n. Populaţia acestui oraş era un amestec 
de chalcidieni, aeolieni şi messeniemi. Multă vreme acest oraş a 
fost sub ascultarea Messeniei, dar cu timpul şi-a dobîndit inde- 
pendenţa. Ciîștigase o mare însemnătate prin comerţul său maritim, 
putînd pune pe picior de război 80 de vase. A tost cucerit şi 
jefuit de tiranul Syracusei Dionysios cel Bătriîn (406—9367 îe.n.). 
Lacună ; textul a fost completat de Riemann cu cuvîntul: mortuo. 
Ludi — jocurile publice romane aveau mai multe denumiri după 
felul şi locul reprezentaţiilor : ludi circenses, gladiatorii, scaenici, 
Cereales, Apollinares, funebres. Edilii curuli sau plebei erau aceia 
care le organizau, făcînd toate preparativele necesare, aducînd 
şi statuile zeilor respectivi în cinstea cărora aveau loc jocurile. 
Ludi erau de mai multe feluri: A. 1) ludi magni care se celebrau 
în Circus Maximus, constituite din întreceri de care, lupte între 

atleți (gladiatori) şi cu fiare sălbatice. Titus Livius vorbeşte des-: 
pre acestea amintind că ar fi avut loc pentru prima oară în anul 
491 î.e.n. Cel care le descrie amănunţit, arătîndu-le specificul lor 
grec, e istoricul Dionysios din Halicarnas în Arheologia 
romană ; ludi magni se desfăşurau în urma unei făgăduinţe, fiind 
deci votive, şi care se anunțau solemn fie la începerea unui război, 
fie cu prilejul unei bătălii (în toiul ei), cînd era un moment critic, 
fie cu prilejul unei calamităţi publice (cutremur, inundaţii, in- 
cendii etc.) ; 2) ludi romane se celebrau la dată fixă, la 15 septembrie 
în fiecare an ; şi ludi magni şi ludi romani la început durau o zi, 
dar începînd din anul 367 î.e.n. durau patru zile; 3) ludi plebei, 
inaugurate în anul 220 îe.n., se desfăşurau la 15 noiembrie, mai 
tîrziu între 4 şi 17 noiembrie, cînd aveau loc reprezentații scenice ; 
4) ludi scaenici durau tot patru zile, fiind reprezentații teatrale 
propriu-zise. Toate aceste jocuri enumerate la punctele 1—4 erau 
publice. 

B. ludi funebres erau jocurile date de anumiţi particulari în 
împrejurări solemne (funeralii unui personaj marcant din familiile 
celui care le închina) cu încuviințarea magistraților statului, ca 
de pildă jocurile funebre date de Paullus Aemilius după moartea 
a doi fii ai săi. 

În latineşte instaurare ludos însemnează a celebra din nou jocurile, 
a reîncepe. Jocurile erau reîncepute şi desfășurate tot atîtea zile 
cît fuseseră iniţial stabilite ori de câte ori erau bănuieli că solem- 
nitatea ceremonialului ar fi fost călcată nerespectîndu-se tipicul 
lor. Cifra indicată marchează numărul zilelor care s-au adăugat 
duratei obişnuite a jocurilor pînă cînd se credea că s-a respectat 
întregul ritual şi nu durata regulată a lor. 

Jurisdicţia urbană era administrarea justiţiei în afacerile proce- 
selor dreptului civil; împărţirea dreptăţii în cetatea romană era 
în sarcina praetorului urban, praetor urbanus (urbis) sau major; 
el judeca numai procesele dintre cetăţenii romani. 

Jurisdicţia peregrină sau înter peregrinos cădea în sarcina celuilalt 
praetor (praetor peregrinus) care judeca conlestaţiile şi litigiile 
dintre cetăţenii romani şi cei străini. Formula de drept roman 
a acestor praetori era do, dico sau addico: primesc plîngerea, 
exceptez, pronunţ, adjudec sau retrag, anulez dreptul, proprietatea 
etc. 

Proconsulii erau magistrații romani (viri consulares) învestiţi ca 
şi consulii și praetorii cu imperium, acordat în virtutea unei legi 
curiate (lex curiata de imperio), pe termen limitat de un an (im- 
perium finitum), pentru a guverna sau administra o provincie; de 
obicei această comandă era o prelungire a duratei legale a magis- 
traturii îndeplinite anul anterior. Rațiunea acestei prelungiri era 
aplicarea principiului continuității la comandă. 

Castrul Claudian (castra Claudiana) era tabăra lui Marcellus, care 
a început să aibă un caracter permanent cu începere din anul 
216 î.e.n. Era așezat într-un important punct strategic şi tactic 
în vecinătatea Nolci, la o mică depărtare de cunoscutul defileu 
Furcile Caudine. : 

101 Zeița Minţii, Mens, era o divinitate alegorică, personificarea inte- 
ligenţei. După bătălia de la lacul Trasimenus, pierdută din pri- 
cina nechibzuinţei, lipsei de prevedere şi îngîmfării consulului 
Flaminius, s-a hărăzit zeiţei Mens un templu care să fie construit 
pe Colina Capitolină. 

102 Municipium desemna la romani un oraș ai cărui locuitori (municipes, 
de la munia capere) se bucurau de anumite drepturi ca şi cetăţenii 


romani, şi anume jus connubii şi jus commercii — dreptul de a 
încheia căsătorii şi de a face comerţ, însă nu aveau jus sufragii 
şi nici jus honorum —, dreptul de vot pentru alegerea magistraţi- 


lor romani și nici dreptul de a ocupa magistraturi publice. Această 
situaţie a existat pînă în anul 338 î.e.n.; după această dată, unele 
municipii şi-au păstrat vechea lor organizare, de exemplu Cumae, 
Acerrae, Atella ; altele însă le-au pierdut pe ale lor: Caere, Anag- 
nia, Capua etc. Unele municipii aveau jus civitatis complet, adică 
şi cu jus suffragii (Lanuvium, Aricia. Nomentum), altele, sine 
suffragio. Oraşele care nu şi-au păstrat drepturile lor erau ad- 
ministrate de cîte un praefectus şi se numeau praefecturae. Însă 
cetăţenii municipiilor care aveau dreptul de vot la Roma, putîn- 
du-și însă păstra legile oraşului lor sau cultul lor propriu, erau 
încadraţi într-un trib roman şi erau recenzați la Roma, unde 
puteau să-și exercite dreptul de vot; ei erau înrolați în legiunile 
romane şi nu în unităţile trupelor aliate (socii) care erau comandate 
de praefecţi. Pînă la urmă, în timpul lui Caius Iulius Caesar, muni- 
cipes căpătară titlul şi drepturile complete de cetăţeni romani. 

103 Bineînţeles, patricienii nu puteau privi cu ochi buni pierderea 
unei poziţii dominante în conducerea statului roman. De aceea, 
şi de astă dată ca şi în trecut, au uzat de toate mijloacele posi- 
bile ca să zădărnicească alegerea simultană a doi consuli numai 
din partea plebeilor. Sforţările patricienilor, cu argumentaţia lor 
decisivă, deşi extrem de şubredă, că auspiciile sînt defavorabile 
(vitio creatus), întemeindu-se pe prodigia, au dus la ieşirea din 
consulat a lui Marcellus, şi alegerea lui Fabius Maximus Cunc- 
tator în locul lui. 

104 Sempronius Gracchus şi Fabius Maximus au fost aleşi consuli în 
anul 215 î.e.n. şi au intrat în funcţie în anul următor. 

105 Pentru Junona Sospita (Juno Sospes) — vezi vol. I, cartea I, nota 50. 

106 M. lunius Pera a fost dictator în anul 216 î.e.n. după dezastrul 
de la Cannae. Făcea parte dintr-o veche familie romană, care avea 
ramuri şi patriciene şi plebeie. Dintre cele plebeie cităm pe Brutti, 
pe Silani, Perae, Penni Blaesi, Bubulci etc. M. Iunius Pera a fost 
consul în anul 230 îe.n., censor în anul 225 î.e.n. Ca dictator a 
recurs la măsuri excepționale, înrolînd sub drapel sclavii și deţi- 
nuţii; şi a cerut adunării poporului să-i încuviințeze de a merge 
călare, deşi era dictator. El a prezidat alegerile din anul 217 î.e.n. 

107 Lacună ; textul a fost întregit de Riemann cu cuvintul: mille. 

108 Pentru locuitorii Sardiniei, sardae — vezi catea XXI, nota 57. 

109 În latineşte vendere sub hasta înseamnă a vinde la licitaţie prada 
de război sau bunurile confiscate de la inamic. 

110 Lacună ; textul a fost întregit de Riemann cu cuvintele: exercitum 
Tarentum. 

111 Adică apele portului Romei, Ostia. i 

112 Pentru Filip, regele Macedoniei — vezi cartea XXII, nota 107. 

113 Junona Lacinia era marea divinitate a Italiei meridionale. Numele 
său derivă, după tradiţie, de la eroul Lacinius, tovarăşul de isprăvi 
al lui Hercules, sau de la promontoriul Lacinium din apropierea 
Crotonei, unde se găsea templul său. Junona Lacinia fusese cu 
precădere adorată în oraşul grec -Crotona întemeiat de colonişti 
lacedemonieni, fiind identificată aici cu Hera a grecilor. Era re- 
prezentată ca o statuie înarmată. Templul său, la 6 km de Crotona, 
era uriaș și foarte bogat, avînd pilaştrii poleiţi cu aur. Era încon- 
jurat de o dumbravă sacră, unde pășteau turme de vite care 
aduceau templului mari venituri. Dionysiosdin Halicarnas 
scrie în Arheologia romană, cartea I, cap. LI, că, după legendă, 
acolo a debarcat mai întîi eroul troian Aeneas. 

114 Lacună ; textul a fost întregit de Riemann cu cuvîntul: praetor. 

115 Acest tratat între Filip şi Hannibal a fost încheiat în anul 215 î.e.n. 

116 Calabria este numită regiunea din extremitatea sudică a Peninsulei 
Italice care se întinde de la Tarentum pînă la promontoriul Iapy- 
gium. Regiunea Calabriei era bogată în vin, untdelemn, miere, 
vite ; avea următoarele oraşe principale: Brundisium, Hydruntum, 
Uzentum. Tot în Calabria se găsea şi ţinutul sallentinilor. 

117 E vorba de analistul roman Valerius Antias. 

118 Aici e figura de stil numită zeugmă: spectare se traduce: 1) aş- 
teaptă, 2) doreşte. 

119 Lacună ; Riemann a completat textul latin cu cuvîntul: instructum. 

120 După cum se vede în acest pasaj. legiunea romană numără în 
această vreme 5400 de ostaşi (pentru legiune — vezi și vol. 1, 
cartea II, nota SI], şi vol. II, cartea VIII, nota 23) şi nu 4200 ca 
de obicei. În vremea războaielor punice, legiunile romane aveau 
cîte 30 de manipule a cîte 120 de oameni hastati şi principes, iar 
restul pînă la 5 400 erau triarii, încadraţi în manipule de cîte 60 de 
oameni, precum şi velites. Cohortele (cohorta — o subdiviziune 
a legiunii, era a 10-a parte) unei legiuni erau comandate de tri- 
buni militares, care erau în număr de 6. Doi din aceştia aveau 
gradul de legatus și comandau alternativ legiunea vreme de 2 luni. 

121 Hasdrubal Pleşuvul-a fost un comandant carthaginez trimis cu o 
flotă în Sardinia pentru a lupta și alunga pe romani din această 
insulă ; a fost prins de o furtună în apele insulelor Baleare. În 
Sardinia el a făcut joncţiunea cu trupele lui Hampsicora, însă 
amîndoi au fost învinşi de romani şi luaţi prizonieri. 

122 Titus Livius caracterizează cît se poate de sugestiv şi totuși lapidar 
situaţia romanilor după dezastrul de la Cannae și șederea în 
cantonamentele de la Capua a armatei lui Hannibal, unde ostaşii 
au dus o viaţă de trîndăvie, petreceri şi desfriu (vezi și capitolul 
XIX din această carte). 

123 Hamae — un loc în Campania, în vecinătatea oraşului Cumae. 

124 Litemum (azi Patria) — oraş în Campania la gura rîului Clanius. 
Aici s-a retras și a murit Scipio Africanus. 

125 Adică orele 4 după amiază. 

126 Lacună în text, 

127 Muntele Tifata (azi Monte di Maddaloni) este situat la hotarul 
dintre regiunile Campania şi Samnium, anume la nord-est de 
oraşul Capua pe care-l domină, la sud de rîul Volturnus şi la o 
mică depăriare de Furculae Caudinae. În dialectul osc, tufata în- 
seamnă înălţime, vîrf. 

128 Lacună ; textul latin a fost completat de Riemann cu cuvîntul: 

rocurandis. 

129 În latineşte sudes ; erau: 1) pari ascuţiţi, care serveau drept armă 
de aruncat, avind vîrful întărit prin ardere, 2) grinzi pentru întă- 
rirea parapetelor. 

130 Vercellium, Vescellium şi Sicilinum, localităţi neidentificate încă 
în ţinutul hirpinilor, populaţia cea mai meridională din Samnium. 

131 Se vede din acest pasaj cît de sîngeroase erau represaliile roma- 
nilor împotriva cetăților aliate care se rupseseră din confederaţia 
romană trecînd de partea Carthaginei. 

132 Marea Adriatică. 

133 Marea Ionică. 

134 Lacună ; textul latin a fost completat de Riemann cu cuvîntul: 
quinque. 

135 Lacună ; cuvîntul latin milliz a fost pus de Riemann. 

136 Vara anului 215 î.e.n. 

137 Combulteria, Trebula şi Austicula, localităţi din Campania situate 
la sud-vest de rîul Volturnus şi în vecinătatea Capuei. 


138 Carales (astăzi Cagliari) — oraşul portuar principal al Sardiniei, 
situat pe coasta sudică a acestei insule; fusese un comptuar al 
carthaginezilor. i 


139 Sarzii pelliti (sardae pelliti) erau o ramură a populaţiei sarde 
din Sardinia (vezi şi nota 57 de la cartea XXI). A 

140 Comus — oraş în Sardinia. Numele localităţii Cornus pare. să 
derive din numele fenician Keren, latinizat. 

141 Această bătălie dintre romani şi sarzii, aliați cu carthaginezii 
comandaţi de Hasdrubal, a avut loc în apropierea localităţii 
Carales. i 

142 Tributul (tributum) era impozitul perceput în împrejurări speciale, 
din averile declarate şi înregistrate la recensămînt, pentru repa- 
rarea zidurilor oraşului Roma. pentru plata soldelor ostașilor ro- 
mani, fiind repartizat proporţional cu veniturile locuitorilor. 7ri- 
butum sau stipendium era de 1% la averea declarată (tributum 
simplex) sau 20%, (tributum duplex) sau de mai mulţi aşi la mie 
(tributum multiplex). : 

143 Represiunile împotriva populaţiei subjugate de Roma au fost în- 
totdeauna extrem de sîngeroase. Ceea ce e demn de subliniat este 
rapacitatea şi cruzimea cu care Roma pretindea tributul popu- 
Jaţiilor învinse potrivit mijloacelor materiale, sau „greșelilor“ să- 
vîrşite faţă de romani. Prin „greşeli“, după interpretarea dreptului 
celui mai tare, trebuie să se înțeleagă acțiunile de răzvrătire 
mai mult sau mai puţin violente şi de proporţii mai mari sau mai 
mici ale populaţiei subjugate de romani. 

144 Cele relatate în acest pasaj de Titus Livius ar părea la prima 
vedere o inadvertență, deoarece puţin mai sus la acest capitol, a 
spus că Hasdrubal a căzut prizonier. În realitate, cele relatate 

aici se petrec cu puţin înaintea bătăliei romanilor cu sarzii şi 
cu Hasdrubal Pleşuvul de la Carales. 

145 La cap. XXXII din această carte, Titus Livius a relatat că primele 
ajutoare destinate lui Hannibal au fost trimise în Spania prin 


Bomilcar. 
146 Lacună ; textul a fost întregit de Riemann cu cuvîntul: vento. 
147 Candini — populaţie samnită de mică însemnătate care locuia în 


jurul trecătoarei Caudium de lingă hotarul cu Campania. 

148 Lacună ; completarea textului latin se datorează lui Riemann care 
a pus cuvîntul: centum. 

149 Aluzie la înfrîngerea armatei romane comandate de consulul Postu- 
mius în anul 921 î.e.n. capturate în trecătoarea caudină de către 
Herennius Pontius, căpetenia samniţilor. Episodul de la Furcile 
Caudine a fost artistic zugrăvit de Titus Livius în vol. II cartea 
IX, cap. I—XII. - 

150 Aici e figura de stil numită praeteritiune. 

151 Lacună ; Riemann a întregit textul latin cu cuvîntul: centum. 

152 Adică orele nouă dimineaţa. 

153 Aici e figura de stil numită brachiologie. 

154 Pentru zeul focului Vulcanus — vezi vol. ÎI, cartea I, nota 123. 

154 bis Luceria (astăzi Lucera) oraş în Daunia, o regiune a Apuliei la 
vest de Api, așezată pe o măgură povirnită. Pe acropola ei se 
găsea un străvechi templu al Minervei. În timpul războiului cu 
samniţii, Luceria a trecut din mîinile unui polrivnic în ale celuilalt. 
A devenit colonie romană în anul 316 î.e.n. 

155 În acest pasaj, Titus Livius arată situaţia extrem de critică în 
care au ajuns finanţele statului, vistieria fiind atît de secătuită din 
pricina atâtor războaie, încît conducerea statului a fost nevoită să 
recurgă la împrumuturi contractate la particularii bogaţi, și anume 
la negustorii care procurau cele necesare. 

156 În latineşte societates (la plural, spre deosebire de societas, la sin- 
gular, care însemna alianță fără un tratat oficial încheiat solemn) 
— erau asociaţii de cămătari romani, îndeobşte plebei îmbogăţiţi, 
care se formaseră pentru a lua, ca publicani, în arendă impozi- 
tele romane sau pentru a furniza statului roman cele necesare 
armatei. Capii acestor societates se chemau magistri, iar membrii 
lor, socii sau mancipes, registrele — litterae sau tabulae, contrac- 
tele — practiones publicanorum. Publicanii aveau numeroși subal- 
terni, agenţi şi slujbaşi mărunți, liberţi şi sclavi. 

157 Aici Titus Livius întrebuințează cuvîntul ordines (vezi nota 187 
la cartea XXI). 

158 Lacună ; textul a fost completat de Riemann cu cuvintele: par- 
cius militibus datum quam. 

159 Iliturgi — o localitate (azi lîngă Andujar), din ţinutul oretanilor; 
era situată pe văile superioare ale fluviilor Guadiana şi Guadal- 
guivir, nu departe de Saltus Castulo, la 5 zile de marș de Noua 
Carthago. 

160 O tabără a lui Hasdrubal, una a lui Mago şi cea de a treia a lui 
Hannibal, fiul lui Hamilcar. 

161 Intibili — 'oraș în Spania, în ţinutul ilercaonilor, la sud de orașul 
Li a (azi 'Tortosa). După alţi istoriografi modemi ar fi San 

atheo. 

CARTEA XXIV 


1 Ne aflăm in anul 215 îe.n. 

2 Oraşele greceşti din Bruttium erau: Locri, Crotona, Regium, 
Thurii, Vibo etc. i 

3 Orașul Regium sau Rhegium a fost cucerit de romani în anul 279 
î.e.n. cînd stabilesc acolo o garnizoană alcătuită din trupe cam- 
pane. Acestea punînd însă stăpînire prin silnicie pe oraş, romanii 
le alungară şi readuseră în oraş populaţia dispersată. Rhegium 
a păstrat neclintită alianța cu Roma în timpul războiului al doilea 
punic. 

4 Deşi Titus Livius întrebuinţează pentru adunarea poporului din 
Locrida prin analogie cu adunarea poporului la Roma denumirea 
de contio, aici este vorba de fapt de Exxinoid — ecolesia. 

5 În secolul al III-lea î.e.n., Roma duce prin senatul său o abilă 
politică externă de mari proporţii. Diplomaţia romană, aplicînd 
principiul divide et impera (dezbină şi stăpîneşte) şi folosind în 
propriul său interes lupta pentru libertate a oraşelor greceşti şi 
tendința acestora pentru împărţirea sferelor de influență, izbuteşte 
să menţină şi să impună hegemonia Romei în tot timpul expan- 
siunii teritoriale, chiar şi în vremea războaielor punice. 

Se aminteşte că romanii în expansiunea lor teritorială au ocu- 
pat sudul Italiei la sfârşitul secolului al III-lea î.e.n. cu prilejul 
războaielor cu Pyrrhus, regele Epirului, după alungarea acestuia 
din Italia. Ca să nu mai aibă surprize, cum a avut cu Tarentum, 
care a rupt alianța cu Roma şi a apelat la ajutor străin, şi ca să 
preîntimpine și să reprime orice tendinţe de independenţă, Roma 
a stabilit garnizoane proprii în fiecare oraş grecesc. 

6 Hannibal, urmărind slăbirea puterii romane, caută să-i distrugă 
alianța cu cetăţile — oraşe din Italia sudică, atrăgîndu-le în alianţa 
cu Carthagina, făgăduindu-le respectarea libertăţii şi drepturilor 
lor politice şi garantarea independenţei lor totale, fără nici un fel 
de imixtiuni în afacerile lor interne. 

7 Crotona, oraş grecesc, se găsea în Italia meridională, pe coasta 
răsăriteană a ținutului Bruttium, pe rîul Aesarus. Fusese fondat 
de achei. După ce a izbîndit în conflictul cu rivala sa, cetatea 
Sybaris, Crotona a cunoscut o mare înflorire economică. Declinul 
său a început către sfîrşitul secolului al IV-lea î.e.n., cu greu 
fiind în stare să reziste atacurilor lui Dionysios, tiranul Syracusei, 
ale lucanilor, ale lui Agathocles al Syracusei, ale lui Pyrrhus. Popu- 
laţia crotoniată trece de partea lui Hannibal. Romanii au recucerit 
de la carthaginezi oraşul şi au stabilit o colonie romană acolo. 
După aceste evenimente Crotona n-a mai putut ajunge la prospe- 
ritatea economică şi politică de altă dată. 

8 Oraşele greceşti din Italia sudică (Graecia Magna) au cunoscut vio- 
lente frămiîntări politice în timpul campaniei lui Hannibal. Plebea 
şi sărăcimea acestor oraşe, înspăimîntate de asuprirea politică şi 
jefuirea lor economică de către Roma, sperau că rupînd alianţa 
cu Roma şi raliindu-se politicii Carthaginei, vor da o lovitură 
puternică polilicii proromane .a aristocrației locale și vor căpăta 
independenţă şi libertate, în urma victoriei Carthaginei asupra 

Romei, conform promisiunilor lui Hannibal. Fruntaşii curentului 
politic antiroman şi procarthaginez socoteau că politica economică 
şi maritimă a Carthaginei nu era opusă intereselor economice ale 
orașelor lor; dar se înșelau, întrucît Carthagina urmărea distru- 
gerea hegemoniei Romei în sudul Italiei şi în bazinul vestic me- 
diteranean şi impunerea dominaţiei ei în această parte a lumii 
antice. 

9 Aici Titus Livius întrebuințează cuvîntul optimates pentru aris- 
tocraţi. Noi am tradus termenul prin nobili. E vorba de aristocrația 
locală care deţinea puterea politică și milita pentru păstrarea alianţei 
cu Roma. 

10 Despre războaiele dintre anii 280—272 î.e.n. ale romanilor cu 
Pyrrhus vezi nota 14 de Ja Epitome şi nota 19 la cartea XXIII. 

11 E vorba de rîul Aesarus, pe care era situat oraşul Crotona. 

12 Despre Junona Lacinia vezi nota 113 la cartea XXIII. 

13 În legătură cu concepţia lui Titus Livius și cu poziţia sa critică din 
acest pasaj față de prodigia vezi vol. I, Studiul introductiv, 
p. XXXI şi urm. 

14 Dionysios, tiranul Syracusei, fiul lui Hermocrates, a domnit între 
anii 406 şi 367 î.e.n. În anul 405 î.e.n, el a fost ales de syracusani 
strateg-autocrat, obţinînd comanda supremă a armatei și flotei 
syracusane ; el avea dreptul de a conduce adunarea poporului (ec- 
clesia — ExxApoă ) şi de a dirija politica externă a Syracusei. 
El a impus hegemonia Syracusei asupra Siciliei şi a încercat să 
cucerească și oraşele greceşti din Italia sudică (chiar a cucerit 
Rhegium în anul 386 î.e.n.) şi a le subordona stăpînirii sale. Tot 
în această carte, Titus Livius relatează că tiranul Dionysios se 
conducea în politica extemă după principiul că nu trebuie să se 
cedeze altei puteri decît cînd se ajunge în situaţia cea mai cri- 
tică şi eşti nevoit s-o faci. 

15 E vorba de iarna anului 215—214 î.e.n. 

16 Adică să-i schimbe forma de guvernămînt: din monarhie (tiranie) 
într-un regim democratic sclavagist, după tipul cetăților greceşti 
care aveau acest regim politic. 

17 Lacună ; textul latin a fost întregit de Riemann cu cuvintele: 
Adranadorus et Zoippum: nam ii tutorum. 

18 Tutela — e însărcinarea obligatorie și gratuită de a veghea asu- 
pra unui minor, cînd acestuia i-a murit unul sau amîndoi părinţii, 
şi de a-i administra bunurile, reprezentîndu-l în actele publice, 
Tutorele e persoana însărcinată să reprezinte pe minor, suprave:= 
ghindu-l şi administrîndu-i bunurile. 

19 Recomandările pe care le făcea Hiero tutorilor lui Hieronymus, 
succesorul său la tronul Syracusei, izvorau din convingerea că ti- 
ranii syracusani au să-şi poată păstra dominaţia asupra poporului 
asuprit de ei numai menţinînd relaţii bune cu puternicul stat mi- 
litarist roman în plină ascensiune şi că sistemul de administrare şi 
exploatare a populațiilor subjugate, prin împărţirea teritoriului ora- 
șelor cucerite în cetăţi privilegiate şi în populaţie sătească lipsită 
de drepturi trebuie menţinut cu orice preţ. Nu erau deci convingeri 
izvorite dintr-o politică reală, lucidă, ci de cîrdăşie, bazate pe 
rapacitatea şi stăpînirea tiranică şi exploatare. Pentru un abil di- 

plomat ca Hiero, alianţa Syracusei cu Hannibal care enunţa prin- 
cipiul politic al eliberării populațiilor subjugate și reintroducerea 
drepturilor cetăţeneşti, dacă aceste lozinci s-ar fi înfăptuit, aveau să 
fie o primejdie care-i ameninţa tronul. Hieronymus n-a mers pe 
drumul trasat de Hiero şi, de aceea, a căzut sub loviturile politicii 
expansioniste ale Romei. 

20 Aici urmează o mare lacună. Probabil că în pasajul lipsă, Titus 
Livius relata cum au intrat în funcţie aceşti tutori, 

21 Pentru Gelo — vezi cartea XXIII, cap. XXX. 

22 Cuvîntul grec 7vpavvos = tiran desemnează suveranul care n-a 
primit puterea în virtutea drepturilor de naștere, nici conform re- 
gulilor constituţionale şi riturilor religioase, ci care a pus mîna 
pe putere prin forţă. Tirania a fost un sistem de guvernămînt pro- 
priu multor cetăţi-oraşe greceşti în perioada trecerii de la regimul 
politic aristocratic-sclavagist la cel democratic-sclavagist ; din cauză 
că numeroşi tirani au dobîndit puterea prin violență sau au exer- 
citat-o prin violență, cuvîntul a luat sensul defavorabil și în limba 
latină şi în limbile moderne. 

23 Tiranii și regii Orientului elenistic adoptaseră un fast exorbitant: 
suită de curteni, corp de gardă impunător, alai şi veşminte pom- 
poase şi de preţ, crezînd că se pot impune în faţa supușilor prin 
asemenea atitudini și manifestări. Diadema de aur şi sceptrul, sim- 
bolul puterii lor absolute, nu le lipseau la diversele solemnităţi și 
prilejuri. Tiranii syracusani adoptaseră și gi acest fast. 

24 E interesant de remarcat că tiranul Hiero era socotit rege de Titus 
Livius și prezentat prin prisma subiectivă a intereselor romane, fără 
să-i arate aversiune, pe cînd Dionysios şi Hieronymus ori Nabis 
din Lacedemonia erau socotiți de istoricul roman tirani, și încă 
dintre cei mai odioşi, deși îndeobşte Titus Livius nu-i priveşte cu 
ochi buni nici pe regii romani, nici pe Filip al V-lea ori Antiochus 
al III-lea ; în schimb față de Attalus I, regele Pergamului, ori 
față de Eumenes, regele Lydiei, nu precupeţeşte laudele; pentru 
că aceştia erau consideraţi aliaţi loiali ai statului roman. 

25 Lacună ; textul latin a fost completat de Riemann cu cuvintele: 
fuisse addit nonnullos. 

26 Conform celor spuse la nota 24 şi din acest pasaj se vede cum 
Titus Livius ia parte şi aduce laude celui a cărui poziție politică 
a fost favorabilă intereselor Romei. 

27 Syracusa fusese o colonie a corintienilor, înființată în anul 734 î.e.n. 
Corintienii i-au alungat pe fenicieni din insula Ortygia şi de pe 
litoralul Siciliei pe care îl stăpîneau. Insula Ortygia şi regiunea 
de lîngă litoral au devenit cartierul Nasos din cetatea syracusană ; 
cînd s-a mărit, Syracusa s-a întins mereu către vest, cuprinzînd 
valea mlăștinoasă a rîului Anapus (mlaştina aceasta purta numele 

. de Syraco, de aici numele Syracusei), apoi către nord, spre podișul 
calcaros al Achradinei care a devenit acropola orașului. Cetatea a 
fost înconjurată apoi cu un zid masiv de piatră scos din cariera 
Lautumii sau Latomii, vestite din vremea războiului peloponesiac 
“prin înfrîngerea aici a atenienilor de către spartani. Unindu-se cu 
ţinutul Gela, cîrmuită de tiranul Gelo,. Syracusa a ajuns cel mai 
putermic și mai înfloritor oraş din Sicilia. Fortificațiile sale au 

rezistat multor atacuri, mai ales după ce s-a adăugat la sistemul 
de fortificaţii şi cartierul Tyche (acolo era un templu al zeiţei 
Fortuna = 75x7 = Destinul), cartierul Temenites şi podișul 
stîncos de la Epipolae. În vestul acestuia se găsea inexpugnabila 
acropole, cetăţuia lana Euryalus ; apoi s-a mai construit încă un zid, 
exterior primului. 

Trimiterea soliei romane la tiranul Syracusei, Hieronymus, arată 
tendinţa Romei de a contracara la vreme înclinarea syracusanilor 
către alianţa cu Carthagina, întrucît Syracusa deţinea o poziţie 
cheie în Sicilia, în afară de faptul că dispunea de o puternică 
apărare, şi naturală, şi prin fotificaţiile sale ; atragerea Syracusei 
de partea carthaginezilor va avea o influență precumpănitoare 
asupra tuturor celorlalte oraşe din Sicilia care au imitat-o, rupînd 
alianța cu romanii. Din anul 215 pînă în anul 211 îe.n., mai ales 
în ultimii doi ani, cînd au asediat Syracusa, romanii au depus uriaşe 
sforţări ca să-și recucerească poziţiile pierdute în Sicilia. 

Himera — rîu în Sicilia, izvorăşte din munţii Nebrodes şi se varsă 
în mare la răsărit de Agrigentum; el împarte Sicilia în două re- 
giuni aproape egale. Acest rîu, potrivit tratatului încheiat între 
Hieronymus şi Hasdrubal, comandantul armatei carthaginezilor, de- 
limita posesiunile carthagineze în Sicilia de cele ale Syracusei. 

Al doilea tiran Hiero, Rac al II-lea, care şi-a luat titulatura 
de rege al Syracusei, a domnit între anii 270 și 215 î.e.n. Ales de 
trupele de mercenari, căpetenie a răsculaților împotriva mamertini- 
lor, avînd în fruntea lor pe Artemidorus, Hiero a revenit în Sy- 
racusa cu sprijinul facțiunii aristocratice şi, la rîndul său, a înăbu- 
şit răscoala facțiunii democratice. Hiero al II-lea şi-a propus să 
restabilească puterea Syracusei în întreaga Sicilie. El a întreţinut 
relaţii comerciale cu statul carthaginez cu mult înainte de trans- 
formarea republicii romane într-un stat italic puternic. Cu ajutorul 
mercenarilor, Hiero i-a învins pe mamertini și i-a alungat din Sy- 
racusa încoronîndu-se rege în anul 268 î.e.n. Senatul roman, so- 
cotindu-i campani pe mercenarii mamertini, deci populaţie în- 
rudită cu romanii — mercenarii înşişi se intitulau ostaşii lui Marte 
— a hotărât să-i sprijine (mai ales că unele familii romane, Atilia 
şi Claudia, de origine din Campania, erau legate prin încuscriri 
cu populaţiile sabellice înrudite cu mamertinii). Dar şi unele oraşe 
precenti din Sicilia au apelat la sprijinul romanilor, altele în schimb 
a carthaginezi. Acesta a fost pretextul primului război punic. În 
anul 264 î.e.n. trupele romane au debarcat în Sicilia, cucerind 
Messana ocupată de puni şi învingîndu-i pe carthaginezi şi pe 
syracusani. Războiul în Sicilia dintre romani şi carthaginezi pen- 
tru dominaţia asupra acestei insule a durat 20 de ani. În anul 
264 î.e.n. Syracusa, fiind asediată de romani, a capitulat. Hiero 
încheie pace cu romanii, obligîndu-se prin tratat să plătească 100 
de talanţi de argint şi să-i elibereze pe prizonieri. Din anul 264 
î.e.n., prin tratatul de pace şi alianță cu Hiero, romanii au putut 
avea o bază de aprovizionare şi de plecare pentru operaţiile des- 
făşurate în vederea ocupării întregii Sicilii. De atunci pînă la moar- 
tea sa Hiero a păstrat necontenit alianța cu Roma. În al doilea 
război punic, i-a sprijinit pe romani prin transporturi masive de 

grîne. Hiero suprimă pe Gelo, fiul său, bănuindu-l că vrea să treacă 
de partea punilor. Moare în anul 215 î.e.n., după o domnie de 
54 de ani. Se bucura de bogății proverbiale, dar și de mare popu- 
laritate între supuşii săi. 
Leontini (astăzi Lentini), vechi oraş al Siciliei, situat pe coasta 
răsăriteană a insulei, la nord de Syracusa. 
Aici Titus Livius întrebuinţează termenul latin forum pentru %Yog&. 
E vorba de frontiera dintre acea regiune a Siciliei care devenise 
provincie romană și regatul lui Hiero. 
Oraşul Puteoli (azi Puzzoli), situat la răsărit de Cumae, a fost în- 
temeiat de locuitorii din Cumae în anul 521 î.e.n. Pe vremea ce- 
lui de al doilea război punic a fost supus dominaţiei romane. Deşi 
era în declin economic, necesităţile războiului punic l-au trans- 
format într-un tîrg frecventat şi, de aceea, Fabius Maximus l-a 
fortificat. 
A doua zi după alegerea consulilor, comițiile alegeau pe praetori. 
Concomitent cu consolidarea puterii Romei în domeniul poli- 
ticii externe şi pe plan intern se produc o sumă de schimbări. În 
perioada de după primul război punic se constată o creştere a 
influenței plebei, marcată prin reforma comiţiilor centuriate, în- 
făptuită între anii 241 și 222 î.e.n. Acum fiecare din cele 35 de tri- 
buri aveau să dea cîte două centurii de fiecare clasă, toate cla- 
sele obţinînd un număr egal de centurii şi deci un număr egal de 
voturi în contio (adunarea poporului) ; acum numărul total al cen- 
turiilor era de 373 = 35 X 10 + 18 centurii de eguites (cavaleri) 
+ 4 centurii de fabri (meseriaşi) + o centurie de proletari. 
Potrivit constituţiei lui Servius, hotărîrile puteau fi luate în 
comiţii numai prin voturile centuriilor din clasa I censitară şi ale 
cavalerilor întrucît acestea aveau 98 de centurii (deci majoritatea de 
voturi din totalul de 193). Noua reformă stabilea o majoritate ne- 
cesară de voturi la 187 centurii din 379. Astfel cetățenii din clasa 
a II-a şi a III-a obțineau acum un anumit avantaj. Totuşi, cu toată 
această reformă, constituţia romană își păstrează mai departe ca- 
racterul ei aristocratic ; plebeii săraci, deci majoritatea poporului, 
rămîneau mai departe lipsiţi de influenţă în viața politică a Romei. 
Anio, un afluent al Tibrului, care izvorînd din Apenini, şi anume 
din mons Trebenoruim, din ţinutul hemicilor, străbate printr-o vale 
strîimtă Tiburul, formînd cascade vestite şi cîntate de poeţi, traver- 
sează cîmpia dintre ţinutul sabin şi Latium, şi se varsă în Tibru 
aproape de oraşul Antemnae. Ţinutul din jurul rîului Anio aflat în 
împrejurimile Homei a fost încadrat în tribul Anio, înființat în 
timpul războaielor samnite. 
Au fost aleşi în anul 215 î.e.n., dar intrau în funcţie în anul ur- 
mător. 
În privinţa lui Cerinnus Vibellius Taurea, vezi cartea XXIII, cap. 
VIII şi XLVI. i 
Lacună ; textul latin a fost întregit de Riemann cu cuvintele non 
erat opus. 
Lacună ; textul latin a fost completat de Riemann cu cuvîntul: 
moneo. 


Lacună ; textul latin l-a întregit Riemann cu cuvîntul: clades. 

49 Războiul al doilea punic a început în anul 218 î.e.n., deci aceşti 
consuli şi-au exercitat funcţia în anul 214 î.e.n. 

43 Unul din consulatele lui Fabius Maximus Rullus şi P. Decius a 
fost în anul 308 î.e.n. ; al doilea în anul 298 î.e.n. (vezi vol. II, car- 
tea IX, cap. XLI, nota 165). 

44 Consulii Papirius şi Carvilius au funcţionat în anul 293 î.e.n. (vezi 
vol. II, cartea X, cap. XXXVIII-XLII) ; amîndoi aceşti consuli au 
fost eroii ultimului război cu samniţii și etruscii (vezi vol. II, car- 
tea X, nota 168). 

45 Este vorba de al treilea război al romanilor cu samniţii, care erau 
aliaţi cu etruscii, lucanii, bruttiii și tarentinii ; războiul a avut loc 
între anii 298—290 î.e.n. Se aminteşte că romanii au purtat trei 
războaie cu samniţii: primul între anii 349—341 î.e.n., al doilea 
între anii 9327—9304 î.e.n. şi al treilea între anii 298 şi 290 î.e.n. 
Cărţile VI-X ale operei tit-liviene tratează aproape integral acest 
conflict, care a durat o jumătate de secol şi s-a încheiat cu sta- 
bilirea dominaţiei romane în întreaga Italie centrală. 

46 L. Fabius Maximus prezida alegerile consulare şi praetoriale în ca- 
litate de consul în funcţiune. De fapt comiţiile puteau fi prezidate 
de un consul, dictator, praetor sau interrege. 

47 Senatul ţinea şedinţele cînd în templul lui Apollo. cînt în templul 
Bellonei din Cîmpul lui Marte, cînd în templul lui Jupiter de pe 
Capitolium, cînd în Curia Hostilia din Forum romanu. 

48 În text este decretum est. Senatus consultum este un act emanat 
de la senat şi aprobat'în cadrul acestuia cu majoritate de voturi 
fiind într-o oarecare măsură deosebit de decretul senatorial (senatus 
decretum) ; primul era decizia, hotărîrea senatului în general, pe 
Sa decretum era aplicat la detaliul deciziei, la punctele vizate în 

ecizie. 

49 După cum se vede din acest pasaj, Titus Livius adoptă iarăşi o 
poziţie critică faţă de prodigia. 

50 Lanuvium — vechi oraş din Latium, la sud de munţii Albani, la 
o mică distanță de Via Appia. 

51 Mantua — oraș în nordul Italiei, în Gallia Cispadană, pe rîul Min- 
cius. Acesta este oraşul natal al poetului latin Publius Vergilius 
Maro. 

52 Insteius (Insteius vicus) era numele unui cartier, neidentificat încă, 
din Roma. ÎInsteius mai este amintit într-un fragment din cartea 
XCI a operei tit-liviene şi la Tacitus, Annales, cartea XIII, 
cap. XXXIX. Cartierele din Roma îşi datorau numele diferitelor îm- 
prejurări şi cîteodată familiilor de vază care locuiau acolo. 

53 Lancea lui Marte — vezi vol. I, cartea I, nota 79 și vol. II, cartea 
X. nota 114. 

54 Spoletium vezi vol. III, cartea XXII, nota 29. 

55 Hadria — azi Adria (oraş devenit colonie romană) — era situat 
pe malul stîng al Padului ; de la acest oraş, Mare Superum a luat 
numele de Marea Adriatică. Oraşul a fost întemeiat de etrusci şi 
colonizat apoi de corintieni. Mai era un oraş cu același nume în 
ținutul Picenum (astăzi Atri). Titus Livius nu specifică de care 
anume Hadria e vorba aici. 

Adică fantome sau strigoi, ca în superstiţiile populare. 
Censorul (vezi şi vol. I, cartea IV, nota 14), avea iniţial următoa- 
rele atribuţii fixate printr-o lex centuriata : 

1) dreptul de a lua auspiciile (jus auspiciendi), 2) dreptul de a 
da edicte (jus edicendi), 3) de a lua cuvintul în faţa adunării 
popurulul (jus contionis), şi 4) de a da amenda (multae dictionis). 
n vremea celui de-al doilea război punic s-a stabilit legal in'er- 
valul de 5 ani pentru efectuarea recensămîntului care intra în atri- 
buţia censorului. Durata censurii a rămas mai departe fixată la 
18 luni, potrivit legii Aemilia din anul 320 î.e.n., cu aceleași atri- 
buţii din trecut: a) discriptio classium — împărţirea cetăţenilor pe 
clase, conform 'censului fiecăruia, și pe triburi, b) notare şi iribaa 
movere, — înfierarea şi eliminarea din triburi a persoanelor ne- 
demne, c) discriptio dilectus —, întocmirea listei cetăţenilor care 
trebuiau înrolați sub drapel; d) lectio senatus — întocmirea listei 
membrilor senatului. e) regimen morum — supravegherea mora- 
vurilor cetăţenilor ; apoi aveau atribuţii financiare : stabilirea im- 
pozitelor (tributa), administrarea veniturilor domeniilor statului 
(vectigalia) şi îndeplinirea şi supravegherea lucrărilor publice (opera 
publica) şi procurarea pentru stat a celor necesare armatei. Regis- 
trele cu listele întocmite de censori (tabulae censoriae) se păstrau 
în arhivele statului. 


58 Edictul censorilor L. Aemilius și C. Flaminius dezvăluie faptul 


59 


60 


6l 
62 


63 
64 


că în prima perioadă a războiului punic facțiunea democrată s-a 
întărit, iar anumite grupuri democratice din care făcea parte cu- 
noscutul om politic C. Flaminius, care a căzut în lupta de la Tra- 
simenus, exercitau influenţe sensibile asupra măsurilor luate şi asu- 
pra desfăşurării evenimentelor. Reprezentanţi ai facțiunii demo- 
crate provenite din gintele plebeiene îmbogăţite, de pildă Liviii, 
Caeciliii, Metellii, Semproniii, au fost cei care au determinat aceste 
impuneri progresive în sarcina oamenilor bogaţi. Aceasta însă nu 
însemnează că s-a modificat cu ceva caracterul statului aristocratic 
condus de oligarhia romană sau că aristocrația nu-şi menținea rai 
departe poziţiile dominante în statul roman. 

Lacul Avernus (Averni lacus) se găseşte între Cumae şi Puteoli. 
Conform credințelor şi tradiției romane, se credea că în acest loc 
se găsea gura infernului. Expresia sacro perpetrato din textul livian 
învederează că prin ceremonia care a avut loc acolo, Hannibal, 
dominat de superstiţiile antichităţii şi cunoscător şi al celor romane, 
voia să-i evoce pe cei căzuţi pe cîmpul de bătălie. 

Lacună ; textul latin a fost întregit de Riemann cu cuvintele: in 
potestatem eius tradatur. 

Lacună în text; întregire făcută de Riemann: quoniam. 

Capul Misenum era situat în Campania, la sud de Cumae; după 
legendă, îşi poartă numele de la trimbiţa eroului mitic Aeneas, 
care şi-ar fi îngropat-o acolo. 

Lacună ; Riemann a completat textul latin cu cuvîntul: mille. 
Calor — un rîu mic în Samnium care se varsă în rîul Volturnus, 
curgînd în vecinătatea localităţii Beneventum. 


65 Lacună ; textul latin a fost întregit de Riemann cu cuvintele: 


tergendisque  diei. 

66 Oraşele din Bruttium şi Lucania care fuseseră mai de curînd su- 
puse dominaţiei romane, dar care în repetate rînduri s-au răsculat 
împotriva Romei, au rupt cele dintii alianţa cu romanii, aliindu-se 
cu carthaginezii ; ele au contribuit cu contingente de ostaşi în 
războiul dus de Hannibal împotriva Romei. 

67 Recrutarea şi înrolarea sclavilor în legiunile romane se explică prin 
faptul că armatele romane suferiseră pierderi uriașe în decurs de 
5 ani de război cu Hannibal şi în special în urma celor patru în- 
frîngeri succesive de la Ticinus, Trebia, Trasimenus, și mai ales 
de la Cannae. Numai în ultimele două bătălii de la Trasimenus 
şi de la Cannae au căzut peste 65 000 de ostaşi romani, ceea ce a 
însemnat o măcinare serioasă a contingentelor romane. 

68 Beneventum (azi Benevento) — unul dintre oraşele importante din 
Samnium, situat pe Via Apia, la răscrucea dintre Canusium, Aecu- 
lanum şi Venusia ; a devenit colonie latină din 268 î.e.n. 

69 Templul Libertăţii (aedes Libertatis) era construit pe colina Aven- 
tin. Libertatea, ca divinitate, era întruchipată ca o femeie acope- 
rită pe cap cu pileus (un fel de căciulă) şi încoronată cu o cunună 
de laur, avînd într-o mînă o suliță, iar în cealaltă cornul abun- 
denţei. 

70 După cum s-a mai arătat la nota 57 de la această carte, una din 
atribuţiile censorilor era darea în antrepriză, prin licitaţie publică, 
a lucrărilor de folos obştesc (opera publica). Datorită secătuirii vistie- 
riei statului roman cu prilejul războiului cu Hannibal s-a renunţat 
la asemenea lucrări. 

71 Lacună ; textul latin a fost completat cu cuvintele: cladem dese- 
rendae Italiae consilia agitasse. 

72 Pentru aerarii, vezi vol. I, cartea IV, nota 38. 

73 A se vedea în această privință vol. III, cartea XXIII, cap. XXV. 

„74 Magistraturile curule erau : praetura, edilitatea, consulatul şi cen- 
sura. 

15 Triumviri mensarii formau o comisie financiară alcătuită din 2 
persoane de rang consular şi un tribun al plebei, care în caz de 
situaţie critică pentru finanţele statului, ca în timpul războaielor 
punice, organizau un serviciu financiar la care se depuneau eco- 
nomiile şi bunurile particularilor. 

76 Cuvintul mercenar e întrebuințat aici în sens peiorativ. 

77 Medix tuticus (cuvînt de origine oscă) era magistratul suprem de 
la conducerea cetăților din Campania. Funcţia lui avea prerogative 
asemănătoare dictatorului sau consulilor romani. 

78 E vorba de oraşele învecinate ale Romei: Velitrae, Antium, Tus- 
culum, Tibur, Fregellae etc. 

79 Compsa — vezi nota 2 la cartea XXIII. 


80 Fugifulae sau Fagifulae — localitate din Samnium, încă n-a putut 
fi identificată. 

81 Orbitanium — localitate în Lucania, neidentificată încă, 

82 Blanda — localitate şi Lucania, la sud-est de Buxentum, în ve- 
oinătatea țărmului Mării Tyrrheniene. 

83 Aecae Apulorum (azi Troja) — aşezare în Apulia, în interiorul 
acestui ţinut, la graniţa dintre Apulia şi Samnium. 

84 Stinca Tarpeia — vezi vol. I, cartea I, nota 52. 

85 Acuca — localitate în Apulia, situată la o mică distanţă de Lu- 
ceria. 
86 Ardaneae — localitate în Apulia, în apropiere de Aecae Apulorum 


(vezi mai sus nota 85). Probabil că e aceeași localitate cu Ardana 
sau Herdonea. 


87 Salapia — veche localitate din Apulia, în ţinutul Daunia, înteme- 
iată după cum spune o legendă de eroul Diomedes, din Iliada 
homerică. 

88 Heraclea — oraş în Grecia Mare (Italia sudică) avînd portul la 


vărsarea rîului Liris în mare şi o colonie a Tarentului. Era locali- 
tatea natală a pictorului Zeuxis (461—398 î.e.n.). Aici a dat prima 
bătălie cu romanii Pyrrhus, regele Epirului, în anul 280 î.e.n. Ves- 
tigiile acestui oraş se văd astăzi lîngă castelul Pilocoro. 

89 Maximă liviană: fama quae nihil est celerius prin care se subli- 
niază repeziciunea cu care circulă zvonurile. 

90 E vorba de insula Nasos sau Ortygia din faţa Syracusei. 

91 Menopylon era un carţier al oraşului Syracusa. 

92 Achradina — cartier al Syracusei, situat la nord de insula Nasos 
sau Ortygia, unde s-au statomicit cei dintîi colonişti din oraşul 
Corint. Oraşul Syracusa s-a întins mai tîrziu pe podişul calcaros 
al Achradinei (livada Perilor) ; pe vremea războiului peloponesiac, 
Syracusa cuprindea numai Achradina și insula Nasos; Achradina 
era împrejmuită cu un zid uriaş şi datorită acestui fapt a rezistat 
în anul 413 î.e.n. tuturor atacurilor trupelor ateniene comandate 
de Nicias şi Lamachos. 

93 În timpul celor 54 ani de domnie a regelui Hiero, între anii 278— 
215 î.e.n. republica romană, în afară de numeroasele conflicte 
cu Carithagina, a purtat războaie şi cu illyrii, precum şi cu galhii 
transalpini care năvăliseră în Italia. În semn de prietenie, Roma 
îi dăruise lui Hiero multe din prăzile făcute cu aceste prilejuri. 

94 În latineşte : horrea publica. 

95 Altarul Concordiei, de care se vorbeşte în acest pasaj, fusese ri- 
dicat de Hiero în locul unde îşi ţinea şedinţele gerusia (2povaia, 
căreia Titus Livius îi spune senat, prin analogie cu senatul roman) 
din Syracusa. şi aproape de piaţă (dyopă ) unde se ţinea adunarea 
poporului (ExxĂnsi4). Toate acestea erau în vecinătatea portului 
Ssyracusan. 

96 Reflecţie politică liviană : Periculum ingens manet, nisi paci et 
concordiae consulitis, ne libera efferatur respublica, prin care Titus 
Livius înmănunchează într-un tot închegat şi indestructibil ideea 
păcii, a înţelegerii și mai ales a libertăţii unui popor, acestea fiind 
condiţiile imperioase ale existenţei unui stat. 

97 Comiţiile (comitia) este termenul latin folosit prin analogie de Ti- 
tus Livius pentru adunarea poporului din polisuri ( Exxănoa). 


98 În text este expresia quaestores — este denumirea latină dată prin 
analogie de Titus Livius slujbaşilor greci însărcinaţi cu trezoreria 
polisului. 


99 Lacună : textul a fost completat cu cuvîntul pacemque de Riemann. 

100 În latineşte este termenul: factio. : 

101 De aici se deduce aversiunea lui Titus Livius față de această fac- 
tio ai cărei componenți erau partizanii alianţei cu Hannibal; is- 
toricul roman încearcă să denigreze pe sprijinitorii Carthaginei 

102 Gelo era fiul mai mare al lui Hiero, care chiar pe cînd trăia tatăl 
său, după bătălia de la Cannae, a trecut de partea Carthaginei, 
pregătind în Sioilia răzvrătirea împotriva romanilor. El a murit 
subit ; se pare că tatăl său nu e străin de moartea lui, 

103 La romani ocupaţia de hisirion (actor), pînă în epoca lui Octavia- 
nus Augustus era privită ca înjositoare, fiind profesată fie de 
străini (etrusci, greci), fie de liberţi. Mai tîrziu i se dă oarecare 
preţuire. 

104 Lacună ; textul latin a fost întregit de Riemann cu cuvintul: 
priorem. Ă 

105 Curia este termenul latin folosit prin analogie de Titus Livius 
pentru clădirea senatului grec ( Yegovoia ). 

106 Din acest pasaj se deduce implacabila ură a poporului syracusan 
asuprit împotriva sîngeroasei tiranii şi cît de ascuţită era lupla de 
clasă în cetățile greceşti din Sicilia. 

107 Reflecţie tit-liviană : Ea natura multitudinis est ; aut servit humi- 
liter, aut superbe dominatur libertatem, quae media est, nec sibi 
parare modice, nec habere sciunt. În această reflecţie se oglindește 
miitiidmiea aristocratică a lui Titus Livius faţă de mişcările popu- 
are. 

108  Reflecţie liviană: Et non ferme desunt irarum îindulgentes minis- 
iri, qui avidos atque intemperantes suppliciorum animos ad san- 
guinem et caedes îrritent, în care istoricul roman demască pe pes- 
cuitorii în apă tulbure, pe aţiţătorii și demagogii politici care în 
epocile de răsturnări şi prefaceri sociale, în toiul luptei îndreptă- 
ţite a poporului exploatat, profită de tulburări ca să tragă foloase 
numai pentru ei, în dauna colectivităţii. 

109 Zeii Penaţi menţionaţi în acest pasaj trebuie înţeleşi, prin analogie 
cu cei ai romanilor, zeii din mitologia greacă care se credea că 
ocrotesc casa și familia. 

110 Lacună în textul latin. 

111 Lacună ; Riemann a completat textul latin cu cuvîntul: morge. 

112 Murgantia — oraş în Samnium, dispărut din cele mai vechi tim- 
puri fără urme. 

113 Pachynum (astăzi capul Passaro), este unul din cele trei promon- 
torii cu care se termină la viîrfuri forma triunghiulară a Siciliei (ce- 
lelalte două se numeau Trinacria şi Triquetra). Pachynum se află 
în sud-vestul Siciliei. Numele lui derivă din limba feniciană şi 
înseamnă tur de observaţie. 

114 Apreciere subiectivă din partea lui Titus Livius pentru acţiunile 
sicilienilor împotriva aliaţilor Romei. Istoricul roman uită că şi ro- 
manii, odată intraţi pe teritoriul unui potrivnic, procedau la fel; 
îl prădau şi-l treceau prin foc şi sabie. 

115 În latineşte duces ordinum, perifrază din termenul grecesc doyayoi 
tradus de Titus Livius; ordines este sinonim în acest pasaj cu 
centuriae, desemnînd unitate de trupe în armata greacă. 

116 Syracusanii îşi aminteau că, cu prilejul primului război punic, 20 
„de ani au durat luptele romanilor pentru a pune stăpinire pe Si- 
cilia şi a-i alunga pe carthaginezi de acolo. De aceea, ei se temeau 
să intre în conflict cu Roma. 

117 Herbesus (astăzi Pantalica) — oraş în Sicilia, situat pe teritoriul 
care aparţinea orașului Agrigentum ; era la nord de acest oraș, 
anume pe rîul Halyeus. 

118 Oastea syracusană era alcătuită din: locuitori ai Syracusei, trupe 
auxiliare recrutate din localităţile din jur şi mercenari veniţi de 
pretutindeni. 

119 În acest pasaj se vede cum istoricul roman caută în chip subiectiv 
să prezinte acţiunile Romei într-o lumină favorabilă, trecînd lesne 
peste samavolniciile şi jafurile săvîrşite de romani şi neîndrep- 
tățirea statului roman de a stăpîni Sicilia. 

120 Megara — străvechi oraş din Sicilia, pe coasta răsăriteană a insu- 
lei, la nord de Syracusa; a fost întemeiat de dorieni în anul 708 
î.e.n., pe locul fostului orășel Hyblaea (de unde şi numele Megara 
Hyblaea). 

121 Şi aici ca şi în multe locuri Titus Livius a întrebuințat prin ana- 
logie termenul praetor pentru magistratul de la conducerea -cetă- 
ţilor greceşti — arhontele (dexov — sau hiparch( Wrapxos ). 

122 Lacună în text. 

123 Reflecţie liviană : quam vana aut leci aura moblie esset multitudo, 
din care se deduce că o colectivitate conștientă de interesele sale 
nu se lasă înriurită de orice adiere de vint. 


194 Mylas — (astăzi Marcellino sau San Giuliano) riu mic care se 
varsă în mare în golful orașului Megara Hyblaea, la nord de Sy- 
racusa. 


125 Şi populaţia Syracusei și a teritoriilor stăpînite de aceştia, ca şi a 
altor cetăți greceşti ori a cetăților italice confederate aflate sub do- 
minaţia romană, urau pe romani, pentru că le-au cotropit ţinutu- 
rile şi le-au subjugat politiceşte, simțind pe grumazul lor călcîiul 
asupririi romane care, în pofida făgăduinţei că le va respecta li- 
bertăţile și drepturile, le oprimau şi le exploatau fiemilos. 

196 Hexapylum — o poartă a cetăţii Syracusa prin care se pătrundea 
în oraş venind pe drumul dinspre nord, de la Leontini şi Megara 
Hyblaea, și care ducea spre cartierul Tyche, din vecinătatea Epi- 
lolelor ; accesul în Syracusa era liber printr-o singură poartă, în 
vreme ce celelalte cinci erau închise. i 

127 Aici Titus Livius interpretează prin prisma intereselor politice ale 
Romei, și nu cu obiectivitatea critică, desfășurarea evenimentelor 
din Syracusa şi orice schimbare care contravenea intereselor ro- 
mane. 

128 Olympieum — o mică localitate ( "'OAyumetov modixwn îi spune 
Thucydides, Istoria războiului peloponesiac, cartea VIII, cap. 
IV, 7) așezată la sud-vest de rîul Anapus. Tot aici îşi stabiliseră 
tabăra şi trupele ateniene ale lui Nicias şi Lamachos în timpul ase- 
diului Syracusei din anul 414——413 î.e.n., pe vremea războiului pe- 
loponesiac (431—404 î.e.n.), precum şi trupele carthagineze de mai 

- multe ori în timpul războaielor cu Syracusa. 

129 Şi în acest pasaj se învederează politica cotropitoare a statului ro- 
man cu tendinţe imperialiste, care ameninţa cu războiul cetăţile 
care nu i se supuneau. 

130 Archimedes a fost unul din cei mai mari învăţaţi ai antichităţii, fiind 
socotit cel mai mare matematician şi mecanician din antichitate. El 


. 

s-a născut la Syracusa în anul 987 î.e.n. A stat multă vreme în 
Egipt. Apoi s-a înapoiat la Syracusa, fiind primit la curtea tira- 
nului Hiero, unde s-a ocupat cu astronomia. Multe din descope- 
ririle lui au intrat în tezaurul științei şi culturii, ca de pildă legea 
fundamentală a hidrostaticii, care-i poartă numele. Aplicînd noi 
metode de cercetare în matematică s-a apropiat de descoperirea 
calculului infinitesimal. A perfecţionat „şurubul de apă“ sau „mel- 
cul“ întrebuințat la irigarea ogoarelor din Egipt, numit „şurubul 
lui Archimedes“. 

Datorită invențiilor sale în domeniul mecanicii, a zădărnicit 
cu uşurinţă încercările romanilor de a cuceri prin asalt pe mare 
cetatea cu prilejul asedierii vreme de doi 'ani a Syracusei. A fost 
ucis de un ostaş roman al lui Marcellus. Din scrierile sale, redac- 
tate în dialect doric, nu ne-au parvenit decît numai neînsemnate 
fragmente, şi acelea mutilate. Ceea ce a rămas s-a publicat pentru 
prima oară în ediţia italiană Torelli editată în secolul al XIX-lea şi 
în cea germană, apărută în biblioteca 'Teubneriană tipărită în 1792. 
Tormente (tormenta) — maşini de război romane cu care se arun- 
cau la mare distanţă pari ascuţiţi sau bolovani de o greutate con- 
siderabilă. 

Helorus — localitate în Sicilia, situată pe coasta răsăriteană a aces- 
tei insule la sud de Syracusa. 

Agrigentum (numit de greci "'Axpayăs — Acragas) (azi Girgenti) 
— oraş în sudul Siciliei, locuit de sicani; a fost vestit în antichi- 
tate prin viaţa sa înfloritoare, datorită ceramicii artistice, exporturi- 
lor sale de vin şi de pucioasă în Africa. Cea mai mare prospe- 
ritate a cunoscut-o în secolul al V-lea î.e.n. A fost cucerit în primul 
război punic în anul 262 î.e.n. de romani de la carthaginezi, dar 
reluat de aceştia şi distrus. În timpul celui de al doilea război punic 
a fost cucerit şi recucerit de cele două tabere de mai multe ori. 
Acrillae — localitate în Sicilia, la oarecare depărtare de Syracusa 
spre interiorul insulei, pe malurile rîului Anapus. 

Acrae — (astăzi Acrimonte) — localitate în Sicilia, situată în inte- 
riorul insulei, la oarecare depărtare de Syracusa ; a fost colonizată 
de syracusani în anul 664 î.e.n. 

Anapus — rîu în Sicilia care, înainte de a se vărsa în mare în 
apele marelui port al Syracusei, la sud de oraş, formează lacul 
Syraco, de unde vine şi numele Syracusei. 

Lacină ; textul latin a fost întregit cu cuvîntul: przefecto, 
Panhormus sau Panormus (azi Palermo) — vechi şi vestit oraş din 
Sicilia, întemeiat de fenicieni ; era situat pe coasta de nord a insu- 
lei, la vărsarea în mare a rîului Orethus care i-a dat radei portului 
numele său. Oraşul Panhormus era alcătuit prin unificare din Neo- 


pulis şi Palaepolis — orașul nou şi cel vechi. A fost cucerit de 
romani în anul 254 î.e.n. 
Henna — oraş în Sicilia, aşezat în regiunea muntoasă din centrul 


insulei, pe un platou înalt, avînd un templu celebru al zeiţei Ceres. 
Lacună ; Riemânn a completat textul latin cu cuvintele: die ac. 


Lacună ; textul latin a fost întregit cu cuvintul noxiam de Rie- 
mann. 

Din acest pasaj se vede cît de sîngeroşi erau romanii în represa- 
liile lor faţă de cetăţile care călcau alianţa cu ei şi totodată justi- 
ficarea pe care caută s-o dea Titus Livius acestor măsuri singe- 
roase, peniru aşa-zisa încălcare a bunei-credinţe, „argumentul“ 
specific al politicii romane de expansiune şi dominație. 

Proserpina (Persephona Ilepoeo6vn la greci) — divinitate din cercul 
zeităților novensides, fiica zeiţei Ceres, socotită simbolul reînvierii 
grîului care moare îngropat în pămînt, de unde renaşte. Adorată 
şi la romani, ca şi la greci, ca o puternică divinitate tellurică şi 
a infernului, se credea că ia parte la misterele zeiţei Ceres (De- 
metra la greci) și la acele ale lui Iacchus (Bacchus); era adorată 
în misterele de la Eleusis. Prin sincretismul credințelor religioase, 
Prosermpina a fost identificată cu mai multe divinităţi, cu Core, 
fiica Demetrei, cu Liberia, cu Hecate, cu Artemis şi chiar cu 
Athena şi cu Afrodita, fiind considerată, după miturile antice, 
simbolul forțelor naturii, devenind o divinitate panteistă, al cărei 
nume nu trebuia rostit. Centrul cultului său era la Henna, în 
Sicilia, unde după mit s-ar fi întîmplat răpirea Proserpinei de 
către Pluto. 

Amfiteatrul (cuvînt grecesc ăumpearpov) era un edificiu de pro- 
porţii gigantice, cum sînt stadioanele de azi. Avea formă rotundă sau 
ovală fiind dotate cu trepte, de unde se asista la reprezentațiile 
scenice (ludi scaenici), la jocurile de gladiatori (ludi gladiatorii) 
şi la luptele cu fiare sălbatice. Amfiteatrele greceşti corespundeau 
circurilor romane. În centrul amfiteatrului se găsea scena (arena 
şi scaena sau Gx4vh ), destinată luptelor sau concursurilor atle- 
tice, fiind înconjurată de un zid larg (podium) înalt de 15 picioare 
(circa 5 m). De la arenă începeau să se ridice treptele care erau 
întretăiate din distanță în distanță de mici culoare numite cunei, 
care ușurau circulația. Balustradele (baltei) împărțeau teatrul în 
sectoare concentrice (maeniana). Sectorul treptelor superioare era 
închis către exterior, servind pentru adăpost şi promenadă. Către 
arenă dădeau două porţi: porta sanavivaria, pe unde intrau luptă- 
torii şi actorii (histriones) şi porta libitinensis, pe unde erau eva- 
cuaţi cei scoşi din luptă. În jurul arenei erau boxele închise cu 
grilaje pentru fiarele sălbatice. În exterior, amfiteatrele erau în- 
zestrate cu porticuri în formă de arcade, cu coloane sau pilaștri. 
Nişte stilpi înalți serveau ca suporturi unei pînze uriaşe (velarium), 
pentru adăpostirea spectatorilor împotriva soarelui sau ploilor. Cel 
mai vestit amfiteatru roman ale cărui vestigii se văd şi azi e 
Colisseum, din Roma, construit de Vespasianus în anul 70 î.e.n. 
în vecinătatea templului lui Zeus. 

Lacună ; textul latin a fost întregit de Riemann cu cuvîntul: tem- 
peraturos. 

Pentru anul 213 î.e.n. 

E vorba de castrul menţionat de Titus Livius la cap. XXXIII și 
întocmit la 1500 paşi distanță de Syracusa, în opoziţie cu noul 
castru întocmit de Marcellus. 

Asupra evenimentelor petrecute în această vreme în Grecia, de- 
scrise de Titus Livius la cap. XL, vezi și la Plutarh, op. cit, 
Aratus, cap. LI şi Zonaras, po. cit., cartea IX, cap. IV. 

Oricum — oraş fără fortificaţii situat pe coasta Epirului ; era aşezat 
într-o cîmpie. 

Aici Titus Livius face o eroare: Marcus Valerius avea funcţia de 
propraetor, nu de praetor (vezi mai sus, cap. X şi XX). 

Apollonia (azi Pollina) — locuitorii se chemau apolloniati (apollo- 
niatis) — oraş grec situat pe malul drept al riului Aous, între 
acesta şi rîul Apsus; a fost aliat al romanilor. Fiind asediat de 
Filip al V-lea, regele Macedoniei, în anul 214 î.e.n., a fost apărat 
de propraetorul M. Valerius Laevinus. 

Lacună ; Riemann a întregit textul latin cu cuvintele: relicto 
praepositaque. 

E vorba de riul Aous. 

Evenimentele din Spania, expuse în cap. XLI și XLII din această 
vreme, au fost relatate şi de istoricii greci Appianos, op. cit. 
Iberica, cap. XV şi urm. şi Zonaras, op. cit., cartea IX, cap. III. 
Castrum Album — se atla la nord de Carthagina Nouă, în veci- 
nătatea localităţii lliei (Elihe azi). 

Hamilcar cel Mare (Barcas) era tatăl lui Hannibal (vezi nota 9 la 
cartea XXI). 

Nu se ştie despre care munte cu numele de Victoria este vorba, 
întrucît n-a fost identificat. 

Ceilalţi doi comandanţi carthaginezi erau Mago şi Hasdrubal, 
Fratele lui Hannibal. 

Castulo — vezi nota 89 la cartea XXII. 

Lacună ; textul latin a fost completat de Riemann cu cuvîntul cas- 
tra. 


Bigerra — oraș hispan în ţinutul oretanilor (probabil Becerra de 
azi), situat la nord de Cazorla. i 
Munda — oraş în Spania în ţinutul Boetica, în regiunea basteta- 


nilor între Urso (Orsuna) şi Carteja (Gibraltar); e controversată 
însă situarea acestui oraș, unii istoriograli situîndu-l lîngă Malaga, 
alții lîngă Cordova. 

Lacună ; textul latin a fost completat cu cuvîntul: fossas. 

Aurina, Aurix sau Auringi (azi Saen) probabil este totuna cu 
Oringis, sau Orongis — oraș hispan, situat în ţinutul Boetica. 

Aici se constată la Titus Livius o apreciere subiectivă; hispanii 
ridicau armele şi pregăteau războaiele nu de dragul războaielor, 
ci pentru a-şi apăra libertatea şi ţara împotriva cotropitorilor fie 
ci carthaginezi, fie romani. : 

Aici Titus Livius comite o inexplicabilă eroare, întrucît în această 
carte la cap. IX (vezi şi nota 43) spune „în al cincilea an“ al celui 
de-al doilea război punic. De fapt trecuseră şase ani, 

Aceşti consuli au fost aleşi pentru a-şi exercita magistratura în 
anul 213 î.e.n. 

Lacună ; textul latin a fost întregit de Riemann cu cuvintele: Ei 
cum iis M. Atilius. 

În privinţa lui Tuditanus, vezi vol. III, cartea XXII, cap. L, nota 
183, unde Titus Livius descrie acest episod. 

Pentru praetor urbanus vezi vol. III, nota 97, la cartea XXIII. 
Prin provincia Ariminum din acest pasaj trebuie să se înţeleagă 
Gallia Cisalpina, care avea drept capitală orașul Ariminum. 

172 Provincia Sicilia va avea ca limite vechile graniţe ale regatului lui 
Hiero, care a fost alipit stăpînirii romane. 

173 Cajeta (azi Cata) — localitate în ţinutul auruncilor (în Latium) 
şi port în golful cu același nume. 

174 Jupiter Vicilinus — numele sub care era adorat Jupiter de către 
samniţii hirpini, dâr și de syracusani. 

175 Amiterus (azi Amatrice) — rîu care curge prin oraşul cu același 
nume situat în ţinutul Sabinum. 

176 Cei 12 lictori, care îl însoțeau pe consul, mergeau în şir unul după 


altul. 
177 Şi filozoful Seneca, Epistolae, VII, 10, spune în această pri- 
vință următoarele : „Dacă dau cu ochii de un consul sau praetor, 
îi aduc toate onorurile cuvenite : descalec de pe cal, îmi descopăr 
capul şi mă dau în lături din calea lui“. 
178 Aici e vorba de consiliul de război la care luau poate toţi coman- 
danţii armatei. 


179 Cales — vechi oraş al ausonilor din Campania, celebru prin vinu- 
rile sale, 

180 Lacună ; textul latin a fost întregit de Riemann cu cuvîntul: ad 
Hannibalem. - 


181 În antichitatea romană, cetățile aveau intrările închise cu două 
porţi, care se închideau pe dinăuntru şi erau zăvorite cu ajutorul 
a doi drugi așezați orizontal, de-a curmezișul celor două uși. 

182 Atrinum — localitate încă neidentificată. Se crede că era situată 
în Gallia Cisalpină. 

183 Pentru Salinae — vezi vol. I, cartea I, nota 114. 

184 Poarta Carmentalis era situată în vestul Romei, între Capitolium 
şi Tibru, purtînd acest nume legendar de la Carmenta, mama lui 
Evander, 

185 Aquimaelium — piaţă în Roma, lîngă Capitolium, pe locul unde 
fusese casa lui Maelius (vezi vol. I, cartea IV, notele 20 şi 21). 
186 Uliţa (vicus) Iugarius ducea către forum Olitorium (piaţa de zar- 
zavaturi), mergînd de-a lungul coloniei Capitoline de la templul 

lui Saturnus pînă la poarta Carmentalis. 

187 Templul Fortunei — vezi vol. II, cartea X, nota 175. 

188 Mater Matuta — vezi vol. I, cartea V, nota 47. 

189 Asupra situaţiei din Spania și Africa descrisă de Titus Livius în 
cap. XLVIII şi XLIX vezi și Appianos, op. cit, Libyci, cap. X 
și Iberica cap. XVI. 

190 Syphax, regele Numidiei apusene, fusese aliat multă vreme cu car- 
thaginezii, dar acum trece de partea romanilor şi îşi instruieşte 
armata după metodele romanilor. În conflictul cu concurentul său 
la tronul întregii Numidii, Masinissa, este învins de acesta. Mai 
tirziu, rupe legăturile cu romanii, reînnoind alianța cu Carthagina. 
După debarcarea lui Scipio Africanus în Africa, este învins de acesta 
şi luat prizonier. Moare în captivitate la Roma. 

191 Lacună în text. 

192 Lacună ; textul latin a fost completat de Riemann cu cuvîntul: 
essent. 

Numidia (locuitorii ei erau numizii — numidae) — ţară care se 
mărginea la est cu posesiunile Carthaginei, la sud cu Gaetulia şi 
Libya, la vest cu Mauretania, iar la nord cu Marea Mediterană. 
Granițele Numidiei erau marcate la vest de rîul Ampsaga, care o 
despărţea de Mauretania, iar la est de rîul Tusca, care o delimita 
de posesiunile Carthaginei. Numizii se împărțeau în două ramuri 
distincte : maesulii (sau massylii) care locuiau în partea răsări- 
teană a Numidiei şi massaessylii (aceştia din urmă se întindeau şi 
în Mauretania, la vest de riul Ampsaga. Capitala Numidiei era 
Cirta (astăzi Constantine). Numidia era bogată în cereale (grîu, orz), 
vinuri, fructe şi păşuni, crescînd numeroase herghelii de cai şi 
cirezi de vite. Numizii erau socotiți printre cei mai buni călăreţi 
din antichitate. 

Maurusii e denumirea dată de vechii greci în mod obişnuit maurilor. 


CARTEA XXV 


În capitolele XX, XLV şi XLVII din cartea XXIV, Titus Livius 
a spus că în anul precedent (214 î.e.n.), Hannibal își așezase 
tabăra la Salapia, aproape de Arpi în Apulia. În schimb, la 
cap. VIII cartea XXV, spune că Hannibal se afla la o distanță de 
trei zile de marş de Tarentum, ceea ce înseamnă că se găsea în 
vecinătatea Salapiei şi nu în ţinutul Sallentinum, în care era Ta- 
rentum. Prin urmare, ceea ce relatează la cap. I din această carte 
e o repetare a evenimentelor istorisite în cartea XXIV, cap. XLIV— 
XLVII, redate însă după informaţiile luate de la alţi analiști. 


2 Titus Livius n-a relatat în acest sens nimic referitor la evenimen- 


tele petrecute în anul 214 î.e.n. Bruttiii trecuseră de partea cartha- 
ginezilor în anul 216 î.e.n. (vezi cartea XXII, cap. XLII, cartea 
XXIII, cap. XX şi XXX) ; deci încă din anul 215 î.e.n. întreaga popu- 
lație a bruttiilor, între care şi sallentinii, era aliată cu Hannibal. 


3 Consentinii erau locuitorii oraşului Consentia, capitala ținutului 


Bruttium. 


4 'Taurianum — promontoriu şi localitate cu acelaşi nume situate la 


sud de oraşul Vibo sau Valentia (Hipponium) în Bruttium. 


5 Publicanii erau arendaşii de impozite. Îngrădirea accesului în ordi- 


nul senatorial a făcut să se întărească pătura mijlocie și vârfurile 
plebeilor bogaţi care, împreună cu cavalerii şi cu o parte a aris- 
tocraţiei au început să se ocupe cu exploatarea provinciilor și cu 
cămătăria, ceea ce a dus la întărirea acelui ordo equester. În miîi- 
nile acestui ordin se aflau asociaţiile (societates) de arendare a im- 
pozitelor percepute din regiunile italice sau din noile teriţorii cu- 
cerite. La perceperea dărilor în provincii, arendaşii (publicani) - 
făceau şi camătă, în afară de tot felul de samavolnicii. Datorită 
arendărilor şi creşterii capitalului comercial uzurier roman în pro- 
vincii, mijloacele materiale ale ordinului equestru au crescut în- 
tr-atit, încât plebeii îmbogăţiţi în urma cametei și arendării impo- 
zitelor s-au diferențiat complet de masa plebei. Cu toate acestea, 
ordinul equestru făcea parte, ca şi patricienii, din clasa dominantă 
a societăţii sclavagiste, pentru că ambele aceste categorii sociale 
exploatau provinciile, patricienii fiind însă mai mult o aristocrație 

funciară, iar cavalerii, o aristocrație a banului ; cu timpul și aceștia 
ajung să acapareze pămînturi în Italia şi provincii, iar patricienii 
participă la operaţii uzuriere şi speculaţii comerciale prin mijlocirea 
unor interpuși, aceste două categorii sociale avind astiel interese 
comune. 

Judecătorii capitali (judices capitales sau nocturni) făceau parte 
din magistratus minores, fiind subordonați autorităţii praetorului. 
Magistratus minores erau fie tresviri monetales (slujbaşii monetăriei 
statului), fie duumtiri viarum  curandarum _(îngrijitorii  drumuri- 
lor) etc. Judecătorii capitali erau aleși de către adunarea poporului 
întrunită în comitia tributa şi aveau : a) jus contionis, dreptul de a 
lua cuvîntul în adunarea poporului, b) jus edicendi, dreptul de a 
lua o dispoziţie şi a da un ordin (a face o declaraţie ori a da o 
proclamaţie), c) jus multae dictionis, dreptul de a pedepsi cu amenda 
şi jus auspicii, dreptul de a lua auspiciile. 

Ritualurile sacrificiilor (sacrificia) la romani erau puţin diferențiate 
de ale altor popoare din antichitate. Cei care ofereau sacrificiile 
veneau la altare înveşmîntaţi în cinciu gabino — în haine de săr- 
bătoare (vezi în această privinţă vol. II, cartea X, nota 31). Alta- 
rele erau împodobite cu ghirlande de flori consacrate şi cu pan- 
glicuţe și cordeluţe. Crainicul (praeco) invita pe pontifice să ofi- 
cieze ceremonia religioasă, iar poporului îi cerea să facă liniște, 
strigînd : favete linguis! Parcite linguam! Apoi se “aduceau victi- 
mele, îndepărtîndu-se cele care nu erau curate (non purae). Ponti- 
ficele rostea rugăciunea rituală, pe care asistenţa o repeta ; stropea 
apoi victima cu apă curată de izvor, cu vin şi făină cu sare (mola 
salsa — acesta era immolatio), apoi o afuma cu tămiie. Pontificele 
gusta vinul şi da şi celor care îl asistau la slujbă, și celor care 
ofereau sacrificiul. Tăia apoi cîteva boabe de mazăre pe fruntea 
victimei și le arunca în foc. Întorcîndu-se apoi cu faţa către 
răsărit, atingea cu cuțitul de la cap pînă la coadă animalul hărăzit 
sacrificiului, fiind acum macta (adică sporită, onorată ; macta vine 
de la mactus, -a, -um = sporit, onorat) ; victima prin care zeul era 
gratificat cu această ofrandă. Victimarius (sacrificatorul) îl întreba 
pe pontifice: Agone? (Să pornesc la treabă?) I se răspundea: 
Hoc age | (dă-i drumul !). Vitele mari erau lovite atunci cu toporul 
(securis), viţeii cu malleus (maiul), porcii şi mieii cu cremenea 
(silex) sau cu cuțitul (cultrus) de către cultrarius. Singele era strîns 
într-un vas în care era amestecat cu vin şi făină, iar amestecul 
aşezat pe altar, dîndu-i-se foc. Animalul era îmbucătăţit pentru 
ospăţul care urma după sacrificiu, iar haruspicii cercetau mărun- 
taiele pentru a face prevestirile (haruspicia). Cu prilejul sacrifi- 
ciilor oferite în numele statului se jertfeau 50 şi chiar 200 de 
vite mari, cum au fost acelea oferite de Scipio, după victoria de 
la Zama. 

Preoţii publici (sacerdotes publici) erau slujitorii cultului oficial, 
în fruntea cărora se găsea colegiul pontificilor, avînd şef suprem 
pe pontifex maximus. Preoţii publici erau: rex sacrorum sau sa- 
crificulus (preotul însărcinat cu oficierea sacrificiilor), flaminii 
(flamines), vestalele (virgines - Vestae), colegiul preoţilor numiţi 
septemuiri epulonum însărcinaţi cu lectisternia, decemriri sau quin 

decemwviri sacris faciundis (colegiul preoţilor care consultau cărţile 


sibyilline), augurii, feţialii (fetiales), preoţii salii, preoţii luperci, 


sodales Titii, frutres Arvales. 
bis Acest Lucius Cornelius Lentulus nu este una şi aceeaşi per- 
soană cu marele pontifice decedat, care purta acelaşi nume. Primul 
a fost ulterior ales praetor pentru Sardinia şi legatus al renumitu- 
lui consul Marcellus. 
Consulii au fost aleşi pentru anul 212 î.e.n. 
Cartierele Romei erau: 1) Carinae, cuprins între Esquilin și cen- 
trul oraşului pînă la forum (astăzi pînă la San Pietro în Vincoli); 
2) Esquiliae — cartierul roman de pe Esquilin ; 3) Lautumiae — 
în regiunea carierelor de piatră ; 4) cartierul Romei situat la nord- 
est de Capitolium în spatele prăvăliilor (tabernae) unde erau 
basilicele şi edificiile construite la nord de forum şi închisoarea 
Tullianum (carcer) ; 5) Velabrum — cartierul de jos, de lîngă Tibru, 
între fluviu şi Tuscus vicus (uliţa etruscă) ; numele a mai rămas 
şi azi la o biserică S. Giorgio în Velabro şi, în sfîrşit, 6) Campus 
Martius, cartierul situat între zidurile Romei, cîmpia Tibrului și 
malul stîng al Tibrului, în bucla formată de fluviu cu colina Pin- 
cius şi colina Capitolină şi care servea ca loc pentru adunările și 
exerciţiile armatei, şi pentru adunarea poporului convocat pe cen- 
turii (comitia centuriata). i 
În text: congius — era o măsură romană pentru lichide, avînd 
3,283 litri ; cîte 50 congia de fiecare cartier înseamnă 164 litri ulei. 
Fiind în acea vreme şase cartiere la Roma, însemna, potrivit acestui 
pasaj, că s-au distribuit celor mai săraci cetăţeni cu aproximaţie, 
1 000 litri de ulei. 
Pentru jocurile plebeie (ludi plebei), vezi cartea XXIII, nota 95. 
După dezastrul roman de la Cannae (vezi cartea XXII. nota 170), 
Hannibal a întreprins o ofensivă diplomatică, atrăgînd în alianța 
sa şi rupînd de romani numeroase cetăți şi populaţii din confede- 
raţia romană. Etruscii n-au scăpat prilejul de a urma exemplul 
campanilor, bruttiilor şi lucanilor, ridicîndu-se şi ei împotriva do- 
minaţiei romane. De aceea apare la acest capitol denumirea unui 
comandant roman pentru Etruria. 
„Vechea provincie a Siciliei“ (adică a Siciliei romane) era partea 
occidentală a insulei, inclusiv Agrigentum, luată carthaginezilor 
după primul război punic, despărțită prin rîul Himera — care fusese 
oiarul posesiunilor carthaginezilor din Sicilia —, de regatul lui 
iero. 
Adică Hispania citerior şi Hispania ulterior — una la nord, iar 
cealaltă la sud de Hiberus. 
După cum se vede, acum erau ll provincii romane (din punct de 
vedere militar) care au fost date în sarcina praetorilor, proconsu- 
lilor şi propraetorilor, anume acele provincii unde aveau să aibă 
loc lupte şi ciocniri, punîndu-se la dispoziţia comandanților 23 le- 
giuni romane, cu efective de peste o sută de mii de oameni. 
Iniţial nu se stabilise un sistem precis de stăpînire şi admi- 
nistrare a teritoriilor noi cucerite, ci acestea erau conduse de un 
magistrat numit de Roma şi care dispunea de putere deplină. De 
aceea Provincia, la început, a însemnat competenţa unui magistrat 

roman însărcinare încredinţată, comandament de război; cum 
această competență de comandă se exercita în anumite limite geo- 
grafice, cuvîntul provincia a ajuns să desemneze o circumscripție 
teritorială, o însărcinare administrativă, un comandament militar 
şi a fost aplicat în mod special teritoriilor cucerite, administrate 
şi păzite cu garnizoane militare. 

17 „Supraveghetori“ — în text este iestes. 

18 Uma în latinește se chema sitella. Cînd se trăgea la sorţi, romanii 
umpleau o urnă pe jumătate cu apă, apoi puneau înăuntru semnele 
desemnînd obiectele pe care trebuiau să le aducă sorții; deschiză- 
tura fiind foarte mică, cînd se vărsa urna, aceste obiecte nu pu- 
teau apărea decit succesiv. În pasajul de față sitelle era urna 
scrutinului de vot: se băgau înăuntru cifrele desemnînd triburile. 
Se servea de această urmă pentru a se trage la sorţi tribul în care 
latinii prezenţi la Roma trebuiau să-și dea votul; aceasta era ul- 
tima operaţie prealabilă a votului. 

19 După cum a arătat Titus Livius la cap. VI şi XXII de la cartea 
XXIII, câteva orașe din Latium au obţinut dreptul de cetăţenie 
(jus civitatis), cetăţenii lor putînd vota la Roma, cînd se găseau 
acolo. Cu acest prilej, sorții desemnau tribul în care fuseseră ad- 
miși ca să-și exprime votul. 

Față de celelalte populaţii din confederaţia romană, latinii 
aveau totuşi o situaţie privilegiată, deşi erau din punct de vedere 
juridic numai socii = aliaţi, căci se bucurau numai de jus com- 
mercii, jus connubii, iar o parte dintre ei şi de jus civitatis şi de 
jus suffragii. 

Faptul că în fieoare an primii magistrați romani, consulii, tre- 
buiau să celebreze feriile latine (ferize latinae), era un semn al stră- 
vechei alianţe încheiate după lupta de la Regillus care, după unele 
izvoare, ar fi avut loc în anul 493 î.e.n, şi că pe prima treaptă a 
populațiilor supuse Romei, se găseau cei care purtau nomen lati- 
num. Totuşi latinii erau împărţiţi în două districte: 1) în prisci 
latini care locuiau în vechiul Latium; 2) populaţiile latine cu- 
prinse între mare, Tibru, rul Liris şi Munţii Samniţi şi Sabini, 
populaţii care au fost supuse mai tîrziu şi care au alcătuit Novum 
Latium. 

20 E vorba de decemvirii din anul 451—448 î.e.n., autorii celor XII 
table, care, instaurînd un regim de tiranie prin cârmuire personală, 
înlocuind toate vechile instituţii, au stîrnit revolta poporului care 
i-a răsturnat, aducîndu-i în fața justiţiei (vezi vol. II, cartea III, 
nota 55). 

21 În latineşte occupare locum, înseamnă a pune stăpînire pe o po- 
ziţie, pentru a amenința de acolo poporul. Aceasta era una din 
formele delictului Jaesae majestatis (vezi Ulpianus, Digestae, 
XLVIII,-par. 4,1). 

22 Viatores și apparitores erau slujbaşi inferiori subordonați magistra- 
ţilor statului sau pontificilor, avînd aceleași atribuţii ca şi lictorii, 
servind de multe ori ca mesageri sau crainici pentru magistraţii 
care aveau lictori. 

23 Interzicerea apei şi focului (interdicere aqua et igni), termen de 
drept roman; pentru a preîntîmpina o condamnare, un cetăţean 

roman avea dreptul să se exileze de pe teritoriul roman; dacă el 
nu răspundea cînd era citat la ziua fixată judecății, era considerat 
exilat, bunurile sale confiscate și vîndute în folosul statului ; pentru 
a se face cu neputinţă reîntoarcerea sa în patrie, se pronunţa îm- 
potriva lui sentința interdicţiei apei şi focului; era ceea ce se 
chema exsilium. Totuşi nu se ştie precis ce consecințe avea din 
punct de vedere juridic această declaraţie solemnă. 
Mila romană (în latineşte mille passum sau mille) avea circa 
1472 m. 
Ingenui — vezi vol. II, cartea X, nota 43. 
Pentru necesităţile care au impus luarea acestor măsuri în privinţa 
recrutării ostaşilor sub drapel, datorită lipsei de contingente, vezi 
cartea XXII, nota 180. ă 
Vezi cartea XXIII, cap. XXV. 
E vorba de C. Terentius Varro. 
Adică P. Cornelius Scipio, în Spania, despre ale cărui acţiuni se 
vorbeşte la cap. II și P. Sempronius Tuditanus cum se arată în 
cap. III de la această carte. 
Tribunii militari erau în general fii de senatori. Tribunul militar 
(tribunus militum) pe vremea celui de-al doilea război punic era 
comandantul unei legiuni romane. O legiune avea 6 tribuni mi- 
litari : doi comandau legiunea vreme de 2 luni şi alternau la co- 
mandă în fiecare zi. Ceilalţi patru tribuni militari serveau de adju- 
tanţi ai comandantului şef de legiune, așteptîndu-și să le vină 
rîndul la comandă. Astfel, fiecare dintre ei își exercita comanda 
vreme de patru luni pe an. Tribunii militari erau desemnaţi cu 
prilejul fiecărei recrutări anuale. La început, tribunii militari ai 
celor patru legiuni romane erau numiţi de consuli cu prilejul fiecărei 
recrutări anuale ; începînd din anul 362 î.e.n., adunarea poporului 
întrunită în comitia tributa alegea 10 tribuni militari; după anul 
31 î.e.n. alegea 16; Sula anul 207 î.e.n. adunarea poporului îi 
numea pe toţi 24. Cei ai legiunilor recrutate de consuli erau numiţi 
de consuli. 
Ca să fie cineva tiibun militar, trebuia să facă parte din ordo 
senatorius, adică din rîndurile ordinului senatului, sau dintr-o fa- 
milie senatorială. Citeodată, în acest rang ostășesc slujeau persoane 
care îndepliniseră alte magistraturi în stat : edilitatea, praetura sau 
consulatul. În mod obişnuit tribunii militari erau oameni tineri: 
P. Cornelius Scipio cu prilejul bătăliei de la Cannae n-avusese de- 
cît 20 de ani. Tribunii militari aveau ca însemn inelul de aur al 
cavalerilor. Luau parte la consiliul de război al comandantului şef 
de armată. 
Pentru Allia, vezi vol. ]., cartea V, cap. XXXVIII—XLIX, notele 
108 şi 104. 
Pentru Furcjle Caudine, vezi vol. II, cartea IX, nota 8. 
Adică erau numai degradaţi, fără nici o altă pedeapsă: din călă- 
reţi deveneau pedestrași, din pedestraşi, ostași din trupele de arma- 
ment uşor (levis armatura), iar aceştia erau daţi afară din unităţile 
legiunilor. 
S îrneşte surprindere numirea acestor trei comisii, de vreme ce se 
ştie că censorii îndeplineau îndeobşte asemenea însărcinări (opera 

publica), pentru că nici Titus Livius, nici vreun alt izvor istoric 
datînd din această vreme nu indică temeiurile recurgerii la o ase- 
menea măsură. 


35 Pentru zeița Speranţa (Spes) care făcea parte din di indigetes 


36 


37 


38 


39 
40 

şi anume din rîndurile divinităţilor abstracte, fiind personificarea 
nădejdei, vezi şi vol. 1I cartea X, nota 93. Templul acestei divini- 


tăți a fost ridicat după primul război punic de către A. Atilius 


Calatinus în Forum Olitorium. 

Muntele Albanus, situat la sud de Roma la o mică distanţă, pe 
acele vremuri era un vulcan nestins, care din cînd în cînd erupea; 
lapilli de care se vorbeşte aici, erau pietrele provenite din erup- 
țiile vulcanului. Acest fenomen era privit de romani ca un semn 
rău, muntele Albanus fiind socotit de romani un loc sfînt. Pe 
acest munte se afla templul lui Jupiter Latiaris, unde se come- 
morau sărbătorile latine (feriae latinae). 

Reate — vechi oraş italic, a cărui întemeiere era atribuită pe- 
lasgilor sau aborigenilor ; mai tîrziu a aparţinut sabinilor. Se găsea 
în Italia centrală, în apropierea lacului Velinus. 

Reflecţie liviană : vir îngquieti animi et minime otium, quo tum 
diutino senescere videbatur, prin care scriitorul vrea să releve că 
firile în veşnic neastîmpăr sînt împinse mereu la acţiuni nesoco- 
tite, din pricina cărora se şi prăbușesc. 

Lacună ; textul latin a fost completat de Riemann cu cuvîntul: 
tarentinos. 

Aici e vorba de un atrium publicum, adică de o piaţă (area) în- 
conjurată de porticuri cu pilaştri şi de diferite clădiri ; era cu totul 
deosebit de cel de pe colina Capitolium sau de pe colina Aventină, 
Atrium Libertatis (ca şi atrium regium) era un edificiu folosit de 
cele mai multe ori pentru diferite împrejurări ca, de pildă, în 
textul de faţă pentru a păzi prizonierii. În ce priveşte însă încă- 
perea (atrium) aceasta era o cameră mare de formă pătrată a lo- 
cuinţei romanilor, avînd acoperişul aplecat, deoarece atrium avea 
în mijloc un bazin de apă, pentru a se scurge în el apa de ploaie. 
Această deschizătură era un fel de luminător, prin care pătrundea 
lumina şi ieşea fumul. În atrium se aflau Penaţii (penates), vatra 
unde ardea focul şi altarul Larilor (Lares) — zeii protectori ai 
casei. Atrium era partea centrală a locuinţei romane, unde se des- 
fășura întreaga viață a familiei. 

Suprimarea ostaticilor şi a solului Phileas constituia o gravă în- 
călcare a dreptului ginţilor (jus gentium) ; un sol (legatus) nu poate 
fi pedepsit decît de statul său, iar ostaticii (obsides) nu pot fi 
osîndiţi şi executaţi decît numai în cazul că cetatea care i-a dat 
rupe 'legăturile cu Roma. Titus Livius interpretează acest sacrilegiu 
comis de romani fără obiectivitate istorică, motivînd că Phileas a 
venit la Roma sub pretextul unei solii, dar că de fapt temeiul 
venirii sale ar fi fost spionajul şi că execuţia ostaticilor ar fi fost 
încuviințată de adunarea poporului. 


42 Lacună ; textul latin a fost întregit de Riemann cu cuvintele: 


43 


romana hospitia. i 
Veghea a patra era între orele 3 şi 6 dimineaţa. Străjile din timpul 
nopții puse pentru paza unui: castru se numeau vigilide, pe cînd 


https://biblioteca-digitala.ro 


46 


49 


56 


57 


NOTE. CARTEA XXV "163 


cele din timpul zilei, excubiae. Însărcinarea de a fi de strajă o 
primeau numai ostașii din rîndurile unităţilor de principes şi has- 
tati, ca şi pedestrașii trupelor aliate. Triarii şi velites erau scutiți 
de strajă ca şi trupele de extraordinarii, cavaleria şi cohorta prae- 
toriană ; nopţile se împărțeau în patru veghi, vigiliae, fiecare du- 
rînd cîte trei ore, de la şase seara pînă a doua zi dimineaţa. 
Lacună în textul latin. Riemann l-a întregit cu cuvintele: duces 
singulis partibus addit binos. 

Hannibal îi eliberase pe cei din trupele aliate, socii nominis latini, 
fără să le pretindă bani de răscumpărare. 

Acest şanţ, fossa, fusese săpat de carthaginezi. 

Riîul Calaesus (azi Galaso) se varsă în mare chiar în portul Ta- 
rentului. 

Metapontum — vezi vol. II, cartea VIII, nota 119. 

Intrarea și ieșirea din port erau barate cu un pod cu porţi ză- 
vorite. 

Aforism livian: Multa, guae impedita natura sunt, consilio expe- 
diuntur, prin care se arată că cu ajutorul gîndirii omul poate 
stăpîni natura. 

Aceasta era o stradă care se chema „Calea Largă“ (Vicus Largus). 
Aici Titus Livius se referă la analiştii Cincius Alimentus, Fabius 
Pictor, Coelius Antipater şi mai ales la istoricul grec Polybios, 
ale :căror opere au constituit izvoarele lui de informare. 

Anul 212 î.e.n. 

Adică pînă în ziua de 27 aprilie. 

Această profeție a mai fost menţionată şi de Cicero, De divi- 
nationne, cartea I, cap. CXV şi cartea II, cap. CXIII; Plinius, 
Historia naturalis, cartea VII, cap. CXIX; Festus, Breviarium 
rerum gestarum populis Romani, Fragmenta, ediţia Forster, p. 164 
şi 326, și Macrobius, Saturnalia, cartea I, cap. XVII. 
După tradiţie, romanii se socoteau urmași ai Troiei (vezi vol. IL, car- 
tea ], nota 7) prin legendarul erou Aeneas, cîntat de poetul Vergi- 
lius. Din acest pasaj, raportat la perioada celui de-al II-lea război 
punic, se deduce -că legenda lui Aeneas era răspîndită şi foarte 
bine cunoscută de romani. Această legendă a fost introdusă pentru 
prima oară în literatura latină de poetul roman Naevius, care a 
fost contemporan cu al doilea război punic, murind în jurul 
anului 200 î.e.n. În consecință, profeția lui Marcius se învederează 
a nu fi anterioară bătăliei şi dezastrului de la Cannae. 

Diomedes, regele cetăţii greceşti Argos, erou homeric, cum se 
arată în Iliada, fusese unul din cele mai viteze căpetenii ale gre- 
cilor care asediaseră Troia. După tradiţia homesică în urma înche- 
ierii războiului troian, — Diomedes a fost nevoit să fugă din 
Argos. El a emigrat, statornicindu-se în sudul Italiei, în Apulia; 
acolo a luat de soţie pe fiica regelui Daunus. Tradiţia istorică 
greco-romană îl socoteşte pe acest erou homeric întemeietorul unor 
oraşe grecești ca Metapontum, Arpi etc. Regiunea din jurul lo- 
calităţii Cannae se numea Cîmpia lui Diomedes. Potrivit acestei 
legende rezultă că așa cum Diomedes i-a fost funest pentru Troia, 
de asemenea şi cîmpia de la Cannae va fi funestă pentru romani. 
Titus Livius a relatat această superstiție şi prin menţionarea fap- 

tului că Dasius Altinius din Arpi, un oraş al lui Diomedes, a fost 
piază rea pentru romani (vezi cartea XXIV, cap. XLV). 

58 Nu se cunoaşte un rîu cu numele de Cannae. Pe lîngă localitatea 
Cannae curge rîul Aufidus. 

59 În lat. este editi = răspîndită în popor; numai după bătălia de 
la Cannae s-a aflat de existența acestei profeţii care vestea de- 
zastrul. 

60 Cu toate că Titus Livius califică „încilcită“ (perplexius) această 
prorocire, credem că el se referă mai degrabă la elementul irațional 
al superstiţiei. 

61 Jocurile apollinare (ludi Apollinares) erau celebrate în luna iulie, 
începînd din ziua de 13 şi durînd opt zile. Au fost instituite în 
urma unui decret senatorial în legătură cu prezicerile făcute de 
Marcius (vezi la această carte, cap. XII) şi s-au desfășurat pentru 
prima oară în circ, organizate de praetorul urban. Au fost repre- 
zentate şi în anul următor, şi de atunci au devenit anuale. Ludi 
Apollinares începeau prin reprezentații scenice, iar în ultima zi 
se desfăşurau jocuri de circ. 

62 În latineşte, în pasajul de față cuvintele: populi plebeique, sînt 
o veche formulă, datînd din epoca în care noţiunea de populus 
nu desemna decit pe patricieni, care la început erau singurii care 
posedau drepturi politice. 

63 Ca şi Titus Livius în cartea XXVI, cap. XXIII şi cartea XXVII, 
cap. XXVI, Macrobius, Saturnalia, cartea I, cap. XVIII, 
spune în aceeaşi privință următoarele: „sărbătorile Apollinare au 
fost înființate din imboldul preotului decemvir Comelius Rufus, 
care era însărcinat cu consultarea cărţilor sibylline ; din această 
pricină i s-a dat porecla de Sybilla, iar din pricina schimonosirii 
acestui cuvînt, Rufus a fost cel dintii roman care s-a numit Sylla“. 

64 De fapt numai coamele acestor animale erau poleite cu aur. 

65 Spectatorii romani purtau la fel ca şi grecii, cununi de laur în 
cinstea lui Apollo. 

66 Pentru evenimentele relatate în cap. XIII—XIV de Titus Livius, 
a se vedea comparativ Valerius Maximus, op. cit., car- 
tea III, cap. II şi Appianos, op. cit., Hannibal, cap. XXXVII. 

67 Lacună ; textul latin a fost întregit de Riemann cu cuvântul: 
legatis. 

68 Lacună ; textul latin a fost întregit de Riemann cu cuvîntul: 
castra. 

69 Lacună ; Riemann a întregit textul latin cu cuvîntul: castrorum. 

170 Lacună ; Riemann a completat textul latin cu cuvîntul: resistendo. 

71 Cominium Ocritum — localitate situată între Beneventum şi Lu- 
ceria, neidentificată încă. Ocritum derivă, după cum spune Fes- 
tus, op. cit., 181 din cuvîntul ocris, care înseamnă munte povirnit. 

72 Se reaminteşte că Titus Livius a relatat la cap. XI din această 
carte că garnizoana romană din Metapontum a 'trimis trupe în 
sprijinul romanilor asediați în cetăţuia Tarentului. Acum venea 
aici toată garnizoana romană din Metapontum. 

73 Lacună în text; Riemann a completat cu cuvîntul Metaponto, 

74 Achaia — regiune din Pelopones, între golful Corint, Elida, Arca- 
dia şi ţinutul Sycioniei. Era un stat federativ, avind centrul politic 
şi religios în oraşul Aegium. Achaia era cirmuită de o adunare 
generală a ligii achaice. Se va vorbi mult de Achaia în cărţile 
XXVII şi XXĂVIII în legătură cu războiul pe care l-a purtat îm- 
potriva lui Filip V, cu Aetolia şi Lacedemonia: În textul de faţă, 
Titus Livius spune că atît Thurii, fostul Sybaris, cît şi Metapon- 
tum erau colonii acheine. Sybaris fusese întemeiat după tradiţie 
în anul 720 î.e.n. de către coloniștii achei şi troizenieni. Fondarea 
Metapontului e atribuită de unii bătrinului şi înţeleptului Nestor 
din epopeia homerică Iliada, de alţii lui Epeus, apoi, şi în sfârşit, 
acheilor conduşi de Leucippos (vezi cartea XVII şi nota 130). 

75 Acest Mago menţionat în pasajul de față nu e fratele lui Hanni- 
bal, ci un comandant carthaginez de trupe de cavalerie. 

76 'Thurii — oraş reconstituit pe ruinele străvechiului Sybaris, dărt- 
mat de locuitorii din Crotona şi colonizat cu rămăşiţele vechilor 
locuitori, şi mai ales cu atenieni; el a izbutit să-şi redobîndească 
repede înflorirea de altă dată. Aici a trăit în ultimii ani ai vieţii 
dle şi Herodot. Orașul a luptat cu succes împotriva lucanilor. 
Pe vremea războiului romanilor cu samniţii, Thurii au primit o 
garnizoană romană. 

În timpul celui de-al doilea război punic, thurinii au trecut 
de panica carthaginezilor, peaira că ostaticii lor aflaţi la Roma 
au tost suprimaţi cu prilejul încercării de a evada (vezi în această 
privință cap. VII, de la această carte). Totuşi, nici Hannibal nu 
s-a încrezut în locuitorii oraşului Thurii, căci l-a devastat, stră- 
mutînd la Crotona 3500 locuitori. După alungarea lui Hannibal 
din Italia, romanii au înfiinţat la 'Thurii colonia romană care se 
chema Copiae. 

77 Lacună ; textul latin a fost completat de Riemann cu cuvintele: 
alii manendum. 

18 Pentru evenimentele relatate aici, vezi şi Polybios, op. cit. 
cartea VIII, cap. 1; Diodor din Sicilia, Biblioteca îisto- 
rică, cartea XXVI, cap. XXVI; Appianos, op. cit., Hannibal, 
cap. XXXV; Valerius Maximus, op. cit., cartea I, cap. VI; 
Silius ltalicus, Punica, cartea XII, vs. 476 şi urm. 

79 Cetatea Beneventum păstrase intactă alianţa cu romanii şi de 
aceea romanii trebuiau s-o proteguiască, pentru că flanca drumul 
principal ce lega Campania cu Apulia, unde se afla Hannibal. 

80 Aici Titus Livius întrebuinţează proleptic imperium romanum, deşi 
forma statală a Romei, pe vremea războaielor punice, era aceea 
de republică. E cunoscută figura de stil prolepsă (în latineşte 
anticipatio). 

81 Din anul 216 îe.n., de cînd Capua trecuse de partea lui Hannibal, 
se scurseseră 3 ani și jumătate. 

82 Lacună ; textul latin a fost completat de Riemann cu cuvîntul: 
allapsos. 

83 Asupra rolului destinului (fatum) în concepţia lui Titus Livius, 
vezi Studiul introductiv, vol. I, pp. XXXIV şi urm. 

84 Lacună ; Riemann a completat textul latin cu cuvîntul altero. 

La rîndul său și Hannibal împărţise pe sectoare ţinuturile ocu- 
pate de forţele carthagineze, fie că aparţineau unor populaţii silite 
(întrucât le ocupase teritoriul) să intre în alianță cu el, fie că 
aparţineau populațiilor care au rupt de bună voie alianţa cu Roma. 
Lacună ; textul latin a fost întregit de Riemann cu cuvintele: 
angustum eo ait se cum. 

Lictorii nu se depărtau niciodată de consulul sau de praetorul pe 
care îl însoțeau. 

Lacună ; textul latin a fost întregit de Riemann cu cuvîntul: 
animo. 

Vechile Şesuri (Campi Veteres) n-au fost identificate. 

Erau două rîuri cu numele de Calor: unul în Samnium, care se 
varsă în rîul Voltumus, la nord-vest de Beneventum, altul în 
Lucania, afluent al rîului Silanus. De aici se explică confuzia 
asupra locului unde a pierit T. Gracchus. 

După suprimarea lui Gracchus, comanda armatei romane a fost 
preluată de quaestor, pînă la numirea unui alt comandant, pen- 
tru :că, de bună seamă, la întrevedere împreună cu consulul fuse- 
seră şi tribunii militari, şi deci au fost şi ei ucişi. 

Tiberius Sempronius Gracchus făcea parte dintr-o renumită familie 
plebeiană. Familia Semproniilor cuprindea mai multe ramuri: 
Atratini, Sophi, Tuditani, Blaesi, Longi, Gracchi. Unul din ei a 
fost Tiberius Sempronius Longus, învins la Trebia de Hannibal 
(vezi cartea XXI, cap. LIV), altul P. Sempronius Tuditanus (vezi 
cartea XXII, cap. L) fost praetor, consul şi censor; acesta a în- 
cheiat pacea cu Filip al V-lea, regele Macedoniei şi a fost, ca 
legatus, trimis la Ptolemaeus al Egiptului. Tiberius Sempronius 
Gracchus a fost şi magister equitum, comandant al cavaleriei, sub 
dictatorul Fabius Maximus şi a comandat armata romană în lipsa 
dictatorului (vezi cartea XXIII, cap. XIX); a fost consul în anul 
216 î.e.n. Celebrează ludi romani (cartea XXIII, cap XXX); a in- 
struit trupele de sclavi voluntari (vezi cartea XXIII, cap. XXXV), 
îl învinge pe Hanno la Beneventum şi a obținut mai multe succese 
împotriva carthaginezilor în Lucania în calitate de consul (vezi 
cartea XXIV, cap. XLIII şi cartea XXV, cap. 1). Fireşte că în jurul 
acestui comandant roman, răpus în condiţii atît de mișelești, s-au 
plăzmuit tot felul de legende, de unde provin şi atîtea variante 
asupra morţii lui. 

Adagiu livian: Nihil tam leve est quod non magnae interdum rei 


momentum est — cu alte cuvinte: buturuga mică răstoarnă carul 
mare |! 

Acest T. Quinctius Crispinus nu e cel menţionat în cartea XXIV, 
cap. XXXIX. 


Cind se încheiau legături de ospeţie între două persoane, amiîn- 
două familiile şi casele, deci şi zeii protectori ai caselor respective, 
Larii şi Penaţii, se bucurau de inviolabilitate şi de toate privile- 
giile care legau pe oaspeţi. Călcarea îndatoririlor încheiate însemna 
şi lezarea zeilor casnici. 

Centurionul primipil (centurio primipilus) era comandantul centu- 
riei ] a triarilor. Era gradul cel mai mare al unui centurioa din 
legiunea romană. i 

97 Reflecţie liviană : id non promissum magis quam stolide creditum, 
tanguam eaedem militares et imperatoriae artes essent din care 
se deduce că nu orice simplu ostaş are însuşiri de mare coman- 
dant şi deci acesta nu poate pretinde să i se dea o comandă, fără 
s-o merite. 

98 În latineşte aliaţilor li se spune socii; acest termen desemnează 
contingentele furnizate armatei romane de populaţiile italice aliate 
cu Roma prin diferite tratate. Raportul numeric între aceste con- 
tingente și trupele romane propriu-zise a fost variabil. Sub repu- 
blică, contingentele auxiliare au fost organizate în cohorte de 
pedestrași şi în turmae de cavalerie comandate de praefecţi. În- 
deobşte numărul pedestraşilor de socii era egal cu cel al romani- 
lor, cel al cavaleriei era dublu. Contingentele de socii erau îm- 
părţite în două mari corpuri care ocupau cele două aripi ale 
armatei romane. 

99 Textul latin a fost întregit de Riemann cu cuvintele: constitit 
pugna spe concitante. 

100 Lacună ; textul latin a fost completat de Riemann cu cuvintele: 
in eoque et Putaolis id oppidum. 

101 Aici Titus Livius face aluzie la înfrîngerea suferită de Centenius 
şi de armata lui de 8000 de oameni. 

102 Oastea de care se vorbeşte în cartea XXIII, cap. XIV şi cartea 
XXIV, cap. XIV—XVI. 3 i 
103 Despre acest praetor s-a vorbit la cap. III din această carte. Şi 
în cartea XXVI, cap. II, Titus Livius relatează despre un Fulvius 
be care l-a învins Hannibal; probabil însă că e vorba de aceeaşi 

uptă. 

104 Herdonea, azi Ordona, era situată în centrul Apuliei dauniene, la 
sud de Arpi, pe drumul care lega orașele Beneventum și Bariumn. 

105 Aici Titus Livius întrebuinţează cuvîntul ala care înseamnă corpul 

de armată alcătuit din trupe aliate; într-o bătălie, 6 ala trebuia 
să ocupe flancul stîng, iar un corp identic de trupe aliate să 
ocupe flancul drept. Fiecare corp avea un efectiv de 4200 ostaşi, 
în afară de trupele de cavalerie şi de armament uşor. 
Potrivit regulilor tacticii romane, Fulvius trebuia să distribuie 
la centru, în zona de efort, cele două legiuni, iar la flancuri, cele 
două corpuri de trupe aliate. Fulvius însă n-a respectat dispozitivul 
frontului obişnuit roman, cu linii succesive de atac: Fulvius îşi 
aşază trupele numai pe două linii succesive de atac; în primu 
linie el aşază legiunea întîi şi primul corp de trupe aliate. iar 
la rezervă, legiunea a doua şi celălalt corp de aliați. Datorită acestui 
dispozitiv de atac, prima linie de bătaie romană a fost nevoită să 
se lărgească pe un front foarte lung, fără adîncime însă, pentru 
a alcătui un centru şi două flancuri; de aceea, linia de luptă a 
lui Fulvius a fost dată peste cap de Hannibal. 

106 Pentru Castrum Claudianum, vezi cartea XXIII, nota 100. 

107 Datorită faptului că erau trei armate cu trei comandanți. 

108 pp un vallum dinspre cetate, iar un al doilea dinspre cîmpul 
iber. 


109 Evenimentele relatate în cap. XXIII—XXXI sînt redate şi de 
Polybios, op. cit., cartea VIII, cap. XXXVII şi urm.; Zona 


https://biblioteca-digitala.ro 


168 PAUL H. POPESCU 


ras, op. cit., cartea IX, cap. V; Plutarh, op. cit., Mar- 
cellus, cap. XVIII; Frontinus, op. cit., cartea III, cap. III; 
Silius Italicus, Punica, cartea XIV, vs. 585. 

110 E vorba de primăvara anului 212 î.e.n. 

111 Însă Titus Livius n-a menţionat că la Agrigentum a venit şi 
Hippocrates (vezi cartea XXIV, cap. XXXIX). 

112 Inadvertenţă : mai departe, tot la această carte, la cap. XXX, 
Titus Livius relatează că au fost 70 de conspiratori şi nu 80. 
113 Maximă liviană: Priorum audacia dubiis etiam animos facit, — 
într-o acţiune întreprinsă de mai mulţi, e de ajuns să aibă cei din 

frunte curaj, pentru ca și ceilalți să-i imite. 

114 Lacună ; Riemann a completat textul latin cu cuvintele: sunt 
copiae. 

115 Lacună ; Riemann a completat cu cuvîntul: ati. 

116 Aici se face aluzie la expediţia ateniană întreprinsă în anul 413 
î.e.n. împotriva  Syracusei. pe vremea războiului peloponesiac. 
Expediția era condusă de Nicias şi Lamachos care aveau la dispo- 
ziţie o flotă şi două armate terestre. Syracusanii au nimicit mai 
întîi flota atenienilor şi apoi au înfrînt pe rînd şi cele două armate 
terestre (vezi (Thuoydides, op. cit., cartea VI, cap. VII). 

117 Se menţionează ca tirani Agathocles, Dionysios cel Bătrîn, Diony- 
sios cel Tînăr; în schimb Hiero, care a fost aliat cu romanii, este 
socotit de Titus Livius, rege. 

118 E vorba de dezertori syracusani fugiţi la vrăjmași. 

119 Adică insula Sicilia. 

120 În privinţa lui Bomilcar, Titus Livius a relatat la cartea XXIV, 
cap. XXXVI că acesta a plecat la Carthagina, dar fără să spună 
însă cînd şi cu ce prilej s-a înapoiat de acolo. 

121 În urma izbucnirii furtunii pe mare, blocada Syracusei de către 
flota romană a fost zădărnicită, pentru că vasele au fost nevoite 
să se depărteze în larg. 

122 E vorba de castrul de care Titus Livius a pomenit în cartea XXIV, 
cap. XXXIII. 5 

123 Datorită bălților insalubre şi pline cu miasme ale riului Anapus, 
unde se afla tabăra carthagineză ; în schimb unde erau amplasați 
romanii. oraşul era așezat mai sus; mai ales cota Epipolaelor era 
cea mai ridicată. 

124 Lacună ; textul latin a fost completat cu cuvintele: adorta erat: 
nam romani. 

125 Întrucît în vecinătate nu se găsea nici un oraş aliat cu Carthagina 
în care să se retragă această armată. 

126 Lacună în text. Se subînţelege însă că sicilienii ocupaseră două 
oraşe, dar care anume nu se ştie. 

127 Se atrage atenţia asupra acestei inadvertențe: la cap. XIII din 
această carte Titus Livius relatase că au fost 100 de vase. 

128 Aici Titus Livius săvîrşeşte o eroare, deoarece vintul prielnic pe 
care l-au avut carthaginezii ca să navigheze pînă în Sicilia nu 
putea fi decît vîntul de vest şi, dimpotrivă, vânturile care îi 
împiedicau să treăcă de promontoriul Pachynum erau vînturile 
de răsărit. Explicaţia rezidă: în necunoaşterea precisă a situaţiei 
geografice, fapt curent la istoricii antici. 

129 E vorba de bătălia navală pe care a fost nevoit s-o angajeze, pentru 
a străpunge blocada flotei romane, ca să intre în port. 

130 Aceasta era denumirea romană a vîntului care bătea dinspre est 
sau din sud-est. Acest vînt suflînd din direcţia Syracusei înrîurea 
defavorabil asupra condiţiilor de luptă navală ale flotei carthagineze. 

131 Bomilcar îşi lăsase vasele de transport cu aprovizionarea la 
Heraclea. Titus Livius trece însă cu vederea acest fapt. 

132 E vorba de proprietăţile care alcătuiseră domeniile. regale ale lui 
Hieronymus, i 

133 Adică raporturile lor cu Roma să fie aidoma cu cele dinainte de 
primul război punic. 

134 De ciumă, aşa cum s-a spus la cap. XXVII din această carte. 

135 Lacună ; textul latin a fost întregit de Riemann cu cuvintele: 
Syracusas essect applicare se romanis. i 

136 S-au făcut noi alegeri de arhonţi, pentru că cei vechi, Epicydes 
şi Hippocrates, fuseseră demiși. 

137 Solii Syracusei întrebuințează aceleaşi argumente şi acelaşi limbaj 
ca cei romani la cap. XXXIII din cartea XXIV. 

138 La cap. XXI din cartea XXVI Titus Livius menţionează că acesta 
se numea Belligenes. 

139 Lacună ; Riemann a întregit textul latin cu cuvîntul comperit. 

140 Lacună ; Riemann a întregit textul latin cu cuvintele mercenario- 


rumque. 
141 Lacună: textul latin a fost completat de Riemann cu cuvintul 
obtinendam. ș 


142 Lacună ; textul latin a fost completat cu cuvintul: Achradinam. 

143 Lacună ; Riemann a completat cu cuvîntul: pavor. 

144 Despre Titus Otacilius s-a vorbit la cap. III din această carte, cînd 
i s-a dat comanda flotei romane. . 

145 Otacilius a fost în măsură să desfăşoare fără teamă această ope- 
raţie datorită faptului că flota carthagineză de sub comanda lui 
Bomilcar se găsea la Syracusa sau la Tarentum. 

146 Pentru evenimentele descrise la cap. XXXII—XXXVI a se vedea 
Polybios, op. cit., cartea VIII, cap. XXXVIII; Appianos, 
op. cit., Hannibal, cap. XVI; Silius lLtalicus, op. cit, 
cartea XIII, vs. 138 şi urii. Eutropius, Breviarium, ab Urbe 
condita, cartea III, cap. XIV. 

147 E vorba de iarna anului 212 î.e.n. 

148 Amtorgis — localitate hispană care nu a fost încă identificată. 
Se presupune că era situată în apropiere de Iliturgi sau de Castulo. 

149 Lacună ; textul latin a fost completat de Riemann cu cuvîntul: 
commercio. 

150 Reflexie liviană : Id quidem cavendum semper Romanis ducibus 
erit, exemplaque haec vere pro documentis habenda ne ita ex- 
ternis credant auxiliis, ut non plus sui roboris suorumque proprie 
virium în castris habeant, în care Titus Livius relevă că un stat 
trebuie să se bizuie în primul rînd pe apărarea sa proprie, asi- 
gurată de armata sa proprie. 

151 Adică în faţa taberelor celor doi comandanţi carthaginezi Mago 
şi Hasdrubal. 


152 Suessetani — populaţia hispană locuind în teritoriul de la sud de 
Hiberus. 

Lancea, era armă de aruncat, folosită de hispani; era lungă şi 
uşoară, avînd un mîner din piele iar vârful plat. Această armă 
a fost preluată de romani, intrînd în dotaţia cavaleriei lor. 

Aici Titus Livius comite o inadvertenţă : ne aflăm în anul 212 î.e.n. 
deci în al şaptelea an de război punic, şi nu în al optulea. 

Adică Hispania ulterior şi Hispania citerior. 

Istoricul roman Valerius Maximus, în lucrarea Factorum 
et dictorum . memorabilium libri IX, cartea II, cap. VII, spune că 
Marcius avea grad de tribun militar, pe cînd Cicero în discursul 
Pro Balbo relatează că era centurion primipil. Titus Livius 
mai vorbeşte de Marcius în cartea XXXVIII, cap. XLII. 
Pentm cele relatate în capitolele XXXVII—XXXVIII.a se vedea 
Fromtinus, op. cit, cartea II, cap. VI, Valerius Max- 
mus, op. cit., cartea I, cap. VI, cartea II, cap. VII şi cartea VIII, 
cap. XV; Plinius, op. cit, cartea II, cap. CCXLI, Silius 
Italicus, op. cit., cartea XIII, vs. 700. 

Reflexie liviană : Ad ît guod ne timeatur fortuna facit minime tuti 
sunt bomines, quia quod neglexeris incautum atque  apertum 
habeas, prin care este subliniată ideea că în orice împrejurare 
niciodată nu trebuie să te încrezi orbeşte în noroc, lăsînd pe seama 
lui să rezolve totul şi să neglijezi luarea de măsuri cuvenite. 
Aforism livian : Eo îpso quod difficillimum videtur facilius erit — 
în romîneşte s-ar putea reda: de multe ori ceea ce ni se pare 
foarte greu de înfăptuit, după ce am pornit la treabă constatăm 
că totul merge mai uşor decît ne-am închipuit. 

Reflexie liviană : In rebus asperis et tenui spe fortissima quaeque 
consilia tutissima sunt, quia, si in occasionis momento, cuius 
praetervolat opportunitas, cunctatus paulum fueris, nequiquam mox 
omissam quaeras prin care istoricul roman subliniază că trebuie 
să se îndrăznească cu orice preţ a purcede la ultima şi hotări- 
toarea acţiune. atunci cînd s-a ajuns la cea mai grea cumpănă a 
vieţii şi cînd nu mai există o altă soluţie — altfel totul e pierdut —, 
pentru că în felul acesta se mai pot ivi perspective de reușită, deși 
cu minimum de probabilități, 

Cuviîntarea rostită de Marcius este o creaţie retorică tit-liviană, 
putînd servi drept model de discurs oratoric. Cuvintarea începe 
cu exordiul, urmează tramziţia : jalea dă imbcld să se pornească 
la faptă și răzbunare. Apoi vine tratarea: toți ostaşii trebuie să 
fie însufleţiţi de aceleași simţăminte şi gînduri — răzbunarea co- 
mandanţilor răpuşi mişeleşte de vrăjmași, se expune planul de 
acţiune şi cum se va reuşi să se aducă la îndeplinire printr-o acţiune 
rapidă, arătînd că sînt împrejurări care înlesnesc izbiîndirea pla- 
nului. Urmează apoi încheierea discursului şi peroraţia. 

Cuvintele din paranteză sînt completarea noastră. 

Aici e figura de stil asyndeton: eliminarea conjuncţiilor pentru 
a accentua asupra vivacităţii şi rapidității mişcărilor şi acțiunilor 
întreprinse. 

E vorba de analistul Claudius Quadrigarius (vezi vol. II, cartea 
VI, nota 90). 

165 C. Acilius a fost un analist roman care a scris în limba greacă 
o istorie romană (Aciliani Annales) începînd expunerea din timpuri 
legendare. Istoricii greci, Dionysios din Halicarnas, Strabo, Plutarh, 
apoi cei romani Cicero, Titus Livius, îl citează de multe ori. Cel 
care îl urmează cu fidelitate este analistul Claudius Quadrigarius. 
Totuşi nu avem la dispoziţie date precise biografice asupra lui 
Acilius, fiind multe controverse chiar şi în privinţa fragmentelor 
rămase din opera acestuia. 

166 Cele relatate la cap. XL—XLI de Titus Livius sînt redate şi de 
Polybios, op. cit., cartea IX, cap. X şi Plutarh, op. cit, 
Marcellus, cap. XXI. 

167 Aici Titus Livius se referă la epoca războaielor civile, începînd 
cu cel din timpul lui Sylla şi continuînd cu cele dintre Pompeius 
şi Caesar. 

168 Templul lui Jupiter Capitolinul a ars în anul 84 î.e.n. 

169 Hanno fusese trimis la Carthagina în locul lui Hiznilco, siins din 
viață la Syracusa din cauza ciumei. 

170 Hippacritanus era din Hippacra sau Hippo Diarrhytos, localitate 
situată în ţinutul Zeugitana, în Africa de nord, aproape de Car- 


thagina. 
171 Pentru rîul Himera, vezi cartea XXIV, nota 29. 
172 Heraclea Minoa — oraş situat pe coasta meridională a Siciliei 


între Agrigentum şi Selinunt, întemeiat de coloniştii din Selinunt 
cu numele de Minoa. Venind apoi colonişti spartani, aceştia s-au 
stabilit acolo, dîndu-i numele de Heraclea.- Acest oraş a fost de 
timpuriu ocupat de puni, înainte de cucerirea Siciliei de romani. 

173 De acest rîu se vorbeşte în cartea XXIV, la cap. XXXV. - 

174 Lacună ; Riemann a întregit textul cu cuvintul: proelium. 

175 Lacună în text. 

176 La cartea XXIV, cap. XLIII, Titus Livius îl menţionează pe 
Fulvius Centimalus oa praetor. 

177 Lacună ; textul latin a fost întregit de Riemann cu cuvintele : Len- 
tulus, M. Cornelius, C. Coalpurnius, Sulpicio. 

178 Adică după ieșirea din magistratură rămîneau comandanţi de armate 
în calitate de proconsuli. 


CARTEA XXVI 


1 Adică la 15 martie 211 îe.n. 

2 E vorba de acei ostaşi care au supravieţuit dezastrului de la 
Cannae şi despre care Titus Livius a amintit în cartea XXV, cap. 
VI, cînd, în numele lor se prezentase senatului roman o delegaţie 
de centurioni. . 

3 În bătălia de la Herdonea din anul 212 î.e.n. (vezi cartea XXV, 
nota 104 şi cap. XXI). 

4 Anul 211 î.e.n. 


5 Senatul, ca organ suprem al statului militarist roman și expresie 
a voinţei oligarhiei aristocratice, nu se împacă de fel cu alegerea 
de către trupe a comandanților lor, mai ales cînd era vorba de 
un reprezentant al plebeilor, avînd gradul numai de centurion, 
şi mai ales că acest L. Marcius nu îndeplinise nici o funcție curulă. 

De aceea, la raportul trimis de Marcius, succesorul Scipionilor, 
senatul n-a luat nici o hotărîre în privința comenzii acestuia, pînă 
cînd s-a recurs la numirea lui P. Cornelius Scipio prin “mijlocirea 
adunării poporului. 

Referitor la evenimentele din Spania şi la hotăririle luate de trupele 
romane rămase după doborîrea Scipionilor, vezi Titus Livius, 
cartea XXV, cap. XXXVII—XL ; vezi şi Valerius Maximus, 
op. cit., cartea ÎI, cap. VII. 

E menţionat numai numele lui Cnaeus Scipio, pentru că o bucală 
de vreme, deşi scurtă, numai 29 de zile, rămăsese singur coman- 
dant suprem al forţelor romane din Spania. 

Şi istoricul roman Valerius Maximus, op. cit., cartea II, 
cap. VIII, relatează acest proces intentat fostului consul Cn. Ful- 
vius (vezi şi cartea XXV, no-ele 103 şi 104). 

E vorba de Ti. Sempronius Gracchus, cel atras în capcană de 
Hannibal şi ucis mişelește (vezi cartea XXV, nota 91). 

Lacună ; textul latin a fost întregit de Riemann cu cuvintele: Cn. 
Fulvius ! Ti. Sempronius. 

Atît orașul Beneventum, cît şi Cumae au păstrat alianța cu Roma, 
nefiind deci recucerite din mi.inile lui Hannibal cum spune în acest 
pasaj Titus Livius. 

Lacună ; Riemann a completat textul latin cu cuvîntul: cessisse. 
C. Flaminius, cel căzut la lacul Trasimenus, vezi cartea XXII, 
nota 22, 

L. Aemilius Paullus, cel căzut la Cannae, vezi cartea XXII, cap. 
XL—XLI. 

L. Postumius Albinus, cel care a pierit răpus de triburile boiilor 
împreună cu aproape toată armata sa, în anul 217 î.e.n. în ambus- 
cada din pădurea Litane. Făcînd parte dintr-o cunoscută familie 
patriciană, L. Postumius Albinus fusese praetor, iar consul în trei 
rînduri, ultima oară în anul 217 î.e.n. 

Cneius Cornelius Scipio a comandat armata romană din Spania 
împreună cu fratele său (vezi partea XXIII, cap. XXVI şi urm.). 
Îl învinge pe. Hasdrubal, despresoară cetăţile lIliturgi şi Bigerra 
(vezi cartea XXIV, cap. XLI) şi e rănit la Munda; a pierit în 
anul 212 î.e.n. în urma trădării celtiberilor. 

E vorba de consulul roman P. Cornelius Scipio învins de Hannibal 
la riul Ticinus ; a luptat alături de fratele său în Spania, avind 
aceleaşi fapte de arme ca şi el. Piere cu 29 de zile înaintea fra- 
telui său, căzînd pe cîmpul de luptă în anul 212 î.e.n. 
Reflecţie liviană : Adeo imparem libertatem Romae diti ac pauperi, 
honorato atque inhonorato esse! din care se vede că în antichi- 
tatea romană, și pe vremea republicii şi pe vremea lui Titus Livius 
domnea o adîncă inechitate între păturile sociale, între pătura 
exploatâtoare a patriciatului dominant care huzurea în bogății, 
şi a masei plebeilor care se zbătea în sărăcie. 

În text este: perduellio — expresie juridică din dreptul civil 
roman. Prin perduellio, cea mai gravă acuzaţie judiciară. se urmă- 
reau cei învinuiți de crima de uneltire împotriva statului, cuprin- 
zînd ca articole trădarea, complotul şi atentatele împotriva magis- 
traţilor de la conducerea statului. Pentru cazul de faţă, învinuirea 

de perduellio constă în destrămarea disciplinei ostăşești, prin 
corupţia şi viața de desfriu a ostașilor, lipsa de autoritate, inca- 
pacitatea de comandă, precum şi vina de a-şi fi părăsit armata 
pe cîmpul de bătaie. 

20 După cum se ştie numai adunarea poporului (contio), întrunit în 
comitia centuriata, aproba sau respingea pedeapsa cu moartea în 
rocesul unui acuzat de perduallio. 

21 În latineşte plebs, identiticat uneori cu populus de Titus Livius 
pentru perioada războaielor punice. 

25 Asediul Capuei relatat de Titus Livius în cap. IV—VII a fost 
descris și de Polyb ios. op. cit., cartea IX, cap. III, de Ap- 
pianos, op. cit., Hannibal, cap. XXXVIII şi urm., de Fron- 
tinus, op. cit., cartea IV, cap. VII şi de Valerius Maxi- 
mus, op. cit., cartea II, cap. III. 

23 Aici e figura de stil numită brachiologie. 

24 E controversă între istoricii antici în privinţa numelui acestui cen- 
turion. Valerius Maximus, op. cit., la capitolul mai sus 
citat, scrie că se numea Marcus Navius ; în schimb Frontinus, 
op. cit., la acelaşi capitol, la nota 22, îi spune Quintus Naevius. 

25 Pentru Tifata mons vezi cartea XXIII, mota 127. 

26 Şi Tacitus, Annales, cartea I, cap. XXVIII, ca și Plutarh, 
op. cit., Aemilius, cap. XVII, relatează că datorită superstiţiilor 
asemenea procedee erau întrebuințate de cei vechi cînd erau eclipse 
de lună: lumea făcea un zgomot de nedescris, bătînd în talgere şi 
în tot felul de obiecte de aramă şi de orice alt metal, spre a 
„ajuta“ luna în luptă cu vîrcolacii (balaurii sau şerpii uriași — 
forțe negative) să-şi recapete lumina furată. 

27 Despre legatul M. Atilius s-a vorbit în cartea XXIV, cap. XLIV, 
cînd primise praetura cu jurisdictio peregrina. 

28 Analiştii la care se referă Titus Livius aici, şi ale căror opere 
probabil că le-a consultat sînt: Acilius, Claudius Qua- 
drigarius, Fabius Pictor, Cincius Alimentus, 
Valerius Antias etc. 

29 Lacună în text; completarea cu cuvintele: posse iis qui nati, e 
făcută de Riemann. 

30 În privinţa acestor evenimente şi a descrierii marșului lui Han- 
nibal către Roma făcute de Titus Livius în cap. VIIL—XI, a se 
vedea şi cele relatate de Polybios, op. cit., cartea IX, cap. III 
şi urm.; Appianos, op. cit., Hannibal, cap. XL; Silius 
Italicus, op. cit., cartea XII, vs. 524; Florus, Istoria, cartea |, 
cap. XXII şi urm.; Orosius, Istorie adversus paganos, cartea 
IV, cap. XVII. 

31 Tot aşa se întîmplase şi cu asediaţii din Capua, cărora li se intei- 
ceptau, de către proconsuli, transporturile de aprovizionare cu 
cele necesaie traiului. 

32 Lacună în text, care a fost completată de Riemann prin cuvîntul: 
subeundaque. 

33 Titus Livius n-a menţionat înainte nimic în legătură cu ridicarea 
acestei redute. 

34 E vorba de planul lui Hannibal de a porni ofensiva asupra Romei 
însăşi. 

P. Cornelius Asina fusese consul în anul 228 î.e.n.. În cartea XXII. 
cap. XXXIV, Titus Livius a scris că Asina a îndeplinit funcţia 
de interrege. 

Aici Titus Livius se referă la încălcarea de către Carthagina a 
condiţiilor tratatului încheiat cu Roma în anul 226 î.en. şi la 
cucerirea şi dărimarea oraşului Saguntum de către Hannibal în 
anul 219 î.e.n. 

Valerius Flaccus fusese consul în anul 227 î.e.n. | 

Despre aceasta vorbeşte Titus Livius în cap. VI din cartea XXI. 
Setia (azi Sezza) — oraș volsc situat între Norba şi Privernum, 
aproape de Via Appia ; a devenit colonie latină din anul 382 î.e.n. 
Oraşul era apărat de o garnizoană latină şi fortificat în anul 
211 î.e.n. (vezi cartea XXVI, cap. VIII). Refuză să dea Romei 
contingentul de trupe, potrivit situaţiei ei de oetate confederată, 
în 209 î.e.n. şi de aceea e pedepsit impunîndu-i-se dări neabișnuit 
de mari (vezi la cartea XXVII, cap. X şi cartea XXIX, cap. XV). 
Cora — oraș în Latium, situat pe o măgură înaltă între Velitrae şi 
Norba, la sud de Via Latina, fiind confundat de multe ori cu colo- 
nia Sora (vezi cartea XXVI, cap. VIII, cartea XXVII, cap. IX, şi 
cartea XXIX. cap. XV). Ca şi Setia, orașul Cora primeşte o garni- 
zoană romană şi este fortificat pentru a rezista atacurilor lui 
Hannibal. i 

Lavinium (azi Pratica) — vechi oraş din Latium, pe litoralul mării, 
între Laurentium şi Ardea ; localitatea este cunoscută din legenda 
lui Aeneas şi a fost capitala latinilor înainte de Alba Longa. De 
asemenea, şi Lavinium a fost fortificat şi a primit o garnizoană 
romană pentru a rezista atacurilor carthagineze. 

Sidicinum (Teanum). azi Teano — numit astfel pentru a se deosebi 
de Sidicinum din Apulia — era o localitate în Campania, situată 
la răscrucea dintre Via Latina cu drumurile care duceau la Bene- 
ventum şi Minturnae. 

Suessae sau Suessa (azi Sessa) — numită şi Suessa Aurunca spre a 
se deosebi de Suessa Pometia din ţinutul Pomptinus — era loca- 
litate situată în ţinutul auruncilor, la sud de rîul Liris, între 
Teanum şi Minturnae ; a devenit colonie latină din anul 313 î.e.n. 
Allifae (azi Alife) — oraş din Samnium, pe valea mijlocie a rîului 
Voltumus, situat pe Via Latina. 

Castra stativa era în general o tabără permanentă fie pentru can- 
tonamentul de iarnă, fie o tabără ridicată pentru cantonarea armatei 
în anumite centre de operaţii, în aceeaşi regiune, ca în cazul 
de faţă. 

Casinum (azi Casinas) — localitate în Latium, pe Via Appia, 
între Aquinum şi Venafrum. 

Rîul Liris (azi Garigliano) izvorăşte din Apenini aproape de lacul 
Fucinus, traversează ţinuturile sabin şi Latium, prin centrul 
Italiei ; are afluent rîul Trerus şi se varsă în marea Tyrrheniană 
aproape de Minturnae. 

Interamna (astăzi Terame) — localitate în ţinutul volscilor (care 
a fost alipit ținutului Latium), pe malul stîng al rîului Liris, la 
“confluenţa unui mic rîu; de aici și numele de Interamna. A de- 
venit colonie latină din anul 312 î.e.n. 

49 Agquinum (azi Aquino) — o veche localitate din linutul volscilor, 
situat pe Via Latina, între Fabrateria şi Casinum. 

50 Fregellae (astăzi Opi) era situat în ţinutul volscilor, pe Via Latina, 
pe malul stîng al rîului Liris. puţin mai sus de confluenţa lui 
cu Trerus, A devenit colonie latină în anul 328 î.e.n. 

51 Hannibal, după ce s-a servit de toate ambarcaţiile disponibile, 
le-a incendiat pentru a nu se folosi şi roinanii de ele lu trecerea 
rîului. 

52 E vorba de ştirile că Hannibal se îndreaptă cu forţele carthagi- 
neze ca să atace Roma. 

53 Arx Aefulana (astăzi Monte Affliano) o aşezare puternic fortificată 
situată la 2 mile sud-est de Tibur. 

54 Un proconsul roman își exercita prerogativele puterii sale (impe- 
rium) numai între hotarele provinciei care i-a fost desemnată; 
în cazul că se întorcea la Roma, proconsulul nu se mai bucura 
de aceste prerogative, devenind id particular (privatus). Această 
regulă însă putea fi călcată de senatul roman, căci printr-un decret 
senatorial proconsulul putea fi pus pe aceeaşi treaptă cu consulul, 
obţinînd dreptul de a-şi exercita puterea de proconsul şi pe teri- 
toriul Romei (imperium domi). 


55 Labicum — vezi vol. I, cartea a Il-a nota 85. 

56 Frusino (azi Frusinone) — localitate în Latium, situală pe Via 
Latina între Ferentinum şi Fregellae. 

57 Ferentinum (azi Ferentino) — în ţinutul hernicilor pe Via Latina, 
între Anagnia şi Frusino. 

58 Anagnia — vechi oraş în ţinutul hemicilor, în Latiurp, situat pe 


o înălțime la stinga şoselei Via Latina, la încrucişarea unor drumuri 
(Compitum Anagninum). 

59 Gabii (azi Castiglione) — vechi oraş din Latium situa: între Roma 
şi Praenestae. 


60 Pupinia — e vorba de ţinutul de la sud de rîul Anio, între Roma 
şi Gabii. 

61 Esquiliile Carinae — cartier roman pe Colina Esquilină. 

62 Poarta Esquilină se găsea în estul Romei, în: depresiunea dintre 
cotele Mons Cispius şi Mons Oppius (Colina Esquilină) la extre- 
mitatea agger-ului lui Servius. Această parte este punctul de ple- 
care al uliţei Vicus Virbius către centrul Romei şi a şoselelor 
Via Tiburtina şi Via Lavicana, către regiunea din această parte 
a Romei. 

63 Poarta Collină se găsea la extremitatea nord-estică a incintei 
Romei, la începutul agerr-ului lui Servius şi la capătul văii care 
separă colinele Viminală și Quirinală. De aici începe strada Vicus 
Longus către centrul oraşului, iar Via Salaria către regiunea din 
jurul oraşului. 

64 A ocupat acest dispozitiv pentru a face acoperirea armatei pro- 
consolului rînduite în linie de bătaie între Poarta Esquilină şi cea 
Collină. 

65 Pentru a se putea întruni şi ţine şedinţe. 

66 Riul Anio (vezi cartea XXIV, nota 36), afluent al Tibrului, pe 
malul lui stîng, se varsă în acesta la 4!/2 km mai sus de Roma; 

constituia o importantă linie comercială şi strategică. Din el se 
alimenta Roma cu apă potabilă ; şi azi se mai văd vestigiile ape- 
ductului Anio Velus, construit în anul 271 î.e.n. 

Templul lui Hercules se găsea aproape de poarta Collină. 

În privinţa numizilor care se găseau la Roma a se vedea cartea 
XXIII, cap. XLVI. 

Clivus Publicius este drumul poviîrnit ce ducea de la Forum bova- 
rium către Colina Aventină şi templul Junonei Regina. 

În latineşte imperium — era delegaţia dată unui înalt magistrat 
roman, praetor, consul sau dictator, prin votul adunării poporului. 
Cuvintul permittere 4mperium exprimă autoritatea magistraţilor, 
indicînd caracterul ei absolut şi lărgit, în principiu nelimitat, de- 
semnînd puterea supremă, în care erau incluse comandamentul 
militar şi jurisdicţia. Totuşi imperium putea fi conferit şi în afara 
magistraturii, fie continuîndu-se prerogativele unui magistrat, fără 
magistratura care se păstrează riguros pe durată de un an — 
prerogare imperium, fie conferind autoritatea fără titulatura obiş- 
nuită unui simplu particular. Ca măsură excepţională, în vremuri 
de mare primejdie ca în cazul de faţă, imperium se acorda, pînă la 
un nou ordin celor care deţinuseră magistraturi: dictatori, consuli 
şi censori ; prorogarea prerogativelor putea fi pe un an și apoi 
reînnoită, dar şi fără termen fix, pînă la încheierea misiunii încre- 
dințate sau pînă la un ordin contrariu. Persoanele cu imperium 
prorogatum (prelungirea prerogativelor) sau îndeplinind efectiv 
funcția de magistrați purtau titulatura  magistraturii ale cărei 
puteri .le exercitau sau ale căror funcţii le substituiau, ca pro- 
consuli, propraetori, proquaestori, însărcinările lor fiind promagis- 
tratus. În acest caz, imperium înseamnă comandament militar. Alte- 
ori, imperium desemnează însăşi magistratura încredințată. 
Proconsulul Flaccus coopera împreună cu consulii la operaţiile 
de apărare ale Romei. 

Tutia — un rîu mic, care se varsă în rîul Anios, dinspre stînga, 
la circa 10 km de Roma. 

Dumbrava Feroniei şi templul Feroniei se aflau în Etruria de sud, 
lîngă Capua (vezi cartea XXII, nota 10). 

Analistul Coelius Antipater a fost profesorul de retorică al tri- 
umvirului Crassus. C. Antipater i-a dedicat lui Aelius Stilo istoria 
celui de-al doilea război punic — lucrare pe care a scris-o în 
stil reloric în jurul anului 110 î.e.n. (Vezi şi Cicero, Brutus, car- 
tea II, cap. XIV). 

Eretum — localitate în ținutul Sabinum, situată pe malul stîng al 
Tibrului, la răscrucea drumurilor Via Salaria şi Via Nomentana. 
Cutiliae — aşezare în ţinutul Sabinum. la răsărit de Reate, pe 
malul lacului Cutiliae. 

Amiternum (azi San Vittorino) — oraş în valea rîului Aternus, la 
poalele celor mai înalte vîrfuri din Apenini (Gran Sasso d'Italia) ; 
era" oraş sabin sau vestin. 

Sulmo (azi Sulmona) — oraş în ţinutul paelignilor, la graniţa cu 
ţinutul marrucinilor, la sud de Corfinium. Aici s-a născut poetul 
latin Publius Ovidius Naso. 

79 În ţinutul Albensis se alia oraşul Alba sau Alba Fucentia, puter- 
nic oraş volsc la nord de lacul Fucinus, pe Via Valeria. A devenit 
colonie latină în anul 303 î.e.n. 

80 Pentru marsi — vezi vol. II, cartea IX, nota 67. 

81 Foruli (azi Civita Tomasa) — aşezare sabină pe drumul dintre 
Amiternum şi Cutiliae. 

82 Lacună în text care a fost întregit de Riemann prin: ducis tanti. 

83 Despre căderea Capuei, relatată de Titus Livius în capitolele 
XII—XVI, vezi și Appianos, op. cit., Hannibal, cap. XLIII; 
Zonaras, op. cit., cartea IX, cap. VI; Silius lLtalicus, 
op. cit., cartea XIII, vs. 258 şi urm. 

84 Lacună în text; cuvintele Samnium et Apuliam au fost completate 
de Riemann. 

85 În vremea cînd lipsea proconsuiul Fulvius Flaccus, care plecase 
cu armata să apere Roma împotriva lui Hannibal (vezi cap. VIII 
şi IX). 

86 Fulvius Flaccus s-a întors la Capua îndată ce-a aflat că Hannibal 
s-a îndepărtat de Roma, ceea ce însă Titus Livius n-a relatat. 

87 Cu acest edict a venit Flaccus de la Roma, negreşit, în urma 
contactului cu senatul roman, Appius, celălalt proconsul, fiind 
bolnav încă. 

88 E greu de conceput că la Capua, care era împresurată, se ştia de 
atacarea orașului Rhegium de către Hannibal. 

89 Capua se predase romanilor în anul 343 î.e.n., cu prilejul primului 
război al acestora cu samniţii (343—341 î.e.n.), atunci cînd fusese 
amenințată de samniţi (vezi vol. II, :cartea VII, cap. XXIX—XXXII). 

90 În acest pasaj este figura de stil numită preteriţiune: sublinierea 
ideii că nu vrei să aminteşti un fapt după ce l-ai reprodus cu 
lux de amănunte. 

91 Aci e figura de stil numită zeugmă; verbul pati se traduce: 1) a 
îndura, 2) a înfrunta. 

92 Lacună în text; cuvîntul inexpiabilis este pus de Riemann. 

93 Cuvîntarea lui Vibius Virius este o creaţie sui generis tit-liviană, 
de un patetism zguduitor, în care literatul roman îmbină cu 
măiestrie arta persuasiunii prin argumente raţionale cu talentul 
literar de a impresiona. 

94 Această poartă își avea numele de la templul lui Jupiter situat 
la poalele muntelui Tifata, în vecinătatea Capuei. 

95 E vorba probabil de proconsulul Q. Fulvius, pentru că el a condus 
operaţiile asediului şi a luat măsurile de represalii împotriva ca- 
puanilor vinovaţi. 

96 Au fost trimişi la Cales și la Teanum Sidicinum pentru că acestea, 
deşi erau oraşe camipane, păstraseră fidelitatea faţă de Roma. În 
general prizonierii de război erau trimişi la oraşele aliate şi prietene 
pentru a fi ţinuţi sub pază pînă la încheierea ostilităţilor. 

97 Motivele care-l determinau pe Claudius să fie mai împăciuitor 
sînt lesne de presupus: avea rude în rîndurile fruntaşilor din 
Capua. 3 

98 Lacună în text; Riemann l-a completat cu: neque quid dicerent. 

99. Semnalele pentru schimbarea gărzilor la interval de 3 ore (sizna) 
în castru se dădeau la ore fixe; de aceea termenii sînt identici 

cu însăşi împărţirea timpului zilei ; asttel cuvîntul buccina (goarna) 
este întrebuințat prin analogie cu vigilia (veghe sau strajă). 

100 Şi în întregul ţinut sidicin, cu capitala la Teanum Sidicinum, ca 
şi în Capua sau în celelalte oraşe campane, magistratul suprem 
era tot un medix tuticus. 

101 Execuţia  osîndiţilor condamnaţi la moarte prin decapitare cu 
securea s-a adus la îndeplinire potrivit legilor romane aplicate 
unor cetățeni romani, deoarece campanii se bucurau de dreptul 
de cetăţenie — jus civitatis. În legea celor 12 table se prevedea 
că acela care a ațîțat pe un vrăşmaş împotriva statului sau care 
a trădat vrăjmaşului pe un cetăţean roman să fie osîndit la moarte. 

Senatorilor campani li s-a aplicat pedeapsa capitală, fără drept 
de apel la adunarea poporului (e ppeliztto). ca unii care deveniseră 
duşmani ai poporului roman. La fel i-a pedepsit şi Marcellus la 
Nola pe aliaţii (socii) răzvrătiți (vezi cartea XXIII, cap. XVII). 

102 Ap. Claudius fusese colegul de consulat al lui Flaccus, cărora după 
expirarea funcţiei li-se prelungise comanda în cal.tate de procon- 
suli, amîndoi avînd misiunea să asedieze şi să cucerească cetatea 
Capua. 

103 E mai plauzibilă aserțiunea aceasta, ca el să se găsească în rîn- 
durile prizonierilor, deoarece Vibellius Taurea, unul din fruntașii 
Capuei, fusese împreună cu Pacuvius Calavius iniţiatorii alianţei 
cu Hannibal. 

104 Lacună în text, care a fost completată de Riemann cu: quiritaret. 

105 Atella — oraş din Campania, situat la jumătatea drumului dintre 
Capua şi Neapolis. 

106 Calatia (azi Galazze) — oraş în Campania, situat pe Via Appia, 
între Capua şi Caudium. 

107 Atella și Calatia erau în strînse relaţii cu Capua şi amîndouă 
ieşiseră din confederaţia romană şi se aliaseră cu Hannibal. 

108 Aceştia erau senatori şi membri ai ordinului equestru; ei erau 
nu numai din Atella şi Calatia, ci şi din alte orașe din Campania. 

109 În senatul roman. 

110 Micii negustori (institores) şi meşteşugarii (opifices) făceau parte 
din cea din urmă clasă censitară de cetăţeni. 

111 De aci înainte locuitorii Capuei nu se vor mai bucura de dreptul 
de cetăţenie latină (Jus civitatis), ci li s-a acordat numai posibi- 
litatea de a locui în Capua. 

112 Cetatea Capua fusese degradată devenind acum praefectura. Cu 
administrarea Capuei, ca și a celorlalte orașe din Campania aflate 
în situaţia ei, se va ocupa un împuternicit special trimis de Roma, 
praefectus, în locul praetorului de pînă acum. 

113 Referitor la situaţia din Spania a se vedea şi Frontinus, 
op. cit., cartea I, cap. V., Appianos, op. cit., Iberica, cap. 
XVII şi Zonaras, op. cit., cartea IX, cap. VII. 

114 Fonteius fusese legatul lui Cn. Scipio, cel ucis de lusitani, şi 
singurul comandant superior roman, rămas în viață după moartea 

„lui Scipio. e 

115 Marcius era centurionul pe care trupele rămase l-au ales coman- 
dant suprem în locul lui Cn: Scipio, dîndu-i funcţia de propraetor, 
alegere pe care senatul roman n-a confirmat-o. 

Pietrele negre (Lapides Atri) în Spania, neidentificat încă. pro- 
babil situat lingă masivul păduros de la Castulo (Castulonensis 
Saltus). 

Pentru Iliturgi vezi cartea XXIII, nota 159. 

Mentissa — localitate în ţinutul cretanilor, în regiunea munţilor 
Sierra Morena, situată pe drumul dintre Carthagina Nouă şi 
Castulo, şi Plinius Major, Historia naturalis, cartea III, cap. 
XXV şi Ptolemaeus, Geografia, cartea II, cap. VI, amintesc 
de această localitate. 

În latineşte caduceator — sol de pace — vezi vol. II, cartea VIII, 
nota 92. 

E vorba de garnizoanele carthagineze care erau cantonate în cetă- 
țuile oraşelor hispane. 

Orele 10 dimineaţa. 

În legătură cu desemnarea ca proconsul în Spania a lui Publius 
Cornelius Scipio (mai tîrziu Africanus), a se vedea Polybivs, 
op. cit., X, cap. II; Apipianos, op. cit., Iberici, cap. XVIII; 
Dio Cassius, op. cit., cartea LVII, cap. XXXIX; Valerius 
Maximus, op. cit., cartea III, cap. VII; Silius Italicus, 
op. cit., cartea XV, vs. 1 şi urm. 

Claudius Nero comanda în calitate de propraetor provincia Spania, 
ca şi Silanus, înlocuitorul său; comandantul suprem al armatei 
din Spania (imperator) trebuia deci să aibă rangul de proconsul. 
Candidaţii la magistratură trebuiau să-şi declare numele în fața 
magistratului (consulului) care prezida alegerile în comitium ; ei 
erau îmbrăcaţi în haină albă de candidat (toga candida). 
Declaraţia candidatului trebuia înaintată în intervalul de timp 
legal numit trinundinum, adică în răstimpul a trei tirguri săptă- , 
mînale (nundinum) de la data publicării edictului de convocare a 
comitiilor pînă în ziua alegerilor, care va fi începutul săptămînii 
pentru cel de-al treilea tîrg, deci în intervalul a 16 zile. În toată 
această vreme, cetăţenii întruniţi în comitia centuriata îl aşteptau 
pe candidat. 

Magistraţii de la cirma statului roman luaseră loc în comitium în- 
tr-o tribună, unde se mai găseau și alţi bărbaţi fruntași, consulari 
sau foşti praetori. 

Dacă în intervalul de 16 zile fixat după lege nu se ivea nici un 
competitor, declaraţia de candidat se putea face şi în ziua alege- 
rilor, ca de data aceasta. 

În această privinţă scriitorul Macrobius, Saturnalia, cartea 
XXXV, cap. CXVI, spune: „Candidaţii trebuie să se prezinte în 
comitia în zilele de tirg şi să se așeze pe o movilă spre a-i vedea 
toată lumea bine“. 

Scipio s-a dus în sanctuarul (cella) lui Jupiter de pe Capitolium. 
Şi Valerius Maximus, op. cit., cartea I, cap. II, ca şi Aulus 
Gelius, Noctes atticae, cartea VI, cap. I, relatează la fel această 
deprindere a lui Scipio. Acesta din urmă scrie astfel: „Scipio obiş- 
nuia să se ducă în Capitolium noaptea, pe la sfîrşitul ei, înainte 
de a se ivi zorile şi să ceară a i se deschide sanctuarul lui Jupiter 
şi şoptea acolo singur vreme, îndelungată, ca şi cum s-ar fi con- 
sfătuit cu Jupiter însuşi în privința treburilor statului“. 

Şi la romani, ca şi la alte popoare antice, domnea superstiţia că 
duhul bun (genius) al unei case era întruchipat de un şarpe (vezi 
Vergilius, Eneida, cartea VI, vs. 95). 

Propraetorul M. lunius Silanus avea să-i fie subordonat lui Scipio, 
avind deci prerogative mai mici ca ale acestuia, deşi Silanus înde- 
plinise funcţia de praetor (vezi cartea XXV, cap. II şi cartea XXVI, 
cap. I, unde Titus Livius relatează că acestuia i s-a prelungit co- 
manda). 

Tibrul se varsă în mare printr-o deltă formată din două guri. 
Astăzi i se spune golful Lyon. Despre acest golf va vorbi Titus 
Livius în cartea XXXIV, cap. VIII. 

Pe acest promontoriu se afla un templu al zeiţei Venus (astăzi capul 
Creus). 

Emporiae (azi Ampurias) — oraş grec fondat de locuitorii Massi- 
liei, situat la extremitatea estică a Pirineilor, pe coasta golfului 
Rosas. 

Locuitorii Massiliei (azi Marseille) erau din Phocida. 

Se obișnuia să se prezinte noului comandant de provincie, procon- 
sul sau propraetor, asemenea delegaţii ale populațiilor cetăților 
provinciei ca să-i aducă salutul şi să primească dispoziţii în legă- 
tură cu recrutările, aprovizionarea şi tributul, 

Deoarece romanii puseseră din nou stăpînire pe litoralul mării, ză- 
dărnicind aprovizionarea prin transporturile cu convoaiele navale, 
iar vasele tarentine nu puteau supraveghea decit rada portului 
Tarentum. 

Princeps senatus sau praetorul urban era cel care îi prezenta se- 
natului pe comandanții de armată sau pe legaţii lor, ca şi pe împu- 
terniciții cetăților. 

Senatul se întrunea dincolo de incinta cetăţii romane (extra pome- 
rium) în templul Bellonei, ori de cîte ori se încuviinţa ca să ia parte 
la şedinţa senatului (spre a-şi expune dările de seamă şi însărci- 
nările) delegaţii cetăților care nu făceau parte din confederaţia 
romană, precum şi comandanții supremi de armată a căror auto- 


- ritate (imperium) nu expirase încă. 


140 


141 


142 
143 


Ovaţio (ovatio) era o sărbătoare de mai mică proporţie în compa- 
raţie cu triumful acordat unui comandant învingător ; sărbătoritul 
cu ovatio intra în.Roma cu cunună de mirt pe cap, îmbrăcat în 
toga praetextă, călare sau pe jos (vezi vol. I, cartea III, nota 26). 
Autoritatea (imperium) o pierdea orice .comandant suprem cînd 
intra în Roma, dacă nu intervenea o lege sau un decret senatorial 
ca în cazul de faţă (vezi nota 70). Pentru că Marcellus nu mai 
dispunea de imperium, de cînd predase înlocuitorului său provin- 
cia, (imperium) i s-a redat numai pentru ovatio. 

Toate aceste mijloace de luptă fuseseră ale lui Hiero. 

E vorba de peninsula Oriygia, unită cu Syracusa, devenind un 
cartier al acestui oraş; mica peninsulă era denumită în greceşte 
Nasos (vâcos în dialectul doric, sau în cel ionic viao;) şi! 
căreia Titus Livius îi spune mereu Insula. Acolo s-au statornicit 
mai întîi coloniştii din Chalcis şi apoi cei din Corint, care i-au 
alungat pe fenicieni. O dată cu stabilirea acestora, oraşul a pro- 

pășit necontenit. Insula se găsea la sud de Syracusa, legat de aceasta 
printr-un istm închis printr-un zid şi o cetăţuie. În Insula se găsea 
fîntîna Arethusei, templul Dianei şi cel al Minervei. 

144 Pentru Moericus, vezi cartea XXV, cap. XXX. 

145 Acest teritoriu devenise deci ager publicus. 

146 Despre acesta s-a vorbit în cartea XXV, cap. XXX. 

147 Vezi şi vol. III, cartea XXV, cap. XXX, unde Titus Livius nu dă 
însă numele acestuia. 

148 Murgentia — oraş în Sicilia, situat pe valea rîului Synaethus, la 
sud-est de Catana, trece de partea carthaginezilor în anul 211 î.e.n. ; 
ca pedeapsă romanii îi confiscă teritoriul, care e atribuit transfu- 
gilor hispani, tovarăşii lui Moericus. 

149 Ergetium — oraş situat în interiorul Siciliei, pe partea estică a 
Munţilor Heraei. 

150 Hybla — oraş în Sicilia situat la circa 20 km de Catana, denumit 
şi Hybla Major sau Magna (azi Paterno). Trece de partea Cartha- 
ginei în anul 211 î.e.n.. însă praetorul Cornelius îl recucerește. 

151 Macella era numele a două oraşe din Sicilia: 1) unul (azi Macel- 
laro) în vecinătatea şi la sud-est de Segia, cucerit de romani în 
anul 260 î.e.n.; 2) celălalt la sud-est de Centumripae, pe valea 
rîului Chrysas. Acest din urmă oraş, care mai fusese în stăpînirea 
'carthaginezilor împreună cu Murgentia și Ergetium înainte de pri- 
mul război punic, a trecut şi el în anul 211 î.e.n. de partea punilor. 

152 Despre Marcus Valerius Laevinus s-a vorbit în cartea XXIV, cap. 
XL. 

153 Referitor la alegerile (comitia) şi evenimentele de la Roma, de- 
scrise de Titus Livius în cap. XXII-XXIII, vezi şi Zonaras, op. cil. 
cartea IX, cap. V; Plutarh, op. cit., Marcellus, cap. XVIII; 
Valerius Maximus, op. cit., cartea VI, cap. IV. 

154 Lacună în text, întregit de Riemann: absentem consules dixit. 
Cum ad Manlium. 

.155 În privinţa votului la alegerile consulare vezi şi cap. VII din car- 
tea XXIV. Fiecare trib roman era împărţit în 2 centurii: una era 
alcătuită. din tineri centuria juniorum, cealaltă — centuria senio- 
rum. Tribul şi centuria care avea să voteze cea dintii (centuria 
praerogativa) erau fixate prin sorţi. 

156 Forum ovile — obonul de oi, — se găsea lîngă Forum bovurium,. 
care era situat între Tibru, Palatin și Aventin. 

157 Din această exclamaţie se vede admiraţia lui Titus Livius pentru 
trecutul Romei. 

158 Titus Livius se referă aici la opera Republica a lui Plato. 

159 Din acest pasaj iese limpede în vileag pesimismul lui Titus Livius 
faţă de moravurile decadente ale epocii sale (vezi vol. I, Pre- 
fața, p. 3). 

160 În anul 211 î.e.n. 

161 Nu se ştie la care dintre templele Concordiei se referă Titus Livius, 
fiindcă erau mai multe (pentru Concordia, vezi vol. II, cartea IX, 
nota 196). 

162 Antefixele erau nişte ornamente din lut ars, fixate la partea infe- 
rioară a acoperişului de la orice edificii publice, în general la 
temple. 

Subertum — aşezare etruscă, situată în sudul Etruriei, între oraşul 
Volsinii şi coasta Mării Tyrrheniene ; n-a fost identificată însă cu 
exactitate. : 

În latineşte: Sacrum nocendiale — sacrificiile făcute în ziua a 
noua de la înmormîntarea unei persoane de către familia deceda- 
tului sau de către poporul roman în urma apariţiei semnelor şi 
arătărilor (prodigia) pentru a se purifica de pata care, după ae- 


„dința romanilor, apăsa, în urma acestei întîmplări neobişnuite, 


165 


166 


167 


168 


169 


170 


171 


asupra existenţii poporului ; era unul din riturile așa-zisei pro- 
curatio. 

Asupra evenimentelor relatate de Titus Livius în legătură cu alianța 
romanilor cu aetolienii şi situaţia politică din Macedonia şi Grecia, 
vezi Justinus, Istoria universală, cartea XXIX, cap. IV; 
Zonaras, op. cit., cartea IX-a, cap. VI: Polybios, op. cit, 
cartea IX, cap. XXXII şi XXXIX şi urm. şi cartea XI, cap. VI, şi 
Silius ltalicus, op. cit., cartea XV, vs. 286. 

Aetolia, ţinut din Grecia, mărginit la sud de Golful Corintic şi de 
Locrida, la est de Dorida şi Malida, la nord de Phtiotida şi Dolo- 
pia, la vest de Acarnania. Locuitorii Aetoliei erau violenţi şi răz- 
boinici. Aetolia era un stat federativ (ligă) condus de o adunare 
(Euxănoiă ) şi cîrmuită de un arhonte sau hiparch( Yrapxos ). 
Se aliază cu romanii împotriva lui Filip al V-lea în anul 210 î.e.n. 
Lacună în text: lipseşte cuvintul Sicilia, care a fost pus de 
Riemann. 

Regatul macedonean s-a întărit după anul 276 î.e.n., cînd s-a suit 
pe tron Antigonos Gonatas, care a continuat politica şi acţiunile 
militare ale lui Filip al II-lea şi Alexandru cel Mare, bizuindu-se 
pe aristocrația locală şi o armată disciplinată, recrutată din rîndurile 
poporului și nu din rîndurile mercenarilor. Regii Macedoniei au 
căutat prin necurmate lupte şi de lungă durată să impună hegemo- 
nia statului lor asupra polisurilor greceşti de pe continent şi din 
insulele din Marea Egce. 

Corcyra (azi Corfu) — insulă din Marea lonică, în faţa coastei 
Epirului ; era colonie a Corintului, dar totodată metropola orașu- 
lui Epidamnos din Illyria, situat la graniţa ținuturilor acordate 
Aetoliei prin tratatul de alianţă încheiat de această cetate cu Roma. 
Portul Corcyrei avea o radă favorabilă navigaţiei. 

Acarnania — ţinut din Grecia, situat între golful Corint şi golful 
Acarnania ; era vecin cu Aetolia, însă în vrăjmăşie cu liga aeto- 
liană. Se aliază cu Filip al V-lea. 

După dezastrul de la Cannae, romanii au căutat să realizeze un 
echilibru de forţe prin care să contracareze influenţa crescîndă a 
lui Hannibal asupra cetăților italice şi cetăților greceşti din bazinul 
mediteranean ; în acest scop Roma a început o ofensivă diplo- 
matică de mari proporţii în Peninsula Balcanică, aliindu-şi cetăţile 
greceşti fie una cîte una, fie prin ligile lor. Astfel, după bătălia de 
la Cannae, cu prilejul încheierii alianţei dintre Hannibal și Filip 
vare trebuia să dezlănţuie ofensiva împotriva Romei, senatul 
roman, prin abile tratative diplomatice a reușit să atragă de partea 
Romei liga aetoliană şi alte citeva oraşe greceşti ca de pildă Co- 

rintul, Messina, Elida etc., precum şi pe Attalus, regele Per- 
gamului. 

172 Acest tratat dintre romani şi aetolieni s-a încheiat în anul 211 î.e.n. 

173 La Olympia, în Elida (ţinut în nord-estul Peloponesului), era sanc- 
tuarul panelenic al lui Zeus. Acolo se celebrau vestitele Olympiade 
antice, care se desfăşurau din patru în patru ani şi care au servit 
ca bază a cronologiei grecilor. 

174 Zakynthos (astăzi Zante) — una din insulele arhipelagului ionic, 
la sud de Kephallenia, în faţa coastei Elidei, avea capitală orașul cu 
acelaşi nume. 

' 175 Oeniadae (astăzi Trikhardo) — oraș grec avînd cea mai puternică 
cetăţuie din Acarnania ; era situat în dreapta rîului Achelous, la 
sud de lacul Meli'a, înconjurat de smîrcuri şi într-o regiune .rodi- 
toare. Avînd o poziţie strategică importantă a jucat un rol decisiv 
şi în timpul războiului peloponesiac, fiind atacat de mai multe ori 
de atenieni, dar fără succes, În anul 324 î.e.n. a intrat în stăpînirea 
Aetoliei. În anul 219 î.e.n., Filip al V-lea al Macedoniei îl cucereşte. 

176 Masos — localitate în Acarnania. 

177 Defecţiunea aetolienilor era socotită o răzvrătire împotriva lui Filip 
al V-lea, deoarece în anul 217 î.e.n, ei încheiaseră la Naupaclos 
un tratat de alianță cu acest rege. 

178 Pella era capitala Macedoniei, situată în interiorul țării, pe o înălțime 
înconjurată de bălți inaccesibile. Acolo se găseau palatul şi tezaurul 
regilor macedoneni, și era îndeobşte reședința lui Filip al V-lea și 
a fiului său Perseus. 

179 Oricinii — locuitorii cetăţii greceşti Oricos (astăzi Erikho) situată 
în Epir, în golful Avlona, fiind localitatea cea mai apropiată de 
coasta Calabriei, constituind astfel o bază extrem de prielnică pen- 
tru trecerea din Italia în Grecia. 

180 Apollonia (azi Pollina) — oraş al Illyriei, situat pe malul drept şi 
aproape de gura rîului Aous; era colonie a Corintului şi a Cor- 
cyrei. 

181 Pelagonia — repiune a Macedoniei, limitrofă cu Illyria în valea rîu- 
lui Erigon (astăzi regiunea Bitoliei sau Monastir) ; totodată era un 
punct strategic de mare însemnătate pentru apărarea trecătorilor 
care duceau din Illyria către Macedonia. 

182 Sintia — oraş în ţinutul dardanilor, care apără dinspre nord intrarea 
în Macedonia. 

183 Thessalia — mare regiune de şes, formată de valea rîului Peneus: 
se mărginea la nord cu Macedonia, la est cu Epirul, la sud cu 
Aetolia ; thessalienii erau vestiți prin cavaleria lor. Thessalia, prin 
poziţia sa geografică, de flancare a golfurilor Maliac şi Pagassetic, . 
avea o importanţă strategică de prim ordin în Grecia continentală. 

184 Lyncus — regiune situată la sudul Pelagoniei, în bazinul inferior al 
rîului Erigon. 

185 Beotia — regiune în Grecia, la nord-vest de Attica şi Megara, deli- 
mitată la est şi sud-est de Golful Corintic, la nord şi est de Locrida 
şi Phocida ; avea capitala Theba. 

186 Maezii (maedi) şi Maedlica — populaţie şi ţinut în Thraoia. Maezii 
locuiau în bazinul central al fluviului Strymon (Struma) la poalele 
masivului Orbelus (azi Perim Dagh), între fluviul Strymon şi Nes- 

tus (azi Mesta). Erau întotdeauna în vrăjmășie cu Macedonia. 

187 Liacună în text; cuvîntul vires a fost pus de Riemann. 

188 Iamphorinna — capitala şi oraşul cel mai întărit al maezilor (astăzi 
Vranja sau Ivorina), era situată pe muntele Orbelus, între Nestus 
şi fluviul Strymon. 


189 Dium (astăzi Malathria) — oraş de mare însemnătate strategică 
între muntele Clympos şi coasta Golfului Thermic (astăzi golful! 
Salonic). 

190 Naupactos (astăzi Lepante) — oraș grec situat în Locrida Ozolis, 


cel mai bun port de pe coasta nordică a Golfului Corintic, la mică 
distanţă de strîmtoarea Rhium. 


191 Leucata (astăzi capul Ducato) — promontoriu situat la sud-est de 
insula Leucada, numit astfel din cauza stîncilor albe calcaroase 
(Xevx66 = alb). 


192 Anticyra — oraș al Locridei, în stînga Golfului Corintic şi învecinat 
cu Naupactos. 

193 Locrida (Locris) — regiune în Grecia. Au existat două Locride: 
1) Locrida Ozolis, între Aetolia şi Phocida, avînd 'capitălă oraşul 
Amphissa, situată în Golful Corintic; 2) Locrida Opunctia sau 
Opuntia, în Marea Eubeei, între Beotia şi Phocida. 

194 Golful Corintic care desparte Grecia de Nord de Pelopones, începe 

"de la gurile rîului Achelous şi capul Araxum în Achaia, și ţine pînă 

la Istmul Corintic, fiind foante îngust între promontoriile Rhium 
şi Antirrhium. 
Corintul, oraş situat în Istmul Corintic care leagă Peloponesul 
de Grecia, avea o poziţie militară, maritimă şi comercială de prim 
ordin, fiind socotit în antichitate unul din cheile Greciei prin cita- 
dela sa (Acrocorintul), prin fortificațiile sale şi prin cele trei por- 
turi ale istmului: Lechaeum, Schoenus şi Cenchreae. 

195 La 15 martie anul 210 î.e.n. 

196 Asupra situației din Roma relatate de Titus Livius cap. XXVI— 
XXVIII, vezi şi Plutarh, op. cit., Marcellus, cap. XXIII. 

197 Aceste sărbători se celebrau în cinstea zeiţei Minerva. 

195 Basilica era edificiul public de formă dreptunghiulară, în general 
împărţită în trei încăperi printr-o dublă colonadă, interioară, în fun- 
dul căreia era sediul praetorului, unde acesta împărțea dreptatea. 

199 Atrium regium — se mai numea şi Atrium Vestae; era anexă a 
palatului (regia) lui Numa, unde locuiau vestalele. Era situat la 
nord de Palatin, aproape de Velia, la extremitatea sud-estică a 
forului roman, pe Via Nova. 

Palatul lui Numa Pompilius, în epoca republicană, era sediul 
lui rex sacrificulus, preotul însărcinat cu oficierea sacrificiilor. 

200 În latineşte penetrale, sau palladium — era locul cel mai tainic şi 
cel mai sacru dintr-un templu (fiind sinonim cu altarul, cella) sau 
dintr-o casă, fiind sanctuarul zeilor Penaţi cu altarul şi vatracelia 
penaria. În pasajul de faţă e vorba însă de partea templului Vestei 
unde ardea focul veşnic și unde se afla palladium, idolul adus din 
Tracia, idol care era pus în legătură cu destinul Romei (fatale pig- 
nus imperii) — chezăşia hotărită de destin a puterii romane. 

201 Lacună ; textul a fost întregit. de Riemann cu cuvintele : speciem... 
dolentis duarum. 

Titus Livius n-a arătat cum de au rămas la Capua două legiuni din 
cele şase, cîtă vreme pentru campania din Spania s-au luat mai 
puţin de două legiuni care i-au fost atribuite lui P. Cornelius Sci- 
pio (vezi cap. V şi XCII la această carte). 

Referitor la situaţia sicilienilor, vezi Plutarh, op. cit., Mar- 
cellus, cap. XXIII; Zonaras, op.cit. cartea IX, cap. VI; Val. 
Maximus, op. cit., cartea IV, cap. 

Lacună ; textul a fost completat de Riemann cu cuvintul: domos. 
Referitor la biruința lui Marcellus la Nola, vezi cartea XXIII, 
cap. XVI. 

Lacună ; textul a fost completat de Riemann cu cuvintele ; aducrsa 
omnia haud. 

Într-adevăr, Marcellus a fost cel din urmă comandant roman de 
seamă care a căzut pe cîmpul de bătaie în războiul al doilea punic. 

Se reaminteşte că înaintea sa mai căzuseră în acest război consulii 
Flaminius la lacul Trasimenus şi Paullus Aemilius, la Cannae, iar 

în Spania, cei doi Scipioni. 

În privinţa cauzei învinuirilor aduse lui Marcellus de syracusani, 

vezi cartea XXIV, cap. XXX. 

Lacună ; textul a fost completat de Riemann cu cuvintele : a populo 

romano, hostibus aperuerunt. 

Titus Livius n-a pomenit mai înainte despre acest fapt. 

În acest pasaj Titus Livius se referă la răsplătirea acelor syracu- 

sani care au rămas credincioşi romanilor, deşi la cartea XXV, cap. 

XXXI, cu prilejul descrierii cuceririi Syracusei, n-a menţionat 

acest fapt. 

Numeroși scriitori şi istorici ai antichităţii greco-romane atestă că 

Syracusa a fost unul dintre cele mai frumoase oraşe din vremurile 

vechi. De exemplu Plutarh, op. cit., Marcellus, cap. XXUI; 

Cicero, In Verrem, IV, cap. LII etc., Titus Livius cartea 

XXV, cap. XXIV. 

Aici Titus Livius face aluzii la cele două temple'pe care Marcellus 

le-a ridicat lîngă poarta Capena, împodobindu-le cu trofeele luate 

de la Syracusa (a se vedea cartea XXV, cap. XL). 

Lacună ; textul a fost completat de Riemann cu cuvîntul: orantes. 

A se vedea în această privinţă, cap. XIII, XIV şi XV din această 

carte. 

Se reamintește că 300 de călăreţi campani obţinuseră (erau lauren- : 
tini în anul 339 î.e.n., vezi vol. II, cartea VIII, nota 41), dreptul 

de cetăţenie romană, jus civitătis, pentru că au refuzat să participe 

la răzvrătirea latinilor contra Romei, iar în anul următor şi restul 

campanilor au dobindit jus cicitatis sine suffrugio, cetăţenia fără 

drept de vot, în urma colaborării cu Camillus (nu învingătorul galli- 

lor, ci un urmaș al lui) la reprimarea răscoalei latinilor (vezi vol. II, 

cartea VIII, cap. XI şi XIV). 

Aici Titus Livius comite o eroare: Claudius era proconsul, nu 

consul. 

În latineşte : arbitror me fuisse — era formula consacrată la Roma 

pentru depoziţia martorilor (vezi Cicero, Academica, cartea II, 

cap. XLVIII şi pro Fonteio, cap. XIII). 

Şi aici Titus Livius face o eroare de detaliu: consiliul de război 
n-a fost al consulilor, ci al proconsulilor (a se vedea în această pri- 
vinţă cap. I la această carte). 

Aici Titus Livius se referă la răzvrătirea satricanilor şi trecerea lor 
de partea samniţilor în vremea celui de-al doilea război cu sam- 
niţii, deşi satricanii se bucurau de jus civitatis ; Roma i-a pedepsit 
prin anularea acestui privilegiu (vezi vol. II, cartea IX, cap. XVI). 
Cu acest prilej, Titus Livius n-a menţionat hotărîrea adunării 
poporului şi senatului în acea privinţă. Se aminteşte că şi Papirius 
Cursor i-a pedepsit cu de la sine putere pe răzvrătiți, ca şi Fulvius. 
E vorba de proprietăţile particulare. 

Lacună ; textul a fost completat de Riemann cu cuvîntul jubeatis. 
În urma unui plebiscit, senatul roman trebuia să depună jurămînt 
înainte de a trece la vot. În multe împrejurări Titus Livius ne furni- 
zează în această privinţă exemple, ca acela din cartea XXX, cap. 
XL, unde senatorii au depus jurămînt înainte de a da decretul pen- 
tru împărţirea provinciilor şi jurisdicţiilor între consuli, ori în 
cartea XLII, cap. XXI. 

E vorba de fapt de nobilimea campană. 

Adică cetăţenii de rînd. 

La cap. XVI din această carte, Titus Livius spusese că toate imo- 
bilele din Capua fuseseră confiscate de statul roman. Iată deci aici 
o inadvertenţă. 

Cu alte cuvinte, să nu se bucure de jus civitatis şi nici de jus 
suffragii (privilegii pe care le avuseseră pînă acum campanii), să 
nu fie nici membri în confederaţia romană, ci simpli străini (pere- 
grini). E interesant de subliniat că această dispoziţie nu se aplica 
nobilimii campane, ceea ce Titus Livius nu remarcă. 

În capitolele XXXV şi XXXVI, Titus Livius relatează impunerile 
extraordinare pentru echiparea flotei romane, fapt menţionat şi de 
către istoricii Valerius Maximus, op. cit., cartea V, cap. VI; 
Florus, op. cit., cartea I, cap. XXII şi XXIV, şi eruditul Festus, 
Breviarium rerum gestarum populi Romani, ediţia Forster, 1874, 
p. 364 la expresiile tributum conlatum. 

Conform împărţirii pe clase censitare a tuturor cetăţenilor romani, 
după averea stabilită de constituția zisă a lui Servius (a se vedea 
vol. I, cartea I, cap. XLII şi nota 131). 

Maximă liviană :: Magistratus... sicut honore praestent, ita ad 
omnia quae dura aique aspera essent subeunda duces debere esse, 
din care se desprinde reflecţia lui Titus Livius în legătură cu marea 
răspundere care apasă pe umerii celor care conduc destinele po- 
poarelor. 

Atorism livian : Si, quod injungere inferiori velis, id prius in te 
ac tuos ipse furis statueris, facilius omnes oboedientes habeas, în 
care Titus Livius subliniază că nimeni nu trebuie să se sustragă 
obligaţiilor cetăţeneşti față de patrie; de aceea cei de la care 
emană măsurile și legile trebuie să dea exemplu, cu atît mai mult, 
prin îndeplinirea îndatoririlor lor. 

Bulla de aur era semnul distinctiv al tinerilor romani născuţi 
ingenui (liberi) şi pe care îl purtau pînă la vîrsta de 17 ani. 

Solniţa (salinum) şi vasul de sacrificii (patella — un fel de farfurie 
întinsă) erau confecţionate artistic din metal preţios, pentru că 
serveau unor scopuri solemne. 

Pentru triumviri mensarii, vezi la vol. II, cartea VII, nota 75 şi la 
acest volum cartea XXIV, nota 75. 

Reflecţii liviene : Respublica incolumis et privatas res facile salvus 
praestat ; publica prodendo iua nequiquam servas, în care mora- 
Jistul şi. patriotul Titus Livius reliefează axiomatic linia de conduită 
a cetăţeanului roman conştient şi a' patriotului desăvirșit, conduită 
care constituie premisa propăşirii atit a patriei, cît şi a fiecărui 
cetăţean în parte. 

Adică în Grecia — a se vedea cap. XXIV. 

Aetolia (vezi şi nota 166 mai sus) a fost iniţiatoarea alcătuirii ligii 
zise a aetolienilor în timpul crizei economice şi politice a Greciei 
în perioada elenistică. Pentru a putea rezista tendinţelor de cotro- 
pire ale marilor monarhii elenistice (Macedonia, Pergamul, Syria, 
Egiptul) şi pentru a-şi menţine independenţa, aetolienii încep să 
treacă la unificarea politică și la crearea unui stat puternic. Popu- 
laţia Aetoliei se ocupa în genere cu păstoritul, păstrind multe 
rămăşiţe din orînduirea comunei primitive ; liga triburilor aetoliene 
s-a dezvoltat cu începere din secolul al IV-lea î.e.n., ajungînd o 
forță politică destul de puternică în secolul al III-lea î.e.n, în 
cadrul federaţiei cetăților greceşti din Grecia centrală, Messenia, 
Elida şi a cîtorva insule din Marea Egee. Organul suprem al ligii 
era adunarea ligii,  ExxAnoix, care se întrunea anual la Thermos. 
De cîteva ori pe an se întrunea organul suprem de conducere, 
sfatul ligii, alcătuit din reprezentanţii tuturor cetăților membre ale 
ligii. Puterea militară, conducerea diplomaţiei şi conducerea poli- 
ticii interne erau exercitate de un strateg, ajutat în chestiunile 
civile de un secretar, iar în cele militare de un hiparchos 
(vrapx06) = comandantul cavaleriei ; puterea hiparchului era limi- 
tată de un colegiu special al apocleților dămoxdijrav (vezi şi 
Istoria Universală, vol. II, p. 242). În cadrul ligii, toţi membrii 
aveau drepturi şi îndatoriri egale, furnizind contingente de trupe 
şi contribuind cu mijloace materiale. În secolul al III-lea î.e.n, liga 
aetoliană a dus o activă politică exiernă. Cu liga achaică, adversara 
sa în domeniul economic, a purtat lupte necontenite, fiecare dintre 
ele năzuind să-şi lărgească sfera de influenţă, fiind deci o ciocnire 
între două federaţii politice. Liga aetoliană a sprijinit într-o bună 
măsură partidele democratice din polis-urile greceşti. 

Attalus I (241—197 î.e.n.) era regele Pergamului (sau regnum 
Asiae, cum îi spune Titus Livius), a cărui capitală, Pergamum era 
o veche fortăreață a Mysiei, la nord de rîul Caicus. Regatul Perga- 
mului era învecinat la nord cu Mysia, la sud cu Lydia, la est cu 
Phrygia, toate aceste regiuni fiind încadrate în puternicul regat 
al Seleucizilor, iar la vest, de Marea Egee. Sub Attalus I, regatul 
Pergamului a devenit unul din marile centre culturale ale Orien- 
tului elenistic ; acest rege s-a străduit să păstreze echilibrul politic 
în sistemul de state grecești. 


A se vedea în această privinţă, cap. XXIV la această carte. 

Ca urmare, aceste cetăţi italice, de nevoie aliate cu Hannibal, abia 
aşteptau prilejul să revină în confederaţia romană, iar celelalte care 
voiau să păstreze alianţa cu Carthagina erau îngrijorate de stagna- 
rea succeselor lui Hannibal. 
Lacună ; textul e întregit de Riemann cu cuvîntul: pestis. 
Reflecţie liviană : crimen afferi quod quia testem habere non pos- 
set, relevînd că unii oameni cînd sînt învinuiți de ceva, dar nu 
există dovezi precise împotriva lor, trec la ofensivă aducînd la 
rîndu-le acuzatorilor învinuiri ca să mascheze culpa lor și să de- 
ruteze. , 
Abia la acest capitol Titus Livius îi dă numele complet acestui 
praefectus. Prenomen-ul era Marcus, deşi la Polybios, op. cit, 
cartea VIII, cap. XXVII, apare Gaius. La cartea XXIV, cap. XX 
şi la cartea XXV, cap. XX, Titus Livius nu-i dăduse numele. 
Cognomen-ul lui era Macatus. El a apărat cetăţuia tarentină vreme 
de 2 ani în 214—2912 î.e.n. A fost despresurat de Fabius Maximus. 
Senatul roman i-a aprobat conduita sa. Vezi mai departe cartea 
XXVII, cap. XXV. 
Vellia sau Velia sau Elea (astăzi Castelamare della Brucca) era 
o localitate situată pe coasta occidentală a Lucaniei, la sud de 
Paestum (fusese colonie a Phocidei, întemeiată în anul 540 î.e.n.). 
Paestum (astăzi Pesto) — la început se numea Poseidonia şi a fost 
colonie a cetăţii greceşti Sybaris, în golful Salernum. A devenit 
colonie latină în anul 273, î.e.n. Oraș vestit prin templul lui Nep- 
a, un monument interesant şi complet în ce priveşte arhitectura 
orică, 
Sapriportis — localitate pe coasta sudică a Lucaniei, situată pro- 
babil la 15 km sud-est de Tarentum ; încă nu a fost identificată 
cu exactitate. E 
„După aproape o sută de ani de stăpînire romană“ — este o 
hiperbolă liviană, pentru că Tarentum fusese cucerit de consulii 
L. Papirius şi Sp. Carvilius cu 62 ani înainte (în anul 272 î.e.n.). 
Aci este figura de stil numită hendiada ; proditione ac furto. 
Despre gheara de fier (rostrum), istoricul Frontinus, op. cit. 
cartea II, cap. III, spune următoarele: „Caius Duilius a născocit 
rostrum, gheara de fier; îndată ce un vas de-al potrivnicului era 
prins cu acest rostrum, romanii treceau pe o punte pe care o arun- 
cau şi îi nimiceau pe vrăjmaşi chiar pe navele lor“. 
Lacună ; textul a fost întregit de Riemann cu cuvîntul: gquingentis. 
Lacună ; textul a fost completat de Riemann cu cuvintele: multum 
afuit quin. 
Lacună ; textul a fost întregit cu cuvintele: terra, Tarentinis. 
Istoricii Polybios, op. cit., cartea IX, cap. XXII şi XXVII şi 
Eutropius, Breviarium ab urbe condita, cartea III, cap. VIII 
relatează, cu mici deosebiri de detaliu, la fel ca şi Titus Livius în 
acest pasaj, modul cum s-a încheiat campania romanilor în Sicilia. 
Agathyrna — așezare pe coasta nordică a Siciliei ; locuitorii ei se 
ocupau şi cu pirateria. 
Adică în anul 210 î.e.n. 
Faptele de arme ale lui Publius Scipio numit şi Africanus în Spania 
şi a cuceririi oraşului Carthagina Nouă, descrise la cap. XLI-LI, 


https://biblioteca-digitala.ro 


NOTE. CARTEA XXVI 789 


sînt relatate şi de Polybios, op. cit., cartea X, cap. VI; Appia- 
nos, op. cit., Ibericii, cap. XIX şi urm.; Frontinus, op. cit, 
cartea II, cap. XI; Dio Cassius, op. cit., cartea LVII, cap. 
XLI; Zonaras, op. cit., cartea IX, cap. VIII, Silius Italicus, 
op. cit., cartea XV, vs. 180 şi urm. 

256 La cap. XIX din această carte Titus Livius a relatat că Scipio a 
sosit în Spania în toamna anului 211 î.e.n. 

257 Pentru războiul romanilor cu Porsenna regele etruscilor, descris 
de Titus Livius, a se vedea vol. I, cartea II, cap. LX şi urm. 

258 Pentru invazia gallilor şi bătălia de la Allia din anul 390 î.e.n., a 
se vedea vol. I, cartea V, cap. XL-L. 

259 Pentru războaiele cu samniţii (din anii 343—290 î.e.n.) şi lupta de 
la Furcile Caudine (din anul 327 î.e.n.), vezi vol. II, cartea IX, 
cap. I-X şi notele 15, 110, şi 155 bis, precum şi nota 168 la car- 
tea X. 

260 Adică întregul ţinut al Apuliei, care avea ca oraș principal oraşul 
Arpi. - 

261 Lacună în text. 

262 Silius Italicus, op. cit., cartea XV, vs. 159—180, descrie 
detaliat visul lui Scipio, în care îi apărea umbra tatălui său, con- 
sulul Publius Comelius Scipio, care îl îmbărbăta în această ac- 
ţiune. 

263 În vreme ce Polybios, op. cit., cartea X, cap. VI şi urm. rela- 
tează cu mai multe amănunte conflictul dintre comandanții cartha- 
ginezi pentru conducerea supremă, Titus Livius îl menţionează 
numai în treacăt, 

264 În text Mare nostrum — adică Marea Mediterană. 

265 Lacună ; textul a fost întregit de Riemann cu cuvintele: ad duo 
millia... mille et ducentos. 

266 Vîntul african (Africus ventus) bate dinspre sud-vest. 

267 Lacună în text, 

268. Lacună în text. 

269 Aici e figura de sti! numită hendiadă. 

270 Adică Mago. 

2171 Lacună ; Riemann a întregit textul latin cu cuvîntul: quingentos. 

2172 În text: opifices erau persoane care trăiau din munca miinilor 
lor sau a unei îndeletniciri manuale, tîmplari, cizmari, croitori elc.; 
aceştia, deși erau cetăţeni liberi, nu se bucurau la Carthagina sau 
în oraşele ocupate de ea, de toate drepturile cetăţeneşti (vezi în 
această privință mai sus cap. XVI şi nota 110). 

273 Adică servi publici, care dacă aveau să fie vînduţi, sumele de 
bani rezultate intrau în vistieria statului roman, iar dacă nu erau 
vînduţi lucrau în atelierele sau șantierele statului roman. 

274 În schimb Polybios, op. cit., cartea X, cap. XIII, spune că 
au fost capturate 18 vase. 

275 „Scorpionii“ erau nişte maşini de război cu care se aruncau săgeți, 

sulițe, lănci sau pietre. Erau alcătuite dintr-o piesă de lemn, aşe- 

zată pe un fel de platformă, care fiind supusă unei tracţiuni pu- 
ternice era aplecată pînă la nivelul mesei şi platformei ; dindu-i-se 
apoi brusc drumul, aceasta se ridica de la sine prin forța resor- 
tului întocmit ca o coadă de scorpion şi azvirlea ceea ce se găsea 

la extremitatea sa. O altă specie de „scorpion“ dar puţin deosebit 
de acesta era onagrul. i 

Lacună ; Riemann a completat textul latin cu cuvîntul: majorum. 
Titus Livius le spune recuperatores judecă'orilor însărcinaţi să re- 
zolve un litigiu între cetăţenii romani şi cei străini (peregrini). 
Silenus, istoric grec, a scris istoria faptelor lui Hannibal; el îl 
însoţise pe Hannibal în toată campania, ca secretar. Vezi în această 
privinţă atestarea lui Cornelius Nepos, de Viris îllustribus, 
Hannibal, cap. XIII şi Cicero, De divinatione, cap. XLIX. 
Silius Italicus, Punica, cartea XV, vs. 292, îl numeşte Aris. 
Polybios, op. cit., cartea X, cap. XVIII, spune că era Laelius. 
În privinţa lui Mandonius a se vedea cartea XXII, cap. XXI şi 
cartea XXVIII, cap. XXIV. 

Comparativ cu Polybios. op. cit., cartea X, cap. XIX, care re- 
latează acest episod succint în cîteva cuvinte, Titus Livius îl zugră- 
veşte cu neîntrecutul său talent de povestitor epico-dramatic. Şi 
alţi istorici relatează această scenă, cu mici variante, ca Aulus 
Gellius, op. cit., cartea VII, cap. VIII; Valerius Maximus, 
op. cit., cartea VI, cap. VII; Aurelius Victor, op. cit., car- 
tea XLIX, cap. VIII. 

Dincoace de Hiberus — la nord de Hiberus ; dincolo de fluviu — 
adică la sud de Hiberus. 


CARTEA XXVII 


În Spania, luptele romanilor pentru cucerirea definitivă a acestei 
provincii au început din anul 218 îe.n., continuîndu-se fără în- 
trermpere pînă în anul 207 î.e.n. Conducerea acestei provincii şi 
a armatei romane care opera în Spania a fost încredințată lui 
Cn. Cornelius Scipio în anul 218 î.e.n., iar un an mai tîrziu, a 
sosit cu trupe de sprijin şi fratele său Publius Cornelius Scipio 
(care în calitate de consul pierduse în anul 218 î.e.n. două bătălii 
cu Hannibal: la Ticinus şi Trebia). În Spania, timp de şapte ani, 
cei doi Scipioni au avut mereu iniţiativa în mînă. obţinînd suc- 
cese după succese, cu prilejul ofensivei lor; au cucerit Saguntum 
şi o serie de oraşe hispane, atrăgînd de partea romanilor numeroase 
triburi celtiberice. Însă sosind în Spania o nouă şi puternică ar- 
mată carthagineză, avînd comandanţi pe fraţii lui Hannibal, Has- 
drubal şi Mago, cu prilejul luptelor desfăşurate, Scipionii au pierit 
pe cîmpul de luptă. În anul 210 î.e.n. senatul roman îl însărcinează 
pe P. Cornelius Scipio să continue operaţiile în Spania, învestin- 
du-l cu comanda de proconsul, deşi avea numai 24 de ani. Tînărul 
Scipio se relevase prin vitejia lui în bătăliile de la Ticinus şi Can- 
nae (era fiul consulului P. Cornelius Scipio) şi se bucura de o mare 
faimă în rîndurile armatei. Acordarea comenzii supreme a armatei 
din Spania şi învestirea lui în funcţia proconsulară cu imperium 
s-a făcut în urma unei hotărîri speciale a adunării poporului, deşi 
Scipio nu îndeplinise nici o magistratură curulă fiind primul caz 
de acest gen în istoria romană. Înzestrat cu un strălucit talent mi- 
litar, tactic şi strategic, Scipio cucereşte în: scurtă vreme întreaga 
Spanie. Ofensiva lui începe cu cucerirea Carthaginei Noi în anul 

209 î.e.n., care era baza de plecare a carthaginezilor în vederea 
operaţiilor militare din Spania. După un şir de operaţii militare în- 
cununate de succes, desfășurate vreme de 3 ani consecutiv, romanii 
au cucerit şi regiunile sudice ale Spaniei, alungînd definitiv în 
anul 206 î.e.n. de acolo pe carthaginezi. 

2 Salapia — vezi cartea XXIV, nota 87. 

3 Marmoreae — aşezare în Samnium, încă neidentificată. Se ştie 
doar că armata lui Hannibal avea acolo depozite de provizii şi 
arme. 

4 Meles — localitate din Samnium ; nu se cunosc alte amănunte. 

5 Cele două linii de bătaie romane erau alcătuite din legiunea a 
V-a, la aripa stîngă, şi legiunea a VI-a, la aripa dreaptă. 

6 Primul este fostul consul Cn. Fulvius Centiinalus, care acum avea 
funcţie de proconsul, iar secundul e praetorul Cn. Fulvius Flaccus 
de care s-a vorbit la cap. XXI din cartea XXV. 

7 În această privință a se vedea cartea XXIII, cap. XVI. 

8 Numistro (astăzi Muro) — localitate în Lucania, la graniţa dintre 
Samnium şi Apulia, la o mică depărtare de Venusia. 

8 bis. Ora a treia — adică orele 9 dimineaţa. 

9 Venusia (azi Venosa) — oraș în Apulia situat pe Via Appia în 
apropierea frontierei nord-estice a Lucaniei, anume la sud de rîul 
Aufidus ; a devenit colonie latină din anul 291 î.e.n. Venusia a 
rămas în tot timpul celui de-al doilea război punic fidelă alianţei 
cu Roma. i 

10 ee numai de locuitorii din Capua (vezi cartea XXV, cap. 

11 În această privinţă a se vedea cap. XVIII din cartea XXIII. 

12 Nuceria (astăzi Nocera dei Pagani), numită Alfaterna (pentru că 
mai exista o Nuceria în Umbria, alta în Gallia Cispadană, și alta 
în Bruttium), era situată la sud-vest de Nola, pe rîul Sarnus. Fu- 
sese distrusă în anul 216 î.e.n. de Hannibal, iar locuitorii strămutați 
în oraşul Atella, care a rupt alianța cu romanii şi s-a aliat cu car- 
thaginezii (vezi cartea XXIII, cap. XV). 

13 Atella (azi tot Atella) — oraș în Campania, situat la jumătatea dis- 
tanţei dintre Capua şi Neapolis. 

14 Calatis — vezi nota 106 la cartea XXV. 

15 Titus Livius a menţionat o singură luptă dată de Syphax cu car- 
thaginezii (vezi cartea XXIV, cap. XLVIII). i 

16 În această privinţă a se vedea cartea XXIV, cap. XLVIII. 

17 Ptolemaeus IV Philopator, regele Egiptului, a domnit între anii 
222—205 î.e.n. şi era succesorul lui Ptolemaeus III Evergetis. 
Egiptul, în veacul al III-lea î.e.n. sub dinastia Ptolemeilor, şi 
mai cu seamă sub Ptolemaeus I Soter (305—283 î.e.n.), a devenit 
un puternic regat elenistic. După ce şi-au consolidat intern statul, 
Ptolemeii au dus o politică de expansiune în răsăritul bazinului 
mediteranean, folosind o armată considerabilă de mercenari. Sub 
dominaţia Egiptului se găseau majoritatea cetăților de pe coasta 
mediteraneană şi Siriei, insula Cipru, Cirenaica şi numeroase oraşe 
greceşti de pe litoralul Mării Egee. Sub Ptolemaeus IV Philopator 
însă, însemnătatea Egiptului pe arena internaţională începe să 

scadă din cauza tulburărilor interne, întrucît în interior regatul 
cra sfişiat de puternice frămîntări politice și sociale. 

Aici Titus Livius face aluzie la tratatul încheiat (pe vremea răz- 
boiului romanilor cu Pyrrhus) cu regele Ptolemaeus II Philadel- 
phos (vezi epitoma cărţii XIV). 
Către sfîrşitul secolului al III-lea politica şi diplomaţia romană, 
aplicînd principiul divide et impera, izbuteşte să stabilească un 
echilibru de forţe aproape în întreaga lume elenistică. În vremea 
celui de al doilea război punic, aproape simultan cu războiul illyric 
şi cu cel macedonean, Roma a căutat să stabilească relaţii cu ce- 
tăţile greceşti din Grecia, aliindu-se cu unele împotriva altora şi 
intervenind cu abilitate diplomatică în raporturile politice externe 
ale statelor şi oraşelor din lumea elenistică. De aceea, vom asista 
la perindarea prin faţa senatului roman a numeroase solii venite 
din partea cetăților elenistice şi a statelor din bazinul Mediteranei 
răsăritene, precum şi la trimiterea de solii romane în statele şi ora- 
şele de aici. E 
Despre Muttines, vezi cartea XXV, cap. XL şi cartea XXVI, tap. 
XXI. 

Utica (cu ţinutul din juru-i numit Uticensia) era oraş în Africa de 
nord, la vest de Carthagina, întemeiat de fenicieni în secolul al 
XII-lea î.e.n. ; era situat la vărsarea în Mediterană a riului Bagra- 
das într-o regiune bogată în mine, avînd două porturi naturale. 
Lilybaeum (azi Marsala) — oraş portuar în Sicilia, situat la extre- 
mitatea vestică a insulei, în golful cel mai apropiat de coasta 
africană ; dispunea de un port bine adăpostit. Lilybaeum va fi baza 
de plecare a flotelor romane în expedițiile şi campaniile către 
Africa. 

Adunarea poporului întrunită în comitia centuriata. 

În legătură cu votarea la romani şi cu centuria praerogativa şi 
centuria juniorum a se vedea cartea XXIV, cap. VII. 

Acest eveniment însă n-a fost menţionat la vreme de Titus Livius 
în cartea XXII, cînd Cn. Servilius era consul. 

Aceasta se petrecuse în anul 217 î.e.n. (vezi cartea XXII, cap. IX). 
Aceasta ar fi însemnat ca în cazul alegerii lui Quintus Fulvius în 
funcţia de consul, acesta să treacă numaidecit la consulat de la 
dictatură. 

Acest caz se întîmplase în anul 291 îe.n., cînd C. Junius Bubulcus 
a fost ales consul împreună cu L. Postumius Marcellus. 

Olbia (azi Terranuova) — oraş situat pe coasta estică a Sardiniei, 
aproape 'de extremitatea ei nordică, avînd la dispoziţie un port larg ; 
era cel mai apropiat oraş al insulei de Italia. 

Carales (şi Caralitanum, ţinutul) (azi Cagliari) — oraş pe coasta 
sudică a Sardiniei, era capitala acesteia, situată într-un golf larg, 
foarte favorabil trecerilor în Africa. 

O inadvertenţă liviană, pentru că la cartea XXVI, cap. XXIII, is- 
toricul roman n-a menţionat că a fost augur. 

Curionul cel mare (Maximus Curio) — era căpetenia religioasă a 
celor 30 curii ; el fixa epoca sărbătorilor comune ale curiilor, sacra - 
curionis, şi le prezida. Marele curion era ales în comitia specială 

de către adunarea poporului ; şi pînă în anul 209 î.e.n. acesta era 
ales numai din rîndurile patricienilor. 

Despre Laelius şi acțiunile lui militare desfășurate în Spania s-a 
mai vorbit în cartea XXVI, cap. XLII. 


34 Pe M. Valerius Messalla, comandantul flotei romane, Titus Liivus 

l-a menţionat la cap. V din această carte. 

O inadvertenţă liviană: la cap. II din cartea XXVI relatase că 
Laelius a plecat la Roma cu o singură quinqueremă, pe cînd acum 
spune că a venit cu mai multe vase. 

Altă inadvertenţă : Titus Livius spune mai sus că Hostilius era 
praetor urbanus. Ca urmare, nu Hostilius, ci Ventulius, căruia îi 
căzuse la sorţi praetura inter peregrinos şi Gallia, trebuia să ia în 
primire provincia Gallia și legiunile romane de la Laetorius. 

Cel care fusese învins de Hannibal la Herdonea. 

Titus Livius a relatat la vreme despre „vechea vrajbă“ (vezi car- 
tea X, cap. VI), cu prilejul legii propuse în această privinţă. de 
tribunii plebei Cn. şi Q. Ogulnius, cînd aristocrația romană s-a 
împotrivit ca plebeii să ocupe funcţii sacerdotale. 

Flamin (flamen) — vezi vol. I, cartea I, nota 75. 

Preoţii nu constituiau în statul roman o categorie distinctă de ce- 
tăţeni ; ei erau magistrați sau funcţionari care deţineau o parte 
din posturile din instituţiile publice; magistraţii statului roman 
puteau cumula și dregătoriile şi sacerdoţiile. Ei erau subordonați 
puterii publice și nu acționau decît în. virtutea decretelor senatu- 
lui şi numai la ordinele magistraţilor pe care îi asistau. 

Un preot nu putea intra în funcţie dacă numirea sa nu era 
consfinţită în faţa colegiilor sacerdotale şi înaintea adunării po- 
porului printr-o ceremonie oficiată de pontifex maximus şi de un 
augur. Preoţii erau desemnaţi în adunarea poporului întrunit în 
comitia tributa sacerdotum sau în comitia maximi curionis, sau 
prin cooptare în colegiile sacerdotale. 

Catina sau Catana (astăzi Catana) — oraş grec pe coasta estică a 
Siciliei, situat între Syracusa şi Tauromenium, la poalele muntelui 
vulcanic Etna. 

Reflecţie liviană : adeo ex parvis saepe magnarum momenta rerum 
pendent, din care reiese că nu trebuie niciodată neglijate detaliile 
unei acţiuni, căci şi acestea pot înrîuri decisiv asupra reușitei unui 
plan de acţiune. 

Cealaltă mare — adică Marea. Adriatică, în opoziţie cu cea Tyrrhe- 
niană, 

Acest fond era depozitat în aerarium, tezaurul statului, neputîndu-se 
recurge la el decit în vremuri extrem de critice (aerarium sanctius) ; 
veniturile vigessimale rezultau din impozitul indirect de 5%, care 
era a douăzecea parte din valoarea reală a sclavilor eliberaţi. 

În această privință a se vedea cartea XXVI, cap. XXVII și nota 
199. 

A se vedea cartea XXVI, cap. XL. 

Caulonea — oraș italic pe coasta estică a ținutului Bruttium, între 
orașul Locri şi golful Seylacium, la vărsarea în mare a rîului Sagra. 
Extraordinarii erau trupele de elită constituite în rîndurile pedes- 
trimii şi cavaleriei aliate. 

Aici e figura de stil numită praeteriţiune. 

Vulcientii sau volcejanii, ori volceianii erau locuitorii oraşului Vol- 
ceji sau Vulci (azi Buccino) şi al ținutului înconjurător: ei ocupau 
centrul şi nordul Lucaniei, pe malul drept al rîului Silarus. 
Manduria (azi Andonia sau Versentino) — localitate situată în ţi- 
nutul Sallentinum pe țărmul golfului Tarentum, la sud-est de acest 
oraş. | 
Asupra recuceririi Tarentului, în afară de relatările lui Titus Li- 
vius, a se vedea şi Polyhbios, op. cit., cartea X, cap I; Plu- 
tarh, op. cit., Fabius Maximus, cap. XXI şi Marcallus, cap. XXI 
şi urm.; Appianos, op. cit., Hannibal, cap. XLIX; Zonaras, 
op. cit., cartea IX, cap. VIII; Cicero, De senectute, Cato Major, 
cap. IV. 

Este vorba de vasele de război, naves longae, manevrate cu lope- 
țile, pe cînd naves onerariae, vasele de transport, erau mînate cu 
ajutorul pînzelor. 

A se vedea în această privinţă cartea XXVI, cap. XX. 

Negreşit, acesta făcea parte din facțiunea partizanilor Romei. 
Asupra lui Democrates, vezi cartea XXVI, cap. XXXVI. 

Asupra acestui fapt, vezi cartea XXV, cap. XI. 

În această privinţă, a se vedea cartea XXV, cap. XI. 

A se vedea cartea XXV, cap. VIII şi următoarele. 

Referitor la evenimentele desfăşurate în Spania relatate la cap. 
XVII-XX de Titus Livius, a se vedea și cele istorisite de Poly- 
bios, op. cit., cartea X, cap. XXXIV; de Appianos, op. cit, 
Iberici, cap. XXIV; de Zonaras, op. cit., cartea IX, cap. VIII 
şi de Valerius Maximus, op. cit., cartea V, cap. |. 

Soţia şi copiii lui Edesco, ca şi familiile lui Indibilis şi Mandonius, 
căzuseră în captivitate cu prilejul cuceririi oraşului Carthagina Nouă 
de către Scipio. 

Se aminteşte că aceştia erau căpeteniile triburilor celtiberice ale ili- 
turgitanilor. 

Lacună ; textul a fost întregit de Riemann cu cuvintele : in officinis. 
Laelius se bucura în ochii lui Scipio de o deosebită preţuire pentru 
calităţile sale. De aceea Scipio l-a trimis la Roma (a se vedea în 
privința lui Laelius, cartea XXVI, cap. XLVIIII şi LI). 

Aforism livian : tronsfugae nomen veteribus sociis, novis suspectum 
esse, din care se învederează situaţia tragică a dezertorilor şi tră- 
dătorilor, care niciodată nu se vor bucura de respect şi preţuire 
din partea nimănui, nici chiar a duşmanilor şi cu atît mai puţin din 
partea compatrioţilor lor. 

E vorba de carthaginezi. 

Trupele dotate cu armament uşor — levis armatura — sau pedes- 
trimea uşoară, nu făceau parte integrantă din legiunea romană, ci 
se recrutau din clasa a cincea censitară şi dintre contingentele 
cele mai tinere. Levis armatura era organizată pe unităţi constituite 
din cîte 20 de ostaşi, în subordinea centuriilor, însă rînduite în for- 
maţie aparte de ele; gravis armatura sau grave agmen, erau trupe 
dotate cu armament greu, care în schimb, constituiau grosul pe- 
destrimii încadrate în legiunea romană. 

În latineşte calones. Aceştia făceau parte din cadrele serviciilor 
auxiliare ale armatei romans, fiind sau sclavi sau liberţi (sercilis 

habitus), ei erau conducătorii căruțelor cu aprovizionarea. Erau 
porecliţi semi lixae, cu termen de batjocură, ceea ce însemna „ju- 
mătate ordonanţe“. 

Frontul roman era ocupat în centru de trupele care primiseră or- 
din să atace centrul liniei de bătaie a potrivnicului, pe cînd Scipio 
comanda flancul stîng, iar Laelius, pe cel drept. 

Imperator era comandantul unei armate romane: consul, proconsul, 
praetor sau propraetor învestit cu imperium şi potrivit rînduielilor 
religioase, auspicium. Comandanții de armate învestiţi cu imperium 
în virtutea unei legi mai sînt denumiți dux belli, dux exercitus, îm- 
perator, acest titlu din urmă fiind decernat de trupe comandantu- 
lui lor şef învingător. 

Este vorba de Hasdrubal, fiul lui Gisgo (vezi mai departe cap. XX). 
Acesta, împreună cu fratele lui Hannibal, care se numea tot Has- 
drubal, şi cu Mago, au comandat armatele carthagineze care au 
operat în Spania şi au nimicit armatele romane împreună cu co- 
mandanţii lor, fraţii Publius şi Cnaeus Cornelius Scipio. 

Adică cu Hasdrubal Barcas, fratele lui Hannibal, pe care Scipio îl 
învinge la Baecula (vezi la cartea XXVI, cap. XIV). 

Adică pasurile din Munţii Pirinei, pentru a zădărnici trecerea lui 
Hasdrubal în Gallia, şi de acolo a Alpilor în Italia, intenţionînd să 
vină în sprijinul fratelui său Hannibal. 

Pentru evenimentele din Roma din această vreme (anul 209 î.e.n.) 
relatate de Titus Livius la cap. XX și XXI din această carte, a 
se vedea şi Plutarh, op. cit., Marcellus, cap. XXVII şi Fabius, 
cap. XXV. 

Fulvius fusese cel care cucerise Capua în anul 211 î.e.n. De atunci 
nu mai săvirșise nici o faptă importantă de arme. 

Titus Livius se referă în acest pasaj la ciocnirea pe care a avut-o 
Marcellus cu Hannibal aproape de Canusium, unde romanii au 
fost învinşi (vezi la această carte, cap. XII). 

Nu numai tactica lui Fabius este criticată, ci şi a lui Marcellus, 
cu toate că amîndouă au fost salutare pentru romani. Vezi nota 
41, la cartea XXII. 

Tribunul plebei Publicius exagerează lucrurile, pentru că în bătă- 
lia următoare cel care a obţinut biruinţa a fost Marcellus şi nu 
Hannibal, cu deosebirea că Marcellus nu a ştiut să exploateze acest 
suoces pînă la victoria definitivă. 

În latineşte e termenul antiquo ; cînd se respinge o propunere fă- 
cută în adunarea poporului, volantul pronunţă cuvîntul antiquo = 
resping. 

În privinţa lui Licinius Crassus Dives, a se vedea cap. V la această 
carte și la cartea XXV, cap. V unde Titus Livius relatează că a fost 
numit pontifex maximus (în anul 212 î.e.n.); a fost edil curul în 
anul 211, magister equitum în anul 210, praetor în anul 208, consul 
în 205 î.e.n.; repartizîndu-i-se Sicilia, o schimbă cu Bruttium, ne- 
putînd părăsi Italia, fiind şi pontifex maximus. Ca proconsul, cu- 
cereşte Crotona. După cum relatează Titus Livius la cartea XXX, 
cap. Î, era socotit de romani ca prototipul cetăţeanului roman de- 
săvirşit, 

81 Despre P. Licinius Varus, vezi cap. V la această carte. Despre 
P. Licinius Varus vorbeşte și Cicero, De oratore cartea II, cap. 
LXI. 

82 Plinius, op. cit., cartea VII. cap. IX spune că acesta este întiîiul 
din ginta Iulia la care se întîlneşte pentru prima oară cognomen-ul 
Caesar. 

33 În privința lui Quintus Claudius cu porecla Flamen, vezi capitolul 
următor. Însă nu e sigur că tot el este acela despre care e vorba 
în cartea XXI, cap. LXIII. 

84 Etruscii se rupseseră din confederația romană trecînd de partea 
carthaginezilor. Aflind că Hasdrubal, fratele lui Hannibal, trece 
Alpii, se pregătesc să ridice şi ei armele împotriva romanilor. În 
această privință vezi cartea XXIII, cap. XXXI unde Titus Livius 
relatează anularea alegerii lui Marcellus ca fiind vitio creatus. 

86 Aceste două legiuni urbane aveau misiunea dată printr-un decret 
senatorial să asigure protecția Romei şi numai în caz special să 
intervină în acele sectoare operative unde era nevoie de un sur- 
plus de forță. Aceste două legiuni alcătuiau armata urbană, exer- 
citus urbanus. 

87 În latineşte e imperium romanum, figura stilistică numită prolepsă 
(anticipatio) ; a se vedea în această privință cartea XXI, nota 104. 

88 Aici Titus Livius adoptă o poziţie raţionalistă față de aceste pro- 
digia (vezi Studiul introductiv, vol. I, p. XXXII). 

89 În latineşte litare, înseamnă „a da semne favorabile şi a le ob- 
ține“ ; cînd rezultatul haruspiciilor era prielnic se spunea litatio. 

90 Lacună ; textul a fost completat de Riemann cu cuvintele: Clau- 
dio consulibus. 

91 În acest pasaj Titus Livius comite o eroare: jocurile apollinare 
fuseseră fixate între 6—13 iulie, durînd deci o săptămînă şi nu o 
zi, şi nu fuseseră fixate nici cu trei zile înainte de none. ci de ide. 

92 Prin urmare, faţă de aceşti senatori din Arretium s-au aplicat mă- 
suri ca faţă de cei vinovaţi de perduellio, fiind socotiți trădători 
de patrie. Pentru perduellio vezi cartea XXVI, nota 19. 

93 Propraetorul Hostilius primise provincia Etruria şi comanda celor 
două legiuni de acolo (vezi mai înainte cap. XXI). 

94 Referitor la acest episod şi la inaugurarea templelor divinităţilor 
Virtus și Honos, a se vedea şi Cicero, Cato Maior, de senectute, 
cap. IV, 11, De oratore, II, LXVII, Plutarh, op. cit., Fabius 
Maximus, cap. XXIII; Valerius Maximus, op. cit., cartea 1, 
cap. ÎI, $ 8. 

95 Fabius Maximus îi apăra pe tarentini datorită faptului că locui- 
torii Tarentului îl aleseseră pe el patronus, protectorul intereselor 
lor, deşi fusese cel care îi învinsese în luptă; era tradiţia ca o 
cetate învinsă să-l numească patronus chiar pe învingătorul «ei, 
cum a fost numit, de exemplu, Marcellus de către Syracusa. 

96 În acest pasaj Titus Livius se referă la locuitorii cetăţii Capua, 
care trecuseră de partea lui Hannibal. 

97 Asupra situaţiei Tarentului a se vedea şi Strabo, Geographia 
cartea VI, cap. VI; tarentinii şi-au pierdut independenţa (vezi tot 
la Strabo, op. cit., cartea XXXV, cap. XVI şi cartea XLIV, cap. 
XVI) şi o parte din posesiunile lor, fapte pe care însă Titus Livius 
le trece cu vederea. ; 

În privinţa acestei acuzaţii, Polybios. op. cit. cartea X, cap. 
XXXII, relatează că Livius era beat atunci cînd Tarentum a că- 
zut în miinile lui Hannibal. 

Se reaminteşte că la Clastidium (astăzi Casteggio) (oraş din Gallia 
Cisalpina, la graniţa cu Liguria, la cîţiva kilometri de fluviul Pa- 
dua), Marcellus a repurtat o Diruinţă asupra gallilor insubri în anul 
999 î.e.n., doborîndu-l pe regele lor Viridomarus. 

Asupra templelor lui Virtus şi Honos, divinităţi personificate, vezi 
vol. II, cartea IX, nota 196, şi cartea X,.nota 93. 

Lacună ; cuvîntul Diis a fost completat de Riemann. 

Lacună ; textul a fost completat de Riemann cu cuvîntul: recep- 
tum. 

'Tormentul (tormentum) — vezi cartea XXIV, nota 131 — maşină 
de război cu care se aruncau pietre și săgeți, era asemănătoare cu 
scorpionul şi catapulta, fiind însă de dimensiuni mai mici şi mai 


“puţin complicată, şi deci aruncînd la distanţe mai mici. 


Bantia (azi Banzi) — o mică localitate din Apulia, la 12 km sud- 
est de Venusia, pe Via Appia. Localitatea Bantia prezintă însemnă- 
tate pentru arheologie şi epigrafia latină prin aşa-numita Tabula 
Bantina, o interesantă inscripţie în limba latină și în dialectul osc, 
găsită aici. 

Referitor la evenimentele relatate de Titus Livius la cap. XXVI-- 
XXVII în legătură cu prinderea în capcană a consulilor Marcellus 
şi Crispinus de către Hannibal, a se vedea şi Polybios, op. cit. 
cartea X, cap. XXXII; Plutarh, op. cit., Morcellus, cap. XXIX; 
Appianos, op. cit., Hannibal, cap. L; Zonaras, op.cit. 
cartea IX, cap. IX; Valerius Maximus, op. cit., cartea ], 
cap. V şi VI. 

Măgura Peteliei — Peteliae tumulus (azi Pianette), era o înălțime 
în apropierea localităţii Petelia, situată pe coasta răsăriteană a 
ținutului Bruttium, la nord de Crotona, pe drumul dintre Tarentum 
şi Locri. 

În latineşte exta — măruntaie. Din victimă se făceau două părţi 
exta și viscera — carnea. Exta se compun din ficat (jecur), fiere 
(fel), inimă (cor), plămiîni (pulmo) şi peritoneul (omentum). Exta 
erau supuse observaţiei  haruspiciilor (inspicere) pentru a afla 
voinţa divinității în legătură cu o bătălie sau cu un eveni- 
ment important, pentru :că la romani: orice sacrificiu, în afară 
de semnificaţia expierii, însemna şi o consultare a voinţei divini- 
tăţii. Semnele erau socotite favorabile sau nefavorabile după cum 
exia erau sănătoase şi grase (laeta), sau deformate ori incomplete 
(turpia, trunca) ; cea care da semnificaţie era protuberanţa fica- 
tului (caput), dar a cărei absență era socotită semnul cel mai 
funest, 

E vorba de analistul Coelius Antipater — vezi cartea XXI şi 
nota 130. 


Lacună ; Riemann întregeşte textul cu cuvintul memoriam. 
În latineşte annulus aureus — inelul de aur cu sigiliu ; era sem- 
nul distinctiv al aristocrației la romani, pe care l-au adoptat sena- 
torii şi membrii ordinului equestru. Ceilalţi cetățeni purtau inele 
de fier. Folosirea inelelor era foarte răspîndită în antichitate. 


https://biblioteca-digitala.ro 


193 


Il 


112 
113 
114 


115 
116 
117 
118 


119 


120 


121 
122 


123 


124 


PAUL H. POPESCU 


Referitor la aceste evenimente, la tentativa lui Hannibal de a 
cuceri Salapia şi la pregătirea campaniei romane de “debarcare 
în Africa, relatate de Titus Livius la cap. XXVIII—XXX, a se 
vedea Appianos, op. cit., Hannibal, cap. II şi Zonaras, op. 
cit., cartea IX. cap. IX. 

În această privinţă, vezi cartea XXVI, cap. XXXVIII. 

Din rîndurile garnizoanei romane a oraşului. 

În faţa porţilor cetăților vechi fortificate se găsea uneori un 
grilaj masiv de fier sau de lemn de stejar (cataracta), care se putea 
ridica sau coborî cu ajutorul frînghiilor, care lunecau prin nişte 
scripete fixate pe pereţii laterali de la intrare. Cînd se apropiau 
duşmanii de poartă, se da drumul frînghiei „cataractei“, care se 
prăvălea cu putere pe cei aflaţi sub ea. 

De obicei scutul se ţinea pe umăr cînd nu se mergea în coloană 
de marș.. 

Lacună ; Riemann o completează cu cuvîntul: urbem. 

Acesta e fiul consulului Marcellus, prins şi el în capcană de Han- 
nibal, dar care reuşise să scape din acea ambuscadă fugind îm- 
preună cu celălalt consul, Crispinus. 

Această oaste fusese adusă la Venusia de către tribunul militar 
Marcellus (vezi mai sus cap. XXVII), după ce rămăsese fără co- 
mandantul său Marcellus. 

L. Cincius Alimentus, cunoscutul analist şi jurist roman, unul 
dintre izvoarele lui Titus Livius. Era legatul consulului Crispinus. 
Primise misiunea să cucerească prin asediu orașul Locri (vezi 
cap. XXVI şi XXVII, XXVII de la această carte). În'rerupîndu-se 
aceste operaţii prin sosirea lui Hannibal, s-a înapoiat în Sicilia. 
De acolo, pentru că nu i s-a mai încredinţat nici o comandă, el 
s-a întors la Roma (vezi cap. XXIX). În 202 î.e.n. fiind ales tribun 
al plebei, întovărăşeşte comisia de anchetă la Locri (vezi cartea 
XXIX, cap. XX). 

În această privinţă a se vedea cap. XXI, unde se spune că prae- 
torul Quintus Claudius Flamen primise „provincia“ Tarentum. 
Asupra lui Valerius vezi tot la această carte, cap. XXII. 

Clupea, sau: Aspis, era o importantă fortăreață lîngă Carthagina, 
situată pe o măgură înaltă în formă de scut, aproape de capul 
Taphilis, la sud-est de capul lui Mercur (capul Bon astăzi), unde 
în anul 256 î.e.n. debarcase Regulus. 

Inadvertenţă : Titus Livius se înşeală cînd datează evenimentele 
relatate aici în vara anului 208 îe.n. Polybios, op. cit. car- 
tea X, cap. III, menţionează că jocurile nemeice s-au celebrat 
în anul 209 î.e.n., pe vremea consulatului lui Fabius Maximus. 
Lacedemonia sau Sparta (astăzi Mistra) era capitala Laconiei, re- 
giune în Pelopones; oraşul era situat pe malul stîng al rîului 
Eurotas, la poalele muntelui Tayget, într-o poziție naturală foarte 
adăpostită. Sparta, rivala Atenei, multă vreme a deţinut hegemonia 
cetățenilor greceşti, după îngenuncherea Atenei în anul 404 î.e.n. 
Din secolul al II-lea î.e.n, puterea ei politică şi militară scade. În 
partea a doua a secolului al III-lea î.e.n. a fost cîrmuită de tiranii 
Machanidas şi Nabis, ” 

Patrae (azi Patras) — oraş din Achaia, situat în golful larg Patras, 
la sud de capul Rhion, la intrarea în golful Corint; era unul din 
cele 12 oraşe ale confederației achaice. Din iniţiativa cetăților 
Patrae şi Dimae s-a înființat în anul 280 î.e.n. liga acheiană. 
Lamia — oraş în Malida sau Phtiotida, la nord est de golful Ma- 
liacus ; acest oraș supraveghea trecătorile Phtiotidei şi a fost 
vestit prin războiul lamiac dintre Atena și Macedonia în anii 
923—222 î.e.n. 

Phalara (azi Stylitha) — oraş grec din Phtiotida, situat în golful 
Maliacus ; era portul oraşului Lamia, dispunind de o radă prielnică 
navigaţiei şi deţinînd o putemică poziţie militară. 

Chios — insulă în Marea Egee, în vecinătatea coastei asiatice, în 
faţa Peninsulei Erylhraea ; insula era vestită prin vinuri şi fructe 
şi prin piața ei comercială importantă. 

Athamanii — populaţie epirotă locuind într-unul din ţinuturile 
Epirului, anume în partea de sud-est, în valea superioară a rîului 
Achelous, între Molos, Thessalia, Dolopia şi Ambraccia. 

Achaia — regiunea din Pelopones, cuprinsă între Elida, Arcadia 
şi Sicyonia, de-a lungul golfului Corint. S-a constituit o lisă a 
triburilor grecești alcătuită din 12 cetăţi, care în secolul al III-lea 
î.e.n. a căpătat un mare aviînt. Înflorirea ligii achaice s-a realizat 
sub conducerea hiparchului Aratos, care a izbutit să atragă în 
ligă Corintul, Sicyonul (pe care le-a eliberat de sub dominaţia 
Macedoniei), apoi Megara, Epidamnos,  Troizena. Achaia numai 
vremelnic s-a unit cu liga aetoliană, aliindu-se şi cu Egiptul pe 
vremea lui Ptolemaeus al III-lea împotriva adversarului comun, 
Macedonia ; ulterior a izbucnit un acut conflict între cele două 
ligi. Organizarea ligii achaice era similară celei aetoliene: o fede- 
raţie de cetăţi avînd centrul la Aegion. Forurile supreme ale ligii 
erau synclitos (6v5xMTo6), sfatul magistraţilor şi adunarea mem- 
brilor ligii care se întrunea pentru probleme importante şi synodos 
(owvo8o6) care se întrunea de două ori pe an pentru alegerea 
dregătorilor de la conducerea ligii şi examinarea chestiunilor cu- 
rente. Puterea executivă o deţine un sfat de magistrați supremi, 
cel mai mare rol avindu-l strategul (o7pxrnytc ), care prezida 
sfatul ligii şi conducea în general politica externă a ligii. Synodos, 
synclitos şi sfatul magistraţilor supremi rezolvau problemele în 
legătură cu pacea sau războiul, organizau armata şi flota, adminis- 
trau finantele ligii, rezolvau litigiile dintre polis-uri. Însă scopul 
principal al ligii în politica externă şi internă era apărarea intere- 
selor păturilor bogate. Spre deosebire de liga aetoliană, care era 
alcătuită din obşti săteşti slab dezvoltate, liza acheană era alcătuită 
din polis-uri sclavagiste cu un înalt grad de dezvoltare. 

Chalcis din Eubea (azi Chalcis sau Negropont) — era oraşul prin- 
cipal al insulei Eubeea, în faţa Beoţiei, despărțită de aceasta prin 
canalul Euripus. Insula deţinea o poziţie strategică importantă, 
considerată de Filip al V-lea una din cheile Greciei, ca şi Demetrias 
şi Corintul, 


]92 Argos — oraş în Pelopones, capitala Argolidei, fiind socotit de 


tradiție cel mai vechi oraş din Grecia şi capitala regilor mitici 
Inachos şi Danaos. A fost cea dintii putere din Pelopones sub 

domnia regelui Phidon, adversara Spartei. După tradiţie, și regii 
macedoneni îşi trăgeau de aici obirşia. 
Heraea — oraş în Arcadia (regiune în Pelopones) situat pe cursul 
mijlociu. al rîului Alpheos, către confluenţa lui cu Ladonos şi aproa- 
pe de graniţa Elidei, la răscrucea drumurilor care porneau, de la 
Olympia, Megalopolis şi Messenia. . 
Nemeea — va'ea dintre Cleones și Phlius, unde după mit Hercules 
a doborît leul din Nemeea. Acolo se afla o dumbravă sacră, iar în 
centrul ei vestitul templu al lui Zeus. La Nemeca se celebrau 
jocurile nemeice. 
Pylos (azi Navarinul Vechi) — localitate din Messenia, situată 
la nord de golful Navarin, în faţa insulei Sphacteria (azi Sphagia) ; 
Pylos era vestit de pe vremea războiului peloponeziac. 
Atintania — o regiune din Epir, situată la nord de Chaonia și de 
ținutul molossilor, anume în valea rîului Aous. 
Scerdilaedus era regele Illyriei; a fost aliat cu Filip în anul 
218 î.e.n.; rupe legăturile cu el și se aliază cu romanii în anul 
211 î.e.n. Moare însă înainte de încheierea păcii şi în locul său 
vine la tron Pleuratus, în anul 205 î.e.n. 
Ardiaeii sau ordicii — populaţie illyrică, locuind pe coasta dal- 
mată a Adriaticei, la nord de rîul Naro, în faţa insulei Pharos. 
Bithynia — regiune în Asia Mică spre Propontida, Bosforul Thracic 
şi Pontul Euxin, era mărginită dinspre sud, dinspre est şi nord- 
est de Mysia, Lydia, Phrygia şi Galatia, Paphlagonia şi teritoriul 
Heracleii. Fostă satrapie a Imperiului Persan, după dezmembrarea 
imperiului lui Alexandru cel Mare a devenit regat independent 
reorganizat de Nicomedes, şi apoi de Prusias, aliatul lui Filip al 
V-lea împotriva lui Attalus I, regele Pergamului. 
Sicyonia (azi Vasilicon) — oras în Pelopones. situa“ la o mică de- 
părtare de Golful Corintic, unde dispunea de un port; era capi- 
tala unui ţinut roditor, situat între Corint şi Achaia: oraşul era 
vestit prin şcoala de arte frumoase, mai ales sculptura. Sculptorul 
Lysippos a fost şeful acestei şcoli pe vremea lui Alexandru cel 
Mare. 
Aratos era fiul vestitului strateg Aratos al ligii achaice care a trăit 
între anii 271—2913 î.e.n. 
nas — oraș în Achaia, în golful Patras, aproape de graniţa 
idei. 
Eleii şi Elis — populaţia şi capitala Elidei; această regiune era 
situată la extremita'ea occidentală a Peloponesului, între Achaia, 
Arcadia şi Messenia. Aici se află vestilul sanctuar panelenic al lui 
Zeus de la Olympia. Eleii făceau parte din confederaţia aetoliană, 
adversara lui Filip al V-lea şi a ligii achaice. 
Cycliadas deţinea funcţia de strateg al acheilor. 
Cyllene — port al Elidei, spre mijlocul golfului Cyllene. 
Lychnidos (astăzi Ochrida) — oraş în Illyria şi capitală a illyrilor 
dassareţi — era situat lîngă lacul Lychnitis (lacul Ochrida de astăzi). 
Această localitate a jucat un rol foarte important în războiul cu 
Macedonia. 


Dassareţii erau o populaţie illyrică care locuiau pe valea superioară 
a rîului Drin şi în jurul lacului Ochrida. 

148 Demetrias (astăzi Goriţa) — oraș grec situat la sud de Volos, a 
fost întemeiat în anul 290 î.e.n. de Demetrios Polyarketis în pen- 
insula Magnezia, în fundul golfului Pagasetic (astăzi golful Volo). 
Controlează ţărmul şi interiorul Thessaliei, considerată una din 
cheile Greciei de către Filip al V-lea. 

149 Orestida (locuită de oresti) — regiune dependentă de Macedonia, 
situată pe valea superioară a riului Haliaomon, la est de munţii 
Pindului, între Epir şi Macedonia; era delimitată la nord de 
Lyncestis, iar la sud de Elymiotis. 

150 Câmpia Argesteie era o altă denumire a cîmpiei Argosului. 


151 Aegina — insulă situată în mijlocul Golfului Saronic, la sud-vest 
de portul Pireu. 
152 Messene (azi Mavrommati) — capitala Messeniei, era situată la 


poalele muntelui Ithome, unde se afla şi acropoles, în valea riului 
Pamisius ; a fost reconstruită în anul 360 î.e.n. prin grija lui Epa- 
minondas, strategul 'Thebei. 

153 Anul 208 î.e.n. 

154 Aici e figura de stil numită zeugmă: postularent se traduce: 
1) cereau, 2) era nevoie. 

155 În privința procesului lui M. Livius Salinator şi al lui P. Aemilius 
Paullus a se vedea cartea XXI, cap. XXXIV şi cartea XXII, nota 117. 

156 În latineşte: judicium populi sau Comitia erau comiţiile judiciare. 
Adunarea poporului întrunit pe centurii sau pe triburi, ori de cîte 
ori era sesizată de un magistrat sau cînd un condamnat [ăcea 
apel la jurisdicţia sa, intervenea şi judeca în mod suveran cazul. 
Comitia nu intervenea decît în procesele criminale, atentate contra 
statului sau contra persoanelor de la conducerea statului şi în fapte 
nedemne comise de magistrați sau de către. particulari. După cum 
era pedeapsa dată (capitală, angajind deci viaţa şi persoana civilă 
a acuzatului sau situaţia lui materială) comitiile competente erau 
comitia centuriata sau tributa (vezi cartea XXV, cap. III și cartea 
XXIX, cap. XXXVII). 

157 În latineşte: pedibus ire în sententiam — este aclul senatorului 
de încuviințare a unei păreri, proiect sau propuneri, prin așezarea 
alături de cel ce propunea. 

158 Sl refuzase odată consulatul (vezi cariea XXVI, cap. XXII şi 
urm.). 

159 Candidaţii la alegeri îmbrăcau toga albă. De altfel candidatus 

" înseamnă „înveşmiîntat în alb“, 

160 Titus Livius face aluzie la M. Furius Camillus, care deşi fusese 
exilat la Veii, cînd patria i-a fost în primejdie cu prilejul invaziei 
gallilor s-a pus în slujba ei, salvînd Homa în anul 390 î.e.n. 

161 Aforism livian: Ut parentium saevitiam, sic patriae patiendo ac 
ferendo leniendam esse, prin care se relevă că orice cetățean roman 
trebuia să recunoască în viaţă două autorităţi: a părinţilor şi a 
patriei. 

162 În latineşte: auctoritas patrum (senatus), care iniţial însemna con- 
trolul executat de senat asupra tuturor actelor adunărilor poporului, 
alegeri sau legi şi confirmarea necesară validității lor. În virtutea 
celor stipulate în lex Valeria Horatia din anul 449 îe.n., în lex 
Publilia din anul 339 î.e.n., în lex Maenia din anul 338 îe.n., aucto- 
ritas a devenit o cercetare prealabilă a propunerilor şi candidaturi- 

lor, fără care nici unele, nici altele nu puteau fi prezentate adunării 
poporului. Lex Hortensia din anul 236 î.e.n. a dispensat plebiscitele 
de auctoritas, însă senatul a păstrat multă vreme un privilegiu 
întemeiat pe tradiţie şi justificat prin competenţa sa. Prin auctoritas, 
senatul roman a exercitat dreptul de conducere, supraveghere şi 
control asupra poporului şi puterii executive. d 

163 Cînd, de pildă, ambilor li se decretă ca provincie comună Italia. 

164 Adică să i se dea Gallia consulului M. Livius, iar lui C. Claudius- 


Nero — Bruttium și Lucania. 
165 Pentru că vechea exeroitus urbanus va pleca în campanie în pro- 
vincie. 


186 În epitoma cărţii XX, numărul locuitorilor înregistraţi la recensă- 
mîntul dinaintea primului război punic era de 270113 locuitori. 
Scăderea populaţiei romane constatate cu prilejul acestui recen- 
sămînt se datora pierderilor suferite în bătăliile cu Hannibal din 
al doilea război punic. 

167 Aceasta înseamnă că erau cu două legiuni mai mult faţă de anul 

recedent. * 

168 În latinește populus însemna ansamblul persoanelor aparţinînd ace- 
leiaşi populaţii etnice şi formînd o unitate politică, oricare ar fi 
fost forma sa de guvemămînt şi ori unde ar fi fost centrul său 
de guvemămînt, O grupă etnică era distinsă printr-un adjectiv 
geografic populi gallici, populus carthaginensis etc. Populus romanus 
desemnează în textul de faţă poporul roman în totalitatea lui. Acest 
termen se opune distinct cuvîntului plebs — plebea, categoria 
cetățenilor straturilor de jos. Populus se aplica în mod special 
adunării generale a poporului roman, întrunit în cadrele sale mili- 
tare Comitia centuriata, în opoziţie cu comitia tributa, formată din 
adunările plebei. Totuşi această distincţie nu este în chip riguros 
observată. Pentru perioada războaielor punice, Titus Livius iden- 
tifica uneori populus cu plebs. 

169 Zeița Marica era o străveche divinitate italică, identificată mai 
tîrziu cu Venus. Era adorată în dumbrava de la Minturnae. 

170 Pentru Livius Andronicus, cel dintîi poet epic şi dramatic roman 
vezi vol. II, cartea VII, nota 12. 

171 Cele 27 fecioare romane ţineau în mîini toate aceeaşi coardă, 
pentru a sincroniza mişcările lor şi totodată îşi ritmau cîntecul lor 
cu mersul pașilor. 

172 Scutirea (vacatio) de a nu trimite contingente cu prilejul înrolărilor 
de trupe era statornicită prin decrete senatoriale sau plebiscite, 
deoarece locuitorii coloniilor maritime erau obligaţi să asigure 
apărarea litoralului împotriva invaziilor. Ca atare, coloniştii acestor 
oraşe se considerau în serviciu comandat. 

173 Alsium (azi Palo) — localitate pe litoralul Etruriei, la.18 mile nord 
de gurile Tibrului; a devenit colonie maritimă romană din anul 
247 î.e.n. 

174 Se constată introducerea acestei măsuri noi pentru coloniile de pe 
litoralul mării: anularea scutirii de serviciu militar cîtă vreme 
războiul se desfășoară pe pămîntul Italiei. Se exceptează de la 
această măsură coloniile portuare Ostium şi Antium, cele mai im- 
portante porturi din Latium, unul al Romei, celălalt pentru asi- 
gurarea apărării litoralului Latiului. 

NOTE. CARTEA XXVII 803 


Despre această armată de volones care se împrăştiase după moartea 
lui Gracchus, Titus Livius a relatat la cartea XXIII, cap. XIV şi 
XXXII, la cartea XXIV, cap. XVI, la cartea XXV, cap. XX şi XXV. 
În acest pasaj, în legătură cu cea de a treia armată, Titus Livius 
e în dezacord cu cele relatate mai înainte la cap. XXXV. 

Referitor la sosirea lui Hasdrubal în Italia, a se vedea șiPolybios, 
op. cit., cartea XI, cap. 1; Appianos, op. cit., Hannibal, cap. LII ; 
Zonaras, op. cit., cartea IX, cap. IX; Silius Italicus, 
Punica, cartea XV, vs. 475 şi urm. 

Aici e figura de stil zeugma. 

Grumentum — localitate în Lucania, pe valea rîului Aciris. 

Probabil este acel Aurunculeius de oare Titus Livius vorbeşte la 
cap. VI--VII din această carte şi căruia nu i s-a mai prelungit 
comanda după cum rezultă la cap. XXXVI. 

În cursul acestei primăveri, după cum relatează Titus Livius, Han- 
nibal a suferit pierderi apreciabile, însumînd peste 14 000 de oameni. 
Asupra marşului forțat executat cu o nemaipomenită repeziciune de 
către consulul Claudius Nero către nordul Italiei — în Umbria — 
să se vadă Polybios, op. cit., cartea XI, cap. XII; Frontinus 
op. cit., cartea I. cap. 1; Zonaras, op. cit., cartea IX, cap. IX; 
Silius Italicus, op. cit, cartea XV, vs. 525 şi urm.; Vale- 
rius Maximus, op. cit., cartea VII, cap. IV. 

În această privinţă a se vedea la cartea XXVI, cap. XVII. 

Reflecţie liviană : metu interprete semper in deteriora inclinato, în 
care e reliefat, de ce, de frică, oamenii răstălmăcesc în rău realitatea. 
Cugetare liviană : famam bellum conficere et parva momenta în spem 
metumque impellere animos, în care Titus Livius relevă ideea că 
în războaiele juste, factorul moral are o uriașă însemnătate: pe 
cînd masele apărătorilor patriei vor fi însufleţite de tot mai mult 
elan în lupta lor pentru libertate şi independenţă, dimpotrivă, 
cotropitorii vor fi demobilizaţi şi înfrînţi. 

Reflecţie liviană : Semper, quod postremum adjectum sit, id rem 
totam videri traxisse, în care subliniază că uneori victoria atîrnă 
de ultimele rezerve aruncate în luptă în momentul decisiv. 
Asemenea situaţii au fost menţionate şi în vol. II și în cartea X, 
cap. XXVIII, și în cartea XXXIV, cap. LVII. 

Referitor la bătălia de la rul Metaurus din anul 207 î.e.n. a se 
vedea și Polybios, op. cit., cartea XI, cap. XII; Fronti- 
nus, op. cit, cartea I, cap. I, II și IX, şi cartea IV, cap. VII; 
Valerius Maximus, op. cit., cartea VII, cap. IV; Appia- 
nos, op. cit., Hannibal, cap. LII; Zonaras, op. cit, cartea IX, 
cap. IX. 

În latineşte Castrum stativum era o tabără permanentă înființată 
într-un centru operativ fie în vederea iernării, fie pentru a se 
porni la viitoarele operaţii militare. 

Acesta era castrul armatei comandate de L. Manlius Acidinus, 
despre care s-a vorbit la cap. XLIII şi care fusese cantonată pe Via 
Flaminia lîngă Narnia, la trecătoarea Umbriei (fauces Etruriae). 

CARTEA XXVIII 


„În acea vreme“ — adică în anul 207 î.e.n. 

Evenimentele descrise de Titus Livius la capitolele I—IV sînt 
confirmate şi de cele 'scrise de Appianos, op. cit., Iberici, 
cap. XXVIII—XXXI şi urm., de Zonaras, op. cit., cartea IX, 
cap. VIII şi de Frontinus, op. cit., cartea I, cap. III. 

Gades (azi Cadix) — oraş întemeiat de fenicieni pe coasta sudică 
a Spaniei, între capul Gibraltar şi vărsarea fluviului Baetis (Gua- 
dalquivir) în mare. Oraşul este situat pe o insulă (astăzi Islas 
Leon). În regiunea acestei mici insule se formează un curent de 
la vest către est, mergînd dinspre Oceanul Atlantic către Marea 
Mediterană. 

În text Gaditanum — denumire dată regiunii orașului Gades de 
către romani în vremea cînd se desfăşoară evenimentele relatate de 
Titus Livius. Organizarea efectivă a Peninsulei Iberice ca provincie 
s-a făcut abia în timpul lui Octavianus Augustus; acesta a îm- 
părţit Spania în două provincii: Hispania citerior şi ulterior. Hispa- 
nia ulterior la rîndu-i era împărţită în Lusitania şi Baetica, sau pro- 
vincia Gaditana. 

Orongis sau Oringis (vezi şi nota 166 la cartea XXIV) — oraş în- 
temeiat de greci în Spania, situat în regiunea bogată în mine de 
ârgint din ţinutul Castulo ; acest oraș este adesea confundat cu 
Aurinx, care însă se găsește la nord-est de rîul Calpe. 

Maesessii — populaţie hispană, din ramura bastetanilor, locuind o 
regiune roditoare în vecinătatea minelor de argint din valea de pe 
cursul superior al fluviului Baetis (Guadalquivir) şi în vecinătatea 
oraşului şi masivului păduros Castulo. 

Bastetanii şi bastulii — două populaţii hispane înrudite, locuind 
în regiunea de sud și sud-est a Spaniei, la sud de fluviul Baetis 
şi rîul Sucro, în munţii Ilipula şi Ortospeda. 


7 bis Pentru caetra vezi cartea a XXI-a, nota 76. 


8 


Hasdrubal, fiul lui Gisgo, a fost trimis din Carthagina cu o armată 
în Spania în anul 214 î.e.n. ; aici el împarte comanda acestei pro- 
vincii carthagineze cu Hasdrubal, fiul lui Hamilcar şi cu Mago, 
el păstrîndu-și Lusitania și ţinutul Gaditanum. E bătut la Silpia 
(vezi mai departe cap. XIII şi urm.) şi încercuit la Gades. Apoi se 
duce în Africa, la regele Syphax, unde soseşte în acelaşi timp cu 
trimişii lui Scipio, şi izbuteşte să-l atragă pe acest rege în alianţa 
Carthaginei. În anul 204 î.e.n., el comandă armata carthagineză ; 
datorită intervenţiei sale, Uitica e despresurată. E bătut din nou 
de Scipio, pentru care motiv e condamnat la moarte de sfatul 
carthaginez. Celălalt Hasdrubal a fost bătut și ucis în Italia, 
cînd venea în ajutorul lui Hannibal (vezi cartea XXVII, cap. 
XLV—XLIX). 

E de remarcat faptul că la locul potrivit, anume în cartea XXVII, 
cap. XXXVI, Titus Livius n-a relatat că lui Valerius Laevinus 
i se prelungise comanda asupra flotei din apele Siciliei, ci men- 
ționează abia în acest pasaj. 


10 Pentru confirmarea veracităţii celor relatate de Titus Livius la 


cap. V—VII a se vedea şi Polybios, op. cit., cartea X, cap. 

XLI: Appianos, op. cit. Macedones, cap. LII, Justinus, op. 
cit., cartea XXIX, cap. IV; Dio Cassius, op. cit., cartea LVII, 
cap. LVII. 

11 În privinţa comandei lui Publius Sulpicius a se vedea cartea a 
XXVII-a cap. XXII. 

12 La cartea XXVII, cap. XXXIII. Confruntînd datele şi evenimen- 
tele relatate la cartea XXVII, cap. XXXIII de Titus Livius cu cele 
spuse de Polybios, op. cit., cartea X, cap. XLI, se constată o 
decalare de un an, istoricul roman arătînd că aceste evenimente 
s-au întîmplat cu un an mai înainte, şi anume în anul 208 î.e.n. 
Cunoscînd probitatea şi spiritul critic al lui Polybios, bazat pe 
o exactitate minuțioasă, se poate trage concluzia că Titus Livius 
a confundat, ca în multe ale împrejurări, din neglijenţă, anul. 

13 Lemnos — insulă în Marea Egee, situată la jumătatea distanţei 
între muntele Athos şi Hellespont. Era portul de staţionare a flotei 
romane şi a celei a Pergamului. 

14 Larissa (se cunosc mai multe orașe de origine pelasgică cu acest 
nume) — oraş situat în Thessalia, în regiunea Pelasgiotis, pe malul 
drept al rîului Peneus, în mijlocul unei cîmpii deosebit de rodi- 
toare. 

15 Peparethus (azi Scopelos) — insulă în care se afla un oraș cu 
același nume situată la nord-est de Eubeea, la intrarea în golfu! 
Maliacus (astăzi Scopelos sau Piperi). 

16 Agrianii erau locuitorii ținutului Paeonia, în Macedonia, locuind 
pe cursul superior al fluviului Strymon (azi Marița). 

17 Scotussa — oraş situat în cîmpia 'Thessaliei, spre hotarul Phtiotidei, 
între Pherae şi Pharsalos. i 

18 Heraclea — oraş fundat de lacedemonieni în anul 426 î.e.n. pe 
locul vechiului Trachis în regiunea Malida, la poalele muntelui 
Oeta ; oraşul apără Thermopilele dinspre Thessalia (a nu se con- 
funda cu Heraclea Minoa din Sicilia — vezi cartea XXV, nota 172). 

19 Aenianii — populaţie greacă ce locuia pe valea rîului Sperchios, 
între munţii Oeta şi Othrys ; golful Aenianum este o altă denumire 
a golfului Maliacus, situat între țărmul Phtiotidei şi cel al Locridei 
şi în faţa țărmului nord-vestic al insulei Eubeea. 

20 Tisaeus — munte înalt în peninsula Magnesia pe coasta Asiei Mici, 
în faţa insulei Eubeea. 

21 Nicaea — fortăreață în Locrida Epicnemidiană pe coasta golfului 
Maliacus, în partea dinspre răsărit a trecătorii Thermopylelor. 

22 Euripus — canalul extrem de îngust dintre Chalcis-ul Eubeei şi 
coasta Beoţiei, care sînt legate printr-un pod. 

23 Oreus — oraș situat în golful Oreus. La început acest oraş se 
chema Histiaea. Era situat pe coasta de miazănoapte a insulei 
Eubeea, dominînd strimtoarea care desparte Eubeea de Phtiotida 
şi duce la golful Maliacus, Oreus avea două fortărețe: una pe 
țărm, alta pe o insulă din apropiere. 

24 Cynus (azi Paliopurgo, la sud de Livanates) — port şi tirg al 
Locridei Opunţiilor pe coasta continentală a canalului Eubeei. 

25 Lacună; Riemann a completat textul cu cuvîntul: reduzit. 


https://biblioteca-digitala.ro 


806 PAUL. H. POPESCU 


26 Elatia (azi Elephta, aproape de Dratmani) —. oraș al Phocidei, 
dominînd trecătorile muntelui Oeta ; era considerat pivotul Greciei 
centrale (mai exista un oraş Elatia în Thessalia). 

27 E vorba de Opus (astăzi Khardeniţa) — oraşul principal în Locrida 
opuntiană, situat pe coasta continentală a canalului Eubeei. 

28 'Thronion (astăzi Palaeo Castro) — oraşul principal al Locridei 
Epicnemidiene, pe malul rîului Boagrius, la mică depărtare de 
mare. 

29 Tithronion — mică localitate la frontiera Phocidei, spre poalele 
muntelui Cnemis şi valea rîului Kephisos din Beotia. Titus Livius 
situează greşit această localitate în Dorida. 

30 Drymiae sau Dymiaea — orăşel neînsemnat din Phocida, lîngă 
Tithronion : era deci situat în Phocida şi nu în Dorida cum rela- 
tează Titus Livius. 

31 Dorida — mică regiune muntoasă în Grecia centrală, între munţii 
Oeta şi Parnas, delimitată de Aetolia, Locrida Ozolis, Phocida, 
Malida şi ţinutul aeniazilor. 

32 Rhodos, cea mai mare insulă din Arhipelagul Sporadelor, la sud 
de peninsula Cnidos şi de Caria din Asia Mică. Rhodosul a cu- 
noscut o puternică înflorire politică şi economică (datorită flotei 
şi comerţului său maritim) sub urmaşii lui Alexandru cel Mare şi 
ajunge din secolul al IV-lea pînă în secolul al II-lea î.e.n. cea 
dintii putere maritimă comercială din bazinul oriental al Medi- 
teranei. 

33 În această privinţă, vezi tot vol. III, cartea XXVIII, cap. V. 

34 Jocurile olympice de care vorbeşte aici Titus Livius s-au desfăşurat 
în anul 208 îe.n. şi nu în anul 207 î.e.n. (a se vedea și vol. III 
cartea XVII, cap. XXXV). 

35 Megara era capitala ținutului Megarida, deţinînd o importantă po- 
ziţie la nord-est de istmul corintic. Avea o acropole pe o înălțime 
învecinată cu golful Saronic și un port numit Nisaea, care era 
legat cu oraşul printr-un zid lung. 


36 Phlius — localitate importantă în Pelopones, în regiunea dintre 
Arcadia, Lycaonia, teritoriul oraşului Cleones şi Argolida. 

37 Pheneus (azi Phonia) — oraş situat în nord-estul Arcadiei, pe 
malul lacului format de rîul Crathis din Achaia, la poalele muntelui 
Cyllenne. 

38 Oxeae — un arhipelag grecesc din Marea Egee, situat în faţa 


gurilor rîului Achelous şi la intrarea în golful corintic; cea mai 
meridională din aceste insule se cheamă tot Oxeae, azi Oxies sau 
insulele „Curzolare“. Uneori acestor insule li se mai spunea şi 
Echinades, 

39 Adagiu livian: non semper felicem fugam esse — din care reiese 
contrariul zicalei romîneşti!: „Fuga e ruşinoasă, dar e sănătoasă“. 

40 Triphylia — regiune situată pe coasta de sud a Elidei din Pelo- 

“pones, delimitată la nord de riul Alpheus, la sud de Neda, vecină 
şi cu Arcadia şi cu Messenia. 

41 Aliphera — localitate din Arcadia, spre hotarele Elidei. 

42 Megalopolis — oraş din Arcadia, întemeiat în anul 370 î.e.n. din 
îndemnul lui Epaminondas, pentru a fi reşedinţa ligii arcadiene; 
orașul era situat în mijlocul unei cîmpii largi pe rîul Hetisson, 

afluentul Alpheului ; era un important nod de comunicaţie, acolo 
întretăindu-se drumurile Laconiei, Messeniei, Elidei şi Arcadiei 
nordice. Azi vestigiile acestui oraş se văd lîngă localitatea Sinano. 

43 Erythrae — oraş în Locrida Ozolis, pe coasta golfului corintic 
vecin cu Eupalion, căruia îi servea de port. 

44 Eupalion — oraş în Locrida Ozolis, între Naupactos și Ocanthea, 
la oarecare distanță de ţărmul golfului corintic, avind ca port 
Erithrae ; Eupalion era dependent de liga aetoliei. 

45 Potidania — oraș în Locrida Ozolis, alipită Aetoliei; orașul era 
situat la est de Eupalion. i 

46 Apollonia (azi Pollina) — oraș illyric; sînt două orașe cu acest 
nume: 1) unul la gurile rîului Aeris, fiind colonie a Corintului 
şi Corcyrei ; 2) altul la Locrida Ozolis, la nord de Anticyra, de 
care e vorba în pasajul de faţă. 


47 Kenchrei (azi Kekhries) — port al Corintului în golful Saronic, la 
sud de Sikoenos (azi Kalamaki). 
48 Sunion (azi Cabo Colonnes) — în latinește Sunium — oraş și pro- 


montoriu situat la extremităţile meridionale ale Atticei, celebru 
în antichitate printr-un templu al zeului Neptun. 

49 Aici e figura de stil numită zeugma: verbul flexisset se traduce: 
1) (le) încovoiase, 2) nu-şi pierduseră. 

50 Demetrias (azi Goriţa) — a se vedea vol. III, cartea XXVII, nota 

148. Mai era şi oraşul Demetrium (azi Kokkina), localitate în Phtio- 

tida, situată în golful Pagasetic. Demetrias avea acest nume de la 

templul zeiţei Demeter. Înainte oraşul Demetrias se numea Pyrasus. 

Cassandrea — oraş portuar important în Macedonia, situat în pe- 

ninsula Chalcis, pe locul vechiului oraş Potideia, pe istmul micii 

peninsule Pallene, cea mai occidentală dintre cele trei mici peninsule 
ale Chalcidiocei. 

52 Dardani — populaţie care locuia ţinutul muntos situat la nord de 
Paeonia, în vecinătatea Macedoniei nord-vestice. Era o populaţie 
războinică ; dedindu-se la prădăciuni, ataca mereu ţinuturile ma- 
vedonene. 

53 Evenimentele şi triumful relatate de Titus Livius în acest capitol 
au fost descrise și de istoricul Valerius Maximus, op. cit, 
cartea IV, cap. 1. 

54 Despre fiul lui Fabius Maximus s-a mai vorbit în vol. III. cartea 
XXVII, cap. XXIX. 

55 Bătălia de la Metaurus cu Hasdruba) se dăduse în regiunea Umbria, 

"al cărei litoral spre Marea Adriatică se găsea însă mai departe în 
stăpînirea gallilor senoni. 

56 În datinește: eius auspicium fuisset — adică el avusese comanda 
în acea zi. Dreptul a a consulta voinţa divină prin observarea 
semnelor în care se credea că se manifestă, era unul din elemen- 
tele esenţiale ale magistraturii : caracterul religios făcea magistra- 
tura aptă desfăşurării riturilor consacrate, fără de care altfel nu se 
putea întreprinde nici un act important. Ca şi imperium şi jus 
auspicandi (dreptul de a lua auspiciile) nu era acelaşi pentru toţi 
magistraţii : auspicia erau majora şi minora. Ele nu puteau fi luate 
de magistrați de origine plebei. Auspicia erau semnul înaltei func- 
ţii a unui magistrat. 

57 În acest pasaj, Titus Livius întrebuințează pentru întîia oară cu- 

vintul sestertius, care desemna moneda de argint romană, în va- 
loare de 2!:/2 aşi de aramă, şi care se însemna şi prin literele HS 
sau H-S care sînt prescurtări ale cuvintelor libra, libra şi assis, 
adică două libre şi jumătate, sau 2!/2 ași. Pe o parte a monedei 
era reprezentat capul divinității protectoare a Romei, cu casca pe 
cap, iar pe verso, dioscurii călare. Un sestertius cîntărea 1,137 
grame. Pînă la o mie se scria sestertius şi sesterţii, iar peste o mie, 
sestertium. 

58 Cele descrise de Titus Livius în cap. X—XI, au fost relatate şi 
de istoricul Dio Cassius, op. cit., cartea LVII, cap. LX. 

59 Titus Livius nu ne spune aici motivul pentru care s-a recurs la 
numirea unui dictator, la care nu se recurgea decit într-o situaţie 
extrem de critică pentru republică. 

60 C. Servilius Germinus fost praetor în anul 206 î.e.n., consul în 
203 î.e.n., proconsul în Etruria şi dictator în 202 pentru prezidarea 
alegerilor. 

61 Despre M. Caecilius Metellus s-a vorbit în vol. III, cartea XXVII, 
cap. XXXVI. 

62 Ti. Claudius Asellus a fost menţionat ca tribun militar în vol. III, 
cartea XXVII, cap. XLI. 

63 Se constată că în anii 207 şi 206 îe.n. a funcţionat la Roma 
cîte un singur praetor, căruia îi revenea jurisdicţia urbană şi cea 
pentru străini. 

64 Despre operaţiile armatei romane desfăşurate în Sardinia s-a vor- 
bit în val. III, cartea XXIII, cap. XXXIV ; cartea XXIV, cap. II; 
cartea XXVI, cap. ] şi cartea XXVII, cap. XXXVI. 

65 Despre Q. Claudius Flamen s-a menţionat în cartea a XXVII-a. 
cap. XXXVI. Însă Titus Livius nu arată cîte legiuni i s-au repar- 
tizat. 

66 Despre Mater Matuta, vezi vol, I, cartea V, nota 47. 

67 Pentru templul Mîntuirii (Salus), vezi vol. II, cartea IX, nota 181. 

68 Pentru Quirinus, vezi vol. I, cartea I, nota 75. 

69 În privinţa situaţiei Placenţiei și Cremonei a se vedea vol. III, 
cartea XXI, cap. XXV. 

70 Spre comparaţie cu cele relatate în cap. XI şi XII de Titus Livius 

a se vedea şi Polybios, op. cit., cartea XI, cap. XIX, cartea XI, 

cap. XXII şi urm.: Diodor dim Sicilia, op. cit., cartea 

XXIX, cap. XXII; Silius Italicus, Punica, cartea XVI, 

vs. l şi urm. 

Despre poziţia lucanilor în această fază a războiului a se vedea 

vol. III, cartea XXVII, cap. XV. 

72 Despre asemenea deprinderi cu pirateria ale bruttiilor, a se vedea 
şi vol. III, cartea XXIX, cap. VI. 

73 Evenimentele descrise de Titus Livius, de la cap. XII pînă la cap. 
XXXVI (relatarea campaniei lui Publius Cornelius Scipio din Spa- 
nia) au o unitate distinctă; pentru veracitatea relatărilor şi datelor 
tit-liviene, a se vedea şi Polybios, op. cit, cartea XI, cap. XX 
şi urm.; Appianos, op. cit., Iberici, cap. XXV şi urm.; 
Zonaras, op. cit., cartea LX, cap. VIII. 

74 E vorba de carthaginezul Hanno; despre bătălia dată de Scipio 
cu acesta s-a relatat mai înainte la cap. II din această carte. 

E vorba de războiul dus în anii 26—19 î.e.n. în timpul lui Oc- 
tavianus Augustus împotriva ramurii celtiberice a cantabrilor uniţi 
cu populaţiile vecine, dintre care se distingeau asturii. Ei au fost 
învinşi şi supuşi de Agrippa în anul 19 î.e.n. 
Cifra efectivelor date asupra noii armate carthagineze de istorici 
variază mai puţin. Astfel Polybios (vezi mai sus op. cit. la 
nota 70) spune că erau 4000 de călăreţi, iar Appianos, 5000. În 
schimb amâîndoi istoricii greci dau 70000 de pedestrași. 
Culchas (Polybios, op. cit., cartea XI, cap. XXII), îi spune 
Colichas ( xwvxăs ), un regulus hispan, care domnea peste 28 
oraşe şi aşezări. 
Castulo se află pe malul fluviului Baetis (Guadalguivir) la nord 
de oraşul Hispalis (azi Sevilla); Castulo este denumit de Poly- 
bios, op. cit., cartea XI, cap. XX şi urm. — Illiba. În schimb, 
Appianos (vezi mai sus op. cit., la nota 783) relatează că armata 
lui Scipio s-a concentrat la Carmo, pe țărmul drept al fluviului 
Baetis (Guadalquivir) la est de Hispalis. 
Baecula — localitate hispană situată în regiunea Baetica, pe teri- 
toriul oraşului Castulo, aproape de minele de argint, la vest de 
acest oraş în Sierra Morena, între fluviile Guadalquivir (Baetis) 
şi Guadiana (Anas). 
Mago era comandantul trupelor carthagineze. 
Masinissa, regele Numidiei, era comandantul trupelor de călăreţi 
numizi. 
Adică orele 13. 
Remarcăm două inadvertenţe liviene : în primul rînd, de la izbuc: 
nirea războiului al doilea punic erau 13 ani şi nu 14 (218—906 î.e.n. 
inclusiv) ; în al doilea rînd, Titus Livius grupează în anul 206 î.e.n. 
următoarele evenimente care nu erau cu putință să se întîmple 
numai în decursul unui singur an: 1) marșul lui Scipio de la Tar- 
raco la Oceanul Atlantic şi înapoi, durînd peste 4 luni (cum re- 
latează 'Fituş : Livius însuşi în cap. XIII şi XVI); 2) călătoria în 
Africa la Syphax; 3) campania împotriva populaţiei celtiberice a 
lacetanilor şi ilergeţilor şi cucerirea oraşelor Iliurgi, Castulo 
şi Astapa ; 4) boale lungă a lui Scipio; 5) revolta trupelor romane 
din Spania (cap. XXIV—XXVIII); 6) expediţia lui Scipio împo- 
tva lui Mandonius (cap. XXXI şi urm.); 7) călătoria lui Scipio 
la Masinissa şi o nouă campanie împotriva lacetanilor şi ilerge- 
ților (cap. XXXV) ; 8) intoarcerea la Roma în iarnă, cap. XXXVIII. 
Atitea evenimente extrem de importante şi care necesitau perioade 
mai lungi de timp nu erau cu putinţă să se întîmple într-un sin- 
gur an. 

Situaţia se prezintă în felul următor: în anul 209 î.e.n. Scipio 
a cucerit Carthagina Nouă, în anul 208 î.e.n. a repurtat victoria 
asupra lui Hasdrubal la Baecula ; în anul 207 î.e.n. are loc marşul 
lui Scipio pînă la Ocean şi înapoi, precum şi călătoria la Syphax 
şi boala, iar în anul 206 î.e.n. au fost: campania împotriva iler- 
geților campania împotriva lui Mandonius, călătoria la Masinissa, 
noua expediţie contra ilergeţilor şi plecarea la Roma. 
Deşi s-a spus că Lucius, fratele lui P. Cornelius Scipio, fusese 
trimis la Roma și în cursul anului precedent (vezi cap. IV), totuşi 

Titus Livius a trecut cu vederea să menţioneze înapoierea lui în 
tabăra lui Scipio. 

85 Referitor la cele descrise de Titus Livius la cap. XVII—XVIII, a 
se vedea şi la Polybios, op. cit., cartea XI, cap. XXIV, Ap- 
pianos, op. cit., Libyci, cap. X şi Iberici, XXIX; Zonaras, 
op. cit., cartea IX, cap. X; Valerius Maximus, op. cit. 
cartea IX, cap. VIII; Silius Italicus. Punica, cartea XVI, 
vs. 171. 

86 În privinţa masaesuliilor, vezi cartea XXIV, nota 193. 

87 Aforism livian: ex fortuna pendet fides, în care biciuiește firile 
ușuratice care-şi schimbă simţămintele şi credința după împreju- 
rări şi după interese personale. 

88 Aici: Titus Livius comite o eroare: regatul lui Syphax nu se în- 
tindea pînă la Gibraltar; (asupra acestui rege vezi şi vol. III, 
cartea XXIV, nota 190), regatul lui Syphax se întindea între rîul 
Ampsaca (azi Rumel) şi Mulicha (azi Muluya), la est de ma- 
saesulii. Pînă la. Gibraltar se întindea Mauretania. 

89 Probabil portul Siga. 

90 Inadvertenţă : aici Titus Livius îi atribuie lui Syphax şi numizilor 
deprinderea de a lua masa în stilul roman, anume de a sta tolănit 
pe pat, obicei pe care nu-l avea nici Scipio, deoarece acest obicei 
a fost adoptat la romani mai tîrziu, după al treilea război punic 
(149—146 î.e.n.). 

91 Nu e vorba de un tratat formal de alianţă, ci numai de tratative, 
o înţelegere și o învoială, un preambul al tratatului care avea să 
fie încheiat de senatul roman şi aprobat de adunarea poporului 
potrivit uzanțelor de pînă acum ale Romei. 

92 Referitor la cele relatate de Titus Livius la cap. XIX şi XX, a se 
vedea și Appianos, op. cit. Iberici, cap. XXXII şi Zonaras 
op. cit.; cartea a IX-a, cap. X. 

93 Asupra acestor cetăţi hispane care au ridicat în repetate rînduri 
armele împotriva cotropitorilor romani, a se vedea vol. III, cartea 
XXIII, cap. XLIX; cartea XXIV, cap. XLI şi cartea XXVI, cap. 
XVII. 

94 Referitor la luptele de gladiatori, a se vedea vol. II, cartea IX, 
nota 163. 

95 În latineşte lanista — era cel care lua în antrepriză angajarea de 
gladiatori pentru luptele de circ. 

96 În latinește catasta era estrada unde se expuneau în forum sclavii 
pentru a fi vînduţi. 

97 Această localitate n-a fost identificată pînă acum. 

98 În text este disceptare ; acesta e un termen juridic pronunţat de 
judecător, în urma unui litigiu, ca în cazul de faţă, şi de părţile 
care-și pledează cauza înaintea acestui judecător. 

99 Maximă liviană : documentum quantum cupiditas imperii malum in- 
tomortales esset, din care se trage concluzia că jinduirea după putere 
prin mijloace inumane este cel mai mare neajuns al omului, şi că 
năzuinţa de a urca pînă la culmea puterii prin metode necinstite e 
legată și de prăvălire, fără putinţa de scăpare. 

100 Baetis (azi fluviul Guadalquivir) curge între munţii Sierra Morena 
(în latineşte muntele Marianus) 'şi Sierra Nevada (muntele Illipula). 

101 Astapa (astăzi Estepa, în provincia Sevilla) — oraş hispan din pro- 
vincia Baetica, situat în câmpia de la sud de fluviul Baetis (Guadal- 
quivir); Plinius Major, Historia Naturalis, cartea III, cap. 
XIII îi spune Ostippo. Însă din cele relata e în această carte se 
deduce că e vorba de orașul Gisia. 

102 Aici este figura de stil numită brachiologie. 

103 De aici se vede, pe de o parte, cît de puternică era dorinţa de liber- 
tate a hispanilor şi cît de înverşunată era ura lor împotriva cotropilo- 
rilor romani, iar pe de altă parte, în acest pasaj se remarcă şi spiritul 
de obiectivitate al lui Titus Livius de a reda real simțămintele unor 
populaţii care luptau împotriva romanilor ca să-şi apere libertatea. 

104 Acest episod, zugrăvit de Titus Livius cu o surprinzătoare obiectivi- 
tate, relevă atit îndirjirea hispanilor de a-şi apăra libertatea, cit şi 
mijloacele odioase întrebuințate de romani pentru exterminarea ne- 
omenoasă a populațiilor celtiberice care nu voiau să se supună puterii 
romane, aceasta înecînd în sînge orice rezistenţă din partea localni- 
cilor. 

105 Lacună ; completarea textului latin a fost făcută de Riemann cu cu- 
vintele : caedes ab impetu. 

106 Pentru veracitatea celor relatate de Titus Livius în cap. XXIV—XXIX, 
a se vedea şi Polybios, op. cit., cartea XI, cap. XXV; Appia- 
nos op. cit., Iberici, cap. XXXI şi Zonaras, op. cit., cartea IX, 


cap. X. : 

107 Reflecţie liviană : Cum ad id quisque quod audierat insita homini- 
bus libidine alendi de industria rumores adijiceret aliquid, în care se 
subliniază ce efecte dezastruoase pot avea zvonurile neîntemeiate 
şi ce rău pot pricinui cei care le exagerează, colportîndu-le. 

108 Ridicaseră armele şi ilergeţii şi lacetanii. Aici se remarcă o inadver- 
tenţă : după cele relatate în cartea XXII, cap. XXI, în cartea XXVI, 
cap. XLIX şi în cartea XXIX, cap. I, reiese că Mandonius era căpe- 
tenia (regulus) ilergeţilor, nu a lacetanilor. 

109 Lacună ; textul a fost întregit de Riemann cu 'cuvintul: ilergetes. 

110 Se remarcă o scăpare din vedere a lui Titus Livius : în cartea XXV, 
cap. XXXIV, istoricul roman spusese că suessetanii şi sedetanii erau 
adversarii romanilor, iar de astă dată aliați, fără să relateze cu cs 
prilej au încheiat alianţa cu romanii. 

111 Sucro (azi Xucar) — rîu din Hispania citerior, care uda ţinutul de 
la sud de Valencia. Și aici se constată o nepotrivire : în pasajul de 
față se vede că e vorba de un oraș cu acelaşi nume (vezi cartea 
XXIX, cap. XIX), dar care era situat la nord de fluviul Hyberus, nu 
în apropierea acestui rîu. 

112 Lacună ; textul a fost întregit de Riemann cu cuvintele: lenirent 
seditionem missi. 

113 Via principalis într-un castru roman era calea care trecea prin faţa 
cortului praetorian. 


114 Din acest pasaj reiese că răzvrătiţii făceau parte din rîndurile osla- 
șilor contingentelor vechi, care mai fuseseră în trecut sub comanda 
fraţilor Scipioni, căzuţi în Spania. 

115 Adagiu livian : Ut ingenia humana sunt ad suam cuique levandam 
culpam nimio plus facunda — cu alte cuvinte : fiecare individ în- 
deobște caută să-şi uşureze vina punînd-o în spatele altora, istoricul 

roman voind să arate în acest pasaj deruta care a cuprins armata 
1omană. 

116 „Forul din castrul roman“ — era spaţiul situat în stînga praetoriului. 
Acolo se găsea şi tribunal — locul de unde se vorbea ostaşilor. 

117 În text este: regiae nobilitatis. 

118 Reflecţie liviană : nec me vita juvarit invisa civibus et milidibus 
meis, prin care se subliniază cît de cumplită era viaţa unui individ 
care prin purtările sale s-a făcut urît de concetăţenii săi, trăind și 
fără rost, şi fără sens. 

119 Cugetare liviană : sed multitudo omnis, sicut natura maris, per se 
immobilis est, venti el aurae cient, care arată uşurinţa cu care în 
antichitate mulţimea se lua după orice zvon şi cît de repede îşi 
schimba simţămintele. 

120 Aici, prin gura lui Scipio, Titus Livius face elogiul faimoasei disci- 
pline romane și culminează cu prosopopeia Romei — teza politică 
a principatului lui Octavianus Augustus. 

121 În acest pasaj Titus Livius se referă la o răzvrătire a trupelor cam- 
pane aflate în garnizoană la Rhegium, fapt de care se vorbeşte în 
epitoma cărții a XII. 

122 Şi în epitoma cărţii XV şi în cartea XXXI, cap. XXI se vorbeşte de 
asemenea represalii sîngeroase pentru a se păstra disciplina militară 
în armata romană. 

123 În latineşte e expresia de batjocură : semilixa. 

124 Cuvîntul ater — de unde numele Atrius — înseamnă „negru“. 

125 Aici se referă la pretextul primului război punic, răscoala mamer- 
tinilor (vezi vol. III, cartea XXI, nota 2). 

126 Quinctius Crispinus era colegul de consulat al lui Marcellus, cel care 
a fost prins de Hannibal în capcană şi rănit grav, încît a sucombat în 
scurtă vreme din pricina rănilor. 

127 C. Fulvius — consulul roman care a fost nimicit împreună cu întreaga 
sa armată de către Hannibal în bătălia de la Herdonea în anul 
210 î.e.n. 

128 Pentru episodul lui Coriolanus, vezi vol. I, cartea II, cap. XI. 

129 Discursul pe care îl rosteşte Scipio, este o capodoperă artistică li- 
viană sui generis ; în acest discurs Titus Livius face prin mijlocirea 
lui Scipio apologia istoriei Romei, cuprinzînd şi elogiul „străvechi- 
lor“ virtuţi şi al disciplinei romane în contrast cu defecţiunea aces- 
tor trupe romane din Spania. 

130 Carteja (astăzi collina El Rocadillo, aproape de oraşul San Roque) 
— port al ținutului Baetica, situat în fundul golfului Calpa (Gibral- 
tar) ; era un oraş întemeiat de fenicieni. Titus Livius situează acest 
oraş dincolo de strîmtoarea Gibraltar, pe cînd Plinius Maior, 
Historia Naturalis, cartea III, Pom ponius Mella, Chorograp- 
hia cartea II, cap. VI şi Strabo, Geografia, cartea III, cap. I, îl 
situează dincoace de strîmtoare, în locul unde se găşeşte astăzi 
oraşul spaniol Algesiras, la vest de Gibraltar. Titus Livius vorbeşte 

„de Carteja şi în carea XLIII, cap. III. 

131 Negreşit, aici cuvîntul praetor desemnînd un magistrat carthaginez 
e întrebuințat de Titus Livius prin analogie cu cel roman. 

132 În strîmtoarea Gibraltar există două curente: unul la suprafață, pe 
unde apele Atlanticului vin în Mediterană, altul în profunzime, pe 
unde. apele Mediteranei se scurg către Atlantic. Curentul de la su- 

prafaţă însă, în timpul fluxului, dezlănţuie uriaşe talazuri punînd în 
rimejdie navigația vaselor mai mici. 

133 Întotdeauna navele îşi stringeau pînzele în timpul luptelor navale, 
fiind manevrate numai cu ajutorul vislelor. 

134 Pentru comparaţie cu cele relatate de Titus Livius la cap. XXĂI— 
XXXIV a se vedea şi Poly bios, op cit., cartea XI, cap. XXXI; 
Appianos, op. cit., Iberici, cap. XXXVII; Zonaras, op. 
cit., cartea IX, cap. X. 

135 Episodul lui Mandonius şi Indibilis expus aici se leagă de cele re- 
latate la cap. XXIV. 

136 Din acest pasaj se vede că lacetanii și ilergeţii s-au răsculat în două 
rînduri în cursul verii anului 206 î.e.n. 

137 În această privinţă a se vedea şi vol. III, cartea XXV, cap. XXXVI. 

138 Inadvertenţă liviană : în cartea XXII, cap. XXII, Titus Livius spune 
că P. Commelius Scipio a venit în Spania în calitate de proconsul, nu 
de consul. 

139 Lacună ; textul a fost întregit de Riemann cu cuvintele : neque obsi- 
des imperatorum. 

140 Despre relaţiile lui Scipio cu Mandonius și Indibilis a se vedea şi 
vol. III, cartea XXVII, cap. XVII. 

141 Pentru cele relatate de Titus Livius la acest capitol în legătură 
cu drumul lui Scipio a se vedea și Appianos, op. cit., Iberici, 
cap. XXXVII, Zonaras, op. cit., cartea a IX-a, cap. XI şi Si- 
lius Italicus, op. cit., cartea a XVI-a, vs. 171. 

142 Marşul întreprins de Scipio în această regiune era al treilea în de- 
cursul anului 206 î.e.n. 

143 Lacună ; cuvîntul Magonem este pus de Riemann. 

144 Se aminteşte cu acest prilej că, în genere, romanii purtau părul tăiat 
scurt. 

145 Inadvertenţă : Titus Livius a uitat că în cartea XXVII, cap. XIĂ a 
spus „fiul surorii sale“. 

146 În schimb istoricii greci dau cu totul alte motive: părăsirea alianţei 
carthagineze de către Masinissa se datora faptului că i-a fost răpită 
logodnica sa Sophonisba de către Syphax, cu care acesta s-a căsăto- 
rit. Asupra episodului Sophonisbei, vezi cartea XXIX, cap. XXIII. 

147 Cimbii — localitate hispană care încă n-a fost identificată. 

148 Aici Titus Livius a dat denumirea latină funcţiei corespunzătoare ma- 
pistratului hispan din Gades. 

149 Pityussa (rurvojooat Insula Pinilor) sau .Pityusae — grupă de 
insule situate la sud-est de insulele Baleare, alcătuită din insulele 
Ebusus și Ophiusa (azi Iveza şi Formentera). În pasajul de faţă e 
vorba de insula Ebusus, 

150 Insula mai mare a Balearelor se numeşte azi Majorca. 

151 Locuitorii insulei Majorca din Baleare fuseseră supuşi de romani în 
anul 217 î.e.n. (vezi vol. III, cartea XXI, cap. XX). Se pare că fusese 
locuită şi de fenicieni. 

152 Aceasta se numește Minorca. 

153 Lentulus fusese praetor în anul 211 î.e.n, iar Acidinus în anul 
210 î.e.n. (a se vedea în această privinţă vol. III, cartea XXV, 
cap. XLI şi cartea XXVI, cap. XXIII). Funcţia lor de acum era de 
propraetori în locul lui P. Cornelius Scipio (a se vedea vol. III, şi 
cartea XXIX, cap. XIII, unde se spune că aceştia în anul 204 î.e.n. 

au primit ca proconsuli conducerea aceloraşi provincii pe care le-au 
avut în calitate de propraetori, adică Hispaniile). 

Referitor la funcţia de proconsul în Spania a lui Scipio a se vedea 
cartea XXVI şi capitolul respectiv, nota 122. Imperium proconsulaie 
acordat lui Scipio pentru provincia Spania era o comandă extraordi- 
nară, pentru că el nu îndeplinise consulatul și nici o magistratură 
curulă. Asupra acestui caz însuşi Titus Livius spune în vol. III, 
cartea XXXI, cap. XX: „pînă la acest caz (al lui Scipio — n.n.) nu 
exista nici un exemplu de sărbătorire, cu purtare în triumf, a unui 
comandant de oști, care să nu fi fost totodată dictator sau consul sau 
praetor“. 

Acum, pentru prima oară, se încredinţează unui consul roman pro- 
vincia Africa, în sens de comandament militar, în urma cererii ex- 
prese a lui Scipio de a i se decreta Africa în locul Siciliei, peniru 
a avea dreptul de a-şi transporta armata pe cale maritimă pe couti- 
nentul african şi în special pe teritoriul Carthaginei. 

Acesta fusese edil în anul 207 î.e.n. 

Referitor la L. Aemilius Papus, a se vedea cartea XLII, cap. XĂVIII. 
A fost praetor în anul 205 î.e.n. 
Cele descrise de Titus Livius aici sînt relatate şi de Polyhbios, 
op. cit., cartea XI, cap. XXXIII; Appianos, op. cit., Iberici, can. 
XXXVIII şi Hannibal, cap. LV; Zonaras, op. cit., cartea 
IX, cap. XI; Valerius Maximus, op. cit, cartea VIII, cap. 
XV; Dio Casgius, op. cit., cartea VII, cap. LVI. 

Pentru Ariminum vezi cartea XXI, nota 174. 

Aici e figura de stil numită zeugmă : haberetis se traduce: 1) pur- 
taţi, 2) aveaţi. 

Turduli sau turdetani — a se vedea cartea XXI, cap. VI şi nota 35, 
cartea XXIV, cap. XLII. 

Relaţiile dintre Roma și statele străine erau întreţinute prin inter- 
mediul ambasadorilor lor (legati, oratores — trimişi, împuterniciţi, 
soli). Aceşti legati erau inviolabili, bucurîndu-se la Roma de diferite 
privilegii : găzduire şi ospitalitate gratuită într-un edificiu public, 
situat în cîmpul lui Marte (hospitium in villa publica) şi punîndu-li-se 
la dispoziţie toate cele trebuincioase pentru strictul necesar (hospi- 
tium — masa, lautiu — baie etc.). Legati primeau în mod frecvent 
daruri (munera, dona) atît pentru ei, cît şi pentru suita lor şi penim 
capii de state care îi trimiteau. Legati erau reţinuţi numai în timp 
de război dincolo de pomerium — incinta cetăţii Roma. În mod 
obişnuit însă puteau să intre în Roma şi să întrețină relaţii cu cetă- 
țeni, să apară în contiones — adunările poporului. Relaţiile, negocie- 
rile și tratativele politice le întreţineau cu senatul roman. Legati erau 
introduşi în senat pentru a-şi expune însărcinările, erau ascultați şi 
întrebaţi ; ei se retrăgeau în timpul deliberărilor şi reintrau apoi în 
curie pentru a primi răspunsul la cererile lor. În acest sens vorbeşte 
Titus Livius şi în cartea XXX, cap. XVII şi XXI etc. 

Senatul dezbate acum chestiunea provinciilor. Distribuirea provinciilor 
fusese reglementată (vezi mai sus cap. XXXVIII) însă în urma acestui 
fapt, Scipio ceruse senatului să i se atribuie ca provincie Africa, în 
loc de Sicilia ; de aceea senatul e nevoit să delibereze asupra acestei 
chestiuni, motivată de Scipio prin argumentul că războiul împotriva 
carthaginezilor nu poate fi terminat decît printr-o campanie desfăşu- 

rată în Africa, pe teritoriul propriu al Carthaginei, spre a-l determina 
pe Hannibal să părăsească solul Italiei şi să-și apere patria inva- 
dată de romani. Însă Scipio nu-şi putea realiza planul dacă respecta 
hotărîrea senatului care-i decretase ca provincie Bruttium (primită de 
Cassius) şi Sicilia (primită de Scipio), deoarece aceasta însemna că 
nici unul din consuli n-aveau voie să debarce cu armata pe teritoriul 
Africii. Acesta era motivul pentru care Scipio a cerut senatului să 
revină asupra primei hotărîri şi să-i decreteze lui ca provincie Africa, 
pentru a desfăşura acolo campania împotriva Carlhaginei. 

Cele descrise de Titus Livius la cap. XXXIX—XLV au fost relatate 
şi de Appianos, op. cit., Iberici, cap. VII şi Hannibal, cap. 
LV; Ptutarh, op. cit., Fabius Maximus, cap. XXV; Silius 
Iltalicus, Punica, cartea a XVI-a, vs. 597 şi urm. 

În calitatea lui de princeps senatus, Fabius Maximus avea dreptul 
să ia cel dintîi cuvîntul în dezbaterile senatului. 

După cum se ştie şi s-a arătat la nota 41 de la cartea XXII, Fabius 
îndeplinise în două rînduri funcţia de dictator. 

Adagiu livian : Nobis prius decedat timor quam ultro alis inferatur, 
în care se arată că pentru a ajunge să fii temut de ui adversar, tre- 
buie să nu-ţi mai fie ţie teamă de el. 

E vorba de Alcibiades, care în timpul războiului peloponesiac a con- 
dus campania atenienilor în Sicilia, împotriva Syracusei. Dar el a 
trădat, trecînd de partea Spartei, aliata Syracusei. 

În privinţa lui Regulus şi a campaniei lui nefericite în Africa în 
timpul primului război punic, a se vedea cartea XXI, nota 2, și epi- 
tomele cărţilor XVII și XVIII, precum şi notele 32 şi 35 Epitome. 
Lacună : cuvintele lipsă neque detrecto au fost puse de Riemann. 
Aforism livian : Satis sit semel creditum : Non semper temeritas est 
felix, et fraus fidem in parvis rem praestruit ut, cum operae prae- 
tium sit, cum mercede mugna fallat, prin care pune în lumină precep- 
tul moral : ferirea de linguşitori şi înşelători este paza bună şi te pune 
la adăpost de primejdii. 

În cap. XLI din cartea XXV s-a vorbit de atitudinea lor schimbă- 
toare. Însuşi Scipio în cuvîntarea sa (vezi mai departe la cap. XLIV) 
relevă acest lucru. 

Această cuvintare a lui Fabius Maximus este iarăşi un model tipic 
de retorică, alcătuit după toate principiile artei oratorice, relevînd 
principiile politice şi militare judicioase în acele împrejurări, carac- 
teristice unui comandant de oşti conştient și prudent, care a reuşit 
prin tactică şi măsurile preconizate de el să salveze Roma ameninţată 
de invazia lui Hannibal. Atitudinea lui Fabius Maximus a învederat 
pe deplin aventura în care se arunca Roma în cazul unei eșuări a 
debarcării armatelor romane în Africa printr-o operaţie desfăşurată 
în contradicţie cu tradiţiile militare romane. Fabius, prin ideile poli- 
tice şi militare enunțate aici, reprezintă grupul conservator din senatul 
roman. Istoricul grec Plutarh, care i-a consacrat lui Fabius Maximus 
o biografie, minimalizează planul lui Scipio, soco'indu-l un îndemn 
la aventură, care pune cetatea într-o mare şi grea primejdie. „Fabius 
a pornit să se ridice şi să vorbească împotriva lui Scipio, din multa 
sa băgare de seamă şi chibzuinţă... [Fabius] a fost dus mai departe 
de un fel de ambiţie şi dorință de întrecere, spre a împiedica ridica- 

rea lui Scipio“, spune Plutarh, op. cit., Fabius Maximus, 
cap. XXV). În comparaţie cu Titus Livius, Plutarh prezintă fap- 
tele expozitiv şi succint, fără să-i atribuie bătrinului comandant 
roman vreo cuvîntare, rezumînd în cîteva cuvinte lapidare expo- 


zeul prezentat cu atita patos şi belşug de argumeme — e drept, 
judicioase — de către istoricul roman Titus Livius. 
Regulus a fost învins în Africa nu de un comandant de oaste cartha- 


ginez, ci de Xantippos lacedemonianul, comandantul trupelor de mer- 
cenari aflaţi în slujba Carthaginei. 

Titus Livius comite aici o nouă greşeală : Regulus a suferit înfrînge- 
rea din partea carthaginezilor cu 50 de ani mai înainte, adică 
în anul 256 î.e.n. şi nu cu 40 de ani (a se vedea cartea XXIX, 
cap. XXVI şi XXVIII; cartea XXX, cap. XXX). 

Agathocles, tiranul Syracusei, a purtat cu Carthagina un război pen- 
tru stăpînirea Siciliei vreme de 3 ani (310—307 î.e.n.), după ce la 
început a fost bătut de carthaginezi. la Himera (în nordul Siciliei) ; 
acesta debarcînd apoi în Africa, Agathocles îi învinse. În urma răz- 
vrătirii sicilienilor, Agathocles a fost nevoit să se înapoieze în Sicilia, 
încheind pace cu Carthagina. 

Lacună ; cuvintele populi quot au fost puse de Riemann. 
Discursul lui Scipio alcătuit potrivit regulilor retorice ca şi cel al 
lui Fabius Maximus, în care sînt enunțate planurile politice şi mili- 
tare cu totul opuse faţă de expozeul făcut de Fabius Maximus, oglin- 
deşte atît cosnbati tatea fără seamăn a unui încercat comandant de 
oști, cît şi poziţiile şi forțele puternice de care dispunea acum statul 
militarist roman, pentru prima oară arătîndu-se net acele tendinţe în 
politica lui externă, care, ulterior, au avut un rol precumpănitor în 
istoria Romei. Prin planul militar şi politic preconizat de Scipio, 
războiul al doilea punic a intrat într-o nouă fază, diametral opusă 
primei : faza de cuceriri dincolo de hotarele Italiei, pentru că, după 
al doilea război punic, Roma a devenit în urma războaielor de cuce- 
rire cel mai puternic stat din vestul bazinului mediteranean. 

Q. Fulvius Flaccus fusese de patru ori consul, ultima oară în anul 
209 î.e.n. (prima oară în anul 237, a doua oară în 224, a treia oară 
în 212), iar censor în anul 231 î.e.n., însă alegerea i-a fost anulată. 
Ca proconsul a asediat Capua. A fost şi dictator în vederea alegerilor. 
În latineşte (discedere în sententiam, expresie care arată că după 
epuizarea dezbaterilor din senat, princeps senatus punea la vot pă- 
rerea propusă de el, fie de alţi oratori; senatorii votau trecînd în 
dreapta sau în stînga lui princeps senatus. Dacă întrunea majoritatea 
membrilor prezenţi, propunerea era oficial însuşită de întreg senatul, 
devenind sententia senatus. 

Lacună ; textul latinesc a fost întregit de Riemann cu : mallet ex duo- 
bus quos superiores consules habuissent. 

Referitor la cele relatate de Titus Livius în cap. XL—XLVI să se 
vadă şi Plutarh, op. cit., Fabius Maximus, cap. XXV; Appia- 
nos, op. cit., Războaiele lui Hannibal, cap. LIV şi urm.: Zona- 
ras, op. cit., cartea IX, cap. XI. 

E demn de relevat că însuşi etruscii se grăbesc să revină asupra ati- 
tudinii lor, reintrînd în confederaţia romană ; acest fapt este totodată 
un simptom că Hannibal a pierdut inițiativa politică și militară în 

Italia, deşi mereu etruscii fuseseră gata de a trece de partea Cartha- 
ginei. Decizia etruscilor a fost luată, negreşit, în urma rezultatului 
bătăliei de la Metaurus, localitate în vecinătatea Etruriei, din anul 
207 î.e.n. 

184 Aceasta însemnează că din fiecare categorie din asemenea arme — 
hasta pilum, gaesum — vor pune la dispoziţie romanilor cîte 17 500 
de bucăţi. S 

185 Acestea erau armatele romane pe care le comandaseră Lucius Vetu- 
rius și Quintus Metellus, consulii anului 206 î.e.n.. Noul consul Lici- 
nius a luat în primire armata lui Veturius, lăsîndu-i lui Metellus, 
căruia i se prelungise comanda, armata în fruntea căruia tusese tot 
el în anul precedent. 

186 În cartea XLII, cap. I, Titus Livius e mai lămurit în această pri- 
vinţă : senatul roman a dat un decret prin care consulul Lucius 
Postumius trebuia să se ducă în Campania ca să statornicească hota- 
rele proprietăţilor statului din ager publicus, care, în majoritate, fuse- 
seră acaparate prin abuz de particulari prin încălcarea delimitărilor. 

187 Fossa Graeca era canalul de pe cursul inferior al rîului Clanius, la 
sud de rîul Volturnus (Campania), canal săpat în scopul asanării. 
bălților formate de acest rîu. 

168 Ligurii alpini sau albingauni locuiau între Alpii Maritimi și mare, 
avînd ca oraş mai important Albingaunum pe coasta Golfului Li- 
gusticus (Genua). 

189 Epanterii munteni — triburi ligurice care locuiau povirnişurile Alpilor 
Maritimi şi Poenini. 

190 Savo (astăzi Savona) — oraş liguric situat la apus de Genua, aproape 
de litoralul mării. Portul Savo se găsea între Genua și Albingaunum 
(astăzi Vade). 

191 E vorba de analistul Coelius Antipater. 

192 Analistul roman Valerius Antias — vezi şi vol. I, cartea III, nota 16. 


CARTEA XXIX 


1 Relatarea evenimentelor din această carte începe cu anul 205 î.e.n. 
2 O dată cu alegerea lui Scipio în funcţia de consul şi atribuirea pen- 
tru prima oară a provinciei Africa, războiul al doilea punic intră în 
faza operaţiilor militare ofensive, decisive ale Romei, aceasta ducînd 
de acum înainte o politică netă de cotropiri teritoriale, rai ales că, 
în urma bătăliei de la Metaurus, unde carthaginezii au fost zdrobiţi, 
situaţia lui Hannibal în Italia devenise extrem de critică. Cetățile 
care se rupseseră din confederaţia romană, trecînd de partea lui 
Hannibal, revin la vechea alianță, acceptînd din nou dominaţia Romei. 
Prin nimicirea armatei carthagineze din Spania şi pierderea acestei 
provincii, care pentru Carthagina constituia o rezervă nesecată de re- 
crutări de trupe — singura rezervă de nădejde pentru continuarea 
ofensivei în mod decisiv contra Romei — şi deoarece lui Hannibal 
nu-i veneau de la Carthagina noi contingente pentru completarea 
efectivelor măcinate în marile bătălii cu romanii şi în luptele aproape 
zilnice de hărţuială mai cu seamă, acestuia i s-a spulberat orice spe- 
rantă de a mai cîştiga războiul cu romanii. După alungarea carthagi- 

nezilor din Spania, Scipio purcede la realizarea ultimului obiectiv din 
planul politic şi militar al 'Romei: pregătirea campaniei din Africa 
şi zdrobirea Carthaginei însăşi. 

În comparaţie cu cele relatate de Titus Livius la acest capitol, a se 
vedea şi Appianos, op. cit., Libyci, cap. X şi urm.; Zonaras, 
op. cit., cartea IX, cap. XI; Valerius Maximus, op. cit. car- 
tea VII, cap. III. , 

Se reamintesc cele relatate de Titus Livius în cartea XXVIII, 
cap. XIV în această privință, şi anume că Scipio adusese de pe 
coastele Etruriei o flotă alcătuită din 30 de vase noi, la care a adăugat 
alte 30 de vase mai vechi puse la dispoziţie de senatul roman. 
Syracusanii mai adresaseră o plingere în acelaşi sens, în anul 210 
î.e.n., senatului roman împotriva lui Marcellus (vezi cartea XXVI, 
cap. XXX şi XL). 

Cele descrise de Titus Livius la cap. II au fost menţionate şi de 
Appianos, op. cit., Iberici, cap. XXXVIII. 

Cei doi proconsuli romani, Lucius Lentulus şi L. Manlius Acidinus, 
aveau la dispoziţie fiecare cîte două legiuni şi cîte două alae so- 
ciorum (corpuri de trupe auxiliare aliate). 

Conform dispozitivului celor trei linii succesive de atac obişnuite, 
constituit la începutul unei bătălii de către romani: hastati, princi- 
pes, triarii. 

Dispozitivul de luptă al armatei romane a fost acesta: o legiune 
în centru, două legiuni la flancuri și una în rezervă. 

În latineşte termenul legiones, întrebuințat de Titus Livius, este 
impropriu, întrucît în dispozitivul frontului roman erau incluse for- 
țele auxiliare (alue sociorum). Erau patru legiuni şi patru corpuri 
de trupe aliate. 

Este vorba de acel Servius Cornelius care îndeplinise funcţia de 
edil căârul în anul 208 î.e.n. 

Cele patru legiuni romane precum şi corpurile de trupe auxiliare 
(alae sociorum) erau constituite în dispozitivul obişnuit roman pe 
două linii succesive : prima acies şi secunda acies. 

Saga era veşmiîntul centurionilor şi călăreţilor, peste care se puneau 
platoșele. 

Pentru toga a se vedea în vol. II, cartea X, nota 31. 

Se aminteşte că Titus Livius a relatat la cap. I că Gaius Laelius 
fusese trimis de Scipio să atace şi să prade coastele Africii. 

Hippo Regius (astăzi B6ne) fusese iniţial o colonie înființată de 
fenicienii din Tyr pe coasta nordică a Africii în ţinutul Numidiei. 
Ulterior, acest oraş a devenit reşedinţa regilor Numidiei. 

Titus Livius se referă aici la vechii locuitori din regiunile Africii 
de nord, care îşi lucrau ei înşişi pămînturile, în contrast cu cartha- 
inezii, care se foloseau de sclavi în acest scop. 

n acelaşi fel se exprimă Titus Livius cu privire la africani şi în 
capitolul XXV din această carte. 

Reflexie liviană : nihil usquam spei, nihil auxili esse ! Titus Livius 
caracterizează succint situaţia critică, politică şi militară, în care 
ajunsese Carthagina. 

Solia trimisă de senatul carthaginez la Filip al V-lea, regele Mace- 
doniei, n-a obţinut rezultatul dorit, pentru că acesta, în urma în- 
frîngerii suferite, ceruse pace romanilor. 

Masinissa sosise de la Emporia (azi Tripolis), o localitate situată la 
mare distanță de Hippo Regius, apropiată în schimb de Hippo Zar- 
rytus. Aceasta ne-o va relata Titus Livius mai departe, la cap. XXXII 
din această carte. 

În această privință, a se vedea mai departe la cap. XXIX şi urm,, 
unde se va relata toată odiseia lui Masinissa. 

Genua — vezi cartea XXI, nota 116. 

Pentru liguri şi ramura ligurilor albingauni, vezi nota 78 de la 
cartea XXI şi nota 196 la cartea XXVIII. Portul de acostare pare 
să fie, după aceste indicaţii, Vada Sabatia, despre care s-a mai 
vorbit în cartea XXVIII, cap. XLVI. 

Inadvertenţă liviană : în cartea XXĂVIII, cap. XLVI Titus Livius 
spusese că şi Marcus Valerius Laevinus plecase către Liguria în 
fruntea unei armate romane ; prin urmare, în campania din Liguria 
aveau să coopereze trei armate, nu două cum se relatează în acest 
pasaj ; cea a praetorului Sp. Lucretius — alcătuită din două legiuni 
şi care fusese cantonată în Ariminum — trebuia să facă joncţiunea 
cu armata proconsului Marcus Livius, oare, în urma dispoziţiilor 
senatului, plecase din Etruria. 

Despre această armată de sclavi voluntari (volones) s-a vorbit în 
vol. III, cartea XXII, cap. LVII. A se vedea şi vol. III, car- 
tea XXII, nota 180 şi cartea XXIV, nota 67, 

Unghiul pe care-l formează munţii Alpi cu munții Apenini. 
Locri se rupsese din confederaţia romană și trecuse de partea car- 
thaginezilor în anul 215 î.e.n., la un an după bătălia de la Cannae 
(a se vedea vol. III, cartea XXIV, cap. 1). 

Căpeteniile oraşului Locri, ca şi acelea ale celorlalte oraşe italice 
intrate în conlederaţia romană, fuseseră partizanii păstrării legătu- 
rilor cu romanii, pe cînd păturile de jos ale poporului înclinau spre 
alianța cu carthaginezii. Răstumîndu-se situaţia prin intervenţia di- 
rectă a lui Hannibal, aristocrația acestor cetăţi a fost nevoită să 
fugă (vezi vol. III, cartea XXIV, cap. [ şi nota 8). 

Aici e figura de stil zeugma ; composuissent se traduce : 1) au alcă- 
tuit, 2) au stabilit. 

E inexplicabil de ce Titus Livius nu arată rostul imixtiunii lui Sci- 
pio în provincia altui comandant. Nelămurit e şi faptul pentru care 
fruntaşii cetăţii Locri s-au înfățișat lui Scipio, care era în altă 
provincie, la Syracusa, şi nu celuilalt consul, Crassus, sau chiar 
proconsulului Metellus, care ocupase cu armata lui Bruttium. În- 
călcarea atribuţiilor unui alt comandant, ca în relatarea din acest 
pasaj, prin ocuparea unui oraş din provincia consulului Crassus, ar 
fi avut drept urmare supărarea celuilalt comandant, întrucît Scipio 
îi contracara acţiunile de luptă. 

La Rhegium se găseau sub comanda consulului Crassus 8000 de 
ostași. 

Pleminius avea funcţia de legatus. Titus Livius nu ne spune cînd 
a primit propraetura, ca o prelungire de comandă ; de asemenea, 
nici nu a arătat cînd a fost ales praetor. 

E vorba de cei care izbutiseră să treacă zidurile de apărare ale 
cetăţii. 

Pleminius își aduce ajutoare în primul rînd din Rhegium. 

Bulotus este numele unui rîu neidentificat. Poate că e vorba de 
rîul Butrotus, singura apă curgătoare care se găseşte la sud de 
Locri. 

Pentru „scorpion“, vezi vol. III, cartea XXVI, nota 275. 

Adică părăsită de armata lui Hannibal. 

Istoricul grec Diodor din Sicilia, op. cit., cartea XXVII, 
cap. V, scrie că cei doi tribuni militari, Sergius şi Mattienus, erau 
supăraţi pe Pleminius pentru că nu le făcuse şi lor parte din prăzile 
luate din templul Proserpinei. 

După cum se ştie, şi praetorii erau însoțiți în permanenţă de cîte 
şase lictori. 

Toate aceste lucruri i-au fost aduse la cunoştinţa lui Scipio de către 
fruntașii din Locri, care, de bună seamă, i s-au plîns de neajunsurile 
suferite de ei din partea lui Pleminius şi a armatei acestuia. 
Hexera era o navă de mare tonaj, mînată de șase rînduri de lopeţi. 
În legătură cu consulul Publius Licinius, a se vedea mai sus, car- 
tea XXVIII, cap. XLVI. | 

Caecilius Metellus era proconsulul care primise provincia Bruttium 
(a se vedea vol. III, cartea XXVIII, cap. XLV). 

Cele relatate la cap. X şi XI sînt confirmate şi de: Cicero, 
De haruspicum responsibus, cap. XIII şi urm.; Ovidius, Fasti, 
cartea IV, vs 257; Diodor din Sicilia, op. cit., cartea 
XXXIV, cap. LX; Strabo, op. cit., cartea XII, cap. V; Appia- 
nos, op. cit., Hannibal, cap. LVI; Aurelius Victor, op.cit, 
cap. XLVI. 

Pessinunt (Pessinus) — oraş grec în Phrygia din Asia Mică, către 
izvoarele rîului Sangarus ; era un important centru comercial şi 
religios, capitala unui stat teocratic guvernat de preoţii zeiței Mater 
Idaea, socotită mama zeilor. Această divinitate era adorată sub 
forma unei pietre divine (era un aerolit). Numele de Idaea pro- 
vine probabil de la locul templului de pe muntele Ida, lîngă Troia. 
] se mai spunea şi magna Mater sau Dea Mater, fiind considerată 
mama tuturor zeilor, identificată cu Rhea şi Cybele. După tradi- 
ție, templul acestei divinități fusese ridicat în oraşul Pessinunt 
de legendarul rege Midas. În anul 205 î.e.n. orașul Pessinunt se 
găsea sub stăpînirea gallilor galati, pe care îi învinsese Attalus I, 
regele Pergamului. 

Se face aluzie la cele spuse în vol. III, cartea XXII, cap. IX şi LVII, 
că s-ar fi găsit în cărţile sibylline. 

Referitor la Aesculapios, a se vedea vol. II, cartea X, cap. XLVII 
şi nota 178. 

Referitor la solia anterioară condusă de M. Pomponius Matho şi 
Quintus Catius trimisă la Delphi (a se vedea vol. III, cartea 
XXĂVIII, cap. XLV). 

Deşi Titus Livius spune în acest pasaj că Laevinus a fost ales con- 
sul în două rînduri, totuşi pînă acum l-a menționat numai o singură 
dată în calitate de consul (vezi cartea XXVI, cap. XXII). 

Despre C. Caecilius Metellus, ca praetor, Titus Livius a pomenit în 
cartea XXVIII, cap. X. 


Despre Sero Sulpicius Galba, vezi vol. III, cartea XXVII, cap. XX. 
În privinţa lui Cethegus, vezi vol. III, cartea XXVII, cap. XXXVI. 

54 Asupra lui P. Sempronius Tuditanus, vezi vol. III, cartea XXVII, 
cap. XXXVI. 

55 În privinţa praetorului M. Pomponius Matho, a se vedea cartea 
XXVIII, cap. X. 

56 Ludi romani (jocurile romane) se desfăşurau în general, comparativ 
cu cele plebeie, de mai puţine ori (vezi şi vol. III, cartea XXIII, 
nota 95). 

57 În amintirea lui Marcellus, biruitorul gallilor la Clastidium în anul 
221 î.e.n., dar răpus prin trădare de Hannibal. 

58 Dimallum (la Polybios este Dymalos, ( Avwuaăo6 ) — oraș important 
al Illyriei pe coasta Adriaticii, în apropiere de ţinutul parthinilor. 

59 Phoenice (azi Pheniki) — oraș în Chaonia din Epir, la nord de Bu- 
throum, era un oraş bogat şi puternic. 

60 Bargullum — oraş în Illyria sau în Epir, neidentificat încă. 

61 Eugenium — oraș illyr, încă neidentificat, situat probabil în vecinăta- 
tea parthinilor şi a oraşului Dimallum. 

62 Pleuratus era fiul lui Scerdilacdus, regele Illyriei, care a domnit peste 
Tracia ca rege ; după moartea tatălui său, urmează la tronul Iilyriei. 

63 Nabis a fost tiranul Lacedemoniei după Machanidas ; a domnit de 
la 207 la 192 î.e.n. 

64 Consulii M. Cornelius şi P. Sempronius au fost în funcţie în anul 
204 î.e.n. 

65 Armata romană cuprindea în ansamblu toți cetățenii romani ţinuţi în 
serviciu militar şi supuși chemării sub arme; prin exercitus se de- 
semna corpul cetăţenilor reuniți sub arme pe cîmpul lui Marte şi, în 
particular, partea din contingentul care era chemat în fiecare an şi 
pus sub ordinele consulilor. Fiecare din aceşti magistrați avea sub 
ordinele lui o armată consulară, exercitus consularis, adică un corp 
format din două legiuni. O armată asemănătoare era ataşată fiecărui 
guvernămînt militar, exercitus provinciae, şi era comandată de fiecare 
dintre magistraţii sau promagistraţii care îşi împărțeau provinciile. 
Însă efectivele armatei puteau fi sporite sau micşorate, după nevoie, 
de către senat. 1) Armata romană era formată numai din romani şi 
latini (civium civilis exercitus), cuprinzînd toţi cetăţenii ajunşi la 
vîrsta militară (17 ani) din Roma sau din coloniile romane. 2) Armata 
romană era întărită și dublată, şi chiar întreită, prin contingentele 
impuse oraşelor aliate (socii) care aveau cadrele lor particulare, dar 
care luptau alături de legiunile romane pe acelaşi front. 3) Al treilea 
element al armatei erau auxzilia, trupele auxiliare furnizate de contin- 
gentele străine care erau angajate cu soldă, externa auzxilia, din rîndu- 
rile gallilor sau ale hispanilor. 

66 Asupra acestei armate, vezi vol. III, cartea XXV, cap. VI. 

67 Titus Livius a omis să menţioneze cînd a fost înlocuit Claudius de 
către Quinctius, deşi în vol. III, cartea XXVIII, cap. X istoricul ro- 
man a relatat că armata din Tarentum a fost pusă sub comanda lui 
Quintus Livius, iar la cap. XLV din aceeaşi carte, că i s-a prelungit 
comanda. 

68 În privinţa celor relatate în acest capitol, vezi şi Macrobius, Sa- 
turnalia, cartea II, cap. V, $4; Suetonius, Vieţile celor doispre- 
zece Caesari, Tiberius, cap. II; Appianos. op. cit., Războaiele 
lui Hannibal, cap. LVI; Dio Cassius, op. cit., cartea LVII, 
cap. LXI; Ovidius, Fasti, cartea IV, vs. 934; Silius Itali- 

cus, Punica, XV, vs. 37; Plinius, op. cit., cartea VII, 
cap. XXXIV. 

La romani, pentru a putea deţine funcţia de quaestor, se cerea 
candidatului să aibă împlinită vîrsta de 27 ani. 

Aceşti preoţi gallati în număr de doi, o femeie şi un bărbat, veni- 
seră din Phrygia, o dată cu statuia zeiţei Mater Idaea. 

Pe ziua de 12 aprilie. 

În latineşte : referre ad senatum înseamnă a face un raport senatu- 
lui, a reglementa ordinea de zi şi chestiunile puse în deliberare ; 
acesta e dreptul lui princeps senatus şi, după el, al tuturor magis- 
traţilor romani care aveau jus referendi ; relatio (darea de seamă) 
era făcută de unul din consuli în numele său personal sau şi în 
numele colegului său; relatio generalis privea situaţia republicii 
în ansamblu, sau a unui sector anumit ; provinciile, armatele, pacea, 
războiul, religia, celebrarea jocurilor ; în general raportul (darea 
de seamă) propunea o soluţie, fiind de cele mai multe ori sprijinită 
printr-un discurs sau un expozeu asupra situaţiei. 

De aici se deduce că şi coloniile romane au început să fie impuse 
la plata în bani a impozitelor, ca şi cetăţenii din Roma, pe cînd 
pînă în acest an (204 î.e.n.) erau impuse numai la recrutarea unor 
contingente de trupe şi anumite cantităţi de provizii. 

Formulu era edictul publicat de censori la intrarea lor în funcţie 
şi prin care indicau principiile adoptate de ei în evaluarea averilor 
pentru toate proprietăţile care nu erau estimate după o bază fixă. 
Această formulă era destinată să pună unitate în operaţiile execu- 
tate de censori la Roma, în colonii sau în provincii, în armată, de 
către magistraţii locali, după ce depuneau jurămîntul — censores 
coloniarum. jurati. Cuvintul Jormula, formă, definiţie şi regulă, se 
întrebuința ca principiu uniform de orice magistrat în administraţie. 
Recrutările se făceau de asemenea tot după o formula. 
Recrutările (dilectus) se făceau în fiecare an în virtutea unui decret 
senatorial şi prin grija unuia dintre consuli secondat de tribunii 
militari. Efectivele obișnuite ale trupelor recrutate erau de patru 
legiuni, încadrate în două armate a cîte două legiuni fiecare. 
Consulul fixa ziua recrutării (diem dicere) în care toţi cetăţenii 
trebuiau să se prezinte pe Capitolium. Acolo recruţii erau strigaţi 
(citare) trib după trib, aleşi şi înscrişi (scribere, conscribere exerci- 
tum). În coloniile latine şi orașele aliate, recrutările aveau loc în 
virtutea unui edict consular care fixa data chemării sub arme și 
efectivele contingentelor (edictum sau formula, ca în pasajul de 
faţă). Recrutările se efectuau prin grija magistraţilor locali. Adese- 
ori aceştia trebuiau constrînși. 

Vacatio militiae însemna dispensa de serviciu militar. De drept 
jus vacationis nu era acordat decît în cazuri determinate ca răsplată 
pentru serviciile aduse şi în virtutea, convențiilor formale, sacro- 
sancta vacatio. Coloniile maritime şi anumite colonii latine se consi- 
derau în posesia acestui drept; însă numai orașele Ostia şi Antium 
beneficiau de vacatio militiae. Cîteodată, în crizele acute pentru 
statul roman, în timpul războaielor punice, unele cetăţi italice 
refuzau furnizarea contingentelor stipulate în convenţii n nuace, 
recusare), însă statul militarist roman a ştiut să contracareze această 

atitudine, fie prelungind serviciul militar pentru unităţile furnizate 
de aceste cetăţi, fie impunîndu-le sarcini extraordinare, fie mărind 
numărul contingentelor chemate sub arme. 

Cele istorisite de Titus Livius la cap. XVI—XXII au fost relatate 
şi de Appianos, op. cit., Războaiele lui Hannibal, cap. LV; 
Dio Cassius, op. cit., Fragm., cartea LVII, cap. LXII, Zo- 
naras, op. cit., cartea IX, cap. XI; Diodor din Sicilia, 
op. cit., cartea XXVII, cap. V; Valerius Maximus, op. cit, 
cartea I, cap. I şi cartea III, cap. VI, şi Plutarh, Cato Major, 
cap. III, 

aaa pasaj Titus Livius întrebuințează termenul relata ; este 
folosit impropriu, pentru că abia mai jos această chestiune e pusă 
în dezbatere. 

În acest pasaj Titus Livius se referă la împrumutul contractat de 
la particulari (societates) în anul 210 î.e.n. de către consulii Marcus 
Laevinus şi Marcus Claudius. 

Magistraţii însărcinaţi cu jurisdicţia (praetorii) aveau o tribună 
(tribunal) în Comitium. Dar uneori şi ceilalţi înalţi demnitari ai 
statului, consulii şi dictatorii, puteau să judece în Cornitium, avînd 
tribună (a se vedea vol. I, cartea IV, cap. XIV). 

Se face aluzie la mitul homeric al Scylei şi Charybdei, stincile care 
străjuiesc strîmtoarea Messina. Amîndouă stîncile erau închipuite 
de Homer, în Odisseea, ca nişte monştri înfiorători, Scylla avînd 
şase pâturi şi şase guri, fiecare cu cîte trei rînduri de dinţi, care 
a înghiţit şase tovarăşi de ai lui Ulisse (vezi Odisseea, cîntul XII, 
vs. 105—150). 

Cuvintarea solilor cetăţii Locri este un interesant şi elocvent docu- 
ment în care sînt descrise de către Titus Livius, nepărtinitor, 
veridic şi fără exagerări, împilările nemiloase, rapacitatea cucerito- 
rilor romani, samavolniciile şi abuzurile de tot felul comise de 
aceştia, relatînd tot cortegiul de neajunsuri pe care le îndurau cetă- 
țile învinse din partea Homei asupritoare. 

În latineşte : abrogando imperio. 

Lacună ; cuvintul romanum e completarea lui Riemann. 

Aşa cum se întîmplase cu resturile legiunilor romane după dezastrul 
de la Cannae. 

Gymnasium (Yywuvăoto) la greci era un loc amenajat pentru exer- 
ciţii altetice. 

Pallium era veşmîntul specific al vechilor elini, aşa cum toga era 
la romani. 

Crepida era încălţămintea simplă grecească, constituită dintr-o 
talpă legată de gambă cu curele. 

Termenul de cohortă praetoriană este pentru prima oară întrebuin- 
țat de Titus Livius cu sensul de gardă de pază şi de onoare a co- 
mandantului suprem de armată, consul sau dictator, fiind alcătuită 
din ostaşi de elită ai pedestrimii şi cavaleriei romane. 

Despre aceasta s-a menţionat la cap. X de la această carte, 

Cu şase ani înainte (în anul 210 î.e.n.). 

Este acelaşi praetor menţionat la cap. XIII al acestei cărţi. 

Era din aceeași familie ca și analistul roman care se chema 

Cn. Cincius Alimentus (vezi în privinţa acestuia vol. III, cartea 
XXI, nota 193). 

94 Aceasta însemna că oraşul Locri era reprimit, după 14 ani, în con- 
federaţia romană şi că îşi relua situaţia sa de aliat, cum fusese 
înainte de a se rupe de romani şi de a trece de partea lui Hannibal. 
Această măsură luată de senatul roman are un dublu aspect: pe 
de o parte, reliefează eşecul eforturilor lui Hannibal de a sfărima 
puterea politică a romanilor, scoțind de sub hegemonia Romei 
cetăţile italice ca să intre sub a Carthaginei; pe de altă parte, 
dezvăluie abilitatea diplomaţiei romane, care a izbutit să-și refacă 
confederaţia şi să-şi restabilească rolul de hegemon politic şi mili- 
tar în întreaga Peninsulă Italică, fără să recurgă deocamdată la 
măsuri de represalii împotriva cetăților care s-au rupt de Roma. 
A fost deajuns un singur exemplu, care a servit de învățătură pentru 
toți foştii aliaţi şovăielnici, ori dubioşi: Capua. 

95 Cugetare liviană : natura insitum quibusdam esse et magis peccari 
nolint quam salvis animis ad vindicanda peccata habeant, prin care 
scriitorul moralist latin subliniază ideea că oamenii trebuie să înveţe 
din greşelile altora pentru ca să nu le mai săvirşească și ei la 
rîndul lor. 

96 Se reamintește că înainte, în anul 205 î.e.n., în urma convocării 
poporului în comitia centuriata de către Philo, toate centuriile l-au 
votat în unanimitate consul pe Publius Comelius Scipio (a se vedea 
vol. III, cartea XXVIII, cap. XXXVIII). 

97 La romani se obișnuia ca justiţiabilii să apară în trei rînduri în 
faţa adunării poporului, pînă la darea sentinţei. 

98 P. Clodius Licinus a fost un analist roman, contemporan cu Titus 
Livius (a fost consul în anul 4 î.e.n. pe vremea lui Octavianus Au- 
gustus), care a scris o istorie a romanilor. Opera lui se chema 
Rerum romanorum libri. Plutarh, Suetonius şi Appianos îl citează 
de multe ori. : 

99 Tullianum era o vestită închisoare romană, unde erau întemnițați 
cei osîndiți la moarte. Se credea că a fost construită de regele 
Servius Tullius, de unde îi vine şi numele; era situată la poalele 
cetăţuii (arx capitolina), la nord-est de Forum, deasupra Comi- 
tiumului. Hruba subterană a rămas pînă azi. Se mai chema şi 
Carcer mamertinus. 

100 Episodul înrudirii lui Syphax, regele Numidiei. cu Hasdrubal, co- 
mandantul carthaginezilor, prin căsătoria celui dintîi cu Sopho- 
nisba, fiica acestuia, a fost descris și de Appianos, op. cit, 
Iberici, cap. XXXVII şi Lybici, cap. X, şi de Zonaras, op. 
cit., cartea IX, cap. XII. 

101 Despre aceste legături de ospitalitate, Titus Livius a relatat în 
vol. III, cartea XXVIII, cap. XIII. 

102 Reflecţie liviană : Periculum erat ne vera eo ipso quod celarentur 
sua sponte magis emanavent, din care rezultă că cu cît oamenii 
se străduiesc să ţină cît mai tăinuite secretele lor, cu atît acestea 
sînt dezvăluite mai curînd, din pricina curiozităţii tuturor. 

108 Ruta maritimă cea mai scurtă către Africa este cea care pornea 
de la portul Lilybaeum, situat pe țărmul sud-vestic al Siciliei. 

Se reaminteşte că la bătălia de la Cannae din 216 î.e.n., unde a 
făcut minuni de vitejie, Scipio luase parte în calitate de tribun mi- 
litar (vezi vol. III, cartea XXI, cap. LIII), iar după dezastru s-a 
împotrivit cu preţul vieţii sale tineretului patrician din armată, 
avîndu-l în frunte pe Caecilius Metellus, să părăsească Italia, emi- 
grînd în alte ţări. 

Aici Titus Livius exagerează realitatea, căci resturile armatelor 
romane de la Cannae n-au mai fost folosite în nici o bătălie, ci ele 
fuseseră expulzate în Sicilia. În această privinţă a se vedea vol. III, 
cartea XXV, cap. VI. 

Numărul de ordine al legiunilor romane se schimba în fiecare an. 
Aceste legiuni aveau în anul 210 î.e.n. alt număr (a se vedea 
vol. III, cartea XXVIII, cap. 1). 

Arareori legiunile romane ajungeau să aibă efective atît de mari, 
însumînd 6200 de oameni. Pînă în anul 204 î.e.n. Titus Livius a 
mai menţionat efective atît de ridicate într-o legiune în vol. III, 
cartea XXI, cap. XXXVI, iar mai târziu, în cărţile din decadele IV 
şi V, va relata ades asemenea cazuri. 

E vorba de analistul Coelius Antipater (vezi vol. III, cartea XXI, 
nota 131); ca şi Valerius Antias, acest analist de obicei exagera 
datele efectivelor şi îndeobşte toate faptele de arme. În această 
privinţă, a se vedea ce spune Titus Livius în vol. III, cartea XXIII, 
cap. 'XLVI şi cartea XXVII, cap. XXVII; cu toate acestea, istoricul 
om nu se sfieşte să se folosească de informaţiile date de acest 
analist. 

Pentru C. Laelius, a se vedea și vol. III, cartea XXVI, cap. XLVIII, 
unde se arată că în anul 219 î.e.n. îndeplinea tot funcţia de prae- 
fectus classis, iar mai tîrziu, în cartea XXX, cap. XXXIII, apare 
ca legatus al lui Scipio. 

Acesta e vestitul M. Porcius Cato Major, reprezentantul celei mai 
severe vieţi austere romane, autorul faimoasei lucrări Despre agri- 
cultură. Născut la Tusculum în anul 234 î.e.n., a fost quaestor în 
anul 204 î.e.n., edil în 199, praetor în 198, consul în 195 şi censor 
în 184 î.e.n. A murit în anul 149 î.e.n. [ s-au atribuit 150 de dis- 
cursuri, o operă istorică, intitulată Origines, opera filozofică Prae- 
cepta, un tratat de agricultură (De re rustica). 

Nava pretoriană era nava comandantului flotei romane. 

Emporia punică era regiunea litoralului african de la sudul Car- 
thaginei, între Leptis major şi Leptis minor; regiunea situată în 
jurul golfului Cabes se mai chema Syrta mică (Syrta minor). 

Pe vremea celui dintîi război punic, în anul 256 î.e.n., consulii 
Lucius Manlius şi Marcus Atilius Regulus (cel căzut mai tîrziu în 
captivitate la carthaginezi) au trecut în Sicilia cu o flotă uriaşă, 
alcătuită din 330 naves longae, romanii câştigînd în bătălia navală 
de la capul Ecnomos o victorie importantă asupra flotei carthagi- 
nezilor. 

Promontoriul lui Mercur (astăzi capul Bon), în limba arabă Ras 
Addar, grecii îi spuneau Hermaion — ('Epuăiov), este intrîndul în 
mare de la extremitatea estică a golfului Carthaginei, unde se afla 
şi oraşul cu acelaşi nume. 

Capul Frumos (Promuntorium Pulchri) se găseşte la extremitatea 
nord-estică a golfului Carthagina, în vecinătatea Uticei (astăzi se 
cheamă în arabă Ras Side Ali el Mekki). 

Insula Aegimurus se află între promontoriul lui Mercur şi Capul 
Frumos, la jumătatea distanţei dintre ele. 

În această relatare se constată că Titus Livius nu cunoştea exact 
situația geografică a insulei Aegimurus, care se găseşte în imediata 
apropiere a țărmului african, şi nu departe de acesta, cum spune în 
pasajul de faţă. 

n regiunea învecinată a Carthaginei se găseau numeroase oraşe şi 
orăşele. 

De la expediţia din anul 256 î.e.n. din primul război punic, a con- 
sulilor romani Regulus şi Manlius, trecuseră exact 52 de ani, acum 
aflindu-ne în anul 204 î.e.n. (vezi mai sus şi nota 113). 

În privinţa lui Masinissa, dă relaţii mai amănunțite Poly bios, op. 
cit. cartea X, cap. XXV, care îl cunoscuse personal pe Masinissa. 
Alte ediţii îl numesc Gala ; inscripţiile grecești din insula Delos îl 
dau la fel. 

În mod eronat menţionează Titus Livius oraşul Thapsus (azi Di- 
mos) care era situat pe coasta africană la sud de Hadrumetum, iar 
nu în Numidia. Acest oraş nu a fost identificat cu exactitate, exis- 
tînd mai multe oraşe cu acest nume. Unul din ele se găsea pe 
coasta nordică a Africii, în golful numidic, la hotarele Maureta- 
niei, avînd numele de Thapsa. 

După cum se ştie, Syphas era aliatul Carthaginei. 

Teritoriul Carthaginei era limitrof cu regatul lui Masinissa. 
Bellus — munte făcînd parte din culmea muntoasă cu numele de 
Thambes, la izvoarele rîului Ubus (azi Seybus). După alţi cerce- 
tători, ar fi muntele Djedida, în fundul golfului Hammamet. 
Orașul Clupea e menţionat eronat de Titus Livius, pentru că ora- 
șul acesta era situat pe coasta Africii, la sud de capul lui Mercur, 
pe teritoriul carthaginez. E probabil să fi fost şi un oraş cu ace- 
laşi nume în Numidia, dar nu s-a identificat încă. 

Oraşul Cirta era capitala Numidiei. Fusese întemeiat de fenicieni 
şi de la aceştia l-au cucerit numizii. Astăzi Cirta se cheamă Con- 
stantine, după numele împăratului Constantin cel Mare, care l-a 
reconstruit. Arabii îl numesc Ksentina. 

Hippo Regius — vezi mai sus nota 16 la această carte. 
Garamantii erau o populaţie africană locuind către .interiorul Afri- 
cii de nord, în ţinutul Fezzan. 

În acest pasaj Titus Livius revine la expozeul făcut la începutul 
cap. XXIX. 

Oraşul Utica era aliat cu Carthagina. 

Salaeca — oraş numid, nedentificat cu exactitate. Se crede că 
era situat la 15 km sud-vest de Castra Corneliana, în faţa Uticei. 
Acesta e analistul Coelius Antipater. 

E vorba de analistul Valerius Antias. 

Caesar, De bello civili, cartea II, cap. XXIV, spune că acolo 
s-a întemeiat o localitate care a căpătat ulterior numele de Castra 
Corneliana, în amintirea castrului lui Cornelius Scipio întocmit în 
acel loc. Limba de pămînt înaltă cam de 20 m a fost separată de 

mare prin aluviunile transportate de riul Bagrades, care acum se 
varsă la nord de acel loc. . 
După cum s-a arătat mai sus la cap. XIII, propraetorul Cnaeus 
Octavius, după ce i-a predat comanda provinciei Sardinia praeto- 
rului Tiberius Claudius, obținuse, în calitate de praefectus classis, 
o flotă de 50 de vase cu care supraveghea coasta Sardiniei. 
Pentru toga, a se vedea vol. II, cartea X, nota 31. 
Pentru tunica, a se vedea vol. II, cartea X, nota 32. În castrul ro- 
man, în timpul campaniilor militare, numai călăreţilor, centurio- 
nilor şi gradelor superioare din armată le era permis să poarte 
toga, pe cînd ostaşii nu aveau voie să umble îmbrăcaţi în această 
haină. În schimb, soldaţii romani îmbrăcau pe dedesubt tunica. 
După cum s-a arătat la cap. XLVI din cartea XXVIII, la Crotona 
își avea Hannibal instalată tabăra. 
Lacună : în text cuvîntul latin fecisset, lipsă din manuscris, a fost 
adăugat de Riemann. 
Fortuna sau Fors semnifică alegoric soarta, norocul ca divinitate. 
Romanii distingeau două ipostaze diferite ale sorții : 1) întîmplarea 
— hazardul pur, indiferent, nesigur ; 2) norocul binevoitor şi priel- 
nic ; ei credeau că aceste două divinități influenţau asupra tuturor 
evenimentelor neprevăzute, care ar scăpa calculului şi voinţei 
umane. Cele două divinităţi erau adorate cînd împreună, cînd se- 
parat, sub denumirea de Fortuna. Statul roman îşi avea şi el For- 
tuna publica, Fortuna populi romani. Divinitatea protectoare de 
care e vorba în pasajul de faţă era adorată pe colinele Capitolină 
şi Quirinal. Cultul ei era originar din Praeneste. 
Titus Livius menţionează la cartea XXVIII, cap. X că fostul dic- 
tator M. Cornelius, după ce-a abdicat din această funcţie, a primit 
pentru anul 206 î.e.n. comanda provinciilor Etruria şi Umbria, pen- 
tru a cerceta care dintre populaţiile acestor două provincii trecu- 
seră de partea lui Hannibal şi totodată de a stabili şi condamna 
e autorii defecţiunii. 
n latineşte lectio senatus şi recitare senatum. Recrutarea mem- 
brilor senatului şi alcătuirea listei de membri în epoca republicană 
se făceau o dată la cinci ani prin grija censorilor. Această listă era 
completată cu : 1) vechi membri ai senatului menţinuţi după ex- 
pirarea demnităţilor îndeplinite ; 2) membri noi, desemnaţi pentru 
a înlocui membrii decedați sau anume omişi (praeteriti) sau ex- 
cluşi (ejecti) sau în urma unei stigmatizări (nota) date de censori. 
În anul 209 î.e.n. au fost notati de censori şi excluși din rîndurile 
senatorilor 8 membri, iar în anul 204 î.e.n.alţi7 (vezi cartea XXVII, 
cap. X). Noii membri ai senatului roman erau recrutaţi numai 
din rîndul cetăţenilor care se bucurau de toate drepturile şi care 
au îndeplinit de la ultima lectio o magistratură începînd cu qua- 
estura sau au exercitat edilitatea și tribunatul plebeu, avînd drep- 
tul să-şi dea părerea în senat, jus sententiae dicendue. Aceştia erau 
membri de drept ai senatului roman. Şi flamen dialis avea dreptul 
să participe, datorită funcţiei sale, la dezbaterile senatului. Numai 
"cînd se iveau goluri în sînul acestor categorii de senatori menţio- 
naţi mai sus, censorii procedau la înlocuirea lor. 

Recitare senatum era aducerea la cunoştinţa publică a listei 

membrilor senatului, prin citirea ei de pe tribuna rostrata de către 
censori şi afişarea ei în Forum, menţionîndu-se şi cei care erau 
ea (stigmatizaţi) şi nota, precum şi jusiificarea acestor exclu- 
eri. 

În privința aceasta, Titus Livius a arătat la cap. XI de la cartea 
XXVII că Fabius Maximus fusese numit princeps senatus şi în 
anul 209 î.e.n., fapt confirmat şi de Corpus inscriptionum latina- 
rum, vol. I, nr. 289. 

Princeps senatus era primul înscris pe lista senatorilor, care 
era astfel desemnat ca primul cetăţean al statului roman, prin- 
ceps civitatis romanae. El nu era preşedintele senatului, care era 
totdeauna un consul sau un praetor în funcţiune, ci numai sena- 
torul care avea dreptul să-şi spună cel dintîi părerea. Censorii 
aveau o anumită latitudine, liberum jus, în alegerea lui princeps 
senatus. Însă acest privilegiu era circumscris de mos (tradiţia stră- 
moșească). Censorii puteau totuși propune pe cel mai virstnic din- 
tre magistraţii cei mai înalţi în grad, un consul sau fost censor, 
vir consularis, censorius. 

Sextant — era a şasea parte dintr-un as. 

În latineşte forum alăturat în general de conciliabulum însemna 
locurile de adunare pentru schimburile de mărfuri (pieţele, tîrgu- 
zile) şi totodată pentru efectuarea recrutărilor de trupe, pentru 
ținerea judecăților şi oficierea sărbătorilor ; tot aici se reuneau locu- 
itorii tuturor satelor care nu aveau vreun oraş important aparţi- 
nînd aceluiaşi populus. 

Faţă de recensămîntul anterior efectuat în anul 209 îe.n., cînd 
populația Romei numărase 137 000 de cetăţeni rezultă că acum 
s-a înregistrat o creştere de 77 000 de persoane. 

În latineşte: tabulae publicae sau censoriae ; erau registrele de 
stat în care se consemnau rezultatele recensămîntului (census) şi 
care se păstrau în tezaurul statului (gerarium) aflat în templul 
zeului Saturnus sub supravegherea quaestorilor. Totodată, tabulae 
publicae cuprindeau şi registrele finanţelor statului şi inventarul de 
război. Aceste documente definitive erau scrise pe papirus, lemn, 
marmură sau metal. 

Titus Livius a relatat conflictul dintre cei doi censori în vol. III, 
cartea XXVII, cap. XXXV. 


150 Pentru aerarius, a se vedea şi vol. I, nota 38 de la cartea IV. 


151 


Aerarii, cetăţeni romani degradaţi, după ce erau excluşi din tri- 
burile lor (tribu movere), nu se bucurau de drepturile cetăţeneşti 
obișnuite, pierdeau jus suffragii, dreptul de vot, şi plăteau impozite 
fixate în mod arbitrar de censori; în schimb, erau obligaţi să sa- 
tisfacă mai departe îndatoririle serviciului militar. 
Veniturile publice erau vărsate în majoritatea cazurilor în tezau- 
rul public, gerarium. Acest cuvînt derivă de la aes, aeris — aramă, 
pentru că la origine bronzul a fost primul mijloc de schimb. Acest 
cuvînt a rămas şi în expresia aes alienum — datorie, şi hordearium 
— indemnizaţia în orz plătită de stat ordinului cavalerilor pentru 
hrana cailor, 

Aerarium publicum — tezaurul statului — îşi avea sediul în 
templul zeului $aturnus, Tot aici se păstrau arhivele statului. re- 

ae 


gistrele recensămîntului (fabulace publicae), registrele finanţelor sta- 
tului şi totodată şi aerarium sanctius — tezaurul particular, unde 
se vărsa aurum vicessimarium, banii de rezervă destinaţi necesi- 
tăţilor pentru cazurile extreme în care ajungea republica (vezi 
şi vol. III, cartea XXVII, cap. X). 

152 Localitatea Clampetia (astăzi se cheamă Arnantie) era situată pe 
coasta occidentală a Italiei, la nord-est de Consentia. 

153 Pentru Consentia, a se vedea cartea XXV, nota 3. 

154 Oraşul Pandosia era situat în Lucania, în stînga rîului Siris ; există 
însă controverse în legătură cu situarea Pandosiei, unii cercetători 
situînd-o în Bruttium, aproape de rîul Crathis. 

155 În cartea XXVIII, cap. XXXVIII, Titus Livius a menţionat că 
Cn. Servilius Caepio fusese ales praetor în anul 205 î.e.n. 

156 Caius Servilius Geminus fusese ales praetor în anul 206 î.e.n. Vezi, 
în această privinţă, cartea XXVIII, cap. X. 

157 Despre numirea lui Regillus ca flamen, Titus Livius a pomenit în 
vol. III, cartea XXIV, cap. VII. 

158 Acest nume îl purta şi un magister equitum (a se vedea cartea 
XXII, cap. XI) şi un praetor (a se vedea cartea XXIV, cap. XLIV). 
Nu se ştie de care dintre aceştia doi e vorba. 

159 Pe acesta Titus Livius l-a mai menţionat în cartea XXVI, cap. 

160 Inadvertenţă liviană, pentru că Titus Livius a mai menţionat ase- 
menea cazuri. Astfel, în vol. III, cartea' XXV, cap. V, a relatat 
despre Crassus, iar în cartea XXVII, cap. VIII despre Flaccus, că 
fuseseră numiţi auguri la o vârstă foarte tînără. 

161 Marcus Servilius Geminus era frate cu consulul Caius Servilius 
Geminus. 

162 Cele relatate de Titus Livius la acest capitol au fost menţionate 
şi de Appianos, op. cit., Hannibal, cap. LVI, precum şi Dio 
Cassius op. cit, cartea LVII, cap. LXX. 


CARTEA XXX 


1 Noii consuli cu numele lor complet: Cnaeus Servilius Caepio şi 
Gaius Servilius Geminus au fost aleşi pentru anul 203 î.e.n. 

2 Titus Livius menţionează pentru a treia oară acest caz cînd se 
desemnează un singur praetor în loc de doi pentru jurisdicția ur- 
bană şi jurisdicția asupra străinilor. 

3 Sub denumirea de provincia Ariminum trebuie înţeleasă provincia 
Gallia cisalpină ; această denumire va fi găsită şi în cartea XXVIII, 
cap. XXXVIII, în schimb în cartea XXIX, cap. XIII, se va găsi 
Gallia. 

4 Inadvertenţă liviană: Cnaeus Octavius fusese în anul precedent 
propraetor, iar nu praetor ; în această privinţă, a se vedea cartea 
XXIX, cap. XIII. 

5 Praetorul P. Lentulus primise Sardinia ca provincie (a se vedea mai 
sus cap. ]). 

6 E vorba de stele căzătoare. 

Acestea erau așa-zisele halouri. 

De la cap. III pînă la XVI din această carte se relatează marile 
bătălii date de Scipio în Africa cu forţele carthagineze conduse de 
Hasdrubal, care era sprijinit şi de Syphax, aliatul Carthaginei. În 
această privinţă dau relaţii şi istoricii greci şi romani, mai ales asu- 
pra felului cum s-au cucerit taberele duşmane: Polybios, op. 
cit., cartea XIV, cap. I şi urm.; Appianos, op. cit., Lybici, cap. 
VIII şi urm.; Zonaras, op. cit., cartea IX, cap. XII; Fronti- 
nu s, op. cit, cartea I, cap. Il, cap. V; Aurelius Victor,op.cit., 
cartea XLIX, cap. XIII; Silius Italicus, Punica, cartea XVII, 
vs. 89 şi urm. 

Adică în cartea XXIX, cap. XXXVI. 

Lacună în text ; cuvântul expromeret a fost pus de Riemann. 

Despre această acţiune s-a vorbit în vol. III, cartea XXIX, la cap. 
XXXV. 

În latineşte exploratores — cercetași. De fapt Titus Livius trebuia să 
îrvrebuinţeze alt termen — speculatores = iscoade, spioni pentru că 
fuseseră trimişi să spioneze cele ce se întîmplă în taberele duşmane. 
În privinţa veghilor (cigiliae) a se vedea cartea XXV, nota 43. Veghea 
întîi începea la orele 6 seara. 

În text este agmen — vezi cartea XXI, nota 115. 


15 Titus Livius nu dă numele acestui oraş, în schimb Appianos, op. 


16 


17 
18 


19 
20 


21 


22 


23 


24 
25 


cit. Lybici, cap. VII scrie că se chema Anda. 

Acolo locuia o populaţie de libophoenicieni, un amestec de indigeni şi 
alogeni, care se aflau sub dominaţia Carthaginei, avînd în fruntea lor 
regişori (reguli). 

Lacună în text; cuvintele certatum sententiis au fost puse de Rie- 
mann. 

Noile pregătiri de război ale Carthaginei şi felul cum s-a desfăşurat 
marea bătălie de la Magni Campi, zugrăvite de Titus Livius la cap. 
VIII, au fost descrise şi de Polybios, op. cit., cartea XIV, cap. VI 
şi urm.; Appianos, op. cit., Lybici, cap. XXIV. 

Obba — oraş pe coasta africană, situat la o mică depărtare de Cartha- 
sina; Polybios, op. cit., cartea XIV, cap. VI, îi spune însă Abba. 
Istoricul grec Poly bios, op. cit., cartea XIV, cap. VII, precizează 
că Hasdrubal a făcut joncțiune cu trupele lui Syphax după 30 de zile. 
Magni Campi (Cîmpiile cele Mari) n-au putut fi identificate, cu 
exactitate. Desigur, se găseau la vest de Carthagina şi nu departe 
de Utica. i 

Aici Titus Livius se referă la răscoala celtiberilor împotriva roma- 
nilor şi la atitudinea lui Scipio faţă de răsculați, relatată de el în 
vol. III, cartea XXVIII, cap. I-II. 

Aici e figura de stil asyndeton : eliminarea intenţionată a conjunc- 
ţiilor. 

Aici e figura de stil polysindeton : repetarea conjuncţiilor. 

Scipio îşi întocmise pe coastă o tabără, un fel de bază de plecare, 
castra navalia, pe care o descrie Titus Livius la cap. X. Castrul 
acesta avea misiunea să asigure apărarea acestei baze de plecare, 
unde acostau vasele de transport venite cu trupe şi aprovizionare 


din Sicilia. 

26 Aceasta era vechea tabără numită Castrum Corneliana, de care s-a 
vorbit în vol. III, cartea XXIX, cap. XXXV. 

21 'Tynes sau Tunes (azi Tunis) era pe atunci o neînsemnată localitate 
fortificată în fundul unui golf (astăzi lacul Tunis), situată la sud- 
vest de Carthagina, unde se găsea cartierul general al lui Scipio. 

28 Şi Appianos, op.cit., Lybici, cap. XXIV şi urm., și Polybios, 
op. cit., cartea XIV, cap. IX şi Zonaras, op. cit., cartea IX cap. 
XII, descriu atacul dezlănţuit de forțele navale carthagineze împo- 
triva flotei romane relatat de Titus Livius în acest capitol. 

29 Rusucmona — oraş şi port pe coasta de nord a Africii, situat în 
vecinătatea Uticei ; mai tîrziu s-a chemat Castra Laelia (azi Por- 
to-Farina). Numele derivă de la cuvîntul „roş“, care în limba feni- 
ciană înseamnă promontoriu. 

30 Lacună în text! cuvîntul primi a fost pus de Riemann. 

31 Lacună în text; cuvintele ubi fuit sînt întregiri făcute de Rie- 
mann. 

32 Eliptică ideea că flota romanilor ar fi fost realmente distrusă. 

33 Adică a doua zi după terminarea bătăliei de la Magni Campi. 

34 Adică în regatul masaesuliilor (vezi vol. III, cartea XXIV). 

35 Syphax se găsea acum în vechiul său regat din ţinutul masaesuliilor 
vezi cartea XXIV). , 

36 În privinţa instruirii armatei lui Syphax după modelul celei ro- 
mane cu instructori romani Titus Livius a vorbit în vol. III,-car- 
tea XXIV, cap. XLVIII. 

37 Titus Livius scrie la cap. XI-XII ultima bătălie a romanilor cu 

" Syphax şi capturarea acestui rege. Au relatat aceste evenimente 
şi istoricii greci Diodor din Sicilia, op. cit., cartea XXVII- 
cap. VII; Appianos, op. cit., Lybici, cap. XXVI şi urm.; Dio 
Cassius, op. cit., cartea LVIII, cap. LXXVII; Zonaras, op. 
cit., cartea IX, XIII, iar dintre romani Silius Italicus, op. cit, 
cartea XVII vs. 125 şi urm. 

38 Inadvertenţă liviană : la cap. IX de la această carte Titus Livius a 
relatat că în această expediţie Scipio l-a trimis pe Laelius cu toată 
cavaleria romană şi cu levis armatura, trupele dotate cu armament 
uşor ; acum însă relatează că au fost trimise şi trupe de pedestrași 
din legiune. 

39 Ovidius, Fasti, cartea VI. vs. 761—769, spune că bătălia aceasta 
s-a desfăşurat în ziua de 27 iunie, 203 îe.n.; Appianos, op.cit, 
la nota 37, scrie că prinderea lui Syphax a fost opera exclusivă a 
lui Masinissa. 

40 Cirta — oraş în interiorul Numidiei, în ţinuturile massyliilor (sau 
maesuliilor), era situat pe o înălţime stîncoasă, înconjurată de un 
afluent al rîului Ampsaga (azi Rummel). 

41 Reflecţie liviană : Tam secundis quam adversis rebus non dari spa- 
tium ad cessandum, prin care se subliniază acest adevăr axioma- 
tic ; atunci cînd evenimentele o cer, trebuie să se renunțe la pa- 
sivitate şi inerție, indiferent de starea în care se află cineva. 

42, Istoricii greci Zonaras şi Dio Cassius, op cit., mai sus la 
nota 37, o numesc Sophonis. 

43 Lacună ; textul a fost completat de Riemann cu cuvintele: genua 
nodo. 

Lacună în text; cuvîntul lecto a fost pus de Riemann. 

Despre acest subiect, Titus Livius a vorbit în vol. III, cartea 
XĂVIII, cap. XVII şi XVIII. 

Acest episod a fost descris în vol. III, cartea XXIX, cap. XXXII. 
Aici se referă la momentul cînd Syphax, în urma căsătoriei sale 
cu Sophonisba, şi-a trimis soli la Scipio în Sicilia, ca să-l oprească 
de a pomi campanie împotriva Carthaginei debarcînd în Africa (a 
se Me în această privință vol. III, cartea XXIX, cap. XXIII 
şi urm.). 

Referitor la căsătoria lui Syphox cu Sophonisba, Titus Livius a 
vorbit în vol. III, cartea XXIX, cap. XXIII şi urm. 

La romani era datina ca tînărul mire să-şi conducă mireasa la 
locuința sa conjugală, seara, după nuntă, la lumina făcliilor, Prin 
analogie, Titus Livius atribuie şi numizilor aceleaşi datini. 
Ceremonia căsătoriei la romani se oficia în locuința mirelui. În 
text însă e vorba de mumizi: se face aceeași analogie ca în nota 
precedentă. 

Reflexie liviană : non est tantum ab hostibus armatis aetati nostrae 
periculi gquantum ab circumfusis undique voluptatibus, care relie- 
fează primejdiile care îi pîndesc pe tineri atrași de mrejele plă- 
cerilor deşarte. 

Aforism livian : Qui eas temperantia sua frenavit ac domuit multo 
majus decus majoremque victoriam sibi peperit, prin care Tora- 
listul arată care e calea de urmat în viață pentru dobîndirea cinstei 
şi vazei — înfrîmarea patimilor. 

Reflecţie liviană : Vince animum : Cave deformes multa bona uno 
vitio et tot meritorum gratiam majore culpa quam causa culpae 
est corrumpas, cuprinzînd un sfat de morală practică pentru tine- 
retul cuminte, care iese uneori din cuminţenie nemaiştiind ce face, 
cînd e prins de patimile dragostei. - 

Episodul Sophonisbei este o creaţie literară liviană, în care prin 
puternicul patetism şi prin vioiciunea scenelor descrise, prin zgu- 
duitorul dramatism şi prin talentul epic cu care este zugrăvit sfâr- 
şitul acestei femei nefericite, ni se dezvăluie arta de neîntrecut 
povestitor a scriitorului care s-a bucurat de alîta popularitate 
de-a lungul veacurilor, cum remarcă istoricul sovietic N. A. Maş- 
kin în lucrarea sa Istoria Romei, pp. 12—13. Scriitorii şi istoricii 
antichităţii greco-romane au relatat în fel şi chip episodul Sopho- 
nisbei (vezi Diodor, op. cit., cartea XXVII, cap. VIII; Appia- 
nos, op. cit., Lybici, cap. XXVIII; Zonaras, op. cit., car- 
tea IX, cap. XIII. Episodul Sophonisbei a inspirat şi pe drama- 
turgii moderni ; astfel scriitorul francez Mairet din secolul 
al XIX-lea a creat drama Sophonisbe, care s-a buourat de un ră- 
sunător succes). 

În această privință, vezi dap. IX şi X din această carte. 
Tratativele de pace dintre carthaginezi şi romani, expuse în acest 
capitol, au fost relatate şi de Polybios, op. cit., cartea XV, 
cap. |; Appiamos, op. cit., Lybici, cap. XXX şi umm.; Zona- 
ras, op. cit., cartea LX, cap. XIII. 

După cum s-a arătat şi în vol. III, cartea XXI, la nota 4, cartha- 
pginezii erau originari din Tyr (Fenicia). 

58 Din acest pasaj rezultă că Scipio a pretins Carthaginei plata sol- 
dei duble a trupelor sale. 

59 Referitor la Alba Fucentium, colonie romană din ţinutul marsilor, 
vezi vol. III, cantea XXVI, nota 79. 

60 În text: laticlavus — fişia lată de purpură la togă, semnul dis- 

- tinctiv al senatorilor şi înalților dregători romani. 

61 Phalerele — vezi vol. III, cartea XXII, nota 168. 

- 62 Mago se retrăsese de la Genua în Gallia cisalpină (a se vedea 
cap. I din această carte). 

63 Golful Gallic astăzi este denumit golful Lyon. 

64 După cum relatează Appianos, op. cit., Lybici, cap. XLIX 
"şi LIX, Mago se găsea tot în Italia şi după bătălia-de la Zama 
din anul 202 î.e.n. Însă, după cum arată Zonaras, op. cit, 
cartea IX, cap. XIII, fusese chemat la Carthagina cu mult înainte 
de această bătălie; în schimb, Cornelius Nepos, op. cit, 
Hannibal, cap. VIII şi unm., scrie că Mago a decedat la 3 ani după 
bătălia, de la Zama, deci în anul 199 î.e.n. 

65 Referitor la Caius Servilius pe care Titus Livius îl menţionează în 
cartea XXVII, cap. XXI, istoricul roman nu ne-a spus că ar fi 
îndeplinit cîndva vreuna dintre magistraturile curule (consulat, 
dictatură sau praetură), ci că a făcut parte numai dintr-o comisie 
de Triumviri colomae deducendae. 

66 În privinţa lui C. Servilius şi Lutatius, a se vedea vol. III, car- 
tea XXI, cap. XXV, iar despre primul şi cartea XXVII, cap. XXI. 

67 C. Servilius fusese tribun şi edil sal plebei şi acum era consul; 
el era suspectat de plebe, deoarece aceasta aflând că tatăl lui, care 
ojoupase cîndva, ca reprezentant al patricienilor, o magistratură 
curulă, e în viaţă, era încredințată 'că acesta avea să uzeze de 
patria potestas, exercitînd presiuni asupra fiului său care mani- 
festase opoziţie față de interesele păturii dominante a patricienilor. 

68 Referitor la revenirea cetăților italice în confederaţia romană după 
plecarea lui Hannibal din Italia, fapte relatate de Titus Livius 
la cap. IX—XX din această carte, a se vedea şi Cornelius 
Nepas, op cit., Hannibal, cap. VI; Diodor, op. cit., car- 
tea XXVII, cap. XCI; Appianos, op. cit., Hannibal, cap. LVII 
şi urm. şi Lybici cap. XXXV; Zonaras, op. cit., cartea IX, 
cap. XIII; Silius lItalicus, op. cit, cartea XVII, vs. 185 
şi urm. 

69 Aufugum sau Uffugum (azi probabil Fognano) — localitate în 
Brutiium, în valea rîului Crathis; nu a fost încă identificată cu 
precizie. 

170 Bergae sau Vergae — localitate în Bruttium, neidentificată încă. 

71 Besidiae (azi Bisignano) — localitate în Bruttium, situată la nord 
de Consentia, pe rîul Crathis, 

72 Ocriculum — vezi nota 52 la cartea XXII. 

73 Lympaeum — localitate în Bruttium, a cărei așezare n-a fost 
precis stabilită, unii istoriografi moderni situînd-o pe valea rîu- 
lui Crathis. 

74 Argentanum (azi Argentino) — oraş în Bruttium, situat la nord 
de Olampetia. 


53 — De la fundarea Romei vol. IJI 

Clampetia sau Lampetia (azi Amantea) — localitate în Bruttium, 
pe coasta de est a golfului Terina, Ja sud est de Consentia. 
Făcînd un scurt rezumat al luptelor şi acţiunilor pe care Hanni- 
bal le-a desfăşurat vreme de 15 ani în Italia (de la anul 218 pînă 
la 203 îan.), se pot constata următoarele: prin invazia sa în 
Italia el pusese în mare cumpănă existenţa statului roman în urma 
bătăliilor de la rîurile Ticinus și Trebia, în 218 î.e.n., lacul Tra- 
simenus în anul 217 îe.n. şi culminind cu biruinţa obţinută la 
Cannae în anul 216 îe.n.; dar aceasta a fost ultima biruință 
decisivă a lui Hannibal, ea constituind totodată o cotitură în 
mersul războiului punic, pentru că s-a pus capăt izbînzilor de 
largă amploare ale 'carthaginezilor. Pe de o parte, biruinţa lui 
Hannibal la Cannae a stîmit un mare răsunet în sînul cetăților 
italice din Samnium, Etruria, Bruttium, Lucania și din Campania, 
din centrul şi din sudul Italiei, care s-au rupt de confederaţia 
romană trecînd de partea carthaginezilor, iar pe de altă parte, 
succesele lui Hannibal au atras atenţia atîtor regi care i-au oferit 
sprijinul lor. Astfel, Filip al V-lea, regele Macedoniei, iar din 
Sicilia, Syracusa şi alte 'oraşe au trecut de partea lui Hannibal. 
Totodată însă, romanii, trăgînd învățămintele cuvenite în u'ma 
succeselor lui Hannibal şi a înfrîngerilor lor şi dindu-şi seama de 
tactica de luptă a adversarului, au adoptat alte metode de luptă 
decît cele folosite pînă acum. Toţi comandanții romani şi-au în- 
sușit metodele de luptă aplicate de Fabius Maximus, metode care 
au salvat statul romam de la pieire: evitarea cu prudenţă a ofen- 
sivei şi a măsurării cu forţele inamicului în cîmp deschis, limi- 
tarea luptei la forma defensivă a războiului, pentru a se putea 
astfel măcina necontenit forţele adversarului. Metoda s-a dovedit 
eficace, pentru că în scurtă vreme romanii au avut putinţa să-și 
constituie rezerve şi forţe masive pentru trecerea la ofensivă şi 
să strămute centrul de greutate al războiului dincolo de graniţele 
Italiei. Astfel, întîi a căzut Syracusa după doi ani de asediu, apoi 
în Spania, romanii, prin Scipio, au pus stăpînire în anul 209 î.e.n. 
pe principala bază a carthaginezilor, Carthagina Nouă, tăindu-le 
as:fel posibilitatea de a folosi marile rezerve de contingente şi de 
aprovizionare de acolo. 

După cucerirea Capuei în anul 211 î.e.n. de către romani, 
situația lui Hamnibal a devenit din ce în ce mai critică; toate 
oraşele ieşite mai înainte din confederaţia romană, precum şi, toate 
regiunile şi populaţiile italice au revenit şi s-au raliat sistemului 
politic impus de Roma. Văzîndu-se încolţit din toate părţile, ne- 
primind din Carthagina efective de completare, Hannibal a recurs 
la ultima şansă: aducerea grabnică a forţelor carthagineze din 
Spania comandate de fratele său Hasdrubal. Însă romanii, coman- 
daţi de Livius şi Nero, contracarează şi zădlămicese joncţiunea 
celor două armate carthagineze, zdrobindu-l pe Hasdrubal la Me- 
taurus în anul 207 îe.n., pecetluind soarta războiului punic în 
Italia şi spulberînd totodată lui Hannibal orice perspectivă de a 
obţine victoria decisivă. 

Acesta a fost bilanţul activităţii lui Hannibal în războiul punic 
desfăşurat pe pămîntul Italiei. Deşi în decursul celor 15 ani cît 
a stat în Italia Hannibal n-a suferit nici o înfrîngere pe cîmpul 

de bătaie, faptul că a trebuit în cele din urmă să părăsească Ita- 
lia a însemnat recunoașterea eșuării întregii sale campanii îm- 
potriva romanilor. 

77 Reflecţie liviană : Segnius homines bona quam mala sentire, din 
care reiese morala că oamenii îndeobşte uită binefacerile, în schimb 
ţin minte toate neajunsurile vieţii, tînguindu-se din pricina lor. 

78 Cugetare liviană : Adeo ne advenientem quidem gratiam homines 
benigne accipere, nedum ut praeteritae satis memores sint, din 
care transpare concepția pesimistă a lui Titus Livius asupra struc- 
turii sufleteşti a omului, în care, credea el, cu greu înfloreşte re- 
cunoștința şi aceasta numai pentru binele ce i se face în prezent, 
căci binele făcut în trecut este de obicei dat uitării. 

79 Villa Publica era un edificiu al statului roman destinat găzduirii 
oamenilor de seamă romani şi străini ; era situat în partea de sud 
a Cîmpului lui Marte (Campus Martius), loc care purta numele 
Prata Flaminia (liveziile lui Flaminius). Tot acolo erau primiţi 
comandanții de armate romane care aveau să fie sărbătoriți cu 
purtarea în triumf, precum şi soliile cetăților sau statelor cu care 
romanii erau în război şi cărora dle era interzis să sosească în in- 
cinta Romei. Pentru prima oară Titus Livius menţionează termenul 
de Villa Publica în cartea IV, cap. XXII. 

80 Senatorii care au luat cuvîntul erau fruntaşii senatului. În pri- 
vinţa lui M. Livius, a se vedea nota 117 la cartea XXII. 

81 Quintus Metellus fusese consul în anul 206 î.e.n. (vezi cartea 
et cap. X), iar dictator în anul 205 î.e.n. (vezi cartea XXIX, 
cap. X). 

82 Asupra lui M. Valerius Laevinus, a se vedea cartea XXIX, cap. XI 
şi nota 50. 

83 Ultima. oară Hannibal, înainte de a părăsi Italia, se găsea în pro- 
vincia Bruttium, a cărei conducere militară fusese atribuită de 
Roma consulului Servilius. 

84 Se face aluzie la împrejurarea relatată în cartea XXII, cap. V—VI. 

85 În oapitolele XXIV şi XXV din această carte se descrie sosirea 
convoaielor navale romane cu aprovizionarea pentru armata lui 
Scipio din Africa, călcarea armistiţiului de către carthaginezi prin 
atacarea unor vase romane, şi debarcarea în Africa a lui Hanni- 
bal. În această privință dau relaţii preţioase şi Polybios, op. 
cit., cartea XV, cap. I; Diodor, op. cit, cartea XXVII, cap. 
XIV; Appianos, op. cit., Lybici, cap. XXXIV; Dio Cas- 
siu s, op. cit., cartea LVII, cap. LĂXIV; Zonaras, op. cit., car- 
tea IX, cap. XIII şi Paulus Orosius, Historia, cartea IV, 
cap. XIX. 

86 Atu Africus (ventus Africus) bate din est-sud-est, din nordul 
Africii, 

87 Capul lui Apollo (promontorium Appolinis — azi Ras Sebib) — 
un promontoriu pe coasta africană, unul dintre cele două intrîn- 
duri care închid la nord golful Uticei între Promontorium Can- 
didum şi Promontorium Pulchrum. 

BB Insula Aegimurus (azi insula Sembra sau „a Dragostei”) e situată 
în golful Carthaginei, între promontoriul lui Apollo şi promon- 
toriul lui Mercur, la cirda 30 mile de Carthagina, (vezi cartea 
XXIX, nota 116), 

Pentru Calidae Aquae — localitate situată pe ţărmul golfului 
Carthaginei, chiar în faţa acestui oraș. Se numea astfel datorită 
apelor sale termale. Mai existau asemenea localităţi în jurul gol- 
fului Carthaginei : Aquae Carpitanae (El Moaisa), Thermae (Kurhes) 
etc. pe care le atestă şi Strabo. 

Bagradas (azi Medjerdah) — rîu principal pe teritoriul Cartha- 
ginei ; se varsă în Mediterană în golful Carthaginei, la est de Utica 
şi de castrul lui Scipio. 

Sepulcrum  Dirutum  (Mormîntul năruit) — localitate pe coasta 
Africii, neidentificată încă cu exactitate. Se presupune a fi loca- 
litatea 'Taphitis Acra (Tap6c, în grecește, înseamnă mormînt). 
Leptis (azi Lemta), denumită în general Leptis minor (pentru a 
se distinge de Leptis Magna (azi Lebidah) — oraş situat în Africa 
la nord de Syrta mică, în Golful neapolitan (azi Hammamet); a 
fost întîi colonie a orașului fenician Tyr; era cel mai important 
tirg al regiunii Emporiilor; pentru această regiune, vezi cartea 
XXIX, nota 112. 

Aleşi pentru anul 202 î.e.n. 

Numele întreg -al acestui consul era Marcus Palex Servilius Ge- 
minus. 

Fusese consul împreună cu M. Livius; ei au fost cei doi învingă- 
tori ai lui Hasdrubal la Metaurus în anul 207 î.e.n. (vezi şi vol. III, 
cartea XXIX, cap. XXXV). 

C. Terentius Varo fusese consul în anul 217 î.e.n. împreună cu 
C. Flaminius, fiind învinşi de Hannibal la lacul Trasimenus (vezi 
cartea XXII, cap. XXXV). 

C. Mamilius fusese praetor (vezi cartea XXVII, cap. XXXV). 

M. Aurelius Cotta fusese edil al plebei în anul 216 îe.n., legatul 
lui Claudius Pulcher în anul 212 î.e.n., decemvir sacris faciundis 
în anul 208 î.e.n. 

În text trebuia pus nu termenul pace (pax), ci mai degrabă otium, 
adică linişte pe tot întinsul teritoriului Italiei în urma părăsirii 
Peninsulei Italice de către Hannibal şi Mago, pentru că în mod 
formal mu se încheiase pacea cu Hannibal, războiul fiind încă 
în curs, acum aflîndu-ne abia în anul 203 î.e.n. 

Portretul lui Fabius Maximus zugrăvit de Titus Livius în acest 
pasaj este al unui personaj prea desăvârşit și prea înţelept pentru 
a fi real şi natural. Plutarh, care în Vieţile paralele îl pune pe 
Fabius alături de Pericles, înfățișează într-o formă nesistematică 
şi neveridică însușirile și cusururile lui Fabius. Oricît de statornic 
şi de neclintit în atitudine, cu tot calmul şi răbdarea-i prover- 
bială, cu toate darurile sale sufleteşti, blîndeţea, omenia, incorup- 
tibilitatea, vitejia, Fabius nu a fost o personalitate de talia lui 
Pericles cu uriaşele lui realizări în domeniul economic, politic şi 
aportul la patrimoniul cultural al Greciei. În schimb, istoricul 
grec Posidonios îi face lui Fabius o caracterizare, deşi mai succintă 
şi mai generalizatoare, totuşi mai distinctă, mai exactă şi mai 
sugestivă prin metaforele întrebuințate: „[Fabius] a fost numit 
de romani scutul, iar Marcellus spada [Romei]: şi rezistența şi 
siguranţa lui Fabius îmbinate cu efortul lui Marcellus au fost 

salvatoare pentru Roma“ (citat reprodus după Plutarh, op. cit. 
Fabius Maximus, cap. XIX). 

E vorba de Quintus Fabius Gurges, care fusese consul în trei 
rînduri (vezi nota 3 la Epitome). 

Referitor la Fabius Maximus Rullus, vezi vol. II, cartea VIII, 
cap. XXIX. A fost consul în anul 310 î.e.n. şi s-a distins în al 
doilea război cu samniţii (anii 327—8304 î.e.n.). 

Versul acesta aparţine poetului Ennius, din epopeea sa Annales, 
fiind citat de Cicero, De Officiis, cartea I, cap, XXIV, în lati- 
nește sunînd astfel: Unus homo nobis cunctando restituit rem. . 
Emmius a fost un poet epic şi autor dramatic latin, cel mai de seamă 
scriitor al epocii arhaice romane, făcînd parte din cercul Scipio- 
nilor. S-a născut în anul 229 îe.n. şi a murit în anul 169 î.e.n. 
în Calabria. A fost adus la Roma de Cato Censorul; a luptat în 
Sardinia. Profesor al tinerilor patricieni, a compus tragedii, poeme 
didactice, satire. un poem dedicat lui Scipio Africanus. Opera sa 
principală e compusă din epopeea istorică în versuri Annales, 
în XVIII cărţi, opere filozofice ca, de pildă, Evhemer şi Epicharm. 
Au rămas fragmente din 16 tragedii palliate (cu subiecte greceşti) 
şi din două tragedii romane (pretextate). E considerat precursorul 
poetului Publius Vergilius Maro. 

Adică s-a hărăzit o zi pentru a se desfășura din nou acele părţi 
din jocuri la care nu s-au respectat cu riguriozitate ritualurile. 
Ne aflăm în anul 202 î.e.n... 

Atunoi cînd consulii şi praetorii nu se înțelegeau între dînşii sau 
nu erau de părere cu senatul roman în privința provinciilor pe care 
trebuiau să le comande, potrivit dreptului de a se face apel 
(appoiatio) la adunarea poporului, aceasta, întrunită pe comitia 
tributa, rezolva litigiul. În această privință, a se vedea şi cartea 
XXVIII, cap. XLV. 

După cum s-a arătat la cap. I din această carte, Scipio fusese 


învestit cu imperium proconsulare pînă la încheierea războiului 
cu Hannibal. 


Era numele unui centurion obscur. 

În anul 203 îe.n. Hannibal avea numai 45—46 de ani; în acest 
pasaj e vorba de o hiperbolă liviană. 

Coroana murală (corona muralis) era o decorație romană (vezi vol. 
II, cartea VI, nota 49). 

Coroana vallară (corona vallaris sau castrensis) era făcută din aur; 
se acorda ostaşilor care pătrundeau cei dintîi în tabăra duşmană. 
Lacună ; textul a fost completat de Riemann cu cuvîntul: agebant. 
Hadrumetum — colonie carthagineză întemeiată de  fenicieni, 
situată pe coasta africană, în golful Neapolitanus (azi golful Ham- 
mamet). 

Zama (azi Dgiama) — localitate la sud-est de Carthagina, la o 
depărtare de 5 zile de marş de acest oraş. 

Lacună în text; cuvîntul gudacia a fost pus de Riemann. 
Referitor la întrevederea lui Hannibal cu Scipio în Africa. a se 
vedea şi Polybios, op. cit., cartea XV, cap. V şi urm.; 
Appianos, op. cit, Lybici, cap. XXXIII şi XXXIX; Zonaras, 
op. cit., cartea IX, cap. XIV; Frontinus, Stratagemata, 
cartea I, cap. VIII și cartea III, cap. VI. 

118 Naraggara (asăzi Sidi-lucef sau Ksar-Djabeur) — oraş african în 
Numidia, situat pe valea rîului Bagradas. 

119 Pe care l-a învins în anul 218 î.e.n. în luptele de lîngă riurile 
Ticinus şi Trebia. | 

120 Reflexie liviană: Sed praeterita magis reprehendi possunt quan. 
corrigi — în care se relevă că evenimentele şi faptele întîmplate 
în trecut nu mai pot fi reînviate și îndreptate, cel mult li se poate 
face critica. 

121 Hasdrubal căzuse pe cîmpul de luptă la Metaurus în anul 
207 î.e.n. iar Mago, după bătălia susținută în Gallia cisalpină, 
raze în drum către Carthagina din pricina rănilor căpătate în 
uptă. 

122 Reflexie liviană : Melior tutiorque est certa pax quam sperata vic- 
toria, din care se vede dragostea de pace a lui Titus Livius. con- 
vingerea că e mai presus o pace sigură decît orice biminţă 
strălucită obținută prin război. j 

123 Cugetare liviană: Nusquam minus quam în bello eventus respon- 
dent, prin care istoricul roman relevă că într-un război factorul 
neprevăzut e de o însemnătate covîrșitoare : niciodată nu se poate 
prevedea sfîrșitul unui război care nu e just. 

124 Aforism livian : simul parta ac sperata decoris unius horae fortunu 
evertere potest, din care se deduce ideea cît de fragile și de ca- 
duce sînt în viaţă succesele care nu-s fondate pe situaţii şi con- 
diţii certe. 

125 M. Atilius Regulus este consulul roman căzut în captivitate la car- 
thaginezi pe timpul primului război punic, după ce obținuse 
biruinţa navală de la Ecnomos în anul 256 î.e.n. 

126 Aforism livian: quanto altius elatus erat, eo foedius corruit, prin 
care istoricul roman relevă ideea că conducătorii ambiţioşi din vre- 
murile sale, suferind de hipertrofia eului, jinduind nesăţios după 
mărire şi uzînd de procedee inumane, cu cît se urcau mai sus pe 
treptele puterii, cu atît se prăbuşeau mai năprasnic, 

127 Discursul lui Hannibal, o creaţie a lui Titus Livius, este interesant 
prin semnificaţia sa istorică, autorul relevînd unele principii de 
care trebuie să se călăuzească un conducător politic din vremea 


respectivă. 
128 Cuvîntarea lui Scipio — în contrast cu a lui Hannibal, dotală cu 
o bogată argumentaţie logică pentru a obţine persuasiunea — este 


laconică și lapidară, întocmai ca a unui comandant pe cîmpul de 
luptă înainte de momentul atacului. 

129 Întregul capitol este scris în stil grandilocvent, epopeic, virgilian. 
ieşind în relief ideile lui Titus Livius, ca roman, om orgolios de 
acest nume, pătruns ca şi poetul Virgilius, în Aeneida ...Tu 
regâre împerio populos romane memento — „la aminte, romane, 
prin puterea ta tu ești menit să cîrmuiești destinele popoarelor“ 
— de ideea că poporul roman era „destinat“ să conducă toate 
popoarele pămîntului, şi că conflictul cu Carthagina a însemnat 
pentru Roma o răscruce în existenţa poporului roman. Bineînţeles 
că aceste idei şi concepţii liviene sînt specifice antichităţii romane 
şi mai ales epocii sale şi statului sclavagist roman, nefiind funda- 
mentate decît pe dezideratele preconizate de Octavianus Augustus 
pentru consolidarea Imperiului Roman. 

Aici e figura de stil numită isteron proteron: excidium et servi- 
tium în loc de servitium et excidium. 

Aici e figura de stil polisyndeton: repetarea expresă a conjunc- 
ţiilor pentru a accentua asupra tuturor acestor factori. 

Cu alte cuvinte: „a pierdut nu numai bătălia, ci şi războiul“. 

În urma debarcării lui Scipio în Africa, în anul 204 î.e.n. războiul 
punic a intrat în faza finală şi decisivă. În funcţie de iniţiativa 
lui Scipio, cu toată opoziţia facțiunii conservatoare conduse de 
Fabius Maximus, romanii au luat toate măsurile pentru înfăptuirea 
ultimului obiectiv din planul lor strategic: obținerea victoriei în 
campania din Africa. După un preliminariu necesar, constînd în 
pregătiri masive, terestre şi navale, Scipio debarcă în anul 205 î.e.n. 
în Africa, zădărnicind orice rezistenţă din partea carthaginezilor. 
După două bătălii succesive cu forţele punice şi cu cele aliate ale 
lui Syphax, regele Numidiei, mai importantă fiind cea de la Campi 
Magni, conducerea statului carthaginez îl cheamă din Italia în 
Africa pe Hannibal. În cea din urmă bătălie a lui, dată la Zama 
în anul 202 î.e.n. „Hannibal a fost înfrînt pentru prima şi ultima: 
oară în viaţa lui“ ; totodată această bătălie a fost decisivă pentru 
soarta Carthaginei (vezi Istoria Universală, vol. II, p. 286). Tra- 
tatul de pace dintre Roma şi Carthagina a fost încheiat în anul 
201 îe.n., conținînd condiţii foarte împovărătoare şi înjositoare 
pentru Carthagina : 1) pierderea tuturor posesiunilor din Spania 
şi de peste mare; 2) plata unor despăgubiri uriaşe de 10000 de 
talanţi ; 3) predarea întregii flote de război şi a elefanților de 
luptă ; 4) interdicția de a purta război fără aprobarea senatului 
roman cu nimeni, nici chiar cu triburile din jurul teritoriului car- 
thaginez. 

Lui Publius Lentulus i se prelungise comanda. 

Referitor la tratativele duse de carthaginezi cu romanii în vederea 
încheierii păcii relatate de Titus Livius la acest capitol, a se vedea 
şi Dio Cassius, op. cit., cartea XLVII, cap. LXXXII și urm.; 
Polybios, op. cit., cartea XI, cap. XIX, și Appianos, op. 
cit., cap. XL şi urm. 

Lacună în text. 

L. Veturius Philo fusese legatul lui Appius Claudius la Capua în 
anul 212 î.e.n., apoi praetor peregrinus în anul 209 î.e.n. şi pro- 
praetor al Galliei în anul 208 î.e.n. EL e crainicul biruinţei de la 
Metaurus din anul 207 î.e.n. În anul 205 este ales magister equi- 


tum, în anul 206 î.e.n. consul, avind jurisdicţia asupra regiunii 


Bruttium. 

M. Marcius Ralla fusese praetor urban în anul 204 î.e.n., iar_doi 
ani mai tîrziu a fost însărcinat cu apărarea litoralului Italiei. 
Fusese o eclipsă de soare. 

Desigur e vorba de un fenomen natural datorit unei erupții vul- 
canice. 

Cosa (astăzi Ansedonia) — oraş în Etruria, situat pe limba de uscat 
care leagă muntele Argentarius de coastă ; a devenit colonie latină 


după anul 273 î.e.n. Prin portul său se comunica cu insulele Cor- 
sica, Sardinia și Elba, 


https://biblioteca-digitala.ro 


840 


142 


143 


144 


145 


146 


147 
148 
149 


150 


151 
152 
153 


154 


155 


156 


157 


158 
159 


PAUL H. POPESCU 


Loretanus — un port neidentificat cu exactitate. O supoziţie a 
istoriografiei moderne îl. plasează către gura rîului Umbro, alta, 
între oraşele Cosa şi Populonium, în golful Telamon. 

Populonium (azi Populonia) — oraș pe coasta etruscă, aproape de 
Piombino ; locuitorii lui se ocupau cu mineritul, extrăgînd fier din 
zăcămintele insulei învecinate Elba. 

Insula Ilva (astăzi Elba) — insulă în Marea Tireniană, aproape de 
coasta Italiei, în fața promontoriului italic Populonium ; dispunea 
de porturi bune și de mine de fier situate la mică adincime pe o 
mare întindere a insulei. 

Montes Insani — adică munţii nesănătoși — o culme muntoasă, si- 
tuată spre coasta occidentală a Sardiniei; purta acest nume din 
pricina furtunilor care bîntuiau regiunea. 

Caius Servilius Geminus e considerat de istoricii antici şi moderni 
cel din urmă dictator roman numit de consuli, potrivit obiceiurilor 
tradiționale, în vederea alegerilor. 

Lacună în text; cuvîntul comperti a fost pus de Riemann. 
Referitor la Lentulus, a se vedea vol. III, cartea XXIX, cap. XI. 
Pennus fusese edil al plebei în anul 204 î.e.n. (vezi vol. III, car- 
tea XXIX, cap. XI). 

M. Valerius Falto a fost quaestor, apoi trimis extraordinar /lega- 
tus) la regele Attalus în anul 205 î.e.n. pentru a aduce statuia zeției 
Magna Mater, apoi edil curul în anul 203, praetor în provincia 
Brutiium în anul 201 î.e.n. 

Praetorul M. Fabius Buteo fusese quaestor în anul 205 î.e.n. şi 
edil cura! cu un an mai înainte. 

Publius Aelius Tubero fusese ales edil al plebei, însă fiind un caz 
de vitio creatus, alegerea sa s-a anulat (vezi mai sus cap. XXXIX). 
Cu un an mai înainte, în 202 î.e.n., consulul Claudius nu se în- 
țelesese cu colegul său Marcus Servilius asupra provinciei atribuite, 
fiecare dorind Africa (vezi mai sus, cap. XXVII). 

Lacună ; în text, cuvântul partim a fost pus de Riemann. 

Hanno fusese şeful facțiunii din Carthagina care militase pentru 
respectarea tratatelor încheiate şi a statu-quoului cu Roma. De 
el s-a vorbit la începutul războiului punic, în anul 219 îe.n., fiind 
adversarul facțiunii barcine, susţinătoarea dezlănţuirii războiului cu 
romanii (vezi cartea XXI, cap. III). După Appianos, op. cit, 
Lubici, cap. XLIX, Hanno a făcut parte dintre solii Carthaginei 
trimişi la Roma în anul 201 î.e.n. 

Reflecţie liviană : raro simul hominibus bonam fortunam bonam- 
que mentem dari, în care scriitorul moralist subliniază că persoa- 
nele excepțional înzestrate şi care obțin numai succese în viaţă sînt 
foarte rare. 

Maximă liviană : ex insolentia quibus nova bona fortuna sit, im- 
potentes laetitiae insanire, prin care Titus Livius vrea să releve 
ideea că omul nu trebuie să-şi piardă cumpătul datorită unei bu- 
curii neaşteptate stîmite de un mare succes. 

După Appianos, op. cit., Lybici, cap. LXII, senatorul roinan 
care rostise aceste cuvinte a fost o rudă a consulului Lentulus. 
În latineşte uti rogas — era formula consacrată de care fiecare 
votant trebuia să se servească în comitia pentru a răspunde pro- 
punerilor sau alegerii candidaţilor. 

160 Adversarilor Romei le era interzis să pășească în incinta orașului 
şi de aceea în cazul de faţă senatul a dat ascultare trimişilor sta- 
tului Carthaginei în templul Bellonei, care se ştie că se găsea pe 
Cimpul lui Marte. 

161 Pentru fetial, vezi vol. I, cartea I, nota 88, 

162 În acest pasaj e cuvîntul latin praetor cu înţelesul iniţial de cel 
ce merge în frunte (prae-itor). 

163 Cauzele biruinţei romanilor şi ale înfrîngerii carthaginezilor sînt — ex- 
puse în mod: succint — următoare: 1) romanii au dus în faza întîi a 
războiului al doilea punic un război just de apărare a teritoriului 
propriu, deci al patriei, Hannibal fiind cel care invadase Italia şi 
ameninţa Roma ; 2) potenţialul uman și material al romanilor era 
met superior acelui al carthaginezilor. „Superioritatea romanilor 
consta în rezervele lor inepuizabile şi în superioritatea numerică 
a trupelor lor“ spune Polybios, op. cit., cartea III, cap. LXXXIX. 
Romanii, luptînd pe teritoriul lor, îşi apărau pămîntul strămoșesc, 
propria lor existență, viaţa lor şi a copiilor lor; 3) armata romană 
era alcătuită din cetăţeni liberi şi chiar din voluntari ; 4) iscusința 
comandantului roman, Scipio, înzestrat cu însuşiri excepţionale de 
strateg și combativitatea sa ; 5) în schimb, Hannibal lupta pe un 
teritoriu străin, armata lui fiind constituită din mercenari africani, 
galli celtiberi, această compoziţie eterogenă a armatei lui consti- 
tuind unul din cele mai mari neajunsuri; 6) speranţa că aliaţii 
romanilor se vor dezlipi de confederaţia romană şi vor trece cu 
toţi de partea lui Hannibal s-a spulberat după cîţiva ani de cam- 
panie pe teritoriul Italiei, deoarece aceste cetăţi, cînd romanii 
începură să obţină succese asupra carthaginezilor, au revenit, după 
o ruptură temporară, la alianța tradițională cu Roma şi mai ales 
cînd au constatat că promisiunile lui Hannibal de a da indepen- 
denţa și avantajele cu care voia să le atragă se dovediseră iluzorii. 
Cei 15 ani de şedere a lui Hannibal pe teritoriul Italiei n-au adus 
acestor cetăţi italice nici o binefacere, ci, dimpotrivă, numai pa- 
gube, neajunsuri, neplăceri şi sărăcie ; 7) oligarhia statului pluto- 
cratic carthaginez nu i-a trimis la timp lui Hannibal ajutorul cu- 
venit şi deci el n-a izbutit să ducă planurile lui politice şi militare 
pînă la capăt. Cu toate acestea, Hannibal e considerat de isto- 
riografia antică drept unul din cele mai mari talente militare şi 
diplomatice ale antichităţii. 

164 Răstignirea pe cruce era socotită la romani cea mai dezonorantă 
execuţie şi totodată cea mai cumplită prin suferinţele îndurate de 
osîndiţi, acest fel de execuţie fiind aplicat, îndeobşte, sclavilor. 

165 Reflecţie liviană: Nulla magna civitas quiescere potest: si foris 
hostem non habet, domi invenit, ut praevalida corpora ab externis 
causis tuta videntur, sed suis ipsa viribus onerantur, prin care 
Titus Livius relevă adevărul că un stat, oricît de puternic ar fi, se 
va prăbuşi totuşi dacă la baza întocmirii sale economice şi statale 
stau putermice contradicții din cauza inechităţii sociale şi exploa- 
tării economice a maselor. 

166 Reflecţie liviană: Tantum nimirum ex publicis malis sentimus 
quantum ad privatas res pertinet ; nec în iis quicquam acrius quam 
pecuniae damnum stimulat, prin care moralistul roman demască 
şi stigmatizează caracterul persoanelor egoiste și individualiste care, 

în afară de interesele lor proprii, nu ţin seama de interesele co- 
lectivităţii. 

167 Urmările imediate ale celui de-al doilea război punic sînt urmă- 
toarele : 1) nimicirea forţei militare şi politice a Carthaginei; 
2) prăbuşirea puterii economice a Carthaginei ; 3) Roma, din stat 
italic, se transformă în mare putere sclavagistă, care, în urma în- 
Jăturării rivalei sale Carthagina, ajunge hegemonul absolut al 
întregii părţi apusene din bazinul mediteranean ; 4) se conturează 
şi se pun jaloanele unei noi faze a expansiunii statului roman: pe- 
netraţia în Orientul elenistic. 


168 Polybios — asupra operei şi concepţiei sale istorice vezi Studiul 
introductiv, vol. I, pp. XXXVI—XXXVII. 
169 In latineşte: imagines — erau portretele personajelor care înde- 


pliniseră magistraturi curule şi pe care familiile patricienilor aveau 
dreptul (jus imaginum) să le păstreze în interiorul locuinţelor lor 
(în atrium), scoţindu-le cu prilejul sărbătoririlor familiale sau ale 
funeraliilor. Erau măști de ceară puse pe busturi şi aşezate în 
armaria, într-o anumită ordine, pentru a constitui un quasi-arbore 
genealogic. _ 

Imaginum tituli erau inscripţiile făcute sub imagini, conținînd 
elogiul fiecărui membru al familiei. 

Epitomele la cărțile XI—XĂ  . . 3 a Va 1—14 


CARTEA XXI 


1—I1 Scurte consideraţii asupra celui de-al doilea război punic şi 
cauzele izbucnirii; despre conducătorii Carthaginei: Hamilcar, Has- 
drubal, Hannibal 17—18; III Proclamarea lui Hannibal comandant 
suprem al armatei carthagineze întîmpina opoziţia lui Hanno, căpete- 
nia facțiunii potrivnice a Baroinilor 18—19; IV Portretul lui Hanni- 
bal 19—20; V Hannibal porneşte campania împotriva olcazilor, vac- 
caeilor, carpetanilor şi apoi trece fluviul Tagus 20—21; VI Hannibal 
atacă Saguntum ; această cetate apelează la ajutorul romanilor 22; 
VII—IX Hannibal asediază Saguntum; locuitorii Saguntului rezistă 
eroic ; refuzul lui Hannibal de a sta de vorbă cu solii romani 22—25; 
X Solia romană se !înfăţișează senatului cathaginez; cuvîntarea lui 
Hanno ; argumentele sale de a se menţine tratatul cu Roma nu gă- 
sesc răsunet 25—27; XI—XII Se continuă asediul Saguntului; ten- 
tativele lui Aloo Saguntinul şi Alorcus Hispanul de a obține pace 
de la Hannibal 27—29 ; XIII Cuvîntarea lui Alorcus 29—30; XIV—XV 
Cucerirea Saguntului ; prin apărarea lor, saguntinii scriu pagini de 
epopee ; sîngeroasele represalii ale lui Hannibal 30—92; XVI—XVII 
Ecoul cuceririi Saguntului la Roma ; pregătirile de război ale roma- 
nilor 32—33; XVIII Roma trimite o nouă solie la Carthagina; 
aceasta respinge pacea ; deolararea războiului 33—95; XIX—XX So- 
lia romană solicită sprijinul hispanilor şi gallilor pentru războiul cu 
Carthagina ; refuzul acestor populaţii de a acorda sprijin romani- 
lor 35—937; XXI Hannibai îi atrage în alianţa sa pe hispani; cuvîn- 
tarea sa rostită în faţa trupelor hispane la Carthagina Nouă 37—38; 
XXII— XXIII Hannibal lasă în Hispania pe Hasdrubal, iar el trece 
Hiberus şi cucerește ţinuturile bargusiilor și iaccetanilor; el ajunge 
la Pirinei 38—40; XXIV Hannibal trece Pirineii 40-41; XXV Boiii 
şi galli insubri se  răzvrătesc contra Romei şi asediază Mutina 
412; XĂVI P. Comelius Scipio pleacă în Gallia ou armata pen- 
tru a împiedica trecerea lui Hannibal în Italia 42—43 ; XXVII—XXVIII 
Hannibal forţează trecerea Rhodanului. Luptele lui cu gallii; episo- 

dul trecerii elefanților peste fluviul Rhodanus 43—46; XXIX Romanii 
obțin prima dizbîndă în cioonirea dintre detașamentele de recunoaş- 
tere 46—47 ; XXX—XXXI Hannibal ajunge la poalele Alpilor; starea 
de spirit din rîndurile punilor şi aliaţilor hispani; pentru a ridica 
moralul scăzut al trupelor sale, Hannibal rosteşte un discurs de îm- 
bărbătare 47—49; XXXII P. Cornelius Scipio ajunge la Rhodanus 
după plecarea lui Hannibal; consulul roman se înapoiază în Italia 
41—50 ; XXXIII—XXXIV Episodul trecerii Alpilor de către Hanni- 
bal ; greutăţile întîmpinate ; pînă a ajunge pe crestele Alpilor a fost 
atacat de gallii munteni 50—52; XXXV—XXXVIII Scoborişul Alpi- 
lor fiind mai anevoios ca urcuşul s-a soldat cu grele pierderi pentru 
puni 52—56; XXXIX Hannibal ajunge la Padus 56—57; XL—XLI 
Cuvîntarea lui P. Cornelius Scipio înainte de bătălia de la Ticinus 
57—60 ; XLII—XLIV În tabăra sa, Hannibal dă un spectacol cu 
lupte între prizonieri; cuvîntarea sa 60—63; XLV—XLVII Bătălia 
de la Ticinus ; înfringerea romanilor 63—67 ; XLVIII Hannibal trece 
Padus şi ajunge la Trebia 67—68; XLIX Războiul naval din apele 
Siciliei ; praetorul Aemilius izbîndeşte asupra flotei punice 68—69; 
L—JL1 Consulul T. Sempronius face joncţiunea cu colegul său P. Cor- 
nelius Scipio la Trebia 69—71 ; LII—LVI Bătălia de la Trebia; de- 
zastrul romamilor 71—77; LVII Ecoul înfrîngerii la Roma; la ase- 
diul Placentiei, Hannibal suferă eșec; Hannibal cucerește tîrgul Vic- 
tumulae 77—78 ; LVIII—LIX Hannibal trece Apeninii ; greutăţile în- 
tîmpinate ; furtuna ; cioonirea cu romanii la poalele Apeninilor 79— 
81; LX În Hispania celălalt Scipio. Cn. Cornelius, debarcă la Em- 
poriae 81; LXI—LXII Cn. Comelius Scipio izbindeşte în lupta cu 
Hanno ; Scipio îi supune pe ilergeţi 82—84; LXII—LXIII Eveni- 
mentele din Roma în legătură cu alegerea consulului plebeu Flarni- 
nius 84—85. 


CARTEA XXII 


1 Conflictul dintre consulul Cn. Servilius şi Flaminius ; „prodigia“ sînt 
defavorabile 89—91; II—III Trecerea armatei lui Hannibal prin 
smîrcurile rîului Arnus îi pricinuiesc mari pierderi ; el trece prin foc 
şi sabie ţinuturile aliaților poporului roman; armata romană şi cea 
punică faţă în față la Arvetium; inerăbdarea lui Flaminius de a se 
măsura cu Hannibal 91—94; IV—VII Bătălia de la lacul Transimenus : 
dezastrul romanilor ; răsunetul la Roma 94—99; VIII Romanii sînt 
bătuţi şi în Umbria de către Hannibal 99; IX—X Q. Fabius este ales 
dictator ; făgăduinţele şi măsurile luate de dictator 99—102; X—XIII 
Fabius adoptă tactica întîrzierii care dă roade 102—106; XIV Minu- 
cius Rufus comandantul cavaleriei mu vrea să se subordoneze autori- 
tăţii dictatorului 106—107 ; XV—XVII Hannibal încercuit la Casilinum 
izbuteşte să scape printr-o stratagemă 108—110; XVIII Fabius îl po- 
vățuieşte pe Minucius să fie prudent şi să aplice tactica sa Ll0—Ill ; 
XIX—XXIII Evenimentele din Hispania ; Scipio pune mîna pe ostatici: 
Carthaginei din Saguntum 112—118; XXIV în lipsa lui Fabius, Minu- 
cius Felix vrea să schimbe tactica diotatorului 118—120; XXV El 
izbîndeşte într-o ciocnire cu Hannibal şi izbuteşte, în adunarea po- 

porului, să obţină prerogative egale cu diotatorul 120—121; XXVI 
Pe arena politică romană se iveşte un nou personaj: Terentius Varro 
121—122 ; XXVII—XXIX Hannibal e cît pe-aci să obţină o strălucită 
victorie asupra lui Minucius, care e salvat de Fabius printr-o inter- 
venţie la vreme 122—126; XXX Minucius îşi recunoaște inferioritatea 
şi se subordonează diotatorului 126—197; XXXI În apele Siciliei și 
ale Africii, romanii obţin succese contra punilor 127—128; XXXII— 
XXXV Evenimentele din Roma; e ales consul C. Terentius Varrro 
128—1932; XXXVI—XXXVIII Roma se pregăteşte masiv de război, 
primind ajutoare de la Hiero 132—135; XXXVIII—XLI Conflictul 
dintre Terentius Varro și Aemilius Paullus ; sfaturile date de Fabius 
Maximus acestuia din urmă ; răspunsul lui Aemilius Paullus 135—140 : 
XLII—XLIII Hannibal vrea să profite de neînțelegerile dintre consuli 
și de firea aventuroasă a lui Terentius Varro și caută să-l prindă într-o 
capcană 140—142; XLIV—IL, Bătălia şi dezastrul roman de la Cannae: 
Paullus cade în luptă 142—149; LI Sempronius Tuditanus izbuteşte 
să scape printr-o acţiune eroică din încercuire împreună cu 4000 de 
romani 149—150; LII—LIII Rămășițele trupelor romane de la Cannae 
îl aleg comandant pe Scipio, viitorul Africanus ; acesta se împotriveşte 
lui Metellus şi patricienilor care voiau să părăsească Italia 150—152; 
LIV—LVIIII Răsunetul dezastrului de la Cannae la Roma; doliul 
genoral ; măsurile luate de senat 152—157; LIX Prizonierii romani 
căzuţi la Cannae trimit o delegaţie la Roma ca să fie răscumpăraţi; 
discursul delegatului roman 157—159; LX—LXI Răspunsul negativ 
al lui Manlius Torquatus determină senatul roman să nu-i răscumpere 
pe pnizonieri 159—164. 


CARTEA XXIII 


1 Hannibal, dorind să aibă un port pe țărmurile Italiei, atacă Neapolis, 
dar nu reuşeşte să-l cucerească 167—168 ; IlL—V Hannibal, prin ma- 
nevre politice, tcîştisă de partea sa Cap: care, se rupe de Roma, 
datorită trădării lui Paouvius Calavius 168—173; VI—VII Consulul 
'Terentius Verro încearcă zadarnic să recîștige Capua de partea Romei ; 
în schimb Vibius Virius convinge senatul campan să trimeată o solie 
la Hannibal să încheie un tratat cu el, împotriva opoziţiei lui Decius 
Magius 173—175; VILI—X Episodul primirii lui Hannibal în Capua; 
banchetul ; atitudinea lui Calavius-fiul 175—177 ; X Episodul lui Decius 
Magius ; acesta se refugiază la Ptolemaeus, regele Egiptului 177—179 ; 
XI Fabius Pictor se înapoiază de la Delphi la Roma cu răspunsul ora- 
colului ; la Carthagina, Mago face raportul biruinței de la Cannae 
179—180; XII—XIII Mago aduce în senatul cathaginez o baniţă de 
inele de aur aparţinînd cavalerilor romani ; cu tot discursul lui Hanno, 
care caută să micşoreze însemnătatea viotoriilor lui Hannibal, acestuia 
i se trimit efective de completare, aprovizionare şi bani 180—183; 
XIV—XVII Roma nu disperă, deși unii aliaţi o părăsesc; Marcellus, 
o nouă nădejde a Romei, apără cu succes Nola împotriva atacurilor 
lui Hannibal; şi Casilinum rezistă eroic; cantonată la Capua, armata 
punică îşi pierde disoiplina 183—1]89; XVIII—XIX Casilinum, după 

o înverşunată rezistență, se predă lui Hannibal 189—193; XX—XXI 
Paetelia cere sprijinul Romei ; situaţia din Sicilia şi Sardinia 193—194 ; 
XXII—XXIII Se fac noi mumiri de senatori în locul celor căzuţi în 
război ; se numeşte dictator M. Fabius Buteo, care întocmeşte lista 
noilor senatori 195—197 ; XXIV—XXV Sînt aleşi consuli L. Postumius 
şi Ti. Sempronius Gracchus ; dezastrul pricinuit de galii boji armatei 
lui Postumius în pădurea Litana 197—200; XXVI—XXVII Situaţia din 
Hispania ; luptele lui Hasdrubal cu tantesiii 200—202; XXVII—XXIX 
Operaţiile desfăşurate cu succes de fraţii Sciopioni lîngă Hiberus, la 
Illiberi 202—205; XXX—XXXI Hannibal cucerește Paetelia, Consentia 
şi Locri; Marcellus e ales consul, însă alegerea e socotită nevalabilă, 
liind vitio creatus 205—209; XXXII Romanii fac uriaşe pregătiri de 
război. 209—210; XXXIII—XXXIV Filip, regele Macedoniei, trece 
făţiş de partea punilor; el îl trimite pe Xenophanes la Hannibal pen- 
tru a încheia un tratat de asistență reciprocă ; solia macedoneană cade 
în mîinile romanilor 210—213; XXXV—XXXVI Ti. Sempronius Grac- 
chus dejoacă planurile campanilor de a pune stăpînire pe cetatea 
Cumae; masacrul campanilor la Hamae 213—215; XXXVII Hannibal 
î] asediază zadarnic pe Gracchus la Cumae; romanii, printr-un contra- 
atac, îi alungă pe carthaginezi 216—217; XXXVIII—XXXIX Coră- 
biile cu solii puni și macedoneni cad în mîinile lui Gracchus; solii 
dușmani sînt trimiși la Roma; Fabius reocupă cetăţile trădătoare: 
Combulteria, Trebula, Austicula 217—219; XL—XLI Războiul din 
Sardinia : în bătălia de la Cornus praetorul Manlius îi bate pe punii 
aliaţi cu sarzii pelliti comandaţi de Hampsicora şi Hostus, Hasdrubal 
şi Mago ; Sardinia e supusă ; romanii continuă atacurile și incursiunile 
în Samnium şi ţinutul hirpinilor, pe teritoriul ocupat de puni, precum 
şi în Africa 219—221; XLII—XLIII Samniţii şi hirpinii îl acuză pe 
Hannibal că nu-şi sprijină aliaţii; Hannibal le dă asigurări că-i va 
apăra ; el atacă Nola; Hannibal îl ispiteşte pe Herennius Bassus, că- 
petenia Nolei, să-l predea pe Marcellus ; el refuză 221—224; XLIV— 
XLVI Marcellus zădărniceşte asediul  Nolei, bătîndu-l pe Hannibal 
294—927 ; XLVII Episodul luptei dintre Asellus şi campanul Vibellius 
Taurea 228; XLVIII—XILIX Roma trecînd prin grea situaţie finan- 
ciară, datorită războiului, recurge la împrumuturile contractate la trei 
societates ; situaţia războiului din Hispania;  Scipionii  despresoară 
orașul Iliturgi 228—231. 


CARTEA XXIV 


I—III Hanno atacă cetăţile greceşti din Bruttium aliate cu romanii; 
Rhegium rezistă ; Locri se predă, la fel şi Crotona; cetăţuia rezistă 
cîtăva vreme; populaţia Crotonei e strămutată la Locri 235—239; 
IV—VI Situaţia din Sicilia după moartea lui Hiero: noul tiran Hiero- 
nymus rupe legăturile cu Roma şi se aliază cu carthaginezii 239—242 ; 
VII Hieronymus «e înlăturat de la tron şi suprimat printr-o conjurație 
249—243 ; VIII—X Dictatorul Fabius Maximus anulează alegerile con- 
sulare ; noii consuli aleşi sînt Fabius Maximus şi M. Claudius Marcel- 
lus : noile pregătiri de război ; „prodigia“ anunţate 243—2947 ; XI Roma 

a pus pe picior de război 18 legiuni ; împărţirea provinciilor ; echiparea 
flotei pe cheltuiala particularilor 247—248; XII Capua solicită spri- 
jinul lui Hannibal 248; XIII Hannibal încearcă să pună stăpînire pe 
'Tarentum, Neapolis, Puteoli, Nola 248—249; XIV—XVI Lupta de la 
rîul Calor: Graochus cu două legiuni de sclavi voluntari îl biruie pe 
Hannibal 249—251; XVII Maroellus obţine un nou succes asupra lui 
Hannibal lîngă Nola 253—254; XVIII Măsurile luate de censori 
254—255 ; XIX Marcellus izbîndește la Casilinum, reocupîndu-l ; Fa- 
bius şi Marcellus pustiesc Samnium,  Lucania şi Apulia; Hannibal 
ajunge la Tarentum 255—256; XX—XXVII Marcellus primeşte pro- 
vincia Sicilia ; după moartea tiranului Hieronymus, Epicydes și Adra- 
nodorus vor să treacă de partea lui Hannibal; crimele se ţin lanţ: 
suprimarea urmaşilor lui Hiero, a Harmoniei, Heraoleei şi a fiicelor 
acesteia 256—264 ; XXVII—XXIX În Syraousa tulburările continuă; 
Marcellus ia atitudine, cerînd îndepărtarea conducătorilor tulburărilor : 
Epycides şi Hippoorates ; Syraocusa refuză 264—967; XXX—XXXII 
Marcellus atacă Leontini şi-l cucereşte ; răsvrătiţii se refugiază la Her- 
besus ; Tulburările continuă la Syracusa, unde Epicydes și Hippoorates 
redevin stăpîni pe situație 267—271; XXXIII—XXXV Marcellus în- 
cepe asediul Syracusei ; :Archimedes  zădărniceşte acţiunile romane ; 
Marcellus continuă asediul Syracusei şi cucereşte Helones, Herbesus şi 
Megara ; Himiloo ocupă Agrigentum 271—974; XXXVI—XXXIX Hi- 
milco ocupă Murgantia şi alte localităţi din Sicilia ; eroica rezistenţă 
a garnizoanei romane din Henna, datorită planului și acţiunii lui 
Pinarius 274—078 XL, Războiul cu Filip; Valerius cucereşte Apollonia 
278—280; XLI—XLII Evenimentele din Hispania ; P. Scipio era să 
cadă prizonier la puni; Castulo trece de partea Romei; Cn. Scipio 
despresoară Bigerma ; bătălia cu Mago la Munda: viotoria romanilor 
280—282 ; XLIII Alegerea moilor consuli Fabius Maximus-fiul şi Ti. 
Sempronius Gracchus ; împărţirea provinciilor, pregătiri de război, 
„prodigia“ 282; XLIV—XLV Episodul trădării lui Dasius Altinius 
282—985 ; XLVI—XLVII Fabius atacă şi cucereşte Arpi 285--287; 
XLVIII Romanii încheie alianţa ou Syphax 287—288 ; XLIX Carthagi- 
nezii îl cîştigă pe Masinissa, care-l bate pe Syphax; în Hispania ro- 
manii înrolează mercenari hispani 288. 


CARTEA XXV 


I—Il Consentia şi Taurianum revin în confederație ; la Roma, bîntuind 
suparstiţiile, se iau măsuri ; alegerea noilor 'consuli Q. Fulvius şi Ap. 
Claudius 293—295 ; III—IV Se iau măsuri contra înșelăciunilor unor 
publicani 295—298; V—VII Roma face masive pregătiri de război; 
rămăşiţele armatei de la Cannae tirimit delegaţi la Marcellus cerîndu-i 
permisiunea de a fi înrdlați; romanii îi pedepsesc pe ostaticii taren- 
tini 298—302; VILN—X Datorită  conjuraţiei  tarentinilor împotriva 
Romei, Hannibal ocupă Tarentum 302—8306; XI Garnizoana romană 
din cetățuia tarentină rezistă 306—8308; XII Prezicerile lui Marcius 
308 ; XIIL—XIV Romanii pun mîna pe convoaiele de transporturi ale 
aprovizionării Capuei şi pe tabăra punică, lîngă Capua 308—313,; XV 
Thurii se predă punilor 313—8315 ; XVI—XVII Ti. Sempronius Grac- 

chus este atras în cursă de Hannibal prin mijlocirea lui Falvius Lu- 
canus şi ucis; episodul morţii lui Graochus 315—318; XVIII Lupta 
dintre Crispinus şi Badius Campanus 318—8319; XIX Hannibal izbîn- 
deşte asupra armatei romane comandate de M. Centennius în Lucania 
319—321 ; XX Romanii continuă asediul Capuei 321—822; XXI—XXII 
Hannibal, după ce bate şi distruge armata praetorului Fulvius la Her- 
donea, încearcă să despresoare Capua 322—9325 ; XXIII—XXV Marcellus 
cucerește parte din Syracusa ; el se retranșează în Euryalus 325—9328 ; 
XXVI—XXVII Bomilcar asediază, la rindul său, Syracusa ; izbuoneşte 
ciuma ; carthaginezii părăsesc Sicilia 329—332; XXVIII—XXIX Dis- 
cursul lui Marcellus ; discursul syracusanilor  332—334; XXX—XXXI 
Marcellus ouaereşte Achradina şi  Nasos cu ajutorul lui  Moericus 
hispanul ; cucerirea Syracusei ; moartea lui  Archimedes  334—9336; 
XXXII—XXXVI Evenimentele din Hispania ; frații Scipioni sînt sur- 
prinși despărțiți şi atacați de trei armate punice; moartea Scipionilor 
936—943 ; XXXVII—XXXIX Comanda o preia Marcius, care salvează 
situaţia ; cucerirea taberei punice ; discursul lui Marcius ; romanii îi 
bat pe puni 343—9349; XL Rezultatul cuceririi Syracusei; Marcellus 
nimiceşte ultimele rămăşiţe ale războiului în Sicilia, atrăgînd de partea 
romanilor pe numidul Muttines 349. 


CARTEA XĂVI 


I Pregătirile de război sub noii consuli Cn. Fulvius Centimalus şi 
P. Sulpicius Galba : s-au înrolat sub arme 23 legiuni; împărţirea pro- 
vinciilor 355—956; II—III Marcius aduce la cunoştinţa senatului, 
printr-un raport scris, situaţia din Hispania ; acuzaţiile aduse lui Cn. 
Fulvius pentru dezastrul de la Herdonea ; cu toată apărarea lui, e 
surghiunit 356-—359; IV—VI Bătălia pentru cucerirea Capuei, în lupta 
pentru despresurarea Capuei, Hannibal e bătut; el renunţă la despre- 
surarea Capuei 359—364; VII—IX Hannibal porneşte asupra Romei, 
pustiind totul în calea sa; Roma în panică: pregătirile de război 
364—367; X—XI Hannibal ante portas| În ciocnirea dintre oavalerii, 
romanii au biruit, fără să dea bătălia decisivă, Hannibal se retrage în 
Campania 367—369 ; XII Senatul din Capua încearcă să trimeată un 
mesaj lui Hannibal; partizanii lui Hannibal sînt prinși, tăindu-li-se 
"mîinile 369—8371 ; XIII Situaţia desperată a Capuei; disoursul lui 
Vibius Virius 371—373; XIV—XVI Senatorii se sinucid aruncîndu-se 
într-un rug; ocuparea Capuei de către romani; măsurile luate de 
Fulvius : pedepsirea campaniilor 373—377; XVII Evenimentele din 
Hispania ; Hasdrubal, surprins în defileul de la Pietrele Negre de con- 
sulul roman Nero, izbuteşte să scape printr-o stratagamă 377—379; 
XVIII—XX P. Cornelius Scipio primeşte comanda provinciei Hispania ; 
el debarcă la Tarraco şi atrage de partea Romei numeroase populaţii 
hispane 379—383 ; XXI La Roma se sărbătoreşte triumful lui Marcel- 
lus ; în acest timp, în Sicilia, Murgentia, Ergetium, Hybla şi Macella 
trec de partea punilor 383—384; XXII—XXUII Sînt aleşi consuli 
M. Claudius Marcellus și M. Valerius Laevinus, după anularea pri- 
melor alegeri; se aleg şi noii praetori 93848387; XXIV Consulul 

M. Valerius Laevinus începe campania cu Filip; el încheie un tratat 
cu Aetolia 387—988; XXV  Operaţiile desfăşurate de Filip, regele 
Macedoniei, în Grecia ; aetolienii atacă Acarnania 388—390; XXVI— 
XXX Sicilienii şi campanii se prezintă cu plîngeri la Roma împotriva 
lui Marcellus şi a lui Fulvius ; cuvîntarea delegaților sicilieni 390—396 ; 
XXXI Răspunsul lui Marcellus 396—398; XXXII Cu toată intervenţia 
lui Manlius Torquatus, senatul a ratificat măsurile luate de Marcellus 
în Sicilia 398—9399; XXXIII—XXXIV Senatul discută situaţia campa- 
nilor ; decretele date în privința lor 399—A401; XXXV—XXXVI Criza 
economică pricinuită de război sileşte senatul să recurgă la noi măsuri : 
Soluţia dată de consulul Laevinus de a trece cheltuielile războiului în 
sarcina aristocrației 401—402; XXXVI—XXXVIII Situaţia războiului 
cu Macedonia şi cu Hannibal; Salapia se predă romanilor 402—406 ; 
XXXIX Lupta navală din apele Tarentului între flota romană şi cea 
tarentină ; tarentinii izbîndesc pe mare, însă sînt învinşi de Livius pe 
uscat 408—A409 ; XL Muttines trece de partea romanilor ; aceştia ocupă 
Agrigentum ; orașele din întreaga Sicilie se supun Romei, punîndu-se 
capăt războiului din Sicilia 409—A410 ; XLI În Hispania, Scipio porneşte. 
campania contra carthaginezilor ; discursul lui Scipio la Tarraco. 
410—A13; XLII—XLVI Asediul şi cucerirea, după grele eforturi, a 
* Carthaginei Noi de către Scipio 413—A418; XLVII—XLVIII Capturile 
luate în Carthagina Nouă ; decorarea ostaşilor care s-au distins în 
lupte 418-421; XLIX Scipio îi eliberează pe ostaticii hispani luaţi 
de carthaginezi ; episodul eliberării femeilor hispane şi a logodnicei 
lui Alucius 421—422; L La Carthagina Nouă, Scipio face intense 
pregătiri de război şi exerciţii şi manevre militare 422. 


CARTEA XXVII 


1 Hannibal îl bate pe Cn. Fulvius la Herdonea 427—428; II În două 
ciocniri Marceilus izbîndeşte asupra lui Hannibal 428—430 ; III Com- 
plotul campanilor contra Romei 430; IV Se încheie alianţă între ro- 
mani şi Syphax 430—A932; V Flota romană comandată de Valerius 
pradă litoralul Carthaginei ; panica de acolo 432—434; VI Se recurge 
la numirea dictatorului Q. Fulvius pentru prezidarea alegerilor; sînt 
aleşi consuli. Q. Fabius Maximus şi Q. Fulvius 434—435; VII Flota 
punică pustieşte coastele Sardiniei ; Laelius prezintă darea de seamă 
la Roma asupra situaţiei din Hispania ; împărţirea provinciilor consu- 
lare şi praeturale 435—437; VIII Reintroducerea unui flamen dialis 
în rândurile senatorilor 437—439; IX—X 12 colonii romane refuză să 
mai dea contingente de tmupe Romei; măsurile luate în consecință 
4139—A42 ; XI „prodigia“ anunţate; Fabius Maximus e numit princeps 
senatus 442—444; XII—XIII  Marcellus izbîndeşte lîngă Caulonea 
asupra lui Hannibal 444—447; XIV—XVI Romanii obţin mereu suc- 
cesa: Fabius cucereşte Tarentum ; el dejoacă şiretlicul lui Hannibal 
la Metapontum 447—A452; XVIIL—XVIII Războiul din Hispania: în 
bătălia de la Baecula, Scipio izbîndeşte asupra lui Hasdrubal, care fuge 
spre Pirinei 452—A56 ; XIX—XX Scipio îl liberează pe Massiva, nepotul 
lui Masinissa ; urmărirea lui Hasdrubal 456—459 ; XXI—XXIII Marcel- 

lus e sales consul împreună cu Crispinus; noile pregătiri militare; 
„prodigia“ defavorabile ; izbucneşte ciuma 459—A462 ; XXIV Senatul 
ia măsuri contra arretinilor pentru refuzul de a da contingente Romei 
462—A463 ; XXV Se recunoaşte meritul lui Livius la recucerirea Ta- 
rentului 463—464; XXVI—XXVII Marocallus, fiind prins într-o capcană 
de Hannibal, cade victimă lîngă măgura Poetiliei 464—467; XXVIII 
Tentativa lui Hannibal de a cuceri Salapia prin înșelăciune eșuează 
467—A69 ; XXIX—XXXII Atmosfera la Roma datorită morţii lui Mar- 
cellus ; mersul evenimentelor din Grecia ; Filip ia parte la adunarea 
ligii aliaţilor la Aegium şi apoi la jocurile nemeice; o ciocnire cu 
romanii şi aetolienii ; dardanii năvălind în Macedonia, Filip e nevoit 
să părăsească Grecia 469—A474;  XXXIII—XXXV Sînt aleşi consuli 
M. Livius şi C. Claudius; pregătirile de război; Fabius realizează 
armonia între consuli 474—478; XXXVI—XXXIX Se zvoneşte că 
Hasdrubal soseşte în Italia ; noile pregătiri; se anulează scutirile de 
contingente ; şi Scipio a trimis din Hispania forţe auxiliare 478—A83 ; 
XL Hasdrubal, după trecerea Alpilor, asediază  Placentia 483—484; 
XLI—XLII Claudius îl bate pe Hannibal la Grumentum, în Lucania 
484—A85 ; XLII—XLIX Claudius porneşte din sudul spre nordul 
Italiei în sprijinul colegului său Nero ; bătălia cu Hasdrubal la Me- 
taurus : dezastrul punilor 485—496 ; L—LI Biruinţa romanilor produce 
mare reviriment în Cetate ; Claudius se  înapoiază în sudul Italiei; 
Hannibal e consternat 496, 


CARTEA XXVIII 


I—IV Situaţia războiului din Hispania ; din Carthagina sînt trimise 
trupe de sprijin sub comanda lui Mago; acesta” e învins de Silanus; 
Hasdrubal se retrage la Gades; Scipio cucereşte Orongis; romanii 
înving pe puni şi pe mare 501—505; V—VIII Războiul romanilor cu 
Macedonia ; romanii şi aliaţii lor atacă orașul Oreus şi-l cuceresc; 
lăsîndu-i, Filip cucereşte alte oraşe din Grecia 505—512; IX Consulii 
Nero şi Claudius sînt purtaţi în triumf la Roma. Se aleg noii consuli 
L. Velurius și Q. Caecilius; „prodigia“ anunţate 512—514; X—XII 
Împărţirea provinciilor ; sătenii revin la sate; în acest an nu s-au 
desfăşurat operaţii militare contra lui Hannibal, retras în Bruttium 
514—516; XIL—XVI Hasdrubal recrutează la Silpio 50 000 de ostaşi; 
în noua bătălie, tot lîngă Baecula, Hasdrubal e învins; punii rămîn 
încercuiți de Silanus şi capturați; Hasdrubal se refugiază la Gades; 
se încheie campania din Hispania 516—523; XVII—XXI La Roma. 
L. Scipio expune situaţia războiului din Spania ; Scipio se duce în 
Africa la Syphax pentru a-l atrage de partea Romei ; el se întîlneşte 
şi cu Hasdrubal ; Scipio cucereşte lliturgi şi Castulo ; Jocurile de gla- 
diatori date în Carthagina Nouă 523—530; XXII—XXIII Scipio cuce- 
reşte oraşul Astapa; eroismul apărătorilor 530—533; XXIV—XXVI 
Răzvrătirea a 8 000 ostași romani în tabăra de la Sucro 533—537; 
XXVII—XXIX Scipio înăbuşă răzmeriţa ; disoursul său ; capii răscoalei 
sînt pilduitor pedepsiţi 537—542; XXX—XXXI Marcius îi biruie pe 
puni și mercenarii hispani lîngă fluviul Baetis ; o luptă navală în strim- 

toarea Gibraltar, în care Laelius îi biruie pe puni 542—544; XXXII— 
XXXIV Expediția lui Scipio de pedepsire a lui Mandonius şi Indibilis 
se încheie 'cu biruința romanilor 544—548; XXXV Întrevederea lui 
Scipio cu Masinissa 'la Gades; Masinissa încheie alianța cu romanii 
548—549 ; XXXVI—XXXVII Mago cu moi trupe punice, încercînd să 
cucerească Noua Carthagină, e învins ; el trece în Baleare; orașul 
Gades se predă lui Scipio 549—552; XXXVIII După încheierea cam- 
paniei din Hispania, Scipio se înapoiază la Roma cu mari capturi; el 
este ales consul 552—553; XXXIX Solia saguntină mulţumeşte ro- 
manilor pentru salvarea lor de către romani şi terminarea războiului 
în Hispania 553—555; XL—XLII Consulul Soipio cere să i se dea ca 
provincie Africa, pentru a pune capăt războiului punic; discursul lui 
Fabius Maximus prin care acesta cere să se continue operaţiile militare 
pe pămîntul Italiei 555—561; XLII—XLIV Răspunsul lui Scipio: 
temeiurile invocate pentru strămutarea operaţiilor militare în Africa, 
pe pămîntul Carthaginei 561—565; XLV Marile pregătiri de război; 
toate cetăţile Italiei contribuie cu contingente şi material de război 
565—568 ; XLVI Scipio face din Sioilia baza sa de plecare împotriva 
Carthaginei ; Mago trece din Baleare în Italia la ligurii ingauni; în 
apele Sardiniei sînt capturate de romani 80 de vase punice 568. 


CARTEA XXIX 


1 În Sicilia, Scipio face intense pregătiri de război; în Hispania, In- 
dibilis îi răzvrăteşte pe ilergeţi şi ausetani contra Romei 573—575; 
I—IN În bătălia din ţinutul sedetan, răzvrătiţii sînt mimiciţi ; Indibilis 
cade în luptă; Laelius pustieşte cu flota aoastele Africii 575—578; 
IV Carthagina în panică; Masinissa e nerăbdător de a se trece în 
Africa şi a se desfăşura campania contra Carthaginei 578—579; V în 
Liguria, Mago recrutează trupe 579—580; VI—VII Scipio cucereşte 
Liocri 560—583; VIII—IX Pleminius asupreşte sîngeros pe locrieni; 
episodul certei lui Pleminius cu tribunii militari: suprimarea acestora 
583—585; X—XI „prodigia“ anunţate determină senatul să aducă pe 
Mater Idaea din Pesinunt de la regele Athalus al Pergamului 585—588 ; 
XII Roma e indignată că aetolienii au făcut pace cu Filip ; întrevederile 
dintre Sulpicius şi Filip la Phoenice pentru încheierea păcii; s-a în- 
cheiat un armistițiu pe două luni; adunarea poporului roman aprobă 
pacea 588—589 ; XIII Noii consuli romani M. Cornelius şi P. Sem- 
pronius 589—590 ; XIV „prodigia“ anunţate; P. Cornelius primeşte la 
Ostia pe Mater Idaea 590—591; XV Senatul roman constrînge cele 
12 cetăţi italice să dea 'contingentele de trupe cerute 590—593: XVI 
Se achită datoriile de zăzboi contractate de stat de la particulari 
593—594 ; XVII—XIX Solii locrieni se plîng. la Roma de samavolni- 
ciile lui Pleminius ; o dată cu Pleminius, i se aduc acuzaţii şi lui 
Scipio 594—599; XX Se hotărăşte alcătuirea unei comisii care să cer- 
ceteze la faţa locului veracitatea acuzațiilor 599—600; XXI—XXII 
Comisia a verificat situaţia ; Pleminius a fost arestat şi închis la Tul- 
lianum, în schimb, pe Scipio l-au absolvit de orice vină 600—603; 
XXIII Hasdrubal, ca să-l cîştige pe Syphax, îi dă pe fiica sa Sopho- 

nisba de soție; Syphax îl vesteşte pe Scipio că rupe alianţa şi va 
lupta alături de Carthagina 603—604; XXIV—XXVII Scipio urgen- 
tează debarcarea în Africa ; desorierea plecării flotei romane din por- 
tul Lilybaeum 604—607 ; XXVII—XXIX Traversarea Mediteranei ; de- 
barcarea pe litoralul Africii ; panică în Carthagina ; primele contacte 
607—610; XXIX—XXXIII Schiţă biografică a lui Masinissa ; conflic- 
tul cu Syphax; luptele şi înfrîngerea lui Masinissa; odiseea acestuia 
610—616; XXXIV În prima ciocnire la Salaeca între cavalerii, Scipio 
e biruitor 616—4617; XXXV Scipio asediază Utica fără rezultat 617— 
619; XXXVI În ţinutul Crotonei, consulul P. Sempronius izbîndeşte 
asupra lui Hannibal; în Etruria, consulul M. Cornelius anchetează şi 
condamnă pe răzvrătiți 619—620; XXXVII Censorii fac epuraţie în 
rîndurile senatorilor şi fac numiri de noi membri ; conflictul dintre cei 
doi censori ; recensămîntul populaţiei 620—622 ; XXXVIII Recucerirea 
a numeroase cetăţi italice ieşite din confederaţia romană ; la alegerile 
consulare reuşesc Cn. Servilius Caepio şi C. Servilius Geminus ; înlo- 
cuiri în funcţii ; diferite iniţiative 622. 


CARTEA XXX 


I—II Distribuirea provinciilor ; noi pregătiri de război; s-au pus pe 
picior de război 20 legiuni şi s-au făcut uriaşe pregătiri; „prodigia“ 
anunţate şi expierile 625—627 ; III—VI Scipio caută prin tratative să-l 
recîștige pe Syphax de partea Romei; totodată, prin iscoade, ia cu- 
noştință de topografia taberei inamice; printr-o stratagemă atacă 
tabâra duşmană în timpul nopţii şi o incendiază 627—631; VII—IX La 
puni, panică şi pregătiri febrile ; bătălia de la Campi Magni se încheie 
cu dezastrul carthaginezilor ; Scipio ocupă oraşul punic Tynes 631—635; 
X Flota punică atacă pe asediatorii Uticei: cu acest prilej ei au 
capturat 60 vase romane de transport 635—637 ; XI—XII Se dă o 
nouă bătălie între romani şi Syphax: acesta cade prizonier în mîinile 
lui Masinissa ; ocuparea Cirtei, capitala  massaesuliilor 637—638; 
XII—XV Episodul Sophonisbei ; întrevederea lui Scipio cu prizonierul 
său Syphax ; Masinissa e robit de dragoste pentru Sophonisba ; Scipio 
îl mustă ; moartea Sophonisbei 638—644; XVI—XVII Carthagina tri- 
mite o solie la Scipio şi apoi la Roma pentru pace; romanii îl răsplă- 
tesc pe Masinissa 644—647; XVIII—XIX În ţinutul galiilor insubri, 
M. Cormelius şi Quinctilius Varro dau o luptă cu Mago şi izbîndesc; 
acesta moare din pricina rănilor 647—650; XX—XXII Romanii reocupă 
Bruttium ; Hannibal e chemat în patrie; el părăseşte Italia după 16 
ani 650—652; XXIII—XXIV Solia punică trimisă la Roma în vederea 
păcii e respinsă de senat 652—653; XXIV—XXV O furtună nimicește 
un convoi naval roman în apele insulei Aegimurus ; punii atacă vasul 
în care erau crainicii păcii; Hannibal debarcă în Africa 653—654: 
XXV—XXVII Filip trimite ajutoare lui Hannibal; evenimentele din 
Roma : un incendiu ; moartea lui Fabius Maximus ; caracterizarea lui: 
noile alegeri consulare ; distribuirea provinciilor; pregătiri militare 
654—658 ; XXVIII—XXIX Starea de spirit la Roma în legătură cu 
debarcarea lui Hannibal în Africa 658—659 ; XXIX—XXX Întrevederea lui 


https://biblioteca-digitala.ro 


CUPRINS 853 


Scipio cu Hannibal ; discursul lui Hannibal 659—663 ; XXXI Răspunsul 
lui Scipio 663—664; XXXII—XXXV Bătălia de la Zama; dispozitivul 
de luptă şi taotica ; desfăşurarea bătăliei ; Viotoria romanilor; Han- 
nibal e chemat la Carthagina 664—670; XXXVI—XXXVII Scipio se 
îndreptă spre Carthagina ; Carthagina cere pace; lupta cu Vermina ; 
încheierea armistiţiului ; condiţiile impuse ide Scipio sînt aduse la cu- 
noştința carthaginezilor ; atitudinea lui Gisgo ; atitudinea lui Hannibal 
670—672 ; XXXVIII—XXXIX Evenimentele de la Roma; în apele 
Sardiniei o furtună distruge flota lui Claudius 672—675; XL—XLIII 
Solii Carthaginei şi ai lui Filip sînt primiţi la Roma; hotărîrea sena- 
tului : Scipio va stabili condiţiile păcii ; încheierea tratativelor de pace 
675—680; XLIV Atmosfera la Carthagina, răsplătirea lui Masinissa 
de către Scipio 680—681 ; XLV înapoierea lui în Sicilia şi de acolo 
la Roma ; sărbătorirea triumfului lui Scipio 681. 3 

ote N . . . E . . ă . . . F 68 


https://biblioteca-digitala.ro 


https://biblioteca-digitala.ro 


TAN VI 90 


/ 9 b Ata 1 nituire 
w 2 Cc ii î —— S Rt 2 
N S < ; 
a 'Tole: pr ă . pat] N e, 
2nij 


Castul 
e 0 
E SSI ai = SARDIN 
ad A Basfu/i = Os ; | | N 
a RI a Tazthagina Nouă E Carales 
TYRPAHENUM 


M 1 
i ci (/nferum) 


iun = 
A Ca! MVS A 


„L.L.emnos 


, 3 Pergam 
. MARE CESE 


(OIINVIIV) 


1 aczagt [8 I. Lesbcă L Y D A 
DsHippo Regina Lia Liaeug Cf 
Cirta PF” fe tat Bor 9 
“A a lupea Azză 
îz$ a că SE 2 Li alicarma 
9 23 Yi 4 Za a 28) parta o P . b eo lal ATNAȘ0S 
Uzina => , ot se A 
a 6:20 = NEE( matura SS Ru i: cs li a ce iz) e 
SN Thapsus Ins Metita Ş uda A VpI-Rhodos 
fousa | A ( 
LUMEA. MEDITERANEANĂ SI Ste Syntis mină i a 
Î Coafă 1. Meni WN Sidonj 
ÎN TIMPUL Pi n 2 
CELUI DE-AL DOILEA RĂZBOI PUNIC p iat 
(218-201 ien.) Ă & UA 
iiazancru = 8 [/4 WI 


——=i> Operafiile trupelor romane 
——— (Campaniile lui fannibal 


CĂRŢILE APĂRUTE IN 
EDITURA ŞTIINȚIFICA sE POT PROCURA: 


din librăriile de la oraşe şi 
de la magazinele cooperaţie 
Prin difuzorii de cărți din 
ŞI instituţii 

— Prin difuzorii de cărţi 
sate 


sate 
i de consum 
întreprinderi 


din comune ŞI 


ERATĂ 
Pag.  Rindul _ în loc de: __ Se_va citi: ___ 
226 12 de jos faptul faptului 
516 1 de sus zilelor zeilor 
627 12 de sus locul lobăl 
132 21 de jos 448706 TAĂAVTOV 
1794 4 de sus KEAWVOVOG ROXGV-OVOG 
74] 15 de jos practiones pactiones 
749 5 de jos şi: în 
1752 19 de sus vana aut leci vana aut lcvi 
aura moblie aura mobile 
716 11 de sus permittere premittere 
784 7 de sus 'Thermic Thermaic 
1798 4 de jos cetăţenilor cetăților 
310 6 de jos intomortales intermorales 
523 14 de jos YVUuvăGLo YuuAdatov 


https://biblioteca-digitala.ro 


Redactor resp. de carte: 1. PECKER 
Tehnoredaclor : M. DAMIAN 


Dat la cules : 4.07.1961. Bun de tipar: 21.08.1961. 

Tiraj : 1500+66 ex. legate și 3500+100 ex. broşale. 

'Hiîrtie : 'semivelină de 65 gr/m.p. Format 154X84/16. 

'Coli editoriale : 58,51. Coli tipar: 53,504+1 hartă 

"A. : 00940/961. Pentru bibliotecile mari indicele de 

'clasilicare 9(37). Peniru bibliotecile mici indicele de 
E clasificare : 9 


Tiparul executat sub com. nr. !1li? la Combinatul 


Poligrafic Casa Scinteii „Il. V. STALIN" Piaţa 
Scinteii nr. 1, București — R.P.R. 


https://biblioteca-digitala.ro 


VOR APĂREA: 


D. Hurezeanu 


https://biblioteca-digitala. 


